
CUVÎNT ÎNAINTE 


Un nou volum din scrierile Sfîntului Vasile cel Mare, tălmăcit în 
grai românesc, V^de acum lumina tiparului în colecţia «Părinţi şi 
scriitori bisericeşti», îmbogăţind tezaurul teologiei şi spiritualităţii 
noastre străbune cu încă două nestemate patristice de mare preţ: 
tratatul Despre Sfîntul Duh şi un mănunchi de Epistole 
ale ilustrului arhipăstor din Cezareea Capadociei. 

Cu cartea de faţă ni se împărtăşesc darurile unei moşteniri unice, 
atît prin conţinutul cit şi prin valoarea ei permanentă, a cărei impor¬ 
tanţă se situează într-un context ce nu trebuie neglijat. Astăzi creştinul 
dreptmăritor consideră ca lucru firesc şi lesne de înţeles mărturisirea 
credinţei sale în Sfînta, dumnezeiasca şi de viaţă făcătoarea Treime : 
Tatăl, Fiul şi Duhul Sfînt. Dar cîţi din cei ce aduc mărturie despre 
unicul şi adevăratul Dumnezeu Cel în Treime închinat şi slăvit îşi aduc 
aminte că învăţătura aceasta, ca şi celelalte adevăruri de credinţă creş¬ 
tină, s-a lămurit cindva, cristalizîndu-se definitiv în primele veacuri ale 
Bisericii, cu preţul multor frămintări şi jertfe. 

Aşa s-a întîmplat şi cu învăţătura despre Sfînta Treime, aflată 
implicit în Sfînta Scriptură şi primită nemijlocit, ca realitate duhovni¬ 
cească, de către primii creştini. Această învăţătură, exprimată pe scurt 
th Simbolul de credinţă de la Niceea, alcătuit de Sfinţii Părinţi ai pri¬ 
mului Sinod ecumenic (325), a fost răstălmăcită de unii răuvoitori cu 
suflete pline de trufie, care, netnţelegînd Scripturile şi neascultînd de 
predania apostolică, au încercat să dezbine unitatea de credinţă a Bise¬ 
ricii. Aşa se face că încă din secolul al IV-lea — acel «secol de aur» 
al teologiei şi vieţii creştine — o seamă de rătăciţi de la adevărata 
credinţă, care încercau să pătrundă taina dumnezeirii mai mult cu 
puterea gîndirii omeneşti decît cu lumina izvoarelor Descoperirii di¬ 
vine, au ajuns să nege deofiinţimea celor trei Ipostase divine — Tatăl, 
Fiul şi Sfîntul Duh —, considerînd că între Acestea ar exista deosebire 
de esenţă şi deci de cinstire. 

îngrijorat de primejdia răspîndirii unor asemenea învăţături greşite, 
Sfintul Vasile cel Mare — care se bucura de nepieritoare cinstire în 
evlavia dreptcredincioşilor creştini, împreună cu ceilalţi mari dascăli şl 
ierarhi, contemporani lui, Sfintul Grigorie Teologul şi Sfîntul Ioan Gură 
de Aur — s-a ridicat cu sabia cuvîntului împotriva ereticilor pnevmato- 
mahi, precum la vremea sa se ridicase biruitor Sfîntul Atanasie, «stîlpul 
Ortodoxiei», împotriva arienilor. El a întocmit astfel vestitul tratat 
Despre Sfîntul Duh, în care înfăţişează adevărurile fundamen¬ 
tale cu privire la cea de a treia Persoană a Sfintei Treimi, privită atît 
în esenţa şi acţiunile ei în sînul dumnezeirii, cît şi în iconomia lucrării 
sale în lume, în istoria mîntuirii şi în viaţa sufletească a credinciosu¬ 
lui. De-a lungul veacurilor, generaţiile de creştini care au zăbovit 
asupra acestei lucrări au descoperit acolo cele mai înalte valori spi¬ 
rituale, puse în lumină prin lucrarea Duhului Sfînt, «Domnul de viaţă 
făcătorul», care se oglindeşte în slova inspirată a marelui părinte ca- 
padocian. Aceleaşi valori le descoperim şi noi astăzi, adîncindu-ne în 
cugetarea Sfîntului Părinte, care ne dezvăluie adevărul că Ortodoxia 
este o necontenită Cincizecime, o neîncetată revărsare a Duhului Sfînt 
peste întreaga făptură creată de Tatăl şi restaurată prin Fiul. 

împreună cu tratatul amintit, sînt redate în acest volum, în 
dulcele nostru grai românesc, şi din Epistolele Sfîntului 
Vasile cel Mare, adevărate modele de elocinţă, rezultate din adîncul 
celor mai diferite preocupări ale vieţii creştine, în care vasta cultură 
şi înalta dăruire literară a ilustrului părinte se împletesc în modul cel 
mai fericit cu zelul filocalic al iubirii de Dumnezeu şi dorul desăvîrşirli 
sufleteşti. Mai mult decît atît; scrisorile vasiliene cuprind nu numai un 
bogat material de ştiri referitoare la viaţa, lucrarea şi profilul spiritual 
al autorului lor, ci şi o nepreţuită comoară de informaţii privitoare la 
vremea sa, Ia contemporanii săi şi îndeosebi Ia istoria Bisericii Răsă¬ 
ritene din secolul al IV-Iea. Astfel putem spune că ele zidesc sufleteşte, 
dar şi învaţă pe toţi cei ce năzuiesc spre cercetarea izvoarelor curate 
ale cugetării patristice. 

Epistolele Sfîntului Vasile cel Mare alcătuiesc laolaltă un 
adevărat univers de gîndire şi povăţuiri, de care nu ne putem apropia 
decît cu respectul şi veneraţia cea mai adîncă. Diversitatea uimitoare a 
preocupărilor lor stă mărturie grăitoare despre geniul şi bogata dăruire 
a sfîntului ierarh capadoclan. Unele din ele sînt imne de neîntrecută 
frumuseţe închinate prieteniei şi vieţuirii în Hristos ; altele sînt mesaje 
înflăcărate pentru sprijinirea celor aflaţi în suferinţă; o seamă de scri¬ 
sori au conţinut canonic, urmărind să îndrepte anumite nereguli dis¬ 
ciplinare ; nu puţine sînt epistolele cu caracter dogmatic, în care dreapta 
credinţă este limpede formulată, spre a risipi învăţăturile eretice; la 
fel se înscriu scrisorile cu conţinut liturgic deosebit de valoros pentru 
istoria veche a cultului creştin, precum şi o serie de epistole Istorice, 
care mărturisesc frămîntările şi izbîndîrile vieţii creştine din acel 
secol de aur. 

Volumul de faţă — cel de al treilea şi totodată ultimul din princi¬ 
palele opere ale Sfîntului Vasile cel Mare incluse în colecţia «Părinţi 
ţi scriitori bisericeşti» — aduce un important spor de prestigiu teologiei 
şi evlaviei româneşti, atît de receptive, dintru început. Ia cugetarea şi 
lucrarea vasiliană. Poporul nostru se poate mîndri cu faptul că scrierile 
Sfîntului Vasile, şi îndeosebi Liturghia sa şi regulile monahale, au în¬ 
sufleţit şi au hrănit de-a lungul veacurilor cele mai alese forme de 
Manifestare a spiritualităţii româneşti. Alături de folclorul religios al 
strămoşilor sau de vechile cărţi de cult, cercetările rîvnitoare ale pro¬ 
fesorilor de teologie din trecut şi de astăzi au îmbogăţit necontenit« 
moştenirea vasiliană, care poate fi considerată astfel ca o permanenţă 
steboiică a Ortodoxiei româneşti. 

Scrierile Sfîntului Vasile cel Mare au preocupat, după cum se ştie, 
cugetul multora din destoinicii noştri înaintaşi în ogorul Bisericii stră¬ 
bune, fapt mărturisit de o impresionantă salbă de tălmăciri ale acestora 
lu limba română, atît în vremurile mai vechi, cît şi în cele noi. Nu 
insistăm aici asupra lor, deoarece bogăţia unor asemenea traduceri, 
exegeze şi comentarii se află înfăţişate într-un volum special pe care 
■serica noastră l-a dedicat marelui dascăl la împlinirea a 16 secole de 

la săvîrşirea vieţii sale pământeşti (Sfîntul Vasile cel Mare. închinare 
la 1600 de ani de la săvîrşirea sa, tipărit cu binecuvîntarea Prea 
Fericitului Părinte Iustin, Patriarhul Bisericii Ortodoxe Române, colecţia 
«Biblioteca teologică,» 3, Ed. Institutului Biblic şi de Misiune, 
Bucureşti, 1980). 

Considerăm că această noua traducere românească a unor scrieri 
reprezentative din tezaurul teologiei patristice — datorată osirdiei 
părinţilor profesori Constantin Corniţescu şi Teodor Bodogae — con¬ 
firmă valenţele teologiei româneşti contemporane şl totodată maturi¬ 
tatea duhovnicească a vieţii Bisericii noastre dreptmăritoare. 

Cu asemenea gînduri, binecuvîntăm această nouă podoabă a cul¬ 
turii teologice româneşti, dorind cititorilor volumului de faţă mult spor 
şi depline izbîndiri în urmarea şi trăirea credinţei noastre drept¬ 
măritoare. 

La sărbătoarea Staţilor Trei Ierarhi: 

Vasile cel Mare, Grigorie de Dumnezeu cuvîntătorul 
şi loan Gură de Aur — 30 ianuarie 1989. 








INTRODUCERE 


1. ÎMPREJURĂRILE ÎN CARE A FOST SCRIS TRATATUL 
«DESPRE SFÎNTUL DUH » 


Sinodul de la Niceea (325) s-a întrunit pentru combaterea ereziei lui 
Arie, referitoare la Fiul, a doua persoană a Sfintei Treimi. Problema 
Sfîntului Duh nu se pusese încă, de aceea Sinodul a formulat credinţa 
în Sfîntul Duh fără vreo precizare 1 . Precizările s-au făcut la al doilea Si¬ 
nod ecumenic, cînd a fost combătută erezia « pnevmatomahilor», «a lup¬ 
tătorilor împotriva Duhului» z . 

Dar erezia pnevmatomahilor nu era străină de învăţătura lui Arie 3 . 
Acesta afirma că numai Tatăl este fiinţă fără început şi cu totul transcen¬ 
dentă, iar tot ceea ce există în afara Lui este creatură, cu fire 
aparte de firea Sa 4 . între creaturi, Fiul deţine un loc deosebit, fiind 
creatura prin care Tatăl creează. Deşi şi Arie poate fi considerat un 
pnevmatomah, el însă nu pune problema Sfîntului Duh. Această pro¬ 
blemă o vor pune mai tîrziu adepţii săi 5 , arienii moderaţi numiţi şi 


~e include în simbol următoarea formulă : Kal eic 16 


1 . La Sinodul I ecumenic 
'AŢtOV IIvEupOC. 

2. La Sinodul II ecumenic s-a făcut adaosul: Kupiov, ti Ccdotcoion, xb i% tou 

ILztpoC sx^opsuoixsvov, t b XaAnaav 5tâ npoţoitilv. Ambele simboale la ’I. Kapu^prjc, 
AoŢpati 7 .â xal cupfoXixa xXjZ ’Op&oBoSoo KaHoAixâj': ’ExxXrjotaC, 'ADi^ai, p. 58 şi 

77. ’I. KaXoŢTjp>]C, T 6 cpiaoixiv JtpoSArjpa xaxa A' a’uova, ©EaaaXovix?/, 1969, p. 370. 
G. Hahn, Bibliothek cler Symbole und Glaubensregeln der alten Kirche, 1962, p. 161. 

3. Sf. Atanasie, Către Serapion, 1, 2, P. G. 26, 532 : «Tcov piv ouv ’Apstavwv oox 
âXXorpiov xai xobxo IvHupripa. "A<ta5 Ţap âp-voupevot x 5v xou 0sou Aoţon dxozwZ xă aotâ 
xai %axa ~ou IIvEtipatoc 6 oa<pi)poosi». 

4. Idem, împotriva arienilor 1, 6 , P.G. 26, 24 : «MspEpmpEvai tţ) cpuoei, %a\ âiteţeva)- 
psvcii, xat otXXoTptot, v.ai apsTOţţoî eîoin aXX^Xos al oostai -rou Ila-cpbc xai zob Tiou xai 
zoo ’Aţîoo IIvEopa-coc xa\ d>C abxbz Eţ&eŢcaTO âvopoioi xâpTcav aXX'ţXoiv talc te oualaic xai 
8 a£aic eiai 7 etc’ âîtsipo\». 

5. Este îndeobşte cunoscut că arienii s-au împărţit în 3 grupări : prima grupare 
a fost a arienilor riguroşi, care nu acceptau că Logosul este Dumnezeu, dar nici măcar 
asemenea Lui (âNopoioc). De aceea, au şi fost cunoscuţi ca anomei. Mărturisirea lor de 
credinţă a fost aprobată în 357 şi este cunoscută ca «a doua formulă de la Sirmium». 
A doua grupare este a arienilor moderaţi, care acceptau că Logosul este Dumnezeu 
avînd o esenţă asemenea cu Tatăl (opotooaioc). De aceea au fost cunoscuţi şi ca omo- 
iousieni. Mărturisirea lor de credinţă a fost aprobată în 358 şi a fost cunoscută ca «a 
treia formulă de la Sirmium». In sfîrşit, a treia grupare era a arienilor propriu-zişi. Ei 
recunoşteau că Logosul este asemenea (opotoe) cu Tatăl, dar nu voiau să spună în 
ce constă această asemănare şi respingeau atît termenul opoouaioţ cit şi pe opoio-iatoc. 
Au fost cunoscuţi ca homeeni. Mărturisirea lor de credinţă a fost aprobată în anul 359 
si este cunoscută ca «a patra formulă de la Sirmium». 

omiousieni, adepţii lui Eustaţiu de Sebasta 6 . Dacă aceştia nu afirmau ca 
Arie că Fiul este o creatură, — ei afirmau că Fiu] este o fiinţă superi¬ 
oară cu o natură asemănătoare celei a Tatălui 7 , — despre Sflntul Duh 
afirmau, împreună cu anomeii, că este o creatură 8 , un duh slujitor ase¬ 
menea îngerilor 9 . 

Momentul crucial pentru izbucnirea noii erezii a fost ruperea comuni¬ 
unii dintre Sfîntul Vasile şi Eustaţiu 10 . Pmă în momentul ruperii co¬ 
muniunii, între Sfîntul Vasile şi Eustaţiu erau relaţii de prietenie. Sfîn¬ 
tul Vasile aflase că Eustaţiu proferează o erezie, dar din cauză că vedea 
în el pe organizatorul vieţii monahale din Asia Mică şi mai ales pentru 
că voia cu orice preţ să evite dezbinările din Biserică, a menţinut mult 
timp bunele legături cu acesta. El a redactat însă o epistolă 11 , în care 
apăra divinitatea Sfîntului Duh, căreia, vrînd sâ-i dea autoritatea unei 
mărturisiri de credinţă, cerea să fie aprobată cu peceţile lor de episcopii 
din Asia Mică. Eustaţiu a fost printre primii care au iscălit epistola. Mai 
tîrziu însă a pus pe seama Sfîntului Vasile o scrisoare către Apolinarie şi 
nişte apocrife pentru a-i umbri reputaţia. Atunci Sfîntul Vasile a înţeles 
că Eustaţiu nu-i este prieten, că, din contră, îi este duşman şi «căpetenia 
ereziei pnevmatomahe» 12 . în anul 376 Sfîntul Vasile îi reproşa faptul de 
a fi naufragiat de la dreapta credinţă ls . 

6. Erezia nu capătă amploare pînă în anul 359—360. în acest moment, în Egipt, 
o grupare eretică, ce nu făcea parte pînă atunci din tabăra arienilor, interpretînd ale¬ 
goric (sau tropic, de unde adepţilor li se dă şi numele de tropici) afirmaţiile Sfinţilor 
Părinţi referitoare la Sfîntul Duh, susţine că în Duhul Sfînt trebuie să se vadă «un duh 
slujitor», care se deosebeşte de îngeri doar după treaptă (Sf. Atanasie, Scrisoarea l-a 
către Serapion, I. P. G., 26, 532 a). Sfîntul Atanasie lămureşte lucrurile prin 4 scrisori 
doctrinale adresate lui Serapion, episcop de Tmuis, iar sinodul din Alexandria din 372 
dă anatemei pe cei ce zic «că Sfîntul Duh este o creatură şi că este separat de sub¬ 
stanţa lui Hristos» (Sf. Atanasie, Tomos către Antiohieni, 3, P. G., 26, 800 a). 

7. Epifaniu, Ilavaptov 3, 1, P. G., 42, 337 : «n^Eopiatoparou'/ot ourot’ irept zob Xptatou 
n.a?.(j)C Ixouii, zo nveCpia zb a^ftov fiXatxpijpi.ouJi, xncîrov auro 6piJd;j.Evot r.ai ouy. ov ey rfjc 

10 Ti] TOC». 

8. Ibidem, col. 12: « ’Apeiavol xat ’ApEioptavsîxai, ol x6v 'Xtov xou 0eou y.z iapa 
x-naparor». Vezi şi Sf. Vasile cel Mare, Contra lui Eunomiu, 33, 1, P. G. 29, col. 649 b. 

9. Socrate, Istoria bisericească, II, 45, P. G. 67, 360 a, b. 

10. Loofs, Macedonius, în «Protest. Realencyclopedie», XII, 47. 

11. Sf. Vasile cel Mare, Epistola 125, P.G. 32, 545. 

12. Sf. Vasile cel Mare, Epistola 263, 3, P. G. 32, 980 b. 

13. Idem, Epistola 244, P. G. 32, 921 b. Pentru amănunte, în legătură cu raportul 
dintre Sf. Vasile şi Eustaţiu, a se vedea II. Xpf)3xoo, Elaagoc/Tj sic emaroXâ; BaatXetou 
îipdr Eusriîhou, în colecţia «''EAXijvsc Ilaxlpsr xr,c ’ExxXVnac», 0EaaaXovfxiJ, 1974, voi. 2, 
p. 60 şi următoarele. 

Dar atitudinea blindă arătată de Sfîntul Vasile înainte de ruperea 
comuniunii a fost greşit interpretată atît de acesta, cît şi de ortodocşii ri¬ 
guroşi. Eustaţiu s-a arătat mai stăruitor în greşeală, eşuind în cele din 
urmă ca eretic, iar ortodocşii au crezut că Sfîntul Vasile şovăie în legătu¬ 
ră cu persoana Sfintului Duh. Sfîntul Grigorie de Nazianz l-a informat că 
la o adunare a prietenilor săi, unul dintre aceştia ar fi afirmat că pe cînd 
învăţătura Sfîntului Vasile despre Tatăl şi Fiul este corectă, şovăie şi are 
rezerve în privinţa Sfîntului Duh 14 . Aceleaşi zvonuri au ajuns pînă la 
Sfîntul Atanasie ; călugării din Cezareea au expus bănuiala lor Sfîntului 
Atanasie prin intermediul unui confrate de-al lor pe nume Paladius. Atît 
Sfîntul Grigorie de Nazianz cît şi Sfîntul Atanasie au analizat atitudinea 
Sfîntului Vasile şi au găsit-o justă în împrejurările în care acesta îşi 
desfăşura activitatea 15 . 

Dată fiind această situaţie, Sfîntul Vasile a găsit că este necesar să 
răspundă într-un tel acuzaţiilor ce i se aduceau. Ocazia i s-a dat la 7 sep¬ 
tembrie 374. In această zi, înconjurat de credincioşii din Cezareea şi de 
horepiscopii din toate părţile provinciei, a serbat amintirea Sfîntului 
Evpsihi. Era de faţă, ca invitat al Sfîntului Vasile, şi Amfilohie, episco¬ 
pul de Iconiu, care într-o vizită anterioară lăsase aici o impresie deose¬ 
bită 16 . S-a adus, mai întîi, slavă Sfintei Treimi, printr-o doxologie de 
formă tradiţională : «Slavă Tatălui prin Fiul în Sfîntul Duh», iar după ci¬ 
tirea psalmilor a urmat o nouă formulă de mărire a Sfintei Treimi, cîn- 
tatâ de episcop cu tot poporul: «Slavă Tatălui şi Fiului şi Sfîntului 
Duh» 17 . La sfîrşitul rugăciunii, unii dintre cei prezenţi au acuzat pe Sfîn¬ 
tul Vasile că introduce inovaţii în învăţătura şi cultul Bisericii, prin fap¬ 
tul că pune pe aceeaşi treaptă pe Duhul cu Fiul şi cu Tatăl. 

Amfilohie, martor la calomniile lansate împotriva Sfîntului Vasile 
de nişte oameni suspecţi «pentru a le fi folositor sau, dacă răul este fără 
remediu, pentru a pune în siguranţă pe cei care îl vizitau» 18 , a cerut 
Sfîntului Vasile să alcătuiască o lucrare în care să explice sensul prcpo- 

14. Sf. Grigorie de Nazianz, Epistola 58, 8, P. G 37, 136 : «u<ioya(vet piev apuSpoic xai 
oî o-/ sxtafpattpet tov Xofov, o o TtappTJaiâiExai 6e xfjv âX^flEtav». 

15. Idem, Cuvlntarea 43, 68, P. G 38, 78 : «Pnevmatomahii — spune Sf. Grigorie 
de Nazianz — abia aşteptau ca el să spună direct că Sf. Duh este Dumnezeu, pentru 
ca să-l poată alunga (pe Vasile) din cetate şi să aibă în acesta un motiv pentru a 
răvăşi întreaga Biserică». Vezi şi Scrisoarea 58, P. C., 37, 113. 

16. Sf. Vasile cel Mare, Epistola 176, 263 b ; P. G. 32, 653 b. 

17. Idem, Despre Stîntul Duh I, 3 ; III, 3 d ; P. G. 32, 72 c. 

18. Ibidem. 

ziţiilor de care se serveşte pentru slăvirea Sfintei Treimi. De altfel, Sfin¬ 
tui Vasile anunţase cu alte ocazii că are intenţia să alcătuiască «largi 
expuneri» cu bază scripturisticâ i9 in legătură cu divinitatea Sfîntului 
Duh. 

Profitînd de această ocazie, sub pretext că-şi justifică doxologia, 
scrie o impunătoare lucrare in care tratează pe larg despre a treia per¬ 
soană a Sfintei Treimi 20 . 

începută după sărbătoarea Sfintului Evpsihi din anul 374, lucrarea 
este terminată în anul următor. într-o scrisoare adresată episcopului 
Amfilohie, la sfîrşitul anului 375, îl anunţă pe acesta că lucrarea pe care 
i-a sugerat-o este deja gata 21 . 

Lucrarea cuprinde 30 de capitole şi în afară de primul şi de ultimul 
capitol, ce ţin loc de introducere şi încheiere (în capitolul I expune îm¬ 
prejurările în care a scris lucrarea, iar în capitolul XXX descrie încer¬ 
cările prin care trecea Biserica, asemănîndu-le cu o luptă navală), poate 
fi împărţită în trei părţi. în prima parte (capitolele 2— 5) expune şi com¬ 
bate sofismul ereticului Aetius după care lucrurile deosebite după fire 
sint în mod necesar deosebit enumerate în vorbire. Sau «lucrurile sub- 
numărate (enumerate) sînt în mod necesar deosebite după fire». După 
acest gînditor, faptul că Sfîntul Pavel afirmă deseori că «toate vin de la 
Tatăl, prin Fiu, în Sfîntul Duh» (cf. I Cor. 8, 6) folosind expresii diferite 
pentru Tatăl, Fiul şi Sfîntul Duh, ar arăta în acelaşi timp deosebirea de 
natură şi inegalitatea ce există între persoanele Sfintei Treimi. Sfîntul 
Vasile demonstrează mai întîi că acest mod de gîndire este preluat din 
cugetarea laică (cap. 3), că este necunoscut Sfintei Scripturi (cap. 4), că 
Sfînta Scriptură foloseşte fără deosebire prepoziţiile iz (din) Sta (prin) 
şi h (în), atunci cînd vorbeşte despre Tatăl, Fiul şi Sfîntul Duh (cap. 5) 

în partea a doua (cap. 6 — 8), tratează despre Fiul, reafirmînd egali¬ 
tatea Lui cu Tatăl (cap. 6), stabilită în Sinodul I ecumenic, apoi demon¬ 
strează cu texte scripturistice (cap. 7 — 8) că prepoziţiile folosite într-un 
anumit context pentru a exprima lucrarea Tatălui sînt folosite în alt 
context pentru Fiul şi invers. 

în sfîrşit, în partea a treia, partea cea mai mare din lucrare (cap. 
9 — 29), expune, pe baza celor afirmate în Sfînta Scriptură şi de Sfinţii 
Părinţi, învăţătura corectă despre Sfîntul Duh şi combate afirmaţiile 
celor ce-I negau divinitatea. 


19. Sf. Vasile cel Mare, Epistola 105, 200 ; P. G. 32, 513 b. 

20. Lucrarea se intitulează Despre Stintul Duh şi se află în P. G. 32, col. 62—218. 

21. Sf. Vasile cel Mare, Epistola 231, 354 d ; P. G. 32, 861 c. 

Trebuie precizat de la început că Siîntul Vasile, deşi vrea să de¬ 
monstreze divinitatea şi egalitatea Duhului cu celelalte persoane ale 
Siintei Treimi, nu-I atribuie niciodată apelativul de Dumnezeu. Nu în¬ 
seamnă că se îndoieşte de aceasta Siîntul Vasile, dar n-o iace din mo¬ 
tive de «iconomie» pentru a nu supăra pe adversari şi a-i face să res¬ 
pingă orice dialog şi, mai ales, pentru a nu ii îndepărtat de ei de pe 
scena apărătorilor dreptei credinţe. 

La 28 martie 364 Valens ocupa tronul imperial din Orient. Conver¬ 
tit la arianism, el făcea peste tot jocul sectei. Episcopii care n-au iscălit 
mărturisirea de la Rimini au iost constrînşi să facă acest lucru, iar în 
caz de refuz au fost exilaţi. «Biserica este răvăşită», avea să spună Sfîn- 
tul Vasile însuşi, «se află într-un moment de naufragiu» 22 . împăratul a 
voit să-l facă să iscălească formulele ariene, dar a fost învins de epis¬ 
cop 23 . El a reuşit să tină scaunul timp de 4 ani, «fiind pentru unii zid pu¬ 
ternic şi meterez, iar pentru alţii topor ce taie stînca şi foc aruncat în 
spini, precum zice Scriptura» n . El era «singura scînteie a adevărului , 
singura tărie în mijlocul captivilor» 25 . 

A reuşit acest lucru datorită «iconomiei», faptului de a folosi sau 
accepta formule teologice, care nu aveau nimic eretic în ele şi exprimau 
voalat, în mod indirect, adevărul ortodox. El însuşi spune acest lucru în 
două din scrisorile sale : una adresată preoţilor din Tars pentru a-i asi¬ 
gura de ortodoxia unuia dintre ei, pe nume Chiriac, alta adresată lui Chi- 
riac însuşi. El dădea următorul sfat, referitor la atitudinea ce trebuia 
avută fată de cei care se preocupau de problema Sfîntului Duh : «Să fie 
primiţi în comuniune cei care afirmă că Stîntul Duh nu este creatură... 
şi să nu fie primiţi în comuniune cei ce susţin aceasta» 26 . 

Această atitudine a fost just apreciată de corifeii Bisericii din vre¬ 
mea aceea. «Vasile — spunea Siîntul Atanasie cel Mare — este gloria 
Bisericii ; el se luptă vitejeşte pentru adevăr şi învaţă pe cei ce au ne¬ 
voie de aceasta. El nu trebuie combătut, ci mai degrabă trebuie să ac- 

22. Idem, Epistola 82 ; III, 175. P. G 32, 460 a ; Vezi şi Despre Siîntul Duh, cap. 
30; III, 64 e, P. G. 32, 209 d. 

23. Sf. Grigorie de Nazianz, Cuvîniarea 43, 47; 2, 52, P. G. 37, 83 şi 17 ; Sf. Va¬ 
sile cel Mare, Epistola 99, 193, P. G. 32, 497 b. 

24. Sf. Grigorie de Nazianz, Epistola 32, 2, P. G., 37, 63. 

25. Idem, Epistola 58, P. G., 37, 116 c. 

26. Sf. Vasile cel Mare, Epistola 113, III, 205, P. G. 32, 528 a; Idem, Epistola 114, 
III, 206 e, P. G. 32, 528 b. 

ceptăm buna Iui intenţie» 27 . Acelaşi luciu avea să-l spună şi Sfîntul 
Grigorie de Nazianz : «Nu este nici un iău pentru noi să ştim că Duhul 
este Dumnezeu, prin intermediul unor expresii echivalente (celor orto¬ 
doxe).... ; rău ar îi dacă ar îi scos din Biserică acela care exprimă în 
acest tel adevărul» 28 . 

Atitudine asemănătoare, îngăduitoare, adoptase de dragul unităţii 
creştine şi Siîntul Atanasie cel Mare îaţă de terminologia « omoiousiană» 
a lui Vasile de Ancira 29 . însă, cu o logică de neîntrecut, el lăsa pe ad¬ 
versarii Duhului Sfînt să deducă şi să mărturisească îaptul că este Dum¬ 
nezeu. 


2. ÎNVĂŢĂTURA SFlNTULUI VASILE CEL MARE 
DESPRE SFÎNTUL DUH 

Principiu a tot ceea ce există, inclusiv al Fiului şi al Stîntului Duh, 
este Dumnezeu Tatăl. Tatăl este nenăscut, Fiul este născut, iar Sîîntul 
Duh este purces din Tatăl 30 . Dacă naşterea Fiului nu poate îi concepută 
de îirea omenească 31 , cu atît mai mult nu poate îi concepută purcede- 
rea, care nu are analogie în cele pămînteşti 32 . O imagine, dar şi aceea 
destul de imperfectă a purcederii, crede Sfîntul Vasile că este modul în 
care iese din trup suflul gurii. Dar, ţine să completeze că «gura nu tre¬ 
buie înţeleasă ca mădular al lui Dumnezeu, nici Duhul ca o suflare ce 
se risipeşte, ci gura trebuie înţeleasă într-un chip vrednic de Dumnezeu 
şi Duhul ca o fiinţă vie, dătătoare de sfinţenie. în felul acesta este ex¬ 
primată comuniunea cu celelalte persoane şi se păstrează insondabil mo¬ 
dul provenienţei sale» 33 . 

27. Sf. Atanasie cel Mare, Epistola către Paladiu, P. G. 26, 98. 

28. Sf. Grigorie de Nazianz, Epistola 58, II, 50, P. G. 37, 113. 

29. Loofs, Leitiaden zum Studium der Dogmengeschichte, p. 257; A. Harnack, 
Lehrbuch der Dogmengeschichte, voi. II, p. 261. 

30. Nicăieri Sf. Vasile nu afirmă purcederea Sf. Duh şi de la Fiul. Acest fapt l-a 
subliniat la vremea sa Harnack, Dogmengeschichte 2, 295. Insă teologul Schermann, 
Die Gottheit des heiiigen Geistes nach den griechischen Vatern des vierten Jahrhun- 
derts, în rev. «Strassburger theologische Studien», Freiburg 1901, p. 114, susţine că 
Sf. Vasile afirmă purcederea Sfîntului Duh şi de la Fiul. De aceeaşi părere este şi Bar- 
denhewer (Geschichte des altkirchlichen Literatur, Darmstadt, 1962, voi. 3, p. 161). 
Insă K. Holl ((Amphilochius von Iconium in seinem Verhăltnis zu den grossen Kappa- 
doziern, Darmstadt, 1969, p. 168), analizînd textele pe care le invocă Schermann, este 
de părere că Sf. Vasile nu susţine că Sf. Duh purcede şi de la Fiul. 

31.Sf. Vasile, Împotriva lui Eunomiu, 2, 22 şi 24 ; P. G. 29, 620 şi 624. 

32. Idem, Despre credinţă 4, P. G. 31, 688. Idem, Epistola 2 36, 1 ; P. G„ 32, 877 ; 
Idem, Epistola 2 14, 3, P. G 32, 788. 

33. Idem, Despre Sfîntul Duh, P. G, 32, col. 152. 

Natură simplă, neperceptibilă cu simţurile trupului u , Duhul Sfînt 
este cunoscut după lucrările Sale. Şi cum sfera de activitate a Duhului 
este nelimitată, variate sint şi energiile Lui. Lucrarea Lui începe înainte 
de crearea lumii sensibile şi poartă pecetea desăvîrşirii. Desăvîrşeşte 
opera Tatălui şi a Fiului. Din Sfînta Scriptură reiese cu prisosinţă că Du¬ 
hul nu este o creatură şi că este creator 35 . El participă atît la crearea 
lumii văzute, cit şi a lumii nevăzute, a îngerilor, care, numai datorită ha¬ 
rului Său capătă o relativă desăvîrşire chiar de la creaţie 36 . Cu toate 
acestea, deosebirea dintre El şi duhurile slujitoare nu este de grad, ci de 
esenţă, este deosebirea dintre'meşter şi lucrarea mîinilor lui. Sfintul 
Duh viază în intimitatea dumnezeirii, alături de Tatăl şi de Fiul 37 , este 
egal cu Tatăl şi cu Fiul 38 , are aceleaşi însuşiri, între care se poate aminti 
taptul că este preexistent faţă de toate creaturile 39 , este pretutindenea 
prezent 40 , ştiinţa Sa nu are limite 41 , lucrările Lui transpiră desăvîrşi- 
rea 42 şi poartă pecetea divinităţii. El este dătătorul vieţii 43 , pronietorul, 

34. Sfîntul Vasile ţine să precizeze şi cu altă ocazie — combătînd afirmaţia lui 
Eunomiu, după care Dumnezeu poate fi cunoscut după natura Sa — că Dumnezeu este 
inaccesibil după natură (ouîîa), însă este accesibil după lucrări (evitat). Nici însu¬ 
şirile ipostatice nu alcătuiesc «o oaia ei fxr] Yviuptipta-cot e^iDeajpoufieva tt) ouatcr». Sf. Va¬ 
sile cel Mare, Împotriva lui Eunomiu 2, 28; P. G 29, 636—637; Idem, Epistola 38, 
4; P. G. 32, 332. 

35. Idem, Despre St. Duh 18, P. G. 32, 152. Preoţilor Bisericii din Tars, pentru a 
distinge pe credincioşii cu care vin în comuniune, Sf. Vasile le dă un criteriu elemen¬ 
tar : «Aceştia să nu afirme că Duhul este o creatură şi să refuze a fi în comuniune cu 
cei care susţin aceasta». Idem, Epistola 113 şi 114, P. G., 32, 525 ş. u. Iar in mărturi¬ 
sirea de credinţă pe care o iscăleşte şi Eustaţiu revine această idee însoţită de noi 
precizări. «Se cade să fie anatema cei ce zic că Sfîntul Duh este o creatură şi nu numai 
aceştia, ci şi cei care gîndesc aşa, cei care nu mărturisesc că El este sfînt prin na¬ 
tură, cum prin natură este sfînt Tatăl şi Fiul; cei care 11 îndepărtează de natura di¬ 
vină şi fericită». Idem, Epistola 125, P. G. 32, 549 a, b. 

36. Idem, Despre Sfîntul Duh 16, P. G. 32, 140. 

37. Ibidem, 18, col. 152 ş.a. 

38. Trimiţîndu-Şi ucenicii la propovăduire, Mîntuitorul le dă porunca de a boteza 
omenirea «In numele Tatălui şi al Fiului şi al Sfîntului Duh» ( Matei 28, 19). De aci re¬ 
zultă că «numele Tatălui şi al Fiului şi al Sfîntului Duh ni s-au dat în acelaşi chip. 
Relaţia în care se află Fiul faţă de Tatăl este aceeaşi cu relaţia Duhului faţă de Fiul... 
Iar dacă Duhul este pus pe acelaşi plan cu Fiul şi Fiul pe acelaşi plan cu Tatăl este 
clar că şi Duhul este pus pe acelaşi plan cu Tatăl». Ibidem, 17, P. G, 32, 148; Ibidem, 
10, P. G., 32, 112, 

39. Ibidem, 19, col. 156, 

40. Ibidem, 9, col. 108 : «Cînd auzi cuvîntul «duh» să nu-ţi închipui o fiinţă limi¬ 
tată, supusă schimbărilor şi transformărilor sau întru totul asemenea creaturilor, ci 
îndreptîndu-ţi mintea către cele superioare, este necesar să te gîndeşti la o fiinţă spi¬ 
rituală cu putere infinită, a cărei existenţă nu se măsoară cu secole şi cu ani». Vezi 
şi col. 168—169. 

41. Ibidem, 16, col. 137. 

42. Ibidem, 9, col. 108. 

43. Ibidem, 24, col. 173. 

sfinţitorul şi «lumina cea duhovnicească» 44 , cea care se dă oricărei pu¬ 
teri spirituale pentru aflarea adevărului» 4S . 

Sfîntul Duh este, alături de Tatăl şi de Fiul, făuritorul mîntuirii noas¬ 
tre. Este prezent la toate actele iconomiei divine, de dinaintea şi după 
întruparea Fiului: la binecuvântările patriarhilor, la darea legii, la fap¬ 
tele minunate ale lui Iisus 46 . El readuce, alături de Fiul, din moarte la 
viaţă, redă omului libertatea, frumuseţea chipului divin din el şi-l face 
cetăţean al cerului 47 . El va fi prezent şi la judecata obştească, atunci 
cînd harul Său se va da ca răsplată şi coroană celor drepţi 4S . In prezent 
Duhul Sfînt acţionează în Biserică pentru împroprierea lucrării mântui¬ 
toare săvîrşite de Mântuitorul Hristos. Această împropriere se începe în 
momentul contactului cu apa botezului. Atunci se realizează atît omo- 
rîrea omului celui vechi, a omului păcatului, dar şi renaşterea acestuia 
prin harul Sfîntului Duh 49 . Sfîntul Duh se află totdeauna în cei vrednici, 
fără să acţioneze totdeauna ; El acţionează atunci cînd este nevoie şi pe 
măsura nevoii fiecăruia 50 . Familiaritatea cu El se capătă prin îndepăr¬ 
tarea patimilor ,• patimile, întocmai ca un văl, întunecă ochiul sufletului, 
îndepărtarea lor redă chipului lui Dumnezeu din om frumuseţea dintru 
început, iar ochiului minţii claritate şi pătrundere 51 . Din comuniunea cu 
Duhul se realizează o transformare calitativă a sufletelor: sufletele nu 
sînt doar luminate, ci devin ele însele surse de lumină pentru cei ce ie 
stau împrejur 52 . 

Intr-un cuvînt, Duhul Sfînt este Cel ce veghează ordinea în uni¬ 
vers 53 . El este principiul ordinii morale 54 şi fără El este imposibil să 


44. Ibidem, 16, col. 136; Ibidem, 19, col. 156. 

45. Ibidem, 9, col. 108. 

46. Cine neagă că acţiunile întreprinse de Marele Dumnezeu şi Mîntuitorul nostru 
Iisus Hristos, izvorîte din bunătatea lui Dumnezeu în vederea mîntuirii omului, s-au 
împlinit prin harul Duhului ? Fie că vrei să cercetezi pe cele din trecut: binecuvîntă- 
rile patriarhilor, ajutorul dat prin lege, tipurile, profeţiile, bravurile în războaie, minu¬ 
nile drepţilor, fie că cercetezi dispoziţiile referitoare la întruparea Domnului, toate 
au fost realizate prin Duhul... Apoi orice lucrare a Fiului se săvîrşea în prezenţa 
Duhului... Nu L-a părăsit nici după ce a înviat din morţi». Ibidem, 19, col. 157. ţ 

47. «Faptul de a fi fost făcut liber din rob, de a fi numit fiu al lui Dumnezeu şi a 
fi adus din moarte la viaţă, de nimeni altul nu se poate realiza, decît de Cel care prin 
fire se află în intimitatea lui Dumnezeu şi nu este supus robiei. Căci, cum va putea 
cel străin să aducă pe alţii în intimitatea lui Dumnezeu ? Şi cum va elibera pe altul 
cel ce însuşi se află sub jugul robiei ?». Ibidem, 12, col. 117. 

48. Ibidem, 16, col. 141. 

49. Ibidem, 16, col. 142; Ibidem, 19, col. 157. 

50. Ibidem, 26, col. 180 ; Ibidem, 9, col. 108. 

51. Ibidem, 9, col. 109; Ibidem, 22, col. 168. 

52. Ibidem, 9, col. 109; Ibidem, 21, col. 164—165. 

53. Ibidem, 16, col. 136 ; Ibidem, 19, col. 157. 

54. Ibidem, 16, col. 140. 

cunoască cineva pe Dumnezeu 5S . Credinţa in Tatăl şi in Fiul nu foloseşte 
la nimic dacă lipseşte credinţa în Duhul Sfint. Cel ce nu crede în Duhul 
nu crede nici în Fiul, nu crede nici în Tatăl. «Pentru că nimeni nu poate 
să spună că Iisus este Domnul, decît în Duhul Sfînt» (I Cor. 12, 3) 56 . 

Slîntul Vasile era deja mort pe cînd se ţinea Sinodul II ecumenic, 
dar opera sa nemuritoare, formulată în dogmă, făcea să triumfe credinţa 
cea adevărată. Drept mulţumire, pentru inegalabila sa operă, posteritatea 
avea să-l aşeze în galeria «marilor dascăli» şi Ierarhi ai Bisericii. 


EDIŢII MAI IMPORTANTE ALE TEXTULUI : 

1. O primă ediţie critică, după diferite manuscrise, a fost realizată de benedictinii 
din congregaţia Sfîntului Maur, sub conducerea lui Dom Garnier (Ţ 1725). A fost pu¬ 
blicată de Dom Maran (1730), cu titlul: Opera omnia Sandi Patris noştri Basilii Caesa- 
reae Cappadociae archiepiscopi. 

2. Textul a fost revizuit şi publicat de C. F. H. Johnston, însotit de note şi de o 
scurtă introducere, sub titlul: The book oi saint Basil the Great Bishop of Caesarea in 
Cappadocia on the Holy Spirit. A revised text with notes and introduction, Oxford, 
Clarendon Press, 1892. 

3. Textul bcnedictinilor a fost reimprimat de către fraţii Sinner şi Jahn Gaume, 
Paris, 1839, apoi de 

4. J. P. Migne, în voi. 32 din Patrologia graeca. 

Traduceri: 

1. Benoit Pruche, Basile de Cesaree, Trăite du Saint-Esprit, Introduction, traduc- 
tion et motes, în col. : «Sources chretiennes», Paris, 1945, voi. 17. La paginile 94—104 
dă o listă bogată cu ediţiile critice ale textului şi o listă bibliografică. 

2. M. Blum, Basilius von Caesarea, Ober den Heiligen Geist, 1967. 

3) OsoSoipou Zrjuri, BailXetoC o MefaC, âoypaztxiz, în voi. X al colecţiei "EXXtjveC 
naiepsc tije ’ExxXTjaiac, 0EaaaXcmx7|, 1974. 

4. Traduceri parţiale ale textului găsim la : E. Amann, Le dogme catholique dans 
Ies Peres de TEglise, Paris, 1922 ; Gross J„ La Divinisation du Chretien d'apres Ies 
Peres Grecs, Paris, 1938; St. Giet, Les idees et l'actions sociales du saint Basile, 
Paris, 1941 

5. Pentru traducerea textului în limba română am folosit lucrările lui Teodor 
Zisis, Benoit Pruche şi Migne, iar împărţirea textului am făcut-o după împărţirea 
făcută în colecţia Migne. Cuvintele din paranteze ne aparţin. Le-am introdus pentru 
a da cursivitate textului. 


55. Ibidem, 26, col 185. 

56. O singură cale a cunoaşterii lui Dumnezeu există : «coco emoC IlMEUfiaTOî 8iâ -cou 
ev8c 'Xtou E7ti tov Iva IlaTEpa». Ibidem 26, col. 185; Ibidem, 18, col. 153. 

INTRODUCERE, 

IN CARE (SE DEMONSTREAZĂ) 

CĂ ESTE NECESAR STUDIUL 1 
CELOR MAI PUŢIN ÎNSEMNATE 
CAPITOLE ALE TEOLOGIEI 

I 

(Col. 68). Am lăudat zelul şi dragostea de a cunoaşte, o, frate Amfi- 
lohie, cap iubit şi mie mai scump decît orice, şi m-am bucurat mult (vă- 
zînd) înclinarea către studiu şi agerimea minţii tale, care (te fac) să 
socoteşti necesar a nu lăsa necercetat nici un cuvînt din cele cîte, în 
mod necesar, se rostesc, (vorbind) despre Dumnezeu. Pentru că ai în¬ 
ţeles bine îndemnul Domnului (cuprins în cuvintele) : «Oricine cere 
primeşte şi oricine caută găseşte» 2 , mi se pare că prin străduinţa (ta) 
în a cere ai putea dispune să comunice (ceea ce cunoaşte) chiar şi pe 
cel mai puţin dispus (să facă aceasta). Dar, ceea ce admir şi mai mult 
la tine este faptul că nu pui întrebări pentru a (mă) încerca, ci pentru 
a afla care este adevărul (în chestiunile controversate). Pentru că sînt 
destui 3 aceia care ne ascultă acum cu curiozitate şi ne întreabă cu stă¬ 
ruinţă, dar este foarte greu să afli un suflet dornic (cu adevărat) să cu¬ 
noască, (un suflet) care să caute adevărul, pentru a nu rămîne în necu¬ 
noaştere 4 . Asemenea cursei războinicilor şi capcanei vînătorilor cu mo¬ 
meala meşteşugit ascunsă sînt întrebările celor (mai) mulţi; aceştia 
pun întrebări, nu pentru a trage vreun folos din ele, ci pentru ca, în 
cazul în care vor găsi că răspunsurile nu concordă cu dorinţa lor, să 
pară că au un motiv întemeiat de ceartă. 

Dacă nesăbuitul care întreabă este considerat înţelept 5 , de cîtă 
(preţuire) vom socoti vrednic pe ascultătorul înţelept, pe care profetul 
l-a comparat cu un sfetnic minunat ? 6 . Este drept să dăm toată cinstea 
şi să (ajutăm) să progreseze pe cei care împărtăşesc zelul şi toate ne- 
voinţele celui care se îndreaptă spre desăvîrşire. Pentru că faptul de 
a nu trece 7 cu uşurinţă peste cuvintele cu conţinut teologic şi a încerca 

1. Substantivul este la plural: studiile, cercetările. 

2. Luca XI, 10. 

3. Mare abundenţă. 

4. Pentru vindecarea ignorantei. 

5. «Nesăbuitului care întreabă i se va socoti (aceasta drept) înţelepciune», Prov. 

XVII, 28. 

6. Isaia III, 3. 

7. A asculta. 


— Sfîntul Vasile cel Mare 

să găsească sensul ascuns al fiecărei expresii şi al fiecărui cuvînt nu 
este (însuşirea oamenilor) puţin evlavioşi, ci a acelora care cunosc 
scopul chemării noastre. Pentru că am fost chemaţi să ne asemănăm lui 
Dumnezeu pe cit este cu putinţă firii umane. Asemănarea, însă, nu (se 
realizează) fără cunoaştere, iar cunoaşterea (este imposibilă) fără învă¬ 
ţătură. Baza 8 (oricărei) învăţături este discursul: părţile (alcătuitoare) 
ale discursului sînt cuvintele şi expresiile. De aceea, nu este fără sens 
examinarea expresiilor. Ar putea afirma cineva ca, întrucît unele cu¬ 
vinte 9 sînt mici, se cuvine a le trece cu vederea ,• dar, întrucît adevă¬ 
rul (se lasă) cu greu surprins, trebuie sa-1 căutăm pretutindeni. Pentru 
că, dacă evlavia, întocmai ca şi meşteşugurile, creşte prin mici adăugiri, 
nimic nu trebuie neglijat din cele care conduc la cunoaştere ; dacă ci¬ 
neva va trece cu vederea noţiunile elementare 10 (socotindu-le) ca fără 
importanţă, nu va ajunge niciodată la culmile înţelepciunii. «Da» şi «nu» 
sînt două expresii ; deseori, însă, cel mai mare dintre bunuri, adevărul, 
şi ultima expresie a răutăţii, minciuna, sînt redate prin aceste cuvinte 
mici. Dar ce spun acestea ? Cineva a fost socotit împlinitor a toată cu¬ 
cernicia, făcînd numai semn cu capul, pentru a mărturisi pe Hristos. 
Dacă aşa stau lucrurile, care dintre cuvintele (cu conţinut) teologic 
este atît de neînsemnat — exprimînd el fie ceva bun, fie ceva rău — să 
nu aibă mare influenţă pozitivă sau negativă ? Şi dacă din lege nu va 
trece nici o iotă, nici o cirtă 11 , cum vom fi în siguranţă lăsînd la o parte 
fie şi pe cele mai neînsemnate (cuvinte) ? Prin urmare, (cuvintele) pe 
care tu ne-ai cerut să le lămurim sînt în acelaşi timp mici şi marimici 
(în ceea ce) priveşte extensiunea 12 pronunţării; din acest punct de ve¬ 
dere poate şi de dispreţuit ; mari, însă, prin forţa celor pe care le de¬ 
semnează, — după chipul (grăuntelui) de muştar, care, deşi este cel mai 
mic dintre seminţele copacilor, însă învrednicindu-se de îngrijirea ne¬ 
cesară şi dezvoltîndu-se puterea sădită în el, creşte (copac) destul de 
înalt. Dacă cineva rîde văzînd poliloghia noastră în legătură cu expre¬ 
siile, — pentru a vorbi ca psalmistul 13 —, acela să ştie că va culege ro¬ 
dul nefolositor al rîsului; noi, însă, nu vom întrerupe cercetarea, cedînd 
batjocurilor oamenilor, nici nu ne vom lăsa înfrînţi de dispreţul lor. 

Sînt atît de departe a mă ruşina de aceste (cuvinte) ca de nişte (cu¬ 
vinte) neînsemnate, încît, dacă aş reuşi să surprind o infimă parte a 
valorii lor, aş socoti că m-am învrednicit de (lucruri) extraordinare ; (aş 

8. începutul, principiul. 

9. întrebări. 

10. Primele elemente, primele noţiuni, probabil literele. 

11. Matei V, 18. 

12. Conciziunea, scurtimea. 

13. Ps. 118, 85. 

_ «1 

susţine, în acelaşi timp) că folosul fratelui care cercetează împreună cu 
noi, nu este mic. Deci, văzînd că este vorba de o mare luptă pentru 
cuvinte mici, nu evit truda în speranţa că voi fi răsplătit. Sînt convins 
că această dezbatere va fi fructuoasă pentru mine, iar pentru cei ce o 
ascultă aducătoare de folos netrecător. De aceea, cu ajutorul însuşi al 
Duhului Sfînt, să zic aşa, voi purcede numaidecît la explicare. Şi dacă 
vrei să apuc drumul expunerii, mă voi referi pe scurt la originea con¬ 
troversei. 

Nu de mult, pe cînd mă rugam cu poporul, slăvind pe Dumnezeu- 
Tatăl în două feluri : cînd cu Fiul, împreună cu Duhul Sfînt, cînd prin 
Fiul în Duhul Sfînt, ne-au acuzat unii dintre cei de faţă că folosim cu¬ 
vinte străine şi, în acelaşi timp, contradictorii. Tu, mai ales pentru fo¬ 
losul acelora, — iar dacă boala lor este fără remediu, pentru a feri pe cei 
cu care întreţin relaţii —, ai cerut să fie formulată clar învăţătura despre 
sensul acestor expresii. Se cuvine, deci, să vorbesc concis, pornind de 
la un fapt acceptat de toţi. 

II 

Unde îşi aie punctul de plecare preocuparea ereticilor în legătură 

cu expresiile 

Minuţiozitatea cu care aceşti oameni cercetează silabele 14 şi cu¬ 
vintele nu este întîmplătoare, după cum s-ar putea crede, nici nu con¬ 
duce la un rău neglijabil; ea ascunde un plan bine conturat şi ascuns, 
(îndreptat) împotriva dreptei credinţe 15 . (Aceştia) încearcă să demon¬ 
streze că felul în care ne exprimăm despre Tatăl, Fiul şi Sfîntul Duh 
este diferit, pentru ca din această (demonstraţie) să scoată o dovadă 
uşoară a deosebirii după fire (a persoanelor). Aşadar, folosesc un vechi 
sofism, inventat de Aetius 16 , şeful acestei erezii, care a scris undeva 
în epistolele sale aşa : «cele deosebite după fire sînt numite diferit şi 
invers : cele numite diferit sînt deosebite după fire». în sprijinul afir¬ 
maţiei sale invocă pe Apostolul (Pavel), care zice : «Unul este Dum¬ 
nezeu şi Tată, de la Care sînt toate şi unul este Domnul Iisus Hristos, 
prin Care sînt toate» 17 . Astfel, zice (Aetius), (raportul) în care se află 
cuvintele între ele va fi şi (raportul) dintre firile desemnate de aceste 

14. In legătură cu puterea existentă In aceste silabe. 

15. Pietăţii. 

16. Este vorba despre unul din corifeii sectei anomeene, gruparea cea mai radicală 
a arianismului. Această grupare socotea pe Fiul absolut deosebit ( âviipoioc) de Tatăl. 
Eunomiu era ucenicul lui Aetius. Sf. Vasile cunoştea bine doctrina şi sofismele acestei 
grupări şi o combătuse pe larg în cele trei cărţi «Contra lui Eunomiu » (P. G. 29, 
479—669). 

17. I Cor. VIII, 6. 

(cuvinte). Or, deosebite (fiind expresiile) «din Care» şi «prin Care», deo¬ 
sebit este şi Fiul de Tatăl. De la această rătăcire provine şi poliloghia 
acestor bărbaţi în legătură cu cuvintele despre care este vorba. De 
aceea, ei atribuie lui Dumnezeu-Tatăl, ca privilegiu deosebit, (expresia) 

«de la Care» ; lui Dumnezeu-Fiul, (expresia) «prin Care», iar Sfîntului 
Duh, (expresia) «în Care» 18 . Susţin că acest mod de folosire a expre¬ 
siilor 19 nu se schimbă niciodată, pentru că, după cum am zis, deosebirea 
expresiei presupune deosebirea firilor. Dar n-au putut să ascundă (fap¬ 
tul) că prin minuţiozitatea (arătată în examinarea) cuvintelor nu fac alt¬ 
ceva decît să sprijine doctrina lor eretică. Ei vor ca expresia «de la 
Care» să desemneze pe creator, expresia «prin Care» să desemneze pe 
colaborator sau instrumentul, iar expresia «în Care» să desemneze 
timpul sau locul. (Fac astfel de afirmaţii) pentru ca (Fiul), creatorul tu¬ 
turor, să nu fie considerat cu nimic superior unui instrument, iar Duhul 
Sfînt să pară că nu oferă creaturilor (nimic altceva) decît spaţiul şi 
timpul. 

III 

Felul de a analiza cuvintele 20 imită logica 21 celor din afară 22 

* 

(Col. 76). La această rătăcire i-a condus şi imitarea logicii celor «din 
afară», care atribuiau expresiile «din care» şi «prin care» lucrurilor de 
natură diferită. Pentru că, după socotinţa acelora, expresia «din care» 
indică materia, pe cînd expresia «prin care» desemnează instrumentul 
sau, în general, pe cel ce asistă. 

Dar, ce oare ne împiedică să ne referim la întreaga învăţătură şi 
să arătăm pe scurt îndepărtarea acestor bărbaţi de adevăr şi dezacor¬ 
dul lor cu (filozofii) înşişi ? Cei ce s-au preocupat de filozofia 
greacă 23 , cînd explică natura cauzei în multe feluri şi scot în evidenţă 
sensurile proprii, zic că unele dintre cauze sînt primare, altele secun¬ 
dare sau auxiliare, iar altele au sens de cauze necesare. Fiecăreia dintre 
acestea îi rezervă o denumire specială, încît altfel este numit creatorul 

18. Pentru Tatăl expresia e£ ou, pentru Fiul hi’ ou iar pentru Sfîntul Duh ev «>. 

19. Pentru cuvîntul «expresie» întrebuinţează pe cel de «silabă». 

20. Expresia întrebuinţată de Sfîntul Vasile este aceea de «tehnologia silabelor». 
Această expresie mai este folosită şi de Sf. Grigorie de Nisa (Contra lui Eunomiu, 

P. G. 54, 297 c—337 a) şi se pare că ambii au preluat-o de la Teodoret de Cyr (P. G. 

83, 430 b). 

21. Cuvîntul «înţelepciune» are aici sensul de «logică». 

. 22. Prin expresia «cei din afară» se desemnează de obicei, de către Părinţii ca- 

padocieni, Sfîntul Ioan Gură de Aur, filozofii greci. Vorbind despre filozofia lor, o ca¬ 
racterizează ca «deşartă» ([raxaiav tpiAogognav ), spre deosebire de învăţătura Sfintelor 
Scripturi pe care o socotesc tot filozofie, dar o caracterizează drept «adevărată filozo¬ 
fie» sau filozofia prin excelentă. 

23. înţelege filozofia greacă în contrast cu doctrina creştină, pe care o numeşte 
«filozofia cea adevărată» sau simplu, «filozofie». 

rf. _ «1 

şi altfel este numit instrumentul. Creatorului, socotesc ei, trebuie să i 
se atribuie (expresia) «de către care» 24 pentru că, zic ei, de obicei se 
spune că scaunul a fost făcut «de» tîmplar. Instrumentului (trebuie să i 
se atribuie expresia) «prin (cu) care» 2S , pentru că, zic ei, se spune că 
scaunul se lucrează «cu» 26 toporul, «cu» burghiul şi «cu» alte (instru¬ 
mente). In acelaşi chip, ei socotesc că expresia «din care» 27 revine ma¬ 
teriei, pentru că (se spune că) scaunul este «din» lemn,- că expresia 
«după care» 28 exprimă planul sau modelul propus meşterului, pentru 
că (se presupune) că acesta, fie că şi-a plănuit mai dinainte opera şi 
apoi a transpus închipuirea în faptă, fie privind un model a căutat să-l 
imite. Expresia «pentru care» vor s-o raporteze la scop? pentru că, (se 
spune) că «pentru» oameni a fost făcut scaunul. Expresia «în care» 29 ar 
sugera spaţiul sau timpul. Pentru că (la întrebarea) : Cînd s-a întîmplat 
aceasta ? se răspunde : «în» acest timp. Şi unde ? «în» acest loc. Deşi 
acestea (timpul şi locul) nu adaugă nimic la ceea ce s-a făcut, totuşi fără 
ele nu este posibil să se facă nimic. Pentru că cei care acţionează au 
nevoie de loc şi de timp. Aflînd şi admirînd aceste învăţături în cugetarea 
grecească 30 , (ereticii) le transpun în învăţătura simplă a Scripturii 31 pe 
de o parte spre micşorarea Cuvîntului lui Dumnezeu, pe de altă parte 
spre negarea Duhului Sfînt. Ei n-au ezitat să atribuie stăpînului tuturor 
cuvîntul rezervat de «cei din afară» instrumentelor neînsufleţite şi ser¬ 
vului umil, — înţeleg (expresia) «prin care» — şi nu se ruşinează (ei) 
creştinii să atribuie stăpînului lumii expresia (cuvenită) Herăstrăului sau 
ciocanului. 

IV 

Scriptura foloseşte fără deosebire aceste expresii 

(Col. 77). Recunoaştem, desigur, că şi Scriptura 32 foloseşte adesea 
aceste expresii. Zicem, însă, că libertatea Sfîntului Duh nu este aservită 
întru totul logicii 33 celor din afară, că în fiecare împrejurare (Scriptura) 
acomodează expresiile după nevoi. De exemplu, expresia «din (de la) 

.24. 69 ’ ou. 

25. 8 t’ ou. 

26. Am tradus prepoziţia prin prepoziţia «cu», prepoziţie care indică 

instrumentul. 

27. âS ou. 

28. xa&’ o. 

29. ev-'l . 

30. Cugetarea grecească este numită de această dată «zadarnică» şi «goală, înşe¬ 
lătoare». 

31. A Duhului. 

32. Prin cuvîntul adevărului desemnează Sf. Scriptură. 

33. Prin cuvîntul «meschinărie», micime, caracterizează modul de gîndire al «ce¬ 
lor din afară». 

care», în Scriptură nu se referă totdeauna la materie, — cum li se pare 
acelor (filozofi) —, ci, de obicei, se atribuie cauzei supreme. Ca în (afir¬ 
maţiile) : «Unul este Dumnezeu, de la 34 Care sînt toate» 35 şi «Toate sînt 
de la Dumnezeu» 36 . Alteori, însă, Scriptura foloseşte această expresie 
în legătură cu materia, ca (de exemplu) cînd zice : «Să faci corabie din 
lemne neputrezitoare» 37 , «Să faci candelabru din aur curat» 38 , «primul 
om (făcut) din pămînt a fost pămîntesc» 39 , «din pămînt ai fost făcut tu 
ca şi mine» 40 . 

Or, aceştia, pentru a susţine deosebirea de natură 41 , după cum am 
mai spus, au legiferat că numai Tatălui se cuvine acest cuvînt. (In rîndul 
al doilea), preluînd principiile teoriei lor de la cei din afară, nu-i ur¬ 
mează pe aceştia întru totul. 

Astfel, pe cînd pe Fiul — urmînd modului de gîndire al acelora — 
îl socotesc instrument, iar pe Duhul Sfînt loc, — pentru că, zic ei că la 
această concluzie duce afirmaţia că creaţia lumii s-a făcut «prin Fiul», 
«în Duhul» —, atribuind lui Dumnezeu-Tatăl expresia «de la (din) care» 
nu mai urmează pe cei din afară, ci dau expresiei sensul apostolic, 
cel din spusa: «Voi de la El sînteţi în Hristos Iisus » 42 şi «Toate sînt de 
la Dumnezeu» 43 . 

Prin urmare, care este concluzia acestei analize (a ereticilor) ? Că 
alta este firea cauzei, alta a instrumentului şi alta a locului. Ca atare, 
Fiul este deosebit de Tatăl după fire, pentru că instrumentul se deose¬ 
beşte de meşter, iar Duhul se deosebeşte (de Tatăl şi de Fiul) pentru că 
locul şi timpul se deosebesc fiinţial de instrumente şi de cei care le 
mînuiesc. 

V 

Expresia «prin Care» (atribuită exclusiv Fiului de către eretici) 
se foloseşte (In Scriptură) şi în legătură cu Tatăl, iar expresia «din Care» 
(atribuită exclusiv Tatălui) se foloseşte şi in legătură cu Fiul şi cu Duhul 

Acestea 44 sînt (părerile) acelora. Noi, însă, vom demonstra ceea ce 
ne-am propus : că expresia «de la Care» nu se atribuie doar Tatălui, că 
Fiului nu I s-a rezervat expresia «prin Care» şi că Fiul n-a exclus pe 

34. Am tradus prepoziţia A prin «de Ia», şi nu prin «din». 

35. I Cor. VIII, 6. 

36. / Cor. XI, 12. 

37. Pac. VI, 14. 

38. leş. XXV, 30. 

39. I Cor. XV, 47. 

40. Iov XXXIII, 6. 

41. Intre persoanele Sfintei Treimi. 

42. I Cor. I, 30. 

43. I Cor. XI. 12. 

44. Cele expuse în capitolul precedent. 

Duhul — aşa cum susţin aceştia — de la părtăşia expresiilor «din Care» 
şi «prin Care» (col. 80). «Unul este Dumnezeu şi Tată, de la Care sînt 
toate şi unul este Iisus Hristos, prin Care (s-au făcut) toate» 45 . Acestea 
nu sînt cuvintele unuia care legiferează, ci ale unuia care distinge 
ipostazele 46 . Apostolul se exprimă aşa nu pentru a sublinia vreo diferenţă 
de natură, ci pentru a face distinctă noţiunea de Tată şi Fiu. Că expre¬ 
siile nu se opun unele altora, nici — cum se întîmplă în război cînd se 
trece în tabăra duşmană — nu combat naturile cărora aparţin, se vede 
şi de acolo că fericitul Pavel, zicînd : «Toate (s-au făcut) de El, prin El şi 
în El» 47 , a atribuit acele trei expresii unuia şi aceluiaşi subiect. Ori¬ 
cine va cerceta cît de puţin sensul frazei, de bună seamă va zice că acest 
(text) se referă la Domnul. Pentru că, după ce Apostolul a citat din pro¬ 
feţia lui Isaia, textul «Cine a cunoscut gîndul Domnului şi cine a fost 
sfetnicul Lui ?» 48 , a adăugat: «de la El, prin El şi în El (sînt toate)» 49 . Că 
acestea s-au spus profetului despre Dumnezeu Cuvîntul, Creatorul în¬ 
tregii lumi, poţi afla din cele ce urmează : «Cihe a măsurat apa cu 
pumnul, cerul cu palma şi tot pămîntul cu căuşul palmei ? Cine a pus 
munţii la cîntar şi vîlcelele la cumpănă ? Cine a cunoscut gîndul Domnu¬ 
lui şi s-a făcut sfetnicul Lui ?» 50 . 

'Aici, cuvîntul «cine» nu exprimă imposibilul, ci raritatea, ca şi în 
textul: «Cine se va ridica împreună cu mine împotriva celor răi ?» 5l , 
«Cine este omul care doreşte viaţă ?» 52 şi «Cine se va sui în muntele 
Domnului ?» 53 Acelaşi este cazul şi aici: Cine este cel care cunoaşte 
gîndul Domnului şi este părtaş la voinţa Lui ? «Pentru că Tatăl iubeşte 
pe Fiul şi pe toate I le descoperă» 54 . El (Fiul) este Cel care ţine pămîn¬ 
tul şi-l cuprinde cu palma, El este Cel care a înfrumuseţat şi a pus or¬ 
dine în toate, Cel care a pus echilibru în munţi, măsuri apelor şi rîn- 
duială în toate cîte există în lume ; El cuprinde cerul cu o infimă parte 

45. I Cor. VIII, 6. 

46. Se poate spune că sensul termenului ipostas (ur.oataatc) s-a precizat de către 
Sf. Vasile. La Sinodul I Ecumenic acest termen a fost folosit cu sensul de substanţă. 

S-a spus despre Fiul că nu este diferit de Tatăl (e? etepctc wtoOTâceuc fj ouat ac), că este 
de aceeaşi natură ca şi El. Această confuzie avea să provoace multe tulburări. Sf. 
Vasile vine cu precizarea că în Dumnezeu este o singură natură în trei ipostase 
(pîa ouota, Tpeîc uTCoaxâoEiC . El dă, deci, noţiunii de oitoaraotc sensul de jtpoatoitov sau 
persoană. (Despre Sflntul Duh, P. G. 32, col. 148, 149 b, 154 c; Omilia 24, P. G. 31, 

604; Epistola 210, P. G., 32, 776 c). 

47. Rom. XI, 36. 

48. Isaia XL, 13. 

49. Rom. XI, 34—36. 

50. Isaia XL, 12—13. 

51. Ps. XCIII, 16. 

52. Ps. XXXIII, 13. 

53. Ps. XXIII, 3. 

54. loan V, 20. 

) 

Ti ni» 

a puterii Sale, (parte) pe care cuvîntul profetic, în chip figurat, a nu¬ 
mit-o palmă 55 . De aceea, în sensul propriu (al cuvîntului) Apostolul a 
adăugat: «De la El, prin El şi în El (sînt) toate» 56 (col. 81). «De la El» 
pentru că El este cauza celor ce există, conform voinţei lui Dumnezeu 
Tatăl. «Prin El» pentru că Lui I se datoreşte conservarea tuturor,- după 
ce le-a zidit pe toate, a adăugat fiecăreia dintre cele făcute (însuşirile 
necesare) pentru conservare. De aceea, cu o dorinţă irezistibilă şi o drar 
goste de negrăit, către El, Stăpînul şi Dătătorul vieţii, s-au îndreptat 
toate, aşa cum s-a scris : «Ochii tuturor privesc cu speranţă către 
Tine» 57 şi iarăşi: «Toate nădăjduiesc în Tine» 58 , «deschizi Tu mîna Ta 
şi orice vieţuitoare se umple de bunăvoinţă» 59 . 

Dacă (adversarii noştri) se împotrivesc acestei păreri a noastră, ce 
raţionament vor aduce pentru a nu fi în contradicţie flagrantă cu ei în¬ 
şişi ? Pentru că dacă nu sînt de acord că cele trei expresii se referă la 
Domnul (Hristos), este absolut necesar să atribuie lui Dumnezeu-Tatăl 
expresiile «de la EI» (e£ aoxoo) «prin El» (St’autoo) şi «în El» (ev aoxffi). 
Datorită acestui (raţionament) teoria lor, in mod vădit, cade. Pentru că 
Tatălui se atribuie nu numai expresia «de la Care» ( e$ aoxou ), ci şi ex¬ 
presia «prin Care» (Si’ o»). Dacă aceasta 60 nu exprimă nimic umilitor, de 
ce o atribuie Fiului în semn de inferioritate ? Dacă în mod necesar ex¬ 
primă (acţiunea) de slujire, atunci să ne răspundă : cărui demnitar este 
slugă Dumnezeul slavei şi Tatăl lui Hristos ? în felul acesta, deci, acei 
(oameni) se anihilează singuri, pe cînd noi sîntem tari în ambele cazuri. 
Căci dacă se adevereşte (părerea) că (în textul respectiv) este vorba des¬ 
pre Fiul, (atunci) expresia «din Care» 61 va trebui atribuită Fiului ; şi dacă 
stăruie cineva să raporteze Cuvîntul profetului la Dumnezeu 62 va trebui 
să acorde lui Dumnezeu (Tatăl) şi expresia «prin Care» (<k’ ou), astfel 
încît fiecare dintre cele două expresii 63 va avea aceeaşi valoare, pentru 
că (ambele) sînt raportate în egală măsură la Dumnezeu, la una şi ace¬ 
eaşi persoană. Dar să revenim la subiect. 

Scriind efesenilor, apostolul zice : «credincioşi adevărului, în dra¬ 
goste să creştem în toate privinţele, ca să ajungem la Cel ce este Capul, 

55. Isaia XL, 12. 

56. Rom. XI, 36. 

57. Ps. CXXI, 15. 

58. Ps. Cili, 27. 

59. Ps. CXLIV, 16. 

60. Expresia «prin care». 

61. Expresia «e£ ou» am tradus-o uneori prin expresia «din care», alteori prin 
expresia «de la care». 

62. Aici, ca şi în multe alte locuri, întocmai ca şi Apostolul Pavel, atribuie 
denumirea de Dumnezeu primei persoane a Sfintei Treimi. 

63. Se referă la expresia «e£». 

Hristos. Din El, tot trupul, bine închegat şi strîns legat, prin ceea ce dă 
fiecare încheietură, îşi primeşte creşterea potrivit cu lucrarea fiecărei 
părţi» 64 . Iar în Epistola către Coloseni a zis către cei care nu cunoşteau 
pe (Fiul) Unul-Născut: «Cel ce se ţine de Hristos, de Cel ce este Capul, 
— de la Care este tot trupul (col. 84) hrănit şi bine închegat, cu ajutorul 
încheieturilor şi legăturilor —, îşi primeşte creşterea pe care i-o dă 
Dumnezeu» 65 . Că Hristos este cap al Bisericii, am aflat din altă parte, 
(de acolo unde) apostolul zice : «Şi pe El, cap l-a pus în Biserică peste 
toate» 66 şi «din plinătatea Lui noi toţi am luat» 67 . Domnul însuşi zice : 
«Din al Meu va lua şi vă va face cunoscut» 68 . 

într-un cuvînt, multiple i se vor arăta, celui ce cu rîvnă adună (tex¬ 
tele respective), întrebuinţările (expresiei) «din care» (e£ oo). Pentru că 
şi Domnul zice : «Am simţit o putere ieşind din Mine» ® 9 . De asemenea, 
am remarcat că în multe locuri (expresia) «de la care» (eE ou) se referă, 
la Duhul Sfînt: «Cel ce seamănă în Duhul, de la Duhul va secera viaţă 
veşnică» (zice Apostolul Pavel) 70 . «Din aceasta cunoaştem că este întru 
noi, de la Duhul care ni s-a dat» n , (zice) Ioan. «Cel conceput în ea 
este de la Duhul Sfînt» 72 , (zice) îngerul. Şi Domnul zice : «cel născut 
de la Duhul, Duh este» 73 . 

Aşa stau lucrurile în această chestiune. 

Se cuvine să demonstrăm (acum) că Scriptura foloseşte expresia 
«prin care» (St* ou) în mod egal pentru Tatăl şi pentru Fiul şi pentru 
Sfîntul Duh. 

Pentru (că se foloseşte în legătură cu) Fiul este de prisos să se aducă 
mărturii, pentru că sînt cunoscute şi de ele se face caz de către adver¬ 
sari. Noi însă demonstrăm că (expresia) «prin care» s-a aplicat şi Ta¬ 
tălui : «Credincios este Dumnezeu prin Care aţi fost chemaţi la părtă- 
şia Fiului Său», zice (Apostolul Pavel) 74 . Acelaşi (Apostol zice) : «Pavel 
prin voia lui Dumnezeu, Apostol al lui Iisus Hristos» 75 . «Nu mai eşti 
rob, ci fiu ; iar dacă eşti fiu, eşti şi moştenitor prin Dumnezeu» 76 . «După 
cum Hristos a fost sculat din morţi prin slava Tatălui» (aşa şi noi) 7 C 



64. Eles. IV, 15—16 

65. Col. II, 19. 

66. Eles. I, 22. 

67. Ioan I, 16. 

68. Ioan XVI, 14. 

69. Luca VIII, 46 

70. Gal. VI, 8. 

71. I Ioan III, 24. 

72. Matei I, 20. 

73. Ioan III, 6. 

74. I Cor. I, 9. 

75. II Cor. I, 1. 

76. Gal. IV, 7. 

77. Rom. VI, 4. 

Isaia zice : «Vai vouă, celor ce faceţi planuri în ascuns, dar nu după 
■(Sta) voia lui Dumnezeu» 78 . (In sprijinul afirmaţiei) că această expresie 
se atribuie şi Duhului se pot cita multe dovezi. «Nouă, zice (Apostolul 
Pavel), ni Ie-a descoperit Dumnezeu prin Duhul Sfînt» 79 . Şi-n altă parte : 
«Depozitul cel bun păstrează-1 prin Duhul Sfînt» 80 . Şi iarăşi : «Pentru că 
unuia i se dă prin Duhul darul înţelepciunii» 81 . 

Aceleaşi lucruri avem de spus şi în legătură cu prepoziţia «în» (ev), 
(anume) că Scriptura a folosit-o şi cînd s-a referit la Tatăl. De exemplu, 
în Vechiul Testament: «In Dumnezeu, zice (Psalmistul), vom căpăta pu¬ 
tere» 82 . «In Tine mă voi lăuda totdeauna» 83 . Şi iarăşi «In numele Tău 
mă voi bucura» 84 . La Pavel: «în Dumnezeu, zice, care a zidit toate» 85 , 
«Pavel, Silvan şi Timotei (col. 85) Bisericii Tesalonicenilor, în Dumne¬ 
zeu Tatăl» 86 . Dacă (stă) în voia lui Dumnezeu, voi putea veni la voi 87 , 
«Laudă-te, zice, în Dumnezeu» 88 . Şi cîte (altele) pe care nu este uşor 
nici a le enumera. Scopul nostru, însă, nu este de a face caz de mulţi¬ 
mea mărturiilor (pe care le cunoaştem), ci de a face dovada că obser¬ 
vaţiile lor nu sînt corecte. Nu vom demonstra, — considerînd ceva cu¬ 
noscut —, faptul că această expresie se foloseşte şi în legătură cu Fiul 
şi cu Duhul. Socotim, însă, necesar să spunem că pentru un ascultător 
înţelept este suficientă combaterea spuselor lor din inversarea raţiona¬ 
mentului. Anume, dacă expresiile diferite indică o deosebire de esenţă 
— aşa cum spun ei —, (atunci) identitatea expresiilor trebuie să-i facă 
să mărturisească acum cu sfială că esenţa este identică. 

Cuvintele se folosesc unele în locul altora, nu numai cînd se vor¬ 
beşte despre Dumnezeu, ci deseori (în vorbirea curentă) are loc o co¬ 
municare reciprocă a sensurilor, cînd o expresie ia locul alteia. De 
exemplu : «Am dobîndit un om «prin» Dumnezeu» 89 , zice Adam, ceea 
ce echivalează cu «de la» Dumnezeu. In alt loc (se spune) : «Cîte a po¬ 
runcit Moise lui Israil prjn porunca Domnului» 90 . Şi altundeva : 
•«Explicarea lor nu se face «prin» (ajutorul) lui Dumnezeu?» 91 . Despre 


78. Isaia XXIX, 15. 

79. I Cor. II, 10. 

80. II Tim. I, 14. 

81. I Cor. XII, 8. 

82. Ps. CVII, 14. 

83. Ps. LXX, 6. 

84. Ps. LXXXVIII, 17. 

85. Eles. III, 9. 

86. II Tes. I, 1. 

87. Rom. I, 10. 

88. Rom. II, 17. 

89. Fac. IV, 1. 

90. Lev. VIII, 21. 

91. Fac. XL, 8. 

vise vorbind Iosif cu cei aflaţi în temniţă cu el, în loc să spună «de la» 
Dumnezeu, a zis «prin» Dumnezeu. Invers, Pavel foloseşte prepoziţia 
«din» în loc de «prin», cînd zice : «Născut din femeie» 92 . Că despre fe¬ 
meie se cade a spune că s-a născut «din» bărbat, iar despre bărbat că (s-a 
născut) «prin» femeie, acest lucru ni l-a explicat clar în altă parte, în 
cele ce zice: «După cum femeia este din bărbat, la fel bărbatul este 
«prin femeie» 9î . Aici însă, (Pavel), făcînd dovada că expresiile se pot fo¬ 
losi diferit (decît se obişnuieşte), corectează, în acelaşi timp în treacăt, 
greşeala unora care socotesc că trupul Domnului este spiritual. (Vrînd) 
să arate că trupul purtător de Dumnezeu a fost alcătuit din frămîntătura 
omenească, a preferat termenul cel mai expresiv (pentru că expresia 
«prin femeie» putea să sugereze o naştere aparentă, pe cînd expresia 
«din femeie» putea să indice suficient părtăşia firii fiului la firea mamei). 
Nu se contrazice; arată numai cît de uşor se substituie prepoziţiile 
unele altora. Prin urmare, cînd şi în (cazurile) în care, de obicei, se folo¬ 
seşte expresia «prin care» s-a pus expresia «din care»; ce raţiune — 
pentru ponegrirea dreptei credinţe există să facem distincţie între cu¬ 
vinte ? 

VI 

Răspuns celor care afirmă că Fiul nu este «cu Tatăl» (p.ex<x xoo Ilaxpoc) 
ci «după Tatăi» (ţisxâ xov Ilaxepa). în acelaşi timp se expun dovezile 
în favoarea egalităţii de cinstire 

(Col. 88). Nici la scuza că din neştiinţă (zic acestea) nu pot să re¬ 
curgă, (dacă se are în vedere) cu cît meşteşug şi cu cîtă răutate susţin 
discuţia. Ei se mînie, vădit, împotriva noastră, pentru că preamărim pe 
(Fiul) Unul-Născut, împreună cu Tatăl şi pe Duhul Sfînt nu-L separăm 
de Fiul. De aceea, ne numesc introducători de credinţe noi, inovatori, 
inventatori de cuvinte şi cîte nume din cele dezonorante nu ne dau ? 
Sîntem atît de departe a ne supăra de injuriile lor, încît dacă nu ne-ar 
aduce mîhnire şi neîncetată durere vătămarea pe care şi-o provoacă, 
aş zice că le datorăm mulţumire pentru ocară, ca unora care ne aduc fe¬ 
ricirea. «Pentru că», zice (Mîntuitorul), «fericiţi veţi fi cînd vă vor ocărî 
din cauza Mea» M , (Problemele) pentru care se tulbură sînt acestea : 
«Fiul, zic ei, nu (trebuie cinstit) «cu Tatăl», ci «după Tatăl» ; Tatălui I 
se cuvine mărire «prin» El (adică prin Fiul), şi nu «cu El». Pentru că, pe 
cînd expresia «cu El» exprimă egalitatea de cinste, expresia «prin Care» 
sugerează ideea de slujire. Nici Duhul, zic ei, nu trebuie pus (pe aceeaşi 


92. Gal. IV, 4. 

93. I Cor. XI, 12. 

94. Matei V, 11. 





28 


SFtNTOL VASILE CEL MARE 


treaptă) cu Tatăl şi cu Fiul, ci sub Fiul şi sub Tatăl, nu pe acelaşi plan, 
ci subordonat, nici connumărat, ci subnumărat, Cu astfel de cuvinte 
strică simplitatea şi naturaleţea credinţei. Prin urmare, ce scuză pot să 
aibă, (invocînd) necunoştinţa, cei care, prin indiscreţia lor, nu lasă nici 
pe alţii în «necunoştinţa» ? 

Noi, mai întîi, le vom pune această întrebare : în ce sens zic ei că 
Fiul este «după» Tatăl ? Datorită faptului că este posterior în timp sau 
datorită locului (pe care îl ocupă) sau datorită vîrstei (care I se dă) ? în 
privinţa timpului, (socotim) că nimeni nu este atît de fără minte, încît 
să spună că Făcătorul veacurilor este al doilea (în timp) pentru că nici 
o perioadă de timp nu se intercalează în legătura firească a Fiului cu 
Tatăl. Dar nici după mintea oamenilor nu se poate spune că Fiul este 
posterior Tatălui; nu numai pentru că sînt concepuţi totdeauna îm¬ 
preună, ci şi pentru că cronologic se zic «al doilea» acele (fapte) care 
sînt mai apropiate de prezent, şi invers, se zic «primele» acelea care sînt 
mai îndepărtate de prezent. De exemplu, cele întîmplate pe timpul 
lui Noe sînt anterioare celor întîmplate în Sodoma, pentru că sînt înde¬ 
părtate de prezent, şi acestea (cele întîmplate în Sodoma) sînt poste¬ 
rioare acelora (din vremea lui Noe), pentru că par cumva să se apropie 
mai mult de prezent (col. 89). 

Or, a măsura cineva existenţa vieţii care este mai presus de orice 
timp şi de toate veacurile, cu distanţa raportată la prezent, oare nu de¬ 
notă lipsă de evlavie şi o mare lipsă de cugetare ? în felul în care se 
spune despre lucrurile făcute şi stricăcioase, la fel (a spune) că Dum¬ 
nezeu Tatăl este superior lui Dumnezeu Fiul, Cel existent înainte de 
veci, (nu denotă lipsă de cugetare) ? O atare superioritate a Tatălui este 
de neconceput şi pentru motivul că nici o minte nu poate merge mai 
departe de naşterea Domnului, pentru că Ioan (referindu-se la aceasta) 
a limitat mintea noastră la două noţiuni, atunci cînd a zis : «La început 
a fost Cuvîntul» 95 . Mintea nu poate să meargă mai departe de noţiunea 
«a fost», iar închipuirea nu poate să treacă de (noţiunea) «început». Pen¬ 
tru că, oricît de sus te vei lansa cu mintea, nu vei trece de noţiunea «a 
fost». Şi oricît te vei forţa să concepi existenţa din veşnicie a Fiului, nu 
vei putea să treci de «început». în felul acesta, deci, este lucru cucer¬ 
nic a gîndi că Fiul este deodată cu Tatăl. 

Dacă ei înţeleg o coborîre a Fiului faţă de Tatăl în sens local, aşa 
încît Tatăl să stea deasupra şi în continuare în jos să fie împins Fiul, 
să mărturisească acest lucru şi noi vom tăcea ; că acest lucru este ab- 

surd, se va vedea de la sine. Aceştia, deci, nu atribuie Tatălui (calitatea) 
de a fi peste tot, — pe cînd după socotinţa celor ce cugetă sănătos, Dum¬ 
nezeu umple toate —, nu sînt consecvenţi în raţionamentele lor, nici în 
acord cu profetul, care zice : «Dacă mă voi sui în cer, Tu eşti acolo ; 
dacă mă voi coborî în iad, Tu de faţă eşti» 96 , ei care atribuie separat 
Tatălui şi Fiului (locul) de sus şi de jos. Eu voi înceta a combate neşti¬ 
inţa acelora care atribuie un loc (în spaţiu) celor netrupeşti; războiul şi 
împotrivirea atît de neruşinată pe care o fac Scripturilor le vor fi însă 
temperate de textele : «Şezi de-a dreapta Mea» 97 şi «a stat de-a dreapta 
măreţiei lui Dumnezeu» 98 . «De-a dreapta» nu indică un loc de jos (după 
cum zic ei), ci un raport de egalitate ; şi întrucît «dreapta» nu trebuie 
luată în sens corporal (pentru că astfel ar trebui să existe la Dumnezeu 
şi o stingă), prin cuvinte care exprimă cinstea de a fi aşezat lingă ci¬ 
neva, Scriptura exprimă marea cinste (de care se bucură) Fiul. Le ră- 
mîne, aşadar, să susţină (col. 92) că prin această expresie se indică o 
demnitate de ordin inferior. Să afle, deci, că «Hristos este puterea şi în¬ 
ţelepciunea lui Dumnezeu» ", că este «chipul lui Dumnezeu celui nevă¬ 
zut» 10 °, şi că «pe Acesta L-a pecetluit Dumnezeu-Tatăl» 101 , imprimînd în 
El toată fiinţa Sa. (Ce trebuie) aşadar să spunem : că aceste mărturii, şi 
cîte altele se află răspîndite prin Sfînta Scriptură, sînt umilitoare sau că, 
asemenea unor proclamaţii, fac cunoscute splendoarea Fiului unic şi 
egalitatea slavei Sale cu a Tatălui ? Să audă şi pe Domnul însuşi Care 
spune clar că slava Sa este egală cu slava Tatălui, atunci cînd zice : «Cel 
care M-a văzut pe Mine, a văzut pe Tatăl» 102 . Şi acestea : «Cînd Fiul va 
veni întru slava Tatălui» 103 ; «Pentru ca să cinstească pe Fiul, după cum 
cinstesc pe Tatăl» 104 ; «Am contemplat slava Sa, ca pe slava Fiului unic 
al Tatălui» 105 ; «Dumnezeu Unul-Născut care este în sînul Tatălui» 106 . 
Neluînd în seamă nimic dintre acestea, îi dau Fiului locul hărăzit duş¬ 
manilor. Pentru că sînul părintesc este scaunul care se cuvine Fiului, pe 
cînd locul de sub picioare revine celor care trebuie să se smerească. 


96. Ps. CXXXVIII, 8. 

97. Ps. CIX, 1. 

98. Evr. I, 3. 

99. I Cor. I, 24. 

100. Col. I, 15. 

101. Ioan VI, 27. 

102. Ioan XIV, 9. 

103. Marcu VIII, 38. 

104. Ioan V, 25. 

105. Ioan I, 14. 

106. Ioan I, 18. 


J 







30 


SFÎNTUL VASILE CEL MARE 


Pentru că avem să ne ocupăm şi de alte (aspecte), am adus mărturii 
numai în treacăt; tu, însă, culegând pe-ndelete dovezile, poţi să cunoşti 
bine înălţimea slavei şi puterea nemăsurată a Fiului. Totuşi, nici aceste 
(mărturii) nu sînt fără importanţă pentru un ascultător înţelept, numai 
dacă nu înţelege «dreapta» şi «sînul» în sens inferior şi trupesc, încît 
să limiteze pe Dumnezeu la un loc şi să-I atribuie formă, chip şi poziţie 
corporală, (însuşiri) care îndepărtează foarte mult de noţiunea : (fiinţă) 
simplă, infinită şi necorporală. De altfel, această interpretare inferioară 
ar afecta pe Fiul în mod egal ca şi pe Tatăl. Cel ce dă o atare interpre¬ 
tare nu micşorează numai cinstea (dată) Fiului, ci, pe deasupra, atrage 
asupră-şi condamnarea pentru blasfemie împotriva lui Dumnezeu. Pen¬ 
tru că toate cîte ar îndrăzni (să spună) despre Fiul se atribuie, în mod 
necesar, Tatălui. Cel care, pentru a pune mai presus pe Tatăl, îi atribuie 
un loc mai sus, iar despre Fiul zice că stă mai jos, acesta, consecvent 
raţionamentului său, va accepta (pentru ambele persoane) caracteristi¬ 
cile corporale care urmează (de aici). Acestea sînt închipuiri de beţivi 
şi de nebuni. Corect este însă ca pe Cel unit (cu Tatăl) după fire, slavă 
şi vrednicie, să-L adore şi să-L slăvească împreună cu Tatăl cei care au 
fost învăţaţi de el că : 

(Col. 93). «Cel ce nu cinsteşte pe Fiul, nu cinsteşte pe Tatăl» 107 . 
Pentru că, ce vom putea zice ? Ce justificare vom avea în vremea înfrico¬ 
şătorului şi a toată lumea judeţ comun, dacă, pe cînd Domnul promite 
clar că va veni întru slava Tatălui 108 , pe cînd Ştefan (afirmă că) L-a 
văzut pe Iisus stînd de-a dreapta lui Dumnezeu lo9 , pe cînd Pavel mărtu¬ 
risind în Duh despre Hristos zice că se află de-a dreapta lui Dum¬ 
nezeu 110 , pe cînd Tatăl zice : «Şezi de-a dreapta Mea» ni , iar Duhul dă 
mărturie că a stat de-a dreapta majestăţii lui Dumnezeu 112 , noi, pe Cel 
de aceeaşi cinste şi de acelaşi tron (cu Tatăl) îl coborîm din raportul de 
egalitate (la un rang inferior) ? Eu socotesc că faptul de a sta sugerează 
neschimbabilitatea firii. De aceea şi Baruh, referindu-se la neschimbabi- 
litatea vieţii lui Dumnezeu, a zis : «Tu rămîi în veac, iar noi pierim în 
veac» 113 . Iar locul din dreapta indică egalitatea de vrednicie. Prin ur¬ 
mare, nu este nesăbuit faptul de a lipsi pe Fiul de părtăşia laudei, ca şi 
cînd s-ar cuveni să fie aşezat într-un loc de mai mică cinste ? 

107. Ioan v, 23. 

108. Matei XVI, 27. 

109. Fapte VII, 55. 

110. Rom. VIII, 34. 

111. Ps. CIX, 1. 

112. Evr. VIII, 1. 

113. Baruh III, 3. 

VII 

Către cei care afirmă că nu se cade să se spună despre Fiul 
«cu Care» ou)), ci *prin Care» f(8t’ ou) 

A folosi expresia «icu care», zic ei, este ceva cu totul străin şi ne¬ 
obişnuit, pe cînd expresia «prin care» este foarte obişnuită în textul 
Scripturii şi des folosită de către fraţi. Deci, ce (vom răspunde) acestor 
(afirmaţii) ? Că fericite sînt urechile care nu le-au auzit şi inimile care 
s-au păstrat nerănite de cuvintele acestora. Vouă, însă, celor care iubiţi 
pe Hristos, vă spun că Biserica cunoaşte ambele expresii şi că la nici una 
dintre ele nu renunţă, pentru motivul că nu contrazice una pe cealaltă. 
Cînd contemplăm mărirea şi strălucirea demnităţii (Fiului cel) Unuia- 
Născut, zicem că slava Sa este «cu Tatăl» ; cînd avem în vedere bunurile 
pe care ni le-a dat sau aducerea (noastră) la Dumnezeu şi familiaritatea 
cu El, mărturisim că acest har s-a făcut lucrător în noi «prin El», şi «în 
El» (în Hristos). Astfel, pe cînd expresia «cu care» este proprie celor ce 
aduc laudă, expresia «prin care» este nimerită pentru cei care mulţu¬ 
mesc. Este minciună şi acea (afirmaţie) că expresia «cu care» nu este 
folosită de cei cu bună credinţă pentru că (toţi) aceia, de la sat sau oraş, 
care pentru statornicia moravurilor au preferat noutăţii mărturia anti¬ 
chităţii şi au păstrat nealterată tradiţia părinţilor, se folosesc de această 
expresie. Insă aceştia, care s-au săturat de cele obişnuite, care se ridică 
împotriva celor vechi ca (împotriva unor lucruri) învechite, aceştia sînt 
cei care acceptă inovaţiile (col. 96), după cum în materie de îm¬ 
brăcăminte, iubitorii de găteli preferă întotdeauna îmbrăcămintea ex¬ 
centrică celei obişnuite. Poţi, aşadar, să vezi că (mulţi dintre) săteni 
încă şi acum (folosesc) expresia în sensul vechi, pe cînd la aceşti come¬ 
dianţi, dibaci în luptele de cuvinte, vorbele poartă stigmatul noii înţe¬ 
lepciuni U4 . (In ceea ce ne priveşte) ceea ce spuneau părinţii noştri, spu¬ 
nem şi noi, (anume) că slava este comună Tatălui şi Fiului şi de aceea 
aducem mărire Tatălui «cu Fiul». Desigur, nu socotim suficient faptul 
(că acest adevăr aşa a fost formulat) de tradiţia părinţilor; (ştim însă că 
şi aceia au luat drept ghid sensul Scripturii, scoţînd principiile din măr¬ 
turiile scripturistice pe care vi le-am expus puţin mai înainte. Pentru că 
strălucirea (slavei) este concepută împreună cu slava, imaginea cu 
prototipul şi Fiul totdeauna cu Tatăl. Nici perindarea numelor, nici 
măcar firea lucrurilor nu admite depărtarea. 


114. Se referă la cugetarea eretică. 









SFlNTUL VASILE CEL MARE 


în cîte sensuri (se foloseşte) expresia «prin care» făt’ ou) 
şi cînd trebuie preferată expresia «cu care» (petF ou). In acelaşi timp 
se explică în ce sens Fiul «primeşte poruncă» şi în ce sens «este trimis» 

Prin urmare, cînd Apostolul mulţumeşte lui Dumnezeu «prin IiSUs 
Hristos» 115 şi zice că «prin El» a primit harul şi apostolia de a aduce la 
ascultarea credinţei toate neamurile, sau (atunci cînd zice) că «prin El» 
am fost introduşi în această (stare de) har în care ne aflăm şi de care 
sîntem mîndri 116 , prezintă binefacerile (lui Hristos) faţă de noi, Care o 
dată ne transmite bunuri de la Tatăl, altă dată ne conduce El însuşi la 
Tatăl. Cînd spune «Prin Care am primit harul şi apostolia» l17 , (Apostolul) 
arată de unde vine distribuirea bunurilor, iar cînd spune : «Prin Care am 
fost introduşi» 118 , arată că ridicarea la Dumnezeu şi familiaritatea cu El 
s-a făcut prin Hristos. Oare, mărturisirea că harul s-a făcut lucrător în 
noi prin El echivalează cu o împuţinare a slavei (lui Hristos) ? Oare, nu 
este mai corect să spunem că enumerarea binefacerilor este un motiv de 
laudă ? De aceea am găsit că Scriptura nu ne vorbeşte despre Domnul 
(numindu-L) cu un singur nume, nici numai cu acele nume care vorbesc 
despre Dumnezeirea şi mărirea Sa. 

Uneori, referindu-se la (însuşirile) caracteristice firii Sale (dum¬ 
nezeieşti), zice că numele Fiului este mai presus de orice nume U9 , că 
este Fiu adevărat, Dumnezeu Unul-Născut, puterea lui Dumnezeu, înţe¬ 
lepciunea şi Cuvîntul. Alteori, avînd în vedere multiplele forme (sub 
care ne-a dăruit) harul, — (har) pe care-L dăruieşte în bunătatea şi în¬ 
ţelepciunea Sa celor ce 1-1 cer, (Scriptura) îl numeşte cu foarte multe 
alte nume (col. 97) : cînd îl numeşte păstor, împărat şi doctor; cînd 
mire, cale, poartă, izvor, pîine, secure şi piatră. Aceste (nume) nu se 
referă la firea Sa, ci, după cum am zis, la multiplele haruri pe care, din 
îndurare faţă de creaturile Sale le acordă celor care I le cer pentru di¬ 
ferite trebuinţe. Pe de o parte, pe cei care au recurs la ocrotirea Lui 
şi au reuşit, suportînd prigoane, să transmită (credinţa) îi numeşte oi 
şi se consideră păstorul lor, — al acestora care ascultă glasul Său şi 
nu iau în seamă învăţăturile străine («Pentru că, zice, oile Mele as- 


115. Rom. I, 18. 

116. Rom. V, 2. 

117. Rom. I, 5. 

118. Rom. V, 2. 

119. Filip. II, 9. 

cultă glasul Meu») 120 . Pe de altă parte, El este rege al celor care deja 
s-au ridicat (la cer) şi au nevoie de ocrotirea legitimă. Este (numit) 
poartă pentru că prin dreptarul poruncilor Sale conduce la fapte impor¬ 
tante şi pentru că oferă adăpost sigur celor ce caută, prin credinţa în El, 
bunul cunoaşterii 120a . De aceea, spune : «Dacă intră cineva prin Mine, 
(acela) va intra şi va ieşi şi păşune va afla» l21 . (Este numit) piatră 122 
pentru că El este pentru credincioşi o fortăreaţă puternică, de nezdrun¬ 
cinat şi mai puternică decît orice zid. De aceea, expresia «prin El» este 
preferabilă şi semnificativă atunci cînd se vorbeşte (despre Hristos) ca 
poartă sau cale. Ca Dumnezeu şi ca Fiu, are slava «cu Tatăl» (jierâ 
Ilaţpoî) şi «împreună cu Tatăl» (obv Ilarpt). «Pentru că în numele lui 
Iisus se va pleca tot genunchiul al celor cereşti şi al celor de pe pă- 
mlnt şi orice limbă va mărturisi că Iisus Hristos este Domn întru slava 
lui Dumnezeu Tatăl» l23 . De aceea, folosim ambele expresii (pe&’ ou şi 
h' ou) , printr-una făcînd cunoscută demnitatea Sa, printr-alta, harul Său 
(dat) nouă. 

Dat fiind că prin intermediul Său (vine) tot ajutorul sufletelor, pen¬ 
tru fiecare solicitudine s-a găsit şi o denumire specială. Cînd sufletul 
curat, asemenea unei fecioare caste, fără pată, nici zbîrcitură, I se în¬ 
credinţează, este numit mire. Cînd primeşte (acelaşi suflet) vătămat de 
rănile viclene ale diavolului şi-l vindecă de boala grea a păcatului, 
este numit doctor. Oare, astfel de solicitudine faţă de noi (trebuie) să 
ne ducă cu mintea la ceva care umileşte ? 

(Col. 100). Sau, din contră, (trebuie să) provoace admiraţie pentru 
puterea cea mare şi-n acelaşi timp pentru dragostea de oameni (arătată 
de) Mîntuitorul, Care a acceptat să Se facă părtaş al slăbiciunilor noas¬ 
tre 124 şi a putut să coboare (şi să ia asupră-Şi) slăbiciunile noastre. 

«Pentru că cerul, pămîntul, imensitatea mărilor, vietăţile marine şi 
de pe uscat, plantele şi astrele, aerul, anotimpurile şi frumuseţea uni¬ 
versului nu vădesc atît de mult puterea nemăsurată a lui Dumnezeu, 
cît faptul că Dumnezeu cel necuprins a putut, prin intermediul trupului, 

120. Ioqti X, 27. 

120 a. Termenul «"păiaic» a avut o largă circulaţie în antichitate, iar curentele 
gnostice făceau mare caz de el. Sf. Vasile, care avea o vastă cultură, îl cunoaşte şi-l 
foloseşte însă cu alt sens decît cel pe care îl avea pînă atunci. Pentru eL._ adevărata, 
cunoaştere (gnoza) se dobîndeşte în Biserică, în cunoaşterea învăţăturii Mîntuitorului 
Hristos şi prin împlinirea poruncilor Sale. 

121. Ioan X, 9. 

122. / Cor. X, 4. 

123. Filip. II, 10—11. 

124. Tit III, 4 ; Evr. IV, 5. 


3 — Sflntul Vasile cel Mare 

sa înfrunte moartea fără pătimire pentru a ne dărui nepătimirea» l25 . 
Şi cînd Apostolul zice că : «în toate acestea noi biruim cu ajutorul Ce¬ 
lui care ne-a iubit» 126 , cu această expresie nu face aluzie la vreo slu¬ 
jire umilitoare (a Fiului), ci la ajutorul pe care îl dă în virtutea pu¬ 
terii Sale. El, legînd pe cel puternic (pe diavol), i-a smuls instrumen¬ 
tele 127 , (adică) pe noi, de care se folosea în orice faptă rea, şi ne-a 
făcut instrumente plăcute Stăpînului, gata, prin voinţa noastră liberă, 
pentru orice faptă bună. 

Prin El am fost conduşi la Tatăl, am fost mutaţi din împărăţia în¬ 
tunericului In locul revenit sfinţilor, «în împărăţia luminii» 128 . (Prin ur¬ 
mare), să nu socotim iconomia Fiului 129 ca pe o slujire forţată, urmare 
a situaţiei Lui de supus, ci ca pe o voită purtare de grijă faţă de crea¬ 
tura Sa, inspirată de bunătate şi milostivire, conformă voinţei lui Dum- 
nezeu-Tatăl. Numai aşa ne putem considera drept credincioşi, (în mă¬ 
sura) în care vedem reflectîndu-se, în toate cele făcute, puterea desă- 
vîrşită a Fiului şi nu separăm niciodată (voinţa Sa) de voinţa Tatălui. 

La fel, cînd Domnul este numit «cale» să nu luăm acest cuvînt în 
sensul obişnuit, ci sa ne ridicăm cu mintea la un sens mai înalt. Pentru 
că prin cuvîntul «cale» (trebuie) să înţelegem progresul către desăvîr- 
şire, progres care se realizează continuu şi ordonat, prin săvîrşirea fap¬ 
telor dreptăţii şi prin iluminarea (venită) din cunoaştere. în acest pro¬ 
ces dorim continuu pe cele ce ne stau înainte şi tindem 130 către cele 
care ne lipsesc, pînă cînd vom ajunge la sfîrşitul fericit, la cunoaşte¬ 
rea lui Dumnezeu, pe care Domnul o dăruieşte celor care au crezut în 
El. într-adevăr, Domnul nostru este calea ce bună, cea fără bifurcări 
rătăcitoare, cea care duce la ceea ce prin excelenţă este bun, la Tatăl. 


125. Compară şi Omiliile la Ps. 44, 5; I ; P. G. 29, 400 AB. Nepătimitor prin însăşi 
natura Sa, fiindcă era Dumnezeu, Hristos a putut totuşi, ca om, să îndure patimi 
şi să moară fără ca impasibilitatea Lui să fie atinsă. Urmarea suferinţelor Sale a 
fost readucerea omului la pesibilitatea realizării menirii pentru care a fost creat. 

Şi mai mult decît atît, să devină fiu al lui Dumnezeu. Această idee fusese formulată 
cu puţin timp înainte de către Sf. Atanasie cel Mare, care spunea: «Cuvîntul lui 
Dumnezeu S-a făcut om, pentru ca omul să se facă Dumnezeu» (Despre întrupare 
54, P. G. 25, 192 b). 

Una dintre urmările întrupării Fiului lui Dumnezeu asupra firii omeneşti a fost 
aceea că i-a dat «nepătimirea» (omadeta). Şi acest termen era des folosit de către 
curentele filozofice, îndeosebi de către stoici. Cunoscîndu-1 şi folosindu-1, Sf. Vasile 
îi dă un sens nou. Pentru el, âjtăiteia nu înseamnă totală indiferenţă faţă de lume; 
înseamnă înstrăinare de patimi, de păcat, unirea cu Dumnezeu — Cel care prin fire 
nu este supus patimilor —, în ultimă instanţă, îndumnezeirea. 

126. Rom. VIII, 37. 

127. Matei XII, 29. 

128. Col. I, 12. 

129. Prin oixovopîa Părinţii din sec. IV desemnau întruparea Mântuitorului. 

130. Pilip. III, 14. 

Ti ni* 

«Pentru că», zice, «nimeni nu vine la Tatăl, decît numai prin Mine» l31 . 
Acesta, deci, este urcuşul nostru către Dumnezeu prin Fiul. 

In continuare, vom arăta ce fel de bunuri ne vin de la Tatăl prin 
ajutorul Fiului. Pentru că firea întreagă, atît cea văzută cît şi cea ne¬ 
văzută, îmtrucît este creată, are nevoie (col. 101) de ajutorul divin pen¬ 
tru a subzista. Cuvîntul creator, Dumnezeu Unul-Născut acordă aju¬ 
torul său fiecăruia după nevoile sale şi dă daruri care, datorită diversi¬ 
tăţii celor miluiţi, sînt multe şi de multe feluri. Pe cei care se află în 
întunericul necunoştinţei îi luminează, de aceea este lumina cea ade¬ 
vărată. Judecă şi, după valoarea faptelor, acordă (fiecăruia) răsplata 
cuvenită ; de aceea, este judecător drept. «Pentru că Tatăl nu judecă 
pe nimeni, ci toată judecata a dat-o Fiului» 132 . Ridică din cădere pe 
cei care de la un înalt grad de viaţă morală au alunecat în păcat. De 
aceea, este înviere 133 . Acţionează în baza bunei Sale voinţe şi face to¬ 
tul prin (simpla) atingere a puterii Sale. Păstoreşte, luminează, hrăneş¬ 
te, conduce, vindecă, înviază. Aduce la existenţă pe cele care nu exis¬ 
tă, iar pe cele create le conservă. Astfel, bunurile lui Dumnezeu ajung 
la noi prin Fiul, Care împlineşte cele de care are trebuinţă fiecare, cu 
o iuţeală mai mare decît se poate spune. Pentru că nici fulgerele, nici 
propagarea luminii în aer, nici clipirile precipitate ale ochilor, nici miş¬ 
cările cugetului nostru nu sînt atît de repezi (ca lucrarea Fiului). Fie¬ 
care dintre acestea sînt întrecute în repeziciune de lucrarea divină mai 
mult decît sînt întrecute în mişcare cele mai greoaie animale, — n-aş 
spune de păsări, de vînturi sau de mişcarea astrelor —, ci de însuşi gîn- 
dul nostru. Pentru că, de ce durată de timp poate avea nevoie Cel ce 
pe toate le ţine cu puterea Sa 134 , Cel ce nu lucrează în felul celor 
trupeşti, nici nu are nevoie pentru a crea, de muncă manuală, iar cele 
create îl urmează fără şovăire ? După cum spune Iudit: «Tu ai gîndit 
şi toate cîte ai gîndit Ţi s-au înfăţişat» l35 . Dar, pentru ca, datorită gran- 
doarei celor săvîrşite să nu fim tentaţi a crede că î)omnul este fără 
principiu l36 , ce zice Cel ce este viaţa prin excelenţă ? «Eu trăiesc prin 
Tatăl» 137 . (Cel ce) este puterea lui Dumnezeu ce zice ? «Fiul nu poate 
să facă nimic de la Sine» 138 . (Ce zice) Cel ce este însăşi înţelepciunea ? 
«Poruncă am primit. ce trebuie să spun şi să vorbesc» 139 . Prin toate 

131. Ioan XIV, 6. 

132. Ioan V, 22. 

133. Ioan XI, 25. 

134. «Cu cuvîntul puterii Sale», Evr. I, 3. 

135. Iudit IX, 5—6. 

136. ăvapx°c. Principiul Fiului este Tatăl 

137. Ioan VI, 57. 

, 138. Ioan V, 19. 

A 139. Ioan XII, 49. 

acestea ne conduce la cunoaşterea Tatălui şi îi atribuie faptele minu¬ 
nate, pentru ca prin El să cunoaştem pe Tatăl. Tatăl nu trebuie con¬ 
siderat (ca atare), pornind de la o deosebire a lucrărilor, de la faptul 
că ar vădi o lucrare proprie şi distinctă (de a Fiului), «pentru că toate 
cîte vede pe Tatăl făcînd, face şi Fiul» 140 , ci (este considerat Tată şi) 
culege admiraţia prin strălucirea celor săvîrşite, fiind lăudat şi slăvit 
de cei care îl cunosc ca Tată, 



(Col. 104). al Domnului nostru Iisus Hristos, — prin Care şi pen¬ 
tru Care toate s-au făcut 141 . De aceea, Domnul zice : «Toate ale Mele 
ale Tale sînt» pentru a face din Tatăl principiul celor create. «Şi 
ale Tale ale Mele sînt» 142 (pentru a arăta) că mobilul creaţiei 
îi este inspirat de El, că nu are nevoie de ajutor pentru a să- 
vîrşi ceva, nici că I se încredinţează aparte împlinirea fiecărei lu¬ 
crări. Pentru că un atare (rol) este (rolul) sclavului şi nu cadrează 
deloc cu demnitatea divină. încărcat de bunătăţile părinteşti, Cu- 
vîntul, reflectînd strălucirea Tatălui, toate le face asemenea Celui 
care L-a născut. Dacă după esenţă este întru totul asemenea (Ta¬ 
tălui), întru totul asemenea trebuie să fie şi în privinţa puterii. (Per¬ 
soanelor) a căror putere este egală, de bună seamă; egală le este şi 
lucrarea. Pentru că Hristos «este puterea lui Dumnezeu şi înţelepciunea 
lui Dumnezeu» 143 . Astfel, (zicînd) : toate prin El s-au făcut şi toate prin 
El şi pentru El s-au zidit l44 , (credem că pe cînd săvîrşeşte ceva) El nu 
are rolul unui instrument, nici pe cel al unui supus, ci că împlineşte 
în mod constructiv voia Tatălui. 


Deci, cînd zice : «Eu n-am vorbit de la Mine însumi», «Eu vorbesc 
aşa cum Mi-a spus Tatăl» 145 , «Cuvîntul pe care îl auziţi nu este al 
Meu, ci al Celui ce M-a trimis» 146 şi în altă parte : «Eu fac aşa cum 
Mi-a poruncit Tatăl» l47 , nu se foloseşte de aceste expresii pentru că 
ar fi lipsit de libertate sau iniţiativă, ci pentru a arăta că voinţa Sa 
este totdeauna aceeaşi cu a Tatălui. Prin urmare, să nu luăm aşa-zisa 
poruncă drept un ordin emis verbal, ordin prin care se pune în vedere 
Fiului, ca unui supus, ceea ce trebuie să facă, ci să înţelegem (acest 
cuvînt) într-un mod vrednic de Dumnezeu, să înţelegem transmiterea 
voinţei care atemporal porneşte din Tatăl şi trece în Fiul, asemenea 
înfăţişării unui chip în oglindă. «Pentru că Tatăl iubeşte pe Fiul şi îi 


140. Ioan V, 19. 

141. Evr. II, 10. 

142. Ioan XVII, 10. 

143. I Cor. I, 24. 

144. Ioan I, 3 ; Col. I, 16. 

145. Ioan XII, 50. 

> 146. Ioan XIV, 24. 

'A 147. Ioan XIV, 31. 

axată Lui toate» 148 . Incit toate cîte sînt ale Tatălui, sînt ale Fiului, nu 
prin o posedare progresivă, ci deodată (Fiul) avîndu-le. 

Dacă printre oameni este posibil ca acela care şi-a însuşit o me¬ 
serie şi o stăpîneşte bine printr-o practicare îndelungată să nu poată 
efectua uneori ceva singur, aplicînd principiile ştiinţei pe care o posedă, 
trebuie (oare) să credem că şi Fiul, Care este înţelepciunea lui Dumnezeu, 
Creatorul a toată zidirea, Cel pururea desăvîrşit, învăţat fără a fi instruit, 
puterea lui Dumnezeu, în care sînt ascunse toate comorile înţelepciu¬ 
nii şi ale cunoaşterii 149 are nevoie de supraveghere la fiecare lu¬ 
crare de un supraveghetor care să-I definească felul şi măsura acţiu¬ 
nilor ? De bună seamă, în zădărnicia cugetelor tale, tu vei deschide şi 
şcoală 

(Col. 105) şi pe unul îl vei face sa stea în locul dascălului, iar pe 
altul să stea în locul ucenicului neexperimentat, care încet-încet, prin 
acumularea de învăţături devine înţelept şi se desăvîrşeşte. (Pornind) 
de aici, dacă vrei să fii consecvent în raţionamentele tale, vei găsi că 
Fiul învaţă totdeauna şi că niciodată nu poate să ajungă la desăvîrşire, 
dat fiind că înţelepciunea Tatălui este infinită, iar la capătul infinitului 
nu se poate ajunge. Incît, cel ce nu socoteşte că Fiul are toate cali¬ 
tăţile de la început, niciodată nu va socoti că Fiul va ajunge la desă¬ 
vârşire. Mă ruşinez de josnicia gîndurilor la care am ajuns urmînd acest 
raţionament. Deci, să revenim la ideile mai înalte ale discursului. 

«Cel care M-a văzut pe Mine a văzut pe Tatăl» 15 °, desigur (n-a 
văzut) figura, nici forma (Tatălui), pentru că natura divină este mai 
presus de orice compoziţie ,• a văzut, însă, bunătatea Lui, care ţine de 
esenţa Lui, esenţă care este asemenea şi egală cu a Acestuia (a Fiului), 
mai mult chiar, este considerată identică în Tatăl şi în Fiul. Deci, ce 
înseamnă : «S-a făcut ascultător» ? 151 şi «S-a dat pe Sine pentru noi 
toţi» ? 152 (Vrea să spună) că lucrarea mîntuitoare porneşte de la Tatăl 
şi se realizează prin Fiul. Ascultă şi acestea : «Hristos ne-a răscumpărat 
din blestemul legii» 153 şi că : «încă păcătoşi fiind noi, Hristos a murit 
pentru noi» 154 . Ia bine aminte la cuvintele Domnului: pe cînd ne instru¬ 
ieşte în legătură cu Tatăl, se foloseşte de termeni care inspiră suve¬ 
ranitatea, ca atunci cînd zice : «Vreau, curăţeşte-te» 155 — şi «Taci, în- 

148. Ioan V, 20. 

149. Col. II, 3. 

150. Ioan XIV, 19 

151. Filip. II, 8. 

152. Rom. VIII, 32. 

153. Gal. III, 13. 

154. Rom. V, 8. 

155. Matei VIII, 3. 

chide-ţi gura» 156 , «Eu însă zic vouă» 157 «demon mut şi surd, Eu îţi 
poruncesc» 158 şi cîte altele asemenea acestora. Pentru ca prin acestea 
să cunoaştem pe Stăpînul şi pe Creatorul nostru, iar prin acelea să 
aflăm pe Tatăl Stăpînului şi Creatorului nostru. Astfel, de pretutindeni 
se adevereşte cuvîntul că faptul de a crea Tatăl prin intermediul Fiului 
nu face imperfectă lucrarea creatoare a Tatălui, nici nu micşorează (va¬ 
loarea) lucrării Fiului ,• (prin acest cuvînt) se demonstrează unitatea 
voinţei (Lor), Prin urmare, expresia «prin care» ne vorbeşte despre cauza 
primară şi nu (este folosită) pentru desconsiderarea cauzei creatoare. 

IX 

(Col. 108). Sensurile denumirilor Slîntului Duh, 
pe baza învăţăturilor Scripturilor 

Este deja timpul să examinăm sensurile denumirilor Sfîntului Duh, 
(denumiri) pe care le-am cules din Scripturi sau le-am moştenit din tra¬ 
diţia nescrisă a Părinţilor. Mai întîi, cine este acela care, auzind vor- 
bindu-se despre Sfintui Duh, nu este răscolit în cugetul său şi nu se 
ridică cu mintea la o fire superioară ? Este numit Duhul lui Dumnezeu, 
«Duhul adevărului Care din Tatăl purcede» 159 , «Duh drept» şi «Duh 
conducător» 16 °, însă numele Său prin excelenţă este Duhul Sfînt. Acesta 
este numele (care se dă fiinţei) celei fără de trup, nemateriale şi sim¬ 
ple. De aceea şi Domnul pentru a învăţa pe (femeia) care socotea că 
Dumnezeu trebuie adorat intr-un anume loc m , fiindcă Cel netrupesc 
este nelimitat (în spaţiu) zice : «Dumnezeu este Duh» ie2 . 

Prin urmare, nu este posibil ca atunci cînd auzi (cuvîntul) Duhul 
să-ţi închipui o fiinţă limitată, supusă schimbărilor şi transformărilor 
sau întru totul asemenea creaturilor, ci, îndreptîndu-ţi mintea către cele 
superioare, este necesar să te gîndeşti la o fire spirituală, cu putere 
infinită, nelimitată (de şpaţiu), (a cărei existenţă) nu se măsoară cu 
secole şi ani, care abundă de bunătăţi. Către El se îndreaptă toate cîte 
au nevoie de sfinţenie, pe El II doresc toate cîte au nevoie de virtute, 
ca şi cînd ar fi udate de sufletul Său şi ajutate în realizarea scopului 
pus în firea lor. Desăvîrşitor al altora, El nu duce lipsă de nimic. Tră¬ 
ieşte nu pentru că I-a dăruit cineva viaţa, ci pentru că El (însuşi) este 
dătătorul vieţii. 

156. Mar cu IV, 39. 

157. Matei V, 22. 

158. Mar cu IX, 25. 

159. Ioan XV, 26. 

160. Ps. L, 12—14. 

161. Pa femeia samariteancă. 

162. Ioan IV, 24. 

Nu se desăvîrşeşte treptat, ci este de la început desăvîrşit. Rezidă 
în Sine şi se află peste tot. Este cauza sfinţeniei, lumină duhovnicească 
ce dă oricărei puteri spirituale un fel de iluminare pentru aflarea ade¬ 
vărului. Este inaccesibil după natură şi perceput doar după bunătate ; 
pe toate le umple cu puterea Sa, dar se comunică doar celor vrednici, 
şi acestora nu în aceeaşi măsură, ci împarte harul după credinţă (fie¬ 
căruia). Este simplu după esenţă, dar variat după lucrări ; se află în 
întregime în fiecare şi în întregime se află peste tot prezent. Se îm¬ 
parte fără să sufere ceva şi se comunică în întregime, asemenea razei 
solare, 

(Col. 109). a cărei lucrare, pe cînd se pâre că este prezentă numai 
deasupra celui care se bucură de ea, străluceşte deasupra uscatului şi 
a mării, este amestecată cu aerul. La fel şi Duhul, pe cînd se află în 
fiecare dintre primitori ca şi cînd ar fi singurul, împarte în continuare 
întreg harul Său tuturor. Cele cîte se împărtăşesc (de Duhul) se bucură 
de harul Său pe cît este cu putinţă (firii lor), nu pe cît Acela poate (să 
se împărtăşească). 

Unirea intimă a Duhului cu sufletul (nu constă) într-o apropiere 
în spaţiu pentru că, cum s-ar putea apropia cel trupesc de cel ne¬ 
trupesc ? —, ci în abţinerea de la păcate, care ulterior adăugate 
sufletului, datorită iubirii de trup, l-au înstrăinat de intimitatea lui Dum¬ 
nezeu. Prin urmare, cînd se va curăţi cineva de ruşinea pe care a con¬ 
tractat-o din răutate şi va reveni la frumuseţea firească şi va reflecta 
prin curăţire, ca într-o oglindă împărătească, vechiul chip, numai atunci 
va putea să se apropie de Paraclet. 

Acesta însă strălucind, precum străluceşte soarele înaintea ochiului 
curat, îi va arăta acestuia în el însuşi imaginea Celui nevăzut. în fericita 
contemplare a chipului vei vedea frumuseţea arhetipului. Prin Duhul 
inimile se înalţă, cei neputincioşi sînt conduşi de mînă, cei ce sînt pe 
calea virtuţii se desăvîrşesc. Luminînd pe cei care s-au curăţit de orice 
pată, îi arată duhovniceşti, datorită comuniunii cu El. Şi după cum (se 
întîmplă cu) corpurile strălucitoare şi cu cele transparente, că atunci 
cînd o rază cade peste ele devin mai strălucitoare şi altă strălucire por¬ 
neşte din ele, la fel se întîmplă şi cu sufletele purtătoare şi iluminate de 
Duhul, ele însele devin duhovniceşti şi răspîndesc altora harul. Urmare 
a acestui fapt este prevederea celor viitoare, tîlcuirea tainelor, cunoaş¬ 
terea celor ascunse, harismele, viaţa cerească, convieţuirea cu îngerii, 
bucuria fără margini, rămînerea permanentă (în comuniunea) cu Dum¬ 
nezeu. Aşadar, aceasta este concepţia noastră despre Duhul, pe care 
ne-am format-o din măreţia şi valoarea lucrărilor Sale, după înseşi cu- 

vintele Duhului. Este timpul să venim la cei care ne contrazic şi să în¬ 
cercăm a combate obiectiunile lor, pe care ni le prezintă în numele 
unei false cunoaşteri. 

X 

Către cei care zic că nu trebuie să aşezăm pe Duhul Sfînt 
în aceeaşi ordine cu Tatăl şi cu Fiul 

Nu trebuie, zic ei, să fie Duhul pus pe aceeaşi treaptă cu Tatăl şi 
cu Fiul, pentru că se deosebeşte (de Ei), 

(Col. 112) după natură (şi Le) este inferior după vrednicie. Acestora 
este drept să răspundem cu cuvîntul apostolilor : «Se cuvine a ne supune 
mai degrabă lui Dumnezeu decît oamenilor» 163 . Pentru că, dacă Domnul, 
la instituirea botezului mîntuitor, a poruncit clar ucenicilor să boteze 
toate neamurile în numele Tatălui şi al Fiului şi al Sfîntului Duh 164 , — 
fără să considere dezonorantă comuniunea (cu Duhul) —, zicînd aceştia 
că nu trebuie să fie pus Duhul pe aceeaşi treaptă cu Tatăl şi cu Fiul nu 
se opun vădit poruncii lui Dumnezeu ? Dacă o astfel de aşezare la un 
loc (a celor trei persoane) nu desemnează — după cum spun ei — o 
comuniune şi o unitate, să spună ei cum trebuie înţeleasă această 
(frază) ? 

Ce alt mod mai adecvat au (pentru a desemna) unitatea ? In tot 
cazul, dacă Domnul L-a pus la botez pe Duhul alături de Sine şi de 
Tatăl, să nu ni se mai impute nouă că am făcut aceasta. Pentru că noi 
nu gîndim şi nu spunem ceva deosebit. Dacă acolo (Duhul) este pus 
pe aceeaşi treaptă cu Tatăl şi cu Fiul, nimeni să nu fie atît de neruşi¬ 
nat încît să susţină altceva şi să nu ne mai acuze dacă urmăm Scriptu¬ 
rilor. 

Dar, pregătirea războiului împotriva noastră s-a terminat şi gîn- 
dul tuturor este îndreptat spre noi, iar limbile bîrfitorilor aruncă aici 
săgeţile lor cu mai multă violenţă decît (au aruncat) atunci cu pietre 
în Ştefan ucigaşii lui Hristos. Dar să nu uităm că noi sîntem doar pre¬ 
text pentru război şi că ei ţintesc mai sus. împotriva noastră, chipu¬ 
rile, pregătesc maşinaţiile şi cursele şi se îndeamnă reciproc să dea 
mînă de ajutor, — pe măsura experienţei şi puterii pe care o are fie¬ 
care. In realitate, însă, credinţa este cea atacată, iar scopul comun al 
tuturor duşmanilor învăţăturii celei sănătoase este de a clătina temelia 
dreptei credinţe şi de a distruge temelia ei şi tradiţia apostolică. De 
aceea, ca nişte pretinşi debitori recunoscători, invocă dovezile scoase 
din Scripturi şi resping mărturia nescrisă a părinţilor ca fără vreo va¬ 
loare. Dar noi nu vom lăsa să fie ciuntit adevărul, nici nu vom trăda, 


163. Fapte V, 29. 

164. Matei XXVIII, 19. 

din laşitate, alianţa cu el. Prin urmare, dacă Domnul a lăsat ca adevăr 
necesar pentru mîntuire aşezarea pe aceeaşi treaptă a Sfîntului Duh cu 
Tatăl, iar aceştia, nefiind de aceeaşi părere, (încearcă) să smulgă pe 
(Duhul), să-L separe şi să-L transpună în ordinea firii slujitoare (a în¬ 
gerilor), nu înseamnă că dau mai multă importanţă blasfemiei lor decît 
poruncii Stăpînului ? 

(Col. 113). Ei bine, lăsînd la o parte cearta, să cercetăm împreună 
(piesele) pe care le avem la îndemînă. 

Cum am devenit creştini ? Prin credinţă, ar putea spune fiecare. 
In ce fel ne mîntuim ? De bună seamă, renăseîndu-ne prin harul bote¬ 
zului. Altfel, de unde ? Deci, după ce am cunoscut mîntuirea prin Ta¬ 
tăl, Fiul şi Sfîntul Duh, să părăsim învăţătura pe care am primit-o ? 

Vrednic de mari suspine ar fi faptul dacă acum ne-am afla mai de¬ 
parte de mîntuire decît atunci cînd am crezut, dacă pe cele pe care 
atunci le-am acceptat, acum le negăm. Egală este paguba fie că moare 
cineva fără să fie botezat, fie că acceptă ceva care lipseşte din tradi¬ 
ţie. Cel ce nu păstrează tot timpul şi nu-şi înconjoară toată viaţa ca 
de o fortificaţie sigură de mărturisirea pe care am depus-o la intrarea 
în Biserică, —atunci cînd abandonînd idolii a venit la Dumnezeu cel 
viu —, acela se înstrăinează de promisiunile făcute lui Dumnezeu, con- 
trazicîndu-şi propria iscălitură pe care a depus-o la botez, cînd a mărtu¬ 
risit credinţa. Dacă botezul înseamnă începutul vieţii mele, iar prima din¬ 
tre zile este aceea a renaşterii, este clar că cuvîntul cel mai de preţ 
dintre toate este cel rostit (la primirea) harului înfierii. Tradiţia, deci, 
care m-a condus la lumină şi mi-a dăruit cunoaşterea lui Dumnezeu, 
— prin care am fost arătat fiu al lui Dumnezeu eu, cel care, din cauza 
păcatului, îi eram cîndva duşman —, pe aceasta s-o trădez înşelat de 
probabilităţile lor ? îmi doresc să merg la Domnul cu această mărturi¬ 
sire, iar pe aceştia îi îndemn să păstreze credinţa nealterată (pînă) în 
ziua (arătării) lui Hristos, să ţină pe Duhul nedespărţit de Tatăl şi de 
Fiul, să menţină în mărturisirea credinţei şi în doxologie învăţătura 
(subscrisă) la botez. 

XI 

Cei ce neagă pe Duhul sint apostaţi 

Cui (au fost adresate) vaiurile? Cui (îi este rezervată) întrista¬ 
rea ? Cui, încercarea şi întunericul ? Cui, condamnarea veşnică ? Nu 
apostaţilor ? Nu celor care s-au lepădat de credinţa ortodoxă ? Şi care 
este dovada lepădării? Nu este faptul că au negat propriile mărturi¬ 
siri ? Ce au mărturisit şi cînd ? Că cred în Tatăl şi în Fiul şi în Sfîn¬ 
tul Duh cînd, — lepădîndu-se de diavol şi de îngerii săi —, au spus 

acel cuvînt mîntuitor. Deci ce nume potrivit a fost dat acestora de că¬ 
tre fiii luminii ? Nu sînt ei numiţi călcători de lege pentru că au tră¬ 
dat alianţele (pe care le-au încheiat în vederea) mîntuirii lor ? 

(Col. 116) Deci, cum să numesc pe cel ce neagă pe Dumnezeu? 
Cum (să-l numesc) pe cel ce neagă pe Hristos ? Cum, altfel, decît căl¬ 
cător de lege ? Iar celui care a negat pe Duhul ce nume vrei să-i pun ? 
Nu (merită) acelaşi nume, ca unul care a încălcat (alianţele) încheiate 
cu Dumnezeu ? 

Prin urmare, dacă mărturisirea credinţei în Duhul ne aduce feri¬ 
cirea rezervată dreptcredincioşilor, iar tăgăduirea ei atrage condam¬ 
narea pentru impietate, nu este îngrozitor faptul să-L făgăduim acum, 
cînd n-avem a ne teme de foc, sabie, cruce, biciuiri, roată, instrumente 
de tortură, ci pentru că . am fost amăgiţi de sofismele luptătorilor îm¬ 
potriva Duhului ? Asigur pe oricare om care mărturiseşte pe Hristos, 
însă tăgăduieşte pe Dumnezeu, că Hristos nu-i va folosi la nimic ; 
(asigur) pe cel care invocă pe Dumnezeu, iar pe Fiul îl tăgăduieşte, că 
zadarnică este credinţa lui; (asigur) pe cel care lasă la o parte pe 
Duhul, că va fi zadarnică credinţa lui în Tatăl şi în Fiul şi că nu poate 
s-o aibă pe aceasta dacă lipseşte (credinţa) în Duhul. Pentru că cel 
care nu crede în Fiul nu crede nici în Tatăl. «Pentru că nu poate să 
spună (cineva) ca Iisus este Domnul, decît în Duhul Sfînt» 165 . Şi «pe 
Dumnezeu nimeni nu L-a văzut vreodată, afară de (Fiul) Unul-Născut, 
Care se află în sînurile Tatălui (şi pe Care) nouă ni L-a descoperit» 166 . 
Acesta 167 nu este capabil (să aducă) nici cult adevărat. Pentru că nu 
este posibil să adore (cineva) pe Fiul decît numai în Duhul Sfînt, nici 
nu este posibil să invoce pe Tatăl decît numai în Duhul înfierii. 

XII 

Către cei care zic că este suficient să se boteze cineva 
nurtiai (in numele) Domnului 

Pe nimeni să nu-1 amăgească faptul că Apostolul (Pavel), refe- 
rindu-se la botez, omite adesea numele Tatălui şi al Sfântului Duh, şi 
de aceea să nu creadă că invocarea numelor este fără importanţă. El 
zice : «Cîţi în Hristos v-aţi botezat, în Hristos v-aţi îmbrăcat» 168 şi 
«Cîţi în Hristos v-aţi botezat, în moartea Lui v-aţi botezat» 169 pentru 
că mărturisirea lui Hristos echivalează cu mărturisirea întregii (Sfinte 

165 . I Cor. XII, 3. 

166. loan I, 18. 

167. Cel ce neagă pe Duhul. 

168. Gal. III, 27. 

Treimi) ,• (această mărturisire) indică şi pe Dumnezeu, Care a uns, şi 
pe Fiul, Care a fost uns, (dar) şi pe Duhul, Care este ungerea, după 
cum am fost învăţaţi de Petru în Faptele (Apostolilor) : «Pe Iisus din 
Nazaret pe Care Dumnezeu L-a uns cu Duhul Sfînt» m . 

(Col. 117). De Isaia : «Duhul Domnului, cu care m-a uns (a venit) 
peste mine» m . Şi de’psalmist: «De aceea, Te-a uns pe Tine, Dumne¬ 
zeule, Dumnezeul Tău, cu untdelemnul bucuriei mai mult decît pe 
părtaşii Tăi» l72 . Uneori însă (Apostolul Pavel vorbind) despre botez, 
aminteşte doar numele Duhului. «Toţi ne-am botezat, zice, în Duhul 
şi am devenit un trup» 173 . Acelaşi sens îl are şi afirmaţia : «Voi aţi fost 
botezaţi în Duhul Sfînt» 174 . Şi aceasta : «El vă va boteza în Duhul 
Sfînt» 175 . Cu toate acestea, nu poate susţine cineva că acel botez la 
care a fost invocat numai numele Duhului este deăâvîrşit. Pentru că 
trebuie să rămînă totdeauna intactă tradiţia care s-a dat odată cu ha¬ 
rul de viaţă făcător. Cel care a răscumpărat din stricăciune viaţa 
noastră ne-a dat puterea renaşterii, (putere) cuprinsă în mister, care 
aduce sufletelor mîntuirea. Astfel, faptul de a îndepărta ceva sau de a 
adăuga ceva echivalează cu pierderea vieţii veşnice. Prin urmare, dacă la 
botez separarea Duhului de Tatăl şi de Fiul este periculoasă pentru cel 
ce execută botezul şi vătămătoare pentru cel care-1 primeşte, cum 
vom fi noi în siguranţă separînd pe Duhul de Tatăl şi de Fiul ? Cre¬ 
dinţa şi botezul sînt două condiţii ale mîntuirii şi sînt legate, de ne¬ 
despărţit, una de alta. Pe de o parte, credinţa se desăvîrşeşte prin 
botez,- iar pe de altă parte, botezul se întemeiază pe credinţă; ambele 
sînt depline (prin invocarea) aceloraşi nume. Pentru că după cum 
credem în Tatăl şi în Fiul şi în Sfîntul Duh, la fel ne şi botezăm în 
numele Tatălui şi al Fiului şi al Sfîntului Duh. Mărturisirea precede 
credinţa, care duce la mîntuire, însă botezul, cel ce pecetluieşte asen¬ 
timentul nostru, îl urmează de aproape. 



Explicarea motivului pentru care îngerii sînt puşi de către Pavel 
alături de Tatăl şi de Fiul 

Dar există şi alte (fiinţe), zic (adversarii noştri), care, deşi con- 
numărate cu Tatăl şi cu Fiul, nu sînt slăvite împreună (cu Ei). De 
exemplu, Apostolul a amintit pe îngeri atunci cînd, conjurînd pe Ti- 

170. Fapte X, 38. 

171. Isaia LXI, 1 ; Luca IV, 18. 

172. Ps. XLIV, 9. 

173. I Cor. XII, 3. 

174. Fapte I, 5. 

175. Luca III, 16. 




44 


SFlNTUL VASILE CEL MARE 


motei a zis : «Te conjur înaintea lui Dumnezeu (Tatăl) şi a lui Iisus 
Hristos şi a îngerilor Lui aleşi» 176 . Pe aceştia nici nu-i osebim de res¬ 
tul creaţiei şi nici nu acceptăm să fie connumăraţi împreună cu Ta¬ 
tăl şi cu Fiul. Eu, deşi (socotesc) că raţionamentul nu merită răspuns, 
dat fiind că absurditatea lui poate fi constatată de oricine, voi spune 
numai că înaintea unui judecător indulgent şi blînd, — gata să accepte 
ca îndreptăţite argumentele celor acuzaţi —, poate să prezinte cineva 
ca martor pe confratele său de robie. Insă faptul de a fi făcut cineva 
liber din rob, faptul de a fi numit fiu al lui Dumnezeu şi de a fi adus 
din moarte la viaţă, de nimeni altul nu se poate (realiza), afară de Cel 
care prin fire se află în intimitatea lui Dumnezeu şi robiei nu este supus. 

(Col. 120). Căci cum va putea cel străin (de Dumnezeu) să 
aducă pe alţii în intimitatea lui Dumnezeu ? Şi cum va elibera 
(pe altul) cel ce însuşi se află sub jugul robiei ? Prin urmare, 
nu are acelaşi sens amintirea Duhului şi a îngerilor; pe cînd Du¬ 
hul (este amintit) ca Stăpîn al vieţii, îngerii (sînt amintiţi) ca 
protectori ai celor ca şi ei robi, ca martori credincioşi ai ade¬ 
vărului. Pentru că sfinţii obişnuiesc să comunice poruncile lui 
Dumnezeu în prezenţa martorilor, aşa cum rezultă din îndem¬ 
nul lui Pavel către Timotei : «Cele pe care le-ai primit de la mine, în 
prezenţa multor martori, pe acestea încredinţează-le la oameni cre¬ 
dincioşi» 177 . El cheamă acum ca martori pe îngeri pentru că ştie că 
îngerii se vor afla alături de judecător, cînd va veni întru slava Tată¬ 
lui ca să judece lumea cu dreptate, aşa cum spune (Evanghelistul) : «Pe 
cel care II va mărturisi înaintea oamenilor, Fiul Omului îl va mărturisi 
înaintea îngerilor lui Dumnezeu» m . Şi Pavel în alt loc : «Cînd se va 
arăta Domnul din cer (venind) cu îngerii» 179 . Pentru acest motiv, încă 
de aici, cheamă îngerii ca martori, ca să-şi pregătească dovezi incon¬ 
testabile pentru marele judeţ. Şi nu numai el (Pavel), ci toţi, în gene¬ 
ral, cărora li s-a încredinţat misiunea de predicatori, nu încetează nici 
un moment să recurgă la martori. Ei invocă (drept martori) chiar şi ce¬ 
rul şi pămîntul 180 pentru că orice faptă se săvîrşeşte înlăuntrul lor 
şi, de aceea, la examinarea faptelor (acestea) vor fi alături de 
cei judecaţi, «Căci va chema cerul şi pămîntul ca să judece po¬ 
porul Său», zice (Psalmistul) 1M . «Iau ca martori înaintea voastră 
cerul şi pămîntul» m , zice Moise, trebuind să transmită poporului 

176. / Tim. v, 21. 

177. II Tim. II, 2. 

178. Luca XII, 8—9. 

179. II Tes. I, 7. 

180. Prin cer înţelege de obicei puterile spirituale. In cazul de fată, prin cei 
şi pămînt înţelege spaţiul în care omul îşi petrece viaţa. 

181. Ps. XLIX, 5. 

182. Deut. IV, 26. 

poruncile (lui Dumnezeu). Şi atunci cînd spune cîntarea, (zice) : «Ia amin¬ 
te, cerule, şi voi grăi. Ascultă, pămîntule, cuvintele gurii mele !» l83 . 
(Zice) Isaia: «Ascultă, cerule, şi pleacă urechea ta, pămîntule » m . 
Ieremia vorbeşte chiar despre o încremenire a cerului la auzul cu¬ 
vintelor nelegiuite ale poporului: «Cerul s-a mirat de aceasta şi s-a 
înfiorat încă şi mai mult, pentru că poporul Meu a săvîrşit două păcate 
îngrozitoare» l85 . Şi Apostolul, pentru că ştia că îngerii au fost puşi ca 
pedagogi şi guvernatori ai oamenilor, i-a invocat ca martori. Cît pri¬ 
veşte pe Isus (fiul) lui Navi, el a luat ca martor al cuvintelor sale o 
piatră. Cîndva a fost luată de Iacob, ca martor (al cuvintelor sale), o gră¬ 
madă de pietre l 86 . El zice; «Piatra (pe care o înalţ) între voi astăzi, va 
fi mărturie, 

(Col. 121), pînă la sfîrşitul zilelor, ori de cîte ori veţi minţi 
pe Domnul Dumnezeul nostru» 187 Credea, probabil, că datorită puterii 
lui Dumnezeu şi pietrele vor grăi împotriva călcătorilor de lege, dacă 
nu, în mod sigur conştiinţa fiecăruia va fi şocată de avertisment. Prin 
urmare, aceştia cărora li s-a încredinţat mîntuirea sufletelor, oricare ar 
fi ei, pregătesc dovezi pe care să le prezinte mai tîrziu. Cît priveşte pe 
Duhul, El a fost pus pe aceeaşi treaptă cu Dumnezeu, nu dintr-o nece¬ 
sitate trecătoare, ci datorită comuniunii Sale fireşti (cu Dumnezeu) : N-a 
fost impus (aci) de noi, (aci) a fost aşezat de Domnul. 

XIV 

Răspuns la obiecţiunea (că Duhul nu trebuie pus pe aceeaşi treaptă cu 
celelalte două persoane ale Sfintei Treimi), pentru că (se spune că) unii 
(oameni) au fost botezaţi «în (numele) lui Moise» şi au crezut în El. în 
acelaşi timp se vorbeşte despre reprezentările tipice m . 

Insă, zic ei, nici faptul că ne botezăm «în 189 (numele) Duhului Sfînt» 
nu justifică faptul de a-L pune pe aceeaşi treaptă cu Dumnezeu. Pentru 

183. Deut. XXXII, 1. 

184. Isaia I, 2. 

185. Ier. II, 12—13. 

186. Fac. XXXI, 47. 

187. Isus Navi XXIV, 27. 

188. Sf. Vasile vorbeşte despre «typi» (turcot). «Tipii» sînt persoane şi eveni¬ 
mente din Vechiul Testament care au prefigurat persoane şi evenimente din Noul 
Testament. Aşa de exemplu, despre Adam se spune că este «typ» al lui Hristos; tre¬ 
cerea prin Marea Roşie este «typ» al botezului. Şarpele confecţionat din aramă de 
către Moise, la porunca lui Dumnezeu, pentru a se uita la el cei muşcaţi de şerpii ve¬ 
ninoşi în pustiu, pentru a se însănătoşi (Num. XXI, 6—9), a fost «typ» al răstignirii 
Mîntuitorului. O astfel de interpretare tipică a dat acestui episod însuşi Mîntuitorul 
în convorbirea cu Nicodim. El a zis: «precum Moise a ridicat şarpele în pustiu, la fel 
se cade să fie ridicat (pe cruce) Fiul Omului» (Ioan 3, 14). 

189. De data aceasta vorbeşte despre prepoziţia ele. 







că unii au fost botezaţi în (numele) lui Molse, «In nor» şi «în mare» 19 °. 
Do asemenea ( se spune că s-a crezut in oameni. «Că a crezut po¬ 
porul în Dumnezeu şi în Moise, sluga Sa» 191 . Atunci, zice (adversarul), 
de ce, (pornind) de la credinţă şi de la botez, preamăreşti într-atîta pe 
Duhul Sfînt şi II pui mai presus de creaţie, cînd este atestat faptul că 
credinţa şi botezul s-au făcut şi în (numele) oamenilor ? Deci, ce vom 
zice ? (Vom zice) că credinţa în Duhul (are aceeaşi importanţă) ca şi 
credinţa in Tatăl şi în Fiul; asemeni şi botezul. Pe cînd credinţa în 
Moise şi (botezul) în nor (au avut sensul) de umbră şi tip. 

Intrucît cele divine se anunţă prin (lucruri) mici şi omeneşti, (nu 
înseamnă) că natura lor, pe care deseori typii au prezentat-o acoperită 
de umbră, este neglijabilă. Pentru că typul le descoperă pe cele aştep¬ 
tate şi arată voalat viitorul, imitînd adevărul. Astfel, Adam este typ al 
(lui Adam) cel viitor 192 , piatra (reprezintă) tipic pe Hristos 193 şi apa 
(care a izvorît din piatră) este typul puterii de viaţă făcătoare a Cuvîn- 
titlui, «Căci, zice, dacă însetează cineva, să vină la Mine şi să bea» 194 . 
Mana este typul pîinii celei vii, care s-a coborît din cer 195 , iar şarpele 
spînzurat pe stîlp este tipul patimii mîntuitoare care s-a săvîrşit pe 
cruce f de aceea, (toţi) cîţi priveau 

(Col. 122) către el (cu credinţă) erau salvaţi 196 . încă şi cele 
referitoare la ieşirea lui Israil au fost istorisite pentru că sînt typ 
al mîntuirii prin botez. Întîii născuţi ai israeliţilor au fost salvaţi, 
ca şi trupurile celor care se botează, pentru că celor însemnaţi 
cu sîngele (mielului) li s-a dat har. Sîngele mielului era typ al 
sîngelui lui Hristos, iar întîii născuţi erau typ al primului (om) creat; — 
fiindcă acesta, în virtutea succesiunii, există în mod necesar în noi, 
perpetuîndu-se pînă la sfîrşit. De aceea, în Adam toţi murim 197 şi moar¬ 
tea a stăpînit pînă la plinirea legii şi pînă la venirea lui Hristos. Întîii 
născuţi au fost păstraţi de către Dumnezeu pentru a nu fi atinşi de către 
exterminator, ca semn că noi, cei aduşi la viaţă prin Hristos, nu vom 
mai muri în Adam. Marea şi norul au condus atunci la credinţă, iar 
prin impresia (pe care o provocau) în acelaşi timp preînchipuiau harul 
care avea să vină. «Cine este înţelept să priceapă toate acestea» 198 . 


190. I Cor. X, 2. 

191. leş. XIV, 31. 

192. Rom. V, 14. 

193. 1 Cor. X, 4. 

104. loan VII, 37. 

195. Deut. VIII, 3. 

196. Num. XXI, 3. 

197. I Cor. XV, 22. 

198. Rs. CVI, 43 ; Oseet XIV, 10. 









Cum a preînchipuit marea botezul ? Prin faptul că a separat (pe israe- 
liţi) de faraon, după cum baia aceasta (separă) de tirania diavolului. 
Aceea ucidea în (valurile) ei pe duşman, în această (baie) este ucisă 
duşmănia noastră, cea către Dumnezeu. Din aceea, poporul (Israel) a 
ieşit nevătămat; din apa (botezului) noi ne ridicăm ca înviaţi din 
morţi, mîntuiţi prin harul celui care ne-a chemat. Cît despre nor, el era 
o umbră a darului Duhului, (dar) care stinge flacăra patimilor, prin 
omorîrea mădularelor. 

Adică ce ? Dacă s-au botezat (aceia) în chip tainic în Moise, pentru 
aceasta harul botezului este neînsemnat ? în felul acesta nici unul din¬ 
tre elementele credinţei noastre nu poate fi măreţ, dacă depreciem da¬ 
torită typilor ceea ce este măreţ în fiecare (dintre ele). Nici iubirea lui 
Dumnezeu faţă de oameni, faptul că pe Fiul Său Unul-Născut L-a dat 
pentru mîntuirea noastră nu este un gest mare şi supranatural, pentru 
că nici Avraam nu şi-a cruţat fiul. Nici patima Domnului nu este stră¬ 
lucită, pentru că în locul lui Isaac, un berbec era typul ofrandei sacri- 
ficiale. Nici coborîrea la iad nu este un fapt extraordinar, îndată ce 
' Iona timp de trei zile şi tot atîtea nopţi a realizat mai dinainte typul 
morţii. La fel face şi în legătură cu botezul, cel care compară adevărul 
cu umbra, cu typul celor desemnate prin el şi încearcă (invocînd pe 
Moise şi marea), să denigreze întreaga iconomie. Ce fel de iertare a pă¬ 
catelor şi ce fel de reînnoire a vieţii (a avut loc) în mare? 

(Col. 125). Ce harismă spirituală (s-a primit) prin Moise ? Ce omo- 
rîre a morţii (a avut loc) acolo ? Aceia n-au murit împreună cu Hris- 
tos şi de aceea nici n-au înviat împreună cu El 199 . Nu purtau în ei chi¬ 
pul Celui ceresc 200 , nici moartea lui Iisus în trupul (lor). Nu s-au dez¬ 
brăcat de omul cel vechi şi nu s-au îmbrăcat în omul cel nou, reînnoit 
Spre cunoştinţă după chipul Celui care l-a creat. Deci, de ce compari 
botezurile, care au comun doar denumirea, pe cînd deosebirea dintre 
ele este atît de mare, pe cît este (deosebirea) dintre vis şi realitate şi 
(aceea dintre) umbră şi imagine şi (obiectele) existente în realitate ? 

Dar şi credinţa în Moise nu infirmă credinţa în Duhul, ci, mai de¬ 
grabă, afirmă credinţa în Dumnezeul tuturor. «Pentru că, zice (Scrip¬ 
tura), a crezut poporul în Dumnezeu şi în Moise, sluga Sa» 201 . Prin ur- 
mare, (aghiograful) a raportat (credinţa poporului) la Dumnezeu şi nu 
la Duhul şi (Moise) a prefigurat pe Hristos şi nu pe Duhul. Pentru că. 


3 99. Rom. VI, 8. 
200. / Cor. XV, 49. 
20!. leş. XIV, 31. 

In slujba legii fiind, a preinchipult pe Mijlocitorul dintre Dumnezeu şi 
oameni 202 . N-a preînchipuit Moise pe Duhul, pentru faptul că a fost 
mijlocitor între Dumnezeu şi popor. Pentru că legea s-a dat prin îngeri, 
în mîna mijlocitorului, la dorinţa poporului care zicea : «Vorbeşte-ne tu 
şi să nu ne vorbească Dumnezeu» 2° 3 . Prin urmare, credinţa în el pre¬ 
figurează (credinţa) în Domnul, Mijlocitorul între Dumnezeu şi oameni, 
Cel care a zis: «Dacă aţi fi crezut în Moise, aţi fi crezut şi în Mine» 204 . 
Oare, pentru faptul că a fost preînchipuită prin (credinţa) în Moise, 
credinţa în Domnul este un lucru mic ? Nu, nici dacă s-a botezat cineva 
(crezînd) în Moise, (nu este un motiv) să minimalizăm harul (primit) 
la botez de la Duhul Sfînt. în plus, am de spus că se obişnuieşte în 
Scriptură să se desemneze prin Moise Legea, ca în afirmaţia : «Au pe 
Moise şi pe profeţi» 205 . De aceea, referindu-se la botezul legii (vechi), 
s-a zis că (Israil) s-a botezat în Moise. Pentru ce, deci, aceştia, care, 
sprijinindu-se pe umbră şi pe typi şi minimalizînd (în felul acesta) ade¬ 
vărul, socotesc de dispreţuit speranţa şi darul bogat al lui Dumnezeu 
şi Mîntuitoruilui nostru, Cel care reînnoieşte tinereţea noastră ca a 
vulturului ? Faptul de a ignora marea taină a mîntuirii noastre (denotă) 
într-adevăr minte de copil, de copil care are nevoie de lapte, pentru 
că în baza unui principiu pedagogic, înainte de a ne exersa în dreapta 
credinţă şi înainte de a ajunge la desăvîrşire, (era normal să) ni se dea 
elementele pe care le putem pricepe mai uşor, pe măsura cunoştinţei 
(noastre). în felul acesta Guvernatorul vieţii noastre ne conduce pro¬ 
gresiv către marea lumină a adevărului, întocmai cum (progresiv sînt 
obişnuiţi cu lumina) ochii ţinuţi la întuneric. 

(Col. 128). Din grija faţă de slăbiciunea noastră şi în virtutea ne- 
pătrunsei Sale înţelepciuni a făcut sa vedem mai întîi umbrele corpu¬ 
rilor, pentru ca, obişnuindu-ne, să vedem soarele mai întîi (reflectîn- 
du-se) în apă, să nu fim orbiţi la vederea luminii celei adevărate. Exact 
în acelaşi fel şi Legea, care este umbra celor viitoare 206 şi prefigurările 
profeţilor care fac aluzie la adevăr, au fost concepute pentru a exercita 
ochii duhovniceşti, pentru ca în felul acesta să se facă uşor trecerea la 
înţelepciunea ascunsă în mister. Aceasta, deci, în legătură cu typii. Nu 
este posibil să stăruim mai mult (asupra acestui aspect), fiindcă în felul 
acesta, paranteza ar deveni mai mare decît ideea capitolului. 

202. I Tim. II, 5. 

203. leş. XX, 19. 

204. Ioan V, 46. 

205. I.uca XVI, 29 

200. r.vr. X, 1. 

XV 

Răspuns la obiecţiunea posibilă : «Că şi în apă ne botezăm ». 
în acelaşi timp se vorbeşte despre botez 

Ce să mai adăugăm la acestea ? Pentru că sînt buni să formuleze 
(argumente) destructive. «Şi în apă ne botezăm, (zic ei), şi de bună 
seamă că nu vom da mai multă cinste apei decît celorlalte creaturi, nici 
nu-i vom da cinstea pe care o dăm Tatălui şi Fiului». De genul acesta 
sînt argumentele lor, (argumente) care se potrivesc (cu mintea) unor 
oameni mînioşi, care, datorită faptului că li s-a întunecat raţiunea de 
patimă, nu cruţă nimic pentru a se război cu cel care i-a supărat. Noi, 
însă, nu vom ezita să vorbim şi despre acestea. Pentru că, dacă nu ştiu 
ceva, îi vom învăţa, iar dacă vor să săvîrşească răul, nu le vom per¬ 
mite. Dar (să revenim) la problema discutată puţin mai sus. 

Iconomia lui Dumnezeu şi Mîntuitorului nostru în vederea mîntuirii 
neamului omenesc constă în ridicarea (acestuia) din căderea (adusă de 
păcat) şi readucerea lui din înstrăinarea adusă de neascultare, în (sta¬ 
rea) de intimitate cu Dumnezeu. Pentru aceasta s-a întrupat Hristos, (a 
dus) viaţă smerită, (a suferit) patimi, cruce, înmormîntare şi înviere, 
pentru ca, imitîndu-L, omul mîntuit să recapete acea veche înfiere. Prin 
urmare, pentru desăvîrşirea vieţii (spirituale), este necesară imitarea 
lui Hristos nu numai prin blîndeţe, smerenie şi mărinimie, ci şi prin 
moarte, 

(Col. 129), după cum spune Pavel, imitatorul lui Hristos : «M-am 
asemănat cu El prin moarte (cu speranţa) că voi ajunge la învierea din 
morţi» 207 . 

Cum, însă, imităm moartea Sa ? Prin faptul că ne îngropăm împre¬ 
ună cu El prin botez 2 08 . Şi cum ne îngropăm ? Şi care este folosul imi¬ 
tării ? în primul rînd, este necesar să întrerupem felul de viaţă prece¬ 
dent. Acest lucru, însă, este imposibil dacă nu ne naştem de sus, după 
spusa Domnului. Pentru că renaşterea, după cum spune şi numele, este 
începutul celei de a doua vieţi. Prin urmare, înainte de a începe cea de 
a doua (viaţă) se cuvine să punem capăt celei precedente. Căci, după 
cum — în cazul celor care se întrec (pe stadion în proba de) cursă du¬ 
blă — între cele două curse are loc o încetinire oarecare şi o oprire, 
la fel şi în cazul schimbării celor (două moduri) de viaţă intervine moar¬ 
tea, punînd capăt (faptelor) celor precedente şi începutul celor ce urmea¬ 
ză. Şi cum ne coborîm la iad ? Imitînd prin botez îngroparea lui Hristos, 
pentru că trupurile celor care se botează sînt ca îngropate în apă. Prin 

207. Filip. III, 10—11. 

208. Rom. VI, 4—5. 

4 — Sfîntul Vasile cel Mare 








urmare, la botez (are loc) simbolic lepădarea de faptele trupului, după 
spusa Apostolului, care zice : «Aţi fost tăiaţi împrejur cu o tăiere nefă¬ 
cută de mină, (care constă) în dezbrăcarea de trupul păcatului; cu tăie¬ 
rea împrejur a lui Hristos, întrucît v-aţi îngropat împreună cu El în 
botez» 209 . Botezul este ca un medicament care curăţeşte sufletul de mur¬ 
dăria pe care a contractat-o cugetînd la cele ale trupului, aşa cum s-a 
scris : «Spăla-mă-vei şi mai alb decît zăpada voi fi» 21 °. De aceea, nu ne 
îmbăiem în felul iudeilor, după fiecare întinare, ci cunoaştem un singur 
botez mîntuitor. Pentru că una este moartea (suferită de Fiul lui Dum¬ 
nezeu) pentru (mîntuirea) lumii şi una este învierea din morţi, al cărei 
typ este botezul. De aceea, Domnul, Iconomul vieţii noastre, ne-a lăsat 
ca testament botezul, care este typ al morţii şi al vieţii. Chipul morţii 
este apa (care ne acoperă), iar arvuna vieţii ne-o dă Duhul. Socotesc că 
prin aceasta s-a clarificat problema dezbătută : de ce apa a fost legată 
de Duhul. Pentru că botezul are de realizat două scopuri : pe de o parte 
să suprime trupul păcatului 211 — pentru a nu mai face roade vrednice 
de moarte —, pe de altă parte să trăiască în (atmosfera) Duhului şi să facă 
roade sfinte 212 . Apa redă imaginea morţii (prin faptul) că primeşte (în 
ea) trupul ca într-un mormînt, iar Duhul trimite puterea de viaţă făcă¬ 
toare, care ne reînnoieşte sufletele, (aducîndu-le) din starea de moarte 
produsă de păcat, la viaţa cea dintru început. Aceasta, deci, înseamnă a 
se naşte cineva de sus, din apă şi Duh ; prin apă moare pentru păcat, 

(Col. 132) iar prin Duhul se renaşte la o viaţă nouă. Prin trei afun¬ 
dări şi tot atîtea invocări se săvîrşeşte marea taină a botezului,• în felul 
acesta se preînchipuie moartea, iar sufletele celor care se botează se 
luminează cu cunoaşterea lui Dumnezeu. Încît, dacă în apă există vreun 
har, acesta nu se datoreşte firii apei, ci prezenţei Duhului. Pentru că bo¬ 
tezul nu are ca scop îndepărtarea murdăriei trupeşti, ci consacrarea unei 
conştiinţe curate lui Dumnezeu. Pregătindu-ne, deci, pentru înviere, 
Domnul impune ca mod de viaţă pe cel evanghelic şi ne îndeamnă la 
blîndeţe, răbdare, curăţie,' cumpătare, încît pe acele (virtuţi) care în acel 
veac se împlinesc în mod firesc, noi să le realizăm (în acest veac în mod) 
deliberat. Dacă, însă, cineva, mîniat, ar zice că (viaţa propusă de) Evan¬ 
ghelie prefigurează viaţa de după înviere, mi se pare că nu greşeşte. Să 
revenim, însă, la tema noastră. 

Prin intermediul Duhului Sfînt (are loc) restabilirea în paradis, ri¬ 
dicarea în împărăţia cerurilor, redobîndirea înfierii, îndrăzneala de a 
numi pe Dumnezeu-Tatăl nostru, împărtăşirea de harul lui Hristos, vie- 


209. Col. II, 11—12. 

210. Ps. L, 9. 

211. Rom. VI, 6. 

212. Rom. V, 22. 

tuirea ca fii ai luminii, părtăşia la slava veşnică şi, într-un cuvînt, împăr¬ 
tăşirea de toate binecuvîntările în acest veac şi în cel viitor. Astfel, bu¬ 
nurile promise nouă, din care, prin credinţă, aşteptăm să ne înfruptăm, 
le vedem ca în oglindă, ca deja prezente 2l3 . Şi dacă arvuna este atît 
de mare, cît de mare va fi plata, şi dacă pîrga este atît de mare, cît 
de mare va fi rodul întreg al (secerişului) ? 

Deosebirea dintre (botezul care dă) harul Duhului şi (simplul) botez 
în apă este cunoscută şi de acolo că pe cînd Ioan a botezat cu apă spre 
pocăinţă, Domnul nostru Iisus Hristos (a botezat) cu Duhul Sfînt. Pentru 
că, zice (Ioan) : «Eu vă botez cu apă spre pocăinţă, însă Cel ce vine după 
mine este mai tare decît mine şi încălţămintele Lui nu sînt vrednic să le 
ţin ,- Acesta vă va boteza cu Duhul Sfînt şi cu foc» 214 . Prin botezul fo¬ 
cului, (Ioan înţelege) încercarea de la judecată. Aşa spune şi Apostolul: 
«Focul va cerca (şi va arăta) cum este lucrarea fiecăruia». Şi iarăşi : 
«Căci ziua (aceea) o va arăta descoperind-o prin foc» 215 . Deja unii, în 
luptele (susţinute) pentru dreapta credinţă, întrucît au suportat moartea 
pentru Hristos, cu adevărat şi nu prin imitare, n-au avut nevoie, pentru 
a se mîntui, de simbolismul apei. Pentru că au fost botezaţi în sîngele 
propriu. Spun (toate acestea) nu pentru a minimaliza (valoarea) bote¬ 
zului în apă, ci pentru a combate raţionamentele celor care se ridică îm¬ 
potriva Duhului, adică pe cei care 

(Col. 133) amestecă pe cele ce nu sînt de amestecat şi pun pe ace¬ 
laşi plan pe cele ce nu se compară. 


XVI 

Duhul este nedespărţit de Tatăl şi de Fiul din orice punct de vedere, 
atît la crearea lumii spirituale, cît şi la mîntuirea oamenilor 
şi la judecata viitoare 

Să revenim, deci, la tema de la început: în ce fel Duhul este întru 
toate nedespărţit şi absolut nimic nu-L separă de Tatăl şi de Fiul. Scriind 
oorintenilor, la locul (în care vorbeşte) despre harisma glosolaliei, 
(Apostolul Pavel) zice : «Dacă toţi profeţiţi şi intră vreun necredincios 
sau vreun neiniţiat, (acela) este dat pe faţă de către toţi, este cercetat 
de toţi şi cele ascunse ale inimii lui devin cunoscute şi aşa, căzînd cu 
faţa la pămînt, se va închina lui Dumnezeu şi va spune că Dumnezeu cu 
adevărat este cu voi» 216 . Deci, dacă (pornind) de la profeţie — care se 


213. I Petru III, 21. 

21 4. Matei III, 11. 

215. I Cor. III, 13. 

216. / Cor. XIV, 24—25. 





62 


■rJNTUL VARH.E CEL MARE 


exercită ca har al Duhului — recunoaşte cineva că In profeţi se află 
Dumnezeu, să ia aminte aceştia, ce loc atribuie Duhului Sfînt. Care din¬ 
tre cele două alternative este mai justă ? Să-L considerăm Dumnezeu 
sau creatură ? Dar, replica lui Petru adresată lui Safira : «De ce v-aţi 
sfătuit să ispitiţi pe Duhul Sfînt ? Nu aţi minţit oamenilor, ci lui Dum¬ 
nezeu» 217 , oare nu arată că păcatele (săvîrşite) împotriva Duhului Sfînt 
slnt considerate ca păcate (săvîrşite) împotriva lui Dumnezeu? De aci 
poţi afla că Duhul participă la orice acţiune a Tatălui şi a Fiului. Cînd 
Dumnezeu împarte darurile iar Domnul slujirile, Duhul este de faţă, 
hotărînd distribuirea harismelor, aşa cum crede de cuviinţă, după vred¬ 
nicia fiecăruia. Pentru că zice : «Există diferite harisme, dar acelaşi Duh 
(In toate). Şi slujiri diferite, dar acelaşi Domn (care le împarte), şi dife¬ 
rite lucrări, dar acelaşi Dumnezeu care lucrează totul în toţi» 218 . Pe 
toate acestea le operează «unul şi acelaşi Duh, împărţind fiecăruia, după 
cum voieşte» 219 . Desigur, pentru că Apostolul a amintit aici mai întîi 
de Duhul, în rîndul al doilea de Fiul şi în rîndul al treilea de Dumnezeu 
şi Tatăl, nu trebuie să-şi închipuie cineva că ordinea s-a inversat. Pen¬ 
tru că, pentru acest fel de a vorbi, Apostolul s-a inspirat din relaţiile 
dintre noi. Atunci cînd primim daruri, întîlnim mai întîi pe cel ce le 
distribuie, apoi ne ducem cu gîndul la cel ce ne-a trimis (darul) şi în 
cele din urmă ne ridicăm cu gîndul la sursa şi cauza bunurilor. 

(Col. 136). Ai putea deduce unitatea (de fiinţă şi acţiune) dintre Du¬ 
hul, Tatăl şi Fiul şi de la creaţie. Puterile curate şi spirituale sînt numite 
sfinte şi sînt (cu adevărat) sfinte pentru că au obţinut sfinţenia de la 
harul care li s-a dat de către Duhul. S-a trecut sub tăcere modul în care 
au fost create puterile cereşti; cel ce a redactat crearea lumii ne-a 
descoperit numai că Creatorul (s-a adresat) lor <2M . Tu, însă, care ai pu¬ 
tere, (pornind) de la cele văzute, să ajungi cu mintea la cele nevăzute, 
măreşte pe Creatorul, Care pe toate le-a făcut, fie ele văzute, fie ne¬ 
văzute, fie începătorii, fie puteri, fie tronuri, fie domnii 221 şi oricare alte 
firi raţionale, care nu sînt enumerate (aici). Socoteşte drept cauză pri¬ 
mordială a existenţei acestora pe Tatăl, cauză creatoare pe Fiul şi de- 
săvîrşitoare pe Duhul. Prin urmare, duhurile slujitoare există prin voia 
Tatălui, au fost aduse la existenţă prin lucrarea Fiului şi s-au desăvîrşit 
prin prezenţa Duhului. Iar desăvîrşirea îngerilor înseamnă sfinţenie şi 

217. Fapte V, 9, 4. 

218. I Cor. XII. 4—6. 

219. / Cor. XII, 11. 

220. Din această frază nu rezultă cu claritate cele propuse în propoziţiuneă pre¬ 
cedentă (unitatea de flintă şi acţiune între cele trei persoane). 

221. Col. I, 16. 

rămînere în sfinţenie M2 . Nimeni să nu-şi închipuie că (sînt obligat) să 
zic fie că sînt trei principii 223 , fie că accept că lucrarea Fiului este ne- 
desăvîrşită. Pentru că Principiul celor ce există este unul, Care creează 
prin Fiul şi desăvîrşeşte prin Duhul. Lucrarea Tatălui— Care lucrează 
totul în toate — nu este nedesăvîrşită, nici lucrarea Fiului nu prezintă 
lipsuri, dacă nu se desăvîrşesc de Duhul. Pentru că Tatăl putea să cre¬ 
eze numai prin voinţă, lipsindu-se de (concursul) Fiului; însă a voit (să 
creeze) prin Fiul. Nici Fiul n-ar fi avut nevoie de colaborator, dacă ac¬ 
ţiona asemenea Tatălui, însă El a voit să desăvîrşească prin Duhul. «Ce¬ 
rurile s-au făcut, (zice Psalmistul), cu Cuvîntul Domnului şi toate pu¬ 
terile cereşti, cu suflarea gurii Lui» 224 . Cuvîntul nu trebuie înţeles ca o 
anume vibrare a aerului, emis prin organele vocale, nici Duhul ca o su¬ 
flare a gurii, provenită din căile respiratorii, ci Cuvîntul trebuie înţeles 
ca existînd de la început cu Dumnezeu (Tatăl), El însuşi fiind Dumne¬ 
zeu, iar Duhul gurii lui Dumnezeu (trebuie) înţeles ca fiind «Duhul 
adevărului, Care de la Tatăl purcede» 22S . Aşadar, să înţelegi că există 
trei (persoane) : Domnul care porunceşte, Cuvîntul care creează şi Du¬ 
hul care întăreşte. Iar «întărire» ce altceva ar putea să însemne, dacă nu 
desăvîrşirea în sfinţenie, nestrămutarea şi stăruinţa în bine ? Sfinţenia 
nu (se capătă) fără (ajutorul) Duhului. Puterile îngereşti nu sînt prin fi¬ 
rea lor sfinte, 

(Col. 137) — altfel nu s-ar deosebi întru nimic de Sfîntul Duh; lor 
li s-a dat sfinţenia de la Duhul, pe măsura vredniciei. După cum caute- 
rul este conceput ca făcînd una cu focul — altceva fiind materia (din 
fcare este alcătuit) şi altceva fiind focul —, la fel şi în cazul puterilor în¬ 
gereşti : esenţa lor este duh aerian, dacă există (o asemenea esenţă), sau 
foc imaterial, conform textului Scripturii; «Cel ce face pe îngerii Săi 
duhuri şi pe slugile Sale pară de foc» 226 ; de aceea se şi află într-un loc 
şi se fac văzute, înfăţişîndu-se celor vrednici cu corpurile proprii, pe 
tind sfinţenia este ceva exterior naturii lor şi le-o aduce comuniunea 
cu Duhul. Păstrează starea (Ia care au ajuns) prin stăruinţa în bine, 
(pentru că deşi) au libertate de alegere, nu se îndepărtează niciodată de 
adevăratul bine. Incît, dacă suprimi cu mintea pe Duhul, s-au destrămat 
cetele îngerilor, ierarhiile arhanghelilor au dispărut, confuzia s-a aşter- 

222. Un studiu în legătură cu sfinţirea îngerilor de către Duhul, în concepţia Sf. 
Vasile a scris A. Heisig, Der Heilige Geist und die Heiiligung der Engel in der Pneuma- 
tologie des Basilius von C aesarea, în rev. «Zeitschrift fur Katholische Theologie», 87 
(1965), 257—308. 

223. Zice că există trei «ipostase iniţiale», nu în sens subordinaţionist, ci în 
sensul că Tatăl este principiul din care Fiul şi Sfîntul Duh îşi au existenţa. 

224. Ps. XXXII, 6. 

225. Ioan XV, 26. 

nut peste tot, viata lor (devine) fărădelege, dezordonată şi fără sens. 
Căci cum (pot) să spună îngerii: «Slavă Intru coi de sus lui Dumne¬ 
zeu» 227 , ncfiind întăriţi de Duhul ? «Pentru că nimeni nu poate să spună 
că Iisus este Domn, decît numai în Duhul Sfînt şi nimeni, în Duhul lui 
Dumnezeu vorbind, nu anatematizează pe Iisus» 228 . Acest lucru ar face 
ca duhurile să poată deveni rele şi potrivnice (lui Dumnezeu) ; căderea 
primilor îngeri dovedeşte spusa că puterile nevăzute au libertate de a 
alege intre virtute şi răutate şi de aceea au nevoie de ajutorul Duhului. 
Eu zic că şi Gavriil n-a putut să prezică în alt chip pe cele viitoare 229 , 
decît datorită harismei profeţiei (dată lui) de Duhul. Pentru că profeţia 
('.sie una dintre harismele pe care le distribuie Duhul. De cine a fost 
învăţat (Gavriil), căruia i s-a poruncit să descopere lui (Daniil) — omul 
iubit do Dumnezeu — tainele viziunii 23 °, dacă nu de Duhul Sfînt ? 
Descoperirea tainelor revine îndeosebi Duhului, aşa cum zice Scrip¬ 
tura : «Dumnezeu ne-a descoperit nouă prin Duhul» 231 . Cum ar putea 
petrece viaţă fericită tronurile şi domniile, începătoriile şi puterile, dacă 
nu ar vedea continuu faţa Tatălui din ceruri ? însă această contemplare 
nu (se realizează) fără (ajutorul) Duhului. Căci, după cum în timpul nop¬ 
ţii, dacă îndepărtezi lumina din casă ochii orbesc, puterile devin inerte, 
lucrurile de valoare sînt de nerecunoscut, iar aurul şi argintul, din necu- 
noştinţă, sînt călcate în picioare, 

(Col. 140) — la fel şi în cazul celor raţionale : este imposibil să 
dăinuiască acea viaţă după lege fără (ajutorul) Duhului. Ordinea în ca¬ 
zarmă nu se poate păstra cînd comandantul lipseşte, nici armonia în cor 
în lipsa dirijorului. Cum ar putea zice serafimii: «Sfînt, Sfînt, Sfînt» 232 
dacă n-ar fi fost învăţaţi de Duhul de cîte ori se cade să rostească această 
doxoiogie ? Prin urmare, fie că toţi îngerii îl laudă pe Dumnezeu, fie că 
II laudă toate puterile Lui, (fac acest lucru) cu concursul Duhului. Dacă 
mii şi mii de îngeri se află de faţă şi zeci de mii de slujitori săvîrşesc 
ireproşabil slujba lor, (fac aceasta) cu puterea Duhului. Este imposibil 
a fl menţinută, fără purtarea de grijă a Duhului, toată această armonie 
de negrăit şi mai presus de ceruri (atît) în slujba lui Dumnezeu, cît şi 
Intre puterile cele mai presus de ceruri. Duhul este de faţă la crearea 
(îngerilor) — care nu se desăvîrşesc prin progres (moral), ci sînt desă- 
vîrşiţi chiar de la creare — şi oferă harul Său în vederea constituirii de¬ 
săvârşirii fiinţei lor. 



227. I.ucn II, 14. 

228. I Cor. XII, 3. 
22!). I.aca I. 26. 

230. Dan. X, 10. 

231. I Cor. II, 10. 

232. Isaia VI, 3. 









Cine neagă că acţiunile întreprinse de Marele Dumnezeu şi Mântui¬ 
torul nostru lisus Hristos, izvorîte din bunătatea lui Dumnezeu, în ve¬ 
derea mîntuirii omului, s-au împlinit prin harul Duhului ? Fie că cerce¬ 
tezi pe cele din trecut: binecuvîntările patriarhilor, ajutorul dat prin 
lege, typurile, profeţiile, bravurile în războaie, minunile drepţilor, fie 
că cercetezi dispoziţiile referitoare la întruparea Domnului, (toate au fost 
realizate prin Duhul). în primul rînd a fost prezent în însuşi trupul Dom¬ 
nului, fiindu-I ungere şi însoţitor inseparabil, conform spuselor Scrip¬ 
turii : «Peste Cel care vei vedea pe Duhul coborînd şi rămînînd peste El, 
Acesta este Fiul Meu Cel iubit» 233 . Şi: «Pe lisus cel din Nazaret, pe 
Care L-a uns Dumnezeu cu Duhul Sfînt» 234 . Apoi, orice lucrare (a Fiu¬ 
lui) se săvîrşea în prezenţa Duhului. Duhul era de faţă chiar şi cînd 
(lisus) a fost ispitit de diavol. «Căci, zice (Scriptura), lisus a fost condus 
de Duhul în pustiu, pentru a fi ispitit» 235 . Şi cînd a săvîrşit minuni (Du¬ 
hul) era de faţă. «Pentru că, zice, dacă Eu scot demonii cu Duhul lui 
Dumnezeu...» 236 . Nu L-a părăsit nici după ce a înviat din morţi. Pentru 
că, în lucrarea de reînnoire a omului, de a-i reda harul — pe care (îl 
primise) din suflarea lui Dumnezeu, dar îl pierduse — Domnul, suflînd 
peste ucenici, a zis : «Luaţi Duh Sfînt. Cărora veţi ierta păcatele, 

(Col. 141) vor fi iertate şi cărora le veţi ţine, vor fi ţinute» 237 . Or¬ 
ganizarea Bisericii nu se săvîrşeşte, în mod evident şi incontestabil, prin 
Duhul ? «Pentru că Acesta, zice (Scriptura), a dat Bisericii în primul rînd 
apostoli, în al doilea rînd profeţi, în al treilea rînd pe cei cu darul mi¬ 
nunilor, apoi pe cei cu darul tămăduirilor, al cîrmuitorilor, binefăcăto¬ 
rilor şi cu darul (vorbirii în diferite) limbi» 23s . Această ordine a fost 
stabilită după darurile Duhului. 

Dacă cercetează cineva cu atenţie va găsi că şi la vremea aşteptatei 
celei de a doua veniri a Domnului din cer Duhul Sfînt nu va lipsi, aşa 
cum socotesc unii. Din contră, va fi de faţă şi în ziua arătării (Domnu¬ 
lui), cînd fericitul şi singurul Suveran va judeca lumea cu dreptate. Cine 
n-a auzit de bunurile pe care le-a pregătit Dumnezeu pentru cei vrednici, 
încît să nu ştie că coroana drepţilor, care se va da fiecăruia mai bogată 
şi mai strălucitoare — după actele de virtute săvîrşite — este harul Du¬ 
hului ? Pentru că la Tatăl, în atmosfera strălucitoare a (vieţii) sfinţilor, 


233. loan I, 33 i Luca III, 22. 

234. Fapte X, 38. 

235. Matei iV, 1. 

236. Matei XII, 28. 


> 237. loan XX, 22—23. 

A 238. / Cor. XII, 28. 

I 

«multe lăcaşuri sînt» 239 , adică diferite vrednicii. «După cum o stea se 
deosebeşte In strălucire de o altă stea», la fel (se va întimpla) şi la în¬ 
vierea morţilor 240 . Prin urmare, cei pecetluiţi de Duhul Sfînt 241 pentru 
/iua izbăvirii, care au păstrat intactă pîrga Duhului pe care au primit-o, 
aceştia sînt cei care vor auzi: «Bine, slugă bună şi credincioasă, peste 
puţine ai fost credincioasă, peste multe te voi pune» 242 . Cît despre cei 
care au întristat pe Duhul Sfînt cu răutatea faptelor lor 243 , şi despre cei 
rare n-au fructificat darul primit, de la ei se va lua harul primit şi se 
va da altora, sau, după cum spune unul dintre evanghelişti, «vor fi tăiaţi 
in două» 244 , înţelegîndu-se prin tăiere în două înstrăinarea în întregime 
do Duhul. Pentru că nici trupul nu se împarte, încît o parte să fie predată 
Iadului, iar alta nu ; acest lucru ar fi o poveste care nu cadrează cu un 
judecător drept care, pe cînd trupul întreg a păcătuit, îl pedepseşte doar 
Jumătate ; nici sufletul nu se taie în două, dat fiind că în întregime po¬ 
sedă cugetul păcătos şi în întregime colaborează cu trupul la săvîrşirea 
răului. Tăierea în două înseamnă, după cum am spus, veşnică înstră¬ 
inare a sufletului de Duhul. Pentru că acum, deşi nu se amestecă cu cei 
nevrednici, se pare totuşi că se află în cei care au fost o dată pecetluiţi 
şi aşteaptă întoarcerea şi mîntuirea lor, însă atunci se va îndepărta în 
întregime de sufletul celor care au pîngărit harul Său. 

(Col. 144). De aceea, (s-a zis) că «nu poate să laude cineva pe Dum¬ 
nezeu în iad, nici să-şi amintească de Dumnezeu după moarte» 245 , fiindcă 
nu are ajutorul Duhului. Deci, cum este posibil să gîndească cineva că 
Judecata (viitoare) se va săvîrşi fără (asistenţa) Sfîntului Duh, cînd 
Scriptura spune că El este premiul drepţilor, iar condamnarea păcăto¬ 
şilor va consta în faptul că li se va lua şi ceea ce li se pare că au de la 
El ? Insă, cea mai mare dovadă a unităţii Duhului cu Tatăl şi cu Fiul (este 
spusa Scripturii), că se află în acel raport cu Dumnezeu în care se află 
duhul nostru cu (fiinţa) fiecăruia dintre noi. «Căci, cine dintre oameni 
ştie cele (ascunse) ale omului, dacă nu duhul din el? La fel şi cele 
(ascunse) ale lui Dumnezeu nimeni nu le-a cunoscut, afară de Duhul din 
El» 248 . Acestea sînt suficiente în această problemă. 

239. loart XIV, 2. 

240. 1 Cor. XV, 41—42. 

241. Eles. I, 13—14. 

242. Matei XXV, 21. 

243. Este vorba despre cei care au recăzut în păcat după primirea botezului şi 
ii-mi făcut pocăinţa necesară. 

244. Matei XXIV, 51. 

245. Ps. VI, 6. 

XVII 

Către cei care zic că Duhul Sfînt nu trebuie connumărat cu Tatăl 
ţii cu Fiul, ci subnumărat (Lor). în aceiaşi timp se aduc argumente 
pentru connumărarea (Duhului) cu Tatăl şi cu Fiul 

Nu este lesne de înţeles ce numesc ei subnumărare şi în ce sens- 
folosesc acest termen, însă toată lumea ştie că termenul a fost preluat 
din cugetarea profană. Să cercetăm dacă are vreo tangenţă cu cele de 
faţă. Deci, zic aceştia, pricepuţi în cele zadarnice, că unele noţiuni sînt 
generale şi au sens foarte larg, altele au sens specific şi altele au sens 
şi mai restrîns. De exemplu, noţiune generală este (cuvîntul) fire : prin 
ea se exprimă toate firile în mod egal, cele însufleţite şi cele neînsufle¬ 
ţite. (Cuvîntul) «animal» este, o noţiune specifică şi prin ea se exprimă 
mai puţine entităţi decît prin prima. Cu sens şi mai restrîns decît no¬ 
ţiunea «animal» este noţiunea «om» şi decît aceasta cea de «bărbat», 
apoi cea care priveşte pe fiecare individ în parte, ca Petru, Pavel sau 
foan. 

Deci, nu cumva ei înţeleg subnumărarea ca pe o împărţire a noţiunii 
generale în entităţi mai mici ? Nu pot să cred că au ajuns la atîta ne- 
săbuire, încît să-şi închipuie că Dumnezeul universului este o noţiune 
generală fără existenţă (reală) şi ipostas, pe care o concepem doar cu 
mintea, care se divide în noţiuni cu sens mai restrîns, iar această sub¬ 
diviziune să fie numită subnumărare. Nici nebunii n-ar putea susţine 
aşa ceva. Pentru că, pe lîngă faptul că arată lipsă de evlavie, se opun 
propriei lor intenţii. Pentru că cele care se subdivid au aceeaşi esenţă 
cu cele din care au provenit. Insă, dată fiind marea lor nebunie, se pare 
că nu avem 

(Col. 145) argumente s-o combatem şi astfel, cu nebunia lor, mi se 
pare că ceva cîştigă. Aşa după cum corpurilor moi nu li se pot aplica 
lovituri puternice, pentru că nu opun rezistenţă, în acelaşi fel nu pot 
fi combătute cu putere argumentele unor nesăbuiţi. Ar trebui, deci, să 
trecem sub tăcere impietatea lor îngrozitoare, însă iubirea faţă de fraţi 
şi perversitatea adversarilor nu ne lasă liniştiţi. 

Ce susţin ei ? Ascultaţi cuvintele fanfaronadei lor : «Noi susţinem 
că trebuie connumărate cele de aceeaşi cinste şi subnumărate cele infe¬ 
rioare». Şi ce înseamnă afirmaţia pe care o faceţi ? Fiindcă nu înţeleg 
neobişnuita voastră înţelepciune. Care din două: aurul trebuie connu¬ 
mărat aurului, iar plumbul, datorită faptului că este un material mai ief¬ 
tin, nu trebuie connumărat, ci subnumărat aurului ? Atribuiţi atîta pu¬ 
tere numărului, încît să ridice valoarea lucrurilor fără de preţ, iar valoa¬ 
rea celor preţioase s-o coboare ? Pentru că, de bună seamă, şi pe aur 

11 ve(i subnumăra pietrelor preţioase, iar pietrele mai mici şi mui putiu 
strălucitoare, la rîndul lor, le veţi subnumăra celor mai mari şi mai stră¬ 
lucitoare. Dar, la ce te poţi aştepta să spună (aceşti oameni), care nu 
lac nimic: altceva clocit să spună şi să audă ciudăţenii? Să fio număraţi, 
deci, cu stoicii şi epicureii, contabilii impietăţii! Pentru că, ce fel de 
subnumărare a lucrurilor de mai puţin preţ poate exista faţă de cele 
preţioase» ? Cum va fi subnumărat oboiul de aramă stativului de aur ? 
i'Nu zicem, afirmă ei, să se compare două monezi (diferite), ci doua mo¬ 
nezi de acelaşi fel». Deci, care dintre ele va fi subnumărată celeilalte 
liulala re sînt din acelaşi material ? Dacă numeri pe fiecare în parte, 
prin faptul că le numeri la fel, le socoteşti de aceeaşi valoare, iar dacă 
le uneşti numărîndu-le împreună, iarăşi le faci egale. Dacă (moneda) 
c are a fost numărată ca a doua va fi (socotită) ca enumerată, stă la în- 
demîna celui ce numără să înceapă numărătoarea de la (moneda de) 
aramă. Dar să lăsăm combaterea ignoranţei lor şi să ne întoarcem la cele 
cure edific ă credinţa. 

Prin urmare, susţineţi că Fiul (trebuie) să fie subnumărat Tatălui şi 
Duhul Fiului, sau limitaţi subnumărarea doar la Duhul? Pentru că, dacă 
şi pe Fiul îl subnumăraţi, iarăşi reînnoiţi acea impietate (arianismul), (în¬ 
văţăturile eronate ca) deosebirea de esenţă (dintre Tatăl şi Fiul), inferi¬ 
oritatea Fiului (faţă de Tatăl), naşterea nu din veşnicie (a Fiului) şi, in¬ 
tr-un cuvînt, toate blasfemiile (emise) la adresa (Fiului) Unuia Născut. 
Nu am intenţia să răspund acum acestor (impietăţi), 

(Col. 148) mai ales că ele au fost combătute, după puterile noastre, 
■de către noi 247 . Insă, dacă socotesc că numai Duhul (trebuie) subnurnă- 
rat, să afle că Duhul este invocat împreună cu Fiul în acelaşi fel în care 
Fiul este invocat împreună cu Tatăl. Pentru că numele Tatălui şi ai Fiu¬ 
lui şi al Sfîntului Duh ni s-a dat în acelaşi chip. Relaţia în care Fiul se 
află faţă de Tatăl este aceeaşi cu relaţia Duhului faţă de Fiul, conform 
cuvlntului spus la botez. Iar dacă Duhul este pus pe acelaşi plan cu Fiul 
şi Fiul pe acelaşi plan cu Tatăl, este clar că şi Duhul este pus pe acelaşi 
plan cu Tatăl. Ce posibilitate mai rămîne să susţină cineva că unul (tre¬ 
buie) connumărat, iar altul subnumărat, îndată ce numele sînt puse s pe 
acelaşi plan ? Intr-un cuvînt, ce lucru, fiind numărat, s-a îndepărtat de 
natura sa ? Nu cumva cele pe care le numărăm nu rămîn cum erau ia în¬ 
ceput şi nu cumva numărul nu se foloseşte ca semn destinat să facă cu¬ 
noscută pluralitatea subiectelor ? Pentru că, pe unele dintre corpuri le 
numărăm, pe altele le măsurăm, iar pe altele le cîntărim ; pe cele a că¬ 
ror natură este difuză le măsurăm pentru a le percepe, pe cele distincte 
le numărăm — afară de cele prea mici, pe care de asemeni le măsurăm 

247. înţelege cele Trei cuvinte îndreptate împotriva lui Eunomiu. 

iar pe cele grele le cîntărim. Pentru că am conceput semne pentru 
cunoaşterea unei cantităţi, nu înseamnă că am şi schimbat natura celor 
pe care Ie desemnează. După cum pe cele pe care le cîntărim (să zicem 
aşa) nu le subcîntărim pe unele altora, chiar dacă un (obiect) este de aur, 
iar altul este de cositor, nu subnumărăm lucrurile măsurabile, la fel 
nu trebuie să le subnumărăm pe cele numărabile. Or, dacă nimic dintre 
acestea nu primeşte să fie submăsurat cum susţin ei că Duhul trebuie să 
fie subnumărat ? Numai cei atinşi de maladii păgîne socotesc că cele 
inferioare după demnitate sau esenţă trebuie să fie subnumărate. 

XVIII 

Cum se păstrează credinţa intr-un singur Dumnezeu, mărturisind trei 
ipostase. în acelaşi timp sînt combătuţi cei care susţin că Duhul 

(trebuie) subnumărat 

Transmiţînd (învăţătura) despre Tatăl, Fiul şi Sfîntul Duh, Domnul 
nu s-a folosit de numere. El n-a zis : (Să botezaţi) în primul rînd (în 
numele Tatălui), în al doilea rînd (în numele Fiului) şi în al treilea rînd 
(în numele Sfîntului Duh), nici în numele a unu, doi sau trei (Dumne¬ 
zei), ci ne-a făcut cunoscută credinţa care duce la mîntuire (folosin- 
du-se) de nume sfinte. Pentru că credinţa este aceea care ne mîntuieşte, 
iar numărul a fost conceput ca semn care ne face cunoscută totalitatea 
persoanelor. 

(Col. 149). Insă aceştia, care de pretutindeni îşi îngrămădesc pa¬ 
gube, se folosesc împotriva credinţei chiar şi de puterea numărului. Pe 
cînd nimic dintre celelalte nu se schimbă prin adăugarea numărului, ei 
se tem să se folosească de număr (cînd vorbesc) despre Dumnezeu, ca nu 
cumva prin intermediul lui să se întreacă măsura cinstei datorate Para- 
cletului. Dar, o preaînţelepţilor, cele de necuprins sînt mai presus de 
orice număr ; evreii demult exprimau prin anumite semne numele cel 
de negrăit al lui Dumnezeu şi prin această (faptă) arătau că Dumnezeu 
este mâi presus de orice (cuvînt). Insă, dacă trebuie să şi numărăm, (se 
cuvine a fi atenţi) ca nu cumva prin aceasta să păcătuim împotriva ade¬ 
vărului. De aceea, ori cinstim prin tăcere pe cele de negrăit, ori enu¬ 
merăm cu pietate pe cele sfinte. Unul este Dumnezeu şi Tatăl şi Unul 
este Fiul Unul-Năseut şi Unul este Duhul Sfînt. Pe fiecare dintre per¬ 
soane o enunţăm separat; şi dacă trebuie să le connumărăm, sa nu 
ajungem de la o (concepţie) greşită despre numărare la o concepţie 
politeistă (despre Dumnezeu). 

Pentru că noi nu pumărăm (persoanele Sfintei Treimi) în sensul că 
plecînd de ia unitate ajungem la pluralitate, pentru că nu zicem unu, 
doi şi trei, nici primul, al doilea şi al treilea. «Căci Eu sînt Dumnezeu 
primul şi ultimul» 248 . De al doilea Dumnezeu n-am auzit pînă azi. Prin 
urmare, adorînd pe Dumnezeu ,din Dumnezeu, mărturisim specificul 
ipostaselor şi rămînem la credinţa într-un singur Dumnezeu ; conside¬ 
răm că în Dumnezeu-Tatăl şi în Dumnezeu-Fiul există acelaşi chip. 
c are reflectă imuabilitatea divinităţii. Fiul există în Tatăl şi Tatăl în 
Fiul, pentru că Acesta este la fel ca şi Acela, iar Acela ca şi Acesta, şi 
în felui acesta cei doi sînt una, încît privite după specificul persoanelor, 
sînt una şi una, însă după identitatea firii, cele două sînt una. Cum, 
deci, dacă există unul şi unul, nu există doi Dumnezei ? Pentru (moti¬ 
vul) că şi chipului regelui se zice rege, dar nu (avem) doi regi. Nici 
puterea nu se scindează, nici slava nu se împarte. Şi după cum autori¬ 
tatea care ne stăpîneşte este una, (şi nu mai multe), la fel şi slava dată 
nouă este una, şi nu mai multe, pentru că cinstea dată chipului trece 
asupra prototipului. Deci, ceea ce aici prin imitare este chipul, aceasta 
este acolo, după fire, Fiul. Şi după cum în cele realizate de tehnică ase¬ 
mănarea rezidă în formă, la fel şi în natura divină şi simplă, unitatea 
rezidă în participarea la divinitate. Unul este şi Duhul Sfînt, enunţat de 
asemeni separat, 

(Col. 152) dar unit cu Tatăl cel unic prin Fiul cel unic, Care comple¬ 
tează prea Sfînfca şi fericita Treime. Intimitatea Sa cu Tatăl şi Fiul o vă¬ 
deşte foarte clar faptul că n-a fost rînduit printre creaturi, ci aparte, pen¬ 
tru că El nu este o (creatură) dintre cele mai multe, ci unul (creator). 
După cum Tatăl este Unul şi Fiul este Unul, la fel şi Duhul Sfînt Unul 
este. Prin urmare, atît de departe se găseşte faţă de natura creată, pe 
cit de departe se află Cel ce este unic faţă de creaturile cele ce sînt 
multe (la număr) ,• este atît de unit cu Tatăl şi Fiul, pe cît de unită este 
celula de celulă. 

Şl nu se vede numai de aici că participă la firea ('lui Dumnezeu), ci 
şl din faptul că se spune (despre El) că este «din Dumnezeu» ; nu după 
cum provin de la Dumnezeu toate (creaturile), ci provine din Dumne¬ 
zeu (ca Dumnezeu), nu prin naştere ca Fiul, ci ca suflare a gurii Sale. 
Desigur, gura (nu trebuie înţeleasă) ca mădular (al lui Dumnezeu), nici 
Duhul, ca o suflare ce se risipeşte, ci gura (trebuie înţeleasă) într-un 
chip vrednic de Dumnezeu şi Duhul ca fiinţă vie, dătătoare de sfinţe¬ 
nie. In felul acesta se exprimă intimitatea (cu celelalte persoane) şi se 

24B. Isala XLIV, 6. 

păstrează insondabil modul provenienţei (Sale) 249 . (Duhul) se mai zice 
şi Duh al lui Hristos, pentru că este legat fiinţial de El. «Dacă cineva nu 
are Duhul lui Hristos, acesta nu este al lui Hristos» 25 °. De aceea, numai 
El îl măreşte pe Domnul după vrednicie. Pentru că, zice (Domnul) : «El, 
(Duhul), Mă va slăvi» 251 , nu, după cum creatura, ci ca Duh al Adevăru¬ 
lui, făcînd să strălucească adevărul, şi ca Duh al înţelepciunii, descope¬ 
rind în măreţia Sa pe Hristos, Puterea şi înţelepciunea lui Dumnezeu. îl 
slăveşte apoi ca Mîngîietor, făcînd cunoscută în El bunătatea Paracle- 
tului care L-a trimis 252 şi în vrednicia Sa (făcînd să strălucească) stră¬ 
lucirea Celui din Care a provenit. 

Prin urmare, (există două feluri de slavă) : cea naturală (care ţine 
de natura lucrurilor), aşa cum lumina este slava soarelui; şi cea din 
afară, cea voit dată în cunoştinţă de cauză celor vrednici. (Cea din 
urmă), la rîndu-i, este de două feluri, pentru că zice (profetul) : «fiul 
slăveşte pe tatăl său şi robul pe domnul său» 253 . Slava adusă de rob 
este slava adusă (lui Dumnezeu) de creaţie, pe cînd — să zic aşa — cea 
familială este adusă de Duhul. Fiindcă, după cum (Domnul) a zis despre 
Sine : «Eu Te-am mărit pe pămînt, lucrul pe care Mi l-ai dat să-l fac, 
l-am săvîrşit» 254 , la fel a zis şi despre Mîngîietor : «Acela Mă va slăvi 
şi din al Meu va lua şi vă va face cunoscut» 255 . Şi după cum Fiul este 
slăvit de Tatăl, Care zice : «Te-am slăvit şi iarăşi Te voi slăvi» 256 , la 
fel este slăvit şi Duhul, 

(Col. 153) în virtutea comuniunii (Sale) cu Tatăl şi cu Fiul şi a măr¬ 
turiei Fiului Unuia-Născut, Care zice : «Orice păcat şi blasfemie se 
va ierta vouă, oamenilor, dar blasfemia (împotriva) Duhului nu se va 
ierta (vouă)» 257 . 

Pe cînd, ajutaţi de o putere iluminatoare, contemplăm frumuseţea 
lui Dumnezeu Celui nevăzut şi de la Acesta ne ridicăm (cu ochii minţii) 
la spectacolul răpitor al arhetipului, Duhul cunoaşterii este undeva de 

1 249. Singurul aspect al pnevmatologiei, pe care Sf. Vasile ni-1 discută, este pur- 

cederea. Considerînd purcederea un mister, a cărei vagă asemănare este suflarea gurii, 
el continuă tradiţia alexandrină. Vezi: Sf. Atanasie cel Mare, Epistola I către Serapion, 
P; G„ 26, 565 c — 580 b; Epistola a IV-a către Serapion, P. G. 26, 641 — 645; Sf. Gri- 
gorie de Nazianz, Discursul 31, P. G. 36, 141 ab; Didim cel Orb, Despre Treime 2, 1, 
P. G. 39, 438 c. 

250. Rom. VIII, 2. 

251. Ioan XVI, 14. 

252. Sf. Vasile îl numeşte şi pe Mîntuitorul Iisus Hristos Paraclet, avînd în ve¬ 
dere textul de la Ioan XIV, 16: «Şi Eu voi ruga pe Tatăl şi alt Paraclet vă va trimite». 

253. Mal. I, 6. 

254. Ioan XVII, 4. 

255. Ioan XVI, 14. 

256. Ioan XII, 28. 

257. M atei XII, 31. 











faţă. El dă celor ce iubesc adevărul puterea de a contempla chipul, nu 
le arată din atară chipul, ci Ii conduce să-l cunoască prin (intermediul 
vieţii) in El. De aceea, după cum «nimeni nu cunoaşte pe Tatăl afară 
numai de Fiul» 26K , la fel «nimeni nu poate să numească pe Iisus Domn 
decît în Duhul» 259 . Pentru că nu s-a zis «prin Duhul», ci «în Duhul». 
«Duh este Dumnezeu şi cei ce I se închină în duh şi adevăr trebuie să 
I se închine» 26 °. S-a scris : «Intru lumina Ta vom vedea lumină» 261 , 
adică in iluminarea Duhului (vom vedea) «Lumina cea adevărată, care 
luminează pe tot omul care vine în lume» 262 . Astfel, «în El» se desco¬ 
peră slava Unuia-Născut şi se face cunoscut Dumnezeu. 

Prin urmare, drumul cunoaşterii lui Dumnezeu porneşte de la Du¬ 


hul cel unul, (trece) prin Fiul cel unul (şi ajunge) la Tatăl cel unul. Şi 
invers, bunătatea, sfinţenia şi demnitatea împărătească (pornesc) de la 
Tatăl, (trec) prin Fiul cel unul şi ajung la Duhul. In felul acesta sînt re¬ 
cunoscute persoanele, iar doctrina pioasă, referitoare la unicitatea lui 
Dumnezeu, nu este atinsă. Aceştia care introduc subnumărarea prin fap¬ 
tul că zic primul, al doilea şi al treilea, se ştie că introduc în doctrina 
tără prihană a creştinilor rătăcirea politeistă. Pentru că la nimic altceva 
nu conduce nelegiuirea subnumărării, decît la mărturisirea unui prim, 
unui al doilea şi unui al treilea Dumnezeu. Pentru noi este suficientă 
relaţia între persoane stabilită de Domnul, pe care cel ce o tulbură gre¬ 
şeşte la fel ca şi necredincioşii. (Socotim) deci, că s-a vorbit destul (în 
legătură cu faptul) că întru nimic nu este atinsă comuniunea după fire 
(a persoanelor) prin faptul subnumărării. Dar să revenim la certăreţul 
şi înfumuratul (eretic) şi să acceptăm că (lucrul) care vine al doilea 
după ceva se subnumără. Să vedem ce rezultă din (acest) raţionament. 
«Primul om, zice Apostolul, (fiind făcut) din pămînt, era pămîntesc ; al 
doilea om, Domnul, era din cer» 263 . Iar în alt loc se spune : «Mai întîi 
(apare) ceea ce este psihic şi după aceea ceea ce este duhovnicesc ; 
ceea ce este duhovnicesc urmează după ceea ce este psihic» 2S4 . Deci, 
dacă cel de-al doilea se subnumără celui dinţii iar cel subnumărat este 
Inferior celui faţă de care se subnumără, atunci, după voi, omul duhov¬ 
nicesc este inferior celui psihic şi cel ceresc este inferior celui pă¬ 
mîntesc. 


258. Matei XI, 27. 



259. 

260. 
261. 


/ Cor. XII, 3. 
Ioan IV, 24. 

Ps. XXXV, 10. 


262. Ioan I, 9. 


263. 

264. 


/ Cor. XV, 47. 
I Cor. XV, 46. 

XIX 

Către cei care zic că Duhul nu trebuie slăvit 

«Fie, zice (adversarul), dar nu se cuvine (să aducem) slavă Duhu¬ 
lui şi să-L preamărim în cîntări de laudă». De unde, deci, am putea să 
scoatem dovezi în legătură cu vrednicia Duhului — Care întrece orice 
minte — dacă comuniunea (Lui) cu Tatăl şi cu Fiul n-a fost luată în 
consideraţie de către aceştia, în acest sens ? De bună seamă, ne putem 
face o idee în legătură cu măreţia Duhului şi în legătură cu neîntrecuta 
Lui putere luînd aminte la semnificaţia numelor, la măreţia lucrărilor 
şi la binefacerile Lui faţă de noi şi faţă de întreaga lume. Este numit 
Duh (ca şi Tatăl şi Fiul) în textele : «Duh este Dumnezeu» 265 şi «Hris- 
tos, Domnul, este Duhul vieţii noastre» 26r \ Este numit «Sfînt» şi este 
kfînt, după cum sfînt este Tatăl şi sfînt este Fiul. Dacă pentru creaţie 
sfinţenia este ceva adăugat din afară, pentru Duhul sfinţenia este un 
apanaj al firii Sale. El nu este sfinţit, ci sfinţitor. Este numit bun, pen¬ 
tru că bun fiind Tatăl, bun este Cel născut din El. Bunătatea este esenţa 
Sa. Este denumit Cel fără ocolişuri, ca şi Domnul Dumnezeu 267 , pentru 
ca adevărul şi dreptatea este în Sine şi nu se înclină într-o parte sau 
âlta, în virtutea neschimbabilităţii firii Sale. Este numit Paraclet ca şi 
Fiul Unul-Născut; El însuşi spune : «Voi ruga pe Tatăl Meu şi alt 
Paraclet vă va trimite» 268 . Prin urmare, Duhul are nume comune cu 
Tatăl şi Fiul în virtutea participării la aceeaşi fire. Altfel, cărui fapt (se- 
datoresc acestea) ? A fost numit apoi Duh stăpînitor, Duh al adevărului 
şi al înţelepciunii. «Duh divin este Cel care M-a creat» 269 . «Pe Veseleel, 
zice, î-a umplut Dumnezeu cu Duh divin de înţelepciune, de pricepere 
şi de. ştiinţă» 27 °. Deci, acestea sînt numele Duhului, mari şi suprafireşti 
şi nu cuprind nici o exagerare. 

Iar lucrările Lui care sînt ? Mărimea lor este imposibil de redat, iar 
mulţimea lor este imensă. Cum este posibil să înţelegem pe cele ce sînt 
dincolo de timp ? Care erau lucrările Lui mai înainte de crearea lumii 
raţionale ? Cîte sînt binefacerile Sale faţă de creaţie ? Care va fi pu¬ 
terea Sa în veacurile care urmează ? A existat, a preexistat şi a coexis¬ 
tat cu Tatăl şi cu Fiul mai înainte de veci, îneît, chiar dacă vei concepe 
ceva (ca existînd) dincolo de timp, vei găsi că este posterior Duhului. 

265. Ioan IV, 24. 

266. Plîngerile lui Ieremia IV, 20. 

267. Ps. CXL, 16. 

268. Ioan XIV, 16. 

269. Iov XXXIII, 4. 

270. leş. XXXI, 3. 

(Col. 157). Şi dacfi te gîndeşti la creaţie, (vei vedea atunci) că pu¬ 
terile cerurilor (îngerii) de Duhul au fost întărite; prin întărire se în¬ 
ţelege statornicia în practicarea binelui. Prin urmare, intimitatea cu 
Dumnezeu, indiferenţa faţă de rău şi rămînerea în permanenţă în feri¬ 
cire (s-au dat) puterilor îngereşti de către Duhul. Avea să vină Hristos, 
Duhul i-a luat-o înainte. Are loc întruparea, Duhul este nedespărţit. S-au 
săvîrşit minuni, (s-au acordat) harismele vindecărilor, (toate s-au făcut) 
prin Duhul Sfînt. Demonii au fost alungaţi în (numele) Duhului lui Dum¬ 
nezeu. Cînd diavolul a fost certat, Duhul era de faţă. Izbăvirea de pa¬ 
iaţe (s-a făcut) prin harul'Duhului. Căci «v-aţi spălat şi v-aţi sfinţit in 
numele Domnului nostru Iisus Hristos şi în Duhul Sfînt» 271 . Apropierea 
•de Dumnezeu (s-a făcut) prin Duhul, căci: «a trimis Dumnezeu pe Duhul 
Fiului Său în inimile noastre care strigă : Ava, (adică Tată)» 272 . înviere 
•din morţi (se va săvîrşi) prin lucrarea Duhului. «Căci, (zice Psalmistul), 
vei trimite Duhul Tău şi se vor zidi şi vei înnoi faţa pămîntului» 273 . Dacă 
înţelege cineva zidirea ca pe o reînsufleţire a celor ce s-au descompus, 
oare nu este mare lucrarea Duhului, Care se îngrijeşte de viaţa noastră 
de după înviere şi adaptează sufletele noastre la acea viaţă spirituală ? 
Iar dacă se zice zidire, aducerea celor de-aici, care căzuseră în păcat, 
la o stare mai bună, pentru că aşa obişnuieşte să o numească Scriptura 
prin Pavel, cînd zice : «Dacă cineva (trăieşte) în Hristos, este o zidire 
nouă» 274 , oare această reînnoire şi trecerea de la viaţa pămîntească Ia 
cea cerească operată în noi de Duhul nu ne conduce sufletele la o mare 
admiraţie (faţă de El) ? De care din aceste două (variante) să ne temem ? 
Să nu-I atribuim o cinste mai mare decît I se cuvine sau mai degrabă 
să nu ne formăm o concepţie umilitoare despre El, chiar dacă ni se pare 
că-I atribuim cele mai înalte calităţi pe care le-a conceput mintea ome¬ 
nească ? Acestea zice Domnul: «Coboară-te şi mergi cu ei fără şovăire, 
fiindcă Eu i-am trimis» 275 . Sînt cuvinte folosite cu sensul de «Acestea 
zice Duhul Sfînt». Nu cumva sînt acestea cuvintele unui umilit şi înfri¬ 
coşat ? «Osebiţi-mi pe Saul şi pe Barnaba pentru lucrul la care i-am 
chemat» 276 . Nu cumva aşa vorbeşte robul ? Şi Isaia (zice) ; «Domnul m-a 
trimis şi Duhul Său». în legătură cu afirmaţia : «a coborît Duhul (trimis) 
de Domnul 

(Col. 160) şi i-a condus» 277 , să nu consideri iarăşi faptul de a con¬ 
duce ca pe o slujbă umilitoare, pentru că Scriptura asigură că acest 

271. I Cor. VI, 11. 

272. Gal. IV, 6. 

273. Ps. XIII, 30. 

274. II Cor. V, 17. 

275. Fapte X, 20. 

276. Fapte XIII, 2. 

277. Isaia XLVIII, 26; LXIII, 14. 

(fapt) este lucrul lui Dumnezeu. «Ai condus, zice, ca pe oi pe poporul 
tău» 278 . Şi: «Cel ce ai condus pe Iosif ca pe o oaie» 27fl . Şi: «i-a condus 
(doar) cu speranţa şi nu s-au temut» 280 . Astfel, cînd auzi că «(atunci) 
cînd va veni Mîngîietorul, Acela vă va aminti şi vă va conduce la tot 
adevărul» 2S1 , să înţelegi acţiunea de a conduce după cum ai fost învăţat 
şi să nu-i alterezi sensul. 

«Dar, zice (adversarul), se roagă (lui Dumnezeu) pentru noi» 282 , în- 
cît, pe cît de inferior este cel ce se roagă faţă de binefăcătorul său, tot 
pe atît este şi Duhul faţă de Dumnezeu, după vrednicie. Dar tu n-ai au¬ 
zit şi despre (Fiul) Unul-Născut că şade de-a dreapta lui Dumnezeu şi 
se roagă pentru noi ? 283 «Nu întristaţi pe Duhul Sfînt» 284 . Ascultaţi ce 
zice Ştefan, primul dintre martiri, pe cînd mustră poporul de neascul¬ 
tare şi nesupunere : «Voi totdeauna staţi împotriva Duhului Sfînt» 285 . 
Şi Isaia : «Au mîniat pe Duhul Sfînt şi le-a devenit duşman» 286 . Şi în alt 
loc (al Scripturii) : «Casa lui Iacob a mîniat pe Duhul Domnului» 287 . Las 
în seama cititorilor să aprecieze dacă aceste (cuvinte) sugerează (sau) 
nu o putere suverană. Cînd auzim (toate) acestea ce trebuie să socotim : 
pă (Duhul) este instrument şi supus, de aceeaşi cinste cu creaturile şi 
rob ca şi noi, sau că trebuie socotit de către drepteredincioşi drept 
foarte mare greşeală chiar şi faptul de a spune această blasfemie ? Nu¬ 
meşti pe Duhul rob ?». Dar robul, zice Domnul, nu ştie ce face domnul 
său 288 pe cînd «Duhul cunoaşte pe cele ale lui Dumnezeu, după cum 
cunoaşte duhul omului, pe cele din om» 289 . 

XX 

Către cei care zic că Duhul (nu trebuie aşezat) nici în rîndul robilor, 
nici în rîndul stăpînilor, ci în rîndul celor liberi 

«(Duhul), zic ei, nu este nici rob, nici stăpîn, ci liber». O, ce nesim¬ 
ţire, ce îndrăzneală (vădesc) cei ce afirmă acestea ! Ce să deplîng mai 
întîi, prostia sau blasfemia ? Ei calcă în picioare dogmele teologiei (fo- 
losindu-se) de exemple (scoase din realităţile) omeneşti şi încearcă să 

278. Ps. LXXVI, 21. 

279. Ps. LXXIX. 

280. Ps. LXXVII, 53. 

281. Ioan XIV, 26 j XVI, 13 

282. Rom. VIII, 26. 

283. Rom. VIII, 34. 

284. Etes. IV, 30. 

285. Fapte. VII, 51. 

286. Isaia LXIII, 10. 

287. M/h. II, 7. 

288. Ioan XV, 15. 

289. I Cor. II, 11. 

aplice nulurli divine (Însuşiri după) obiceiul de aic i — unde demnităţile 
sini diferite — fără să se (jîndească că între oameni nimeni nu este rob 
din fire. Pentru că, fie au fost duşi în robie cu forţa, 

(Col. 161) ca prizonieri, fie au fost robiţi datorită sărăciei, ca egip¬ 
tenii de către Faraon, fie au ajuns robi ca urmare a unei dispoziţii a pă¬ 
rinţilor, (în virtutea căreia) copiii răi au fost condamnaţi să slujească 
celor cuminţi şi buni. Această (hotărîre) ar numi-o un judecător drept 
al laptelor nu condamnare, ci binefacere, întrucît, pentru cel lipsit de 
minte şi pentru cel ce nu are în sine pe stăpânul firesc (al actelor sale), 
este mai de folos să devină proprietatea altuia ; pentru că fiind condus 
de raţiunea celui ce-1 stăpîneşte, este asemenea unui car luat în seamă 
de vizitiu şi asemenea unei corăbii care are cîrmaci la cîrmă. Pentru 
acest motiv Iacob, prin binecuvântarea tatălui (său a devenit) stăpîn al 
lui Esau, pentru ca fiul cel neînţelept să primească, chiar şi împotriva vo¬ 
inţei sale, binefacerile celui înţelept, (să fie condus), pentru că mintea 
proprie nu-i este conducător 290 . «Şi Canaan, copilul, a fost sortit să 
iie slugă fraţilor săi» 291 . (A devenit rob) pentru că n-a fost învăţat vir¬ 
tutea, dat fiindcă tatăl său Ham a fost fără minte. în felul acesta au 
ajuns unii sclavi. Liberi sînt cei care au evitat sărăcia, războiul şi cei 
ce n-au avut nevoie de tutela altora. încît, chiar dacă unul se zice stă- 
pln, iar altul slugă, (noi) toţi, datorită cinstei egale cu care am fost 
înzestraţi şi faptului că sîntem posesiuni ale celui ce ne-a creat, sîntem 
tovarăşi de robie. Acolo (în cer) ce poţi să sustragi robiei? Toate se 
pleac ă lui Dumnezeu şi îi dau ca unui stăpîn cinstea cuvenită şi slava 
ce Ii revine Creatorului. «Fiul slăveşte pe tatăl său şi robul pe stăpînul 
său» 292 . Dintre acestea două, Dumnezeu pretinde neapărat una. «Pentru 
că zice, dacă Eu sînt Tată, unde este slava Mea ? Şi dacă sînt Domn, 
unde este frica Mea ?» 293 . Desigur, viaţa ar fi mai nenorocită decît toate 
(celelalte), dacă nu s-ar afla sub supravegherea Stăpînului. Deci, pe cine 
numeşti liber ? Pe cel ce nu este condus, dar nici nu este capabil să 
stfipînească pe altul ? Printre creaturi nu există o asemenea fiinţă, iar a 
gindi cineva aşa ceva în legătură cu Duhul, este — de bună seamă — o 
impietate. Prin urmare, dacă a fost creat, trebuie socotit asemenea crea¬ 
turilor. «Pentru că, zice (Psalmistul), toate (creaturile) sînt slujitoare 
Ţie ' 294 , iar dacă este mai presus de cele create, este părtaş la domnie. 

290. Fac. XXVII, 29—40. 

291. Fac. IX, 25—27. 

292. Mal. I, 6. 

29:». Mal. I, 6. 

291. Pa- CXVIII, 91. 

XXI 



Mărturii (scoase) din Scriptură (din care rezultă că) 

Duhul este numit Domn 

(Col. 164). Şi de ce trebuie să ne luptăm cu (argumente) de ordin 
inferior şi să obţinem victoria prin cuvînt, cînd putem să demonstrăm 
ca strălucirea slavei (Duhului) este mai presus de orice cuvînt, invocînd 
(argumente) de ordin superior ? Desigur, dacă ne vom referi la cele ee 
ne-a învăţat Scriptura, fiecare dintre adversarii Duhului va vocifera cu 
violenţă şi astupîndu-şi urechile va apuca pietre şi ceea ce va găsi la în- 
demînă şi va arunca asupra noastră. însă nu trebuie preferată adevă¬ 
rului siguranţa personală. La Apostolul (Pavel) vom găsi (această 
urare) : «Domnul să îndrepteze inimile voastre spre dragostea lui Dum¬ 
nezeu şi să vă întărească să suportaţi necazuri pentru Hristos» 295 . 

Cine este Domnul care conduce la iubirea lui Dumnezeu şi la răb¬ 
darea necazurilor pentru Hristos? Să răspundă cei ce fac din Duhul un 
rob. Pentru 1 că dacă s-ar fi referit la Dumnezeu-Tatăl, de bună seamă 
că âr fi zis : Domnul să vă conducă la iubirea Sa. Iar dacă s-ar fi referit 
la Fiul (ar fi zis) : Să vă conducă la răbdarea Lui. Să cerceteze, deci, ce 
altă persoană este vrednică a fi cinstită cu numele de Domnul. Asemeni 
acestuia se află altundeva textul : «Domnul să vă facă să creşteţi tot 
mai mult în dragoste unii faţă de alţii, cum (facem) şi noi faţă de voi, 
Să vă întărească inimile neprihănite în sfinţenie, înaintea lui Dumnezeu 
şi Tatăl nostru, la venirea Domnului nostru Iisus Hristos împreună cu 
toţi sfinţii Săi» 296 . Cărui Domn se roagă să întărească inimile credin¬ 
cioşilor din Tesalonic, încît să se prezinte ei curaţi şi sfinţi înaintea lui 
Dumnezeu şi Tatăl nostru la venirea Domnului ? Să ne răspundă aceştia, 
c,are pun pe Duhul pe aceeaşi treaptă cu îngerii, care sînt trimişi să îm¬ 
plinească diferite slujbe. însă nu au (ce să răspundă). De aceea, să asculte 
şi alt text în care Duhul este numit în mod clar «Domn». «Iar Domnul, 
zice (Apostolul), este Duh», şi în continuare : «Ca de la Duhul, ca de la 
Domnul» 297 . Şi pentru a nu lăsa nici un pretext de contradicţie, voi cita 
cuvîntul însuşi al Apostolului : «Pentru că pînă astăzi aceeaşi mahramă 
rămîne neridicată cînd se citeşte Vechiul Testament, şi numai în Hristos 
este dată la o parte. Cînd însă (cineva) se întoarce la Domnul, 

(Col. 165) mahrama este dată la o parte (pentru el). Iar Domnul este 
Duhul» 298 . Ce sens are aceasta ? Că cel ce stăruie asupra sensului obiş- 



.'95. II Tes. III, 5. 

296. I Tes. III, 12—13. 

297. II Cor. III, 17—18. 

298. II Cor. III, 14 şi 16—17. 

nult al literei (Vechiului Testament) şi se ocupă de dispoziţiile Juridice, 
se aseamănă unui (om) care şl-a acoperit inima cu un văl. Suferă aceasta 
pentru că nu ştie că odată cu venirea lui Hristos observarea ad-litteram 
a legii a fost abrogată, că tipurile au devenit adevăr. Lămpile pălesc în 
prezenţa soarelui; la fel şi legea încetează şi profeţiile amuţesc cînd se 
arată Adevărul. Cel care a reuşit să pătrundă adîncul sensului legii şi, 
îndepărtînd ca pe un văl obscuritatea ei, să ajungă la cele tainice, a 
imitat pe Moise — care, pe cînd vorbea cu Dumnezeu, îşi scotea 
mahrama 299 — şi a trecut de la literă la Duh. Astfel mahramei de pe faţa 
Iul Moise îi corespunde obscuritatea prescripţiilor legii, iar întoarcerii 
la Domnul (îi corespunde) contemplarea duhovnicească. Deci, acela care, 
pe cînd citeşte legea, nu se opreşte la literă şi vine către Domnul (aici 
Domnul este numit Duh), devine asemenea lui Moise, care avea faţa slă¬ 
vită de cînd i S-a arătat Dumnezeu. Căci după cum (lucrurile) aflate în 
preajma culorilor strălucitoare se colorează şi ele de la coloritul care le 
scaldă, la fel şi cel care priveşte cu ochii curaţi către Duhul — datorită 
slavei Aceluia — se transformă devenind mai luminos, pentru că ade¬ 
vărul Duhului îi luminează inima ca o lumină. Aceasta înseamnă spusa 
«este transformat de slava Duhului (care devine) slava sa proprie» 30 °. 
(Această slavă) nu este puţină, ci este pe măsura posibilităţilor celui lu¬ 
minat de Duhul. Nu te ruşinezi, omule, de Apostolul care zice că tem¬ 
plul lui Dumnezeu sînteţi şi Duhul lui Dumnezeu locuieşte în voi ?» 3<M . 
Oare a fost cinstită vreodată locuinţa robului cu numele de templu? 
Nu cumva cugetă ceea ce nu se cuvine cei ce socotesc Scriptura ca inspi¬ 
rată de Dumnezeu, pentru că a fost compusă sub inspiraţia Sfîntului 

Duh? 

XXII 

Dovadă a comuniunii după fire a Duhului cu Tatăl şi cu Fiul (scoasă) 
din faptul că este la fel de greu (ca şi Aceştia) de contemplat 

Superioritatea firii Duhului iese în evidenţă nu numai din faptul că 
are aceleaşi denumiri şi este părtaş la acţiunile Tatălui şi ale Fiului, ci 
şi din faptul că este la fel de greu de contemplat. Pentru că, cele ce 
Domnul spune despre Tatăl şi despre Fiul, ca fiind mai presus de mintea 
omenească, aceleaşi zice şi despre Duhul. «Părinte drepte, lumea nu 
Te-a cunoscut» 302 . Aici prin (cuvîntul) «lume» nu înţelege universul al¬ 
cătuit din cer şi pămînt, ci vieţuitoarele acestea trecătoare, care sînt su- 


299. leş. XXXIV, 34 

300. II Cor. III, 18. 

301. I Cor. III. 16. 

302. loan XVII, 21. 










DESPRE SElNTUL DUH 


60 


puse la nesflrşite transformări. Vorbind despre Sine, (Domnul) zice : 
«încă puţin şi lumea nu Mă va mai vedea, însă voi Mă vedeţi» 303 Aici 
iarăşi numeşte «lume» pe cei care sînt ataşaţi vieţii materiale şi tru¬ 
peşti, pe cei care acceptă adevărul numai (dacă îl văd) cu ochii (lor 
trupeşti). Aceştia, datorită necredinţei în înviere, nu aveau să vadă cu 
ochii inimii pe Domnul nostru. Exact aceleaşi (lucruri) a spus şi despre 
Duhul: «Duhul adevărului, zice, pe care lumea nu-L poate primi, pentru 
că nu-L vede, nici nu-L cunoaşte. Voi însă îl cunoaşteţi pentru că ră- 
mîne la voi» 304 . 

Omul trupesc, fiindcă nu are cugetul exersat cu contemplarea sau, 
mai degrabă pentru că este afundat ca în noroi în cugetări trupeşti, nu 
po&te să privească spre lumina spirituală a adevărului. De aceea, «lu¬ 
mea», adică oamenii robiţi pornirilor trupeşti, nu primesc harul Duhului, 
după cum ochiul bolnav (nu suportă) raza soarelui. Insă ucenicilor — de 
curăţenia vieţii cărora Domnul însuşi dă mărturie — le recunoaşte deja 
de acum capacitatea de a contempla pe Duhul. «Pentru că, zice, voi deja 
sînteţi curaţi din cauza cuvîntului pe care vi l-am vorbit» 305 . «De aceea, 
lumea nu-L poate primi (pe Duhul) pentru că nu-L vede. Voi, însă, îl 
cunoaşteţi, pentru că locuieşte întru voi» 306 . Acelaşi lucru zice şi Isaia : 
«Cel ce a întărit pămîntul şi cele de pe el, Cel ce dă suflare poporului 
(ce trăieşte) pe el şi pe Duhul celor ce îl dispreţuiesc» 307 . Pentru că 
cei care trec peste cele pămînteşti şi se ridică deasupra lor au fost so¬ 
cotiţi vrednici de darul Sfîntului Duh. Prin urmare, cum trebuie să-L 
socotim şi cum să-L cinstim după cuviinţă pe Cel pe Care lumea nu-L în¬ 
cape şi numai sfinţii îl contemplă, datorită curăţiei inimii lor ? 

XXIII 

A enumera atributele Duhului înseamnă a-L slăvi 

Se crede că fiecare dintre îngeri 308 se află intr-un anume loc. Pen¬ 
tru că îngerul care s-a prezentat lui Corneliu nu era în acelaşi timp şi 
lingă Filip 309 , nici cel ce se întreţinea cu Zaharia la jertfelnic 310 nu se 
afla în acelaşi timp în cer, la locul său. Din contră, despre Duhul se 
crede că a lucrat simultan în Avacum şi în Daniil 

303. Ioan XIV, 19. 

304. Ioan XIV, 17. 

305. ioan XV, 3. 

306. Ioan XIV, 17. 

307. Isaia XLII, 5. 

308. In cazul de faţă prin «celellate puteri» înţelege pe îngeri. 

309. Fapte VIII, 26 ; X, 3. 








70 


SFINTUL VASILE CEL MARE 


(Col. 169) pe cînd se afla în Babilon 31t , că a fost alături de Ieremia 
la cascadă 312 şi cu Iezechiel la (rîul) Chobar 313 . «Pentru că Duhul Dom¬ 
nului a umplut lumea» 314 (zice înţeleptul Solomon), iar psalmistul ex¬ 
clamă : «Unde să mă ascund de Duhul Tău şi de faţa Ta unde să 
fug ?» 315 . Şi profetul (adaugă) : «Pentru că Eu sînt cu voi, zice Domnul, 
şi Duhul Meu S-a sălăşluit în mijlocul vostru» 316 . Deci, pe Cel ce este 
pretutindeni şi împreună cu Dumnezeu, de ce natură se cuvine a-L so¬ 
coti ? (De natura Celui care) cuprinde toate sau (de natura celui care 
este) limitat la anumite locuri, aşa cum am văzut că este (natura) înge¬ 
rilor ? Cine ar putea să spună (aceasta) ? Prin urmare, pe Cel divin după 
fire, necuprins după mărime şi puternic în lucrări, să nu-L preamărim ? 
Să nu-L slăvim ? Eu socotesc că a-L slăvi nu înseamnă nimic altceva de- 
cît a enumera atributele Lui minunate. Incît, dacă ne vor porunci 
să nu amintim de bunurile primite de la El, în tot cazul, expunerea atri¬ 
butelor Lui echivalează cu cea mai mare slavă. 

Pentru că nici pe Dumnezeu, Tatăl Domnului nostru Iisus Hristos, 
nici pe Fiul Său Unul-Născut nu putem altfel să-L slăvim, decît numai 
enumerîndu-Le, după puterea noastră, faptele minunate. 

XXIV 

Prin compararea cu creaturile cărora li se aduce slavă se combate 
nesăbuirea celor ce nu slăvesc pe Duhul 

Apoi, orice om este încununat cu slavă şi cu cinste 317 , iar slavă, 
cinste şi pace se promite oricui face binele 318 . Există şi o slavă aparte a 
lui Israil : «A lor, zice (Apostolul) este înfierea, slava şi închinarea» 319 . 
Psalmistul vorbeşte şi despre o slavă a sa (cînd afirmă) : «Cînd slava 
mea îţi va cînta» 320 şi : «Ridică-te slava mea» 32i . După Apostolul (Pavel) 
există o slavă a soarelui, a lunii şi a stelelor 322 , iar (darea legii care s-a 
făcut) slujitoare a condamnării (a avut loc) în slavă 323 . Deci, atîtea (fi- 

311. Dan. XIV, 33. 

312. Ier. XX, 2. 

313. Ie z. I, 1. 

314. fnţ. Sol. I, 7. 

315. Ps. XLVIII, 7. 

316. Agheu II, 4—5. 

317. Ps. VIII, 6. 

318. Rom. II, 10. 

319. Rom. IX, 4. 

320. Ps. XXIX, 13. 

321. Ps. XVII, 2. 

322. I Cor. XV, 41. 

inţe şi lucruri) fiind slăvite, tu vrei ca dintre toate numai Duhul să nu 
fie slăvit, cînd (Apostolul) zice că slujirea Duhului se face în slavă? 
Pentru ce Duhul nu este vrednic a fi slăvit, 

(Col. 172) cînd, după Psalmist, mare este slava dreptului? 324 Nu ţi 
se pare că prin aceste cuvinte te afli în situaţia de a atrage asupră-ţi 
păcatul care nu se iartă ? 325 Dacă omul, care se mîntuieşte prin faptele 
dreptăţii, slăveşte încă şi pe cei care se tem de Domnul, cu atît mai 
mult nu trebuie să lipsim pe Duhul de slava ce I se cuvine. «Fie slăvit, 
zic (adversarii), dar nu împreună cu Tatăl şi cu Fiul». Şi ce raţiune are 
faptul de a imagina alt loc pentru Duhul, îndată ce au părăsit pe cel 
rlnduit de Domnul şi să-L lipsim de părtăşia la slavă pe Cel care pretu¬ 
tindeni este unit cu divinitatea : la mărturisirea credinţei, la botezul iz¬ 
băvirii, la săvîrşirea minunilor, locuind în sfinţi şi (împărţind) harismele 
celor ce I se supun ? 

Pentru că absolut nici un dar nu ajunge la creaturi fără (ajutorul) 
Duhului, şi nici măcar un cuvînt nu sînt în stare să spună (Apostolii) 
cînd se apără (în procesul care li se face) pentru Hristos, dacă nu sînt 
întăriţi de Duhul, după cum am fost învăţaţi în Evanghelie de Domnul 
şi Mîntuitorul nostru 326 . Nu ştiu dacă cineva (dintre cei care sînt) părtaşi 
ai Duhului Sfînt va fi de acord să trecem cu vederea toate acestea şi ui- 
tînd părtăşia întru toate a (Duhului), să-L separăm de Tatăl şi de Fiul. 
Deci, unde să-L rînduim ? împreună cu creaturile ? Dar, întreaga crea¬ 
tură (zice Scriptura) este sclavă, pe cînd Duhul eliberează. «Pentru că 
unde este Duhul Domnului acolo este libertatea» 327 . Deşi aş putea aduce 
multe (argumente) pentru a demonstra că nu se cuvine a număra pe 
Duhul Sfînt printre creaturi, voi amîna pentru altă dată această discuţie. 
Pentru că, dacă am aduce propriile noastre argumente şi am combate 
(argumentele) invocate de adversari — după cum importanţa problemei 
o impune —- va fi nevoie (să ţinem) discursuri lungi, şi extensiunea căr¬ 
ţii ar obosi pe cititori. De aceea, lăsînd această problemă (pentru o abor¬ 
dare ulterioară), să revenim la cele de care ne preocupăm. 

Să examinăm pe fiecare în parte. (Duhul) este bun din fire, după 
cum şi Tatăl este bun şi Fiul este bun. Creatura, din contră, participă 
la bunătate, alegînd binele. (Duhul) cunoaşte adîncurile lui Dumne¬ 
zeu 328 , pe cînd creatura cunoaşte pe cele de negrăit prin mijlocirea Du- 

324. Ps. XX, 6. 

325. Matei XII, 31. 

326. Matei X, 19—20; Luca XII, 11—12. 

327. Ii Cor. III, 17. 

hului. (Duhul) este creator al vieţii, Impreunâ cu Dumnezeu (Tatăl), Cel 
care pe toate le însufleţeşte, şl cu Fiul, Care dă viaţă. «Căci, zice 
(Apostolul), Cel ce a înviat pe Hristos din morţi va însufleţi şi trupurile 
noastre muritoare, 

(Col. 173) prin Duhul Său, Care locuieşte în voi» 329 . Iar (Domnul) 
zice : «Oile Mele ascultă glasul Meu şi Eu le dau viaţă veşnică» m . Dar 
şi Duhul face viu, zice (în altă parte) M1 . Şi (Pavel) zice din nou : «Duhul 
este viaţa spre îndreptarea (voastră)» 332 . Şi Domnul mărturiseşte că 
«Duhul este Cel care face viu şi că trupul nu foloseşte la nimic» 333 . 
Deci, (avînd în vedere toate acestea), cum o să socotim pe Duhul străin 
do puterea care dă viaţă şi să-L rînduim între creaturile care au nevoie 
de viaţă ? Cine este atît de răutăcios, cine este atît de lipsit de darul 
ceresc şi de necunoscător al cuvintelor lui Dumnezeu, cine este atît 
do lipsit de speranţele veşnice îneît să pună pe aceeaşi treaptă pe Duhul 
cu creatura şi să-L despartă de divinitate ? 

«Nouă, zice (adversarul), ni se dă Duhul de către Dumnezeu, ca dar. 
Or, de bună seamă, darului nu i se dau aceleaşi onoruri ca Aceluia care 
a făcut darul». într-adevăr, Duhul este dar al lui Dumnezeu, însă este 
dar care dă viaţă. «Pentru că, zice (Apostolul), legea Duhului vieţii ne-a 
eliberat» 334 . Şi este dar care dă putere: «Pentru că (zice Mîntuitorul), 
veţi lua putere cînd va veni Duhul Sfînt peste voi» 335 . Oare, pentru 
acest (motiv) trebuie dispreţuit ? N-a dăruit Dumnezeu şi pe Fiul Său ? 
(El, zice Apostolul Pavel), Care n-a cruţat nici pe Fiul Său, ci L-a dă¬ 
ruit pentru noi toţi, nu ne va dărui împreună cu El toate (bunurile) ?» 336 . 
Şi în alt loc : «pentru ca să cunoaştem cele dăruite nouă de Dumnezeu» 337 , 
înţelegînd prin aceasta taina întrupării. Nu au întrecut cei ce susţin 
acestea chiar şi nerecunoştinţa iudeilor, luînd marea bunătate (a lui 
Dumnezeu) drept motiv de blasfemie ? Ei dispreţuiesc pe Duhul care ne 
dă îndrăzneală să numim pe Dumnezeu Tatăl nostru. Pentru că, de 
acooa a trimis Dumnezeu pe Duhul Fiului Său în inimile noastre care 
strigă : Ava, adică Tată 338 , pentru ca să devină glas al Duhului, glas al 
color care L-au primit. 

329. Rom. VIII, 11. 

330. Ioan X, 27—28. 

331. Ioan VI, 63. 

332. Rom. VIII, 10 

333. Ioan VI, 63. 

334. Rom. VIII, 2. 

335. Fapte I, 8. 

33G. Rom. VIII, 32. 

337. I Cor. II, 12. 

338. Gal. IV, 6. 

XXV 

Scriptura foloseşte prepoziţia 339 ev (în) locul prepoziţiei aov 
(împreună). în acelaşi timp (se demonstrează) că conjuncţia xaX (şi) 
are şi sensul prepoziţiei oov (împreună) 

Cum se face, zice (adversarul), că Scriptura nu zice nicăieri că Duhul' 
este slăvit împreună cu Tatăl şi cu Fiul, ci, evitînd cu grijă să spună 
«împreună cu Duhul», a preferat pretutindeni, ca mai adecvată în doxo- 
logii, expresia «în el» ? Eu însumi nu aş zice că prepoziţia (ev) «în»- 
prezintă un sens care cinsteşte mai puţin ; din contră, dacă este înţe¬ 
leasă corect, ridică mintea la înălţime foarte mare. De altfel, am remar¬ 
cat că este adesea folosită (în Scriptură) în locul prepoziţiei (ouv) «îm¬ 
preună». Ca în (textul) : «Voi intra în casa Ta «în» olocauste» 3 40 , 

(Col. 176) în loc de «împreună» cu olocauste. «Şi i-a scos în argint 
şi în aur» 341 , adică împreună cu argint şi cu aur. Şi textul: «Nu vei ieşi 
«în» puterile noastre» 342 , în loc de «împreună cu» puterile noastre şi mii 
de asemenea (texte). Insă, cu deosebită plăcere (aş vrea) să aflu de la 
noua înţelepciune, în ce fel de doxologie a compus apostolul cu prepo¬ 
ziţia (sv) «în» după regula pe care aceştia acum o formulează ca (ve¬ 
nind) din Scriptură. Pentru că nicăieri n-am aflat zicîndu-se : «Ţie (Ta¬ 
tălui) se cuvine cinstea şi mărirea prin Fiul Tău Unul-Născut, în Duhul 
Sfînt», (formulă) care le este mai familiară, să zic aşa, decît însăşi respi¬ 
raţia. Pe fiecare dintre aceste (prepoziţii) o putem găsi separat, dar nu 
pot fi arătate (toate) nicăieri în această ordine. Dacă (adversarii) arată 
minuţiozitate în (cercetarea documentelor) scrise, să arate de unde au 
luat (ceea ce susţin). Iar dacă acceptă un obicei, nici pe noi să nu ne 
împiedice (să facem acelaşi lucru). 

Noi folosim ambele expresii pentru că ambele sînt folosite de către 
credincioşi. Sîntem convinşi că prin ambele expresii se aduce aceeaşi 
slavă Duhului, iar cei care denaturează adevărul sînt aduşi la tăcere 
mai degrabă prin acest cuvînt (înţeleg prepoziţia (aov), căreia aceştia 
acum i se împotrivesc), luat în locul conjuncţiei (xal) «şi». Pentru că 
este egal a zice : «Pavel şi Silvan şi Timotei» 343 şi «Pavel, împreună cu 
Silvan şi cu Timotei», întrucît legătura numelor la fel se realizează 
prin ambele expresii. Deci, dacă Domnul a zis : «Pe Tatăl şi pe Fiul şi 
pe Sfîntul Duh», iar eu aş zice : «Pe Tatăl şi pe Fiul, împreună cu Sfîn- 

339. Pentru termenii conjuncţie, prepoziţie şi particulă foloseşte fără prea mult: 
discernămînt corespondenţii din limba greacă : ouXXaffiî, pTjttot^exwpasic, piiaic. 

340. Ps. LXV, 13. ' .... 

341. Ps. XIV, 37. 

342. Ps. XLIII, 10. 

343. I Tes. I, 1. 

tul Duh», (ticoiisUi insotimurt) cil am spus altceva, în ceea ce priveşte 
puterea V Pentru legarea numelor cu conjuncţia «ţii» (avem) multe m.ir- 
turii. «C.'cici, zice (Pavei), harul Domnului nostru Iisus Hristos şi dra¬ 
gostea lui Dumnezeu şi împărtăşirea Sfîntului Duh» 344 . Şi în altă part'* : 
«Vă rog prin Domnul nostru Iisus Hristos şi prin dragostea Duhului» V1 "'. 
Deci, dacă în locul (conjuncţiei) «şi» ne-am folosit de prepoziţia (ouv) 
«împreună», ce diferenţă am făcut? Eu nu văd (deosebirea), afară număr 
dacă cineva, (urmînd legilor) reci ale gramaticii, preferă conjuncţia ca 
termen care sugerează o unitate mai strînsă şi respinge prepoziţia, ca 
neavînd aceeaşi putere. Dar, dacă ar trebui să dăm seama de acestea, 
poate că nu am avea nevoie de un discurs prea lung pentru a ne apăra. 

(Col. 177). Aceştia, însă, nu vorbesc (cu adevărat) despre vorbe, 
nici despre sensul acesteia sau al acelei expresii, ci despre lucruri care 
se deosebesc foarte mult ca putere şi ca realitate. Din această cauză, şi 
pentru faptul că credincioşii folosesc fără discernămînt aceste vorbe, 
aceştia încearcă să impună pe unele, iar pe altele să le îndepărteze din 
Biserică. Eu, însă, deşi cu cele cîte am spus am arătat folosul (prepo¬ 
ziţiei) (o6v), voi arăta şi motivul pentru care părinţii noştri, încă de tim¬ 
puriu, au folosit această prepoziţie. Pentru că, în afară de faptul că pre¬ 
poziţia (ouv) răstoarnă cu aceeaşi putere ca şi conjuncţia (xxi) rătăci¬ 
rea lui Sabelie 345a , stabileşte ca şi aceea deosebirea persoanelor, cum 
-este cazul în textele : «Eu şi Tatăl vom veni» 346 şi «Eu şi Tatăl una sîn- 
tem» 347 ; pe deasupra atestă fără tăgadă comuniunea veşnică şi unitatea 
fără sfîrşit (a persoanelor). Pentru că, cel ce zice că Fiul este «împreună 
cu Tatăl», a exprimat (două lucruri) : deosebirea ipostaselor şi comu¬ 
niunea lor. Acest lucru îl poate vedea cineva şi în (relaţiile) omeneşti. 
Conjuncţia (xat) indică, oarecum, şi comuniunea. De exemplu : «Pavei 
şi Timotei au navigat către Macedonia, iar Tihic şi Onisim au fost tri¬ 
mişi la Colose». Din aceste (afirmaţii) reiese că au săvîrşit acelaşi lucru. 
Insă, dacă auzim că au navigat împreună şi au fost trimişi împreună, 
slntcm informaţi că ei au împlinit în colaborare acţiunea. în felul acesta 
este nimicit Sabelie şi odată cu el ereticii diametral opuşi (lui). înţeleg 
pe cei care, prin intervale de timp, separă pe Fiul şi pe Sfîntul Duh de 
Tatăl. Prepoziţia (ouv) se deosebeşte de prepoziţia (ev) prin faptul că pe 
cînd prepoziţia (ouv) indică relaţia de comuniune dintre cei care se afla 

344. II Cor, XIII, 13. 

345. Rom. XV, 30. 

345 a. Voind să salveze cu orice preţ realitatea şi unitatea persoanelor Sfintei 
Treimi, Sabelie a căzut în greşeala de a afirma că unul este Dumnezeu, care S-a" 
manifestat în decursul timpului, mai întîi ca Tată, apoi ca Fiu, apoi ca Duh Sfînt. El 
ţinea unitatea firii, însă desfiinţa Treimea ipostaselor. 

346. Jocm XIV, 23. 









despre srfNTur, nun 


71 


în comuniune», ca do exemplu, relaţia în care se află cei caro navighează 
împreună, locuiesc împreună sau (într-un cuvînt) săvîrşesc ceva în co¬ 
mun, prepoziţia (ev) indică relaţia dintre (oameni) şi obiectul în care 
se află atunci cînd s-a'săvîrşit ceva. Cînd auzim că «navighează» şi «lo¬ 
cuiesc» ne şi gîndim la corabie şi la casă. în limbajul obişnuit, aceasta 
este deosebirea dintre aceste (prepoziţii), dar ea poate fi găsită ca şi mai 
mare de către cei sîrguincioşi. Eu însă nu am timp să mă ocup de parti¬ 
cule. Deci, fiindcă s-a demonstrat că prepoziţia (aov)redă foarte semni¬ 
ficativ ideea de unitate, încheiaţi cu ea legămînt, dacă voiţi, şi încetaţi 
războiul implacabil şi penibil (dus) împotriva ei. însă, cu toate că pre¬ 
poziţia are un sens atît de semnificativ, dacă 

(Col. 180) place cuiva să lege numele şi să-L slăvească pe Domnul 
folosind conjuncţia (xai) după exemplul celor relatate în Evanghelia re¬ 
feritoare la botez : «Pe Tatăl şi pe Fiul şi pe Sfîntul Duh», fie şi aşa ni¬ 
meni nu va face obiecţii. Acestea fiind zise, dacă vi se pare (necesar), 
hai să depunem (armele). Dar, (ţi-ai găsit) ,■ ar prefera să li se taie limba 
decît să accepte această expresie. Prin urmare, aceasta este chestiunea 
care a dat naştere războiului penibil şi implacabil (dus) împotriva noas¬ 
tră. Ei zic : să aducem mărire lui Dumnezeu «în Duhul Sfînt», iar nu «şi 
Duhului» ; apoi, din tot sufletul, atribuie (prepoziţiei) (âv) sens care umi¬ 
leşte pe Duhul. De aceea, nu este fără importanţă să vorbesc mai pe larg 
despre aceasta. Cunoscînd (argumentele) noastre, sînt sigur că vor 
respinge (prepoziţia) ca trădătoare, ca pe una care trece în tabăra celor 
care aduc slavă Duhului. 


XXVI 

Diversele sensuri ale prepoziţiei (sv) sînt aplicabile şi Duhului 

Cînd am cercetat problema am ajuns la concluzia că, deşi prepozi¬ 
ţia ev este mică şi simplă, are multe şi diverse sensuri. Cîte sensuri se 
dau prepoziţiei ev tot atîtea se folosesc şi în legătură cu Duhul. Se 
spune că forma este «în materie», puterea «în» cel ce o primeşte şi obi¬ 
ceiul «în» cel care îl are, şi multe altele. întrucît Sfîntul Duh este pu¬ 
terea care desăvîrşeşte fiinţele raţionale, are rolul de «formă». Pentru 
că acela care nu mai trăieşte după trup, ci, condus de Duhul lui Dum¬ 
nezeu, devine al lui Dumnezeu şi se face asemenea chipului Fiului lui 
Dumnezeu, se numeşte duhovnicesc. Şi ceea ce este la ochiul sănătos 
puterea de a vedea, acelaşi lucru este lucrarea Duhului în sufletul curat. 
De aceea, Pavel urează efesenilor ca ochii lor să fie luminaţi cu Duhul 
înţelepciunii 348 . Şi ceea ce este meseria pentru cel ce a deprins-o, 

acelaşi lucru este şl harul Duhului pentru cel ce l-a primit : este tot¬ 
deauna prezent în el, chiar dacă nu lucrează continuu. După cum me¬ 
seria este deţinută virtual de meseriaş, (chiar dacă n-o practică) şi de¬ 
vine realitate atunci cînd se acţionează după legile ei, la fel şi Duhul: 
există totdeauna în cei vrednici, însă lucrează doar la nevoie (făcîn- 
du-şi vizibilă prezenţa) prin profeţii, vindecări sau alte lucrări minu¬ 
nate. In felul în care sănătatea şi căldura rezidă în trup, în acelaşi fel 
Duhul rezidă în suflet ( nu rămîne în cei care — datorită instabilităţii 
caracterului lor — resping cu uşurinţă harul pe care l-au primit, (în cei 
tare) se aseamănă lui Saul 

(Col. 181) şi celor 70 de bătrîni ai fiilor lui Israil, în afară de Eldad 
şi Medad — pentru că dintre toţi numai în aceştia se pare că a rămas 
Duhul — şi, într-un cuvînt (nu rămîne) în oricare se aseamănă aces¬ 
tora prin preferinţe. Şi, după cum cuvîntul se află în suflet, sub formă 
de gînd şi este exprimat cu (ajutorul) limbii, sub aceeaşi formă se află 
şi Duhul Sfînt (în noi) cînd strigă în inimile noastre — de acord cu 
duhul nostru — «Ava, Părinte» 349 , cînd vorbeşte în locul nostru — aşa 
cum s-a spus — că : «Nu sînteţi voi cei care vorbiţi, ci Duhul Tatălui 
este Cel care vorbeşte prin voi» 2 50 . Apoi, Duhul este conceput ca tota¬ 
litate (care însumează) părţile, în momentul împărţirii harismelor. Pen¬ 
tru că (noi) toţi sîntem mădulare, unii altora, însă «avem harisme di¬ 
ferite, după harul lui Dumnezeu cel dat nouă» S5i . De aceea, «Nu poate 
ochiul să zică mîinii :,n-am nevoie de tine, nici capul picioarelor : n-am 
nevoie de voi» 352 . Toate membrele alcătuiesc împreună trupul lui Hristos, 
in unitatea Duhului şi îşi trimit reciproc folosul (obţinut) din harisme. 
Pentru ,că Dumnezeu a pus mădularele în trup, pe fiecare dintre ele 
cum a voit. Membrele se îngrijesc de binele comun, dat fiind că între 
ele există simpatie, în virtutea unităţii lor spirituale. De aceea : «dacă 
suferă un mădular, suferă toate mădularele ; iar dacă este slăvit un 
mădular, se bucură toate mădularele» 353 . Şi după cum părţile se unesc 
într-un tot, la fel şi noi ca persoane sîntem uniţi în Duhul; pentru că 
noi toţi, ca un singur trup, am fost botezaţi într-un singur Duh. 

Deşi curios, nu este mai puţin adevărat că Duhul este numit adesea 
«loc» al celor care se sfinţesc. Se va arăta, însă, că nici acest fel (de 
a vorbi) nu înjoseşte pe Duhul, ci din contră, II cinsteşte. Pentru că 
deseori Scriptura — pentru mai multă claritate — desemnează noţiuni 
de ordin spiritual prin nume de lucruri. Am remarcat că Psalmistul 

340. Rom. vin, 15. 

350. Matei X, 20. 

351. Rom. XII, 5—6; I Cor. XII, 4—11. 

352. I Cor. XII, 12. 

353. / Cor. XII, 26. 

zice despre Dumnezeu t «Fii mie apărător, Dumnezeule, şi loc de scă¬ 
pare ca să mă mîntuieşti» 354 , iar despre Duhul zice (Scriptura) : «Iată 
loc lîngă mine şi stai pe piatră» 365 . (Prin cuvîntul) «loc» ce altceva se 
înţelege dacă nu contemplarea în Duhul, (stare) în care aflîndu-se 
Moise, a putut să vadă pe Dumnezeu, Care i se înfăţişa în măsura în 
care putea fi cunoscut ? Acesta este locul propriu pentru o veritabilă 
adorare. Zice (Scriptura) : «Ia seama să nu aduci olocaustele tale în 
orice loc, ci în locul pe care îl va alege Domnul Dumnezeul tău» 356 . 
Care este deci olocaustul spiritual ? Este jertfa de laudă (adusă lui 
Dumnezeu) 357 . în care 

(Col. 184) (alt) loc o aducem? In «locul» Duhului, aşa cum spune 
Domnul : «Adevăraţii închinători se vor închina Tatălui în Duh şi ade¬ 
văr» 358 . Pe acest loc văzîndu-1 Iacob, a zis : «Domnul se află în acest 
loc» 359 . Duhul este cu adevărat locul sfinţilor. Iar sfinţii sînt locul po¬ 
trivit pentru Duhul, pentru că se oferă ca locuinţă lui Dumnezeu şi 
devin templul Lui. 

(De exemplu) : După cum Pavel vorbeşte «în» Hristos (cînd zice) : 
«înaintea lui Dumnezeu, în Hristos vorbim» 360 şi Hristos (vorbeşte) 
prin Pavel, aşa cum însuşi indirect afirmă : «Ori căutaţi dovada că 
Hristos vorbeşte prin mine ?» 361 , la fel (Apostolul) vorbeşte «în» Duhul 
despre taine, iar Duhul la rîndul Său vorbeşte prin el 362 . 

Despre creaturi se spune de mai multe ori şi în mai multe chipuri 
că au pe Duhul în ele ,• însă (vorbind) despre Tatăl şi despre Fiul, este 
mai cucernic a zice că (Duhul) «coexistă» cu ei, şi nu că «este în» ei. 
Intr-adevăr, despre harul (primit) de la El, (har) care locuieşte în cei 
vrednici şi lucrează (prin ei) cele ale Duhului, bine se spune că se 
află în cei care îl primesc. Insă, atunci cînd vorbim despre existenţa 
cea mai înainte de veci şi despre vieţuirea fără încetare cu Fiul şi cu 
Tatăl, se cuvine (a folosi) verbe care exprimă unitatea Lor din veci. Or, 
despre (fiinţe) care există împreună, nedespărţite unele de altele, se 
spune la propriu că coexistă. Zicem, de exemplu, despre căldură, că 
există în fierul înroşit, (dar şi că) coexistă cu focul. (Zicem) despre să¬ 
nătate că există în trup, iar despre viaţă că coexistă cu sufletul. Astfel, 
acolo unde unitatea este proprie (lucrurilor şi fiinţelor), naturală şi de 





354. Ps. XXX, 2. 

355. leş. XXXIII, 21. 

356. Deut. XII, 13—14. 

357. Ps. XLIX, 14. 

358. Ioan IV, 21. 

359. Fac. XXVIII, 16. 

360. II Cor. II, 17. 

361. II Cor. XIII, 3 

362. I Cor. XIV, 2 şi XIV, 11. 

nedespărţit, se foloseşte mai corect prefixul auv (con), pentru că suge¬ 
rează ideea de unire inseparabilă. însă acolo unde harul Duhului poate 
să vină, dar să şi dispară, pe bună dreptate se foloseşte verbul «a 
exista în», chiar dacă harul rămîne uneori fără încetare în cei care l-au 
primit, datorită statornicei lor înclinaţii către bine. Incit, atunci cînd 
avem în vedere slava personală a Duhului, II considerăm cu Tatăl şi 
cu Fiul, iar cînd ne referim la harul care lucrează în cei care l-au pri¬ 
mit, zicem că Duhul este în noi. Şi doxologia pe care o aducem «în 
Duhul» nu dă mărturie despre slava Lui, ci despre slăbiciunile noastre ; 
(prin aceasta) arătăm că singuri nu sîntem capabili nici laudă să aducem, 
că puterea noastră vine de la Duhul Sfînt, de către Care fiind întăriţi, 
aducem mulţumirile noastre lui Dumnezeu pentru binefacerile pe care 
le-am primit. (Fiecare dintre noi) primeşte ajutorul Duhului, unul mai 
mult, altul mai puţin, — pe măsura curăţirii de răutate — pentru a 
aduce jertfe de laudă lui Dumnezeu. Iată, deci, un fel 

(Col. 185) de .a aduce slavă, cu cucernicie, «în Duhul», deşi este 
foarte greu să afirme cineva că are in sine pe Duhul lui Dumnezeu şi 
că aduce slavă, fiind înţelepţit de harul Său. .Cu toate acestea, Pavel 
foloseşte expresia : «Socotesc că şi eu am pe Duhul lui Dumnezeu» 363 
şi în alt loc (zice) : «Depozitul cel bun păstrează-1 cu ajutorul Duhului 
Sfînt care locuieşte în noi» 364 . Şi despre Daniil (s-a zis) că : «Duhul 
lui Dumnezeu era în el» 3G5 . (Acest lucru se poate spune despre) oricine 
se aseamănă acelor (oameni) după virtute. 

Al doilea sens, corect şi acesta, este că după cum în Fiul vedem pe 
Tatăl, la fel în Duhul (vedem) pe Fiul. Închinarea în Duh luminează 
mintea noastră. Acest lucru îl deducem din cele ce a spus (Iisus) sama- 
rinencei 36G . Aceasta, amăgită de obiceiul locului, (credea) ca adorarea 
se cuvine a se face intr-un anumit loc ; Domnul a învăţat-o că închi¬ 
narea .trebuie să se facă în Duh şi adevăr, înţelegînd că El este ade¬ 
vărul. Adorînd pe Fiul, adorăm pe Cel ce este chipul lui Dumnezeu şi 
Tatăl; adorînd pe Duhul adorăm pe Cel ce arată în Sine divinitatea Dom¬ 
nului. De aceea şi în adorare Duhul Sfînt este nedespărţit de Tatăl şi 
de Fiul. Şi dacă te afli în afara harului Duhului, nici nu vei adora cu 
adevărat; iar dacă te mişti înlăuntrul Lui, cu nici un fel nu-L vei separa 
de Dumnezeu. Pentru că este imposibil să vadă cineva chipul lui Dum¬ 
nezeu cel nevăzut, fără iluminarea Duhului. Prin iluminarea Duhului 
vedem strălucirea slavei lui Dumnezeu, adică pe Fiul, iar de la Fiul ne 
ridicăm cu mintea la Tatăl, a Cărui imagine şi pecete este Fiul. 



363. I Cor. VII, 40. 

364. II Tim. 1, 14. 

365. Dan. V, II. 

366. Ioan IV, 24. 

XXVII 

Cum a început a se folosi prepoziţia oî>v (con) şi care este sensul 
ei. In acelaşi timp (se vorbeşte) şi despre legile nescrise ale Bisericii.. 

«Deci, pentru ce, zic ei, pe cînd prepoziţia sv (în) se potriveşte în¬ 
deosebi Duhului şi este în stare (să exprime) toate sensurile pe care le 
poate avea, ati introdus această prepoziţie nouă şi ziceţi (oov) «împreună, 
cu Duhul», şi nu «în Duhul Sfînt ?». Folosiţi un limbaj care nu este nici 
necesar, nici aprobat de Biserici. Că prepoziţia «în» nu este atribuită 
(in Slînta Scriptură) exclusiv Duhului Sfînt şi că este atribuită în mod 
egal şi Tatălui şi Fiului, s-a spus mai înainte 367 . Socotesc că s-a vorbit 
suficient şi despre faptul că nu numai nu împuţinează ceva din slava 
Duhului, ci (din contră) ridică mintea celor ce nu sînt în întregime 
pervertiţi, la cea mai mare înălţime. 

(Col. 188). Rămîne să spunem cum a început (să se folosească) pre¬ 
poziţia oov (împreună), care sînt sensurile ei şi că nu contravine celor 
relatate în Scriptură. 

Dintre dogmele păstrate în Biserică, pe unele le avem din învăţă¬ 
tura scrisă, iar pe altele le-am primit din tradiţia apostolilor. Ambele 
(forme de transmitere) au aceeaşi putere pentru credinţă. Şi oricine are 
o iniţiere cît de mică în chestiunile bisericeşti nu va ridica obiecţii 
(împotriva acestei afirmaţii). Fiindcă, dacă am încerca să lăsăm la o- 
parte obiceiurile (care n-au temei) scris, ca şi cînd n-ar avea mare în¬ 
semnătate, am greşi, păgubind Evanghelia în cele esenţiale. De exemplu,, 
ca să amintesc de primul şi cel mai obişnuit: ce temei scris au cei 
care speră în numele Domnului nostru Iisus Hristos să se însemneze 
cu semnul crucii ? Din ce scriere am învăţat să ne întoarcem spre ră¬ 
sări; în timpul rugăciunii ? Care dintre sfinţi ne-a lăsat în scris cu- 
viniele epiclezei, (care se rostesc) în timpul sfinţirii pîinii (sfintei) Euha¬ 
ristii şi al potirului binecuvîntării ? Nu ne mulţumim cu acele (cuvinte),, 
pe care le aminteşte Apostolul sau Evanghelia (şi de aceea) înainte şi 
după Euharistie zicem şi altele, pentru că ştim din învăţătura nescrisă 
că au mare putere în săvîrşirea tainei. In virtutea căror scrieri bine- 
cuvmtăm apa botezului, untdelemnul ungerii,şi pe cel care se botează? 
Nu în virtutea tradiţiei (transmise) în mod tainic ? în care scriere avem 
temei pentru ungerea cu untdelemn? Obiceiul de a .afunda de trei ori 
pe emul (care se botează) de unde îl avem? Şi celelalte obiceiuri le¬ 
gate de botez, cum este lepădarea de satan şi de îngerii lui, în care 
scriere (îşi au temeiul) ? Nu (provin toate acestea) din învăţătura 
părinţilor noştri păstrată în taină, 


367. Capitolul XV. 






•HO 


SFlNTUL VASILE CEL MARE 



sacru al tainelor ? De altfel, cum era posibil să fie exprimat în scris 
sensul acelora pe care nici să le vadă nu este permis celor neiniţiaţi ? 
Oare ce a voit marele Moise cînd a dispus să nu fie accesibile tuturor 
toate (încăperile) templului ? 368 Celor întinaţi nu le-a permis să intre nici 
măcar în curţile templului. Acceptînd pe cei curaţi în primele curţi, 
numai pe leviţi i-a socotit vrednici să aducă jertfe lui Dumnezeu 369 . Şi 
după ce a rînduit că sacrificiile, olocaustele şi oricare altă slujbă să 
fie făcută de preoţi, numai unuia dintre ei a permis să intre în sanc¬ 
tuar 37 °, şi nici acestuia totdeauna, ci într-o zi a anului şi la o anumită 
-oră, pentru ca înmărmurit de unicitatea şi neobişnuinţa (priveliştei) să 
contemple cu frică Sfînta Sfintelor 371 . Moise, în înţelepciunea sa, ştia 
bine că uşor dispreţuieşte cineva ceea ce este obişnuit şi accesibil, pe 
-cînd ceea ce este depărtat şi (constituie) o raritate este considerat în 
mod natural foarte însemnat. în acelaşi fel, apostolii şi părinţii, care au 
rînduit de la început cele ale Bisericii, au păstrat în taină şi în tăcere 
■caracterul sacru al tainelor. Altfel, încetează să fie taină ceea ce cu 
uşurinţă poate fi aflat de oricine. Un fel de tăcere este obscuritatea de 
care se serveşte Scriptura, prin care îngreuiază înţelegerea dogmelor 
în folosul cititorilor. Pentru acest motiv, pe cînd (noi) toţi privim spre 
răsărit în timpul rugăciunilor, puţini sînt aceia care ştiu că (în felul 
acesta) 

(Col. 192) căutăm spre vechea patrie, spre paradisul pe care l-a 
sădit Dumnezeu în Eden, (care se afla) la răsărit 372 . Facem rugăciuni 
stînd în picioare, în zi de duminică, dar nu cunoaştem toţi motivul. 
.(Facem aceasta) nu numai pentru a ne reaminti prin această poziţie, 
în ziua învierii, de harul care ni s-a dat — de faptul că am înviat îm¬ 
preună cu Hristos şi că trebuie să privim către cele de sus — ci şi pen¬ 
tru că (aceasta zi) pare să fie chipul veacului viitor. De aceea, deşi este 
începutul zilelor (săptămînii), nu a fost numită de Moise prima, ci una. 
«Pentru că, zice (Scriptura), s-a făcut seară şi s-a făcut dimineaţă (şi 
a avut loc) o zi» 373 , ca şi cum aceeaşi zi avea să aibă loc de mai multe 
ori. Această zi este una şi în acelaşi timp a opta şi (simbolizează) pe 
acea cu adevărat una şi a opta zi, la care s-a referit Psalmistul în 
unele suprascrieri ale psalmilor 374 ; este starea care se va arăta după 



368. Num. IV, 20. 

369. Num. XVIII, 21—22. 

370. leş. XXX, 10. 

371. Lev. XVI, 2. 

372. Fac. II, 8. 

373. Fac. I, 5. 

374. Ps. VI şi XI. 

acest timp, ziua cea fără de sfîrşit, care nu cunoaşte seară nici a doua 
zi, acel veac netrecător şi fără sfîrşit. Prin urmare, Biserica îşi în¬ 
vaţă fiii să se roage în această zi stînd în picioare, pentru ca prin con¬ 
tinua reamintire a vieţii celei fără de sfîrşit, să nu neglijeze (să-şi pro¬ 
cure) merindele (necesare) în vederea mutării (la altă viaţă). Viaţa vi¬ 
itoare, despre care credem că va avea loc în veacul viitor, este simbo¬ 
lizată de toată (perioada) Cincizecimii. Căci acea zi una şi prima, în¬ 
mulţită de şapte ori cu şapte, alcătuieşte perioada de şapte săptămîni 
sfinte ale Penticostarului. începînd cu Duminica, se reia acel ciclu de 
50 de ori, sfîrşind cu Duminica. în felul acesta (această perioadă) se 
aseamănă veşniciei, care, ca într-o mişcare ciclică, începe de la un 
punct şi la acelaşi punct ajunge. Biserica ne-a învăţat că în această 
perioadă să facem rugăciuni stînd în picioare, pentru ca să ne ridicăm 
cu mintea de la cele prezente la cele viitoare. După fiecare îngenun¬ 
chere ne ridicăm pentru a arăta că datorită păcatului am căzut la pă- 
mînt, însă datorită iubirii de oameni a Celui care ne-a creat, am fost 
chemaţi în cer. 

(Col. 193). Nu-mi va ajunge o zi ca să vorbesc despre învăţăturile 
nescrise ale Bisericii. Dar le las pe celelalte 375 . Prin urmare, cînd există 
atîtea (învăţături) nescrise, care au atîta însemnătate pentru credin¬ 
ţă 376 , nu ne vor permite (să folosim) un cuvînt care ne-a venit de la 
Părinţi, pe care noi l-am găsit menţinîndu-se în virtutea unui obicei 
quasi-natural, în Bisericile care păstrează dreapta credinţă, (un cuvînt) a 
cărui raţiune nu este mică şi nu puţin contribuie la întărirea credinţei? 

S-a spus, deci, care este însemnătatea fiecăreia (dintre cele două) 
expresii. Se va spune acum în ce se potrivesc şi în ce diferă între ele. 
(Deosebirea) nu merge pînă la contrazicere şi fiecare dintre ele con¬ 
tribuie, după specificul propriu, la întărirea credinţei. Prepoziţia ev 
se foloseşte îndeosebi cînd se exprimă relaţia dintre Duh şi noi, iar pre¬ 
poziţia oi)Vj cînd se exprimă comuniunea Duhului cu Dumnezeu. De ace¬ 
ea, ne folosim de ambele expresii: de una, pentru a sublinia valoarea 
Duhului, de alta, pentru a afirma că harul Său (lucrează) în noi. Astfel, 
aducem slavă lui Dumnezeu «în Duhul» şi «împreună» cu Duhul. Ex¬ 
presia nu ne aparţine ; ea este împrumutată din învăţătura Domnului, 
care (pentru noi) este regulă după care toate celelalte se reglemen¬ 
tează. Am socotit necesar că acela care este connumărat la botez tre¬ 
buie connumărat şi în credinţă. Din mărturisirea de credinţă (făcută la 
botez) am făcut, oarecum, începutul şi mama doxologiei. Ce să facem ? 
Să ne înveţe acum să nu (mai) botezăm după cum am pomenit, să nu 

375. Urmează un text confuz. 

376. Noţiunea : «Credinţă» este redată prin cuvintele «taina pietătif». 

credem după cum am mărturisit la botez sau să nu slăvim după cum am 
crezut. Dar nu Încetează de a spune, într-o parte şi-n alta, 

(Col. 196) că slăvirea celor două persoane ale Sfintei Treimi «îm¬ 
preună cu Duhul» este fără temei şi nescripturistică şi cîte (altele) ase¬ 
menea. Deja s-a spus că acelaşi lucru este a zice : Slavă Tatălui şi Fiu¬ 
lui şi Sfîntului Duh şi (a zice) : Slavă Tatălui şi Fiului împreună cu 
Sfîntul Duh. Desigur, nimeni nu poate să şteargă conjuncţia «şi», care 
provine din însăşi gura Domnului, însă nimic nu ne împiedică să ac¬ 
ceptăm prepoziţia care o echivalează, în legătură cu care am arătat în 
cele precedente în ce se deosebeşte şi în ce se aseamănă cu conjuncţia. 
Cuvîntul nostru este adeverit şi de apostolul, care foloseşte fără deo¬ 
sebire pe fiecare dintre expresii. Uneori zice : «în numele Domnului» ' Sl1 t 
alteori, «Adunîndu-vă voi şi duhul meu împreună cu puterea Dom¬ 
nului Iisus» 378 socotind (că nu intervine) nici o diferenţiere de sens 
etnd pentru legarea între ele a substantivelor se foloseşte conjuncţia 
sau prepoziţia. 

XXVIII 

Adversarii refuză (să spună) despre Duhul ceea ce Scriptura spune 

despre oameni, anume că vor împărăţi împreună cu Hristos 

Să vedem dacă vom afla vreo justificare la părinţii noştri în 
legătură cu folosirea acestei (particule). Pentru că, mai mult decît noi 
se află sub învinuire cei care au inaugurat acest fel de a vorbi. Scriind 
corintenilor, Pavel zice : «Pe cînd voi eraţi morţi în păcat şi în netă- 
iere împrejur, Dumnezeu v-a înviat, împreună cu Hristos» 379 . Prin ur¬ 
mare, pe cînd Dumnezeu a hărăzit la tot poporul şi Bisericii (întregi) 
viaţa «împreună cu Hristos», Duhului (să nu I se acorde) convieţuirea 
«împreună» cu Hristos? Nu este absurd să spunem că sfinţii sînt «îm¬ 
preună cu Hristos» — pentru că Pavel zice că plecînd din trup merge 
la Domnul 380 şi că după moarte este «împreună cu Hristos». 381 —, iar 
aceştia să nu atribuie Duhului existenţa împreună cu Hristos nici cîtă 
se atribuie oamenilor ? Pavel se numeşte pe sine colaborator al lui Dum¬ 
nezeu în lucrarea sa de răspîndire a Evangheliei, iar dacă numim cola¬ 
borator pe Duhul Sfînt, prin care Evanghelia rodeşte în toată zidirea 
de sub cer, sîntem acuzaţi de impietate ? (Ei) cred că viaţa celor care 
au nădăjduit în Domnul a fost tăinuită în Dumnezeu, «împreună cu Hris¬ 
tos», iar cînd Se va arăta Hristos, viaţa noastră, atunci şi aceştia se 

377. / Cor. VI, 11. 

378. I Cor. V, 4. 

379. Col. II, 13. 

3H0. II Cor. V, 8. 

381. FUlp. I, 23. 

vor arăta cu El în slavă 382 , însă pe Duhul vieţii, pe Cel care ne-a eli¬ 
berat de sub legea păcatului 383 , nu-L socotesc vrednic a fi împreună 
cu Hristos, nici 

(Col. 197) în viaţa aceasta (în care trăim cu El) în mod tainic, nici 
1a arătarea slavei, de care noi aşteptăm să se bucure sfinţii. Noi sîntem 
moştenitori ai lui Dumnezeu, împreună cu Hristos, iar pe Duhul îl dez- 
moştenim şi îl excludem de la comuniunea cu Dumnezeu şi cu Hris- 
tosul Său ? Pe cînd Duhul «dă mărturie, împreună cu duhul nostru, că 
sîntem fii ai lui Dumnezeu» S84 , noi nu mărturisim în legătură cu comu¬ 
niunea lui cu Dumnezeu nici ceea ce am aflat de la Domnul. Culmea ră¬ 
tăcirii, noi sperăm că prin credinţa în Hristos cea în Duhul vom învia 
împreună cu Hristos şi vom şedea împreună cu El în ceruri — după ce 
trupul nostru umil va fi transformat din psihic în duhovnicesc 385 —, iar 
despre Duhul nu zicem că va fi slăvit, nici că va sta împreună cu Hris¬ 
tos. Şi nu acordăm (nici unul dintre favoruri) de care credem a ne în¬ 
vrednici — conform promisiunii nemincinoase a Domnului — Duhului, 
socotind că întrec vrednicia Lui. Tu speri ca după ce vei fi răpit în 
nori în întîmpinarea Domnului să fii întotdeauna cu El, însă negi că 
Duhul va fi împreună cu Hristos ? 

Mi-este ruşine să adaug şi pe celelalte : că aştepţi să fii slăvit îm¬ 
preună cu Hristos — «pentru că dacă pătimim împreună cu El, vom fi 
şi slăviţi împreună cu El» 386 —, dar nu slăveşti împreună cu Hristos pe 
Duhul sfinţeniei, ca şi cînd n-ar fi vrednic nici măcar de aceleaşi ono¬ 
ruri pe care le primeşti tu. Speri, pe de o parte, să te împărtăşeşti 
împreună cu Hristos, iar pe de altă parte insulţi pe Duhul, rezervîn- 
du-I rangul robului. Spun toate acestea nu pentru a arăta ce slavă îi 
datorăm Duhului, ci pentru a-i mustra pe cei care nu-I dau slava cu¬ 
venită şi nu-L fac părtaş de aceeaşi slavă cu Tatăl şi cu Fiul. Cine poate 
să treacă cu vederea toate acestea fără să suspine ? Chiar şi pentru un 
copil este clar că situaţia aceasta este un preludiu pentru dispariţia 
credinţei, de care am fost preveniţi 387 . Cele incontestabile sînt puse 
la îndoială. Credem în Duhul, iar în mărturisirile noastre de credinţă 
Ii declarăm război. Ne botezăm (în numele Duhului), apoi îl combatem. 

Il invocăm ca pe un autor al vieţii, apoi îl dispreţuim ca pe un tova¬ 
răş de sclavie. Am fost învăţaţi (să-L punem pe acelaşi plan) cu Tatăl 
şi cu Fiul, dar îl necinstim ca pe o creatură. (Aceşti oameni), care nu 

382. Col. III, 3—4. 

383. Rom. VIII, 2. 

384. Rom. VIII, 16. 

385. Filip. III, 26 f / Cor. XV, 40. 

386. Rom. VIII, 17. 

387. Luca XVIII, 18. 

ştiu ce trebuie să ceară In rugăciuni 388 , dacă slnt puşi In situaţia să 
vorbească despre Duhul, 

(Col. 200) se şi socotesc în stare de aceasta şi, în felul acesta, umi¬ 
lesc pe Cel ce este mai presus de minte. Ar trebui să deplîngem slă¬ 
biciunea noastră, faptul că nu putem să exprimăm în cuvinte mulţumi¬ 
rea pentru binefacerile primite. Pentru că (Duhul) depăşeşte orice min¬ 
te şi arată neputincioasă logica (umană), care nu poate reda nici cea 
mai mică parte a vredniciei Sale, după cuvîntul (cărţii) intitulată în¬ 
ţelepciunea : «Înălţaţi-L, zice, cît puteţi, El este şi mai sus; înmulţiţi-vă 
pentru a-L lăuda ; nu vă lăsaţi. (Cu toate acestea), la El nu veţi putea 
ajunge» 389 . Desigur, vouă (vă revin) responsabilităţi înfricoşătoare pen¬ 
tru astfel de cuvinte, vouă care aţi auzit de la Dumnezeu — Care nu 
minte -— că blasfemia împotriva Duhului Sfînt este de neiertat 39 °. 

XXIX 

Enumerarea (oamenilor) iluştri ai Bisericii, care au folosit în scrierile 

lor particula oov (împreună) 

In legătură cu afirmaţia că slăvirea (celor două persoane) «împre¬ 
ună cu Duhul» este nescripturistică şi neatestată în operele Sfinţilor 
Părinţi, spunem acestea : dacă nimic din cele ce nu au bază scripturis- 
tică (nu este acceptat), nici această (părere) să nu fie acceptată, iar 
dacă multe dintre obiceiuri 391 au prins la noi, fără a avea temei în 
Scriptură, cu acestea să fie acceptat şi acest (mod de a slăvi). De altfel, 
socotesc că faptul de a stărui cineva în tradiţiile nescrise este apos¬ 
tolic. «Vă laud — zice Apostolul — pentru că totdeauna vă aduceţi 
aminte de mine şi ţineţi tradiţiile aşa cum vi le-am predat» 392 . Şi a- 
ceasta : «Ţineţi tradiţiile pe care le-aţi primit fie prin cuvînt, fie prin epis¬ 
tolă» 333 . Una dintre aceste tradiţii este şi cea prezentă. Pe aceasta, cei 
care au formulat-o la început au predat-o, iar cu timpul folosirea ei 
S-a lăţit, şi ea s-a înrădăcinat în Biserici. Oare, dacă — întocmai ca la 
tribunal — din lipsă de dovezi scrise, v-am aduce o mulţime de martori, 
nu ne veţi da dreptate ? Eu aşa socotesc, pentru că : «orice cuvînt ade¬ 
verit de doi sau trei martori este adevărat» 394 . Dacă vom arăta că 

388. Rom. VIII, 26. 

389. fnt. Is. Sirah XLIII, 34—35. 

390. Matei XII, 31 ; Marcu III, 29; Luca XII, 10. 

391. In limbajul clasic desemnau ceremoniile misteriilor de la Eleusis. Prin acest 
cuvînt Sf. Vasile tntelege ritualul Sfintei Liturghii, al tainelor etc. 

392. I Cor. XI, 2. 

393. II Tes. II, 15. 

391. Deuf. XIX, 15 ; Matei XVIII, 16. 

timpul precedent pledează în favoarea noastră, nu vă va părea cuminte 
să vă convingeţi că nu trebuie să ne faceţi acest proces ? Pentru că în¬ 
văţăturile cele mai vechi au mai multe şanse a fi adevărate, vechimea 
le face mai venerabile, întocmai ca vîrsta înaintată pe bătrîni. Deci, 
vă voi enumera pe apărătorii expresiei — între aceştia, deşi nu este 
amintit, socotiţi şi timpul — pentru că expresia n-a fost lansată de noi. 
De unde (vine) ? Cu adevărat noi sîntem (numai) de ieri, după cuvîn- 
tul lui Iov 395 , în comparaţie cu această expresie, care există de un timp 
atît de îndelungat. Eu însumi, dacă trebuie 

(Col. 201) să amintesc şi propria mea (mărturie), păstrez acest ter¬ 
men ca pe o moştenire părintească. L-am preluat de la un bărbat care 
a petrecut mult timp în slujba lui Dumnezeu, care m-a botezat şi m-a 
promovat în serviciul Bisericii 396 . Căutînd singur (să aflu) care din¬ 
tre bărbaţii fericiţi care de mult (s-au stins) a folosit aceşti termeni, 
controversaţi acum, am găsit că mulţi, pe care faptul că au trăit cu 
mult înainte îi face demni de crezare, iar conştiinciozitatea lor nu se 
aseamănă (celei a oamenilor) de acum. Dintre aceştia, unii (au folosit) 
prepoziţia, alţii conjuncţia, pentru a lega (numele persoanelor Sfintei 
Treimi) în doxologie. N-au socotit că instituie prin aceasta vreo deo¬ 
sebire în sensul corect al bunei credinţe. 

Renumitul Irineu, Clement Romanul, Dionisie Romanul şi Dionisie 
Alexandrinul, lucru curios, în a doua epistolă adresată omonimului său, 
Întitulată «Combatere şi apărare», termină aşa (voi insera înseşi cu¬ 
vintele bărbatului) : «Şi noi, zice, de acord cu toţi aceştia, luînd de la 
presbiterii de dinaintea noastră model şi regulă, (de credinţă), într-un 
glas cu ei aducem mulţumiri şi încheiem epistola cu doxologia : «Lui 
ftumnezeu-Tatăl şi Fiului, Domnului nostru Iisus Hristos, împreună cu 
Duhul Sfînt fie slava şi stăpînirea în vecii vecilor. Am in» 397 . Nimeni 
pu poate să susţină că aceste cuvinte sînt un fals. Dacă âr fi zis : «în 
Duhul» (aşa cum susţin adversarii), n-ar fi trebuit să stăruie atît de 
mult că a preluat această (formulă) ca model şi regulă (de credinţă) 
pentru că expresia era obişnuită, pe cînd prepoziţia ouv avea nevoie de 
apărare. Acelaşi, pe la mijlocul epistolei, zice aşa la adresa sabelieni- 
lor: «Dacă prin faptul că ipostasele sînt trei, ei zic că (în acest fel), le 
separăm, ele sînt trei chiar dacă ei nu voiesc ; altfel, să suprime com¬ 
plet Sfînta Treime» 398 . Şi iarăşi: «De aceea, după unitatea prea sfîntă 
vine Treimea» 399 Dar şi Clement (a spus aceasta) într-un mod mai ar- 

395. Iov VIII, 9. 

396. Dianios al Cezareei. 

397. Clausula totius operis (fragm.), 6, P.L. V, 128 B. 

398. Circa medius operis (fragm.), 16, P.L. V, 128 A. 

399. Ac rursum (fragm.), 16, P.L. V, 128 B. 

hale : «Viu, zice, este Dumnezeu şi Domnul Iisus Hristos şi Duhul cel 
Sftnt» 400 Să ascultăm cum aminteşte de Duhul Sfint In lucrarea sa în¬ 
dreptată împotriva ereziilor Irineu, care a trăit aproape de vremurile 
apostolice: «Pe cei neînfrînaţi, zice, şi pe cei lăsaţi pradă poftelor lor, 
pp cei care n-au nici un 

(Col. 204) fior al Sfîntului Duh, pe bună dreptate apostolul îi nu¬ 
meşte «trupeşti» 401 . Şi în alt loc zice : «Apostolul a exclamat că trupul 
nu poate să moştenească împărăţia cerurilor, pentru a nu ne înstrăina 
de Sfîntul Duh şi a nu pierde împărăţia cerurilor» 402 . Acelora care soco¬ 
tesc pe Eusebiu al Cezareei demn de crezare pentru multa lui experi¬ 
enţă, noi le arătăm că foloseşte aceiaşi termeni în «Nedumeririle» sale 
In legătură cu poligamia celor de demult. El îşi începe lucrarea aşa . 
«Noi am numit pe Dumnezeu Sfînt, iluminator al profeţilor, prin Mîn- 
tuitorul nostru Iisus Hristos împreună cu Sfîntul Duh» 403 . 

încă şi pe Origen în multe dintre discursurile sale la psalmi, l-am 
găsit aducînd slavă (Tatălui şi Fiului) «împreună cu Duhul Sfînt», deşi 
nu are totdeauna păreri sănătoase despre Duhul. în multe locuri şi el, 
emoţionat de puterea obişnuinţei, s-a exprimat cu respect la adresa Du¬ 
hului. Acesta, în a şasea carte, mi se pare, a «Comentariilor la Evan¬ 
ghelia după Ioan», a declarat deschis că Duhul trebuie adorat. El a scris, 
cuvlnt după cuvînt, cele ce urmează : «Că baia în apă simbolizează 
purificarea sufletului de toată murdăria (provocată) de răutate. Odata 
cu aceasta (botezul) devine principiu şi izvor al harismelor pentru cel 
care, odată cu invocarea, recunoaşte divinitatea Treimii celei adora¬ 
te» 484 . Şi iarăşi, în «Comentariile la epistola către romani», zice : «Pu¬ 
terile sfinte înţeleg (taina) Unuia-Născut şi a divinităţii Duhului Sfînt» ; 
Astfel, cred, forţa tradiţiei a împins deseori pe bărbaţi sa contravine 
propriilor afirmaţii. Dar nici (Iuliu) Africanul, istoriograful, n-a ignorat 
o astfel de doxologie. (Acest lucru) se vede din a cincea carte intitulată 
«Prescurtarea timpurilor» în care spune : «Căci noi, care ştim însemnă¬ 
tatea acelor cuvinte şi nu ignorăm harul (primit) prin credinţa, mulţu¬ 
mim Tatălui, Celui care ne-a dăruit nouă, alor Săi, pe Mîntmtorul tutu¬ 
ror şi pe Domnul nostru Iisus Hristos, Căruia (se cuvine) slava şi mă¬ 
rirea împreună cu Sfîntul Duh în veci» 406 . Se poate să nu fie crezute 
celelalte (mărturii). Dacă sînt falsuri, răutatea cu greu poate fi desco- 


400. De Splrltu Sancto (fragm.), P.L. 1, 457 D. 

401. I Cor. III, 3 j Irineu, Combatere, V, 8, 2 j P.G. VII, 1142. 

402. Combatere, V, 9, 3 î P.G. VII, 1145—1146 A. 

403. Este vorba despre o lucrare pierdută a lui Eusebiu de Cezareea. 


404. P.G. XIV, 949, nota subliniară 83. 

405. Comentar Ia Romanţ 6, 17 j P.G. XIV, 257 A. 


406. P.G. X, 93 A. 

perită, pentru că deosebirea constă într-o silabă. Cele pe care le-am 
expus pe larg scapă de această uneltire. 

(Col. 205). Insă faptul care altădată, probabil, ar fi fost fără impor¬ 
tanţă a fi amintit, îl voi invoca acum ca argument valoros pentru ve¬ 
chimea lui, eu, cel acuzat de inovaţie. Părinţii noştri au crezut că nu 
este bine să primească în tăcere lumina de seară, ci să mulţumească 
lui Dumnezeu îndată ce apare. Cine este părintele acelor cuvinte ale 
mulţumirii de seară, nu putem spune. Poporul rosteşte (în acest imn) 
vechea formulă şi nimeni n-a crezut vreodată că greşesc cei care zic : 
«Lăudăm pe Tatăl şi pe Fiul şi pe Sfîntul Duh, Dumnezeu» 407 . Cine cu¬ 
noaşte imnul lui Antinogen, pe care, întocmai unui cuvînt de adio, l-a 
lăsat ucenicilor săi, pe cînd mergea la moarte, moarte care avea să fie 
prin foc, ştie ce credeau martirii despre Duhul. Acestea ajung. 

Dar pe Grigorie cel Mare 408 şi cuvîntările lui unde să-l punem ? 
Oare nu cu apostolii şi cu profeţii ? El a fost un bărbat care a umblat 
în acelaşi Duh ca şi aceia, a călcat pe urmele sfinţilor şi a împlinit cu 
exactitate în toată viaţa sa morala evanghelică. Eu zic că am fi ne¬ 
drepţi dacă nu am enumera acel suflet printre cei care se află aproape 
de Dumnezeu, pe el, care a strălucit în Biserica lui Dumnezeu ca o fă¬ 
clie. El avea o putere extraordinară împotriva demonilor, datorită asis¬ 
tenţei Duhului şi primise un aşa dar al cuvîntului, pentru a aduce nea¬ 
murile la credinţă, încît găsind numai 17 creştini (în oraşul Constanti- 
nopol), a condus tot poporul de la sat şi oraş la cunoaşterea lui Dum¬ 
nezeu. Acela a schimbat cursurile apelor — poruncindu-le în numele 
cel mare al lui Hristos — şi a secat un lac, care era motiv de ceartă 
pentru fraţii lacomi. Prezicerile sale (referitoare) la cele viitoare erau 
de aşa natură că nu erau cu nimic mai prejos decît cele ale profeţilor. 
S-ar lungi mult cuvîntul dacă am relata minunile (acestui) bărbat, care, 
pentru abundenţa harismelor cu care era dăruit, era numit de înşişi duş¬ 
manii Bisericii, al doilea Moise. Astfel, în tot ceea ce zicea şi făcea, 

(Col. 208) — prin harul (care i se dăruise) — strălucea o lumină, 
semn al puterii cereşti, care îl însoţea în mod nevăzut. încă şi acum, 
mare este admiraţia localnicilor pentru el, iar amintirea lui, neîntune¬ 
cată de timp, este proaspătă şi mereu vie în Biserici. Nici o faptă, nici 
un cuvînt, nici o formulă nu s-a adăugat Bisericii în afară de cele lă¬ 
sate de el. Pentru acest motiv, multe dintre cele săvîrşite de el par 
să fie incomplete pentru că se săvîrşesc într-un mod care cadra cu si¬ 
tuaţia de demult. Cei care au condus prin succesiune Bisericile au refuzat 
să adauge (vreo formulă) inventată după el. Or, una dintre (formulele) 


407. Este vorba despre imnul «Lumină lină». 

408. Este vorba despre Grigorie al Neocezareeii făcătorul de minuni (213—270). 

lui Grigorle este doxologla acum controversată, transmisă de la el şi 
păstrată In Biserică. Nu este nevoie de mare oboseală să se deplaseze 
cineva şi să se informeze despre aceasta. Discursurile pe care le-a lă¬ 
sat arată că Firmilian al nostru (a avut) aceeaşi credinţă. Şi renumitul 
Meletie — spun cei care i-au fost apropiaţi — este de aceeaşi părere 409 . 
Dar, de ce să vorbim de trecut ? Şi acum, în răsărit, singurul mijloc 
pentru creştini de a recunoaşte pe cei de bună credinţă este acest cu- 
vlnt, de care se folosesc ca de un criteriu. După cum am fost informat 
du (un om) din Mesopotamia, cunoscător al limbii (locuitorilor) de acolo 
şi bărbat cu judecata sănătoasă, nu este posibil să formuleze altfel do- 
xologia în limba locului; chiar dacă ar vrea (să o formuleze altfel nu 
pot) şi sînt obligaţi să o formuleze folosind expresia (conjuncţia) xal 
sau alţi termeni echivalenţi cu aceasta, conform unui vechi obicei. Şi 
(noi), capadocienii, la fel spunem în limba populară, pentru că Duhul a 
prevăzut încă de la împărţirea limbilor folosul (acestui) cuvînt 410 . A- 
proape întreg apusul, de la Iliric pînă la frontierele imperiului, susţine 
acest termen. 

Deci, pentru ce eu sînt învinuit ca inovator de expresii noi, cînd 
autori şi apărători ai termenului sînt neamuri întregi, oraşe, un obicei 
foarte vechi şi bărbaţi — stîlpi ai Bisericii — care strălucesc prin pu¬ 
terea şi cunoaşterea (pe care le-a hărăzit-o) Duhul ? Pentru acest motiv 
s-a pus în mişcare împotriva noastră această masă de războinici. Toate 
oraşele şi satele sînt pline de calomnii la adresa noastră. Desigur, (toate) 
acestea aduc tristeţe şi durere celor care caută pacea. Dar, pentru că 
mari sînt recompensele celor care îndură suferinţe pentru credinţă 411 , 
uscută-se sabia şi toporul, foc mai puternic decît cel din Babilon să fie 
aprins 412 şi orice instrument de tortură să fie pus în mişcare 

(Col. 209) împotriva noastră. Pentru mine nimic nu este mai înfri¬ 
coşător decît faptul de a nu se teme cineva de ameninţările pe care 
Domnul le-a rostit împotriva celor care defaimă pe Duhul. Deci, cele 
clte s-au spus (constituie) pentru oamenii recunoscători (de harul pri¬ 
mit) o dovadă că acceptăm termenul atît de iubit şi de familiar sfinţilor, 
adeverit de un obicei atît de îndelungat — care îşi are începutul pe 
vremea cînd a început predica Evangheliei — şi, ceea ce este mai im¬ 
portant, cu sens (plin) de pietate şi sfinţenie. în vederea marelui judeţ, 
co apărare ne-am pregătit? (Apărarea noastră) constă în faptul că la 
slăvirea Duhului ne-a împins în primul rînd cinstea (dată Lui) de Dom¬ 
nul, care L-a pus pe aceeaşi treaptă cu Sine şi cu Tatăl (prin cuvintele) 


409. Meletie, episcop de Antiohia (361—381). 

410. Aluzie la Facere XI, 1—9. 

411. Evr. X, 35—36. 








DESPRE SPIRTUL DUH 


de la bolez 413 , apoi faptul că El a condus pe fiecare dintre noi la cu¬ 
noaşterea lui Dumnezeu, prin-aceeaşi mistagogie şi, mai presus de orice, 
frica de ameninţările (Domnului), ameninţări care îndepărtează din min¬ 
tea noastră orice gînd umilitor. Insă adversarii ce vor spune ? Ce apă¬ 
rare (care să-i absolve de păcatul) defăimării vor aduce aceia care n-au 
respectat nici onorurile (aduse Duhului) de Domnul, nici nu s-au te¬ 
mut de ameninţările Sale ? Dar ei sînt încă în măsură să-şi hotărască 
soarta şi să se pocăiască. Cît despre mine, doresc ca bunul Dumnezeu 
să ne dăruiască pacea Sa, care să domnească în inimile tuturor, încît 
aceştia, care se înfierbîntă împotriva noastră şi s-au rînduit în front 
puternic, să fie reţinuţi de Duhul blîndeţii şi al iubirii. Iar dacă s-au 
înrăit cu totul şi nu este posibil să se liniştească, atunci fie ca (Dum¬ 
nezeu) să ne dea îndelungă răbdare pentru a suporta (atacurile) lor. 
Pentru cei ce sînt condamnaţi la moarte 414 nu este dureros a suferi 
pentru credinţă ; insuportabil este faptul de a nu te fi luptat pentru ea. 
Pentru luptători nu este atît de neplăcut faptul de a fi răniţi în luptă, 
cît acela de a nu fi admişi să se lupte 415 . Sau, nu cumva, acesta este 
timpul tăcerii cel prezis de înţeleptul Solomon ? 416 . Pentru că, într-ade- 
văr, (este de prisos) să strigi în vînt cînd o furtună aşa de violentă a 
cuprins viaţa. Din cauza ei cugetarea tuturor celor ce au primit cu- 
vîntul (evangheliei) a fost tulburată — întocmai cum ochiul (este je¬ 
nat) de praf —, urechile tuturor vuiesc de reproşuri grele şi nemaiau¬ 
zite ; toate se clatină şi sînt în pericol să cadă. 

XXX 

Expunere a situaţiei Bisericii 

Deci, cu ce vom asemui situaţia prezentă ? 

(Col. 212) Seamănă, într-adevăr, unui război naval, izbucnit între 
marinari războinici, din cauza unor vechi fricţiuni ,• imaginează-ţi, deci, 
acest tablou : flota (părţilor beligerante) porneşte din ambele părţi la 
atac cu mult elan. Apropiindu-se corăbiile una de alta, mînia ajunge 
la culme şi (bărbaţii) încep lupta. Presupune, dacă vrei, că în acelaşi 
timp corăbiile sînt zdruncinate de o furtună violentă şi că o întunecime 
densă, provocată de nori, învăluie totul, încît să nu se mai poată face 
deosebire între prieteni şi duşmani, iar semnele lor distinctive nu mai 
pot fi recunoscute din cauza confuziei (generale). Să mai adăugăm 
tabloului, pentru a-1 face mai viu, o mare agitată, o ploaie torenţială 

413. M atei XXVII, 19. 

414. II Cor. I, 9. 

415. Este vorba despre luptele sportive. 

416. Ecl. III, 7. 







şi valuri r.dicate de furtună. Apoi, un vlnt puternic, suflînd din toate 
părţile, către acelaşi punct şi vasele ciocnindu-se (între ele). (In această 
situaţie), închipuie-ţi că unii dintre luptători trădează, trecînd în cursul 
luptei în tabăra duşmană, alţii încearcă să conducă vasele purtate de 
vînturi, împotriva atacanţilor, iar alţii (cuprinşi) de revolta pe care le-a 
inspirat-o invidia faţă de superiori şi de dorinţa de a fi fiecare stăpîn, 
se ucid reciproc. Adaugă acestora un zgomot confuz (provocat) de vîn- 
turile care şuieră, de ciocnirea corăbiilor, de valurile care fierb şi de 
ţipetele luptătorilor, care proferă tot felul de cuvinte din cauza celor 
ce suferă, încît să nu se audă nici vocea comandantului, nici a cîrma- 
ciului şi peste tot să se aştearnă o dezordine şi o confuzie înfricoşă¬ 
toare, multe greşeli comiţîndu-se din cauza disperării. Adaugă acestora 
şi o extraordinară boală a doxomaniei, încît, deşi corabia se scufundă, 
cearta pentru întîietate să mai preocupe încă pe pasageri. 

Treci acum de la imagine la prototipul însuşi al răutăţii. Fracţi¬ 
unea ariană, separîndu-se de Biserica lui Dumnezeu, nu părea mai de 
mult a fi singura grupare duşmană ? Ei bine, după o lungă şi penibilă 
dispută, s-a pornit război deschis împotriva noastră, iar odată pornit, 
războiul s-a lăţit şi a luat forme multiple, trezind în toţi suspiciune 
şi ură neîmpăcată. Această agitaţie a Bisericilor nu este mai rea decît 
■orice furtună pe mare ? 

(Col. 213). In timpul ei, orice limită pusă de părinţi este depăşită 
şi dogmele sînt clătinate. (In această dispută) se cutremură şi se dărîmă 
toate. Căzînd unii asupra altora, sîntem doborîţi unii de alţii. Chiar 
dacă duşmanul nu ajunge să te lovească, însoţitorul (tău) te răneşte. 
Chiar dacă (duşmanul) cade lovit, tovarăşul (tău) de arme intervine. 
Sîntem în comuniune unii cu alţii, atîta timp cît urîm împreună pe duş¬ 
mani. Dar, îndată ce duşmanii sînt îndepărtaţi, ne şi privim unii pe 
alţii ca duşmani. Apoi, cine ar putea să enumere mulţimea naufragi- 
ilor ? Unii se scufundă din (cauza) atacului duşmanilor, alţii din (cauza) 
complotului secret al aliaţilor, alţii din (cauza) lipsei de experienţă a 
conducătorilor. Biserici întregi au pierit lovindu-se de momelile ereti¬ 
cilor ca de nişte stînci şi mulţi au naufragiat de la credinţă, pentru că 
preluînd frînele (Bisericii) n-au înţeles să urmeze pe Mîntuitorul pînă 
la patimă. Tulburările pe oare le provoacă conducătorii acestei lumi nu 
tulbură popoarele mai puternic decît orice furtună ? 

Intr-adevăr, un întuneric apăsător şi sumbru s-a aşternut peste Bi- 
•serici, pentru că luminătorii lumii, pe care Dumnezeu i-a pus să lumi¬ 
neze sufletele oamenilor, au fost îndepărtaţi. Şi pe cînd ne temem că 
totul va fi distrus, pofta de ceartă îi face (pe sectari) să nu perceapă j 
acest pericol. Pentru că dau mai multă importanţă nemulţumirii per- 

sonalc declt (faptului că poate Izbucni) un război general; dorinţa de a 
stăpîni peste adversari este pusă înaintea folosului obştesc; satisface¬ 
rea imediată a egoismului este preferată recompenselor care se vor da 
mai tîrziu. De aceea, toţi, fără excepţie, fiecare cum poate, ridică mîini 
ucigaşe împotriva aproapelui. Ţipetele celor care se luptă între ei, îm¬ 
preună cu un vuiet nedesluşit, (provocat) de amestecul zgomotelor ne¬ 
întrerupte, au umplut deja aproape toată Biserica, ducînd la exagerări 
şi la alterarea dreptei credinţe. Pentru că unii, confundînd persoanele 
4ajung) la iudaism, iar alţii susţinînd că firile (spirituală şi materială) 
se duşmănesc, sînt conduşi spre păgînism. Nici Scriptura, de Dumnezeu 
inspirată, nu ajunge să-i împace, nici tradiţiile apostolilor. Una este 
condiţia pentru a le cîştiga prietenia : să li se vorbească măgulitor. O 
nepotrivire de păreri este de ajuns (a constitui) motiv pentru duşmani. 
Asemănarea în greşeală le dă încrederea pentru participarea la rebe¬ 
liune mai mult decît orice fel de legămînt. Teolog este oricine (vor¬ 
beşte despre Dumnezeu), chiar dacă are sufletul întinat de nenumărate 
păcate. De aceea, inovatorii au foarte mulţi partizani. De aceea, (per¬ 
soane) de sine hirotonite, 

(Col. 216) urmărind prin orice mijloc (posturile mari), îşi împart 
conducerea Bisericilor, ignorînd iconomia Duhului Sfînt. Şi, pe cînd 
instituţiile evanghelice sînt în întregime răvăşite, se observă o nedescri- 
să alergare după putere ; fiecare dintre cei care vor să ajungă la cîrmă 
îşi dă silinţa să iasă în evidenţă. Datorită acestei iubiri de stăpînire, 
o anarhie înfricoşătoare domneşte şi între popoare. Recomandările con¬ 
ducătorilor sînt cu totul nefolositoare şi fără rezultat, pentru că fie¬ 
care socoteşte că nu mai este obligat să dea ascultare cuiva, că fiecare 
crede că este chemat să conducă pe alţii. 

De aceea, am considerat că este mai folositor a tăcea decît a vorbi, 
pentru că nu poate să se audă cuvîntul omului prin astfel de zgomote. 
Pentru că, dacă sînt adevărate cuvintele Eclesiastului că «în linişte se 
aud cuvintele înţelepţilor» 4l7 , este departe de a fi oportun ca în prezenta 
situaţie să vorbim despre acestea. îmi amintesc apoi şi acel cuvînt pro¬ 
fetic : «Cel înţelept va tăcea în acel timp, pentru că timpul este rău» 418 . 
Şi este rău, într-adevăr, acest timp, pentru că unii pun piedici, alţii sar 
împrejurul celui căzut, alţii aplaudă şi nu este cel ce întinde mîna din 
compasiune celui care a îngenuncheat, deşi după legea veche este con¬ 
damnabil şi cel ce trece (indiferent) pe lîngă animalul duşmanului, că¬ 
zut sub povară 419 . Acum nu mai au valoare astfel (de principii). Din 


417. Ecl. IX, 17. 

418. Amos V, 13. 

419. leş. XXIII, 5. 




■rTNTUL VABILE CEL MARE 


02 


ce cauză ? Pentru că Iubirea s-a răcit peste tot şi buna înţelegere a 
dispărut, iar armoniei i se ignorează chiar numele. Au dispărut admo¬ 
nestările, făcute din iubire, nicăieri nu există inimă creştină, nicăieri 
(nu se varsă) lacrimă de compătimire. Nu vine nimeni în ajutorul celui 
slab în credinţă şi atîta ură s-a aprins între cei de acelaşi neam, încît 
fiecare se bucură mai mult de nenorocirile aproapelui decît de suc¬ 
cesele proprii. Şi, după cum în epidemiile de ciumă aceleaşi (necazuri) 
suferă şi cei care respectă cu toată străşnicia regimul alimentar, pen¬ 
tru că se contaminează prin contacul cu cei infectaţi de boală, la fel 
şi acum (noi) toţi sîntem purtaţi ca de o ciumă, de duhul de ceartă care 
ne-a cuprins sufletele de zelul celor răi. De aceea, pe cînd judecători 
neiertători şi cruzi stau (să judece) pe cei ce greşesc, judecători ne¬ 
drepţi şi răuvoitori stau să judece faptele celor buni. După cit se pare, 
atît (de mult) s-a sălăşluit răul în noi, încît am devenit mai fără de 
minte decît animalele ; pentru că dacă acelea fac împreună cu cele de 
aceeaşi rasă o turmă, noi purtăm războiul cel mai nenorocit împotriva 
alor noştri. 

(Col. 217). Deci, pentru toate acestea trebuie să tac, însă iubirea 
m-a atras de partea cealaltă, ea care nu caută folosul personal şi pre¬ 
tinde (omului) să învingă orice greutate (impusă) de timp şi de împre¬ 
jurări. Apoi, tinerii (aruncaţi în foc) în Babilon ne-au învăţat că, 
chiar dacă nimeni nu există de partea bunei credinţe, se cuvine să ne 
facem datoria. Ei, din mijlocul flăcării, lăudau pe Dumnezeu fără a lua 
In seamă mulţimea celor care dispreţuiau adevărul — şi trei fiind, se 
sprijineau reciproc. De aceea, nici pe noi nu ne-a înfricoşat mulţimea 
duşmanilor, ci, punîndu-ne nădejdea în ajutorul Duhului, am predicat 
adevărul cu toată îndrăzneala. De altfel, ar fi cel mai rău lucru dintre 
toate ca, pe cînd cei care defaimă pe Duhul să-şi ia curajul a înfrunta 
dreapta credinţă cu atîta uşurinţă, noi, cei ce avem un astfel de apără¬ 
tor, să ne temem a sluji învăţătura pe care am primit-o de la părinţi 
pe calea tradiţiei. 

Dispoziţia noastră (în a expune adevărurile de credinţă) a fost 
animată de flacăra iubirii tale neprefăcute şi de calmul caracte¬ 
rului tău, care garantează că nu vor fi făcute cunoscute multora 
cele scrise ; nu pentru că acestea nu trebuie să fie cunoscute, ci pen¬ 
tru ca mărgăritarele să nu fie aruncate înaintea porcilor. 

Acestea am avut de spus în legătură cu această temă. Dacă ţi se 
pare că sînt de ajuns, să punem aici capăt discuţiilor. Dacă ţi se pare 
că lipseşte ceva, n-am să mă supăr dacă te vei deda cu sîrg cercetării 
şi prin întrebări, fără duh de ceartă, vei completa ceea ce trebuie cunos¬ 
cut. Domnul va da, fie prin mine, fie prin alţii, împlinirea celor ce lip¬ 
sesc, prin cunoaşterea pe care o dă Duhul celor vrednici de darurile Sale. 


r. 


ni* 

STUDIU INTRODUCTIV 


Înainte de a fi avut tratate dogmatice, expuneri istorice ori colecţii' 
de predici, Biserica creştină a avut o literatură de gen epistolar. Din 
cele 27 de cărţi ale Noului Testament 21 sînt epistole. Prin ele slujitorii 
altarelor şi mirenii înşişi îşi desfăşurau activitatea ori îşi exprimau pă¬ 
rerile, luminînd pe semenii lor asupra tuturor problemelor ivite în de¬ 
cursul timpului. In condiţiile de atunci diaconiţa Febe, căreia Sfînlul 
Pavel îi încredinţase în Corint înmînarea Epistolei către Romani 1 în¬ 
deplinea aceeaşi muncă de epistolat, muncă pe care peste 120 de ani o 
vor îndeplini «robii lui Hristos», prietenii martirilor din Lyon şi Vienne r 
cînd vor «întări pe fraţii lor» din Asia şi Frigia cu istorisirea în chip 
de epistolă a suferinţelor lor muceniceşti 2 3 . Tot gen epistolar a îmbrăcat 
şi în secolul III literatura de felul *Exortaţiei la martiriu», pe care ma¬ 
rele dascăl Origen o trimitea în anul 235 unor clerici s . 

Desigur, la redactarea acestor lucrări autorii lor nu vor fi avut la 
dispoziţie prea mult timp nici în portul Chenchrea, în veacul I, şi nici 
în Alexandria veacului al IV-lea, unde Sfîntul Atanasie se grăbea să 
încheie, tot sub formă de epistolă, «Viaţa Sfîntului Antonie», cînd *se 
apropia vremea plutitului» 4 , iar din exilul său nici Sfîntul Ioan Gură de 
Aur nu va fi avut nici el prea mult timp să şlefuiască stilul minunatelor 
sale «Scrisori către Olimpia» 5 . In ce priveşte viaţa creştinilor din părţile 
Dunării se ştie ce importanţă deosebită prezintă ştirile epistolare în le¬ 
gătură cu moartea martiricâ a Sfîntului Sava cel înecat în Buzău, despre 
care vom reproduce şi noi cîteva mărturii documentare în cele ce 
urmează. 


1. Rom. 16, 1. 

2. Textul ei în Actele martirice traduse de pr. prof. I. Rămureanu, în «P. S. B.i> 
11, Bucureşti, 1982, p. 61—72. 

3. Tradusă de pr. prof. C. Galeriu în «P. S. B.» 8, pag. 351—395. A se vedea şl 
lucrarea lui Pierre Nautin : Lettres et ecrivains chr&tiens des Il-e et lll-e siecles, Pa¬ 
ris, 1961. 

4. Text în colecţia Migne 26, 835, iar în româneşte de Ştefan Bezdechi: Bucăţi 
alese din opera Siîntuiui Atanasie cel Mare, patriarhul Alexandriei, Cluj, 1925, p. 18. 

5. St. Jean Chrysostome, Lettres ă Olympia, ed. A. M. Malingrey, aSources chre- 
tiennes» voi. 103, Paris, 1964. 

Cu excepţia lui Isldor Pelusiotui 6 7 8 , şi a lui Nil Sinaitul de la nici un 
alt scriitor bisericesc nu ni s-au păstrat atltea epistole ca de Ia Stlntul 
Vuşile cel Mare, pe care le prezentăm acum In traducere românească. 
Si cu toate că viata lui s-a irlnt înainte de a fi împlinit nici măcar 50 de 
ani, aşa cum «Istoria bisericească» a iui Eusebiu de Cezareea ne-a 
păstrat aproape întreagă memoria primelor trei veacuri creştine, aşa 
putem spune că cele 366 (resp. 368) de epistole păstrate sub numele 
Silntului Vasile n-au pereche în toată literatura creştină prin mulţimea 
şt varietatea informaţiilor privitoare la viaţa bisericească în general, Ia 
controversele dogmatice, morale, ascetice, canonice, dar şi literare şi 
culturale din acel timp. Personalitatea lui uriaşă a fost primul factor 
care a contribuit la formarea aproape a unui cult la adresa lui. Fraţii săi 
Grigorie şi Petru îl numesc «cel mare» şi « sfînt» încă fiind în viaţă 7 . 
Retorul Libaniu recunoştea că în redactarea scrisorilor Vasile se arăta 
adeseori biruitor 8 . împăratul Valens şi miniştrii lui au trebuit să dea 
înapoi atunci cînd l-au ameninţat cu exilul 9 , în aceeaşi situaţie punîn- 
du-se şi guvernatorii, cînd au îndrăznit să-i ceară socoteala în ce scop 
ridică aşezăminte filantropice 10 . 

Dar ceea ce a contribuit şi mai mult la creşterea prestigiului deose¬ 
bit al Sfîntului Vasile pe tărîmul literaturii epistolare a fost admiraţia 
marelui său prieten Grigorie de Nazianz, care a şi dispus să se multiplice 
textul scrisorilor sale şi să fie prezentate ca «model al genului», îneît 
nu va trece poate un veac de la moartea sa şi un număr însemnat din 
colecţia epistolelor sale vor fi deja strînse în volum, care se va îmbogăţi 
nu timpul. 

Desigur, că, în vederea acestui scop, s-a vorbit, nu fără temei, de o 
reală influenţă a epistolografiei greceşti din epoca sofisticii tîrzii asupra 
scriitorilor capadocieni. Semnificativă este în această privinţă epistola 
51 a Sfîntului Grigorie de Nazianz adresată unui nepot al său, Nicobul, 
tn care, imitînd principiile retoricii unui Gorgias din dialogurile lui Pla¬ 
fon, recomanda un scris cu fraze cît mai concise, cît mai clare şi com¬ 
puse cit mai fermecător şi mai elegant. Căci, zicea el, «cea mai bună şi 
mal reuşită epistolă e cea care va putea convinge în acelaşi timp atît pe 
omul simplu, cît şi pe cel cult, fără să mai fie nevoie de comentarii. Fru¬ 
museţea frazei nu o dau nici ornamentul şi nici încărcătura podoabei, ci 

6. Numărul scrisorilor păstrate de la Isidor Pelusiotui (f 440) depăşeşte cifra de 
2000 M. Balanc»: ’loiîtopoî 6 n^ouaioTijc, Atena, 1922, p. 17. Ale Sfîntului Nil Sinaitul 
trec peste 1050. Cayre ; Patrologie, ed. III, Paris, 1938, voi. I, p. 496. 

7. Gregorii Nysseni, Opera, voi. VIII, 2 : Epistulae, ed. G. Pasquali, Leiden, 1959, 
p. 45- -46; 85 î 88—89 ; 91. 

8. Epist. 338 (In acest volum) etc. 

Grig. Noz., Oratio, 43. 

10. Epist. 94 (in acest volum). 

felul In care foloseşti o sentinţă, o zicală, o glumă chiar, dar să le ştii 
doza în aşa iei încît să nu abuzezi alectlnd prin grosolănie, prin risipă 
de vorbe ori prin aluzii prea provocatoare. Cea mai mare frumuşele 
constă în aceea de a nu te lăuda cu ea» 11 . 

Or în privinţa aceasta Sfîntul Vasile s-a dovedit un maestru al ge¬ 
nului. însuşi Grigorie, care a iost un poet şi un scriitor genial, va declara 
Intr-o altă epistolă: «Totdeauna am pus pe Vasile deasupra mea, cu 
toate că el gîndea că lucrurile ar sta invers. Din respect faţă de adevăr 
totdeauna am pus scrisorile lui înainte, abia pe locul al doilea lăsînd 
să urmeze ale mele. Doresc să fim mereu puşi unul lîngă altul fără să 
mă dau pe mine drept pildă de cumpătare şi de condescenţă 12 . 

In feul acesta, ca prim iniţiator al colecţiei trebuie socotit Sfîntul 
Grigorie de Nazianz, acelaşi care ne-a salvat şi copierea şi multiplica¬ 
rea textului «Filocaliei» (întocmită de Sfinţii Vasile şi Grigorie după 
operele lui Origen), atunci cînd a cerut episcopului Teodor din Tiana să 
înnoiască textul acestei lucrări care «se deteriorase» 1S . De altfel cititorul 
atent va putea surprinde şi din textul mai multor epistole diferite cazuri 
cînd însuşi Sfîntul Vasile a folosit tahigraii pentru copierea şi răspân¬ 
direa unora din scrierile sale, dar şi cazuri cînd colaboratorii mai apro¬ 
piaţi (aşa cum a fost Amfilohiu de Iconium) i-au sugerat compunerea 
unora din aceste scrieri (inclusiv din epistole), ba au fost cazuri cînd 
însuşi Sfîntul Vasile a trimis spre consultare sau «recenzare» unele din 
epistolele sale. 

La început, colecţia întocmită de Nicobul a cuprins, cum era şi fi¬ 
resc, epistolele trimise de Vasile lui Grigorie de Nazianz, precum şi ale 
unor rudenii ale sale. Dar e tot aşa de posibil ca să se fi încadrat aici şi 
o serie întreagă din epistolele nesemnate, aşa cum putem vedea destule 
din cele cuprinse între numerele 291 — 360 . Desigur, va fi jucat un rol 
deosebit în creşterea colecţiei şi contactul pe care Sfîntul Vasile îl va 
li avut cu retorul Libaniu, probabil şi cu Iulian Apostatul. In chipul 
acesta unii cercetători sînt de părere că încă nu va fi trecut un veac 
de la moartea ierarhului şi colecţia va fi şi ajuns aproape de comple¬ 
tare. La nici 50 de ani după moartea Sfîntului Vasile, îl auzim pe Isidor 
Pelusiotul exprimîndu-se despre el cu respect, numindu-1 «inspirat de 
Dumnezeu» 1U . Cei mai cunoscuţi codici care conţin epistolele marelui 
ierarh datează din sec. X — XII. Aceştia conţin între 200 — 300 epistole, 
deci majoritatea absolută a epistolelor cunoscute azi 15 . 

11. Migne P. G. 37, 105. 

12. Migne P. G. 37, 109. 

13. Origen, Scrieri alese, voi. II, trad. T. Bodogae, în «P.S.B.», 7, 299. 

14. Isidor, Epistole I, 61. Citat după M. Balanos, op. cit., p. 50. 

15. Athous Vatopedi 72, Patmiacus 57, Barrocianus 121 şi Marcianus 61. 

1 — Sfîntul Vasile cel Mare 

Să dăm şl cîteva mostre de exprimare elegantă şi concisă de care a 
dat dovadă arhiepiscopul Capadochlei, care explică pe deplin faima 
epistolelor sale. 

Drept exemplu de concizie, lui Olimpiu, un bogătaş din Neoceza- 
reca, vechi prieten al ierarhului, dar cam leneş la scris, îi adesează un 
scurt bilet în care-i spune în iarna lui 363—364 : «După cum toate pro¬ 
dusele îşi au un anotimp al lor : florile primăvara, grînele vara şi poa¬ 
mele toamna, tot aşa un produs al iernii pot fi scrisorile» 16 . Altuia li 
trimite rîndurile următoare : «Dacă există un semn că eşti în viaţă, acela 
e cuvîntul. Cum s-ar putea crede că mai eşti pe pămînt dacă tu nu vor¬ 
beşti nicicînd ? Pune capăt tăcerii, scrie-mi şi arată că mai eşti în 
viaţă» 17 . 

Sau altcuiva: «Să ştii că-mi eşti drag, iată ţi-o spun şi în scris. Că 
tu mă urăşti, am înţeles-o din faptul că mă treci sub tăcere. Scrie măcar 
de acum înaipte, iar pe cei care te iubesc, iubeşte-i şi tu cu un condei, 
cu cerneală şi cu o foiţă de hîrtie» 18 . 

Alte modele de claritate : 

Unui episcop: «Dacă nu eşti invitat, te plîngi -, dacă eşti invitat, nu 
răspunzi la chemare. Ceea ce s-a întîmplat acum, a doua oară, dove¬ 
deşte că de prima oară te-ai servit doar de un pretext ireal. în realitate 
n-ai fi venit nici dacă ai fi fost invitat. Drept aceea, răspunde acum pe 
loc invitaţiei pe care ţi-o fac şi nu fi iarăşi absurd, căci ştii că o acuzaţie 
nouă dă tărie dublă celei vechi, făcînd-o şi mai neîntemeiată. Mereu 
îţi cer să mă asculţi şi pe mine ; dacă pe mine nu mă poţi vedea, ar fi cu 
dreptate să nu treci cu vederea măcar pe sfinţii martiri, căci tocmai pen¬ 
tru slujba de pomenire a lor ai fost pus pe listă. Aratâ-ţi, dar, bunăvoinţa 
atît faţă de unii din noi, cit şi faţă de ceilalţi; dar dacă nici acest lucru 
nu-ţi convine, atunci iii binevoitor măcar pentru cei mai venerabili, 
adică faţă de martiri» 19 . 

lată şi o scrisoare plină de delicateţe şi eleganţă, prin care tînăruî 
ascet Vasiie ceartă pe la anul 360 pe acelaşi Olimpiu, care-i mai făcea 
donaţii în bani şi în alimente : «Ce-ai de gînd, minunate prietene ? De 
ce vrei să-mi alungi din casă pe iubita-mi sărăcie, mama supremei îi- 
lozofii ? Cred că dacă ar avea grai ţi-ar intenta un adevărat ■ proces de 
expulzare, spunîndu-ţi: «Iată, eu aşa mi-am ales dinainte să convieţu¬ 
iesc cu Vasile pentru că el admiră nu numai pe Zenon filozoful, care 


16. Epist. 13. 

17. Epist. 332. 

18. Epist. 330. 

19 Epist 282 Sflntul Vasile căuta să popularizeze cultul unor martiri care au 
pătimit chinuri si moarte cu vreo 10 ani Înainte, pe vremea lui Iulian Apostatul. 

după ce a pierdut totul lntr-un naufragiu n-a scos din gură nici un cu- 
vlnt greu, ci doar a exclamat: «Bravo, destinule, văd că tu mă faci să 
Îmbrac mantaua sărăcăcioasă a filozofului I», ci şi pe ucenicul său Cleant, 
care noaptea săpa fîntîni pentru cîţiva bănuţi, din care să poată trăi, dar 
şi ca să-şi plătească ziua lecţiile de filozofie. Şi tot aşa nu Înceta deloc 
să admire pe Diogene pentru faptul că făcea orice numai să nu pretindă 
de la viaţă mai mult decît dă natura, Incit intr-o zi a aruncat din mină 
cupa de lut, căci Învăţase de la un copil că tot aşa de bine se poate bea 
şi clnd te pleci să-ţi iei apă In căuşul palmelor. Iată, dar, ce mustrări şi 
Înfruntări ţi-ar putea face sora mea, sărăcia, cu care mă obişnuisem în 
Casă şi pe care ai alungat-o acum prin bucatele cu care m-ai încărcat 
tu. Şi ţi-aş mai putea spune vorbe şi mai grele: dacă te mai prind pe 
aici am să-ţi dovedesc că traiul ce l-ai pus pînă acum pe mine seamănă 
cu luxul sicilienilor şi cu plăcerile sibariţilor italieni» 20 . 

Desigur, nu toate epistolele sînt scrise cu aceeaşi cochetărie. Multe 
din ele sint adevărate tratate cu conţinut istoric, ascetic, moral, dogma¬ 
tic sau canonic. în afară de ordinea cronologică, în care ni le-au pre¬ 
zentat călugării maurini in secolul XVIII, ordine care a rămas In mare 
aceeaşi plnă azi, s-a încercat de către editorii şi traducătorii în greaca 
modernă 20 bis şi o clasare a epistolelor după conţinutul lor. E adevărat 
că această grupare nu e uşor de întocmit şi nici deplin eficientă, întruclt 
multe din epistole conţin material diferit. Totuşi, pentru a ne da seama 
In general de cuprinsul celor 366 de epistole pe care le prezentăm, e 
bine să încercăm şi noi o grupare similară. 

I, Pentru mediul familial şi în general despre relaţiile cu rudeniile 
f : hale Vasile nu ne-a lăsat, din păcate, informaţii prea bogate. Vom amin- 
j? ti totuşi că în cele patru epistole mari cu numerele 204, 207, 210 şi 
\ 223 se descrie între altele foarte pe scurt atmosfera religioasă în care 
&' ci crescut ierarhul şi influenţa binefăcătoare, pe care a exercitat-o asu- 
I pta lui Sfînta Mac rina cea Bătrînă. Mai amintim apoi, alte trei epistole, 
t care ne înfăţişează un anumit aspect privitor la raporturile Sfîntului 
Vasile cu unele din rudeniile sale. E vorba de întreita « fraudă» comisă 
de Grigorie (viitorul episcop de Nyssa) pentru a împăca pe fratele său 
ajuns de curînd arhiepiscop la Cezareea cu bătrînul lor unchi, numit 
tot Grigorie, care-şi avea scaunul de episcop undeva nu departe de 
metropola Capadochiei. Nu ştim care a fost motivul supărării dintre ei, 
poate invidia sau lipsa de condescenţă faţă de noul lor superior ori 

20. Epist. 4. 

20 bis. în colecţia naxEpec xîjc E*.*.\-»iaictc : M. BaaiXetou ’Ep-px», 3 vo¬ 

lume, îngrijite de o echipă de cercetători sub conducerea prof. P. Hristu şi St. Sakkos, 
Tesalonic, 1972—1973. 

poate şl o lipsă de tact din partea proaspătului arhiepiscop. Oricum, In¬ 
tre episcopii sulraganl se va ii simţit o opoziţie oarecare ţaţă de Vasile, 
mai ales după ce se dusese zvonul că prin presiunile prefectului Modes- 
tos din anii 371 —372 se auzise cd Sfîntul Vasile va ti exilat. In această 
situaţie «naivul» frate (Grigorie) plăsmuieşte In trei rlnduri cite o scri¬ 
soare ca venind din partea unchiului şi cerlnd Împăcarea lor. Ne putem 
Închipui reacţia Siîntului Vasile. «Cum să atribui numai naivităţii tale 
asemenea fapte ?» li scrie el. «înşelăciunea a fost descoperită abia in 
clipa cînd episcopul Însuşi mi-a spus cu gura lui că nu el a scris-o. Ce 
fel de minte slabă poate fi aceea care după prima şi a doua greşeală, ii 
dă drumul tot necontrolat şi la a treia ?». După « săpuneala» aceasta, 
Sfîntul totuşi răspunde, încheind scrisoarea adresată fratelui Grigorie 21 , 
că se duce bucuros la întîlnire cu unchiul, căruia (după ruperea gheţei), 
îi scrie două scrisori 22 de condescendenţă de la superior la inferior, ex- 
primîndu-şi bucuria împăcării («dacă păcatele mele sînt cauza celor în- 
tîmplate, fie ca din clipa aceasta să înceteze amărăciunea mea»); iar în 
cealaltă epistolă după ce «de curînd» l-a cercetat, îl roagă «să aibă grijă 
de el» ca o rudă apropiată ce este. 

Despre relaţii cu prietenul Grigorie de Nazianz ne vorbesc patru 
epistole: 2, 7, 14 şi 71. Cronologic se pare că cea dintîi a fost redactată 
cea de sub numărul 14, în care îi aduce aminte prietenului de făgăduinţa 
făcută încă îndată după întoarcerea de la Atena că i se va alătura în 
viaţa de retragere de pe valea Irisului. Celebră este în această epistolă 23 
descrierea locului unde s-a gîndit să-şi găsească «aşezarea pentru toată 
viaţa» 24 . In altă epistolă 25 , scrisă credem în preajma hirotonirii, Sfîntul 
Vasile cerea prietenului său să se «dedice cu totul apărării adevărului 
creştin». Era vremea cînd el lucra la redactarea tratatului «Contra lui 
Eunomiu», prima sa scriere. Cea mai extinsă dintre epistolele adresate lui 
Grigorie este cea de sub numărul 2, care e o adevărată pravilă sau în¬ 
dreptar spiritual al monahului, care caută să practice «filosofia înaltă» 
a slujirii integrale a lui Dumnezeu şi a omului. Cu epistola 71 redactată 
în anul 371 încep să se desprindă deja marile frămîntări de ordin spi¬ 
ritual şi administrativ în care ierarhul nostru cere şi mai energic prie¬ 
tenului să nu dea ascultare bătrînului episcop din Sebasta Armeniei, 
Eustaţiu, care fusese şi pentru Vasile unul din organizatorii monahismu¬ 
lui în Asia Mică, dar care alunecase acum spre orientări ariene, şi-i 
spune «lasă pe oamenii aceştia în treaba lor şi vino să lucrăm împreună 


21. Epist. 58. 

22. Epist. 59 şi 60. 

23. Epist. 14. 

24. Epistola era scrisă prin anul 360, cînd nu era încă nici preot. 

25. Epist. 7. 

in lupta care ne aşteaptă». Era epoca celei mal Înfocate persecuţii re¬ 
gizate de regimul Împăratului Valens, care nu s-a ruşinat să Încarce pe 
o corabie pe 80 de episcopi care apărau linia crezului ortodox de la 
Niceea şi să-i înece în mare 26 . Erau anii clnd pentru a frînge curajul 
marelui ierarh din Cezareea Capadochiei, care n-a vrut să se plece noi¬ 
lor curente, i s-a dezmembrat în două arhiepiscopia ca să-i slăbească 
autoritatea, aşa cum ne istorisesc multe din epistolele Sfîntului Vasile. 

Un mare număr de epistole au conţinut amical, de recomandare şi 
de intervenţie. A fost una din trăsăturile fundamentale ale caracterului 
său de mare păstor al Bisericii, un om de acţiune prin excelenţă 27 , 
aceasta o dovedeşte felul în care a ştiut să vorbească oamenilor şi cum 
s-a priceput să-i atragă spre iniţiative bune şi mari. Aşa cum a ştiut fo¬ 
losi ca puţini alţii şi moştenirea culturii clasice, aşa întîlnim in episto¬ 
lele sale pagini neîntrecute în care, ca şi în aşezămintele sale filantro¬ 
pice, ştia să vină în ajutor unor nedreptăţiţi sau unor nevoiaşi, fără să 
jignească pe unii şi fără să linguşească pe alţii. 

Iată, de pildă, ce scria unui guvernator al Capadochiei 1 28 

«Cînd ţi-am primit epistola am încercat un sentiment straniu: în 
clipa în care am pus mîna pe ea aveam senzaţia că primesc un comu¬ 
nicat oficial şi în timp ce desfăceam sigiliul de ceară ca să citesc m-a 
apucat o teamă ca şi cum m-aş fi aşteptat la o sentinţă de osîndire, aşa 
cum primeau spartanii în vremea veche». «După ce am citit textul scri¬ 
sorii am început să rîd de-a binelea, nu numai pentru că nu-mi trimiteai 
nimic periculos, dar şi pentru că am început să-ţi compar scrisoarea cu 
a unui al doilea Demostene», după care i-a cerut să ia măsuri împotriva 
Unor răufăcători care au comis furturi pe o moşie a familiei din satul 
Annisa. 

«De ce nu scrii ?» (întreabă în altă epistolă pe solistul Leonţiu, fost 
coleg de şcoală) 29 , căci se ştie doar că «un sofist n-are alt lucru decît să 
scrie ? Mai mult, pretextînd că ţi-e lene să pui mîna să scrii, nu ţi se 
va cere nici să scrii pentru că un altul îţi poate lua locul la masa de 
scris. Nu va fi atunci nevoie nici de limba ta, pentru că atunci cînd ea 
nu vorbeşte, va face acest lucru careva din cei apropiaţi ai tăi. Iar dacă 
nimeni din ei nu-i de faţă, atunci poţi sta de vorbă cu tine însuţi, dar în 
orice caz nu vei tăcea, căci eşti doar în acelaşi timp şi sofist şi attic, 
după cum nici privighetorile nu mai tac din clipa în care primăvara le 

26. Socrate, Istoria bisericească, IV, 16. 

27. Epist. 74—76. P. Alland, Basile de Cezaree, în «Dictionnaire de Theologie 
Catholique» II, 444—445. 

28. Epist. 3. 

SrINTUL VASILE CEL MARE 


tot Îndeamnă să cîntc». <Dar acum să vorbesc despre altceva. Ţi-am 
trimis o lucrare scrisă de mine Împotriva Iui Eunomiu. Ai putea-o socoti 
drept Încercare copilărească, ori ceva mai serios decît aşa, — vei ju¬ 
deca singur». Semnalează-mi ce observi In ea, «căci mai ales prin aceea 
sc deosebesc prietenii de linguşitori: unul vorbeşte numai ce ştie că 
place, pe cină celălalt nu ezită să spună şi cuvinte care supără». 

Felicitînd altădată pe un înalt dregător, cu ocazia intrării lui în 
slujbă, Sîîntul Vasile cere să fie scutit de dări un bătrîn care-şi pier¬ 
duse singurul fecior, rămînînd acum cu grija de a hrăni şi pe nepotul său 
In vlrstă de abia cîţiva ani 30 . Se ştie că listele de dări se revizuiau destul 
de des In Imperiul Bizantin. « Presupun, zice ierarhul, că nu acest mic 
prunc va ajunge să facă parte din senatorii care vor propune stingerea 
dărilor ori vor plăti solda militarilor şi nici nu va fi nevoie ca tocmai 
perii albi ai acestui nenorocit moşneag să fie din nou necinstiţi» (prin 
astfel de măsuri nedrepte). 

Către prefectul Modestos, cel care-1 ameninţase în anul 371 cu exi¬ 
lul, Sfîntul Vasile adresează în anul următor următoarele rînduri 31 : 
«dacă chiar mărinimia Ta mi-a îngăduit să-ţi scriu, atunci te rog să 
acorzi în duhul adevăratei iubiri de oameni izbăvirea acestei regiuni 
agricole nenorocite, reducînd la o cotă acceptabilă obligaţiile pe care le 
au pentru Întreţinerea armatei locuitorii din regiunea de graniţă a mun¬ 
ţilor Taurus». 

Sau un alt fragment 32 : «Aş vrea să întreb pe cei care mereu sîcîie 
urechile Tale loiale : ce greşim noi faţă de cei mai mari dacă ne admi¬ 
nistrăm noi bisericile ? Aducem vreun prejudiciu cuiva cînd ridicăm 
Dumnezeului nostru cîte un locaş de rugăciuni sau cînd ridicăm spitale 
şi aziluri pentru străinii sau pentru bolnavii care trec pe aici ? Sau cînd 
facem locuinţe pentru infirmieri, pentru medici, adăposturi pentru ani¬ 
malele de povară, atelierele pentru muncitori şi tot ceea ce mintea ome¬ 
nească a putut născoci pentru menţinerea unei vieţi onorabile ?». 

Alteori intervine să fie redus numărul prea mare de cai sechestraţi 
pentru muncile publice 33 . 

Prin cîteva rînduri, Sfîntul Vasile exprimă mulţumiri unei văduve 
mai înstărite pentru că i-a împrumutat catîrii, folosiţi probabil la lucră¬ 
rile aşezămintelor filantropice 3i . Patrologul J. Quasten a constatat că 


30. Epist. 04. 

31. Epist. 110. 

32. Epist. 94, către Ilie, guvernatorul Capadochiei. 

33. Epist. 303. 

din cele 366 epistole 72 sînt amicale, Iar 66 de recomandare, deci un 
număr apreciabil S5 . 

Un număr de 18 epistole slnt de consolare, de îmbărbătare 36 . Şi cu- 
vîntul de consolare se îndreaptă nu numai în cazuri de pierdere fizică 
sau deces al unui sot (de pildă cazul cu pierderea sofiei lui Nectar ie, vi¬ 
itorul arhiepiscop de Constantinopol, ep. 4), sau a unui copil, ci şi de 
pierdere a unui păstor dintr-o comunitate oarecare. Aşa avem cazurile 
relatate de epistolele 28 şi 29, cu ocazia morţii episcopului Musonios din 
Neocezareea, respectiv Vasile de Ancira, apoi de epistola 62 pentru epis¬ 
copia de Parnasos, dar avem şi de îmbărbătare şi chemare caldă spre 
unitate şi simţire ortodoxă, aşa cum a făcut-o în epistolele 101, 134, 140, 

238, în care deplînge lipsa de unitate sufletească în comunităţi fruntaşe 
ca Alexandria (unde Sfîntul Atanasie murise la 2 mai 373), ca Antiohia, 
unde schisma dura de aproape 40 de ani, Neocezareea şi Nicopole, unde 
spiritul de rivalitate şi partid a adus multă amărăciune în sufletul ma¬ 
relui ierarh, care, cu toată sănătatea lui şubrezită, căuta să adune, să 
mîngîie, să ridice moralul tuturora. 

Nu i-au scăpat acestui neîntrecut păstor atenţii şi de genul celei 
amintite în epistola 206 în care mîngîie pe episcopul Elpidiu, care-şi 
pierduse un nepot, dar nici fapte ca acelea din epistolele 256 —257, în 
care caută să mîngîie pe nişte călugări prigoniţi de arieni. 

Fără îndoială că cea mai importantă categorie de epistole sînt cele 
cu conţinut istoric-documentar în care trebuie să încadrăm numeroasele 
scrisori trimise Sfîntului Eusebiu de Samosata, confidentul său cel mai 
apropiat, căruia îi adresează nu mai puţin de 22 epistole, apoi lui Me- 
letie de Antiohia căruia îi adresează şase epistole, Amfilohiu de Iconium, 
poate cel mai apropiat colaborator nu numai pe tărîm strict bisericesc, 
dar şi pe cel literar, către care ni s-au păstrat 17 epistole, Sfîntului Ata¬ 
nasie al Alexandriei, căruia i-a scris de 6 ori, Diodor din Tars cu 2 
epistole, Epifanie de Cipru cu o epistolă, Asholiu de Tesalonic şi îm¬ 
preună cu el credincioşii de la Dunăre, cărora le-a scris patru epistole, 
spre a nu uita multele epistole în legătură cu episcopii şi credincioşii 
din Armenia Mică şi Pont, locul unde şi-a petrecut el copilăria, faţă de 
care se simţea foarte apropiat, dar cu care a şi avut multe frămîntări şi 
amărăciuni chiar din partea unor vechi colaboratori ai săi, cum a fost 

35. Quasten, Initiation aux Peres de l'Eglise, voi. III, Paris, 1963, p. 320. Cele 
amicale sînt: 1, 3, 4, 7, 12—14, 17, 19—21, 27, 56—58, 63—64, 95, 118, 123—124, 132— 

135, 145, 149, 150—158, 162—165, 168, 172—176, 181, 184—186, 192—196, 198, 200—201, 
208—210, 232, 241, 252, 254—255, 259, 267—268, 271, 278, 282, 284, 285, 320, 332—334. 

Cele de recomandare şi de intervenţie: 3, 15, 31—37, 72—78, 83—88, 96, 104, 108—112, 

137, 142—144, 177—180, 271, 273—276, 279—281, 303—319. 

36. Num. 5, 6, 28—29, 62, 101, 107, 139—140, 206, 227, 238, 256—257, 269, 300 
—302. 

Euscblu de Scbasta şl chiar rudenia sa episcopul Atarvios de Neoccza- 
rcea, In slîrşlt cel mai depărtaţi ca distanţă şi care s-au arătat din păcate 
destul de rect şi de distanţi: episcopii din Italia şi Galia, cărora le-a ce¬ 
rut (In 7 epistole) concursul pentru a face faţă asalturilor ariene şi mai 
ales a lichida schisma din Antiohia care dura de atîtea decenii din pă¬ 
cate şi din vina lor, căci n-au susţinut pe episcopul local (Meletie), ci 
pe un episcop apusean (Paulin). Cititorul e rugat să citească şi să reci¬ 
tească aceste emoţionante apeluri pentru revenirea la unitate şi pace in 
Biserici, ia care chiar şi clnd scria unor simpli soldaţi 31 , studenţi 38 , cu¬ 
noscuţi, dintre ei mari dregători, cum era corniţele Terenţiu 39 , marele 
medic Eustaţiu 40 , dar şi călugări şi călugăriţe 41 , văduve 42 , agenţi fis¬ 
cali 43 , tuturora Sfîntul Vasile căuta să le presare în inimă, într-un veac 
in care discuţiile teologice ajunseseră o adevărată pasiune, evlavie ade¬ 
vărată, pentru că, după cum zice într-una din epistole, în Ioc să se ră- 
mînă Ia « teologie», care trebuie să însemneze preamărirea lui Dumne¬ 
zeu, s-a transformat într-o «tehnologie» 44 . Se ştie că nefiind stabilit încă, 
prin sinod, înţelesul clar al termenilor «usia» şi « ipostasis», acum cînd 
episcopul Apolinarie de Laodiceea insinua denaturarea doctrinei hristo- 
logice, care va frămînta mai tîrziu întreg Răsăritul creştin, iar rătăcirea 
lui Eunomiu şi a lui Macedoniu nu vedeau în Duhul Sfînt mai mult decît 
o făptură a lui Dumnezeu, strădania impresionantă a marelui Vasile, care 
în bunătatea lui preconiza reprimirea în comuniunea Bisericii chiar şi a 
arienilor, care nu înţelegeau toate implicaţiile lui «omousios» doar să 
declare că primesc formula niceeană, va reuşi totuşi să pregătească at¬ 
mosfera de la sinodul II ecumenic deşi atunci el nu va mai fi în viaţă. 

Vor răsuna neuitate cuvintele prin care se deplîngea situaţia neno¬ 
rocită în care ajunsese Biserica: «năpasta rătăcirii ariene nu se reduce 
acum doar la două-trei biserici, ci-şi întinde pustiirile ei de la graniţele 
Uit iei şi pînă la Tebaida Egiptului. Trufia oamenilor, care nu mai cu¬ 
nosc frica de Dumnezeu, urcă în primele rînduri. Demnitatea preoţească 
a dispărut, lipsesc păstorii care să îndrume cu înţelepciune turma lui 
liristos, în vreme ce vînătorii de măriri folosesc banii bolnavilor... sub 
masca luptei pentru ortodoxie, mulţi îşi ascund duşmăniile personale... In 
multe locuri mirenii fug sau sînt fugăriţi din biserici şi, printre suspine 


37. Epist. 106. 

38. Epist. 276, 300. 

39. Epist. 99, 105, 214. 

40. Epist. 151, 189. 

41. Epist. 44—46, 52, 123, 154, 173, 295 etc. 

42. Epist. 10, 107, 174, 283 etc. 

43. Epist. 88, 142, 284, 285, 299, 312—313. 

44. Epist. 90, 2. 

şi lacrimi, Înaltă afară, pe clmp, sau in pustietăţi, mîinile Întrebătoare 
către Dumnezeu» 45 . 

In astfel de vremuri de restrişte, Sfîntul Vasile caută şi găseşte pri¬ 
lejuri să întărească credinţa preoţilor din comunităţile rămase fără păs¬ 
tor, de multe ori chiar şi a mirenilor înşişi, îmbărbătîndu-i cu înflăcărare 
că ziua biruinţei nu va întîrzia. Aşa se aude cuvîntul din Nord pînă în 
oraşele de lingă Mare 46 , în Samosata, Berea, Chalchida şi Edesa Siri¬ 
ei 47 , în Coloneea, Nicopole, Satala şi alte oraşe din Armenia Mică şi din 
Pont. «Conjur pe orice om temător de Dumnezeu şi care aşteaptă ju¬ 
decata lui Dumnezeu să nu se lase dus de învăţături străine», zicea el 
într-o epistolă adresată celor din Sozopole 48 . «Nu vă înecaţi la mal, mai 
sînt doar cîteva zile pînă cînd toate se vor îndepărta» 49 , spunea el în 
alt loc. 

Pentru noi, românii, în afară de «Scrisoarea Bisericii din Gotia că¬ 
tre Biserica din Capadochia», care vestea Marelui Vasile modul cum a 
pătimit Sfîntul Sava de la Buzău, râmîn tot atît de mult grăitoare cele 
patru epistole 50 care au in vedere stările de lucruri din Biserica stră- 
română şi prin care Sfîntul spunea: «Cînd am văzut pe atlet (= Sfîn¬ 
tul Sava), am fericit pe îndrumătorul lui, pentru că a pregătit pe mulţi 
a lupta pentru credinţă» 51 , căci, mai adaugă el, «m-am îmbogăţit su¬ 
fleteşte gustînd cu bucurie cele scrise despre un martir luptător în pă- 
mînt barbar» 52 peste Dunăre. 

Ar trebui să stăruim prea mult subliniind în chip deosebit impor¬ 
tanţa epistolelor la adîncirea concepţiei lui moral-ascetice, la precizarea 
crezului său dogmatic ori la îndrumările lui hotărîtoare pe tărîm litur¬ 
gic şi canonic. 

Cum spunea şi în altă parte 53 «omul nu-i animal monastic». Chiar 
dacă a călătorit peste mări şi ţări 54 , trăsătura fundamentală a crezului 
său ascetic se apropie totuşi mai mult de monahismul sirian decît de cei 
egiptean, al lui Pahomie. Mărturiseşte el însuşi acest lucru atunci cînd 


45. Epist. 92, 2. 

46. Epist. 203. 

47. Epist. 219—222, 224. 

48. Epist. 261, 3. 

49. Epist. 243. 

50. Epist. 154, 155, 164, 165. 

51. Epist. 164. 

52. Epist. 165. 

53. Migne, P.L., 31, 917. 

54. Epist. 204, 6. 

recunoaşte In Eustatiu de Scbasta pe primul său Îndrumător Chiar 
şi In tratatul său *Cătrc tineri» SfIntui Vasile preconiza o teologie a 
ascezei. De aceea, pe bună dreptate, s-a afirmat 56 că Epistolele 2 şi 22 
cu multele lor citate biblice sînt minunate încercări de fundamentare 
biblică a vederilor lui ascetice. Tot aşa ne învaţă şi alte epistole 57 , in 
schimb, faţă de exagerările lui Eustaţiu de Sebasta, care vedea în mo¬ 
nahism o viaţă dusă numai în retragere eremitică şi în rugăciune (ma¬ 
sai luni sm), Sfîntul Vasile recomandă munca şi rugăciunea, departe de 
linia anahoreticâ şi legată mai mult de viaţa socială 58 . 

Pentru viaţa liturgică de mare însemnătate sînt cele relatate în¬ 
deosebi în două din epistolele sale, în care se descrie rînduiala celor 
şapte laude şi a cîntării alternative, aşa cum se obişnuia într-o formă 
destul de avansată pentru veacul al patrulea 59 . 

S-au bucurat de o apreciere rar întîlnită în istoria vieţii duhovni¬ 
ceşti : rînduielile canonice stabilite de Sfîntul Vasile nu numai în cele 
trei «epistole canonice» 60 , care cuprind sub forma celor 92 canoane 
normele pedagogice şi educative care au intrat în legislaţia Bisericii 
Răsăritene, bucurîndu-se de o apreciere neîntrecută şi intrate ca atare 
şl In viaţa spirituală a popoarelor ortodoxe 61 , ci şi multe alte epistole 
care prevăd norme morale şi de drept de o rară disciplină. Merită sub¬ 
liniat între altele principiul ca epitimia sau canonul să nu se dea după 
cantitate, ci după intenţia penitentului S2 . La fel se apreciază concep¬ 
ţia sa superioară despre post 6S . Patrologul J. Quasten enumeră nu mai 
puţin de 41 de epistole conţinînd îndrumări canonice şi moral- 
ascetice 64 . 


55. Eplst. 223, 2. 

56. J. Gribomont, Le monachisme au IV-e siecle, în «Studia Patristica», II. 

57. Epist. 181, 116—117, 229. 

58. A se vedea J. Gribomont, Saint Baslle, în «Theologie et la vie monastique», 

Paris, 1961, p. 109—110. 

59. Epist. 204, 207. 

60. Epist. 188, 199 şi 217. 

61. Ralli-Potli, Sintagma siintelor şi dumnezeieştilor canoane, voi. I, Atena, 1852 
(tn I. greacă), îndreptarea Legii, ediţia Academiei R.S.R., Bucureşti, 1962. Pitra, Juris 
eccles. G raecorum historia et monumenta I, Roma, 1864. N. Milaş, Canoanele Bise¬ 
ricii Ortodoxe II, 2 p. 39—149; K. Bones, Cele trei epistole canonice ale Stîntului Va¬ 
sile cel Mare, în «Byz. Zeitschrift», 1951, p. 62—78. I. Ivan, Opera canonică a Sfîntului 
Vasile cel Mare şi importanţa ei pentru unitatea Bisericii creştine, în voi. «Sfîntul 
Vasile cel Mare», Bucureşti, 1980, p. 355—377. 

62. Epist. 240. 

63. A se vedea can. 20. 

64. Epist. 2, 10—11, 14, 18, 22—26, 49—65, 83, 85, 97, 106, 112, 115, 116, 173, 
174, 182—183, 219, 220—222, 246, 249, 251, 277, 291—299, 366. 

In canonul 84 sc spune la un moment dat: «Temtndu-ne de dreapta 
judecată şi avînd mereu înaintea ochilor ziua cea înfricoşată a răs¬ 
plătirii Domnului, noi nu vrem să pierim deodată cu cei ce trăiesc în 
păcate, drept aceea să-i îndrumăm pe toţi cei încredinţaţi nouă... sîr- 
guindu-ne să ne mîntuim sufletele», un adevăr pe care-1 repetă foarte 
adeseori în epistolele sale, care ne oferă astfel cel mai bogat material 
atît pentru cunoaşterea vieţii lui, cît şi a multor aspecte din viaţa spi¬ 
rituală a vremii. 

Dintre cele peste 20 de epistole cu conţinut dogmatic, — deşi ele¬ 
mente de acest soi întîlnim în mult mai multe din ele 65 —, amintim 
cîteva pasaje mai semnificative. 

Epistola 9, datînd din vremea retragerii la Annisa (anul 361 — 362), 
e adresată unui vechi cunoscut cu numele Maxim Filosoful, căruia îi 
face o expunere a felului în care s-a răspîndit erezia antitrinitară şi 
anume din pricina neputinţei episcopului Dionisie cel Mare al Alexan¬ 
driei (258 — 268) de a combate erezia lui Sabelios, care spunea că în 
Sfînta Treime nu ar fi trei persoane, ei ar fi numai una, care crdată ar 
apărea ca Tată, (= Creatorul), altă dată ca Fiu (= Mîntuitorul), iar altă 
dată Duh Sfînt (— Sfinţitorul). Vrînd să combată acest antitrinitarism 
modalist, Dionisie a trecut în extrema cealaltă, iăcînd, zice Sfîntul Va- 
sile, «ca un grădinar care vrînd să îndrepteze un pom tînăr crescut 
strîmb îl răsuceşte silit încît trece tocmai în sens contrar», fâcînd aluzie, 
desigur, la antitrinitarismul monarhic al lui Pavel de Samosata, care 
confunda fiinţa cu persoanele. 

Epistola 52 e adresată unor călugăriţe care nu erau nici ele în clar 
cu deosebirea între fiinţă şi persoane, de aceea li se dau lămuriri în le¬ 
gătură cu termenul « deofiinţă», insistînd şi asupra divinităţii Duhului 
Sfînt după formula urmată şi în trataul «Despre Duhul Sfînt», că noi 
«trebuie să credem după cum ne-am botezat şi să ne botezăm după 
cum credem», afirmînd prin aceasta egalitatea fiinţială a celor trei per¬ 
soane treimice. 

Epistola 105 adresată fiicelor comitelui Terenţiu, care erau dia¬ 
coni ţe rîvnitoare în apărarea credinţei, vorbeşte cam tot de aceleaşi 
probleme. 

Despre dumnezeirea Duhului Sfînt ne vorbeşte Sfîntul Vasile în 
multe alte locuri, accentuînd îndeosebi faptul că dacă n-ar fi în El pu- 

65. între ele amintim în chip deosebit cele de sub nr. 8 şi 38, deşi unii le atribuie 
fratelui său Grigorie. 

tcre dumnezeiască nu s-ar putea explica în general creşterea şi dezvol¬ 
tarea Bisericii în lume 66 . 

O importanţă deosebită prezintă epistola 125, care este o mărturisire 
de credinţă semnată de mai mulţi episcopi, între ei şi de Eustaţiu de Se- 
bosta, vechi admirator ai lui Arie şi foarte nestatornic în ale credinţei , 
între altele susţinînd că Duhul Sfînt ar fi numai făptură, nu Dumnezeu. 

Dar cele mai importante sînt cele 4 epistole adresate Sfîntului Amfi- 
lohiu de Iconium 67 , în care Sfîntul Vasile răspunde la o serie întreagă 
de întrebări de ordin apologetic, moral şi dogmatic. Astfel: despre pu¬ 
terea de cunoaştere a raţiunii omeneşti, despre fiinţa şi energiile di¬ 
vine, despre fiinţă şi ipostas, despre cunoaştere şi credinţă, despre destin 
şl Providenţă, despre egalitatea fiinţială a persoanelor divine. 

Din atenţia deosebită pe care o purta monahilor Sfîntul Vasile tri¬ 
mite asceţilor de sub îndrumarea sa 68 o lungă scrisoare în care le atrage 
atenţia să nu se încreadă în calomniile care circulau la adresa lui, e 
drept şi din pricină că nu propovăduiau corect credinţa despre deofiin- 
ţimea Fiului şi a Duhului Sfînt cu Tatăl, dar poate şi mai mult din pri¬ 
cina intrigilor şi a intereselor personale, încît au încercat să introducă 
şl doi spioni printre călugării din aşezământul Sfîntului Vasile, care spoi 
au fost demascaţi ca fiind o acţiune nedemnă a episcopului Eustaţiu. 

O altă înscenare nedemnă a acestui Eustaţiu este învinuirea adusă 
Siîntului Vasile că ar întreţine relaţii cu Apolinarie şi ar susţine chiar 
învăţături ale acestuia, întrucît ar exista şi unele dovezi scrise pe care 
Eustaţiu le-a şi multiplicat, râspîndindu-le printre cei prezenţi la întru¬ 
niri ! Amărît peste măsură, marele ierarh răspunde mai întîi într-o lun¬ 
gă epistolă adresată direct lui 69 , dar în acelaşi timp plîngîndu-se de 
«lipsa de bună credinţă» şi de duplicitatea acestui om, revine în multe 
din epistole asupra acestor «relaţii» care ar fi existat între el şi Apoli¬ 
narie. Mai tîrziu, Sfîntul Vasile a cerut să se aducă de faţă dovada ori¬ 
ginală a scrisorii, care de fapt era numai o copie falsificată. In al doilea 
rînd, el recunoaşte că a scris acelui om înainte cu 20 —25 de ani, dar 
numai o scrisoare conţinînd simple salutări, fără să fi susţinut vreodată 

66. Epist. 113—114. 

67. Epist. 233—236. 

63. Epist. 226. 

69. Epist. 223. Istoricul Socrate (Ist. bis. I, 3, 14) afirmă că unii spun că Eustaţie 
ar fl autorul Asceffcon-ului lui Vasile. N-am putut avea la îndemînă studiile lui 
J. Grlbomont, Illstolre du texte des Ascktiques de Saint Basile, Louvain, 1953. 








vreuna din «Învăţăturile stricate» ale acestui eretic. Dar Înscenarea se 
vede că a avut un ecou destul de puternic intre contemporani, Incit 
mulţi dintre corespondenţi, episcopi, călugări, preoţi ori simpli laici îl 
Întreabă 70 . Iată ce declară el în scrisoarea către preotul Genethlios : 
«Niciodată pînă acum nu m-a chemat nimeni vreme de atîţia ani să mă 
judece că aş fi susţinut aşa ceva. N-am scris, nu aprob astfel de rătăciri 
(ca ale lui Apolinarie) şi le anatematizez chiar, pentru că el confundă 
ipostasele ca şi Sabelios» 71 . 

In general, cum am mai amintit, Sfîntul Vasile a luat asupra sa, în- 
cepînd cu anul morţii Sfîntului Atanasie (2 mai 373), rolul de condu¬ 
cător al apărătorilor crezului ortodox stabilit la Niceea, încercînd să 
adune într-un front unic toate grupările separate ale Bisericii. Din pă¬ 
cate, reacţiunea atingea etapa maximă de prigoană. Grigorie de Nyssa, 
fratele Sfîntului Vasile, urma să fie şi el arestat 72 . Unul din vechii apă¬ 
rători ai crezului niceean Marcel de Ancira a greşit, îmbrăţişînd păreri 
apropiate de ale lui Sabelios şi Apolinarie. Epistolele 243 şi 263 descriu 
ultimele încercări disperate ale Sfîntului Vasile către papa Damasus şi 
către episcopii apuseni pentru a-i veni într-ajutor. Sinodul de la Cizic din 
anul 376 agravase şi mai mult situaţia. Noroc cu precipitarea evenimen¬ 
telor, care au adus şi moartea lui Valens, în anul 378, şi care va în¬ 
semna rechemarea din exil a tuturor episcopilor în frunte cu Eusebiu de 
Samosata, căruia Sfîntul Vasile i-a asigurat şi acolo, în Tracia, unde fu¬ 
sese surghiunit, trimiterea regulată a corespondenţei 7S . 

Peste toate amărăciunile nu trebuie să uităm opera caritativă, spri¬ 
jinită cu tot entuziasmul de Sfîntul Vasile. Scrisorile 27 şi 31 ne infor¬ 
mează despre activitatea lui în timpul foametei din anul 368. Intr-o e- 
pistolâ el invită pe Sfîntul Amfilohiu de Iconium să-i viziteze azilul de 
săraci n , iar din alte epistole 75 aflăm că şi la ţară horepiscopii săi (epis¬ 
copii de la ţară) organizaseră astfel de aşezăminte de binefacere 76 . Astfel 
de lucrări îl ajutau pe sfînt să-şi uite accentele de mizantropie 77 sau de 
susceptibilitate exagerată de care dădea uneori dovadă, poate din pri- 



70. Epist. 129, 131, 224, 244, 263, 265. 

71. Epist. 224. 

72. Epist. 100, 225, 237. 

73. Epist. 141, 223, 239, 268. 

74. Epist. 175. 

75. Epist. 162, 163, 164. 

76. Epist. 53, 54. 

77. Epist. 244. 

cina sănătăţii lui greu încercate, dai desigur şi din cauza nimicniciei con¬ 
temporanilor. 

De altfel va rămîne pentru de-a pururea strădania sa pilduitoare de 
ajutorare, de apărare şi de ocrotire a intereselor tuturor celor ce-1 soli¬ 
citau. In această categorie se grupează cele mai multe din epistolele 
sale, pe care cititorul ar ii bine să le aibă sub ochi în mod deosebit 
spre a înţelege mai uşor de ce acest sfint ierarh a primit încă de pe 
cînd era în trup supranumele de «cel Mare». De aceea găsim potrivit 
de a înşira 78 chiar şi numai cu numărul aceste epistole: 15, 32 —33, 
35--37, 73, 83—85, 88, 96, 104, 107—111, 142—143, 147—149, 177—180, 
273—276, 280—281, 284—299, 303, 305—309, 311—313, 315—319. 

Nu vom avea deplin rotunjită personalitatea Sfîntului Vasile dacă 
nu vom lua în atentă considerare munca sa de disciplinare a clerului şi 
in general de îmbunătăţire a moralităţii tuturor credincioşilor încredin¬ 
ţaţi lui spre păstorire. Clasice au rămas cuvintele lui prin care comba¬ 
te simonia : «Mi s-a umplut sufletul de durere aflînd acest lucru care nu 
părea de crezut. Dacă după ce va primi scrisoarea mea va mai săvîrşi 
vreunul asemenea fapte, acela va trebui să fie îndepărtat de la altar, cău- 
tîndu-şi loc altundeva» 79 . 

Ne putem închipui cum vor fi sunat în urechile multora cuvinte ca 
acestea : «M uit mă întristează faptul că de acum canoanele Părinţilor 
au ajuns să fie trecute cu vederea», scrie el horepiscopilor. «Să curăţiţi 
în întregime Biserica, scoţînd din sînul ei pe cei nevrednici, iar în viitor 
să nu primiţi decît pe cei vrednici» 80 . 

Cam atît am crezut necesar să spicuim din mulţimea epistolelor 
sale spre a înţelege de ce au zis mulţi din cei care i-au apreciat scrisul 
că epistolele formează «fără îndoială partea cea mai importantă a acti¬ 
vităţii literare a Sfîntului Vasile» 81 . 

Pentru că, în fond, în ciuda «neîndrăznelii şi timidităţii tipice» 82 de 
care vorbeşte într-o scrisoare, oricît de mult s-ar scrie despre viaţa şi 
opera acestui om, totuşi ai impresia că n-ai spus destul şi că mereu râ- 
mln şi altele care ar trebui spuse. 

Despre limba epistolelor Sfîntului Vasile s-a scris cu elogii. Cu toate 
că se întîlnesc în scrisul său şi unele expresii forţate, unele din ele cu- 
prinzînd expresii compuse din 2 —4 cuvinte 83 sau unele provincialisme, 

78. Y. Courtonne, op. cit., I, XI—XII. 

79. Epist. 53. 

00. Epist. 54. 

81. M. Balanos, Patrologia, Atena, 1930, p. 30i. 

JI2. Epist. 48. 

83. A se vedea, de pildă, în epistolele 40 şi 365 cîteva specimene de acest soi. 

totuşi *dintre toate operele corespondenţa sa a fost cea mai îngrijită şl 
prin urmare şi cca mal citită» 88 . 

Pe lingă laudele pe care i le-au adus dintre contemporani Stîntul 
Grigorie de Nazianz şi marele retor Libaniu, amintim cele spuse de pa¬ 
triarhul hoţie 85 : «in toate scrierile sale Vasile e excelent: abil in mâ¬ 
nuirea stilului curat, clar şi just, cu un cuvlnt demn de tribuna şi de ca¬ 
tedra cea mai clasică. Atunci cind e vorba de ordinea şi de curăţia gîn- 
durilor, el străluceşte in primul rind, nimeni nu-î întrece : vrea să con¬ 
vingă, e plăcut, sclipitor, stilul e curgător, spontan. în aşa măsură con¬ 
vinge stilul. De aceea cine ar lua ca model predicile sau scrisorile lui, 
unul ca acela, în caz că nu-i de tot ignorant, n-ar mai avea nevoie nici 
de Demostene, nici de Platon». Ceea ce-i mai important decît totul, cum 
însuşi declara, el nu scria ca să afişeze, ci ca să zidească sufleteşte 86 , 

Nu-i de mirare că un polihistor ca Erasmus de Rotterdam îl socotea 
cel mai mare cuvîntător al antichităţii creştine 87 , iar un Cassiodor găsea 
în scrisul lui cea mai reuşită încercare de reînviere a stilului antic atti- 
cizant S8 . Un contemporan de al nostru subliniază şi el că «taina scri¬ 
sului lui a constat tocmai în faptul că a îmbrăcat adevărul veşnic al 
creştinătăţii în haina frumoasă a limbajului clasic» 89 . Şi totuşi hotărîrea 
unanimă a creştinătăţii, care a ridicat pe vremea lui Alexie Comnenul 
(1081 — 1118) la treaptă de cinstire şi de sfinţenie deosebită vrednicia 
Sfinţilor «Trei Ierarhi», a fost faptul că în ce-i privea pe el şi-a pus 
«toată puterea pentru reclădirea Bisericii lui Dumnezeu», cum mărtu¬ 
risea adeseori in epistolele sale. 

E drept că în colecţia scrisorilor sale sînt unele care au fost atri¬ 
buite altor scriitori. Totuşi noi am tradus întreaga colecţie de 366 epis¬ 
tole, aşa cum se află ele în ediţia Migne şi în cea publicată de Yves 
Courtonne, semnalînd, desigur, în locul respectiv care dintre epistole au 
iost socotite neautentice sau apocrife. Iată, după o publicaţie recentă 90 ,. 


84. A. Pueck, Histoire de la litterature grecque chretienne, Paris, III (Par, 1930). 

85. Fotie, Biblioteca, cod 141 şi 143, Migne, P. L., 103, 310, 420—421. 

86. Epist. 135. Dacă există şi destule pagini cu perioade lungi de Iraze retorice,, 
în schimb nu i se poate tăgădui sinceritatea şi buna crediniă. 

87. In pref. ed. din Basel a scrierilor sale. 

88. Institutiones, Migne, P. L., 70, 1110. 

89. St. Papadopulos, Mersul ginditii teologice a Sf. Vasile, în «Mitrop. Ardealu¬ 
lui», 1979. 

90. P. F. Fedwick, A Commentary oi Gregory of Nyssa ort the 38-th Letter ot 
Basil o! Caesareea, în «Orientalia Christiana Periodica», Roma, 1978, pag. 32. Acest 
autor numără 368 de epistole atribuite Sfîntului Vasile, între ele aflîndu-se şi una 
scrisă pe papirus. 

Întrucît nu-i uşor să deduci unde se foloseau în epistole formele pluralului de 
politeţe şi cel maiestativ am căutat o formulă intermediară, mai apropiată cititorului 
de azi. Altfel era greu să alegi între trei astfel de termeni folosiţi într-o singură 
epistolă (cf. ep. 143). 

JJsta acestor epistole: 8, 10, 16, 39—45/ 47, 50, 81, 166 — 167, 169—171, 
189, 197, 2 ; 321 , 347—360, 365—368 şt probabil 46. 

Mulţumind. Bunului Dumnezeu pentru bucuria de a putea prezenta 
cititorilor noştri cuvîntul atlt de ziditor al scrierilor marelui ierarh din 
■Cezareea Capadochiei, rog din toată inima pe acest mare siînt să-mi iie 
Împreună rugător către Cel de Sus pentru eventualele neajunsuri ale 
unei lucrări atlt de grele, iar Preafericitului nostru Patriarh Teoctist îi 
adresez cu acest prilej întregul meu omagiu de gratitudine pentru posi¬ 
bilitatea de a putea evoca în limbajul lui duhul de mare îndrumător 
şi de mare dascăl al celui care a fost Sfîntul Vasile cel Mare. 

SCRISORI DATlND ÎNAINTE DE EPISCOPAT 


EPISTOLA 1 

Către Eustaţiu Filozoful 1 
Scrisă prin anal 356 


îmi pierdusem deja nădejdea din pricina nedreptăţilor sorţii, datorită 
cărora a apărut mereu cîte o piedică în calea întîlnirii noastre, dar, în- 
tr-un chip minunat, tu mi-ai redat entuziasmul şi m-ai mîngîiat prin 
scrisoarea trimisă. Ajunsesem aproape să mă întreb dacă nu cumva e 
drept ceea ce spun adeseori cei mai mulţi oameni, că există o necesitate 
şi un destin care dirijează treburile noastre, atît cele mărunte, cît şi cele 
mai importante, şi că noi oamenii nu sîntem stăpîni pe nimic. Or, în caz 
că lucrurile nu stau chiar aşa, atunci nu cumva un noroc oarecare rîn- 
duieşte parcă toată viaţa omului ? Vei înţelege mai bine şi rostul acestor 
gînduri, cînd vei afla pricinile care m-au adus aici. 

Părăsisem Atena dispreţuind stările de lucruri de acolo din pricina 
renumelui ce-1 aveai ca filozof. Am trecut în grabă, prin oraşul aşezat 
pe malurile Helespontului 2 , aşa cum nici un Odiseu n-a făcut-o ca să 
scape de cîntecele fermecate ale sirenelor 3 . Şi Asia Mică mi-a stîrnit 
multă admiraţie, eram însă grăbit s-ajung în metropola acestei provincii 4 . 
Deîndată ce am ajuns acasă te-am căutat ca pe tot ce aveam mai de preţ, 
dar nu te-am putut găsi, pentru că mi s-au ivit multe şi variate piedici. 
Căci se vede c-a fost un destin necruţător să mă îmbolnăvesc, iar din pxi- 



1. Filozof păgîn admirat de Sf. Vasile atît de mult, Sncît chiar şi după întoarcerea 
din călătoriile pe la locaşurile mînăstireşti din Orient, dorea să-l revadă. J. Gribo- 

mont (Eustaţiu de Sebasta şi călătoriile tlnărului Vasile din Cezareea, în «Revue d'hist. 
eccles., 1959) identifică pe acest Eustaţiu cu viitorul episcop de Sebasta, cu care va avea 
destule conflicte, dar cu care se va împăca pînă la urmă. De la el a luat unele su¬ 
gestii în privinţa vieţii monahale, dar a şi combătut orientarea îngustă şi potrivnică 
societăţii acestuia. 

2. Constantinopol. 

3. Odiseea, M 158. 

4. Cezareea Capadochiei. 


J 

cina aceasta să stau departe de tine, şi astfel să nu pot veni împreună cu 
tine, cînd a fost vorba să pleci prin „Orient, iar cînd, în sfîrşit, după ne¬ 
numărate oboseli, am ajuns în Siria, s-a întîmplat să nu mă pot întîlni 
cu filozoful meu, care plecase între timp în Egipt. Şi iarăşi am fost ne¬ 
voit să pornesc la drum, de astădată spre Egipt, cum zice poetul 5 , «un 
drum lung şi greu», dar nici aici n-am găsit pe cine căutam. 

Atît de nefericit mă simţeam în dorinţa mea, încît îmi venea ori să 
apuc drumul spre Persia şi să mă afund în căutarea ta cît mai departe 
cu putinţă «prin ţinuturile barbarilor» (căci de bună seamă că şi pînă 
acolo ajunseseşi, atît de mare era răutatea diavolului) ori, dacă nu, să 
rămîn aici, în ţara lui Alexandru, ceea ce s-a şi întîmplat. De altfel se 
pare că dacă aş fi renunţat să te caut, aşa cum se ţine mielul credincios 
de păstorul lui, tu te-ai fi încumetat să treci pînă şi dincolo de pădurea 
Nyssei din India 6 , iar dacă s-ar fi găsit pe pămînt vreun colţ mai înde¬ 
părtat, tu te-ai fi rătăcit şi pînă acolo ? 7 Dar de ce atîtea vorbe ? 

Ca să încheiem, acum cînd şi tu trăieşti în aceeaşi ţară cu mine, se 
vede că nu mi-a fost dat să mă reîntîlnesc cu tine, fiind împiedicat de 
îndelungate suferinţe. Şi dacă şi de acum înainte aceste boli vor fi tot 
atît de grele, atunci nici măcar iarna nu voi putea să reîntîlnesc pe 
înţelepciunea Ta. Nu sînt oare toate acestea nişte isprăvi ale destinului, 
Cum te'exprimai tu însuţi? Nu sînt ele un fel de fatalitate? Astfel de 
nepotriviri n-au întrecut oare pînă şi legendele poeţilor privitoare la 
Tantal ? 8 . Dar, cum spuneam mai adineauri, acum mă simt mai bine dato¬ 
rită epistolei Tale şi de acum nici nu mai stărui în vechile mele păreri. 
Eu spun că trebuie să fim recunoscători lui Dumnezeu atunci cînd ne 
face părtaşi la bunătăţile Sale, dar nu trebuie să ne supărăm nici cîpd 
El nu ni le dăruieşte îndată. Aşa şi noi, în caz că îngăduie să ne reîntîlnim 
unul cu altul, să vedem în acest lucru Binele cel mai mare 9 , precum şi 
plăcerea cea mai aleasă, dar dacă El amînă reîntîlnirea noastră, atunci 
şă suferim această durere cu blîndeţe şi răbdare pentru că fără îndoială 
că. El rînduieşte treburile mult mai bine decît am putea s-o facem noi 
înşine. 

5. Odiseea, D 483. 

6. Oraş, în Pakistanul de azi, socotit de cei vechi patria lui Dionisos. 

7. Ficţiune literară folosită de Sf. Vasile spre a arăta dorul său după viaţa mo¬ 
nahală. 

8. După mitologia greacă, rege al Frigiei, osîndit la foame şi sete veşnică pentru 
yina de a-şi fi servit propriul său fiu la un ospăţ, dat zeilor. 

9. Frumoasă încheiere cu referire la Binele cel mai mare după ce a început amin¬ 
tind de credinţa în destin. Regret că n-am putut avea la îndemînă studiul lui J, Gri- 
bomont, Eustathe le Philosophe et Ies voy ages du jeune Basile de Cesaree, în «Rev. 
d'hist. eccl.», 1959, p. 115—124. 

EPISTOLA 2 

Către prietenul Grigorie (de Nazianz) 1 

(din timpul retragerii 360—361) 

I 

Ţi-am recuposcut scrisoarea aşa cum recunoşti îndată pe copiii 
prietenilor, a căror înfăţişare seamănă leit cu aceea a părinţilor lor. într- 
adevăr, ţine de felul tău tipic de judecată afirmaţia făcută înainte de a 
şti‘ceva despre modul în care vieţuim şi sîntem organizaţi aici, anume 
ca frumuseţea acestui peisaj 2 n-ar putea fi un imbold serios, în stare 
să-ţi provoace o astfel de stare sufletească, încît să doreşti să vii aici 
cu noi. Se vede că în socotelile tale toate cele pământeşti sînt nimic în 
comparaţie cu fericirea făgăduită de Evanghelie. 

Mi-e ruşine oarecum şi mie să descriu cu amănuntul ceea ce fac 
ziua şi noaptea în aceste locuri retrase. E drept că am părăsit viaţa de 
oraş, socotind-o prilej pentru tot felul de răutăţi. Dar pe mine însumi 
n-am reuşit încă să mă depăşesc. Dimpotrivă, am ajuns asemenea celor 
ce călătoresc pe. mare, care, din pricina neobişnuinţei în ale navigaţiei, 
devin neliniştiţi, simţind că-i apucă răul de mare, sînt prost dispuşi din 
prţcina legănării corăbiei, văzîndu-se zguduiţi cînd dintr-o parte cînd 
din alta, iar atunci cînd urcă într-o barcă ori într-o luntre îi apucă răul 
şi ameţeala, pentru că greaţa şi crizele de ficat i-au însoţit peste tot. 

Cam printr-o astfel de stare sufletească trec şi eu, întrucît pretutin¬ 
deni port încă încuibate în mine patimi, care continuu mă tulbură, aşa 
ca din toată această schimnicie şi retragere în singurătate încă n-am 
dobîndit aproape nimic deosebit 3 . 

' In orice caz, din cîte ar trebui să facem şi prin care ne-am putea în¬ 
vrednici să păşim pe urmele Celui Care ne-a arătat calea mîntuirii, 
atunci cînd ne-a zis «Oricine vrea să vină după Mine, acela să se lepede 
de sine, să-şi ia crucea sa şi sădMi urmeze Mie» 4 , cele mai importante 
sînt următoarele. 

II 

Mai întîi sîntem datori să ne păstrăm liniştea cugetului, care e ca 
un ochi. După cum ochiul, care se roteşte încontinuu, cînd într-o parte, 

1, Poate tocmai fiindcă se deosebeau profund în temperament-şi atitudini, cei doi 
mari părinţi s-au iubit şi s-au întregit, iar pînă la urmă au format un cuplu ideal, nu 
numai pe băncile universităţii din Atena, ci şi mai tîrziu, în viată. 

2. Annisi, actuala Sunisa, la marginea Neo-Cezareii, la 8—10 stadii de satul Ibora, 
pe malul rîului Iris. 

3. Sincer şi modest, Sfîntul Vasile vrea să cîştige pe Grigorie şi printr-o susţinută 
ironie. 

4. Matei 16, 24. 

c!nd într-alta, odată tn sus, altădată în Jos, nu e în stare să vadă lim¬ 
pede ce se află în faţa lui, ci trebuie mai întîi să-şi fixeze privirea spre 
obiectul pe care vrem să-l cercetăm, tot aşa nici mintea omului nu-i in 
stare să vadă limpede adevărul atunci cînd ea este asaltată de nesfîrşite 
griji lumeşti. Pe cel care încă nu-i unit prin legătura căsătoriei 5 îl tul¬ 
bură adeseori furia patimilor, pofte greu de potolit şi tot felul de do¬ 
rinţe trupeşti primejdioase, pe cîtă vreme pe cel care trăieşte în legă¬ 
tură familială îl iau în primire alte soiuri de griji; dacă n-are copii, 
le va duce dorul ,• dacă are, îl neliniştesc grijile pentru creşterea lor, 
pentru supravegherea soţiei, pentru gospodărirea familiei, pentru con¬ 
trolul asupra slugilor, pierderile la contracte, certurile cu vecinii, neplă¬ 
cerile de la tribunale; frica de faliment în comerţ,- munca pînă la ex¬ 
tenuare în agricultură. 

Fiecare zi posomorăşte sufletul cu cîte o supărare nouă, pe cînd 
nopţile, care preiau îngrijorările zilelor, amăgesc şi mai mult cugetele 
cu nălucirile lor. Faţă de toate acestea există numai o singură scăpare : 
să te desparţi cu totul de grijile lumeşti. Dar despărţirea de lume nu în¬ 
seamnă pur şi simplu plecare trupească din mijlocul ei, ci rupere sufle¬ 
tească de poftele trupeşti în aşa măsură, încît să nu simţi dorul de a trăi 
în oraş, de a avea casă, avere, prieteni, proprietate personală, mijloace 
proprii de trai, pofta de a face comerţ, de a apărea la întruniri publice, 
de a nu te mai dori după învăţături omeneşti, în schimb să fii gata să 
primeşti în inimă îndrumări izvorîte din învăţătura dumnezeiască. Şi o 
astfel de pregătire a inimii însemnează tocmai dezvăţul de obişnuinţele 
rele, care puseseră pînă atunci stăpînire pe ea. Nici pe tăbliţa de ceară 
nu poţi scrie dacă n-ai şters de pe ea ceea ce a fost scris acolo înainte, 
dar nici în suflet nu se pot întipări învăţăturile dumnezeieşti dacă nu 
s-au scos din el mai întîi prejudecăţile obişnuinţei. De aceea, în vederea 
acestui scop, retragerea noastră aici, în singurătate, ne este de cel mai 
mare folos, pentru că potoleşte patimile, dînd prilej minţii să le stîr- 
prască cu totul din suflet. Căci, după cum fiarele îmblînzite sînt uşor 
de fttăplnlt dacă le arătăm iubire, tot aşa şi dorinţele puternice, cum sînt 
poftele, mîniile, temerile şi mîhnirile, aceste rele care înveninează su¬ 
fletul, pot fi potolite prin viaţă trăită în linişte, în loc să le aţîţăm, să 
le aprindem mai tare prin tulburare neîncetată, şi astfel le biruim mai 
uşor prin puterea minţii. Cu o condiţie : să fie locul măcar aşa cum este 

5. Desigur, Sfîntul Vasile nu condamnă căsătoria. Aici se are în vedere ruperea 
(le "duhul lumii», care Intr-un fel e normativă pentru toţi creştinii, nu numai pentru 
moimlil 

al nostru de aici, rupt de orice contact cu lumea, Incit asceza continuă 
să nu fie întreruptă prin nimic exterior 6 . 

Deprinderea evlaviei hrăneşte sufletul cu gîndiri cereşti. Şi ce lucru 
poate fi mai fericit decît să imiţi, aici pe pămînt, cetele îngerilor, care 
mlnecă la rugăciune încă din revărsatul zorilor şi preamăresc pe Făcă¬ 
torul lumii în laude şi în cîntece, iar după ce soarele a ajuns să strălu¬ 
cească pornesc la muncă însoţind astfel pe om pretutindeni în rugăciuni, 
punînd în muncă imnuri de laudă, aşa cum ai da gust mîncărurdlor 
atunci cînd pui în ele sare şi mirodenii ? Căci mîngîierea imnurilor ne 
revarsă în suflet într-adevăr o stare de adîncă seninătate şi voioşie. 

Aşadar liniştea este începutul curăţirii 7 . Cînd ai linişte sufletească 
atunci nici limba nu mai discută despre lucruri omeneşti, nici ochii nu 
se mai răsucesc să surprindă culorile frumoase ori simetria organisme¬ 
lor trupeşti, după cum nici auzul nu tulbură puterea sufletului prin 
ascultarea cîntecelor compuse anume ca să placă, sau prin vorbe ale 
oamenilor uşuratici sau înfumuraţi, lucruri care se ştie că au putere 
deosebită de a slăbănogi trezvia sufletească. Căci mintea care nu se îm¬ 
prăştie şi n-o ia razna prin simţuri spre lucruri omeneşti se întoarce 
acasă şi se ridică prin puterile sale ca să cugete la cele dumnezeieşti. 
Şi cu cît e mai pătrunsă şi mai luminată de acea frumuseţe, cu atîta îşi 
uită parcă şi de cele trecătoare şi nu mai da prea mult pe hrană, nici nu 
se îngrijorează de îmbrăcăminte, ci, liberă de griji pămînteşti, îşi în- 
* dreaptă întreaga rîvnă spre dobîndirea bunătăţilor celor veşnice, ne- 
voindu-se numai după înţelepciune şi bărbăţie, după dreptate şi cumpă¬ 
tare 8 , precum şi după celelalte virtuţi care izvorăsc din acestea şi care 
dau apoi putinţa creştinului să-şi îndeplinească toate datoriile vieţii. 

III 

Dar calea de căpetenie pentru descoperirea adevărului mîntuitor 
este cercetarea Sfintelor Scripturi, pentru că în ele ni s-au transmis atît 
poruncile privitoare la faptele noastre, cît şi vieţile fericiţilor bărbaţi, 
care stau în faţa noastră, vrednice de a fi imitate ca nişte icoane vii 

6. In fond, sfîntul Vasile nu predica fuga de lume, de societate, ci în primu 
rînd ancorarea în activism. Cf. R. Truecker, Politische u. soziaigeschichtiiche Studicr 
zu der Basiliusbrieien (Diss. Frankfurt, 1960), Bonn, 1961. Dem. Savramis, Theologk 
und Gesellschalt, Munchen, 1971. 

7. Tou—revenirea în sine (ETtâveijju ei caso»ni>v) vor fi doi piloni de bază în spi 
ritualitatea răsăriteană vreme de peste 1000 de ani, culminînd cu isihasmul. 

8. E vorba de virtuţile cardinale, cf. P. S. Timotei Lugojanul, Spiritualitatea s/în 
j tutui Vasile, în volumul «Sfîntul Vasile cel Marg», Bucureşti, 1980, p. 105 ş.u. 

ale Vieţuirii în Dămnezeu. Şi astfel, în orice parte simte fiecare creş¬ 
tin că-i lipseşte ceva, aici îşi află, ca într-o farmacie de obşte, leacul 
potrivit pentru boala lui, bineînţeles dacă va fi hotărît să-şi urmeze 
modelul. 

De pildă, dacă îndrăgeşte cineva fecioria, citeşte adeseori istoria 
lui’ Iosif 9 , învăţînd din faptele lui cum să se păstreze curat, şi anume 
mr numai să se înfrîneze de la plăcerile trupeştii ci şi cum să stăruiască 
mai mult în virtute. Bărbăţia o poate învăţa de la Iov, care nu numai 
cînd viaţa i s-a schimbat cu totul, încît într-o clipită din băgat a ajuns 
sărac şi din tată a mulţi copii să nu mai aibă nici unul, a rămas neclintit, 
păstrîndu-şi tot timpul neîncovoiată credinţa sufletului său, ci n-a cîrtit 
de mînie nici atunci cînd prietenii veniţi să-l mîngîie l-au luat în rîs şi 
i-au sporit prin aceasta şi mai mult durerea. Şi iarăşi, dacă chibzuieşte 
cineva cum ar fi cu putinţă ca în acelaşi timp să fie şi blînd şi mărini¬ 
mos, încît şi de mînie să se folosească prin blîndeţe ca de o unealtă îm¬ 
potriva răutăţii oamenilor, atunci va afla pe David curajos în faptele 
lui războinice, dar blînd şi stăpînit în răspunsurile faţă de duşmani. Tot 
aşa a fost şi Moise, care cu grea mînie şi-a ridicat întreaga lui statură 
împotriva tuturor celor care au păcătuit faţă de Dumnezeu, dar cînd a 
fost vorba de învinuirile care i s-au adus, el a răbdat toate cu senină¬ 
tate sufletească. Şi peste tot, aşa cum pictorii, care zugrăvesc icoanele 
după model, îşi îndreaptă încontinuu privirile spre original, ca să-i poată 
prinde aidoma trăsăturile, tot aşa şi cel ce vrea să se desăvîrşească în 
toate felurile trebuie să privească la vieţile acestor sfinţi ca la nişte 
icoane vii şi lucrătoare şi să-şi însuşească bunătăţile lor, urmîndu-le 
întocmai. 

IV 

Dar şi rugăciunile, care însoţesc citirile biblice, fac sufletul mai în¬ 
tinerit şi mai îmbunătăţit, pe măsură ce acesta se simte mai plin de dorul 
după Dumnezeu. Căci rugăciunea cu adevărat bună este aceea care face 
să se înfiripeze în suflet o concepţie clară despre Dumnezeu, iar sălăş- 
luirea lui Dumnezeu în noi constă tocmai în a avea pe DumneZeu temei- 
nicit în gînd. Numai atunci devenim temple ale Duhului, cînd gîndirea 
statornică la El nu se mai lasă întreruptă de grijile pămînteşti şi cînd 
cugetul nu se lasă tulburat de patimi trecătoare. Cel ce iubeşte pe Dum¬ 
nezeu lasă totul de-o parte şi se retrage în el, alungind orice patimă 
care-1 aţîţă spre necumpătare şi săvîrşind fapte care duc la virtute. 

9. Istoria lui Iosif, aşa cum ne-o descriu imnele şi sinaxarul Săptămînii Patimilor 
e foarte apropiată de cugetarea Sf. Vasile. 

Şi mai întîi de toate trebuie să ne străduim să nu folosim cuvintele 
în chip neînţelept, să nu punem întrebări în chip arţăgos, nici să răspun¬ 
dem, necuviincios, să nu îptrerupem pe om cînd acesta povesteşte ceva 
folositor, nici să nu intervenim forţat peste alţii; cu un cuvînt, şă păs¬ 
trări} .măsură atît la vorbe, cît şi la ascultare. Să nu ne fie ruşine să ne 
m^i cultivăm, dar nici să nu ţinem învăţătura numai pentru noi, fiind 
invidioşi cînd şi alţii ar vrea să înveţe, asemănîndu-ne cu femeile 
desfrînate, care prezintă pe copiii altora ca şi cum ar fi ai lor, ci să re¬ 
cunoaştem deschis cine este părintele cuvintelor respective. Să alegem şi 
o intonaţie naturală în vorbire, care să nu pună în situaţie neplăcută pe 
cel mai slab de ureche, dar nici să nu-1 supere prin grăire prea tare, să 
ne examinăm mai întîi în noi înşine ce avem de spus şi abia după aceea 
să ne exprimăm. Să nu fim morocănoşi în discuţii, ci atrăgători în vor¬ 
bire, dar să nu căutăm să folosim un anume grai uşuratic, ci să păstrăm 
farmecul poveţelor binevoitoare. Chiar şi cînd sîntem. siliţi să mustrăm, 
de fiecare dată să ne ferim de a fi grosolani, pentru că numai dacă ai 
dat dovadă mai întîi tu însuţi că eşti modest şi smerit, numai atunci te 
vei putea apropia uşor de cel care are nevoie de îndreptare. Căci ade¬ 
seori ne este de folos acest fel de pedepsire întrebuinţat de proorocul 
care atunci cînd a greşit n-a pronunţat el însuşi sentinţa la condamna¬ 
re 10 , ci a făcut apel la o altă persoană, pe care a făcut-o ca judecător al 
propriului său păcat, pronunţînd dinainte pedeapsa care ar fi căzut pe 
el, ca să nu-1 mai poată acuza acum cineva care l-ar fi confundat. 

t 

VI 

Unui suflet smerit şi retras îi stă bine o privire serioasă şi îndrep¬ 
tată numai spre pămînt, o ţinută mai puţin pretenţioasă, o frizură nu 
pre.a îngrijită, o îmbrăcăminte mai ponosită, încît ceea ce se vede la 
cei ce ţin doliu să apară la noi ca ceva nesilit. Rasa să fie strînsă uşor 
cu o centură pe corp, brîul să nu stea deasupra coapselor, pentru a nu 
asemăna pe călugăr femeilor, dar nici să nu fie prea liber încît haina să 
apară încreţită, căci aceasta ar fi semn de moleşire. Nici umbletul să nu 
fie prea tărăgănat, ca şi cum ar da dovadă de slăbănogire a sufletului, 
dap nici să nu fie prea grăbit sau prea pompos, ceea ce ar trăda o răsco¬ 
litoare agitaţie lăuntrică. Rostul îmbrăcămintei este unul singur, acela 

de a acoperi trupul după necesitate, atlt lama cit şl vara, dar Ia haine 
nu trebuie căutate nici culori înflorite, nici ţesături fine şi moi, pentru 
cft dacă ar umbla cineva neapărat după haine şi culori deschise ar da 
pe faţă dorul după înfrumuseţare, ca femeile care, de dragul modei, îşi 
boiesc obrajii şi părul cu sulemeneală străină. Dar şi grosimea ţesăturii 
trebuie să fie de aşa fel încît să nu trebuiască să mai fie luată peste 
■ea încă o a doua îmbrăcăminte pentru a ţine mai cald celui ce o poartă. 
In acelaşi timp şi încălţămintea trebuie să fie din material ieftin, dar 
lucrată în aşa fel încît să corespundă întru totul necesităţii. 

Desigur, dacă în privinţa îmbrăcămintei se cade să ne mărginim la 
strictul necesar, tot astfel şi cînd e vorba de hrană, e de ajuns pentru 
întreţinere plinea, iar pentru sete, apa, pe lingă care se va adăuga con¬ 
sumarea diferitelor legume pentru menţinerea vigorii trupeşti, în mă¬ 
sura în care sînt necesare. La masă nu trebuie să se vadă că mîncăm cu 
lăcomie, ci să păstrăm tot timpul stăpînire de sine, seninătate şi cum¬ 
pătare în toate, nelăsînd nici atunci cugetul să rătăcească departe de 
Dumnezeu, ci şi din prilejul gustării alimentelor şi din felul în care e 
alcătuit organismul, pe care îl hrănim, să facem prilej de preamărire a 
lui Dumnezeu, întrucît pînă şi din multele soiuri de bucate lăsate pen¬ 
tru întreţinerea trupului omenesc se poate vedea că ele au fost lăsate 
de Ziditorul tuturor lucrurilor; înainte de a ne aşeza la masă, se cade 
să înălţăm sufletul către Dumnezeu rugîndu-L să ne învrednicească de 
darurile Lui atît în prezent, cît şi pentru cele ce ne rezervă pentru 
viitor. După prînz trebuie să ridicăm iarăşi cugetele spre Dumnezeu spre 
a-I mulţumi pentru toate darurile primite şi spre a-I implora bunătatea 
pentru cele pe care ni le-a făgăduit. Trebuie să se rînduiască pentru 
masă o anumită oră, aceeaşi în fiecare zi, din 24 ore ale zilei; numai 
această oră să fie închinată grijii de trup, pe cînd pe celelalte ascetul 
să le dăruiască nevoinţelor duhovniceşti. 

Somnurile să fie şi ele uşoare şi scurte, în consonanţă cu hrana mai 
uşoară care s-a consumat, ba vor exista şi întreruperi, din cînd în cînd, 
pentru a se ocupa sufletul cu marile probleme ale mîntuirii. Pentru că 
lăsarea în grija unui somn greu, atunci cînd toate mădularele sînt isto¬ 
vite de oboseală şi cînd uşor pot cădea pradă nălucirilor celor mai ne¬ 
bunatice, duce pe cei adormiţi în felul acesta la moarte zilnică. Ceea ce 
este răsăritul soarelui pentru ceilalţi oameni, aceea este miezul nopţii 
pentru coi se nevoiesc în evlavie, căci atunci acea linişte nocturnă odih¬ 
neşte sufletul în chip deosebit, pentru că atunci nici ochii, nici urechile 

nu transmit In Inimă audiţii primejdioase, ci cugetul întreg comunică 
numai cu Dumnezeu, iar îmbunătăţindu-se pe sine prin aducerea aminte 
de păcatele săvîrşite şi fixîndu-şi reguli pentru ocolirea răului, cere de 
la Dumnezeu ajutor pentru ducerea la îndeplinire a hotărîrilor luate n . 


EPISTOLA 3 
Către Candidian 1 

Scrisă pe la anul 360 

Cînd ţi-am primit epistola am încercat un sentiment straniu : în clipa 
în care am pus mîna pe ea am avut senzaţia că! primesc un comunicat 
oficial, iar în timp ce desfăceam sigiliul de ceară, ca să citesc, m-a apu¬ 
cat o teamă ca şi cum ar fi trebuit să mă aştept la o sentinţă de osîn- 
dire 2 , aşa cum primeau spartanii în vremea veche. După ce am dat însă 
la o parte pielea din jurul sulului şi am citit textul scrisorii pînă la ca¬ 
păt, am început să rîd de-a binelea, nu numai pentru că nu-mi trimi- 
teai nim-ic periculos, dar şi pentru că am început să-ţi compar scrisoa¬ 
rea cu a unui al doilea Demostene. Căci acel mare orator, cu toate că or¬ 
ganiza o adevărată orchestră de dansatori şi flautişti, totuşi nu mai voia 
să fie numit Demostene, ci doar un dirijor oarecare 3 . Or, în calitatea Ta 
de guvernator, Tu conduci pe mai multe zeci de mii de supuşi decît or¬ 
chestra aceluia. Şi iată nu mi-ai scris sub formă de poruncă, ci într-un 
mod cu totul familiar, dar, în acelaşi timp, n-ai uitat deloc nici de 
rîvna pentru bunele exprimări ca un fel de Platon 4 care, în «Republica» 
lui, cere ca şi atunci cînd treburile sînt ameninţate de furtună şi de 
grindină, să ne păstrăm sufletul liniştit şi adăpostit ca după un zid de 

11. S. Y. Rudberg a studiat (Etudes sur Ia tradition martuscrite de saint Basile, 
Upsala, 1953) această epistolă pe baza a 123 de variante manuscrise, socotind-o ca 
una din cele mai complete scrieri ale sale în privinţa concepţiei lui ascetice şi morale. 
Parţial, această epistolă e cuprinsă şi în «Vechile rîndueli ale vieţii monahale», (după 
ediţia rusă a episcopului Teofan, apărută la Moscova în 1892), editura mănăstirii 
Dobruşa, 1929, pag. 243—248. 

1. Candidian era guvernator al Capadochiei. Ca atare a cunoscut şi pe Sf. Gri- 
gorie de Nazianz (Migne, P.G. 37, 36—41). 

2. SnuxaXij era iniţial «un băţ de o anumită grosime, care servea spartanilor să 
asigure secretul unor mesaje publice, ca sentinţele sau ordinele trimise de efori 
generalilor plecaţi în expediţie. Acesta putea fi citit numai după ce era înfăşurat pe 
un băţ de aceeaşi dimensiune. Cuvîntul «scital» a ajuns să însemne însuşi mesajul tri¬ 
mis»». (Enciclopedia civilizaţiei greceşti, în româneşte de Ioana şi Sorin Stati, Bucureşti, 
1970, p. 482—483). 

3. Horegub o X 0 ? 7 ! era dirijorul, care conducea şi instruia pe cheltuială pro¬ 
prie corul, care însoţea sub forma unei «opinii publice» desfăşurarea unei acţiuni tea¬ 
trale. Enciclop. civiliz. gr, p. 281. 

4. Platon, Republica, partea IlI-a, 496 D. (Ed. Noica-Creţia, p. 291—293). 

întărir o, nelăsîndu-1 pradă nici unei patimi, cel puţin atît cît ne stă 1 fie- 
rfiruia în putere. Astfel de Isprăvi sînt cele mai mari şi mai minunate 
pentru oamenii capabili, deşi dacă le judeci după viaţa pe care o duc, 
('le nu sînt în sine ceva chiar atît de ieşit din comun. Acum însă ascultă 
un i az cu adevărat extraordinar, care era să dea peste mine. 

Un om de nimic, din cei care trăiesc pe moşia noastră de la Annisa, 
după ce a auzit că ne-a murit omul de serviciu, fără să spună că ar fi 
avut vreun contract şi fără să fi venit sa mă caute, dar şi fără să se fi 
plins pentru ceva de mine, fără să-mi fi cerut ceva din ceea ce şi aşa 
aveam de gînd să-i fac parte — şi fără să mă fi ameninţat că-şi 
face dreptate dacă nu i s-ar fi dat nimic, — la un moment dat în- 
soţindu-se cu încă vreo cîţiva, tot aşa de nebunatici ca el, a atacat casa 
şi a început să snopească în bătăi pe femeile care purtau grijă acolo de 
gospodăria noastră şi, după ce au forţat intrările, au luat tot ce au gă¬ 
sit, însuşindu-şi nu numai ce credea el că ar constitui partea lui, ci a 
îndemnat şi pe ceilalţi să fure şi ei tot ce voiau. Faţă de toate acestea, 
ca să nu fim lăsaţi în ultimul hal de părăsire şi pentru ca să nu apărem 
în faţa tuturor că am ajuns pradă oricui, dovedeşte-ţi, Te rog, intere¬ 
sul ce ni l-ai arătat totdeauna în toate împrejurările. Numai atunci cred 
că unr putea scăpa de griji dacă am fi luaţi sub energica Ta purtare de 
grijă. Am fi mulţumiţi dacă numitului i s-ar da o pedeapsă, şi anume 
să fie arestat de autorităţile comunale şi să fie osîndit şi trimis pentru 
o vreme oarecare în temniţă. Asta n-ar constitui numai o mică satis¬ 
facţie pentru cîte am pătimit, ci ar constitui şi un fel de învăţătură pen¬ 
tru viitor. 

EPISTOLA 4 
Către Olimpiu 1 

Scrisă între anii 360—361 

Ce-ai de gînd, minunate prietene? De ce-mi alungi din casă pe iii- 
bita-mi sărăcie, mama supremei filozofii ? Cred că dacă ar avea grai 
ţi-ar intenta un adevărat proces cu expulzare nedreaptă, spunîndu-ţi : 
«Iată eu aşa mi-am ales dinainte să convieţuiesc împreună cu Vasile, 
pentru că el admiră nu numai pe Zenon Filozoful 2 , care după ce a pier¬ 
dut totul intr-un naufragiu, n-a scos din gură nici un cuvînt greu, ci 

1. Olimpiu era om înstărit, care trimitea donaţii în bani şi alimente pentru a 
sprijini «experienţa asceţilor», a tinerilor Vasile şi Grigorie. Vasile îl dojeneşte blând. 

2. Naufragiul lui Zenon (336—263 î.d.Hr.j, întemeietorul stoicismului, pare a fi 
fost un lupt real, zice comentatorul lui. Diogene Laertios, Despre vieţile şi doctrinele 
lilosolilor, trad. Balmus, comentarii Ar. Frenkian, Bucureşti, 1963, pag. 330 şi 657. 









* exclamai doar : «Bravo destinule, văd că tu mă faci să îmbrac man¬ 
taua sărăcăcioasă a filozofului 1» 3 , ci şi pe ucenicul său Cleant, care 
noaptea săpa fîntini pentru cîţiva bănuţi, din care să poată şi trăi, dar 
şi să-şi plătească ziua lecţiile de filozofie 4 . Şi tot aşa nu înceta deloc 
Să admire pe Diogene 5 , ppntru faptul că făcea orice numai să nu pre¬ 
tindă de la viaţă mai mult decit îi dădea natura, încît a aruncat din 
prînă cupa de lut, căci învăţase de la un copil că tot aşa de bine se 
poate bea şi atunci cînd te pleci să-ţi iei apă în^căuşul palmelor». 

Iată, dar, ce fel de mustrări şi de înfruntări ţi-ar putea, face sora 
mea. sărăcia, cu care mă obişnuisem în caşă şi pe care ai alungat-o 
aciţţn prin bucatele cu care m-ai încărcat tu. Şi ţi-aş mai putea spune 
vprbe şi mai grele: «Dacă te mai prind pe-aici am să-ţi dovedesc că 
traiul ce l-ai dus pînă acum seamănă cu luxul sicilienilor şi cu plăcerile 
Sibariţilor italieni 6 . Şi pentru aceasta să ştii că am să mă răzbun curo 
mimai eu ştiu !» 

, Cam atîta despre sărăcia mea. încolo, m-am bucurat auzind că ai 
Început deja să faci un tratament. Doresc să-şi facă efectul, căci, în fond, 
ceeat ce ar prinde mai bine sufletului tău curat ar fi tocmai un organism 
i pentru care nu ar trebui să-ţi mai faci nici o îngrijorare. 

EPISTOLA 5 

Scrisoare de mîngîiere 
adresată lui Nectarie 

Scrisă pe Ia 359 

N-au trecut nici trei zile de cînd am auzit despre nenorocirea ire¬ 
parabilă care a dat peste tine, dar am stat încă la îndoială, pentru că 
cei care mi-a transmis această ştire tristă nu-mi putea da amănunte de¬ 
spre felul cum s-au întîmplat lucrurile, iar pentru că nu eram dispus să 
admit ceea ce nici n-aş fi crezut că poate fi adevărat, am aşteptat pînă 
ce am primit o epistolă de la episcopul locului, care mi-a confirmat în- 

3 Tpipâmov era mantaua groasă (mai scurtă decît îjxaţrov). Era haina tipică a lui 
Socrate şi a filozofilor. Cf. Benseler—Schenkl, Griech.-deutsch. Vorterbuch, Leipzig- 
Berlin, 1911 s.v. 

4. Despre Cleante, săpătorul de fîntini, D. Laertios, art. cit., VII, V, p. 373 şi 
despre felul cum a băut Diogene apă, ibid. p. 304. 

5. Filozof cinic, contemporan cu Alexandru Macedon. 

6. Oraşul Siberis a fost întemeiat în sec. VIII î.d.Hr. pe ţărmul vestic al golfului 
Tarent de nişte colonişti greci. Din pricina fertilităţii solului cetăţenii oraşului trăiau 
tuj lux Şi desfrîu, cf. Enciclop. civijiz. gr., 504. 

1. Admirator; al Sf. Vasile, Nectarie pare a fi una şi aceeaşi persoană cu viitorul 
arhiepiscop al Constantinopolului (381—397). P. Hristu, art. cit., III, p. 442—443. 

grozitoarea veste. Ce nevoie ar mai fi să-ţi spun cit de mult m-a îndu¬ 
rerat şi cîte lacrimi am vărsat pentru asta ? Căci într-adevăr, cine ar 
putea avea aşa o inimă de piatră ca să-şi iasă din fire în aşa măsură 
înrft să treacă peste astfel de lovituri cu indiferenţă, ori să treacă prin 
astfel de împrejurări cu totală nepăsare ? Moştenitorul unei case stră¬ 
lucite, reazemul familiei, nădejdea patriei, vlăstarul unor părinţi evla- 
vioşi, care a fost rodul atîtor rugăciuni, a plecat, fiind răpit din bra¬ 
ţele tatălui său, în floarea vîrstei sale. Ce inimă, de-ar fi ea tare ca dia¬ 
mantul, n-ar înmuia-o de tot? Drept aceea, nu-i de mirare că această 
pierdere m-a atins în chipul cel mai profund şi pe mine, care m-am 
apropiat de tine din toată inima încă de la început atît de mult, încît 
bucuriile şi durerile tale erau şi bucuriile şi durerile mele. Pe cît se 
părea pînă acum că prea puţin te-au încercat necazurile, acum dintr-o 
dată, prin pizma diavolului, ţi-a dispărut toată tragerea de inimă şi toată 
voioşia din casă, iar în locul lor am băgat de seamă că toate s-au îm¬ 
brăcat în negru. De aceea, chiar dacă am vrea să plîngem pentru cele 
întîmplate şi să lăcrimăm, tot nu ne-ar ajunge viaţa întreagă, ba nici 
dacă toţi cunoscuţii noştri ar plînge împreună cu noi, tot n-ar fi în 
stare să egaleze cu tristeţea lor această suferinţă. Şi chiar valurile rîu- 
rilor de s-ar transforma în lacrimi, nici ele n-ar putea să plîngă îndeajuns 
durerea pe care am încercat-o 2 . 

Dar dacă am vrea acum să punem în lumină darul pe care Dum¬ 
nezeu ni l-a pus în inimi, adică acea judecată înţeleaptă, care e în 
stare să păstreze în sufletele noastre măsura adevărată, atît în clipele 
de fericire, cît şi în cele de întristare, ea ne va aduce mereu aminte 
de cîte am văzut şi de cîte am auzit, vom înţelege că această viaţă e 
mai mult durere şi neputinţă. Cu toate acestea, cei ce credem în Hris- 
tos nu trebuie să ne întristăm pentru cei ce mor, ca şi cei ce n-au nă¬ 
dejdea în înviere 3 , căci numai prin răbdare îndelungă vom dobîndi 
mari cununi de mărire în preajma Celui Care s-a luptat şi se luptă 
încă împreună cu noi, încît numai dacă vom îngădui acestui cuget lă¬ 
untric să ne şoptească fără încetare acest adevăr al nostru, poate că 
numai atunci vom putea afla o alinare cît de mică. 

Drept aceea, Te rog ca pe un bun luptător ce eşti să primeşti cu 
cuget împăcat şi cu tărie această lovitură grea şi să nu îngenunchezi, 
lăsîndu-te copleşit de întristare, lăsîndu-ţi sufletul năpădit de ea. Să 
fii convins că, chiar dacă motivele celor rînduite de Dumnezeu nu le 

2. Procedeu literar folosit adeseori de scriitorii capadochieni adăpaţi la şcolile 
culturii greco-romane, hiperbola sau folosirea de expresii exagerate spre a impresiona, 
e adeseori întîlnită mai ales în «Pasiunile epice ale aghiografiei din sec. IV». N. Dele- 
haye, Les passions des martyrs et Ies genres litt&raires, Paris, 1921, p. 237 ş.u. 

3. I Tes. 4, 13. 

pricepem, totuşi râsplâţile care ni se rlriduiesc de către Cel înţelept, 
Care ne iubeşte, le vom gusta odată şi odată, chiar dacă pînă atunci 
vom avea şi de răbdat multe dureri. Pentru că El ştie ce şi cum să rîn- 
duiască fiecăruia din ceea ce-i este de folos şi pentru că ne rînduieşte 
dincolo de moarte răsplăţi mai mari decît cele pe care le-am avea aici. 
Căci, intr-adevăr, există unele cauze neînţelese de noi oamenii; de ce 
anume unii pleacă de aici mai devreme, pe cînd alţii sînt lăsaţi să se 
chinuie timp mai îndelungat în această viaţă fără de dureri ? De aceea 
pentru toate trebuie să preamărim iubirea Lui de oameni şi să nu ne 
pierdem nădejdea, aducîndu-ne aminte de acea adîncă şi vestită vorbă 
rostită de marele luptător care a fost Iov, cînd a văzut la o cină cum 
i s-au prăpădit cei zece copii şi cînd a zis : «Domnul a dat, Domnul a 
luat, fie numele Domnului binecuvîntat» 4 . Să săvîrşim şi în viaţa 
noastră această minune, Poate că aceasta-i şi plata Dreptului Ju¬ 
decător pentru cei care se fac vrednici de astfel de isprăvi. Să zici, 
dar : «N-am pierdut pe fiul nostru, ci l-am dăruit Celui ce ni l-a dat. 
Viaţa iui nu s-a nimicit, ci a fost schimbată cu una mai bună. Nu l-a 
astupat glia pe dragul nostru băiat, ci l-a primit cerul în lăcaşurile lui. 
8ă mai avem puţină răbdare şi ne vom regăsi iarăşi cu cel dorit. Nu-i 
prea lunga vremea despărţirii, pentru că în viaţa aceasta toţi sîntem 
pe drum şi toţi ne grăbim spre sălaşul nostru al fiecăruia, pe care unul 
l-a apreciat mai devreme, altul e acuma pe drum, iar un altul se gră¬ 
beşte şi el, dar pînă la sfîrşit toţi vom ajunge în el. Şi chiar dacă eJ 
şi-a isprăvit drumul mai repede, aşteaptă acelaşi sălaş» 5 . 

Numai de ne-am asemăna şi noi cu acest fiu al nostru în curăţenia 
virtuţii, încît să ne învrednicim şi noi de o odihnă atît de fericită pe cît 
de nevinovată e şi viaţa pruncilor care petrec cu Hristos ! 


EPISTOLA 6 
Către soţia lui Nectarie 
Scrisă între anii 360—364 

I 

Mă gîndisem să nu rup tăcerea în faţa decenţei Tale, socotind că, 
întocmai ca la un ochi inflamat, cea mai uşoară atingere provoacă iri¬ 
tare, tot aşa şi în sufletul lovit de adîncă mîhnire, cuvîntul, oricît ar în¬ 
cerca el să aducă vreo mîngîiere, s-ar putea ca oricum să provoace tul¬ 
burare cînd intervine în astfel de clipe zbuciumate. Dar pentru că mi-am 


4. Iov, 1, 21. Acelaşi citat şi în epist. nr. 2. 

5. Plutarh, Eticele 113 C 

dat seama , că e vorba de o femeie creştină 1 , educată în cele sfinte 
încă de multă vreme, şi care a trecut prin multe în viaţă, n-,am 
crezut c-ar fi bine să lipsesc de la datoria mea. Ştiu ce-i în sufletul ma¬ 
melor şi, mai ales cînd mi-aduc aminte de purtările dumitale burte^şi 
blînde faţă de toată lumea, îmi închipui cît de mare trebuie să fie sufe¬ 
rinţa pentru pierderea recentă. Ai pierdut un fiu pe care-1 fericeau .toate 
mamele cît timp a trăit, fiu cum şi-ar fi dorit să fie şi copiii lor, iar icînd 
el a murit au plîns cu toatele, ca şi cînd şi-ar fi îngropat propriul lor co¬ 
pil. Moartea lui a rănit inima a două patrii, a noastră, a celor din.Ga- 
padochia, şi a celor din Cilicia 2 . Deodată cu el s-a şi stins un neam mare 
şi vestit, s-a prăbuşit parcă cu temelie cu tot. .!«’•:• ■ 

Ol Ce fatală ispravă ai făcut, diavole 3 4 , ce groaznică nenorocire ai 
adus! O! tu pămîntule ! ce te-a făcut să îngădui o astfel de pătimire? 
Cred că şi soarele s-ar fi îngrozit, dacă ar fi avut simţire, de o aşa pri¬ 
velişte tristă. Şi ce-ar putea spune cel care ar exprima durerile, pe care 
deznădejdea unui astfel de suflet ar încerca s-.o spună? - 

II 

Dar, după cum am învăţat din Evanghelie, nimic din cîte se întîmplă 
nu-i să nu fi fost cuprins în purtarea de grijă a Providenţei, pentru că 
nici o vrabie nu piere fără ştirea Tatălui ceresc *, incit tot ce se întîm¬ 
plă e după voia Celui Ce ne-a păzit. Căci voii lui Dumnezeu cine-i poate 
.sta împotrivă ? Să privim, dar, cu înţelegere tot ce se întîmplă, pehtru 
că dacă ne-am ridica împotriva celor rînduite de sus n-am aduce nici 
o îndreptare celor întîmplate, iar pe deasupra ne mai pierdem şi pe noi 
înşine. Să nu ne ridicăm, dar, împotriva dreptei judecăţi a lui Dumnezeu, 
pentru că sîntem cu mult mai neştiutori decît ca să controlăm judecăţile 
cele negrăite ale Lui. Acum ai bunul prilej de a lua ca pildă de răb¬ 
dare soarta mucenicilor. Mama Macabeilor a ştiut de moartea ce¬ 
lor şapte fii ai ei 5 , dar n-a plîns, nici n-a vărsat sînge nedemn, ci prin 
rugăciunile ei de mulţumire către Dumnezeu, în ceasul în care i-a vă¬ 
zut desfăcîndu-se de legăturile trupului prin foc, prin sabie şi prin chi¬ 
nuri cumplite, a ajuns bine plăcută lui Dumnezeu, iar în faţa oameni¬ 
lor a rămas neuitată. Mare e suferinţa, mărturisesc şi eu, dar mari sînt 
şi răsplăţile pe care le dobîndesc de la Domnul cei ce le suferă. 

1. Deşi tonul acestei epistole intitulate «cea de mîngîiere» diferă de al celei an-, 
terioare, totuşi e cald, impresionant. P. Hristu, (art. cit. II, 349) crede că soţia lui Nec- 
tarie ar ti fost originară din Cezareea şi că Sf. Vasile va fi cunoscut pe ambii soţi: de- 
la Constantinopol, unde Nectarie ar fi fost retor. 

2. Patria lui Nectarie, 

3. Pac. 2, 17. 

4. Matei 10, 29. i 

5. II Mac. 7, 1, 20. 

Din clipa în care ai ajuns mamă şi ţi-ai văzut copilul şi I-ai mulţu¬ 
mit lui Dumnezeu, cred că n-ai uitat totuşi că el e muritor şi că ai adus 
pe lume tot un muritor. Iar în cazul acesta, ce-ţi pare aşa de straniu că a 
încetat din viaţă un muritor ? Vei zice : m-a întristat că acest lucru s-a 
întîmplat prea devreme. Pare necunoscut ceea ce nu-i binevenit şi asta 
pentru că nu ştim să distingem ceea ce, e în folosul sufletelor noastre şi 
nici nu putem să hotărîm termene fixe în viaţa omenească. Aruncă-ţi 
ochii pretutindeni în jur, unde locuieşti, şi vei înţelege că toate cele 
văzute sînt muritoare, că toate sînt supuse stricăciunii. Priveşte cerul 
de deasupra Ta ; odată şi odată şi el va dispărea. Uită-te la soare : nici 
el nu va rămîne în veci. Toate stelele, toate vietăţile uscatului şi ale 
mărilor, toate minunăţiile de pe lume, pămîntul însuşi, toate sînt pieri- 
toare, de la o vreme nici una nu va mai exista. Cugetarea la toate aces¬ 
tea să aducă aşadar o mîngîiere pentru. tot ce s-a întîmplat la voi! Nu 
măsura durerea în ea însăşi, pentru că atunci îţi va părea cu neputinţă 
de îndurat, ci doar dacă o pui în cîntar alături de toate celelalte lucruri 
omeneşti, abia atunci vei găsi şi în ea vreo mîngîiere şi, mai presus de 
toate acestea, ţi-aş spune un lucru şi mai important: cruţă întristarea 
soţului tău, mîngîiaţi-vă unul pe altul! Nu îngreuia peste măsură su¬ 
ferinţa, măcinîndu-te la nesfîrşit în tînguire ! In genere nu cred că există 
motiv care să ne poată mîngîia deplin, dar tot aşa cred că la o întristare 
cum este cea de faţă ne trebuie şi rugăciune. 

Doresc, deci, ca însuşi Domnul apr6piindu-Se de inima Ta să-ţi 
aprindă cu putere negrăită o lumină în suflet spre gînduri mai bune şi 
spre a regăsi din lăuntrul tău izvoarele mîngîierii. 


EPISTOLA 7 

Către prietenul său Grigorie (de Nazianz) 

Scrisă între anii 360—363 

N-am uitat niciodată, mai ales cînd scriam unui om luminat ca 
tine 1 , că pînă şi cea mai precisă definiţie e mult mai neputincioasă decît 

1. La ezitarea repetată a Sfîntului Grigorie Teologul de a se hotărî într-un fel 
sau altul, arareori a formulat Sfîntul Vasile argumente mai hotărîtoare ca în această 
scurtă epistolă. Era epoca în care îşi arăta influenţa sa primejdioasă erezia lui Eu- 
nomie, care voia să refacă întreg sistemul argumentărilor ariene în denaturarea învă¬ 
ţăturii despre deofiinţimea persoanelor Sfintei Treimi. Dacă şi aşa — zice Sf. Vasile 
—- omul nu poate cunoaşte adîncul tainelor, din pricina sărăciei cuvintelor, atunci mă¬ 
car puţinul cît îl putem face, să-l facem. Aşa s-a născut prima lucrare a Sf. Vasile, tra¬ 
tatul Contra lui Eunomie, pe care-1 va completa apoi fratele său, Sf. Grigorie de Nyssa. 
Ştia el, Sf. Vasile, de ce era nevoie să mobilizeze gîndirea şi condeiul neîntrecut al 
prietenului său : «îţi pun la inimă, aşa cum te-am rugat şi altădată, să te dedici cu 
totul apărării adevărului creştin». Şi ştim cît de salvatoare vor fi cele cinci cuvîntări 
teologice ale Sfîntului Grigorie de Nazianz. 


S — Sfîntul Vasile cel Mare 

gindirea celui ce vorbeşte şl decît curiozitatea celui ce cugetă. Aceasta 
pentru că. In mod firesc, cuvlntul nu poate fi în stare să redea toată 
adincimea ideilor. Şi atunci, dacă puterea noastră de gîndire e slabă, 
iar şi mai neajutorată decît ea e puterea de exprimare a limbii, oare la 
c e altceva va trebui să ne aşteptăm de pe urma spuselor noastre, decît 
Ia scuza că sîntem prea săraci în cuvinte ? Desigur, însă, că acest lucru 
n-ar putea constitui o pricină pentru care să ne putem opri vreodată de 
a mai cerceta şi întreba, căci ar fi o adevărată trădare dacă nu ne-am 
sili să punem la îndemîna tuturor celor ce iubesc pe Dumnezeu răspun¬ 
surile teologice cele mai potrivite. Dar fie că aceste îndrumări sînt 
destul de clare, fie că mai au nevoie de lămuriri, ele mai pot fi totuşi 
Îmbunătăţite, atunci cînd împrejurările o cer. Deocamdată îţi pun la 
Inimă, aşa cum te-am mai rugat şi altădată : să te dedici cu totul apă¬ 
rării adevărului creştin şi, cu avîntul pe care Dumnezeu ţi l-a sădit în 
cuget, să ajuţi la consolidarea poziţiei corecte a învăţăturii, căci nu tre¬ 
buie să ne mărginim doar la aceste obiective, fără a mai nădăjdui spre 
nimic altceva, căci fiind şi aşa cu mult mai slabi decît s-ar crede, mai 
multă primejdie aducem învăţăturii creştine prin slăbiciunea cuvîntului 
nostru, decît adăugind mult prea puţina noastră vigoare pentru apă¬ 
rarea adevărului. 


EPISTOLA 8 

Către locuitorii din Cezareea, pentru 
a-şi justifica retragerea 1 

I 

/M-am întrebat adeseori cu ce v-am putut supăra şi cum v-aţi putut 
lăsa biruiţi de smerenia mea, un om atît de mic şi de neînsemnat, care 
poate că n-are nimic plăcut, în sfîrşit, de ce m-aţi îndemnat, făcînd amin¬ 
tire de patria mea şi de prietenie, ca şi cum v-aţi fi silit în dragoste 
părintească să mă aduceţi la voi, pe mine, un transfug oarecare. Cit 
mă priveşte, eu recunosc că sînt un transfug, fapt pe care nu l-aş putea 
tăgădui, dar pricina o veţi afla îndată dacă vreţi. Am rămas atunci 
foarte mirat de un lucru neprevăzut, asemeni celor rămaşi încremeniţi 
pe neaşteptate de nişte zvonuri neaşteptate, aşa încît nu mi-am mai 

1. Epistola de faţă e cuprinsă numai în codicele Parisinus Supp. gr. 1020 din sec. 
XI. Adresanţii nu pot fi locuitorii Cezareii. Nici stilul nu pare a fi al Sfîntului Vâ¬ 
slii-. De aceea mulţi cercetători o atribuie lui Evagrie Ponticul. R. Melcher, Del achte 
Brici des Basllius etn Werk des Evagrius Ponticus, Munster, 1923. Totuşi îndeosebi 
pasajele privind apărarea divinităţii Duhului Sfînt sînt tratate în mod similar şi îa 
alto epistole ale Sf. Vasile. 

putut stăpîni glndurile şl am luat-o la sănătoasa, adăpostindu-mă 
undeva departe de voi, dar de la o vreme parcă mi s-a furişat în suflet 
un dor după învăţăturile cele dumnezeieşti şi după filozofia lor. Căci 
mă întrebam : cum mi-aş putea stăpîni păcatul care sălăşluieşte în mine ? 
cum mi-aş putea cîştiga şi eu un Laban 2 care să mă ocrotească de pri¬ 
goana lui Esau 2 şi să mă deprindă în cea mai înaltă filozofie ? Dar în- 
trucît, cu ajutorul lui Dumnezeu, mi-am atins pe cît a fost cu putinţă 
acest scop., prin faptul că am găsit acest «vas ales» 4 şi această fîntînă 
adîncă, vreau să spun pe Grigorie 5 , gura lui Dumnezeu, mai lăsaţi-mi 
puţină vreme, vă cer şi vă rog, nu pentru că aş fi îndrăgit viaţa de prin 
Oraşe, (căci nu uit că prin asemenea obişnuinţe prinde în cursă cel rău 
pe oameni), ci pentru că mă gîndesc că întâlnirea cu cei sfinţi este de 
cel mai mare folos. Din vorbirea, cît de modestă, despre sfintele învă¬ 
ţături şi din ascultarea lor cît mai deasă ne putem obişnui cît mai mult 
cu contemplarea, de care nu ştiu cum m-aş putea lipsi. După părerea 
mea iată cum stau lucrurile : 

II 

Dar, o î dumnezeieştii mei şi prea iubiţii mei, păziţi-vă de păstorii 
filistenilor 6 , ca nu cumva fără să băgaţi de seamă să vă astupe izvoa¬ 
rele şi să vă tulbure curăţia cunoştinţelor privitoare la credinţă ! lata 
ce pun ei mereu la inimă : să nu luminaţi cu ajutorul dumnezeieştilor 
Scripturi sufletele cele plăpînde şi să nu strîmbaţi adevărul cu aju¬ 
torul înţelepciunii din afară ! Cel care introduce în credinţa noastră 
noţiuni de felul lui «nenăscut» şi «născut» 7 şi care învaţă dogmafizînd 
că Cel din veci a fost o vreme cînd El nu exista, ca Acela care există prin 
firea Lui şi e mereu Tată, că Duhul Sfînt nu-i veşnic 8 , unul ca acela 
nu-i oare un fel de filistean ? Eu iubesc prea mult oile Patriarhului 
vostru pentru ca să bea din apa curată ce ţîşneşte spre viaţa de 
veci 10 şi să nu-şi atragă asupra lor vestirea proorocului: «Pe Mine, 
Izvorul apei celei vii, M-au părăsit şi şi-au săpat fîntîni sparte, care nu 
pot ţine apă» xl , atunci cînd trebuiau să recunoască cum că Tatăl e Dum¬ 
nezeu, Fiul e Dumnezeu şi Duhul Sfînt e Dumnezeu, după cum ne-au 

2. Unchiul lui Iacob. 

3. Acest frate al lui Iacob îl urmărea pe acesta pentru că reuşise să-i ia dreptul 
de Sntîi născut. 

4. Fapte 9, 15. 

5. Grigorie de Nazianz. 

6. Popor duşman al evreilor. 

7. Temă frecventă în scrierile Sf. Vasile, mai ales în tratatul Contra lui Eunomie. 

8. Teme curente în lupta anti-ariană . 

9. Aluzie la Hristos, Păstorul cel bun (foan 10, 11). 

10. Ioan 4, 19; Ier. 2, 13. 

învăţat dumnezeieştile cuvinte şi cei care au scos din ele cea mai înalţă 
înţelepciune. Iar celor care ne aruncă în faţă învinuirea că ne-am În¬ 
chinat la trei dumnezei să li se spună aşa : noi recunoaştem numai un 
singur Dumnezeu,, dar pe El nu-L înţelegem numeric, ci după fire. 
Intr-adevăr, tot ceea ce se spune despre unul ca număr, acela nu-i nimic 
în realitate şi nici simplu de la natură, pe cînd Dumnezeu e recunoscut de 
toţi ca simplu şi necompus. Aşadar, Dumnezeu nu-i unul ca număr. 
Iar ceea ce spun, aşa este. Spun, de pildă, că lumea este numericeşte 
numai una, dar nu una priri fire, după cum nici simplă nu este, într*un 
fel cel puţin, Intr-adevăr, noi o împărţim după elementele care o cqm- 
pun, în fier, apa, aer şi pămînt. La rîndul său şi despre om se spune că-i 
unul numericeşte. Căci zicem adeseori «un om». Dar, înitr-un anumit, fel, 
acest om nu-i ,ceva simplu, întrucît e format din trup şi din sufleit. Ţot 
aşa şi despre înger vom spune că-i unul ca număr,, dar prin firea lui el 
nu-i nici unul şi nici simplu, întrucît ne reprezentăm ippstasul înge¬ 
rului ca fiind o fiinţă însoţită de sfinţenie. . . , , , , 

Or, dacă nimic din ceea ce este unul ca număr, nu-i unul prin fire, 
şi dacă ceea ce este unul prin fire şf simplu nu-i unul ca număr, şi dacă 
zicem că Dumnezeu e unul prin fire, atunci cum ne pot ei atribui nu¬ 
mărul pe cită vreme noi îl excludem cu totul dih această fericită şi 
spirituală natură ? Intr-adevăr, numărul ţine de cantitate şi cantitatea 
e adaos la firea corporală. Or noi am crezut dintotdeauna că Domnul 
este Creatorul trupurilor. Tocmai de aceea orice număr designează 
lucruri a căror soartă este să aibă o fire materială şi delimitată ; faptul 
că ceva este unic e o caracteristică a substanţei simple şi de neînţeles. 
Aşadar, cel care admite că Fiul lui Dumnezeu sau Duhul Sfînt‘sînt nu¬ 
măr ori creatură, unul ca acela introduce în ei, fără să vrea, o fire ma¬ 
terială şi delimitată. Şi numesc «delimitată» nu numai firea cuprinsă 
într-un anumit spaţiu, ci şi pe cea înţeleasă de preştiinţa Celui Care 
trebuia să-l aducă pe om din nimic la viaţă, lucru care poate fi uşor de 
înţeles chiar şi prin ştiinţă. Deci orice fiinţă sfîntă, care are o fire de¬ 
limitată şi are o sfinţenie dobîndită, poate fi bănuită că ar putea înclina 
spre rău. Insă Fiul şi Duhul Sfînt sînt Ei înşişi izvor de sfinţenie, prin 
care orice făptură' cugetătoare se poate sfinţi pe măsura virtuţii sale l2 . 

m 

Or, potrivit învăţăturii celei drepte, noi nu spunem nici că Fiul se 
aseamănă cu Tatăl 13 , nici că nu se aseamănă, căci atît primul cît şi cel 

12. A se vedea A. Grillmeier, Ld Christ dans la tradition chretienne, Paris, . 1965, 
p. 330 şi urm. 

13. Se cunosc variantele ereziei ariene: omiusieni, omei, anomei. A se vedea 
Istoria bisericească universală, I, p. 234 şi urm. 

de-al doilea din aceşti termeni sânt deopotrivă de imposibili. Intr-adevăr 
noţiunile «asemănător» ori «neasemănător» se atribuie unor cali¬ 
tăţi. Recunoscînd identitatea naturii, noi admitem deofiinţimea, şi pen- 
trfc Dumnezeire nu admitem ideea de compus pentru că Cer Care, după 
fiinţă, este Dumnezeu şi Tată, a născut pe Cel Care, după fiinţă, este 
Dumnezeu şi Fiu. Acest fapt este cel care ne îngăduie să evidenţiem 
consubstanţialitatea sau deofiinţimea. Intr-adevăr, Cel Care, potrivit sub¬ 
stanţei sau fiinţei Sale, este Dumnezeu, Acela este deofiinţă cu Cel Care, 
după fiinţă, este Dumnezeu, întrucît şi omul e riumit uneori dumne¬ 
zeu, de pildă : «Eu am zis : Dumnezei sînteţi» 14 Chiar şi demonul este 
uuriiit dumnezeu, de pildă: «căci toţi dumnezeii neamurilor sînt 
idoli» 15 . însă aceia sînt numiţi aşa prin'tr-un favor, pe cînd aceştia, 
printr-o minciună. Singur Dumnezeu este Dumnezeu după fiinţă sau 
după substanţă. Iar cînd spun «singur» subliniez tocmai fiinţa lui Dum¬ 
nezeu, substanţa cea sfîntă şi necreată. Intr-adevăr cuvîntul «singur» 
3e:mai foloseşte şi în legătură cu un om oarecare şi în legătură cu firea 
luată în chip absolut şi în general. Despre un om oarecare, cum am 
spune, de pildă, despre P.avel, care «a fost răpit singur pînă Ia al treilea 
cer şi a auzit cuvinte de nespus, pe care nu-i slobod omului a le grăi» 16 . 
Despre fire în general, aşa cum a spus Pavel: «Omul ca iarba»T 7 . Aici 
nu se are în vedere un anume om, ci firea omenească în general. Căci, 
Intr-adevăr, orice om e trecător şi muritor. Tot aşa credem ca au fost 
rostite tot în legătură cu firea : «Cel Care Singur are nemurirea» 18 şi 
«Unuia înţeleptului Dumnezeu» 19 sau «Nimenea nu este bun decît unul 
Dumnezeu». Intr-adevăr, cuvîntul «singur» denotă acelaşi lucru ca şi 
«eu singur» 20 . Şi «El singur este Cel ce întinde cerurile» 2l . La fel «să 
te temi de Domnul Dumnezeul tău şi numai Lui să-I slujeşti» 22 şi «nu 
este Dumnezeu în afară de Mine» 23 . Cuvintele «unul» şi «singur» sînt 
spuse de Dumnezeu în Scriptură nu pentru a-L deosebi de Fiul ori de 
Duhul Sfînt, ci împotriva celor care nu sînt dumnezei şi care nu sînt 
«urniţi aşa decît în chip mincinos. De pildă : «şi au lepădat de la ei pe 
dumnezeii cei străini şi au început să slujească numai Domnului» 24 . Şi 
«au îndepărtat fiii lui Israel baalii şi astartele şi au început să slu- 

14. Ps. 81, 6. 

15. Ps. 95, 5. 

16. II Cor. 12, 2—4. 

17. Ps. 102, 15. 

18. I Tim. 6, 16. 

19. Rom. 16, 27. 

20. Luca 18, 19. 

21. Iov 9, 8. 

22. Deut. 6, 13. 

23. Deut. 30, 2. 

24. Juci. 10, 16. 

jească numai Domnului» 2S . Şi Iarăşi, Pavel: «căci deşi sint unii mţmiţi 
dumnezei, fie în aer, fie pe pămînt, totuşi pentru noi este un singur 
Dumnezeu, Tatăl, din Care stat toate, prin Care stat toate» 26 . 

Dar noi ne întrebăm aici de ce, după ce a zis «un singur Dumne¬ 
zeu», nu s-a mulţumit cu acest cuvînt (noi am spus că expresia 
«singur» şi cuvtatul «unul» atunci cînd e vorba de Dumnezeu, arată 
natura) şi de ce a adăugat cuvtatul «Tatăl», specificînd şi «Hristos» ? Eu 
bănuiesc că Pavel, vasul alegerii, a crezut că nu era destul să vestească 
numai că Fiul este Dumnezeu şi Duhul Sfînt este Dumnezeu, ceea ce a 
arătat prin expresia «un Dumnezeu», dacă nu arăta prin adaosul «Tatăl 
de la Care vin toate», dacă n-ar fi designat prin menţiunea Domnului, 
Cuvîntul, Cel prin Care stat toate şi dacă prin adaosul «Iisus Hristos» 
n-ar fi descoperit întruparea, dacă n-ar fi pus sub ochi patima şi dacă 
n-ar fi arătat cu claritate înfierea. Or expresiile «Iisus Hristos» ne des¬ 
coperă tocmai astfel de idei. De aceea, înainte de patimă, Domnul a re¬ 
fuzat ca să fie anunţat ca Iisus Hristos şi obligă pe ucenici să nu spună 
nimănui că El este tocmai Iisus Hristos 27 . într-adevăr, după ce şi-a 
împlinit misiunea, adică după învierea din morţi şi după înălţarea la ce¬ 
ruri, abia atunci i s-a propus să dea ucenicilor încredinţarea că El este 
cu adevărat Iisus Hristos. Aicesta-i înţelesul pasajului următor: «să Te 
cunoască pe Tine, singurul Dumnezeu adevărat şi pe Hristos pe Care 
L-ai trimis» 28 . Şi tot aşa de la acelaşi apostol: «credeţi în Dumnezeu, 
credeţi şi în Mine» 29 . Pretutindeni cugetul nostru e asigurat prin Duhul 
Sfînt, ca nu cumva mergînd spre o realitate, să N ne îndepărtăm de cea¬ 
laltă, ca dedicîndu-ne teologiei să nu dispreţuim planul dumnezeiesc al 
mîntuirii şi pentru ca, în neîncrederea noastră, să nu ajungem la 
nelegiuire. 

IV 


Cuvintele Dumnezeieştii Scripturi, pe care duşmanii le mînuiesc, 
deformîndu-le după cugetul lor propriu, şi pe care ni le pun în circă 
spre pierderea măririi Fiului Cel Unul-Născut, să le examinăm în ace¬ 
laşi fel şi, după putinţele noastre, să le explicăm înţelesul. Şi mai întîi 
să ne legăm de expresia «Eu viez pentru Tatăl» 30 . «Intr-adevăr acest 
cuvînt e una din săgeţile trimise spre cer de cei care se slujesc de ea 



25. I Regi 7, 4. 

26. I Cor. 8, 5—6. 

27. Matei 16, 20. 

28. Ioan, 17, 3. 

29. Ioan 14, 1. 

30. Ioan 6, 57. 

într-un chip nevrednic. Dar aici textul nu are în vedere viata de dina¬ 
inte de veci, după cum cred eu (dintre toate fiinţele care sînt vii dip 
pricina altcuiva, nimeni nu poate fi viu prin el însuşi, după cum cei 
care a fost încălzit de altul nu poate fi el căldura însăşi; or Domnul 
nostru a zis : «Eu sînt viaţa») 31 , ci această viaţă care s-a petrecut în 
trup şi în acest timp pe care L-a trăit din pricina Tatălui. Intr-adevăr 
prin voinţa Lui a venit să Se sălăşluiască în viaţa oamenilor ; şi n-a 
zis : «Eu am trăit din cauza Tatălui», ci «Eu trăiesc din cauza Tatălui», 
cu specificarea că acţiunea se petrece la timpul prezent. S-ar putea 
părea că ar vrea să vorbească şi despre viaţa pe care o trăieşte Hristos 
avînd în sine cuvîntul lui Dumnezeu. 


Iar că acest lucru vrea să ni-1 spună, vom arăta în cele ce urmează. 
«Şi cel ce Mă mănîncă pe Mine va trăi prin Mine» 32 . Intr-adevăr noi 
mîncăm Trupul Său şi bem Sîngele Său făcîndu-ne participanţi (prin 
întrupare şi viaţă sensibilă) ai Cuvîntului şi ai înţelepciunii. El a numit 
«trup» şi «sînge» toată petrecerea Lui tainică şi a descoperit învăţă¬ 
tura alcătuită din cunoştinţe practice, fireşte şi teologice, care hrăneşte 
în acelaşi timp sufletul, pregătindu-1 încă de pe acum la contemplarea 
realităţii. Probabil că acest lucru îl descoperă textul. 

V 

Dar iarăşi «Tatăl este mai mare decît Mine» 33 . Făpturile cele 
nerecunoscătoare, neamurile diavolului, s-au servit şi de acest text. Or, 
eu cred cu tărie că chiar aceste cuvinte arată că Fiul e deofiinţă cu 
Tatăl. Intr-adevăr comparaţiile ştiu că se fac din capul locului, între 
lucruri de aceeaşi natură. Zicem, de pildă, despre un înger că e mai 
mare decît alt înger, un om mai drept decît alt om, o pasăre mai rapidă 
decît altă pasăre. Dacă, deci, comparaţiile se fac între lucruri din 
aceeaşi specie şi dacă prin comparaţie Tatăl a fost mai mare decît Fiul, 
atunci Fiul e deofiinţă cu Tatăl. 

Dar poate că mai e şi altă idee ascunsă în acest text. Ce mirare ar 
fi dacă s-ar recunoaşte că Tatăl e mai mare decît El, din moment ce 
El e Fiu şi S-a făcut trup, întrucît a fost văzut inferior îngerilor ca 
mărire şi oamenilor ca înfăţişare ? «Micşoratu-L-ai, spune Scriptura, pe 
Dînsul cu puţin faţă de îngeri» 34 . Şi iarăşi: «pe Cel ce, scurtă vreme, 
a fost pus mai prejos de îngeri» 35 . Şi apoi «şi L-am văzut pe El şi n-avea 


1 



31. loan 11, 25. 

32. loan 6, 57. 

33. loan 14, 28 

34. Ps. 8, 6. 

35. Evr. 2, 9. 

nlrl chip, nici frumuseţe chipul Lui necinstit şl mai sflrşit decît 
al tuturor oamenilor» 3U . El a răbdat toate înjosirile clin pricina marii 
Iui bunătăţi faţă de lucrarea Sa, pentru ca să găsească oaia pierdută şi 
s-o mîntuiască, să însănătoşeze şi să mîntuiască pe omul coborît de la 
ierusalim la Ierihon şi care din pricina aceasta a căzut între tîlhari 37 . 
Nu cumva ereticul II va învinui şi în legătură cu leagănul, prin care 
atunci cînd încă nu se slujea de puterea minţii era hrănit de Cuvîntul şi-L 
va osîndi oare din cauza sărăciei pentru că Fiul teslarului n-a avut nici 
măcar bucuria să aibă un pat ? Acesta-i motivul că Fiul e mai mic decît 
Tatăl ! El a murit pentru tine ca să te mîntuiască din pierzania morţii 
şi să te facă să ai parte de o viaţă cerească. Aceasta-i ca şi cum ai în¬ 
vinui pe un doctor pentru că se apleacă spre suferinţele bolnavilor luînd 
parte la mirosul greu al bolii, spre a vindeca pe cei încercaţi de 
suferinţe. 

VI 

Din pricina ta El nu cunoaşte nici ceasul şi nici ziua judecăţii şi: 
totuşi nimic nu scapă adevăratei înţelepciuni, căci toate au fost făcute 
prin Ea. De altfel niciodată n-a fost om care sa ştie tot ce a făcut. Numai 
că El rînduieşte în felul acesta lucrurile, din pricina neputineioşiei tale,, 
pentru ca aceia care au greşit să nu cadă în deznădejde din pricina 
scurtimii sorocului, ca şi cum n-ar mai rămîne timp pentru căinţă şi 
pentru ca şi cei care duc luptă grea împotriva puterii duşmane să nu 
plece de la locul lor din pricina lungimii timpului. De altfel nu-i cruţă 
nici pe unii, nici pe alţii prin ignoranţa sa prefăcută : pentru unii 
prescurtează sorocul din cauza luptei lui viteze, pe cînd altuia îi re¬ 
zervă un prilej de pocăinţă din pricina păcatelor lui. Oricum, după ce 
S-a socotit în Evanghelii cu cei care nu ştiu 38 , din cauza — cum am 
zis — a slăbiciunii numărului mare, în Faptele Apostolilor, ca şi c«m 

El ar sta de vorbă cu cei desăvîrşiţi, zice făcînd excepţie cu El însuşi : 

<uiu este al vostru a şti anii sau vremile pe care Tatăl le-a pus în sta- 
pînirea Sa» 39 . Aşadar să admitem că aceste vorbe, pe temeiul atacului 
de mai înainte, ar fi fost un răspuns cam prea scurt. De aceea trebuie 

cercetată cea mai înaltă însemnare a acestui text şi bătut la poarta 

ştiinţei ca să văd în ce chip aş putea trezi pe stăpînul casei, care să 
dea pîini duhovniceşti celor care le cer, pentru că pe prieteni şi p» 
fraţi ne grăbim să-i ospătăm. 

36. Isala 53, 2—3 (ed. 1914). f 

37. Luca 10, 30—34. 

38. Marcu 13, 32. 

39. Fapte 1, 7. 

VII 

Sfinţii ucenici ai Mîntuitorului după ce au ajuns pînă dincolo de 
contemplare, atîta cit e ea cu putinţă la oameni, şi după ce au fost 
curăţiţi prin cuvîntul lui Hristos, urmăresc sfîrşitul şi sînt nerăbdători 
să cunoască fericirea din urmă, ceea ce însuşi Domnul nostru a spus,, 
că. nici îngerii şi nici El nu ştiu. El numeşte «zi» înţelegerea deplină şi 
exactă a planurilor lui Dumnezeu, iar «ceas» numeşte contemplarea a 
ceea ce este singur şi unic, a cărui ştiinţă o atribuie numai singur Ta¬ 
tălui. Presupun deci că Dumnezeu aceea a zis că ştie ce, de fapt, există,, 
şi apeea nu ştie, ce nici nu există. Intr-adevăr, Dumnezeu a zis că drep¬ 
tatea şi înţelepciunea o cunoaşte, pentru că, prin natura Sa, El este în¬ 
suşi dreptatea şi înţelepciunea, în schimb spune că nu cunoaşte nedrep¬ 
tăţea şi răutatea, căci El, Dumnezeu Cel Care ne-a creat nu este nici 
nedreptate şi nici răutate. Dacă, deci, se spune despre Dumnezeu că 
ştie despre Sine că este ceea ce de fapt este, precum şi că nu ştie ceea 
ce nu este, şi dacă Domnul nostru nu este — potrivit ideii de întrupare 
şi unui învăţământ cit de sumar — ultimul bine ce s-ar putea dori, 
atunci Domnul nostru nu cunoaşte sfîrşitul şi nici fericirea cea mai de 
pe urmă. Căci se spune : «nici îngerii nu ştiu» 40 , adică nici contem¬ 
plarea care este în ei, nici temeiurile slujirii lor nu sînt ultimul bine ce 
s-ar putea dori. Intr-adevăr, cunoaşterea acestor lucruri este grosolană 
în, comparaţie cu cea faţă către faţă. «Singur Tatăl ştie», ni se 
spune, pentru că El e sfîrşitul şi extrema dorinţă. Cînd nu mai cunoaş¬ 
tem pe Dumnezeu ca prin oglindă ori în ghicitură 41 , ci cînd ne vom îm¬ 
părtăşi din El direct şi fără intermediar, atunci şi noi vom ajunge la 
ultima ţintă. Dar Domnul nostru încă este sfîrşitul şi extrema fericire 
potrivit conceptului despre Cuvînt. Căci ce zice Evanghelia ? «Şi Eu 
îl voi învia în ziua cea de apoi» 42 . 

El numeşte «înviere» trecerea de la cunoaşterea materială la cea 
nematerială, iar «ziua cea de apoi», cunoaşterea după care nu mai este 
alta. Atunci cugetul nostru e îmboldit şi ridicat la o înălţime fericită, 
cînd contemplează singura şi unica fericire a Cuvîntului. însă întrucît 
cugetarea noastră, care se îngroşase prin lipirea ei de pămînt, care-i 
amestecată cu noroi şi neputincioasă de a se stabili pe o cunoaştere di¬ 
rectă, din această pricină, fiind dusă parcă de mînă de frumuseţile în¬ 
rudite ale trupului său f se orientează după lucrările Creatorului şi de 
acum învaţă să sesizeze cauzele după efecte pentru ca — fiind de acum 
crescut puţin cît de puţin — să aibă cîndva puterea de a se apropia) 

40. Marcu 13, 32. 

41. / Cor. 13, 12. 

direct chiar de Dumnezeire. Cred că In acest înţeles a fost rostit acel 
cuvlnit «Tatăl mai mare decit Mine este» 43 precum şi «nu este al Meu 
a da, ci se va da cărora s-a pregătit de către Tatăl Meu» 44 . Intr-adevăr 
şi aici avem o mutare pe care Hristos o face din împărăţia Lui spre Cel 
Care e Dumnezeu şi Tată pentru că e pîrgă, iar nu sfîrşit, după o în¬ 
văţătură mai sumară, cum am spus şi mai înainte, şi care a fost spusă 
ca din partea noastră, iar nu ca din partea Fiului lui Dumnezeu însuşi. 
Şi ca să dovedească cum că aşa stau lucrurile, la întrebarea apostoli¬ 
lor din Fapte «Doamne, oare în acest timp vei aşeza Tu, la loc, îm¬ 
părăţia lui Israel ?», le răspunde : «nu este al vostru a şti anii sau vre¬ 
murile pe care Tatăl le-a pus întru stăpânirea Sa» 45 , cu alte cuvinte nu 
■celor care s-au legat de trup şi de sînge le e dată cunoaşterea unei 
■astfel de împărăţii. O astfel de contemplare Tatăl a pus-o în stăpînirea 
Sa proprie, prin «Stăpînire» înţelegînd pe cei aflaţi sub puterea Lui, iar 
«proprii» pe cei în care necunoaşterea lucrurilor inferioare n-are nici o 
parte. Cit despre «anii şi vremurile» să nu ţi le închipui prea sensibil, 
ci ca pe nişte intervale de cunoaştere aduse de soarele cel înţelegător. 

Dar trebuie să ducem pînă la capăt această rugăciune a Stăpînului. 
Căci în realitate Iisus este Cel Care s-a rugat: «dă-le şi lor să fie una, 
după cum Tu, Părinte, întru Mine şi Eu întru Tine, aşa şi aceştia în Noi 
să fie una» 48 . întrucât Dumnezeu este unul, dacă vine în fiecare, atunci 
face din toţi unul singur, atunci numărul piere prin sosirea unităţii. în 
cît mă priveşte, m-am apropiat de acest text ca un al doilea Esau. Da, 
dacă cineva poate vorbi mai bine sau dacă poate să răspundă mai creş¬ 
tineşte la o astfel de întrebare, să spună şi să răspundă, şi Domnul îl 
va răsplăti în locul meu. Eu nu ştiu ce-i invidia, pentru că nu prin do¬ 
rinţa de rivalitate, nici prin mărire deşartă am venit la acest examen al 
■cuvintelor inspirate, ci din dorinţa de a fi folositor fraţilor, pentru ca să 
nu dăm impresia că vasele de pământ, care cuprind comoara lui Dum¬ 
nezeu, ar fi căzut pe mîna unor oameni cu inima de piatră, nişte ne- 
tălaţi împrejur, care se într-armează doar cu o înţelepciune nebună. 

VIII 

Mai mult, potrivit Pildelor înţeleptului Solomon, cuvîntul a luat 
început după cum stă scris : «Domnul M-a zidit la începutul lucrărilor 
Lui» 47 . Mai e numit început al căilor evanghelice, care ne duc spre 
împărăţia cerurilor, nu prin nişte creaturi după fiinţă, ci face drum 

43. Ioan 14, 28. 

44. Matei 20, 23. 

45. Fapte 1, 6—7. 

4(5. Ioan 17, 21. 

47. Pilde 8, 22. 









după planul dumnezeiesc, căci cuvintele «a fi fost făcut» sau «a fi fost 
creat» au acelaşi înţeles. El a fost menit să fie cale, uşă, păstor, înger, 
oaie, mare preot şi apostol: toate aceste numiri sînt date după o anu¬ 
mită consideraţie sau după alta. Şi ce ar mai putea spune ereticul în 
legătură cu Dumnezeul Cel nesupus şi care «S-a făcut păcat pentru noi» ? 
Căci intr-adevăr aşa scrie : «iar cînd toate vor fi supuse Lui, atunci şi 
Fiul însuşi se va supune Celui ce I-a supus Lui toate» 48 . Nu te temi de 
Dumnezeu, omule, că din pricina ta El e numit «nesupus» ? Îşi însu¬ 
şeşte supunerea şi din opoziţia faţă de virtute e numit El însuşi ne¬ 
supus. Tot în acest înţeles a grăit într-o zi, pe cînd era prigonit: «Saule, 
Saule, pentru ce Mă prigoneşti ?» 49 pe vremea cînd acesta alerga spre 
Damasc cu gîndul să ducă legaţi pe ucenicii lui Hristos. Ba se mai nu¬ 
meşte şi gol, dacă vreunul dintre fraţi e gol: «gol am fost şi M-aţi 
îmbrăcat» 50 . Cînd cineva e în temniţă, Se socoate El însuşi întemniţat, 
căci El S-a încărcat cu neputinţele noastre şi a purtat slăbiciunile noas¬ 
tre. Iar una din aceste slăbiciuni este neascultarea : şi pe ea a luat-o 
asupra Lui. De aceea greutăţile care s-au ivit, Mîntuitorul Şi le însu¬ 
şeşte, ia asupra Lui suferinţele noastre în virtutea acestei comunităţi 
prin care petrece cu noi. 

IX 

Dar şi vorbele «Fiul nu poate să facă nimic de la Sine» 51 duşmanii 
Domnului le iau ca să încurce minţile celor care îi ascultă. După pă¬ 
rerea mea şi acest text ne dă să înţelegem tocmai faptul că Fiul este de 
aceeaşi Fiinţă cu Tatăl. Şi de fapt, dacă fiecare făptură cugetătoare 
poate face ceva prin ea însăşi pentru că are libertatea să se decidă 
pentru mai rău ori pentru mai bine, pe cînd Fiul nu poate face aşa ceva, 
însemnează că El nu-i făptură. Or dacă nu-i făptură, urmează că-i deo- 
fiinţă cu Tatăl. Mai mult, nici o făptură nu poate face tot ce vrea. Or 
Fiul a făcut tot ce a vrut în cer şi pe pămînt, aşadar Fiul nu-i o făp¬ 
tură. Şi mai mult, toate făpturile ori sînt alcătuite cu ajutorul contra¬ 
riilor, ori sînt în stare să primească aceste contrarii. Or, Fiul e drepta¬ 
tea însăşi şi e nematerial. Deci Fiul nu-i o creatură, iar dacă nu-i una 
dintre acelea, atunci e deofiinţă cu Tatăl. 

X 

Acest examen al textelor propuse, pe care l-am făcut, este destul 
cînd luăm în considerare puterile noastre. Ca să nu mai înitîrziem, să 

48. I Cor. 15, 28. 

49. Fapte 9, 4. 

50. Matei 25, 36. 

51. Ioan 5, 29. 

nc Întoarcem cuvîntul spre cel care se împotrivesc Duhului Sfînt, coi sfi 
mlşcorăm în ei orice cjînri trufaş care se ridică împotriva cunoaşterii 
lui Dumnezeu. Tu zici că Duhul Sfînt e o creatură. Dar orice creatură 
e roabă a Creatorului ei. Scriptura spune : «toate sînt slujitoare Ţie» 52 . 
Iar dacă e roabă, ea are şi o sfinţenie cîştigată şi tot ce are o sfinţenie 
clştigată şi tot cel ce are o sfinţenie cîştigată e susceptibil de o încli¬ 
nare spre rău. Or Duhul Sfînt care e sfînt prin fiinţa Lui e numit «izvor 
de sfinţenie». Aşadar, El nu-i o creatură, căci era deofiinţă cu Dum¬ 
nezeu. Şi spune-mi cum poţi tu numi rob pe Cel Care prin Botez te 
scapă din robie ? Căci zice Scriptura: «Legea duhului vieţii în Hristds 
Ilsus m-a eliberat de legea păcatului» 53 . De aceea tu nu vei mai în¬ 
drăzni să zici că Fiinţa Lui e supusă schimbării, dacă te uiţi la natuf'a 
puterii potrivnice, care a căzut ca un fulger din cer şi a căzut de la 
viaţa cea adevărată pentru că avusese numai o sfinţenie cîştigată, aşa 
încît schimbarea a venit de la sine, ca un semn rău. De aceea atunci 
cînd s-a prăbuşit din unitate şi şi-a pierdut vrednicia de înger fiinţa lui 
s-a schirpbat în diavol, pentru că se stinsese şi starea lui primordială 
şi fericită şi se aprinsese în el această putere vrăjmaşă. 

Iar dacă mai zice că Duhul Sfînt e creatură, prin aceasta vrea să 
ne dea să înţelegem că firea Lui e mărginită. Dar atunci cum ar mai sta 
în picioare acest cuvînt : «Duhul lui Dumnezeu umple lumea» 54 şi altul 
«Unde mă voi duce de la Duhul Tău şi de la faţa Ta unde voi fugi ?» 55 
Dar se pare că el nici nu mai recunoaşte ceea ce e simplu după firea 
sa. Or, dacă Duhul Sfînt nu-i simplu, atunci e alcătuit din fiinţă şi din 
sfinţenie. Cea ce se prezintă în felul acesta aceea e compus. Şi atunci 
cine va fi atî<t de nebun sa spună ca Duhul Sfînt e compus şi nu e 
deofiinţă cu Tatăl şi cu Fiul tocmai din pricina acestei simplităţi? 


Dacă în acest cuvînt ni se cere să ne îndreptăm, să înaintăm spre 
probleme mai importante şi să ni se ceară să le discutăm, atunci să pri¬ 
vim de acum cit se poate mai mult spre puterea dumnezeiască a Du¬ 
hului Sfînt. In Sfînta Scriptură am aflat trei creaţiuni anumite : una şi cea 
dinţii e aducerea din nefiinţă la fiinţă; a doua e schimbarea din mai 
rău In mai bine, iar a treia este învierea din morţi. Or, în aceste crea- 
ţiuni mereu vei afla pe Duhul Sfînt colaborator al Tatălui şi al Fiului. 
Ce zice David despre ceruri, cînd acestea au fost chemate la viaţă ? «Cu 
cuvîntul Domnului cerurile s-au întărit şi cu duhul gurii Lui toată pu- 

52. Ps. 118, 91. 

53. Rom. 8, 2. 

54. fnf. Sol. 1, 7. 

55. Ps. 138. 7. 

terea lor» 5 ®. Iar omui! se ştie că a fost creat din nou prin Botez : «dacă 
este cineva în Hristos, este făptură nouă» 57 . Şi : «mergînd învăţaţi toate 
neamurile, botezîndu-le în numele Tatălui şi al Fiului şi al Sfîntului 
Duh» 58 . Vezi, aşadar, că şi aici Duhul Sfînt e de faţă împreuna cu Tatăl 
şi cu Fiul. 

Şi ce vei mai spune despre învierea din morţi, odată ce noi vom fi 
dispărut şi ne vom fi întors în pămîntul din care am fost luaţi ? Căci 
«pămînt» sîntem numiţi şi în el vom merge, întrucît «va trimite Duhul 
Său şi se vor zidi şi va înnoi faţa pămîntului» 59 . Iar ceea ce Pavel a 
numit înviere, David a numit înnoire. Să ascultăm din nou pe cel care 
a fost răpit pînă la al treilea cer. Ce zice el? «Voi sînteţi templu al 
Duhului Sfînit, Care este în voi» 60 . Insă orice templu este templu al lui 
Dumnezeu, iar daca noi sîntem templu al Duhului Sfînt, urmează că Du¬ 
hul Sfînt este Dumnezeu. Intr-adevăr, «Ziditorul a toate este Dumne¬ 
zeu» 61 . Or, dacă sîntem templu al Duhului Sfînt pe motivul că Lui ne 
închinăm şi sălăşluieşte în noi, vom recunoaşte că El e Dumnezeu. «Dom¬ 
nului Dumnezeului tău să te închini şi Lui singur să-I slujeşti» 62 . Iar 
dacă nu admitem cuvîntul «Dumnezeu», atunci să ne înveţe ce vrea să 
însemneze acest cuvînt. El ,s-a numit Dumnezeu tocmai pentru că El a 
aşezat şi pentru că vede de toate lucrurile. Or, dacă e numit Dumnezeu 
pentru că a aşezat şi priveşte spre toate lucrurile şi dacă Duhul cunoaşte 
tot ce este de la Dumnezeu, după cum şi duhul care este în noi, cu¬ 
noaşte ce e al nostru, atunci Duhul Sfînt e Dumnezeu. Mai mult, dacă 
«Sabia Duhului este cuvîntul lui Dumnezeu» 63 , atunci urmează că Duhul 
Sfînt este Dumnezeu. Intr-adevăr, sabia se ţine de Cel după care e numii 
şi cuvîntul. Iar dacă e numit şi «dreapta Tatălui», «dreapta Domnului m-a 
înălţat, dreapta Domnului a făcut putere» 64 şi «Mîna Ta cea dreaptă, 
Doamne, pe vrăjmaşi i-a sfărîmat» 65 şi dacă Duhul Sfînt e degetul lui 
Dumnezeu, potrivit cuvîntului : «iar dacă Eu cu degetul lui Dumnezeu 
scot pe demoni» 66 sau, ceea ce scrie în altă Evanghelie, «Eu cu Duhul 
lui Dumnezeu scot pe demoni» 67 , atunci Duhul Sfînt este de aceeaşi 
fiinţă cu Tatăl şi cu Fiul. 

56. Ps. 32, 6. 

57. II Cor. 5, 17. 

58. Matei 28, 19. 

59. Ps. 103, 31. 

60. I Cor. 6, 19. 

6!. Evr. 3, 4. 

62. Matei 4, 10. 

63. Elen. 6, 17. 

64. Ps. 117, 16. 

65. leş. 15, 6. 

66. Luca 11, 20. 

67. Matei 12, 28. 

EPISTOLA 9 
Către Maxim Filozoful 

361/362 

I 

Intr-adevăr cuvintele sînt un fel de icoane ale sufletului. Aşa te-am 
recunoscut şi pe tine, cu ajutorul scrisorii, recunoscînd, cum se spune, 
leul după ghiare a , şi m-am bucurat cînd am aflat că nu te arăţi cu le¬ 
nevie faţă de «cel dinţii şi cel mai mare din bunuri: iubirea faţă de 
Dumnezeu şi iubirea faţă de aproapele» 1 2 . Ca semn al celei de-a doua, 
socot prietenia ce mi-o arăţi, iar pentru cea dinţii, rîvna pe care o ai 
pentru dobîndirea cunoştinţei celei dumnezeieşti. Că totul se cuprinde 
în aceste două feluri de iubiri e un lucru cunoscut de orice ucenic al lui 
Hristos. 

II 

Scrierile lui Dionisie 3 , pe care le cauţi, au ajuns pînă la noi şi încă 
în număr mare ; în schimb, acum nu le am la dispoziţie, de aceea n-am 
putut să ţi le trimit. Cît despre mine, iată ce cred despre ele : nu toate 
scrierile acestui bărbat sînt de admirat, iar unele sînt de-a dreptul de 
condamnat. Această nelegiuire care se răspîndeşte acum pretutindeni, 
cu alte cuvinte cea a neasemănării, este, după cît pot şti, cea dinţii 
care a pus în oameni seminţele acestei faimoase nelegiuiri a anomeilor. 
Iar pricina răspîndirii ei cred că nu stă atît în rătăcirea cugetării, cît 
mai ales în dorinţa hotărîtă cu care Dionisie a vrut să combată pe Sa- 
beliu 4 . Pe el l-aş compara cu un grădinar care vrea să îndrepte un pom 
tînâr crescut strîmb şi pe care-1 răsuceşte în mod silit în partea opusă, 
dar răsucindu-1 prea tare, pomul se îndepărtează de creşterea lui fi¬ 
rească şi creşte în sens contrar. Cam aşa ceva cred că s-a întîmplat şi 
cu acest om : în lupta sa necruţătoare, pe care a dus-o împotriva libi¬ 
anului Sabeliu, Dionisie s-a dus fără voie în răul opus tocmai din dorul 
exagerat de a-1 cinsti mai mult. I-ar fi fost destul să arate că Tatăl şi 
Fiul nu sînt o singură persoană şi în felul acesta ar fi cîştigat biruinţa 
împotriva blasfemiatorului; dar acest om, vrînd să cîştige o biruinţă şi 

1. Lucian de Samosata, Hermotim sau Despre secte, 34. 

2. Matei 22, 38. 

3. Elev al lui Origen, Dionisie cel Mare a fost arhiepiscop al Alexandriei între 
(inii 248—264. 

4. Sabeliu, eretic antitrinitar notoriu, care confunda persoanele Treimii. 

mai strălucitoare şt mai deplină, nu admite numai o deosebire Intre 
lpostase, ci şi o diferenţă de substanţă, de grade în putere şi o inega¬ 
litate de mărire. Şi astfel, în urma acestei greşeli, el a ajuns să schimbe 
un rău cu alt rău, îndepărtîndu-se de justeţea credinţei. Şi tot din pri¬ 
cina aceasta el se contrazice adeseori în scrierile sale : o dată înlătură 
termenul «deofiinţă», din pricina celui care-1 folosise în chip greşit, ca 
să arate că nu acceptă trei ipostase, altă dată îl admite, atunci cînd 
scrie omonimului 5 său, luîndu-i apărarea. Mai mult, chiar şi cînd e vorba 
de Duhul Sfînt, el a evitat expresiile care se potrivesc foarte puţin unui 
om care trăieşte după Duh şi prin care a privat Divinitatea de o cinstire 
care I se cuvine, coborînd-O întru cîtva şi punînd-O în rîndul făpturilor 
create şi menite doar slujirii. Acesta-i aşadar omul. 

III 

Cît despre mine, dacă ar trebui să-mi spun şi eu părerea, accept 
expresia «asemănător ca fiinţă» dacă se pun înaintea lor şi cuvintele 
«cu totul», dacă e înţeleasă ca «de o fiinţă», desigur în înţelesul sănătos 
al acestei expresii «de o fiinţă». Aşa au cugetat şi Părinţii de la Niceea 
atunci cînd, numind pe Fiul Cel Unul-Născut «Lumină din lumină, Dum¬ 
nezeu adevărat din Dumfiezeu adevărat» şi recunoscîndu-I şi alte în¬ 
suşiri de acest fel, la urmă I-au adăugat şi expresia «de o fiinţă». După 
cum nu-i cu putinţă ca cineva să-şi închipuie c-ar exista vreo deosebire 
între lumină şi lumină, între adevăr şi adevăr, tot aşa nu se poate con¬ 
cepe deosebire între fiinţa Celui Unul-Născut şi între cea a Tatălui, din 
Care S-a născut. Dacă înţelege cineva lucrurile în acest fel, atunci şi eu 
accept expresia aşa cum am spus. Dar dacă nu înţelege să lege cuvîntul 
«cu totul» de «asemănător ca fiinţă», cum au procedat şi cei din Con- 
stantinopol 6 , atunci mă îndoiesc asupra acestei expresii, întrucît socot 
că prin ea se micşorează mărirea care trebuie recunoscută Fiului Cel 
Unul-Născut. Şi de fapt noi obişnuim să întrebuinţăm adeseori terme¬ 
nul «asemănător» chiar şi pentru imaginile mai puţin clare şi mai în¬ 
depărtate de originalele lor. Or eu folosesc cuvîntul «de o fiinţă» toc¬ 
mai pentru că prin el nu se mai poate ajunge la vreun înţeles bănuitor 
sau înşelător. Dar de ce nu vrei să ne faci o vizită Tu însuţi, dragul 
meu, pentru ca să stăm de vorbă personal despre aceste lucruri şi să 
nu lăsăm pe seama unor litere neînsufleţite lucruri de o valoare atît 

5. Dionisie al Romei (258—268), care încă scrisese împotriva lui Sabeliu. 

6. E vorba de sinodul din 360 condus de partida omeilor, care susţineau doar 
o «asemănare» generală a persoanelor treimice. 

de maro, tu atît mai mult cu cit nici nu m-am hotărît să fac cunoscute 
tn public aceste păreri ale mele? Dar să nu-mi spui şi Tu ceea ce. L,-a 
spus şi Diogene lui Alexandru cel Mare 7 , că adică tot atît de departe e 
drumul de la Tine pînă aici, cît şi de aici pînă la Tine 1 Pentru că din pri¬ 
cina suferinţei puţin lipseşte ca să nu fiu ţinut mereu în acelaşi loc, ca 
şi cum aş fi un copac ţinut de rădăcinile lui, ca să nu mai spun şi 
aceea că socot că trăirea retrasă este una din cele mai mari binefaceri, 
tn schimb tu, după cît mi se spune, eşti sănătos, şi ca unul care ai ajuns 
să fii şi un fel de cetăţean al lumii întregi, dreptatea ar impune cai Tu 
să vii aici, aşa cum te-ai duce tocmai în ţara ta. Şi dacă într-adevăr un 
om activ ca tine e familiarizat cu popoarele şi cu oraşele, unde-ţi arăţi 
prin pilda proprie faptele care îndeamnă la virtute, în schimb pentru 
■contemplare şi pentru lucrări duhovniceşti, prin care ne legăm de Dum¬ 
nezeu, gîndeşte cît de preţios ajutor ne este liniştea ! Or în retragerea 
noastră, noi cultivăm tocmai această bogată şi nesfîrşită linişte 8 , de¬ 
sigur în unire cu Cel care ne-a hărăzit-o, cu Dumnezeu. Şi dacă trebuie 
neapărat să ne arătăm cît mai respectuoşi faţă de cei mai mari şi sa fim 
•dispreţuiţi ca unii care sîntem aplecaţi pînă la pămînt, scrie-ne cel pu¬ 
ţin Tu şi alte scrisori, că prin aceasta ne faci şi mai mare bucurie. 

■V 

EPISTOLA 10 
Unei Văduve 
Scrisă în timpul retragerH 

Iată ce şiretlic folosesc cei care vor să prindă porumbei : după ce 
au prins unul, îl îmblînzesc pînă într-atîta, încît pasărea vine şi se âşa- 
ză în palma omului şi se hrăneşte de acolo. Atunci i se ung aripile cu 
ulei bine mirositor şi apoi i se dă drumul să zboare liber spre stolul 
celorlalţi porumbei. Buna mireasmă a acestui ulei face întreg acest !stol 
sălbatic proprietate a stăpînului porumbelului celui îmblînzit, întrucît 
se lasă şi ele atrase de cel care miroase bine şi astfel intră şi eie în 
colivie. 1 ! 

De ce' credeţi că mi-am început scrisoarea tocmai cu acesta istori¬ 
oară ? Pentru că prinzînd pe fiul tău Dionisie, cel numit altădată Dio- 
mido 1 , şi ungîndu-i cu parfum dumnezeiesc aripile sufletului lui l-am 

7. Diogene Laertios, Viata. 

8. P. Hristu, (op. cit., III, 376) identifică credem, greşit, pe acest Maxim Filozoful 
i u Maxim Cinicul, prieten al Sf. Vasile şi al SI. Grigorie Teologul, dar care a jimat 
un rol funest tn viata Sf. Ioan Hrisostomul. 

t. Cunoscut erou din ciclul troian, rege în Argos. 

lrimis cuvioşici Tale, pentru ca şi Tu să-ţi iei zborul şi să ajungi la 
cuibul pe care l-a pregătit cel despre care ţi-am vorbit. Dacă voi ajunge 
să văd aceste lucruri atîta vreme cît mai sînt încă în viaţă, dacă-mi va 
fi dat să Te văd pe cuvioşia Ta înălţata-într-o viaţă şi mai îmbunătăţită, 
atunci aş rămîne profund îndatorat Bunului Dumnezeu pentru astfel de 
binefaceri 2 . 


EPISTOLA 11 
Fără adresă, unui prieten 
Scrisă în retragere 

După ce am petrecut cu darul lui Dumnezeu ziua cea sfîntă, îm¬ 
preună cu fiii noştri, şi am prăznuit o adevărată sărbătoare închinată 
Domnului, în semn de copleşitoare dragoste faţă de El, i-am trimis 
mai departe, deplin sănătoşi — Ilustrităţii Tale, rugînd pe Iubitorul de 
oameni Dumnezeu, să le hărăzească un înger de pace, ocrotitor şi în¬ 
soţitor de drum şi să Te găsească deplin sănătos şi într-o stare de pace 
desăvîrşită, aşa încît ori unde Te vei afla, slujind Domnului şi aducîn- 
du-I mulţumiri, să ne bucuri cîtă vreme vom mai fi în lumea aceasta 
prin cele ce ne vor fi date să le auzim despre Tine. 

Şi dacă Bunul Dumnezeu îţi va ajuta să scapi cît mai repede de 
îngrijorările prin care treci acum, Te rog să nu socoteşti altceva mai pre¬ 
ţios deeît petrecerea Ta la noi. Pentru că nu cred că vei găsi oameni 
care să-ţi arate atîta dragoste şi atîta preţuire ca noi. Drept aceea în 
timpul cît durează această despărţire învredniceşte-ne de mîngîierea 
scrisorilor Tale la orice prilej care ţi se iveşte 1 . 

2. O altă ficţiune literară, prin care autorul ştia şi să mîngîie şi să sugereze cu 
fineţe retragerea spre monahism sau spre opera de caritate. 

Editorul epistolelor Sfîntului Grigorie de Nyssa, G. Pasquali (Gregarii Nysseni 
Epistulae, ediţio altera, în colecţia «Gregorii Nysseni», Opera, voi. VIII, pars II, 
Leiden, 1959) observă că acelaşi text este întîlnit şi în epistola 21 a Sf. Grigorie de 
Nyssa, adresată lui Avlavios, de aceea contestă paternitatea Sfîntului Vasile asupra 
acestei epistole (p. LXVIII—LXX şi pag. 73). Avlavios pare a fi fost sofist (Gr. Naz. 
Eplst. 2 33), hirotonit mai tîrziu episcop de Niceea. Varianta din Grigorie de Nyssa 
are Diogene în loc de Dionisie. A se vedea şi I. Opelt (Die duitgesalbte Taube als 
Lockvogel, în «Jahrbuch fur Antike und Christentum», Munster, W. 1958, p. 109—-111), 
care tăgăduieşte şi el paternitatea Sfîntului Vasile asupra acestei epistole. 

1. încă un model de atragere discretă spre strădaniile călugăreşti. Sf. Vasile a 
găzduit la mînăstire pentru cîteva zile pe fiii unui prieten (în scrisoare îi numeşte 
«fiii noştri»), iar acum invită pe tatăl lor să treacă pe la mînăstire. P. von der Muchii, 
(Basilius u. der lctztc Briei Epikurs, în «Museum Helveticum», 1955, 47—49) află că 
Începutul epist. 11 aminteşte pe Epicur. 

10 — Sfîntul vasile cel Mare 









EPISTOLA 12 



artNTUL VAaiLs o*l maxb 



Către Olimpiu 1 
(362—364) 

Scrisă tntre anii 362—364 


Dacă pînă nu demult abia-mi scriai cîte ceva, acum văd că nu mai 
scrii deloc, căci zgîrcenia ta la scris pare a face aşa de mare progres, 
incit cu timpul pare a se transforma într-un mutism deplin. întoarce-te 
mai bine la obiceiurile dinainte şi nu-ţi voi mai reproşa nici dacă-mi scrii 
laconic, cum făceau spartanii. Dimpotrivă, oricît de scurte ar fi scriso¬ 
rile ce-mi vei trimite, ele vor fi mărturia unei mari afecţiuni, pe care o 
voi preţui în mod deosebit, numai să-mi scrii. 


EPISTOLA 13 
Către Olimpiu 

Scrisă în vremea retragerii la Annisa, prin a. 361 

După cum toate produsele îşi au un anotimp al lor : florile primă¬ 
vara, grînele vara şi poamele toamna, tot aşa un fel de produs al iernii 
pot fi scrisorile \ 

EPISTOLA 14 

Către prietenul Grigorie (de Nazianz) 

Scrisă în anul 360 

I 

Fratele meu Grigorie îmi scrisese de multă vreme că vrea să mă 
viziteze 1 , adăugind că şi tu ai fi luat aceeaşi hotărîre, dar ştiindu-te 
greu de convins, ca unul care deseori m-am înşelat şi fiind, pe drept şi 
peste măsură de ocupat, n-am mai putut să te aştept, căci a trebuit să mă 
duc în Pont, unde, într-o bună zi, dacă Dumnezeu va vrea-o, voi pune 
capăt drumeţiilor mele. Căci după ce cu mare greutate a trebuit să re- 



1. Acelaşi Olimpiu, care copleşise altădată pe Sf, Vasile cu daruri (Epist. 4), 
era acum ocupat peste măsură cu agricultura. El îi va rămîne ataşat sufleteşte şi 
mai tirziu, interesîndu-se mereu de activitatea Sfîntului (cf. Epist. 131, 2 11), care, cu 
o deosebită atenţie, ştia să-l ţină apropiat de sufletul lui. 

1. Epistola nr. 13 este poate cea mai scurtă din cîte ne-a lăsat Sfîntul Vasile. 

1. E vorba de Grigorie de Nyssa. 









•cniBoni 


i4 r 


nunţ'la deşartele speranţe pe care mi le pusesem în tine, sau, ca să pre¬ 
cizez şi mai mult, după ce am renunţat la visuri (căci am admis pe' cel 
care a spus că speranţele sînt visuri ale oamenilor treji), am plecat Iii 
Pont, ca să-mi fac o aşezare potrivită pentru toată viaţa 3 . Acolo mi-a 
arătat Dumnezeu un loc cgre se potriveşte cu felul meu de viaţă, ajun- 
gînd astfel să văd în realitate în faţa ochilor mei ceea ce de multe Ori 
mă obişnuisem să plănuiesc în gînd în clipele de răgaz şi de odihnă. 

II 

Exîistă acolo un munte înalt, acoperit de o pădure deasă şi udat în 
partea nordică de ape răcoroase şi limpezi. La poalele lui se întinde o 
cîmpie lină, adăpată continuu de apele care se preling diii munte. O 
pădure, care a crescut parcă de la sine jUr împrejurul acestei cîmpii, 
bogătă în arbori variaţi şi de toate speciile, înconjură cîmpia ca un zid. 
Nici insula nimfei Calipso, pe care Homer o lăuda 8 parcă mai mult decît 
pe celelalte, pentru frumuseţea ei, nu se poate compara cu acest loc. 
Dar puţin lipseşte acestui loc că să fie cu adevărat ca o insulă, pentru 
că din toate părţile este mărginit. Căci de-o parte şi de alta se cască 
două prăpăstii adinei, iar în faţă un torent mare de apă ţîşneşte dintr-o 
stîncă, formînd apoi el însuşi un zid continuu şi greu de trecut. Muntele 
se întinde de-a lungul celei de-a patră laturi, împreunîndu-se cu alte 
două prăpăstii prin nişte stînci masive în formă de semilună, neîngă- 
duind astfel trecerea nici din spate. Există, aşadar, o singură intrare, 
acolo unde ne-am făcut sălaşul. Propriu-zis, locuinţa noastră e în spate, 
într-un alt defileu de care se sprijină coama principală a unui masiv 
muntos, de unde poţi avea în faţă toată întinderea cîmpiei şi de unde 
poţi vedea chiar şi valurile rîuleţului care o înconjoară. Cred că nici 
priveliştea fermecătoare pe care ţi-âr oferi-o fluviul Strymon 4 , cînd îl 
priveşti pe la Amfipolis, nu te' încîntă mai mult decît aceasta, căci prin 
cursul lui leneş, Strymonul se hăituieşte, ajungînd chiar să nu mai se¬ 
mene cu un fluviu, pe cînd acest rîu al nostru, avînd curgerea cea mai 
rapidă din cîte cunosc, se rostogoleşte ca un sălbatic din pricina stîn- 
cilor care-1 gîtuiesc, încît, la un moment dat, se aruncă furtunos într-o 

2. Dezamăgit că şi episcopul Dianios al Cezareii Capadochiei semnase o formulă 
ariană, Sfîntul Vasile (care între timp fusese hirotonit diacon) se retrage la Annisa, 
In Pont. Aici făgăduiseră cei doi Grigorie (de Nyssa şi de Nazianz) că vor veni şi ei. 
Fostul coleg de la Atena îi declarase în scris ( Epist. 53 Migne, P. G. 37, 102) că va 
îmbrăţişa aceeaşi viaţă de retragere mînăstirească. Dar el tot amîna acest pas. Uneori 
propunea (ep. 98) ca loc de retragere o prăpastie de lîngă Nazianz. Sf. Vasile descria 
cu erituziasm regiunea Annisei. Fragmentar, descrierea e cuprinsă şi în Vechile rin- 
duel1 ale viefii monahale. Mănăstirea Dobruşa, 1929, p. 242. 

3. Homer, Odiseea, I, 51. 

4. Strymon (— Struma) izvorăşte din masivul Vitoşa de lîngă Sofia şi se varsă 
In golful Orfani din Marea Egee. 









adlncă bulboană, fapt care nu numai că produce o privelişte excepţio¬ 
nal de plăcută atît pentru mine cit şi pentru orice privitor, dar In acelaşi 
timp şi satură din destul pe toţi din jur prin mulţimea nesfîrşită de peşti 
care se adună în vîltorile lui. 

Să-ţi mai pomenesc şi de văzduhul înmiresmat al ţinutului şi de 
aerul răcoros de pe valea rîului ? Sînt destui care rămîn fermecaţi de 
mulţimea florilor ori de ciripitul încîntător al păsărelelor. Eu însă n-am 
vreme să mă gîndesc la aşa ceva. Admiraţia cea mai mare, pe care aş 
putea-o aduce locurilor acestora, este aceea că fiind în stare să ofere 
tot felul de bunuri folositoare vieţii, locurile acestea ne dau roadele 
pele mai plăcute din cîte pot exista, şi anume : liniştea, aceasta nu nu- 
m,ai pentru că aici eşti departe de zgomotul oraşelor, ci mai ales pentru 
că ele nu lasă pe nici un călător să treacă pe aici, în afară de cei care 
vin şi ne ajută la vînat. Căci să nu uit! în afară de alte bunătăţi, ţinutul 
acesta este şi foarte bogat în animale sălbatice, nu atît în lupi sau urşi 
— Doamne fereşte ! — cît mai ales în cirezi întregi de cerbi şi căprioare, 
şau iepuri, care-şi află aici din destgl hrana, şi tot felul de alte asemenea 
animale 5 . 

înţelegi, dar, în ce primejdie ar fi căzut prostul de mine, dacă aş fi 
acceptat să schimb acest loc cu Tiberina, care-i una din văgăunile şi 
prăpăstiile 6 cele mai adînci ale lumii. 

Să nu iei în nume de rău că abia apuc să ajung în acele minunate 
ţinuturi ale Pontului! După ce a aflat insulele Echinadelor Ionice nici 
Alcmeon nu şi-a mai continuat drumeţiile 7 . 


EPISTOLA 15 
Către Arcadie, 

Corniţele vistieriei împărăteşti 1 
Scrisă în anul 360 

Dîndu-mi prilej de a scrie Ilustrităţii Tale, m-am bucurat de un ser¬ 
viciu mai mare decît cel pe care l-au primit cetăţenii metropolei noastre. 

5. Ştim şi din Viaţa stintei Macrina (trad. T. Bodogae, Sibiu, 1947, p. 18—21) că 
hrana cl.ştigată aici se făcea (ca şi pe vremea bunicilor lor) prin vînătoare. 

6. Acolo, lingă Arianz, pe proprietatea lui, invitase Sf. Grigorie de Nazianz pe 
Vaslle, spre a trăi în retragere. 

7. Alcmeon din Argos a fost urmărit de furii pentru că a omorît pe tatăl său 
la îndemnul mamei sale, după cum ne spune tragedia Cei şapte contra Tebei. 

1. «tncepînd de la Constantin cel Mare, conducerea sectorului financiar al îm¬ 
părăţiei bizantine era în mina aşa numitului «comes rerum privatarum» (aceasta bine¬ 
înţeles raportat la procesul de centralizare crescîndă a puterii împăratului, G. Ostro- 
yo.sski, Gcschichtc des byz. Staates, Munchen, 1963, ari. cit., p. 31). în felul acesta 
Înţeleg. ■in tonul curtenitor al acestei epistole. 

Cflci bunătatea Ta, de pe urma căreia el au primit de la mine această 
scrisoare, le-a fost evidenţiată încă înainte ca eu să Vă fi scris, dato¬ 
rită blîndeţei cu care ne-aţi obişnuit şi pe care firea a sădit-o în atitu¬ 
dinea Ilustrităţii Tale faţă de toţi. 

Cit despre mine, eu am socotit a fi de cel mai mare folos prilejul de 
a putea saluta In Tine o cinste nemaiîntîlnită, de aceea rugăm pe Bunul 
Dumnezeu să înaintezi cit mai mult în a le fi pe plac, ca strălucirea care 
te înconjoară să sporească şi să crească în aşa fel, încît şi noi să ră- 
mînem fermecaţi de ea şi să gustăm şi noi din bucuria celor miluiţi. In 
sfîrşit, să primim cîndva pe cei care ţi-au înmînat scrisoarea, preamă¬ 
rind şi ei alături de toţi oamenii bunătatea Ta, fără să uităm vreodată 
că mijlocirea mea pe lîngă cinstea Ta nemaivăzută nu le-a fost nici lor 
fără folos. 


EPISTOLA 16 

împotriva ereticului Eunomiu 1 

Cel care afirmă că cunoaşterea lucrurilor e posibilă, va fi urmat 
bricum o anumită cale pentru a-şi îndruma cugetarea spre cunoaşterea 
acestor realităţi, şi numai după ce se va fi deprins să pătrundă în adîn- 
fcime toate lucrurile de mică importanţă, abia atunci se va fi putut 
ridica pînă la această imaginaţie comprehensivă care e mai presus decît 
orice judecată. 

Să spună, deci, cel care se laudă că a priceput ştiinţa ultimelor rea¬ 
lităţi, să ne explice cum e alcătuită fiinţa celei mai mici dintre vieţui¬ 
toarele pe care le vedem cu ochiul liber, să ne spună, aşadar, cum e al¬ 
cătuită fiinţa unei furnici, dacă viaţa ei se menţine prin răsuflare şi prin 
respirare, dacă trupşorul său e divizat prin oase, dacă pe ramificaţiile 
ei sînt fixaţi nervi şi ligamente, dacă poziţia nervilor e dictată de un 
înveliş de muşchi şi de glande ; dacă măduva se întinde împreună cu 
articulaţiile spatelui începînd din creştetul capului şi pînă la coadă; 
dacă prin învelişul membranei nervoase dă ea putere motrică membra¬ 
nelor care se mişcă ; dacă există şi în furnică ficat, iar deasupra lui un 
vas cu bilă ; dacă există rinichi şi inimă, artere, vene, pieliţe, pereţi ; 
daca e animal ori dacă are peri, dacă merge pe un singur picior ori 
dacă are picioare în formă de degete ; cît timp trăieşte şi în ce chip se 
înmulţeşte, cît timp durează gestaţia puiului, de ce nu toate furnjcile 

1 Aici n-avem propriu-zis o epistolă, ci e capitolul X din tratatul Sf. Grigorie de 
Nyssa Contra Iui Eunomie, Migne, P.G. XIV, 828. Nu se ştie cum a putut intra acest 
capitol al Sf. Grigorie între manuscrisele cuprinzînd textul epistolelor Sf. Vasile. 








umblă pe Jos şl nu toate au aripi, de ce unele fac parte din vieţuitoarele 
care umblă pe jos, pe cînd altele zboară prin văzduh. Cel care se laudă 
că ar cunoaşte toate să ne explice mai întîi firea furnicii şi abia după 
aceea să discute despre natura puterii dumnezeieşti, care depăşeşte 
orice înţelegere. Dar dacă tu n-ai înţeles nici măcar alcătuirea unei biete 
furnici, cum te poţi lăuda că poţi cuprinde în mintea ta puterea cea 
neînţeleasă a lui Dumnezeu ? 

EPISTOLA 17 

Către Origen 1 

Scrisă Intre anii 361—363 

Chiar numai auzindu-ţi cuvintele, retore Origen, mă farmeci, iar 
cînd îţi citesc şi scrisul, trezeşti în sufletul meu bucurii şi mai vii. Multe 
mulţumiri trebuie să aduc Bunului Dumnezeu, Care n-a îngăduit să se 
întunece adevărul creştin în urjp.a trădării venite oarecum chiar din 
cercurile cele mai înalte ale Imperiului, şi Care, prin mijlocirea scrie¬ 
rilor tale, a apărat deplin învăţătura cea adevărată. Aceia într-adevăr, 
oa nişte cucute, nişte măselariţe, ori ca alte buruieni otrăvitoare, după 
ce au înflorit, în scurtă vreme, se vor veşteji, pe cînd Ţie drept răsplată 
pentru cuvîntul rostit îţi va hărăzi Domnul ca numele Lui, să înflorească 
şl să rămînă tot timpul proaspăt. Drept aceea, să rînduiască Dumnezeu 
fericire deplină căsei Tale şi să reverse binecuvîntarea Lui asupra co¬ 
piilor copiilor Tăi! Iar pentru aceşti prunci, strălucitoare mostre ale bu¬ 
nătăţii Tale, care mi-au făcut totdeauna multă plăcere şi pe care i-am 
îrhbrăţişat cu drag, mă voi ruga ca Domnul să reverse asupra lor tot 
ceea ce părintele lor însuşi cere în rugăciunile Iui. 

EPISTOLA 18 
Către Macarie şi Ioan 1 
Scrisă sub Iulian (361—363) 

Pentru ţărani truda plugăriei nu-i ceva nou, după cum nici pentru 
marinari furtuna nu-i ceva neaşteptat, tot aşa nici pentru negustori su- 

1. Retor şl prieten cu Sf. Vasile, acest Origen a apărat In scris pe creştini, îmbăr- 
băttndu-i pe vremea lui Iulian Apostatul. Pentru aceasta Sfîntul Vasile îl felicită şi-i 
binecuvlntă strădaniile. 

1. Nu ştim din altă parte cine au fost aceste două persoane. Unii cred că au 
făcut parte dintre monahi. Un lucru este sigur, ei au fost prigoniţi pe vremea îm¬ 
păratului Iulian Apostatul pentru credinţa lor. Sf. Vasile îi încurajează in credinţa lor. 

dorile verii nu-s ceva nemallntllnit şi desigur nici pentru cei ce au ales 
sS trăiască în chip evlavios, tristeţea clipei de faţă nu-i ceva nepreţuit. 
La fiecare din îndeletnicirile arătate se întîlneşte o oboseală specifică 
şi cunoscută: nimeni nu-şi alege vreuna din aceste îndeletniciri numai 
de dragul ei, ci pentru ca să se desfăteze astfel de binefacerile aşteptate. 
Nădejdile care ţin şi menţin în alcătuirea lor toată viaţa omului îl încu¬ 
rajează pe acesta împotriva greutăţilor din fiecare etapă. Desigur că 
există şi oameni care se obosesc numai pentru soarta roadelor pă- 
mîntului şi care s-au văzut cu totul înşelaţi în nădejdile lor; unii ca 
aceştia n-au cunoscut cu adevărat plăcerea decît în închipuire. Căci 
tocmai cei care au văzut faptele corespunzînd aşteptării lor au avut 
aevoie apoi de o nouă nădejde, pentru că cea dintîi s-a scurs şi s-a 
mistuit repede. 

De aceea numai cei care au răbdat oboseala de dragul pietăţii şi al 
credinţei, numai lor minciuna n-a putut să le nimicească nădejdile, iar 
sfîrşitul nu le-a întinat strădaniile pentru că, sigură şi statornică, împă¬ 
răţia cerurilor numai pe ei i-a primit. 

Drept aceea nu vă lăsaţi tulburaţi de calomnii mincinoase, nici nu 
vă speriaţi de ameninţările puternicilor zilei! Rîsetele şi batjocurile cas¬ 
nicilor voştri să nu vă întristeze, cu atît mai puţin osîndele aduse de 
oameni, care dau să se înţeleagă că se îngrijorează de voi ori se prefac, 
încurajîndu-vă atîta vreme cît învăţătura adevărului va fi apărată de noi. 

Dreapta judecată să biruie şi să roage pe învăţătorul credinţei, 
Domnul nostru Iisus Hristos, ca să ne stea într-ajutor! îndurată de dra¬ 
gul Lui, suferinţa e o plăcere, iar moartea un cîştig 2 . 


EPISTOLA 19 
Către Prietenul Grigorie 1 

Scrisă cam prin anul 365 

Alaltăieri-ţi-am primit epistola şi ţi-am recunoscut-o îndată, nu 
atît după caracterele ei grafice, cît mai ales după stilul în care a fost 
redactată. Ai scris doar cîteva cuvinte, dar ele spun mult. Nu ţi-am răs¬ 
puns de îndată pentru că plecasem de acasă, iar cel care mi-o adusese 
abia a ajuns s-o predea cuiva din colaboratorii mei şi repede a şi şters-o. 
Acum însă rog pe fratele Petru 2 să-ţi transmită felicitările mele, pe de-o 

2. Filip. 1, 21. 

1. de Nazianz. 

2. Viitorul episcop de Sebasta. 

parte, pentru că ţi-ai făcut datoria de a-mi trimite salutări, tar pe de 
alta, pentru că mi-ai dat ocazia să-ţi scriu şi eu o a doua scrisoare. De 
bună seamă că redactarea unor astfel de scrisori laconice, cum sînt cele 
care-mi vin de la tine, nu produce prea mare oboseală la citit 3 . 


EPISTOLA 20 
Către sofistul Leonţiu 

Scrisă la sfîrşitul anului 364 şi începutul anului 363 

E drept că şi eu îţi scriu rar, dar scrisorile Tale sînt mult mai rare 
decît ale mele, şi aceasta se întîmplă aproape totdeauna cînd vin la noi 
mulţi din oamenii de pe la Voi. Dacă ai încredinţa fiecăruia din aceştia 
cite o scrisoare, nimic nu m-ar împiedica să am senzaţia că mă aflu cu 
Tine şi că Te-aş surprinde cu mine, atît de continuu este numărul celor 
sosiţi de la voi la noi. Şi atunci, de ce nu scrii ? Se ştie doar că un 
sofist 1 n-are alt lucru decît să scrie. Mai mult, pretextînd că ţi-e lene 
să pui mina la scris, nu ţi se va cere nici să scrii, pentru că un altul îţi 
poate lua locul la masa de scris. Nu va fi atunci nevoie nici de limba 
Ta, pentru că atunci cînd ea nu vorbeşte, va face acest lucru careva din 
cel apropiaţi ai tăi. Iar dacă nimeni din ei nu-i de faţă, atunci poţi sta 
de vorbă cu tine însuţi, dar în nici un caz nu vei tăcea, căci eşti doar 
In acelaşi timp şi sofist şi atic 2 , după cum nici privighetorile nu mai 
tac, din clipa în care primăvara le tot îndeamnă să cînte. 

Pentru mine multiplele ocupaţii în care mă afiu ar putea servi ca 
un fel de scuze pentru întîrzierile scrisorilor, iar pentru că am pierdut 
eleganţa stilului, în urma desei întrebuinţări a limbajului popular, e fi- 

3. Sc poate observa dojana fină faţă de «datoria» cu greu împlinită de prietenu] 
de la care se aştepta, desigur, nu numai la scrisoare, ci să vină personal alături de el, 
la Annisa, în retragerea duhovnicească, aşa cum promisese. 

1. Cuvîntul «sofist» n-a avut la început nimic peiorativ, dimpotrivă, el se atribuia 
linul om priceput, în special unui profesor de filozofie ori de retorică. Sofiştii au apărut 
către mijlocul secolului V î.d.Hr. înainte tinerii primeau doar o învăţătură elementară 
de la un grămătic (scris, citit şi socotit), apoi de la un paidotrib (care era un fel de 
profesor de gimnastică) şi de la un horeg (care preda muzica). Sofiştii au fost, aşa- 
zicind, primii profesori de învăţămînt superior. Ei plecau mereu în , turnee, de unde 
aduceau idei noi, dar şi cîştigau mult. Cf. Enciclopedia civ. grec., p. 519. N. Balcă, 
Istoria filozofiei antice, voi. I, Bucureşti, 1982, p. 82 ş.u. 

In epistola 21 d se spune Leonţiu, altă dată e numit Iulian, desigur o confuzie 
a copiştilor. Deşi de acum Sf. Vasile era preot, totuşi el găseşte o adevărată plăcere 
rtă folosească limbajul retorilor şi al sofiştilor, dar nu în sensul că s-ar fi «uitat peste 
umăr la alţii» (cum ni se spune în Viata Sf. Macrina, p. 17), dar totuşi cu sentimentul 
uimi om superior ( Epist. 223). Cit despre curierii atît de deşi — de care se aminteşte 
la începutul epistolei — se ştie că altădată ei lipseau cu totul ori erau greu de găsit. 

■>. Caracteristicile aticismului erau: delicateţea, măsura, eleganţa, puritatea sti¬ 
lului. Sftntul Vasile le avea pe toate, cum se va vedea din textul lor. Cf. Epist. 337—338. 

fese să nu îndrăznesc s& mă adresez unui sofist ca tine, care, dacă aude 
ceva nevrednic de înţelepciunea lui, se tulbură şi nu rabdă, 

E adevărat că, în ce Te priveşte, Tu foloseşti orice ocazie spre a-ţi 
face auzit glasul în public, pentru că, din cîte cunosc, nimeni nu vorbeşte 
o grecească atît de aleasă ca tine. îneît n-ar fi nici o scuză pentru tine 
dacă taci. 


Dar să vorbim despre altceva. 

Ţi-am trimis lucrarea scrisă de mine contra lui Eunomiu. Ai putea-o 
socoti drept încercare copilărească, ori ceva mai serios decît aşa, — te 
las să judeci singur. Căci dacă în ce te priveşte Tu n-ai nevoie să mai 
fii îndoctrinat, sper cel puţin să-ţi folosească drept armă potrivită îm¬ 
potriva certăreţilor pe care-i vei întîlni. Şi spun asta nu ca şi cum 
m-aş încrede prea mult în lucrarea mea, ci pentru că ştiu bine că eşti 
dibaci şi capabil să te orientezi repede’ în astfel de probleme dacă ai 
la îndemînă cîteva puncte de mînecare. Dacă-ţi vor părea mai nereuşite 
decit te-ai fi aşteptat în vreun punct oarecare, să nu stai la îndoială 
să mi le semnalezi. Căci mai ales prin aceea se deosebeşte prietenul de 
linguşitor : unul vorbeşte numai ce ştie că place, pe cînd celălalt nu 
ezită să spună şi cuvinte care supără. 


EPISTOLA 21 
Către sofistul Leonţiu 
Scrisă pe la 364—365 

Se pare că bunul Iulian vrea să tragă un profit din starea generală, 
a lucrurilor, exploatînd situaţia în scopurile sale proprii. I s-au adus 
pînă acum reclamaţii şi a fost osîndit cu tărie, dar mai ales în zilele 
noastre toţi îl copleşesc cu acuzaţii. Astăzi, însă, nu-i vorba atît de 
restanţe în contribuţii, cit mai ales de scrisori. Propriu-zis, nu prea ştiu 
eu cum a ajuns el debitor, pentru că el totdeauna trimitea şi primea. 
Dar se pare că şi la Tine a ajuns în deosebită cinste acea faimoasă «îm¬ 
pătrită pedeapsă» (pentru cei restanţieri la impozite). De fapt nici pita¬ 
goreicii 1 înşişi n-au cinstit atît de mult numărul «împătrit» pe cît îl cin¬ 
stesc azi colectorii de impozite. Cred totuşi că ar fi fost mai firesc ca, în 
calitate de sofist şi înzestrat cu un atît de mare talent oratoric, să fi 


1. La pitagorei multiplii cifrei «patru» constituiau ceva sfînt. Diog. Laerţiu a.c. Vil] 
7, p. 397—398. Dar nu trebuie uitaţi nici zapciii care încasau dările, cerînd adeseori 
plata împătrită a dărilor. Se folosea în acest scop chiar si teroarea, cum relatează 
pe la anii 300 scriitorul creştin Lactanţiu. Autorul mustră astfel cu delicateţe pe 
prieten. 

(ost şl Tu pus la sechestru de mine, pentru a-mi plăti «împătrit»* cu 
scrisorile tale. Să nu crezi cumva că aş fi supărat scriindu-ţl aşa. Mi-ai 
face chiar bucurie criticîndu-mă, pentru că sînt sigur că între oamenii 
buni tot ce se lucrează produce plăcere, aşa că pînă şi supărările şi 
mlniile sînt un fel de distracţie. De multe ori eşti mai bucuros văzînd 
pe cineva supărîndu-se decît să stai pe lîngă altul care te copleşeşte 
numai cu complimente. Aşa că, să nu încetezi vreodată de a face re¬ 
proşuri ! Scrisorile, iată cine vor fi acuzatorii noştri, şi nici un cuvînt 
nu-mi poate fi mai preţios şi nici nu-mi poate face mai multă plăcere. 


EPISTOLA 22 

Despre desăvîrşirea 
vieţii călugăreşti 1 

Scrisă în anul 364 

I 

Din multele lucruri pe care ni le arată Scriptura cea inspirată ca tre¬ 
buind îndeplinite de cei hotărîţi a bineplăcea lui Dumnezeu am socotit 
că e nevoie acum să însemnez într-o scurtă listă numai pe acelea care 
au fost semnalate deocamdată între voi, iar mărturia pentru fiecare pro¬ 
blemă fiind uşor de găsit, voi lăsa s-o descopere cei obişnuiţi cu citirea 
Scripturii şi care vor putea apoi s-o amintească şi altora. Iată-le : 

că creştinul trebuie să cugete lucruri vrednice de chemarea ce¬ 
rească şi să ducă viaţă «vrednică de Evanghelia lui Hristos» 2 ; 

că nu-i voie ca creştinul să aibă mintea împrăştiată şi nici să se 
lase atras de vreun lucru departe de amintirea lui Hristos, de vrerile 
şi de judecăţile Lui ; 

că, întrucît e superior întru toate celor care s-au îndreptăţit după 
lege, creştinul n-are voie nici să jure 3 şi nici să mintă ,- 

că nu trebuie să defaime nici să hulească 4 , nici să bată, nici să se 
răzbune, nici să răsplătească răul cu rău 5 şi nici să se mînie 6 ; 

1. La data cînd scria aceste rînduri Sfîntul Vasile era preot în Cezareea. Aici se 
cuprind pe scurt principiile generale ale marelui ierarh în legătură cu organizarea 
vieţii călugăreşti, despre care a tratat mai amănunţit în Regalele pe scurt şi pe larg. 
N-am putut avea la îndemînă studiul lui I. Lazzati, Aristotele perduto, Milan, 1938. 
In parte, epistola 22 e reprodusă şi în volumul Vechile rindueli ale vieţii monahale, 
p. 258—262. 

2. Filip. 1, 29; Luca 12, 29. 

3. Matei 5, 34. 

4. Tlt 3, 2 ; 1 Tim. 1, 13 ; 11 Tim. 2, 24. 

5. Rom. 12, 19 ; 17. 

6. Matei 5, 22. 

că trebui» sA fie răbdător 7 , orice ar fi sS pătimească, şi să certe în 
chip cuviincios pe cei care II nedreptăţeşte 8 , nu insă din dorinţa de 
răzbunare, ci ca să îndrepteze pe fratele său după porunca Domnului 9 ,• 
că nu trebuie să spună nimic împotriva unui frate absent, cu scopul 
de a-1 defăima, lucru care în fond e calomnie chiar dacă sînt adevărate 
cele spuse 10 ; 

că trebuie să ne întoarcem cu dezgust de la cel care vorbeşte cu 
răutate despre un frate 11 ; 

că nu trebuie să grăieşti lucruri uşuratice 12 ; 
că nu trebuie să rîzi, nici să-ţi placă să se spună glume 13 ; 
că nu se cade să spui deşertăciuni îngăduind vorbăria goală, care 
hu foloseşte nimic nici celor care ascultă l4 , nici trebuinţelor zilnice ale 
omului, dar nu sînt plăcute nici lui Dumnezeu. Chiar şi cei ce lucrează, 
Să se îngrijească pe cît se poate să lucreze în linişte, spunînd vorbe 
bune celor care au ajuns să le fie încredinţaţi, să folosească cu bună 
rînduială învăţătura de zidire a credinţei, ca nu cumva să se supere 
Duhul Sfînt al lui Dumnezeu i5 . 

că nu trebuie ca cineva, care vine în urma altora, să-şi ia curajul 
să se apropie de unul dintre fraţi sau să-i vorbească, înainte ca aceia care 
au fost însărcinaţi să vegheze la buna orînduială să cerceteze cum îi 
place lui Dumnezeu spre folosul obştesc al tuturora ; 

nu trebuie să ne robim vinului 16 şi nici să fim pofticioşi după mîn- 
căruri cu carne 17 , pe scurt spus să nu căutăm plăcere nici în mîncare 
şi nici în băutură, căci cel ce se luptă duhovniceşte este cumpătat în 
toate. 

Din cîte ne-au fost date fiecăruia spre folosul nostru nimeni n-ar 
trebui să socoată că ar fi ceva al lui propriu^ 8 şi nici să-l depoziteze, 
în schimb trebuie s-avem grijă de toate, ca nimic să/nu se dispreţuiască 
din ceea ce se va fi putut arunca sau pune de o parte, fiind atenţi şi 
convinşi că e avutul lui Dumnezeu. 


7. lacov 5, 8. 

8. Tit 2, 15. 

9. Matei 18, 15. 

10. II Cor. 12, 20 i I Petru 2, 1. 

11. I Petru 3, 16—17; lacov 4, 11. 

12. Eles. 5, 4. 

13. Luca 6, 21 ; lacov 4, 9. 

14. Eles. 4, 29. 

15. Eles. 4, 30 î 1 Tim. 1, 4. 

16. Tit 2, 3. 

17. Rom. 14, 21. 

18. Fapte 4, 32. 

Nimeni nu are voie sA se facA stApln pe sine însuşi, ci în aşa fel 
să cugete şi să lucreze, ca şi cum am fi fost predaţi de Dumnezeu în 
robie fraţilor de aceeaşi credinţă 19 şi, în general, fiecare să rămină 
In rîndul cetei lui 20 . 1 


Nu trebuie să murmurăm 21 şi nici să oftăm pentru ,că ne-ar lipsi cele 
necesare, dar nu trebuie nici să ne plîngem că ne oboseşte munca, pen¬ 
tru că în fiecare caz judecata o fac cei încredinţaţi cu autoritatea co¬ 
respunzătoare. 

Nu se cade să se audă strigăte, nici să ai vreo atitudine ori vreun 
gest în care să se resimtă pornirea sau distracţia unui cuget, care nu 
mai are conştiinţa deplină că Dumnezeu e de faţă 22 , 

Intonarea glasului nu trebuie să se facă mai mult decît e nevoie. 

Nu trebuie să răspundem ori să-i facem cuiva ceva în ciudă ori cu 
dispreţ, ci în orice împrejurare să se arate altora măsură şi respect 23 . 

Nu trebuie să se facă semn cu ochiul în chip viclean,, nici nu trebuie 
avută altă atitudine sau gest care ar putea întrista ori batjocori pe 
frate 24 . 

Nu trebuie să cauţi să te îmbraci numaidecît cu haine mai frumoase 
ori să umbli numai în încălţăminte frumoasă, aşa ceva denotă uşurătate 25 . 

Nu trebuie să cheltuieşti mai mult decît e necesar, nici să faci lux, 
aşa ceva înseamnă abuz. 

Nu trebuie să umbli după onoruri ori s-aştepţi să ţi se dea întîie- 

tale 2B . 

Fiecare trebuie să cinstească pe altul mai mult decît pe sine însuşi 27 . 

N-ai voie să fii nesupus 2S . 

N-ai voie să mănînci dacă nu munceşti 29 , ci chiar şi cînd eşti ocu¬ 
pat cu una din lucflprile a cărei execuţie ai vrea să fie desăvîrşită, şi în 
astfel de cazuri trebuie, pentru mărirea lui Hristos, să te sforţezi să lu¬ 
crezi după puterile tale 30 . 

19. 7 Cor. 9, 19. 

20. / Cor. 15, 23. 

21. / Cor. 10, 10. 

22. Eies. 4. 31. 

23. Rom. 12, 10; I Petru 2, 17. 

21. Rom, 14, 10. 

25. In general, Sfîntul Vasile recomandă simplitate în traiul monahilor. A se 
vedea epistola 2. 

26. M arcu, 9, 35. 

27. Filip. 2, 3. 

28. TU 1 , 10. 

29. II I es. 3, 10. 

30. 1 Ten. 4, I 1. 

Fiecare trobuie să-şi isprăvească lucrarea sa cu înţelegere şi sigu¬ 
ranţă aşa cum au aprobat-o mai marii săi, chiar şi cînd e vorba de mîn- 
care ori de băutură, cu convingerea că totul trebuie făcut pentru mă¬ 
rirea lui Dumnezeu 31 . 

Nu trebuie să treci de la un lucru la altul fără aprobarea celor puşi 
de regulament în problemele respective, afară de căzui cînd ai fost 
chemat neapărat pe neaşteptate de o nevoie oarecare în faţa ajutoru¬ 
lui cuiva căruia îi lipsesc puterile. 

Fiecare e datojr să stea la locul unde a fost rînduit, fără să treacă 
peste graniţele lui, dacă ar vrea să înceapă lucruri care nu i-au fost 
încredinţate, afară doar de cazul că cei cărora li s-a încredinţat această 
grijă socot că cineva ar putea avea nevoie de ajutor. 

Nimeni nu are voie să fie aflat că umblă dintr-un atelier intr-altul. 

Nimeni n-are voie să facă ceva din duh de gelozie sau de rivalitate. 

m 

Nu trebuie să invidiezi buna faimă a altuia 32 , nici să te bucuri de 
metehnele altcuiva. 

In dragostea de Hristos trebuie să ne mîhnim şi să ne întristăm de 
neajunsurile fratelui, precum şi să ne bucurăm de izbînzile lui 33 . 

Nu trebuie să rămînem nepăsători faţă de cei care greşesc 34 şi nici 
să-i aprobăm tăcînd. 

Cînd cerţi pe cineva fă-o cu toată dragostea 35 , minat fiind de teama 
faţă de Dumnezeu şi cu gîndul de a schimba pe cel care a greşit 36 . 

în caz că cineva e acuzat nu-i voie ca de faţă fiind acuzatul sau 
alţii să contrazică acuzatorul, ci, dacă unuia i s-ar părea că acuza e ne¬ 
dreaptă, acela să se adreseze în particular acuzatorului şi să-l convingă 
ori să se lase convins. 

Trebuie ca fiecare, pe cit îl ajută puterile, să potolească pe cel care 
are ceva împotriva lui. 

Nu trebuie să porţi ură pe cel care ţi-a greşit şi care vrea să se 
pocăiască, ci să-l ierţi din inimă 37 . t 

, 31. I Cor. 10, 31. 

32. I Cor. 13, 6. 

33. I Cor. 12, 26 

34. I Tim. 5, 20. 

35. II Tim. 4, 2. 

36. Iacov 5, 20. 

37. II Cor. 2, 7. 


J 

Trebuie ca acela oare zice că se căleşte de păcat nu numai să fle 
pătruns de remuşcfiri faţa de ceea ce a greşit, ci şi. să facă fapte vrednice 
de pocăinţă, • 

Dacă cel care a fost pedepsit pentru primele greşeli şi a fost soco¬ 
tit vrednic de iertare greşeşte din nou, acela îşi pregăteşte o judecată 
de mînie mai grea decît cea dintîi 39 . 

Trebuie ca omul care şi după prima şi după a doua pedeapsă stăruie 
In păcatul său, să fie semnalat superiorului său ,\ în ca? că observă 
că se ruşinează s-audă de mustrările mai multora. Dacă nici aşa nu vrea 
să se îndepărteze, să fie scos ca o sminteală şi să fie socotit «ca un 
păgîn şi vameş» 40 pentru siguranţa celor care observă cu rîvnă ascul¬ 
tarea, potrivit celor scrise : «cînd cad aceia, drepţii se umplu de frică» 41 . 
Dar pe un astfel de om trebuie să-l şi deplîngem, întrucît e un mădular 
rupt din trupul nostru. 

Nu trebuie ca soarele să apună peste mînia fratelui 42 , ca nu cumva 
să vină noaptea şi să ne despartă pe unul de altul şi să fie acest lucru 
pentru ziua judecăţii o acuză de neînlăturat. 

, Nu trebuie să aşteptăm un anumiţ prilej ca să ne îndreptăm, pentru 
că nu sîntem siguri pe ziua de mîine 43 , întrucît mulţi din cei care-şi fă¬ 
cuseră astfel de planuri n-au mai trăit pînă a doua zi. 

Nu trebuie să te laşi înşelat de ghiftuirea pîntecului din care provin 
vedenii de noapte. 

Nu trebuie să ne apucăm de vreun lucru de care nu sîntem în stare 
şi nici să trecem marginile necesarului, după cum spune Apostolul: 
«avînd hrană şi îmbrăcăminte, cu acestea vom fi îndestulaţi» 44 , pentru 
că belşugul care depăşeşte strictul necesar seamănă a lăcomie, iar lă¬ 
comia e ca un fel de închinare la idoli 45 . 

Nu trebuie să fim iubitori de arginţi şi nici să strîngem ca să cum¬ 
părăm lucruri nefolositoafe şi de care n-avem nevoie 46 . 

Cel care vrea să se apropie de Dumnezeu trebuie să îmbrăţişeze 
sărăcia sub toate aspectele ei şi să aibă gîndul aţintit spre frica de Dum¬ 
nezeu după spusa Scripturii: «străpunge cu frica Ta trupul meu, că de 
judecăţile Tale m-am temut» 47 . 



38. Luca 3, 8. 

39. / Cor. 10, 26. 

40. Matei 18, 16—17. 

41. Pilde 29, 16 (ed. 1914). 

42. Eies. 4, 26. 

43. Matei 24, 44 ; Luca 12, 40. 

44. I Tim. 6, 8. 

45. Col. 3, 5. 

46. Mân u 10, 23; Luca 18, 24. 

47. Pa. 118, 120. 

Să vă dea Dumnezeu să primiţi cele spuse cu deplină convingere şi 
să arătaţi pentru slava lui Dumnezeu roade vrednice de Duh cu buna 
voinţă a lui Dumnezeu şi cu ajutorul Domnului nostru Iisus Hristos* 
Amin 4S . 

EPISTOLA 23 
Recomandări unui călugăr 1 
Scrisă In timp ce era numai preot în Cesareea 

Un om oarecare osîndind — cum zice el — deşertăciunea vieţir 
acesteia, convins că plăcerile veacului îşi găsesc încă de aici de pe pă- 
mînt pieirea, întrucît ele nu pregătesc decît o hrană a focului veşnic şi 
că de altfel şi trecerea lor este repede, a venit să mă caute, vrînd să se 
despartă de această viaţă nefericită şi vrednică de plîns, să se lase de 
plăcerile cărnii şi să intre de acum înainte'în calea care duce la locaşu¬ 
rile Domnului. Dacă s-a lăsat condus în chip firesc de dorinţa după o 
vieţuire cu adevărat fericită şi dacă a dobîndit în sufletul său dragostea 
cea bună şi de laudă, iubind pe Dumnezeu «din toată inima, cu toată 
puterea şi din tot cugetul» 2 , atunci mai trebuie să i se arate din partea 
cuvioşiei Tale şi greutăţile şi asprimile «căii celei strimte şi înguste» J 
şi să se întărească el însuşi în nădejdea bunătăţilor pe care nu le vede 
acum, ci pe care făgăduinţele Domnului le ţin pe seama celor care vor 
fi vrednici de ele. 

Drept aceea, scriindu-ţi aceste rînduri, rog incomparabila Ta desă- 
vîrşire, cea îni Hristos, ca ea să prindă forme şi în acel om, aducîn- 
du-i-se la îndeplinire ruperea de viaţa lumească, dacă se poate fără să 
faci pomenire de mine, ci numai din dorul ca să fie bine plăcut Domnu¬ 
lui şi să-şi însuşească elementele de bază ale credinţei, aşa cum au fost 
ele hotărîte de Sfinţii Părinţi şi cum au fost alcătuite şi în scris. Mai 
departe, să i se pună în faţa ochilor tot ce se ţine de aspra disciplină as¬ 
cetică şi aşa să fie îndrumat în viaţă, apoi să ia asupră-şi şi legămîn- 
tul că va îndura greutăţile luptei pentru credinţă şi că va duce bucuros 
jugul blînd al Domnului 4 şi, în sfîrşit, că va vieţui după pilda Celui Care 

48. După cum se vede, epistola de faţă e o fundamentare scripturistică a pregă¬ 
tirii ascetice şi călugăreşti preconizate de Sfîntul Vasile. Nu poţi admira destul 
curăţia sufletească şi dăruirea totală, pe care le recomandă cu atîta căldură Sfîntul 
Vasile celor dornici după desăvîşire. 

1. Deşi în adresă e vorba de un anumit călugăr, scrisoarea de faţă e un apeL 
pentru toţi călugării din Pont, şi cuprinde sfaturi pentru cei care vor să devină, 
călugări. 

2. Luca 10, 27. 

3. Matei 7, 13. 

4. Matei 11, 29. 

«bogat fiind, a sărăcit pentru noi» 5 luînd asupră-şi trup şi avintîndu-so 
potrivit ţintei pe care o urmărea spre răsplata chemării de sus, ca să 
doblndească bunaplăcere a Domnului. 

Eu l-am a minat pentru mai tîrziu, cu toată rîvna pe care o are dea 
lua aici cununa dragostei celei după Dumnezeu, întrucît doream ca îm¬ 
preună cu Cuvioşia Ta să-l ungem în vederea unor astfel de lupte şi să-i 
•dăm ca dascăl pe unul dintre voi, tocmai pe cel pe care l-ar fi cerut el, 
ca să-l deprindă deplin şi ca să facem din el, după dorinţa lui vie şi fe¬ 
ricită, un luptător încercat, în stare să rănească şi să culce la pămînt pe 
căpetenia întunericului şi, împreună cu el, şi pe duhurile răutăţii, cu care 
avem de luptat, după cum ne spune Apostolul 6 . Cu alte cuvinte, ceea.. 
ce voisem să fac cu tine, dragostea ta în Hristos s-o aducă la îndeplinire 
şi fără mine 7 . 


EPISTOLA 24 

Către Atanasie, tatăl episcopului Atanasie 
Scrisă in anul 368 


Ca viaţa omului să scape de calomnii, e unul din lucrurile cele mai 
■grele, să nu spun din cele mai imposibile ; eu cel puţin sînt convins de 
acest lucru şi cred că nici bunătatea Ta nu se îndoieşte de acest ade¬ 
văr. Dar ca să nu-ţi pese deloc nici de cei care cern prin sită măruntă 
lucrurile şi nici de cei care, ca să ne facă necazuri, pîndesc orice gre¬ 
şeală a noastră, aşa ceva e cu putinţă mai ales celor care-şi duc viaţa 
cu înţelepciune şi al căror scop este numai trăirea virtuoasă. 

Cît despre mine, să nu mă crezi aitît de uşuratic şi de credul, încît aş 
-admite fără control observaţiile răutăcioase ale primului venit L Căci 
mi-aduc aminte de porunca sfîntă, care ne cere să nu luăm aminte la 
orice zvon deşert 2 . Şi cu toate acestea, chiar şi Tu, care practici ora¬ 
toria 3 , spui că cele ce se văd sînt semne ale celor nevăzute. Or, iată 
care e modesta mea părere. (Să nu ite superi din pricina aceasta, întrucît 
şi eu mă exprim ca un dascăl, pentru că tocmai «pe cele slabe şi nebune 


5. II Cor. 8, 9. 

6. Efes. 6, 12. ...... , , , .. ncr 

7. Epistola e reprodusă şi în Vechile rînduieli ale vieţii monahale, ed. cit., p. 2 jj 
256. Se vede că Sfîntul Vasile nu primea prea uşor pe oricine în monahism. 

1. Bătrînul Atanasie, tatăl episcopului de Ancira, auzind că Sf. Vasile ştie de 
unele calomnii în legătură cu felul cum şi-a educat el copiii, cere sfîntului să-i spună 
de unde ştie acest lucru. Sfîntul Vasile îi răspunde asigurîndu-1 că nu Timotei 
horeplscopul ar fi cel care i-a spus aşa ceva. în fond, nu vorbele contează, ci fap¬ 


tele, zice Sfîntul. 

2. /cş. 23, 1. 

3. Bătrînul Atanasie fusese retor, poate cunoscut cu Sfîntul Vasile din vremea 
studiilor. 

ale lumii» 4 le-a ales Dumnezeu şl de ele se slujeşte, ca să facă parte 
de mtntuire celor ce o caută). Aşadar ceea ce spun şi ceea ce sfătuiesc 
aceasta e : să fim cu grijă în tot ce grăim şi tot ce facem trebuie să- 
vîrşit cu atenţie pentru ca, după porunca apostolească, să nu dăm nici 
o sminteală 4 5 întru nimic. Căci eu cred, într-adevăf, că un bărbat a asu¬ 
dat mult pînă a ajuns să cunoască învăţăturile creştine, încît să trezească 
vîlvă asupra mulţimilor şi oraşelor, căutînd să ajungă în virtute pe 
strămoşi, încît viaţa lui să fie dată ca pildă de virtute. 

De aceea îndrumările pe care vrei să le dai acum fiilor tăi nu tre¬ 
buie să le prezinţi în cuvinte, căci e multă vreme de cînd îi înveţi, 
întrucît eşti doar tatăl lor, aşa încît nu trebuie să ai faţă de ei numai 
atenţia firească, pe care o arată şi vieţuitoarele necuvîntătoare faţă de 
puii lor, după cum ai spus-o tu însuţi şi după cum o ştim din experi¬ 
enţă, ci eşti dator să le arăţi o dragoste şi mai fierbinte, printr-o sfor¬ 
ţare de voinţă liberă, cu atît mai mult cu cît îţi vezi dotaţi copiii cu 
nişte calităţi care-i fac vrednici de rugăciunile părinţilor. De altfel nu-i 
nevoie să încerci să mă convingi despre acest lucru : ajunge mărturia 
faptelor. Totuşi nu va fi nepotrivit s-o punem şi pe aceasta în interesul 
adevărului : nu fratele Timotei horepiscopul e cel care mi-a transmis 
aceste zvonuri, căci nici din grai viu şi nici din ceea ce mi-a scris nu 
se vede să fi purtat astfel de poveşti lungi sau scurte despre tine şi care 
să semene a fi calomnioase. De aceea dacă nu tăgăduiesc că aş fi au¬ 
zit spunîndu-se ceva în acest sens, atunci pot spune cel puţin că nu Ti¬ 
motei este cel care a scornit împotriva Ta aceste calomnii. In orice caz, 
cînd le vom auzi, dacă nu facem altceva, vom face măcar ceea ce a fă¬ 
cut Alexandru (cel Mare, n.tr.) : vom ţine una din cele două urechi as¬ 
tupate pentru cel pe care-1 calomniază 6 . 

EPISTOLA 25 

Către Atanasie, episcopul Ancirei 
Scrisă in anul 368 

I 

Cîţiva din cei care au venit de la Ancira ne-au spus — şi sînt mulţi 
aceştia, încîit nu-i uşor nici să-i număr, în orice caz toţi sînt de aceeaşi 
părere că Tu, prea iubite frate, (nu ştiu cum s-o spun mai puţin grav) 
vorbeşti despre mine în cuvinte nu prea de laudă şi nu în modul cuviin- 


4. I Cor 1, 27. 

5. II Cor 6, 3. 

(i. Plutarh, Vieţile paralele, Viaţa lui Alexandru 42, 2 în trad. rom. voi. III, 401. 
n — Sfîntul Vasile cel Mare 

clos In care ne obişnuisem^. Oricum, te informez că pe mine nu mă 
mai impresionează deloc purtările oamenilor, oricît de neaşteptată ar 
fi schimbarea oricărora dintre ei, pentru că am învăţat de multă vreme 
să cunosc slăbiciunea firii omeneşti şi nestatornicia ei. De aceea nu 
dau prea mult pe faptul că între noi au intervenit, într-un fel sau altul, 
unele neajunsuri, şi în locul stimei, de care mă bucuram pînă acum, mi 
se adresează batjocuri şi jigniri. Dar ceea ce din prima clipă mi-a pă¬ 
rut straniu şi monstruos a fost faptul că tocmai Tu eşti cel care te-ai 
pornit atît de cumplit împotriva mea, îneît nu numai că te-ai umplut de 
ură şi de mînie, ci încă mă şi ameninţi, după cum m-au informat cîţiva 
din cei care te-au auzit! 

Ca să-ţi spun drept am rîs din toată inima cînd am auzit de ame¬ 
ninţările tale. Aş fi, intr-adevăr, prea copilăros dacă m-aş teme de ast¬ 
fel de sperieturi. Dar ceea ce mi s-a părut îngrozitor şi vrednic de toată 
îngrijorarea e faptul că integritatea ta morală, de care credeam că va fi 
şi pentru alţii un reazim în credinţă, iar pentru Biserică o mmgîiere, 
care va rodi ca o sămânţă a unei vechi şi adevărate iubiri (cum am cu- 
noscut-o), a ajuns în ultima vreme să decadă atît d6 jos, îneît la Tine 
calomniile lansate de orice trecător trag mai greu la cîntar decît o în¬ 
delungată şi verificată prietenie, cum a fost cea pe care o aveam noi 
doi. Or acum văd că fără nici un temei te laşi pradă celor mai grele bă¬ 
nuieli şi absurdităţi. Ce zic de bănuieli ? Cine poartă mînie şi e în stare 
să ameninţe, cum mi se pare c-o faci Tu, acela dă dovadă de ură por¬ 
nită din convingere clară şi incontestabilă. 

II 


Dar, cum am mai spus-o, să punem vina pe vremurile grele de azi. 
Căci ce oboseală ar fi fost, minunatule, dacă ceea ce ai fi vrut să dis¬ 
cuţi numai cu mine ai fi spus-o într-o epistolă sau chiar să mă fi che¬ 
mat pînă la tine ? Şi dacă, intr-adevăr, ai vrut să-ţi exprimi o părere 
proprie, iar mînia ta, greu de potolit, nu mai suferea amînare, atunci 
puteai face uz, ca ajutor al gândurilor tale, de trimiterea pînă la mine 
a unuia din cei mai devotaţi şi mai discreţi prieteni pe care îi ai. Acum 
însă căruia dintre cei care m-au vizitat, indiferent cu ce probleme, nu 
i-ai împuiat urechile cu învinuirea că eu aş scrie şi aş născoci fel de 
fel de lucruri respingătoare ? Pentru că chiar cei care repetă cuvînt cu 
cuvînt din spusele tale mărturisesc că acesta ţi-e limbajul. 


1 Fiu al unui episcop cu acelaşi nume (despre care s-a vorbit în epistola nr. 
241 acest Atanasie acuza pe Sf. Vasile de lipsă de ortodoxie, motiv pentru care 
acesta-i cere socoteală, mustrîndu-1. Nu se ştie precis de ce acuza Atanasie pe Sf. 
Vast le. Probabil pentru că recomanda primirea în comuniune a arienilor care doreau 
să revină lu ortodoxia niceeană. Cf. Ep. 204. 

Pe mine Inşii, cu toate că m-a chinuit mult atitudinea aceasta, nimic 
nu mă poate scoate din nedumerirea creată. Ba am ajuns plnă acolo să 
cred următoarele : nu întîmplător un eretic oarecare, ca să semneze prin 
înşelăciune numele meu pe vreo operă a liţi, ţi-a pătat ortodoxia şi te-a 
îndemnat să afirmi acel cuvînt ? Pentru că, de bună seamă, nu vei putea 
îndrăzni să spui că acea expresie jignitoare ai luat-o din scrierea mea 
îndreptată împotriva celor ce au avut curajul să spună că Fiul lui Dum¬ 
nezeu n-are nici o asemănare fiinţială cu DumneZeu-Tatăl 2 , precum şi 
Împotriva acelora care hulesc pe Duhul Sfînt, spunînd că e făptură 
sau creatură. De aceea, ca unul care a duS înainte mari şi grele lupte 
pentru apărarea dreptei credinţe, m-ai scoate din încurcătură dacă 
mi-ai comunica, fără rezervă, care a fost motivul care te-a îndemnat să 
porţi atîta mînie pe mine ? 

; '' i 

EPISTOLA 26 
Către Cezarie, 

fratele lui Grigorie (de Nazianz) 1 
Scrisă ta anal 368 

Se cuvine să mulţumim lui Dumnezeu, Care şi-a arătat minunile 
şi prin tine, pentru că te-a izbăvit de o astfel de moarte, spre bucuria 
atît a patriei, cît şi a noastră. Prin urmare, ceea ce rămîne de învăţat 
aici este să nu ne arătăm nemulţumftori şi nevrednici de această bine¬ 
facere atît de mare, ci, dimpotrivă, trebuie ca, pe cît putem, să vestim 
tainele lui Dumnezeu şi să-I preamărim iubirea de oameni, pe care am 
cunoscut-o, pe care să ne-o exprimăm nu numai cu cuvinte, ci fiecare 
din noi sfă se convingă aşa ca şi tine acum, cînd vedem că Dumnezeu 
este cel ce săvîrşeşte minuni prin noi. 

Te îndemnăm, dar, ca de acum încolo să serveşti şi mai mult lui 
Dumnezeu, sporindu-ţi într-una respectul faţă de El şi înaintînd astfel 
In desăvîrşire, încît să ajungi iconom înţelept 2 al vieţii, pe care ne-a 

' 2. Adeseori revine Sf. Vasile asupra acestei probleme. Tratatul Contra lui Eu - 

no miu a fost scris încă prin anii, 364—365. 

1. Cezarie, fratele Sf. Grigorie de Nazianz, făcuse studii temeinice de medicină 
in Alexandria, ajungînd medic al împăraţilor Constanţiu şi Iulian Apostatul. Pe 
vremea lui Valens a fost numit trezorier imperial în Niceea. Aici l-a surprins cutre¬ 
murul din 10 oct. 368, care i-a distrus parte din agonisita lui. Văzînd în salvarea sa un 
gest al Providenţei, el s-a retras din serviciu, rămînînd «doctor fără de arginţi». A 
primit botezul în Nazianz, unde moare la începutul lui ian. 369. Înainte de a muri a 
lăsat prin testament toată averea săracilor. In afară de cuvintele de mîngîiere adresate 
de Sfîntul Vasile în această epistolă şi în cea cu nr. 32, ştiri mai bogate despre el se 
păstrează de la fratele său, care i-a compus şi un panegiric. 

2. Matei 25, 14—23. 

lncredinţat-o bunătatea Iul Dumnezeu. Pentru că dacă tuturora nl s-a 
dat poruncă să ne înfăţişăm pe noi lui Dumnezeu ca înviaţi din morţi 3 , 
cu atît mai mult s-a dat acelora care s-au ridicat de la porţile morţii. 
Şi această poruncă se poate Jmplini, cred eu, dacă ne vom hotărî să 
avem totdeauna acelaşi cuget pe care l-am avut în timpul primejdiei. 

Pentru că o astfel de împrejurare 4 ne-a convins şi mai mult de de¬ 
şertăciunea vieţii omeneşti şi de faptul că nimic din cele omeneşti nu 
slnt statornice sau durabile, întrucît se schimbă foarte uşor. Fără mei o 
Îndoială că şi în mine s-a produs o oarecare părere de rău pentru cele 
ce Srau întîmplat, şi am făgăduit de repetate ori că dacă voi fi salvat 
voi sluji lui Dumnezeu şi voi fi cît mai atent la mine însumi. Or dacă, 
într-adevăr, primejdia iminentă a morţii mi-a provocat astfel de gin- 
duri, cred că din clipa aceea şi în sufletul tău se vor fi iscat astfel de so¬ 
coteli, căci sîntem făcuţi răspunzători pentru plata datoriei obligato¬ 
rii. 

Acestea mi-am luat îndrăzneala sa le amintesc desăvîrşirii Tale, 
ca să exprim bucuria că te-ai împărtăşit de darul lui Dumnezeu, pe de 
altă parte, ca o grijă pentru viitor. Stă la dispoziţia Ta să primeşti cu 
bucurie şi cu plăcere cuvintele mele, cum obişnuiai să faci cînd discutam 
împreună faţă către faţă. 


EPISTOLA 27 

Către Eusebiu, Episcopul Samosatelor 1 


Scrisă în anul 368 

Cînd cu ajutorul lui Dumnezeu şi al rugăciunilor Tale păream că 
mă refac puţin, după boală şi după ce-mi adunasem toate forţele să mă 
înzdrăvenesc, iată că a dat iarna peste mine, închizîndu-mă în casă şi 
obligîndu-mă să rămîn pe loc. Dar chiar dacă iarna ar fi mai uşoară de 


3. Rom. 6, 13. .. 

4. Aluzie la primejdia cutremurului din care a scapat. 

1. Eusebiu de Samosata (sau Arsamosata) fusese cunoscut de Sf. Vasile încă de 
prin anii 358—359, cînd ajunsese şi în părţile Siriei, ca să se documenteze in legătură 
cu organizarea vieţii mînăstireşti. Se pare că Eusebiu l-ar fi şi ajutat pe sfînt sa urce 
De scaunul Cezareii (Cf. ep. 47). Cei peste 200 km, care despărţeau reşedinţele lor, 
nu l-au oprit a păstra cele mai strînse legături şi mai tîrziu, aşa incit,^ cu excepţia 
epistolelor trimise lui Amfilohie de Iconium, cele mai multe epistole păstrate de la 
Sf. Vasile sînt cele adresate lui Eusebiu, care a fost ca un fel de duhovnic al St. 
Vasile. Om de o ortodoxie neclintită, Eusebiu a avut parte şi de un exil de 4 ani 
(Intre anii 374—378) în Tracia, iar după moartea împăratului Valens, cînd s-a întors 
din exil, Eusebiu a murit, fiind omorît de nişte fanatici. Epistola de faţă, redactata in 
anul 308 descrie asprimea iernii anatoliene, dar ne lasă să înţelegem că, fund ocupat 
peste măsură cu seceta urmată de foamete (cînd a făcut minuni de ajutorare a celor 
înfometaţi), n-a putut să-l cerceteze. 

Indurat declt de obicei, totuşi a fost destulă ca să-mi ia orice posibili¬ 
tate nu numai de a mai călători pe toată durata ei, ci şi de a risca să 
scot măGar nasul afară din cameră. Totuşi pentru mine bucuria de a mă 
învrednici să stau în relaţii de corespondenţă cu Prea Sfinţia Ta e un 
mare avantaj, şi asta îmi dă putere încă de pe acum prin nădejdea răs¬ 
punsurilor pe care mi le vei da. Dacă vremea ne-ar lăsa, dacă viaţa 
ne-ar hărăzi încă puţin timp liber şi foametea nu m-ar împiedica să 
plec la drum, prin rugăciunile Tale repede aş împlini ceea ce dorim 
amîndoi şi, întîlnindu-te, la căminul nostru, vom putea atunci savura 
cu răgaz din marile comori ale înţelepciunii Tale. 


EPISTOLA 28 

Cuvînt de mîngîiere 
adresat Bisericii din Neocezareea 1 

Scrisă în anul 368 
1 

Cele întîmplate la voi cereau desigur să fiu şi eu acolo, atît pentru a 
arăta împreună cu voi ultima cinstire răposatului episcop Musonios, cel 
atît de drag vouă, cît şi pentru a exprima regretul pentru pierderea lui 
ţn împrejurări atît de apăsătoare şi pentru a lua împreună cu voi ho- 
tărîrile necesare. Dar întrucîit multe sînt cele care au împiedicat întîl- 
pirca noastră, a rămas să luăm legătură prin scris, pentru a face faţă 
stării de azi a lucrurilor. 

Desigur că n-aş putea cuprinde într-o singură epistolă minunatele 
calităţi ale răposatului, a cărui pierdere ireparabilă a dat peste noi, iar 
pe de altă parte, nu găsesc momentul potrivit să înşir multele lui reali¬ 
zări, întrucît acum sufletele noastre sînt copleşite de durere. Căci care 
,din faptele lui au putut fi de valoare atît de mică încît să o fi scăpat 
din memorie sau care sa fi putut fi trecută cu vederea ? Nu le putem 
numi pe toate şi deodată, iar dacă am aminti pe cîteva numai, am greşi 
. faţă de adevăr. 

A plecat dintre noi un om 2 care şi-a întrecut în chip izbitor con¬ 
temporanii prin toate bunele sale însuşiri : bastion al patriei, podoabă 

1. Pe lîngă Viaţa sfintei Macrina, scrisă de Sf. Grigorie de Nyssa, impresio¬ 

nante evocări despre Neocezarea şi Annisa ne dă Sfîntul Vasile în marile sale epis¬ 
tole 204, 207, 208, 210, 223. In epistola de faţă el mîngîie pe credincioşii din Neoce¬ 
zareea pentru pierderea vrednicului episcop Musonios. « 

2. Sf. Vasile compară pe Musonios cu Sf. Grigorie Taumaturgul, a cărui influenţă 
asupra Armeniei .şi Pontului a fost hotărîtoare. 

„P 










a Biserjcilor, «stilp şi întărire a adevărului» 3 , temei al credinţei tn 
Hrlstos, siguranţă pentru ai săi, luptător neînfricat împotriva duşma¬ 
nilor, paznic al aşezămintelor părinteşti, duşman al inovaţiilor, expri- 
mînd prin înfăţişarea sa vechiul chip al Bisericii şi modelînd, parcă 
după o icoană sfîntă, vechea rînduială a Bisericii In aşa măsură 
Incit cei care au trăit cu el să creadă că au trăit împreună cu părinţii 
de mai bine de acum 200 de ani, care străluceau pe atunci ca nişte 
luceferi. Astfel, acest om n-a suferit nici dacă ar fi venit de la el 
şi nici de la alţii vreo născocire nouă în problemele credinţei, ci, după 
cuvîntul binecuvîntat al lui Moise, a ştiut să scoată din adîncul inimii 
sale comoara cea mai bună, înfăţişîndu-ne «vechiul ca nou şi noul ca 
vechi» 4 . 

In întrunirile cu cei de aceeaşi chemare nu s-a socotit vrednic de 
locul cel dintîi după vîrstă, în schimb îi întrecea pe toţi prin bătrîneţea 
înţelepciunii sale, unde cu toţii apreciau că el era pe locul cel dintîi. 
Nimeni nu va pune în discuţie la ce folosea această comportare a lui, 
dacă va arunca privirile spre voi. Căci, intr-adevăr, voi sînteţi singurii 
din cîţi cunosc sau dintre foarte puţinii care, în mijlocul unei astfel de 
furtuni şi al unui astfel de uragan, aţi dus viaţă liniştită tocmai dato¬ 
rită direcţiei sănătoase date de acest înţelept cîrmaci. Voi n-aţi fost 
atinşi nici de ameţeala furtunilor eretice, în stare să aducă uşor catas¬ 
trofa şi naufragierea sufletelor care uşor îşi pierd cumpătul. Şi dă, 
Doamne, ca aceşti creştini să nu fie niciodată atinşi, căci Tu ai fost Cel 
ce ai dat de mult robului tău Grigorie (Taumaturgul, n.tr.), cel care de la 
început a pus bazele acestei Biserici, darul unei linişti atît de îndelun¬ 
gate ! Şi aceasta să nu vă părăsească nici în vremurile de astăzi şi să 
nu plîngeţi ori să lăsaţi pradă durerii această tradiţie, dînd astfel pri¬ 
lej duşmanilor, care vă pîndesc, să-şi împlinească scopul. Iar dacă sîn- 
tem oricum nevoiţi acum să plîngem — fapt pe care nu-1 recomand, 
pentru ca să nu ne asemănăm prin aceasta celor ce n-au nădejde 5 —, 
dacă credeţi de bine, atunci adunîndu-vă parcă într-un cor funebru, 
sub bagheta noului vostru conducător 6 , plîngeţi fără bocete, armonios, 
împreună cu el, cele întîmplate. 


II 


Cu toate că omul pe care-1 deplîngem n-a ajuns pînă la adînci bă- 
trîneţi, totuşi dacă se are în vedere timpul în care a condus Biserica 


3. I Tim. 3, 15. 

*4. Lev. 26, 10. 

5. I. Tes. 4 13. 

e. Să fi bănuit sfintul că în loc să fie ales un urmaş vrednic de premergătorul 
său, va fi ales tocmai un bătrîn înăcrit şi înrăit, Atarvie, care, deşi rudă cu Sf. Vasile, 
totuşi va face jocul arienilor ? 




J 

voastră, atunci el n-a avut viaţă chiar atit de scurtă. Cu trupul n-a cul¬ 
tivat decît relaţii strict necesare, pentru a arăta cît e de mare puterea 
lui sufletească în mijlocul suferinţelor. Poate că-mi veţi da dreptate că 
pentru el timpul va aduce cu sine un spor de simpatie şi un adaos de 
iubire, în loc să fie prilej de scîrbă, şi veţi simţi astfel şi mai mult golul 
lăsat, convingîndu-vă înşivă, cu cît veţi gusta mai mult din binefacerile 
pe care le-a lăsat el, că pentru oamenii credincioşi pînă şi umbra unui 
simplu muritor îşi are vrednicia ei. 

Şi ar fi de dorit ca să fie chiar mulţi dintre voi care nutresc 
această părere, căci eu nu spun că trebuie să dispreţuim pe om, ci vă 
dau sfat chiar să deplîngeţi pe răposat, dar după cuviinţă. Aşa încît din 
tot ceea ce s-ar putea spune despre doliul omenesc, nimic nu-mi scapă. 
Doar că acum nu trebuie să mai auzim limba care asurzeşte urechile 
ca un ocean; în schimb adîncurile inimii, pe care nimeni nu le putuse 
înţelege pînă atunci, zboară şi se pierd ca un vis, în măsura cel puţin 
în care această inimă s-ar adresa exclusiv oamenilor trupeşti 7 . Cine a 
fost în stare ca el să prevadă viitorul ? Cine a avut un caracter atit de 
statornic şi de ferm ca el, în stare să pătrundă în acelaşi timp lucrurile 
mai repede decît fulgerul ? 

Sărmană cetate, Neocezareea, care de atîtea ori ai fost încercată 
de tot felul de calamităţi 8 , dar care niciodată n-ai fost ca acum atît de 
păgubită pînă în măduvă î Acum ţi s-a veştejit cea mai falnică po¬ 
doabă : Biserica a amuţit, adunările sînt în doliu, sfîntul isinedriu îşi 
deplînge căpetenia, tainicele cuvinte ale Scripturii îşi aşteaptă exege¬ 
tul, copiii pe părintele lor, bătrînii pe cel de o vîrstă cu ei, marii dregă¬ 
tori pe conducătorul lor, poporul pe întîistătătorul, cei nevoiaşi pe hrăni¬ 
torul lor ,• toţi îl cheamă cu cele mai dragi nume şi fiecare-şi exprimă 
în durerea proprie regretul lui personal. 

Dar cum de se lasă răpit cuvîntul meu de duioşia lacrimilor ? Oare 
n-ar fi mai bine să ne înţelegem şi să ne recîştigăm stăpînirea de sine ? 
Să nu privim mai bine spre Părintele nostru al tuturora, Care după ce a 
îngăduit fiecăruia dintre sfinţii Săi să-şi slujească propria generaţie, i-a 
rechemat la Sine pe fiecare la timpul potrivit ? Acum ar fi momentul să 
vă aduceţi aminte de vorbele pe care vi le adresa, cînd în cadrul sluj¬ 
belor nu înceta să vă facă atenţi 9 : «păziţi-vă de cîini! Păziţi-vă de lu¬ 
crătorii cei răi, căci sînt mulţi cîini». Şi ce zic cîini ? mai mult decît 

7. Se observă aici o oarecare incoerenţă în gîndirea autorului, cf. Y. Courtonne, 
a. c. I, p. 68. 

8. Neocezarea fusese distrusă în anul 344 de un cutremur. 

9. Filip. 3, 2 i Fapte 20, 29. 

utit slut «lupi riipitorl», care-şi ascund viclenia sub blană de oaie, 
sfişiind turma lui Hristos de pretutindeni. Să ne ferim, dar, de ei, pu- 
ninrlu-ne sub paza unui păstor treaz ! E de datoria voastră să vă cereţi 
acum un păstor bun, ferindu-vă inimile curate de orice ceartă şi de 
orice pizmă. E lucrarea Domnului să vi-1 rînduie, El Care, începînd de 
la Grigorie, marele ocrotitor al Bisericii voastre, şi pînă la răposatul 
Musonios, v-a rînduit pe toţi păstorii, unul după altul, aşa cum ai pune 
fn ordine una lingă alta pietrele preţioase, ca pe un dar minunat al 
prea frumoasei Sale Biserici. De aceea să nu ne pierdem nădejdea că 
nu vom mai primi păstori ! Domnul îşi cunoaşte pe ai Săi şi ne poate 
da pe unii la care nici nu ne aşteptam. 




III 

Voiam de mult să pun capăt cuvîntului meu, dar durerea inimii nu 
mi-a îngăduit-o. Vă conjur, deci, în numele Părinţilor, al dreptei cre¬ 
dinţe şi în numele răposatului, să vă înălţaţi sufleteşte. Fiecare să facă 
din ceea ce-i strădanie generală problema sa personală şi să fie încre¬ 
dinţat că participă el cel dinţii la succesul ori la eşecul de obşte. Nu 
faceţi cum fac mulţi din cei ce lasă în seama vecinului grija de inte¬ 
resele comunităţii, pentru ca pe urmă, din pricină că n-a dat aproape 
nici o însemnătate lucrurilor importante, să ajungeţi, fără nici o îndo¬ 
ială, uneltele propriei voastre nenorociri din pricina neglijenţei voastre. 

Primiţi, dar, cu drag sfaturi, fie c-o faceţi din simpatie că vă vin 
do la un vecin, fie din comuniune de sentimente faţă de oameni care au 
acpleaşi cuvinte, fie — şi în acest caz e cel mai adevărat — pentru că 
vor să asculte de legea dragostei şi să se ferească de primejdia tăcerii 
şi a nepăsării. S-aveţi convingerea că sînteţi mîndria noastră, aşa cum 
şi noi sîntem lauda voastră la ziua Domnului, îneît după ce veţi primi 
pe noul vostru păstor, ori să fim şi noi mai strîns uniţi cu voi, prin le¬ 
gătura dragostei, ori dacă nu, atunci să ştiţi că mergem spre dezbinare 
(otală. Să dea Dumnezeu să nu se întîmple aşa ceva şi cu ajutorul Lui 
cred că nu se va întîmpla, iar cu aceasta n-aş vrea să mai spun nici un 
cuvînt nesocotit. 

In schimb vreau să ştiţi că chiar dacă din pricina unor anumite idei 
preconcepute n-am ajuns, cum mi-a confirmat-o el însuşi, să colaborez 
mai strîns cu răposatul la pacificarea Bisericilor, totuşi iau martor pe 
Dumnezeu şi pe cei care au trecut prin aceleaşi încercări ca mine, că 
niciodată n-am uitat să mă pun de acord cu răposatul în problemele de 
doctrină şi să-l chem totdeauna părtaş la lupte împotriva ereticilor. 

EPISTOLA 29 
Către Biserica din Anclra 
Scrisă in anul 368, încep, anului 369 

Uluirea provocată de tristă veste a nenorocirii întîmplate 1 m-a silit 
să păstrez tăcere multă vreme. După ce mi-am mai revenit întrucîtva 
din mutismul pe care l-am îndurat, asemeni celor ale căror urechi au 
fost zdruncinate de o puternică descărcare de trăznet, mă văd silit acum 
să gem din pricina celor întîmplate şi să vă trimit, printre lacrimi, 
această epistolă nu ca să vă consolez — căci ce cuvinte ar putea vindeca 
asemenea unui doctor o durere atît de mare ? — ci ca să vă arăt, pe 
această cale, în măsura în care pot, cît de mult mi-a îndurerat inima 
această întîmplare. Aş avea nevoie acum de tînguirea unui Ieremia şi a 
altora dintre acei fericiţi bărbaţi, care au dat glas plînsului cu prilejul 
unor astfel de nenorociri. A căzut un om care într-adevăr s-a dovedit 
«stîlp şi temelie adevărului» 2 sau mai bine spus, el însuşi a fost răpit 
de la noi, mutîndu-se la viaţa cea prea fericită. In schimb, nu mică este 
primejdia de a vedea căzînd deodată cu el un mare număr 3 , acum cînd 
acest sprijin le-a fost luat, şi astfel urîciunile sufleteşti ale unora din 
ei să se facă văzute. închisă e acum gura care grăise îndrăzneţ şi drept 
şi de pe a căror buze au zburat multe valuri de cuvinte cu har pentru 
zidirea sufletească a fraţilor. Plecat-au sfaturile unei minţi care vieţuia 
cu adevărat în Dumnezeu. 


Oh ! de cîte ori (învinuindu-mă pe mine însumi) mi-a venit în minte- 
să mă supăr pe acest om pentru că, fiind stăpînit în întregime de dorul 
de a pleca dintre noi şi de «a fi cu Hristos» 4 , a dorit «mai curînd să ră- 
mînă în trup» de dragul nostru ! Cui îi vom mai încredinţa de acum 
grijile Bisericii ? Pe cine să luăm părtaş la supărări, pe cine părtaş la 
bucurii ? Oh ! singurătate cu adevărat înfricoşătoare şi tristă ! Cît de 
mult ne asemănăm cu pelicanul din pustie ! 5 Dar de bună seamă că 
membrii Bisericii, care fuseseră pînă acum uniţi între ei într-o singură 
simţire şi într-o comuniune strînsă sub îndrumarea acelui conducător 
ca şi cum ar fi fost doar un singur' suflet, sînt păziţi şi pe mai departe 
statornic prin legătura păcii, trăind toţi în aceeaşi atmosferă duhovni¬ 


ci. Moartea episcopului lor, Atanasîe, care a avut loc în anul 368. 

2. I Tim. 3, 15. 

3. Deşi fusese ales de o partidă de semiarieni, în sinodul din Constantinopol ţi¬ 
nut în a. 360, totuşi Atanasie a ţinut eparhia în unitate şi Sf. Vasile îl respecta. în 


epistola sa marele ierarh îi mîngîie, cerîndu-le să rămînă uniţi. A se vedea şi episto-. 
lele 24—25. 

4. Filip. 1, 23. 

5. Ps. 101, 5. 

ceascfi, aşa Incit, cu ajutorul Iul Dumnezeu, el vor fl mereu păziţi ca să 
rămînă nezguduite şl hotărlte faptele acelui Suflet sflnt, fapte şi holă- 
rlri pe care le săvîrşise pentru Bisericile lui Dumnezeu. E de la sine 
Înţeles că nu-i mică nici lupta care trebuie dusă pentru a împiedica 
unele certuri şi neînţelegeri, cum au fost cele ivite cu prilejul alegerii 
celui răposat, şi astfel să se zădărnicească tot ce s-a ridicat cu atîta 
trudă. 


EPISTOLA 30 

Către Eusebiu, Episcopul Samosatelor 
Scrisă în anul 368/369 

Dacă aş fi descris pe rînd, una după alta, toate cauzele care m-au 
reţinut aici pînă acum, oricît de mult aş scrie cuvioşiei Tale, ar fi tre¬ 
buit să compun istorii nesfîrşite şi lungi. Las deoparte îmbolnăvirile care 
s-au ţinut lanţ, asprimea iernilor, precum şi presiunea ocupaţiilor, pen¬ 
tru că toate acestea sînt lucruri cunoscute şi pentru că au fost aduse la 
cunoştinţă încă de mai înainte Desăvîrşirii Tale 1 . Acuma însă, mi-am 
pierdut şi acea ultimă mîngîiere pe care am mai avut-o în viaţă, pe 
mama, şi încă din pricina păcatelor mele. Şi să nu-mi iei în rîs faptul 
că mă plîng, încă la vîrsta mea, c-am rămas orfan, şi să mă ierţi că 
n-am puterea să îndur uşor despărţirea de un suflet, ca şi care cu 
greu aş găsi altul, căci nu văd altul cu care să se poată asemăna 2 . 

Acum iar a dat boala peste mine, iar m-am întins în pat, simţin- 
du-mă ca şi cînd aş avea ultima putere şi aşteptîndu-mi parcă în orice 
clipă sfîrşitul inevitabil. 

Situaţia Bisericilor este şi ea cam aşa cum se simte organismul 
meu, şi nu văd de nicăieri vreo nădejde de mai bine, întrucît trebu¬ 
rile merg tot mai prost. Nu de mult Neocezareea şi Ancira au hotărît 
şi au reuşit să-şi pună urmaşi după episcopii plecaţi (din viaţă, n.tr.) 3 . 
Pînă în clipa de faţă Bisericile lor stau liniştite. E adevărat că nici cei 
care au complotat n-au reuşit pînă acum să facă vreo greutate pe 
potriva cugetului şi a răutăţii lor, fapt pe care eu îl atribui interven¬ 
ţiilor Tale în folosul Bisericilor. De aceea nici să nu oboseşti rugîndu-te 
şi mijlocind pentru Biserici ajutorul lui Dumnezeu. Transmiteţi calde 
salutări celor ce s-au învrednicit să slujească împreună cu Cuvioşia Ta. 


1. A se vedea epistola 27, prima pe care Sf. Vasile o trimisese lui Eusebiu. 

2. Scriind această epistolă plină de emoţie Sf. Vasile avea 40 de ani. 

3. Musoniu şi Atanasie, despre care ni se vorbeşte în epistolele 28 şi 29. 

EPISTOLA 31 
Către Episcopul EvSevona 

Scrisă In anul 368 

Foametea încă nu s-a sfîrşit şi de aceea rămînerea mea în oraş e 
necesară atît la împărţirea proviziilor, cît şi pentru mîngîierea celor si¬ 
nistraţi *. Pentru aceea n-aş putea să stau mai mult într-ajutor respec¬ 
tabilului frate Ipatie, pe care nu întîmplător obişnuiesc să-l numesc 
«frate», ci din pricina rudeniei fireşti care există între noi, întrucît 
sîntem din acelaşi sînge. 

De unde provine cauza neputinţei lui nu poate fi necunoscut vred¬ 
niciei Tale. Mă întristează însă faptul că pentru el s-a exclus orice nă¬ 
dejde de uşurare întrucît cei care au darul medicinii nu permit apli¬ 
carea, în cazul lui, a unui tratament obişnuit. De aceea face apel iarăşi 
la ajutorul propriilor voastre rugăciuni. Te rugăm, aşadar, să-i arăţi 
ocrotirea obişnuită, atît pe temeiul dragostei pe care o ai faţă de cei 
suferinzi, cît şi pe temeiul mijlocirii mele proprii pentru el. Dacă se 
poate mai cheamă lîngă Tine şi alţi fraţi evlavioşi, în aşa fel încît 
toate aceste rugăciuni să se săvîrşească în faţa Ta, iar dacă acest lucru 
nu se poate, atunci fă-mi plăcerea şi împărtăşeşte această dorinţă, 
măcar în scris, fraţilor de care am pomenit. 


EPISTOLA 32 

Către Magistratul Sofronie 1 

Scrisă în anul 369 

I 

Are şi el parte de binefacerile timpului în care trăim, prea iubitul 
nostru frate în Hristos, episcopul Grigorie 2 . Suferă întru adevăr şi el 

1. întrucît foametea din anul 368 nu se sfîrşise încă, Sfîntul Vasile se scuză că 
nu poate pleca din oraş să cerceteze pe clericul Ipatie, care-i este chiar rudă de 
sînge. In schimb, înţelegînd că boala lui Ipatie lasă puţine şanse de vindecare, Sfîntul 
Vasile recomandă asistenţă duhovnicească prin rugăciuni, la care e bine să fie che¬ 
maţi şi alţi credincioşi. 

1. Sofronie, destinatarul acestei epistole, era un fost coleg de şcoală al Sfinţilor 
Vasile şi Grigorie, de aceea nu ne mirăm că adresate celui dintîi ni s-au păstrat 6 
epistole, iar celuilalt 4 (epistolele : nr. 21, 29, 37 şi 39). Notăm că era originar din 
Cezareea Capadochiei. Nu ştim cîtă vreme şi-a putut menţine postul de prefect al 
capitalei (corespunzător celui de «praefectus Urbi» de la Roma), creat doar în anul 
359; cf. L. Brdhier, Ies institutions byzantines, Paris, 1970, p. 86. După cum ştim din 
epist. 26, Cezarie, fratele Sf. Grigorie de Nazianz, lăsase prin testament toată averea 
pentru săraci. Acum apar «creditori» prea mulţi. Se cere intervenţia lui Sofronie, atît 
din partea Sf. Grigorie (epist. 29), cît şi a Sf. Vasile. 

2. Pe atunci Grigorie de Nazianz nu fusese încă hirotonisit episcop. Aici pare a 
fi Intervenit vreun copist atribuindu-i pe nedrept acest titlu. 

ca şi toti ceilalţi, injurii venite una după alta ca clin senin. Oameni care 
nu se tem de Dumnezeu şi care mai stnt poate în acelaşi timp şi mînaţi 
de patimi mari, îl năpăstuiesc spunînd, chipurile, că atît timp cît a fost 
In viaţă, doctorul Chezarie ar fi luat bani de la ei. 

Pentru Grigorie nu-i mare lucru pierderea banilor, pentru că a în¬ 
văţat de multă vreme să-i dispreţuiască, oi îl supără altceva ! Grigorie 
şi tatăl său (episcopul de Nazianz, n.tr.) n-au ajuns să ia decît foarte 
puţine din lucrurile mortului, pentru că ele încăpuseră pe mîinile oa¬ 
menilor lui de serviciu şi a unora a căror purtare nu se deosebeşte de 
cea a unor slugi. Atît unii cît şi ceilalţi şi-au împărţit între ei tot ce 
a fost mai de valoare, nemailăsînd adevăraţilor moştenitori decît foarte 
puţine lucruri. Aceştia, convinşi că puţinul ce le-a rămas nu mai era 
îngreuiat de nici o ipotecă, au împărţit repede totul la săraci, atît pen¬ 
tru că aşa credeau ei, cît şi pentru că aceasta fusese şi dorinţa răposa¬ 
tului, întrucît în clipa în care îşi dăduse sfîrşitul Cezarie 3 scrisese : 
«vreau ca tot ce rămîne după mine să fie împărţit la săraci», lucru pe 
care executorii testamentului l-au si făcut. Numai că acum se află de 
o parte sărăcia călugărului creştin, iar de cealaltă, afacerea bănească a 
negustorului. 

In această situaţie m-am gîndiit să prezint problema înaintea dis¬ 
tinsei Tale bunăvoinţe, pentru ca să cinsteşti pe acest om, pe care-1 
cunoşti de atîta vremie, şi ca să preamăreşti pe Dumnezeu Cel Ce pri¬ 
meşte de bune toate cîte se fac de către robii Lui, dar preamărindu-ne 
în acest fel şi pe noi înşine, care ne numărăm între prietenii tăi. 

Te rog, dar, să spui şi comitelui Tezaurului 4 cele ce trebuie scrise 
despre Grigorie, iar pe de altă parte, găseşte în marea Ta înţelepciune 
un mijloc de a-1 scăpa de aceşti indivizi obraznici si de aceste încurcă¬ 
turi insuportabile. 

II 

Mai întîi, nu există nimeni din cei ce-1 cunosc pe Grigorie, care 
să-l bănuiască în stare de acea necinste şi să creadă că de dragul banilor 
el s-ar preta la asemenea lucruri 5 . De aici şi posibilitatea de a proba 
cinstea lui. El e în stare să dăruiască bucuros statului tot ce a mai 
rămas din bunurile fratelui său Cezarie, mai întîi, pentru ca acestea să 
se păstreze mai sigur, iar în al doilea rînd, pentru ca avocatul Tezau¬ 
rului să trateze cu reclamanţii şi să le ceară dovezi, întrucît aceşti 
oameni ai noştri sînt incapabili de asemenea tîrguri murdare. E uşor 

3. El a murit la începutul anului 369. 

4. Echivalent cu Ministrul de Finanţe. 

, r >. Fire de poet, intelectual fin şi cu viaţă de sfînt, Grigorie era cu totul străin 
de orice combina|ii băneşti, cu atît mai puţin de afaceri dubioase. 

pentru înţelepciunea Ta să te convingi că in măsura în care a fost po¬ 
sibil, nimeni nu a plecat ţără să fi primit clin ce a cerut, dar pe de altă 
parte, fiecare a luat din ce a vrut, ba cei mai mulţi regretau că n-au 
cerut mai mult de la început. Aşa se şi explică înmulţirea calomniato¬ 
rilor ; luîndu-se unul după altul, fiecare din ei veneau cu noi şi noi pre¬ 
tenţii, acuzîndu-se că n-au luat destul. 

Drept aceea, rugăm pe Serenitatea Ta să pui capăt acestor uneltiri, 
să le zăgăzuieşti, cum se zăgăzuieşte un torent, şi să curmi desfă¬ 
şurarea răului. Ştii singur cum să rezolvi problema, fără să aştepţi să 
te învăţăm noi, căci necunoscînd aproape nimic din experienţa vieţii, 
habar n-avem cum ar fi cu cale să fim scoşi din cauză. Să ne fii aşadar 
şi sfetnic şi patron, găsind singur, cu înţelepciunea Ta, şi modul 
salvării ®. 

EPISTOLA 33 
Către Aburgios 1 

Scrisă în anul 369 

Cinie e în stare ca tine să prgţuiască o veche prietenie, să res¬ 
pecte virtutea şi să se întristeze dimpreună cu cei aflaţi în suferinţă ? 
Drept aceea, întrucît prea iubitul nostru frate întru Hristos, episcopul 
Grigorie (de Nazianz), a dat peste nişte încurcături de nesuferit şi cu 
totul contrare caracterului lui, am crezut că cel mai bun lucru este să 
apelăm la patronajul Tău şi să găsim la Tine o cale să scăpăm din 
necazuri. într-adevăr, e o insuportabilă nenorocire să trebuiască să se 
trateze negustoreşte cu un om care din fire şi prin dispoziţii e cu totul 
străin de aşa ceva, şi să vrei să ceri bani de la el, sărac cum e, să-l 
tîrăşti prin tribunale şi să cauţi să cîştigi acolo, pentru el, bunăvoinţa 
opiniei publice, după ce el de mult se decisese să-şi petreacă toată 
viaţa în liniştea mînăstirii. Aşadar fie că crezi că e mai bine să vor¬ 
beşti cu corniţele Trezoriei (ministrul de finanţe, n.tr.), fie că preferi să 
te adresezi altora, noi lăsăm problema în seama înţelepciunii Tale. 

6. Se ţtie că Grigorie de Nazianz a intervenit atît la Sofronie, cit şi la alţi 
demnitari pentru rezolvarea acestor probleme ( Epist. 24). 

1. Aburgios, strateg al Bizanţului, era got de origine, iar mama iui, capado- 
chiană. Şi lui i s-a adresat Sf. Vasile în repetate rînduri, între altele şi în rezolvarea 
încurcăturilor legate de moştenirea lăsată de Chesarie (Epist. 32). Tot lui îi mai silit 
adresate şi epistolele nr. 75, 147, 198 şi 304. Uneori el avea misiunea de a aproviziona 
armata, alteori pe cea de a trata cu triburi străine (cf. P. Hristu, a.c., II, 231). 

EPISTOLA 34 

Către Euseblu, episcop de Samosata 
Scrisă In anul 360 ori la Începutul Iul 370 

Cum aş putea să nu vorbesc despre situaţia prezentă a Bisericii, 
iar dacă nu pot îndura aşa ceva, atunci cum aş putea găsi temeiuri 
sigure care să explice evenimentele, incit glasul meu să. nu semene nu¬ 
mai cu o tînguire, ci de-a dreptul cu un bocet, care să constituie pe 
deplin o mărturie despre gravitatea situaţiei ? Ne-a părăsit şi Târgul 1 . 
Şi ceea ce-i mai grav nu-i numai atîta, cu toate că şi aceasta e ceva de 
nesuportat; există ceva şi mai rău decît aceasta, şi anume faptul că un 
oraş atît de mare, cu o poziţie atît de favorabilă, incit prin Tars se face 
legătura atît cu cei din Isauria, cît şi cu capadochienii şi cu sirienii, 
a fosţ dat pieirii ca urmare a nebuniei unuia sau a doi oameni, în 
timp ce Tu te afli acum în lipsuri, stai de vorbă şi vă uitaţi unul la altul. 
De aceea socot că cel mai bun mijloc ar fi să ne însuşim metoda doc¬ 
torilor (vezi la cîte exemple; ne duc suferinţele care dau peste noi). 
Doctorii, cînd văd că mărimea suferinţei devine insuportabilă, recurg 
la potolirea durerilor prin medicamente. De aceea să ne rugăm şi noi 
ca să aflăm vreun calmant şi pentru sufletele noastre, ca să nu ne 
apuce dureri de nesuferit. 

Dar oricum, cu toate că ne aflăm într-o astfel de mizerie, avem 
totuşi o mîngîiere, aceea de a ridica privirile spre blîndeţea şi bună¬ 
tatea Ta şi să potolim astfel tristeţea sufletului prin privirea şi aminti¬ 
rea Ta 2 . Căci aşa cum se întîmplă cu ochii: atunci cînd vreodată, pri¬ 
vim obiecte foarte strălucitoare, ochii se odihnesc dacă se întorc din nou 
spre culoarea albastră sau verde ,• tot aşa şi în sufletele noastre amin¬ 
tirea blîndeţii şi a ordinii e ca un fel de atingere plăcută, care îndepăr¬ 
tează orice senzaţie dureroasă, mai ales cînd ţinem seamă că Tu ţi-ai 
făcut toătă datoria cîită era de aşteptat de la tine. Prin faptele Tale ai 
dovedit, pe de-o parte, că nu s-a pierdut nimic din pricina ta, dacă ju¬ 
decăm bine lucrurile, iar pe de altă parte, ţi-ai cîştigat de la Dumnezeu 
o mare răsplată prin rîvna Ta spre bine. 

1. După moartea episcopului Silvan, credincioşii din Tarsul Ciliciei n-au reuşit 
să se menţină unitari, aşa încît arienii profită şi reuşesc să aleagă pe un candidat 
do-al lor. Totuşi mulţi credincioşi din Tars vor păstra legătură cu Sf. Vasile. A se 
vedea, între altele, epistolele 113, 114, 244 etc. 

2. Cînd scria aceste rînduri, Sf. Vasile era numai preot. Prietenia lui cu Eusebiu 
a durat toată viaţa. Se ştie că Eusebiu a fost pentru Sf. Vasile nu numai confidentul 
cel mai bun, cii şi omul care va sfîrşi ca martir pentru statornicia sa de caracter. A 
se vedea cplst. 48, 95, 98, 100, 127, 145, 162, 198, dar mai ales 237, 239 şi 268. 

Fie ca Domnul să te ţină pentru noi şi pentru Bisericile Lui, spre 
binele vieţii şi spre Îndreptarea noastră şi să mă Învredniceşti iarăşi de 
favorul de a te reîntîlni. 


EPISTOLA 35 

Fără adresă, pentru Leonţiu 1 
înainte de episcopat 

Ţi-am scris în legătură cu multe probleme care mă interesau, dar 
să ştii că-ţi voi scrie şi despre mai multe. Nu-i cu putinţă să nu mai 
existe oameni săraci, dar nu-i cu putinţă nici ca să refuzăm să-i aju¬ 
tăm. Şi totuşi nu există om care să-mi fie mai apropiat, nici care să fie 
mai în stare să mă consoleze prin toate favorurile, cum. este prea sti¬ 
matul frate Leonţiu. Foloseşte-te de casa lui ca şi cum m-ai găsi în ea 
pe mine însumi, desigur nu în această sărăcie în care mă aflu acum cu 
Dumnezeu, ci căpătuit cu o oarecare îndestulare şi cu moşii la ţară. Se 
vede, într-adevăr, că Tu nu m-ai sărăci, ci mi-ai păstra neatinse ave¬ 
rile de acum sau mi-ai spori şi mai mult îndestularea. Acest lucru te 
rugăm să-l faci la casa de care vorbesc, cea a omului acestuia. Răsplata 
pentru toate aceste fapte bune va fi cea pe care o dau de obicei: o ru¬ 
găciune adresată lui Dumnezeu Cel sfînt pentru oboseala pe care ţi-o 
dai, omule desăvîrşit, care preîntîmpini cererile oamenilor ajunşi în 
lipsuri. 

EPISTOLA 36 

Fără adresă, pentru cerere de ajutor 
înainte de episcopat 

Preotul din acest sat e cunoscut cred, de multă vreme Ilustrităţii 
Tale, pentru că a crescut deodată cu mine 1 . Ce ar trebui, dar, să spun 
mai mult, ca să-ţi trezesc bunătatea şi să ajungi să-i fii binevoitor şi 
să-i vii într-ajutor în greutăţile pe care le are ? Dacă-i drept că mă 
iubeşti, după cum ştiu într-adevăr ca mă iubeşti, e sigur că vei dovedi 
atîta înţelegere ca să uşurezi din toată puterea pe cei pe care îi socot 

1. Fost coleg de studii din vremea tinereţii, aşa cum ne arată şi epistolele nr. 
20—21, Leonţiu era acum creştin, dar practica retorica mai departe. Intr-un stil plini 
de curtoazie, Sf. Vasile îi cere să vină într-ajutor unui oarecare tînăr, care se vede 
că avea neplăceri cu impozitele. 

1. O nouă cerere de intervenţie adresată unui înalt demnitar financiar. De astă 
dată e vorba de familia doicii care a alăptat chiar pe Sf. Vasile şi căreia i-au fost 
impuse impozite prea mari 

ca şi cum ar fi vorba da mine însumi. Şi ce cer în fond ? Să rămitut 
acest preot cu vechea impunere de impozit. Intr-adevăr, el nu se dă 
înapoi de la nici o oboseală ca să ne stea intr-ajutor şi să ne îngăduie 
să trăim, pentru că, după cum ştii, noi n-avem nici o avere personală şi 
ne mulţumim doar cu ofrande de-ale prietenilor şi ale rudelor noas¬ 
tre. Socoate casa acestui frate ca şi cum ar fi casa mea sau mai curind 
a Ta, iar pentru binefacerea ce i-o vei arăta Dumnezeu îţi va da Ţie, 
casei tale şi întregii tale familii, să-ţi păstrezi toate înlesnirile Lui. Să 
ştii că ţin foarte mult ca acest om să nu sufere nici o păgubire nici 
măcar din pricina acestei echivalenţe (a impozitului ? n. tr.). 


EPISTOLA 37 

Fără adresă. Pentru un fost coleg de şcoală 1 

Înainte de episcopat 

Să ştii că nu mă prea incintă mulţimea scrisorilor ! Silit şi pentru 
că nu mai pot îndura stingherirea celor care mă caută mereu, îmi vine 
uneori să strig. Cu toate acestea scriu, neputîndu-mi închipui alt mod 
de a mă scăpa de ei decît acela de a le preda scrisori pe care le cer cu 
fiecare prilej. De aceea mi-e teamă că fiind mulţi curieri, nu cumva 
fratele acesta să fie socotit doar un oarecine. Mărturisesc că în ţara 
mea am mulţi prieteni şi rude şi că din pricina acestei chemări, în care 
ne-a aşezat Dumnezeu, am fost pus în rîndul părinţilor. Dar acesta fiind 
singurul fiu al doicii care m-a hrănit şi pe mine, Te rog ca acea casă, 
In care am fost crescut, să rămînă scutită de dări, pentru ca nu cumva 
prezenţa Ta, care de altfel s-a dovedit binefăcătoare pentru toţi, să fie 
pentru el o pricină de supărare. Şi pentru că şi acum sînt hrănit tot 
In aceeaşi casă, pentru că n-am nici o altă avere personală, ci mă mul¬ 
ţumesc cu mici daruri de la cei care-mi sînt dragi, îţi cer să cruţi această 
•casă în care am fost crescut, pentru ca în felul acesta să aibă şi ei din 
ce trăi. Pentru aceasta să dea Dumnezeu să Te învredniceşti de odihna 
cea veşnică ! Vreau totodată ca vrednicia Ta să cunoască cel mai curat 
adevăr : cei mai mulţi dintre robii acestui om au venit la noi, acesta e 
preţul cu care părinţii au plătit-o pe doica mea. Şi acest preţ nu-i un 
simplu dar, ci-i un uzufruct viager. De aceea dacă s-ar întîmpla vreun 
necaz, s-ar putea ca ei să fie trimişi înapoi, şi atunci eu însumi voi fi 
supus pe altă cale la impozite şi la executori. 

1, Probabil că-i vorba de preotul Dorotei, despre care probabil că s-a vorbit şi 
In epistola 36, şi care era singurul fiu al doicii care alăptase pe Sf. Vasile. inter- 
ven|!u priveşte scutire de impozite. 

EPISTOLA 38 

Către fratele Grlgorie, despre deosebirea dintre 
fiinţă şi ipostas*- 
Scrisă prin anii 369—370 

I 

Intrucît în dogmele noastre tainice mulţi nu fac nici o deosebire 
între fiinţă, care e comună, şi între ideea despre ipostase sau persoane, 
care sfînt diferite, din pricină că le confundă una cu cealaltă, gîndin- 
du -se c-ar fi indiferent dacă spui fiinţă ori persoană (de unde se şi 
întîmplă că unii din cei care admit astfel de lucruri, fără să le cerceteze, 
vorbesc de un singur ipostas, atunci cînd vorbesc de o singură fiinţă, 
şi invers, pe temeiul aceleiaşi aprobări, cei care acceptă cele trei ipos¬ 
tase cugetă că au drept şi ei să vorbească de împărţirea fiinţei după 
acelaşi număr), în urma acestui fapt pentru ca să nu ţi se întîmple 
acelaşi lucru, am făcut pentru tine un scurt extras rezumativ al pro¬ 
blemei. Iată, spre a le explica în cîteva cuvinte, care e înţelesul acestor 
termeni: 

II 

Dintre toate numirile întrebuinţate numeric pentru mai multe lu¬ 
cruri diferite, unele au o însemnare întrucîtva mai generală, de pildă 
cuvîntul «om». Cel care a folosit-o, arătînd cu ajutorul acestui cuvînt 
fiinţa comună, prin acest cuvînt el n-a deosebit de ceilalţi pe un om 
anumit, cel care ar fi recunoscut propriu-zis prin această numire. Căci 
într-adevăr Petru nu-i mai «om» decît Andrei, decît Ioan ori decît Iacob. 
Deci ceea ce s-a specificat în mod generic, referindu-se la toate fiinţele 

1. Editorii maurini observă că această epistolă apare în toţi codicii manuscrişi 
ţâre cuprind epistolele Sfîntului Vasile. Ei îşi întemeiază părerile lor şi pe faptul că 
epistola a fost citată şi de actele sinodului IV ecumenic (Mansi, Conc. Coli. 7, 464). 
Bardenhewer crede însă că această citare se referă la epist. 125. Mai nou însă au 
apărut o serie de studii care neagă paternitatea Sf. Vasile, atribuind-o fratelui său, 
Grigorie, între altele pe motivul că termenii oiaîa şi ujtaaxaaic au fost utilizaţi mai 
ales de Sf. Grigorie (A. Cavallin, Studieri zu den Brieien des hl. Basilius, Lund, 
1944, iar mai recent R. Hiibner, Gregor v. Nyssa als'Veriasser der sog. Epist. 38 des 
Basilius, în «Epektasis», J. Danielou, Paris, 1971, pag. 462—490). Cercetătorii sînt îm¬ 
părţiţi. Harnack susţine uneori pe Vasile, alteori pe Grigorie ca autor. Se ştie că 
terminologia dogmatică nu era încă stabilită definitiv. Dar faptic, Sf. Vasile, susţine 
şi în epist. 214, 3—4 idei similare cu cele de aici, folosind în loc de uTioaxâaic ter¬ 
menul TtpoawTca pentru cele trei persoane treimice. Oricum ar sta lucrurile, «epistola 
38 e capitală pentru toată analiza teologică a capadochieniloiţ», zice A. Grillmeier, 
Le Christ dans la tradition chretienne, Paris, 1973, p. 331. Chiar dacă epistola vorbeşte 
adeseori de «comunitatea de substanţă» în loc de «fiinţă», totuşi ea e clar opusă 
«proprietăţilor deosebitoare», deci persoanelor salt, cu alte cuvinte, «ipostasul este 
suma însuşirilor specifice fiecărei persoane», dovadă că prin această epistolă s-a 
adus o serioasă contribuţie la precizarea dogmei hristologice. 

12 — Sftntul Vasile cel Mare 

clasaţi* sub acest nume, trebuie să se împartă într-o subdiviziune care 
ne ajută să cunoaştem nu pe «om» în general, ci special pe Petru sau 
pe Ioan. In acelaşi timp, celelalte numiri au o valoare demonstrativă 
mai deosebită, datorită căreia nu comunitatea naturii se are în vedere 
în ceea ce s-a specificat, ci o însuşire deosebitoare a unui obiect oare¬ 
care, însuşire pe care dacă o judecăm în ea însăşi, n-are nimic comun 
cu ceea ce-i de aceeaşi natură, de pildă cu Pavel ori cu Timotei. O astfel 
de numire nu se mai raportează la comunitatea de natură, ci deosebind 
de semnificaţia colectivă o noţiune clară a unor anumite obiecte defi¬ 
nite, o prezintă cu ajutorul numelor. Cînd, aşadar, doi oameni sau chiar 
mai mulţi sînt luaţi împreună, de pildă Pavel, Silvan şi Timotei, şi cău¬ 
tăm o definiţie a fiinţei umane, atunci nu vom mai da o definiţie spe¬ 
cială pentru Pavel, alta pentru Silvan şi alta pentru Timotei, ci ter¬ 
menii care ne vor ajuta să identificăm pe Pavel se vor potrivi şi pen¬ 
tru ceilalţi, care sînt între ei de aceeaşi fiinţă 2 , pentru că sînt specifi¬ 
caţi prin aceeaşi definiţie a substanţei. în schimb, după ce ne-am lămu¬ 
rit asupra însuşirilor comune, voi căuta să iau în considerare însuşi¬ 
rile specifice, prin care se deosebeşte unul de celălalt, definiţia potrivită 
pentru a cunoaşte un lucru, oricare ar fi el, nu se va mai potrivi deplin 
cu cea dată de oricare alta, chiar dacă se întîmplă ca să aibă cu ea 
cîteva puncte comune 3 . 

III 

Susţinem aşadar următorul lucru : ceea ce-i specificat înţr-un chip 
propriu e arătat prin cuvîntul «ipostas». într-adevăr, cînd spui «om» îţi 
intră în ureche — prin specificarea nedefinită a acestui cuvînţ — o 
idee cam împrăştiată, astfel îneît dacă natura e indicată cu ajutorul 
acestei numiri, ceea ce se subînţelege şi care-i indicat propnu-zis prin 
numele său nu-i specificat. Dimpotrivă, cînd spui Pavel, atunci araţi 
tocmai fiinţa indicată prin acest nume. Acesta-i ipostasul: nu noţiunea 
nedefinită a substanţei, care nu găseşte nici o stabilitate în urma co¬ 
munităţii lucrului specificat, ci acea noţiune care delimitează şi defi¬ 
neşte ceea ce-i comun şi nehotărît într-un anume obiect determinat cu 
ajutorul însuşirilor sale proprii. E un procedeu asemănător cu cel pe 
care Scriptura obişnuieşte să-l întrebuinţeze în multe locuri, în special 
în istoria lui Iov. Intrucît ea trebuia să descrie suferinţele lui, a 
amintit mai întîi ceea ce avea comun şi cu ceilalţi, şi a zis «om» ; apoi 


2. In text : 6|xoouatot. . . . 

3. Cu aceste ultime cuvinte autorul pregăteşte pe cititor asupra miezului temei 
tratate : pe de o parte, fiinţa comună tuturor celor trei persoane trinitare, iar pe de 
altă parte, persoana sau ipostasul fiecăreia. 

îndată l-a deosebit prin ceea ce avea specific, adăugind cuvîntul «oare¬ 
care» 4 . Descrierea substanţei sale, care în ochii Scripturii nu avea nici 
un folos pentru scopul propus în istorisirea sa, l-a trecut cu vederea, 
pe cînd pe acest cuvînt «oarecare» îl caracterizează cu ajutorul unor 
semne particulare, arătînd locul, însuşirile caracterului şi tot ce s-a 
putut aduna din afară şi care trebuia să deosebească acest personaj şi 
să-l depărteze de însemnarea comună, pentru ca descrierea celui despre 
care ne informa istoria să fie clară în toate privinţele graţie numelui, 
locului, însuşirilor sufleteşti proprii, precum şi însuşirilor exterioare pe 
care le putem lega de persoana respectivă. Dacă ea ne-ar fi dat o defi¬ 
niţie a substanţei sau a fiinţei nu s-ar fi făcut nici o specificare despre 
ceea ce s-a spus privitor la persoană, Ar fi fost vorba de aceeaşi defi¬ 
niţie şi pentru Baldad de Sanchita, Sofar din Mineea şi ceilalţi de care 
se face pomenire. 

Aşadar principiul deosebirii, pe care ai recunoscut-o, în cazul 
nostru, dintre fiinţă şi ipostas, dacă-1 transpui ca să-l aplici la dogmele 
divine nu te vei înşela. Tot ce gîndirea ta îţi poate sugera în legătură 
cu modul de existenţă al Tatălui (şi e cu neputinţă ca mintea să se 
bazeze pe vreo idee subordonată din cauza convingerii pe care o avem 
Că această existenţă e mai presus decît orice cugetare) vei putea s-o 
dugeţi atît despre Fiul, cît şi despre Duhul Sfînt. Intr-adevăr noţiunea 
de «necreat» şi de «neînţeles» e unică şi-i aceeaşi atît pentru Tatăl şi 
pentru Fiul, cît şi pentru Duhul Sfînt, pentru că nu-i adevărat că unul 
fir fi mai de neînţeles şi mai necreat şi că altul ar fi mai puţin. Şi în- 
trueît în Sfînta Treime deosebirea dintre persoane se face ţinînd seama 
de notele proprii ale fiecăreia din ele, tot aşa stau lucrurile şi cînd con¬ 
siderăm ceea ce e comun tuturor celor trei persoane, de pildă cînd 
Vorbesc de o fiinţă necreată sau care e mai presus de orice înţelegere, 
•au orice altceva asemănător nu o vom concepe global pentru ca să 
deosebim ceea ce-i particular ,• vom căuta numai semnele care ne vor 
Îngădui să distingem clar şi fără confuzie noţiunea despre fiecare per^ 
«oană de cea a persoanelor considerate global. 

IV 

Iată şi modul în care mi se pare potrivit să căutăm principiul aces¬ 
tei deosebiri. Tot ce primim ca bun din partea puterii dumnezeieşti zi¬ 
cem că-i lucrarea acestui har care lucrează totul în toţi, cum zice apos¬ 
tolul : «şi toate acestea le lucrează unul şi acelaşi Duh, împărţind fie¬ 
căruia deosebit, după cum voieşte» 5 . 

4. /ov 1, 1 : «Era odată un om pe care-1 chema Iov». 

5. / Cor. 12, 11. 

Întrebîndu-ne dacii bunurile care urmează a fi împărtăşite celor 
vrednici provin numai de la Duhul Sflnt, sîntem îndemnaţi In acelaşi 
timp de Sfînta Scriptură să credem că autorul şi cauza împărţirii bu¬ 
nurilor pe care Duhul le lucrează în noi este numai Dumnezeu Fiul cel 
Unul-Născut. Căci «toate prin El s-au făcut» 6 şi «prin El sînt aşezate 
toate» 7 , după cum ne-a învăţat însăşi Sfînta Scriptură. Şi iarăşi, ori de 
cîte ori ne ridicăm pînă la această idee, duşi fiind de mîna unui inspi¬ 
rat de sus, înţelegem că toate lucrurile au fost aduse la viaţă din nimic, 
dar că ele nu de fiecare dată vin de la aceeaşi putere fără început, ci 
mai presus de toate există o Putere care subzistă fără să fi fost născută 
vreodată, fiind fără început şi Care-i cauza cauzei a tot ce există. Căci 
într-adevăr, din Tatăl se naşte Fiul, prin Care au fost făcute toate şi 
de Care e subînţeles inseparabil şi Duhul Sfînt, căci nu poţi ajunge să 
te gîndeşti la Fiul fără să fi fost mai întîi luminat de Duhul. Deci întru- 
cît Duhul Sfînt, din Care izvorăşte asupra creaţiei orice împărţire de 
bunuri, e în strînsă legătură pe de o parte cu Fiul, cu Care îl şi con¬ 
cepem în chip imediat, dar pe de altă parte e strîns legat şi de Tatăl 
(Care e cauza Lui, căci din El purcede) judeeînd-o după ipostas, în¬ 
suşirea proprie a Duhului îl situează în urma Fiului şi împreună cu Fiul, 
dar fiinţa Şi-a luat-o prin purcedere de la Tatăl. Căci Fiul e Cel care 
face cunoscut şi pe Duhul Cel purcezător din Tatăl, ca unul Care fiind 
singur născut în chip unic a ieşit strălucind ca o lumină din Lumina cea 
nenăscută 8 , aşa îneît potrivit acestei însuşiri distinctive El nu se con¬ 
fundă nici cu Tatăl, nici cu Duhul Sfînt, ci se recunoaşte singur după 
însuşirea de care am vorbit. 

Cît despre Dumnezeu Cel peste toate 9 , singurul Care are ca semn 
distinctiv şi întrucîtva privilegiat ăl ipostasului Său pe acela de a fi 
Tată şi de a nu subzista prin efectul nici unei cauze şi ca atare, datorită 
acestei însuşiri, este şi El cunoscut într-un chip cu totul deosebit. Din 
pricina aceasta, în comunitatea de substanţă declarăm că nu se împacă 
şi nu se transmit semnele distinctive care se întîlnesc în Sfînta Treime 
şi prin care se încheagă particularitatea persoanelor care ne-au fost 
transmise în credinţă : fiecare persoană e înţeleasă în chip diferit, da¬ 
torită semnelor distinctive particulare, în aşa fel îneît cu ajutorul aces¬ 
tor însuşiri, de care am amintit, se poate descoperi ceea ce separă ipos- 
tasele între ele. Pentru faptul că Dumnezeirea e nesfîrşită, neînţeleasă, 
necreată, nemărginită de nimic şi pentru toate atributele de acelaşi fel, 

6. loan 1, 3. 

7. Col. 1, 17. 

8. «Lumină din Lumină», cum se spusese la Sinodul I ecumenic. 

!). Expresie des întilnită şi la Origen. 

nu există nici o diferenţă între fiinţa cea dătătoare de viaţă (mă gîn- 
desc la cea a Tatălui, a Fiului şi a Duhului Sfînt), ci putem considera 
că între ele există un fel de comunitate continuă şi indivizibilă. Iar ob¬ 
servaţiile care ne ajută să înţelegem măreţia uneia sau alteia dintre 
persoanele pe care credinţa le admite în Sfînta Treime ne vor îngădui 
să mai observăm că nu-i nici o deosebire pentru Tatăl, Fiul şi Duhul 
Sfînt atunci cînd căutăm să-I vedem mărirea l0 , fără ca să existe între 
Tatăl, Fiul şi Duhul Sfînt nici un interval unde cugetul ar înainta în gol. 
Intr-adevăr nu-i nimic care să se introducă între cele trei persoane, nici 
altceva care ar subzista alături de fiinţa dumnezeiască şi care să se 
poată împărţi în chip intim prin interpunerea vreunui element străin, 
nici vreun interval fără consistenţă care să producă o absenţă în armo¬ 
nia intimă a substanţei divine şi care să strice armonia prin intercala¬ 
rea vidului. Ci cînd ne gîndim la Tatăl, atunci îl concepem în El în¬ 
suşi, cuprinzînd în acelaşi timp şi pe Fiul prin reflexie, iar cînd îl con¬ 
cepem pe Acesta, atunci nu ne despărţim nici de Duhul Sfînt, ci în 
chip logic şi deodată, potrivit fiinţei, ţi-o reprezinţi în ea însăşi, con¬ 
cepută în aşa fel încît să fie numai una credinţa în cele trei persoane. 
Cînd zicem doar Duhul, prin această mărturisire înţelegem în acelaşi 
timp pe Cel al cărui Duh este. Şi fiindcă Acesta e Duhul lui Hristos, 
Iii vine de la Dumnezeu, cum zice Pavel 11 : căci după cum atunci cînd 
prinzi una din marginile unui stejar, automat tragi şi pe cealaltă, tot 
aşa cînd tragi Duh, cum zice proorocul 12 , prin El tragi în acelaşi timp 
$i pe Fiul, şi pe Tatăl. Dacă înţelegi cu adevărat pe Fiul, îl vei vedea 
din amîndouă părţile, El va aduce, pe de-o parte, pe Tatăl şi din cea¬ 
laltă pe Duhul Său propriu. într-adevăr, Cel Care e mereu în Tatăl, 
Acela nu va putea fi rupt de Tatăl şi nu va fi niciodată despărţit de 
Duhul Său, Care lucrează totul în toţi. Şi tot aşa, dacă primeşti pe 
Tatăl, prin puterea Lui primeşti în acelaşi timp şi pe Fiul şi pe Duhul, 
pentru că nu-i cu putinţă în nici un fel să-ţi închipui o întrerupere sau 
o împărţire în aşa fel încît Fiul să fie cugetat fără Tatăl sau ca Duhul 
să fie despărţit de Fiul, ci concepi în acelaşi timp în Ei o comunitate 
şi o deosebire negrăită şi cumva neînţeleasă, fără ca deosebirea ipos- 
tşselor să rupă continuitatea fiinţei, fără ca această comunitate de sub¬ 
stanţă să elimine particularitatea semnelor distinctive. Şi să nu te miri 
dacă zicem că Acelaşi e în acelaşi timp şi unit şi despărţit, căci de fapt 
concepem, ca într-o ghi-citură, un fel de despărţire unită şi o unire des- 

10. După cum se poate observa şi din alte epistole, Sfîntul Vasile foloseşte ex¬ 
presii şi imagini originale, plastice şi pline de nuanţe. 

11. Rom. 8, 9. 

12. Ps. 118, 13 (ed. 1914). 

părţită. Dacă nu ascultăm această cuvîntare In duh de dispută ori in 
scop de calomnie, atunci se poate găsi ceva similar chiar şi în obiec¬ 
tele noastre sensibile. 

V 

Primeşte cuvintele mele ca pe o pildă şi ca pe o umbră 13 a rea¬ 
lităţii, nu ca realitatea însăşi a lucrurilor, căci nu-i posibil să vezi adap- 
tîndu-se perfect, ceea ce am amintit în aceste exemple, la scopul pentru 
care s-au folosit ele. Cum vom putea spune, dar, că ceea ce este în 
acelaşi timp şi despărţit şi împreunat poate fi dedus din analogia lu¬ 
crurilor care aparţin simţurilor noastre ? Desigur că ai contemplat, 
uneori, primăvara strălucirea curcubeului, acel arc de pe cer, pe care 
limbajul zilnic l-a numit iris. Cunoscătorii în materie spun că el se 
formează de fiecare dată cînd o anumită umiditate s-a unit şi s-a ames¬ 
tecat cu aerul, cînd puterea vîntului strînge şi schimbă în ploaie ume¬ 
zeala din văzduh, care se îngroaşă şi se face ca un nor. Iată cum se 
spune că se face curcubeul. Cînd razele soarelui au pătruns oblic în 
partea îndesată şi opacă a norilor care acoperă văzduhul şi după ce au 
imprimat direct cercul lor intr-un nor oarecare, atunci se întîmplă ca 
lumina să se întoarcă aşa zicînd şi să revină spre ea însăşi, pentru că 
strălucirea lui se reflectă din partea umedă şi strălucitoare pe faţa 
opusă. 

Intrucît stihiile firii sînt prezente în vibraţiile luminoase ale raze¬ 
lor solare în aşa-fel incit căzînd pe o suprafaţă netedă ele .se reflectă 
acolo, iar, pe de altă parte, figura pe care o descriu este rotundă, impri- 
mîndu-se prin mijlocirea acelor raze pe partea umedă şi netedă a văz¬ 
duhului, urmează că şi văzduhul învecinat cu norul e cuprins de luci¬ 
rea luminoasă după formarea cercului solar 14 . Or, în sinea ei, această 
lucire e în acelaşi timp şi continuă şi împărţită, căci avînd intr-un fel 
multe culori şi multe aspecte, ea se amestecă cu ea însăşi în chip ne¬ 
văzut prin florile variate ale culorii ei, răpind ochilor, fără ca să ob¬ 
serve nimeni, întîlnirea unora cu altele, a părţilor a căror culoare e 
diferită, în aşa fel încît n-ai putea descoperi vreo regiune intermediară 
între albastru şi roşu, cea care amestecă prin ea însăşi şi care desparte 
diversitatea acestor culori sau cea care se află între roşu şi purpuriu 
sau între această culoare şi cea gălbuie a chihlimbarului. Lucirile multi¬ 
colore şi variate ale acestor raze, cînd le vezi clipind de departe, răpesc 
ochilor posibilitatea de a distinge modul cum s-au unit unele cu altele, 
aşa încît nu te lasă să spui pînă unde merge roşul sau verdele din 

I I. Nu putem acuza pe Sfîntul Vasile pentru descrierea nu tocmai ştiinţifica a 
modului cum se produce curcubeul. 

curcubeu şi de unde Încep să nu mai fie aceste culori pe care le vezi 
în această luminăţie înflorită şi strălucitoare. 

După cum, dar, în pilda noastră deosebim clar diferenţele culorilor 
fără însă să se poată sesiza cu simţurile unde se desparte una de alta, 
tot aşa ai putea privi, prin analogie, şi dogmele creştine, pe de o parte, 
însuşirile ipostaselor, întocmai ca oricare din florile care apar în 
curcubeu, strălucesc în fiecare din persoanele pe care credinţa le ad¬ 
mite în Sfînta Treime ; pe de altă parte, cit priveşte felul în care ni se 
prezintă fiinţa, nu poţi face nici o deosebire între ele, în schimb în co¬ 
munitatea de substanţă însuşirile distinctive strălucesc în fiecare per¬ 
soană. Potrivit pildei amintite, şi acolo unde fiinţa care răspîndeşte 
acea strălucire multicoloră era numai una : cea reflectată de razele so¬ 
lare, dar floarea care se vedea avea mai multe aspecte. Aşadar, chiar 
şi prin creaţie, mintea ne învaţă să nu ne lăsăm tulburaţi fără motiv de 
judecăţile asupra dogmei, atunci cînd— aplecaţi asupra acestei pro¬ 
bleme dificile — sîntem duşi de vîrtej înaintea asentimentului ce tre¬ 
buie dat ideilor pe care le exprimăm. După cum pentru obiectele vă¬ 
zute de ochii noştri experienţa s-a dovedit totdeauna mai bună decît 
explicarea raţională a cauzelor, tot aşa şi pentru dogmele care ne de¬ 
păşesc, credinţa e mai bună decît perceperea prin raţionamente, atunci 
cînd învaţă atît despre ceea ce-i separat într-o persoană, cît şi atunci 
cînd vorbim despre ceva unit în aceeaşi fiinţă. Intrucît, dar, am vorbit 
pe de o parte de ceva comun în Sfînta Treime, iar pe de altă parte, şi de 
ceva care e specific sau particular, mintea ne spune că ceea ce-i co¬ 
mun se referă la fiinţă, pe cînd ipostasul sau persoana e semnul pro¬ 
priu a ceea ce-i specific sau particular 15 . 

VI 

Dar s-ar putea crede că învăţătura pe care am expus-o în legă¬ 
tură cu ipostasul sau persoana nu s-ar împăca cu ceea ce cugeta apos¬ 
tolul, atunci cînd scria despre Fiul că e «strălucirea slavei şi chipul 
fţinţei lui Dumnezeu» 16 . Or, dacă am învăţat că ipostasul e suma în¬ 
suşirilor specifice fiecărei persoane şi dacă admitem că în Tatăl există 
ceva care e socotit în chip particular şi prin care e recunoscut numai 
El singur, tot aşa avem aceeaşi credinţă şi cînd vorbim despre Fiul 
cel Unul-Născut, atunci de ce în acest pasaj numele ipostasului e atri¬ 
buit de Scriptură numai Tatălui şi de ce zice ea că Fiul este chipul 

15. Formulare clară: fiinţa e ceea ce-i comun în Sfînta Treime, ipostasul e 
ceea ce-i particular sau specific persoanelor Sfintei Treimi. 

16. Evr. 1, 3. Aici Sf. Vasile construieşte o argumentare fără sens, întrucît în 
Epist. către Evrei e vorba nu de persoana Tatălui, ci de fiinţa divinităţii. 

Fiinţei Sale caracterizat prin sqmne specifice, iar nu prin cele ale Ta¬ 
tălui ? Dacă ipostasul este semnul particular al fiecărei persoane şi dacă 
admitem că proprietatea specifică Tatălui este naşterea pe cînd Fiul 
este descris prin proprietăţile specifice ale Tatălui, atunci nu mai ră- 
mîne Tatălui ca însuşire principală decît să se spună despre El că-i 
nenăscut desigur dacă existenţa Fiului Cel Unul-Născut s-a caracterizat 
tocmai prin însuşirea specifică a Tatălui. 

VII 

Or nu, eu spun că vorbirea apostolului vizează aici un alt scop, şi 
tocmai pentru că apostolul îşi fixase privirea asupra acestuia, de aceea 
s-a servit de aceste cuvinte : «strălucirea slavei şi chip al fiinţei». 
Dacă-ţi faci din acest scop o idee exactă, atunci nu vei întîlni nimic 
potrivnic la cele ce am zis, ci vei vedea că vorbirea lui a fost condusă 
de un gînd cu totul deosebit. Cuvîntul apostolului nu s-a făcut ca să 
deosebeşti persoanele unele de altele prin notele lor specifice, ci pen¬ 
tru ca să înţelegi realitatea ca pe o continuitate, şi intimitatea legătu¬ 
rilor Fiului cu Tatăl. Aşa cum n-a spus : «El, Care fiind mărirea Tată¬ 
lui» (dar totuşi e Adevărul) şi a lăsat deoparte acest lucru, fiind un 
lucru admis, tot aşa vrînd să ne înveţe să nu ne gîndim la o altă formă 
de mărire pentru Tatăl şi alta pentru Fiul, el a definit mărirea Fiului 
Cel Unul-Născut ca strălucire a măririi Tatălui însuşi şi îndeamnă cu¬ 
getarea să împreune pe Fiul cu Tatăl după pilda luminii. într-adevăr, 
după cum strălucirea vine de la flacără fără ca lucrarea ei să se pro¬ 
ducă în urma flăcării, ci flacăra luceşte în acelaşi timp în care stră¬ 
luceşte şi lumina, tot aşa vrea şi apostolul ca Fiul să fie conceput ca 
venind din Tatăl fără ca vreo întindere sau vreun interval să despartă 
pe Cel Unul-Născut de existenţa Tatălui, vrînd astfel ca deodată cu 
cauza să fie conceput şi Cel Care provine din ea. 

In acelaşi fel, ca şi cum ar interpreta cugetarea de adineaori, el 
mai adaugă : «şi chipul fiinţei» şi cu ajutorul exemplelor scoase din 
trupuri, el ne duce de mînă şi la cunoaşterea lucrurilor nevăzute. In¬ 
tr-adevăr, trupul se cuprinde cumva şi în chip, dar altul este înţelesul 
chipului şi altul cel al trupului, iar definiţia ce s-ar da uneia din aceste 
două cuvinte nu s-ar potrivi cu cea a celeilalte ; totuşi, cu toate că 
mintea poate face deosebire între chip şi între trup, fiinţa nu admite 
această deosebire, ci le concepe împreună, unul cu altul. Aşa crede 
apostolul că ar trebui să cugetăm. Cu toate că doctrina credinţei învaţă 
că deosebirea dintre ipostase e clară şi distinctă, totuşi ea nu ne arată 
că Fiul Cel Unul-Născut ar fi mai puţin unit cu Tatăl şi prin cuvintele 
rostit(> c onstituie' un trup împreună cu El şi aceasta nu pentru că Cel 











Unul-Născut n-ar fi El însuşi ipostas aparte, ci pentru că nu admite nici 
un intermediar In unirea Lui cu Tatăl. Iată cum, dacă privim atent cu 
ochii sufletului caracterul Fiului Cel Unul-Născut, ajungem şi la înţe¬ 
legerea ipostasului Tatălui, nu că însuşirile avute în vedere s-ar schim¬ 
ba ori s-ar contopi ca şi cum am presupune fie în Tatăl calitatea de 
născut, fie în Fiul pe cea de nenăscut, pentru că nu-i posibil dacă îi 
despărţim pe unul de celălalt s-o concepi singură şi prin ea însăşi însu¬ 
şirea care rămîne. De fapt, e cu neputinţă ca pronunţînd numele Fiu¬ 
lui să nu ajungi să înţelegi şi pe Tatăl, căci prin relaţie această numire- 
desemnează în acelaşi timp şi pe Tatăl. 


VIII 

Aşadar, întrucît «Cel ce a văzut pe Fiul vede şi pe Tatăl» 1T , cum 
zice Mîntuitorul în Evanghelie, pentru acest motiv apostolul zice că 
Fiul Cel Unul-Născut este chipul fiinţei Tatălui. Iar ca să se facă şi mai 
uşor de înţeles acest gînd, voi mai lua şi alte expresii ale apostolului, 
în care ne spune că El e «chipul lui Dumnezeu Celui nevăzut» 18 şi tot 
aşa şi chipul bunătăţii Lui, nu pentru că chipul e diferit de modelul 
Lui, atunci cînd avem în vedere caracterul Lui nevăzut ori atotbun, ci. 
pentru ca să se dovedească cum că El este acelaşi lucru cfl şi modelul, 
chiar clacă El este altceva. Nici nu ni s-ar fi păstrat noţiunea chipului 
dacă el n-ar cuprinde în el şi asemănarea expresă şi neschimbabilă. Deci 
dacă înţelegem frumuseţea chipului ajungem în acelaşi timp şi la în¬ 
ţelegerea modelului, iar dacă concepem raţional cam ce poate fi făp¬ 
tura Fiului, atunci implicit deducem şi pecetea fiinţei paterne : prin 
Acela îl vedem pe Acesta. Aceasta nu-i ca şi cum am vedea în chipul 
conturat calitatea de nenăscut a Tatălui (în realitate aceasta ar fi exact 
acelaşi lucru, nu ceva diferit), ci ai recunoaşte Bunătatea nenăscută în 
Bunătatea născută. După cum, adică, uitîndu-se cineva într-o oglindă 
curată ar vedea reflectîndu-se în ea contururile acelei fiinţe şi ar re¬ 
cunoaşte astfel chipul celui reorezentat acolo, tot astfel dacă cunoaş¬ 
tem pe Fiul recunoaştem în inima Lui şi pecetea persoanei paterne prin 
cunoaşterea Fiului. într-adevăr, tot ce aparţine Tatălui le putem ve¬ 
dea oglindite în Fiul, întrucît Fiul rămîne întreg în Tatăl, şi în acelaşi 
timp El are pe Tatăl întreg în Sine însuşi 19 . De aceea ipostasul Fiului 
e într-un fel făptura şi înfăţişarea care ar permite recunoaşterea Tată¬ 
lui, iar ipostasul Tatălui e recunoscut sub forma Fiului, deşi atributele 
pe care le ştim în Ei rămîn spre deosebirea netă a ipostasurilor. 



17. Ioan 14, 9. 

18. Ioan 1, 15. 

19. Ioan 14, 11. 

EPISTOLA 39 
Iulian către Vasile 1 

Proverbul spune : «Tu nu vei declara război», la care eu aş adăuga 
aceste cuvinte din comedie : «O ! ce vestitor al unor cuvinte de aur f». 
bl bine, arată-te prin fapte şi grăbeşte-te să vii la mine, căci vei veni 
aşa cum merge un prieten la alt prieterf. Ocupaţiile obşteşti şi nesiîr- 
şite ale conducerii par — e adevărat — povară pentru cei care şi le în¬ 
deplinesc ca pe un lucru de puţină importanţă, dar pentru cei care le 
înţeleg aşa cum se cuvine sînt convins că ele îşi au rostul lor bine ju¬ 
decat şi în stare de a aduce cele mai bune rezultate. De aceea îmi pot 
lua un răgaz ca să mă pot şi odihni, dar fără să neglijez nimic din datori¬ 
ile mele. Legăturile pe care le avem unii cu alţii nu-s însoţite de 
prefăcătorii specifice curţilor împărăteşti, de care cred că te-ai izbit 
şi tu destul pînă acum, şi care pun în laudele pe care le inspiră o ură 
utît de mare cum n-ai dori-o nici celor mai răi duşmani, ci — întrucît cu 
înţelegerea cuvenită ne mai îndreptăm unii altora greşelile şi ne mai 
aruncăm cîte o dojană de fiecare dată cînd trebuie —, nu arătăm unii 
■altora mai puţină dragoste decît ţin laolaltă prietenii cei mai uniţi. Pe 
această cale, găsind la o parte invidia, pot munci serios chiar şi în vre¬ 
mea concediului, după cum şi cînd am revenit la muncă pot ocoli obo¬ 
seala, dar şi să dorm fără teamă, întrucît e lucru firesc că odată trezit, 
ou nu-s mai treaz pentru mine decît pentru toţi ceilalţi. 

Poate că-ţi par vorbe goale şi fleacuri cele cu care te-am obosit sub 
imperiul unui sentiment uşuratic (mă aprob pe mine însumi ca un al 
doilea Astidamas), dar toate acestea le-am scris numai ca să te conving 
că prezenţa ta va fi folositoare pentru noi, pentru că va fi aceea a unui 
om iscusit, care nu va lăsa să piardă ceva din această ocazie favorabilă. 
Grăbeşte-te, dar, cum ţi-am spus, ca să te poţi folosi şi de trăsura im¬ 
perială. După ce vei fi petrecut cu mine atîta vreme cît îţi va plăcea, 
vei merge escortat, în mod cuviincios, de oamenii mei acolo unde vei 
voi. 


EPISTOLA 40 
Iulian către Vasile 

Numai ca să-ţi dovedesc seninătatea şi bunătatea sădite în mine 
încă din copilărie, am adus pînă acum în puterea mea pe toţi care lo- 

1. Nici unul dintre cercetătorii serioşi nu socot autentică această epistolă. De 
altfel Iu nici unul din codicii care cuprind epistolele Sfîntului Vasile ea nu e cu¬ 
prinsă. Textul u fost reprodus după colecţia Migne. Persoana căreia îi este adresată 
această epistolă nu este Sfîntul Vasile cel Mare. 

cuiosc sub soare. Iată, dar, că toate neamurile barbare pînă la ţărmu¬ 
rile Oceanului au venit să-mi aducă daruri. Şi tot aşa şi sagadarii 1 , pe 
care i-a hrănit ţinutul Dunării, aceşti oameni cu diferite înfăţişări fru¬ 
moase ( : ) cu forme pure, dar care n-au aspect omenesc, ci au un exte¬ 
rior sălbatic, pînă şi ei se rostogolesc la picioarele mele şi-mi făgă¬ 
duiesc că vor face tot ce va fi pe placul domniei mele 2 . Şi nu mă mul¬ 
ţumesc numai cu atîta, ci trebuie să ajung cît mai repede şi în Persia, 
să înfrîng şi pe Sapor, acel nepot al lui Darius, silindu-1 să-mi plătească 
bir, iar deodată cu ei va trebui să pustiesc şi ţinuturile inzilor şi ale 
saracenilor, obligîndu-i să mă recunoască stăpîn şi să-mi plătească şi 
ei tribut. Iar Tu, cu înţelepciunea Ta te ţii că ai întrecut şi puterea lor, 
căci de cînd ai spus că te-ai îmbrăcat în evlavie, ţi-ai luat obrăznicia 
să răspîndeşti zvonul că eu m-am făcut nevrednic de Imperiul Roman. 
Te faci că nu ştii ? Doar e lucru cunoscut că eu sînt urmaşul prea pu¬ 
ternicului împărat Constans. 

Dar cu toate că asemenea lucruri mi-au fost spuse despre tine, 
totuşi nu mă depărtez nici acum de sentimentele de prietenie faţă de 
tine, acelea pe care tu şi cu mine, încă de pe atunci cînd eram tineri, 
le-am împărtăşit unul faţă de celălalt. Şi iată că acum în blîndeţea su¬ 
fletului meu îţi poruncesc ca să-mi trimiţi 1000 de livre de aur, cu 
ocazia trecerii mele prin Cezareea, întrucît sînt nevoit să plec pentru 
războiul cu perşii. 

Aşadar, despre aurul de care am vorbit să faci socoteala, pune 
suma pe cîntar şi trimite-mi-o prin unul din credincioşii tăi cei mai 
apropiaţi, fireşte dupiă ce vei fi sigilat sacii cu inelul tău. Deci, deşi 
sîntem în întîrziere, va veni o zi cu mai multă blîndeţe pentru Tine în 
urma sumelor trimise, căci sînt gata să nimicesc cu totul capitala îm¬ 
părăţiei 3 , răsturnînd operele de artă ridicate acolo, zidind în acel loc 
temple şi altare şi silind pe locuitorii ei să dea ascultare împăratului 
romanilor şi să nu se mai ridice altele. 

1. Poate sadagerii, trib barbar din Scitia Minor, de care pomeneşte Iordanes, 
Fontes Historiae Daco-Romanae, II, 429. 

2. Nici un cercetător nu a admis autenticitatea epistolei acesteia şi a celei 
•următoare. Ele figurează totuşi în multe din manuscrisele care cuprind epistolele 
Sf. Vasile, probabil ca «exerciţii de şcoală» ale unor copişti care au vrut să pună 
în lumină atît aspectul religios al celor doi reprezentanţi tipici ai creştinismului şi 
păgînismului, dar şi ai modelului de scris epistolar antic. De fapt ambele epistole 
sînt lipsite cu totul de valoare literară. Dar ceea ce repugnă mai mult sînt nepo¬ 
trivirile şi contradicţiile interne ale epistolelor. O dată se vorbeşte de «obrăznicia» 
Sf. Vasile, altă dată de «bunătatea» lui Iulian. Şi apoi suma imensă de aur, de unde 
■s-o dea Vasile ? 

3. în text oraşul Cezarului. 

EPISTOLA 41 
Vaslle către Iulian 

I 

De astă dată sînt mici isprăvile soartei şi cu totul deplorabile fap¬ 
tele de vitejie pe care le-ai dus nu împotriva mea, ci împotriva ta în¬ 
suti. Incit mă priveşte, mă cutremur ori de cîte ori mă gîndesc cum ai 
îmbrăcat purpura împărătească şi cum capul tău cel necinstit se îm¬ 
podobeşte cu coroană, podoabă care, nefiind însoţită de bunătate, schim¬ 
bă chemarea împărătească nu în onoare, ci în necinste L 

De altfel nimeni n-a judecat vreodată lucrurile în mod mai ridicol 
decît o faci Tu ; după ce te-ai ridicat şi ai ajuns la cea mai înaltă dem¬ 
nitate, unde diavolii, care dispreţuiesc şi urăsc binele, te-au dus la atîta 
nesăbuinţă, încît să te crezi superior nu numai oricăror făpturi, te se¬ 
meţeşti acum să te ridici chiar şi împotriva lui Dumnezeu, ba mai ai acum 
curajul să înfrunţi şi Biserica, maica noastră, a tuturor, prin aceea că-mi 
pui în vedere, mie celui mai neînsemnat dintre oameni, să-ţi trimit nu 
mai puţin de 1000 de livre de aur. Povara acestui aur, oricît de grea ar fi 
ea, nu mi-a încremenit însă cugetul, ci m-a făcut doar să vărs lacrimi 
amare pentru pierderea ta 1 2 . Mă gîndeam într-şdevăr la timpul cînd 
învăţăm amîndoi literatura frumoasă şi cum parcurgeam împreună 
Scriptura cea inspirată de Dumnezeu 3 : pe atunci nimic nu-ţi scăpa, dar 
azi nu mai ai nici o măsură, pentru că o mîndrie bolnăvicioasă a pus 
stăpînire pe Tine. Ştiai bine că niciodată eu n-am suferit de pofta ne¬ 
sătulă după bogăţii, şi iată că azi îmi ceri să-ţi trimit 1000 de livre de 
aur ! Poate vei binevoi să mă cruţi, prea bunule, pentru că eu atîtea 
rezerve de hrană am, încît dacă am sta să le consumăm, atunci nici 
nouă nu ne ajung. La noi măiestria bucătarilor nu mai are de lucru, 
cuţitul lor n-a mai dat prin carne de mult. Cele mai bune bucate sînt 

i 

la noi ciorbele cu zarzavaturi alternate cu o pîine foarte ordinară şi cu 
cîteva înghiţituri de vin slab, pentru ca nu cumva, speriate de lăcomie, 
simţurile să se pună în lucrare într-o dorinţă de nepotolit 4 . 

1. Cu atît mai puţin se pot împăca insultele grosolane din această epistolă cu 
măsura şi eleganta, de care ştim că dădea totdeauna dovadă Sf. Vasile. 

2. Un răspuns demn de cugetarea Sfîntului Vasile. 

3. Să fi fost doar un simplu artificiu literar pentru a încurca mai mult conştiinţa 
Apostatului, ori vor fi parcurs cei doi intr-adevăr împreună şi citirea Scripturilor 
Sllnte pe cînd se aflau în Atona ? Nu se poate şti. 

•I. Despre austeritatea recomandată de Sfîntul Vasile în cercurile monahale de 
la Aimisn m se vodca aici şi mai sus, Epist. 22. 

II 

Lausus, vestitul Tău tribun, cel pe care soarta l-a rînduit să se pună 
în slujba unor lucrări serioase, mi-a făcut cunoscut că o femeie oare¬ 
care a pătruns la Luminăţia Ta pentru că-şi pierduse un fiu care a murit 
otrăvit cu carne de peşte, fapt pentru care Tu ai dat un decret ca să 
nu mai existe peşti nicăieri, iar unde se vor mai găsi, să fie nimiciţi 
toţi, iar în felul acesta n-ar mai fi rămas în viaţă decît cei folosiţi la 
«lupta» împotriva fiarelor răufăcătoare. Acest decret chiar dacă l-ai 
dat pe dreptate, mi-a părut lucru ciudat. Intr-adevăr se ştie că un ase¬ 
menea gest provoacă rîsul: Tu încerci să vindeci cu nişte leacuri neîn¬ 
semnate cele mai grele dureri care pot provoca răni. Pentru că ai în¬ 
drăznit să înfrunţi pe Dumnezeu, în zadar te arăţi că porţi grijă de vă¬ 
duve şi de orfani 5 . Gestul cel dintîi e nebun şi primejdios, cel de al 
doilea denotă pe un om milos şi cuminte. Dacă mie îmi vine greu să 
dau lecţii şi să mă împotrivesc unui împărat, pentru că eu sînt doar 
un simplu particular, cu atît mai greu va fi pentru Tine cînd vei ajunge 
să dai socoteală înaintea lui Dumnezeu. Căci pe cine ai putea găsi ca 
mijldcitor între Dumnezeu şi om ? Ceea ce ai citit, se vede că n-ai în¬ 
ţeles, căci dacă ai fi înţeles, desigur că n-ai fi condamnat 6 . 


EPISTOLA 42 

Către Hilon, ucenicul său 1 

Scrisă înainte de episcopat 

I 

Am să mă fac pentru tine, adevăratul meu frate, pricinuitor al lu¬ 
crării de mîntuire, dacă vei primi cu bucurie sfat de la mine pentru 
ceea ce ţi se cuvine să faci, cu deosebire pentru cele la care însuţi m-ai 


5. Ce rost are aici episodul cu peştii ? Pentru promovarea sănătăţii publice 
ameninţate de un caz de intoxicare era oare potrivit să se evoce pretenţia împăratu¬ 
lui cu cele 1000 livre de aur? O oarecare noimă are, desigur, punerea în cîntar a 
celor două teze, a împăratului şi a Sfîntului Vasile, dar problema e stufos prezentată. 
Desigur scrisoarea e apocrifă. 

6. Aluzie la decizia lui Iulian: «am citit şi am condamnat», cu care osîndea 
orice rînduială creştină. 

1. Dintre manuscrisele care cuprind epistolele Sfîntului Vasile această scrisoare 
s-a păstrat numai în codicele Parisimus 967 din sec. XIV, pe care benedictinii mau- 
rini nu-1 cunoşteau atunci cînd au publicat textul care a fost reprodus şi în colecţia 
Migne. Unii cercetători o atribuie Sf. Nil de Ancira (sec. V). Aşa Migne, P.G. 29 LIV. 
C. Holl, Amphilochius von Ikonium, Tiibingen, 1904, p. 14. In româneşte epistola a 
circulat adeseori. 'Aşa' în « Vasile cel Mare şi Grigorie Bogoslavul: Cuvinte», Bucu¬ 
reşti, 1826, p. 110—112, apoi Vechile rindueii ale vieţii monahale. Mănăstirea Do- 
bruşa, 1929, p. 263—270. 

rugat să te sfătuiesc. Căci pentru a se Încumeta să purceadă la viaţă 
singuratică mulţi vor fi îndrăznit, dar poate că puţini sînt cei care s-au 
şi nevoit s-o ducă la îndeplinire aşa cum se cuvine. Oricum, pentru ca 
să ajungi la o astfel de îndeplinire nu-i destul numai s-o fi plănuit, ci 
abia sfîrşitul îţi poate da deplin cîştigul nevoinţelor. De aceea nu-i de 
aşteptat nici un folos de la cei ce nu se grăbesc spre ţinta unduită, care 
mărginesc doar la început toată vieţuirea monahicească, dar ce este 
mai de rîs, este faptul că ei leapădă chiar hotărîrea luată, lucru pentru 
care necreştinii îi învinuiesc de lipsă de bărbăţie şi de statornicie 2 . 
Despre unii ca aceştia zice Domnul : «Cine dintre voi vrînd să zidească 
un turn nu stă mai întîi şi-şi face socoteala cheltuielii, cu ce să-l is¬ 
prăvească ? Ca nu cumva punîndu-i temelia şi neputînd să-l termine, 
toţi cei care vor vedea să înceapă a-1 lua în rîs, zicînd : Acest om a 
început să zidească, dar n-a putut isprăvi» 3 . 

Drept aceea după un astfel de început se cade să urmeze şi sîr- 
guinţa de a înainta în bine. Pavel, acel prea viteaz luptător, nevrînd 
ca noi să rămînem doar la faptele noastre bune din trecut, ci ca în fie¬ 
care zi să înaintăm cu spor în drumul nostru spre bine, zice : «uitînd 
ceea ce sînt în urma mea şi tinzînd la cele dinainte, alerg la ţintă, la 
răsplata dumnezeeştii chemări de sus» 4 . 

Aşa este toată viaţa omenească : ea nu se îndestulează cu cele tre¬ 
cute, ci se hrăneşte mai puţin din trecut, cit mai ales din viitor 5 . Căci 
ce foloseşte omului saţiul pe care pîntecul lui l-a cunoscut ieri, dacă 
astăzi, flămînzind din nou, nu găseşte hrană pentru a se sătura ? 

Tot aşa nici sufletul n-are nici un folos după fapta bună de ieri 
dacă în ziua de azi el s-a lăsat de lucrarea dreptăţii. Căci zice Scriptura : 
«Cum te voi afla, aşa te voi judeca» 6 . 

II 

Deşartă este, dar, osteneala celui drept şi neosîndit ca şi obiceiul 
păcătosului, dacă după ele urmează o schimbare : pentru acela, dacă se 
trece de la mai bine la mai rău, pentru acesta, de la mai rău spre mai 
bine. Putem asculta acest adevăr şi de la Iezechiil, care ne învaţă ca 
şi cum ar fi de faţă însuşi Domnul, cînd zice : «chiar şi dreptul dacă 

2. E firească zeflemeaua cu care paginii priveau această «omorîre a mădularelor 
care sînt pe pămînt», Col. 3, 5, pe care o preconizau monahii. 

3. Luca 24, 28—30. 

4. Flllp. 3, 13—14. 

5 . In fond, oricare creştin (nu numai călugărul) va fi judecat după starea su¬ 
fletească din clipa morţii, dovadă că tilharul de pe cruce a putut fi primit în rai în 
ultimul ceas al vieţii. Luca 23, 43. 

0. Luca 19, 22. 










st* va abate do la calea sa şi se va purta cu nedreptate ,■ toate faptele 
lui bune nu se vor pomeni şi pentru nelegiuirea sa, pe care a făcut-o, 
va muri in păcat» 7 . Acelaşi lucru îl spune şi pentru păcătos : «cel ne¬ 
legiuit dacă se întoarce de la nelegiuirea sa şi face judecată şi dreptate, 
îşi întoarce sufletul său la viată» 8 . Unde au rămas atîtea osteneli ale 
lui Moise, sluga Domnului, cînd împotrivirea sa de o clipă 9 l-a oprit de la 
intrarea în pămîntul făgăduinţei ? Ce s-a ales de mergerea lui Ghehazi 
la Eliseu 10 , cînd din pricina iubirii de argint şi-a atras asupră-şi lepra ? 
Ce folos a avut Solomon din atîta noian de înţelepciune 11 şi ce a 
cîştigat din aceea că şi-a îndreptat întîi cugetul spre Dumnezeu, dacă 
mai tîrziu patima lui nebunească după femei 12 l-a făcut să cadă în ido¬ 
latrie ? Dar nici pe dreptul David rătăcirea cea de o clipă nu l-a lăsat 
neosîndit din pricina greşelii lui faţă de femeia lui Urie 13 . Pentru cel 
care vrea să ducă o viaţă după Dumnezeu ar fi destul să pomenim că¬ 
derea lui Iuda de la bine la rău : după ce atîţia ani a fost ucenic al lui 
Hristos, el a vîndut pe un preţ de nimic pe Domnul, iar pentru aceasta 
şi-a agonisit spînzurare. Aşadar acest lucru să-ţi fie ţie bine cunoscut, 
frate, că nu cel care începe bine este desăvîrşit, ci cel care sfîrşeşte 
bine, acesta este bine încredinţat şi plăcut înaintea lui Dumnezeu. De 
aceea, frate, «nu da somn ochilor tăi, nici dormitare genelor tale, ca să 
te mîntuieşti ca o căprioară din cursa vînătorului şi ca o pasăre din 
laţul lui» u . Gîndeşte-te, dar, că ai să treci printre curse şi să umbli pe- 
vîrful unui zid înalt, de unde nu fără primejdie poate cădea oricine. 
Aşadar nu te avînta prea devreme spre culmile nevoinţei, nu te în¬ 
crede orbeşte în tine însuţi, pentru ca nefiind încă destul de iscusit, 
să nu cazi de la înălţimea nevoinţei. Că mai bine este să înaintezi în 
bine puţin cîte puţin 15 . Să te lepezi, dar, încetul cu încetul, de plăcerile' 
vieţii, stîrpind din tine orice obişnuinţă rea, pentru ca nu cumva răsco- 
lindu-ţi toate plăcerile vieţii deodată, să atragi asupră-ţi mulţime de 
ispite. Ci după ce vei fi biruit de tot plăcerea unei patimi, să te poţi 
întrarma împotriva alteia şi astfel cu timpul vei birui toate plăcerile. 
Căci numele plăcerii este unul singur, însă lucrările ei sînt diferite şi 
de multe feluri. 


7. Ie z. 18, 24. 

8. 'Iez. 18, 27. 

9. Num. 20, 3. 

10. IV Regi 5, 21—27. 

11. III Regi 4, 29. 

12. III Regi 11, 1. 

13. II Regi 11, 24. 

14. Pilde 6, 4—-5; Ps. 131, 4—5. 

15. Dacă «şi geniul e o îndelungă răbdare», cum se spune adeseori, procesul 
înaintării în virtute este o «epectază» continuă (Grigorie de Nyssa, «Viafa Iui Moise » 
şi * Omilia 6 Ia Cîntarea Clntărilor*). 

Do aceea, frate, să fll mai Iutii răbdător la orice ispite. Căci prin 
clte feluri de ispite nu-i încercat cel credincios : pagube lumeşti, învi¬ 
nuiri, minciuni, nesupuneri, clevetiri, prigoniri ? Prin acestea şi prin al¬ 
tele de felul lor e pus la încercare cel credincios. 

In al doilea rînd să petreci în linişte, înfrînat la vorbă, neîndărăt¬ 
nic, neiubitor de mărire deşartă; nu le răstălmăci pe toate, ci iubeşte 
•credincioşia ; nu fi vorbă lungă, ci treaz şi scurt la cuvînt, gata oricînd 
a învăţa tu de la alţii, iar nu de a învăţa tu pe alţii. Nu umbla după 
ştiri din viaţa lumească, pentru că din aşa ceva nu vei avea nici un 
folos, după cum spune psalmistul : 16 «să nu grăiască gura mea lucruri 
•omeneşti». Căci cel căruia-i place să grăiască bucuros despre treburile 
oamenilor păcătoşi, acela repede trezeşte în sine pofte spre plăceri. Mai 
curînd fii dornic să cunoşti viaţa oamenilor drepţi, căci aceasta îţi va 
fi de mare folos. 

Să nu doreşti să te arăţi în lume înconjurînd satele şi casele oa¬ 
menilor 17 , ci ocoleşte astfel de prilejuri ca pe nişte curse ale sufletelor. 
Iar dacă cineva, pentru multă evlavie, te-ar pofti să intri în casa lui, 
unul ca acesta să înveţe a urma credinţa sutaşului, care atunci cînd 
Iisus se silea spre el pentru vindecare, îl oprea, zicînd : «Doamne, nu 
•sînt vrednic să intri sub acoperămîntul meu, ci zi numai cu cuvîntul şi 
se va vindeca sluga mea». Iar cînd Domnul a zis : «Du-te, fie ţie după 
cum ai crezut», sluga lui s-a vindecat în ceasul acela» 18 . 

Dar aceasta să-ţi fie ştiut, frate, că nu prin venirea lui Hristos, ci 
prin credinţa celui ce a ştiut s-a vindecat bolnavul de dureri. Tot aşa 
şi acum : dacă te rogi din locul în care te afli şi dacă bolnavul crede 
•că prin rugăciunile tale va fi ajutat, i se vor împlini toate după dorinţa 
lui. 

III 

Mai mult decît pe Domnul să nu iubeşti pe semenii şi pe casnicii 
tăi, după cum este scris : 19 «Cel ce iubeşte pe tata sau pe mama sau 
pe fraţi mai mult decît pe Mine nu este vrednic de Mine». Şi ce crezi 
că vrea să spună porunca Domnului ? Nimic altceva decît ceea ce s-a 
zis în alt loc : «cel ce nu-şi poartă crucea sa şi nu vine după Mine nu 

16. Ps. 16, 4. 

17. Poate că în felul în care pune drept ţintă a vieţii monahale fuga de lume 
să poată găsi un argument serios împotriva autenticităţii acestei epistole, căci Sfîntul 
Vasile chiar dacă vorbeşte de o dăruire totală în monahism (cf. ep. 2, 7, 22 etc.), 
totuşi el' vede «cetăţenia» călugărului nu în pustie, ci aproape de comuniunea cu 
oamenii. Desigur şi el este împotriva celor vagabonzi — «girovagilor». Milas, Ca¬ 
noanele, I, 2, comcntar la can. 4 al Sin. IV ecum. 

18. Matei 8, 8 ? 13. 

19. Matei 10, 37. 

poate să fie ucenicul Mou» 20 . Dacă faţă de rudele tale după trup tu ai 
murit împreună cu Hristos, de ce mai vrei să petreci iarăşi împreună 
cu dînsele ? Şi dacă ceea ce tu ai stricat de dragul lui Hristos vrei să 
le zideşti din nou pentru rudeniile tale, călcător de lege te faci. De aceea 
să nu te retragi din locul tău de dragul rudelor tale, căci dacă vei pă¬ 
răsi acest loc s-ar putea să te retragi şi tu din viaţa pe care o duci 21 . 

Nu dori după locuri cu lume multă, nici nu îndrăgi satele sau ora¬ 
lele, ci iubeşte singurătatea, rămîi de-a pururea în tine însuţi 22 , nu lăsa 
mintea să se împrăştie, rugăciunea şi cîntarea de psalmi să-ţi fie preo¬ 
cuparea neîncetată. Nu uita nici citirile, în primul rînd cele din Noul 
Testament, pentru că din Vechiul Testament adeseori ne putem vătăma, 
nu pentru că s-ar afla acolo scrieri vătămătoare, ci pentru că judecata 
Celor care s-ar putea rătăci este neputincioasă. «Toată Scriptura este 
insuflată de Dumnezeu şi de folos spre învăţătură» 23 . Toate pîinlle sînt 
hrănitoare, dar pentru cei bolnavi ele pot fi păgubitoare, de aceea nici 
în Vechiul Testament nu se cuprinde nimic spurcat, dar dacă totuşi ci¬ 
neva crede că acolo s-ar găsi ceva necurat, acela să nu uite că doar 
după mintea lui se poate vorbi de necurăţie acolo. «Toate să le încer¬ 
caţi, ţineţi ce este bun. Feriţi-vă de orice înfăţişare a răului» 24 , căci 
«toate îmi sînt îngăduite, dar nu toate îmi sînt de folos» 25 . 

Să nu fii, aşadar, pentru cei ce te întîlnesc prilej de poticnire, ci 
să fii vesel, iubitor de fraţi, plăcut, smerit la minte, să nu calci porunca 
de a fi primitor de străini prin aceea că le găteşti bucate scumpe, ci 
îndestulează-te cu cît se găseşte, neluînd de la nimeni mai mult decît 
cele de trebuinţă fără să iei nimic pentru viaţa călugărească, dar mai 
yîrtos fugi de aur, ca de un vrăjmaş al sufletului, tată al păcatului şi 
Slujitor al diavolului. Nu cumva vrînd să ajuţi pe săraci să te faci vi¬ 
novat şi iubitor de avuţii, iar dacă cineva îţi va aduce bani pentru să¬ 
raci şi dacă cunoşti cine sînt cei mai lipsiţi, atunci sfătuieşte pe cel 
care a adus banii să se ducă el însuşi să-i dea nevoiaşilor, ca nu cumva 
primind tu banii să-ţi pîngăreşti cugetul 26 . 

20. luca 14, 27. 

21. Luca 9, 59—62. 

22. Nu împrăştierea, ci rămînerea în sine e una din virtuţile cele mai îndră¬ 
gite de monahii răsăriteni, începînd de la Ioan Casian şi Evagrie Ponticul pînă la 
Simeon Noul Teolog şi Grigorie Palama (Viller-Rohner, Aszese u. Mystik in cier 
Vâterzeit, Freiburg, B. 1939, p. 122 ş.u. 

23. II Tim. 3, 16. 

24. I Tes. 5, 21. 

25. I Cor. 6, 12. 

26. Părinţii veacului IV osîndesc aspru arghirofilia şi mai ales pe cămătari. Aşa 
se face că Sfinţii Vasile, cei doi Grigorie (de Nazianz şi de Nyssa) ca şi Ioan Gură 
de Aur ne-au dat cele mai avîntate cuvîntări despre aceste probleme. Idealul în- 
tllnit la toţi este comuniunea perfectă din epoca apostolică; Fapte 2, 44—46 şi 4, 
34—35. 


13 — Stlntul Vasile cel Mare 

IV 

Fugi de plăceri, iubeşte înfrlnarea, deprinde-ţi trupul cu osteneli, 
iar sufletul obişnuieşte-1 să se împotrivească ispitelor. Socotind că des¬ 
părţirea sufletului de trup aduce izbăvirea de toate relele, aşteaptă des¬ 
fătarea bunătăţilor celor veşnice, de care s-au împărtăşit toţi sfinţii. 
Cumpănind acestea tot timpul, pune în faţa nălucirii diavoleşti cugetul 
cel temător de Dumnezeu, lăsînd acestuia dreptul ca la lăsarea cînta- 
rului el să tragă mai mult. Şi cu deosebire cînd un gînd viclean se va 
răzvrăti în tine, zicînd : «Ce folos ai tu că-ţi petreci viaţa în aceste 
locuri retrase ? Ce dobîndă ai că te-ai depărtat de împreună-vieţuirea 
cu oamenii ? Au nu ştii că aceia care au fost aşezaţi de Dumnezeu 
ca episcopi ai Bisericilor lui Dumnezeu, trăiesc de obicei împreună cu 
oamenii şi săvîrşesc neîncetat întrunirile şi prăznuirile cele duhovni¬ 
ceşti 27 , de la care cei ce sînt de faţă trag mare folos ? Căci acolo se 
dezvăluie tainele pildelor pe care le istorisesc învăţăturile apostolice, 
tîlcuirea poveţelor evanghelice, învăţarea ştiinţei dumnezeieşti, întîlni- 
rile cu fraţii duhovniceşti, care, îngăduindu-le să le vadă faţa, aduc 
mare folos celor cu care se întîlnesc. Iar tu te-ai înstrăinat de bunătăţi 
atît de mari rămînînd aici şi sălbăticindu-te ca fiarele. Doar vezi ce 
singurătate mare şi ce pustiire aproape neomenească e aici! Nu gă¬ 
seşti aici nici o brumă de învăţămînt, eşti despărţit de ceilalţi fraţi, în 
cuget e o mare nepăsare pentru ţinerea poruncii lui Dumnezeu». 

Deci, cînd acest gînd viclean, răzvrătindu-se în tine, vrea să te 
abată din cale cu aceste momeli şi cu altele asemenea lor, atunci în 
gîndul cel bun să pui în faţa acestora iscusinţa adevărată şi să zici : 
«Pentru că-mi spui ce bine e în lume, tocmai de aceea m-am mutat aici, 
pentru că m-am judecat pe sine-mi că sînt nevrednic de acele bunătăţi 
ale lumii. Că intr-adevăr în lume sînt amestecate cele rele cu cele bune, 
dar mai mult covîrşesc cele rele. Mergînd eu într-o zi la întîlnirile cele 
duhovniceşti abia am găsit pe un frate, care părea că e temător de Dum¬ 
nezeu, dar cgre în firea lui era stăpînit de diavolul, şi am auzit de la 
el cuvinte fermecătoare şi alcătuite meşteşugit, parcă anume ca să în¬ 
şele pe cei pe care îi vedea. După el am mai întîlnit o sumedenie de 
furi, de tîlhari şi de asupritori ; am văzut şi chipul schimonosit al celor 
c e se îmbătaseră şi sîngerările celor care au avut de suferit. Am văzut 

27. Ce păcat că nu ni se descrie modul în care se desfăşurau aceste întruniri ! 
A se observa însă şi insinuările ispititorului ! 

apoi şi frumuseţea femeilor, care mi-a pus la încercare curăţia. E drept 
că de desfrînare am scăpat, dar în cugetul inimii totuşi mi-am întinat 
fecioria. Am auzit şi multe învăţături bune şi folositoare sufletului, însă 
la nici unul din dascăli n-am găsit fapta bună care să se fi potrivit cu 
cuvintele lor. După aceea am auzit nenumărate cîntece îmbrăcate în 
versuri dezmierdătoare. Aşa am auzit alăuta răsunînd plăcut, baterea 
din palme a celor ce jucau, glasurile celor ce spuneau pozne, în sfîrşit, 
am auzit multe prostii şi năzbîtii precum şi strigătele unei mulţimi în¬ 
tregi. Am văzut lacrimile celor jefuiţi, durerile celor ce erau duşi în 
robie, plînsetele celor daţi la cazne. Toate acestea le-am văzut şi iată 
nu era o adunare duhovnicească, ci era o mare înviforată şi răzvrătită 
de furtuna care ameninţa să-i acopere pe toţi cu valurile ei». 

«Spune-mi atunci, o gînd rău şi duh al dezmierdărilor trecătoare şi 
lai măririi deşarte, ce folos am eu să văd şi să aud toate acestea, dacă 
nu pot s-ajut pe nimeni din cei asupriţi, nici să apăr pe cei slabi sau 
să îndrept pe cei greşiţi, ci mai curînd pot să-mi gătesc mie însumi pie- 
irea ? Că după cum puţină apă curată se împrăştie şi e prăfuită de vînt, 
tot aşa şi faptele bune, pe care credem că le săvîrşim în viaţa aceasta, 
se pierd în noianul faptelor rele 28 . Că la veselie şi la bucurii pînă şi 
cînfecele celor ce petrec în lume se înfig în noi ca nişte bolduri, ca 
să întunece curăţia cîntărilor de psalmi, iar vaetele şi ţipetele celor ce 
li se face strîmbătate vin tot de la cei din neamul lor, parcă anume ca 
să pună la încercare răbdarea săracilor. 



Atunci ce cîştig eu din viaţa aceasta dacă îmi tulbur numai su¬ 
fletul ? Iată de ce mă mut la munţi ca o pasăre, cum spune psalmistul 
«ca o pasăre m-am izbăvit de cursa vînătorilor» 29 . Iată dar, «socoteala 
mea sucită», de ce petrec eu în pustia în care a petrecut şi Domnul. Aici 
e stejarul din Mamvri 30 , aici scara ce duce la cer şi cetele îngerilor 
care s-au arătat lui Iacob 31 . Aici e pustia în care poporul curăţindu-se 
a căpătat Legea 32 , şi astfel intrînd în pămîntul făgăduinţei a văzut pe 
Domnul. Aici e Muntele Carmilului, pe care sălăşluindu-se Ilie s-a fă- 



28. Muite lucruri neplăcute se întîlneau în veacul IV şi cu ocazia pelerinajelor, 
după cum ne informează cunoscuta epistolă a Il-a a Sfîntului Grigorie de Nyssa. 
( Epistulae, ed. I. Pasquali, Leiden, 1959, p. 13—19). 

29. Ps. 123, 7. 

30. Pac. 18, 1—33. 

31. Fac. 28, 12. 

32. leş. 19, 1—25. 

cut plăcut Domnului 33 . Aici e valea în care duclndu-se Ezdra a găsit, 
după porunca Domnului, cărţile cele Insuflate de Dumnezeu 34 . Aici este 
pustia în care, hrănindu-se cu lăcuste, fericitul Ioan a propovăduit oa¬ 
menilor pocăinţa 35 . Aici este Muntele Măslinilor, pe care S-a suit Hris- 
tot ca să Se roage şi ne-a învăţat şi pe noi să ne rugăm 36 . Aici aflăm 
pe Hristos cel iubitor de pustie. Căci zice : «unde sînt doi sau trei adu¬ 
naţi în numele Meu sînt şi Eu în mijlocul lor» 37 . Aici e calea cea 
strîmtă şi îngustă care duce la viaţă 38 . Aici sînt dascălii şi proorocii 
care «au rătăcit prin pustie şi în munţi şi în peşteri şi în crăpăturile 
pămîntului» 39 . Aici sînt apostolii şi evangheliştii şi viaţa călugărilor în¬ 
cetăţeniţi în pustie 40 . 

«Iată, dar, ce am primit eu de bună voie, ca să dobîndesc cele fă- 



« 


găduite mucenicilor lui Hristos şi tuturor celorlalţi sfinţi, ca şi eu să 
pot zice în chip nemincinos : «pentru cuvintele buzelor Tale eu am pă¬ 
zit căi aspre» 41 . Că ştiu că iubitorul de Dumnezeu Avraam a ascultat 
glasul lui Dumnezeu şi s-a mutat în pustie, ştiu de Isaac cel asuprit, 
de patriarhul Iacob cel care mult a pribegit, de Iosif cel neprihănit şi 
vîndut, de cei trei tineri păzitori ai curăţiei, care s-au luptat împotriva 
focului, de Daniil, cel aruncat în groapa leilor, de îndrăzneţul la vorbă 
leremia, care a fost osîndit şi aruncat într-o groapă cu noroi, de Isaia, 
văzătorul tainelor celor ascunse care a fost tăiat cu fierăstrăul, de Is¬ 
rael, care a fost dus în robie, de Ioan, cel care a înfruntat preacurvia 
şi a fost tăiat de sabie, precum şi de mucenicii lui Hristos, cei care au 
fost ucişi 42 . 

«Şi pentru ce să mai lungesc cuvîntul, cînd şi Însuşi Mîntuitorul 
S-a răstignit pentru noi, pentru ca prin moartea Lui să ne dea viaţă 
şi pentru cape toţi să-i îndemne şi să-i atragă la răbdare? Către El 
mă grăbesc şi către Tatăl şi către Duhul Sfînt. Pentru aceasta mă ne- 


33. III Regi 18, 42. 

34. I lizdra 10, 3. 

35. Marcu 1, 6. 

36. Luca 22, 39—40. 

37. M atei 18, 20. 

38. M atei 7, 13. 

39. Evr, 11, 38. .. 

40. Ca şi arhidiaconul Ştefan (Fapte &—7) dar cu referire mai ales la iubitorii 
de singurătate, autorul acestei epistole face o amănunţită istorisire a poporului evreu 
de la Avraam pînă la Hristos. 

41. Ps. 16, 4. 

42. Fireşte atît cei aleşi ai Domnului cit şi cei ce au ales slujirea călugăreasca ^ 
mi pot uita că ea c jertfă şi suferinţă. Matei 23, 34. 

vnii'sc ca să mă fac plăcut Lui, ca unul care mă socotesc nevrednic 
de bunătăţile lumii. De altfel nici eu nu sînt pentru lume, nici lumea 
pentru mine». 

Acestea, aşadar, socotindu-le în sine-ţi, împlineşte-le cu silinţă 
precum ţi s-au spus, luptă-te pentru adevăr pînă la moarte, căci şi de¬ 
spre Hristos s-a zis : «ascultător făcîndu-Se pînă la moarte» 43 Dar şi 
apostolul zice : «luaţi seama, fraţilor, să nu fie cumva, la vreunul din 
voi, o inimă vicleană a necredinţei, ca să vă depărteze de la Dumnezeul 
cel viu» 44 . Ci îndemnaţi-vă şi zidiţi-vă unul pe altul pînă ce putem să 
Zicem : «astăzi», căci cuvîntul acesta, «astăzi» 45 însemnează tot timpul 
vieţii noastre. Deci, dacă aşa vei petrece, frate, şi pe tine te vei mîntui 
şi pe noi ne vei bucura şi pe Domnul în veci de veci ll vei slăvi. Am in. 


EPISTOLA 43 
Mustrare către tineri 1 
înainte de episcopat 

Ca unul care duci viaţă singuratică şi ca om credincios şi iubitor 
de evlavie, deprinde-te odată şi bagă-ţi în urechi rînduielile evanghe¬ 
lice, strunirea deplină a trupului, smerenia cugetului, curăţia gîndirii, 
stingerea mîniei ! Oricît vei fi de copleşit de treburi, fă-ţi şi mai multă 
vreme pentru Domnul; chiar dacă te-a jefuit cineva, nu-1 purta prin 
judecăţi ; de te urăşte cineva, tu răspunde-i cu iubire ; dacă eşti pri¬ 
gonit, rabdă ; dacă eşti defăimat, roagă-te ; fii mort păcatului, răstig- 
neşte-te împreună cu Hristos ; aruncă-ţi toată povara grijilor pe spatele 
Mîntuitorului, pentru ca să te afli şi tu printre miile de îngeri, adunările 
celor întîi născuţi 2 , tronurile apostolilor, scaunele de cinste ale prooro¬ 
cilor, toiegele patriarhilor, cununile mucenicilor, laudele drepţilor. Să 
doreşti şi tu să te numeri împreună cu cei drepţi, în Hristos Iisus, Dom¬ 
nul nostru. Lui fie mărirea în vecii vecilor. Amin. 


43. Filip. 2, 8. « 

44. Evr. 3, 12. 

45. I Tes. 5, 11 j Evr. 3, 12—13. 

1. Fragmentul acesta nu-i întîlnit în nici un manuscris care cuprinde epistolele 
Sfîntului Vasile. El a fost strîns de călugării maurini în ediţia pe care o reproduce 
Si colecţia Migne. Autenticitatea ei e discutabilă. In orice caz, ea nu-i propriu-zis 
epistolă, ci pare mai curind o omilie trunchiată. Probabil a fost vorba de mai mulţi 
«tineri» ; or aici se foloseşte mereu singularul. 

2. «întîi născuţii», adică creştinii. Expresia «adunările, celor întîi născuţi» o în- 
tllnim în Epistola către Evrei 12, 22—23. 

SFlNTUL VAHILE CEL MARE 


EPISTOLA 44 

Către un călugăr care a căzut 1 
I 

Nu-ţi trimitem salutări, pentru că nu se cuvine să saluţi pe cei ne¬ 
legiuiţi. Păstrez încă o îndoială şi nu-mi intră la inimă o astfel de mon¬ 
struozitate, o faptă atît de urîtă, o fărădelege atît de mare, pe care ai 
făcut-o, dacă peste tot a fost cu putinţă o astfel de faptă cum o ştim 
de acum cu toţii. Mă întreb, într-adevăr, cum s-a putut călca în pi¬ 
cioare o înţelepciune atît de mare, cum a putut fi uitată o rînduială atît 
de exactă, cum te-a putut cuprinde o orbire atît de neaşteptată, încît, 
fără să te mai gîndeşti la nimic, ţi-ai putut pierde cumpătul într-un 
chip atît de cumplit ? Căci nu mai încape nici o îndoială că ţi-ai aruncat 
sufletul într-o adevărată prăpastie şi, după cum îi auzi pe toţi cei ce 
vorbesc de această nelegiuire, tu te-ai pus parcă în fruntea tuturor. Ai 
lăsat de o parte credinţa, ai uitat de lupta cea bună. Nu-ţi poţi închi¬ 
pui ce supărare mare mi-ai făcut! Ce preot nu se va plînge auzind o 
astfel de veste ? Ce slujitor al Bisericii nu se va bate în piept de du¬ 
rere ? Care dintre mireni nu se va întrista ? Ce schimnic nu se va tîn- 
gui ? S-ar putea ca chiar şi soarele să se întunece din pricina căderii 
tale, căci pînă şi tăriile cerului s-au zguduit auzind cum ai ajuns de 
te-ai pierdut. Chiar şi pietrele nesimţitoare au plîns din pricina nebu¬ 
niei tale, poate că şi duşmanii au vărsat lacrimi din pricina nelegiuirii 
tale, care a întrecut orice măsură. O ! ce grea împietrire ! O ! ce cru¬ 
zime înspăimîntătoare ! Nu ţi-e frică nici de Dumnezeu şi n-ai nici ru¬ 
şine de oameni, nu ţi-a păsat de prietenie, te-ai înecat dintr-o dată, 
te-ai dezgolit dintr-o dată. Şi acum iată-mă din nou supărat din pricina 
ta, nenorocitule ! Tu, care spuneai la toţi că te sileşti să prinzi împă¬ 
răţia 2 (cerurilor, n.tr.), iată acum ai căzut din această împărăţie! Tu, 
care voiai să inspiri tuturora frica de care vorbeşte învăţătura creş¬ 
tină, iată că nu ai dat dovadă de această frică nici măcar pînă în faţa 
oohilor tăi ! Tu, care te lăudai cu sărăcia, te-ai făcut acum de ruşine 
săvîrşind jaf ! Tu, care vorbeai în cuvîntările tale despre pedeapsa lui 
Dumnezeu, ţi-ai atras însuţi o astfel de pedeapsă ! Cum să mă mai plîng 
din pricina ta ? Cum voi putea să îndur această supărare ce mi-ai fă- 

1. Textul acestei epistole s-a păstrat numai în doi codici greceşti: Parisimus 
P r : 907 din sec. XIV şi Parisimus Suppl. gr. 1021 din sec. XIII. Recent el a fost 
cămparat cu cel redat de călugării maurini şi care a fost apoi tipărit şi în colecţia 
Mlgne. Unii cercetători se pronunţă împotriva autenticităţii lui. Astfel, A. Cavallin, 
Studlcn zu dan Rrieten des hl. Bas., Lund, 1944. 

2. Maici 11, 12. 

c:ut ? Nu ştii cum a căzut luceafărul cel ce se scoală de dimineaţă 3 şi 
care a fost aruncat la pămînt ? Tuturor oamenilor le vor ţiui amîndouă 
urechile cînd vor auzi de această ispravă a ta. Cum a fost cu putinţă 
ca nazarineanul 4 cel mai strălucitor decît aurul să se facă mai negru 
decît funinginea ? Cum a fost cu putinţă ca neamul cel de cinste al Sio- 
nului să ajungă un vas netrebnic 5 şi de necinste ? Cel pe care-1 po¬ 
meneau Sfintele Scripturi fiind cîntat în toate glasurile şi-a văzut azi 
cum îi piere pomenirea cu răsunet mare. Cel care avea o minte ageră 
a pierit repede. Cel care avea o cugetare cuprinzătoare a săvîrşit un 
păcat cu multe ascunzişuri. într-adevăr, cei care îşi dădeau seama că se 
ajutorează cu învăţaturile tale au suferit o mare pagubă prin pierderea 
ta. Cei care ciuleau urechile să-ţi asculte predicile şi le-au astupat acum 
cînd a venit zvonul despre pierderea ta. Cît despre mine, nu mă mai 
opresc din plîns, faţa mi s-a posomorit, m-au părăsit toate puterile, în 
loc de pîine parcă mănînc cenuşă şi punîndu-mi un sac pe răni nu mai 
prididesc adresîndu-ţi laude sau mai bine zis alcătuindu-ţi cuvînt de în¬ 
mormântare, fără să cer nici să mă mîngîie cineva, nici să mă uşureze, 
pentru că mîngîierea mi-a ocolit privirea ochilor şi pentru că pe ei nu 
poţi pune nici bandaj, nici legături. Aceasta-mi este rana cea dureroasă. 
De unde-mi va veni vindecarea ? 

II 

Drept aceea, dacă ţi-a mai rămas vreo nădejde de mîntuire, dacă 
te mai gîndeşti cît de puţin la Dumnezeu, dacă te mai doreşti cît de 
cît după bunurile ce vor să vină, dacă mai păstrezi ceva din frica de 
pedepse care îi aşteaptă pe cei nepocăiţi, atunci întoarce-te din nou la 
viaţa de înfrînări, înalţă-ţi privirile spre cer, revino în sine-ţi, scutu- 
ră-ţi amorţeala simţurilor, lasă-te de patimi, scutură-te de ameţeala 
care te-a cuprins, ridică-te împotriva celui care te-a doborît 6 . Adună-ţi 
toate puterile şi ridică-te de jos. Adu-ţi aminte de Păstorul cel bun, 
Care te va însoţi şi te va ridica. Şi de te-ar ţine cel rău de amîndouă 
mîinile sau chiar de te-ar prinde şi de urechi, tu saltă-te şi fugi din 
preajma celui ce te-a rănit. Adu-ţi aminte de ceea ce stă scris: 7 «au 
doară cel ce cade nu se mai scoală ? sau cel ce se abate nu se în¬ 
toarce ? Or, cel ce a fost bătut iată că poate fi îngrijit, cel atacat de 
fiare le poate îmblînzi, cel care mărturiseşte nu-i respins. într-adevăr. 

3. Isaia 14, 12. 

4. Ucenicul lui Hristos sau creştinul. 

5. Plîng. Ier. 4, 2 ; II Tim. 2, 20. 

6. împotriva diavolului. 

7. Ier. 8, 4 (ediţia 1914). 

«Domnul nu vrea moartea păcătosului, ci să se întoarcă şi să fio viu» 8 . 
Nu fi nepăsător la (/Inelul că ai căzut şi că de acuma ai rămas în pră¬ 
pastia relelor. A venit vremea să te ridici, ai avut destulă vreme şi de 
îndelungă răbdare, e vremea să te vindeci, vremea să te îndrepţi. Ai 
alunecat ? Trezeşte-te ! Ai păcătuit ? Uşurează-te ! Nu mai umbla pe 
calea păcătoşilor 9 , ci sari afară din ea ! După ce te vei fi întors şi-ţi 
vei fi plîns păcatele, atunci vei fi mîntuit, căci sănătatea ne-o dă truda, 
iar mîntuirea, sudorile 10 . 

Să bagi de seamă ca vrînd să-ţi ţii legământul încheiat cu alţi oa¬ 
meni să nu calci legămintele faţă de Dumnezeu, pe care tu ţi 16-ai luat 
de faţă fiind mulţi martori. Nu sta, dar, la îndoială "ta, din pricina unor 
socoteli omeneşti, să uiţi să vii la mine. Eu îmi voi primi mortul, îl 
voi jeli, îl voi îngriji, voi plînge cu amar pentru loviturile suferite de 
fiica neamului meu lx . Toţi te vor primi, toţi vor fi alături de tine în 
suferinţele tale. Nu te lăsa abătut, adu-ţi aminte de zilele de altădată. 
Există mîntuire, există îndreptare. Ai încredere, nu deznădăjdui. Nu 
există lege care să osîndească la moarte, ci o iertare care amînă pe¬ 
depsirea, care aşteaptă îndreptarea. Uşile nu s-au închis încă, mirele 
aşteaptă 12 , nu păcatul e stăpîn. începe lupta din nou, nu mai sta la 
îndoială, fie-ţi milă de tine însuţi şi de noi toţi în Hristos Iisus Domnul 
nostru, Căruia fie mărirea şi puterea acum şi în vecii vecilor. Amin 13 . 


EPISTOLA 45 

Către un călugăr care a căzut 1 
Data scrierii necunoscută 

I 

O teamă îndoită a cuprins cutele cugetului meu din pricina sim- 
ţfimintelor pe care le nutresc faţă de tine. în primul rînd mă cople- 


8. le z. 18, 32. 

9. Ps. 1, X. 

10. Idee centrală in viaţa duhovnicească a monahismului răsăritean. Macarie- 
Egipteanul, Omilii duhovniceşti, 5, trad. rom. C. Iordăchescu, ed. II. Chişinău, 1932, 
p. 32 ş.u. 

11. Ier. 11, 1. 

12. Matei 25, 1—12. 

13. Nici stilul, nici încheierea nu sînt cele obişnuite în epistolele Sfîntului Vasile. 
Poate nici uşurinţa cu care e reprimit păcătosul. 

1. Textul acestei epistole a fost tradus şi în româneşte şi a circulat şi prin mî- 
nâstirile noastre. A se vedea codicele manuscris nr. 1552 f. 139—140 de pe la finele 
sec. XVIII, «a Sfîntului Vasile trimitere pentru un călugăr căzut». Nu se ştie unde 
va fi trăit şi ce va fi greşit acest monah. Sfîntul Vasile va fi adunat în sufletul său 
destule experienţe, în călătoriile de informare prin Orient, înainte de a înfiinţa aşe- 
zămlntele sale călugăreşti. Dar experienţa sa a crescut mereu şi în timpul pasto- 
ruţlei. 

şeţile o stare de sclrbă lipsită de milă, care mă duce pînă la răutate r 
in ai doilea rind, dimpotrivă, dacă aş vrea să privesc lucrurile mai cu 
milă, starea aceasta m-ar sili să mă schimb în chip nedrept pînă a mă. 
arăta prea îngăduitor faţă de păcat. Aşa se face că pe cînd mă pregă¬ 
team să compun epistola aceasta am ajuns ca, pe de-o parte, în urma: 
unor anumite considerente, să-mi fac mai sprintenă mîna care-mi fusese 
amorţită pînă atunci; pe de altă parte, faţa care-mi era nedumerită în 
urma încurcăturii în care tu m-ai pus, n-am avut puterea s-o schimb- 
deloc : atît de tare mă copleşise ruşinea, din pricina greşelii tale, încît 
trăsăturile gurii mi s-au slăbănogit dintr-o dată, iar buzele au început 
sa tremure. 

Vai ! Ce să scriu sau ce să gîndesc, cînd stau crucit şi îmi aduc 
aminte că prima parte a vieţii tale era stăpînită de atîta mîndrie şi cînd 
bogăţia curgea gîrlă tîrîndu-se cu fală în jurul tău ? Mă cutremur ! Pe 
âtunci roiau în urma ta o mulţime de linguşitori, era voluptatea cu plă¬ 
cerile ei scurte, însoţite de primejdii evidente şi de nedreptăţi acope¬ 
rite ! O dată temeri inspirate de slujbaşii tribunalelor aruncau în vînt 
idei de mîntuire, altă dată zgomotul afacerilor publice îţi tulbura că¬ 
minul şi nenorocirile care se ţineau lanţ te opreau să te adresezi spre 
Cel Care era singurul în stare să te ajute; cu timpul, încet-încet, ai în¬ 
ceput să-ţi dai seama că Mîntuitorul era Cel Care, în folosul tău, te 
punea la încercare, speriindu-te cu cîte-o suferinţă, dar Care te scăpa 
şi te ocrotea pe tine, care, de altfel, te bucurai de El în ceasuri de li¬ 
nişte, aşa încît de la un timp ai început să-ţi schimbi purtarea şi să 
trăieşti mai înţelept, dispreţuind belşugul plin de primejdii şi de neso¬ 
cotiri ale casei tale, pînă chiar a soţiei tale 2 . 

întors în întregime spre cer ai început de acum să străbaţi satele 
şi oraşele întocmai ca un străin şi ca un călător, te-ai grăbit s-ajungi 
şi la Ierusalim, unde eu însumi, rămas împreună cu tine, te-am felicitat 
pentru aceste isprăvi vrednice de un atlet, cînd, postind săptămîni în 
şir, stăteai de vorbă cu Dumnezeu, ferindu-te (tocmai ca să te poţi re¬ 
trage) de la contactul cu prea multă lume, aşa încît prin linişte şi singu¬ 
rătate ai scăpat de zgomotul oraşelor. Fără milă îţi înţepai trupul aco- 
perindu-1 cu un sac aspru, cu o cingătoare zgrunţuroasă îţi strîngeai 
rinichii şi astfel cu răbdare îţi striveai oasele. Folosind hrană tot mai 
puţină, coastele ţi s-au înmuiat, spre şira spinării, n-ai vrut să te mai 
încingi nici măcar cu o panglicuţă moale şi, strîngîndu-ţi pîntecele ca 

2. Avem aici iarăşi un pasaj caracteristic scrisului Sfîntului Vasile, oare ade¬ 
seori leagă laolaltă, fără conjuncţie, cîte două sau trei fraze. Pe de altă parte, ca 
sub patrafir, de unde la început aveai impresia că ni se prezintă ca şi în prima parte^ 
a epistolei nr. 44 o viată condamnabilă, în cele următoare se insistă asupra unui, 
aspect cu totul de altă natură. E impresionantă această mortificare. 

lntr-o ventuză, te sforţai să te lipeşti de regiunile rinichilor; apoi <Jo- 
iindu-ţi carnea de toată grăsimea ei ai zvîntat curajos canalele aşezate 
sub stomac, iar prin abstinenţe, strîngîndu-ţi stomacul în aceste îndoi¬ 
turi, ai făcut din regiunile costale o ieşitură care acoperea părţile buri¬ 
cului. In chipul acesta, reducînd la minimum întreg organismul, dădeai 
slavă lui Dumnezeu, mîngîindu-ţi barba udată de rîuri de lacrimi. 

Dar la ce-mi foloseşte să înşir toate amănuntele acestea? Adu-ţi 
aminte cîte guri sfinte ai atras spre tine pentru cîte o sărutare, cîte 
trupuri sfinţite ai îmbrăţişat, cîţi oameni ţi-au strîns mîinile cu căldură 
pentru că le vedeau curate, iar ca să te cinstească, mulţi slujitori ai 
Domnului au alergat să-ţi îmbrăţişeze genunchii. 

II 

Şi cu ce scop amintesc toate acestea ? O acuză de adulter zvonită 
din mulţime a zburat mai repede decît săgeata şi mi-a rănit auzul în- 
figîndu-şi cu putere acul ei ascuţit tocmai în inima mea. Ce uneltire 
atît de meşteşugită a celui rău te-a putut duce la o cădere atît de ne¬ 
norocită ? Ce mreajă întortocheată a diavolului te-a putut cuprinde, 
punînd dintr-o dată cap multelor tăie îndeletniciri ? Pînă unde nu se 
dusese vestea despre lucrările tale ? Şi ar fi oare lucru drept să nu dai 
crezare acestor zvonuri ? Şi cum s-ar putea ca ceea ce e evident să nu 
lase totuşi să acceptăm ca vrednic de crezare ceea ce pînă atunci ră¬ 
măsese ascuns ,• dacă-i adevărat că tu ai închis în jurăminte înfrico¬ 
şătoare sufletele care-şi găsiseră scăpare la Dumnezeu, cîtă vreme se 
ştii' că ceea ce-i mai mult decît «da» sau «nu» 3 a fost atribuit numai 
diavolului ? Şi astfel, drept chezăşie te-ai folosit de un jurămînt fals 4 
şi în acelaşi timp prin necinstea pe care ai adus-o şi vieţii sihăstreşti 
ai făcut să se răsfrîngă ruşinea pînă la apostoli şi la Mîntuitorul însuşi ! 
Ai făcut de rîs mîndria fecioriei, ţi-ai bătut joc de votul cumpătării. Noi 
înşine ne-am transformat într-un teatru de prizonieri: iudeii şi păgîriii 
rîd în comediile lor de noi. Ai împărţit cinstea călugărilor în două 
cete : pe cei mai conştiincioşi i-a dus la spaimă şi la laşitate, făcîn- 
du-i să se mai şi mire de puterea diavolului; din cei căldicei tu ai făcut 
oameni care se iau la întrecere cu desfrînaţii. Ai nimicit pe cît ţi-a 
stat în putere mîndria lui Hristos, Care a zis : «îndrăzniţi, Eu am biruit 
lumea». Pentru patria ta tu ai umplut pînă sus vasul necinstei. Ai îm- 

-T- 

3. Matei 5, 37. 

4. So miră şi editorul acestei epistole cum de nu dă Sfîntul Vasile precizări mai 

clare in legătură cu natura jurământului făcut de călugăr faţă de celelalte suflete: 
Y Courtonne, op. cit., I, p. 114. ‘ 

plinit într-adevăr ceea ce se spune In cartea Pildelor : «ca un cerb rănit 
cu săgeata la ficat» *. 

Şi ce-i de făcut acum ? Fortăreaţa principală a vieţii n-a căzut cu 
atîta, frateleacurile care pot însănătoşi din nou nu şi-au pierdut pu¬ 
terea, n-a fost zăvorită încă cetatea de adăpost. De aceea nu te situa 
mai jos decît toate răutăţile, nu te duce cu gîndul pînă la a te face 
ucigaş ! Domnul ştie cum să ridice pe cei care au căzut. Nu fugi de¬ 
parte, ci întoarce-te iar spre mine. Reia-ţi din nou lucrările din tinereţe 
şi nimiceşte prin fapte virtuoase voluptatea cea lipicioasă care se tî- 
răşte pe jos. îndreaptă-ţi privirile spre ziua sfîrşitului, cea atît de apro¬ 
piată de viaţa noastră, înţelege cum au ajuns de acum fiii lui Israel şi 
păgînii să fie duşi spre închinarea ce se cuvine lui Dumnezeu şi nu te 
îndepărta cu totul de Mîntuitorul lumii. Nu te lăsa să ţi se potrivească 
această hotărîre înfricoşătoare : «Nu vă cunosc pe voi» 6 . 


EPISTOLA 46 

Către o fecioară care a căzut 1 
Data scrierii nu e cunoscută 

I 

E vremea să strigăm şi noi, ca şi proorocul, şi să zicem : «Cine va 
da capului meu apă şi ochilor mei izvoare de lacrimi, ca să plîng ziua 
şi noaptea pe cei loviţi ai fiicei poporului meu ?» 2 . Cu toate că o tă¬ 
cere adîncă Ie înăbuşă, cu toate că au adormit, năucite pentru totdeau¬ 
na de o lovitură îngrozitoare, şi deşi rana lor mortală le-a eliminat de 
acum pînă şi sentimentul răului în care au dat, totuşi noi nu trebuie 
să lăsăm să treacă fără lacrimi o cădere atît de nenorocită. Dacă Ie- 


5. Pilde 7, 23 (după ediţia din 1914). 

6. Luca 13, 27. Bunătatea lui Dumnezeu şi nădejdea creştină biruiesc pînă la 
sfîrşit. Desigur că tocmai acest adevăr va fi atras conştiinţele multora asupra acestui 
caz de întoarcere a unui suflet la Dumnezeu. Ca unul care ne-a lăsat aproape 100 
de canoane privind pocăinţa, Sfîntul Vasile ne-a dat şi aici o descriere impresionantă 
privitoare la problematica pastoraţiei creştine de totdeauna. 

1. Epistola aceasta ni s-a păstrat în doi codici Mediceus 4 şi 14 din Florenţa 
din sec. XI şi Coislianus 237 din Paris din sec. XI, care cuprind aproape toate episto¬ 
lele Sfîntului Vasile. După ce epistola anterioară ne-a descris soarta unui «călugăr 
care a căzut», aici ni se prezintă soarta unei fecioare căzute în păcat şi a cărei re¬ 
primire în rîndul credincioşilor, ca un profund duhovnic ce era, Sfîntul Vasile o 
descrie într-un limbaj de o rară pătrundere psihologică şi cu un retorism impresio¬ 
nant. Pentru autenticitatea ei vorbeşte şi faptul că încă în primii ani ai sec. V Rufin 
.a tradus-o în latineşte, Migne, P.L. 31, 1785—1790. 

2. Ier. 9, 1. 

remia socotea vrednici de nesfîrşite pllnsete pe cei ale căror trupuri 
fuseseră rănite în luptă, ce s-ar putea spune despre o atît de mare ne¬ 
norocire sufletească ? «Răniţii tăi, ne spune Scriptura, nu sînt răniţi de 
sabie şi n-au murit în luptă» 3 . Boldul morţii adevărate şi căderea 
gravă, pe acestea le deplîng şi săgeţile aprinse ale diavolului care au 
pîrjolit în chip sălbatic atît sufletul, cît şi trupul. Desigur că legile lui 
Dumnezeu 4 ar provoca mari plînsete dacă ar vedea pe pămînt o'astfel 
de fărădelege, întrucît ele au oprit mereu săvîrşirea ei, atunci cînd stri¬ 
gau : «să nu doreşti femeia aproapelui tău» 5 ca şi repetarea ei de către 
Evanghelie : «oricine se uită la femeie, poftind-o, a şi săvîrşit adulter 
cu ea în inima lui» 6 . 

Oh, cît se întristează aceste legi cînd văd cum însăşi mireasa Stă- 
pînului săvîrşeşte adulter fără nici o teamă ! Nici măcar în cugetele 
sfinţilor nu mai găseşti pe careva care să nu ofteze ; Finees cel rîvni- 
tor 7 , pentru că nu-i era îngăduit să ia în mîini arma, a trebuit ca pen¬ 
tru desfrînarea la care s-a dedat să sufere pedeapsă trupească; în 
schimb Ioan Botezătorul, pentru că nu a putut ocoli porunca dată de 
sus, ci a trebuit — ca şi altădată în pustie — să alerge să ocărască pe 
cel care călca legea şi, deşi ştia că va trebui să sufere, a ales mai cu- 
rînd pedeapsa capitală decît să nu vorbească cu toată îndrăzneala. Acest 
lucru e cu atît mai adevărat cînd e vorba de cei drepţi. Căci ca şi în 
cazul fericitului Abel, care, deşi mort cum este, parcă tot mai vorbeşte 
încă, tot aşa şi azi strigă şi vociferează un Ioan mai mare decît cel de 
altădată în legătură cu Irodiada : «nu ţi se cuvine s-o ai de soţie» 8 . 
Dar, chiar dacă, potrivit necesităţii fireşti, trupul lui Ioan ar fi trebuit 
să accepte limita fixată de Dumnezeu, chiar şi dacă limba lui ar fi tă¬ 
cut, «cuvîntul Iui Dumnezeu totuşi nu se leagă» 9 . Dacă acest om şi-a 
păstrat vorbirea lui îndrăzneaţă pînă la moarte, întrucît vedea nesoco¬ 
tită căsătoria unui soţ de robie 10 , care ar fi fost simţămintele cînd ar 
fl văzut o astfel de necinstire adusă locaşului sfînt al Stăpînului ? 

3. Isaia 22, 2. 

4. Y. Courtonne, (op. cit., I, 116) vede aici o personificare sau prosopopee a 
legilor ca la Platon (Criton, ed. C. Noica, I, 79), desigur în locul legilor figurînd 
Hristos. 

5. Deut. 5, 21. 

6. M atei 5, 28. 

7. Num. 25, 6—8; I Regi 2, 25. 

8. Matei 14, 4. 

9. II Tim. 2, 9. 

10. In Înţelesul de rob al lui Hristos, gîndindu-ne că dacă creştinismul n-a putut 
mitico prin lege desfiinţarea sclaviei, el a făcut-o pe altă cale, mult mai eficientă. 

II 

Dar tu, tu ai călcat în picioare jugul acestei dumnezeieşti comu¬ 
niuni şi ai fugit din cămara curată a împăratului Celui adevărat lx , că¬ 
zând cu ruşine în acest necinstit şi nelegiuit desfrîu, iar pentru că nu 
mai ştii cum să scapi din această mistuitoare învinuire şi pentru că nu 
ai alt mijloc de scăpare şi altă dibăcie ca să-ţi ascunzi păcatul tău în¬ 
grozitor, tu păşeşti totuşi cutezătoare, Şi deoarece ca şi orice nelegiuit 
căzut în adînci răutăţi, care se zbate să se arate nepăsător, tăgăduieşti 
pînă.şi legămîntul încheiat cu Mirele ceresc, strigînd că nu eşti fecioară 
şi că n-ai făcut niciodată o astfel de făgăduinţă, iată îţi aduc aminte 
că nenumărate sînt zăloagele fecioriei pe care tu le-ai primit, nume¬ 
roase sînt şi cele pe care tu însăţi le-ai arătat. Adu-ţi aminte 12 de fru¬ 
moasa mărturisire pe care ai făcut-o înaintea lui Dumnezeu, în faţa în¬ 
gerilor şi a oamenilor ! Adu-ţi aminte de distinsa mulţime a celor pre¬ 
zenţi, de sfinţitele cete ale fecioarelor, de întîlnirea Stăpînului cu Bi- 
•Serica cea sfîntă a credincioşilor. Adu-ţi aminte şi de bătrîna ta bunică 
în Hristos, a cărei virtute, abia ieşită din tinereţe, ajunsese la cel mai 
înalt grad, de mama ta care se lua la întrecere cu ea întru Domnul şi 
Care, prin munci întrucîtva străine şi neobişnuite, se silea să înlăture 
puterea obişnuinţei ,• tot aşa şi de sora ta, care le imita şi ea în aşa mă¬ 
sură încît să le întreacă în multe lucrări, încît, datorită întîietăţii 
fecioriei, întrecea şi cele mai frumoase fapte ale bunicilor, care, atît 
prin cuvintele ei, cît şi prin viaţa ei, fără să se teamă de oboseală, te 
chema la aceleaşi lupte, pentru sora ei, gîndea ea. 

Adu-ţi aminte de toate acestea, de ceata îngerilor care însoţea pe 
Domnul, de viaţa duhovnicească în trup şi de cetăţenia cerească de 
pe pămînt. Adu-ţi aminte de zilele liniştite, de nopţile luminate, 
ele cîntările sfinte, de psalmodiile armonioase, de sfintele rugă¬ 
ciuni, de somnul liniştit, de mesele cumpătate, de mersul tău 
feciorelnic ls . Unde este ţinuta serioasă pe care o aveai, unde e acea cu¬ 
răţie a moravurilor, acea îmbrăcăminte simplă, care se potrivea atît de 
bine unei fecioare, acea frumoasă şi pudică roşeaţă şi acea nobilă pa¬ 
liditate, acea floare a abstinenţei şi a vegherii care strălucea cu mai mult 
farmec decît cele mai frumoase culori ? De cîte ori nu vei fi vărsat tu 
lacrimi cînd te rugai să-ţi păstreze fecioria nepătată ? Cîte scrisori n-ai 

11. Şi în Vechiul Testament «poporul ales» era privit adeseori ca fiind logodnica 
lui Iehova. Despre personificarea din Cîntarea Cîntărilor nu mai vorbim. 

12. încep aici aceleaşi perioade obişnuite în scrisul Sfîntului Vasile. Repetarea : 
«adu-ţi aminte» duce pe cititor mai întîi în trecut, pentru a face apoi comparaţie cu 
prezentul apăsător. Sînt pasaje cu adevărat emoţionante. 

13. Idee similară şi în epist. 204. 

scris tu sfinţilor, corlndu-lo să se roage pentru tine, nu ca să ajungi la 
o căsătorie omenească, şi cu atît mai puţin la această josnică desfrînare, 
ci ca să nu te mai desparţi de Domnul Iisus ? Cîte daruri n-ai primit tu 
de la Mire ? Ce să mai vorbesc de onorurile pe care, tot din pricina Lui, 
ţi le-au hărăzit sfinţii Lui ? viaţa dusă împreună cu fecioarele ? ieşirile 
împreună cu ele ? salutări din partea fecioarelor ? laudele adresate 
fecioriei tale ? binecuvîntările fecioreşti ? scrisori scrise unei fecioare 
oarecare ? Dar pentru că ai primit cea mai mică adiere de vînt, care 
lucrează acum în fiii neascultării 14 , tu te-ai lepădat de tot, iar acest 
bine preţios, pe care trebuia să-l păstrezi cu orice preţ, iată acum l-ai 
schimbat pe ceva plăcut şi de scurtă durată, care-ţi unge pentru moment 
gîtlejul cu o plăcere, pe care mai tîrziu o vei afla mai amară decît fierea. 


III 

în faţa unei astfel de nenorociri, cine n-ar spune plîngînd : «Cum a 
ajuns ca o desfrînată cetatea cea credincioasă» 15 a Sionului ? Cum nu 
va spune însuşi Domnul unuia din cei care umblă acum cu duhul lui 
Ieremia 16 : «aţi auzit ce lucruri peste măsură de uricioase a făcut 
fecioara lui Israel ?». «Şi te voi logodi pe tine mie întru dreptate şi întru 
judecată şi întru milă şi întru îndurări», cum i-am făgăduit prin proorocul 
Osea n . Dar ea s-a îndrăgostit de nişte străini şi, pe cînd încă trăiam eu, 
soţul ei, ea se comportă ca o adulteră şi nu se teme să se dea altui 
bărbat. Şi ce ar spune cel care conducea pe cea logodită, dumnezeiescul 
şi fericitul Pavel, atît cel vechi, cît şi cel nou 18 , datorită învăţăturii 
căruia ai lăsat şi tu casa părintească pentru ca să te uneşti cu Dom¬ 
nul ? Oare n-ar spune oricare din ei în urma unei nenorociri atît de 
mari : «frica de care m-am temut a venit asupra mea şi de ce m-am 
speriat, aceea m-a întîmpinat» 19 şi «Eu te-am logodit unui simplu bărbat, 
ca să te înfăţişez lui Hristos fecioară neprihănită ?». 20 Mereu mă temeam 
că într-un fel sau altul, aşa cum a amăgit şarpele pe Eva, prin viclenia 
lui, să nu ţi se spurce într-o zi şi cugetele tale 21 . Iată de ce mă sileam 
prin nenumărate sforţări să stăpînesc tulburările patimilor tale şi prin 
nenumărate griji şi vegheri să păzesc mireasa Domnului. Mereu îţi 
descriam cu amănunte viaţa femeii nemăritate şi-ţi explicam că singură 



14. LI Ies. 2, 2. 

15. Isuia 1, 21. 

16. fer. 18, 12. 

17. Osea 2, 19—20. 

18. Să fie o aluzie la Pavel eremitul pe care-1 compară cu Pavel apostolul? 

19. Iov 3, 25. 

20. II Cor. 11, 2. 

21. II Cor. 11, 3. 

« j a, femeia nemăritată, poate purta grijă de lucrurile Stăpînului, ca să 
fie sffntâ cu trupul şi cu duhul 22 , îţi arătam vrednicia fecioriei şi, nu- 
mindu-te templu al lui Dumnezeu, îţi dădeam parcă aripi ridieîndu-te 
spre Iisus prin focul dorinţei ; în sfîrşit, prin teama de primejdie, îţi 
veneam într-ajutor ca să te împiedic să cazi, zicînd «de va strica cineva 
templul lui Dumnezeu, îl va strica Dumnezeu pe el» 23 . 

Mai adăugam şi siguranţa rugăciunilor în nădejdea că trupul tău, 
sufletul tău şi mintea ta ar putea fi încă păstrate neatinse şi nepîngărite 
în vederea venirii Domnului nostru Iisus Hristos. Dar nu, în zadar m-am 
obosit : acest rău pentru tine şi amar pentru mine a fost sfîrşitul tutu¬ 
ror acestor dulci strădanii, aşa încît n-am avut încotro şi a trebuit să 
plîng tocmai din pricina celei pentru care ar fi trebuit să mă bucur. 

Iată, aşadar, că te-ai lăsat amăgită de şarpe mai cumplit decît Eva. 
Şi' nu numai cugetul ţi s-a întunecat, ci şi trupul ţi s-a tulburat. Ceea 
ce-1 face pe acest trup să tremure, chiar dacă aş ezita s-o spun şi dacă 
nu pot tăcea (parcă mi s-a aprins un foc în oase, slăbesc din toate şi 
nu mă pot ţine pe picioare), e faptul că ai luat mădularele lui Hristos 
ca să faci din ele mădulare ale unei desfrînate 21 . Aici e răul cel mare 
şi care întrece orice comparaţie. El a adus în viaţa oamenilor o cute¬ 
zanţă neobişnuită : «Treceţi în ostroavele Hetimului şi vedeţi, şi în 
Chidar trimiteţi şi socotiţi foarte şi vedeţi de s-au făcut unele ca 
acestea. De şi-au schimbat vreun popor dumnezeii săi, deşi aceia nu 
sînt dumnezei» 25 . Or, fecioara şi-a schimbat mărirea pe o ruşine. Ce¬ 
rul a rămas încremenit, iar pămîntul a fost cuprins de un cutremur şi 
mai înfricoşat. Nu mai poţi sta la îndoială, ca să nu zici împreună cu 
Domnul : «două lucruri rele a făcut poporul Meu : M-a părăsit pe Mine, 
Mirele cel adevărat şi sfînt al sufletelor curate, şi s-a dat în mîna unui 
desfrînat nelegiuit şi nedrept, care strică şi trup şi suflet. Aşa s-a des¬ 
părţit şi ea de Dumnezeu Mîntuitorul ei, făcînd mădularele ei roabe ale 
necurăţiei şi fărădelegii» 26 . Pe Mine M-a uitat şi s-a dus la iubitul ei 21 . 


IV 

Mai bine ar fi fost pentru el ca moara învîrtită de un măgar să-i fi 
fost pusă lui de gît şi să-l fi aruncat în mare decît să smintească pe o 
fecioară a Stăpînului 2S . Ce rob neruşinat ar ajunge pînă la atîta nebu- 


22. I Cor. 7, 34. 

23. / Cor. 3, 17. 

24. I Cor. 6, 15. 

25. Ier. 2, 10—11 (ed. 1914). 

26. Ier. 2, 13 ; Rom. 6, 19 (citaţie liberă). 

27. Osea 2, 13. 

28. Matei 18, 6 j Luca 17, 2. 

nle, Incit să se urce pe patul stăpînului său ? Ce tîlhar s-ar lăsa dus de 
o prostie atît de maro, Incit să pună mina pe darurile aduse lui Dum¬ 
nezeu, nu a unor obiecte neînsufleţite, ci de nişte trupuri vii în care 
sălăşluieşte un suflet făcut după chipul lui Dumnezeu ? De cine s-a mai 
auzit altădată spunîndu-se ca tocmai în mijlocul unui oraş şi în plină 
amiază să fi avut îndrăzneala să deseneze formele unor porci necuraţi 


pe chipul unui împărat ? Dacă cineva necinsteşte căsătoria unui bărbat 
ar putea fi omorît fără milă în prezenţa a doi-trei martori. Cu o pe¬ 
deapsă oare de cîte ori mai mare crezi că va fi judecat cel care va fi 
călcat la picioarele Fiului lui Dumnezeu pîngărindu-I mireasa, care se 
unise cu El prin făgăduinţe 29 , batjocorind duhul fecioriei ? Numai că 
ea a fost cea care l-a dorit, zice el, nu fără voia ei m-am atins de ea. 
Fiind lipsită de ruşine, cea desfrînată s-a înnebunit după frumuseţea lui 
Iosif, însă nebunia unei neruşinate n-a putut birui virtutea acestui băr¬ 
bat nevinovat şi, cu toate că a pus mîinile pe el, totuşi nu l-a putut sili 
la nelegiuire. — Or, în cazul acesteia ea a fost cea care l-a hotărît, pen¬ 
tru că nu mâi era fecioară, şi dacă el n-ar fi vrut, ea totuşi s-ar fi pîngă- 
rit cu altul. — Mai trebuia, zice Scriptura, ca Fiul Omului să fie vîndut, 
dar vai acelui om prin care este vîndut; sminteala trebuie să vină, dar 
vai omului aceluia prin care vine sminteala 3o . 


V 

Şi atunci «oare cel ce cade nu se mai scoală, iar cel ce rătăceşte 
drumul nu'se mai întoarce?» 31 . De ce s-a îndepărtat fecioara intr-un 
chip atît de neruşinat, ea care auzise pe Hristos, Mirele ei, zicînd prin 
gura lui Ieremia : «După ce a făcut toate acestea i-am zis : întoarce-te 
la Mine ! dar nu s-a întors» 32 . «Au doară nu mai este balsam în Ga- 
laad ? Au doară nu mai este acolo doctor? De ce, dar, nu se vindecă 
fiica poporului Meu ?» 33 . Desigur că în Sfînta Scriptură vei mai găsi 
mult ajutor împotriva răului tău, multe leacuri care să ducă de la pieire 
la mulţumire ; tainele care înconjoară moartea şi învierea, cuvintele 
despre judecata cea înfricoşătoare şi pedepsele veşnice, învăţăturile des¬ 
pre pocăinţă şi despre iertarea păcatelor, tot atîtea pilde despre îndrep¬ 
tare ; drahma, oaia, fiul care şi-a mîncat averile cu femeile desfrînate, 
care era pierdut şi s-a aflat, mort şi a înviat 34 . 



29. Evr. 10, 28—29. 

30. Maieu 14, 21 ; Matei 18, 7. 

31. Ier. 8, 4. 

32. Ier. 3, 7. 

33. Ier. 8, 22. 

31. f.ilcu 15, 4—7; 0—10; 11—32. 

Să folosim aceste pilde ca ajutor împotriva răului nostru şi prin ele 
să ne vindecăm şi sufletul. Inchipuie-ţi judecata din urmă, căci tu nu vei 
fi singura care vei trăi veşnic : groaza, înăbuşirea, ceasul morţii, sen¬ 
tinţa dumnezeiască gata să se pronunţe, îngerii care aleargă, sufletul în 
tot mediul acesta tulburat îngrozitor, măcinat tot timpul de biciul unei 
conştiinţe a păcatului şi care se întoarce cu jale spre lucrurile de pe 
pămînt şi cu necesitatea neînduplecată a acestui drum lung 35 , închi- 
puie-ţi în cugetul tău icoana ultimului deznodămînt al vieţii universale, 
cînd Fiul lui Dumnezeu va veni întru mărire cu sfinţii Săi îngeri, căci «va 
veni şi nu va tăcea» 36 , iar cînd va veni, va veni să judece viii şi morţii, 
să dea fiecăruia după faptele lui; cînd trîmbiţa de pe celălalt tărîm va 
scoate un sunet puternic şi îngrozitor şi va trezi pe cei ce dorm de la 
începutul veacurilor ; o vor lua înainte cei ce au făcut binele, pentru 
învierea vieţii, iar cei ce au făcut rele, spre învierea osîndirii 37 . Adu-ţi 
aminte de vedenia dumnezeiască a lui Daniel, cum ne înfăţişează el ju¬ 
decata : «am privit, zice el, pînă cînd au fost aşezate scaune şi S-a aşezat 
Cel vechi de zile ; îmbrăcămintea Lui era albă ca zăpada, iar părul capu¬ 
lui Său, curat ca lîna; tronul Său, flăcări de foc, roţile Lui, foc arzător, 
un rîu de foc se vărsa şi ieşea din el : mii de mii îi slujeau şi miriade 
•de miriade stăteau înaintea Lui! Judecătorul S-a aşezat, iar cărţile au 
fost deschise» 38 . Binele ca şi răul, ceea ce-i vădit ca şi ceea ce-i ascuns, 
faptele ca şi gîndurile şi cărţile, toate se descoperă dintr-o dată cu cla¬ 
ritate ca să se audă de toţi, îngeri şi oameni. în această descoperire ce 
se alege de cei care au trăit în răutăţi ? Unde se va ascunde acest suflet 
care se va arăta, într-o clipită, plin de ruşine privirilor atîtor specta¬ 
tori ? Cu ce fel de trup vei suferi aceste nesfîrşite lovituri de bici, acolo 
unde e un foc ce nu se stinge, un vierme răzbunător, care nu moare, pră¬ 
păstii adînci, întunecate şi înfricoşătoare, plînsete amare, urlete de du¬ 
rere nemaiauzite, gemete şi scrîşniri de dinţi, iar relele nu mai au sfîr- 
şit ? De acestea nu te poţi mîntui nici după moarte şi nu există nici o 
născocire sau vicleşug care să ajute pe cineva să scape de aceste nemi¬ 
loase pedepse. 


VI 

Şi totuşi acum e posibilă o fugă. Şi cîtă vreme e posibilă, s-o desco¬ 
perim, din căderea noastră, şi să nu ne pierdem orice nădejde despre noi 


35. Descrierea fricii prin care trece în ceasul morţii celei păcătoase precum şi 
a înfricoşătoarei judecăţi constituie una din paginile cele mai emoţionante ale scrisu¬ 
lui Sfîntului Vasile. 

36. Ps. 49, 3. 

37. loan 5, 29. 

38. Daniel, 7, 0—10. 

14 — Sfîntul vasile cel Mare 

din clipa In caro ştim cum să ne ferim de răutăţi. Iisus Hristos a venit 
în lume tocmai ca să mîntuiască pe cei păcătoşi: «Veniţi să ne închinăm 
şi să cădem în genunchi înaintea Lui şi să plîngem înaintea Domnului» 39 . 
Căci cînd ne cheamă la întoarcere, cuvîntul strigă, bubuie. O cale a mîn- 
tuirii totuşi există dacă o dorim. Moartea şi-a înghiţit prada, pentru că ea 
a tost cea mai tare, dar, să ştii bine, Dumnezeu a şters toate lacrimile 
de pe faţa tuturor celor ce se pocăiesc. Domnul este credincios întru 
toate cuvintele Sale. El nu minte atunci cînd zice : «De vor fi păcatele 
voastre cum e cîrmîzul, ca zăpada le voi albi, şi de vor fi ca purpura, 
ca lîna albă le voi face» 40 . Marele Doctor al sufletelor e gata să vindece 
şi răul tău. Cuvintele Lui ne-au spus-o gura Lui, izvor de dulceaţă şi de 
mîntuire, atunci cînd a zis : «nu cei sănătoşi au nevoie de doctor, ci cei 
bolnavi, că n-am venit să chem pe cei drepţi, ci pe cei păcătoşi la po¬ 
căinţă» 41 . Mîntuitorul vrea să te curăţească de rana ta cea dureroasă 
şi să arate lumina după întuneric,. Păstorul cel bun te caută, după ce a 
lăsat oile care nu se rătăciseră. Dacă tu te redai pe tine ţie-ţi, El nu va 
mai sta la îndoială şi acest Prieten al oamenilor 42 nu se va da înapoi de 
a te lua pe umerii Lui, fericit că a găsit oaia cea pierdută. Tatăl stă şi 
aşteaptă întoarcerea ta din rătăcire. Vino numai, iar pe cînd încă vei fi 
departe, El va alerga şi se va arunca pe grumajii tăi şi, cu o strîn- 
gere prietenească, va îmbrăţişa ceea ce căinţa curăţase deja ! El va îm¬ 
brăca în haina dintîi un suflet care s-a dezbrăcat de omul cel vechi şi de 
faptele lui, va pune un inel în mîinile care se spălaseră de sîngele moi ţii 
şi va încălţa picioarele care se întorceau acum de pe calea cea rea de dra¬ 
gul chemării la Evanghelia păcii. Va înştiinţa pe ai Săi, îngeri şi oameni, 
că aceasta e ziua bucuriei şi a veseliei, prăznuind în tot felul mîntuirea 
ta. Căci zice : «Adevărat zic vouă : va fi mai multă bucurie pentru un 
păcătos care se întoarce» 43 . Iar daca vreunul din cei care se cred în 
picioare se va plînge că te-a primit prea repede, acest bun Păstor va 
răspunde în locul tău şi va zice : «trebuie însă să ne bucurăm şi să ne 
veselim pentru că această fiică a mea moartă a fost şi a înviat, pierdută 
a fost şi s-a aflat» 44 . 

39. Ps. 94, 6. 

40. Jsaia 1, 18. 

41. Matei 9, 12—13. . , . ^ , 

42. De reţinut cum ştie Sfîntul Vasile să arate apropierea lui Dumnezeu fata de 
om. Nu degeaba el este între cei mai umanişti părinţi ai Bisericii. Filantropia^ subliniata 
de el rar şi-a găsit o exprimare mai deplină şi mai înălţătoare ca în rugăciunea pe 
i cre ne-a lăsat-o în Liturghia sa în timpul Axionului. 

43. Luca 15, 7. 

SCRISORI DIN TIMPUL EPISCOPATULUI 


EPISTOLA 47 
Către prietenul Grigorie 1 


«Cine-mi va da mie aripi ca de porumbel ?» 2 sau cum s-ar putea 
înnoi bătrîneţea mea, ca să pot trece peste întinderea care mă desparte 
de Tine, prea iubite, ca să-mi astîmpăr dorul şi să istorisesc supărările 
sufletului şi să regăsesc prin Tine o mîngîiere oarecare în necazurile 
mele ? într-adevăr, după moartea fericitului episcop Eusebiu o mare 
teamă m-a copleşit. Cei care pîndeau altădată Biserica metropolei 
noastre şi voiau s-o umple de neghinele eretice nu voiau ei oare să 
prindă acum un prilej de a smulge prin învăţăturile lor tulburătoare cre¬ 
dinţa care fusese semănată cu multă oboseală în sufletele oamenilor şi să 
idestrame unitatea acestei Biserici ? Tocmai acest lucru l-au făcut în multe 
Biserici 3 . Or, cînd au sosit scrisorile clerului, care ne rugau să nu tre- 
'cem peste voia lor tocmai într-o clipă atît de grea, am privit în jurul 
meu şi mi-am adus aminte de dragostea Ta, de credinţa Ta dreaptă şi de 
’rîvna pe care ai depus-o totdeauna pentru Biserică. Iată de ce am trimis 
pe prea iubitul Eustaţie, diaconul nostru, să facă apel la înţelepciunea Ta, 
pentru ca la toate însărcinările grele pe care le-a împlinit în folosul Bi¬ 
sericilor să mai adauge şi pe cea de azi : să-mi liniştească bătrîneţea în- 
tîlnindu-se cu ea şi să învioreze credinţa dreptei Biserici, dîndu-i îm¬ 
preună cu mine (dacă, bineînţeles, voi fi socotit vrednic să particip şi eu 
la această acţiune sănătoasă) un păstor după voia Domnului 4 ; care să 
fie în stare să îndrepteze poporul său. Eu am în faţa ochilor un bărbat. 


1. Potrivit părerii călugărilor maurini, care au editat epistolele Sfîntului Vasile, 
autorul epistolei acesteia e Grigorie de Nazianz senior, care cere episcopului Eusetaiu 
de Samosata să sprijine candidatura Sfîntului Vasile la scaunul episcopal din Cezareeu 
Capadochied. 

2. Ps. 54, 7. 


3. E vorba de arieni, care încercaseră să pună şi în Cezareea un episcop arian, 
aşa cum făcuseră în aproape toate celelalte centre mai importante. 

4. Acest păstor e tocmai Sfîntul Vasile, care avea pe atunci 40 de ani. Cel care 
vorbea de bătrîneţe era tatăl Sfîntului Grigorie de Nazianz. 



J 

care nu-i necunoscut nici Prea Sfinţiei Tale : dacă sîntem socotiţi vred¬ 
nici de a-L dobîndi, vom fi cîşţigat o mare siguranţă în faţa lui Dumne¬ 
zeu şi vom săvîrşi cea mai mare binefacere pentru poporul care ne-a 
chemat. Dar, Te rog de o mie de ori, lasă la o parte orice şovăială. 


EPISTOLA 48 

Către Eusebiu, Episcop de Samosata 
Scrisă în anul 370 (371) 

Abia am reuşit să aflu un curier care să meargă în direcţia Sfinţiei 
Tale, întrucît aici oamenii se înspăimântă de iarnă atît de mult, incit 
nu îndrăznesc nici măcar să-şi scoată nasul din camera lor. De fapt atît de 
mult ne-au înecat ninsorile în iarna aceasta, încît după două luni parcă 
abia azi ne-am trezit din culcuşurile noastre, atît de adînc ne-am vîrît în 
sălaşurile noastre h în orice caz, să mă ierţi, căci cunoşti şi neîndrăz- 
neala mea tipică, şi mişcarea greoaie a capadochienilor, pentru că nu 
ţi-am scris mai devreme şi n-am adus la cunoştinţa vredniciei Tale nou¬ 
tăţile privitoare la situaţia Bisericii din Antiohia, care s-a mucegăit şi 
a degerat de tot, spre a nu-ţi mai spune şi altele, despre care cred că 
vei fi auzit de mult, cum e firesc 2 . întrucît însă nu cred că va fi un 
lucru obositor pentru Tine nici dacă ţi-aş spune lucruri cunoscute, ţi-am 
trimis epistolele pe care le-a adus curierul meu. Atît despre aceasta. 

Cei din Constantinopol au de multă vreme ca episcop pe Demofil 3 , 
după cum îţi vor fi comunicat verbal curierii noştri şi după cum sigur 
va fi aflat Cuvioşia Ta. Ceva urme de ortodoxie şi de evlavie se zvo¬ 
nesc despre el, aşa am înţeles de la toţi care vin de pe acolo, aşa încît 
chiar şi părţile dezbinate ale Bisericii din capitală se vor reuni şi (spe¬ 
răm că, n.tr.), unii din episcopii vecini vor primi unirea. 

Ai mei 4 nu s-au arătat a fi peste aşteptări, pentru că într-una din 
vizitele pe care mi-au făcut-o după plecarea ta au spus şi au făcut multe 
lucruri urîte. Ce mai calea-valea, pînă la urmă au plecat asigurîndu-mă 
că s-au despărţit de mine. Acum, numai singur Dumnezeu ştie dacă si¬ 
tuaţia s-ar mai putea îmbunătăţi şi dacă răutăţile vor mai înceta. 

t. Vestită era asprimea iernilor capadochiene. Sf. Vasile face adeseori aceste 

constatări. , . 

2 Episcopul Meletie de Antiohia revenise de curînd din cel de-al doilea surghiun. 

3. ’ Arian moderat, urcat în anul 370 de împăratul Valens, fără voia poporului, 
po scaunul patriarhal din Constantinopol, Demofil va fi depus în anul 380 de împă¬ 
ratul Teodosie cel Mare pentru că nu acceptase crezul niceian. 

4. O mică partidă de semi-arieni din Capadochia,. pe care Sf. Vasile a ştiut totuşi 
să-l lină la respect. După cum reiese din această epistolă (şi din altele), Sf. Vasile 
căuta cu rîvnă readucerea la comuniune a arienilor moderaţi. 

Restul Bisericii, cu ajutorul lui Dumnezeu, se ţine bine şi se roagă 
deodată cu venirea primăverii să Te vadă din nou pe meleagurile noas¬ 
tre şi să se reîntinebească prin buna Ta propovădanie. Cit priveşte sta¬ 
rea organismului meu, ea nu-i mai bună decît m-a obişnuit să fie. 


EPISTOLA 49 
Către episcopul Arcadie 1 
Scrisă în anul 370 

Am mulţumit Dumnezeului celui sfînt că am primit epistola Cu- 
vioşiei Tale, şi mă rog şi eu să fiu vrednic de nădejdea pe care v-o 
puneţi în mine. Pentru cinstea pe care mi-o arătaţi în numele lui lisus 
H-ristos, doresc şi eu ca pentru această cinste să luaţi răsplată. îndeo¬ 
sebi îmi exprim mulţumirea pentru că, angajîndu-vă să daţi dovadă de 
adevărat creştin, ridicaţi casă în cinstea numelui lui Hristos, pentru că 
într-adevăr «aţi iubit buna cuviinţă a casei Domnului» 2 , cum spune 
Scriptura. Astfel v-aţi pregătit sălaş ceresc gătit spre odihnă pe seama 
celor ce iubesc numele lui Hristos. 

Dacă voi putea să descopăr moaşte ale martirilor, atunci mă voi 
bucura, întrucît doresc şi eu să contribui la rîvna Cuvioşiei Tale, pentru 
că dacă «întru pomenire veşnică va fi dreptul» 3 , atunci poate că şi eu voi 
fi părtaş pomenirii celei bune, care dorim să Vi se dăruiască de la 
Bunul Dumnezeu. 

t i' ' 


EPISTOLA 50 

> • 

Către episcopul Inochentie 1 

1 ’ (Scrisă la începutul episcopatului) 

în cine s-ar cădea să se încreadă cei fricoşi şi cine ar putea trezi 
pe cei somnoroşi, dacă nu în Tine, care eşti o întrupare a credincioşiei 
faţă de Dumnezeu, ca unul care mi-ai dat o nouă dovadă de desăvîr- 

1. Nu se ştie unde-şi avea scaunul acest episcop, căruia îi mulţumeşte pentru 
•urările făcute cu ocazia alegerii întru episcop, promiţîndu-i totodată că-i va comu¬ 
nica dacă a aflat moaşte de martiri. 

2. Ps. 25, 8. 

3. Ps. 111, 6. 

I. Nu cunoaştem pe cine şi unde păstorea acest episcop. Să fie una şi aceeaşi 
persoană cu cea din epistola 81 şi care cerea să i se asigure o bună succesiune la 
scaunul episcopal ? In epistola de faţă se aminteşte totuşi că Inochentie scrisese îna¬ 
inte ierarhului nostru, pentru care-i mulţumeşte acum. 

J. Wittig ( Studieri zur Gesch. des Papsts fnnozenz I und der Papstwahlen des 5 
Jht. «Thol. Quartalschrift Tub. 1902, 388—139), crede că epist. 50 şi 81 au fost scrise 
de Sf. Ioan Hrisostom papii Inochentie I (401—417). 

şire în toate şi care ui primiit să te cobori pînă la smerenia mea, ca un 
adevărat ucenic al Celui Cari; a spus : «Eu sînt în mijlocul vostru» *, nu 
ca un oaspete, ci «ca unul ce slujeşte ?». Ai binevoit să-mi dai din 
bucuria Ta duhovnicească, să-mi întăreşti sufletul cu o preţioasă scri¬ 
soare, şi, ca să zicem aşa, să strîngi în braţele măririi Tale micimea mea 
de copil. Roagă-te, dar, — cer acest lucru de la buna Ta inimă — să 
mă învrednicesc a gusta din ajutorul unui om mare ca Tine şi să pri¬ 
mesc grai şi înţelepciune, ca să îndrăznesc să răspund unui om ca Tine, 
care eşti condus de Duhul S’fînt, iar întrucîit am înţeles că eşti priete¬ 
nul Lui şi că Tu îl preamăreşti într-adevăr, sînt adînc mulţumitor pentru 
dragostea Ta statornică şi nezguduită faţă de Dumnezeu. Mă rog dar 
ca partea mea să fie alături de închinătorii cei adevăraţi, printre care 
sînt convins că se află şi desăvîrşirea Ta : Cer acest lucru marelui şi 
adevăratului Episcop, care a umplut toată lumea cu minunile Lui, 
Domnului. 1 


EPISTOLA 51 
Către episcopul Bosforiu 

[Scrisă în anul 370 (?)] 

f 

Cît crezi că m-am tulburat sufleteşte cînd am auzit de calomnia 
cu care mă învinuiau unii din cei care nu se tem de Judecătorul, Care 
«va pierde pe toţi cei ce grăiesc minciuni ?» 1 . Aproape întreaga noapte 
n-am putut închide ochii, după spusele iubirii Tale, într-atîta mi-a atins 
tristeţe inima. De fapt, zice Solomon, «mândria înjoseşte pe om» 2 şi 
nimeni nu-i atît de nesimţit să nu-1 doară sufletul şi să nu se plece pîna 
la pămînt cînd aude din guri uşuratice minciuni şi bîrfeli. Iar toate 
trebuie să le trecem cu vederea şi să aşteptăm, lăsînd răzbunarea în 
grija lui Dumnezeu, Care nu ne va trece cu vederea, întrucît «cine 
grăieşte de rău pe cel sărac mînie pe Cel ce l-a făcut pe el» 2 3 . 

De altfel cei care scornesc astfel de blasfemii urîte împotriva mea 
nu-ţi fac impresia c-ar mai crede în Dumnezeu, Care a spus că va tre¬ 
bui să dăm seama în ziua judecăţii pînă şi de orice cuvînt deşert pe 
care-1 rostim 4 . Spune-mi, dar, am vorbit eu vreodată de rău pe feri¬ 
citul episcop Dianios ? 5 Căci aşa sînt învinuit. Unde şi cînd ? Cine mai 

2. Luca, 22, 27. 

1. Ps. 5, 7. , 

2. Pilde 29, 23. Sf. Vasile adeseori se plînge de calomniile colegilor. 

3. Pilde 14, 32. 

4. Matei 12, 36. 

<5. Episcop al Cezareii Capadociei, care a botezat pe Sf. Vasile. El a murit în 
amil 362. După cl a urmat Dionisie, antecesorul Sfintului Vasile. 

era de fată acolo? In ce împrejurări? Verbal sau şi în scris? Luîndu- 
mă după altul ori incumetîndu-mă însumi la o astfel de îndrăzneală ? 
Vai ! cu cită neruşinare şi cu cîtă uşurătate vorbesc aceşti oameni ! Cît 
de mult calcă ei în picioare judecăţile lui Dumnezeu ! Afară dacă nu 
cumva — adăugind după închipuirea lor şi această tragedie — voi fi fost 
cumva nebun şi atunci nu voi fi ştiut nici ce grăiesc. Or, după cîte îmi 
pot da seama, nu ştiu să fi făcut ori să fi spus aşa ceva, şi nici nu aveam 
de gînd s-o fac. în schimb, ceea ce ştiu sigur e faptul că încă din vîrsta 
copilăriei am nutrit dragoste faţă de el şi mă uitam la el ca la un om 
minunat, cu înfăţişare venerabilă, generos şi evlavios în comportare. 
După ce am ajuns la vîrsta discreţiei, l-am cunoscut şi după calităţile 
lui psihice şi am avut bucuria de a-i cunoaşte şi anturajul, observîndu-i 
şi nevinovăţia, şi nobleţea manierelor, precum şi celelalte însuşiri po¬ 
zitive ale unui om, cum sînt bunătatea, mărinimia şi blîndeţea, chiar 
jovialitatea şi calmul împreunate cu condescendenţă şi seriozitate : 
după toate aceste virtuţi, pe care le-am cunoscut la el, eu îl număram 
între cei mai aleşi şi mai virtuoşi oameni. 

II 

Dar spre sfîrşitul vieţii — nu voi ascunde adevărul — m-am îndu¬ 
rerat nespus de mult, împreună cu alţi compatrioţi de ai mei, temători 
de Dumnezeu, pentru că a subscris mărturisirea de credinţă cerută de 
cei din Constantinopol, conduşi de episcopul Gheorghe 6 . Apoi ca unul 
care privea cu blîndeţe şi cu îngăduinţă pe toţi, ca un părinte îndură¬ 
tor ce era, căzut într-o boală din care va şi muri, m-a chemat într-o 
bună zi şi mi-a spus : «mi-e martor Dumnezeu că deşi am consimţit, 
semnînd textul din Constantinopol, dar nicicum nu m-am gîndit să 
aduc vreo ştirbire credinţei expuse de Sfinţii Părinţi de la Niceea şi că 
nici acum n-am pe inimă altceva decît ceea ce s-a statornicit de la 
început, şi mă rog, mai ales, să nu fiu scos din ceata acelor fericiţi epis- 
copi ai celor 318, care au vestit întregii lumi învăţătura cea adevă¬ 
rată». Şi m-a rugat să înlătur orice îndoială, să refacem comuniunea 
■şi să punem capăt supărării. 

Acestea au fost legăturile mele cu el. Dacă spune cineva că m-aş 
fi făcut vinovat faţă de el defăimîndu-1, să n-o spună slugarnic şi pe 
ascuns, ci să aducă lucrurile la iveală, avînd curajul să mă învinuiască 
deschis 7 . 


6. Gheorghe Capadochianul a fost pus cu sila de împăratul Constantin arhi¬ 
episcop în Alexandria. Aici e vorba de formularul semi-arian de la Rimini (359), care 
anula credinţa niceană, dar despre care Dianios nu-şi dăduse seama că ar cuminde 
o erezie, de aceea s-a căit, aşa cum ne va spune aici însuşi Sf. Vasile. 

7. Desigur, cei care-1 acuzaseră pe Sf. Vasile de defăimarea binefăcătorului său 
au făcut acest gest din invidie. 

EPISTOLA 52 
Unor călugăriţe 
Scrisă la Începutul episcopatului 

I 

Pe cît m-a întristat mai înainte o veste dureroasă care a ajuns la 
urechile mele, pe atît de mult m-a bucurat episcopul prea iubit al lui 
Dumnezeu, fratele Bosforius 1 , cu cele mai bune ştiri pe care mi le-a 
dat despre duvioşiile voastre. El mi-a spus că, har Domnului, toate 
aceste zvonuri erau doar scornituri ale unor oameni care nu cunoş¬ 
teau bine adevărul în legătură cu voi. A mai spus, apoi, că a desco¬ 
perit chiar şi între voi nişte calomnii îndreptate tot împotriva mea şi 
care sînt atît de nelegiuite cum numai aceia le pot spune care nu se 
gîndesc că vor da socoteală înaintea Judecătorului la ziua dreptei răs¬ 
plătiri chiar şi pentru fiecare vorbă spusă în deşert. 

Dar am adus mulţumiri Domnului pentru că n-am vrut să mă supăr 
de o ştire tot atît de vătămătoare, de astă dată, la adresa voastră 2 , 
care desigur că a fost pusă la cale tot de calomnia unor oameni, dar că 
apoi v-aţi schimbat şi voi părerile nedrepte, pe care le aveaţi despre 
mine, în urma asigurărilor pe care vi le-a dat Însuşi acest frate al 
vostru. Căci atunci cînd şi-a exprimat înaintea voastră părerile, el a 
arătat că şi ale mele erau la fel. 

Intr-adevăr, felul în care se crede e acelaşi, atît la voi, cît şi la 
noi, şi aceasta pentru că sîntem moştenitorii aceloraşi Părinţi, care au 
vestit odinioară, la Niceea, marea învăţătură a crezului creştin. Dar 
dacă din dogmele acestea nici una nu pune greutăţi în calea înţelegerii, 
în schimb cuvîntul «de o fiinţă» a fost rău primit de către unii, şi mai 
sînt şi azi din aceia care nu vor să-l primească. Pentru aceasta, pe 
bună dreptate, i-ai putea şi osîndi, dar i-ai putea judeca şi cu îngădu¬ 
inţă. Pentru că a nu urma pe Sfinţii Părinţi şi a nu acorda graiului lor 
mai multă autoritate decît îţi spune propria ta părere, e o atitudine 
vrednică de condamnat, întrucît e plină de înfumurare ; dar şi a socoti 
acest cuvînt ca suspect numai pentru că a fost respins de alţii, o astfel 
de atitudine s-ar părea că te scoate întrucîtva din învinuirea precedentă. 
E drept că episcopii care s-au întrunit să judece pe Pavel de Samo- 

1. Episcop de Colonea, despre care s-a vorbit în epistola 51. 

2. Atit din epistola 51, cît şi din cea de faţă, reiese că Sf. Vasile nu avea o 
părere prea bună despre ţinuta morală şi teologică a călugăriţelor. Trecînd peste unele 
cuvinte calomnioase la adresa sa, de care se făcuseră vinovate călugăriţele, Sfîntul lo 
explică adevăratul înţeles al cuvîntului «de o fiinţă». 

sata 3 au atacat această expresie socotind-o neclară. Ei ziceau că terme¬ 
nul «de o fiinţă» ne duce cu gîndul în acelaşi timp atît la fiinţă, cît şi 
la ceea ce provine din fiinţă, aşa încît, odată împărţită, fiinţa dă nu¬ 
mirea «de o fiinţă» şi celor în care a fost împărţită. O asemenea con¬ 
cepţie poate avea o noimă într-o oarecare măsură atunci cînd vorbim 
de bronz şi de monedele confecţionate din bronz, dar în Dumnezeu- 
Tatăl şi în Dumnezeu-Fiul substanţa sau fiinţa nu-i mai bătrînă decît Ei 
înşişi, aşa încît persoanele divine nu pot fi socotite una mai mare decît 
cealaltă, căci ar fi mai mult decît nelegiuire să cugeţi sau să spui despre 
Dumnezeu aşa ceva. 

într-adevăr, ce ar putea fi mai vechi sau mai bătrîn decît Cel ne¬ 
născut ? Printr-o astfel de blasfemie nimiceşti însăşi credinţa în Tatăl 
şi în Fiul, căci sînt fraţi cei care-şi iau începutul dintr-o singură fiinţă. 

II 

Şi întrucît existau şi atunci 4 unii care ziceau că Fiul a fost adus. 
din nefiinţă la fiinţă, pentru a elimina această impietate, Părinţii au 
adăugat termenul «de o fiinţă». într-adevăr, unirea Fiului cu Tatăl e 
veşnică şi continuă. Chiar şi cuvintele anterioare arată că aceasta era 
credinţa acestor oameni. După ce au spus «Lumină din Lumină» şi după 
ce au mărturisit că Fiul e «născut, iar nu făcut» din substanţa ori din 
fiinţa Tatălui, ei au adăugat la aceste declaraţii cuvîrutul «de o fiinţă»,, 
vnnd să arate prin aceasta că explicarea care s-ar da cuvîntului «Lu¬ 
mină» pentru Tatăl s-ar potrivi şi Fiului. Căci între o lumină adevărată, 
şi alta lumină adevărată nu există nici o deosebire. De aceea, întrucît 
Tatăl e o lumină fără început, iar Fiul e o lumină născută, cu alte cu¬ 
vinte, întrucît şi unul e lumină şi celălalt e lumină, Părinţii anume au 
spus < de o fiinţă» pentru ca să se vadă că şi unul şi celălalt se bucură 
de aceeaşi demnitate a firii, şi nu s-a spus «de o fiinţă», ca să se arate 
că cele două persoane sînt între ele ca fraţii, cum au gîndit unii, ci 
deoarece cauza şi ceea ce îşi ia începutul din ea, sînt de aceeaşi fire,, 
cu alte cuvinte sînt «de o fiinţă». 

III 

Acelaşi termen corectează şi rătăcirea lui Sabelie 5 , întrucît aceasta 
desfiinţează identitatea ipostasului şi introduce şi noţiunea de persoană 

3. Eretic antitrinitar, osîndit în mai multe sinoade între 264 —270, pentru că, în 
rătăcirea lui, el susţinea că Fiul şi Duhul Sfînt nu sînt persoane dumnezeieşti, ci nişte 
creaturi ale Tatălui. 

4. In vremea Sinodului de la Niceea. 

5. Eretic antitrinitar modalist (sec. III), care tăgăduia existenţa personală a Fiu¬ 
lui şi a Duhului Sfînt. Pentru el, Tatăl, Fiul şi Duhul Sfînt sînt moduri diferite ale 
uneia şi aceleiaşi persoane, care, acţionînd, acţionează o dată ca Creator (— Tatăl),, 
altă dată ca Mîntuitor (— Fiul) şi altă dată ca Sfinţitor (-=■ Duhul Sfînt). 

complexă. Căci doofilnţimea nu*i ceva ce se referă la sine însuşi, ci e o 
raportare a unei realităţi către altă realitate. Prin urmare el precizează 
bine şi după cuviinţă deosebirea dintre ipostase şi evidenţiază nest him- 
babilitatea firii. Cînd învăţăm deci că Fiul este din fiinţa Tatălui, şi anu¬ 
me că e născut, iar nu făcut, atunci nu trebuie să ne ducem cu gîndul 
la nişte înţelesuri trupeşti ale fenomenelor naturale. Căci fiinţa Tatălui 
nu a fost împărţită, aşa încît de la Tatăl să treacă să ajungă şi la Fiul, 
şi nici nu se naşte printr-un fel de scurgere sau prin producere, aşa cum 
se întîmplă cu pomii care rodesc, ci chipul naşterii dumnezeieşti nu se 
poate explica şi nici înţelege de cugetarea omenească. E un semn de 
cugetare nedemnă şi senzuală să asemeni lucrurile veşnice cu cele stri- 
căcioase şi trecătoare şi să crezi că Dumnezeu se naşte aşa cum se nasc 
fiinţele trupeşti, cită vreme în vederea dreptei credinţe trebuie să cu¬ 
getăm cu totul altfel, gîndindu-ne că numai fiinţele muritoare se com¬ 
portă aşa, pe cînd în cazul lui Dumnezeu, Cel nemuritor, lucrurile stau 
cu totul altfel. Aşadar, nici nu trebuie să făgăduim naşterea dumneze¬ 
iască, dar cînd contemplăm pe Dumnezeu nu trebuie nici să ne întinăm 
cugetul cu noţiuni materiale. 

IV 

în acelaşi timp şi Duhul Sfînt e socotit a fi de aceeaşi mărire şi 
cinste alături de Tatăl şi de Fiul, pentru că şi El întrece orice făptură, 
fiind rînduit de Domnul, aşa cum am fost învăţaţi de Evanghelia Lui, 
unde se spune : «Mergînd botezaţi în numele Tatălui şi al Fiului şi al 
Sfîntului Duh» 6 . De aceea, cine pune pe Duhul înaintea Fiului, ori cine 
crede că El e mai bătrîn decît Tatăl, un astfel de om se împotriveşte 
poruncii date de Dumnezeu şi se îndepărtează de credinţa cea sănă¬ 
toasă, întrucât nu respectă felul de cinstire pe care l-a primit, ci scor¬ 
neşte el însuşi un grai nou, ca să fie pe placul oamenilor. Căci dacă so¬ 
cotim că Duhul e superior lui Dumnezeu, atunci El nu mai e de la Dum¬ 
nezeu, în timp ce în Scriptură se vorbeşte de «Duhul cel de la Dum¬ 
nezeu» 7 . Or, dacă El este «de la Dumnezeu», atunci cum ar putea fi El 
mai bătrîn decît Cel de la Care Şi-a primit fiinţa ? Şi ce nebunie mai poa¬ 
te fi şi aceea, cînd nefiind decît un singur «nenăscut», să spună că e 
altă fiinţă superioară Celui nenăscut ? Or Duhul Sfînt nu-i nici înaintea 
Fiului cel Unui-Născut, întrucât nu există nici un mijlocitor între Fiul 
şi între Tatăl. Pe de altă parte, dacă Duhul nu-i «de la Dumnezeu» şi 
dacă a venit prin Hristos, atunci El nici nu există din capul locului. De 
aceea, această înnoire privitoare la rangul Lui, însemnează, nici mai 


G. Matei 28, 19. 
7. 1 Cor. 2, 12. 

mutt, nici inui puţin, docît nimicirea existenţei Salo însăşi, o tăgăduire 
a întregii noastre' credinţe. Aşadar, e un lucru cu totul nelegiuit şi să 
cobori pe Duhul Sfînt pînă la măsura făpturii, dar greşit este şi să-L pui 
mai presus decît Fiul ori mai prejos decît Tatăl, atît ca timp, cit şi ca 
rang 8 . 

Acestea sînt, în legătură cu ceea ce m-am gîndit să spun, lămuri¬ 
rile pe care cuvioşiile voastre le doreau, iar dacă Domnul ne va ajuta 
să ne întîlnim cîndva, atunci voi putea spune mai multe, ori voi afla 
poate şi de la voi vreo informaţie în plus, la problemele care ne pre¬ 
ocupă 9 . 


EPISTOLA 53 
Către horepiscopi 1 
Scrisă la începutul episcopatului 

I 

Ciudată e împrejurarea care m-a făcut să vă scriu, fie şi numai 
pentru că a dat naştere la bănuieli şi vorbării dar, îndeosebi, pentru 
că mi-a umplut sufletul de durere, întrucît pînă acum aşa ceva 
nici nu părea de crezut! De aceea tot ce vă scriu în această privinţă 
să fie socotit ca un leac pentru cel care-şi dă seama că a greşit, ca o 
măsură preventivă pentru cel care n-a greşit şi ca un protest pentru cel 
nepăsător, de care de altfel n-aş dori să se găsească nici unul dintre 
voi. 

în fond despre ce credeţi că vă vorbesc ? Se zvoneşte că unii dintre 
voi primesc bani de la cei hirotoniţi, ascunzînd acest lucru sub masca 
evlaviei 2 . Şi acesta e un rău şi mai mare, căci cînd săvîrşeşti un rău 


8. Ca şi în tratatul Despre Duhul Sfînt Sfîntul Vasile a adus o contribuţie ma¬ 
joră la formularea învăţăturii despre divinitatea celei de a treia persoane din Sfînta 
Treime, tocmai prin formula simplă de a crede precum ne botezăm şi de a ne boteza 
aşa cum credem. 

9. Fără să jignească, Sfîntul Vasile ţine să precizeze cu o ironie fină eventua¬ 
lele «noi informaţii» dogmatice pe care i le-ar putea sugera aceste călugăriţe. 

1. Despre horepiscopi ne vorbesc can. 13 Ancira, 8 şi 10 Antiohia, 15 Neoceza- 
reea. Dar şi can. 2, sin. IV ec., can. 14 sin. VII ec. După N. Milaş (Dreptul bis. Ori¬ 
ental, Bucureşti, 1915, p. 326). La început puteau şi hirotoni preoţi la ţară, cu timpul 
supravegheau numai pe parohii de la tară, neputînd hirotoni. Pe urmă, simpli loc¬ 
ţiitori, apoi au dispărut cu totul. Milaş, Canoanele, II, 1, p. 17. 

2. Primirea banilor pentru împărtăşirea celor sfinte, în primul rînd a hirotoniei, 
a fost stigmatizată pentru prima oară de Sfinţii Apostoli, cînd au combătut pe Simon 
Magul, care voia să cumpere cu bani darul lui Dumnezeu. De aici numele «simonie», 
după numele lui. Simonia a mai fost condamnată de can. 29 apost., de can. 2 al sin. 
Calcedon, de can. 90 al Sfîntului Vasile etc. Sfîntul Vasile combate şi el acest păcat. 
Notăm că în sec. IV nici horepiscopii (arhiereii de la tară) şi nici cei de la oraş n-aveau 
salariu. 

c firuia te sileşti să-i dai înfăţişarea de bine sau de vrednicie, atunci îţi 
atraqi o pedeapsă dublă : faci ceva ce nu se cade, iar ca să desăvîrşesti 
aşa ceva ai, cum s-ar spune, drept complice, binele. Dacă aşa stau lu¬ 
crurile, să nu se mai întîmple de acum încolo astfel de fapte, iar păcă¬ 
tosul să se îndrepteze, căci celui ce primeşte răsplata trebuie să-i spui 
ceea ce Apostolii au spus celui care voia să dea bani ca să-şi cumpere 
participare la Duhul Sfînt: «Banii tăi să fie cu tine spre pierzare» ! 3 . In¬ 
tr-adevăr, e mai uşor păcatul celui care vrea să cumpere din ignoranţă 
darul lui Dumnezeu, decît păcatul celui care-1 vinde. Căci există şi vin¬ 
dere, iar dacă tu vinzi ceea ce ai primit ca dar, vei fi lipsit de iertare, 
c a şi cum te-ai fi vîndut pe tine însuţi lui Satan. 

Prin simonie tu introduci mica ta negustorie în lucrurile duhovni¬ 
ceşti şi în Biserică, în care am primit în ga] Trupul şi Sîngele lui Hris- 
los. Iar acestea n-ar trebui să se întîmple ! Am să vă spun şi de ce şire¬ 
tenie se folosesc aceşti oameni : ei îşi închipuie că nu păcătuiesc pentru 
că nu primesc arginţii înainte de a primi taina hirotoniei, pe care n-o 
primesc decît mai tîrziu. Or, a «primi» însemnează tot a primi, oricînd 
ar avea loc această primire. 

II 

Vă rog deci să vă lipsiţi de acest venit sau mai curînd de acest 
drum care duce la iad şi să nu vă întinaţi mîinile cu astfel de cîştiguri, 
pentru ca să vă puteţi învrednici de a săvîrşi Sfintele Taine. Iertaţi-mă, 
pentru că la început nu credeam, dar după aceea am crezut că trebuie 
să ameninţ. Dacă după ce va primi scrisoarea mea va săvîrşi vreunui 
asemenea fapte, acela va trebui să fie îndepărtat de la altarele de aici 
şi să-şi caute alt loc unde să cumpere şi să vîndă darul lui Dumnezeu. 
Căci noi şi Bisericile lui Dumnezeu n-avem asemenea obiceiuri. Numai 
din cauza lăcomiei se produc astfel de lucruri. Or lăcomia este rădăcina 
tuturor relelor şi se cheamă «închinare la idoli» 4 . 

Pentru cîţiva arginţi să nu preţuiţi idolii mai mult decît pe Hristos î 
Nu mai urmaţi pilda lui Iuda, trădînd din nou, pentru cîţiva arginţi, pe 
Cel Care S-a răstignit o singură dată pentru noi, pentru că atît cîmpi- 
ile, cît şi mîinile celor care primesc astfel de roade, se vor numi Ha- 
choldama 5 . 


3. Fapte 8, 20. 

4. Col. 3, 5. 

5. Matei 27, 8 : preţ de sînge, cu care Iuda şi-a agonisit osînda. Scrisoarea 53 
n circulat şi în româneşte prin mînăstiri. Aşa în volumul Sfîntului Ioan Gură de Aur : 
Cuvinte, bucureşti, 1820, p. 133—135 (B.R.V. II, 1074; 1121) etc. 

EPISTOLA 54 
Către horepiscopi 
Scrisă la începutul episcopatului 


221 


Foarte mult mă întristează faptul că deja de acum canoanele Părin¬ 
ţilor au ajuns să fie trecute cu vederea, iar orice bună rînduială şi 
disciplină să fie alungate din Biserici, ba mi-e teamă că, încetul pe în¬ 
cetul, nepăsarea îşi va face drum şi treburile Bisericii vor ajunge într-o 
totală zăpăceală. 

Potrivit unei tradiţii încetăţenite de mult, nimeni nu putea ajunge 
slujitor al Bisericii decît după o foarte amănunţită cercetare. întreaga 
lor viaţă era aspru controlată, dacă nu cumva erau clevetitori, beţivi, 
certăreţi, dacă îşi înfrînau patimile tinereţilor, încît să poată ajunge la 
o viaţă de cit mai multă sfinţenie, fără de care nimeni nu va vedea pe 
Dumnezeu h 

Rezultatul acestei cercetări, pe care o făceau preoţii şi diaconii care 
locuiau în apropierea candidaţilor 1 2 , îl raportau horepiscopilor care, 
după ce luau şi avizul unor martori de încredere, îl comunicau episcopu¬ 
lui, după care, în sfîrşit, treceau pe slujitor în rîndul celor vrednici de 
preoţie. 

Acum văd că întîi şi întîi aţi trecut peste noi şi, fără măcar să 
consimţiţi să fiu şi eu înştiinţat, v-aţi luat asupra voastră toată răspun¬ 
derea. După aceea, în urma neglijenţei în această problemă, aţi dat voie 
preoţilor şi diaconilor să introducă în Biserică pe toţi nevrednicii pe ca- 
re-i doreau ei, fără să le mai controleze viaţa, minaţi doar de un senti¬ 
ment pe care-1 explică înrudirea sau alt motiv de simpatie 3 . De 
aceea cu toate că poţi număra în fiecare tîrg mulţi slujitori, totuşi nu-i 
nici unul din ei să fie vrednic să se apropie de altar, după cum recu¬ 
noaşteţi voi înşi-vă, aşa încît vă lipsesc şi oamenii din care să puteţi 
alege pe cei mai buni. 

Deci, deoarece văd că răul a ajuns de nevindecat, mai ales pentru 
că cei mai mulţi, de teama de a nu fi înrolaţi ca soldaţi, se înghesuie să 
intre în preoţie, m-am hotărît din nou să cer neapărat reintroducerea 
canoanelor Părinţilor, şi vă poruncesc să-mi trimiteţi lista slujitorilor 
din fiecare sat, indicînd pentru fiecare de cine a fost îndrumat şi care le 
este viaţa. Dar să aveţi şi la voi această listă, ca să se poată face com¬ 
paraţia între acestea şi între cele pe care mi le-aţî trimis, aşa încît să 

1. Evr. 12, 14. 

2. Aici se are în vedere clerul inferior, îndeosebi citeţii şi ipodiaconii. 

3. Om al disciplinei, Sf. Vasile nu putea tolera scăderea nivelului moral al slu- 
\ jitorilor Bisericii. 

nu fit» îngăduit nimănui să înscrie, în chip necorect, pe cine nu se cade. 
Prin urmare, după primul an al indicţionului 4 , dacă există de aceia care 
au fost introduşi de preoţi după prima promovare, aceia să fie scoşi 
afară, în rîndul mirenilor. Cercetarea situaţiei lor să fie în întregime re¬ 
făcută de noi, şi dacă sînt vrednici, votul vostru să-i admită. Curăţiţi 
în întregime Biserica, scoţînd din sinul ei pe cei nevrednici, iar în viitor 
cercetaţi pe cei care sînt vrednici şi numai pe ei să-i primiţi. Dar nu-i 
Înscrieţi înainte de a-mi fi relatat sau să luaţi la cunoştinţă că va fi so¬ 
cotit laic cel care va fi admis fără avizul meu 5 . 


EPISTOLA 55 
Preotului Grigorie 1 

Scrisă Ia începutul episcopatului 

Ţi-am citit scrisoarea cu toată răbdarea şi m-am mirat de ce, în loc 
să-ţi aperi cauza prin fapte, scurt şi uşor, ai ales mai bine o atitudine 
de condamnat, încercînd să vindeci, prin cuvîntări lungi, nişte rele de 
nevindecat. Nu eu am fost cel dintîi şi singurul care să hotărăsc, Gri¬ 
gorie, că femeile n-au voie să convieţuiască sub acelaşi acoperământ cu 
bărbaţii. Citeşte canonul aprobat de Sfinţii noştri Părinţi la Sinodul din 
Niceea, care opreşte Hotărît ca episcopii să ducă viaţă comună cu fe¬ 
meile 2 . De aceea, dacă cineva care a făcut legământ că va duce viaţă 
virtuoasă, iar în schimb el trăieşte ca şi oamenii căsătoriţi, acela ne dă 
să înţelegem că, dacă urmăreşte cinstea care cuprinde în sine şi fecioria, 
totuşi nu se fereşte de a vieţui în necinste. 

Ar trebui dar, cu atît mai uşor, să asculţi de cererea mea şi să 
te rupi de orice plăcere trupească. Nu cred, într-adevăr, ca un bărbat 
de 70 de ani să locuiască în chip pătimaş cu o femeie, iar dacă am ho- 
tărît ceea ce am hotărît, aceasta nu-i pentru că s-ar fi săvîrşit într-adevăr 


4. Indicţionul era o perioadă de 15 ani, introdusă pentru prima oară, in Impe¬ 
riul Bizantin, la 3 sept. 312, de către Constantin cel Mare, iar pe linie bisericească, 
pentru durata păstoririi Sfîntului Vasile, primul an începea la data de 1 sept. 372 
fi se încheia la 31 aug. 374. 

5. Nu degeaba spunea despre Sfîntul Vasile un teolog de acum cîteva decenii, 
că el a fost în primul rînd un bărbat cu harul conducerii, al disciplinei (P. Allard, 
Basile, «Dict. de Thăol. cath. 2, 445). 

1. Altă meteahnă, din vremea aceea, a unor clerici era cohabitarea cu femei 
sub acelaşi acoperămînt (feminae subintroductae), lucruri care provocau sminteală in 
rlndurile credincioşilor, preotul Grigorie a protestat, spunînd că a menţinut femeia 
numai pentru ca să-l îngrijească la bătrînete. (El avea 70 de ani, după unele ma¬ 
nuscrise, doar 65 de ani). Totuşi, Sf. Vasile a cerut îndepărtarea femeii. 

2. Con. 3 de la Niceca, reluat şi de canoanele 5 trulan şi 22—23 de la sin. VII 
ecumenic. 

vreo faptă ruşinoasă, cl pentru că am învăţat de la Apostoli să nu dăm 
fratelui prilej de poticnire sau de sminteală 3 . 

Ştim că dacă unii se poartă într-un chip ireproşabil într-o astfel de 
împrejurare, alţii în schimb vor găsi şi într-o astfel de purtare prilej de 
păcat. Iată de ce am hotărît, potrivit poruncii date de Sfinţii Părinţi, să 
te desparţi de această femeiuşcă. 

Şi atunci de ce mai învinuieşti pe horepiscop şi mai pomeneşti şi de 
o veche duşmănie ? De ce îmi bagi de vină că urechile mele ar fi puse 
numai s-asculte calomnii în loc să te învinuieşti însuţi că nu poţi îndura 
să te lipseşti de tovărăşia acestei femei ? Alungă-o de la tine şi trimite-o 
la mînăstire ! Locul ei să fie la un loc cu fecioarele şi lasă-te slujit de 
bărbaţi «pentru ca din pricina voastră numele lui Dumnezeu să nu fie 
hulit între neamuri» 4 . Cită vreme, însă, te încăpăţînezi să nu faci aşa,, 
oricîte mii de lucruri ai putea scrie, ele nu-ţi vor ajuta la nimic : vei 
muri în munci şi vei da seama înaintea Domnului despre nepăsarea ta. 
Iar dacă fără să te fi îndreptat vei persista să mai slujeşti la altar, vei 
fi afurisit de tot poporul, iar cei care te vor acoperi vor fi excomunicaţi 
de întreagă Biserica. 


EPISTOLA 56 
Lui Pergamios 1 

Epistolă scrisă la începutul episcopalului 

D n fire sînt înclinat să uit şi la aceasta se mai adaugă şi o mulţime 
de treburi care se răsfrîng şi asupra firii mele bolnăvicioase. De aceea, 
cu toate că nu-mi aduc aminte să fi primit de la Domnia Ta vreo scri¬ 
soare, sînt convins totuşi că mi-ai scris, fapt pentru care nu cred că ai 
fi putut spune minciuni. Dar dacă atunci n-am răspuns, nu eu voi fi fost 
de vină, ci cel care nu mi-a cerut să-i răspund. Acum însă pleacă de la 
mine această scrisoare care cuprinde şi o scuză pentru trecut, dar, în 
acelaşi timp, ea transmite şi un prilej pentru o a doua epistolă. Drept 
aceea şi cînd îmi vei scrie, să nu ai sentimentul că ai început un nou 
curs de scrisori, ci că te plăteşti de ceea ce eşti dator pentru scrisoarea 
de faţă. Pentru că, cu toate că epistola mea ar fi un răspuns la o scrisoare 
anterioară, întrucît ea întrece măsura cu mult mai mult decît dublă, va 
sluji totuşi ca răspuns şi la cea dintîi scrisoare. 

3. Rom. 14, 13. 

4. Rom. 2, 24. 

3. Prin subtilităţi sofistice, dar elegant combinate, Sfîntul Vasile scrie probabil 
umw fost coleg de şcoală, îndemnîndu-1 prieteneşte la corespondenţă regulată. 

Vezi la ce sofisticării ne sileşte lenea ? Dar tu, Excelenţă, să nu mai 
formulezi în fraze scurte acuzaţii mari, faţă de care nu există altele 
mai rele, întrucît uitarea prietenilor şi dispreţul bazat pe putere le în¬ 
trece pe toate celelalte la un loc. Intr-adevăr, dacă nu ne iubim unii 
pe alţii, cu toată porunca Mîntuitorului, noi nu mai avem altă însuşire 
după care ne-ar cunoaşte cineva 2 , iar dacă sîntem plini de înfumurare, 
de cugetare deşartă şi de trufie, atunci mintea ni se întunecă şi nu mai 
scăpăm de sub osînda diavolului. De aceea, dacă te-ai folosit de acele 
cuvinte, întrucît aveai astfel de păreri despre mine, roagă-te să mă las 
de răutatea pe care ai băgat-o de seamă în purtările mele, iar dacă 
limba Ta a ajuns, poate fără să-şi fi dat seama, la astfel de cuvinte, să 
ne mîngîiem unul pe celălalt şi să rugăm bunătatea Ta să aducă mărtu¬ 
ria faptelor. 

Şi să ştii bine acest lucru : necazul de acum mi-a slujit drept prilej 
pentru a ne face mai smeriţi. Oricum, numai atunci te voi uita cînd nu 
vom mai vrea să ne cunoaştem. De aceea să nu laşi vreodată ca ocupa¬ 
ţiile Tale să devină prilej de suferinţă şi de obişnuinţă rea. 


EPISTOLA 57 

Către Meletie, episcopul Antiohiei 1 
Scrisă in toamna anulni 371 

Dacă Cuvioşia Ta ar putea să-şi dea seama cam cît de mare e bucu¬ 
ria ce-mi face ori de cîte ori îmi scrii, atunci sigur că n-ai lăsa să treacă 
nici un prilej să nu-mi trimiţi vreo epistolă, ba le vei şi provoca, înţe- 
legînd astfel de prilejuri, întrucît ştii ce răsplată pregăteşte Atotbunul 
Dumnezeu pentru astfel de cazuri de întărire sufletească a celor întris¬ 
taţi. Aici toate sînt pline de suferinţe, aşa încît singurul refugiu 
din astfel de nepăsări este gîndul la Prea Cuvioşia Ta, pe care con¬ 
tactul cu epistolele Tale, pline de multă înţelepciune şi har, îl fac totuşi 
vioi. De aceea, ori de cîte ori pun mîna pe o epistolă de a Ta, mă uit 

2. loan 13, 35. 

1. în calitatea lui de arhiepiscop, Vasile primea şi trimitea scrisori tuturor, chiar 
şi celor care nu se bucurau că le-a venit un superior tînăr. Dar el ţinea contact cu 
aproape toţi ierarhii timpului, fie din Răsărit, fie din Apus. întrucît schisma din Antio- 
hia dura de aproape 30 de ani, e lucru firesc ca legăturile Sf. Vasile cu acest scaun să 
fie din cele mai statornice. Aceasta e prima epistolă adresată epicopului Meletie, care 
petrecea în exil în ţinuturile muntoase ale Armeniei Mici, deci oarecum în apropiere 
de provincia Pont, unde a copilărit Sf. Vasile. 

mai întîi cit e de Jungă : ea-mi este cu atît mai dragă cu cît trece peste 
mărimea obişnuită a epistolelor. Apoi, pe măsură ce încep să o citesc 
mă bucur de fiecare cuvînt pe care-1 întîlnesc ,• în schimb, cu cît mă 
apropii de sfîrşitul ei, mă întristez. Iată cîtă desfătare gust chiar şi nu¬ 
mai din cititul epistolelor Tale ! Şi aceasta pentru că bunătatea care se 
desprinde din inima Ta e mereu prisositoare. 

Iar dacă mă voi învrednici, prin rugăciunile Tale, ca atîta vreme 
cît voi trăi pe pămînt să ne şi întîlnim vreodată faţă către faţă, ca să iau 
prin viu grai hrană folositoare din învăţăturile Tale, atît pentru viaţa 
aceasta, cît şi pentru cea viitoare, acest lucru îl voi preţui ca pe cel 
mai mare dintre bunuri şi-l voi socoti ca semn al bunăvoinţei lui Dum¬ 
nezeu faţă de mine. Şi am şi realiza această dorinţă dacă ne-am comporta 
între noi ca fraţi adevăraţi şi iubitori. 

Şi ca să nu mai consemnez şi în scris aceste propuneri, iată le-am 
spus verbal fratelui Teofrast, ca să le relateze el cu de-amănuntul 
Cuvioşiei Tale. 


EPISTOLA 58 

Către fratele Grigorie (de Nyssa) 

Scrisă în anul 371 

Oare în ce chip să mă bat cu tine prin scrisori ? Cum să le atribui 
numai naivităţii tale ? Spune-mi, cine cade de trei ori una după alta în 
aceleaşi curse ? Cine cade de trei ori în aceeaşi plasă ? Nici o fiinţă lip¬ 
sită de minte nu poate face aşa ceva ! Tu ai compus o primă scrisoare 
şi tu singur mi-ai prezentat-o ca şi cum ea ar fi fost scrisă de prea ve¬ 
neratul episcop, unchiul nostru comun \ inducîndu-mă astfel în eroare 
pentru motive pe care eu nu le înţeleg. Am primit-o, totuşi, ca pe o scri¬ 
soare a episcopului, deşi adusă de tine. De altfel, de ce n-aş fi primit-o ? 
Am arătat-o mai multora dintre prietenii mei, fiind copleşit de bucurie, 
şi mulţumeam pentru asta lui Dumnezeu. înşelăciunea a fost descope¬ 
rită abia în clipa cînd episcopul însuşi mi-a spus cu gura lui că nu el 
a scris-o, fapt care ne-a făcut pe amîndoi să ne înroşim de ruşine. Aş 
fi preferat să se deschidă atunci pămîntul şi să mă înghită, aşa acoperit 
de necinstea minciunii şi de necinstea înşelăciunii. 

Mai tîrziu mi s-a adus şi a doua scrisoare trimisă, chipurile, de 
acelaşi episcop, de astădată prin intermediul slujitorului tău Asterios. 

1. Cu numele tot Grigorie. 


15 — Sfintul Vaslle col Mare 

Dar nici aceasta n-o trimisese unchiul, pentru că el însuşi a protestat 
in fa{a Prea Sfinţitului Antim 2 , cum mi-a confirmat-o el însuşi. 

După aceea a sosit şi a treia scrisoare pe care mi-a adus-o un al 
treilea, Adamantios. 

Cum ar trebui privite scrisorile trimise de tine şi de ai tăi ? Aş fi 
dorit să am inimă de piatră, ca să nu-mi mai amintesc nici de cele tre¬ 
cute, dar nici să simt prezentul, pentru ca, cu ochii în pămînt, să îndur 
ţoale loviturile ca un dobitoc. Ce fel de minte slabă poate fi aceea care, 
după prima şi după a doua greşeală, îi dă drumul tot necontrolat şi la 
a treia ? 

Dacă am scris aşa, am făcut-o cu scopul de a te mustra pentru nai¬ 
vitatea ta 3 , care, după cum judec eu, se va fi potrivit poate cu creştinii 
simpli din alte împrejurări, dar în timpurile de fată nicidecum ; de aceea, 
cel puţin pe viitor, să te fereşti de a mai face aşa ceva, iar pe mine să 
ma cruţi pentru că trebuie să ţi-o spun deschis — în astfel de cores¬ 
pondenţe faci impresia unui slujitor, care nu-i vrednic de nici o încre¬ 
dere. Aşadar, oricine ar fi fost autorii scrisorilor, fiecăruia li s-a răspuns 
după cuviinţă. 

Deci, fie că m-ai pus tu din nou la încercare, fie că ai primit de 
fiecare dată epistola de la episcop şi mi-ai trimis-o, răspunsul îl ai acum. 
In orice caz, tu ar trebui să ai alte preocupări în vremurile acestea, pen¬ 
tru că tu eşti fratele meu, care nu poate uita legăturile fireşti dintre 
noi şi care nu poţi vedea în mine un duşman : într-adevăr, noi am in¬ 
trat într-o viaţă care ne macină trupul şi ne chinuie sufletul în aşa mă¬ 
sură încît întrece puterile noastre. Şi pentru că şi tu ai intrat în acelaşi 
fel de luptă, va trebui de aici înainte să-mi stai şi tu într-ajutor şi să 
participi altfel la problemele noastre bisericeşti 4 . Scriptura spune doar 
că «In nenorociri prietenul ţi-e ca un frate» 5 . 

Iar dacă într-adevăr prea sfinţii episcopi acceptă o întrevedere cu 
mine, atunci să-mi fixeze un loc şi un timp precis şi să-mi trimită oa¬ 
meni care să mă invite. Dar după cum nu evit să merg să mă înitîlnesc 
cu unchiul nostru, tot aşa dacă invitaţia nu se face după procedura cu¬ 
venită, nu voi accepta să merg. 

2. Episcop de Tiana, un om foarte ambiţios, care va cauza multe supărări Sfîntului 
Vasile. A se vedea de pildă epistola nr. 121. 

3. Naivitatea stratagemei Sfîntului Grigorie a ajutat totuşi la împăcarea unchiu¬ 
lui său cu fratele Vasile, cum reiese din următoarele două epistole. 

4. Se ştie că în acelaşi an (371) au fost hirotoniţi, oarecum cu sila, cei doi 
Grigorie (de Nyssa şi de Nazianz) ca să stea şi mai mult în ajutor Sfîntului Vasile in 
luplii împotriva arienilor. 

I'ilclc 17, 17. 

EPISTOLA 59 
Către unchiul Grigorle 
Scrisă cam în anul 371 

«Am tăcut, dar oare veşnic voi tot tăcea şi voi răbda» 1 şi pe mai 
departe să se întărească împotriva mea pedeapsa insuportabilă a tăcerii, 
fără ca eu să scriu şi dumneata să mi te adresezi ? întrucît am stăruit 
pînă acuma în această întunecată hotărîre, cred că mi se potrivesc şi mie 
de acum cuvintele proorocului : «Răbdat-am ca femeia care aşteaptă să 
nască» 2 . Tot timpul am dorit ori întîlnire, ori discuţie, dar se vede că, 
din pricina păcatelor mele, de nimic nu m-am învrednicit. Intr-adevăr, 
nu-mi pot închipui care să fie pricina întîmplărilor la care sîntem mar¬ 
tori, decît că rămîn convins să ispăşesc vechile păcate izvorîte din des¬ 
părţirea de dragostea Ta. Şi dacă pot folosi acest cuvînt «despărţire», 
cînd vorbesc de tine, în înţelesul în care e cu putinţă să te desparţi de 
cineva ca de un prim venit, atunci cu atît mai mult doare acest cuvînt 
cînd mă gîndesc la noi, căci Tu mi-ai fost de la început ca un al doilea 
tată. 

Dar acum păcatul, care mă acoperă ca un nor gros, m-a făcut să nu 
înai înţeleg din toate acestea nimic, pentru că ţinînd seama că, în afară 
de supărarea pe care ne-o facem unul altuia, noi nu cîştigăm de aici 
nimic, atunci cum să nu atribui stările de faţă propriilor mele slăbiciuni ? 
Şi dacă păcatele mele sînt cauza celor întîmplate, fie ca din clipa 
aceasta să înceteze amărăciunea mea ; şi dacă în această privinţă s-a 
urzit şi un complot, atunci iată că el şi-a dat roadele din plin faţă de ce 
s-a plănuit, căci nu de scurtă durată 3 a fost această pierdere. De aceea 
fiindcă nu mai puteam răbda, iată că am ridicat eu cel dintîi glasul, ru- 
gîndu-te să-ţi aduci aminte şi de mine şi de Tine, Tu care, mai mult decît 
o rudenie oarecare, tot timpul mi-ai fost ca un protector şi care iubeşte 
de acum acest oraş oarecum şi pentru mine, în loc să te înstrăinezi de 
el din pricina mea. 

II 

Or, «dacă este vreo mîngîiere în Hristos, de este vreo părtăşie a 
duhului, dacă e vreo voire bună a dragostei, atunci împlineşte-mi rugă¬ 
mintea» 4 : pune capăt întristării şi dă-mi de acum încolo temei de bucu- 

1. Isaia 42, 14. 

2. Isaia 42, 14. 

3. ^ P. Hristu (op. cit., I, 93} crede că supărarea dintre unchi şi nepot va fi durat 
doai cîteva luni. In schimb, cu alt unchi, Atarvios, episcop în Neocezareea, relaţiile 
vor rămîne aprinse toată viata, oricîtă strădanie va depune Sfîntul Vasile (Cf ep 
204, 207, 210. Pînă la urmă acest bătrîn înrăit va trece la erezia sabeliană) 

4. Filip. 2, 1—2. 

rio, îndrumlndu-nc> Tu însuţi pe toţi, iar nu mergînd pe urmele altuia 
care a greşit ! Pentru că prin nimic nu se manifestă adevărata fire a 
omului atît de mult ca prin strădaniile lui de pace şi de blîndeţe. S-ar 
cădea, dar, ca prin calităţile pe care le ai să atragi şi pe alţii spre tine 
însuţi şi să îngădui să vină în juru-ţi toţi cei ce vor să le dai din bună¬ 
tatea firii Tale un fel de miros de bună mireasmă. Căci chiar dacă şi 
acum se mai simte o oarecare împotrivire, nu peste mult se vor vedea 
şi roadele păcii. Dar atîta vreme cît, din pricina dezbinării dintre noi, 
vor avea loc defăimări, de bună seamă că bănuielile vor creşte şi se 
vor înmulţi fără încetare. 

De aceea, dacă nu-i frumos ca ceilalţi să mă ignoreze, atunci cu atît 
mai puţin frăţia Ta. Şi dacă greşim într-o privinţă oarecare, ne putem 
îndrepta dacă ne vom fi atras reciproc atenţia. Dar aşa ceva nu-i cu 
putinţă pînă nu ne întîlnim. In schimb, dacă nu am făcut nici un rău, 
atunci de ce sînt încă urgisit ? Iată ce aş spune pentru a mă apăra. 

III 

Căci ce anume ar putea spune despre ele însele Bisericile care n-au 
nici ele nici un cîştig de pe urma dezbinărilor noastre, mai bine să nu 
vorbim. Eu nu întrebuinţez acest limbaj ca să mîhnesc şi mai mult, ci 
ca să pun capăt mâhnirii. Dar inteligenţei Tale nu numai că nu ţi-a tre¬ 
cut nimic neobservat, ci ai putea afla în cuget posibilitatea de a spune 
altora lucruri şi mai mari şi mai deosebite decît ne-am putea noi închipui, 
pentru că ai prevăzut pierderile acestea care au căzut pentru Biserici şi 
ştiu că te întristezi mai mult decît noi, ca unul care ai fost învăţat de 
Domnul să nu dispreţuieşti nici măcar lucrurile cele mai mărunte. Or, 
astăzi pericolul nu se mărgineşte numai la un om sau la doi, ci oraşe 
şi popoare întregi au ajuns să pătimească de pe urma supărărilor dintre 
oameni. Ce este nevoie să popularizăm zvonul că aş fi surghiunit dincolo 
de graniţele ţării ? 5 Ar fi mai bine să dai dovadă de mărinimie şi să laşi 
pe seama altuia pofta de ceartă, ba, dacă s-ar putea, să le-o scoţi chiar 
din suflet şi să te ridici însuşi deasupra oricăror supărări. Răzbunarea 
e o însuşire a oricărui om ajuns la mînie, dar ca să ajungi să-ţi înfrînezi 
şi mînia proprie, aşa ceva ţine numai de Tine şi de cei care ţi se asea¬ 
mănă prin virtute. Numai aceea n-aş spune-o, anume că cel ice se su¬ 
pără pe mine, acela aruncă mînia asupra unui om care nu ne-a făcut 
nici un rău. 

r>. între altele, unchiul şi cei din jurul lui popularizaseră zvonul că — în ame¬ 
ninţările prefectului Modestos — Vasile e surghiunit peste graniţă. (!) 








scrisori 


229 


Aşadar, fie prin prezenţa Ta fizică, fie prin scrisoare, prin invitaţia 
de a te vedea aici sau în orice fel vei voi-o, mîngîie-mi sufletul. Dorinţa 
mea este să te arăţi în Biserică, pentru ca să mă uşurezi şi pe mine şi 
poporul prin predicile Tale înălţătoare. Dacă aşa ceva e cu putinţă, 
atunci cu atît mai bine ; iar dacă hotărăşti altceva, voi primi şi aceasta 
numai să-mi faci bucuria să mă încunoştiinţezi ce ai hotărît. 


EPISTOLA 60 
Către unchiul Grigorie 

Scrisă în anul 371 

Şi pînă acum era o plăcere cînd îmi vedeam fratele. De ce ar fi altfel, 
din moment ce e fratele meu, şi încă ce frate ? Acum de curînd, cînd m-a 
cercetat, m-am bucurat tot aşa de mult, fără să-mi fi scăzut afecţiunea 
faţă de el. O ! de nu s-ar mai întîmpla niciodată să ajung să-mi uit do 
rude şi să mă lupt cu cei apropiaţi ai mei ! In schimb, în suferinţele mele 
trupeşti, pe lingă care se adaugă şi destule dureri sufleteşti, am privit 
ca o mîngîiere prezenţa acestui om, iar scrisoarea, pe care mi-a adus-o 
din partea Prea Sfinţiei Tale, m-a umplut de bucurie 1 . Căci de mult timp 
doream să vină numai şi numai pentru că nu voiam să se mărească şi 
mai mult istoria întunecată a vrajbei dintre două rude apropiate, vrajbă 
przită spre bucuria vrăjmaşilor noştri, spre supărarea prietenilor şi mai 
ales a lui Dumnezeu, în timp ce Domnul ne-a cerut să ne iubim între 
noi, ca semn că sîntem ucenicii Lui 2 . De aceea, răspunzîndu-ţi, mă simt 
îndatorat să te rog să înalţi rugăciuni pentru noi, iar pe viitor să porţi 
grijă de mine ca de o rudă apropiată ce-ţi sînt. 

Cît despre evenimentele care se petrec acum şi pe care din pricina 
neştiinţei mele nu le pot înţelege, m-am hotărît să socot ca adevărat 
cam ceea ce vei binevoi să-mi înfăţişezi. 

Dar ar trebui să rînduim să ne întîlnim într-un loc anumit şi la o 
dată precisă, pentru a rîndui şi restul problemelor. Aşa încît dacă vei 
vrea într-adevăr să cobori pînă la nevrednicia mea să-mi împărtăşeşti 
vreo vorbă în acest sens, fie numai mie, fie şi în prezenţa altora, voi 
asculta, pentru că m-am hotărî^ odată pentru totdeauna, să te servesc 

1. Epistola nr. 60 confirmă primirea unui răspuns de împăcare din partea un¬ 
chiului. Sf. Vasile recunoaşte totodată că a fost prea dur fată de fratele lui. tn alte 
două epistole (nr. 170, 171), nu va mai vorbi despre «naivitatea», ci despre «nevino¬ 
văţia» Sfintului Grigorie. 

2. Ioan 13, 35. 

cu dragoste şi să fac în toate privinţele ceea ce îmi vei scrie, spre mă¬ 
rirea lui Dumnezeu. 

Cît despre Prea Cucernicul fratele meu, eu n-am vrut să-l silesc 
să-mi spună nimic prin viu grai, pentru că pînă în clipa aceea vorba lui 
n-a fost confirmată de faptă 3 . 


EPISTOLA 61 

Către Atanasie, 
episcopul Alexandriei 

Scrisă în anul 371 

Am citit epistola Cuvioşiei Tale, în care exprimi supărarea pentru 
atitudinea acestui bărbat fatal, guvernatorul LibieiL Şi am deplîns chiar 
şi patria noastră, care e mama şi educatoarea unor astfel de nenoro¬ 
ciri, dar am deplîns şi vecina noastră Libia, care gustă şi ea din relele 
noastre deosebite, ca una căreia i-a fost hărăzit acum un bărbat cu suflet 
de fiară, care se traduce prin cruzime şi desfrînare. Aşa era şi înţelep¬ 
ciunea despre care se spune la Ecclesiast: «vai ţie, cetate, al cărei îm¬ 
părat este tînăr —— şi ceea ce e şi mai rău -—- boierii tăi nu mănîncă de 
seara» 2 , ci se întind la desfrîu pînă spre amiază, atacînd nebuneşte şi pe 
soţiile altora mai grosolan decît dobitoacele. Pe un astfel de om îl aş¬ 
teaptă biciul dreptului judecător, ca să-l măsoare cu aceeaşi măsură cu 
care a asuprit el pe sfinţii Lui. 

Din epistola Cuvioşiei Tale s-a făcut cunoscut şi în Biserica noastră 
că toţi va trebui să ne ferim de acel om şi să nu avem comun cu el nici 
foc, nici apa şi nici adăpost, dacă o osîndă comună şi unanimă ar mai 
putea fi de vreun folos unor oameni atît de bolnavi sufleteşte. Ca să se 
vadă caracterul lui nelegiuit e destul să se citească în toate ţinuturile 
epistola Ta. în orice caz eu nu mă voi lăsa să nu le-o arăt tuturora, atît 
rudelor, cît şi străinilor. Oricum, chiar dacă pedepsele nu-1 ating curînd, 
ca pe Faraon, cîndva, mai tîrziu, tot îi va veni o grea şi dureroasă 
pedeapsă. 

3. Aluzie la stratagema «falselor» scrisori. 

1. Aceasta e prima dintre scrisorile trimise «Părintelui Ortodoxiei», Sfîntului 
Atanasie cel Mare, pe care Sfîntul Vasile voia să-l cîştige pentru planul lui general 
de combatere a arianismului. Din epistolă se desprinde curajul deosebit al Sf. Vasile, 
demn de modul în care va înfrunta pe prefectul Modestos. Tonul şi mai îndrăzneţ al 
scrisorii provine şi din faptul că guvernatorul Libiei, care se dovedeşte a fi şi el 
un aprig sprijinitor al arienilor, era de origine tocmai din Capadochia. 

2. 10, 10 (ed. 1914). 

Către Biserica din Parnassos 

Scrisă In anul 371 

Urmînd vechiului obicei, care s-a încetăţenit în urma unei îndelun¬ 
gate aplicări, şi dovedindu-vă dragoste întru Dumnezeu, pe care v-o 
aducem ca pe o dovadă de rod al Duhului, cercetăm pe Cuvioşiile Voas¬ 
tre, cu această scrisoare, luînd parte cu voi împreună la mîhnirea care 
v-a lovit şi în îngrijorarea pentru lucrurile care vă stau în faţă. 

Cît despre cele care Vă mîhnesc, zicem numai atîta că e un prilej 
de a lua seama la poruncile Apostolului şi «să nu vă întristăm, ca şi cei 
ce n-au nădejde» 1 , dar nici să nu arătăm nesimţire pentru tot ce se în- 
tîmplă, ci, dimpotrivă, şi noi să luăm parte la pierderea care s-a abătut 
asupră-ne, să nu ne clătinăm din pricina tristeţii, ci să fericim pe păstor 
pentru sfîrşitul pe care l-a avut, părăsind viaţa la bătrîneţe înaintată şi 
plecînd să se odihnească în cea mai înaltă cinste pe care o poate da 
Dumnezeu. 

încolo, n-avem decît să vă sfătuim că se cade ca, lăsînd la o parte 
orice întristare, să dobîndiţi stăpînire de sine şi să luaţi asupra Voastră 
grija de treburile Bisericii, încît Bunul Dumnezeu să poarte de grijă de 
turma Lui şi să vă dea păstor după dorinţa Lui, ca să Vă pască cu în¬ 
ţelepciune 2 . 


EPISTOLA 63 

Către guvernatorul Neocezareei 1 

Scrisă în anul 371 

«Pe bărbatul înţelept, dacă ar locui într-o ţară îndepărtată şi chiar 
dacă ochii mei nu l-ar vedea niciodată, tot prieten l-aş socoti», aşa spu¬ 
nea tragedianul Euripide. Iată de ce, dacă zicem că sîntem prieteni şi 
cunoscuţi unul cu altul, cu toate că încă nu ştiu să ne fi întîlnit faţă 
către faţă, pentru a mă fi bucurat să cunosc pe un dregător de atît de 

1 .1 Tes. 4, 13. 

2. Aşezat pe malul rîului Halis, oraşul Parnassos (din eparhia Capadochiei) şi-a 
pierdut păstorul, pentru care Sf. Vasile îi mîngîie, îndrumîndu-i să fie cu grijă să-şi 
aleagă un episcop ortodox, opunîndu-se arienilor care fac presiuni ca să-şi pună 
unul de al lor. Bănuielile ierarhului s-au împlinit în persoana lui Ipsis, care, după 
scurt timp, în a. 373 a fost detronat tot de arieni, fiind înlocuit cu Ecdicos. 

1. Fără să linguşească, dar cu multă elegantă la scris, precum şi cu multă con¬ 
descendenţă faţă de mai-marii zilei, Sf. Vasile prezintă în epistola aceasta un model 
al genului. Reprezentînd drept motto un vers din Euripide ( Fragmente , ed. Nauck, 
nr. 902), în legătură cu prietenul care, chiar dacă e departe (la Neocezareea), tot 
prieten rămîne, ierarhul nostru felicită pe noul guvernator cu ocazia instalării lui. 

mure prestigiu, Te rog să nu socoţi aceste cuvinte ale mele drept lingu¬ 
şiri'. Avem oricum ca mijlocitor al prieteniei noastre renumcle, caro 
proclamă cu glas tare vredniciile Domniei Tale înaintea tuturor oame¬ 
nilor. Oricum, după ce am ajuns să cunosc pe prea vrednicul Elpidios -, 
aveam credinţa că Te cunosc tot aşa de bine şi pe Dumneata şi mă simt 
cucerit cu totul, ca şi cînd Te-aş fi vizitat de multe ori şi ca şi cînd o 
lungă experienţă a vieţii m-ar fi ajutat să-ţi cunosc de mult calităţile 
excepţionale pe care le ai. Omul amintit — Elpidios — n-a încetat să-ţi 
descrie, una cîte una, calităţile cu care eşti împodobit : mărinimia sufle¬ 
tului, distincţia sentimentelor, blîndeţea manierelor, experienţa vieţii, 
judecata pătrunzătoare, seriozitatea gîndirii, voioşia temperată, puterea 
cuvîntului şi toate pe care le-a enumerat cînd a stat de vorbă cu mine, 
dar' pe care eu nu le pot înşira fără să lungesc peste măsură textul epis¬ 
tolei. Oricum, am putea oare să nu avem drag un astfel de om ? Cum 
m-aş putea opri să nu-mi arăt prin strigăte de bucurie emoţia sufletului 
meu ? Primeşte, dar, prea onorate domn, salutul ce ţi se înfăţişează ca 
o expresie a unei prietenii adevărate şi sincere, căci felul meu de a fi 
o departe de orice linguşire slugarnică. înscrie numele meu între prie¬ 
teni, iar prin scrisori mai dese fă-mă să-ţi cunosc şi fiinţa, mîngîindu-mă 
chiar şi pentru că nu Te avem faţă către faţă. 


EPISTOLA 64 
Către Hesichios 1 
Scrisă în anul 371 

Multe erau, încă de la început, cele care mă legau de vrednicia Ta, 
îndeosebi dragostea noastră comună faţă de învăţătura care a fost răs- 
pîndită în mai multe locuri de către cei care o ştiu din experienţă, pre- 
c um şi vechea noastră prietenie cu acel minunat bărbat care este Te- 
renţiu. Dar cînd a sosit cel care este în toate privinţele cel mai bun şi 
care-i cel mai vrednic de titlul de prieten, prea cinstitul frate Elpidios, 
şi cînd a descris amănunţit toate calităţile Tale nobile (pentru că în- 

2. Fost guvernator în Neocezareea, Elpidios a fost transferat ca asesor al lui 
Tlieraios în capitala Capadochiei. 

1. Hesihios, fost coleg de şcoală al Simţului Vasile, ajuns acum mare dregător 
împărătesc, era atît de mult apreciat chiar şi de o rudă a împăratului (corniţele 
Teren ţiu, adeseori pomenit în aceste scrisori (ep. 99, 105, 214, 215, 216) şi de gu¬ 
vernatorul adjunct al Capadochiei, Elpidios (ep. 63, 78, 231), îneît e invitat să cultive 
corespondenţă prietenească. E intr-adevăr uimitor ce tact şi cită deschidere sufle¬ 
tească a dovedit acest ierarh pînă şi în cercurile cele mai neaşteptate ale societăţii 
contemporane lui. 

tr-iidc'viir i> şl col mhl Capabil de a deosebi virtutea omului şi s-o caracte¬ 
rizeze prin cuvinte), el a aprins în mine o dorinţă atît de mare faţă de 
Domnia Ta, încît îmi exprim dorinţa de a Te vedea cîndva în vechiul 
nostru cămin, pentru ca să ne desfătăm de calităţile Tale, nu numai prin 
auzite, ci şi prin cunoaştere personală. 


EPISTOLA 65 
Către Atarvios 1 
anul 371 

Care va fi sfîrşitul tăcerii, dacă eu, provocîndu-mă, Ia vechimea 
vîrstei, aştept să începi Tu cel dintîi cu salutările, pe cînd dragostea Ta 
doreşte să stăruie şi mai multă vreme într-o decizie păgubitoare de a 
nu intra în comuniune ? 

Incit mă priveşte, socotind că atunci cînd e vorba de iubire o în- 
frîngere valorează cît o biruinţă, mărturisesc că în această luptă a Ta 
eu recunosc că ai dreptate să crezi că'm-ai biruit, aşa încît încep să 
scriu eu cel dintîi, pentru că ştiu că «dragostea toate le nădăjduieşte, 
toate le rabdă», «nu caută ale sale» şi pentru aceasta «niciodată nu 
cade» 2 . Căci cel ce se pleacă din dragoste înaintea aproapelui, acela 
hu e deloc de dispreţuit. Aşa încît şi Tu, arătînd de acum înainte prima 
roadă a Duhului : iubirea, să înlături tonul posomorit al oamenilor mî- 
nioşi, pe care-1 arăţi faţă de mine, prin tăcerea Ta, şi să-ţi sădeşti în 
ihimă veselie şi pace faţă de fraţii tăi de aceeaşi credinţă, precum şi 
Silinţă şi grijă pentru buna păstrare a Bisericilor Domnului. Căci tre¬ 
buie ştiut că dacă nu preluăm asupra noastră lupta pentru Biserici, la fel 
cu cea pe care o au cei care se împotrivesc învăţăturii ortodoxe, ca să-i 
doborîm şi să-i nimicim cu totul pe vrăjmaşi, nici o piedică nu va mai 
Sta în calea pieirii adevărului după ce acesta va fi biruit de cei răi. 
De aceea, să ne angajăm şi noi să-i osîndim cumva, întrucît nici noi 
n-am arătat o grijă sporită pentru unirea Bisericilor cu toată silinţa şi 
neîntîrzierea, pentru buna înţelegere dintre noi şi pentru împăcarea voin¬ 
ţelor fiecărora. 

Te rog, aşadar, să-ţi îndepărtezi din suflet orice gînd că n-ar mai fi 
nevoie să mai păstrăm comuniune cu alţii. 

1. Această ciudată persoană, Atarvios, episcop al Neocezareii, era rudenie cu 
Sf. Vasile, dar va face mult sînge rău marelui arhiepiscop, care voia să împace pe 
artodocşi cu arienii (A se vedea epistolele 59 şi 60). în realitate Atarvios se va arăta 
duşmănos pînă ia capăt (vezi epistolele 204, 207, 210 etc.). Oricîtă bunăvoinţă li 
arăta nepotul, unchiul nu voia să cedeze. 

2. I Cor. 13, 5 i 7 t 8. 

Ca să te rupă pu Tine însuţi de legătura cu fraţii nu-i o însuşire a 
omului care trăieşte după principiul dragostei şi care zice că împlineşte 
porunca lui Hristos. Buna Ta intenţie să nu uite şi aceea că nenorocirea 
războiului ne dă tîrcoale şi-şi va putea face uneori apariţia şi la noi, 
•dacă împreună cu alţii nu ne vom împotrivi atacurilor lui şi nu vom 
găsi şi noi oameni care să ia parte la durerea noastră, pentru că în vre¬ 
mea veseliei noastre ne-am adus şi noi partea de contribuţie la ajuto¬ 
rarea celor nedreptăţiţi. 


EPISTOLA 66 

Către Atanasie, episcop al Alexandriei 
Scrisă în anul 371 


I 

Nu cred că există cineva, pe care să-l doară atît de mult ca pe 
Cuvioşia Ta situaţia plină de tulburări în care se află Biserica creştină, 
pentru că, făcînd comparaţie între ceea ce a fost altădată şi ceea ce 
•este acum, singură Frăţia Ta poţi aprecia cit e de profundă schimbarea 
care s-a produs, aşa înclt să poţi trage concluzia că dacă lucrurile se 
vor înrăutăţi şi mai mult, atunci în scurtă vreme nimic nu va mai putea 
opri Biserica să se transforme în aşezămînt cu totul străin de chemarea 
ei 1 . Am stat adeseori şi m-am gîndit aşa : Dacă mie mi se pare că tre¬ 
burile merg atît de mizerabil, oare ce fel de păreri îşi va fi făcut unul 
care cunoaşte din proprie experienţă buna rînduială de altădată şi armo¬ 
nia dintre Biserici în privinţa problemelor de credinţă ? 

Şi fiindcă tocmai Prea Sfinţia Ta a fost atins în chipul cel mai greu 
de loviturile acestea, cred că şi partea cea mai mare de ajutor pentru 
îmbunătăţirea situaţiei Bisericii tot de la înţelepciunea Ta trebuie s-o 
aşteptăm. 


1. Se ştie că în sinodul ţinut în Alexandria în anul 362 s-a stabilit o formulă 
de împăcare între episcopii creştini, în sensul formulei «o fiinţă în trei ipostaze» 
şl că, chiar dacă nu se recunoaşte formal expresia «de o fiinţăp, e primit în comu¬ 
niune oricine acceptă divinitatea lui Hristos. Tot aşa se ştie că la început episcopul 
Meletie al Antiohiei semnase o formulă semiariană, dar că pe urmă a revenit la 
credinţa niceană. Din păcate, între timp, în Antiohia s-a creat o schismă care va 
dura de peste 30 de ani. A fost o mare durere faptul că Sf. Atanasie, marele campion 
ol ortodoxiei, intervenind în problema Antiohiei n-a reuşit să obţină nici un rezultat. 
Sf. Vasile preia şi el ştafeta de la Sf. Atanasie căutînd să ajute la lichidarea schismei 
antioliiene. Era firesc să spună că cel mai greu e faptul că s-au dezbinat ierarhi: 
Bisericii. Epistolele 66—69 au mai fost traduse şi de Pr. N. Petrescu (Mitropolia 
Banatului, 1979, p. 636—642). 

In ce mă priveşte, după cîte mă ajută puterea minţii de a înţelege 
lucrurile, eu am ajuns de multă vreme la concluzia că pentru Bisericile 1 
noastre singura scăpare ar fi dacă şi episcopii apuseni 2 ar fi de aceeaşi 
părere cu noi. Dacă ar arăta măcar atîta înţelegere faţă de altarele 
noastre cită au dovedit-o măcar cîtorva din cei ce au răspîndit învăţă¬ 
turi eretice în Apus, cred că ne-ar fi de mare folos tuturora, în primul 
rînd, pentru că cei de la cîrma statului ţin seama de părerile celor mulţi, 
iar în al doilea rînd, că mulţimile ne vor urma în acest caz fără ezitare. 

Şi cine oare ar fi mai potrivit să ducă la îndeplinire acest lucru dacă 
nu înţelepciunea Prea Sfinţiei Tale ? Cine altul ar putea pătrunde lucru¬ 
rile mai adînc şi să ne spună ce ar fi de făcut ? Cine ar fi mai destoinic să 
pună lucrurile în acţiune ? A mai arătat cineva înţelegere atît de mare 
faţă de durerile fraţilor ? Cine-i mai respectat în întreg Apusul decît că- 
Tunteţele Prea Sfinţiei Tale ? Mai lasă încă o dată drept moştenire nouă 
celor muritori amintirea nobilului suflet pe care-1 ai, Prea Sfinţite ! împo¬ 
dobeşte cu încă una din miile de lupte, pe care le-ai dat pentru apărarea 
dreptei credinţe ! Trimite la episcopii apuseni cîţiva delegaţi încercaţi din 
Biserica Prea Sfinţiei Tale, descrie-le stările apăsătoare de la noi, propu- 
ne-le vreo cale de scăpare, fii un nou Samuil pentru mîntuirea Bisericilor 
creştine, împărtăşeşte soarta popoarelor năpăstuite, oferă-le condiţii 
demne de pacificare, imploră harul lui Dumnezeu, doar, doar, se va în¬ 
dura să trimită Bisericii un semn de pace. Ştiu că scrisorile mele nu pot 
fi în stare să-ţi dea ultimul sfat pentru o cauză atît de măreaţă. Dar, pe de 
altă parte, mai ştiu că nici nu ai nevoie de altcineva care să te îmbăr¬ 
băteze, după cum nici luptătorii cei mai curajoşi nu aşteaptă aplauzele 
copiilor. Căci nu ne gîndim să dăm lecţii unui neştiutor, ci vrem doar 
Să-ţi împintenim rîvna ca să pui lucrurile în mişcare. 

II 

De altfel, şi în celelalte probleme ale Orientului îţi va fi de mare 
folos să colaborezi cu mai mulţi, iar în această privinţă va trebui să 
aştepţi pe cei din Apus. Dar în primul rînd e limpede că reglementarea 
Situaţiei din Biserica Antiohiei atîrnă tot de puterea de evlavie a Prea 
Sfinţiei Tale : în măsura în care vei reuşi să tratezi pe unii cu.îngăduinţă, 
iar pe alţii să-i îndemni la linişte, în aceeaşi măsură vei reuşi ca pînă 
la urmă să readuci prin bună înţelegere vigoarea de altă dată a Bisericii. 
Căci ştii mai bine decît oricare altul că, după pilda celor mai înţelepţi 
doctori, cînd e vorba de a aduce vindecarea, atunci trebuie să începi 

2. Planul Sf. Vasile ţintea într-acolo ca prin mijlocirea Sf. Atanasie să se recu¬ 
noască în Antiohia, ca episcop canonic, Meletie, eliminîndu-se Paulin care era recu¬ 
noscut de apuseni. 

mai întîi de la mădularele de primă importanţă. Or, dintre Bisericile 
lumii, care alta ar fi mai însemnată decît cea a Antiohiei ? îndată ce în 
această biserică se va fi reintrodus buna înţelegere, nimic nu va mai 
putea împiedica Biserica, odată ce capul ei s-a însănătoşit, sa ajungă 
la însănătoşirea întregului ei trup. Numai că, într-adevăr, metehnele din 
Biserica Antiohiei au nevoie de toată înţelepciunea şi înţelegerea evan¬ 
ghelică a Prea Sfinţiei Tale, pentru că ea-i dezbinată nu numai din pri¬ 
cina ereticilor, ci e măcinată şi de alte grupări creştine 3 . Iar reunifi- 
carea acestor partide şi strîngerea lor din nou într-un corp compact o 
poate face numai Acela care prin puterea Lui neînţeleasă poate face să 
crească din nou nervi şi carne chiar şi pe nişte oase uscate 4 . într-adevăr, 
mari lucruri săvîrşeşte Dumnezeu prin cei care sînt vrednici de El. 

Nădăjduim, aşadar, că şi aici rezolvarea unor probleme atît de 
grele cade tot în sarcina genialităţii Tale, liniştind poporul tulburat şi 
alungind dihonia dezbinării dintre ei prin aducerea tuturor la dragoste 
frăţească şi prin reîntronarea disciplinei bisericeşti. 


EPISTOLA 67 

Către Atanasie, 
episcopul Alexandriei 

Scrisă în anul 371 

în scrisoarea trecută am crezut că-i suficient dacă spun Prea Sfin¬ 
ţiei Tale că toată acea parte din poporul Antiohiei, care a păstrat încă 
învăţătura ortodoxă, trebuie să fie îndrumată la unire şi înţelegere, ur¬ 
ni înd astfel ca toţi cei care au fost pînă acum despărţiţi să caute să se 
unească laolaltă şi să recunoască de singur conducător pe prea iubitul 
nostru episcop Meletie L în acest scop, întrucît şi diaconul nostru Do- 
rotei 2 — care fusese utilizat în acest sens atît ca sol către apuseni, cît 
şi către Meletie — mi-a cerut să-mi expun şi eu cît mai deschis punctul 
meu de vedere în această problemă ; am socotit necesar să subliniez 
că în întreg Răsăritul 3 , Meletie este persoana cea mai bine văzută, cu 


3. In toate cele şase epistole adresate Sfîntului Atanasie (nr. 61, 66, 67, 69, 80, 
82) ca şi în alte două (nr. 132 şi 266) trimise urmaşilor Sfîntului Atanasie, care în¬ 
chidea ochii la 3 mai 373, Sfîntul Vasile urmărise acelaşi scop : de a obţine unanimi¬ 
tatea episcopilor răsăriteni şi apuseni pentru rezolvarea schismei antiohiene. 

4. Ie z. 37, 8. 

1. In epistola 66 Sfîntul Vasile a precizat planul de lucru al punerii de acord a 
episcopilor răsăriteni şi apuseni, în legătură cu schisma Antiohiei. 

2. Din epistola 66 reiese că presbiterul Dorotei s-a înfăţişat înaintea Sfîntului 
Atanasie şi i-a cerut să vină la Antiohia să acţioneze în acest sens. Dorotei era antio- 
hian şi a făcut servicii de legătură atît cu Atanasie, cît şi cu papa Damasus. 

3. Adică Asia Mică, Siria şi Palestina. 

care mă aflu în comuniune şi doresc în tot chipul să-l văd conducînd 
treburile Bisericii lui Dumnezeu din Antiohia, pentru că este ireproşabil 
în credinţă 4 , iar în conduita lui morală nimeni nu i se poate asemăna. 
De aceea putem spune că el este de fapt un fel de întîistătător al între¬ 
gului trup al Bisericii, pe cînd celelalte grupări sînt doar nişte mădu¬ 
lare rupte din acest trup. 

De aceea e nevoie şi, în acelaşi timp, de dorit, în toate privinţele, 
să unim în jurul acestui bărbat pe toţi ceilalţi, aşa cum pîraiele mici 
se adună în riuri mari. Pentru celelalte tabere, să se procedeze cu tactul 
necesar pentru ca să poată fi cîştigaţi şi ei, şi astfel să se înfrăţească 
tot poporul în chipul în care va găsi de folos înţelepciunea Ta în urma 
cunoscutei experienţe şi rîvne de care ai dat de atîtea ori dovadă. 

Desigur nu va scăpa neîntrecutei Tale înţelepciuni nici faptul ca 
şi apusenii de aceeaşi credinţă acceptă aceleaşi păreri, după cum măr¬ 
turiseşte şi epistola pe care ne-a adus-o fericitul Silvan 5 . 


EPISTOLA 68 

Către Meletie, 
episcopul Antiohiei 

anul 371 

Am voit, pînă acum, să reţin pe lingă mine pe preaevlaviosul frate 
Dorotei, subdiaconul, pentru ca trimiţîndu-1 abia după ce vom fi isprăvit 
lucrarea noastră, să facem cunoscut prin el, în amănunţime, Cuvioşiei 
Tale rezultatul lucrărilor. Întrucît le-am tot amînat de pe o zi pe alta, s-a 
pierdut multă vreme iar acum nemaiavînd altă ieşire din încurcătură, 
mi-a venit o idee despre ce anume ar fi de făcut şi am trimis pe numitul 
bărbat să caute pe Cuvioşia Ta şi să-ţi raporteze verbal totul, prezen- 
tînd şi părerea mea, aşa încît dacă ideile noastre vor părea folositoare, 
să se pună repede în lucrare de Cuvioşia Ta 1 . 

Vorbind cît mai pe scurt, la noi s-a încetăţenit părerea ca fratele 
Dorotei să meargă pînă la Roma, ca să îndemne pe unii din Italia să ne 
viziteze, venind pe mare, aceasta ca să nu se întîlnească cu cei care 
eventual i-ar fi putut împiedica. Pentru că am înţeles că cei puternici 

4. Duşmanii lui au contestat ortodoxia lui Meletie. 

5. Din păcate nu s-a fructificat acest gînd de a fi recunoscut Meletie titular, si 
Paulin să rămînă doar onorific. Apusenii au susţinut mereu pe Paulin. 

1. Rezolvarea schismei din Antiohia a fost unul din planurile cele mai statornice 
ale activităţii marelui ierarh capadochian. Se gîndea la convocarea unui sinod general, 
ori măcar la aducerea la unison, prin corespondenţă, a părerilor celor mai impor¬ 
tanţi ierarhi contemporani. Acest plan reiese clar din această epistolă. Tot pentru 
acest plan s-a adresat el şi Sfîntului Atanasie de Alexandria, Sfîntului Eusebiu de 
Samosata, episcopilor apuseni, inclusiv papei din Roma. 

de pe lîngă Curtea împărătească nu vor şi nu pot să cîştige interesul 
împăratului pentru cei exilaţi 2 , ci socot că ar fi un cîştig să nu vină 
aceştia, ca nu cumva să se producă ceva mai rău pentru Biserici. Dacă, 
aşadar, părerea aceasta pare a fi socotită folositoare şi de înţelepciu- 
ciunea Ta, V-aş ruga să întocmiţi epistole şi să redactaţi memorii în 
legătură cu care probleme şi cu cine anume să discute. Iar ca să aibă 
valoare epistolele să introduceţi oricum şi numele aderenţilor voştri, 
chiar dacă aceştia nu sînt de faţă. 

Aici aceste lucruri nu sînt încă sigure, pentru că a venit şi un 
oarecare Evipios, dar acesta încă nu şi-a dat pe faţă părerile. In orice 
caz ameninţă cu întrunirea aderenţilor atît din Tetrapolia Armeniei, cît 
şi din Cilicia 3 . 


EPISTOLA 69 

Către Atanasie, 
episcopul Alexandriei 
Scrisă în toamna anului 371 

I 

Părerea pe care o am de multă vreme despre Prea Sfinţia Ta se 
confirmă cu fiecare zi, ba pot spune că prestigiul ei creşte tot mai mult, 
după cum o dovedesc ultimele fapte. Căci în vreme ce majoritatea epis- 
copilor se mulţumesc să poarte de grijă doar de problemele lor, Prea 
Sfinţia Ta nu Te declari mulţumit numai cu atîta, ci porţi grijă şi de 
toate celelalte Biserici, îndeosebi de cele pentru care Te-a încredinţat 
Bunul Dumnezeu. Căci iată, nu pierzi nici o ocazie de a discuta, de a 
îndemna, de a trimite scrisori care să aducă noi propuneri. Aşa se face 
că am primit şi noi deunăzi pe Prea Cucernicul frate Petru, trimis de 
obştea clerului de la Voi, ale cărui planuri le-am aflat de bune, ca unele 
care ţintesc — potrivit îndrumărilor ce le-ai dat — la împăcarea gru¬ 
părilor contrare. 

Intrucît aş vrea să vin şi eu cu unele propuneri privitoare la 
această acţiune, am crezut că cel mai potrivit lucru ar fi ca toate Bi¬ 
sericile să recurgă la sfaturile înţelepte ale Prea Sfinţiei Tale şi să fii 
conducătorul nostru al tuturor, sfetnic şi îndrumător la toate. în acest 
înţeles am trimis, iată a treia oară, la Prea Sfinţia Ta pe fratele Do- 
rotei \ diacon, provenit din Biserica Prea Sfinţitului Meletie, căci e om 

2. împăratul Valens (364—378), pătimaş arian, nu aproba eliberarea episcopilor 
ortodocşi exilaţi. 

3. Planul acestora era să contracareze iniţiativele Sf. Vasile. 

1. Scrisă în continuare cu epistola 67, Sfîntul Vasile ţine să precizeze că preotul 
Dorotei a fost trimis de trei ori pînă acum, rugîndu-1 pe Sf. Atanasie să mijlocească 
pe lîngă episcopii apuseni pentru ridicarea schismei din Antiohia. 

plin de rîvnă sfîntă pentru dreapta credinţă şi plin de dorinţa de a ve¬ 
dea iarăşi pacea în Bisericile noastre, pentru ca, urmînd sfaturile Prea 
Sfinţiei Tale, (pe care singur eşti în stare să le dai, atît în virtutea vîrs- 
tei, cit şi a bogatei experienţe şi a darului de conducere primit de la 
Duhul Sfînt în măsură mai mare decît oricare altul) să se pună în apli¬ 
care planul comun de acţiune. 

Sînt convins că-1 vei primi pe acest sol cu bucurie şi-l vei vedea 
cu dragoste, întărindu-1 cu puterea rugăciunilor Tale şi prevăzîndu-1 cu 
scrisori de drum, ba poate îi vei da şi cîţiva însoţitori dibaci, care să-l 
călăuzească pe dramuri sigure. Am mai găsit de cuviinţă, totodată, să 
înştiinţăm şi pe episcopul Romei, ca să acorde atenţie cauzei noastre şi 
să-şi exprime şi punctul său de vedere, trimiţîndu-ne, în acest sens, şi 
o delegaţie cu o hotărîre generală sinodală, cu alte cuvinte să ia el în 
mîini problema şi să aleagă oamenii în stare să suporte greutăţile dru¬ 
mului, distinşi în blîndeţe şi în statornicie de caracter, spre a putea în¬ 
drepta pe aceia dintre ai noştri care s-au rătăcit. Dar totodată ei vor 
trebui să aibă atîta dibăcie la cuvînt şi atîta putere de convingere cît 
şi întreg dosarul celor discutate la sinodul semiarian de la Rimini 2 , 
pentru ca să se poată anula ceea ce s-a făcut acolo prin silă. Bine ar 
fi ca acei delegaţi să călătorească pe mare, fără ca să facă zgomot şi 
fără ca să prindă de veste duşmanii păcii. 

II 

Cîţiva dintre episcopii fruntaşi de la noi cer un lucru de folos, 
anume ca apusenii să osîndească şi ei erezia lui Marcel (de Ancira, 
n.tr.) 3 , ca primejdioasă, stricătoare şi străină de credinţa cea sănătoasă. 
Pînă acum, în toate scrisorile pe care le trimit, ei au blestemat doar 
numele urgisitului Arie, pe care nu s-au obosit să-l scoată din Biserici, 
pe cînd împotriva lui Marcel (care afişează o erezie tocmai contrară, 
hulind însăşi existenţa divină, a «unuia născut Fiul lui Dumnezeu «şi 
folosind greşit expresia «Cuvîntul»), se pare că apusenii n-au exprimat 
încă nici o critică. 

Intr-adevăr Marcel crede că sub titlul de «Cel Unul-Născut» s-a 
dat nume Cuvîntului, Care a venit în lume ca o necesitate «la pli¬ 
nirea vremii», dar Care apoi S-a întors din nou în locaşurile de 

2. La Sinodul din Rimini din anul 359 au luat parte numai episcopi ortodocşi din 
Apus. Dar fiindcă n-au putut fi de faţă marii susţinători ai crezului nicean, pe care 
împăratul Constanţiu îi surghiunise, cînd delegaţii Bisericilor orientale au ajuns la 
Constantinopol au fost forţaţi să accepte deciziile partidei semiariene aşa cum au 
fost ele formulate la sinodul din Nike (in Tracia). Presiunile împăratului au silit pe 
ceilalţi participanţi de la Rimini să semneze şi ei formula semi-ariană. 

3. Se ştie că Marcel de Ancira a fost la început un mare admirator al crezului 
«Mn Niceea. Mai tîrziu el a căzut în rătăcirea extremă, sabeliană, ca şi ucenicul său. 
Fotin de Sirmium. 

unde ieşise, aceasta pentru că «El n-a existat nici înainte de ieşirea din 
fiinţa Tatălui şi nu există nici după reîntoarcerea Lui acolo. O dovadă 
•despre această învăţătură nebună sînt cărţile pe care le-a lăsat şi din 
care se păstrează cîteva şi la noi. Pe faţă se pare, însă, că Marcel n-a 
fost osîndit, cu toate că persistă vina că l-au primit în comuniunea Bi¬ 
sericii, poate pentru că la început nu cunoşteau starea de fapt a lucruri¬ 
lor. Situaţia de azi cere, însă, ca apusenii să treacă şi pe Marcel la locul 
cuvenit 4 , pentru ca cei nevinovaţi, care n-au prilejul, dar care vor să 
poată trece de partea Prea Sfinţiei Tale şi care şovăiesc în credinţă, să 
vadă limpede cu toţii că, de acum încolo, îi recunoaştem ca fiind de o 
credinţă cu noi, căci nu luptăm orbecăind ca noaptea, cînd nu se pot 
-deosebi prietenii de duşmani. Vă rugăm, aşadar, să trimiteţi pe diaconul 
amintit cu prima ocazie, pentru ca măcar anul viitor să se realizeze 
măcar o parte din ceea ce dorim. 

Lucrul pe care-1 cunoşti, fără ca să ţi-1 mai spunem, şi de care Te 
rugăm să te îngrijeşti este acesta : cînd, cu vrerea lui Dumnezeu, vor 
veni delegaţii din Apus să nu îngădui să se mai continue dezbinarea 
Bisericii, ci să aduni laolaltă, pe toate căile, pe toţi cei de o credinţă, 
pentru ca să nu se fărâmiţeze şi mai mult poporul nostru cel credin¬ 
cios. Căci trebuie să privim fără ezitare ca totul să treacă pe planul al 
doilea faţă de ţinta pacificării, prima grijă trebuind s-o avem faţă de 
Biserica din Antiohia, a cărei grupare ortodoxă să nu slăbească şi mai 
tare, dezbinîndu-se şi pe motive personale. Te rog, dar, să porţi de grijă 
-de toate acestea şi să pui toţi factorii în mişcare pentru ca, piuă la 
sfîrşit, să se întroneze iarăşi pacea în Biserici. 

EPISTOLA 70 

Fără adresă, despre un sinod 1 
Scrisă în anul 371 

înnoirea legilor dragostei şi ale păcii de altădată propovăduite de 
Sf. Părinţi, acest dar ceresc şi mîntuitor, pe care ni l-a lăsat Hristos, 
dar care s-a veştejit în ultimul timp, iată un lucru pe atît de necesar 
şi folositor despre care ştim bine că va plăcea şi inimii Tale atît de iu¬ 
bitoare de Hristos. 

4. în duplicitatea cu care s-au arătat şi prin amestecul necanonic în Antiohia 
(unde au hirotonit pe Paulin în locul Sf. Meletie), iată acum o altă duplicitate a epis¬ 
copului Romei şi a celor apuseni : faptul că deşi eretic, Marcel de Ancira era socotit 
de ei ca ortodox. 

1. Deşi în manuscris epistola n-are destinatar, totuşi locul precum şi conţinutul 
legat de persoana lui Atanasie şi de ideea de a mijloci prin intermediul episcopilor 
apuseni pentru clarificarea schismei din Antiohia, ne duc cu gîndul spre papa Da- 
masus, căruia i s-a cerut şi în epist. 69 convocarea unui sinod în acest sens. 

Intr-adevăr, ce-ar fi mai plăcut decît să vezi uniţi în acelaşi trup 
al lui Hristos oamenii pe care-i despart atît de mari distanţe geografice, 
care, însă, colaborează între ei în înţelegere prin lucrarea dragostei ? 
Prea Cinstite Părinte, aproape întreg Orientul (şi prin Orient înţeleg 
ţinuturile din Egipt pînă în Iliric), e bîntuit şi zguduit de o puternică 
furtună din pricina ereziei semănate altădată de acel duşman al 
adevărului, care a fost Arie, dar care iarăşi se ridică acum fără ruşine 
din rădăcinile lui amare şi produce nişte roade catastrofale. De acum 
erezia a ajuns să domine, pentru că din aproape toate eparhiile repre- 
xentanţii de seamă ai dreptei credinţe au fost alungaţi din Biserici prin 
denunţuri şi ameninţări, iar la putere au ajuns acum cei care terori¬ 
zează conştiinţele creştinilor de rînd. Singura scăpare din aceste neno¬ 
rociri o vedem în vizita binevoitoare a Prea Sfinţiei Taie. 

Totdeauna în trecut ne-a mîngîiat dragostea Voastră deosebită şi 
sufletele noastre s-au reconfortat pentru o vreme prin ştirea plină de 
bucurie că ne veţi vizita. Dar în clipa cînd am pierdut această spe¬ 
ranţă, nemaiavînd răbdare, am ajuns la ideea de a Vă cere, prin 
această scrisoare, să ne veniţi în ajutor şi să trimiteţi încoace pe unii 
din cei care au aceleaşi vederi ca şi noi, fie pentru ca să împace pe cei 
dezbinaţi, fie ca să readucă la împăcare Bisericile lui Dumnezeu, fie 
cel puţin a identifica mai precis pe autorii tulburărilor, pentru ca pe 
viitor să ştiţi şi Voi cu cine e bine să staţi în comuniune. 

încolo, noi nu cerem absolut nimic nou, ci numai ceea ce era 
obişnuit şi la fericiţii iubitori de Dumnezeu de altădată, cît şi la Voi. 
Căci ştim din tradiţie, informîndu-ne de la părinţii pe care i-am întrebat 
atît oral, cît şi prin scrisoarea care se păstrează încă la noi, că Dio- 
nisie, acest prea fericit episcop, care se distingea la Voi prin dreapta 
credinţă şi prin alte virtuţi, ţinea contact prin scrisori cu Biserica Ceza- 
reei 2 , mîngîia prin scrisori pe părinţii noştri şi trimitea oameni să răs¬ 
cumpere cu bani pe fraţii noştri 3 ajunşi în robie. Or acum împrejură¬ 
rile sînt şi mai grele şi mai întunecate, aşa că ne cer o înţelegere şi mai 
mare. In fond, noi nu deplîngem distrugerea unor construcţii pămîn- 
teşti, ci căderea în robie a Bisericilor. Nu mai e vorba de o robie tru¬ 
pească, ci ceea ce vedem zilnic împlinindu-se de cei ce luptă pentru 
biruinţa ereziei e o adevărată robire a sufletelor. De aceea dacă nu Vă 
veţi ridica încă de acum ca să ne veniţi într-ajutor, în scurtă vreme 
nu veţi mai afla pe nimeni cui să-i întindeţi mina, pentru că toţi vor 
ajunge să fie dominaţi de eretici. 

2. Dionisie, episcopul Romei, a păstorit între anii 258—268. Eusebiu de Cezareea, 
Istoria bisericească, VII, 25. 

3. E vorba de pustiirile făcute de goţi şi de sciţi. Sozomen, Ist. bis., II, 6. 

M — Sfîntul Vasile cel Mare 

EPISTOLA 71 

Către Prietenul Grigorie (de Nazianz) 

Scrisă în anul 371 

I 

Am primit scrisorile Cuvioşiei Tale prin intermediul prea cucerni¬ 
cului frate Elinios, care mi-a istorisit cu de-amănuntul şi sincer tot ce 
mi-ai dat să înţeleg şi cred că nu-i greu să ghiceşti starea sufletească 
ce m-a cuprins auzind de toate acestea 1 . Dar, întrucât dragostea ce-ţi 
port o şocat a fi ceva mult mai mare decît orice supărare, am primit 
tot ce mi s-a adus la cunoştinţă în modul în care se cuvenea să mă 
rog Bunului Dumnezeu, ca nici în restul zilelor şi ceasurilor vieţii mele 
să nu-mi scadă preţuirea pe care ţi-o păstram şi pînă acum, întrucît nu 
ştiu să-ţi fi greşit cu nimic, nici puţin, nici mai mult. 

Iar dacă unul sau altul se va fi mîndrit cu aceea că abia de curînd a 
început să ţină rînduielile vieţii creştine, venirea lui alăturea de mine 
i-ar aduce o mărire oarecare, închipuindu-şi lucruri pe care nu le-a 
putut auzi şi tălmăcind fapte pe care nu le-a înţeles, lucru care nu-i de 
mirare. Dimpotrivă e de mirare şi straniu lucru că-i dau ascultare pînă 
şi cei mai de încredere dintre voi, fraţilor, şi, după cît se pare, nu nu¬ 
mai că ascultă astfel de lucruri, ci încep 2 să le şi urmeze. Dacă un 
astfel de om a ajuns să fie luat drept dascăl, iar eu simt jertfa bătăii 
de joc, însemnează că vremile tulburi prin care trecem ne-au învăţat 
să le întîmpinăm toate cu răbdare. Căci din pricina păcatelor noastre 
ne-am obişnuit de multă vreme cu ticăloşii mai rele şi decît aceasta. Dar 
dacă eu n-am adus pînă acum nici o mărturie în legătură cu concepţia 
mea despre Dumnezeu 3 , atunci n-o să răspund nimic nici de astă dată. 
Pentru că pe cei pe care nu i-a putut convinge atitudinea mea de atîta 
amar de vreme, cum ar putea-o face oare o scurtă scrisoare de-a mea ? 
Căci purtarea mea de atîta vreme e destulă mărturie, pe cînd cele spuse 
de calomniatorii mei nu trebuie privite decît ca flecăreli. Oricum, însă, 

1. Cînd scria această epistolă Sf. Vasile era pus la grea încercare. Provincia 
Capadochia era scindată în două şi sprijinirea episcopilor arieni se făcea pe faţă. El 
însuşi era ameninţat cu exilul şi cu confiscarea avutului. 

2. Nu ni se dă numele. Se pare că cel vizat e Eustaţiu de Sebasta. 

3. Pare a fi o aluzie la învăţătura despre divinitatea Duhului Sfînt, pe care o 
tăgăduiau macedonienii. Sfîntul Vasile se exprimase despre ea în chip «iconomicos», 
cerînd să se adopte formula uzitată la Botez. E drept că în lucrarea sa Despre Duhul 
Simt, Sf. Vasile nu foloseşte expresia «de o fiinţă», dar în două locuri din tratatul 
Contra lui Eunomiu (III, 4 ; III, 5) el foloseşte atributul «divin». 

3 

rrf. 

dacă am îngăduit gurilor neînfrînate şi inimilor nesimţite să spună ce 
vor şi am plecat cu plăcere urechile să le ascultăm, atunci nu numai 
noi am fi cei care ne-am potrivi lor, ci şi alţii s-ar lua după noi 4 . 

II 

Pricina acestor lucruri stă în ceea ce de multă vreme te-am prevenit. 
Acum sînt dezamăgit şi tac pentru ca să nu fac tulburare şi mai mare. 
Pentru că dacă noi am fi trăit împreună în spiritul vechii înţelegeri şi 
în conformitate cu răspunderea pe care ne-am asumat-o faţă de sfînta 
Biserică, atunci n-am fi dat nici un prilej pentru astfel de bîrfeli. 

Iar Tu dacă crezi, lasă-i pe oamenii aceştia în treaba lor şi fă-mi 
plăcerea şi vino să lucrăm împreună în lupta care ne aşteaptă spre a 
face de ruşine pe duşmanul care s-a întrarmat împotriva noastră. Chiar 
si numai arătîndu-te, le vei stăvili acestora avîntul şi vei împrăştia pe 
cei care s-au legat să răstoarne liniştea împărăţiei, căci din darul pe care 
ţi l-a dat Dumnezeu, le vei arăta că Tu eşti conducătorul luptătorilor 
noştri 5 , închizînd orice gură nelegiuită care grăieşte fărădelege împo¬ 
triva lui Dumnezeu. Dacă acest lucru se va întîmpla, atunci fapele vor 
arăta cine te va urma pe drumul cel bun şi cine ezită şi trădează, în 
chip viclean, învăţătura cea adevărată. Iar dacă interesele Bisericii sînt 
trădate, atunci puţin mă interesează să mai conving prin vorbe pe oa¬ 
menii care mă preţuiesc atît cît ar putea preţui cei ce n-au învăţat nici¬ 
odată să se măsoare cu ei înşişi. 

De altfel, cu ajutorul lui Dumnezeu, în scurtă vreme, calomniile 
vor fi date pe faţă prin mărturia faptelor, din clipa în care simt că vom 
avea să suferim încercări şi mai grele 6 pentru cuvîntul adevărului. Iar 
dacă acest lucru nu va -avea loc, atunci tot vom ajunge să fim alun¬ 
gaţi din Biserică şi din patrie. Dacă nimic din toate acestea nu se va 
întîmpla, atunci judecata lui Hristos nu este departe. De aceea dacă 
doreşti să ne întîlnim în interesul Bisericilor, sînt gata să-ţi ies întru 
întîmpinare pînă acolo unde doreşti, iar dacă ceri să combat calom¬ 
niile, apoi la aşa ceva n-am vreme să răspund. 

4. Acuzele ar putea să se refere şi la Sf. Grigorie. 

5. Il vor fi durut pe Sf. Vasile cuvintele de refuz rostite de Sf. Grigorie cu 
ocazia hirotonirii «silnice» pentru Sasima «n-am să iau armura» (epist. 48, Migne, P.G. 
37, 100), totuşi insistenţa Sf. Vasile îşi va da roadele, mai tîrziu. 

6. Presimţire avută de Sf. Vasile în Igătură cu ameninţările lui Modestos. Totuşi 
irebuie observat că nici împăratul n-a îndrăznit să meargă prea departe în legătură 
cu soarta Sfîntului Vasile. 

Către Hesichios 1 
Scrisă in anul 371 

Cunosc dragostea pe care o ai faţă de mine şi rîvna de a face bine. 
De aceea, trebuind să liniştesc pe prea doritul meu fiu Calistene, m-am 
gîndit că dacă ţi-aş împărtăşi şi Ţie grijile mele, mi-aş duce şi eu mai uşor 
la îndeplinire treburile mele. Acest om a ajuns la supărare cu prea în¬ 
văţatul Eustochios şi supărarea lui pare că a venit pe bună dreptate, 
învinovăţeşte pe slugile acestui Eustochios că s-au purtat cu el cu prea 
mare obrăznicie şi chiar nebuneşte. îi cerem drept aceea să pună capăt 
supărării, să înceteze cearta şi să ierte, mulţumindu-se cu frica pe care 
a produs-o asupra acestor nesocotiţi şi chiar şi asupra stăpînilor. 

în felul acesta va cîştiga două lucruri: faţă de oameni un nume 
bun, iar faţă de Dumnezeu se va face bine plăcut. Chiar şi Tu dacă ai 
ceva legături prieteneşti cu acest om care-i acesta, iar celor pe care-i 
cunoşti în oraş, în stare să-l aducă la tăcere, împărtăşeşte-le şi lor 
această grijă a mea, spunîndu-le că şi colaborarea mea îmi va face mare 
bucurie. 

Trimite înapoi pe diacon după ce-şi va fi îndeplinit lucrarea pen¬ 
tru care a fost trimis. Cînd oamenii se refugiază la mine mă copleşeşte 
ruşinea că nu le voi putea fi întru nimic de folos. 


EPISTOLA 73 
Către Calistene 1 
Scrisă în anul 371 


I 

Am dat slavă lui Dumnezeu cînd am avut norocul să citesc scri¬ 
soarea vredniciei Tale, mai întîi pentru că mi-a venit o salutare din 
partea unui bărbat care ţine să mă cinstească (şi eu dau mare impor¬ 
tanţă legăturilor cu personalităţile cele mai de vază), iar în al doilea 
rînd, pentru frumoasele amintiri care ne leagă pe unul de celălalt. Şi 

1. Scrisoare tipică de împăciuire. Hesichios ne este cunoscut şi din epistola 64. 
A se vedea şi ep. 73. 

1. E vorba de împăciuirea amintită în ep. 72. Slugile lui Eustochios se vede 
că s-au ridicat cu injurii împotriva lui Calistene. Scena se va fi petrecut pe şoseaua 
din apropiere de Sasima. Oamenii trebuiau pedepsiţi, pentru că nu mai voiau să con¬ 
tinue lucrul. Se pare că şi Calistene va fi avut vină în calitatea lui de antreprenor 
sau constructor de şantier. In aceste împrejurări se face apel la bunele oficii ale 
Sfîntului Vasile, care căuta să convingă pe Calistene să-i ierte. 

drept semn al acestor amintiri e însăşi scrisoarea primită. Abia am 
luat-o în mînă că i-am şi înţeles sensul, de aceea am admirat chipul în 
care, după părerea tuturor, îmi inspirai un respect pe care nu-1 arătam 
decît părinţilor. Faptul că un om aprins de mînie şi pornit să se răz¬ 
bune faţă de cei care s-au ridicat împotriva lui, ajunge să renunţe 
aproape cu totul la măsuri drastice, numai ca să mă facă pe mine arbitru 
al acestui diferend, iată ce mi-a dat prilejul să mă bucur de comportarea 
lui ca a unui adevărat fiu duhovnicesc. In faţa mea, în faţa unui ase¬ 
menea gest nu îmi rămîne altceva de făcut decît să te felicit şi să-ţi 
urez numai bine. 

Dea Domnul să fii cel mai îndrăgit de prieteni, cel mai de temut de 
duşmani, cinstit de toţi, îneît şi cei care şi-au uitat cum să se com¬ 
porte faţă de Tine, cunoscîndu-ţi bunătatea, să regrete că au greşit 
faţă de un om ca Tine. 

II 

Dar întrucît ai poruncit ca slugile să fie aduse la locul unde se 
dovediseră neascultători faţă de tine, am pretenţia să ştiu ce scop îşi 
propune aici bunătatea Ta. Dacă te vei prezenta şi Tu însuţi în per¬ 
soană şi dacă vei dicta însuţi pedeapsa pentru ceea ce au îndrăznit ei 
să facă, desigur că ei se vor prezenta. Pentru că ce altceva ar putea 
face dacă aşa ai judecat? Dar în acest caz nu ştiu ce mulţumire am 
avea din partea Ta, dacă nici atîta putere n-avem ca să scutim pe aceşti 
oameni de la pedeapsă. Iar dacă vei fi reţinut de alte treburi la şantie¬ 
rele şoselelor şi nu vei putea veni personal, cine va fi acolo ca să pri¬ 
mească pe oameni ? Şi cine e vorba să pronunţe pedeapsa în locul Tău ? 
Dacă peste tot ai hotărît ca ei să se prezinte în faţa Ta, porunceşte ca 
ei să fie duşi pînă la Sasima 2 şi acolo să-ţi arăţi blîndeţea sufletului şi 
mărinimia. 

Întrucît, aşadar, îţi arăţi încă o dată puterea ta asupra oamenilor care 
te-au provocat şi, după ce vei fi arătat prin aceasta că demnitatea nu 
trebuie să fie dispreţuită, lasă-i teferi, cum te-am rugat în scrisoarea tre¬ 
cută, făcîndu-mi şi mie o bucurie, iar Tu luînd de la Dumnezeu răsplata 
pentru cîte faci. 

III 

Spun acest lucru nu pentru că aşa trebuie să se aranjeze lucrurile, 
ci pentru că rămîn îndatorat şi supus în faţa mîniei Tale. Nu cumva o 
parte din furia Ta să nu se mistuie şi, după cum la ochii care suferă de 

2. Sasima, cea atît de dispreţuită de Sfîntul Grigorie de Nazianz, era destul de 
departe de Cezareea. Faptul e semnificativ pentru prestigiul de care se bucura Sfîntul 
Vasile pînă şi într-un ţinut atît de îndepărtat. 

inflamatie par dureroase pînă şi leacurile cele mai uşoare, tot aşa şi cu- 
vîntul meu s-ar putea mai curînd să te tulbure, decît să te potolească. 
Or tocmai rezolvarea cea mai cinstită e singura care ţi-ar putea aduce 
şi cea mai mare faimă şi care ar fi îndeajuns pentru prieteni şi pentru 
cei de o vîrstă cu noi 3 , aceasta fiind şi răzbunarea cea mai potrivită. In 
orice caz, chiar dacă te-ai jurat să-i pedepseşti după lege, nici pedeapsa 
pe care am da-o noi n-ar fi cu nimic mai puţin onorabilă decît legile 
care se aplică în viaţa oamenilor. Ei ar putea deci fi pedepsiţi aici după 
legile noastre, unde şi tu ai încă nădejde de mîntuire, scăpînd astfel de 
necesitatea de care te-a legat jurămîntul şi dîndu-le o pedeapsă în pro¬ 
porţie cu faptele lor. 

Dar văd că scrisoarea mea iarăşi se lungeşte. Străduindu-mă din 
toate puterile ca să te conving, nu mă pot da înapoi trecînd cu vederea 
una din ideile care-mi trec prin minte, de teama ca nu cumva pedeapsa 
să fie fără rezultat, pentru că nu te-aş fi lămurit deplin. Dar Tu, cel mai 
cinstit dintre oameni, adevărată doică a Bisericii, întăreşte-mi nădejdile 
pe care le-am pus în Tine, convinge-i pe toţi de blîndeţea şi de bunăta¬ 
tea Ta. Scrie şi soldatului să plece de la mine 4 îndată, căci pînă acum 
n-a scăpat nici un prilej de a mă supăra şi înjura, pentru că mai curînd 
nu vrea să te supere pe tine, decît să mă aibă pe mine bine, rudenie şi 
adevăraţi prieteni. 


EPISTOLA 74 
Către Martinian 
Scrisă în anul 371 

I 

Cît aş da să ne putem întîlni cîndva şi să fim împreună cîtva timp, 
să mă desfătez de toate calităţile de care dai dovadă ! Dacă e un mare 
semn de cultură pentru cineva, să fi văzut multe oraşe şi să fi cunoscut 
modul de cugetare al multor oameni, cred că acela ar fi şi mai repede 
răsplătit de o astfel de plăcere dacă ar ajunge să poată sta de vorbă cu 
un om ca tine T Căci ce lucru ar fi mai mare : să vezi pe rînd unul după 


3. Eustochios, Calistene şi poate şi Sf. Vasile nu mai erau, se vede, atît de tineri. 
Ei se cunoşteau mai demult. 

4. Să fi avut Calistene o pază militară pe durata lucrărilor de şantier ? Posibil. 

1. Profesor de retorică, cunoscut de Sf. Vasile, probabil, încă din tinereţe, Mar¬ 
tinian se bucura de mare trecere în cercurile conducătoare ale capitalei Imperiului 
Bizantin, cum deducem din aluziile la scrierile homerice şi din pierderea prestigiului 
Cezareii ca oraş al culturii. în această epistolă i se cere să oprească dezmembrarea 
provinciei Capadochiei. Acelaşi obiect îl au şi următoarele două epistole (nr. 75—76). 

altul, mulţi oameni 2 , ori să vezi numai pe unul, dar care a adunat în el 
experienţa lumii întregi ? Mai mult, aş putea spune chiar că din cunoaş¬ 
terea binelui şi din descoperirea pe scurt şi fără de răutate a virtuţii ob¬ 
ţinem mai repede mărturii de superioritate, fie că e vorba de o faptă 
bună, de un cuvînt demn de ţinut minte sau de rînduieli politice conce¬ 
pute de oameni mai dotaţi decît alţii. Or, toate acestea se află ca într-un 
depozit în comoara sufletului Tău. Aşa încît aş dori să te ascult nu nu¬ 
mai un singur an, ca Alcinoas 3 pe Ulise, ci o viaţă întreagă, chiar dacă 
ea nu mi-e prea fericită. 

Dar, în definitiv, de ce scriu acum, cînd trebuia să mă aflu lîngă 
Tine ? Pentru că Patria mea întristată mă .constrînge să merg după ea. 
Căci nu cred, Prea Bunule, că nu ştii cît a avut ea de suferit: ca pe un 
nou Penteu al Tebei 4 menadele furioase sau demonii înşişi au sfîşiat-o 
în bucăţi. O dezbină şi o ciopîrţesc ca nişte doctori slabi, care îmbolnă¬ 
vesc şi mai rău bolnavul prin ignoranţa lor. Iar pentru că suferă de pe 
urma acestor dezbinări, Patria trebuie tratată ca un bolnav. Concetăţe¬ 
nii mă tot presează, prin scrisori, să mă întorc repede, nu ca şi cum ar 
crede că în felul acesta le-aş uşura singurătatea, ci ca să nu fiu acuzat 
de dezertare de la datorie. Căci ştii că cei aflaţi în suferinţă uşor încli¬ 
nă spre speranţă, dar sînt şi uşurei la defăimare, osîndind ceea ce nu li 
s-a putut împlini. 

II 

De fapt tocmai pentru acest motiv aş vrea să Te întîlnesc şi să-mi 
spun părerea, mai bine-zis, să Te rog să găseşti vreo soluţie îndrăzneaţă 
şi vrednică de inteligenţa Ta, să nu rămîi nepăsător faţă de patria noas¬ 
tră atît de îngenunchiată azi, ci să Te arăţi la Curte şi să le spui deschis 
să nu creadă că au două provincii în loc de una. Intr-adevăr ei n-au 
adăugat dintr-o altă ţară teritoriu ca să facă o nouă provincie, ci au fă¬ 
cut ca omul care are un cal sau un bou, pe care îi taie în două, crezînd 
că astfel are doi cai sau doi boi, căci acum nu numai că n-are doi, ci 
a nimicit şi singura vietate pe care o avea. Spune, dar, dregătorilor ce¬ 
lor mari, să nu «înmulţească» şi imperiul în felul acesta, pentru că pu¬ 
terea nu constă în număr, ci în fapte. Căci credem că unii fac acest lu¬ 
cru poate din necunoaşterea adevărului, alţii pentru a nu cădea asupră-le 
cu vorbe grele, iar alţii, pentru că nu le pasă ; cu un cuvînt toţi privesc 
fără atenţie la ceea ce se întîmplă. Dacă ai putea intra la împărat ar fi 
cel mai bine şi mai indicat. Dacă însă acest lucru ţi-ar fi peste mînă, fie 

2. Odiseea, T. 3. 

3. Rege al Feacilor, Homer, Odiseea VI, 12. 

4. Rege al Tebei dat de Dionisos pe mina menadelor sau a bacantelor furioase 
care l-au sfîşiat de viu. (Enciclop. civil, gr., p. 342). 

că n-ar fi potrivit momentul sau ar fi la mijloc vîrsta, care, cum zici Tu, 
adesea însoţeşte lenevia, atunci să nu-ţi fie greu măcar să scrii. 

Iar dacă Te vei hotărî să fii patriei în ajutor, prin scris, atunci să fii 
atent mai întîi să nu laşi la o parte nimic din ceea ce-ţi stă în putere, iar 
prin aceea că ţi-e milă de Patrie vei aduce mare mîngîiere şi celor apă¬ 
saţi. O, dacă ai putea să fii de faţă ca să poţi vedea cu ochii proprii si¬ 
tuaţia tragică a patriei! Atunci te-ar impresiona măcar aparenţa clară şi 
ai scoate şi tu vreo vorbă, care s-ar potrivi atît cu nobleţea Ta, cît şi cu 
dărîmarea oraşului. Nu dezminţi încrederea ce mi-am pus-o în interven¬ 
ţie ! De ce n-avem un Simonide sau pe un alt poet, care să se priceapă 
să deplîngă dezolarea în toată gravitatea ei ? Ce zic de Simonide ? De 
Eshile trebuia să vorbesc sau de altul 5 , care să reuşească să descrie cu 
tărie şi să deplîngă toată nenorocirea noastră. 

III 

Căci acele întruniri, cuvîntări şi discuţii ale oamenilor celebri din 
agoraua noastră, şi tot ceea ce a făcut altă dată vestit oraşul nostru, 
ne-au părăsit. De acum tot mai rar se vor putea vedea plimbîndu-se prin 
oraş vreun om cult sau mare orator, aşa cum era cazul altădată la Atena, 
unde nu apăreau cetăţeni certaţi cu omenia sau cu mîinile necurate. In 
locul lor a intrat ignoranţa ca la sciţi sau la masageţi 6 . Nu se mai aude 
azi decît un singur strigăt, acela al agenţilor de dări 7 , precum şi al ce¬ 
lor biciuiţi de ei. Porticele halelor redau acum şi de-o parte şi de alta 
ecoul lor lugubru, oftînd parcă de tristeţea vremurilor de azi. 

Gimnaziile închise şi nopţile neiluminate nu ne îngăduie să ne mai 
gîndim la altceva decît la frica de viaţă. Căci nu-i mic pericolul ca în¬ 
dată după retragerea de pe străzi a dregătorilor, totul să se prăbuşească, 
parcă ar fi un cutremur general. Ce cuvîntare ar fi în stare să descrie 
această nenorocire ? Unii au pornit-o la fugă, o parte din consilieri (şi 
nu cei mai slabi) au preferat exilul pe viaţă decît să meargă la Podanda. 
Cînd vorbesc de Podanda mă gîndesc la o localitate pe care lacedemo- 
nienii o numesc Keades 8 , sau la o prăpastie a naturii, cum poate ai mai 

5. Simonide din Keos, mort pe la anul 468 î.d.Hr., a fost unul din marii poeţi 

lirici. 

Despre Eshile (f 455 Î.d.Hr.), unul din cei mai mari poeţi tragici ai grecilor, nu gă¬ 
sim necesar să mai vorbim aici. 

6. Popoare nomade din sudul Rusiei, vestite mai mult prin vitejie, decît prin cul¬ 
tură (Enciclop. civil, gr., p. 482). 

7. Aspect tipic al fiscalismului bizantin apăsător. Se pare că tocmai el a dus la 
scindarea în două a Capadochiei. 

8. Keades era temniţa sau prăpastia subterană unde erau aruncaţi criminalii (Plu- 
tarh, Vieţile paralele, Agesilau 19, trad. N. Barbu, Bucureşti, 2969, voi. IV, pag. 200). 

văzut undeva în lume, o localitate de iad caronian 9 , iscodită vrînd-ne- 
vrînd pentru a designa aceste paragini, care exală un aer nesănătos. 
Gîndeşte-te oricum la ceva asemănător pentru Podanda. O treime din 
slujbaşi fug acum cu femeile şi cu copiii. O a doua treime sînt duşi spre 
Podanda 10 ca nişte arestaţi, pe cînd cei mai mulţi din ei, foşti fruntaşi ai 
oraşului, oferă prietenilor lor o privelişte de plîns, împlinind dorinţa duş¬ 
manilor, ca şi cum ar fi dat peste noi un blestem greu. Desigur, cea 
de a treia parte a rămas pe loc, dar nenorociţii aceştia incapabili de a 
suporta plecarea colegilor lor şi convinşi în acelaşi timp că sînt prea 
slabi pentru a putea face faţă necesităţilor, au ajuns pînă la a refuza 
chiar să mai trăiască. 

Această situaţie Te rog să o faci cunoscută tuturora prin grai viu. 
şi cu legitima francheţe pe care ţi-o îmbie viaţa. Avertizează-i că dacă 
lucrurile nu se vor schimba, nu vor mai avea pe nimeni cui să le dove¬ 
dească umanitatea. Vei fi astfel util binelui comun sau vei face măcar 
ca Solon care, neputînd apăra libertatea concetăţenilor, pentru că ce- 
tăţuia era deja ocupată, a luat armura şi s-a aşezat în faţa porţii ca să 
arate prin atitudinea lui că nu aprobă ceea ce s-a întîmplat n . 

Totuşi e ceva ce ştim sigur (chiar dacă aceasta nu-i şi părerea Ta), 
că pentru bunăvoinţa şi cuminţenia Ta vei primi cele mai mari laude cînd 
se va vedea că lucrurile s-au petrecut aşa cum le-ai prezis. 


EPISTOLA 75 
Către Aburgios 
Scrisă în anul 371 


Oricît de multe ar fi calităţile, care înalţă caracterul Tău peste al 
altora, nici una dintre ele nu-i atît de deosebită ca iubirea pe care o ai 
faţă de Patrie sau de locul unde te-ai născut. Să ştii că prin ea îţi plă¬ 
teşti datoria faţă de cea care te-a făcut să fii atît de mare \ incit faima 
Ta a ajuns să fie cunoscută de toată lumea. Dar Patria care te-a născut 
şi te-a crescut 2 a ajuns azi într-o stare atît de deplorabilă, ca în vechile 
povestiri, incit nici unul din cei care au cunoscut-o altă dată foarte bine 
şi care ar veni acum în ea n-ar mai recunoaşte-o, atît de pe neaşteptate 
s-a schimbat într-o pustietate. Dintre slujbaşii publici mulţi au fost în- 

9. A se vedea şi epist. 14. Charon era luntraşul care trecea pe morţi în infern. 

10. Prima capitală a noii provincii Capadochia secunda a fost Podanda. Ulterior, 
ea s-a mutat la Tiana. 

11. Plutarh, Vieţile paralele, viaţa lui Solon, 42. 

1. Pentru omul antic «Patria» era locul unde au trăit părinţii (xi TtâxptaJ. 

2. 'H oty.oojji'^ — toată lumea locuită. 


r. 


ni* 

depărtaţi încă de mai înainte, iar acum de curînd aproape toţi au fost 
duşi într-un sat cu numele Podanda (un fel de mama zmeului). Despăr¬ 
ţiţi între ei prin această transferare, cei ce au rămas pe loc au căzut în¬ 
tr-un fel de deznădejde extremă, într-o descurajare atît de mare, încît 
de-acum oraşul nu mai are decît cîţiva locuitori şi ţinutul întreg a de¬ 
venit un fel de singurătate îngrozitoare 3 . Spectacol lamentabil pentru 
prietenii noştri, dar care a ajuns multă bucurie şi voie bună pentru duş¬ 
mani, care de multă vreme unelteau la căderea noastră. 

Cine să ne mai întindă acum o mînă de ajutor ? Cine să mai verse, 
dar, vreo lacrimă de durere, dacă nu inima Ta blîndă, Tu care împărtă¬ 
şeşti pînă şi suferinţele unui oraş străin, ca să nu mai vorbim de ale ce¬ 
lui 4 în care te-ai născut ? Aşadar, dacă mai poţi face ceva, arat-o acum 
pentru noi, în necazul care ne apasă ! Ai doar de la Dumnezeu mare tre¬ 
cere în faţa celor mari: Nici o clipă nu Te-a uitat, ci Ţi-a dat multe do¬ 
vezi de bunăvoinţă. E nevoie doar să te hotărăşti să pui la inimă toată 
grija pentru noi şi să faci uz de toată autoritatea, pe care o ai, spre a 
veni în ajutorul concetăţenilor Tăi. 


EPISTOLA 76 
Către Sofronie Magistrul 

Scrisă în anul 371 

Mărimea nenorocirilor care s-au abătut dintr-odată asupra Patriei 
noastre m-ar fi obligat să mă înfăţişez eu însumi la Curtea împărătească 
pentru ca să istorisesc în faţa Excelenţei Tale şi a altora, care au o influ¬ 
enţă deosebită în treburile politice, tristeţea care a pus stăpînire peste 
oraşul nostru. Intrucît însă.greaua mea suferinţă trupească şi grijile Bi¬ 
sericilor mă ţin pe loc, mă grăbesc să fac cunoscute prin scris plîngerile 
mele înaintea mărinimiei Tale. Mărturisesc că nici o corabie, ameninţată 


3. Lumea veche nu cunoştea libertatea individuală. Dacă erai într-un serviciu 
statul nu te întreba de interese familiale. Ca individ, nu puteai alege decît ascultarea 
(Y. Courtonne, St. Basile, Lettres I, p. 176). Deşi Sf. Vasile nu spune cine a făcut scin¬ 
darea, se ştie că acest lucru l-a decis împăratul Valens. 

4. Precizare clară privind locul de naştere şi deci «patriotismul» lui Aburgios. 
1. Sofronie Magistrul era unul din cei mai înalţi dregători împărăteşti (magister 

■officiorum) căruia îi era încredinţată toată administraţia imperiului (G. Ostrogorski 
op. cit., p. 39), dar şi unul din cei mai apropiaţi ai Sf. Vasile (ep. 76, 96, 177, 180, 192, 
272). 

In scrisoarea aceasta se cere să intervină împotriva scindării în două a provin¬ 
ciei Capadochiei. 

In mijlocul mării de vînturi năpraznice, n-a dispărut vreodată atît de 
neaşteptat, nici un oraş nimicit de cutremur şi înghiţit sub ape n-a ajuns 
să-şi piardă urma atît de deplorabil, cum s-a întîmplat cu această pier¬ 
dere subită în care a dat oraşul nostru, înghiţit de această nouă orîndu- 
ire de stat. Din tot ce am avut înainte a rămas acum doar o poveste. Dre¬ 
gătorii obşteşti au plecat, întreagă mulţimea locuitorilor, descurajaţi de 
fuga autorităţilor superioare, părăsesc oraşul ca să rătăcească pe la ţară. 
Nu mai găseşti nimic pe piaţă. Oraşul care mai înainte se fălea cu băr¬ 
baţii lui învăţaţi şi cu multe altele, care fac să înflorească oraşele, în 
care oamenii trăiau fără frică, a ajuns acum o privelişte de plîns. 

Singura mîngîiere în aceste nenorociri, cum se întîmplă în astfel de 
cazuri, ar fi să ne plîngem necazurile în faţa Excelenţei Tale şi să Te ru¬ 
găm, dacă ţi-e cu putinţă, să dai o mină de ajutor oraşului care a înge- 
nunchiat. Chipul în care ai putea interveni în aceste necazuri nu sînt eu 
în măsură să ţi-1 arăt, dar numai de Tine depinde să ne poţi veni în aju¬ 
tor datorită înţelegerii Tale, folosindu-te de ceea ce vei găsi de cuviinţă, 
prin puterea pe care Dumnezeu ţi-a dăruit-o. 


EPISTOLA 77 

Fără adresă, în legătură cu Terasios 1 
Scrisă în anul 371 


Iată una din binefacerile de care m-a învrednicit marea dregătorie 
a bunului Terasios : e vorba de prezenţa continuă a Luminăţiei Tale la 
noi. Dar am pierdut această binefacere deodată cu pierderea lui. Întrucît 
cele ce ne-au fost dăruite de el sînt vii şi statornice în suflete, datorită 
reciprocităţii amintirilor, cu toate că sîntem despărţiţi, ne scriem adese¬ 
ori şi comunicăm unul altuia ceea ce socotim că-i de trebuinţă, mai ales 
cînd iarna ne-a făcut drept dar acest armistiţiu. Sperăm că nici Tu nu 
te vei depărta de un om atît de admirabil, care e Terasios, şi că vei con¬ 
sidera că este bine să împărtăşeşti cu acest om astfel de griji şi nu vei 
pierde nici un prilej care-ţi va îngădui să vezi pe prietenii tăi şi să 
fii văzut de ei. Aş avea multe de spus şi despre multe lucruri, dar le las 
pentru o întîlnire viitoare, întrucît cred că nu-i fără primejdie să în¬ 
credinţezi slovelor lucruri de acest fel. 

1. Terasios era guvernatorul împărătesc al provinciei Capadochiei. Epistola e de 
altfel adresată lui Elpidios, adjunctul lui Terasios (Ep. 63—64). Tema scrisorii e voalat 
vizibilă : aceeaşi scindare a temei Capadochiei. Deocamdată, ierarhul nu cere nimic, 
ci adresează cuvinte alese de curtuoazie. 


„r 

EPISTOLA 78 

Fără adresă pentru Elpidios 
Scrisă în anul 371 

N-am uitat că porţi un interes atît de mare prea stimatului nostru, 
însoţitor Elpidios, şi nici că prin înţelegerea Ta deosebită ai dat prefectu¬ 
lui prilej ca să-şi arate omenia faţă de noi. Acum, prin această scrisoare. 
Te rugăm să ne faci bucuria deplină şi să ceri prefectului ca, printr-un 
ordin special, să pună în fruntea Patriei noastre pe acest om, care a luat 
asupră-şi grija, aproape întreagă, a tuturor treburilor obşteşti. Şi vei găsi 
multe şi bune temeiuri ca să le sugerezi prefectului, prin care să poată 
determina pe Elpidios să rămînă mai departe în ţara noastră. Care anume 
e situaţia şi ce se cere unui om ca să îndrepteze bine treburile obşteşti, 
desigur că nu ai nevoie să ţi-o spunem noi, căci, datorită inteligenţei Tale, 
Tu însuţi o ştii foarte bine. 

EPISTOLA 79 

Către Eustaţiu, episcop de Sevasta 
Scrisă în anul 371 

Şi mai înainte de a-ţi primi epistola cunoşteam oboseala ce ţi-o dai 
pentru orice suflet şi în chip deosebit pentru smerenia mea, care m-am 
avîntat în lupta aceasta. 

în clipa cînd scrisoarea mi-a fost predată de mîna prea Cucernicu¬ 
lui Eleusinios, am avut senzaţia că Te am cu adevărat în faţa mea, de 
aceea am dat slavă lui Dumnezeu că mi-a hărăzit un astfel de ocrotitor 
şi de împreună-luptător spre într-ajutorare duhovnicească în lupta pen¬ 
tru dreapta credinţă. Şi ştie neîntrecuta Ta evlavie că pînă acum am 
avut cîteva atacuri împotriva mea din partea unor mari dregători, unii 
din ei deosebit de cumpliţi, pentru că eparhul (sau prefectul Capitalei — 
n.tr.) şi cu şambelanul Palatului 1 s-au declarat că sprijină pe vrăjmaşii 
noştri, dar pînă în clipa de faţă orice atac s-a oprit pe loc, din mila lui 
Dumnezeu, Care m-a socotit vrednic de ajutorul Duhului, Care ne întă¬ 
reşte în slăbiciuni. 

1. Aceeaşi problemă ca şi în epistola precedentă : scindarea provinciei Capa- 
dochia. E impresionant ataşamentul exprimat la adresa lui Elpidios. 

1. Aici Sf. Vasile aminteşte de cele două lupte principale pe care le-a avut de 
dus cu doi din cei mai puternici reprezentanţi ai administraţiei centralizate bizantine, 
şi anume cu Modestos, prefectul pretorului (un fel de Prim-Ministru), şi cu Demostene, 
magistrul Palatului. G. Ostrogorski, Geschichte des byz. Staates, ed. UI, Munchen, 
1963, p. 30—31. E celebră scena avută cu cel dinţii, despre care ne informează Sf. 
Grigorie Teologul (Orat. XLIII). 

Această epistolă e o dovadă că în anul 371 relaţiile dintre Vasile şi Eustaţiu erau 
încă bune. 





SCRISORI 


EPISTOLA 80 

Către Atanasie, episcopul Alexandriei 
Scrisă pe la începutul anului 371 

Pe măsură ce situaţia Bisericilor devine tot mai de plîns, tot mai des 
gîndul meu şi al tuturora se îndreaptă spre desăvîrşirea Ta, pentru că 
avem încredinţarea că singura mîngîiere care ne-a mai rămas e ajuto¬ 
rul pe care Prea Sfinţia Ta ni-1 poţi oferi. Intr-adevăr, toţi cîţi Te cu¬ 
noaştem mult-puţin, din auzite ori din întîlniri personale, cu toţii avem 
credinţa că numai Prea Sfinţia Ta ne mai poate mîntui de furtuna care 
s-a abătut asupra noastră, atît prin puterea rugăciunilor Tale, cît şi prin 
îndrumările şi ajutorul de a ieşi din răul în care ne zbatem l . 

Drept aceea Te rugăm să nu încetezi a face rugăciuni pentru sufle¬ 
tele noastre şi a ne ridica moralul prin scrisori. De-ai şti cîtă nevoie 
avem de amîndouă, n-ai lăsa să treacă nici o ocazie fără să ne scrii! 
Dacă ne-am putea învrednici de rodul rugăciunilor Tale şi am ajunge să 
Te şi vedem la faţă şi să gustăm astfel şi mai mult din darurile Tale, adă¬ 
ugind la istoria vieţii noastre şi pe acela de a ne întîlni cu marele şi cu 
adevărat apostolicescul Tău suflet, am crede că însăşi bunătatea lui 
Dumnezeu ne răsplăteşte şi ne mîngîie de toate asupririle prin care tre¬ 
cem. 


EPISTOLA 81 

Către episcopul Inochentie 1 

Scrisă în anul 372 

Pe cît de mult mi-am adus aminte de dragostea Ta, cînd ţi-am pri¬ 
mit scrisoarea, pe atît de mult m-am întristat cînd m-ai copleşit cu greu¬ 
tatea grijilor care întrec puterile mele. Căci cum am putea face faţă, 
de la o distanţă atît de mare, la o administrare atît de grea ? Şi cîtă 
vreme Te are Biserica, ea se bizuie pe Tine ca pe temelia ei ; în schimb 
dacă Domnul va rîndui altceva în legătură cu viaţa Ta, pe cine aş putea 
trimite, dintre cei de-o seamă cu Tine, ca să poată purta grijă de fraţii 
de acolo ? 


1. Prin felul în care e redactată, e uşor de înţeles de ce majoritatea cercetătorilor 
socot, pe bună dreptate, că această epistolă a fost trimisă înaintea celor de sub nu- 
merii 66, 67 şi 69. 

1. Curioasă cerere a făcut acest Inocentiu aflat într-o eparhie îndepărtată de cea 
a Capadochiei, dar nu sub jurisdicţia ei. Ştiindu-se bătrîn, Inocentiu cere Iui Vasile să 
trimită un administrator (un fel de episcop vicar), care să-i şi rămînă mai tîrziu ur¬ 
maş, căci, zice el, aş fi liniştit să închid ochii, cunoscîndu-1. Sf. Vasile îi propune un 
nepot al fostului episcop Hermoghen de Cazareea, cel care a dat citire simbolului cre¬ 
dinţei în sinodul I de la Niceea. A se vedea şi notele de la epistola 50. 

Aceasta e ceea ce ai cerut şi ai procedat bine şi înţelept cînd ai spus 
prin epistolă că vrei să vezi, cît timp vei mai trăi, pe cel ales de Tine 
ca să conducă mai tîrziu turma Domnului, aşa cum l-a dorit şi fericitul 
Moise şi l-a şi văzut 2 . 

întrucît eparhia Ta este întinsă şi importantă şi activitatea Ta e cu¬ 
noscută de mulţi şi «vremurile sînt rele» 3 , şi fiind nevoie de un păstor 
destoinic, în stare să facă faţă furtunilor şi vijeliilor neîncetate care bîn- 
tuie în Biserică, n-am găsit că ar fi bine ca să acţionez fără temei serios 
în cazul de faţă, mai ales cînd mi-am adus aminte de cîte ai scris : că 
s-ar putea ca în faţa lui Dumnezeu Tu să devii potrivnicul meu şi să mă 
învinuieşti că n-aş fi fost destul de săritor faţă de Biserici. 

De aceea, pentru ca să nu ajung în contrazicere cu Tine, dar mai 
ales pentru ca să găsesc părtaş al apărării mele în faţa lui Hristos, arun- 
cîndu-mi privirile asupra corpului preoţesc al cetăţii, am ales «vasul» 
cel mai de preţ, pe odrasla fericitului Hermoghen, care a transcris ma¬ 
rele şi inatacabilul simbol al credinţei, la acel mare sinod (din Niceea r 
n. tr.). **•; 

El e de mulţi ani preot al Bisericii, statornic în caracter, cunoscător 
al rînduielilor canonice, corect în ale credinţei, trăieşte pînă acum în 
cumpătare şi asceză, şi cu toate că rîvna pentru o vieţuire aspră i-a mă¬ 
cinat de-a binele trupul, este totuşi sărac şi n-are nici un venit pe lumea 
aceasta, încît n-are bani nici pentru pîine, ci-şi asigură cele ale trupului 
prin lucrări manuale pe care le face laolaltă cu fraţii cu care trăieşte îm¬ 
preună. Acesta este bărbatul pe care doream să ţi-1 trimit. 

Dacă un astfel de om îţi poate fi de folos, iar nu vreunul mai tînăr, 
potrivit pentru muncă de curier, să te slujească doar la nevoile traiului, 
hotărăşte-te să-mi scrii repede, iar cu primul prilej să-ţi trimit acest om, 
care-i alesul lui Dumnezeu şi potrivit pentru slujire, respectuos cu cei 
pe care-i întîlneşte şi destoinic să mustre cu blîndeţe pe cei cu idei 
greşite. 

Pe acesta l-aş putea trimite chiar acum, dar, întrucît tu mi-ai luat-o 
înainte, cerînd un anumit om, care şi în alte privinţe este bun şi devo¬ 
tat, dar stă cu mult înapoi faţă de bărbatul de care am amintit adineaori, 
am voit să-ţi fac cunoscută părerea mea, pentru ca, în caz că-ţi trebuie 
omul de care am vorbit, ori să trimiţi pe careva dintre fraţi ca să-l ia în 
primire cam în vremea postului, ori să-mi scrii, în caz că nu ai pe cineva 
potrivit să îndure oboseala drumului pînă la noi. 


2. Pe Iisus Navi (Iosua). 

3. Efes. 5, 16. 

EPISTOLA 82 

Către Atanasie, episcopul Alexandriei 
Scrisă la sfîrşitul anulai 371, sau la Începutul Iui 372 

Cînd îmi îndrept privirile spre evenimentele de azi şi cînd cercetez 
greutăţile prin care orice pas înainte e oprit, ca şi cum ni s-ar pune beţe 
în roate, ajung la totală deznădejde. Cînd însă mă întorc iarăşi şi privesc 
spre înţelepciunea Ta şi mă gîndesc că pe Tine te-a rînduit Domnul să 
fii doctor al bolilor prin care trec Bisericile, atunci prind din nou curaj; 
şi, din deznădejdea în care căzusem, mă îndrept iarăşi cu nădejde spre 
zile mai bune. Întreagă Biserica e dezmembrată, lucru care de altfel nici 
înţelepciunii Tale nu-i necunoscut. Tu vezi în toate chipurile, ca de sus, 
dintr-un turn de veghe, cu mintea Ta pătrunzătoare, ceea ce se întîm- 
plă în fiecare loc, ca şi cum în acelaşi spaţiu ar pluti mai multe corăbii 
purtate şi izbite de puterea vînturilor, una împotriva celeilalte, aşa incit 
naufragiul este iminent, atît din pricini exterioare, datorită vînturilor 
care agită cu putere marea, cit şi din tulburarea care cuprinde pe navi¬ 
gatorii care se întîlnesc şi se ciocnesc unul de altul. E destul să-mi 
opresc cuvîntul asupra acestei imagini, întrucît nici înţelepciunea Ta nu 
cere mai mult şi nici împrejurările nu ne îngăduie să grăim mai des¬ 
chis. Şi ce cîrmaci poate fi la înălţimea acestor împrejurări ? Cine e 
oare atît de vrednic de încredere, incit să trezească pe Domnul 1 , pentru 
ca Acesta să certe vînturile şi marea ? Cine altul decît cel care încă din 
tinereţe a luat parte la lupta pentru dreapta credinţă ? 

Întrucît, dar, acum între noi tot ce înseamnă credinţă sănătoasă, e 
sincer înclinat şi legat de credinţa în unitate şi în pace cu toţi cei care 
au aceleaşi simţiri, mi-am luat îndrăzneala să vin şi să mă adresez indul¬ 
genţei Tale să ne trimiţi tuturora una şi aceeaşi scrisoare şi să ne sfătu- 
ieşti ce anume să facem. Căci toţi vrem ca de la Tine să se facă începu¬ 
tul întrunirilor care să restabilească intercomuniunea Bisericilor 2 

Iar întrucît poate amintirea evenimentelor din trecut ar putea să-ţi 
pară bănuitoare, fă următorul lucru, părinte prea iubite de Dumnezeu : 
trimite episcopilor scrisori, fie prin vreun om de încredere de la ei, fie 
prin fratele Dorotei, diaconul nostru ; odată ce le voi fi primit, eu nu le 

1. luca 8, 24. 

2. Sf. Vasile îl imploră pe Sf. Atanasie să înceapă de la el iniţiativa de a se face 
«începutul întrunirilor sinodale ca să se restabilească intercomuniunea Bisericilor». 
Diaconul Dorotei venise proaspăt de la Roma şi era pregătit să meargă din nou cu 
mesajele acestea. Impresionant este modul în care Sf. Vasile roagă pe Sf. Atanasie 
să-l dezlege de această misiune de împăcare a Bisericilor, dacă el nu primeşte iniţia¬ 
tiva. 

Vom vedea în celelalte epistole către Apuseni, cît de nepăsători s-au arătat aceş¬ 
tia (Ep. 90, 91, 92 etc.). 

voi da înainte de a avea răspunsurile episcopilor ; dacă nu aş face eu 
acest lucru, atunci «vinovat să fiu faţă de tine toate zilele vieţii mele» 3 . 
Desigur că acest cuvînt n-a trebuit să inspire mai multă frică celui care 
l-a spus mai întîi tatălui său, decît mi-ar inspira mie, care ţi-o spun 
ţie, părintele meu duhovnicesc. 

Şi dacă nicicum nu vrei să faci ce te-am rugat, dezleagă-mă de gre¬ 
şeala în care aş putea cădea, prin rîvna slujbei mele, căci nu am venit 
cu viclenie şi nu cu meşteşugire, ci din dragostea pentru pace şi pentru 
unire frăţească a celor care avem aceleaşi simţăminte pentru Domnul, 
luînd asupră-mi această solie şi această mijlocire. 


EPISTOLA 83 

Către un cenzor sau agent fiscal 1 
Scrisă în anul 372 

N-am avut decît foarte puţine legături cu Domnia Ta, iar întîlnirea 
noastră personală a fost de scurtă durată ; dar cunoştinţa pe care o am 
din auzite şi prin care m-am apropiat de mulţi din bărbaţii mai de vază, 
nu-i lipsită de importanţă şi nici nu este de dispreţuit. Şi chiar dacă după 
zvonuri ai vreo bănuială faţă de mine, Tu singur ştii mai bine. In orice 
caz, părerea pe care mi-am făcut-o eu despre Tine este aceea pe care 
am descris-o adineauri. 

Dar pentru că Dumnezeu te-a chemat la o slujbă, în care se poate 
da dovadă de iubire faţă de oameni şi prin care se poate ridica Patria 
noastră, care s-a pustiit de tot, cred potrivit să dau bunătăţii Tale sfa¬ 
tul ca, în nădejdea răsplăţii dumnezeieşti, să binevoieşti a Te arăta des¬ 
tul de omenos, ca să Te poţi arăta vrednic de o faimă nemuritoare şi 
să moşteneşti odihnă veşnică, pentru că le vei fi uşurat sarcinile celor 
care au fost apăsaţi 2 . 

Iar pentru că şi eu am o moşie oarecare în ţinutul Hamanenilor, Te 
rog să o ocroteşti ca şi cum ar fi a Ta. Nu te mira că socot ca şi cum ar 
fi ale mele cele ale prietenilor mei, întrucît am învăţat să pun alături de 
alte virtuţi şi prietenia, aducîndu-mi aminte de cel care a spus cu înţe¬ 
lepciune 3 că «prietenul e ca un al doilea eu». Moşia aceasta, care apar- 

3. Fac. 43, 9. Acest cuvînt greu a fost rostit de Iuda, feciorul mai mare al lui 
Iacob, cînd i-a cerut să-l ducă şi pe Veniamin în Egipt. 

1. Scrisoarea cuprinde un apel al Sfîntului Vasile, adresat noului conducător al 
serviciului financiar al provinciei «Capadochia prima», de a se arăta înţelegător în 
problemele fiscale. 

2. Abuzurile multor agenţi fiscali constituiau o adevărată plagă a vremii. A se 
-vedea cele spuse în epistola 110. 

3. Aristotel, Etica nicomahică, IX, 4. 9. 

ţine prietenului meu, o încredinţez vredniciei Tale, ca şi cum ar fi a mea, 
şi Te rog să ţii seamă de greutăţile pe care le-a cunoscut această casă şi, 
în schimbul anilor tercuţi, să le dai mîngîiere pentru viitor şi să le faci 
plăcută locuinţa lor acolo, care şi aşa e trecătoare şi a fost părăsită din 
pricina multelor dări la care a fost impusă. De altfel, mă voi strădui să mă 
şi întîlnesc personal cu distinsa Ta persoană, cînd vom discuta mai pe 
larg despre fiecare problemă. 


EPISTOLA 84 
Către Guvernator 1 
Scrisă In anul 372 

I 

Ceea ce am de gînd să scriu e aproape de necrezut, dar de dragul 
adevărului o voi spune : cu toată dorinţa ce o aveam de a mă întîlni cit 
mai curînd posibil cu bunătatea Ta, acum cînd mi s-a ivit acest prilej de 
a-ţi scrie, nu m-am grăbit să folosesc acest noroc, ci am stat la îndoială 
şi m-am retras. Această ciudăţenie constă în faptul că, ceea ce am dorit 
să se întîmple, îndată ce mi s-a oferit, n-am mai primit-o. Iar pricina e că 
mi-e ruşine să par că aş scrie nu din prietenie curată, ci ca să mă folo¬ 
sesc de fiecare dată de o nevoie oarecare. 

Dar peste cugetarea mea s-a făcut stăpîn gîndul (pentru care şi 
vreau să iei şi Tu seama şi să nu crezi că noi punem la cale întîlniri în 
scopuri negustoreşti, iar nu prieteneşti) că trebuie să fie o oarecare deo¬ 
sebire între felul cum se adresează cineva către autorităţi şi între felul 
în care tratăm cu particularii. Pentru că nu-i drept să discutăm în acelaşi 
fel cu un medic, cum am discuta cu oricare prim venit şi de bună seamă 
nici cu un înalt dregător la fel ca şi cu un particular, ci va trebui să ne 
folosim şi de iscusinţa unuia, ca şi de puterea braţelor celuilalt. Căci 
după cum cei ce umblă în soare sînt urmaţi oricum şi de umbra lor, chiar 
şi dacă ei n-ar vrea-o, tot aşa şi întîlnirile cu marii dregători sînt înso¬ 
ţite de un fel de uşurare şi de ajutorare pentru cei nevoiaşi. 

Aşadar, cel dintîi scop al compunerii acestei scrisori se îndeplineşte 
tocmai prin salutările pe care le transmit Excelenţei Tale. Acest lucru şi 
trebuie văzut ca primul temei serios, chiar dacă nu ar mai fi nici un alt 
motiv de a scrie. Primeşte, deci, salutările mele, prea bunule, şi fie ca 

1. Felidtîndu-l cu ocazia intrării în slujbă (probabil e vorba de Ilie, de care ne 
informează epistola 94), Sf. Vasile prezintă un interesant caz despre felul în care se 
ISceau abuzuri de către organele financiare. îl roagă să intervină, 
n — Sfîntul Vasile cel Mare 

toată viaţa Ta să poţi fi do folos pentru toţi, urclnd din treaptă In treaptă 
şi «jutorînd de fiecare dată pe alţii cu puterea pe care o ai. E un obicei 
do al meu să procedez aşa, iar pe de altă parte, şi Tu te simţi dator să 
ajuţi cu ceva pe cei lipsiţi de cea mai mică destoinicie în conducere. 

II 

După aceste urări, primeşte şi rugămintea mea pentru acest neno¬ 
rocit bătrîn, pe care un decret împărătesc l-a desărcinat din slujbă, sau 
meii degrabă pentru omul căruia însăşi bătrîneţea lui îi acordase în pre¬ 
zenţa împăratului scutirea de dări. Şi Tu însuţi ai confirmat acest drept 
dat de sus din respect pentru fire şi din înţelepciune pentru interesele 
Statului, cred, de teamă, ca nu cumva să se calce legile publice de către 
un om a cărui minte s-a slăbit din pricina bătrîneţii. 

Dar cum de ţi-a scăpat, prea minunatule, şi cum de l-ai readus pe 
altă cale pe bătrîn iarăşi în locul lui de muncă ? Atunci cînd ai poruncit 
ca nepotul lui, care n-are încă nici patru ani, să fie cooptat în Consiliul 
de impunere al dărilor, ce altceva ai făcut decît să readuci iarăşi, din 
ordin, în serviciu public, pe bătrîn prin mijlocirea nepotului ? Acum te 
rugăm să-ţi fie milă de aceste două vîrste şi să-i scuteşti pe amîndoi, gîn- 
dindu-te la temeiurile pentru care amîndoi sînt de plîns : unul nu şi-a 
văzut şi nu şi-a cunoscut părinţii şi numai prin mîini străine a intrat în 
această viaţă, orfan de tată şi de mamă, încă din leagăn ; celălalt a ră¬ 
mas multă vreme în viaţă, pe care n-a cruţat-o nici un fel de nenorocire. 
Lui i-a fost dat să-şi vadă moartea prematură a singurului său fiu, apoi 
şi-a văzut casa fără moştenitori, iar de acum înainte, dacă nu găseşti o 
rezolvare vrednică de umanismul Tău, va vedea ceea ce 1-a consolat 2 , 
din lipsă de copii, aceasta va fi pentru el prilej pentru nenumărate rele ! 
Presupun că nu acest mic prunc va ajunge să facă parte dintre senatorii 
care vor strînge mîine dările ori vor plăti soldaţilor solda 3 şi nici nu va 
fi nevoie ca tocmai perii albi ai acestui nenorocit moşneag să fie din nou 
necinstiţi. Dă-i, deci, iertare, potrivit legilor şi potrivit firii : porunceşte 
să se îngăduie aceluia să rămînă la el pînă cînd va împlini vîrsta majo¬ 
ratului, iar acesta să-şi aştepte moartea în pat. Să continue alţii astfel 
de servicii şi să ia asupra lor astfel de obligaţii! Desigur că nu-ţi stă în 
fire să dispreţuieşti pe cei nenorociţi, nici să faci caz de legi sau să re¬ 
zişti la cererile prietenilor, chiar dacă te afli în mediul treburilor în care 
le înconjoară oamenii. 

2. «Consolarea» o constituie tocmai nepotul. 

3. Administraţia Imperiului Bizantin prevedea ca în fiecare localitate să se con 
silUiie un Consiliu de Impunere (flotA - !)), care să ajute, între altele, la strîngerea dări¬ 
lor si la plata soldaţilor (cf. Epîst. 08). 

EPISTOLA 85 
Că nu se cade să te juri 1 
Scrisă tu anul 372 

Nu încetăm să protestăm în toate întrunirile şi îndeosebi în întîl- 
nirile particulare să vorbim despre aceeaşi problemă pentru ca la strîn- 
gerea dărilor publice slujbaşii financiari să nu mai ceară ţăranilor să 
depună şi jurămînt. 

In legătură cu acest lucru trebuie să protestăm şi în scris, atît îna¬ 
intea lui Dumnezeu, cît şi în faţa oamenilor, căci se cade să încetăm 
odată de a mai duce la moarte sufletele oamenilor, să căutăm un alt 
chip de a rezolva lucrurile şi astfel să lăsăm oamenii să-şi păzească su¬ 
fletele întregi. Iţi scriu aceste lucruri nu pentru că ai avea nevoie să fii 
încurajat prin cuvinte (căci ai deprins de acasă temeiurile temerii de 
Dumnezeu), ci pentru ca toţi cei care depind de Tine să înveţe de la 
Tine, să nu mai supere pe Cel Sfînt, şi pentru ca în urma unei rele obiş¬ 
nuinţe, să nu mai privească cu nepăsare lucrurile sfinte. 

într-adevar, ei nu cîştigă nimic din faptul că cer oamenilor să se 
jure, iar pe deasupra mai şi sădesc în suflete un rău sigur. Pe măsură ce 
oamenii s-au obişnuit să jure strîmb, ei nu se mai grăbesc să fie iertaţi, 
gîndindu-se că au în jurămînt o armă înşelătoare şi un prilej de amî- 
nare. Deci fie că Domnul pedepseşte pe loc jurămîntul fals, şi atunci în¬ 
casatorii dărilor n-ar mai avea pe nimeni să răspundă în justiţie pentru că 
datornicii ar pieri din pricina osîndei lor. Fie, după cum am spus adi¬ 
neauri, în mărinimia Lui, Domnul Se arată îndurător faţă de cei care, cu- 
noscînd din experienţă ce înseamnă răbdarea Lui, ajung să dispreţu¬ 
iască bunătatea Lui. De aceea să nu calce fără nici un folos legea şi să nu 
aţîţe împotriva lor înşişi mînia dumnezeiască. Am spus ce mi se cădea 
ca preot; cei care nu vor să asculte, vor vedea. 

EPISTOLA 86 

Către Guvernator 1 
Scrisă în anul 372 

Ştiu că cea mai mare şi cea dintîi grijă a vredniciei Tale este să 
aperi în tot chipul dreptatea. în rîndul al doilea, îţi cunosc şi dorinţa de 

1. Un alt gen de abuz făcut de organele fiscului, de astă dată uzînd şi de jură¬ 
mîntul fals. A se vedea şi cele prevăzute de canoanele 80—81 ale Sfîntului Vasile, 
cele privitoare la jurămîntul fals. 

1. Amîndouă aceste epistole (86 şi 87) au ca obiect restituirea unor pagube sufe¬ 
rite de preotul Dorotei. 

a face bine prietenilor şi de a ocroti pe cei care caută scăpare la mă¬ 
rinimia Ta. Acestea sînt şi motivele care ne-au îndreptat spre Tine, pen¬ 
tru că şi cauza pe care o apărăm e dreaptă, iar mie mi-ar fi şi plăcută, 
ca unuia pe care ai binevoit să-l numeri între prieteni şi la fel şi celor 
care-şi găsesc ajutor la bunătatea Ta, pentru cele ce au avut de suferit. 
Grîul, din care prea doritul nostru frate Dorotei avea destul pentru trai, 
a fost furat la Berisos de unul din cei cărora li se încredinţase admi¬ 
nistrarea bunurilor obşteşti, fie că au venit ei înşişi la această faptă 
oprită, fie că alţii i-au îndemnat s-o facă. De altfel, în nici o privinţă, 
fapta lor nu poate fi socotită condamnabilă, căci de ce ar fi mai puţin 
rău cel rău de la sine decît cel care se pune în slujba răutăţii altora ? 
Pentru cei care au suferit-o, paguba e aceeaşi. Totuşi eu cer ca omului 
nostru să i se dea înapoi grîul de către cei care l-au luat şi să nu le 
fie îngăduit să pună vina pe alţii pentru îndrăzneala lor. Preţul pe care 
trebuie să-l dai fericirii de a scăpa de mizeria lipsei de grîu e cel cu 
care vom preţui binefacerea, pe care o vom primi de Ia vrednicia Ta, 
dacă bineînţeles vei binevoi să ni-1 dai. 


EPISTOLA 87 

Fără adresă, despre aceeaşi problemă 

M-am mirat cum a fost cu putinţă să i se facă o pagubă atît de 
mare preotului nostru, încît să i se răpească singurul lui mijloc de trai 
şi aceasta sub guvernarea Ta. Şi ceea ce e şi mai îngrozitor e faptul 
că cei care s-au încumetat să săvîrşească acest fapt pun vina acţiunii 
lor pe porunca Ta, care nu numai că n-ar fi trebuit să-l îngăduie, ci 
să împiedice cu toată puterea să se întîmple asemenea lucru împotriva 
oricui, şi mai ales împotriva preoţilor noştri, iar dintre ei, împotriva 
tuturor celor care au aceleaşi idei cu noi şi care păşesc pe acelaşi drum 
al credinţei ca noi. 

Dacă, aşadar, ai vrea să-mi redai liniştea, fă în aşa fel încît lucru¬ 
rile să se îndrepteze fără întîrziere. 

Cu Dumnezeu poţi da cui vei vrea şi aceste reparaţii, ba chiar şi 
mai mari. Am scris şi conducătorului patriei noastre, pentru ca în cazul 
în care nu vor să se respecte legea, ei să fie siliţi s-o facă prin hota- 
rîroa Tribunalului. 










EPISTOLA 88 


SCRISORI 

Fără adresă, în legătură 
cu un încasator de dări 1 

Scrisă în anul 372 

Greutatea strîngerii aurului pentru confecţionarea hainelor mi¬ 
litare o cunoaşte prea cinstia Ta mai bine decît oricine, iar în sărăcia 
taea n-am nici un alt martor decît pe Tine care, datorită marii iubiri ce 
b arăţi oamenilor, ai dovedit şi pentru mine înţelegere, arătîndu-mi tot 
ajutorul posibil, fără ca vreodată să-ţi schimbi blîndeţea liniştitoare a 
atitudinilor de teama ameninţărilor celor puternici, 

Intrucît, dar, din întreaga sumă ne mai rămîne doar o cantitate mică 
de aur şi întrucît pe acesta trebuie să-l strîngem printr-o contribuţie 
Ia plata căreia am făcut apel la întreg oraşul, rog blîndeţea Ta să amîne 
planul acestei operaţii pînă ce vom fi înştiinţat şi pe cei care locuiesc 
tii afara oraşului, pentru că, după cum bine ştii, cei mai mulţi din dre¬ 
gători lucrează la ţară. Dacă, deci, se îngăduie ca din aurul strîns să 
Se trimită cu atîtea livre mai puţin (adică tocmai atîta cît trebuie plă¬ 
tit), te rugăm să ne faci cunoscut, urmînd ca restul să-l trimitem mai 
tîrziu. Dacă, dimpotrivă, e absolut necesar ca întreaga sumă să se verse 
deodată în trezorerie, măcar scadenţa să fie amînată, aşa cum am amin¬ 
tit înainte. 


EPISTOLA 89 
Către episcopul Meletie 
La Paştile anului 372 

I 

Atunci cînd Bunul Dumnezeu îmi îmbie prilejuri de a trimite salu¬ 
tări cucerniciei Tale, îmi alină o puternică dorinţă. Căci El e martor şi 
ştie cît de mult doresc să văd persoana Frăţiei Tale şi cît de mult mă 
desfătează învăţătura ta bună şi ziditoare de suflete. Şi acum, prin prea 
cuviosul şi prea vrednicul frate Dorotei, subdiaconul, care vine la Fră¬ 
ţia Ta, Te rog mai întîi să mă pomeneşti în rugăciunile Tale, ca să nu 
fiu piedică în popor şi nici să stau împotriva rugăciunilor Tale, pentru 
a dobîndi milostivirea lui Dumnezeu. 

1. O impunere tipică făcută locuitorilor din provinciile orientale : să cumpere haine 
pentru soldaţi. In celelalte provincii îmbrăcămintea o dădea imperiul. In cererea ală¬ 
turată se cere o amînare a plăţii. A se vedea şi epistolele 84, 110 etc. 

In al doilea rînd îţi aduc aminte că trebuie să redactezi o expunere 
de credinţă cu toate cele necesare 1 pentru fratele de care am amintit, 
iar dacă este nevoie să o şi trimiţi în Apus, pentru că situaţia o ceri' 
neapărat, iar pe de altă parte, le voi trimite şi eu scrisori prin curierul 
nostru. In orice caz să laşi să se înţeleagă că scrisorile pleacă şi de la 
Tine însuţi 2 . în urma întîlnirii cu Sabin, diaconul trimis de ei, eu am 
trimis scrisori către cei din Iiiria şi către episcopii Italiei şi Galiei, iar 
în mod special şi către unii care mi se adresează personal 3 . E de la 
sine înţeles că ar fi bine să trimiţi şi tu vreun delegat care să ducă o 
nouă scrisoare din partea conducerii sinodale, pe care să ceri să ţi se 
redacteze. 

II 

în legătură cu venerabilul episcop Atanasie, aduc aminte marii Tale 
înţelepciuni, care de obicei cunoaşte bine lucrurile, că este cu nepu¬ 
tinţă ca scrisorile mele să poată fi predate şi ca să se realizeze ceva din 
cele care sînt necesare 4 dacă nu s-ar primi şi din partea Frăţiei Tale 
vreo confirmare despre acest lucru, căci Tu ai vrut încă de atunci să 
intri în comuniune cu el 5 . 

Căci, se spune, el s-a străduit mult ca să se unească cu noi şi a 
făcut tot ce a fost cu putinţă din partea lui, dar s-a întristat că a tre¬ 
buit să plece fără să fi putut restabili comuniunea, iar astăzi nădejdile 
ce se mai pun în el sînt foarte slabe 6 . 

Cum merg treburile în Răsărit desigur că nu va fi scăpat atenţiei 
Cuvioşiei Tale şi-ţi va istorisi verbal şi amănunţit fratele de care am 
mai amintit. Te rog deci să-l trimiţi îndată după Paşti pentru că aş¬ 
teaptă şi răspunsurile din Samosata. 

Trimite-1 deci, întrucît i-ai lăudat bunăvoinţa, şi întăreşte-1 şi cu 
rugăciuni. 


1. A se vedea ep. 92 care într-adevăr a fost redactată de Sf. Meletie şi pe care 
o expediază apoi Sfîntul Vasile. 

2. Deci Sf. Vasile aminteşte Sfîntului Meletie că pentru rezolvarea schismei din 
Antiohia era necesar ca el însuşi să redacteze o mărturisire de credinţă şi s-o trimitiî 
Jn Apus, probabil însoţită şi de un memoriu că regretă vechea simpatie pro-ai'iană. 

3. în categoria aceasta intră epistolele 90, 91, 197, 242, 243, 263. 

4. A se vedea epistolele 66, 67 şi 69. 

5. Despre încercarea Sf. Atanasie pentru stingerea schismei din Antiohia Sf. Vasile 
va spune mai tîrziu în epistola 258, capitolul 3: «prea fericitul Atanasie venind tocmai 
din Alexandria dorea fierbinte să intre în comuniune cu Meletie, dar, din greşeala 
unor răi sfetnici, unirea lor a fost amînată pe o dată mai tîrzie. Ce bine ar fi tosl 
dacă nu s-ar fi procedat aşa !». 

6. La 2 mai 373 Sf. Atanasie va muri. 

EPISTOLA 90 

Către Prea Sfinţiţii fraţi şi părinţi ai Apusului 1 
înaintea Paştilor anului 372 

I 

Bunul Dumnezeu, Care nu lasă niciodată supărările neînsoţite de 
mîngîieri, ne-a făcut parte şi nouă acum de o mare bucurie prin scri¬ 
sorile pe care Prea Cinstitul Părinte Atanasie le-a primit de la drept- 
credincioşia Voastră şi pe care ni le-a transmis şi nouă ca pe o măr¬ 
turie a credinţei celei sănătoase şi ca pe o dovadă a nezdruncinatei 
uniri şi simţiri care domneşte la Voi, fapt care caracterizează pe păstorii 
care calcă pe urmele părinţilor şi care păstoresc cu bună ştiinţă poporul 
lui Dumnezeu. Toate acestea ne-au bucurat atît de mult, încît au pus 
capăt tristeţii noastre şi au picurat în sufletele noastre puţină bucurie 
în întunecata stare de lucruri în care sîntem acum. 

Domnul ne-a sporit mîngîierea prin preaevlaviosul nostru frate şi 
diacon Sabin, care ne-a hrănit inimile prin relatări amănunţite despre 
situaţia de la Voi, iar de ceea ce s-a putut convinge despre felul cum 
stăm noi vă va aduce la cunoştinţă şi Vouă, încît, în primul rînd, să vă 
întreceţi împreună cu noi în rugăciune fierbinte şi stăruitoare către 
Dumnezeu, iar în al doilea rînd, să nu vă daţi înapoi de a aduce Bise¬ 
ricilor strîmtorate mîngîierea pe care o puteţi. Pentru că aici toate s-au 
slăbănogit, prea cinstiţi fraţi, şi, în urma loviturilor neîncetate ale vrăj¬ 
maşilor, Biserica stă să se scufunde ca o corabie izbită şi dintr-o parte 
şi din alta de valurile potrivnice ale mării înfuriate, afară poate dacă 
bunătatea lui Dumnezeu nu ne va cerceta. 

După cum, dar, pacea şi unirea din Biserica Voastră le socotim ca 
şi cum ar fi şi ale noastre, tot aşa Vă rugăm să arătaţi şi voi înţelegere 
faţă de dezbinările de la noi şi să nu vă depărtaţi de noi pe motivul dis¬ 
tanţării geografice dintre noi, ci, dimpotrivă, întrucît sîntem uniţi prin 
legătura Duhului, să ne primiţi în armonia unui singur trup. 

1. Oricît de cald a fost apelul Sfîntului Vasile, Apusul s-a arătat neînţelegător. 
E drept că diaconul Sabin a sosit cu o întîrziere de cîteva luni, dar reprezentanţii 
celor două Biserici vorbeau, se vede, limbaj diferit. Apusul n-a întreprins nimic în 
sensul celor cerute cu un an înainte în epistola nr. 70, în ciuda celor relatate între 
timp de Sfîntul Atanasie al Alexandriei, care dădea Răsăritului nădejdi că Apusul 
totuşi va răspunde solicitărilor răsăritene. Sfîntul Vasile e tot mai deprimat că dis¬ 
cuţiile sterile seamănă «mai mult a tehnică decît a teologhisire». In multe locuri 
credincioşii din Răsărit au trebuit să plece din Bisericile lor şi să se roage prin pustii. 
La urmă Sf. Vasile face un fierbinte apel pentru statornicirea unei învăţături corecte 
despre Sfînta Treime în sensul în care se va exprima în epistola-tratat Despre Duhul 
Slînt, adresată lui Amfilohiu de Iconium. Deşi această epistolă e adresată în general 
Bisericii, ea pare a fi fost înmlnată totuşi papii Damasus. 

II 

Suferinţele noastre sînt cunoscute chiar dacă nu le înfăţişăm acum, 
pentru că de mult timp s-au făcut cunoscute în toată lumea. Dogmele 
Sfinţilor Părinţi sînt dispreţuite, tradiţiile apostolice nu mai sînt băgate 
în seamă; în locul lor stăruie acum în Biserici scornituri noi, oamenii 
au devenit tehnicieni ai cuvîntului omenesc ; în loc să teologhisească 
despre Dumnezeu, înţelepciunea lumească a ajuns să conducă după ce 
a dat deoparte bunul nume al Crucii. Păstorii sînt surghiuniţi, în locul 
lor sînt aduşi lupi răpitori, care sfîşie turma lui Hristos; casele de ru¬ 
găciuni sînt goale acum, în schimb pustiurile sînt pline de oameni care 
pling. Bătrînii lăcrimează cînd compară vremurile de altădată cu cele 
de acum, tinerii sînt şi mai de plîns, căci nu-şi dau seama ce au pierdut. 

Desigur că şi numai înşirarea acestor fapte poate provoca compă¬ 
timirea în cei care ştiu ce este dragostea lui Hristos, dar în comparaţie 
cu realitatea adevărată cuvintele sînt prea slabe. De aceea «dacă mai 
este în voi vreo mîngîiere a dragostei, cu orice împărtăşire a Duhului, 
cu orice milostivire şi îndurare» 2 , atunci hotărîţi-vă să ne veniţi în aju¬ 
tor I Aprindeţi-vă de rîvnă pentru dreapta credinţă şi scăpaţi-ne din 
această furtună! 3 . Să răsune şi la noi iarăşi acea propovăduire bună 
a Sfinţilor Părinţi, care dărîmă erezia nelegiuită a lui Arie şi care zi¬ 
deşte Bisericile în învăţătura cea sănătoasă, în care Fiul e mărturisit 
ca fiind de o fiinţă cu Tatăl, iar Duhul împreună mărit şi închinat cu 
aceeaşi cinste ! în felul acesta să ni se dăruiască şi nouă, prin rugăciu¬ 
nile Voastre, prin împreună-lucrarea Voastră, libertatea pentru cuvîntul 
adevărului şi bucuria de a mărturisi adevărul în Dumnezeiasca şi Mîn- 
tuitoarea Treime. 

De altfel numitul împreună-slujitor vă va face cunoscută mai pe 
larg starea de lucruri de la noi. Ne-am dat şi noi consimţămîntul la tot 
ce aţi hotărît canoniceşte, aderînd şi noi la rîvna Voastră pentru or¬ 
todoxie. 


EPISTOLA 91 

Către Valerian, episcopul Iliriei 1 
Scrisă în anul 372 

Mulţumită se cuvine Domnului, Care mi-a dat ocazia să văd în Frăţia 
Ta un rod al vechii iubiri dintre noi. Deşi Te afli trupeşte la o distanţă 

2. Fllip. 2, 1. 

3. Greu s-ar putea justifica lipsa de înţelegere a episcopilor apuseni faţă de 
această vibrantă şi disperată cerere după ajutor. 

t. Valerian, arhiepiscopul Aquileii, era un ortodox convins, care a ştiut sa se 
Înconjoare de creştini instruiţi, între ei numărîndu-se şi Fer. Ieronim. 

atît de mare, totuşi te-ai unit cu noi prin scris, îmbrăţişîndu-ne cu 
dragoste duhovnicească şi sfîntă, sădind în inima noastră o iubire 
nespusă. Căci am cunoscut acum, prin experienţă, ce însemnează cu¬ 
vintele înţeleptului : «precum e apa rece pentru un trup însetat, aşa e- 
vestea cea bună dintr-o ţară îndepărtată» 2 

Căci, prea cinstite frate, în ţinuturile noastre există o mare foamete 
după dragoste. Iar pricina ne-o spune Evanghelia : «Deodată cu înmul¬ 
ţirea păcatului s-a răcit iubirea multora» 3 . Tocmai de aceea scrisoarea 
ce mi-ai trimis-o mi s-a părut foarte preţioasă şi-ţi răspund prin acelaşi 
prea evlavios frate şi împreună-slujitor Sabin, prin care Te şi înşti¬ 
inţăm şi Te rugăm să veghezi în rugăciuni pentru noi, pentru ca Bunul 
Dumnezeu să dea cîndva pace şi linişte în treburile noastre bisericeşti 
şi să certe vînturile şi marea înfuriate, ca să scăpăm de furtuna şi de 
tulburarea care a dat peste noi, căci altfel ne ameninţă pieirea. 

între timp, în marea Sa milostivire faţă de vremurile grele de azi, 
Domnul ne-a făcut bucuria să auzim că Voi trăiţi în înţelegere şi unire 
şi că la Voi învăţătura creştină se vesteşte nestingherită 4 . Căci (dacă 
cumva nu va înceta curgerea vremii, ci vor mai rămîne şi alte zile 
pentru viaţa omenirii), prin împreună-lucrarea Voastră odată şi odată 
va trebui să se înnoiască credinţa şi în Răsărit şi astfel, la vremea cu¬ 
venită, să-i aduceţi un fel de răsplată pentru toate bunurile pe care 
le-aţi luat de la el. Intr-adevăr, partea sănătoasă de la noi, unde se mai 
ocroteşte credinţa Părinţilor, s-a istovit îndeajuns, pentru că diavolul 
a zguduit-o prin multe şi felurite atacuri, pe care le unelteşte şi le pune 
la cale cum vrea. 

Dea Domnul ca prin rugăciunile voastre, care iubiţi pe Domnul, 
să se stingă erezia cea rea şi înşelătoare a rătăcirii lui Arie şi să stră¬ 
lucească din nou credinţa cea dreaptă a Părinţilor care s-au adunat la 
Niceea, pentru ca felul de închinare adusă fericitei Treimi să se facă 
potrivit săvîrşirii Botezului celui mîntuitor 5 . 

2. Pilde 25, 25. 

3. Matei 24, 12. 

4. Se ştie că, spre deosebire de orientarea pro-ariană a împăratului Valens, Apu¬ 
sul s-a bucurat de regimul mai paşnic al lui Valentinian I (364—375). De fapt, arienii 
ajunseseră într-o vreme dominanţi şi în Sirmium şi chiar în nordul Italiei, inclusiv 
în Aquileea, dar pînă la 381 arienii au fost înfrînţi. N-am putut avea la îndemînă 
studiul lui M. Tadin : La lettre 91 de S. Basile a-t-elle ete adresse a l'ev&que d'Aquilee 
Volerin, în «Recherches de Science Religieuse», Paris, 1950, p. 450—468. El tăgădu¬ 
ieşte acest fapt. 

5. Aceeaşi idee din tratatul Despre Duhul Siînt. 

EPISTOLA 92 

Către episcopii Italiei şi Galiel 1 

Scrisă în anul 372 

I 

«De Dumnezeu iubitorilor şi sfinţilor fraţi împreună slujitori din 
Italia şi Galia şi iubiţilor lor episcopi cei de aceeaşi simţire cu noi, 
salutare întru Domnul de la episcopii Meletie {de Antiohia, n.tr.), Eu- 
sebiu (de Samosata), Vasile (de Cezareea), Bassus, Grigorie de Nazianz 
(senior), Pelagiu (de Laodiceea), Pavel, Antim (de Tiana), Teodot (de Ni- 
copole), Vitus (de Cara, în Mesopotamia), Avraam (de Urima, în Siria), 
Iovin, Zeno (de Tir), Teodoret, Marcian, Baruh, Avraam (de Batria, Si¬ 
ria), Libaniu, Talasiu, Iosif, Bosthus, Athreus, Teodot, Eustaţiu (de Se- 
basta), Barsumas, Ion, Cosroe, Isac, Marsex, Maris, Grigorie şi Dafnus». 

Pentru inimile îndurerate aduce adeseori oarecare mîngîiere chiar 
şi numai un oftat ieşit dintr-un piept înţelegător, după cum o lacrimă 
a cuiva îţi alină durerile cele mai adînci. Nouă nu ni se oferă însă spre 
mîngîiere numai un oftat sau o lacrimă, pentru a Vă putea descrie su¬ 
ferinţele noastre, ci pentru noi înfloreşte o nădejde mai bună, anume 
faptul că, după ce Vă vom înfăţişa tristele împrejurări în care trăim, 
poate vom reuşi să vă hotărîm să ne luaţi apărarea pe care de atîta 
vreme o aşteaptă de la Voi Bisericile Răsăritului, dar de care încă nu 
ne-am învrednicit pentru că Domnul, Care cîrmuieşte cu înţelepciune 
toate rosturile noastre, se vede că a găsit de bine, după chibzuiala 
cea neînţeleasă a dreptăţii Sale, ca să mai fim încă multă vreme puşi 
la încercare prin suferinţe. 

Pentru că ştim, cinstiţi fraţi, că nu vă e deloc necunoscută situaţia 
noastră, întrucît vestea despre ea a ajuns pînă la marginile pămîntului 
şi nu sînteţi nici Voi atît de nepăsători faţă de fraţii de aceeaşi cre¬ 
dinţă, deoarece sînteţi ucenicii apostolului, care ne învaţă că iubirea 
de aproapele e «plinire a legii» 2 . Numai că, după cum am spus, rîvna 
voastră a fost oprită de judecata cea dreaptă a lui Dumnezeu, Care se 
vede că a trimis aceste năpaste peste noi cam după măsura păcatelor 
noastre. 

1. Deşi redactată în numele a 32 de episcopi răsăriteni, între care şi a Sfîntuliii 
Vasile, totuşi unii cercetători recenţi cred că această epistolă a fost compusă de 
Sf. Meletie al Antiohiei. In sprijinul acestei idei, să se vadă epistola 129. Cf. W.-A. 
Jurgens, A Letter ol Meletius ol Antiochia, în «Now Rev. Theol.», Tournai, 1960, p. 
2,'il—-260. In modestia lui, autorul ei crede că ezitarea episcopilor se va datora tot 
«păcatelor noastre». In descrierea dramatică a situaţiei, nu se vorbeşte numai de 
ariunlsm, ci de o adevărată criză a ierarhiei bisericeşti. 

2. Rom. 13, 8. 

De astă dată Insă Vă cerem ca măcar în ceasul acesta să vă ridi¬ 
caţi cu tărie pentru adevăr şi cu înţelegere pentru noi, pentru ca tot 
ce a scăpat pînă acum urechilor Voastre să le înţelegeţi de acum mai 
bine de la cucernicul şi împreună-slujitorul nostru Sabin, care Vă va 
putea istorisi şi tot ce se află în scrisoare. Şi prin el vă conjurăm să 
vă înduraţi şi să va milostiviţi, lăsînd la o parte orice ezitare, şi să vă 
aprindeţi de rîvnă iubitoare pentru noi neuitîndu-vă nici la lungimea 
drumului, nici la interesele de acasă sau la alte considerente de ordin 
omenesc. 

II 

Primejdia nu ameninţă azi numai o singură Biserică, numărul celor 
lovite de această furtună nu se reduce doar la două sau trei, ci nă¬ 
pasta acestei rătăciri îşi întinde pustiirile sale cam de la graniţele Iliriei 
şi pînă la Tebaida Egiptului. Sămînţa ei rea a fost aruncată mai întîi 
de Arie, cel de tristă amintire, iar pentru că s-au găsit.mulţi dintre noi 
care au cultivat cu rîvnă această nelegiuire, erezia a prins rădăcini 
adinei şi dă acum roade distrugătoare. învăţătura dreaptă e răstălmă¬ 
cită, aşezămintele Bisericii călcate în picioare. Trufia oamenilor, care 
nu mai au frică de Dumnezeu, urcă în primele rînduri, afişîndu-şi în- 
tîietatea în chip simţit cu preţul multor nelegiuiri, îneît cel ce se defaimă 
mai tare e socotit ca cel mai vrednic de a ajunge păstor. Demnitatea 
preoţească a dispărut, lipsesc păstorii care să îndrume cu înţelepciune 
turma lui Hristos, în vreme ce vînătorii de măriri folosesc banii bolna¬ 
vilor numai pentru interesul lor propriu şi pentru cadouri. A slăbit as¬ 
primea canoanelor, in locul ei a crescut libertatea de a păcătui. Căci 
cei ce au ajuns la conducere prin strădanii prea pămînteşti îşi arată 
mulţumirea faţă de ei prin aceea că îngăduie celor păcătoşi tot ceea 
ce ştiu că le face plăcere. Nu mai există o judecată dreaptă, fiecare 
umblă după poftele inimii, răutatea nu mai are măsură, poporul nu mai 
cunoaşte lege, mai-marii Bisericii nu mai au curajul să vorbească. Cei 
ce şi-au dobîndit scaunul episcopal prin intervenţii sînt sclavii celor ce 
i-au ajutat să parvină. Pentru unii chiar şi apărarea ortodoxiei e năs¬ 
cocită ca armă de războire reciprocă, căci sub masca luptei pentru or¬ 
todoxie ei îşi ascund duşmăniile personale. Alţii, în schimb, — ca să 
nu-i învinuim de cele mai neruşinate fapte — aţîţă popoarele şi se urăsc 
nebuneşte între ei, pentru ca să-şi ascundă, de fapt, sub această ură 
răutăţile lor. Aşa se şi explică de ce este atît de neîmpăcată această 
luptă, pentru că cei ce au urzit această calamitate se tem ca nu cumva 
pacea generală să dea pe faţă neruşinările lor ascunse. 

Am ajuns do rîsul păgînilor, cei slabi in credinţă şovăie, credinţa 
e îndoielnică. Ignoranta pune stăpînire pe suflete, pentru că cei ce schi¬ 
monosesc credinţa din răutate dau a se înţelege că ei spun adevărul. 
Gurile celor drepţi au amuţit, limba clevetitorilor nu mai cunoaşte frîu, 
cele sfinte sînt profanate, cei mai sănătoşi la cap dintre mireni fug de 
biserici, văzînd în ele tot atîtea şcoli ale nelegiuirii şi, în pustietăţi, 
printre suspine şi lacrimi, înalţă spre ceruri inimile lor întrebătoare că¬ 
tre Dumnezeu. De bună seamă că şi pînă la Voi va fi ajuns ştirea despre 
ceea ce se întîmplă în cele mai multe oraşe de la noi, anume că po¬ 
porul, adică femeile, copiii şi bătrînii, se duc dincolo de zidurile ora¬ 
şului, sub cerul liber, şi acolo îşi fac rugăciunile singuri, îndurînd cu 
multă răbdare orice intemperii ale vremii, numai să ceară în linişte şi 
evlavie ajutorul lui Dumnezeu. 

III 

Cum am putea deplînge, dar, această calamitate ? Ce izvor de la¬ 
crimi ar ajunge pentru misterele atît de mari? De acum, cită vreme 
mai stau încă în picioare cîţiva din cei buni, cîtă vreme mai este vreo 
urmă din vechea stare de pace şi de bună înţelegere, înainte ca Bise¬ 
ricile să naufragieze de tot, grăbiţi-vă spre noi, veniţi repede, căci asta 
v-o cerem : prea iubiţi fraţi, întindeţi mîna de ajutor celor îngenun- 
chlaţi! Să se înduioşeze de noi dragostea Voastră de frate, puteţi vărsa 
chiar lacrimi de compătimire ! Nu îngăduiţi ca jumătate pămîntul să 
fie înghiţit de rătăcire, nu lăsaţi să se stingă credinţa în cei de la care 
a pornit mai întîi. 

Ce va trebui să faceţi ca să ne veniţi în ajutor şi cum va trebui 
să vă arătaţi dragostea faţă de cei aflaţi la strîmtorare, aceasta n-aveţi 
nevoie s-o aflaţi de la noi, însuşi Duhul Sfînt v-o va spune-o. Se cere, 
Insă, urgenţă ca să salvăm pe cei ce au mai rămas şi se cere prezenţa 
cit mai multor fraţi, încît, numărul celor ce vor veni aici să formeze un 
sinod la care nu numai vrednicia celor trimişi, ci şi numărul lor să 
creeze încrederea necesară că se vor restabili iară treburile 3 . Ei ar putea 
reînnoi crezul stabilit de părinţii de la Niceea ca să readucă unirea între 
toţi creştinii. 

Căci în realitate acesta-i lucrul cel mai de plîns : că şi partea care 
se pare că a mai rămas sănătoasă e dezbinată în sînul ei 4 , încît mi 
se pare că au dat şi peste noi aceleaşi nenorociri care au dat peste Ieru¬ 
salim în momentul cînd era asediat de împăratul Vespasian. Căci atunci, 

3. Sfîntul Vasile vedea salvarea Bisericii numai prin convocarea unui sinod ecu¬ 
menic. Din păcate el nu a mai prins sinodul II ecumenic. 

4. Aluzia la situaţia Bisericii din Antiohia e evidentă aici. 

pe de o parte, oraşul era împresurat din afară de duşmani, iar pe de 
altă parte, în interior era măcinat de răscoala concetăţenilor. La noi, 
în afară de lupta deschisă, dusă de eretici, mai este una, care a izbucnit 
între cei ce păreau ortodocşi. Şi eu cred că aceasta a dus Bisericile la 
cel din urmă grad de istovire. De aceea şi avem mare nevoie de spri¬ 
jinul Vostru pentru ca mărturisitorii credinţei apostolice să înlăture 
schismele scornite şi pe viitor să le supună autorităţii Bisericii. 

Şi astfel, recîştigîndu-şi vlaga, trupul lui Hristos să se întregească 
iarăşi în toate mădularele lui şi să nu fericim numai binele pe care-1 
vedem la alţii, aşa cum o facem acum, ci să ne străduim ca şi Biseri¬ 
cile noastre să-şi recapete vechiul renume de «dreptcredincioasă». 

Căci de fapt merită să fie socotită drept cea mai mare fericire darul 
ce s-a dat de Dumnezeu de a deosebi ce-i fals de ceea ce-i drept şi 
curat, precum şi de a vesti fără rezerve credinţa Sfinţilor Părinţi, această 
credinţă pe care şi noi am primit-o şi o ţinem mai departe pentru că 
poartă în ea pecete apostolică, aprobînd-o şi pe ea ca şi pe celelalte 
învăţături de credinţă stabilite canoniceşte în scrisoarea noastră sino¬ 
dală 5 . 


EPISTOLA 93 

Către patriciana Chesaria, în legătură 
cu comuniunea cu Sfintele Taine 
Scrisă în anul 372 

Desigur că împărtăşirea zilnică 1 şi hotărîrea de a primi zilnic sfîn- 
tul Trup şi Sînge al lui Hristos e un lucru bun şi folositor, căci El în¬ 
suşi o spune limpede «cel ce mănîncă trupul Meu şi bea sîngele Meu are 
viaţă veşnică» 2 . Cine se îndoieşte că participarea continuă la viaţă n-ar 
fi acelaşi lucru cu a trăi pe mai multe planuri ? 

Cu toate acestea noi ne împărtăşim numai de patru ori pe săptă- 
mînă : duminica, miercurea, vinerea şi sîmbăta, precum şi în alte zile 
cînd se face pomenirea vreunui sfînt deosebit. 

Faptul că în vremurile persecuţiei unii erau nevoiţi, în lipsa preotu¬ 
lui sau a liturgului, să ia cu mîinile lor împărtăşania, e de prisos să 

5. Sfîntul Vasile se gîndeşte aici la formula ortodoxă de la Niceea, dar şi la 
epistola pe care a trimis-o episcopilor sub nr. 125. 

1. In legătură cu împărtăşirea deasă (de 4 ori pe săptămînă) ni se relatează 
un caz tipic : credincioşii simpli pot lua cu ei acasă Sf. împărtăşanie şi se pot cumi¬ 
neca ei înşişi cînd vor. 

Pentru această problemă a se vedea şi E. Branişte, Liturgica specială, Bucureşti, 
1982, p. 35. 

mai spunem că nu constituie nici o greşeală, pentru că altădată prac¬ 
tica aceasta era întărită de o lungă obişnuinţă confirmată de faptele 
Înseşi. Toţi călugării care locuiesc în pustie, unde nu se găseşte preot, 
păstrează cuminecătura acasă la ei şi o iau cu mîna lor proprie. La 
Alexandria şi în Egipt, chiar şi fiecare laic are în mod obişnuit împărtă¬ 
şania la el acasă şi se împărtăşeşte singur cînd voieşte. Din clipa cînd 
preotul a săvîrşit jertfa şi a împărţit-o, cel care a primit-o odată ca în¬ 
treg, dacă participă la ea zilnic, trebuie să creadă pe bună dreptate că 
la parte la ea şi o primeşte din mîinile celui care i-a dat-o. Intr-adevăr, 
în Biserică preotul dă partea care i se cere, cel care o primeşte o păs¬ 
trează cu toată libertatea şi o duce la gură cu mîna lui proprie. Aceasta 
vrea să spună că primeşte de la preot o singură părticică sau mai multe 
părticele dintr-odată. 


EPISTOLA 94 

Către Ilie, guvernatorul provinciei Capadochia 1 
Scrisă In anul 372 

Intenţionam de mult să Te vizitez, măcar pentru a nu fi pus în 
inferioritate faţă de calomniatorii mei, pentru motivul că trăiesc prea 
distant, dar întrucît în ultimul timp boala m-a supărat mai rău decît 
de obicei, am fost nevoit să recurg la calea scrisului. 

Ultima dată cînd Te-am întîlnit, prea minunate, primul meu gînd a 
fost să stau de vorbă cu Luminăţia Ta despre toate afacerile curente, 
iar la urmă să discutăm şi despre situaţia Bisericii, pentru a nu da pri¬ 
lej la acuze nedrepte. Dar am renunţat atunci, crezînd că aş fi părut 
indiscret dacă aş fi arătat un zel atît de exagerat şi oarecum egoist, 
provocînd griji inutile unui om care şi aşa e peste măsură de copleşit 
cu o mulţime de treburi. Dar în acelaşi timp trebuie să spun drept că 

1. Despre acest personaj nu avem alte ştiri decît cele pe care ni le oferă epis¬ 
tolele eu nr. 94 şi 98. Din prima epistolă deducem că Ilie a fost pus, între altele, 
in să-l supravegheze special pe Sf. Vasile. Cu toate ameninţările împăratului Valens 
şl ale prefectului Modestos, totuşi, impresionaţi de planul mare al construcţiilor «Va- 
sllladel», precum şi de hrănirea înfometaţilor de pe urma secetei şi foametei din 
«nul 368, l-au dat mînă liberă. In schimb, se ştie că l-au subminat, dezmembrind în 
două provincia Capadochia şi urmărindu-1 de aproape în activitatea lui filantropică. 
Epistola de fată lasă să se întrevadă că s-ar fi făcut şi denunţuri scrise împotriva 
Sf trilului. Cu o deferentă deosebită, dar şi cu o demnitate rar întîlnită, Sfîntul Vasile 
justifică importanta umanitaristă şi culturală a acţiunilor sale. Ascultînd probabil şi 
do sfatul Sfîntului de a imita pilda împăratului Alexandru Macedon de a-şi astupa 
o ureche t ind i se raporta vreo calomnie, Ilie îşi pierde postul, poate şi din pricina 
că nu ar fi fost destul de vigilent. Aşa se explică de ce Sfîntul Vasile intervine pe 
lingă magistrul Sofronie în favoarea acestui dregător «care a făcut pentru provincia 
Cupudochia doar în cîtiva ani ceea ce alţii n-au reuşit să facă în mulţi ani» (Epist. 96). 

mi-a fost teamă că prin discuţiile noastre în contradictoriu aş putea 
ajunge într-o zi să-ţi spun ceva ce ar jigni un suflet care, după evlavia 
lui curată faţă de Dumnezeu, va trebui să se învrednicească de cea 
mai deplină răsplată a virtuţii. 

Intr-adevăr, dacă Te-aş încărca cu toate problemele noastre, ţi-aş 
lăsa prea puţin timp pentru afacerile publice şi aş face ca şi cel care 
încarcă peste măsură cu marfă pe un cîrmaci care conduce pentru prima 
oară un vapor nou în timp de furtună, tocmai cînd ar fi trebuit să su¬ 
prime o parte din încărcătură şi să-l uşureze cît mai mult posibil. De 
aceea, cred că văzînd ce bogat program de construcţii ne-am propus, 
marele nostru suveran ne-a îngăduit să ne administrăm noi înşine Bise¬ 
ricile noastre. 

Căci aş vrea să întreb pe cei care sîcîie mereu urechile Tale loiale : 
ce greşim noi faţă de Stat, sau ce fel de interes obştesc, mic sau mare r 
se nesocoteşte dacă noi ne administrăm singuri Bisericile ? Afară, poate,, 
de cazul că ar putea spune cineva că aducem prejudicii statului atunci 
cînd ridicăm Dumnezeului nostru cîte un lăcaş de rugăciune mai spa¬ 
ţios, cu cîteva locuinţe în jurul lui, din care una mai arătoasă rezer¬ 
vată episcopului, iar celelalte mai modeste pentru slujbaşii bisericeşti 
din subordine, aşa cum se petrec lucrurile, de altfel, şi în viaţa de stat. 

Pe cine nedreptăţim noi oare cînd construim hotele şi aziluri pen¬ 
tru străinii care vin pe la noi în trecere şi care au vreo suferinţă de 
tămăduit ? Sau, în sfîrşit, cînd facem aşezăminte trebuitoare uşurării 
lor, cu infirmieri, doctori, animale pentru povară, cu personal auxiliar ? 
Căci a fost nevoie, intr-adevăr, să mai prevedem aici şi multe feluri 
de meserii şi ateliere necesare vieţii, precum şi tot ceea ce mintea ome¬ 
nească a putut născoci pentru menţinerea unei vieţi onorabile. în fine 
şi alte spaţii pentru diferite munci manuale ; lucruri care în totalitatea 
lor sînt o adevărată podoabă pentru oraşul nostru şi un temei de mîn- 
drie pentru guvernatorul nostru, căci şi asupra lui se revarsă buna faimă 
a acestor lucrări. 

Dar dacă ai fost pus de sus anume ca să ne îndrumi, nu însem¬ 
nează că numai Tu singur eşti în stare, graţie puterii inteligenţei Tale, 
să reînnoieşti lucruri pe care timpul le-a ruinat şi să aşezi oamenii în 
ţinuturi nelocuite, intr-un cuvînt să transformi deşerturile în oraşe. Deci 
cu cei ce-şi dau concursul la aceste opere ce ar fi oare mai rezonabil 
să faci : să-i alungi şi să-i ocărăşti ori să-i cinsteşti şi să-i tratezi cu 
atenţie ? Şi apoi, să nu crezi prea bunule domn, că noi ne mărginim 
doar la vorbe ; am pornit deja la lucru, materialele sînt deja procurate. 

Iată, dar, cuvîntul de apărare pe care-1 adresăm guvernatorului 
nostru. Cît priveşte răspunsul pe care trebuie să ţi-1 dau în calitate de 

creştin şi de prieten, grijuliu de reputaţia mea în faţa plîngerilor pîrî- 
şllor mei, pentru moment cred că n-ar trebui să-l dau aici, pentru că 
ar depăşi lungimea unei scrisori şi nici n-ar fi indicat să-l încredinţez 
unor litere fără viaţă. Iar ca nu cumva pînă ne vom revedea din nou 
să Te laşi înşelat de calomniile unora şi astfel să le retragi o parte din 
bunăvoinţa Ta, fă ce făcea Alexandru cel Mare 2 . 

Căci se spune ca acela, în timp ce i se prezentau calomnii asupra 
unuia din prietenii săi, a întins o ureche spre calomniatori, iar pe cea¬ 
laltă a astupat-o cu podul palmei, arătînd astfel că dacă vrei să judeci 
drept nu trebuie să te predai în întregime şi dintr-o dată celor care te-au 
văzut prima oară, ci să păstrezi spre apărare, pentru cei care nu sînt 
atunci de faţă, cel puţin jumătate din puterea ta auditivă. 


EPISTOLA 95 

Către Eusebiu, episcop de Samosata 
Scrisă în mai 372 

Epistola aceasta am adresat-o Cuvioşiei Tale mai de mult în le¬ 
gătură cu alte probleme, cu care ocazie mi-am propus să Te şi întîlnesc, 
dar planurile de atunci n-au reuşit, aşa încît ea n-a ajuns în mîinile 
Cuvioşiei Tale. în realitate, răposatul diacon Teofrast a ridicat epistola 
de la mine, dar între timp, pe cînd fusesem nevoit să plec neapărat în- 
tr-o călătorie oficială, omul n-a predat-o Cuvioşiei Tale pentru că s-a 
îmbolnăvit rău şi a murit. 

De aceea mă simt îndatorat să-ţi scriu din nou şi nu pot să trag 
nici un folos din această epistolă, întrucît limitele de timp care mi s-au 
fixat sînt mult prea reduse. Căci prea sfinţiţii episcopi Meletie şi Teo- 
dot 1 ne-au cerut să le facem o vizită, socotind această întîlnire ca un 
semn de dragoste, vrînd totodată să se discute şi despre o îndreptare 
a lucrurilor care ne întristează acum atît de mult 2 şi propunînd ca data 
a întîlnirii mijlocul lunii viitoare, Iunie, iar ca localitate, satul Farga- 
mus 3 , cunoscut după vestiţii lui mucenici 4 şi după întîlnirile nume¬ 
roase care au loc acolo în fiecare an. 

2. Plutarh, Vieţile paralele, Alexandru, 42. 

1. Episcop de Nicopole (Armenia Mică). 

2. Pentru rezolvarea cazului dureros al schismei din Antiohia Sf. Vasile propusese 
r> lntllnirc în trei: Meletie, Teodot din Nicopole şi Sf. Vasile. Din păcate întîlniren 
n-o putut avea loc din pricina atitudinii schimbătoare a celui mai nestatornic dintre 
contemporanii Sf. Vasile, Eustatiu de Sebasta, care urma să ia parte şi el la în- 
tllnlrca fixată. Faptul a supărat mult pe Sf. Vasile. A se vedea epistola 99. 

3. Fargamus, oraş în Armenia Mică. 

4. Cf. cp. 14 j 34 i 158, 240. 

Intpicît, după întoarcerea mea am aflat de moartea răposatului dia¬ 
con şi am dedus că epistola a rămas aici, neatinsă, n-am mai avut li¬ 
nişte, deoarece mai rămăseseră 33 de zile pînă la termenul fixat pentru 
întîlnire, aşa că am expediat în grabă aceste epistole prea cuviosului 
Eustatie, colaboratorului meu, ca el să le transmită Cuvioşiei Tale şi tot 
prin el să mi se expedieze cît mai degraftă şi răspunsurile. Şi dacă 
este cu putinţă şi dacă-ţi face plăcere poţi să vii acolo unde mă vei 
întîlni şi pe mine ; dacă nu, cu voia lui Dumnezeu, vom plăti altădată 
datoria întîlnirii de anul trecut, dacă bineînţeles pentru păcatele noas¬ 
tre nu ne va surprinde iarăşi vreo piedică, urmînd ca întîlnirea cu 
episcopii aceia s-o amînăm pentru o altă dată. 


EPISTOLA 96 
Către Magistrul Sofronios 1 
Scrisă în anul 372 

Cine-i oare atît de bun patriot încît să-şi iubească oraşul şi să-şi 
cinstească Patria care l-a născut şi l-a crescut întocmai ca pe părinţii 
săi, aşa cum o face Excelenţa Ta, care te rogi pentru înaintarea între¬ 
gului oraş în general precum şi a fiecărui cetăţean în special, şi care 
nu Te mulţumeşti numai să te rogi, ci mai confirmi puterea rugăciunilor 
şi prin acţiuni personale' ? Intr-adevăr, mare este puterea pe care o ai 
de la Dumnezeu, şi să ţi-o ţină vreme mai îndelungată, aşa după cum 
^eşti! Cu toate acestea, pe vremea conducerii Tale, Patria s-a îmbogăţit 
numai în vis, căci cel de la care ai preluat-o 2 a fost un om (spun cei 
1 care cunosc mai adînc istoria ţinuturilor noastre), cum n-a mai fost 
altul pe scaunul de guvernator, dar acum slujba i-a fost luată de răuta¬ 
tea unora, care s-au folosit de caracterul lui prea liberal, care nu ştia 
ce-i lauda, pentru ca să-i declare război şi să spună împotriva lui tot 
felul de caloftmii, înşelînd astfel urechile Excelenţei Tale. Iată de ce 
întreg oraşul, pînă la unu, s-a întristat cînd le-a fost luat guvernato¬ 
rul, pentru că era singurul care ar mai fi fost în stare să ridice oraşul 
nostru din starea în care a ajuns îngenunchiat 3 , fiind un scrupulos paz¬ 
nic al dreptăţii, prevenitor cu victimele nedreptăţii, necruţător faţă de 

1. In această epistolă, Sfîntul Vasile intervine pentru readucerea guvernatorului 
.Ilie, căzut în dizgraţie. Vezi comentarul la epist. nr. 94. 

2. Guvernatorul Ilie. 

3. Cf. epistolele 74, 75 şi 76. 

II — Sfîntul Vasile cel Mare 

cel ce calcă legea, acelaşi atlt pentru săraci, cît şi pentru bogaţi şi, mai 
mult decît orice, omul care se silea să aducă viaţa creştină la cinstea ei. 

Am trecut sub tăcere faptul că el era persoana cea mai integră din 
clte cunosc şi care nu ierta pe nimeni, dacă ar fi călcat legea, şi aceasta 
am făcut-o pentru că astfel de merite sînt lucruri mărunte faţă de ce¬ 
lelalte virtuţi ale lui. ' 

La drept vorbind, mărturia pe care o aduc acum este tardivă, după 
cum fac şi cei ce cîntă singuri ca să se încurajeze pe ei înşişi, dar cui 
asta nu mai îmbunătăţesc situaţia cu nimic. Dar nu-i fără importanţă 
faptul că marele Tău suflet îşi aminteşte de acest om şi că păstrezi 
pentru el recunoştinţă ca pentru un binefăcător al patriei, iar dacă unul 
din cei ce s-au supărat că n-au fost preferaţi dreptăţii s-ar lega de Ilie, 
pe care şi Tu îl aperi şi-l protejezi, atunci să le arăţi tuturora că Tu l-ai 
avut de prieten. .Iar drept dovadă că l-ai avut în familiaritatea Ta e buna 
mărturie pe care ai adus-o despre el şi despre experienţa lui în admi¬ 
nistraţie, experienţă care n-a mai fost întrecută de alţii de atunci în¬ 
coace. într-adevăr, ceea ce altul n-ar fi făcut în răstimp de mai mulţi 
ani, el a adus la îndeplinire într-un timp scurt. De aceea noi vom primi 
destulă favoare şi consolare pentru cele întîmplate dacă îl recomanzi 
împăratului şi dacă opreşti calomniile împotriva lui. 

Şi să mai ştii că aceste cuvinte Patria este cea care ţi le adresează 
prin glasul meu şi spune că voinţa tuturora este ca să se reverse asupra 
acestui om un dram de fericire prin mijlocirea Excelenţei Tale. 


EPIŞTOLA 97 

Către sfatul oraşului Tiana 1 
Scrisă in annl 372 

Dumnezeu, Care descoperă adîncurile şi dă pe faţă dorinţele ini¬ 
milor, a dat şi celor smeriţi putere să înţeleagă şi uneltirile cele grea 
de explicat pentru unii. Căci nimic nu ne-a scăpat şi nici n-a rămas 
ceva ascuns din tot ce s-a săvîrşit. Noi, însă, n-avem ochi şi urechi 

1. Tiana devenise capitala provinciei Capadochia Secunda în urma scindării di* 
a. 371. Ambiţiosul episcop Antim devenit de acum mitropolit al Tianei s-a purtat ră* 
faţă de. Sf. Vasile, atunci cînd va hirotoni necanonic pe Faust (semiarian), episcopul 
Satalelor (cf. epist. 126). Sf. Vasile a dovedit multă răbdare faţă de el, aşa incit re¬ 
laţiile dintre ei vor fi de atunci înainte prieteneşti (ep. 122, 128, 210 etc.). In această 
epistolă Sfintul se adresează direct Sfatului orăşenesc din Tiana, îndemnîndt*-i si 
păzească unitatea credinţei întru legătura păcii. 

pentru altceva decît pentru pacea Iui Dumnezeu, pentru toate cîte ne 
duc spre ea. Iar dacă alţii sînt puternici şi mari şi se încred numai 
în ei înşişi, fireşte că noi, care nu sîntem nimic şi nu sîntem vrednici 
de nimic, nu ne vom face desprb noi o astfel de părere, încît să credem 
că am putea consolida situaţia dacă am trăi în izolare, pentru că ştim 
sigur că avem nevoie de ajutorul fiecăruia dintre fraţi mai mult decît 
are nevoie o mînă de alta. 

De altfel, chiar din clipa în care ne-a zidit cu trup, Domnul ne-a 
arătat cît este de necesară oamenilor comuniunea. Cînd mă gindesc că 
un mădular nu-i în stare să se ajutoreze cîtă vreme e despărţit de ce¬ 
lălalt, atunci cum să cred că în treburile vieţii eu mă voi mulţumi nu¬ 
mai cu serviciile prestate de mine însumi ? Nici un picior nu poate 
umbla singur dacă nu se sprijină pe celălalt ,• nici un ochi nu poate 
vedea limpede dacă nu stă în legătură cu celălalt, dacă nu se fixează 
împreună cu celălalt asupra obiectivelor văzute. Auzul e şi el mai clar 
cînd percepe vocea cu amîndouă timpanele urechilor, iar pipăitul e mai 
sigur şi el cînd se face cu degetele unite. în general, nimic din cîte 
vedem împlinindu-se atît în lumea firii, cît şi în a celor făcute cu 
voie liberă, nu se realizează fără participarea celorlalte. Chiar şi rugă¬ 
ciunea, atunci cînd nu are mai mulţi părtaşi e cu mult mai slabă decît 
cea săvîrşită împreună cu alţii, căci şi Domnul ne-a făgăduit că va fi 
de faţă în mijlocul a doi sau trei credincioşi, acolo unde aceştia cheamă 
numele Lui în acelaşi gînd 2 

însăşi iconomia mîntuirii a luat-o asupra Sa Domnul, ca să împace 
eu sîngele crucii Lui cele pămînteşti cu cele cereşti 3 . 

Pentru toate acestea să dorim ca zilele cîte vom mai fi în viaţă 
să fim pe pace şi să cerem ca şi la sfîrşit, cînd vom închide ochii, lu¬ 
crul să se săvîrşească tot în pace. Pentru această pace m-am hotărît să 
nu cruţ nici o oboseală, să nu spun sau să fac ceva nevrednic, să nu mă 
sperii de lungimea călătoriilor, să nu mă dau înapoi de la nici o obo- 
seală, numai pentru ca să mă învrednicesc şi eu să am răsplata făcă¬ 
torului de pace 4 . Şi dacă va veni cineva după mine pe acest drupa, ur- 
■aîndu-mă ca pe un conducător, aceasta va fi pentru mine cel mai bun 
şi mai drag lucru. In schimb, dacă o va apuca pe drum contrar, să se 
ştie că eu nici atunci nu-mi voi schimba hotărîrea. La ziua răsplăţii' 
fiecare va ajunge să-şi recunoască singur roadele faptelor proprii. 


2. Matei 18, 20. 

3. Coi. 1, 20. 

4. Matei 5, 9 


9 

EPISTOLA 98 

Către Euseblu, episcop de Samosata 1 
Scrisă în anul 373 

I 

Eram. tare nerăbdător să vizitez oraşul Nicopole, dar după ce am 
primit scrisoarea, în care Prea Sfinţia Ta spuneai că nu vei veni, am 
renunţat cu părere de rău. Mi-am adus aminte, e drept, şi de starea să¬ 
nătăţii mele total şubrezită. Dar mi-a venit în minte totodată şi faptul 
că cei care mă chemaseră 2 au făcut-o doar ca să-şi împace sufletul, 
întrucît după ce că ne făcuseră invitaţia doar în treacăt, prin colectorul 
de dări Helenios din Nazianz, ei n-au mai binevoit să trimită măcar un 
curier care să-mi confirme această invitaţie. Şi apoi, întrucît le sînt 
cam suspect din pricina păcatelor mele, m-am temut să nu le tulbur 
bucuria întîlnirii. Dacă aş fi ştiut că este de faţă şi nobleţea Ta, eu 
nu m-aş fi dat înapoi să pornesc la drum şi pentru probleme mai grele, 
dar singur nu mă văd în stare să privesc în faţă nici probleme din cele 
mai mici şi, gîndindu-mă că scopul întrunirii era rezolvarea unor pro¬ 
bleme de înalt interes bisericesc, am lăsat să treacă timpul şi am amâ¬ 
nat întîlnirea pentru o dată mai liniştită şi mai lipsită de tulburări, pre¬ 
ferind să vin la Nicopole să discutăm aceste probleme bisericeşti şi cu 
de Dumnezeu iubitul episcop Meletie, dacă el ar refuza să se ducă la 
Samosata. Dacă n-ai fi refuzat, ne-am fi repezit toţi, cu condiţia să ne 
fiţi amîndoi îndrumători, atît el însuşi, prin răspunsul pe care ni-1 va 
trimite (căci îi scrisesem), cît şi Prea Sfinţia Ta. 

II 

' Ar fi trebuit să ne întîlnim între timp şi cu episcopii din Capadochia 
Secunda, dar aceştia, după ce au luat numele altei eparhii, repede şi-au 
închipuit că pentru noi ei au devenit «oameni ai altei naţiuni şi ai altei 
rase», întrucît n-au mai vrut să mai ştie de mine, n-au mai luat nici o 
legătură cu mine şi nici n-au mai stat mult de vorbă cu mine. Ar fi 
fost de aşteptat şi o întîlnire cu preavenerabilul episcop Eustaţie, lucru 
pe care l-am făcut eu. Dar întrucît mulţi strigau împotriva lui că ar fi 
falsificat într-o măsură oarecare credinţa, am intrat în discuţie cu el 

1. Potrivit celor spuse în epistola 95, trebuia să aibă loc în Nicopolea Armeniei 
o întîlnire între Vasile, Meletie al Antiohiei şi Teodot al Nicopolei. Sf. Vasile descrie 
eşuarea întîlnirii. Totodată trebuia să se întîlnească şi cu Eusebiu, dar acesta n-a 
putut veni. 

2. Teodot, episcopul Nicopolei. 

şi am constatat că, slavă Domnului, el urmează cu înţelepciune linia 
ortodoxă. 

Scrisorile episcopilor n-au ajuns la Prea Sfinţia Ta, cred că din pri¬ 
cina celor care trebuiau s-o trimită şi pe a mea, dar poate şi din vina 
mea, căci din cauza multor treburi se vede că mi-a scăpat din vedere. 

Cit despre fratele nostru Grigorie, aş fi dorit şi eu să-i încredinţez 
administrarea unei episcopii potrivite cu firea lui. Asta ar însemna în¬ 
treaga Biserică de sub soare concentrată în una singură 3 , dar cum aşa 
ceva nu-i cu putinţă, atunci să fie făcut episcop, dar nu ca să fie cinstit 
după scaun, ci ca scaunul să fie cinstit după el. Căci, însuşirea omului 
mare nu se măsoară după promovarea la scară ridicată, ci ţine mai cu- 
rînd de ridicarea celor mici prin puterile proprii. Ce-i de făcut cu Psal- 
matios care, cu toate avertismentele fraţilor lui, se află tot în solda 
lui Maxim 4 , în exerciţii ? Şi totuşi ei nici acum nu ezită să-i scrie, căci, 
din pricina slabei lor sănătăţi şi a multelor treburi, ei nu-1 pot vizita. 

Dar să ştii, de Dumnezeu iubitule, că starea lucrărilor mele pas¬ 
torale cere imperios prezenţa Ta aici şi va fi nevoie să-ţi mai pui la în¬ 
cercare încă o dată cinstita Ta bătrîneţe, ca să vii în sprijinul Capado- 
chiei, care s-a şubrezit de acum şi e gâta să se prăbuşească 5 . 


EPISTOLA 99 
Către Corniţele Terenţiu 1 

Scrisă în anul 372 


Cu toate că m-am sîrguit cu toată rîvna să dau ascultare, cel puţin 
în parte, ordinului împărătesc, precum şi scrisorii prieteneşti a Domniei 

Htacnro *L V , or . b ? d | S ^, Grigorie de Nazianz. Merită subliniată aprecierea Sf. Vasile 

sontitSUnurnuv S -i' Gr * g0ne - Pe de altă P arte ' P are că Eusebiu este cel care i-a 
şoptit Sfîntului Vasile că episcopia de Sasima nu-i potrivită pentru un om ca Grigorie 

i o 1 f J i ie ca guvernator al Capadochiei. Din descrierea pe care 

iăiSta,t«Tdeirtod'pri e fen r “ E“ P ™'“° S '*'* °"° â ° cA dsr lM “ - 

cnm/'lSlcSfmES!** C * p * doehl " '« *«« episcop! 

„ j 9 e neral şi comite bizantin, comanda în anul 372 în Georctia o ar¬ 

mată de 12 legiuni de soldaţi. Era un om de o rară cultură — cum reiese din epist 
JL”’ dar 51 de adîncl convingeri religioase. Două fete ale lui erau diaconi în 
Samosata, cum deducem dm epist. 105. în acelaşi timp, însă, Terenţiu era sunuTnoli 
ticn duse de împăratul Valens, de sprijinire a arianismului. stpllc&Za fosi 
cel dintîi (poate înainte de prefectul Modestos) care a încercat să P intimideze pe Sf 
Vasile prin ameninţări. Nu va fi fost nici străin de scindarea provinciefcapadochia 
In schimb, epistolele următoare ne dovedesc din plin că departe de a se fUăsat in- 

• 

Tale 2 , ale căror motive şi hotărîri sigur că sînt pline de intenţii şi de 
sentimente bune, totuşi nu mi-a fost dat să-mi duc zelul pînă la capăt. 
Prima cauză şi cea mai adevărată sînt păcatele mele, care-mi stau pre¬ 
tutindeni în cale şi-mi împiedică împlinirea oricărui demers. A doua e 
înstrăinarea şi lipsa de colaborare tot mai pronunţată, pe care mi-o arată 
episcopul sufragan Teodot. 

Intr-adevăr, nu ştiu ce să se fi întîmplat cu Prea Sfinţitul frate Teo¬ 
dot, care-mi făgăduise, nu de mult, că mă va ajuta în toate, şi care se 
grăbise să mă ducă de la Gitasa 3 la Nicopole, dar cînd m-a văzut sosit 
acolo l-a apucat aşa o frică şi groază de păcatele mele, încît n-a mai 
vrut să*mă primească nici la slujbele de dimineaţă, nici la cele de seară ! 
Să zicem că va fi procedat cu dreptate faţă de un păcătos ca mine, dar 
o astfel de hotărîre a lui nu s-a dovedit deloc a fi folositoare împăcării 
Bisericilor noastre. Ca motiv al acestei atitudini a fost acuzaţia că aş 
fi acceptat să intru în comuniune cu episcopul Eustaţiu 4. Or, iată ce am 
făcut eu în această privinţă : 

I 

II 

Cînd am fost invitat să particip la întrunirea convocată de fratele 
Teodot, lucru pe care nu-1 puteam refuza, căci eram animat de toată 
dragostea, am crezut potrivit să intru mâi întîi în contact eu pomenitul 
frate Eustaţiu, pentru a nu lăsa să se dovedească deşartă şi fără folos 
întrunirea noastră. I-am arătat acestuia toate acuzaţiile doctrinele de 
care amintea fratele Teodot, precum şi altele, şi l-am rugat să ne spună 
dacă de acum înainte urmează credinţa cea dreaptă, pentru ca să păs¬ 
trăm şi pe mai departe comuniunea cu el, iar în caz că învăţătura lui 
consună cu a noastră, atunci se ştie că-1 vom trata în consecinţă. Am 
discutat mai mult laolaltă şi am pierdut toată ziua ocupîndu-mă numai 
de aceste lucruri, iar la venirea serii, ne-am despărţit fără a fi ajuns la 
nici o înţelegere. A doua zi, începînd din şedinţa de dimineaţă, am re¬ 
luat discuţiile în aceeaşi problemă. Acum sosise şi fratele Pimeniu, 


tlmldat, Sf. Vasile va cîştiga pe cei doi demnitari şi va stabili relaţii bune cu ei şi 


Probabil că datorită lud Terentiu s-a obţinut de la împărat aprobarea ca hiro¬ 
tonirea şi instalarea episcopilor din Armenia Mică — nu de mult intrata m admi¬ 
nistraţie bizantină — să fie făcută de Sf. Vasile împreună cu Teodot episcopul Nico- 
polel. Epistola 99 cuprinde răspunsul hotărît al Sfîntului că n-a fost posibila colabo¬ 
rarea cu Teodot din pricină că acesta n-a vrut să colaboreze cu Eustaţiu de Se- 
basta cel mai cunoscut episcop al regiunii, dar care înclinase spre arianism. Astlei 


cele două zile petrecute în Satala au fost cu eşec. 

2. Deci Terenţiu va fi pus la cale decizia imperială (despre Armenia Mica). 

3 Gitasa era o localitate retrasă, unde îşi petrecuse Sf. Meletie «exilul» sau. 
4. Mai mult de o jumătate de zi s-au purtat discuţii, cînd a fost vorba sa se 
confirme şi în scris înţelegerea, Eustaţiu şi Teodot au negat totul. Poate sa fi fost 
şi Sf. Vasile prea idealist, prea pretenţios. Nu se ştig. 

preot din Sebasta, care a apărat cu ardoare poziţia opusă. încet, încet, 
m-am dezvinovăţit de acuzele pe care mi le adusese 5 şi am reuşit să-i 
conving în aşa măsura de dreptatea atitudinii mele, încît cu ajutorul lui 
Dumnezeu nu se mai putea descoperi între noi nici cel mai mic dezacord. 

Pe la ora nouă ne-am ridicat să facem rugăciunea, să dăm mulţu¬ 
mire lui Dumnezeu pentru că am ajuns să cugetăm la fel şi să grăim la 
fel. Mai trebuia să primesc de la acest om doar o mărturisire scrisă, 
pentru ca să vadă şi vrăjmaşii lui că s-a supus cu adevărat, lucru 
care ar fi fost o mărturie clară şi pentru ceilalţi. Dar pentru a fi şi 
mai siguri, am vrut să am o întrevedere cu Teodot şi cu fraţii din jurul 
lui, spre a primi în scris şi de la ei o mărturisire de credinţă, ca s-o 
prezentăm, celui de care a fost vorba, pentru a obţine un dublu re¬ 
zultat : pe de o parte, să biruie dreapta credinţă, iar pe de alta, să fie 
şi ei mulţumiţi că propunerile lor au fost acceptate şi satisfăcuţi că nu 
mai există împotriva lor nici un motiv de contestaţie. Dar încă înainte 
de a ajunge să pricepem de ce trebuia să ne consfătuim şi ce rezultat 
ar ieşi de aici, episcopul Teodot a socotit că n-ar mai trebui să fim in¬ 
vitaţi şi noi. Aşa că m-am întors înapoi de la jumătatea drumului, 
descurajat că se zădărniciseră oboselile depuse pentru pacificarea 
Bisericii. 

HI 

Aşadar, fiind nevoit să fac drumul în Armenia, ca unul care cu¬ 
noşteam caracterul ciudat al acelui om şi întrucît am vrut să dau soco¬ 
teală prin mărturie sigură şi de atitudinea mea şi în acelaşi timp să 
mulţumesc şi pe acel om, am plecat la Gitasa, locul unde petrecea de 
Dumnezeu iubitul Meletie, şi unde ne-am întîlnit din nou cu omul în 
cauza, cu Teodot. Dacă'aş fi fost acuzat de ce stau în comuniune cu 
Eustaţiu, aş fi anunţat rezultatul întîlnirii, cu care ocazie l-aş fi adus să 
împărtăşesc toate convingerile mele, dar întrucît Teodot spusese că 
Eustaţiu tăgăduise, după ce ne părăsise, declarînd el însuşi ucenicilor 
săi că în realitate nu se pusese de acord cu mine în privinţa nici unui 
punct de credinţă, eu i-am răspuns — spune-mi, preaminunatule, n-am 
făcut oare lucrul cel mai just şi mai sigur? — că în ce mă priveşte 
eram convins, sprijinindu-mă pe statornicia de care a dat dovadă tot¬ 
deauna ace st om, că nu se lasă totdeauna prea uşor atras în atitudini 
contrare şi că dacă admite odată ceva, el nu o face pentru a tăgădui 
ce-a spus înainte 6 . 


5. Atît Teodot, cît şi Pimeniu, ar fi vrut să împace pe Sf. Vasile cu Eustaţiu 
Poate ca şi pretenţiile Sf. Vasile vor fi fost prea mari. 

6. Eustaţiu era un fel de «ap ? ccMâ£», un om care-şi schimbase mereu părerile. 

Bl e un om care fuge de minciună ca de ceva groaznic, chiar şi 
atunci cînd e vorba de problemele cele mai neînsemnate, că-i departe 
de a se opune adevărului, mai ales cînd e vorba de lucruri atît de im¬ 
portante şi al căror ecou e atît de general. Dacă totuşi s-ar întîmpla 
ca aluziile Tale repetate să fie întemeiate, ar trebui şă-i prezinţi for¬ 
mularul scris, care să conţină expunerea întreagă a credinţei ortodoxe. 
Dacă voi vedea acest consimţămînt al lui confirmat de iscălitura lui, 
ou voi rămîne în comuniune cu el, dar dacă voi simţi că se retrage, 
voi renunţa la contactul cu el. Intrucît aceste condiţii au fost aprobate 
de episcopul Meletie şi de confratele Diodor, preotul care a fost de 
faţă, la întîlnire, prea respectatul frate Teodot şi-a dat şi el consim- 
ţămîntul rugîndu-mă să cobor la Nicopole să-i vizitez Biserica şi să-l 
iau ca însoţitor pînă la Satala, despărţindu-se de noi la Gitasa. * 

Dar cum am ajuns la Nicopole 7 , uitînd şi vorbele pe care le auzise 
de la mine şi de făgăduielile pe care mi le-a făcut, m-a copleşit cu tot 
felul de batjocuri şi fel de fel de semne de dispreţ, cum am relatat 
mai sus, şi s-a despărţit de mine. 


IV 

Cum aş fi fost, dar, în stare, prea stimate, isă duc la îndeplinire sar¬ 
cina propusă şi să aşez episcopi în Armenia 8 , din clipa în care cel ce 
împărtăşeşte aceleaşi răspunderi se poartă cu mine în felul acesta ? Şi 
totuşi cu ajutorul lui nădăjduiam că voi găsi oamenii care-mi trebuie, 
pentru că în eparhia lui sînt destui oameni evlavioşi şi înţelepţi, care 
vorbesc limba localnicilor şi care cunosc multe alte însuşiri deosebite 
ale acestor popoare. Şi cu toate că ştiu numele acestora, totuşi nu-i voi 
divulga pentru a nu primejdui, cel puţin pentru alte vremuri, situaţia 
din Armenia. Şi acum, după ce am venit pînă la Satala cu sănătatea 
mea atît de şubrezită, totuşi cred că datorită ajutorului lui Dumnezeu 
am rînduit bine lucrurile, împăcînd pe episcopii din Armenia şi dîndu-le 
îndrumările cuvenite, ca să lase la o parte neînţelegerile vechi şi să 
vină din nou la rîvna adevărată a casei Domnului. Le-am lăsat şi 
regulamente în legătură cu călcarea rînduielilor în Armenia şi le-am 
spus cum să lucreze pentru a-şi vedea de menirea lor. Am primit şi o 
cerere a Bisericii din Satala, în care mă rugau să le dau un episcop. 
Totodată m-am mai ocupat şi de calomniile îndreptate contra fratelui 
Ciril, episcopul Armeniei, şi am aflat, cu ajutorul lui Dumnezeu, că 

7. Atît Nicopole cît şi Satala erau situate în Armenia Mică, dar sediul mitro¬ 
politan era la Satala. 

8. încă o mărturie despre respectul recunoscut Sfîntului Vasile chiar şi dincolo 
do graniţele arhiepiscopiei lui. 









SCRISORI 


281 


aceste calomnii erau neîntemeiate şi erau pornite numai din defăima¬ 
rea rivalilor lui, cum mi-au măr<turisit-o chiar ei înşişi. Cred că într-o- 
măsură oarecare am contribuit la apropierea lui de poporul din Satala, 
în aşa chip ca aceştia să nu se mai ferească de a veni în comuniune- 
cu el. 

Astfel de lucruri se pare că nu sînt de prea mare importanţă, dar 
dacă nu putem face mai mult, cauza provine din neînţelegerile care ne 
despart pe unii de alţii în urma vicleniilor diavolului. Ar fi trebuit să 
nu vă spun aceste lucruri, ca să nu fac impresia că dau în vileag şi 
propriile mele ruşini, dar pentru că nu era, alt' mijloc de a mă apăra 
faţă de Luminăţia Ta 9 am găsit necesar să spun tot adevărul şi să isto¬ 
risesc amănunţit tot ce s-a petrecut. 


EPISTOLA 100 

Către Eusebie, episcopul Samosatelor 1 
y Scrisă în anal 372 

Mă uitam la scrisoarea Ta prea iubită, pe cînd mă aflam în ţinutul 
vecin al Armeniei, cu plăcerea cu care navigatorii zăresc de pe vapor 
scînteind în depărtare, la orizont, o lumină salvatoare, mai ales cînd 
se întîmplă să fie învăluiţi de furia vîntului sălbatic. într-adevăr dacă 
scrisoarea înţelepciunii Tale e prin ea însăşi fermecătoare şi mîn- 
gîitoare, însemnează că împrejurările i-au sporit şi mai mult farmecul- 
Ce anume a fost şi cît de mult m-am întristat, nu ţi-aş putea spune, 
căci m-am hotărît ferm să uit supărările, dar, în schimb, diaconul nos¬ 
tru împr“eună-slujitor, care-ţi aduce această scrisoare, ţi le va istorisi 
pe toate. 

Sănătatea mi s-a şubrezit de tot, încît nu pot întreprinde, fără să-mi 
cauzeze dureri, nici cele mai mici mişcări. Dar aş vrea, dacă s-ar putea, 
cu ajutorul rugăciunilor Tale, să-mi împlinesc măcar acum vechea mea 
dorinţă, cu toate că acest drum mi-a făcut atîtea neajunsuri : tre¬ 
burile Bisericii noastre au fost prea mult timp neglijate! Dacă atî- 
ta vreme cît mai trăiesc, Dumnezeu mă mai găseşte vrednic să 
ne mai vedem o dată, Prea Sfinţite, în Biserica noastră, voi avea 
într-adevăr bună nădejde de a nu fi lipsit cu totul de darul lui 
Dumnezeu. Şi dacă această vizită va putea avea loc, aş avea do¬ 
rinţa ca ea să se facă în timpul hramului, cînd ne adunăm în 

9. Se vede că fusese acuzat şi în scris. 

1. Scrisă din Satala Armeniei în august 372, după eşecul provocat de Teodot 
(cf. epist. 99), Sf. Vasile dorea să-şi revadă prietenul cu ocazia hramului Sf. mucenic 
Eupsihie (7 sept.). 

fiecare an la pomenirea Fericitului mucenic Eupsihie 2 , la o dată destul 
de apropiată, anume la 7 septembrie. Pentru că în afară de altele, e 
vorba atunci şi de o bogată desfăşurare a unor lucrări vrednice de soli¬ 
citudinea Ta şi care impun şi colaborarea Ta, atît pentru a hirotoni 
episcopi noi, cît şi pentru a delibera şi a examina ceea ce plănuieşte 
contra noastră naivitatea lui Grigorie (de Nyssa), care a convocat şi 
sinoade în Ancira şi care nu lasă ocazia de a lucra fără să mă întrebe 3 . 


EPISTOLA 101 
De mîngîiere 1 

Scrisă în anul 372 

( ■ ^ 

Ar fi fost de dorit ca prima scrisoare pe care ţi-o trimit să aiba o 

temă mai de bucurie. îtn ce mă priveşte, aşa aş dori-o, pentru că vreau 
ca toţi cîţi şi-au pus în gînd să urmeze viaţa evlavioasă să păşească zi 
de zi tot spre mai bine. Dar întrucît Domnul, Care îndrumă totdeauna 
viaţa noastră, după înţelepciunea Lui cea negrăită, spre folosul nostru 
sufletesc, a rînduit să aibă loc şi altfel de întîmplări, care ţi-au adus 
multe dureri, m-a îndrumat cu iubire, ca pe unul care sînt legat de tine 
prin dragostea cea întru Dumnezeu, şi cum am aflat de la fraţii noştri 
despre întîmplarea care a dat peste tine, am socotit de cuviinţă să-ţi 
«dresez un cuvînt de întărire şi de mîngîiere. 

Dacă ar fi fost cu putinţă să vin prin părţile unde, ai ajuns şi-ţi 
ai reşedinţa, aş fi făcut-o cu toată bucuria. Dar pentru că boala tru¬ 
pească şi mulţimea treburilor care mă absorb au făcut ca şi drumul pe 
care l-am întreprins să provoace mare pagubă Bisericilor noastre, am 
hotărît să-ţi fac o vizită măcar prin scrisoare, aducîndu-ţi aminte că 
întristările nu vin fără rost peste robii lui Dumnezeu, Care ne îndrumă 
viaţa ca să ne încerce dragostea adevărată faţă de El, Creatorul nostru. 
După turn pe luptători nevoinţele alergării îi duc la răsplăţi, tot aşa şi 
pe noi creştinii încercarea ispitelor ne îndrumă spre desăvîrşire, dacă 
primim cele rînduite de Dumnezeu cu răbdarea cuvenită şi cu toată 
bucuria. Toate sînt îndrumate de bunătatea lui Dumnezeu. Nimic din 
cele ce se întîmplă nu trebuie să le primim cu întristare, chiar dacă ele 
ne-ar provoca pentru un timp vreo neplăcere. Pentru că şi dacă n-am 
cunoaşte motivele pentru care tot ce se întîmplă în viaţa noastră sînt 

2. Martirizat recent sub Iulian Apostatul, Sfîntul Eupsihie e amintit şi în episto¬ 
lele 142, 176, 200, 252. Despre el Sozomen, Ist. bis., Migne, P.G. 67, 1248—1249. 

3. Despre «lipsa de experienţă» a Sf. Grigorie de Nyssa, cf. epist. 58, 225, 231. 

1. Fără să indice nici un nume, Sf. Vasile vrea să mîngîie pe cei din Neoco- 
zareea şi Nicopole, fiind zdrobit sufleteşte din cauza episcopului Eustaţiu de Sebasta 
{epist. 99), care n-a acceptat să intre în comuniune cu el. 

văzute de Dumnezeu ca bune, .totuşi să fim convinşi că oricum totul e 
în folosul nostru, fie ca răsplată pentru răbdare, fie pentru un suflet 
care ni s-a răpit: dacă ne-am lăsa copleşiţi de răutatea care sălăşlu¬ 
ieşte în lume, am ajunge să fim stăpîniţi de păcat. Dacă nădejdea creşti¬ 
nilor s-ar mărgini numai la viaţa de pe pămînt, desigur că s-ar crede 
că despărţirea timpurie a sufletului de trup ar fi ceva îngrozitorii dar 
dacă desfacerea-sufletului de legăturile trupului e numai un început al 
adevăratei vieţi, pentru cei ce trăiesc după Dumnezeu, atunci de ce să 
ne întristăm ca şi cei ce n-au nădejde ? 2 Primeşte, aşadar, cuvîntul meu 
de mîngîiere ca să nu cazi în suferinţe, ci să dovedeşti că eşti deasupra 
lor şi că le-ai biruit deja. 


EPISTOLA 102 
Către cetăţenii din Satala 
Scrisă în anul 372 

Mişcat de cererile Voastre şi ale întregului popor, am primit să 
port grijă de Biserica voastră şi am făgăduit înaintea lui Dumnezeu să 
nu trec cu vederea nimic din ceea ce stă în puterea mea să fac. De 
aceea m-am silit, cum este scris, să port de grijă de voi ca «de lumina 
ochilor» 1 , căci atît de deosebită e dragostea ce Vă port, încît ea nu 
m-a lăsat să-mi aduc aminte de nimic, nici de rude şi nici măcar de 
legăturile obişnuite pe care le aveam cu acest om 2 încă de cînd era 
copil. Dimpotrivă, uitînd de toate temeiurile personale, care ar putea 
îndreptăţi legăturile mele cu el, fără să ţin seamă nici de multele re¬ 
grete ale poporului de unde vine şi care se vede acum lipsit de con¬ 
ducătorul lui, nici de lacrimile tuturor rudelor lui şi neţinînd seamă nici 
de supărarea căruntei sale mame, care mai suflă numai datorită îngri¬ 
jirii date de el, în ciuda tuturor acestor motive luate laolaltă, oricît de 
mari şi de numeroase ar fi ele, n-am avut deeît un singur scop : să 
împodobesc Biserica voastră cu un conducător bun şi să-i stau în- 
tr-ajutor, pentru că de acum e îngenunchiată din pricină că a fost multă 
vreme lipsită de un îndrumător şi pentru că acum are nevoie de îndru¬ 
mare spre o direcţie sigură şi hotărîtă, ca să se ridice din nou 3 . 

2. I Tes. 4, 13. 

1. Z ah. 2, 12. 

2. Pimeniu. 

3. Satala era capitala provinciei Armenia Mică. în anul 372 cînd Sf. Vasile a 
vizitat Satala i-au ieşit înainte reprezentanţii localităţii, cerrndu-i să le dea episcop, 
întrucît era singur (căci nu l-a însoţit şi Teodot, episcopul Nicopolei), nu li s-a putut 
împlini cererea. Acum îi anunţă că situaţia s-a schimbat şi că le-a ales ca păstor pe 
Pimeniu, prieten şi rudă a sa (ep. 99). A se vedea şi ep. 122. 

Acestea slnt cele ce voiam sfi vi le spun din partea mea ; cit despre 
voi, vă cer ca purtarea voastră să nu fie sub aşteptările nădăjduite şi 
nici mai prejos decît făgăduielile pe care le-am dat acestui om, că,, 
adică, l-am trimis la rude şi la prieteni. Prin urmare, fiecare dintre voi 
trebuie să o ia înaintea celorlalţi, prin zelul şi iubirea faţă de acest om. 
Pretind, aşadar, să arătaţi aceeaşi bună întrecere şi printr-o deose¬ 
bită purtare de grijă să-i mîngîiaţi inima, făcîndu-1 să uite o patrie, să 
uite rudele şi un popor atît de dependent de conducerea lui pe cit e un 
prunc legat de sinul mamei lui. Din partea lui v-am trimis nu de mult 
pe Nicias, de aceea să ajungă cunoscute de toţi cele împlinite, pentru 
ca să prăznuiţi mai devreme bucuria şi să aduceţi mulţumiri Domnului,. 
Care a binevoit să vi se împlinească dorinţa. 


EPISTOLA 103 
Către credincioşii din Satala 

A dat Domnul să se împlinească cererile poporului Său şi, prin 
mijlocirea smereniei mele, le-a dat un păstor vrednic de numele Lui 1 , 
care nu negustoreşte prin cuvinte, cum fac cei mai mulţi, şi care şi mai 
mult, pentru mine, care iubesc curăţenia învăţăturii şi care am primit 
să vieţuiesc după poruncile Domnului, e în stare să se facă iubit mai 
presus decît orice graniţă, în numele Domnului. El l-a umplut de daru¬ 
rile Sale cele duhovniceşti. 


EPISTOLA 104 
Către prefectul Modestos 1 
Scrisă în anul 372 


Fie şi numai faptul că scriu unui bărbat atît de însemnat, chiar 
atunci cînd nu & cazul unui prilej special, e un lucru care aduce o 
cinste în plus celor care înţeleg însemnătatea acestei îndrăzneli, pen¬ 
tru că legăturile cu oamenii care întrec cu totul pe cei obişnuiţi, consti- 

1. Pimeniu de la cuvîntul grec noitiijv - păstor. Epistola de faţă trebuie pusă 
In legătură cu cea de sub nr. 102. Aceea e adresată conducătorilor, respectiv deputaţi¬ 
lor oraşului Satala i aceasta e adresată poporului. , 

1. Acesta e Modestos, celebrul «prefect al pretoriului», care a ameninţat pe Sf. 
Vasile, dar care apoi s-a arătat prietenos cu marele ierarh, dovadă că avem aici nu 
mal puţin de 6 epistole privind relaţiile prieteneşti dintre cei doi. In această epistolă 
Sf. Vusile cere scutire de dări pentru cler, aşa cum hotărîse încă împăratul Constantin 
rol Mare. 

tuie cea mai mare distincţie pentru cei care sînt vrednici de aceasta. 
Ca unul care lupt pentru o întreagă patrie, mă văd silit să înfăţişez 
această întîmpinare Excelenţei Tale, pe care-1 implor s-o primească cu 
blîndeţe, aşa cum îi este caracterul, şi să-şi întindă mîna spre patria 
noastră, care e de acum îngenunchiată cu totul 2 . Iată şi pricina pentru 
care prezint aceastăjugămmte. 

Pe cei care îşi închină viaţa lor slujirii lui Dumnezeu, pe preoţi şi 
pe diaconi, vechea legiuire financiară îi scutea de impozit. Or acum, 
cei care vin să facă recensămîntul (pentru plata impozitelor, n.tr.), ca 
şi cum n-ar fi primit nici o poruncă în acest sens de la Excelenţa Ta, i-a 
înscris şi pe ei, cu excepţia poate doar a cîtorva, care şi aşa erau scutiţi 
•din motive de vîrstă. Cer, dar, ca măcar aceşt favor să ni se menţină 
ca un semn al bunăvoinţei Tale, care să-Ţi poată păstra de acum îna¬ 
inte tot timpul o bună amintire. Aprobă, dar, jca sfinţiţii slujitori să fie 
trataţi după vechea legislaţie fiscală şi scutirea să nu fie legată de 
persoana celor înscrişi acum (căci atunci scutirea ar putea trece şi la 
urmaşi, or nu totdeauna se întîmplă ca aceiă să fie vrednici de preo¬ 
ţie), ci ca după modul obişnuit în registrele de dare, să se dea, pe 
faţă, clericilor o scutire generală, aşa încît îhtîistătătorii Bisericilor să 
poată acorda scutire de impozite celor care profesează preoţia în orice 
localitate 3 . Hotarîrea aceasta va asigura mărijnimiei Tale mărire netre¬ 
cătoare în urma acestor fapte bune, obligînd pe mulţi să se roage pen¬ 
tru casa împărătească, dînd statului şi un maj'e cîştig pentru că noi nu 
acordăm scutire clericilor fără să facem depsebire, ci pe rînd tuturor 
celor care sînt în seWiciu, lucru pe care-1 f^cem în mod liber, în ad¬ 
ministraţia noastră, după cum poate vedea «^ricine vrea să-l cunoască. 

EPISTOLA 105 

Unor dlaconiţe, fiicele comitelui Terenţiu 1 

Scrisă in anul 372 j 

Cînd am vizitat Samosata, am nădăjduiţi că voi întîlni pe Excelenţa 
Ta, iar cînd am constatat că n-am reuşit, am răbdat cu greu această 

2. Aluzie la dezmembrarea în două a provinciei capadochiene. 

3. Sf. Vasile cere să se dea această scutire înj mîna episcopului, care poate să 
controleze pe clericii din subordine. Scutirea a intrai şi în legislaţia de Stat. Cf. Cod. 
Theod. ltb. VI, Tit. II. 

1. în anul 372 Sf. Vasile vizitase Siria şi sperase să întîlnească şi pe corniţele 
Terenţiu, dar nu s-a putut, de aceea trimite scrisoare măcar fiicelor lui (calde spri¬ 
jinitoare ale activităţii filantropice a sfîntului, dar şi rîvnitoare In ale credinţei orto¬ 
doxe), făcindu-le şi un rezumat al credinţei trinitard. A se vedea şi epistola 99. 

pierdere, căci îmi făceam tot felul de planuri, adică dacă ar fi mai uşor 
să mă apropii eu de ţinutul D-voastră ori ar fi mai de dorit să vizitezi 
Domnia Ta patria noastră. Dar acestea rămîn la voia lui Dumnezeu. 

Pentru moment, întrucît am aflat că fiul meu duhovnicesc Sofronie 
merge spre Voi, i-am încredinţat cu plăcere această epistolă^ care Vă 
aduce salutări şi exprimă gîndul că nu uit, cu ajutorul Domnului, să Vă 
pomenesc şi să aduc mulţumiri Domnului pentru că sînteţi un bun vlăs¬ 
tar, dintr-o bună rădăcină, care dă roade bune, fiind într-adevăr ca nişte 
crini înconjuraţi de spinii Dar cu toate că sîniteţi împresurate de atîta 
răutate a unor oameni care sînt în stare să schilodească învăţătura cea 
adevărată, totuşi nu vă lăsaţi duse în ispită şi nu părăsiţi mărturisirea 
credinţei apostolice, ca s£ îmbrăţişaţi inovaţiile ajunse acum la putere. 
Cum să fie o astfel de purtare nevrednică de cea mai mare recunoş¬ 
tinţă a lui Dumnezeu şi cum să nu atragă ea, pe bună dreptate, laudele 
cele mai mari ? i ' , 

Credeţi în Tatăl, în Fiul şi în Duhul Sfînt. Nu trădaţi această co¬ 
moară ! In Tatăl, Care e J începutul a toate; în Fiul, Cel Unul-Născut; 
născut din Tatăl, Dumnpzeu adevărat, desăvîrşit din Cel desăvîrşit ,- 
Icoana cea vie, Care refjlectă în El pe Tatăl întreg ; în Duhul Sfînt, 
Care-şi are existenţa dii| Tatăl, fiind izvorul sfinţeniei, Putere dătă¬ 
toare de viaţă, Har care desăvîrşeşte, prin Care omul e înfiat şi ceea 
ce era muritor devine npmuritor, unit cu Tatăl şi cu Fiul în toate, în 
mărire şi în veşnicie, în putere şi în împărăţie, în stăpînire şi în dum¬ 
nezeire, cum mărturiseşte l şi tradiţia Sfîntului Botez. 

Iar cîţi spun că ar fi făptură ori Fiul ori Dupul sau care înjosesc 
cu totul pe Duhul, coborîip.du-L Ia rang de slujitor şi de rob, aceia sînt 
departe de adevăr şi trebuie să evităm orice legătură cu ei şi să ne ferim 
de convorbiri cu ei,, ca dp ceva care strică sufletelor. Şi dacă ar fi să 
ne întîlnim cîndva, Vă voijn desfăşura mai pe larg problemele legate de 
credinţă, pentru ca să putfeţi recunoaşte, prin dovezi scoase din Scrip¬ 
tură, artît puterea adevărului, cît şi slăbiciunea ereziei. 

i 

EPISTOLA 106 
j Unui soldat 1 
Scrisă în anul 372 

Oricît de multe ar fi cele pentru care ar trebui sa mulţumim Iui 
Dumnezeu şi de care a găsit de cuviinţă să ne învrednicească în decursul 

1. Se dau sfaturi pentru «lupta cea dreaptă» în înţelesul ««lor din Epistola «ăti# 
Efcseni 6, 10—17. 

vieţii, am judecat că cel mai bine dintre toate acestea este cunoaşterea 
vredniciei Tale, pe care mi-a hărăzit-o Domnul. Am ajuns astfel să 
cunosc un om care ne arată că şi In viaţa de soldat se poate dobîndi 
desăvîrşirea dragostei de Dumnezeu şi că semnul ei deosebit nu se 
vede în bogăţia hainei cu care eşti îmbrăcat, ci în starea sufletească a 
creştinului. Eram minat de cea mai vie dorinţă atunci cînd voiam să-l 
întîlnesc ; iar de fiecare dată cînd mi-1 aduc aminte mă bucur în chip 
deosebit. 

Poartă-te, dar, bărbăteşte, fii tare şi sileşte-te mereu să nutreşti şi 
să-ţi dezvolţi dragostea faţă de Dumnezeu, pentru ca şi tu, la rîndul 
tău, să fii cel căruia îi dă daruri din ce în ce mai bogate. Să-ţi aduci 
aminte de mine. N-am nevoie de nici o altă dovadă ca să fiu sigur că, 
nu mă uiţi, întrucît am mărturia faptelor. 


EPISTOLA 107 
Către Iulita 1 

Scrisă în anul 372 

\ 

Tare m-am întristat cînd am înţeles, din scrisoarea nobleţei Tale* 
că te împresoară din ni" 1 aceleaşi necazuri. Ce să faci cu oameni de 
^ un caracter atît de nestatornic, care vorbesc o dată intr-un fel, altă 
dată intr-altul şi care nu rămîn la angajamentele pe care şi le-au luat ? 
Dacă, după făgăduielile luate în faţa mea şi a fostului prefect, omul e 
de părere şi acum că el n-ar fi zis nimic, cu toate că ziua scadenţei se 
apropie, după părerea mea un astfel de om pare a fi pierdut cu totul 
orice ruşine. Cu toate acestea i-am scris din nou, certîndu-1, şi i-am 
adus aminte de făgăduielile făcute. 

I-am scris şi lui Heladios, prietenul prefectului, pentru ca prin el să 
afle situaţia şi prefectul însuşi. într-adevăr, nici eu'n-am crezut că-mi 
va fi îngăduit să merg atît de departe cu un astfel de judecător, pen¬ 
tru că nu-i scrisesem niciodată într-o problemă particulară, ba m-am 
temut că mă va respinge, pentru că, după cum ştii, oamenii de rang 
mare sînt tare sensibili în astfel de situaţii. Dacă totuşi va fi vorba să 
primim vreun răspuns favorabil, va trebuie să-i mulţumim lui Heladios, 
căci e ora bun şi cu sentimente prieteneşti faţă de mine, temător de 
Dumnezeu şi cu un curaj de neînchipuit faţă de prefect. Mare e Dum¬ 
nezeu, El să facă să trecâ peste toată supărarea, desigur cu condiţia să 
nădăjduim şi noi in El cu inimă deschisă şi sinceră. 

1. După cum se vede ţi din epistola 109, Sf. Vasile comunică acestei văduve ci. 
a intervenit chiar la primul ministru (prefectul pretoriului) pentru a-i veni în ajutor 
!n nedreptatea c® i se face. 

EPISTOLA 108 

Către tutorele moştenitorilor lulltel 

Scrisă In anul 372 


2N 


M-am mirat auzind că tu ai uitat acele frumoase făgăduinţe, vred¬ 
nice de mărinimia Ta, şi ca adresezi acum acestei surori o pretenţie din 
cele năpraznice şi de nesuferit. Ce trebuie să-mi închipui după aceste 
zgomote nu pot spune. Intr-adevăr, cei cu care ai lucrat mărturisesc — 
o ştiu chiar de la Tine — despre marea Ta generozitate, şi-mi aduc 
aminte şi de făgăduinţele pe care le-ai făcut în faţa mea şi a acestui 
om : tu ai spus că pui o amînare foarte scurtă, dar pe urmă ai consimţit 
la una mahlungă, pentru ca ai vrut să te supui asprimii legii şi să acorzi 
o uşurare acestei văduve, silită să piardă din casă dintr-odată o sumă 
atît de mare de bani. Care-i de fapt pricina din care s-a hotărît o astfel 
de schimbare, nu-mi pot închipui. Totuşi, oricare ar fi ea, îţi cer să-ţi 
aduci aminte de vechea Ta generozitate, să mai îndrepţi privirile spre 
Domnul din cer, Care răsplăteşte bunele gînduri, şi să-i dai amînarea 
pe care ai făgăduit-o încă de la început, pentru ca ea să-şi poată vinde 
bunurile şi să-şi plătească datoria. E limpede că-mi aduc aminte şi de 
următoarea făgăduinţă pe care ai mai făcut-o : dacă ai primi aurul, 
pentru care te-ai înţeles, ai da femeii de care-i vorba toate actele de 
care se făcuse învoiala şi care fuseseră întocmite înaintea autorităţilor, 
precum şi cele care fuseseră scrise în particular. 

Te rog, deci, fă-ne cinstea şi fă-ţi în faţa Domnului o faptă de 
laudă ! Iţi vei aduce aminte de făgăduinţele făcute x f vei recunoaşte că 
nu eşti decît om şi că şi tu trebuie să aştepţi clipele cînd vei avea ne¬ 
voie, la timpul Tău, de ajutorul lui Dumnezeu. Nu te lipsi de el din pri¬ 
cina asprimii Tale de acum, ci atrage asupră-ţi toate milostivirile lui 
Dumnezeu, arătînd faţă de cei întristaţi o bunătate şi o dreptate deplină. 


EPISTOLA 109 
Către corniţele Heladios 1 . 

Scrisă în anul 372 

Nu vreau nicicum să fiu spre greutate bunătăţii Tale, din pricina 
mărimii puterii cu care ai fost înscăunat, ca nu cumva să pară că aş în- 

1. In faţa unui mare demnitar Sf. Vasile cere sprijin pentru o văduvă: să i se facă 
uşurări la plata impozitelor. A se vedea şi epistolele 74, 75, 76. 

1 Dregător cunoscut de Sf. Vasile (ep. 107, 109, 281), Heladios e rugat să ajute 
pe o femeie văduvă într-un proces de moştenire. N-am putut avea la îndemînă stu¬ 
diul lui A. Cavallin: Zum Verhălfnis zwischert regierendem Verb und Pariicfpium 
■conJunctum, în revista «Eranos», Goteborg, 1946, p. 280—292. 

trece măsura şi aş abuza de prietenia Domniei Tale. Totuşi temeiuri pu¬ 
ternice nu mă lasă să nu vorbesc. 

Aşadar, această soră, rudă a mea, mîlmită din pricina văduviei şi în¬ 
grijorată de averea unui copil orfan, cînd am văzut-o copleşită de obli¬ 
gaţii apăsătoare, care trec peste puterile ei, mi-a fost milă, m-am în¬ 
tristat în sufletul meu şi m-am grăbit să-ţi adresez rugămintea ca, dacă-ţi 
stă în putere, să binevoieşti să stai într-ajutor omului trimis de dînsa. 
întrucît plătise pînă acum cu banii ei ceea ce făgăduise, potrivit sfatu¬ 
lui meu, în calitate de supravieţuitoare, ar urma de acum să fie eliberată 
de orice nedreptate care s-ar mai putea ivi. Ea a făgăduit într-adevăr, în 
condiţia aceasta, că după ce va fi plătit capitalul, îi vor fi remise ei do- 
bînzile. Dar în clipa de faţă, cei care se ocupă de această moştenire în¬ 
cearcă să scoată, pe lîngă capital, şi dobînzile. Ca om care ştii că Dum¬ 
nezeu socoteşte banii văduvelor şi ai orfanilor ca banii Săi proprii, gră- 
beşte-te să-ţi pui rîvna în slujba acestei cauze, în nădejdea răsplăţii date 
de Domnul nostru însuşi. Cred, într-adevăr, că dacă îngăduinţa prea mi¬ 
nunatului prefect află că deja capitalul a fost achitat, s-ar milostivi şi de 
celelalte necazuri ale acestei case, ca una care a fost total îngenunchiată 
şi care nu mai are putere să se împotrivească jignirilor şi ameninţărilor 
venite din afară. Te rog, deci, iartă necesităţii care m-a făcut să te su¬ 
păr şi ajută să se reglementeze această afacere, atîta cît îţi îngăduie pu¬ 
terea ce Ţi s-a dat. Căci eşti săritor şi bun în felul Tău de a lucra, în¬ 
trucît în numele binelui angajezi avantajele pe care le-ai primit. 


EPISTOLA 110 
Către prefectul Modestos 1 
Scrisă în anul 372 

Pe cîtă cinste şi intimitate ne arăţi, cînd te cobori pînă la noi, prin- 
tr-un aer familiar, pe atîta şi încă mai mult să-ţi sporească Bunul Dum- 

1. Modestos era «prefect al pretoriului», ceea ce corespunde într-un fel prim-mi- 
nistrului de azi. Pe cum ne istoriseşte Sf. Grigorie Teologul, Modestos a fost cel care 
a însoţit pe împăratul Valens în Cezareea în anul 370, care a îndrăznit să ameninţe 
pe ierarh cu exilul. Dar chiar în anul următor, cînd împăratul a venit a doua oară în 
•Cezareea şi cînd a semnat hotărîrea de a scinda în două provincia Capadochiei, n-a în¬ 
drăznit să semneze edictul de exilare. Mai mult, se pare că tocmai Modestos ar fi fost 
cel care ar fi intervenit la împărat să nu-1 exileze, căci, după cum spusese cu .ocazia 
primului drum, nici un alt episcop nu i-a răspuns atît de curajos ca Sfîntul Vasile.’ Din 
clipele acelea Modestos devine unul din admiratorii sfîntului. Din cele şase epistole, 
din cîte s-au păstrat de la Sfîntul Vasile către Modestos (nr. 104, 106, 110, 
279, 280, 281), cea de faţă este o intervenţie pentru reducerea impozitelor unor 
locuitori din regiunea de graniţă a munţilor Taurus. Vasile spune că însuşi Mo¬ 
destos i-a dat voie să scrie. După cum se ştie, aici, pe Eufratul superior, pe lîngă Me- 
19 — Sfîntul Vasile cel Mare 

nezeu faima şi bunul nume pe întreagă viaţa Ta ! Ca unul care de mult 
doream să-ţi scriu şi să mă bucur de preţuirea Ta, am fost reţinut de res¬ 
pectul faţă de înaltul rang pe care-1 ocupi şi m-am temut să nu se creadă 
că aş abuza de francheţea cu care m-ai tratat. 

Acum, însă, două motive m-au împins să-mi iau îndrăzneala : întîi 
îngăduinţa de a-ţi scrie, pe care am primit-o de la mărinimia Ta cea 
neasemuită, iar în al doilea rînd, durerea celor ce se află în deznădejde. 
Şi dacă rugăciunile celor mici au vreo trecere în urechile celor tari, 
atunci îngăduie, prea minunatule, să te rugăm să acorzi, în Duhul adevă¬ 
ratei iubiri de oameni, izbăvirea unei regiuni agricole nenorocite, redu- 
cînd la o cotă acceptabilă obligaţiile pe care le au de susţinut pentru în¬ 
treţinerea armatei locuitorii din regiunile de la graniţă, din munţii Tau- 
rus, ca să nu fie ruinaţi de tot şi pentru ca serviciile lor să fie încă 
multă vreme spre folosul obştesc, lucru despre care, sîntem convinşi, se 
interesează cel mai mult un mare filantrop aşa cum e Domnia Ta. 


EPISTOLA 111 
Către prefectul Modestos 1 
Scrisă în anul 372 


In alte împrejurări n-aş fi îndrăznit să tulbur pe Excelenţa Ta, căci 
mă ştiu aprecia eu însumi şi cunosc şi posibilităţile mele ; dar cînd am 
văzut pe acest prieten copleşit de greutăţi, pentru că a fost chemat sa 
apară înaintea judecăţii, mi-am luat îndrăzneala să-i dau această scri¬ 
soare, ca s-o arate sub formă de cerere şi să dobîndească o bunăvoinţă 
oarecare. Oricum, cu toate că nu-s vrednic de nici o consideraţie, mo¬ 
destia crede că chiar şi numai singură îşi poate lua dreptul de a înduioşa 
pe cel mai înţelegător dintre dregători şi să mă ierte, pentru că daca nici 
o greşeală n-a fost săvîrşită de acest om, atunci să fie salvat graţie ade¬ 
vărului însuşi, iar dacă a greşit, să-i fie iertată greşeala din pricina mea, 
a celui care scriu această rugăminte. In ce stare stau lucrurile aici, cine¬ 
le ştie mai bine decît Tine ? Tu vezi slăbiciunile de care se face vinovat 
fiecare şi tu conduci totul prin neasemuita purtare de grijă de care dai 

dovadă. 


ErirE ^ 

cri care nu'p^tea plăti impozitele la timp era obligat sa plateasca ulterior suma im 

Pairit j.Vin V teîventie! P d S e t0 astădată tocmai în favorul fostului prefect Modestos, acum 
dizgraţial- Sf. Vasile declară că stă chezaş pentru bunătatea lui. 






SCRISORI 


EPISTOLA 112 

Către Guvernatorul Andronic 1 
Scrisă în anul 372 

I 

Dacă aş fi atît de sănătos încît să fiu în stare să iau asupra mea cu 
uşurinţă greutăţile călătoriei şi să îndur asprimile iernii, n-aş fi scris, ci 
aş fi venit să caut eu însumi pe mărinimia Ta, şi aceasta din două mo¬ 
tive : mai întîi, ca să plătesc o datorie făcută printr-o veche făgăduinţă 
(ştiu că promisesem să mă duc la Sebasta şi să mă bucur de desăvîrşirea 
Ta ; e bine ce ai făcut, dar eu am ratat întîlnirea pentru că am sosit cu 
ceva mai tîrziu decît Excelenta Ta), apoi, pentru ca să mă plătesc per¬ 
sonal de solia pe care eu însumi mă temeam s-o trimit, pentru că mă sim¬ 
ţeam prea mic pentru a dobîndi o favoare atît de mare. Mă mai gîndeam, 
totodată, că prin exprimarea în scris, nimeni n-ar reuşi să convingă în 
nici o privinţă pe nici un dregător sau poate nici chiar pe vreun particu¬ 
lar atît de bine ca atunci cînd ar fi fost el de faţă şi s-ar putea respinge 
unele învinuiri, pentru altele s-ar putea cere îngăduinţă, iar pentru al¬ 
tele s-ar putea cere chiar iertare. Or, nimic din toate acestea nu s-ar pu¬ 
tea rezolva prin scris. La toate aceste temeiuri n-aveam pe nimeni pe 
care să-l pun în faţă decît pe Tine, căpetenie împărătească ce eşti : va fi 
destul să-ţi fac cunoscută părerea pe care o am despre problema’ res¬ 
pectivă, aşa încît restul va rămâne- în seama Ta. Or, aşa ceva nici nu 
am mai stat la îndoială să fac. 


II 

Iată dar şi calea pe care o apuc, în vreme ce nu vreau, parcă de 
frică, să descopăr cauza care mă face să-ţi ţin această cuvîntare. Acest 
Domiţian e un prieten apropiat, datorită unor vechi raporturi familiale, 
aşa încît nu fac nici o deosebire între el şi un frate. Dar, în fond, de ce 
n-aş spune adevărul ? Căci, de altfel, atunci cînd am aflat pricina pen¬ 
tru care a îndurat aceste suferinţe, am spus că şi el merita să fie pedep¬ 
sit. într-adevăr, nu există om care după ce a comis o greşeală mică sau 
mare să scape de pedeapsă ! Dar fiindcă am văzut pe acest nenorocit tre- 
murînd de frică pentru greşala făcută şi ştiind că mîntuirea lui de¬ 
pinde de Tine, m-am gîndit că-i destulă atîta pedeapsă, de aceea te 
rog să te arăţi faţă de el,şi mărinimos şi înţelegător. Ca să reduci din 

.1. Ca şi în epistolele 72 73, aşa şi aici se face intervenţia cerîndu-se uşurare 
la judecarea unei «infracţiuni» serioase. Se dau două citate din «Istoriile» lui Herodot 
care militează pentru iertare şi împăcare. 

putere pe cei care se împotrivesc e o însuşire a unui om şi a unui con¬ 
ducător ; dar ca să fii bun şi blînd cu cei întristaţi e o faptă de om care 
întrece pe toţi prin măreţie sufletească şi blîndeţe. De aceea ai putea, 
dacă vrei, să-ţi arăţi, prin aceeaşi faptă, mărinimia, fie ca să te 
răzbuni, fie ca să salvezi după voia Ta. Să fie pentru Domiţian destula 
pedeapsă această frică de pedeapsă la care se aşteaptă, şi pe care-şi da 
seama că ar merita-o ,• Te rugăm să nu mai adaugi şi Tu alta pedeapsa. 
Gindeşte-te : printre cei care au trăit mai înainte au existat mulţi oa¬ 
meni care au greşit faţă de stăpînii lor, dar urmaşilor lor nu li s-a trans¬ 
mis nici măcar numele, în schimb numele celor care şi-nu stapîmt mima 
şi care, prin filozofie, s-au ridicat cu mult deasupra mulţimii, au rămas 
nemuritoare pentru toţi oamenii. Să adăugăm dar şi această însuşire la 
istorisirile în care se va vorbi despre Tine ! Ajută pe cei care vrem sa-Ţi 
preamărim isprăvile ca acestea să întreacă pildele de bunătate cintate 
de cei vechi. Astfel, se spune că Cresus şi-a retras mînia faţa de cel care 
i-a ucis fiul, care se predase el însuşi spre a fi pedepsit 2 , pe cind Cirus 
cel Mare, după ce a cîştigat biruinţa asupra lui Cresus, a făcut din el un 
prieten 3 . Te vom număra*printre aceşti oameni vestiţi şi pe cit ne va s a 
în putere vom face cunoscute aceste fapte, bineînţeles dacă nu cumva 
vom fi socotiţi că vom fi nişte vestitori prea neînsemnaţi pentru un om 

atît de mare. 

III 


La toate acestea mai trebuie spus şi aceea că pe cei care savirşesc 
vreo nedreptate oarecare îi pedepsim nu pentru cele deja întimplate, 
(căci prin ce s-ar putea opri oare să nu se împlinească ceea ce s-a intim- 
plat ?), ci pentru ca să se facă ei înşişi mai buni în viitor, ori pentm ca 
să servească drept exemplu pentru alţii, ca să-i facă mai bum. Or in ca¬ 
zul de faţă s-ar putea spune că nimeni n-ar invoca nici una, nici cealalta, 
căci Domiţian îşi va aduce aminte despre acest necaz chiar şi după 
moarte, dar şi ceilalţi cred că sînt aproape morţi numai cînd se uita ki 
el. De aceea, dacă am adăuga la această pedeapsa orice lucru cît e mic, 
s-ar părea că ni s-ar potoli mînia ; or aş putea .spune ca mult ar trebui 
ca aşa ceva săjie adevărat, şi n-aş mai face nici o aluzie dacă n-aş fi în¬ 
ţeles dreptatea spusei sfinte că-i «mai fericit a da decit a lua» Şi mă¬ 
rinimia atitudinii Tale nu se va vesti doar înaintea cîtorva, căci toţi ca- 
padochienii vor vedea ceea ce se va întîmpla, iar eu le-aş don sa so- 
coată această măreţie sufletească în rîndul calităţilor pe care le ai deja 

de mult. ' 


2 Herodot, Istorii, I, XLV, trad. rom. Ad. Piatkovski, Bucureşti, 1963, p. 33. 

3. Wem, I, LXXXVIII. p. 56. 

4. Fapte 20, 35. 

Mi-e teamă să mă opresc din scris, căci cred că aş fi păgubit dacă aş 
lăsa ceva neamintit. Doar un singur lucru aş mai adăuga : Domiţian are 
scrisori de la mulţi care-i cer achitarea, dar a considerat-o pe cea primită 
de la mine mai preţioasă decît toate pentru că a înţeles, nu ştiu cum, că 
eu aş avea 6 oarecare crezare din partea Excelenţei Tale. Deci ca să nu 
se înşele nici el în nădejdile pe care şi le-a pus în mine şi ca să putem 
scoate de aici o oarecare prestanţă în faţa cetăţenilor noştri, îngăduie, 
Excelenţă, tuturpr să te roage şi ei. In orice caz Tu n-ai socotit lucrurile 
omeneşti a fi de mai puţină valoare decît oricare din filozofii din trecut 
şi ştii ce comoară a fost pusă deoparte, de multă vreme, pentru oricine 
ajută pe cei nevoiaşi. 


EPISTOLA 113 
Către preoţii din oraşul Tars 
Scrisă în anul 372 

9 

Mare bucurie am simţit în Domnul, cînd mi-a fost dat să întîlnesc 
pe acest trimis al vostru, pentru că prin prezenţa lui m-a mîngîiat în 
multele mele supărări şi pentru că prin el mi-a fost dat să gust mărturia 
limpede a dragostei ce-mi purtaţi 1 . Iar bucuria adusă de un singur om 
mi-a dat să înţeleg rîvna pentru adevăr a voastră a tuturor. La timpul 
său el vă va transmite ceea ce am discutat împreună, dar pînă atunci 
am să vă fac şi eu cunoscut un lucru, iar acela este următorul: Vremu¬ 
rile de azi sînt foarte pornite spre surparea Bisericilor, lucru de care 
m-am convins de multă vreme. Lucrarea de zidire a Bisericii, o îndrep¬ 
tare a greşelilor, de ajutorare a celor năpăstuiţi şi de apărare a fraţilor 
cu credinţă sănătoasă — toate acestea au dispărut cu totul. Nici de vin¬ 
decarea celor ce pătimesc de boli şi nici de purtarea de grijă faţă de cei 
ameninţaţi de molimi nu se mai aude nimic. Ca să folosesc o comparaţie, 
poate cam îndrăzneaţă, situaţia Bisericii de azi seamănă cu aceea a unei 
haine vechi, care e gata să se sfîşie la prima întrebuinţare, fără nădejdea 
de a putea fi readusă la vechea ei menire. Or, în astfel de împrejurări 
trebuie să depunem multă rîvnă şi multă sîrguinţă ca să mai putem aduce 
o îmbunătăţire cît de mică Bisericii. Cel mai bun lucru care ar trebui fă¬ 
cut este reunificarea bisericuţelor care s-au dezbinat una de alta de atîta 
vreme. Şi această unire s-ar putea face numai dacă vom dovedi răbdare 

1. între supărările de care vorbeşte Sfîntul Vasile este desigur dezmembrarea pro¬ 
vinciei Capadochia, despre care ne vorbesc multe din epistolele sale. 

faţă de cei neajutoraţi şi dacă vom acţiona în aşa fel încît să nu mai pro¬ 
vocăm noi zguduiri sufleteşti 2 . 

Intrucît, dar, s-au deschis multe guri grăind împotriva Duhului Sfint 
şi s-au ascuţit multe limbi hulind împotriva Lui, Vă rugăm ca, în mă¬ 
sura în care vă stă în putere, să micşoraţi c^t mai mult numărul acestor 
hulitori, primind în comuniune pe cei care nu socotesc că Duhul Sfînt e 
o creatură, pentru ca în felul acesta ori să se micşoreze numărul lor şi 
să se întoarcă ruşinaţi la adevăr, ori, dacă totuşi mai stăruie în rătăcire, 
să-şi regăsească credinţa cînd vor vedea cît de puţini au mai rămas. 
Deocamdată să nu le cerem nimic mai mult, ci să propunem fraţilor care 
vor să se unească cu noi să recunoască simbolul stabilit la sinodul din 
Niceea, iar dacă primesc acest lucru, să le cerem doar atîta : să nu spună 
despre Duhul Sfînt că ar fi o creatură. Mai mult decît atîta Vă rugăm să 
nu le cereţi, pentru că sînt convins că în urma contactelor îndelungate 
şi' a strădaniilor paşnice orice ar mai fi nevoie, pentru clarificarea lu¬ 
crurilor, ne-o va dărui Dumnezeu, Care «toate le lucrează spre binele 
celor ce-L iubesc pe El» 3 . * 


EPISTOLA 114 

Către Chiriac din Tars şi către credincioşii săi 
Scrisă în anul 372 

Dacă ştim ce lucru mare e bunul păcii, atunci ce să mai zicem de 
«fiii păcii» ? Intrucît, aşadar, acest mare lucru atît de minuniat şi de vred¬ 
nic de urmat cu rîvnă de toţi cei care iubesc pe Domnul e în primejdie 
de a fi redus doar la un simplu nume, pentru că nedreptatea s-a înmul¬ 
ţit pe urma «răcirii dragostei» 1 în cei mai mulţi, mă gîndesc că acei 
care slujesc Domnului cu toată adeveritatea şi sinceritatea să aibă drept 
singurul scop al strădaniei lor aducerea la unitate a Bisericilor care s-au 
dezbinat între ele în atîtea părţi şi în atîtea feluri 2 . Dacă aş porni să fac 
acest lucru numai eu singur, de bună seamă că aş putea fi învinuit că 
mă amestec unde nu se cuvine. Căci nimic nu-i atît de propriu unui creş- 

2. Surparea Bisericii din Tars supără pe Sf. Vasile încă din anul 369, cînd după 
moartea episcopului ortodox Silvan partida ariană a reuşit, cu ajutorul mai-marilor 
zilei, să-şi aleagă un episcop al lor. De aceea, ca şi în alte episcopii, Sf. Vasile în¬ 
deamnă pe preoţii din Tars să rămînă statornici în credinţă. Aceeaşi temă e tratată 
şl în epistola 114. 

3. Rom. 8, 28. 

1. Matei 24, 12. 

2. E vr. 1, 1. 

tin decît să facă pace, fapt pentru care Domnul ne-a şi făgăduit cea mai 
mare răsplată 3 . 

Or, întîlnindu-mă cu fraţii de la Voi, am văzut cit de mult preţuiesc 
ei dragostea faţă de ceilalţi confraţi ai lor şi cît de mult vă iubesc, dar 
cu atît mai mare sînt dragostea lor faţă de Hristos şi atenţia lor faţă de 
dreapta credinţă. Şi am mai văzut că-şi dau multă silinţă să dobîndească 
şi acest îndoft cîştig : să nu fie despărţiţi de dragostea Voastră, şi să nu 
trădeze credinţa cea sănătoasă. Iată deci, după ce am înţeles bunele lor 
intenţii, m-am hotărît să scriu Cueerniciilor Voastre, ca să vă rog cu toată 
dragostea să staţi cu adevărat uniţi şi gata de-a lua parte la toate grijile 
Bisericii 4 . Am mers pînă acolo încît m-am pus chezaş pe lingă ei că 
veţi păstra dreapta credinţă, şi i-am asigurat că, prin ajutorul lui Dum¬ 
nezeu şi prin rîvna ce-o aveţi pentru adevăr, sînteţi gata să înfruntaţi 
totul chiar şi dacă va trebui să suferiţi pentru învăţătura cea dreaptă ! 
Or, după convingerea mea, iată care sînt condiţiile care vă stau în 
cale şi care sînt destule ca să vă dea asigurare înaintea fraţilor de care 
am vorbit: să primiţi mărturisirea de credinţă stabilită de Părinţii noştri 
întruniţi la Niceea, să nu eliminaţi din ea nici un cuvînt şi să ştiţi că cei 
318 Părinţi, care' s-au întîlnit acolo fără duh de ceartă, n-au vorbit fără 
lucrarea Duhului Sfînt. Să mai adăugaţi pe lîngă această mărturisire de 
credinţă că nu. trebuie să numim pe Duhul Sfînt creatură şi nici să nu 
primim în comuniune pe cei care-L numesc aşa. Ca Biserica lui Dum¬ 
nezeu să fie curată, trebuie să nu aibă în ea nici o neghină. Dacă milos¬ 
tenia Voastră ţine aceste propuneri, care sînt în stare să le dea deplină 
siguranţă şi ei sînt gata să dovedească supunerea pe care o doriţi, stau 
eu chezaş pentru fraţi, că vă vor arăta o totală şi neîntrecută rînduială, 
dacă desăvîrşirea Voastră stă gata să le ofere acest singur lucru, pe care 
vor să-l dobîndească. 


EPISTOLA 115 
Către eretica Simplicia 1 
Scrisă prin anul 372 

Desigur că numai din nesocotinţă ajung oamenii să urască pe cei 
mai buni şi să iubească pe cei mai răi. Iată de ce-mi stăpînesc şi eu limba 


3. De «fiii lui Dumnezeu» {Matei 5, 9). 

5' în epistola 113, aşa şi aici se insistă pentru pacificare, adăugind pe lînqă 

notanrea sinodului din Alexandria din anul 362, care recomanda'nu numai formula «o 
flinta» şi «trei ipostaze», ci şi primirea în comuniune a celor care afirmau dumnezeirea 
Fiului (chiar dacă nu admiteau termenul «de-o fiinţă») şi despre Duhul Sfînt că nu-i 
creatură. 

1. Ca un adevărat retor, Sf. Vasile deplînge aici lipsa de caracter, care devenise 
una din bolile veacului. Simplicia va fi încercat să-şi spele vreun păcat trimiţînd bani 
Sf. Vasile. Acesta îi răspunde după cuviinţă. Migne, P. G. 32, 529, nota 89. 

şi înăbuş In tăcere insultele pe care le primesc. Eu, Insă, voi aştepta pe 
Judecătorul Cel de sus, Care ştie cum să pedepsească, la sfîrşit, toată rău¬ 
tatea. De ar cheltui bani mai mulţi decît nisipul mării, sufletul suferă cînd 
se calcă în picioare dreptatea. Căci de fiecare dată cere Dumnezeu jertfa, 
dar nu pentru că ar avea nevoie de ea, ci pentru că jertfa preţioasă şi 
bine primită este cea adusă de bună voie. însă cînd cineva se înjoseşte 
călcînd legea, atunci Dumnezeu socoteşte că rugăciunile ac’eluia s-au fă¬ 
cut cu nepăsare. Adu-ţi aminte, omule, de ziua din urmă, dar pe mine te 
rog să nu mă dăscăleşti. Despre lucrurile acestea ştiu mai multe decît 
tine şi nu sînt nici înăbuşit de spini lăuntrici, nici nu amestec un dram 
de bine cu de zece ori atîta răutate. Ai aţîţat împotriva mea şopîrle, 
broaşte rîioase şi alte vietăţi primăvăratice, care de care mai mîrşave. Va 
veni însă o pasăre de sus şi le va sfîşia. Despre astfel de lucruri eu ştiu 
că trebuie să dau socoteală, dar nu cum gîndeşti Tu, ci cum ştie să ju¬ 
dece Dumnezeu. Dacă trebuie şi martori, nu robii vor fi cei care se vor 
înştiinţa, nici neamul nelegiuit şi nenorocit al eunucilor, acest soi de 
vietăţi nici feminine, nici mascule, veşnic înnebuniţi după femei şi invi¬ 
dioşi, care se vînd pentru un salariu derizoriu, nestatornici, nici dispuşi 
să mai împartă, veşnic gata să primească orice, veşnic nesătui, care plîng 
pentru o cină pierdută, gata să se mînie, îmbolnăviţi după bani, cruzi, 
afemeiaţi, robi ai pîntecelui. Şi ce să mai zic ? încă de la naştere o astfel 
de fiinţă e condamnată să fie pusă în fiare. Cum ar avea o cugetare 
dreaptă cei ale căror picioare păşesc strîmb ? E drept că aceşti indivizi 
trăiesc în curăţie, dar fără răsplată, din cauza lanţurilor pe care le 
poartă; în schimb sînt nebuni după dragoste neîmpărtăşită din pricina 
unui organism pocit. Deci nu ei se vor ridica să vină ca martori la ju¬ 
decată, ci ochi ai oamenilor drepţi şi priviri ale unui om desăvîrşit, oa¬ 
meni care nu ascultă de altceva decît de pornirile conştiinţei. 


EPISTOLA 116 
Către Firminos 1 
Scrisă în anul 372 

Scrisorile Tale sînt rare şi mai sînt şi scurte, fie din lenea de a scrie, 
fie poate din sfatul de o alunga urîtul care provine din prea mare 
belşug, ori pentrti că vrei să te obişnuieşti să vorbeşti scurt. To¬ 
tuşi, pentru mine acestea nu-s destule, şi chiar dacă ar fi cît de 

1. Firminos începuse viată ascetică, dar apoi îmbrăţişă milităria. Poate că la in¬ 
tervenţia altor părinţi, Sf. Vasile descrie în culori nil prea frumoase armata, spre a-1 
îndemna pe acest tînăr să revină. 

multe, ele sînt mult mai puţine declt dorinţa mea, întrucît vreau să 
ştiu totul despre tine : cum o duci cu sănătatea, cum merge deprinderea 
ascetică, dacă stărui în primele hotărîri ori dacă te-ai oprit la un nou 
plan, schimbîndu-ţi părerea după împrejurări. Dacă ai rămas acelaşi, nu. 
voi cere un număr prea mare de scrisori; mi-ar fi de ajuns doar cîteva 
vorbe, de pildă «sînt sănătos, o duc bine». Dar întrucît am aflat lucruri 
care m-ar face să roşesc dacă le-aş spune (că tu ai părăsit rînduielile fe¬ 
riciţilor strămoşi ca să dezertezi la bunicul tău după tată şi ca să te pre¬ 
găteşti să devii Bretanis în loc de Firminos), doresc să aud răs¬ 
puns tocmai la aceste întrebări şi să înţeleg pricinile care te-au adus. 
să-ţi angajezi viaţa pe această cale. întrucît tu însuţi ai păstrat tăcerea, 
pentru că-ţi era ruşine ce-ai hotărît, te rugăm să nu iei o asemenea ho— 
tărîre, care te face să roşeşti, şi dacă vreun plan ţi-a trecut prin gînd, 
alungă-1 şi revino-ţi, iar după ce vei fi spus pentru totdeauna adio arma¬ 
tei, armelor şi mizeriilor de pe cîmp, să te întorci iar în patrie, convins, 
că-i destul, pentru siguranţa vieţii şi pentru o faimă deplină, să-ţi con¬ 
duci oraşul tot aşa de bine cum au făcut-o strămoşii Tăi. Pentru tine acest 
lucru nu va fi greu să se îndeplinească, lucru de care sînt convins dacă, 
judec şi talentele.tale, şi micul număr de rivali. Deci, fie că această hg- 
tărîre nu va fi fost luată de la început, fie că ea va fi fost luată şi apoi 
respinsă, fă-mă să ştiu cît mai repede. Dar dacă, Doamne fereşte !, stăruie 
aceleaşi planuri, această nenorocire să vină ea de la sine ! Atunci nu mai 
am nevoie de nici o scrisoare. 


EPISTOLA 117 
Fără adresă, deŞpre asceză 1 

Scrisă in anul 372 x 

Mă gândesc că şi din alte motive sînt îndatorat Cinstei Tale, dar 
mai ales acum neliniştea în care sîntem ne face neapărat răspunzători de 
sarcinile pe care ni le pun obligaţiile de serviciu, fapt pe care-1 văd şi 
primii veniţi, cu atît mai mult tu, pe care atîtea lucruri te leagă de noi. 
Nu cred însă că-i indicat să reînvii trecutul, pentru că s-ar putea spune 
poate că eu am fost pentru tine pricina unor neplăceri prin încăpăţînarea 
de a te depărta de practicarea credinţei, singura care duce la mîntuire. 
Acesta este şi motivul pentru care am ajuns la astfel de nedumeriri. 

1. Scrisoarea de fată o adresează Firminos lui Vasile drept răspuns pentru epistola, 
116. Altfel mersul ideilor din această epistolă nu pare a urma mersul cu care ne-a. 
obişnuit Sfîntul Vasile. 

Dar întrucît faptele s-au petrecut, este nevoie de un avertisment care* 
trebuie să ne împiedice să cădem a doua oară în aceleaşi greşeli. Cit 
despre urmări, eu ţin cu totul ca a Ta cuvioşie să fie pe deplin convinsă 
că, dacă va vrea Dumnezeu, ele se vor ivi foarte uşor, întrucît lucrul e 
firesc şi n-are nimic intolerabil, iar numeroşii noştri prieteni de la Curte 
stau gata să ne ajute. De aceea vom alcătui o nouă cerere după modelul 
biletului înmînat vicarului 2 . Dacă ea nu suferă nici o întîrziere, vom fi 
curînd trimişi acasă, şi astfel, datorită acestei scrisori, vom pune capăt 
temerii Tale. De altfel sînt convins că în astfel de împrejurări voinţa 
noastră e mai tare decît poruncile împăratului. Dacă o arătăm neschim- 
babilă şi nezguduită în rezoluţia vieţii desăvîrşite, apărarea fecioriei va 
fi de neînvins şi de nebiruit datorită ajutorului dumnezeiesc. Pe fratele 
pe care ni l-ai încredinţat l-am văzut cu plăcere, îl socotim ca pe unul 
din rudele mele şi dorim ca el să fie vrednic de Dumnezeu şi de mărtu¬ 
ria ta. 


EPISTOLA 118 

Către Iovin, episcop de Perrhes 1 
Scrisă la sfîrşitul anului 372 sau la începutul anului 373 

Te socotesc încărcat cu o datorie onorabilă : ţi-am făcut un împru¬ 
mut, dragostea, şi trebuie s-o iau cu dobîndă, întrucît nici Domnul nos¬ 
tru nu renunţă la acest soi de dobînzi. Plăteşte, deci, scumpe suflete, 
acum cînd te întorci din nou în patria noastră. Ea va fi desigur capi¬ 
talul ; dar care va fi dobînda ? Să fii tu acest om care vine lîngă noi, care 
cu atîta ne întreci pe noi, cu cît părinţii sînt mai buni decît copiii lor. 


EPISTOLA 119 

Către Eustaţiu, episcop de Sebasta 1 
Scrisă Ia sfîrşitul lui 372 sau la începutul lui 373 

Iată că mă adresez iubirii Tale şi prin mijlocirea prea iubitului, dis¬ 
tinsului şi prea evlaviosului frate Petru, rugîndu-te, ca şi alte daţi, să mă 

2. Locţiitorul guvernatorului. 

1. Printr-un delicat proces de substituire, Sf. Vasile prezintă obligaţia de a scrie 
ca un capital şi o dobîndă, de care episcopul Iovin de Perrhes se face dator dacă nu 
ştie să le folosească cum trebuie. 

1. De multă vreme defăimările aduse de Eustaţiu Sfîntului Vasile au umplut pa¬ 
ginile acestei corespondenţe. Din scrisoarea de faţă reiese şi alt mijloc : Eustaţiu tri¬ 
mise Sfîntului doi monahi care să fie propuşi colaboratori apropiaţi, Vasile şi Sofro- 
nie. Faptele au dovedit că ei erau nişte agenţi ai lui Eustaţiu. Sf. Vasile răspunde că 
tentativa n-a reuşit. Nu ni se spune în ce a constat ea. 

ai şi de astădată în rugăciunile Tale, ca să mă dezbar de unele obişnuţhţe 
urîte şi păgubitoare şi să ajung cîndva vrednic de numele lui Hristos. 
Oricum, chiar dacă nu o splin, Tu totuşi vei sta de vorbă cu mine despre 
problemele noastre, informîndu-mă amănunţit despre tot ce se petrece, 
pentru ca să nu dai ascultare în chip necontrolat zvonurilor rele despre 
noi, care cred că vin de la cei care, fără teamă de Dumnezeu şi fără ru¬ 
şine de oameni, s-au pornit cu obrăznicie împotriva noastră. Ce fel de 
atitudine ne-a arătat acest «nobil Vasile», pe care l-am primit din partea 
cuvioşiei Tale ca ocrotitor al vieţii mele mă ruşinez chiar şi numai să o 
spun, dar vei şti-o cu de-amănuntul cînd fratele nostru te va informa. Şi 
nu spun acest lucru ca să mă răzbun pe el (rog pe Dumnezeu să nu-1 
pedepsească pentru felul cum s-a purtat), ci îmi iau hotărîrea în intere¬ 
sul nostru, pentru ca dragostea pe care mi-o arăţi să fie sigură, pentru 
că mă tem să n-o zguduie prin mulţimea ponegririlor pe care le scornesc 
unii, pentru ca să-şi acopere nereuşita. Oricît de mult ne-ar învinui, vioi¬ 
ciunea cugetului Tău să-i descoasă şi să-i întrebe dacă au avut curajul 
să ne învinuiască pe faţă sau dacă au cerut doar îndreptarea greşelii pe 
care ne-o pun acum în cîrcă, ori dacă pur şi simplu au vrut să-şi arate 
ura faţă de noi. Cu toate că-şi îmbrăcaseră gîndurile într-o formă plăcută 
şi în cuvinte drăgăstoase, ei ascundeau în suflet un noian adînc de vi¬ 
clenie şi de amărăciune, aşa cum a dovedit-o ruşinoasa lor tăcere. 

Ce situaţie ridicolă arătăm noi, în această privinţă, celor care în 
acest nenorocit oraş se scîrbesc tot mai mult din pricina aşa-zisei 
«drepte credinţe» şi care spun că masca smereniei e folosită doar drept 
pretext ca să inspire încredere şi ca o prefăcătorie pentru a înşela în 
orice fel, chiar şi dacă noi n-o exteriorizăm, o ştie prea bine mintea Ta 
cea înţeleaptă. Şi anume, nici o îndeletnicire nu-i atît de bănuită de pă¬ 
cat aşa cum e îmbrăţişarea unei vieţi ascetice. Iar cum s-ar putea reme¬ 
dia această stare de lucruri rămîne în grija frăţiei Tale s-o pătrunzi. În¬ 
vinuirile urzite împotriva noastră de Sofronios nu-s o prevestire că lu¬ 
crurile s-ar îndrepta, ci un început de dezbinare şi de separare şi măi 
mare, dînd pe faţă un adînc proces de răcire a dragostei dintre noi. Cer,' 
aşadar, milostivirii Tale să-l oprească în drumul lui fatal şi să-ţi dai toată 
silinţa, prin dragostea care emană din Tine, să strîngi laolaltă ceea ce se 
dezbină, iar nu să adînceşti şi mai mult dezbinarea de către cei care au 
pornit spre neunire 2 . 

2. Ca în nici o altă epistolă, cuvintele de la sfîrşitul acestei scrisori ne duc cu 
gîndul la un plan al vrăjmaşilor Sfîntului Vasile de a-1 dezbăra şi pe Eustaţiu de le¬ 
găturile lor strînse. Desigur că tentativa lor n-a reuşit. 

EPISTOLA 120 

Către Meletie, episcopul Antiohiei 1 

Scrisă în anul 373 

Am primit o epistolă de la episcopul Eusebiu cel prea iubit de Dum¬ 
nezeu, în care cere din. nou să scriem Apusenilor în legătură cu unele 
probleme bisericeşti. A vrut să fie scrisă de mîna mea şi semnată de 
toţi cei din comuniunea noastră. întrucît, însă, n-am găsit modul cum 
trebuia să scriu în legătură cu ceea ce poruncea, am trimis credincioşiei 
Tale doar un memoriu, pentru ca, după ce-1 vei fi citit şi după ce vei fi 
ascultat şi ceea ce îţi va fi spus şi prea doritul nostru preot Simplicios, să 
binevoieşti a-1 completa Tu însuţi, în această privinţă, după cum vei găsi 
de cuviinţă, eu fiind gata să aprob ceea ce scrii, şi să-l trimit îndată celor 
din comuniunea noastră, pentru ca avînd odată semnăturile tuturor, să 
poată porni la drum cel ce va urma să plece la episcopii din Apus 2 . Po¬ 
runceşte, dar, să ni se facă cunoscut ceea ce mintea Ta va fi hotărît pen¬ 
tru ca să nu rămînem neinformaţi despre ceea ce vei fi cugetat. 

In legătură cu cele scornite sau puse deja la cale în Antiohia împo¬ 
triva noastră, acelaşi frate ţi le va spune, dacă nu cumva zvonul eveni¬ 
mentelor o va lua înaintea celor petrecute deja. Căci trebuie să ne aş¬ 
teptăm ca ameninţările să se realizeze cît de curînd, întrucît vreau să 
ştii că fratele Antim-'a hirotonit 9 a episcop pe Faust (cel care e împreună 
cu Papas 3 ), fără ca să fi cerut voturile altora, şi l-a instalat în locul prea 
.veneratului frate Ciril, aşa încît el a şi îndeplinit deja dezbinarea în Ar¬ 
menia. Şi pentru ca să nu se spună minciuni împotriva noastră şi pentru 
ca să nu fim învinuiţi noi de neorînduielile care s-au întîmplat, ţi-am 
adus la cunoştinţă aceste fapte. Desigur că Tu vei binevoi să le faci cu¬ 
noscute şi altora. Cred că mulţi se vor întrista din pricina acestei neorîn- 
duieli. 

1. Eusebiu de Samosata făcuse o schiţă care prezenta în rezumat situaţia Bise¬ 
ricilor terorizate de arianism. Memoriul trebuia să poarte semnătura lui Meletie. Intre 
timp Sf. Vasile scrisese Apusenilor trei epistole: 70, 90, 92, dar Apusenii nu trimiseseră 
nici un delegat care să sprijine pe ortodocşi. Sf. Vasile se arăta exasperat. 

2. Această epistolă menită să fie trimisă Apusenilor este diferită de cea de sub 
nr. 92. Ea pare că n-a fost expediată înainte de anul 376 din cauză că Apusenii susţin 
pe Paulin în locul lui Meletie pe scaunul Antiohiei. 

3. Probabil se face aluzie la Eustaţiu, care era poreclit aşa ca unul ce promovase 
din tinereţe viata monahală. 

EPISTOLA* 121 

Către Teodot, episcop de Nlcopole 1 
Scrisă in anul 372 

Iarna e aspră şi atît de multă zăpadă s-a depus încît nu te poţi mîn- 
gîia uşor nici prin scrisori. Ştiu că acesta-i motivul pentru care şi cu- 
vioşiei Tale i-am trimis puţine scrisori şi pentru care şi eu am primit 
puţine. Dar întrucît prea iubitul frate şi preot Sanctisim s-a angajat să 
plece în călătorie pînă prin ţinuturile Tale, prin el te salut şi pe Fră¬ 
ţia Ta şi te rog să faci rugăciuni şi pentru mine, dar să dai ascultare şi 
fratelui pomenit înainte, ca să afli de la el în ce stare stau problemele 
Bisericii şi să arăţi pe cît se poate o rîvnă cît mai fierbinte pentru aceste 
probleme. 

Ştii că Faust a venit la noi aducînd scrisori de la «papa», prin care se 
pretinde ca el să fie făcut episcop. Deoarece am cerut mărturia de la 
cuvioşia Ta şi de la alţi episcopi, el nevrînd să mai stea în legătură cu 
noi, a trecut la Antim şi, luînd hirotonie de la acesta, fără să se fi făcut 
nici măcar amintire despre mine, s-a întors 2 . 

EPISTOLA 122 

Către Pimenios, episcopul Satalelor 
Scrisă în anul 373 

E drept că ai cerut să-ţi trimit scrisori de la episcopii din Arme¬ 
nia \ cînd urmau să treacă prin oraşul tău unii din participanţii la sino¬ 
dul de acolo. Cunoşti acum şi pricina pentru care nu le-am trimis. Pen¬ 
tru că ţi-am spus adevărul, cred că mă vei iertadacă însă aceia au as¬ 
cuns scrisorile, după cum socot, atunci îţi spun eu cauza. 

Antim 2 cel atît de generos în toate, care de multă vreme făcuse 
pace cu mine, abia a găsit prilejul să-şi pună în aplicare mărirea lui de¬ 
şartă şi să-mi facă necaz, a hirotonit (prin abuz) numai cu mîinile iui, 

1. Epistola e în legătură cu cea de sub nr. 120. Discută două probleme: 1) preo¬ 
tul Sanctisim, care a călătorit şi în Apus, face o călătorie de informare şi prin Arme¬ 
nia Mică spre a putea referi în Apus; 2) hirotonirea necanonică a lui Faust de către 
Antim al Tianei (cf. 120 şi 122). 

2. Sub acest «papa» sau «ava», cum numeau răsăritenii pe conducătorii unor 
mînăstiri, credem că trebuie înţeles Eustaţiu de Sebasta. 

1. E vorba de Armenia Mică. 

2. Ambiţiosul episcop Antim de Tiana, care a acceptat (ori a provocat?) dezmem¬ 
brarea în două a Arhiepiscopiei Cezareii, a fost unul din ghimpii cei mai dureroşi 
puşi în coasta Sf. Vasile. A se vedea epistolele 120, 121, 122. 

fără să mai aştepte şi votul altuia dintre voi, pe Faust 3 , bătîndu-şi astiel 
Joc de atenta mea purtare de grijă în astfel de probleme. Intrucît el a 
călcat o veche rînduială, dispretuindu-vă şi pe voi, de la care eu aştep¬ 
tam să găsesc o mărturie, el a săvîrşit o faptă care nu ştiu dacă poate 
fi plăcută înaintea lui Dumnezeu, întristîndu-mă. Din pricina tuturor 
acestor motive n-am mai trimis nici o epistolă nici unuia dintre episcopii 
din Armenia, inclusiv cucerniciei Tale. Dar nici pe Faust nu l-am primit 
In comuniune, protestînd deschis şi spunînd că dacă nu aduce şi de la 
voi epistolă irenică, voi rămîne pentru totdeauna străin de el şi voi 
căuta să conving şi pe ceilalţi, care sînt de aceeaşi părere cu mine să-l 
considere şi ei la fel. 

Dacă crezi totuşi că cele întîmplate se mai pot îndrepta, grăbeşte-te 
şi trimite-i şi tu lui Faust epistolă în acest sens, dacă crezi că viaţa lui 
se mai poate îndrepta, şi îndeamnă şi pe alţii să facă la fel 4 . Dacă însă 
lucrurile nu se mai pot îndrepta, înştiinţează-mă şi pe mine, ca să nu-mi 
mai fac nicicum de lucru cu el chiar dacă — după cum au arătat — el 
este cel care a făcut primii paşi ca să se rupă de comuniunea cu mine şi 
să treacă la Antim, dispreţuindu-ne şi pe mine, şi această Biserică, soco- 
tindu-mă nevrednic de iubirea lor. 


EPISTOLA 123 
Către monahul Urbikios 1 
Scrisă In anal 373 

Era vorba să mă vizitezi — şi planul era pe cale de a se realiza — 
ca să mă «astîmperi cu vîrful degetului, căci mă chinuiesc în văpaia 
aceasta» 2 Ce s-a întîmplat între timp ? Oare păcatele mele s-au pus 
împotrivă în aşa fel încît ţi-am împiedicat avîntul şi astfel am rămas să 
îndur pe mai departe dureri atît de insuportabile ? într-adevăr, după cum 
dintre valuri, unul coboară, altul se ridică, pe cînd un al treilea se frînge 
înncgrindu-se din pricina izbiturilor, tot aşa şi din patimile noastre ome- 


3. Faust, pe care Antim l-a hirotonit necanonic, fusese colaborator al lui Eusta- 
ţlu de Sebasta. El ceruse mai întîi Sfîntului Vasile să-l hirotonească, dar acesta n-a 
vrut s-o facă pînă n-are şi voturile episcopilor din jur, Teodot de Nicopole, Pimenios 
din Satala şi alţii. Atunci Faust s-a dus la Antim care l-a hirotonit. 

4. Cu alte cuvinte, de dragul păcii, Sfîntul Vasile ar fi făcut şi acest pogorămînt, 
să-l recunoască lui Faust canonicitatea. 

1. Numele lui Urbikios îl mai întîlnim şi în epistola 362, deşi nu se poate spune 
( ă ar fi una şi aceeaşi persoană. Ca în cele mai multe epistole, Sfîntul Vasile îi cere 
lut Urbikios sfatul în grelele frămîntări prin care trecea (mai ales intrigile lui Eustatie), 
dovadă c ă acest personaj îi era veche cunoştinţă. 

2. I.uca 16, 24. 

neşti unele s-au oprit, altele sînt In curs de desfăşurare, pe cînd altele 
se formează din nou, Incit, după cit s-ar părea, ar exista o singură scă¬ 
pare din răutăţi : ori să ne facem cu timpul una cu ele, ori să ne smul¬ 
gem din calea celor ce ne urmăresc 3 . 

De aceea vino odată pe la mine, oricît de greu ar fi lucrul acesta,, 
fie ca să mă consolezi, ori să-mi dai vreun sfat, fie să mai stai'cîtva 
timp cu mine, oricum să mă liniştesc chiar şi numai văzîndu-Te. Iar ceea 
ce este mai important, este să te rogi şi iarăşi să te rogi, pentru ca să 
nu mă copleşească gîndurile rele, ci să-mi arunc mai bucuros ancora nă¬ 
dejdii în Dumnezeu, pentru ca să nu .fiu numărat cu slugile cele netreb¬ 
nice, care numai cînd le face bine II binecuvîntă, dar cînd le mai trimite 
cîte-o supărare nu vor să-L cinstească. Să te rogi, deci, pentru mine,, 
pentru ca să trag folos şi din suferinţe, încrezîndu-ne în Domnul, îndeo¬ 
sebi atunci avem mai multă nevoie de El. 


EPISTOLA 124 
Către Teodor 
Scrisă In anul 373 , 

Se spune că acei ce se lasă stăpîniţi de patima iubirii, atunci cînd 
dintr-o necesitate de neînlăturat sînt nevoiţi să se despartă de cei iu¬ 
biţi, dacă privesc spre chipul persoanei iubite îşi mai potolesc sim¬ 
ţămintele, liniştindu-se numai dacă privesc doar cu ochii portretul fi¬ 
inţei iubite. N-aş putea spune dacă acest lucru e adevărat sau nu. Cu 
toate acestea, ceea ce mi se întîmplă mie atunci cînd mă gîndesc la 
bunătatea Ta, nu e departe de cele spuse. 

întrucît, aşadar, simţământul pe care mi-1 trezeşte sufletul tău cu¬ 
rat şi bun este, aşa-zicînd, tot un fel de dragoste (doar că pentru ca 
s-o gustăm mai mult decît orice alt bun pe care-1 dorim nu-i lucru uşor 
din pricina împotrivirii păcatelor noastre), am socotit că cea mai reuşită 
icoană a bunătăţii Tale ar fi prezenţa Ta în faţa prea iubiţilor noştri 
fraţi. Dar şi dacă mi s-ar întîmplă să-ţi întîlnesc fiinţa fără anturajul 
lor, chihr şi atunci aş crede că, văzîndu-Te pe Tine, i-aş vedea şi pe ei. 
Spun acest lucru pentru că măsura dragostei e atît de mare în oricare 
din voi, incit fiecare din voi v-aţi recunoaşte unul pe altul după rîvna de 
a vă întrece unul pe altul. 

De aceea am mulţumit lui Dumnezeu şi doresc, dacă-mi va fi dat 
s-o mai duc o bucată de vreme, ca această viaţă să-mi fie şi mai plă- 


3. Imagine des folosită de Sf. Vasile (cf. ep. 70, 92 etc.). 

rută prin ajutorul Tău, întruclt deocamdată îmi văd viaţa ca pe ceva 
neplăcut şi nedorit, atîta vreme cît sînt despărţit de cei dragi ai mei. 
Pentru că, după părerea mea, nu-i cu putinţă ca cineva să fie prea vo¬ 
ios cînd e despărţit de cei care-1 au drag cu adevărat 1 2 . 


EPISTOLA 125 

* Copia mărturisirii de credinţă 1 

Scrisă în anul 373 

I 

Cei care s-au declarat înainte pentru o altă mărturisire de credinţă, 
-dar care doresc acum să treacă la comuniunea cu cei drept-credincioşi, 
precum şi cei care abia acum doresc să fie instruiţi în învăţătura cea 
adevărată, trebuie să fie lămuriţi în credinţa care fusese redactată de 
Sfinţii Părinţi în sinodul convocat odinioară la Niceea. Acest lucru le-ar 
fi de folos şi-celor bănuiţi de a se fi împotrivit învăţăturii celei sănă¬ 
toase şi care-şi ascund convingerile lor eretice sub subterfugii cu as¬ 
pect de adevăr. Şi pentru aceştia ar fi indicată numita mărturisire de 
credinţă. Căci ori se vor lecui de boala lor ascunsă, ori, dacă şi-o vor 
ascunde şi mai adînc îşi vor lua asupră-şi judecata înşelăciunii, în timp 
ce pe noi ne uşurează de răspundere la ziua judecăţii, cînd «Domnul 
va lumina cele ascunse ale întunericului şi va vădi sfaturile inimilor'» . 

Cu alte cuvinte, aşa trebuie să-i primim din momentul în care măr¬ 
turisesc că au crezut în sensul cuvintelor stabilite de Părinţii noştri do 
la Niceea şi după înţelesul sănătos cuprins în cuvinte. Căci există şi 
din aceia care chiar şi în această mărturisire de credinţă fals'ifică în¬ 
văţătura adevărului, explicînd sensul cuvintelor din ea după propriile 
lor opinii. Oare nu aşa a îndrăznit să spună şi Marcel 3 , care susţinea, 
în chip hulitor, despre persoana Domnului nostru Iisus Hristos că El ar 

1. Fineţea şi eleganţa cu care se exprimă aici Sf. Vasile, sentimentul iubirii care 
leagă pe membrii unei comunităţi de vieţuire duhovnicească ne duce cu gmdul la 
un nucleu monastic de pe valea Irisului, al cărui îndrumător va fi fost tocmai acest 
Teodor, despre care nu ştim alte amănunte, dar pe care fostul lor dascal, ajuns acum 
episcop, ţine să-i păstreze în dragostea lui. 

1 Aplicînd hotărîrea sinodului din anul 362 de la Alexandria care recunoştea în 
Dumnezeu «o singură fiinţă, dar trei ipostasuri», Sfîntul Vasile şi alţii au decis preve¬ 
derea c:a să primească în rîndurile lor pe oricare dintre arienii care doresc sa s< 
Întoarcă la comuniunea cu Biserica, chiar dacă nu acceptă formula «de o fiinţa-, 
fiind destul să recunoască despre Fiul că e Dumnezeu adevărat. 

2. I Cor. 4, 5. 

3. La început mare apărător al crezului niceean, Marcel de Ancira a căzut apoi 
In rătăcirea antitrinitară a sabelienilor. 

fi simplu «cuvînt» folosit doar ca pretext pentru a interpreta greşit ex¬ 
presia «de aceeaşi fiinţă» ? Tot aşa «unii din urgisita sectă a lui Sabelius» 
Libianul cred că «persoana» şi «fiinţa» sînt unul şi acelaşi lucru şi de aici 
iau dovezi pentru susţinerea blasfemiilor lor, pentru că în Mărturisire 
este scris : «dacă, însă, cineva zice că Fiul e dintr-o altă fiinţă sau ipos¬ 
tază, pe acela îl exclude din rîndurile ei Biserica universală». în reali¬ 
tate, acolo Părinţii n-au înţeles sub fiinţă şi ipostază unul şi acelaşi lu¬ 
cru. Dacă amîndouă aceste cuvinte ar avea acelaşi înţeles, de ce ar mai 
fi fost nevoie de amîndouă ? Or, e limpede că Părinţii, întrucît unii tă¬ 
găduiau că Fiul ar fi din fiinţa Tatălui, iar ceilalţi afirmau contrariul, 
că n-ar fi de aceeaşi fiinţă, ci dintr-o altă ipostază, pe amîndouă păre¬ 
rile le-au respins, ca fiind contrare adevărului Bisericii. Căci, spuneau 
ei, acolo unde şi-au exprimat părerea că Fiul e de o fiinţă cu Tatăl, 
acolo nu s-au mai adăugat şi cuvintele «din ipostasul Lui». Aceasta s-a 
făcut pentru combaterea părerii greşite, şi cuprinde în sine o lămurire 
a învăţăturii despre mîntuire. De aceea trebuie să mărturisim că Fiul 
e de aceeaşi fiinţă cu Tatăl, după cum este scris acolo. 

Tot aşa mai trebuie mărturisit că Tatăl este persoană proprie, Fiul 
persoană proprie şi Duhul Sfînt persoană proprie, după cum au mărtu¬ 
risit clar acest lucru Sfinţii Părinţi; căci prin cuvîntul «lumină din lu¬ 
mină» ei au arătat limpede şi desluşit că una e lumina care naşte şi alta 
e lumina născută, şi totuşi avem lumină şi într-un caz şi în celălalt 
caz, deşi fiinţa e numai una şi aceeaşi. Dar sa reproducem şi mărturi¬ 
sirea de credinţă care a fost redactată la Niceea. 

«Credem într-unul Dumnezeu, Tatăl atotţiitorul, Făcătorul cerului 
şi al pămîntului, al tuturor celor văzute şi nevăzute. Şi într-unul Domn 
Iisus Hristos, Fiul lui Dumnezeu, născut ca Unul-Născut din Tatăl, adică 
din fiinţa Tatălui, Dumnezeu din Dumnezeu, Lumină din Lumină, Dum¬ 
nezeu adevărat din Dumnezeu adevărat, născut iar nu făcut, cel de o fi¬ 
inţă cu Tatăl, prin Carele toate s-au făcut, cele din cer şi cele de pe 
pămînt. Care pentru noi oamenii şi pentru a noastră mîntuire S-a po- 
gorît din ceruri, S-a întrupat, S-a făcut om, a pătimit şi a înviat a treia 
zi, S-a suit la ceruri şi iarăşi va să vie să judece viii şi morţii. Şi întru 
Duhul Sfînt 4 . Iar pe cei ce zic : era un timp cînd Fiul nu era şi că îna¬ 
inte de a se naşte nu era şi că din cele ce nu erau S-a făcut, sau care 
spun că e din altă ipostază sau fiinţă, sau că Fiul lui Dumnezeu e schim¬ 
bător ori neschimbător, pe aceştia Biserica Catolică şi Apostolică îi 
anatematizează». 


4. Eretic din sec. III, suspnînd antitrinitarismul modalist. 
20 — Sfintul Vasile ccl Mare 

Intrucît, dar, celelalte au fost acum destul de limpede şi de corect 
hotărîto, parte prin îndreptarea a ceea ce fusese denaturat, parte prin 
prevenirea a ceea ce se credea ca s-ar putea întîmpla, pe cită vieme 
învăţătura despre Duhul Sfînt a fost atinsă numai în treacăt, fără ca 
să se fi învrednicit de vreo explicare mai amănunţită, întrucît pe atunci 
nu se iscase nici o discuţie în legătură cu ea, ci ea s-a cimentat în ini¬ 
mile credincioşilor în mod firesc şi fără viclenie, însă a crescut mult să- 
mînţa rea a blasfemiei, pe care o răspîndise înainte Arie, urzitorul ere¬ 
ziei şi apoi a fost alimentată de nelegiuiţii lui aderenţi spre paguba Bi¬ 
sericii, îneît s-a ajuns la o adevărată defăimare a Duhului Sfînt; pentru 
toate acestea e necesar să se precizeze aceasta şi împotriva celor care 
nici pe ei nu se cruţă şi nici nu-şi dau seama de inevitabila ameninţare 
pe care Domnul nostru a hotărît-o împotriva hulitorilor Duhului Sfînt, 
anume că trebuie afurisiţi cei ce zic că Duhul Sfînt ar fi o creatură •* 
şi care nu mărturisesc că după natură Duhul e Sfînt întocmai cum şi 
Tatăl e Sfînt, după natură, şi Fiul la fel, ci-L privează de sfinţenie na¬ 
turală. 

O dovadă despre adevărul acestei învăţături este că nu trebuie să 
îndepărtăm pe Duhul nici de Tatăl şi nici de Fiul, întrucît trebuie 
să ne botezăm aşa cum am fost învăţaţi şi să credem aşa cum ne-am 
botezat şi să ne închinăm aşa cum am primit credinţă — în Tatăl, în 
Fiul şi în Duhul Sfînt, iar de comuniunea cu cei care numesc pe Duhul 
Sfînt creatură să ne ferim, socotindu-i adevăraţi hulitori de Dumnezeu ; 
— de aceea se face cunoscut în chip nestrămutat — pentru că împo¬ 
triva defăimătorilor e necesar să se facă această precizare că noi nu 
numim pe Duhul Sfînt nici «nenăscut», întrucît cunoaştem numai un 
singur «Nenăscut» şi un singur început al tuturor lucrurilor, Tatăl Dom¬ 
nului nostru Iisus Hristos ; dar nici «născut» nu-L numim pe Duhul Sfînt, 
pentru că am învăţat din tradiţia credinţei că numai Fiul este Cel Unul- 
Născut ; dar am mai învăţat că Duhul adevărului de la Tatăl purced*' 
şi mărturisim că fără să fi fost creat, Duhul e şi El din Dumnezeu. 

Mai excomunicăm totodată şi pe cei ce numesc pe Duhul Sfînt fi¬ 
inţă slujitoare, coborîndu-L prin această expresie în rîndul creaturilor. 
Căci Sfînta Scriptură este aceea care ne-a învăţat că duhurile slujitoare 


5 Aid se face aluzie la învăţătura despre divinitatea persoanei a Treia din 
SI în (a Treime, pe tare Sfîntul Vasile o expune în tratatul Despre Duhul Simt, precum 
si în mai multe epistole : 151, 200, 231, 233, 236 etc. 

suit creaturi, atunci cînd u spus «oaro nu sînt toţi duhuri slujitoare, tri¬ 
mişi c:a sa slujească ?» 6 . 

Iar din pricina celor care răstălmăcesc orice şi care nu ţin învăţă¬ 
tura lasată de Evanghelie este necesar să mai precizăm că trebuie să 
fugim şi de aceia care părăsesc rînduiala lăsată de Domnul şi pun fie 
pe Fiul înaintea Tatălui, fie pe Duhul Sfînt înaintea Fiului, atacînd 
deschis dreapta credinţă. Căci datori sîntem să păstrăm neatinsă şi ne¬ 
smintită rînduiala pe care am primit-o chiar din gura Mîntuitorului, 
atunci cînd a zis : «mergînd, învăţaţi toate neamurile, botezîndu-le în 
numele Tatălui şi al Fiului şi al Sfîntului Duh» ? 


EPISTOLA 126 
Către Atarvios 1 

Scrisă în anul 373 


M-am dus pmă la Nicopole cu nădejdea că voi linişti tulburările 
iscate acolo şi voi îndrepta iarăşi abaterile de la rînduielile canonice ale 
Bisericilor acelora, dar m-am supărat peste măsură pentru că nu te-am 
; întilnit, întrucît, după cum am aflat, ai plecat în grabă, tocmai în toiul 
sinodului pe care chiar Prea Sfinţia Ta l-ai convocat. 

Drept aceea am fost silit să recurg la scrisoare, prin care îţi aduc 
aminte că eşti dator să vii pînă aici ca să-mi aduci măcar cît de puţină 
\ mm f ie re ™ întristarea ce mi-ai făcut-o şi care m-a copleşit de moarte 
cmd am auzit ca-n mijlocul Bisericii te-ai încumetat la nişte lucruri de 
'( care n-am mai auzit niciodată pînă acum. 

: Dar onclt de supărătoare şi de rea ar fi această comportare, o trec 

I cu vederea ’ Pentru că s-a îndreptat împotriva unui om care, lăsînd pe 
; seama lui Dumnezeu răzbunarea pentru toată jignirea ce i-ai adus-o, 
doreşte pacea din toată inima, pentru ca să nu fie din pricina lui nici 
un prejudiciu în poporul lui Dumnezeu. 


citit acestea în fata ^ , Eus . tatiU e P isco P llL Eu episcopul Eustatiu am 

cu tine ceea ce era scris mai cunoştinţă dc ele şi am aprobat împreună 

nostru, a horepiscopului ie™ şi a alto? cleric? " fratil ° r ' 3 lui Fr ° nton al 

7. Matei 28, 19. 

„„ ,1' Ac ?. st Atarvios, episcopul Neocezareii, era rudă cu Sf. Vasile Nu se cu- 
rnb? ^ mot l vul Pentru care nu voia să păstreze legături de comuniune cu ceilalţi 
coleg! ai sai după cum aflăm din epist. 69 scrisă cu 2 ani înai™e In scrisoarea 
126 e dojenit din nou ca n-a voit să dea fată cu suDeriornl cău /of v aP ;i , ,. 

rtnd .ornai ţtapy, şedinţelor. Vio» Iul de c.pe, e»ieT„„ s ,f"„ 
sa dea declaiaţie ca osindeşte rătăcirea lui Sabelie şi a lui Marcel de Ancira Se 
ştie ca mc. mai tirziu (epist. 204, 207, 210) el nu părăsise vechile erezii. S 

Intrucît unul din cinstiţii şi credincioşii noştri confraţi m-a înşti¬ 
inţat că tu răspîndeşti inovaţii în ale credinţei şi predici lucruri po¬ 
trivnice adevăratei învăţături, ceea ce m-a îndurerat şi m-a neliniştit 
peste măsură, gîndindu-mă că pe lîngă miile de răni pe care le-a su¬ 
ferit Biserica de la duşmanii adevărului Evangheliei mai răsare acum 
încă un rău, prin reînvierea vechii rătăciri a acelui duşman al Bisericii, 
care a fost Sabelie (pentru că fraţii m-au informat că cele spuse se 
apropie de învăţătura aceluia), pentru aceea ţi-am scris să nu înţîrzii 
să vii pînă la mine, făcînd o mică plimbare pînă aici, şi după ce îmi vei 
fi dat asigurarea, pe care o doresc, de a-mi potoli supărarea ce mi-ai 
făcut, să aduci iarăşi mîngîiere în Bisericile lui Dumnezeu, care au ră¬ 
mas copleşite în chip insuportabil şi grav după toate cele întîmplate şi 
cîte s-au zvonit sau au fost grăite de tine. 


EPISTOLA 127 

Către Eusebiu, episcop de Samosata 
Scrisă în anul 373 


Preamilostivul Dumnezeu, Care ştie să alterneze tristeţile cu bucu¬ 
rii şi care ştie să mîngîie astfel pe cei smeriţi, ca să nu fie copleşiţi 
peste măsură de supărări, al căror rost nu l-ar înţelege, mi-a trimis o 
mîngîiere tot atît de mare ca şi tulburarea care a dat peste mine la 
Nicopole *, poate anume ca să-mi confirme sosirea la vreme a prea iu¬ 
bitului episcop Iovin. Cît de binevenită a fost sosirea lui, să ne-o spună 
el însuşi. Nu voi vorbi numai despre acest lucru, ca să nu fac prea 
lungă epistola şi ca să nu se pară că prin amintirea unei greşeli 2 învi¬ 
nuiesc pe cei care din pricina schimbării intervenite au ajuns atit de 
îndrăgiţi de mine. 

In schimb, mă rog să dea Bunul Dumnezeu să te arăţi pe meleagurile 
noastre, ca să te îmbrăţişez pe Cuvioşia Ta şi să-ţi istorisesc în toate 
amănuntele vremurile de azi. Faptul că probăm cu dovezi răutăţile care 
ne-au întristat, aduce de obicei oarecare uşurare istorisindu-ţi-le. 

Dar oricum, pentru cîte a făcut acest iubit episcop 3 , cu devotament 
deplin în dragostea pe care mi-o poartă, dar mai ales pentru statornicia 


1 Venit la Nicopole, Sf. Vasile trebuia să cerceteze cazul hirotonirii necanonice 
a lui Faust ca episcop al Satalelor, pe care-1 hirotonise episcopul seim-arian Antim 
doriana. A se vedea P epist. 123. La întoarcere l-a vizitat episcopul ortodox Iovin de 

Pe n probabil se face aici aluzie la formula omiană de la Rimini din anul 359, prin 
care Fiul se recunoaşte a fi «asemănător cu Tatăl întru toate». Istoria bisericeasca, 
voi. F, p. 239. 

3. Iovin. 

lui în respectarea Întocmai a canoanelor, adresează-i laude, aducînd 
mulţumire lui Dumnezeu, întrucît comportarea ta a dovedit nobleţea de 
caracter a Prea Sfinţiei Tale. 


EPISTOLA 128 

Către Eusebiu, episcop de Samosata 
Scrisă Ia începutul anului 373 

I 

Desigur că pentru pacificarea Bisericilor lui Dumnezeu eu n-am 
fost încă în stare să-mi dau tot concursul prin fapte deosebite, dar măr¬ 
turisesc în inima mea că urmăresc acest lucru atît de mult încît mi-aş 
da bucuros şi viaţa numai să pot stinge văpaia acestui rău pe care ni 
l-a aprins diavolul. Şi dacă nu acesta mi-ar fi fost cuvîntul în tot 
timpul, cu dorinţa de a apropia (sufleteşte, n.tr.) pe cei din Coloneea 1 , 
aşa să n-am eu parte de pace în viaţa mea ! Eu caut, însă, adevărata 
pace, anume aceea pe. care ne-a lăsat-o însuşi Domnul 2 . Ceea ce am 
cerut să mi se dea în mînă drept confirmare e o garanţie pentru omul 
care nu doreşte nimic altceva decît pacea cea adevărată, chiar dacă 
unii certaţi cu dreptatea şi cu adevărul tălmăcesc altfel lucrurile. Şi 
aceia n-au decît să folosească limba după cum vor, pentru că o dată şi 
o dată totuşi se vor căi pentru cuvintele lor 3 . 

II 

Pe Cuvioşia Ta te rog să-ţi aduci aminte de propunerile de la în¬ 
ceput şi să nu te rătăceşti primind nişte răspunsuri străine de întrebă¬ 
rile puse, acceptînd drept concluzii valabile născocirile unor oameni 
care, fiind lipsiţi de capacitatea de a exprima părerile lor, desfigurează 
adevărul mai rău decît oricine. Eu am formulat propuneri în cuvinte 
simple 4 , limpezi şi uşor de înţeles. (Căci nu greşim, n.n.) dacă vom ex- 

1. Oraş în Armenia. 

2. Rar întîlnim în toată corespondenta Sf. Vasile cuvinte de o sinceritate atît 
de puternică, dar şi de amară ca în ep. 126, 127, 128, în care ni se vorbeşte despre 
ranchiunele şi greutăţile pe care i le fac tocmai rudenia sa, episcopul Atarvios de 
Neocezareea, precum şi episcopul Eustatiu de Sebasta, care, prin atitudinea lor nesta¬ 
tornică dar şi ascunsă, dau adeseori cîştig de cauză arienilor. A se vedea ep. 65, 204, 
207, 210. Formula de credinţă ortodoxă de sub ep. nr. 125 a fost semnată pînă şi de 
Eustatiu de Sebasta, alt ierarh care a dat mult de lucru Sf. Vasile, dar de Atarvie nu. 

2. Ioart 14, 27. 

3. Aderenţii lui Eustatiu. 

4. E vorba de actul din epistola 125. 

clude din comuniune pe toţi cei care nu primesc credinţa Sinodului de 
la Niceea şi dacă vom refuza să mai stăm în legătură cu cei care afir¬ 
mă că Duhul Sfînt este făptură. 

Or, în loc să răspundă cuvînt cu*tuvînt la întrebările trimise de 
Tino, acela îmi recită un fel de rapsodii. Şi n-a făcut acest lucru dintr-o 
naivitate a cugetului, cum ar fi putut să-şi închipuie cineva, şi nici pen¬ 
tru că nu şi-ar fi dat seama de urmări, ci se gîndeşte poate că, refuzînd 
propunerile noastre, se ridică pe sine în faţa poporului, pe cînd dacă 
s-ar fi învoit cu noi s-ar fi îndepărtat de calea mijlocie, decît care n-a 
văzut pînă acum nimic mai de cinste. 

Deci să nu ne ademenească pe noi cu apucături sofistice şi să nu 
răspundă împreună cu toţi ceilalţi care sînt de părerea lui, ci să ne tri¬ 
mită un cuvînt scurt, drept răspuns la întrebări, ori să mărturisească 
deschis că renunţă să mai stea în comuniune cu duşmanii credinţei. Da- 
că-1 vei convinge să facă aşa şi-mi vei trimite răspunsuri drepte şi aşa 
cum le cer, atunci voi declara că eu sînt cel care am greşit în toate şi 
că iau asupra mea toată vina. Atunci mi-a cerut să dau dovadă de sme¬ 
renie. Intrucît însă el nu dă nici un semn de schimbare, iartă-mă, prea¬ 
iubite părinte, că nu pot să mă prezint la altarul Domnului cu făţărnicie. 
Pentru că dacă nici de acest lucru nu mă tem, atunci pentru ce pricină 
m-aş îndepărta de Evipiu 5 care-i atîta de capabil în cuvînt şi de îna¬ 
intat în vîrstă, iar pe deasupra şi-a dobîndit atîtea îndreptăţiri la priete¬ 
nia cu noi ? Dacă în împrejurarea respectivă am procedat bine şi după 
cum o cerea adevărul, atunci ar fi desigur ridicol ca tocmai prin mijlo¬ 
cirea unor persoane atît de deştepte şi de talentate să apărem uniţi cu 
oameni care au aceleaşi păreri ca el, ca Evipiu. 

III 

Dar, pe lîngă acestea nu socot că-i drept să ne înstrăinăm cu totul 
de cei care nu primesc credinţa (niceeană n.tr.), ci cred că este folositor 
să avem oarecare grijă faţă de oamenii aceştia, potrivit vechilor rîn- 
duieli ale dragostei, şi să le scriem epistole din partea conducerii noas¬ 
tre obşteşti, stabilind cu ei contacte, trimiţîndu-le îndemnuri de încu¬ 
rajare şi arătîndu-le că aceasta-i adevărata credinţă a Părinţilor. Şi da- 
că-i vom convinge, atunci să ne unim cu ei în aceeaşi comuniune ; dacă 
însă nu vom reuşi, atunci să ne mulţumim cu aceea că ne respectăm unii 
pe alţii, aşa cum sîntem, alungind din comportarea noastră orice am¬ 
biguitate şi îmbrăţişînd o vieţuire evanghelică şi lipsită de viclenie, 
aşa cum au trăit cei dintîi ucenici ai Cuvîntului Dumnezeiesc, căci, după 



5. Episcop arian notoriu, de care se mai aminteşte şi în epistola 68. 

cum se spune, «inima şi sufletul mulţimii celor ce au crezut era una» 6 . 
Dacă s-ar lăsa convinşi de tine, ar fi lucrul cel mai bun ; dacă nu, atunci 
să cunoaşteţi măcar cine sînt cei care caută vrajbă şi să încetaţi de 
acum înainte de a ne mai scrie despre iubire reciprocă. 


EPISTOLA 129 

Către Meletie, episcopul Antiohiei 

Scrisă la sfîrşitul anului 373 sau la începutul anului 374 


Mi-am dat seama că urechile Prea Sfinţiei Tale vor rămîne nedu¬ 
merite auzind că am fost învinuit de apolinarism 1 . Pînă acum n-am ştiut 
nici eu că ar exista în acest sens şi mărturii, dar, în urma unor cerce¬ 
tări, cei din Sebasta le-au descoperit, le-au strîns la un loc şi pun în 
circulaţie un text pe baza căruia mă învinuiesc şi pe mine că aş avea 
aceleaşi concepţii şi aceleaşi idei ca şi Apolinarie. Drept aceea, spun ei, 
trebuie să admitem mai întîi că peste tot (la Vasile n.tr.) e vorba de 
o compunere identică cu a lui (Apolinarie n.tr.) ; ce-i mai important 
este că ea e plină de învăţăturile străine ale aceluia, deoarece altfel el 
n-ar fi putut spune acelaşi lucru şi pentru al doilea şi chiar al treilea 
motiv. Pentru că, după cum spune Scriptura, Cel care este în primul rind 
Tată, Acela este în al doilea rînd şi Fiu, iar în al treilea rînd şi Duh. 
Şi tot aşa Cel Care este în primul rînd Duh 2 , Acelaşi este în al doilea 
rînd şi Fiu, întrucît Domn este şi Duhul, iar în al treilea rînd Tatăl, 
întrucît desigur şi Duhul este Dumnezeu Şi pe cît se poate exprima 
forţat inexprimabilul, Tatăl este pentru El însuşi Fiu, iar Fiul poate fi 
pentru El însuşi Tată. Acelaşi lucru se poate spune şi despre Duhul, 
întrucît Treimea este un singur Dumnezeu. 

Iată şoapte mult trîmbiţate, de care nu-mi vine să cred că sînt opera 
celor care le-au pus în circulaţie, cu toate că socotind după calomnia 
pe care au pornit-o împotriva mea, nu socot c-ar mai exista ceva pe 
care să n-aibă curajul să nu-1 facă. 

într-adevăr, scriind unora dintre confraţi, după ce şi-au afirmat duş¬ 
mănia împotriva mea, ei au ţinut să adauge şi pe cele amintite adi- 

6. Fapte 4, 32. 

1 . Aderenţii lui Eustaţiu de Sebasta au răspîndit texte continînd opere scrise de 
ereticul Apolinarie, subliniind, în acelaşi timp, că Vasile ar fi îmbrăţişat astfel de 
rătăciri. 

2. II Cor. 3, 17. 

3. loan 4, 24. 

iH'uuri. Le-au numit, e drept, învăţături eretice, dar n-au dat pe faţă 
cine este autorul lor, lăsînd să se creadă, de către cei mai mulţi, că 
eu aş fi cel care le-a scris 4 . După cîte m-am putut convinge inventivi¬ 
tatea lor n-a ajuns decît pînă la compunerea scrierilor, de aceea, dorind 
să resping calomnia pe care au pus-o la cale împotriva mea şi să arat 
tuturor că eu n-am nici o legătură cu cei care spun astfel de lucruri, 
m-am văzut nevoit să pomenesc numele, pe acel bărbat 5 , care se apro¬ 
pie de impietatea lui Sabeliu. Cam atîta despre tema aceasta. 

II 

Dar a venit cineva de la Curtea împărătească, făcînd cunoscut că 
după prima campanie de prigoniri pornită de ocîrmuitor 6 , de care s-au 
bucurat peste măsură cei care au pornit calomniile împotriva mea, s-a 
încetăţenit şi o altă hotărîre : ca să nu mai fim daţi fără temei pe seama 
acuzatorilor’ şi nici să fim lăsaţi la discreţia lor, cum se hotărîse la în¬ 
ceput, ci să se amîne treburile pînă astăzi. Dacă aceste măsuri se menţin 
ori dacă se vor hotărî altele mai umanitare, le voi face cunoscute Prea 
Sfinţiei Tale. Dacă însă vor rămîne în vigoare cele de la început, nu 
voi uita să Vi le descopăr şi pe acelea. 

III 

Oricum, fratele Sanctissim se află de mult în preajma Voastră şi 
cele dorite de el V-au fost comunicate. In caz de va fi nevoie de o 
epistolă adresată Apusenilor, dă-ţi silinţa şi compune-o şi apoi trimi- 
te-mi-o, ca să mă îngrijesc să fie iscălită de toţi cei care avem ace¬ 
eaşi credinţă şi să avem pregătite dinainte aceste iscălituri puse pe o 
hîrtie separată, pe care s-o putem apoi lega de cea care vine de la prea 
iubitul nostru preot Sanctissim 7 . în ceea ce mă priveşte pe mine, în- 
trucît n-am aflat încă nimic deosebit de amintit, n-am socotit necesar 
să mai scriu altceva fraţilor din Apus. Propriu-zis cele ce trebuie scri¬ 
se acestora au fost scrise mai de mult, aşa încît cele ce sînt de prisos 

4. Ca şi in epistolele 130, 207, 210 etc. Si. Vasile declară că el a osîndit tot¬ 
deauna erezia lui Apolinarie. Pentru epistola colegială, de salutări tinereşti pe care 
el recunoaşte că a trimis-o lui Apolinarie cu aproape 20 de ani înainte, lucrurile stau 

altfel. 

5. Apolinarie. 

6. împăratul Valens. Se vede că «prima campanie» de prigoane a fost mult mai 
complexă: scena cu prefectul Modest, dezmembrarea provinciei Capadochia, calom¬ 
niile de filo-apolinarism etc. 

7. Strîngerea celor 40—50 semnături de pe extinsa eparhie a Sf. Vasile n-a fost 
lucru uşor într-o vreme de prigoană dusă de autorităţile filoariene. Despre ele ni se 
vorbeşte şi în epist. 92, 120, 125. 

n-are rost să le scriem. Şi apoi, oare nu e ridicol să-i tulburăm de mai 
multe ori cu aceeaşi problemă ? 

Mi s-a părut, în schimb, că există o temă nefolosită şi indicată pen¬ 
tru o nouă scrisoare, iar aceasta este următoarea : să-i rugăm să nu fie 
primiţi în chip pripit în comuniune cei care merg acolo din Răsărit, ci 
numai cei pe care îi aleg şi-i recunosc de la început fiecare dintre par¬ 
tide 8 , pe ceilalţi să-i primească numai pe temeiul mărturiei comunită¬ 
ţilor, şi să nu se alăture cu nimeni altul care nu semnează această măr¬ 
turisire de credinţă drept dovadă a ortodoxiei lui, pentru că atunci se 
vor da de gol că stau în legătură cu vrăjmaşii noştri, care, cînd e vorba 
doar de cuvinte, adeseori spun aceleaşi lucruri, în schimb se războiesc 
între ei ca unii din cei mai mari duşmani. Aşadar pentru ca să nu prindă 
şi mai mult curaj erezia şi prin astfel de formule false să poată fi induşi 
în eroare ortodocşii, care şi aşa sînt greşit orientaţi unii faţă de alţii, tre¬ 
buie să fie rugaţi ca primirea în comuniune să se facă cu grijă, numai 
cu aprobarea personală a celor prezenţi şi către care au fost îndreptate 
în scris aceste documente după rînduiala Bisericii. 


EPISTOLA 130 

Către Teodoret, episcopul Nicopolei 1 

Scrisă In anul 373(4) 

I 

Bine şi pe bună dreptate m-ai pedepsit, prea cinstite şi cu adevărat 
prea dorite frate, pentru că de cînd m-am despărţit de Cuvioşia Ta, du- 
cînd aceleaşi formule de credinţă adresate lui Eustaţiu, n-am mai vorbit 
cu el nimic despre acest subiect nici pe scurt, nici pe larg. Din păcate 
eu am trecut cu vederea acţiunile lui, nu pentru că nu erau vrednice 
să le amintesc, ci pentru că faima despre el se răspîndise la toţi oamenii 
şi nimeni nu avea nevoie de învăţături de la mine ca să priceapă inten¬ 
ţiile omului acestuia, întrucît el însuşi s-a îngrijit de acest lucru, aşa 
încît în toate colţurile lumii a trimis scrisori, pe care le-a compus îm¬ 
potriva mea, ca şi cum s-ar fi temut că n-ar avea destui martori despre 
părerile lui. 


8 . Să ne gîndim la situaţia jalnică a atîtor fracţiuni din Biserica Antiohiei. 

1. E de mirare cum de scrie Sf. Vasile atît de curtenitor lui Teodot de Nicopole, 
care potrivit epist. 99 nici măcar nu voia să comunice cu el. Obiectul principal al 
scrisorii este purtarea scandaloasă a episcopului Eustaţiu de Sebasta (prietenul lui 
Teodot), care hirotonea a doua oară, batjocorind canoanele, pe unii episcopi. 

'l ot ol este şi cel care s-a retras din comuniunea cu mine, întrucît 
nu-i părea firesc să vină la întîlnire cu mine în locul rînduit, nici pe 
ucenicii săi nu i-a dus după cum făgăduise. Dimpotrivă, împreună cu 
Toofil Cilicianul 2 mă înfiera în întruniri publice cu blasfemii goale şi 
deschise, ca şi cum aş fi inspirat în sufletul poporului diferite învăţă¬ 
turi ale lui Apolinarie. Desigur că ar fi fost îndeajuns chiar şi numai 
acestea, ca să rupă legăturile mele cu el. Mai mult, atunci cînd a venit 
în Cilicia şi a întîlnit pe un oarecare Ghelasie, care prezenta un simbol 
de credinţă, pe care numai Arie sau oricare din ucenicii adevăraţi ai 
lut Arie ar fi putut să-l alcătuiască, atunci m-am convins deplin despre 
necesitatea despărţirii de el, înţelegînd că nici etiopianul nu şi-ar schim¬ 
ba vreodată pielea, nici leopardul petele şi nici cel crescut în învăţă¬ 
turi arţăgoase n-ar putea să scuture răul ereziei 3 . 

II 

Pe lîngă aceste acţiuni răutăcioase a mai adăugat şi alta, anume 
că a scris împotriva mea ; mai mult, a alcătuit cuvîntări extinse pline de 
tot soiul de batjocuri şi de calomnii. Pînă acum nu le-am dat nici un 
răspuns, căci am fost învăţaţi de apostol să nu ne răzbunăm singuri, 
ci să lăsăm loc mîniei lui Dumnezeu 4 , iar pentru că am înţeles cît de 
adîncă a fost prefăcătoria cu care s-a comportat faţă de mine în tot 
timpul, am rămas fără grai din pricina nedumeririi. 

Chiar dacă nimic nu s-ar fi întîmplat în urma celor amintite, cui 
nu i-ar fi provocat groază şi aversiune ultima îndrăzneală a omului 
acestuia ? După cum aud (dacă-i adevărat zvonul şi dacă n-a fost năs¬ 
cocit din răutate), el nu s-a dat înapoi să hirotonească a doua oară pe 
unii clerici 5 , faptă pe care nu cred c-a săvîrşit-o cineva pînă azi, nici 
măcar ereticii. Cum e cu putinţă să îndurăm cu resemnare astfel de lu¬ 
cruri şi să credem că rătăcirile lui se mai pot vindeca ? Nu vă lăsaţi 
duşi de cuvinte mincinoase şi nu vă încredeţi în bănuielile bărbaţilor 
uşuratici în a lua de bune toate, căci mi se pare că noi judecăm cu ne¬ 
păsare astfel de fapte. Trebuie să ştii, prea doritule şi prea cinstitule, 
că nu-mi aduc aminte să fi dat peste sufletul meu vreodată o situaţie 
atît de plină de jale ca acum, cînd am auzit de o astfel de stricare a 
aşezămintelor bisericeşti. Ci roagă-te ca sa ne dea Domnul să nu să- 

2. Prieten cu Eustaţiu, episcopul Teofil din Ierapolea Cilidei^ a fost unul din 
cei trei episcopi (Eustaţiu şi Silvan din Tars) care au călătorit pînă la Roma în 36 > 
pentru a-şi aduce un certificat de ortodoxie niceeană, spre a fi primit de credincioşi 
In eparhie. Poate de aici şi ura faţă de Sf. Vasile. 

3. Exprimare prin proverbe. 

4. Rom. 12, 19. 

5 . Arienii şi donatiştii au practicat şi astfel de metode. 

vîrşim nimic în stare de furie, ci să avem dragoste, care «nu se poartă 
cu necuviinţă, nu caută ale sale» 6 . 

Căci vezi cum oamenii care n-o au trec dincolo de măsura ome¬ 
nească, se poartă cu necuviinţă în viaţă, îndrăznind să săvîrşească fapte 
de soiul cărora nu existau în trecut. 


EPISTOLA 131 
Către Olimpiu 1 
Scrisă în anul 373 

I 

într-adevăr auzirea unor fapte neaşteptate e în stare să provoace 
omului ţiuitul ambelor urechi, lucru care mi s-a întîmplat acum. Bîrfe- 
lile conţinute în aceste scrisori care circulă împotriva mea au picat în 
nişte urechi de acum foarte obişnuite, pentru că am primit, nu de mult, 
epistola care se potrivea tocmai cu păcatele mele, cu toate că nu mă 
aşteptam s-o văd scrisă de cei care mi-au trimis-o. Şi mai ales textul 
celei de a doua scrisori mi-a părut a cuprinde în ea atîta patimă încît 
o întuneca pe cea dintîi. 

Cum să nu-mi fi pierdut cumpătul cînd am dat peste epistola prea 
evlaviosului Dazina plină de o mulţime de injurii la adresa mea, de în¬ 
vinuiri de neiertat şi de cuvinte de revoltă, ca şi cum m-ar fi găsit «în 
sfaturile celor mai necredincioşi» 2 dintre vrăjmaşii Biserici ? Şi îndată, 
ca să arate adevărul acestor bîrfeli răutăcioase îndreptate împotriva 
mea, au adus nişte «dovezi» scrise, scoase dintr-o scrisoare compusă 
nu ştiu de cine. Am recunoscut, mărturisesc, unele fragmente ca scrise 
de Apolinarie de Laodiceea, nu pentru că eu aş fi citit ceva din lucrările 
lui, ci pentru că le-am auzit relatate de alţii. Dar am descoperit că fu¬ 
seseră aşezate acolo şi alte părţi, pe care nici nu le-am citit vreodată 
şi nici n-am auzit spunîndu-se aşa ceva de către alţii : despre adevărul 
celor spuse am pe cineva martor în cer. Atunci cum e cu putinţă ca 
cei care se întorc cu scîrbă de la minciună şi care au învăţat că iu¬ 
birea e împlinirea legii 3 şi cei care mărturisesc că «poartă slăbiciunile 

6. I Cor, 13, 5. 

1. Cetăţean bogat din Neocezareea, bun prieten cu Sf. Vasile, căruia îi descrie 
cît adevăr se cuprinde în calomniile lui Eustatiu, care acuza pe Sf. Vasile că ar fi 
primit ideile lui Apolinarie pentru faptul că în tinereţe sfîntul scrisese aceluia o sin¬ 
gură epistolă colegială, dar încolo ideile şi cărţile ereticului niciodată nu le-a aprobat. 

2. Ps. 1, 1. 

celor neputincioşi» 4 , să accepte să mă atace cu aceste calomnii şi să mă 
osindească pentru ceea ce alţii au scris ? In zadar judec şi mă tot gîn- 
desc în mine însumi, eu nu-mi pot închipui cauza, aşa cum am spus-o 
de la început, eu nu mă pot gîndi că amărăciunea pricinuită de aceste 
răutăţi să fie o parte din pedepsele date pentru greşelile mele. 

II 

Intr-adevăr, am început să simt o durere în suflet văzînd că «s-a 
împuţinat adevărul la fiii oamenilor» 5 , dar apoi m-am temut de mine 
însumi să mai adaug şi alt păcat la cele de mai înainte şi să încerc 
să urăsc pe oameni, pentru că-mi dădeam seama că nu mai există buna 
credinţă la nimeni, dacă cei în care-mi pusesem încrederea, pentru lu¬ 
crurile cele mai importante, s-au arătat într-o formă atît de duşmănoasă 
faţă de mine şi de adevărul însuşi. Să ştii, frate, Tu şi orice prieten al 
adevărului, că aceste scrieri nici nu-mi aparţin, nici nu le aprob şi nici 
nu au fost alcătuite cu ştirea mea. 

Iar dacă am trimis cîndva, mai demult, o epistolă lui Apolinarie, 
sau altceva cu acest nume, pentru aşa ceva nu trebuie să fiu osîndit. 
Eu nu osîndesc pe nimeni care s-a dezbinat trecînd la erezie, pentru că 
are legături de prietenie cu aceia — ştiţi cine sînt aceşti oameni fără 
să le mai pomenesc numele — pentru că fiecare va muri în păcatele 
lui. 

Am răspuns acest lucru în legătură cu volumul care mi-a fost tri¬ 
mis ca să cunoşti şi tu însuţi adevărul şi ca să spui adevărul curat şi 
altora care nu vor să-l socoată drept neadevăr. Dacă ar trebui să mă 
apăr de fiecare dintre învinuirile aduse, o voi face cu ajutorul lui Dum¬ 
nezeu. Noi, frate Olimpiu, nu spunem nici că există trei Dumnezei şi 
nici nu cultivăm nici o legătură cu Apolinarie. 


EPISTOLA 132 

Către Avramios, episcop de Batnas 1 
Scrisă în anul 373 

Tot timpul cît a trecut din toamnă pînă acum n-am ştiut în ce loc 
te afli. M-am convins că toate zvonurile erau contradictorii: unii spu- 


4. Rom. 15, 1. 

5. Ps. 11, 1. 

1. Scrisoare prietenească; cunoştinţa cu acest episcop din Siria va fi făcut-o 
latr-una din călătoriile făcute încă înainte de episcopat (ori numai în 372?). 

neau despre Cuvioşia Ta că te-ai fi aşezat în Samosata, alţii la ţară, iar 
alţii spuneau că te-ar fi văzut lîngă Batnas. Iată de ce nu ţi-am scris 
regulat. Acum aflînd că petreci în Antiohia, în casa preaveneratului co¬ 
mite Satornin, m-am grăbit să încredinţez această epistolă prea doritului 
şi prea evlaviosului preot Sanctisim, prin care trimit salutări dragostei 
Tale. Te rog ca oriunde te vei afla să-ţi aduci aminte mai întîi de Dum¬ 
nezeu, iar în al doilea rînd şi de mine, pe care te-ai hotărît să mă iu¬ 
beşti încă de la început şi să mă numeri între prietenii tăi cei mai apro¬ 
piaţi. 


EPISTOLA 133 

Către Petru, episcopul Alexandriei 1 
Scrisă în anul 373 

Dacă ochii devin soli ai prieteniei trupeşti, pe care o întăreşte tră¬ 
irea în aceeaşi casă şi care se realizează în urma unor relaţii îndelun¬ 
gate, în schimb adevărata dragoste e un dar al. Duhului Sfînt, care uneşte 
laolaltă pînă şi cele depărtate spaţial, ajutîndu-i pe cei dragi să se cu¬ 
noască nu prin cine ştie ce însuşiri trupeşti, ci prin calităţi sufleteşti. 
Aşa a lucrat şi între noi Harul Domnului, îngăduindu-ne să ne vedem 
cu ochii sufletului şi să ne îmbrăţişăm cu dragoste adevărată, să ne 
apropiem între noi şi să ne unim, aşa-zicînd, prin comuniunea cre¬ 
dinţei. Pentru că sînt convins că fiind urmaş al unui bărbat atît de 
mare 2 şi avînd norocul să petreci împreună cu el timp mai îndelungat, 
umbli cu acelaşi duh şi păşeşti potrivit aceloraşi învăţături ale dreptei 
credinţe. 

Pentru aceea salutăm pe Cuvioşia Ta şi dorim să urmezi, deodată 
cu toate celelalte, şi cu bunăvoinţa pe care acel bărbat ne-o arăta, şi 
să ne trimiţi cît mai des ştiri despre preocupările Tale şi să porţi de 
grijă de comunităţile de pretutindenea cu aceeaşi dragoste şi bunăvo¬ 
inţă cum a arătat-o prea fericitul Atanasie faţă de toţi cei care iubesc 
cu adevărat pe Dumnezeu. 


1. Acest personaj pare a fi identic cu cel pomenit în epistola 69 şi pe care 
declara în 371 că l-a primit cu mare bucurie, deşi din epistola prezentă reiese că 
nu l-a văzut nicicînd. 

2. Ca Sf. Atanasie cel Mare, pe care Sf. Vasile i-1 dă ca model de urmat noului 
său urmaş. Cu cîteva săptămîni înainte de a fi scris această epistolă murise Sf. 
Atanasie. 

EPISTOLA 134 
Către presbiterul Peonios 
Scrisă în anul 373 

Cită bucurie mi-ai făcut cu scrisoarea Ta ţi-ai putut da seama sin¬ 
gur, aşa cum reiese din ce mi-ai scris, curăţenia inimii din care au ieşit 
aceste cuvinte acoperindu-se întru totul, cred, cu epistola trimisă. Căci 
după cum apa rîului ne duce cu gîndul la izvorul de unde pleacă, tot 
aşa şi felul cuvintelor cu care mi te-ai adresat caracterizează inima din 
care ele au ieşit, încît mărturisesc că am încercat un sentiment straniu 
şi cu totul ieşit din comun. Pentru că de cîte ori îţi citeam scrisoarea, 
după ce o luam în mînă şi citeam noutăţile de care-mi scriai, nu mă bu¬ 
curam, pe cît mă întristam, gîndindu-mă cît de mare era pierderea pro¬ 
vocată de tăcerea ta T 

Dar din momentul în care ai început să-mi scrii, să nu te opreşti 
să faci acest lucru şi în viitor. Pentru că aşa faci mai mare mîngîiere 
şi bucurie decît cei care trimit sume fabuloase celor care nu se mai 
satură de bani. Să ştii că nu se află cu mine momentan nici un caligraf 
şi nici un tahigraf. Pentru că, dintre cei pe care-i aflasem deprinzînd 
această îndeletnicire, unii s-au întors la vechiul lor fel de trai şi la me¬ 
seriile lor, pe cînd alţii au refuzat să mai scrie, epuizaţi fiind de boli 
îndelungate. 


EPISTOLA 135 

Lui Diodor, preot din Antiohia 1 
Scrisă în anul 373 

Am citit cărţile pe care mi le-ai trimis. Cea de a doua mi-a făcut 
plăcere deosebită, nu numai din pricina scurtimii ei, lucru firesc la un 
om mai leneş şi mai obosit în toate, ci în acelaşi timp şi pentru că e 

1. Compusă laconic, dar elegant, epistola de faţă are meritul, între altele, că 
aminteşte de «caligrafii» şi «tahigrafii» (= stenografii), de care s-a folosit şi Sf. Vasilc. 
Poate şi datorită acestui fapt epistolele sale s-au păstrat şl au cîştigat faimă atît 
de mare. 

t. Epistola de faţă a fost scrisă pentru a evidenţia atît ca fond, cît şi ca formă, 
moştenirea culturii clasice, dar şi a celei creştine deopotrivă. Nu prea se cunosc în 
istoria literelor veacurilor creştine multe mărturii colegiale de preocupări li¬ 
terare prezentate atît de obiectiv şi de elegant ca cea de faţă. Valoarea ei e cu 
atît mai mare cu cît, se ştie, din opera lui Diodor de Tars ni s-a păstrat foarte puţin. 
Păcat că nu ştim ce anume conţineau cele două lucrări care sînt apreciate^ aici. Po 
cea mai scurtă a reţinut-o pentru a o multiplica prin copiere. Face, intr-adevăr, cinste 
iimindurora sublinierea Sf. Vasile că nici unul din ei «nu scriu atît ca să impresio¬ 
nezi' prin mulţimea cunoştinţelor, cît mai ales ca să zidească sufleteşte». Scrisoarea 
dă dovadă încă o dată de adîncile cunoştinţe ale autorului în domeniile oratoriei şi 
Filozofiei antice. Se ştie că în anul 373, cînd se redacta această epistolă, Diodor era 

stufoasă în idei, iar combaterea ereziilor şi răspunsurile cuvenite sint 
limpede expuse. în acelaşi timp şi simplitatea expresiilor şi lipsa unui 
limbaj meşteşugit mi s-au părut foarte potrivite cu ceea ce se aşteaptă 
de la un creştin care scrie nu atît ca să impresioneze prin ştiinţă, cit 
mai ales spre folosul de obşte. Prima carte, în care vigoarea ideilor 
e aceeaşi în ce priveşte tratarea problemelor, dar e încărcată de ex¬ 
presii mai bombastice, de figuri de stil mai variate şi de farmecul tipic 
dialogurilor, mi-a făcut impresia că cere mai mult timp, dacă ai vrea 
să o pătrunzi pînă la capăt, precum şi un apreciabil efort de gîndire 
pentru cel ce ar vrea să înţeleagă ideile şi să le reţină în memorie. 
Pentru că chiar dacă obiecţiile şi problemele folosite a'ici în expunere 
par a introduce în lucrare o vioiciune obişnuită dialogului, totuşi prin 
oprirea şi întîrzierea pe care o produc întrerup continuitatea gîndirii 
şi reduc din puterea discursivă a cuvîntului. 

Oricum, agerimea minţii Tale ştie un lucru, anume că pînă şi filo¬ 
zofii păgîni care au scris dialoguri, ca Aristotel şi Teofrast, au intrat 
imediat în temă, pentru că erau convinşi că lor le lipseşte avîntul dia¬ 
logurilor platonice 2 . Or, cu puterea cuvîntului său, Platon foloseşte în 
acelaşi timp amîndouă aceste mijloace : combate atît părerile adversa¬ 
rului, dar îl şi demască pe acesta, trădînd cînd îndrăzneală sau neruşi¬ 
nare ca Trasimah, cînd sprinteneala gîndirii sau frivolitatea lui Hippias 
ori lăudăroşenia sau aroganţa lui Protagora. Cînd însă introduce în dia¬ 
loguri personaje nedeterminate, Platon se foloseşte de ei numai spre a 
urmări claritatea argumentării, fără să mai scoată nimic altceva ăe la 
ei în legătură cu tema. Aşa a procedat el in «Legile» sale. 

II 

De aceea şi noi, care nu ne lăsăm antrenaţi la scris din dorul după 
măriri deşarte, ci doar cu intenţia de a lăsa fraţilor noştri sfaturi de zi¬ 
dire sufletească, dacă e nevoie să ne referim la cîte un personaj cu¬ 
noscut tuturora pentru caracterul lui arogant, trebuie să amintim prin 
cuvîntare cîteva fapte cunoscute din viaţa aceluia, bineînţeles în mă¬ 
sura în care ni se îngăduie să lăsăm la o parte faptele şi să judecăm 
pe oameni. Dacă însă materialul astfel introdus în dialog are în vedere 
personaje nehotărîte, atunci atacurile împotriva lor frîng continuitatea 

simplu preot. El se apropiase de Sf. Vasile în timpul prigoanelor ariene, cînd s-a 
refugiat la Antiohia. El va ajunge episcop de Tars numai după moartea lui Valens 
(378). Numele lui era celebru (ep. 160). La Antiohia el contează ca întemeietor al 
celebrei şcoli catehetice, care va număra între elevii săi şi pe Sf. Ioan Gură de Aur. 

2. Merită subliniată afirmaţia Sf. Vasile că deşi Aristotel şi Teofrast ne-au lăsat 
dialoguri, totuşi nici ei şi nici alţii nu-1 ajung pe Platon în compunerea şi seriozi¬ 
tatea lui. 







ţii nu duc la nici un efect. Am spus cele de mai sus ca să se înţeleagă 
că rodul muncii pe care l-ai trimis n-a apucat în mîinile unui linguşitor, 
ci ţi-ai împărtăşit strădaniile tale unuia din cei mai autentici fraţi ai 
tăi. Şi am spus aceasta nu pentru ca să corectez cele ce ai scris, ci pen¬ 
tru ca să fim cu grijă faţă de lucrările viitoare. Căci oricum, un om care 
are o astfel de capacitate şi dovedeşte atîta rîvnă pentru scris nu se 
va sătura nicicum de scris, mai ales că şi cei care îi oferă teme literare 
nu se vor da înapoi să-l îndemne spre această îndeletnicire. 

Mă voi mulţumi, deci, sa citesc cărţile Tale, căci în ce priveşte po¬ 
sibilitatea mea de a scrie ea e foarte departe — de ce n-aş spune-o ? — 
atît din pricina slabei mele sănătăţi, cît şi a lipsei de răgaz pe care 
mi-o lasă obligaţiile mele. Ţi-am înapoiat acum, printr-un citeţ, prima 
lucrare, cea mai voluminoasă, căci am trecut peste ea aşa cum mi-a 
fost cu putinţă. Pe cea de a doua am păstrat-o pentru că vreau s-o dau 
s-o copieze 3 , cu toate că pînă acum n-am reuşit încă să găsesc vreun 
tahigraf. Iată pînă unde a ajuns criza din Capadochia, a cărei situaţie 
era altădată atît de invidiată ! 

EPISTOLA 136 

Către Eusebiu, episcop de Samosata 

Scrisă în anul 373 

I 

In ce stare m-a aflat bunul Iosakes ţi-o va istorisi mai bine el în¬ 
suşi, cu toate că n-are limbă destul de mlădioasă pentru a vesti în chip 
tragic suferinţele care m-au copleşit, atît de gravă era boala mea. Se 
pare că acest lucru era cunoscut de toţi care mă ştiau cît de cît. In¬ 
tr-adevăr, chiar dacă la arătare înfăţişarea nu spune, totuşi eram într-o 
stare mai epavă decît cei aflaţi în disperare pentru viaţa lor, aşa îneît 
oricînd uşor ar putea să-şi dea seama în ce hal de sfîrşeală mă găseam. 
Şi totuşi trebuia — iartă-mi febra care mă face să înfrumuseţez puţin 
lucrurile 1 —, întrucît boala e starea mea firească, schimbarea acestei 

- 3 . In modestia lui, Sf. Vasile spune că n-a avut vreme să scrie opere temeinice. 

E drept că după ce a ajuns episcop l-au copleşit problemele administrative. Dar ceea 
ce a scris pînă la anul 370 sînt lucrări de mîna întîi. Dintre cele două scrieri de 
care aminteşte aici, cea despre care spune că vrea s-o copieze este tratatul «Despre 
Duhul Sfînt». Cf. ep. 150. Despre lipsa tahigrafilor se plînge el în multe epistole. 

1. Pînă şi în situaţiile cele mai puţin plăcute (de boală ori chiar de amără¬ 
ciune faţă de duplicităţile ori lipsa de caracter ale unora dintre episcopii care i-au 
făcut multe neplăceri), Sf. Vasile nu uită să facă haz cu un umor şi o fineţe de 
exprimare rar întîlnită. Desigur că şi din această deschidere sufletească deosebit de 
caldă reiese o dată mai mult frumuseţea caracterului lui. 

stări să mă ducă la cea mai deplină sănătate. Dar întrucît biciul Dom¬ 
nului este cel care-mi sporeşte durerea, prin ceea ce se adaugă potrivit 
vinei mele, iată că, cu timpul, o boală s-a legat de altă boală în aşa 
măsură încît urmarea acestui fapt să devină ceva firesc şi pentru un 
copil, pentru că oricum îmbrăcămintea aceasta a trupului totuşi va dis¬ 
părea o data, dacă nu cumva iubirea lui Dumnezeu, arătată cu mărinimie 
în urma căinţei mele, va aduce şi acum, ca de atîtea ori pînă acum, 
o oarecare rezolvare şi ieşire din nenorocirile mele de nesuferit. A- 
ceasta va avea loc după cum îi place Lui şi după cum mi-o voi hotărî 
şi eu. 

II 

în privinţa problemelor Bisericilor, se pare că ele merg spre pier¬ 
zare şi au fost trădate întrucît, din pricina propriei noastre siguranţe, 
am uitat de interesele aproapelui, pentru că n-am putut pricepe că dacă 
binele general suferă, se duce pe copcă şi binele particular 2 . Ce ne¬ 
voie mai e să spun acest lucru unui om ca Tine, care încă de multă 
vreme ai prevăzut fiecare din aceste fapte, ai protestat împotriva lor 
şi le-ai precizat, ridicîndu-te cel dintîi şi ridicînd şi pe alţii împotriva 
lor, scriind şi gîndind ? Ce n-ai făcut şi ce cuvinte nu le-ai adresat ? 
Acestea mi le aduc aminte ori de cîte ori se întîmplă cîte ceva, dar 
nu ne-am folosit întru nimic din ele. 

Iar acum, dacă păcatele nu mă împiedicau, — mai întîi mi-a în- 
tîrziat două luni prea evlaviosul şi prea iubitul nostru frate Eustaţie ipo- 
diaconul, care căzuse într-o boală cumplită, şi am aşteptat refacerea 
sănătăţii lui din zi în zi; în al doilea rînd toţi cei vii împreună cu mine 
am mai slăbit, despre aceştia, cîte le-am uitat, ţi le va istorisi fratele 
losakes; în sfîrşit m-am molipsit şi eu de această boală — repet, dacă 
nu s-ar fi întîmplat toate .acestea, aş fi venit la timp la vrednicia Ta, 
nu ca să aduc vreun folos problemelor obşteşti, ci ca să dobîndesc şi 
eu un cîştig din întîlnirea cu Tine. Hotărîsem, de altfel, să rămîn în afara 
hărţuielilor din sînul Bisericii, întrucît nu eram deloc pus la adăpost 
de uneltirile vrăjmaşilor. Mîna cea tare a lui Dumnezeu să te salveze 
pentru toată lumea, căci ne eşti un străjer viteaz al credinţei şi ocro¬ 
titor neadormit al Bisericilor, de aceea fie ca înainte de plecarea din 
viaţa aceasta să ne învrednicească să ne mai întîlnim spre folosul su¬ 
fletelor noastre. 


2. Mereu aceeaşi nepăsare condamnabilă faţă de interesele superioare ale Bi¬ 
sericii, chiar dacă în modul ei de exprimare Sf. Vasile se vede pe sine însuşi cel mai 
vinovat. 


21 — Sfîntul Vasile cel Mare 

EPISTOLA 137 

Către guvernatorul Antlpatros 1 
Scrisă în anul 373 


Pare că tocmai acum simt cel mai viu paguba pe care mi-o aduce 
boala : un bărbat atît de important conduce ţara noastră, iar eu sînt 
silit să lipsesc din pricina îngrijirilor pe care trebuie să le dau trupului ! 
De o lună întreagă urmez tratament cu ape termale, dar nu am nici un 
rezultat din ei. Se pare că lucrez degeaba în pustie, sau provoc altora 
rîsul din pricină că nu cunosc proverbul care spune că morţilor nu le 
mai ajută căldura la nimic. 

De aceea, cu toată starea în care mă aflu, vreau să las totul şi să 
caut pe Excelenţa Ta pentru a mă desfăta de calităţile bune pe care le 
ai şi să orînduiesc cum se cuvine, cu ajutorul dreptăţii Tale, problemele 
casei mele. Intr-adevăr, casa mea proprie e tocmai casa prea veneratei 
mame Paladia, cu care nu numai că sînt unit prin legături de rudenie, 
ci dreptarul caracterului ei a fost pentru mine ca o a doua mamă. în¬ 
trucât, dar, s-a iscat un zgomot în legătură cu casa ei, cerem mărini- 
miei Tale să amîne puţin ancheta şi să aştepte sosirea mea, nu ca să 
se calce legile (căci mai curînd aş vrea să mor de o mie de ori decît 
să cer aşa ceva unui judecător prieten cu legile şi cu dreptatea), ci ca să 
afli prin viu grai ceea ce nu se cade să spun în scris. 

în chipul acesta nici Tu însuţi nu te vei îndepărta de adevăr şi nici 
eu nu voi provqca nici o neplăcere. Întrucît, dar, persoana respectivă 
e în siguranţă şi sub paza miliţiei, să mi se acorde această favoare, care 
n-are în ea nimic de condamnat. 


EPISTOLA 138 

Către Eusebie, episcopul Samosatelor 
(aprilie—mai 373) 

I 

- Ce crezi, prin ce stări sufleteşti am trecut cînd am primit scrisoarea 
Prea Sfinţiei Tale ? Cînd mă gîndesc la sentimentele exprimate în a- 
ceastă epistolă aş fi în stare să zbor pînă în Siria, dar pe de altă parte 
îmi dau seama de neputinţa mea trupească de pe urma căreia stau ţin¬ 
tuit lă pat, simt nu numai că nu pot zbura, dar nici să mă întorc în pat 

1. După un răstimp de tratament termal pentru boala lui, Sf. Vasile intervine cir 
astă dată pentru nişte rude ale bătrînei Paladia. 

nu sînt în stare. Căci acum cînd a sosit aici iubitul şi preavrednicul 
nostru diacon Elpidios, intru în a cincizecea zi de cînd bolesc în pat. 
Sînt tare istovit de febră, care, din pricina deshidratării şi a înfăşurării 
ca într-o meşă aprinsă a îmbătrînitului şi uscatului meu trup, a provocat 
o epuizantă şi lungă astenie. 

Apoi vechea mea suferinţă, acest ficat nenorocit, slăbit şi mai mult 
după gripă, m-a oprit de la orice alimentaţie, alungîndu-mi şi somnul 
din ochi şi ţinîndu-mă între viaţa şi moarte, lăsînd doar atîta vlagă în 
mine cit să simt amărăciunea crizelor mele dureroase 1 . 

De aceea am urmat şi cură de ape termale naturale, precum şi un 
tratament radical, dar boala a fost mai tare. Căci cine s-a obişnuit cu 
o boală ca aceasta o suportă mai uşor, dar dacă ea îl surprinde pe neaş¬ 
teptate, atunci nimeni h-are puterea diamantului ca să-i poată rezista. 
Chinuit de multă vreme de ea, pe mine niciodată nu m-a supărat boala 
ca acum, m-a împiedicat să iau parte la întîlnirea cu un om atît de iubit 
ca Tine. La ce bucurie a trebuit să renunţ, numai eu ştiu, cu toate că 
anul trecut numai cu vîrful degetului am putut gusta din mierea prea 
dulce a Bisericii voastre. 

II 


Ar mai fi fost necesar să mă întîlnesc cu Prea Sfinţia Ta şi pentru 
alte treburi oficiale : să mai facem schimburi de păreri şi de informaţii, 
pentru că aici nu mi-a fost cu putinţă să aflu dragoste adevărată; chiar 
dacă se întîmplă să-ţi găseşti pe cineva drag nici unul nu se apropie 
nici pe departe de marea Ta înţelepciune şi de bogata Ta experienţă 
ce ai dobîndit în toate problemele bisericeşti şi în felul în care îţi spui 
punctul de vedere în problemele la ordinea zilei. 

Nu găsesc necesar să mai amintesc în scris şi de alte lucruri 2 . 
Iată, poate, ce ar trebui să mai precizăm : prezbiterul Evagrie, fiul lui 
Pompean din Antiohia, care plecase mai demult în Apus împreună 
cu acel fericit bărbat Eusebiu de Vercelli, s-a întors de curînd de la 
Roma 3 , şi cere de la noi o scrisoare în care să se răspundă cuvînt cu 
cuvînt la ceea ce ne-au scris apusenii. Propriu-zis el a adus înapoi pro¬ 
punerile noastre, pentru că, spune el, ele n-au plăcut minţilor celor mai 
scrupuloase de acolo şi că ar trebui ca o delegaţie, compusă din oameni 


1. Despre suferinţele sale ne vorbeşte adeseori Sfîntul Vasile. Unii cred că cel 
mai grav îl va fi supărat ficatul (să fie vorba de malarie?), P, Hristu, acv, I, 266. 

2. Discreţia trebuie păstrată chiar şi faţă de curieri, cf. ep. 137 

. i?; între problemele care-1 preocupau mai mult pe Sfîntul Vasile era cea a schis¬ 
mei din Antiohia, pentru lichidarea căreia propusese chiar convocarea unui sinod 
ecumenic (cf. e^. 90, 92). Apusenii nu l-au ajutat. Dar nici răsăritenii nu aveau emi¬ 
sari destoinici. Evagrie stătuse în Apus zece ani ! 

domni do încredere, să fie trimisă cît mai curînd acolo, pentru ca şi apu¬ 
senii să aibă apoi o bună ocazie să ne viziteze. 

După ce s-au convins ce rană ascunsă cuprinde rătăcirea lui Eusta- 
ţiu, prietenii noştri din Sebasta ne cer acum să le stăm într-ajutor în 
problemele bisericeşti. 

Oraşul Iconium din Pisidia, odinioară al doilea după capitala , ac¬ 
tualmente totuşi în fruntea unei provincii formate din bucăţi diferite, 
a devenit şi el eparhie aparte. Ei ne cheamă să-i vizitam, pentru ca sa 
lo designăm episcop, căci Faustin a decedat. 

Ca să ştiu, dar, dacă nu trebuie să evit hirotoniile din afara juris¬ 
dicţiei mele şi ce fel de răspuns să dau credincioşilor din Sebasta şi, 
în fine, ce atitudine să iau faţă de propunerile lui Evagrie, aş fi avut 
nevoie să mă documentez printr-o întîlnire personală cu Prea Sfinţia 
Ta, dar a trebuit să renunţ şi la această plăcere din pricina stării proaste 
a sănătăţii mele. Dacă poţi găsi vreun om care să poată veni urgent 
pînă aici, fă-mi plăcerea şi-mi trimite răspuns la toate aceste nedume¬ 
riri. Dacă nu, roagă-te lui Dumnezeu să-mi vină în minte ce anume tre¬ 
buie făcut. . , _ „ . • 

Rînduieşte să se pomenească şi despre noi la sinod. Roaga-te ş 

Prea Sfinţia Ta pentru mine, cere-o şi poporului s-o faca, pentru ca m 
zilele şi ceasurile cîte mi le mai hărăzeşte Dumnezeu pe pămînt să mă 
învrednicesc a-I sluji cu cît mai multă cuviinţă. 


EPISTOLA 139 

Către locuitorii din Alexandria 
Scrisă în anul 373 


I 


Am auzit de multă vreme vorbindu-se despre prigoanele care au 
bîntuit în Alexandria şi în restul Egiptului 1 , iar sufletul meu a fost im¬ 
presionat, după cum era şi firesc, căci mi-am dat seama că aici era vorba 
de o meşteşugire a unui război diabolic. Căci cînd diavolul vedea ca 
în vremea persecuţiilor înscenate de păgîni Bisericile se înmulţeau şi 
mai mult şi devenau mai înfloritoare, îşi schimba planul şi nu mai 


4. Care era la Antiohia. în Iconium după moartea lui Faustin a urmat un seim- 
nrian Ioan iar după el, Amfilohie, confidentul Sfîntulm Vasile. . 

2 ijs.râ «ss \svis ss ffsiî rass tstâ ssş 

Îndeamnă pc Sf. Vasile să încurajeze pe alexandrini cu epistola aceasta. 

lupta pe faţă, ci ne întindea capcane tainice, ascunzînd planul urît al 
vrăjmaşilor sub numele pe care-1 au pretutindeni, ca să suferim şi noi 
aceleaşi lucruri ca şi părinţii noştri, fără ca noi să fi părut că suferim 
pentru Hristos, pentru că de acum şi prigonitorii noştri aveau nume de 
creştin 2 . Multă vreme m-am gîndit la aceste lucruri, izbit de uluire la 
vestea celor petrecute. Intr-adevăr mi-au ţiuit amîndouă urechile cînd 
am auzit de neruşinata şi urîcioasa erezie a prigonitorilor voştri, cînd 
am auzit că nu respectau nici vîrsta, nici muncile vieţii călugăreşti, nici 
prietenia dintre popoare ; mergeau pînă acolo incit chinuiau trupurile, 
necinstindu-le, trimiteau în surghiun oamenii şi jefuiau de toate bunu¬ 
rile pe cei pe care nu i-au găsit, fără teamă de condamnarea oamenilor, 
fără să se gîndească la groaznica pedeapsă a Dreptului Judecător ! Aceste 
ştiri m-au înmărmurit şi puţin a lipsit să nu-mi ies din fire. Dar la aceste 
gînduri s-a mai adăugat încă unul : nu cumva Domnul a părăsit cu to¬ 
tul Biserica ? Nu cumva prin aceste grozăvii îşi făceau intrarea în cea¬ 
sul din urmă şi apostazia, ca să se descopere, în sfîrşit, cel nelegiuit, fiul 
pierzării, vrăjmaşul care se ridică împotriva a tot ce se numeşte Dum¬ 
nezeu 3 sau altceva vrednic de cinstire ? 

II 

Totuşi, dacă această încercare e trecătoare, înduraţi-o, voi buni lup¬ 
tători ai lui Hristos, şi chiar dacă lucrurile sînt menite pierzării să nu 
ne descurajăm în faţa evenimentelor actuale, ci să aşteptăm din cer 
«nădejdea şi arătarea Marelui Dumnezeu şi Mîntuitorului nostru Iisus 
Hristos» 4 . Şi dacă-i adevărat că toate acestea se vor desfiinţa 5 , iar 
chipul acestei lumi se va schimba, ce trebuie să fie atît de uimitor că 
şi noi, care sîntem o parte din făptură, vom gusta din suferinţele obş¬ 
teşti şi vom fi sortiţi durerilor proporţionate puterilor noastre, pe care 
ni le rînduieşte Dreptul Judecător ? într-adevăr, El nu îngăduie «să fim 
ispitiţi mai mult decît putem» 6 , ba ne rezervă şi calea de a ieşi din ea, 
pentru ca să putem s-o îndurăm. Ceea ce vă aşteaptă, fraţilor, sînt cu¬ 
nunile mucenicilor, ceata mărturisitorilor, care stau gata să vă întindă 
mîinile şi să vă primească în rîndul lor. Aduceţi-vă aminte de sfinţii de 
altădată : nici unii n-au fost socotiţi vrednici de cununile răbdării pen¬ 
tru că au trăit în plăceri sau pentru că s-au pus în slujba linguşirilor, 
ci toţi au fost supuşi pîrjolului marilor patimi şi au adus dovezile vred- 

2. Numele de creştini. 

3. II Tes-. 2, 3, 4 

4. Tit 2, 13. 

5. II Petru 3, 11 

6. I Cor. 10, 13. 

nicioi lor. Unii au primit proba batjocurilor şi a biciuirilor, alţii au fost 
tăiaţi cu fierăstrăul, alţii au murit tăiaţi de sabie 7 . Fericit cine a fost 
socotit vrednic să sufere pentru Hristos ! Mai fericit şi cel care a în¬ 
cercat şi mai mari suferinţe pentru că «pătimirile vremii de acum nu 
sînt vrednice de mărirea care ni se va descoperi» 8 . 

III 

Dacă aş putea aş veni şi eu la voi, pentru că nu pun preţ pe nimic mai 
mult ca pe întîlnirea cu voi, ca să văd pe luptătorii lui Hristos, să vă 
îmbrăţişez şi să iau parte la rugăciunile voastre şi la darurile dumne¬ 
zeieşti de care v-aţi împărtăşit; dar întrucît am un trup măcinat de o 
boală cronică, încît nu pot nici măcar să mă ridic din pat, şi întrucît mulţi 
sînt puşi să ne pîndească şi, asemenea unor lupi răpitori, pîndesc mo¬ 
mentul cînd vor putea să sfîşie turma lui Hristos, vin să vă vizitez prin 
această scrisoare. Vă rog, mai îiitîi de toate, să faceţi pentru mine ru¬ 
găciuni stăruitoare ca să fiu considerat vrednic, cel puţin în zilele şi 
ceasurile cîte mi-au mai rămas, să slujesc Domnului după Evanghelia 
împărăţiei, în al doilea rînd, să-mi iertaţi slăbiciunea şi încetineala apă¬ 
sătoare a scrisorii. Abia dacă am putut afla un bărbat care să ne poată 
îndeplini dorinţa, vorbesc despre fiul nostru, călugărul Eugeniu. Prin 
mijlocirea lui vă mai rog o dată să faceţi rugăciuni pentru mine şi pen¬ 
tru întreaga Biserică şi să ne răspundeţi, înştiinţîndu-ne despre stările 
de lucruri de la voi, pentru ca fiind lămurit privitor la acest lucru, să 
fim şi noi într-o stare sufletească mai bună. 


EPISTOLA 140 
Către Biserica din Antiohia 1 

I 

Cine-mi va da mie aripi de porumbel, ca să zbor pînă la voi şi 
să mă odihnesc 2 , şi astfel să-mi astîmpăr dorul de a mă întîlni cu dra- 


7. Evr. 11, 37. 

8. Rom. 8, 18. 

1. Ce lungă a fost aşteptarea ortodocşilor din Antiohia şi de cită răbdare au 
trebuit să dea ei dovadă! Dacă au fost grele zilele prin care au trecut, în sec. IV, 
comunităţile din Alexandria şi Constantinopol din pricina presiunii ariene, în schimb, 
la Antiohia, situaţia a fost şi mai grea, atît pînă la anul 360, cînd a ajuns arhiepiscop 
Melodie, cit şi după această dată, întrucît s-a adîncit aşa-numita «schismă din An- 
tioliia», care a durat, cu întreruperi, aproape 40 de ani, cînd două (şi de la un timp 
trei) partide se măcinau între ele. Meletie a fost nevoit să se refugieze în Armenia, 
în localitatea Gitasa, unde a stat în cele mai strînse legături cu Sf. Vasile, care a 










gostea Voastră i Din m*f('ri<rir<» Imi lipsesc nu numai aripile, ci şi puterea 
trupului mi s-a slăbănogii în urma bolii îndelungate, iar acum m-au 
zdrobit cu totul şi supărările care nu se mai termină. Căci cine poate 
avea un suflet tare ca diamantul sau ce obraz ar fi atît de gros şi de 
nesimţit încît să nu audă din toate părţile geamătul mulţimilor intonat 
ca un plîns unison şi uniform şi să nu se îmbolnăvească de supărare, să 
nu se gîrbovească pînă la pămînt, măcinîndu-se cu totul în urma atîtor 
griji împovărătoare ? Dar Dumnezeu Sfîntul să ne dea putere să scăpăm 
din aceste încurcături fără ieşire şi să ne hărăzească uşurare după atîtea 
munci! De aceea aş dori ca şi voi să aveţi parte de mîngîiere, şi, întăriţi 
de bucuria acestei nădejdi, să treceţi mai uşor peste necazurile şi su¬ 
ferinţele de acum. Pentru că dacă ne plătim datoria pentru păcate, atunci 
loviturile pe care le-am primit pînă acum par a fi destule pentru a în¬ 
lătura de la noi de acum înainte mînia lui Dumnezeu, iar dacă vom fi 
fost chemaţi ca prin aceste încercări să ne luptăm pentru creştinătate, 
atunci Domnul, Care judecă valoarea acestei lupte, nu va îngădui să 
fim încercaţi peste puterile noastre, iar pentru suferinţele de pînă acum 
ne va răsplăti cu cununa răbdării şi a nădejdii în El. Să nu slăbim, aşa¬ 
dar, curajul luptei noastre pentru credinţă, nici să ne facem zadarnice 
chinurile pe care le-am răbdat pînă acum ! Căci nu după un singur act 
de curaj şi nici după vreo suferinţă scurtă se poate vedea cît e de mare 
puterea sufletului, ci Domnul, Care ne pune la încercare inimile, vrea 
ca să primim răsplata dreptăţii numai după ispitiri îndelungate şi pline 
de răbdare. 

Să ne păstrăm, dar, statornicia cugetului, să ne întărim şi mai mult 
temelia credinţei în Hristos şi atunci nu va întîrzia nici ajutorul. Cum 
zice Apostolul, «va veni şi nu va întîrzia» 3 sau cum se spune în Legea 
veche «aşteaptă întristare peste întristare, nădejde peste nădejde, încă 
puţin şi te voi izbăvi» 4 . Iată aşa ştie să mîngîie Duhul Sfînt pe fiii Săi 
prin făgăduinţa celor viitoare. Pentru că într-adevăr, după întristare vine 
nădejde, iar ceea ce nădăjduim e foarte aproape de noi. Şi chiar dacă 
am vorbi de timpul cît durează viaţa unui om, va trebui să spunem că e 
vorba de un răstimp mult prea scurt în comparaţie cu viaţa cea fără de 
sfîrşit, pe care ne-o asigură nădejdea noastră. 



luptat în toate chipurile ca să-l reaşeze pe tron, dar lucrurile nu s-au putut în¬ 
drepta decît după moartea lui Vaiens, cînd Sf. Vasile nu mai trăia. în această scri¬ 
soare Sf. Vasile se adresează direct comunităţii, date fiind stările descrise mai sus. 
Meletie lipsea din Antiohia de 8 ani. Sf. Vasile îi mîngîie şi îi consolează : «aju¬ 
torul va veni, nu va zăbovi!». Ii roagă să ţină neştirbit crezul niceean. Poate de 
grija exactităţii acestui crez va fi ezitat şi el să completeze mai devreme învăţătura 
despre Duhul Sfînt. Cf. Y. Courtonne, a.c. II, 61—62, note. 

2. Ps. 54, 76. 

3. Evr. 10, 37. 

4. Isaia 28, 10. 

II 

Cît despre mărturisirea de credinţă, noi nu vrem să primim alia 
mai nouă, aşa cum au încercat să ne prezinte alţii, dar nici nu îndrăz¬ 
nim să compunem alta ieşită din mintea noastră, ci numai ceea ce ne-au 
îuvătat Sfinţii Părinţi, numai pe aceea o popularizăm printre cei care 
ne întreabă 5 . Căci ea s-a încetăţenit la noi de atunci de cînd Sfinţii Pă¬ 
rinţi ai Bisericii au redactat-o în scris cu ocazia întrunirii sinodului de 
la Niceea şi credem că aceeaşi mărturisire o aveţi pe buze şi voi, iar 
pentru a nu cădea din vină leneviei, iată noi o reproducem aici cuvînt 
cu cuvînt: 

«Cred într-unul Dumnezeu, Tatăl Atotţiitorul, Făcătorul tuturor celor 
nevăzute şi al celor văzute. Şi într-unul Domn Iisus Hristos, Fiul lui 
Dumnezeu, Unul-Născut din Tatăl, adică din fiinţa Tatălui, Lumină din 
Lumină, Dumnezeu adevărat din Dumnezeu adevărat, născut iar nu făcut, 
de o fiinţă cu Tatăl, prin Carele toate s-au făcut, atît cele din cer, cît 
şi cele de pe pămînt. Carele pentru noi oamenii şi pentru a noastră 
mîntuire S-a pogorît din ceruri, S-a întrupat, făcîndu-Se om, a pătimit 
şi a înviat în a treia zi, S-a înălţat la cer şi iarăşi va să vie să judece 
viii şi morţii. Şi întru Duhul Sfînt. 

Iar cei ce spun că a fost un timp cînd Fiul nu era şi că nu exista 
înainte de a se fi născut (cu trup n.tr.), pentru că s-a făcut din nefiinţă, 
ei bine, pe aceşti oameni care susţin că Fiul e fie de altă ipostază, fie 
din altă substanţă (decît Tatăl), Fiul fiind deci supus schimbării sau 
alterării, pe toţi aceştia Biserica catolică şi apostolică îi dă anatemei». 

Iată, aşadar, ce trebuie să credem (noi creştinii). Întrucît învăţătura 
despre Duhul Sfînt nu s-a precizat pentru că pe atunci încă nu ieşiseră 
la iveală pnevmatomahii (luptătorii contra Duhului Sfînt, n.tr.), Părinţii 
n-au vorbit nimic despre nevoia de a anatematiza pe cei ce spun că 
Duhul Sfînt ţine de firea zidită şi slujitoare. Or, în Dumnezeiasca şi 
Fericita Treime n-a existat absolut nimic din lumea celor zidite. 


EPISTOLA 141 

Către Eusebiu, episcop de Samosata 
Scrisă în vara lui 373 

I 

Am primit deja două scrisori de la divina şi desăvîrşita Ta înţelep¬ 
ciune. Cea dintîi descria plastic cu cîtă nerăbdare am fost aşteptat de 

către poporul do sub jurisdicţiei Prea Sfinţiei Tale şi eîtă amărăciune 
am provocat prin neparliciparea la acel prea sfînt sinod. A doua, de fapt 
anterioară dacă o apreciem după scris, dar care mi-a fost înmînată mai 
tîrziu, cuprindea îndemnul vrednic de Tine, dar necesar şi mie, ca să 
nu neglijez Bisericile lui Dumnezeu şi să las puţin cîte puţin pe seama 
duşmanilor conducerea treburilor, fapt care ar face să crească autori¬ 
tatea lor, iar a noastră să scadă. Cred că am răspuns la fiecare în parte. 

Totuşi, întrucît nu sînt sigur că cei cărora le-a fost încredinţată 
slujba transmiterii corespondenţei au păstrat răspunsurile mele, aş vrea 
să mă apăr personal de amîndouă aceste probleme. Privitor la absenţa 
mea consemnez un motiv foarte adevărat, a cărui justificare cred că va 
fi ajuns şi la Prea Sfinţia Ta : am fost reţinut de o boală a cărei gravi¬ 
tate m-a coborît pînă aproape de porţile morţii. Chiar şi acum cînd 
scriu această scrisoare scriu copleşit de urmările acestei boli, care sînt 
atît de grele îneît ar ajunge unuia să spună că asemenea încercări sînt 
foarte greu de suportat. 

II 

* 

Să ştii că nu din neglijenţa mea au fost trădate interesele Bisericii 
în favorul adversarilor ! în această privinţă aş vrea ca Prea Sfinţia Ta 
să ştii că fie din lene, fie în urma unei atitudini încă îndoielnice şi lipsite 
de loialitate faţă de mine, sau chiar din cauza împotrivirii pe care sino¬ 
dul o face faptelor bune, episcopii cu care stau în comuniune nu vor să 
mă ajute. 

în aparenţă cei mai mulţi sîntem uniţi unii cu alţii, ceea ce a făcut 
de pildă şi bunul episcop Bosporius din Coloneea. In realitate, însă, 
episcopii nu-mi dau nici un ajutor în problemele de cea mai stringentă 
necesitate. Poate şi această descurajare, mai mult decît altceva, mă îm¬ 
piedică să-mi recîştig puterile, pentru că în continuu crizele reînvie în 
urma supărărilor mele tot mai mari. Ce-aş putea face singur, cîtă vreme 
canoanele, ştii bine, nu dau unuia singur răspunderi de aşa mare im¬ 
portanţă ? Şi totuşi, ce metodă n-am încercat ? La ce judecată n-am făcut 
apel fie prin scris, fie prin întrevederile avute ? Doar au venit pînă în 
oraş la zvonul că aş fi murit. întrucît, însă, Dumnezeu a hotărît să mă 
afle încă viu, le-am adresat cuvintele pe care le meritau. M-au respectat 
cît am fost de faţă şi au făgăduit tot ce se cădea, dar din clipa în care 
am plecat din mijlocul lor s-au grăbit să revină la vechile lor păreri. 
Se vede că am parte şi eu de acea stare de lucruri cînd simt limpede 

rd Domnul irul părăseşte, pentru eu dragostea s-a răcit şi fărădelegea 
s-a înmulţit, cum zice Scriptura 1 . 

Să dea Dumnezeu să prisosească măcar rugile Tale atît de puter¬ 
nice pe lingă El! Atunci, într-adevăr, vom putea fi şi noi de ceva folos în 
aceste greutăţi, ori măcar să ne ocolească osînda, dacă nu putem să ne 
împlinim scopul strădaniilor. 


EPISTOLA 142 

Către un contabil al prefecturii 

Scrisă în anul 373 

Am strîns pe toţi fraţii noştri horepiscopi, în ziua de pomenire a fe¬ 
ricitului Eupsihios i , ca să le fac cunoştinţă cu Dumneata. întrucît însă 
ai lipsit, trebuie să-i înfăţişez prin scris desăvîrşirii Tale. Cunoaşte, dar, 
pe acest frate, vrednic de încrederea înţelepciunii Tale, întrucît e temă¬ 
tor de Dumnezeu. Pentru cele ce va informa buna ta voinţă în legătură 
cu cei nevoiaşi, binevoieşte şi crede-1 ca pe un om care spune adevărul, 
iar Tu dăruieşte celor săraci ajutorul de care eşti în stare. Te rog tot¬ 
odată, să vizitezi un azil de săraci, din ţinutul învecinat, şi să-l scuteşti 
cu totul de dări 2 (hotărîre care a plăcut mult colegului tău : să scu¬ 
teşti de sarcini obşteşti mica proprietate a săracilor). 


EPISTOLA 143 
Unui alt contabil 
Scrisă în 373 

Dacă ar fi cu putinţă să vin personal la Domnia Ta ', aş face eu 
însumi un raport complet despre temele pe care voiesc să le discutăm 
şi aş lua apărarea săracilor. Dar întrucît starea rea a sănătăţii şi ocu¬ 
paţiile mele mă împiedică, trimit pe acest frate horepiscop în locul meu 
şi Te rog să-i dai atenţia sinceră şi să-l foloseşti ca sfetnic : să fii con¬ 
vins că-i în stare, om înţelept şi prieten al adevărului ce este, să dea 

1. Matei 24, 12. Neputînd participa nici la serbările de hram din Samosata, nici 
la primul sinod din Antiohia, Sf. Vasile declară că nu numai boala grea l-a oprii, 
el mui ales dezbinarea dintre colegii săi, lipsa lor de entuziasm, invidia lor. Să ii 
fost în parte si o lipsă de tact a Sfîntului ? Poate. 

!. Eupsihios era comemorat la data de 7 sept. Murise sub Iulian Apostatul (el. 
op. 100). 

2. Se intervine pentru scutirea de dări a unui azil. 

1 . Numai în această singură epistolă Sfîntul Vasile foloseşte trei formule dife¬ 
rite de politeţe, zi'xi'jz^z, zeXcioz^ Şi <ppâvi]ai<:. 

sfaturi despre problemele ce se ivesc. Dară binevoieşti, Te rog să vizitezi 
căminul de săraci pe care-1 conduce, şi am convingerea că nu-1 vei ocoli, 
căci nici Tu nu eşti necunoscător al acestei lucrări; şi după cum mi-a 
spus cineva, Tu însuţi întreţii unul din azilele din Amasia 2 din venitul 
pe care ţi l-a dat Dumnezeu, iar cînd vei vedea acest aşezămînt, îi vei 
da tot ce-i va lipsi. Şi confratele tău 3 mi-a făgăduit bunăvoinţă pentru 
azilele de săraci. Iţi spun acest lucru nu pentru ca şi Tu să-l imiţi (căci 
în chip firesc Tu trebuie să fii pentru alţii o pildă în bine), ci pentru ca 
să ştii că şi alţii ne-au dăruit în această privinţă semne de onoare. 


EPISTOLA 144 
Unui inspector regional 1 
Scrisă in anul 373 

Sînt convins că îl cunoşti pe acest om pe care l-am întîlnit în oraş. 
Totuşi ţi-1 prezint şi-l recomand, prin această scrisoare, ca pe unul 
care-ţi va fi de folos în multe lucruri pe care le ai la inimă, datorită în¬ 
ţelepciunii şi evlaviei cu care poate propune ce trebuie făcut. Pentru 
ceea ce mi-ai vorbit la ureche e momentul să vorbeşti deschis acum, după 
ce fratele de care ţi-am vorbit îţi va face un referat despre situaţia 
săracilor. 


EPISTOLA 145 

Către Eusebiu, episcop de Samosata 1 
Scrisă în august 373 

Cunosc nenumăratele oboseli pe care le înduri în folosul Bisericilor 
lui Dumnezeu, după cum nu mi-au rămas neştiute nici multele treburi 
pe care le ai, iar toate acestea nu le faci la întîmplare, ci pentru că 
ştii că aşa-I place lui Dumnezeu. Sînt neliniştit şi din pricina «vecinu¬ 
lui» care v-a fost pus în cîrcă, încît fiecare din voi, ca să nu se vadă 

2. Din nou scutire pentru un azil din Amasia. 

3. Suvxpocpoc= doică. Ar fi vorba deci de fiul doicii care l-a hrănit şi pe Sf. Vasile 
(P. Hristu, a.c. II, 331). 

1. Subiect similar cu cele două anterioare. Chiar şi din puţinele ştiri care se 
dau aici se poate admira pînă unde s-a întins activitatea filantropică a Sfîntului Vasile 
> 1. în anul 372 Sf. Vasile vizitase pe prietenul său Eusebiu de Samosata, care-i 

făgăduise că-i va întoarce vizita In anul viitor. Pretextînd prezenţa unui înalt demnitar 
imperial, Eusebiu se scuză, fapt relatat intr-un limbaj de uşoară ironie de către Sf. 
Vasile. Nu se ştie cum s-au petrecut lucrurile, dar la scurtă vreme după anul 373 
împăratul Valens — care venise să viziteze Siria (deci şi Samosata) — va semna de¬ 
cretul de surghiunire în Tracia a lui Eusebiu, cum ne arată epistolele 162, 183, 198, 
239, 2G8. Deci «vecinul» era împăratul însuşi. 

cu celălalt, sîntoţi, asemenea unui pui de pasăre încremenit de frica 
uliului şi care n-are voie să se îndepărteze de cuibul lui. Nimic din aces¬ 
tea nu rămîne ascuns. Dar dorinţa e un sentiment atît de puternic incit 
e în stare să se facă stăpîn pe cel care o are, puţind nădăjdui lucruri 
neprobabile şi puţind săvîrşi fapte neaşteptate. Mai ales nădejdea, pe 
care ne-o punem în Domnul, e mai puternică decît toate. Căci ea nu-i 
doar o simplă poftă nesocotită, ci puterea credinţei este cea care mă 
face să sper că o punte peste cele de netrecut se va întinde şi că vei 
trece cu uşurinţă peste toate piedicile numai ca să vezi pe cea mai iubită 
dintre Biserici şi, desigur, ca să fii văzut şi tu de ea. Acesta va fi pentru 
ea cel mai preţios dintre toate bunurile : să privească faţa Ta şi să-ţi 
asculte glasul 2 

In acest sens nu cumva să le slăbeşti nădejdea, pentru că anul tre¬ 
cut, cînd mă întorceam din Siria, am adus acea promisiune pe care am 
luat-o de la Tine, iar cînd a auzit, pe ce culme crezi că am urcat Biserica 
prin acele făgăduinţe ? Să nu amîni cu o altă ocazie vizitarea ei, prea 
minunatule ! Pentru că s-ar putea s-o vezi şi altă dată, dar atunci nu 
împreună cu mine, întrucît boala mă presează să mă retrag grabnic din 
această viaţă dureroasă. 


EPISTOLA 146 
Către Antioh 1 
Scrisă în anul 373 

N-am să te învinuiesc nici de lene şi nici de lipsă de grijă pentru 
că ai rămas mut atunci cînd s-a ivit prilejul de a scrie. Salutul pe care mi 
l-ai trimis prin această mînă atît de preţioasă îl socotesc mai de preţ de¬ 
cît multe alte scrisori. Drept răspuns te salut şi eu şi te îndemn să te legi 
fierbinte să-ţi mîntuieşti sufletul, stăpînind prin cugetare toate patimile 
cărnii şi păzind mereu gîndurile la Dumnezeu în casa sufletului tău ca 
într-un fel de templu sfînt. La fiecare lucrare şi la fiecare vorbă să ai 
înaintea ochilor tribunalul lui Hristos, pentru ca lucrările tale, una cîte 
una, fiind legate de acest amănunţit şi îngrozitor examen, să-ţi aducă 
mărire în ziua răsplăţii, cînd vei fi considerat vrednic de laudă în faţa 
întregii creaturi. Dacă acest mare om 2 ar primi să facă drum pînă la 
noi, n-ar fi un mic cîştig să te vedem şi pe Tine împreună cu el în ţara 
noastră. 


2. Nu era lucru uşor să parcurgi peste 250 km pentru o asemenea vizită. 

1. E vorba do un nepot al lui Eusebiu de Samosata. Lui i se adresează şi ep. 168. 

2. Eusebiu, unchiul lui Antioh. 








EPISTOLA 147. 

Către Aburglos 1 II, 
Scrisă în anul 373 

Pînă acum credeam că e un simplu mit istorisirea lui Homer, cînd 
citeam partea a Il-a în care se povesteau suferinţele lui Odiseu. Dar 
cele ce mi se păreau pînă acum un simplu basm, de necrezut, m-am în¬ 
văţat să le consider cu totul verosimile cînd am auzit, de nenorocirea 
neaşteptată care a dat peste Maxim, cel vrednic în toate privinţele. 

Intr-adevăr şi Maxim era căpetenia unei naţiuni cu totul apreciabile, 
cel puţin tot atît cît s-a dovedit şi Ulise, generalul chefalienilor. Şi 
după cum Ulise, care adunase mari bogăţii, s-a întors acasă cu mîna 
goală, tot aşa şi pe acesta nenorocirea l-a adus în aşa stare încît a tre¬ 
buit să se arate în faţa compatrioţilor săi în zdrenţe străine. Poate că 
aceste mizerii cumplite le-a primit Ulise din pricină că a îndîrjit pe 
Listrigoni şi pentru că a căzut sub apăsarea Scilei, care, sub înfăţişare 
de femeie, avea o cruzime şi o ferocitate de cîine. 

După ce, aşadar, abia a putut scăpa cu greu de această inevitabilă 
furtună, Maxim te roagă, prin mijlocirea mea, să-ţi aduci aminte că-i 
din acelaşi neam cu mine şi, întristat cum e firesc să fii pentru necazuri 
atît de nemeritate, să nu ascunzi situaţia lui sub vălul tăcerii, ci s-o 
faci cunoscută oamenilor de la conducere. El cere să i se dea un ajutor 
oarecare împotriva calomniei pornite împotriva lui, şi dacă acest ajutor 
nu vine, să fie măcar demascată intenţia celui care l-a insultat. Ar fi, 
astfel, o consolare suficientă pentru un om care a căzut victimă unei 
nedreptăţi, dacă ar vedea osîndită în faţa lumii răutatea celor ce au 
complotat contra lui. 

EPISTOLA 148 
Către Traian 1 
Scrisă în anul 373 

Multă mîngîiere aduce celor întristaţi chiar şi numai faptul că poţi 
şi tu să le plîngi durerile, cu atît mai mult atunci cînd găseşti bărbaţi 

1. Fostul guvernator al Capadochiei, Maxim, căzuse în dizgraţie, de aceea Sf. 
Vasile roagă pe generalul Aburgios să intervină pentru el ca să fie reabilitat măcar 
din punct de vedere moral. Să fi fost pricina căderii lui calomniile stîrnite' de relaţiile 
lui Maxim cu o femeie, la care se face aluzie prin cuvîntul «Scila» ? (P. Hristu, a.c., 

II, 228). Nu se ştie. 

1. O nouă intervenţie pentru acelaşi guvernator Maxim, de care ne vorbise epistola 
98. Acum cînd a căzut şi el în dizgraţie şi cînd a pierdut tot ce avusese, Sf. Vasile 
intervine către actualul guvernator, Traian. Cf. şi ep. 147. 

in stare s.i simtă alaiuri de ei durerile, datorită sentimentelor lor nobile. 
Aşa e şi cazul prea veneratului frate Maxim, fost conducător al patriei 
noastre : după ce a suferit ca nimeni altul, fiind golit de tot avutul 
moştenit de la tatăl său precum şi de tot ce agonisise în decursul aler¬ 
găturilor sale încoace şi încolo, după ce a îndurat nesfîrşite suferinţe, 
imbolnăvindu-se, fără să-şi fi putut apăra şi drepturile sale cetăţeneşti 
pentru care se zbate şi ultimul cetăţean liber, după ce, dar, a pătimit 
tilîla, mi s-a plîns de toate aceste dureri şi mi-a cerut să-ţi înfăţişez şi 
eu pe scurt toată această epopee de Iliadă care l-a copleşit. 

Iar eu, întrucît n-am găsit altă cale să-i înlătur nici una din aceste 
nenorociri, i-am făcut bucuros plăcerea de a aduce la cunoştinţa Exce¬ 
lenţei Tale cîteva din cele pe care le-am auzit istorisindu-se despre ei. 
Paptele care s-au petrecut merg pînă acolo îneît dovedesc răutatea 
vinovatului, ne conving că victima face parte din ceata celor vrednici 
de milă, întrucît chiar şi numai faptul că a fost năpăstuit atît de greu 
e un semn că a fost rînduit de Dumnezeu la astfel de încercări. 

Dar pentru Maxim e destulă mîngîiere, pentru toate nenorocirile 
cîte au dat peste el, faptul că Tu îl priveşti cu un ochi binevoitor şi că 
se îndreaptă şi peste el o rază din bunătatea Ta, de care se împărtăşesc 
atîţia alţii. Toţi sîntem convinşi că influenţa Ta va fi armă hotărîtoare 
în faţa judecăţii. Iar cel mai îndreptăţit între toţi este aducătorul acestei 
scrisori, care a cerut-o cu gîndul că va fi de folos. O ! dacă l-am putea 
vedea şi pe el vestind, împreună cu atîţia alţii, din toată puterea glasului 
său laude la adresa Excelenţei Tale ! 


EPISTOLA 149 
Către Traian 1 
Scrisă în anul 373 

Ai putut vedea şi Tu priveliştea nenorocită care a dat peste Maxim, 
acest om socotit altădată între cei mai bine văzuţi, iar astăzi dintre 
cei mai nefericiţi, după ce fusese înainte tocmai în fruntea patriei noas¬ 
tre, mai bine n-ar fi fost! Mă gîndesc că mulţi se vor scîrbi de condu¬ 
cerea popoarelor dacă dregătoriile ei cele mai de frunte sfîrşesc în chipul 
acesta. Ce nevoie am avea să istorisim amănunţit tot ce am văzut şi am 
auzit unui om care, prin marea sa pricepere, e în stare să ghicească ce 
a mai rămas nespus din faptele care au avut loc ? Nu mi se va părea 
fără rost să spun că deşi învinuirile aduse acestui om înainte de sosirea 


1. O nouă revenire la aceeaşi problemă ca şi precedenta. 

J c) aici sînt mullo şi grele», lotuşi cele cunoscute după venirea Ta s-au 
dovedit a fi şi ele pildă de mare omenie şi cinste ! în orice caz, s-a exa¬ 
gerat foarte mult in calomnierea, în păgubirea şi în purtarea urîtă fată 
de el prin măsurile pe care vicarul le-a scornit împotriva lui. 

Mai nou, acest vicar 2 a venit cu o întreagă trupă să-şi completeze 
nelegiuirile. Dacă nu-ţi pui deasupra osînditului mîna Ta ocrotitoare, 
este de prisos să-ţi cer să fii binevoitor. Totuşi, vrînd să ajut pe acest 
om, rog bunătatea Ta să adauge la harul meu ceva din rîvna firească 
spre bine, pentru ca folosul rugăminţii făcute pentru acest om să apară 
cu claritate. 


EPISTOLA 150 

Către Amfilohiu, ca din partea lui Heraclide 1 
Scrisă în anul 373 

I 

îmi aduc aminte despre ce vorbeam odată împreună şi n-am uitat 
nici ce-am zis eu nici ce-am auzit spunînd luminăţia Ta, cu toate că 
acum lucrurile lumeşti nu mă mai atrag. Cu toate că inima mea e şi 
astăzi aceeaşi şi nu m-am rupt cu totul de omul vechi, cel puţin în afară 
şi în ce priveşte îndepărtarea de lucrurile veacului, totuşi cred că de 
acum m-am ridicat oarecum la calea vieţuirii în Hristos. Stau de vorbă 
cu mine însumi întocmai ca şi cei care, plănuind să pornească cu vaporul 
pe mare, caută să scruteze semnele vremii. Navigatorii au nevoie de 
vînt prielnic pentru drum, pe cînd eu, de cineva care să mă îndrume şi 
să mă treacă singur prin valurile amare ale vieţii. 

După cîte socot, aş avea nevoie mai întîi de un frîu să-mi înfrîneze 
îmboldirile tinereţii, iar în al doilea rînd de nişte pinteni 2 , care să mă 
îmboldească pe drumul pietăţii. Iar cea care mi le dă pe amîndouă e 
mintea, care uneori îmi cercetează lipsa de disciplină, alteori îmi îm¬ 
boldeşte trîndăvia sufletului. Mai am nevoie, apoi, şi de alte leacuri 
care să-mi spele necurăţia izvorîtă din nepăsare. Pentru că Tu ştii în- 
tr-adevăr că noi care ne obişnuirăm de multă vreme cu viaţa lumească 

2. Cf. ep. 225. 

1. Heraclide era prietenul lui Amfilohiu, viitorul episcop de Iconium. Terminaseră 
aceeaşi şcoală şi profesau retorica pînă ce într-o bună zi s-au hotărît amîndoi să se 
călugărească şi să urmeze calea Sfinţilor Vasile şi Grigorie Teologul. între timp Hera¬ 
clide vizitează pe Sf. Vasile şi se entuziasmează de lucrarea lui, rămînînd în Cezareea. 
Amfilohiu acuză pe Sf. Vasile că i-a «sedus» prietenul. Epistola de faţă constituie 
răspunsul Sf. Vasile, dar «ca din partea lui Heraclide». Ea e o pledoarie pentru un 
creştinism al faptei. 

2. Diogene Laertios, a.c., IV, 6, trad. rom. p. 235. Legenda spune că deşi bătrîn, 
Plafon s-a dus o dată la o prăvălie să cumpere frîu şi pinteni; frîul pentru cel mai 
ager dintre elevi (Aristotel) şi pintenii pentru cel mai încet în cugetare (Xenocrate). 

do la bara avocăţească nu prea sîntem zgîrciţi la vorbe şi nu prea 
punem nici o pază asupra închipuirilor, care se stîrnesc în cugetul nos¬ 
tru sub influenţa celui rău. Pe de altă parte, cădem pradă trufiei şi nu 
ne dăm înapoi de a ne vedea pe noi înşine ca fiind între cei mai buni. 
Împotriva acestor lipsuri cred că am nevoie de un dascăl bun şi experi¬ 
mentat. Dar şi mai mult, am nevoie de curăţenia ochilor sufleteşti, pentru 
ca fiind eliberat de orice meteahnă provenită din ignoranţă, să pot 
scruta frumuseţea măririi dumnezeieşti, ceea ce nu pot crede c-ar fi 
rodul unei strădanii mărunte, dar nici c-ar fi un lucru lipsit de impor¬ 
tanţă. 

Ştiu sigur că acestea sînt lucruri pe care le vede şi luminăţia Ta 
şi la fel doreşte să existe şi cineva care să mă ajute în aceste strădanii, 
iar dacă într-o bună zi Dumnezeu îmi va ajuta să Te întîlnesc e limpede 
că voi învăţa mai multe despre cele de care trebuie să mă îngrijesc. în 
momentul de faţa, din pricina ignoranţei mele, nici măcar nu-mi dau 
seama cîte-mi lipsesc. Cu toate acestea nu m-am pocăit de la bun în¬ 
ceput, dar nici nu şovăiesc să păşesc spre ţinta unei vieţi mai înduhov- 
nicite. Pentru aceea s-ar putea ca Tu să fi fost îngrijorat din pricina mea, 
nu cumva întorcîndu-mă cîndva înapoi, să ajung şi eu stană de piatră, 
cum s-a întîmplat de mult cu o femeie oarecare 3 . E drept că slujbaşii 
statului mă urmăresc aşa cum caută agenţii pe dezertor ; de fapt, însă, 
sufletul meu este cel care mă presează, mărturisindu-şi sieşi ceea ce 
am amintit. 

> II 

întrucît ai pomenit de vechile planuri şi pentru că ai declarat că 
te-ai făcut însuţi pîrîşul tău, m-ai făcut să rîd cu toată amărăciunea 
în care mă aflu ,• se vede că tot mai eşti încă retor şi nu te laşi de în¬ 
deletnicirea aceasta 4 . In ce mă priveşte, văd că, aşa neştiutor cum sînt 
(dacă nu mă depărtez cu totul de adevăr), nu există decît o singură cale 
care duce la Dumnezeu : cea pe care o bătătoresc împreună toţi cei ce 
merg spre El, rînduindu-şi viaţa în duhul aceluiaşi cuget. Căci unde m-aş 
putea duce, Doamne, ca să pot trăi departe de Tine, să nu trăiesc cu Tine 
şi să nu-ţi slujesc Ţie, după ce lîngă Tine ne-am găsit amîndoi mîn- 
tuirea ? Trupurile noastre vor putea fi despărţite unul de altul, dar 
ochiul lui Dumnezeu tot laolaltă ne vede pe amîndoi, dacă, bineînţeles, 
viaţa mea e vrednică să fie văzută de ochii lui Dumnezeu. Căci am citit 
undeva în Psalmi: «Ochii Domnului spre cei drepţi» 5 . Doresc însumi 


o. rut. i;7 f _ w . r 

4. Aro dreptate Y. Courtonne (o.c. II, 73) că acuza adusa lui Amfilohie poate fi 
întoarsă lui Heraclide ca un compliment. 

5. Ps. 33, 14. 

sd vieţuiesc şi trupeşte alături de Tine şi do toţi cei ce şi-au exprimat 
aceleaşi preferinţe ca Tino, şi să petrec zi şi noapte îndoindu-mi ge¬ 
nunchii înaintea Tatălui nostru, Care este în ceruri, împreună cu Tine şi 
cu oricine din cei ce se închină cum trebuie lui Dumnezeu. Căci ştiu 
că rugăciunea în comun aduce mare folos sufletului 6 . De fiecare dată 
cînd sînt aruncat undeva într-un colţişor al sufletului meu şi gem, în- 
trucît pretutindeni mă însoţeşte acuza că sînt un mincinos, nu mai am 
putere să mă birui în faţa învinuirilor Tale, iar din clipa aceea mă osîn- 
desc eu însumi că sînt un mincinos care revine la vechile obiceiuri ale 
omului care nu spune adevărul. 

III 

Fiind venit lîngă Cezareea ca să cunosc starea de lucruri de aici 
şi neputîndu-mă abţine să nu intru în oraş, m-am refugiat în azilul să¬ 
racilor 7 din apropiere, ca să mă conving de ceea ce voiam să cunosc. 
Fiindcă după obiceiul lui, prea iubitul episcop al lui Dumnezeu se afla 
atunci acolo, i-am expus toate problemele de care mi-ai vorbit Domnia 
Ta. Cîte sînt cele la care mi-a răspuns el însuşi, pe care nu mi-a fost 
cu putinţă să le ţin minte, trec cu mult peste mărimea unei scrisori. Dar 
dacă aş încerca o prescurtare a celor spuse de el, atunci adevărata 
măsură a sărăciei s-ar mărgini, zice el, la o singură haină, despre care 
aducea destule mărturii din Evanghelie. Una era scoasă din cuvîntul lui 
Ioan Botezătorul t'«Cel ce are două haine să dea şi celui ce n-are» 8 Alta 
era porunca dată de Mîntuitorul ucenicilor de a nu avea două haine 9 . 
La acestea mai adăuga încă una : «Dacă vrei să fii desăvîrşit, du-te, 
vinde-ţi averea şi dă-o săracilor» 10 . Tot aşa ne-a dat El şi pilda cu măr¬ 
găritarul n , unde se spune că neguţătorul care a aflat acest mărgăritar 
s-a dus să-şi vîndă tot ce avea ca să-l cumpere. Pe lîngă acestea am 
mai adăugat şi aceea că nu trebuie să-şi încredinţeze cineva lui împăr¬ 
ţirea averilor, ci celui căruia i s-a încredinţat administrarea bunurilor 
săracilor. Confirmarea acestei practici o scotea din Faptele Apostolilor. 
Intr-adevăr, pe vremea acelora, credincioşii îşi vindeau averile, aduceau 
preţul şi-l depuneau la picioarele apostolilor, iar ei le împărţeau tuturor, 
după cum avea nevoie fiecare n . El mai spunea că trebuie să ai expe¬ 
rienţă ca să faci deosebire între cel aflat cu adevărat în nevoi şi cel ce 
cerşeşte din lăcomie 13 . Cine da unui nenorocit dă lui Dumnezeu, dar 

6. Un adevăr pe care Sf. Vasile îl afirmă adeseori, cf. epist. 97, 207 etc. 

7. A se vedea rugăciunea din timpul Axionului Ia Liturghia Sf. Vasile. 

8. Luca 3, 11. 

9. Matei 10, 10 ; Mateu 6, 9 ; Luca 9, 3. 

10. Matei 19, 21 ; Marcu 10, 21 ; Luca 18, 22. 

11. Matei 13, 45. 

12. Fapte 4, 34—35. 

13. Didahia celor 12 Apostoli 13, 2 (P. S. B. 1, 31). 

22 — Sfintul Vasile cel Mare 

f 

’ cine dă unui vagabond, .acela aruncă banii la cîini, pe care neruşinarea 
îl poate face respingător, dar pe care lipsa nu-1 face vrednic de milă. 

IV 

Despre felul în care trebuie să trăim zi de zi, puţine a avut de spus, 
cînd ne gîndim la importanţa mare a problemei. De altfel, aş dori să le 
vezi şi tu însuţi, căci n-ar fi un lucru înţelept din partea mea să micşorez 
cumva expunerea exactă a învăţăturilor lui. Aş dori să-l vizităm cîndva 
împreună, pentru ca, pe lîngă ceea ce păstrez pînă acum în memorie, 
mintea Ta să mai afle şi altele noi, care ţi-ar lipsi. Îndeosebi mi-aduc 
aminte de următorul cuvînt, din mulţimea celor pe care le-am auzit: în¬ 
văţătura despre felul în care trebuie să trăiască creştinul n-are nevoie 
atî-t de mult de cuvinte, cît mai ales de pilda zilnică. Ştiu că dacă n-ai 
fi reţinut de nevoia de a îngriji de bătrîneţea tatălui tău, n-ai fi pus nimic 
altceva înaintea dorului de a te întîlni cu episcopul, şi nu m-ai fi sfătuit 
să-l părăsesc şi sa rătăcesc prin singurătate 14 . E drept că ne aşteaptă 
peşterile şi stîncile, pe cînd ajutoarele care ne vin de la oameni nu 
rămîn cu noi de-a pururi. De aceea, dacă accepţi să-ţi dau un sfat, con- 
vinge-1 pe tatăl tău să-ţi îngăduie să te îndepărtezi de el pentru un 
timp, şi să găseşti pe acest om care cunoaşte multe lucruri datorită 
experienţei altora, dar şi datorită înţelepciunii lui proprii şi care e în 
stare să înveţe mult pe cei ce vin să-l vadă. 


EPISTOLA 151 
Către Eustatie, mare medic 1 
Scrisă în anul 373 


Dacă scrisorile ne aduc vreun folos oarecare, atunci să nu oprim 
nici o clipă trimiterea lor, ci să ne îndemnăm cît mai des la scris. Căci 
mie îmi place să citesc epistolele oamenilor înţelepţi şi care iubesc pe 
Dumnezeu, însă ca să ştiu dacă şi Tu găseşti la mine ceva ce te-ar 
putea interesa, singur tu o poţi spune, care mă citeşti. Aşadar, dacă 
n-aş fi prins de prea multe ocupaţii n-aş renunţa la plăcerea de a scrie 
foarte des, căci se spune că şi apa izvoarelor se face mai bună pe mă- 

14. încă o mărturie că Sf. Vasile nu voia retragerea în pustie, ci comuniune şi 
filantropie. 

1. Unui mare medic, poate fost coleg, Sf. Vasile îi face aici o comparaţie între 
creştinism şi medicină, ajungînd Ia concluzia că cel dinţii va înţelege că idealul lui 
este să cinstească mai mult decît orice pe Doctorul sufletelor şi al trupurilor. A se 
vedea şi ep. 189. 

sură ce se scoate mai des din ea. Oricum, se pare că recomandările Tale 
doctoriceşti sînt de prisos, întrucît nu eu sînt cel care cer intervenţia 
bisturiului, ci numai cei care au căzut şi care nu pot fi ajutoraţi altfel 2 . 
Căci, aşa cum spune zicala stoicilor «deoarece evenimentele nu vin cum 
le dorim, trebuie să le dorim aşa cum vin». Cit despre mine, eu nu cred 
că trebuie să-mi schimb părerile după cum o cer evenimentele, dar nici 
nu sînt împotrivă ca cineva să săvîrşească fără voie anumite acţiuni 
necesare. Voi, medicii, nu vreţi să ardeţi rana unui bolnav, nici nu 
vreţi să-i pricinuiţi altă suferinţă, cu toate acestea şi voi trebuie să 
vă resemnaţi adeseori, plecîndu-vă în faţa grelelor cerinţe ale bolii. 
Nici corăbierii nu aruncă bucuroşi o parte din încărcătură, dar ca să 
înlăture scufundarea ei acceptă s-o arunce, pentru că decît să moară, 
mai bine aleg viaţa dusă în sărăcie. Gîndeşte-te, deci, că şi noi îndurăm 
greu şi cu multe plîţigeri despărţirea de cei duşi departe de noi, dar to¬ 
tuşi o îndurăm, întrucît pentru cei care iubesc adevărul nimic nu-i mai 
plăcut decît să ai pe Dumnezeu şi nădejdea în El. 


EPISTOLA 152 
Către generalul Victor 1 
Scrisă în anul 373 

Dacă n-aş scrie cuiva aş putea fi învinuit de lene sau de uitare, 
dar cum să te uit pe Tine, al cărui nume e pomenit de toţi oamenii ? Şi 
cum să mă lenevesc faţă de Tine, care te ridici prin mărimea slujbei 
peste aproape toţi oamenii din Imperiu ? Şi totuşi cauza tăcerii nu e 
greu de ghicit : mă temeam să nu stingheresc pe un om atît de impor¬ 
tant. Dar pentru că la celelalte virtuţi ale Tale ai adăugat şi pe aceea : 
ca nu numai să primeşti scrisori trimise de mine, ci şi să cauţi care din 
ele au fost lăsate deoparte, iată îţi scriu de astă dată cu încredere şi rog 
de mai înainte pe Bunul Dumnezeu să Te răsplătească cu aceeaşi cinste 
pe care mi-o nutreşti şi Tu. Căci ai fost mai harnic decît mine în rugă¬ 
ciunile pentru Biserică atunci cînd ai săvîrşit tot ceea ce am cerut. în 
ceea ce faci nu doreşti să fii plăcut oamenilor, ci lui Dumnezeu, Care te-a 
cinstit, Care ţi-a hărăzit bunuri în viaţa aceasta şi-ţi va dărui şi altele 
în viaţa de dincolo, pentru că ai umblat pe calea adevărului, păstrîndu-ţi 
cugetul în dreptatea credinţei de la început pînă la sfîrşit. 

2. Aluzie la sentinţa «doctorului» Eustaţiu (de Sebasta), al cărui sfat de a folosi 
bisturiul pentru amputarea mădularelor bolnave din trupul Bisericii nu-i corect, întrucît 
el însuşi s-a segregat, ieşind din comuniunea Bisericii. Dacă s-ar urma orbeşte sfatul 
lui Eustatiu s-ar putea ajunge chiar la sinucidere. 

1. Probabil că e vorba de una şi aceeaşi persoană pomenită şi în epistola 153. 

EPISTOLA 153 

Către fostul consul Victor 1 

Scrisă în anul 373 


De oricîte ori mi se întîmplă să citesc vreo scrisoare, prea vred- 
nicule, tot de atîtea ori slăvesc pe Dumnezeu pentru că păstrezi 3, ie 
amintirea mea şi nu îngădui nici unei calomnii să micşoreze dragostea 
pe care ai vrut s-o cauţi încă de la început cu cea mai dreaptă judecată 
sau în virtutea unei bune obişnuinţe. Rugăm, aşadar, pe Dumnezeu cel 
Sfînt să te păstreze în aceeaşi dispoziţie faţă de mine şi să mă învred¬ 
niceşti de cinstea de care dai dovadă şi pe care mi-o arăţi în scrisoare. 


EPISTOLA 154 

Către Asholios, călugăr şi preot 1 
Scrisă în anul 373 

Bine ai făcut şi după legea dragostei duhovniceşti ai procedat cînd 
ai început tu cel dintîi să scrii, dîndu-mi şi mie pildă pentru o rîvnă egală 
ca să-ţi răspund. Prietenia lumească are nevoie de ochi şi de întîlniri, 
pentru ca din ele să se înfiripeze începutul apropierii, însă cei ce ştiu 
să iubească în duh n-au nevoie de trup drept sol al prieteniei, ci părtăşia 
la aceeaşi credinţă este cea care duce la unirea spirituală a două fiinţe. 
Să mulţumim, aşadar, Domnului, Care ne-a mîngîiat inimile, arătîndu-ne 
că dragostea nu s-a răcit încă în toţi 2 , ci că mai sînt încă în lumea 
aceasta oameni care se dovedesc cu adevărat ucenici ai lui Hristos 3 . 
Stările de lucruri de la voi mi s-au părut că se aseamănă cu stelele care 
lucesc în întunericul nopţii, unele într-o parte a cerului, altele în cea- 


1. Salutări prieteneşti. 

1. Destinatarului acestei epistole i se dă în unele variante manuscrise calitatea 
de «călugăr şi preot». După un an (374) Asholios e întîlnit în epistolele Sfîntuhu 
Vasile (nr. 164 şi 165) cu atributul de episcop. Se vede că promovarea lui va fii avut 
loc In acest răstimp. Asholios era un personaj important, dovadă faptul că la 23 fe¬ 
bruarie anul 380 el va fi cel care va săvîrşi Taina Sfîntului Botez asupra împăratului 
Teodosie cel Mare. Epistola de faţă îl aseamănă cu un luceafăr care luminează într-o 
noapte fără lună. Desigur comparaţia se adresa mai mult Biserici^ conduse de el, decît 
lui personal. Dar faptul că el se arătase zelos faţă de linia ortodoxă niceeană, urmata cu 
atîta eroism de Sfîntul Atanasie cel Mare, după care se inspira şi Sfîntul Vasile, jn 
lupta pentru apărarea unităţii de credinţă, l-a cucerit pe Sfîntul Vasile, care-1 lauda. 
Se ştie că Sfîntul Atanasie a închis ochii la 2 mai 373. Textul epistolei noastre cre¬ 
dem că are în vedere şi cele spuse în epistolele 69 şi 70, faţă de care epistola nr. Iu l 
pare a fi un răspuns. 

2. Matei, 24, 14, aceeaşi idee a răcirii dragostei dintre creştini, temă despre care 
scriitorul aminteşte adeseori în epistolele, sale. 

3. /ou/i, 13, 35. 

laltil parte şi a căror strălucire incintă prin ea însăşi, dar e cu atît 
mai îmbucurătoare cu cit nu o aşteptai. Aşa sînteţi şi voi, luceferi ai 
Bisericii, puţini, e drept, şi uşor de numărat, în aceste vremuri sumbre 
prin care trecem, parcă aţi luci într-o noapte fără lună, dar care, pe lingă 
farmecul înălţător al virtuţii Voastre, mai aveţi şi darul de a fi foarte 
doriţi, dar mai ales rar de găsit. 

Scrisoarea ta mi-a făcut cunoscut îndeajuns sentimentele pe care le 
păstrezi pentru mine. Cu toate că-i scurtă ca număr de silabe, prin ţinuta 
ei ortodoxă ea ne-a dat suficientă mărturie despre gîndurile pe care le 
nutreşti. Faptul că ai venit şi ai arătat rîvnă pentru prea fericitul Ata- 
nasie (al Alexandriei n. tr.) e o dovadă foarte limpede că ai vederi să¬ 
nătoase în problemele bisericeşti cele mai importante. Pentru bucuria 
pe care ne-a produs-o scrisoarea rămîn mult îndatorat prea vrednicului 
nostru fiu Eutimios 4 , pentru care mă voi ruga Duhului Sfînt să-i facă 
parte de tot ajutorul, iar pe Tine te îndemn să te uneşti cu noi în rugă¬ 
ciuni, ca să le putem face primirea cit mai curînd atît lui, cît şi prea 
vrednicei lui soţii, fiica noastră duhovnicească. 

Ingăduie-mi totodată să te rog să nu stăvileşti bucuria noastră încă 
de la începuturile ei, ci să ne scrii de fiecare dată cînd ţi se va ivi vreo 
ocazie, făcînd astfel să crească bunele Tale sentimente faţă de persoana 
mea, prin repetarea deasă a scrisorilor, dar şi pentru a ne face cunoscut 
dacă Bisericile de la voi trăiesc în unire. Cît despre cele de la noi, 
roagă-te să se facă şi aici pace deplină cu ajutorul Celui Care a certat 
vîntul şi marea 5 . 


EPISTOLA 155 

Fără adresă 1 , pentru un dascăl al Gymnaziului (în fond 
«Către Iunius Soranus, comandantul Sciţiei Mici») 

Scrisă în anul 373 

Stau şi mă gîndesc cum să răspund, ca să mă apăr de multele învi¬ 
nuiri care mi s-au adus prin această primă şi singură epistolă, de care 


4. Eufimie trăia în Tesalonic, dar el pare a fi (ca şi soţia sa) originar din Capa- 
dochia (P. Hristu, a.c. II, 161). 

5. Matei 8, 26. «Luceferii Bisericii» care luminează «în întunericul nopţii... în 
aceste vremuri sumbra» sînt aluzii la persecuţia lui Diocleţian. 

1. Destinatarului nu i se indică numele. Unii copişti de mai tîrziu au adăugat 
T(Ş odeîrcTţ], adică, «celui care l-a uns, antrenorului» («maître de gymnase», Y. Cour- 
tonne, a.c. II, 97—98. Benseler, Griech. Wdrterbuchs. v.). Cu alte cuvinte, celui care a 
promovat pe martirul despre care se vorbeşte la sfîrşitul epistolei. Din contextul 
întregii epistole reiese că destinatarul era o persoană binecunoscută Sfîntului Vasile, 
care cunoştea şi pe un frate al său, pe o nepoată şi pe mai mulţi nepoţi «care mă 
aveau tare drag, pe mine, casa noastră, pe slugi şi chiar pe prietenii noştri». Majori¬ 
tatea cercetătorilor recunosc aici pe Iunius Soranus, corniţele Moesiei, Sciţiei şi Pon- 

in-a învrednicii înălţimea Ta. Nu pentru ca n-aş avea destule motive 
să mă justific, ci pentru că din mulţimea lor mi-e greu să-l aleg pe cel 
mai oportun, de unde apoi va şi trebui să încep sa-mi pregătesc îndrep¬ 
tarea. Dar poate că trebuie, mai bine, să răspund la fiecare pe rînd, 
luîudu-le in ordinea în care mi le-ai semnalat în scrisoare. 

Pînă astăzi n-am ajuns încă să găsesc pe cineva care să plece spre 
Sciţia ; de altfel cei plecaţi din familia ta nici măcar nu m-au înştiinţat, 
ca să-ţi trimit salutări, cu toate că aveam de gînd să prind vreo ocazie 
să-ţi exprim omagii. Ca să te uit în rugăciuni e cu neputinţă, mai curînd 
aş da uitării slujba la care m-a chemat Dumnezeu. Ca unul care, har 
Domnului, eşti om credincios, îţi aduci încă aminte de predicile din bi¬ 
serici şi de rugăciunile pe care le facem pentru fraţii aflaţi în călătorie, 
pentru cei din serviciul militar, pentru cei care propovăduiesc cu în¬ 
drăzneală numele Domnului şi pentru cei care aduc bune roade de viaţă 
duhovnicească, lucruri pe care desigur socotim că le cunoşti în mare 
parte sau chiar deplin. De altfel cum aş putea să te uit cînd atîtea lu¬ 
cruri mă fac să-mi amintesc, de pildă, de o nepoată atît de distinsă, de 
nepoţi, de o familie care ne iubeşte atît de mult, pe mine, casa noastră, pe 
slugile şi pe prietenii noştri ? Iar dintre toţi aceştia, chiar şi dacă n-aş 
vrea, cum să nu-mi amintesc de bunele maniere ale Domniei Tale ? Cît 
priveşte pe fratele Domniei Tale, pot spune că nici el nu m-a supărat cu 
nimic, dar nici eu nu i-am spus nici o singură vorbă care să-l amă¬ 
rască. Arată-ţi, dar, mîhnirea faţă de cei care ţi-au povestit minciuni, 
dar pe mine şi pe horepiscop scoate-ne de sub orice defăimare. Iar dacă 
ne intentează proces acel dascăl superior, îi stau la îndemînă tribunalele 
publice şi legile statului. Aşa că de acum încolo te rog să nu te mai 
plîngi de astfel de lucruri. Şi oricîte fapte bune săvîrşeşti, să ştii că ţie-ţi 
aduci comoară de preţ, iar uşurarea pe care o aduci celor care suferă 
prigoană pentru numele Domnului, aceea ţie ţi-o vei pregăti pentru ziua 
răsplăţii. în orice caz, ai face un lucru bun dacă ai trimite în patrie ose¬ 
mintele martirilor, căci, după cum ai scris, prigoana de acolo creează şi 
acum martiri Domnului. 

tulul, rudă apropiată a Ştiutului Vasile. în acest sens se pronunţa şi editorii maurini 
al operelor Sftntului Vasile, atunci cînd declară : «putem dovedi că această epistolă 
a fost adresată «ducelui Sciţiei Soranus », după cum ni se spune în Vita sandi Basilii, 
Mlgne, P. G. 32, 611. Corniţele era un creştin care cunoştea de aproape toate servi¬ 
ciile bisericeşti, cum reiese şi din această epistolă. De-aceea nu ne mirăm că el a 
fost cel care împreună cu episcopul Bretanion de Tomis vor fi îndeplinit şi dorinţa 
exprimată la finele epistolei de a trimite în Capadochia moaştele Sfîntului martir 
Sava Gotul, martirizat cu un an înainte în rîul Buzău şi al cărui Martiriu a şi însoţii 
moaştele, cum ne spune Scrisoarea Bisericii din Sciţia către Biserica din Capadochia, 
Knopf-Kruger, Ausgewăhlte Mărtyrerakten, ed. III, Tubingen, 1929, p. 119—124; în ro¬ 
mâneşte, însoţite de studiu, la Şt. Alexe, 1600 de ani de la moartea St. Sava Gotul, 
In «B.O.R.», 1972, p. 557—568. A se vedea şi epistolele 164 şi 165. Cf. şi «P. S. B.», 
11, 311—328 (Pr. prof. I. Rămureanu). 

EPISTOLA 150 
Către preotul Evagrie 1 
Scrisă în anul 373 

I 

Eram atît de departe de a mă supăra pe lungimea scrisorii Tale, încît 
şi aceste cîteva rînduri mi-au părut scurte în urma plăcerii pe care mi-a 
prilejuit-o citirea lor. Căci ce-i mai plăcut decît să auzi vorbe de pace, 
sau ce se potriveşte mai bine unui slujitor dedicat lui Dumnezeu decît 
să discute despre astfel de lucruri ? Să-ţi dea, dar, Domnul răsplata ce¬ 
lor care se străduiesc pentru pace, ca unuia ale cărui gînduri sînt atît de 
înalte şi care urmăreşti cu atîta rîvnă un lucru pe care-1 socotim feri¬ 
cit ! 

Cît despre mine, să fii convins, prea cinstite, că din pricina alegerii 
pe care am făcut-o şi a urării pe care o fac, de a vedea cîndva ziua cînd 
toţi cei pe care părerile lor nu i-au despărţit de tot pe unii de alţii se vor 
contopi în adunările noastre, eu nu voi lăsa nimănui întîietatea în rîvna 
depusă în acest sens. Căci aş fi, într-adevăr, cel mai ciudat dintre toţi 
vameşii dacă m-aş declara mulţumit cu schismele şi dezbinările Biseri¬ 
cilor şi dacă n-aş socoti ca unul din cele mai mari bunuri unirea mădula¬ 
relor trupului lui Hristos. Şi totuşi, pe cît de mult persistă în mine 
această dorinţă, tot pe atît de mult, crede-mă, ne lipseşte puterea de a 
o realiza. Căci nu-i ceva necunoscut deplinei Tale cugetări faptul că 
relele, care s-au întărit cu anii, au nevoie, mai întîi, de timp ca să se 
îndrepte, apoi de educaţie statornică şi hotărîtă, dacă vrei să ajungi 
pînă în adîncul răului, în aşa fel încît să curmi din rădăcină bolile şi să 
înlături suferinţele celor slăbănogi. înţelegi, dar, ce vreau să spun şi, 
dacă trebuie să vorbesc şi mai limpede, nu mă tem în această privinţă 
de nimic. 

II 

Egoismul înrădăcinat în suflet, în urma unei lungi obişnuinţe, nu-1 
poate smulge un singur om, nici printr-o singură scrisoare şi nici într-un 
răstimp scurt. Căci e cu neputinţă să se înlăture cu totul bănuielile şi fre¬ 
cuşurile izvorîte din contradicţii, dacă o persoană vrednică de încredere 
nu luptă hotărît pentru pace. Dacă ar curge peste noi toate izvoarele Ha¬ 
rului şi dacă am fi în stare ca printr-un cuvînt, printr-o faptă ori prin 
daruri duhovniceşti să influenţăm pe cei care se urăsc între ei, totuşi 

1. Acest preot fusese trimis în misiune bisericească în Apus. Mai tîrziu el s-a ră¬ 
cit de Sf. Vasile, trecînd de partea lui Paulin în Antiohia. Notăm că Evagrie era originar 
din Antiohia. A se vedea şi cele spuse în epistola 138. 

ar fi m'voio do mult cura] pontru a încopc o luptă de o atît do mare im¬ 
portantă. Dar, poate că nici în acest caz tu nu mi-ai da sfatul să por¬ 
nesc singur lupta pentru o îmbunare a situaţiei, întrucît din darul lui 
Dumnezeu acolo există episcop în grija căruia a fost încredinţată răspun¬ 
derea Bisericii 2 . El nu poate veni acum aici din cauza iernii şi nici mie 
nu mi-e uşor să pornesc la drum, mai bine-zis mi-e cu totul imposibil, nu 
numai pentru că mi-e trupul măcinat de o boală îndelungată, ci şi pentru 
că trecerea peste munţii Armeniei va deveni în scurtă vreme cu nepu¬ 
tinţă chiar şi pentru cei aflaţi în floarea vârstei. Desigur, nu mă voi da 
înapoi să-l informez în scris, numai că nu mă aştept ca scrisoarea 
mea să dea vreun rezultat deosebit, dacă ţinem socoteală de cugetarea 
atentă a acestui om precum şi de natura scrisorilor, pentru că ceea ce 
so spune doar verbal nu poate convinge cu precizie. Trebuie spuse 
multe cuvinte, la rîndu-ţi să asculţi multe lucruri, să dai răspuns la multe 
întrebări şi mai ales să fii hotărît în răspunsuri; or, nimic din toate aces¬ 
tea nu se poate rezolva prin scrisori, prin cuvinte goale şi fără viaţă, 
aruncate doar pe hîrtie. Dar cu toate acestea, ţi-am mai spus-o, nu voi 
sta la îndoială să scriu. 

Să ştii bine, frate cu adevărat prea evlavios şi prea dorit, că din 
darul lui Dumnezeu nu sînt certat cu nimeni şi nici nu am pe suflet con¬ 
ştiinţa că m-aş fi amestecat în vreun chip nedorit în învinuirile care 
apasă sau despre care se spune că ar apăsa pe capul cuiva. De aceea ar 
fi cazul să vă daţi osteneala să vi se apropie, cugetul de cugetul meu în 
convingerea că dacă cineva nu-i pornit să facă rău cuiva, acela nu lasă 
să i se bage în cap idei preconcepute că ar învinui pe cineva. Numai de 
ar vrea Dumnezeu ca totul să se orînduiască după legile bisericeşti şi 
în bună ordine ! 

III 

Prea doritul nostru fiu Dorotei diaconul m-a supărat, spunîndu-mi 
despre cuvioşia Ta că ţi-ar fi fost frică să iei parte la întrunirea lor 3 . 
Desigur că nu despre astfel de lucruri aş fi discutat, după cîte îmi aduc 
aminte. Ca să trimit totuşi oameni în Apus mi-e cu totul imposibil, pen¬ 
tru că n-am pe nimeni potrivit pentru această slujbă. Dar printre fraţii 
de la voi, dacă-şi dă cineva silinţa cuvenită Bisericii, unul ca acela de¬ 
sigur că îşi va putea da seama la cine e vorba să meargă, în ce scop, de 
la cine va fi scrisoarea ce i se va încredinţa şi care va fi această seri- 
— ■ ■ •" " " ) - 

2. Sf. Vasile era de părere că adevăratul episcop al Antiohiei era numai Meletio. 

3. In orice caz participanţii la acea întrunire nu erau prea devotaţi lui Meletie. Se 
ştie că încercările de a împăca partidele din Biserica Antiohiei au eşuat atît pe vre¬ 
mea Sf. Atanasie (ep. 92 etc.), cît şi mai tîrziu (cf. ep. 138 etc.). 

soare 4 . In zadar mă uit în jurul meu, căci nu văd pe nimeni. Mă rog să 
fiu socotit în rîndul celor şapte mii, care n-au plecat genunchiul înaintea 
lui Baal 5 . De altfel, cei care-şi întind mîna azi peste toată lumea ur¬ 
măresc acelaşi lucru poate şi pentru viaţa mea. Totuşi acesta nu va fi un 
temei pentru ca să-mi slăbesc rîvna cuvenită Bisericilor şi lui Dumnezeu. 


EPISTOLA 157 
Către Antioh 1 

Scrisă în anul 373 

Iţi poţi oare închipui ce dezamăgit am rămas că nu ne-am întîlnit 
vara aceasta ? Cu toate că nici în anii trecuţi întîlnirea noastră n-a fost 
atît de îndelungată, încît să ne saturăm de ea, totuşi chiar şi numai do¬ 
rul de a fi întîlnit pe cineva drag, pe care l-ai visat, aduce în inimă o 
oarecare mîngîiere. Tu însă, chiar dacă scrii, eşti atît de comod, încît 
nici uitarea de a mă vizita n-ai putea s-o atribui altei cauze decît co¬ 
modităţii faţă de călătoriile pe care le inspiră prietenia. 

Dar să nu mai vorbim despre aceste lucruri. Să mă primeşti în ru¬ 
găciunile Tale şi să rogi pe Domnul să nu mă părăsească, şi, după cum 
m-a scos din primejdiile prin care am trecut, aşa să mă mîntuie şi de 
altele care ar mai putea da peste mine, întru mărirea numelui Celui în 
Care ne-am pus nădejdea. 


EPISTOLA 158 
Către Antioh 

Scrisă în anul 373 

Întrucît şi păcatele mele m-au oprit ca să nu pot împlini dorinţa 
ce-am avut-o cândva, mă mîngîi măcar că îndulcesc această absenţă, 
scriindu-ţi. Te îndemn să nu încetezi a-ţi aduce aminte de mine în ru¬ 
găciunile Tale pentru ca, dacă trăim, să mă învrednicesc a mă bucura 
de tine, iar dacă voi muri, să plec din această viaţă cu o nădejde tare, 
prin ajutorul rugăciunilor Tale. îţi recomand pe fratele amintit care îţi 
va face rost de cămile *. 


4. Aluzie la multele planuri de a asocia şi pe episcopii apuseni la opera de paci¬ 
ficare generală a Bisericii (ep. 70, 90, 92, 242, 243, 263). 

5. III Regi 19, 18. 

1. Despre acest personaj, căruia Sf. Vasile îi spune «prieten», prof. P. Hristu crede 
(Sf. Vasile, Opere, voi. 3, Tesalonic, 1973, p. 28, în 1. greacă), că ar fi vorba de un 
nepot al episcopului Eusebiu de Samosata. A se vedea şi ep. 146, 168. 

1. Condiţiile grele de călătorie din părţile Siriei explică necesitatea folosirii cămi¬ 
lelor. In alte epistole ni se vorbeşte de asini. 

EPISTOLA 159 

Către Eupaterios şl către fiica lui 1 
Scrisă tn anul. 373 


I 

Cită bucurie mi-a adus scrisoarea Excelenţei Tale reiese şi din cele 
<•<* mi-ai scris însuţi. Căci ce-ar fi mai plăcut pentru un om a cărui do¬ 
rinţă este să stea de vorbă cu oameni temători de Dumnezeu şi să se îm¬ 
părtăşească din folosul de a sta în legătură cu ei, decît o astfel de scri¬ 
soare prin care se urmăreşte cunoaşterea lui Dumnezeu? Căci dacă 
Hristos este viaţa noastră 2 , urmează că şi vorba noastră trebuie să fie 
pusă în legătură cu Hristos, gîndul şi întreagă lucrarea noastră trebuie 
să depindă de poruncile Lui, iar sufletul nostru să reproducă chipul Lui. 
Mă bucur, deci, că mi se pun astfel de întrebări şi felicit pe cei care mă 
întreabă. Ca să spun, într-un cuvînt, noi preferăm mărturisirea de cre¬ 
dinţă ş Părinţilor întruniţi la Niceea faţă de oricare alta care a mai fost 
alcătuită după aceea, căci în ea Fiul e recunoscut de o fiinţă cu Tatăl şi 
ca fiind de aceeaşi natură cu Cel ce L-a născut: Lumină din Lumină, 
Dumnezeu din Dumnezeu, Binele din Bine şi toate celelalte însuşiri ase¬ 
mănătoare care au fost recunoscute de aceşti sfinţi Părinţi şi sînt măr¬ 
turisite de noi care vrem să păşim pe urmele lor. 

II 

Cît priveşte întrebarea pe care o ridică acum cei care ţin mereu să 
aducă înnoiri 3 , cei vechi au trecut-o sub tăcere, pentru că ea era con¬ 
troversată şi a rămas încă nelămurită ; mă gîndesc la învăţătura despre 
Duhul Sfînt. Voi mai adăuga lămuririle privitoare la această problemă 
aşa cum ni le înfăţişează Sfînta Scriptură, deoarece noi credem cum 
ne-am botezat şi ne închinăm după cum credem. Aşadar, aşa cum ne-a 
fost dat să facem botezul în numele Tatălui, al Fiului şi al Sfîntului Duh, 
tot astfel facem şi mărturisirea de credinţă după cum se face acest botez 
şi cinstirea pe care o aducem e la fel cu această credinţă preamărind pe 
Duhul Sfînt împreună cu Tatăl şi cu Fiul, pentru că credem că El nu-i 
străin de firea cea dumnezeiască. Ceea ce e depărtat, ca şi cum ar fi 
străin după fire nu s-ar putea împărtăşi de aceeaşi cinstire. Cît despre 

1. Sf. Vasile exprimă bucuria de a vedea oameni interesîndu-se despre proble¬ 
mele crezului ortodox. îndeosebi formula niceeană este cea mai mult amintită. Dar 
despre Duhul Sfînt spunea într-o epistolă anterioară (140) că Părinţii n-au hotărît, în 
sinodul de la Niceea, pentru că pînă atunci nu apăruseră pnevmatomahii care s-o con¬ 
teste. Acum Sf. Vasile scrie în rezumat despre crezul niceean şi despre Duhul Sfînt. 

2. Col. 3, 4. 

3. Pnevmatomahii. 

coi caro spun că Duhul Slînt o creatură, no o mai milă do oi docît do nişte» 
oameni caro, din pricina acestui cuvînt, cad în greşeală do neiertat do 
a huli împotriva Duhului Sfînt. Că «creatura» e deosebită de Dumnezeire 
nu-i nevoie s-o mai spunem nici măcar pentru cei care abia s-au de¬ 
prins să caute în Sfînta Scriptură. Făptura e roabă. Duhul ne face liberi ,• 
făptura are nevoie să i se dea viaţă, Duhul e dătător de viaţă ; făptura 
simte nevoie să fie învăţată, Duhul este tocmai Cel Care ne învaţă ; făp¬ 
tura e sfinţită, Duhul sfinţeşte. Chiar dacă vorbeşti despre îngeri, de¬ 
spre arhangheli şi despre toate puterile cele mai presus de lume, totuşi şi 
ele îşi primesc sfinţenia tot prin ajutorul Duhului Sfînt. Duhul are o sfin¬ 
ţenie firească pe care n-a primit-o prin har, ci face parte din fiinţa Lui ; 
tocmai de aceea a şi fost nevoie să I se dea un nume special. Ceea ce 
este sfînt din fire, aşa cum Tatăl e sfînt din fire şi cum Fiul este sfînt din 
fire, aceea nu acceptăm să fie rupt şi desfăcut de Treimea cea dumne¬ 
zeiască şi fericită, şi nu aprobăm nici pe cei care îl numără în chip ne¬ 
socotit alături de făpturi. 

Aceste cuvinte spuse în rezumat sînt suficiente pentru creştini, căci 
cu seminţele mici se va putea cultiva cea mai mare parte a credinţei cu 
ajutorul ce-1 va da Duhul. «Dă sfat celui înţelept şi el se va face şi mai 
înţelept» 4 . Cît despre învăţătura întreagă, voi pune-o mai tîrziu, ca s-o 
întărim prin citate din Sfînta Scriptură ca să lămurim pe cît se poate 
orice neclarităţi, să dăm cît mai multe dovezi şi să întărim orice expri¬ 
mare corectă a credinţei. Acum să mă ierţi pentru acest rezumat. N-aş 
fi scris toate acestea dacă nu m-aş fi gîndit că ar fi o pagubă mai mare 
dacă s-ar respinge cu totul decît s-o rezolvi deocamdată parţial. 


EPISTOLA 160 
Către Diodor 1 
Scrisă în anul 373 (sau 374) 

I 

Mi-a sosit o epistolă sub semnătura lui Diodor, dar în realitate ea se 
potriveşte mai curînd altuia, iar nu lui Diodor. Căci mi se pare că un glu¬ 
meţ oarecare s-a ascuns sub numele tău, vrînd să se facă mai crezut de 
auditorii lui 2 . Acesta, aşadar, fiind întrebat de cineva dacă se cuvine să 

4. Pilde, 9, 9. 

1. Mai întîi trebuie subliniat faptul că acest personaj nu are nici o legătură cu 
Diodor din Tars, prietenul Sfîntului Vasile, despre care se vorbeşte în epistola 135. 

2. In al doilea rînd se pare că epistola de faţă a fost scrisă de Diodor însuşi, dar 
Sfîntul Vasile se preface a nu crede aşa ceva, cu scopul clar de a-i combate, dar fără 
să-l jignească. 

in în căsătorie pe sora soţiei decedate, nu s-a speriat de întrebare, ci ho- 
tărîndu-se să răspundă liniştit s-a executat cu bunăvoinţă şi cu mult cu¬ 
raj faţă de această dorinţă neînfrînată. Dacă aş avea la mine această 
epistolă, ţi-aş trimite-o şi ea ţi-ar fi destul ca să te sprijine şi pe tine şi 
adevărul. Intrucît cel care mi-o arătase mi-a luat-o şi a răspîndit-o ca pe 
un trofeu împotriva noastră, a celor care ne-am împotrivit de la început 
căsătoriei, spunînd că are mărturie scrisă pentru această îngăduinţă, de 
aceea îţi scriu această epistolă, îndemnîndu-te să ne întoarcem cu 
braţe unite împotriva acelui text apocrif şi să nu cruţăm nici o energie 
pentru ca cititorul nostru să nu fie indus în eroare 3 . 

II 

Aşadar, în primul rînd — şi acest fapt constituie lucrul cel mai im¬ 
portant — în astfel de cazuri există la noi o tradiţie pe care putem s-o 
scoatem în evidenţă ca avînd putere de lege, întrucît astfel de rîndueli 
ne-au fost lăsate de nişte oameni care au trăit viaţă de sfinţenie. Iată 
ce spuneau ei : dacă un om stăpînit de patima desfrîului ar ajunge la un 
moment dat să cultive legături nelegiuite cu două surori, în acest caz nu 
trebuie să mai socotim că ar fi vorba de o căsătorie şi nici autorităţii Bi¬ 
sericii nu-i putem cere să o recunoască, ci să se despartă unul de altul. 
De aceea, chiar dacă n-am mai avea nimic altceva de spus, ar fi îndea¬ 
juns obiceiul pentru a ne feri de o astfel de nelegiuire. Intrucît, însă, cel 
care a scris epistola a încercat să introducă în viaţă, cu ajutorul unei ar¬ 
gumentări mincinoase, o atît de mare nelegiuire, sîntem nevoiţi să nu 
uităm ajutorul pe care ni-1 dă folosirea paragrafelor de legi, cu toate că, 
în cazuri din cele mai clare, bunul simţ al fiecăruia are mai mare însem¬ 
nătate decît logica. 

III 

Tu zici că este scris în cartea Leviticului : «Să nu iei de ţiitoare pe 
sora femeii tale, ca să descoperi ruşinea ei peste dînsa, încă fiind ea 
vie» 4 , de unde ar reieşi limpede că după moartea ei o poţi lua. Or, îm¬ 
potriva unei astfel de interpretări aş spune, mai întîi, că toate eîte se 
spun în Lege sînt spuse în legătură cu cei supuşi Legii 5 , iar dacă n-ar fi 

3. Insistenta cu care Diodor susţine că s-ar putea aproba cununia cu sora soţiei 
decedate ne dă să înţelegem că el ar fi un cleric din jurul Cezareii Capadochiei. 
P. Hristu (a.c. III, 305) crede că el ar fi fost un horepiscop sau protopop din jurul ace¬ 
lei capitale. Epistola a circulat şi în Biserica Română, în volumul Cuvinte, publicat 
în 1826 la Bucureşti, fiind tradusă de mitrop. Grigorie : Către un Diodor oarecarele, 
BRV II, 1310. 

4. /.ev. 18, 18 (ed. 1914). 

5. E vorba de legea mozaică. 

aşa ar însemna ca noi să fim siliţi să ne tăiem şi împrejur, să ţinem şi 
cinstirea sîmbetei şi să ne ferim să mîncăm din cărnurile oprite de legea 
lui Moise. Noi nu ne vom pune sub jugul robiei acestei legi, dacă vom 
descoperi ceva ce serveşte plăcerilor. Dacă însă vreuna din poruncile 
Legii pare prea grea, vom căuta să ne bucurăm de libertatea cu care 
Hristos ne-a slobozit din legăturile Legii 6 . 

Am fost, dar, întrebat dacă s-a prevăzut în Scriptură că cineva ar 
putea lua de soţie pe sora soţiei sale. Am spus care este părerea mea, 
care e neîndoielnică şi adevărată, anume că aşa ceva nu se află scris. 
Ca să deducă, însă, cineva, din contextul cuvîntului, ceea ce a fost tre¬ 
cut sub tăcere, aşa ceva s-ar fi căzut să-l spună legiuitorul, iar nu cel 
care se referă la textul legii, iar dacă lucrurile ar sta altfel, s-ar îngădui 
celui care ar dori aşa ceva să îndrăznească să se apropie de sora soţiei 
sale chiar şi cîtă vreme aceasta încă trăieşte. într-adevăr, acelaşi raţio¬ 
nament se potriveşte şi în împrejurarea cînd, după cum este scris, «să 
nu o iei de ţiitoare», nimic nu te-ar opri s-o iei în alt chip decît ca ţii- 
toare. Cel care militează doar pentru ca să susţină pofta, acela va pro¬ 
clama şi permisiunea de a trăi în concubinaj cu ambele surori. în schimb, 
dacă se înlătură pricina pentru care se opreşte cohabitarea cu două su¬ 
rori, atunci ce te-ar opri să ai legături cu amîndouă ? Vom spune, dar, 
că aşa ceva nu s-a scris, dar nici ei nu pot spune că ar fi lămurit lucrurile 
după cum vor, întrucît concluzia logică ar putea justifica amîndouă 
felurile de împreunare 7 . 

Se pare însă că legiuitorul nu s-a gîndit la orice fel de nelegiuire, 
ci opreşte în special pe cele răspîndite printre egipteni, de unde a venit 
poporul evreiesc, şi printre cananei, printre care s-a mutat el după aceea. 
Textul respectiv ne spune : «De datinile egiptenilor, unde aţi trăit, să nu 
vă ţineţi, nici de datinile pămîntului cananeilor, în care am să vă duc, 
să nu vă ţineţi şi nici să nu umblaţi după obiceiurile lor» 8 . De aceea e 
foarte probabil ca acest soi de păcate să nu se fi răspîndit pe atunci 
între păgîni, pentru aceea legiuitorul n-a fost nevoit să le atragă aten¬ 
ţia să se ferească de ele, ci a crezut că, pentru a se feri de astfel de ne¬ 
legiuiri, e destul să facă apel la obiceiul nescris. Dar cum poţi închide 
ochii faţă de un păcat mai mic, în timp ce se interzice unul mai greu ? 
Poate că s-or fi luat după exemplul patriarhului 9 , încît mulţi iubitori ai 
plăcerilor trupeşti vor fi convieţuit cu două surori. 

6. Gal. 5, 1. 

7. Atît cea de după moarte, cît şi cea din timpul cît trăia încă soţia legitimă. 

8. Lev. 18, 3. 

9. Se face referire la patriarhul Iacob, care avusese ca soţii două surori, pe Lia 
şi pe Rahila. 

Şi alunei noi c:e-ar trebui să facem ? Să vestim cele spuse de litera 
Legii ori sa căutăm cele ce au fost trecute sub tăcere? Să luăm o pildă. 
In legi nu-i spus că tata şi fiul n-au voie să aibă legături cu aceeaşi în¬ 
treţinută, dar în scrierile proorocilor aşa ceva e privit ca cea mai grea 
nelegiuire. Pentru că se spune : «feciorul împreună cu tatăl său la aceeaşi 
desfrînată îşi află calea» 10 . Şi cîte alte feluri de patimi necurate n-a mai 
născocit şcoala diavolilor, despre care Scriptura Dumnezeiască n-a vrut 
să vorbească tocmai ca să nu se mai întineze sfinţenia ei cu atîtea nu¬ 
miri ruşinoase, dezaprobîndu-le doar cu termenii generali ai necură- 
ţiei ? Aşa zice şi sfântul apostol Pavel : «desfrîu şi orice necurăţie nici 
să nu se pomenească între voi, cum se cuvine sfinţilor» 11 , cuprinzînd sub 
noţiunea de «necurăţie» şi poftele bărbaţilor şi ale femeilor unii faţă de 
alţii, care nici măcar nu se pot. exprima. De aceea trecerea sub tăcere nu 
însemnează numaidecît libertatea pentru orice fel de plăceri nesătule'. 

IV 

Or eu spun că, chiar dacă această nelegiuire a fost trecut sub tă¬ 
cere, totuşi ea a fost interzisă cu asprime de legiuitor, căci tot acolo se 
spune : «Nimeni să nu se apropie de vreo rudenie de sînge a sa, ca să-i 
descopere ruşinea» 12 , iar prin aceasta se opreşte şi acest soi de intimi¬ 
tăţi. Intr-adevăr, ce ar putea fi mai apropiat pentru un bărbat decît soţia 
lui, parcă chiar mai mult şi decît trupul lui propriu, îneît ei nu mai sîni 
două trupuri, ci un singur trup ? 13 în urma acestui fapt sora soţiei ajunge 
şi ea înrudită cu bărbatul ei. După cum, dar, nu se cade s-o ia nici pe 
mama soţiei aceleia, pentru că nu-i îngăduit să le aibă nici pe mama so¬ 
ţiei şi nici pe fiica ei, tot aşa n-are voie s-o aibă nici pe sora soţiei, după 
cum n-o poate lua nici pe sora lui proprie. Şi dimpotrivă, nu se îngăduie 
nici să locuiască soţia împreună cu rudele soţului, pentru că drepturile 
amîndurora sînt comune. 

Tuturor celor care discută problema căsătoriei eu le aduc aminte că, 
«chipul acestei lumi trece şi vremea s-a scurtat» 14 , de aceea «şi cei care 
au femei să fie ca şi cum nu ar avea» 15 . Iar dacă cineva mi-ar aduce 
aminte de porunca «creşteţi şi vă înmulţiţi» 16 , îmi vine să-i rîd în nas, 
pentru că nu poate face deosebire între vremurile la care se referă le¬ 
giuirile. Călătoria a doua este un leac împotriva desfrînării, iar nu pro- 

10. Amos 2, 7. 

ri. Efes. 5, 3. 

12. Lev. 18, 6. 

13. M atei 19, 5 ; Eles. 5, 31. ’ 

14. I Cor. 7, 29, 31. 

vizic* pentru desfrîu. «Dacii nu pot sa se inlrinze, să se căsătorească» t7 , 
zice Scriptura, dar nu zice să calce In picioare căsnicia. 


V 

Cei care au sufletul orbit de patima necinstei nu respectă nici legea 
firii, care a făcut încă de la început deosebire între noţiunile de rudenie, 
în ce fel de rudenie vom încadra pe cei legaţi de o astfel de împreu¬ 
nare ? Vom spune oare că între ei sînt fraţi ori sînt veri ? Pentru că din 
pricina confuziei în care se complac îi putem numi şi într-un fel şi în ce¬ 
lălalt. Nu prezenţa, omule, pe mama vitregă drept mătuşă, dar nici nu 
înarma cu gelozie nevindecabilă pe cea care ca mamă e chemată să în¬ 
grijească mîine-poimîine de copii. Ura mamelor vitrege e singurul lucru 
care provoacă duşmănie şi după moarte, căci chiar dacă unii au trăit un 
timp în duşmănie, moartea pe toţi îi împacă, în schimb mamele vitrege 
îşi pun în aplicare ura mai ales după moarte. 

Concluzia pe care o scoatem din cele spuse este aceasta : dacă omul 
se zbate după o căsnicie legitimă, toată lumea îi este deschisă ; în 
schimb, dacă graba lui vine dintr-o patimă rea, cu atît mai mult va fi 
exclus din societatea oamenilor, pentru că scris este : «fiecare dintre voi 
să-şi stăpînească vasul său în sfinţenie şi cinste, iar nu în patima pof¬ 
tei» 18 . Cu toate că aveam de gînd să spun mai multe, măsura la care mă 
obligă o epistolă mă opreşte. Doresc, drept aceea, ca sfaturile mele să se 
dovedească mai puternice decît pofta, aşa încît o nelegiuire de felul 
acesta să nu se încuibeze în ţinuturile noastre, ci să rămînă doar în un¬ 
gherul de pe unde îşi va fi ridicat nasul. 


EPISTOLA 161 

Lui Amfilohiu, cu ocazia hirotonirii ca episcop 1 
Scrisă în anul 374 

I 

Binecuvîntat fie Dumnezeu, Care alege în fiecare neam pe cei plă¬ 
cuţi, Cel Care deosebeşte vasele alegerii şi se foloseşte de ele pentru 

17. I Cor. 7, 9. 

18. I Tea. 4, 4 —5. Se resimte în toată demonstraţia din această epistolă aceeaşi 
concepţie hotărîtă cu care Sfîntul Vasile a apărat moralitatea acţiunilor omeneşti. Să 
se vadă mai pe larg în epistolele canonice 197, 199, 217. 

1. Sfîntul Amfilohiu de Iconium era originar din Capadochia. Era văr cu Sfîntul 
Grigorie de Nazîanz. Hirotonia sa a avut loc la cererea Sfîntului Vasile în anul 374. Cu 
ocazia aceasta Sfîntul Vasile îi trimite cuvinte de urare. Legătura dintre ei e confir- 
mată şi de cele 18 epistole, după cum vom vedea. Unele din ele sînt cu conţinut ca¬ 
nonic, altele dogmatic, cele mai multe, de confidenţă şi prietenie. 

sluj irod celor sfinte ! El este Cel Care şi acum cînd tu căutai să scapi nu 
de persoana mea, ci de chemarea pe care aveai s-o primeşti prin mijlo¬ 
cirea mea (de episcopat, n.tr.), El este Cel ce te-a prins în cursa harului 
Său şi te-a pus în inima Pisidiei. Acolo eşti chemat să vînezi pe oameni 
şi să duci de la întuneric spre lumină pe cei răpiţi de diavolul, pentru 
ca să-i ajuţi să-şi dobîndească din nou viaţa şi să intre iar în voia lui 
Dumnezeu. Să spui dar împreună cu psalmistul: «Doamne, unde mă voi 
duce de la Duhul Tău, şi de la faţa Ta unde voi fugi ?» 2 . Căci astfel de 
minuni săvîrşeşte Iubitorul de oameni, Dumnezeul nostru. S-au pierdut 
nişte asine 3 , ca să fie găsit un rege în Israel 4 . Acesta .însă fiind israelit 
a fost dat în Israel, pe cînd pe Tine nu te^a putut păstra patria care 
te-a hrănit şi care te-a ridicat pînă la astfel de culme a virtuţii, ci pri¬ 
veşte spre vecina ei ca să dobîndească şi acolo cinste 5 . Dar pentru ca 
toţi cei ce nădăjduiesc în Hristos nu formează decît un singur popor, iar 
credincioşii lui Hristos sînt acum toţi o singură Biserică (cu toate ca 
aceasta ia diferite numiri după locul unde se află), şi patria însăşi e fe¬ 
ricită şi se bucură de ceea ce a rînduit Domnul: ea nu-i de părere că a 
«pierdut» un om, ci că printr-un om a cîştigat Biserica întreagă. Să dea 
Domnul, fie că om fi, fie că n-om fi de faţă, să vedem împliniri bogate 
din lucrarea frăţiei Tale şi să auzim de cît mai mult progres pe calea 
Evangheliei şi de cît mai multă bună rînduială în Biserici! 

II 

Lucrează, aşadar, bărbăteşte şi fii tare, mergi în fruntea poporului 
care a fost încredinţat dreptei Tale ! Şi, ca un cârmaci înţelept, pune stă- 
pînire prin hotărîrile pe care le iei peste orice furtună adusă de vînturilo 
ereziei, păzindu-ţi corabia de primejdia scufundării în valurile sărate şi 
amare ale învăţăturii celei rătăcite, aşteptînd cu răbdare pacea pe care o 
va face Domnul, atunci cînd va găsi un glas vrednic să-L trezească pen¬ 
tru a porunci vînturilor şi mării să se oprească 6 . 

Dacă vrei să mă vizitezi acum cînd, după o lungă boală, mă apropii 
grăbit de sfîrşitul de neînlăturat al plecării mele din cele de aici, atunci 
nu mai aştepta ocazii mai fericite, nici semne deosebite de la mine, căci 
ştii că pentru o inimă de părinte orice prilej de a-şi îmbrăţişa un fiu iu¬ 
bit este bun şi că dispoziţia sufletească valorează mai mult decît orice 

2. Ps. 138, 7. Deci «fuga de preoţie» şi mai ales de episcopat îi făcea pe unii să 
Jure că nu se vor hirotoni. 

3. Regi 3, 9. 

4. Se pare că antecesorii lui la episcopia din Iconium au fost semiariem. 

5. Originar din Capadochia, el păstoreşte în eparhia vecină Pisidiei, cu capitala 
la Iconium. 

G. Maici, 8, 2fi. 

discurs. Nu te plînge gîndind că sarcina luată ar Întrece puterile Tale! 
Nici chiar dacă ar trebui să duci singur această sarcină, ea tot nu ar fi 
prea greu de dus, căci Domnul îţi ajută după cuvîntul Psalmistului : 
«Aruncă spre Domnul grija ta şi El te va hrăni» 7 . îngăduie să-ţi adresez 
ţugămintea să veghezi în orice clipă şi să nu te laşi dus de obiceiuri 
rele, ci cu ajutorul lui Dumnezeu să le schimbi în bine toate cîte îţi 
vor ieşi în cale. Dumnezeu nu te-a trimis să te iei după alţii, ci ca tu să 
conduci pe cei ce vor să se mîntuiască. îţi cer să te rogi şi pentru 
mine, ca, dacă voi mai fi în viaţă, să fiu învrednicit să te văd în Biserica 
Ta, iar dacă-mi va fi dat să plec din ea mai iute, să Te văd acolo sus, 
lîngă Domnul, unde Biserica va fi ca o vie roditoare de fapte bune şi tu 
ca un bun lucrător şi iconom credincios, care dă la vreme roada grîne- 
lor sale 8 . Toţi de aici Te îmbrăţişează cu drag. Păzeşte-ţi bunul nume 
pentru darurile duhului şi ale înţelepciunii. 


EPISTOLA 162 

Către Eusebiu, episcop de Samosata 
Scrisă curînd după Paştile anului 374 

Pînă şi cea mai mică problemă produce şi ezitarea de a scrie, dar şi 
necesitatea de a reveni iar. Pentru că atunci cînd mă uit la datoria mea 
de a pleca la drum, iar pe de altă parte, cînd mă gîndesc la folosul în- 
tîlnirii, îmi vine să dispreţuiesc cu totul epistolele ca neputincioase, ele 
nefiind nici măcar umbră în comparaţie cu ceea ce este realitatea. Dar 
dacă socot că singura mîngîiere pentru cineva, care doreşte să vadă şi 
să audă pe bărbaţii cei mari şi mai de frunte, este să salut pe un om atît 
de vrednic şi să-l rog în toată legea să nu mă uite în rugăciunile lui, 
atunci desigur că nu mai judec că ar fi un lucru mărunt schimbul de 
scrisori. 

Cît despre venirea mea acolo, nu vreau nici să-mi scot din suflet 
nădejdea, dar nici pe Cuvioşia-Ta n-aş vrea să Te descurajez. Pentru că 
mi-e ruşine că nu pot lăsa impresia că m-aş încrede atît de mult în ru¬ 
găciunile Tale, încît, ori să mă facă din bătrîn iarăşi tînăr, ori dacă aşa 
ceva nu s-ar mai putea, atunci -—- dacă acest lucru ar mai fi de oarecare 
nevoie — măcar să mă mai înzdrăvenesc puţin după o slăbire cumplită în 
care am ajuns acum. 

7. Ps. 54, 25. 

8. Luca 12, 42. Nici eparhia Pisidiei nu era scutită de frămîntări ariene. In plus 
se simţea nevoia un'or reforme canonice, după cum reiese din epistolele 188, 199, 217. 

23 — Sfînl.ul Vasile cel Mare 

Nu-i uşor să tălmăcească cineva în scris pricina pentru caro nu pot 
fi acum de faţă acolo. Nu mă împiedică numai slăbirea în care mă aflu 
acum, ci şi faptul că niciodată pînă acum n-aş fi avut un temei atît de 
puternic pentru a descrie o suferinţă atît de complicată şi de deosebită 
cum este cea de faţă. E destul să spun că din ziua de Paşti şi pînă acui® 
febrele şi diareele şi spasmele inimii m-au năpădit unele după altele, 
neîngăduindu-mi să-mi ridic nici capul 1 . Care-i starea mea actuală ţi-o 
va descrie în amănunte fratele Barah 2 , chiar dacă n-o va putea face în 
toată intensitatea ei, dar oricum va justifica îndeajuns cauza lipsei mele. 
Sînt însă deplin convins că dacă mă aperi în rugăciunile Tale, atunci 
toate neajunsurile vor trece cu uşurinţă. 


EPISTOLA 163 
Către corniţele Iovin 1 
Scrisă în anul 374 

Ţi-am văzut sufletul în scrisoare. Căci, într-adevăr, nici un pictor 
nu poate prinde atît de exact trăsăturile trupului după cum poate des¬ 
coperi cuvîntul tainele sufletului. Pentru mine s-au exteriorizat în cu¬ 
vintele scrisorii Tale atît statornicia caracterului şi adevărul cinstei, cit 
şi nuanţele cugetului. De aici şi marea mîngîiere pe care mi-a adus-o, cu 
toată depărtarea la care ne aflăm unul de altul. Drept aceea să nu uiţi să 
te foloseşti de fiecare dată, cînd se iveşte prilejul, de a scrie şi de a-mi 
oferi cîte o compensaţie de la distanţă, întrucît înrăutăţirea sănătăţii 
nu-mi mai lasă de acum nădejde să mai putem sta de vorbă faţă către 
faţă. Cît de mult am slăbit îţi va spune prea iubitul de Dumnezeu epis¬ 
cop Amfilohiu, care m-a văzut, întrucît a stat mai multă vreme cu mine, 
şi-ţu poate înfăţişa în cuvinte ceea ce a văzut cu ochii lui. Dacă vreau 
să se cunoască aceste necazuri ale mele nu e pentru altceva, ci poate 
ca o scuză pentru viitor ca să nu dau prilej de a fi învinuit de lene, şi 
că, din această cauză, n-aş vrea să Te vizitez. Doar că pentru astfel de 

1. In multe alte epistole şi-a descris Sfîntul Vasile sănătatea zdruncinată de 
boală, dar se pare că în nici una nu dă atîtea amănunte ca aici. E uimitor, totuşi, cum 
a putut răzbi, măcinat de atîtea suferinţe, să realizeze atîtea lucruri. 

2. Curier. 

1, Iovin era un nobil distins, purtînd titlu de comite, avînd o slujbă înaltă în ad¬ 
ministraţia imperială, undeva prin părţile Anatoliei, unde era în bune relaţii cu epis 
c opul Amfilohiu de Iconium, ucenicul şi prietenul cel mai devotat al Sf. Vasile, despre 
care se aminteşte şi în această epistolă. Se vede că Iovin era şi el unul din sufletele 
po care Sf. Vasile şi le-a cîştigat şi cu care coresponda adeseori prieteneşte, aşa cum 
reiese şi din această epistolă. 

pierdere n-am avea nevoie atît de mult de apărare, cit mai ales de con¬ 
solare. Căci dacă mi-ar fi fost cu putinţă să mă întîlnesc cu credincioşia 
Ta, aş fi socotit această bucurie mult mai de preţ decît ajutorările pe 
care mi le fac alţii în rîvna lor. 


EPISTOLA 164 

Către Asholiu, episcopul Tesalonicului 1 

Scrisă în anul 374 

I 

Cit de mult a copleşit de bucurie inimile noastre scrisoarea cuvio- 
şiei Tale, nu o pot spune prea uşor, întrucît cuvîntul nu-i în stare s-o 
exprime cu tăria cu care ar trebui, dar ţi-o poţi imagina după frumu¬ 
seţea lucrurilor despre care ai scris. Cîte nu ne-a spus scrisoarea ? Oare 
nu se vedea din ea dragostea faţă de Dumnezeu ? Oare nu se cuprindea 
în ea o minunată descriere despre martiri, atunci cînd a expus atît de 
viu felul pătimifii lor, încît lucrurile păreau că s-ar petrece înaintea 


1. Dintre diferitele variante manuscrise cuprinzînd textul epistolelor Sfîntului 
Vasile, unele atribuie destinatarului epistolei 164 calitatea de episcop de Tesalonic 
(«lui Asholiu, episcop de Tesalonic»), altele nu-i dau nici o calitate (ci-i spun simplu 
«lui Asholios»), iar altele nu-i dau nici numele. In schimb, sînt şi unele manuscrise 
care au în titlu pentru toate trei epistolele, 155, 164 şi 165, «lui'Asholios, episcop de 
Tesalonic». Ediţia Migne se opreşte la formula «lui Asholios, episcopul Tesalonicu¬ 
lui». Acelaşi lucru îl face şi Y. Courtonne cu deosebirea că nu poate identifica pe 
destinatarul epistolelor 155, 164 şi 165 cu cel de la ep. 154, care are numai atributul 
«monah şi preot». De fapt majoritatea acestor titluri şi adrese au fost adăugate de copişti 
mult mai tîrziu, ele nu provin în orice caz de la Sfîntul Vasile. Cei mai mulţi cerce¬ 
tători, în frunte cu J. Zeiller cred că adevăratul destinatar al acestei epistole a fost 
Bretanion, episcopul Tomisului. La trimiterea moaştelor spre Capadochia sarcina pro- 
priu-zisă a îndeplinirii acestor obligaţii era firesc să cadă în seama localnicilor : Iunius 
Soranus şi episcopul de Tomis, Bretanion. Părerile cercetătorilor sînt împărţite (a se 
vedea Şt. Alexe, op. cit., p. 562 ş.u.). Mai importante sînt însă cele comunicate de 
textul scrisorii. 

După ce se descrie bucuria primirii «din ţinuturile barbarilor, care locuiesc la 
nordul Dunării», a moaştelor martirului, Sf. Vasile spune că «cel care l-a uns pe 
altarul credinţei (adică pe martirul Sava Gotul) va primi cununa dreptăţii pentfu că a 
întărit un mare număr de creştini în lupta pentru dreapta credinţă», iar mai departe: 
«istorisirile tale. cuprind adevărate lupte atletice despre trupuri sfîrtecate pentru 
dreapta credinţă, despre furia barbară neluată în seamă de cei a căror inimă a rămas 
netulburată, despre muncirile de tot felul la care i-au pus chinuitorii, precum şi de¬ 
spre felul în care şi-au sfîrşit martirii viaţa prin lemn şi prin apă». Or tot aşa, «prin 
lemn şi prin apă», spune şi martiriul Sf. Sava că i s-au sfîrşit şi acestuia zilele, iar 
istorisirile şi sublinierea că au fost mai mulţi martiri ne duc cu gîndul la cineva din 
localnicii de la Dunăre. E drept că Sf. Vasile compară tăria credinţei creştinilor de 
la Dunăre cu încrâncenarea luatelor fratricide dintre partidele ariene şi creştine din 
Capadochia şi din jur, unde nu mai pot înflori martiri pentru că «s-a răcit dragostea» 
intre oameni şi unde chiar şi persecutorii îşi dau numele de creştin. Această con¬ 
statare^ îl amărăşte cu atît mai mult cu cît încă din veacul III martirii din patria 
noastră ca Eutihie şi alţii au dat şi altora «seminţe pentru viaţa creştină». 

ochilor noştri? Oare nu reies de aici chlţir şi stima şi dragostea Ta 
pentru noi înşine ? Nu se cuprinde oare aici tot ce s-ar putea spune 
mai sublim ? Pentru aceea din clipa în care am luat în mînă scrisoarea 
şi am citit-o de mai multe ori, înţelegînd bogăţia harului pe care 
Duhul Sfînt ni l-a dat, am avut impresia că ne-am afla în vremurile 
vechi, cînd înfloreau Bisericile lui Dumnezeu fiindcă erau înrădăcinate 
In credinţă, în unire şi în dragoste ca nişte mădulare diferite care se 
potrivesc atît de desăvîrşit laolaltă încît parcă formează un singur trup. 
Cu cît erau mai apăsaţi creştinii, cu atît mai mult creştea şi numărul 
lor şi sîngele martirilor hrănea din belşug pe atleţii tot mai numeroşi 
ai dreptei credinţe, pentru că cei care urmau pilda înaintaşilor intrau 
în luptă întăriţi de pilda celor dintîi. în vremurile acelea creştinii tră¬ 
iau în pace unii cu alţii, în pacea pe care Domnul ne-a lăsat-o şi din 
care nu ne-a mai rămas azi nici o fărîmă, atît de mult am alungat-o 
unii de la alţii. 

Cu toate acestea inimile noastre au revenit la fericirea de altădată, 
din clipa în care ne-a venit o scrisoare dintr-o ţară îndepărtată, înflo¬ 
rită de frumuseţea dragostei, ba ne-a sosit şi martirul însuşi 2 din ţinu¬ 
turile barbarilor, care locuiesc la nordul Dunării, vestirid el însuşi cît de 
curată este credinţa care domneşte acolo. Cine ar putea să descrie 
bucuria pe care au încercat-o la această veste sufletele noastre ? Ce 
putere ne-am putea închipui că are cuvîntul care ar fi în stare să ex¬ 
prime limpede simţămintele tainice ale inimilor noastre ? De bună sea¬ 
mă, cînd am văzut pe acest luptător (Sava Gotul, n.tr.), am fericit pe 
cel care l-a pregătit pentru luptă. El va dobîndi în faţa Dreptului Jude¬ 
cător cununa dreptăţii pentru că a întărit un mare număr de creştini în 
lupta pentru dreapta credinţă. 

II 

Deoarece ne-ai adus aminte şi de acel fericit bărbat, care a fost Euti- 
hie, şi pentru că ai pomenit şi de Patria noastră, care dă şi altora se¬ 
minţe pentru viaţa creştină, ne-ai făcut mare bucurie, amintindu-ne de 
trecut, dar totodată ne-ai şi întristat cînd ne gîndim la ceea ce vedem 
azi. Intr-adevăr, azi nici unul din noi nu ne mai apropiem de virtutea 
unui Eutihie. Sîntem atît de departe de a îmblînzi pe barbari prin 
puterea Duhului şi prin lucrarea darurilor Lui, încît şi pe cei blînzi îi 
sălbăticeşte mulţimea păcatelor noastre. Căci, într-adevăr, pricina că 
s-a răspîndit aşa de mult puterea ereticilor trebuie să ne-o atribuim 
nouă şi păcatelor noastre. Şi aproape că n-a rămas colţ dş lume care 
să fi scăpat de pîrjolul ereziei. 


2. Sava Gotul, respectiv moaştele lui. 

Iar istorisirile tale cuprind adevărate lupte atletice despre trupuri 
ciopîrţite pentru apărarea credinţei, despre furia barbară neluată în 
seamă de cei a căror inimă a rămas netulburată, despre muncirile de 
tot felul la care i-au pus chinuitorii, despre felul în care şi-au sfîrşit 
martirii viaţa, luptînd prin cruce şi apă în ciuda oricăror bătăi 3a . 

Vrei să ştii cuni stau astăzi lucrurile ? Mai întîi dragostea dintre 
oameni s-a răcit 3 , învăţătura părinţilor se pustieşte, alunecările de la 
credinţă sînt dese, gurile dreptcredincioşilor au fost reduse la tăcere, 
creştinii alungaţi de prin biserici ridică afară, în cîmp, mîinile către 
Mîntuitorul din cer. Şi cu toate că chinurile sînt grele, nicăieri nu mai 
sînt mucenici, pentru că cei ce ne năpăstuiesc poartă acelaşi nume 
cu noi 4 . 

Pentru toate aceste motive să faci şi tu rugăciuni către Dumnezeu 
şi în rugăciunea pentru Biserică să cuprinzi şi pe toţi măriţii luptători 
ai lui Hristos, pentru că dacă se mai îngăduie lumii să mai dăinuiască 
măcar cîteva clipe aşa cum se mai află acum şi dacă întreaga fire n-a 
căzut încă din rosturile ei, prăvălindu-se toate de la locul lor, să hără¬ 
zească Domnul pace Bisericilor Lui şi să le aducă astfel iarăşi la paceta 
de altădată. 


EPISTOLA 165 

Către Asholiu, episcopul Tesalonicului 

Scrisă In anul 374 


Bunul Dumnezeu ne-a împlinit o veche dorinţă atunci cînd ne-a în¬ 
vrednicit să primim scrisoarea credincioşiei Tale 1 . Desigur cea mai 
mare şi mai fierbinte fericire ar fi fost să te vedem în carne şi oase şi 
să ne bucurăm de aproape de darurile Duhului care sălăşluiesc întru 
Tine. întrucât însă acest lucru nu-1 îngăduie nici distanţa mare, care ne 
desparte, nici împrejurările deosebite, care ne reţin pe^ amîndoi, vrednic 


3. Matei 24, 12. 

3 a. «Prin cruce şi prin apă» a sfîrşit ca martir Sf. Sava. 

4. Arienii care persecută pe creştini au pretenţia că ei sînt «adevăraţii creştini». 

1. Termenul fkoie^' nu se potriveşte mireanului Iunius Soranus; în locul lui 

ar putea fi înţeles episcopul Bretanion de Tomis, care va fi redactat textul marti¬ 
riului Sf. Sava şi se va fi îngrijit, împreună cu corniţele Iunius Soranus, de trimiterea 
moaştelor spre Capadochia. Insă insistenţa cu care scrisorile 164 şi 165 subliniază 
adeseori legăturile destinatarului cu «patria» lui (Capadochia) de care se află acum 
la distantă mare, deşi e odrasla ei, ne duce cu gîndul tot la «consîngeanul» său (Migne, 
P.G. 32, 1524), la Iunius Soranus, căruia arhiepiscopul din Cezareea îi mulţumeşte 
pentru «Pîrga trimisă din ţara barbară vecină», şi pe care declară că îl va cinsti după 
cuviinţă pentru că «a luptat pentru răspîndirea Evangheliei lui Hristos». Sf. Vasile 
a mai popularizat şi în Capadochia cultul unor martiri, unii din ei (Eupsihie, Damas ş a ) 
fiind martirizaţi doar de cîţiva ani (a se vedea ep. 142, 280, 241). Se ştie că în scrisoa¬ 
rea anterioară (164) Sf. Vasile a cerut chiar pomenirea Sf. Sava în rugăciuni. 

SFÎNTUL VASILE CEL MARE 


de o a doua dorinţă este să ne întîlnim sufleteşte, măcar prin scris, în 
dragostea lui Hristos. 

Acest lucru l-am şi trăit acum cînd am primit scrisoarea înţelep- 
ţiei Tale. împărtăşindu-mă din cele scrise, m-am îmbogăţit mai mult 
decît de două ori. Pentru că, pe de o parte, am ajuns să privesc ca 
într-o'oglindă în sufletul tău limpezit cu totul prin mijlocirea cuvin¬ 
telor ; pe de altă parte însă, bucuria mea a crescut nu numai pentru 
faptul că eşti tocmai aşa cum te prezintă mărturia tuturor, ci şi pentru 
că bunele Tale însuşiri constituie obiectul de respect al patriei noastre. 
Că o mlădiţă nobilă, care a ieşit dintr-o rădăcină aleasă, ai umplut pă- 
mîntul de dincolo de graniţele ţării noastre cu roade duhovniceşti. De 
aceea, pe bună dreptate, tresaltă de bucurie patria noastră pentru 
odraslele ei, iar cînd desfăşurai luptele pentru credinţă ea preamărea ’ 
pe Dumnezeu auzind că prin Tine se păstrează buna moştenire a Pă¬ 
rinţilor. 

Şi cîte nu ne-ai dăruit şi acum ? Patria care te-a născut Tu la ai cin¬ 
stit-o cu un martir care a luptat recent în ţara barbară vecină, trimiţînd, 
ca un agricultor recunoscător, pîrgă din roada celor care dăruiseră se¬ 
minţele. Unui atlet al lui Hristos într-adevăr i se cade să-i aducem da¬ 
ruri. E vorba de un martor al adevărului, care de curînd a fost împo¬ 
dobit cu cununa dreptăţii, pe care l-am şi primit cu bucurie şi am dat 
slavă lui Dumnezeii Cel Care a împlinit răspîndirea Evangheliei lui 
Hristos la toate neamurile. T.e rugăm, aşadar, să-ţi aduci aminte în ru¬ 
găciunile Tale şi de noi care te iubim şi să te rogi cu căldură pentru 
sufletele noastre, ca să ne învrednicească Dumnezeu să începem şi noi 
cîndva a-L urma pe drumul poruncilor, pe care ni le-a dat spre 
mîntuire 2 


EPISTOLA 166 

Către Eusebiu, episcop de Samosata 1 

Scrisă în anul 374 

Oricît de scump ne este în toate privinţele şi oricît l-am pune în¬ 
tre cei mai sinceri prieteni, totuşi preaveneratul nostru frate Eupra- 
xios ni s-a arătat şi mai de preţ şi mai sincer în urma sentimentelor pe 
care le manifestă faţă de Tine. Căci el s-a avîntat spre cuvioşia Ta, ca să 

2. Regretăm că n-am putut utiliza lucrarea lui G. Pfeilschifter, Klein neues Werk 
des Wullila, în «Veroffentlichungen aus dem Kirchenhist Seminar», 3, 1 Munchen, 

1907, p. 192—224. 

1. Epistola aceasta, ca şi cea următoare, nu aparţine Sfîntului Vasile, ci lui Gri- 
gorie Teologul. Totuşi unul din codicii vechi le înşiră între operele ierarhului nostru. 

In ele se exprimă bucuria de a putea răbda pentru a putea cîştiga mila lui Hristos. 

T _ „i 

folosim o vorbă a lui David, ca un cerb 2 care vrea să-şi potolească 
setea arzîndă şi de nesuferit la un izvor bun şi limpede. Fericit este cel 
ce s-a învrednicit să se apropie de Tine ! Dar şi mai fericit este cel 
care, în urma suferinţelor sale pentru Hristos şi a asudărilor sale pen¬ 
tru adevăr, i-a pus o astfel de cunună, precum puţini din cei ce se tem 
de Domnul au putut dobîndi. Tu n-ai dovedit doar o virtute neveri- 
ficâtă, ai navigat şi ai îndrumat sufletele altora nu numai pe vreme se¬ 
nină, ci ai dovedit că ai fost pus la încercările ispitelor şi te-ai arătat 
mai tare decît prigonitorii tăi prin vitejia cu care ai părăsit patria care 
te-a născut. Alţii au parte de pămîntul strămoşesc, pe cînd eu m-am 
învrednicit de cetatea cea de sus ; alţii au şi pus mîna pe scaunul meu 
vlădicesc, eu însă am pe Hristos. Oh ! ce tînguială fericită ! Cîte ni¬ 
micuri am dispreţuit şi cîte bunătăţi am dobîndit! Am trecut prin foc 
şi prin apă, dar am încredere că voi ieşi să mă mai înviorez. 

Intr-adevăr Dumnezeu nu ne va părăsi pînă la sfîrşit şi nici nu va 
privi cu nepăsare la prigoana îndurată pentru dreapta credinţă, ci, după 
mulţimea durerilor, mîngîierile Lui ne vor aduce bucurie. Iată ce credem 
şi în ce nădăjduim. In schimb, tu, îţi cer, roagă-te şi pentru durerile 
mele şi, de fiecare dată cînd se va ivi vreun prilej, nu sta la îndoială 
să mă binecuvîntezi cu cîte o scrisoare şi să-mi întăreşti şi mai mult 
încrederea, aducîndu-mi la cunoştinţă ce se petrece pe acolo. Asta să 
binevoieşti s-o faci şi acum. 


EPISTOLA 167 

Către Eusebiu, episcop de Samosata 
Scrisă în anul 374 

Ne bucuri şi cînd scrii şi cînd îţi aduci aminte de noi, dar, ceea ce-i 
şi mai de preţ, mai ales cînd ne binecuvîntezi prin scrisori. Cît despre 
mine, dacă sînt vrednic de suferinţele şi de lupta Ta pentru Hristos, 
doresc să văd pe cuvioşia Ta şi să te iau model de răbdare în sufe¬ 
rinţe. Dar pentru că nu sînt vrednic de această fericire, prins fiind de 
multe trude şi necazuri, fac doar ceea ce vine în rîndul al doilea, adică 
cinstesc desăvîrşirea Ta şi îţi cer să nu uiţi să-ţi aduci aminte de 
noi. Nu-i numai o laudă pentru mine că sînt socotit vrednic de scriso¬ 
rile Tale, ci şi o mîndrie în faţa mulţimii şi o podoabă faptul că însem¬ 
nezi ceva faţă de un om atît de mare prin virtute şi atît de legat de 
Dumnezeu printr-o iubire atît de mare încît s-o transmită şi altora atît 
prin cuvinte, cît şi prin pildă. 

EPISTOLA 168 

Către preotul Antioh 
(aflat frăţeşte în surghiun) 

Scrisă In vara anului 374 

Pe cît de mult deplâng Biserica pentru că a fost lipsită de îndru¬ 
marea unui astfel de păstor, pe atît de mult te fericesc că te-ai în¬ 
vrednicit să fii tu în această împrejurare împreună cu un bărbat care 
se luptă vitejeşte pentru credinţă l , întrucît sînt convins că Domnul îţi 
va da aceeaşi răsplată şi Ţie, care rabzi împreună cu el şi-l sprijineşti 
în rîvna lui. Şi cît de mare e cîştigul de a te desfăta în linişte adîncă de 
prezenţa unui bărbat din învăţătura căruia ai putut folosi atîtea, dar 
mai ales din experienţa atîtor fapte ? 

De aceea cred că acum ai înţeles despre cine e vorba, căci în trecut 
şi el avea gîndul împrăştiat spre multe probleme, iar tu n-ai con¬ 
siderat că este bine să te rupi de la treburile zilnice şi să te dedici în¬ 
treg fluxului duhovnicesc care se revarsă din inima curată a acestui om. 
Ci să dea Domnul ca în El să-ţi afli mîngîierea şi ca nici tu însuţi să 
nu ai nevoie de mîngîierea altora. Şi cred că acest lucru se va întîmpla 
după cum îţi doreşte inima, judecînd după presimţirea mea personală, pe 
care am dobîndit-o după scurta întîlnire pe care am avut-o cu tine 2 , 
şi după neîntrecuta învăţătură a bunului dascăl a cărui legătură chiar 
şi de o zi este de ajuns ca provizie pentru mîntuire. 


EPISTOLA 169 
Către Grigorie 1 

Scrisă în anul 374 


Te-ai angajat la lucru bun, distins şi mărinimos : acela de a strînge 
laolaltă trupa prizonierilor de război a lui Glicherios cel Mîndru — aşa 
era poreclit pînă acum — şi să ascunzi pe cît se poate urîţenia noastră. 


1. Preotul Antioh, nepot al episcopului Eusebiu de Samosata, a însoţit pe unchiul 
său în surghiunul acestuia în Tracia. 

2. Probabil se face aluzie la faptul că ori în drum spre Tracia ar fi avut loc o 
vizită în Cezareea, ori mai probabil Sf. Vasile va fi făcut cunoştinţă cu Antioh în 
anul 372 cînd a vizitat Samosata. 

1. Nu se ştie sigur căruia din cei doi Grigorie (de Nazianz ori de Nyssa) îi 
este adresată această epistolă. P. Hristu (op. cit., III, 14—15) crede că lui Grigorie de 
Nyssa. Unii din criticii mai noi nu recunosc paternitatea Sf. Vasile asupra epistole¬ 
lor acestora (n.r. 169—171), atribuindu-le Sf. Grigorie Teologul. A se vedea P. F. 
Fetwick, A comihentary of Gr. of Nyssy or the 38-th Letter of Basil of Cezareea, in 
«Or. Chr. Per.» Roma, 1978, p. 32. La fel Anders Cavallin, Studieri zu den Briefen hi. 
Basilius, Lund, 1944. 

De aceea Cuvioşia Ta trebuie să ştii la ce mă refer şi să pui capăt ne¬ 
cinstei. Glicherios, cel care a ajups azi în ochii tăi atît de serios şi de 
modest, a fost hirotonit de mine ca diacon pe seama Bisericii din 
Vinesa, ca să ajute la serviciu preotului local şi să poarte de grijă de 
treburile Bisericii. Cu toate că în alte privinţe e arţăgos, îh problemele 
de lucru manual el nu-i lipsit de talent. Cînd a fost instalat ca diacon 
a neglijat treburile aproape înainte de a le începe. Adunînd în jurul 
său, în mod abuziv şi cu forţa, cîteva fete de nimic, dintre care unele 
au venit la el de bunăvoie, — cunoşti superficialitatea tineretului în 
astfel de probleme, iar altele au fost aduse cu sila, s-a gîndit să 
ajungă conducător de turmă şi, luîndu-şi titlu şi înfăţişare de patriarh, 
a ajuns pe neaşteptate trufaş. Şi a urmat drumul nu cu gînd de supu¬ 
nere şi de evlavie, ci cu intenţia de a face din proorocie izvor de cîştig, 
ca şi cum oricine ar fi liber să-şi aleagă orice meserie, ajungînd astfel 
să răstoarne aproape întreaga viaţă a Bisericii şi bătîndu-şi joc dfe 
preotul său, un om vrednic de tot respectul atît prin comportare, cît 
şi după vîrstă, nesocotindu-mă în acelaşi timp şi pe mine', episcopul 
lui, şi umplînd mereu oraşul şi toată tagma preoţească cu zgomote şi 
dezordini. 

în sfîrşit, întrucît a fost mustrat destul de blînd de mine şi de 
horepiscop 2 ca să termine a ne mai face de rîs —• după ce a îndemnat şi 
pe tineri spre aceeaşi nebunie — s-a gîndit la o faptă cu totul neruşinată 
şi neomenoasă. Luînd şi pe fete, pe cîte a putut, au aşteptat să se facă 
noapte şi au dispărut. O astfel de faptă e cu atît mai îngrozitoare - cu 
cît ne gîndim la vremea în care a avut loc. S-a organizat şi o întrunire 
locală şi, cum era şi firesc, s-a adunat lume multă. La rîndul său tînărul 
şi-a adus cu el întreaga ceată, iar după ei şi alţii care i-au urmat, şi 
spre mai mare ruşine tinerii au început să danseze în faţa creştinilor, 
stîrnind rîsul celor desfrînaţi şi flecari. Nu s-a mulţumit cu atîta, deşi 
şi acest lucru e destul de grosolan, ci, după cîte sînt informat, şi pe pă¬ 
rinţii fetelor, care nu mai puteau răbda pierderea fiicelor lor, pentru 
care lucru au vrut să aducă iarăşi acasă această turmă rătăcită, încît 
s-au aruncat chiar şi în genunchi în faţa fetelor, şi plîngînd le rugau să 
se reîntoarcă, lucru pentru care acest faimos tînăr, împreună cu gaşca 
lui, i-a luat şi pe ei în rîs în chip ordinar şi i-a repezit în chip necinstit. 

Astfel de abuzuri nu trebuie tolerate de Cuvioşia Ta căci batjocura 
se răsfrînge asupra noastră, a tuturor. Înainte de toate să porunceşti 
ca Glicherios cu fetele respective să se întoarcă înapoi şi să vină cu 

2. Tocmai «aceste reproşuri uşoare» şi tonul general al epistolei sînt un semn 
care se adaugă la altele pentru a ne împiedica să atribuim această misivă Sfintului 
Vasile, care ar fi vorbit cu mai multă duritate faţă de astfel de extravaganţe, Y_ 
Courtonne If, 105. 

epistolă ele recomandare de *la Tine şi atunci poale că li s-ar putea 
acorda oarecare îngăduinţă. Dacă el nu vine, atunci trimite măcar pe 
fete la mama lor, la Biserică. Dacă nici acest lucru nu-i cu putinţă, 
atunci măcar pe cele care doresc să se reîntoarcă să nu le laşi să mai 
stea sub 'tirania acestuia, ci să le convingi să se întoarcă la noi, altfel 
eşti martor înaintea lui Dumnezeu şi a oamenilor că aceste lucruri nu 
vor sfîrşi cu bine nici potrivit rînduieliior Bisericii. 

Cit despre Glicherios, cel mai bun lucru ar fi să se reîntoarcă din 
convingere şi cu seriozitatea cuvenită ; dacă n-o face, să fie îndepărtat 
neapărat din serviciul lui. 


EPISTOLA 170 
Către Glicherie 1 
* Scrisă în anul 374 

Pînă cînd vei mai sta în rătăcire, Glicherie ? Pînă cînd îţi vei face 
mereu gînduri slabe ? Pînă cînd mă vei tot tulbura şi vei arunca ru¬ 
şine peste întreaga tagmă a călugărilor ? Revino-ţi în fire cu încredere 
în Dumnezeu şi în mine, care vreau să te dau drept pildă de răbdare. 
Dacă te-am pedepsit părinteşte, te vom şi ierta. Procedăm cu tine în 
felul acesta întrucît mulţi au intervenit pentru tine, iar mai mult decît 
oricare alţii Însuşi tatăl tău, căruia îi respectăm bătrîneţile şi bună¬ 
tatea. Dacă te tot îndepărtezi mereu de mine, căzînd cu totul din 
treapta ta, te vei despărţi şi de Dumnezeu, cu cîntecele şi cu haina ta 
\CU tot, daruri de care te foloseşti nu ca să duci pe fetele tinere spre 
Dumnezeu ci spre prăpastie. 


EPISTOLA 171 
Către prietenul Grigorie 
Scrisă în anul 374 

Ţi-am scris, nu de mult, despre Glicherie şi despre fecioare. încă 
nu s-au întors, ci lipsesc şi-n clipa de faţă, nu ştiu de ce şi cum. De¬ 
sigur că nu te voi învinui ca şi cum tu ai fi cel care faci acest lucru 
şpre defăimarea mea, fie pentru că ai ceva împotriva mea, /ie pentru 
că le eşti drag altora. 

1. Ierodiaconul Glicherie făcuse partp, din Biserica localităţii Vinesa, de caro 
ne vorbeşte epistola 169. In loc să se distingă prin slujire serioasă, întrucît era si 
călugăr, s-a împrietenit cu o ceată de fete tinere cu care executau cîntece, dansuii, 
■excursii. St. Vasilo îl ceartă cerîndu-i îndreptare. 

Să so întoarcă, aşadar, fără să se teamă deloc ! Stai tu chozaş pen¬ 
tru el. Pentru că ne doare cînd mădularele sînt dezbinate de trup., 
oricît de măiestrit s-ar fi făcut această separare. Dacă lucrurile sînt 
judecate de pe altă latură, să cadă vina pe alţii, dar eu mă spăl pe 
mîini. 

EPISTOLA 172 
Către episcopul Sofronie 1 
Scrisă în anul 374 

Cit de mult m-a bucurat scrisoarea Ta nici nu-i nevoie să-ţi 
scriu. Iţi poţi închipui uşor acest lucru după faptele pe care le descrii 
şi care sînt atît de bune. Căci cel dintîi rod al Duhului este dragostea 
pe care ne-ai dovedit-o prin scrisoarea aceasta. Şi ce ar putea fi mai 
preţios pentru noi în starea actuală a lucrurilor cînd, din pricina în¬ 
mulţirii nedreptăţilor, dragostea multora 2 s-a răcit ? Nimic nu-i atît de 
rar azi ca înţelegerea creştinească dintre fraţi, ca un cuvînt paşnic ori 
ca o comuniune spirituală, pe care totuşi iată că am aflat-o la desă- 
vîrşirea Ta, fapt pentru care sîntem datori să aducem o îndoită mul¬ 
ţumire lui Dumnezeu, Căruia I-arn cerut să ne ajute să luăm parte 
şi la bucuria desăvîrşită care sălăşluieşte în Tine. Căci dacă epistolele 
sînt în stare de aşa ceva, cît de mare trebuie să fie bucuria conver¬ 
saţiei directe ? Şi dacă atît de departe fiind, tu totuşi atragi şi atenţia 
altora, atunci de cîte n-ai fi tu vrednic cînd te vei arăta de aproape ? 
Ştii bine că dacă 'n-aş fi fost oprit de o mulţime nesfîrşită de treburi 
şi de nevoi inevitabile, care m-au ţintuit pe loc, m-aş fi grăbit să por¬ 
nesc eu să te caut, desăvîrşitule ! Desigur marea piedică în calea miş¬ 
cării e vechea mea boală, cu toate că parcă n-aş fi ţinut seamă 
nici de ea cînd mă gîndeam la folosul sufletesc ce mă aştepta. Căci ca 
sa fii vrednic să întîlneşti un bărbat care are aceleaşi gînduri ca şi .tine. 
şi care cinsteşte credinţa Părinţilor, după cum o numeşte graiul fraţilor 
şi slujitorilor voştri, însemnează să te reîntorci la vechea fericire a Bi¬ 
sericilor, într-o vreme cînd puţini erau cei care se îmbolnăviseră de 
patima discuţiilor şi a căutărilor şi cînd toţi erau în pace, fiind împli¬ 
nitori hotărîţi ai poruncilor, aşa încît prin sincera şi nemeşteşugita lor 
mărturisire ei slujeau pe Domnul păzind credinţa neclătinată şi simplă, 
credinţa în Tatăl, Fiul şi Duhul Sfînt. 

1. Nu ştim unde era scaunul episcopal al acestui Sofronie; se pare, probabil, 
undeva mai departe de Capadochia. Totuşi pare un apropiat al Sf. Vasile, căci îi face 
confidenţe despre răcirea sufletească dintre slujitorii Bisericii. 

2. M atei 24, 12. 

EPISTOLA 173 
Către Teodora «Canonica» 1 
Scrisă prin annl 374 

Pe mine mă porneşte încet la scris faptul că nu-s convins că epis¬ 
tolele mele sînt înmînate de fiecare dată iubirii Tale, ci că, din cauza 
lipsei de cinste a celor care le preiau, există multe alte persoane care 
le citesc înainte, mai ales astăzi cînd stările de lucruri sînt atît de tul¬ 
burate în întreaga lume. Din pricina aceasta mă aştept la fel şi fel de 
învinuiri şi plîngeri necruţătoare împotriva scrisorilor mele atunci cînd 
ajung să mă conving că totuşi unele din epistole sînt predate 2 . în reali¬ 
tate, ori scriu ori tac, eu n-am decît o singură sarcină : să păstrez în 
inimă amintirea Ta. Să-ţi ajute Dumnezeu să-ţi urmezi drumul vieţuirii 
Tale duhovniceşti aşa cum ţi l-ai ales. De fapt, lupta pe care trebuie s-o 
duci nu-i deloc neînsemnată dacă-ţi dai bine seama de făgăduinţa fă¬ 
cută şi de ceea ce decurge din ea. Oricine poate alege o cale de vieţuire 
potrivit Evangheliei, dar ca să urmăreşti împlinirea legii pînă în cele 
mai mici amănunte şi să nu treci peste nimic din ce-i scris acolo, iată 
ceva ce n-a fost împlinit decît de un număr foarte mic din cei de care 
am luat cunoştinţă. Pentru aşa ceva îţi trebuie o limbă formată şi un 
ochi îndrumat după dorinţa Evangheliei, să munceşti cu mîinile tale 
spre a fi bine plăcut lui Dumnezeu, să-ţi mişti picioarele şi să te slu¬ 
jeşti de fiecare dintre mădulare aşa cum a rînduit de la început Crea¬ 
torul ,• mai trebuie modestie în îmbrăcăminte, grijă în felul cum vor¬ 
beşti cu oamenii, simplitate în .hrană, lipsă a tot ce-i de prisos în avere. 

Cînd stai să le înşiri, toate acestea par lucruri mărunte ; în schimb 
pentru realizarea lor m-am convins şi eu că într-adevăr ţi se cere să 
duci o luptă deosebită. Şi mai trebuie să adaugi desăvîrşirea în sme¬ 
renie, care ne apără de aducerile aminte de mîndria strămoşilor, care 
ne opreşte (dacă natura ne-a dat ceva deosebit, fie pentru trup, fie 
pentru suflet), să ne lăudăm şi să ne folosim de un pretext în felul 
cum ne judecă cei din afara mînăstirii, spre a nu ne înfumura şi a ne 
umfla de laude deşarte. 

Toate acestea stau în strînsă legătură cu viaţa evanghelică. 

Tot aşa stăm şi cu statornicia în cumpătare, cu sîrguinţa la rugă¬ 
ciune, cu dragostea sinceră faţă de fraţi, cu deschiderea sufletească faţă 

1. Teodora era una din colaboratoarele Bisericii mai ales pe tărîm pedagogic. 
Canonicele nu erau călugăriţe, locuiau în grup, erau controlate de slujitorii Bise¬ 
ricii. Sf. Vasile le dă sfaturi cum să activeze. 

2. Iarăşi problema serviciului poştal de care se plînge Sf. Vasile în multe din 
epistolele sale. Serviciul era aproape inexistent. Se foloseau mai mult curierii ocazionali. 

de cei oropsiţi, cu smerenia cugetului, cu frlngerea inimii, cu curăţia 
credinţei şi cu păstrarea voioşiei pînă şi în clipele de suferinţă. Şi, pe 
deasupra, niciodată să nu ne părăsească gîndul la înfricoşata şi neoco- 
lita judecată, spre care ne grăbim cu totii, cu toate că foarte puţini 
îşi aduc aminte de ea şi prea puţin le pasă de felul în care şi pe ce 
poartă vor ieşi! 


EPISTOLA 174 * 

' Către o văduvă 

Scrisă cam prin 374 

Cu toate că marea mea plăcere era să Vă scriu mereu, prea sti¬ 
mată Doamnă, totuşi de fiecare dată m-am oprit pentru că nu voiam să 
provoc discuţii din pricina oamenilor porniţi cu duşmănie faţă de mine 
şi care - împing ura, după cum se spune, pînă acolo încît se dedau la 
anchete indiscrete, chiar numai dacă cineva primeşte vreo scrisoare 
de Ia mine 1 . Intrucît ai procedat bine scriind D-ta cea dintîi şi 
întrucît mi-ai scris tocmai ce trebuia, înştiinţîndu-mă despre anumite 
probleme sufleteşti,' am ajuns la rîndul meu să-ţi răspund, împlinind 
astfel două lucruri deodată : pe de-o parte, ca să-mă plătesc datoria, 
iar pe de alta, ca să răspund la ceea ce mi-ai scris Domnia Ta. 

Fericit e sufletul care zi şi noapte n-are în gîndurile sale altă grijă 
decît de a şti cum, atunci în marea zi, cînd toate făpturile vor sta în 
faţa Judecătorului ca să dea socoteală de faptele lor, va putea să răs¬ 
pundă fără frică de viaţa lui. Şi într-adevăr, cel care-şi pune înaintea 
ochilor acea zi şi acel ceas şi care cugetă mereu la apărarea pe care o 
va face înaintea nemitarnicului Judeţ, acela ori nu va mai greşi deloc, 
ori va săvîrşi doar păcate uşoare, pentru că dacă i se întîmplă să gre¬ 
şească, acest lucru se întîmplă fără ca să existe la mijloc frica de Dum¬ 
nezeu. La cei în care e trează aşteptarea ameninţărilor judecăţii teama 
care sălăşluieşte în ei nu le va da prilej să cadă în fapte sau ‘gînduri 
nedorite. 

Prin urmare adu-ţi mereu aminte de Dumnezeu, să ai în inimă teama 
de El si cuprinde pe toţi în comuniunea rugăciunilor. într-adevăr de 
mare ajutor sînt cei care pot îmblînzi pe Dumnezeu prin rugăciunile 

1. Intr-adevăr, pornirea spre calomniere este unul din păcatele cele mai ade¬ 
seori pomenite de Sf. Vasile, iar leacul împotriva ei — frica de judecata lui Dum¬ 
nezeu — e tot atît de des subliniat. 

lor ! Fă şi Dumneata lucrul acesta fără încetare. Căci şi în vremea cît 
trăim în trup rugăciunea ne este de mare folos, iar cînd plecăm de aici 
ea ne serveşte drept provizie pentru veacul ce va veni* Dar dacă această 
grijă e un lucru bun, în schimb descurajarea, lăsarea în voia sortii şi 
pierderea nădejdii de mîntuire sînt cele care strică cel mai mult su¬ 
fletului. Să ai, aşadar, nădejde în bunătatea lui Dumnezeu şi aşteaptă 
ajutorul Lui, cunoscînd că dacă ne vom întoarce bine şi sincer spre EI 
nu numai că nu ne va, respinge de tot, ci poate tocmai cînd vom pro¬ 
nunţa cuvintele rugăciunii ne va spune : «Iat,ă-Mă». 


EPISTOLA 175 
Către corniţele Magninianos 
Scrisă cam prin anul 374 

Mi-ai scris nu de mult, Excelenţă, poruncindu-mi deschis, între al¬ 
tele, să scriu şi despre credinţă. Admir rîvna pe care o arăţi în această 
privinţă şi rog pe Dumnezeu să rămîi nedezminţit legat de bine, iar prin 
deprinderea în ştiinţă şi în fapte bune să ajungi la desăvîrşire. Întrucît, 
însă, nu vreau să las scrierea despre credinţă şi nici să alcătuiesc alte 
mărturisiri de credinţă, nu vreau să-ţi trimit ceea ce-mi ceri. De altfel 
cred că Vă vor fi împuiat urechile cu anumite instrucţiuni cei din jurul 
Dumneavoastră, oa unii care nu fac nimic altceva decît să mă calom¬ 
nieze, ca şi cum s-ar recomanda că n-au altă calitate decît să mă în- 
vinuiască pe nedrept de nelegiuirile cele mai ruşinoase. 

Pe aceştia trecutul îi vădeşte limpede cine sînt, iar o experienţă 
mai dezvoltată îi va trăda şi mai mult. Eu rog, însă, pe cei ce cred în 
Hristos să nu pună întrebări prea curioase dincolo de vechea credinţă *, 
ci să declare doar că ne botezăm în credinţa în care credem şi ne în¬ 
chinăm aşa cum am fost botezaţi. Să ne ajungă dar că primim aceleaşi 
noţiuni-, pe care le-am primit din Sfînta Scriptură şi să ne ferim de orice 
înnoiri în acest sector. Dar nu în inventarea noţiunilor se cuprinde mîn- 
tuirea noastră, ci în mărturisirea curată despre Dumnezeu, în Care 
credem. 


1. Din conţinutul acestei epistole se deduce faptul că pînă şi mirenii se pasio¬ 
nau de problemele dogmatice, lucru ştiut, altfel, de toti. Frumos e faptul că Sf. Vasile 
u ştiut să-i atragă şi să-i lămurească. E uşor de înţeles că între problemele la care 
se face aluzie, la loc de frunte e mai ales deofiinţimea Fiului şi a Duhului Sfînt cu 
Tatăl. 

Către Amfilohlu, episcop de Iconlum 
Scrisă prin august 374 


307 


De-ar da Dumnezeu cel Sfînt ca atunci cînd epistola mea va ajunge 
în mîinile Tale să Te găsească în deplină tărie trupească, ferit de orice 
greutăţi şi săvîrşind toate după cum ţi-e dorinţa, dar nu să rămînă ne¬ 
împlinită nici făgăduinţa făcută mie de a fi de faţă, în oraşul nostru, 
pentru ca sa sporim şi mai mult măreţia praznicului de hram, care se 
ţine în fiecare an în Biserica noastră în cinstea martirilor 1 . Să fii sigur, 
prea cinstitul şi prea iubitul meu, că, chiar dacă poporul nostru primeşte 
atunci mulţi vizitatori, prezenţa nici unuia n-o doreşte atît de viu cît 
doreşte prezenţa Ta ,• atît e de puternic stimulentul de dragoste pe care 
l-ai lăsat în scurta petrecere în care ai mai fost la noi. De aceea, pentru 
ca să aducem cît mai multă slavă lui Dumnezeu, iar popoarele să se 
bucure şi martirii să-şi primească şi pe această cale cinstea cuvenită, 
iar eu bătrînul 2 să mă bucur tot aşa de mult de cinstea pe care se cade 
s-o arătăm unuia din fiii cei mai vrednici ai ţinuturilor noastre, fă-ne 
neapărat bucuria de a te vedea aici şi încă cu o zi înainte de ţinerea 
sinodului, ca să mai stăm de vorbă pe îndelete şi să ne mai mîngîiem 
unul pe altul prin împărtăşirea bucuriilor noastre duhovniceşti. Te rog- 
să soseşti mâi devreme cu trei zile, ca prin prezenţa Ta să faci mai stră¬ 
lucită şi aniversarea anuală a azilului pentru săraci 3 ; Mă rog cu bucurie* 
Domnului ca să te păzească sănătos şi voios atît pentru mine, cît şi 
pentru Biserica lui Dumnezeu. 


EPISTOLA 177 
Către magistrul Sofronios 1 
Scrisă fn anul 374 

Nu-i uşor să înşir pe toţi cei care, prin mijlocirea mea, au primit 
ajutoare de la Excelenţa Ta, căci sînt foarte numeroşi cei care recu- 

1. E vorba de pomenirea Sfîntului mucenic Eupsihie (7 sept.), mort sub Iulian, 
Apostatul. Cu ocazia hramului se discutau şi probleme bisericeşti. Despre Eupsihie 
ne mai vorbesc şi alte epistole, de exemplu nr. 100. 

2. Cînd scria această epistolă Sfîntul Vasile n-avea încă 45 de ani, de aceea 
cuvîntul «îmbătrînit» s-ar potrivi poate mai mult din pricina bolii lui care-i va fi 
stors vlaga. 

3. înainte de hram se comemora şi «Vasiliada». 

1. Ca de atîtea ori altădată, Sf. Vasile cere şi acum protecţia acestui prefect ah 
Capitalei, de data aceasta spre a face dreptate preotului Eusebiu, căzut pradă ca¬ 
lomniei. 

nosc binefacerile primite din mina Ta cea puternică, pe care Domnul 
ne-a dat-o ca aliată în aceste împrejurări critice. Dar cel mai drept 
■dintre toţi şi pe care ţi-1 prezentăm acum prin scrisoarea noastră, prea 
veneratul nostru frate Eusebiu, a căzut pradă unei absurde calomnii, pe 
care numai dreptatea Ta poate s-o împrăştie. 

De aceea Te rog să fii aşa de bun faţă de acest om şi să-l ocroteşti 
ca şi cum ai ocroti adevărul, făcîndu-i dreptate şi asigurîndu-i condiţii 
omeneşti, întrucît dispune şi de un apărător important: că are drepta¬ 
tea de partea lui, pe care o va dovedi limpede şi fără a putea fi con¬ 
trazis, afară poate dacă timpul actual nu-i va sta împotrivă. 

EPISTOLA 178 
Către Aburgios 1 
Scrisă în anul 374 

Ştiu că am prezentat de multe ori pe numeroşi oameni vredniciei 
Tale şi că am făcut servicii importante celor asupriţi în împrejurări din 
cele mai grele, dar după cîte ştiu nu ţi-am trimis pînă acum un om 
care să-mi fie mai drag sau care să lupte pentru cele mai înalte scopuri 
decît pe prea doritul nostru fiu Eusebiu, care-ţi înmînează f această scri¬ 
soare de la mine. 

In ce încurcătură a ajuns va istorisi el însuşi, dacă i se va da pri¬ 
lejul. Dar ceea ce se potriveşte să spun eu e următorul lucru : să nu 
fie nedreptăţit acest om, şi pentru că s-au ivit mulţi oameni care au 
fost surprinşi cu fapte din cele mai greu de explicat, să nu fie şi el 
însuşi atins de vreo bănuială care îi apasă pe cei mai mulţi, ci să pri¬ 
mească o judecată dreaptă şi să se cerceteze toată viaţa lui. Atunci 
toată calomnia se va da în vileag şi omul nostru, avînd cel mai bun 
dintre ocrotitori, va fi vestitorul principal al binefacerilor pe care le va 
primi de la blîndeţea Ta. 

1. Impresionantă e solicitudinea marelui ierarh pentru cei necăjiţi. Aburgios paie 
n fi fost din familie de goţi, dar foarte binevoitor (la intervenţii). Pare a fi rudă cu 
sflntul. Cazul lui Eusebiu pare a fi acelaşi ca şi în epistola 177. 

EPISTOLA 179 
Către Arinteos 1 
Scrisă in anul 374 

Că iubeşti libertatea şi omenia ne-o dovedesc îndeajuns nobleţea 
firii şi faptul că ai un suflet deschis spre toţi. De aceea îmi iau îndrăz¬ 
neala să mijlocesc pentru un bărbat vestit în ce priveşte lungul şir al 
strămoşilor, vrednic de o mai mare cinste şi respect pentru blîndeţea 
caracterului pe care-1 are sădit în el, aşa încît Te rugăm să-l sprijini la 
procesul pe care-1 are, care din punct de vedere al adevărului nu pre¬ 
zintă greutăţi, în schimb din pricina unei grave calomnii e destul de 
primejdios. Ar ajuta mult la salvarea omului faptul că ai spune un cu- 
vînt buh pentru el, dovedindu-ne şi de data aceasta nouă, prietenilor 
tăi, stima şi bunăvoinţa cu care ne-ai obişnuit. 


EPISTOLA 180 

Magistrului Sofronie, pentru Eumathios 2 
Scrisă în anul 374 

M-a durut sufletul cînd am aflat despre acest bărbat vrednic de 
stimă, care se află într-o situaţie nenorocită. Intr-adevăr, om fiind şi 
eu, cum să nu iau parte la durerea unui om liber, copleşit de greutăţi 
nemeritate ? Şi tot întrebîndu-mă cum^ i-aş putea veni în ajutor, am în¬ 
ţeles că singurul mijloc de a-1 scăpa de grijile care-1 apasă ar fi să-l 
prezint Excelenţei Tale. De acum încolo e grija Domniei Tale de a alerga 
pentru el cu rîvna (sîntem martori şi noi) pe care ai arătat-o în folosul 
multora. 

Cunoşti problema lui din memoriul pe care l-a înaintat împăraţilor. 
Te rugăm să-l iei sub ocrotire şi să-l mîngîi pe om cu tot ce poţi. In felul 
acesta ajuţi pe un creştin, pe un bărbat ales şi pe un om care şi-a cîş- 
tigat respect printr-o cultură deosebită. Dacă voi mai -spune şi aceea 
că prin facerea de bine arătată acestui om îmi faci şi mie o bucurie, 
deşi aici interesul meu este de puţină importanţă şi atunci Excelenţa 
Ta, ca unul care acceptă să dea însemnătate şi dorinţelor noastre, nu 
va fi făcut desigur puţin lucru. 

1. Ca şi Traian, Arinteos era ofiţer superior care n-a aprobat politica de asuprire 
a ortodocşilor dusă de Valens. Moare în anul 378. Sf. Vasile ii exprimă compasiunea 
pentru moartea soţiei lui (ep. 269). Persoana pentru care i se cere intervenţia parc 
a fi Eumathios (ep. 180). 

2. A se vedea epistola anterioară. Eumathios pare a fi fost profesor de retorică, 
ajuns acum la necaz. 


24 — Sfîntul Vasile cel Mare 

EPISTOLA 181 

Către Otreios, Episcopul Melitlnel 1 

Scrisă în anul 374 


Ştiu că despărţirea de noi a prea iubitului episcop Eusebiu te-a im¬ 
presionat mult, atît pe Frăţia Ta cit şi pe mine. Întrucît amîndoi avem 
nevoie de mîngîiere, să ne încurajăm, aşadar, unul pe altul. Tu să-mi 
scrii ce mai este nou prin Samosata, iar eu să-ţi aduc la cunoştinţă 
cîte voi auzi întîmplător de prin Tracia. Pentru că în întristarea pre¬ 
zentă mare uşurare e să afli că poporul s-a răzvrătit la exilarea lui , 
iar pentru bunătatea Ta să fii informat în ce stare se află părintele 
nostru al amîndurora 3 . 

Ştirile de care am amintit nu le vom putea cuprinde acum în epis¬ 
tolă ; le va da cel care le cunoaşte şi care ne va putea informa mai 
amănunţit despre starea în care l-a lăsat şi cum suportă toate. Să te 
rogi, aşadar, şi pentru el şi pentru mine, pentru ca Dumnezeu să dea 
cît mai curînd scăpare din astfel de nenorociri. 


EPISTOLA 182 
Către preotul Paulin 
Scrisă în. anul 374 


Pe cît de mult ne întristăm cînd ne aducem aminte de pustiirea Bi¬ 
sericilor 1 , pe atît de mult te fericim că te-ai angajat îndată într-o luptă 
atît de lungă, pe care să-ţi ajute Dumnezeu s-o duci cu răbdare, ca să 
primeşti buna răsplată a unei credincioase slujiri şi a unei viteze lupte 
duse pentru numele lui Hristos. 


1 Otreios episcop de Melitina (Armenia Mică), era o vrednică figură ortodoxă 
a vremii. El a jucat rol major la Sinodul II ecumenic, după cum informează Sf. Gn- 
qorie de Nyssa, Epistolele 10 şi 18 (ed. Pasquali, Leiden, 1959, p. 39—40; j 8—60). 
Faptul că Otreios a rămas impresionat de plecarea în exil a Iui Eusebiu e o ao- 
vadă că se cunoşteau mai de demult. A se vedea şi epistolele 166, 167 şi 163. 

2. Preţioasă mărturie de rezistenţă ortodoxă fată de presiunea arieniloi cai < 
vor fi ocupat şi aici scaunul cu un candidat al lor. 

3. Încă o dovadă că Sf. Vasile socotea pe Sf. Eusebiu ca duhovnic al său. 

1 Aluzie la Eusebiu, episcopul Samosatei, trimis în surghiun în Tracia. Preotul 
|>,iulin pare a fi unul din cei care s-au angajat să însoţească în exil pc episcopul 
lor, de aceea Sf. Vasile îl felicită şi-l încurajează. 

EPISTOLA 183 

Către cetăţenii din Samosata 1 
Scrisă tn anul 374 

Cînd văd că cercetările şi prigoanele s-au întins deja în toată lu¬ 
mea şi că cele mai mari oraşe din Siria trec prin grele încercări şi în 
schimb nu-i nicăieri un senat care să se arate atît de încercat şi de 
distins spre fapte bune, aşa ca al vostru, care 'prin rîvna lui s-a în¬ 
vrednicit de o faimă atît de mare, mai că-mi vine să mă bucur de cele 
întîmplate. Pentru că dacă nu s-ar fi întîmplat acest fapt dureros n-ar 
fi apărut faima voastră. De aceea se pare că pentru cei ce caută vir¬ 
tutea, ceea ce-i cuptorul de aur, aceea e şi prigoana pentru nădejdea în 
Dumnezeu. 

Deci înainte, minunaţilor, aveţi grijă ca la oboselile de pînă acum 
să mai adăugaţi altele tot atît de mari şi să arătaţi că puneţi pe o te¬ 
melie mai întărită o clădire şi mai măreaţă şi să vă strîngeţi iar în jurul 
păstorului vostru cînd va da Dumnezeu să se reîntoarcă la scaunul său, 
fiecare din voi povestindu-ne cîte-o faptă deosebită, pe care a săvîr- 
şit-o pentru Biserica lui Dumnezeu, avînd de primit fiecare din voi după 
faptele sale, în ziua mare a Domnului, răsplată de la atotmilostivul Dum¬ 
nezeu. 

Dacă vă mai aduceţi aminte de mine şi vreţi să-mi scrieţi de cile 
ori e cu putinţă, pe de-o parte veţi face o faptă dreaptă, pentru că mă. 
răsplătiţi cu ceva de-al vostru, iar pe de altă parte, îmi veţi face o mare 
bucurie, pentru că prin epistole îmi veţi trimite şi semne despre prea- 
dulcele vostru glas. 


EPISTOLA 184 

Către Eustaţiu, episcop de Himeria 2 

\ 

Scrisă în anul 374 


Ştiu că-i lucru trist şi apăsător să rămînă cineva orfan, pentru că 
în primul rînd n-are cine să-ţi mai poarte de grijă. De aici am înţeles 
că dacă Prea Sfinţia Ta nu scrii, însemnează că te-ai supărat din cauza 
evenimentelor, totodată fiind ocupat cu probleme mult mai grele : să 


1. Robust cuvînt de încurajare adresat credincioşilor 
trimis în exil. Mîngîindu-i, Sfîntul Vasile le aminteşte că în 
nou părintele. 


care-şi deplîng părintele 
curînd îşi vor primi din 


. , . 2 - ° frum ° as 2 scrisoare de îmbărbătare frăţească trimisă unui coleg de apos¬ 
tolat, pe care Sf. Vasile îl roaga să-i scrie mai des, căci orice deschidere sufletească 
uşurează suierxnţele. 

«iorgi mai mult pentru Turma lui Hristos din pricina vrăjmaşilor care 
se ridică din toate părţile împotriva ei. Dar întrucît conversaţia cu cei 
de o credinţă cu noi constituie totdeauna o mîngîiere în vreme de necaz, 
gîndeşte-te şi scrie-mi de fiecare dată cînd e cu putinţă, ca în felul 
acesta să te calmezi pe Tine însuţi, ca şi cum ai sta de vorba cu mim', 
iar în acelaşi timp să mă mîngîi şi pe mine cu propriile tale cuvinte. 
Acelaşi lucru mă voi strădui şi eu să-l fac de fiecare dată cînd ocupa¬ 
ţiile îmi îngăduie. Roagă-te şi tu însuţi şi îndeamnă şi pe fraţi şă-şi 
dea silinţa să îmblînzească pe Domnul, ca să ne arate cîndva o min- 
tuire din întristarea care ne învăluie. 


EPISTOLA 185. 

Către Teodot, episcop de Bereea 1 
Scrisă în annl 374 (?) 

Ştiu că, chiar ,dacă nu-mi scrii, în inima Ta totuşi nu s-a şters amin¬ 
tirea mea. Şi deduc acest lucru nu din faptul că aş fi într-adevar vrednic 
de a mă ţine minte, ci din aceea că sufletul Tău dă dovadă de dragoste 
prisositoare. în orice caz, te rog să te foloseşti, pe cît e cu putinţa, de 
prilejurile care ţi se oferă, ca să-mi mai trimiţi cîte-o epistola, pentru 
ca şi eu să mă mai încurajez din tot ce aud despre tine şi să am şi eu 
prilej să-ţi fac cunoscute gîndurile mele. Pentru că acesta-i rostul con¬ 
vorbirilor dintre oamenii care stau la o atît de mare distanţă, ca măcar 
prin scrisori, să stea în legătură. Să nu ne înstrăinăm unul de altul atit 

cît ne îngăduie împrejurările. ... „ , 

Să ne hărăzească Domnul şi ocazia de a ne întîlni faţa către faţa, 
pentru ca în felul acesta să crească şi dragostea dintre noi, iar mulţu¬ 
mirea ce o datorăm Stăpînului nostru să sporească şi mai tare. 


EPISTOLA 186 

Către guvernatorul Antipatros 
* Scrisă în annl 374 

Cît de frumoasă e filosofia ! Intre altele ea lasă pe cei care-o cultivă 
să se vindece cu puţină cheltuială, aşa îneît unul şi acelaşi lucru slu¬ 
jeşte şi ca hrănă, şi ajută şi sănătăţii. Căci după ce Ţi-ai pierdut pofta 
de mîncare, după cum am auzit de la cineva, ţi-o poţi recîştiga prin 

1. Atît'el cît şi credincioşii lui rămîn fideli liniei ortodoxe. Teodot semnează şi 
epistola 92 adresată «Italienilor şi Galilor». 







SCRISORI 


373 


• 

varză acră. înainte cu greu o‘ suportam, atlt clin pricina proverbului, cit 
şi pentru că-mi aducea aminte de surata mea, sărăcia» acum însă îmi 
pare că se schimbă atît părerile, cît şi rîsul proverbului, văzînd că 
această legumă e o bună hrănitoare pentru tineret, dar care în acelaşi 
timp i-a redat şi căpeteniei noastre puterea de altădată. De acum îna¬ 
inte voi Socoti că nimic nu poate sta alături de ea, nu numai lotusul 
lui Homer x , dar nici vestita ambrozie oricît de minunată ar putea fi 
ea, incit să poată sătura ca ea atît de bine pe Olimpieni. 


EPISTOLA 187 
Antipatros către Vasile 1 2 
Scrisă In anul 374 

«Dacă îmbuci de două ori din varză mori» —- aşa spunea o zicală. 
Dar eu, care m-am servit din ea de mai multe ori, cerîndu-mi astfel 
moartea de mai multe ori, totuşi nu voi muri decît o singură dată. Dar 
tot la fel se întîmpla şi dacă n-aş fi gustat din ea decît o singură dată. Or, 
dacă aşa stau lucrurile, să nu te temi dacă vei mînca din aceste bucate 
gustoase, atît de nedrept hulite de zicala aceea. 


EPISTOLA 188 

Către Amfilohiu, despre canoane 
Scrisă în anul 374 

I „ 

Scriptura ne spune că «cel ce nu ştie, de va întreba de înţelepciune, 
înţelepciune i se va socoti» 3 . Dar mi se pare că întrebarea unui înţelept 
e în stare să facă înţelept chiar şi pe un nebun. Acest lucru mi se în- 
tîmplă şi mie ori de cîte ori primesc scrisori de la un om harnic ca 
Tine. Intr-adevăr mă fac mai ştiutor şi mai înţelept decît aş fi eu însumi 
prin simplul fapt că mai pun întrebări, pentru că învăţ multe lucruri pe 
care nu le ştiam, iar grija de a fi cît mai exact mă face să-mi devin 
dascăl mie însumi. Desigur că şi în cazul de faţă, întrucît pînă acum 

1. Homer, Odiseea, 4, 603. 

2. Nostimă întîmplare a fost cea prin care, ca un filosof şi doctor, Sf. Vasile vin¬ 
decă cu varză acră lipsa poftei de mîncare a guvernatorului Capadochiei Antipatros, 
care l-a surprins tocmai la masă, unde ierarhul l-a îmbiat să guste. Urmarea : după 
cîtva timp, guvernatorul cere din nou să i se servească din această hrană atît de hu¬ 
lită, dar care întrece mîncarea zeilor. De subliniat umorul Sfîntului. 

3. Pilde 17, 28 (ed. 1914). 

niciodată nu dădusem atenţie la obiectul întrebărilor Tale, am fost ne¬ 
voit să le examinez mai cu grijă şi să-mi aduc aminte ceea ce auzisem 
de la cei mai în vîrstă şi să aflu astfel, prin propria mea nesocotinţă, în 
ce măsură se apropie ele de cele ce mi s-au spus. 

II 

In privinţa «catarilor» 2 (sau a celor curaţi, n. tr.), despre care s-a 
vorbit mai înainte şi de care îţi aduci bine aminte, se cuvine a se pro¬ 
ceda potrivit obiceiului din fiecare loc, deoarece cei care au luat atunci 
o hotărîre nu s-au putut pune toţi de acord cînd a fost vorba de Botez. 
Botezul pepuzienilor 3 mi se pare că n-are nici o valabilitate şi m-am mi¬ 
rat cum de l-a trecut cu vederea Dionisie 4 (cel Mare, n. tr.) care era un 
mare cunoscător al canoanelor. Intr-adevăr, Botezul, pe care cei vechi 
hotărîseră să-l primim, e cel care nu se abate deloc- de la credinţă, 
fapt pentru care pe unele le-au numit eresuri, pe altele schisme, iar pe 
altele adunări ilegale. Intre «erezii» au numit grupările celor care s-au 
lepădat şi s-au înstrăinat cu totul de credinţă ; «schisme» erau formaţiile 
celor care s-au îndepărtat pentru anumite motive de ordin administrativ, 
bisericesc sau din pricina unor probleme care s-ar fi putut rezolva dacă 
ar fi existat o înţelegere reciprocă, iar «adunări ilegale» sînt partidele 
formate de preoţi sau de episcopi nesupuşi, precum şi de mireni nedisci¬ 
plinaţi. De pildă, dacă un cleric oarecare a fost judecat pentru o abatere 
şi înlăturat din slujbă pentru că nu se mai supunea canoanelor, ci cerea 
pentru el întîietatea şi funcţia respectivă, iar împreună cu el au plecat 
şi alţii, părăsind Biserica cea universală : aici avem o adunare ilegală. 
Schisma, în schimb, este o neînţelegere cu cei din Biserică pe tema po¬ 
căinţei. Intre eretici amintim pe manihei, pe v'alentinieni, pe marcioniţi, 
precum şi pepuzienii înşişi: la aceştia neînţelegerea se leagă direct de 
credinţa în Dumnezeu. 

Părinţii cei vechi au hotărît sa respingă cu totul Botezul ereticilor, 
în schimb să-l recunoască pe al schismaticilor, aceştia fiind oameni care 
se mai află încă în Biserică, pe cînd cei din adunările ilegale, dacă se 
îndreptează printr-o pocăinţă apreciabilă şi printr-o întoarcere reala, 
trebuie primiţi iarăşi în Biserică, aşa cum se întîmplă adeseori să fie 

2. De la cuvîntul gretesc y.a9-ctp&c ■= cel curat. Sub această poreclă au apărut in 
mai multe rînduri în Biserică grupări de creştini mai rigorişti şi mai scrupuloşi, care 
au creat dezbinări sau schisme de multe ori pentru motive personale. Aşa erau în sec. 
III novaţienii (după numele preotului Novatian, din Roma) care nu socotea «curaţi» 
pe cei care în timpul persecuţiilor făcuseră unele concesii prigonitorilor păgîni şi 
care doreau să fie reprimiţi în Biserică. Tot la fel gîndeau şi montaniştii. 

3. Pepuza era orăşelul de naştere (în Frigia) a lui Montan, care a creat şi el o 
sectă foarte răspîndită după anii 200. 

4. Dionisie col Mare, episcop al Alexandriei în sec. III (248—264). 

primiţi în treapta lor ierarhică şi clericii care au plecat împreună cu 
alţi nesupuşi, dacă au făcut pocăinţă. 

Pepuzienii sînt evident eretici, pentru că au hulit împotriva Duhului 
Sfînt, atribuind în chip nelegiuit şi neruşinat lui Montan şi Priscilei nu¬ 
mirea de Paraclet 5 . Ei sînt aşadar vrednici de osîndă pentru că hulesc 
pe Duhul Sfînt, comparîndu-L cu oaipenii, astfel fiind vrednici, de osîndă 
veşnică, pentru că «hula împotriva Duhului Sfînt nu se iartă» 6 . Ce rost ar 
avea să admitem valid Botezul celor care botează în numele Tatălui, 
al Fiului, precum şi al lui Montan şi al Priscilei ? Pur şi simplu n-au fost 
botezaţi cei care au fost botezaţi în astfel de nume, despre care Tradiţia 
nu ne-a învăţat. De aceea chiar dacă acest lucru a scăpat din vedere 
marelui Dionisie, noi trebuie să ne silim să nu le urmăm greşeala, căci 
absurditatea unei astfel de practici este vădită de la sine, însă şi lămu¬ 
rită pentru toţi cei care ştiu să judece cît de puţin. 

«Catarii» fac parte şi ei dintre cei dezbinaţi, dar cei din vechime în 
frunte cu Ciprian 7 şi Firmilian al nostru 8 au hotărît să-i pună pe toţi 
în aceeaşi categorie : catari, encratiţi, hidroparastaţi, pentru că dezbina¬ 
rea tuturor acestora s-a început printr-o schismji, iar cei care s-au 
despărţit de Biserică n-au mai avut harul Duhului 'Sfînt peste ei, pentru 
că prin întreruperea succesiunii a încetat continuitatea comuniunii. De 
fapt, cei dintîi care s-au depărtat primiseră de la Părinţi hirotonia ş^, 
datorită punerii mîinilor acestor Părinţi, ei aveau darul duhovnicesc, dar 
cei care s-au rupt, devenind laici, n-au mai avut putere nici să boteze, 
nici să hirotonească şi nici să dea altora harul Duhului Sfînt, de la care 
s-au exclus ei înşişi ; de aceea Părinţii au hotărît ca aceia care sînt bote¬ 
zaţi de ei, pentru că erau botezaţi de nişte laici, venind la Biserică, să fie 
curăţaţi din nou cu adevăratul Botez al Bisericii. Intrucîf cîţiva din cei din 
Asia, ca să se conformeze hotărîrilor luate de cei mai mulţi au fost cu to¬ 
tul de părere să fie recunoscut Botezul acestora, zicem şi noi să fie 
primit 9 . 

5. Acest neofit exaltat şi-a ales ca «proorocite» două aventuriere (Maximila şi 
Priscila), cu ajutorul cărora- îşi răspîndeşte rătăcirile lui. Despre montanism a se 
vedea Istoria bisericească, ed. II, voi. I, p. 139—140. 

6. Lipsă nota şi din text. * 

7. Episcop al Cartaginei (f 258). 

8. Episcop de Cezareea Capadochiei (sec. III). 

9. Se vede că Sf. Vasile rămîne la rezolvarea mai indulgentă a situaţiei: reco¬ 
mandă în general reprimirea schismaticilor (desigur aplicîndu-le obligaţii de penitenţă), 
dar respinge botezul ereticilor. 

Nu trebuie uitat că cele trei mari «epistole» canonice (188, 199 şi 217) au fost re¬ 
ceptate de legislaţia Bisericii Ortodoxe fiind normative în viaţa creştină. Ralli-Potli, 
Sintagma slintelor şi dumnezeieştilor canoane, voi. I, Atena, 1854, pag. 88—294. In ro¬ 
mâneşte notăm ca pe cea mai apropiată cronologic,'N. Milaş, Canoanele Bisericii Or¬ 
todoxe, voi. II, partea II : Canoanele sfinţilor părinţi, trad. N. Popovici—U Kovincici 
Arad, 1936, p. 39—149. 

Trebuie insă să fim atenţi în special la fapta urîtă a «encratiţilor» 
(sau rigoriştilor, n.tr.), pentru că spre a face cu neputinţă primirea lor 
în Biserică ei au încercat să prevină primirea prin introducerea unui 
botez de tip special, stricînd astfel însăşi tradiţia lui proprie. Deci socot 
că, întrucît nu s-a primit despre ei nici o lămurire, ar trebui să respin¬ 
gem botezul lor, şi chiar dacă va fi primit cineva de la ei Botezul, cînd 
vin la Biserică totuşi să-i rebotezăm. Dar dacă aceasta ar fi o piedică 
pentru bunul mers al Bisericii Capadochiei, ar trebui să ne întoarcem 
iarăşi la tradiţie şi să urmăm pe Părinţii care au orînduit cele de cuviinţă 
pentru noi. Căci mă tem ca nu cumva vrînd să le facem concesiuni la 
primirea Botezului, să fie cumva o piedică pentru cei care se mîntuiesc, 
din pricina asprimii propunerii noastre. Iar dacă encratiţii 10 păstrează 
încă Botezul nostru, aceasta să nu ne înspăimînte, căci nu sîntem obligaţi 
să le dăm har, ci ne silim să urmăm exact prevederea canoanelor. în 
orice caz, să se hotărască ca acelora care vin de la botezul lor să li 
se împărtăşească ungere în faţa credincioşilor şi aşa să se apropie de 
taine. Pe de altă parte, eu ştiu că pe fraţii Izois şi Satorninos, care erau 
de aceeaşi condiţie, i-am primit în scaunul episcopal; din această pri¬ 
cină pe cei care au’fost împreunaţi din nou cu tagma lor nu mai putem 
să-i despărţim de Biserică, pentru că primind pe episcopii lor s-a stator¬ 
nicit un fel de canon 11 care îndreptăţeşte comuniunea cu ei. 

III 

Femeia care-şi omoară în chip voluntar fătul se face vinovată de 
pedeapsa uciderii. în credinţa creştină nu se precizează dacă fătul era 
format sau încă nu era. Dar dreptatea n-o cere numai ceea ce era vorba 
să se nască, ci şi pe cel care a uneltit împotriya lui însuşi, pentru că, 
aşa cum se întîmplă adeseori, femeile mor în astfel de încercări. Aici 
se mai adaugă şi uciderea fătului, care e o a doua ucidere, cel puţin 
intenţionată de cele care nutresc astfel de fapte silnice. Totuşi pocăinţa 
acestor femei nu trebuie prelungită pînă la moarte, ci ele pot fi primite 
(din nou în comuniune, n.tr.) după un răstimp de 10 ani. Vindecarea lor 
să nu se hotărască după timp, ci după felul în care ele se pocăiesc 12 . 

IV 

Diaconul care a desfrînat după ce a fost hirotonit va fi îndepărtat 
din diaconie, dar, odată coborît în rîndul mirenilor, nu va fi scos din 

10. Numiţi aşa între altele şi fiindcă foloseau la împărtăşanie apă în loc de vin 
(iTfy.patrîC — cumpătat). 

11. (44, 47 apost.; 8. sin. I ec.; sin. II ec.; 95 trulan; 7 Laod.; 47 Vasile c. M.), citat 
după Milaş, Canoanele II, 2, p. 41. 

12. (65 apost. ; 91 trulan; 21 Ancira ; 8, 33, 52) Milaş, op. cit., p. 50. 

comuniune, căci într-adevăr există un canon vechi, potrivit căruia cei 
căzuţi din treapta lor nu trebuie supuşi decît la acest soi de pedeapsă,, 
întrucît cred ca cei vechi au urmat legea care zice : «nu va izbîndi de 
două ori întru acelaşi necaz» 13 . Şi mai este şi alt temei, şi anume : cei 
care sînt în tagma mirenilor după ce au fost scoşi din rîndul credincio¬ 
şilor, pot fi primiţi din nou în locul de unde au fost alungaţi, iar diaco¬ 
nului îi ajunge o dată osînda caterisirii ; deci întrucît nu i se mai dă 
diaconia, în această osîndă să consiste pedeapsa. Aceste reguli sînt 
scoase după dreptul scris. Dar în toate cazurile de acest fel vindecarea 
adevărată constă în îndepărtarea de păcate. De aceea cel care pentru 
plăcerea cărnii a lepădat harul îşi va dovedi deplin vindecarea numai 
prin îndepărtarea de plăceri, prin frîngerea trupului şi prin înfrînare cu 
toată supunerea. Aşadar, trebuie să ţinem atît ceea ce reiese din dreptul 
scris, cît şi ceea ce prevede tradiţia, iar în cazurile unde nu se admite 
asprimea dreptului, acolo trebuie să urmăm regula tradiţională 13 


V 

In legătură cu cei care se căsătoresc a treia oară, sau de mai multe- 
ori, cei vechi au hotarît acelaşi canon care se potriveşte comparativ la 
cei cu a doua căsătorie : un an (oprire de la împărtăşanie, n.tr.) pentru 
a doua căsătorie, cu toate că alţii spun doi ani. Cît priveşte pe cei cu a 
treia căsătorie, cei vechi îi opresc de la împărtăşanie trei ani şi chiar 
patru ani. De fapt, ei nu-i mai spun «căsătorie» acestei împreunări, ci 
poligamie sau mai curînd un desfrîu continuu. De aceea a zis şi Mîn- 
tuitorul către femeia samarineancă, care schimbase cinci bărbaţi: «pe 
care-1 ai acum nu-ţi este bărbat» 14 , pentru că cei care au trecut peste 
limita căsătoriei a doua nu mai sînt vrednici în ochii lor să se numească 
«bărbat» ori «soţie». Pentru cei care se căsătoresc a treia oară am primit 
obiceiul de afurisire pe cinci ani, nu din vreun canon, ci din urmarea 
celor primite mai înainte. Pe ei nu trebuie să-i oprim cu'totul de la Bi¬ 
serica, ci să-i învrednicim de «ascultare» de doi ori trei ani şi după 
aceea sa li se dea voie să «stea împreună», dar de împărtăşirea binelui 
sa fie încă opriţi, abia cînd vor arăta un rod oarecare de pocăinţă, abia 
atunci să se aşeze în locul împărtăşaniei l5 . 


13. Naum 1, 9 (ed. 1914). 

14. Can. 25 ap. 15; 16 sin. IV ec. 4, 21, 44; Trulan; 19 Ancâra, 27 Cartag.; 
18, 32, 44, 51, 60, 69, 70 Vasile c. M., Milaş, op. cit., p. 52. 


15. Sf. Vasile cunoaşte patru trepte de catehumenat prin care propunea să fie ca- 
nonisifi cei care puteau reveni prin Botez ori prin Euharistie In comuniunea Bisericii: 
1) plângătorii sau ţînguitorii (7ipoaxAa!o-vTe<:) care trebuiau să petreacă afară, la uşa 
Bisericii, unde-şi plîngeau păcatele şi rugau pe cei care intrau în Biserică să se roage 
pentru ei ; 2) ascultătorii (â«.poup.£voi) care aveau voie să asculte Liturghia pînă la 
citirea Apostolului şi a Evangheliei; 3) îngenunchetorii (^ovu'x.Aîvovxsc) sau cei care se 


s 

VI 

Pe ereticii care se pocăiesc înainte de a pleca din viaţă trebuie să-i 
primim, dar nu fără chibzuinţă, ci cercetîndu-i dacă arată căinţă adevă¬ 
rată şi dacă au roade care dovedesc rîvnă pentru mîntuire 1G . 

VII 

Desfrînările călugărilor nu trebuie socotite căsătorii, ci unirile lor 
trebuie oprite pe orice cale, căci acest lucru e şi spre întărirea Bisericii, 
dar şi spre a nu se da prilej ereticilor să bîrfească împotriva noastră, pe 
cîtă vreme prin îngăduinţa noastră faţă de acest păcat i-am împinge 
spre el 17 . 

VIII 

Cei care se depravează contra naturii sau cu animale sînt vrednici 
de aceeaşi pedeapsă ca şi ucigaşii, fermecătorii, adulterii şi închinătorii 
la idoli, de aceea Tu aplică şi la aceştia dispoziţia ce o ai împotriva celor¬ 
lalţi. Iar pe cei care fac penitenţă vreme de 30 de ani, pentru necură¬ 
ţenia pe care au săvîrşit-o în neştiinţă, nu trebuie să mai stăm la îndo¬ 
ială a-i primi, pentru că îi face vrednici de iertare atît neştiinţa, cît şi 
mărturisirea lor deschisă, ca să nu mai vorbim de prelungirea pedepsei 
lor, căci au fost «daţi satanei» aproape o viaţă de om, ca să înveţe să nu 
se mai facă de ruşine. De aceea să dai îndrumări să fie primiţi fără în- 
tîrziere mai ales dacă au şi lacrimi care înduplecă milostivirea Ta şi dacă 
arată o viaţă demnă de milă 18 . 

IX 

Cel care în mînie a folosit securea împotriva soţiei sale este un uci¬ 
gaş. Dar bine ai făcut că m-ai făcut atent şi mi-ai cerut într-un chip 
vrednic de înţelepciunea Ta să mă întind mai pe larg asupra acestei pro¬ 
bleme, pentru că există multe deosebiri între faptele săvîrşite cu voie şi 
intre cele fără de voie. E cu totul fără voinţă şi departe chiar de intenţia 
făptuitorului să arunci cu o piatră împotriva unui cîine sau să dai într-un 
pom şi fără să vrei să loveşti un om, căci intenţia a fost să se apere de 
•cîine ori să-şi doboare o poamă, iar nu să lovească pe omul care trecea 
întîmplător pe acolo. O faptă de felul acesteia este involuntară. Tot 

prostern (î monixTovtes) care aveau voie să facă mătănii împreună cu cei credincioşi; 
4 ) cei care stau în picioare ( auMetniaNTec ) şi care puteau petrece în biserică pe toată 
durata Sf. Liturghii, dar nu puteau participa la Sf. Taine. Abia după aceea erau primiţi 
din nou între creştini. 

16. CI. can. (12, 14 sin. I ec., 7 sin. II ec., 78, 96, trul.; 12 Neocez.; 45 Cartag.). 

17. Cf. can. (25, 26 ap.; 14, 15, 16 sin. IV ec. 4, 6, 44 trul i 19 Ane.; 3, 18, 20, 32, 
44, 60, 70 Vasile c. M.). 

18. I Cor. 5, 5. Amfilohiu fusese instalat în anul 333, aşa că sfatul Sf. Vasile ii 
) prinde bine (cf. can. 61, 87, Trul.; 16, 17, 20, 22, 21, Ane.; 58, 62, 63, 65 Vas. c. M.). 

fără voie este şi fapta celui care, voind să pedepsească pe cineva, II 
loveşte cu un bici ori cu o vergea uşoară, dar omul s-a întîmplat. să 
moară ; aici trebuie ţinut seamă de intenţia celui care a vrut să cu¬ 
minţească pe cel care a greşit, iar nu să-l omoare. Tot involuntară este 
şi fapta celui care într-o încăierare se apără împotriva cuiva cu lemn 
ori chiar numai cu mina, îndreptîndu-şi lovitura tocmai spre locurile 
mortale, arătîndu-i că i-ar putea face rău, dar nu precis ca să-l omoare. 
De fapt, acţiunea aceasta se apropie de cea săvîrşită cu voinţă, căci 
cel care a folosit astfel de unealtă spre apărare ori cel care a lovit fără 
cruţare, e clar că, lăsîndu-se stăpînit de patimă, nu a cruţat pe om. Tot 
astfel şi cel care foloseşte un ciomag mai greu ori o piatră mai mare 
decît e de obicei puterea omenească e numărat printre ucigaşii invo¬ 
luntari pentru că a vrut una şi a realizat alta. De fapt, împins de mînie 
el a lovit atît de puternic incit a omorît pe cel lovit, cu toate că silinţa 
lui a fost doar să-l rănească, iar nu să-l omoare pur şi simplu. Dar cine 
întrebuinţează sabie sau orice altă unealtă de- acest fel nu mai are ier¬ 
tare, mai ales cel care a aruncat în om cu securea. Căci e limpede că 
n-a dat cu mina în aşa fel incit gravitatea rănii să fie pe mărimea pu¬ 
terii lui, ci a aruncat unealta în aşa fel incit greutatea fierului, agerimea 
şi avîntul puternic al aruncăturii făceau ca lovitura să fie neapărat mor¬ 
tală. Şi iarăşi cu totul voluntară şi fără ca să mai existe aici nici o 
îndoială e fapta săvîrşită de tîlhari sau de năvălirile războinice, căci 
cei dinţii omoară căutînd bani, ca să-şi ascundă învinuirea furtului, pe 
cînd cei care se duc să ucidă în război îşi propun deschis nu să sperie 
ori să pedepsească, ci tocmai să omoare pe vrăjmaşii lor. Tot aşa şi 
dacă cineva şi-ar pregăti o doctorie cu scop ascuns, dar în realitate 
această doctorie provoacă moartea, o astfel de faptă este voluntară. 
Aşa< fac adeseori femeile care căutînd să atragă pe unii în dragoste 
prin descîntece şi vrăjitorii, le dau nişte doctorii care produc întune¬ 
carea minţii lor. Deci, daca aceste femei aduc moartea, sînt puse în rîndul 
ucigaşilor voluntari din pricina practicii lor magice interzise, cu toate 
că ele vor una şi fac alta. De aceea şi femeile care prepară droguri 
pentru provocarea avortului sînt ucigaşe întocmai ca şi cele care pri¬ 
mesc otrăvurile care ucid fătul din pîntecele mamei. Cu aceasta cred 
că am spus destule despre aceste lucruri 19 . 

X 

Hotărîrea Domnului că nu-i îngăduit nimănui să se despartă, afară 
doar d'e caz de desfrînare 20 , se potriveşte deopotrivă atît bărbaţilor, cit 


19. Can, (65 ap. ; 21—23 Ane. ; 2, 8, 11, 43, 54, 56, 57 Vas. c. Mare, 5 Grig. Nyss.) 

20. Matei 19, 9. 

şi femeilor, dacă urmărim desfăşurarea logică a ideii. Dar obiceiul pre¬ 
zintă şi aici deosebiri, mai ales cînd e vorba de femei ,■ Apostolul, de 
pildă, ne spune că cel ce se lipeşte de o desfrînată este un singur trup cu 
ea 21 . Iar Ieremia zice aşa : «Dacă o femeie se duce la alt bărbat, ea nu 
se va mai întoarce la bărbatul ei, ci pîngărită fiind, rămîne pîngărită» 22 . 
Şi «cel ce ţine pe cea preacurvă e nebun şi necredincios» 23 . Pe de altă 
parte, obiceiul rînduieşte că şi bărbaţii adulteri şi cei care (trăiesc în 
desfrîu sînt datori să rămînă în căsnicie, de aceea nu ştiu dacă poate 
fi numită adulteră femeia care trăieşte cu un bărbat care a fost părăsit 
(de soţia lui n. tr.), deoarece aici vina cade asupra Celei care şi-a pără¬ 
sit bărbatul, contează deci în primul rînd pricina care a dus la desfiin¬ 
ţarea căsătoriei 24 . Chiar dacă este bătută ori pentru că nu poate răbda 
bătăile, femeia trebuie să rabde mai vîrtos decît să se despartă de soţ. 
Nu -trebuie să se ţină seamă nici de pierderea averilor, pe care ar in- 
voca-o femeia. Dar nici cazul că soţul trăieşte în desfrîu n-a fost pre¬ 
văzut de obiceiul bisericesc şi nici n-a fost rînduit femeii să se despartă 
de un soţ infidel, ci să rămînă cu el din cauză că nu se ştie ce va urma. 
Căci «ce ştii tu, femeie, dacă îţi vei mîntui bărbatul ?» 25 . De aceea fe¬ 
meia care şi-a lăsat soţul şi s-a dus la altul este o adulteră, pe cînd cel 
părăsit este de iertat şi nici cea care vieţuieşte laolaltă cu unul ca 
acesta nu se osîndeşte. în schimb, dacă bărbatul este cel care, după 
ce şi-a părăsit 'soţia, s-a dus la alta, este el însuşi adulter, pentru că o 
face şi pe dînsa adulteră, dar şi cea care vieţuieşte cu el e adulteră, 

pentru că a atras la ea un bărbat străin 26 . 

\ 

XI 

Cei ce se jură că nu primesc hirotonia nu trebuie ca, dat fiind ju- 
rămîntul depus de ei, să mai fie siliţi să-şi calce jurămîntul. Căci cu 
toate că se pare că ar exista vreun canon care ar fi îngăduitor pentru 
astfel de oameni, eu ştiu din experienţă că cei care-şi calcă jurămîntul 
nu merg pe calea cea bună, Trebuie dar să cercetăm şi felul jurămîntu- 
lui, cuvintele, dispoziţia sufletească în care s-au jurat, adaosurile amă¬ 
nunţite care au fost făcute în textul jurămîntului, iar dacă nu există ni¬ 
căieri vreo împrejurare atenuantă, unii ca aceştia trebuie lăsaţi neapă¬ 
rat deoparte. In ce priveşte cazul lui Sever sau mai exact al preotului 

21. I Cor. 6, 16. 

22. Ier. 3, 1 (ed. 1914). 

23. Pilde, 18, 23 (ed. 1914). 

24. Se vede că ideile evanghelice nu pătrunseseră încă deplin din moment ce 
situaţia femeii era judecată mai aspru decît cea a bărbatului. 

25. I Cor. 7, 16. 

20. Can. (48 ap. ; 87, 94 trul. ; 20 Ane.; 102 Cartag.; 18, 21, 35, 77 Vas. c. M.). 

hirotpnit de el, se pare că el cuprinde clteva astfel de dezvinovăţiri, dacă 
eşti cumva şi tu de aceeaşi părere. Satul supus episcopiei Mistiei, peste 
care a fost rînduit acel om, porunceşte să fie dat lui Vasode şi atunci 
nici el nu-şi va călca jurămîntul, căci nu se va depărta de localitatea sa ,• 
pe de altă parte, Longinos, avînd pe Chiriac cu el, nu va lăsa părăsită 
Biserica şi nici sufletul nu şi-l va osîndi prin lenevire. Nici noi nu ne 
vom arăta că am săvîrşi ceva potrivnic canoanelor părtinind pe Chiriac, 
care după ce s-a jurat să rămînă la Mindane, a acceptat strămutarea. De 
fapt, întoarcerea lui va însemna salvarea jurămîntului, iar ceea ce a 
făcut în urma ordinului nu i se va socoti lui călcare de jurămînt, pentru 
că n-a fost adaos la jurămînt că nu s-ar depărta nici o clipă din Mindane, 
cu lipsa lui de memorie 26 a , zicînd că Cel ce cunoaşte şi cele ascunse nu 
va privi nepăsător nimicirea Bisericii din pricina unui om ca el, care 
de la început a lucrat necanonic, s-a legat cu alţii prin jurămînt împo¬ 
triva Evangheliei şi învaţă să se calce jurămîntul prin aceea că s-a stră¬ 
mutat, iar acum minte făţărind lipsa lui de memorie. Dar întrucît nu noi 
sîntem cei care judecă inimile, ci judecăm după cele ce le auzim, să lă¬ 
săm în grija Domnului pedepsirea, iar noi să-l primim fără să mai cer¬ 
cetăm şi să-i iertăm uitarea socotind-o o slăbiciune omenească 27 . 

XII 

Cel care a săvîrşit uciderea fără voie acela şi-a plătit îndestul osînda 
în cei 11 ani ^de excluderte de la Sf. împărtăşanie, n.tr.). Intr-adevăr, e 
limpede că pentru cei răniţi prin lovire să aplicăm Legea lui Moise ,- pe 
cel căzut în urma rănilor primite, dar care poate umbla sprijinit de baston 
nu*l vom socoti omorît; dacă însă nu s-a mai sculat după lovituri, cel 
care l-a lovit, chiar dacă n-a vrut să-l omoare, e socotit ucigaş 28 , deşi 
involuntar după intenţia lui. 


XIII 

Pe preoţii căsătoriţi a doua oară 29 canonul i-a oprit cu totul de a 
mai sluji 30 . 

XIV 

Părinţii noştri n-au pus între ucigaşi pe cei care au săvîrşit ucideri 
în timpul războiului 31 ; după părerea mea ei ar fi vrut să ierte pe cei 


26. a. Situaţie proprie regiunii Antiohiei. 

27. Comentarul lui Zonara asupra acestui caz îl redă Milaş, Canoanele, II Ap. 

67. Tot el indică şi canoanele similare ; 25 Ap.; 95 trul. i 17, 18. 

28. Can. (65 Ap. ; 23 Ane.; 9 sin. I—II; 2, 8, 13, 54, 57 Vasile c. M.). 

29. După ce le-a murit prima soţie. 

30. Can. 17 Ap.; 3 Trul.; 7 Neocez. 

31. «Omorul nu-i îngăduit, dar e şi legal şi vrednic de laudă a ucide pe inamic 
în război», spunea Sf. Atanasie, can. I, Milaş, op. cit., p. 28. 

J 

care au luptat pentru apărarea moralităţii şi a dreptei credinţe, dar poate 
că-i bine să-i sfătuim că întrucît mîinile lor nu sînt curate, să se abţină 
de la împărtăşanie vreme de 3 ani 32 . 

XV 

Cel care ia camătă, dacă va primi să întrebuinţeze cîştigul său ne¬ 
drept în folosul săracilor şi dacă se va lăsa de acum înainte de boala iu¬ 
birii de bani, poate fi primit la preoţie. 

XVI 

Mă mir că tu cauţi şi în Scriptură precizări gramaticale şi socoteşti 
că e necesar ca limba traducerii să exprime înţelesul ei canonic, iăr nu 
să redea însemnarea proprie a cuvîntului evreiesc. întrucît nu se cade 
ca lenea să ne lase nerezolvată întrebarea pusă de o minte atît de ageră,, 
spunem că păsările cerului şi peştii mării 33 au avut încă de la creaţia 
lumii aceeaşi origine pentru că şi unele şi celelalte au ieşit din apă, fapt 
pentru care ambele au aceleaşi însuşiri: unele înoâtă prin apă, altele 
zboară prin văzduh şi din această cauză sînt pomenite la un loc. Dacă ne 
gîndim la peşti, această formă de limbaj nu şi-a putut găsi corespondenţă 
literală potrivită, dar dacă avem în vedere pe toate vieţuitoarele care 
trăiesc în apă, ea a fost totuşi foarte potrivit tradusă, pentru că şi pă¬ 
sările cerului sînt supuse omului ca şi peştii mării şi nu numai ele, ci 
toate vietăţile «care străbat cărările mărilor» 34 . Căci nu faptul că trăieşte 
în mare face pe un animal viu să fie peşte, de pildă chiţii, balenele,, 
peştele-ciocan, delfinii, focile, la care trebuie să adăugăm caii de mare 
şi cîinii de mare (= rechinii) şi peştele-fierăstrău şi peştele cu spadă şi 
peştele-bou şi dacă vrei urzica de mare, petoncla şi tot felul de scoici, 
din care nici unul nu-i peşte, dar care străbat «cărările mărilor». 

XVII 

Neeman n-a fost mare înaintea Domnului, ci «era om cu trecere îna¬ 
intea stăpînului său» 35 , adică era unul din cei care aveau putere pe lîngă 
regele Siriei. Deci cercetează cu amănunţime Sfînta Scriptură şi atunci 
dezlegarea problemei va veni de la sine 36 . 

32. C an. 22—23 Ane.; 8, 43, 45 Vas. ; 5 Gr. Nyss. 

33. Fac. 1, 20—21. 

34. Ultima frază pare o interpolare întrucît nu urmează şirul logic al ideii. 

35. IV Uegi 5, 1. 

36. Să nu se uite că Sf. Vasile răspunde aici la întrebări puse de Amfilohiu. 

EPISTOLA 189 
Către marele medic Eustathe 
Scrisă pe la sfîrşitul anului 374 ori la începutul lui 375 

I 

• I 

Toţi cei care vă îndeletniciţi cu medicina ştiţi că chemarea Voastră 
însemnează grija faţă de om. Şi mi se pare că cel care pune ştiinţa 
aceasta înaintea tuturor celorlalte îndeletniciri, cărora îşi poate închina 
omul rîvna, şi-a găsit judecata cuvenită şi nu s-a depărtat de ceea ce 
trebuie crezut ; în schimb e tot atît de adevărat că de lucrul cel mai 
preţios dintre toate, care este viaţa, îţi vine să fugi ca de ceva dureros- 
atunci cînd nu poţi reda cuiva sănătatea. 

Or, iscusinţa Voastră are drept scop să-ţi redea sănătatea. în mod 
special, pentru Tine această ştiinţă se dovedeşte plină de rezerve, căci 
tu lărgeşti şi mai mult graniţele filosofiei, nelimitînd doar la trupuri 
binefacerile acestei măiestrii, ci te preocupă şi gîndul să vindeci şi bolile 
sufletului. Şi cînd zic aceasta nu mă iau după zvonurile celor mulţi, ci 
pentru că am învăţat din propria mea experienţă. Şi anume, în multe alte 
împrejurări, dar mai cu deosebire acum de curînd, am ajuns într-o stare 
foarte grea din pricina negrăitei răutăţi a vrăjmaşilor noştri : parcă ar fi 
fost un curent rău, aşa s-a năpustit ea peste viaţa mea, dar tu l-ai în¬ 
depărtat cu dibăcie, scoţînd această nesuferită rană de la inima mea şi 
revărsînd în locul ei apa mîngîietoarelor Tale cuvinte 1 . Cît despre mine r 
pe măsură ce mă gîndeam la uneltirile neîntrerupte şi variate ale vrăj¬ 
maşilor îndreptate împotriva mea, am socotit că ar trebui să tac şi să 
primesc în linişte ceea ce unelteau, fără să mă împotrivesc acelor oa¬ 
meni înarmaţi cu minciuna, această armă nelegiuită, care adeseori se fo¬ 
loseşte şi de adevăr ca să-şi înfigă mai adine colţii. Dar Tu m-ai îndem¬ 
nat, pe bună dreptate, să nu trădez adevărul, ci să combat calomnia, 
temîndu-mă că nu multă vreme am mai putea răbda, dacă minciuna ar 
tot progresa în paguba adevărului. 

II 

Aceşti oameni care au prins ură pe mine mi se părea că fac cu 
mine ceea ce se spune într-o fabulă a lui Esop, unde lupul a ajuns să învi- 

1. S-ar părea că primele fraze ale acestei lungi epistole sînt lipsite de sens. 
In schimb, ca şi cum ai arunca o găleată cu apă rece peste cineva ca să-l trezeşti 
şi să-l readuci la curaj şi la trezire, aşa află Sf. Vasile mîngîiere în lupta pentru 
apărarea credinţei, care a ajuns să fie desfigurată de oameni răi şi rătăciţi. După cum 
se va vedea e vorba de controversele trinitare ale vremii. Unii atribuie această epistolă 
Sfîntului Grigorie de Nyssa (Bardenhewer, op. cit., III, 154). 

nuiască pe miel, pretextînd că îi este ruşine, aşa-zicînd, să-l mănînce fără 
vreun motiv temeinic, deşi acesta niciodată nu i-a putut face nici un 
rău, dar cu toate că mielul a înlăturat orice învinuire calomnioasă, lupul 
nu-şi pierdu deloc pofta, aşa că dacă a pierdut din punctul de vedere 
al dreptului, în schimb s-a arătat biruitor prin dinţii săi. Tot aşa se în-' 
tîmplă şi cu cei care-şi dau silinţa să aţîţe ură împotriva mea şi socotesc 
că acest lucru ar li o cauză-'nobilă, dar pentru că se ruşinează să mă 
urască fără motiv, scornesc împotriva mea tot felul de motive şi de 
acuzaţii. De fapt ei nu duc pînă la capăt nici una din afirmaţiile lor, ci 
acum spun una, mai tîrziu spun alta, şi pînă la urmă cine ştie ce încă 
altă pricină o socotesc a fi izvorul urii pe care ini-o poartă. Răutatea 
lor nu se mărgineşte la un fapt precis, iar cînd îi iei la cercetări mai 
serioase, întrebîndu-i despre una dintre învinuiri, îndată trec la alta şi 
chiar dacă toate acuzaţiile le sînt respinse, ei tot nu se lasă de ură ! Ne 
învinuiesc că ne închinăm la trei dumnezei, fac să răsune de minciunile 
lor urechile multora, şi nu încetează să scornească orice altă calomnie, 
numai să poată cîştiga oarecum încrederea. 

Or adevărul e de partea noastră : arătăm în public tuturor, şi în¬ 
deosebi celor cu care ne întîlnim, că am dat anatemei pe oricine vor¬ 
beşte de trei dumnezei şi că nici măcar nu-i socotim creştini pe astfel 
•de oameni 2 . Cînd aud de aşa ceva, îndată ridică pe Sabeliu împotriva 
noastră, iar în legătură cu această învăţătură se vorbeşte tot mai des 
despre o boală a cărei cauză e tocmai acest om. împotriva acestei în- 
xunuiri noi recurgem la arma obişnuită, arătîndu-le că împotriva unei 
•astfel de erezii simţim acelaşi dezgust ca şi pentru iudaism. 

III 

Ce adică? Credeţi oare că după atîtea confruntări se descurajează 
:şi se liniştesc cumva ? Deloc ! Ne învinuiesc că am introduce alte 
înnoiri în ale credinţei, şi dacă uneltesc în felul acesta împotriva noas¬ 
tră e pentru că noi recunoaştem existenţa a trei ipostasuri şi totuşi 
vorbim de o singură bunătate, o singură putere, o singură dumnezeire 3 . 
într-un fel, observaţia lor nu-i departe de adevăr, spunem şi noi, dar 
atunci cînd ne aduc această învinuire ei fac obiecţiunea că felul nos¬ 
tru de a vorbi nu Se, potriveşte cu cel obişnuit în Scriptură, care îl con- 

2. Se vede că hotărîrea luată în anul 362 la Sinodul din Alexandria ptă ouaţi 
~*ai xpcTc uTtoa-râaEic (— o singură fiinţă, dar trei persoane) era încă departe de a fi 
acceptată de toţi. Cf. A. Grillmeier, Le Christ dans Ia tradition chretienne de l'âge 
apostolique ă Chalcedoine, Paris, 1973, p. 242 ş.u. 

3. Deci Sfîntul Vasile dovedeşte că a receptat hotărîrea de la Alexandria : o 
-singură fiinţă divină, în trei persoane. A se vedea, de altfel, şi epistola 52. Sabelios 
■admitea numai o singură persoană în divinitate. 

ţr _ _ «1 

trazice. Şi noi ce răspundem la această observaţie ? Că nu socotim că 
ar fi drept să facem din obiceiul în vigoare la ei legea şi canonul drep¬ 
tei credinţe. Căci dacă obiceiul este o dovadă de credinţă dreaptă, în 
schimb şi noi ne putem împotrivi cumva obiceiului aflat în vigoare. Iar 
dacă aceşti oameni îl resping, aceasta nu însemnează că şi noi am fi 
siliţi să facem ca ei, întrucît pentru noi arbitru e Scriptura cea insu¬ 
flată de Duhul Sfînt, de aceea cei la care dogmele sînt de acord cu 
cuvintele Scripturii vor cîştiga de partea lor votul adevărului. Şi atunci 
în ce constă vina noastră ? In învinuirea care ni s-a adus ni s-au re¬ 
proşat două lucruri: cel dintîi ar fi că despărţim ipostasurile ; al doi¬ 
lea, să nu mai punem la plural nici una din numirile pe care le atribuim 
lui Dumnezeu ci, după cum s-a mai spus, să vorbim la singular, să 
spunem că e vorba de o singură bunătate, o singură putere, o singură 
Dumnezeire şi tot aşa şi cu oricare dintre desăvîrşirile de acest fel. Cît 
priveşte separarea ipostasurilor, ei n-ar putea să spună că sînt străini 
de cei care afirmă o diversitate de substanţă în natura divină. Intr- 
adevăr, nu-i logic ca aceia care vorbesc de trei substanţe să vorbească şi 
de trei ipostaze. Prin urmare, învinuirea se concentrează numai pe 
faptul că pronunţăm la singular numirile care sînt atribuite fiinţei dum¬ 
nezeieşti unice. 

IV 

Pe de altă parte, putem aduce aici şi alt temei la îndemînă şi clar. 
Omul care osândeşte pe cei care vorbesc de o singură Dumnezeire va fi 
neapărat de aceeaşi părere cu cei care vorbesc de mai multe dum- 
nezeiri, ori chiar de nici una. Căci nu se poate închipui o altă atitu¬ 
dine în afară de cea exprimată. Or, învăţătura cea inspirată nu ne 
îngăduie să vorbim de mai multe dumnezeiri, căci de fiecare dată cînd 
aminteşte despre Dumnezeire o citează la singular «căci în El locuieşte 
trupeşte toată plinătatea Dumnezeirii» 4 . Iar în alt loc : «Celer nevăzute 
ale Lui se văd de la facerea lumii înţelegîndu-se din făpturi,* adică veş¬ 
nica Lui putere şi Dumnezeire» 5 . Dacă înmulţirea numărului dumne¬ 
zeilor e un obicei al celor atinşi de răul rătăcirii politeiste şi dacă ne¬ 
garea Dumnezeirii e o caracteristică a ateilor, care poate fi temeiul pe 
baza căruia sîntem învinuiţi că credem într-o singură dumnezeire ? 
Vrăjmaşii noştri ne descoperă şi mai deschis scopul argumentării lor : 
despre Tatăl ei admit că e Dumnezeu,- despre Fiul admit la fel că se 
cuvine ca şi El să fie cinstit cu nume de dumnezeire; cît despre Duhul 
Sfînt, deşi e numărat alături de Tatăl şi de Fiul, totuşi ei nu vor să-L 

4. Coi. 2 , 9. 

5. Rom. 1, 20. 

mai cuprindă sub numirea de dumnezeire, ci socotesc că puterea duni- 
nezcirii începe de la Tatăl şi se termină la Fiul, excluzînd de la mări¬ 
rea dumnezeiască natura Duhului 6 . Drept aceea, vorbind foarte pe 
scurt, sîntem datori să ne apărăm adevărul împotriva acestei învăţături. 

V 

Cum judecam noi lucrurile ? împărtăşind credinţa mîntuitoare ce¬ 
lor pe care i-a crescut, Domnul pune şi pe Duhul Sfînt în strînsă legă¬ 
tură cu Tatăl şi cu Fiul. Or, ceea ce o dată a fost unit, spunem că această 
unire rămîne sub toate formele, căci nu s-a unit îmtr-un punct ca să se 
despartă în altul. Puterea dătătoare de viaţă, prin care firea noastră se 
schimbă şi din viaţa pieritoare trece la nemurire, puterea Duhului, dacă 
o înţelegem alături de Tatăl şi de Fiul, rămîne nedespărţită de Ei în 
multe alte privinţe, de pildă cînd e vorba de noţiunea de bine, de cea 
de sfinţenie şi de veşnicie, de înţelepciune, de dreptate, de tărie, de 
putere şi desigur de pretutindenitate, deci în toate numirile folosite în 
înţelesul cel mai înalt 7 . Ne gândim deci — aşa e just să credem că 
Cel Care S-a unit cu Tatăl şi cu Duhul în atîtea înţelesuri, care sînt în 
acelaşi timp şi sublime şi vrednice de Dumnezeu, Acela nu poate fi 
întru nimic despărţit de El. Intr-adevăr, nu cunoaştem între numirile 
atribuite firii divine să existe vreo deosebire în înţelesul de mai bine 
sau mai puţin bine şi nici nu ne putem închipui c-ar fi corect să atri¬ 
buim Duhului însuşiri mai mărunte, pe care le-am socoti inferioare 
faţă de celelalte persoane. Toate noţiunile ca şi toate conceptele care 
se potrivesc lui Dumnezeu sînt între ele de o egală vrednicie, pentru 
că nu se deosebesc în nici o privinţă pentru specificarea obiectului 
lor. Noţiunea de bun nu ne duce gîndul la un anumit obiect, pe cînd 
cea de înţelept, de puternic şi de drept la alte obiecte, ci, oricare ar fi 
numirile care li se dau, ele nu descriu toate decît pe Unul singur. Dacă 
Acestuia Ii zicem «Dumnezeu», descriem aceeaşi fiinţă ca şi cea la care 
ne duce cu gîndul oricare dintre celelalte numiri. Dar dacă toate nu¬ 
mirile întrebuinţate pentru fiinţa divină au între ele aceeaşi valoare 
pentru a designa acelaşi obiect şi dacă ele ne duc gîndul spre aceeaşi 
fiinţă, cu toate că o descriu şi unele şi altele sub aspecte diferite, atunci 
pentru ce motiv să dăm Duhului alte numiri în comuniunea cu Tatăl 
şi cu Fiul şi să-L excludem numai de la dumnezeire ? într-adevăr, tre¬ 
buie ori să-I recunoaştem însuşiri comune în orice privinţă, ori să nu 
I le recunoaştem în nici o privinţă. Dacă-i îndreptăţit la unele, nu 

6. De fapt, erezia pneumatomahă pleca de la erezia ariană. 

7. Poate că nicăieri Sf. Vasile n-a susţinut atît de hotărît divinitatea Duhului ca 
In această epistolă. 

poate fi nedreptăţit la celelalte. Dacă-i prea mic, după cum susţin ei, 
ca să se poată împărtăşi împreună cu Tatăl şi cu Fiul de numirea de 
«Dumnezeire», atunci nu-i drept să fie părtaş la nici un alt nume po¬ 
trivit lui Dumnezeu. Dovada constă în aceea că ne servim de acesta din 
urmă ca să numim multe altele chiar inferioare. 

Mai mult, Sfînta Scriptură nu cruţă astfel de numiri echivoce chiar 
cînd ele ni s-ar părea neprobabile atunci cînd designăm idolii sub numi; 
dumnezeiesc. Astfel: «dumnezeii, care n-au făcut cerul şi pămîntul, vor 
pieri de pe pămînt şi de sub ceruri» 8 . «Toţi dumnezeii neamurilor sînt 
idoli» 9 . Cînd vrăjitoarea în vraja ei cheamă pentru Saul sufletele pe 
care le dorea, ea zice că a. văzut dumnezei urcînd din pămînt 10 . De re 
să nu vorbim la fel şi despre Valaam, care era un fel de prooroc şi de 
vrăjitor, care avea profeţiile în palmă, cum zice Scriptura u , şi care se 
asemuise diavolilor, prin curiozitatea proorocirilor lui, dar care a primit, 
zice Scriptura, sfaturile lui Dumnezeu ? Din Scriptură se pot aduna 
multe mărturii de felul acesta, dovedindu-se prin ele că acest nume 
nu-i deloc mai mare decît celelalte care I se aplică lui Dumnezeu, în- 
trucît, după cum s-a spus, îl aflăm întrebuinţat cu două înţelesuri, chiar 
Şi pentru unele neverosimile. Cît despre numirile de sfînt, de nestri- 
căcios, de drept, de bun, nicăieri n-au legătură cu ceea ce nu li se cu¬ 
vine, aşa cum am desprins din Sf. Scriptură. Aşadar, dacă nu se neagă 
că Duhul Sfînt are comune cu Fiul şi cu Tatăl, însuşiri pe care cre¬ 
dinţa le atribuie numai naturii divine, ce rost are să spui că El e exclus 
din această comunitate din pricina unei singure expresii pe care, după 
cum am văzut, pînă şi demonii şi idolii o au comună cu Tatăl şi cu 
Fiul din pricina că adeseori s-au folosit şi pentru ele numiri asemă¬ 
nătoare ? 

VI 

Dar, spun vrăjmaşii, această numire designează natura. Or, pentru 
Duhul nu există comunitate de natură cu Tatăl şi cu Fiul şi de aceea 
El nu are acest nume în părtăşie cu Ei. Dar să ne arate după ce fel de 
semne au recunoscut deosebirea de natură şi au descoperit, cu ajuto¬ 
rul evidenţelor, ceea ce-i propriu şi ceea ce-i străin de El, căci noi 
nu avem nici o nevoie de cuvinte sau de alte semne ca să precizăm 
ceea ce căutăm, însă întrucît această natură e prea înaltă pentru ca să 
poată fi înţeleasă de cei ce-o caută şi întrucît noi judecăm după anu- 

8. Ier. 10, 11. 

9. Ps. 95, 5. 

10. I Regi 28, 13 (ed. 1914). A se vedea Sf. Grigorie de Nyssa : Despre vrăjitoarea 
din Enclor. 

11. Num. 22, 1—41. 

r „P 








388 


SrtNTUL VABILt CKl. MABK 


mite semne privitoare la lucruri care scapă cunoaşterii noastre, va tre¬ 
bui neapărat să fim duşi de mină, prin aceste lucrări dumnezeieşti, la 
căutarea naturii divine. Dacă am vedea, deci, că lucrările săvîrşite de 
Tatăl, de Fiul şi de Duhul Sfînt diferă unele de altele, vom trage con¬ 
cluzia că naturile care le produc sînt şi ele diferite, după diferenţa 
lucrărilor. Or nu-i cu putinţă ca fiinţele care diferă în privinţa naturii 
să se acorde între ele din pricina caracterului specific al lucrărilor. Nici 
focul nu răceşte, nici gheaţa nu încălzeşte, ci, cu diferenţa naturilor, 
activităţile care pleacă din ele se deosebesc unele de altele. Dacă ac¬ 
ceptăm ca unică lucrarea Tatălui, a Fiului şi a Duhului Sfînt, fără nici 
o deosebire nici varietate faţă de oricine ar fi, va trebui să deducem 
din unitatea de acţiune o unitate de natură n . 

VII 

Tatăl, Fiul şi Sfîntul Duh împreună sfinţesc, împreună dau viaţă, 
luminează, mîngîie şi săvîrşesc în acelaşi fel toate lucrările asemănă¬ 
toare. Deci nimeni să nu atribuie în chip special acţiunii Duhului pute¬ 
rea de a sfinţi, după ce am auzit în Evanghelie pe Mîntuitorul spunînd 
Tatălui Său în legătură cu ucenicii Săi: «Părinte, sfinţeşte-i întru nu¬ 
mele Tău» 13 . Aşadar, pentru cei care-s vrednici trebuie să credem că 
tot ce se lucrează în ei e în comun lucrarea Tatălui, a Fiului şi a Duhului 
Sfînt: orice har, orice putere, orice înaintare morală, viaţa, mîngîie- 
rea, schimbarea care duce la nemurire, trecerea la libertate, precum şi 
toate celelalte bunuri care ajung pînă la noi. în schimb, pînă şi noi, 
planul dumnezeiesc care ne conduce, indiferent că se realizează el în 
făptura noastră tainică sau duhovnicească sau în făptură sensibilă (dacă 
trebuie, cu ajutorul a ceea ce cunoaştem, să facă unele presupuneri în 
legătură cu ceea ce ne este superior), nici el nu s-a realizat în afara 
acţiunii şi puterii Duhului Sfînt, întrucît fiecare om de la El primeşte 
ajutorul potrivit vredniciei lui personale şi potrivit trebuinţei lui. într- 
adevăr, chiar dacă orînduirea şi purtarea de grijă a acestei lumi întrec 
puterea noastră de înţelegere fiind mai presus decît puterea simţuri¬ 
lor noastre, s-ar putea afirma totuşi cu ajutorul a ceea ce ne este cu¬ 
noscut nouă, ca o consecinţă logică, cum că puterea Duhului e lucră¬ 
toare în ambele domenii şi că nu poate fi străină de guvernarea 
lucrurilor superioare. într-adevăr, cel ce susţine o astfel de bîrfeala 

12. Are dreptate Y. Courtonne (II, 138—139) cînd spune că Sfîntul Vasile poale 
fl socotit tot atît de adine cugetător ca şi cei doi Grigorie (de Nyssa şi de Naziaii/.). 
Mai pe larg despre această problemă în studiul Pr. prof. Şt. Alexe, Dumnezeirea Slin- 
lului Duh la Slintul Vasile cel Mare, în volumul «Sfîntul Vasile cel Mare. închinare 
la 1G00 ani de la săvîrşirea sa», Bucureşti, 1980, p. 131—156. 

13. loan 17, 17. 

comite o blasfemie goală şi nesimţită şi nu-şi sprijină absurditatea pe 
nici un temei. Dimpotrivă, cel care recunoaşte că şi lucrurile de dea¬ 
supra noastră sînt guvernate de puterea Duhului Sfînt, împreună cu 
Fiul şi cu Tatăl, face în această problemă o afirmaţie sprijinită pe o 
dovadă evidentă, care-i luată din însăşi viaţa noastră personală. Deci 
identitatea de acţiune în Tatăl, în Fiul şi în Duhul Sfînt arată limpede 
absoluta asemănare de natură. Iată de ce, chiar şi dacă numele divini¬ 
tăţii indică natura, totuşi comunitatea de substanţă permite acestei nu¬ 
miri să se aplice în sens propriu şi Duhului Sfînt. 

VIII 

Dar nu înţeleg de ce prin această numire, vrăjmaşii noştri vor să 
designeze natura divinităţii, aceşti oameni care aranjează toate lucru¬ 
rile, ca şi cum n-ar fi citit în Scriptură că natura nu-i rezultatul alegerii. 
Moise a fost ales rege al egiptenilor atunci cînd proorocia l-a numit, 
zicînd : «Iată, Eu fac din tine un dumnezeu pentru faraon» 14 . Această 
numire ne ajută deci şă credem că e vorba de o putere oarecare, fie de 
supraveghere, fie de lucrare. Dar natura divină, sub toate numirile cîte 
s-ar putea imagina, nu poate fi exprimată, în esenţa ei, aşa cum ar vrea-o 
învăţătura noastră. Cînd însă am atribuit lui Dumnezeu numirile de 
«binefăcător», de «judecător», de «bun», de «drept» şi toate celelalte 
de acelaşi fel, la deosebitele Lui lucrări ne-am gîndit; dar natura Celui 
Care lucrează prin ele noi n-o mai putem descoperi prin cunoaşterea in¬ 
tuitivă a faptelor Lui. Intr-adevăr, cînd se va da o definiţie a fiecăreia 
din aceste numiri şi a naturii însăşi care designează aceste numiri, se va 
da aceeaşi definiţie a acestora şi a aceleia. Or lucrările a căror definiţie 
e contrară, vor avea şi ele o natură diferită. Deci altceva e substanţa 
sau fiinţa, pentru care nu s-a aflat termenul în stare să o facă cunoscută, 
şi altceva e şi semnificaţia numirilor pe care le poartă şi care Li se dă pe 
temeiul unei activităţi ori a unei vrednicii oarecare. Că n-ar fi nici o 
diferenţă în acte, vom descoperi-o noi în comunitatea numirilor; cît 
despre diferenţa de natură, noi nu i-am aflat nici o dovadă evidentă pen¬ 
tru că, după cum s-a spus, identitatea actelor lasă să se vadă comuni¬ 
tatea de natură. Deci, dacă divinitatea e un nume care designează un 
act, după cum zicem şi noi că nu există decît un singur act pentru Tatăl, 
Fiul şi Duhul, tot aşa zicem că nu există decît o singură Dumnezeire ; şi 
dacă, aşa cum cred cei mai mulţi, numele Dumnezeirii indică natura, în- 1 
trucît nu găsim în natură nici o diferenţă, nu greşim dacă spunem lim¬ 
pede că Sfînta Treime nu formează decît o singură Dumnezeire. 

EPISTOLA 190 

Către Amfilohiu, episcop de Iconium 
Scrisă în anul 374 


I 


De problemele Bisericii din Isauria 1 ai purtat grijă într-un mod 
vrednic de sîrguinţa şi de rîvna Ta, lucru pentru care nu pot să nu te 
laud. Că ar fi mai folositor, în toate privinţele, dacă această grijă ar fi 
încredinţată mai multor episcopi este, cred, ceva de la sine înţeles chiar 
şi pentru oricare nou venit. Şi e sigur că acest lucru n-a scăpat nici în¬ 
ţelepciunii Tale, ci dimpotrivă bine ai semnalat această situaţie şi bine 
m-ai informat despre ea. Dar pentru că nu-i uşor să aflăm bărbaţi vred¬ 
nici, trebuie să fim atenţi ca nu cumva, în.timp ce ne străduim sa do- 
bîndim siguranţa pe care ne-o oferă un număr mai sporit de oameni, 
pentru a aproviziona Biserica lui Dumnezeu cu o cîrmuire mai grijulie 
cu ajutorul mai multor păstori, să ajungem, fără să ne dăm seama, sa 
desconsiderăm învăţătura dumnezeiască din pricina nepregatiru celor 
chemaţi la demnitatea arhierească şi astfel să obişnuim poporul sa pe¬ 
treacă în nepăsare 2 . Căci şi Tu ştii că tocmai cei puşi în fruntea mulţi¬ 
milor ajung de obicei să creeze astfel de obiceiuri. De aceea cred ca e 
mai bine dacă alegem cîte un bărbat încercat, de regulă din fruntaşii 
oraşului, dacă aşa ceva e uşor şi sigur, şi lui să-i încredinţam toata răs¬ 
punderea ca să pună în ordine toate amănuntele. Pentru o astfel de slu¬ 
jire ajunge dacă omul e robul lui Dumnezeu «lucrător cu faţa curata» , 
care să «nu caute folosul lui, ci al celor mulţi» 4 , pe care să-i poată duce 
la mîntuire. Iar acesta dacă va vedea că puterile lui sînt mai slabe'deci t 
chemarea care-1 aşteaptă «să caute lucrători la seceriş» . Aşadar dacă 
vom găsi un astfel de bărbat, mărturisesc că este mai bine să fie unul 
decît mulţi, şi pentru Biserică este mai de folos, iar pentru noi mai fără 
primejdie, dacă vrem să reglementăm în felul acesta tema păstorim 

sufletelor. „ „ ... 

Dacă acest lucru nu-i uşor, atunci să ne îngrijim sa punem mtn- 

stătători prin orăşelele şi tîrgurile care în vremurile vechi aveau scaune 
episcopale şi abia după aceea să ridicăm pe unul din ei la rang de epis- 


, Renume muntoasă în sudul Asiei Mici făcînd parte din Episcopia de Iconium. 


3. II Tim. 2, 15. 

4. I Cor. 10, 33. 

5. Matei 9, 37—38. 

cop In oraş * Aceasta pentru ca nu cumva cel ales să devină o piedică 
în calea aranjării planurilor următoare şi să dăm astfel naştere unui 
război intern din pricina poftei lui de a cîrmui peste mai mulţi, nerecu- 
noscînd hirotonia episcopilor eparhiali. Dacă acest lucru e greu şi nu 
l-ar îngădui vremea, să fie cu grijă înţelepţia Ta la următorul fapt: să 
procedezi la delimitarea exactă a graniţelor jurisdictionale a episcopului 
din ţinutul Isaurilor prin hirotonirea în jur a cîtorva episcopi sufragani. 
Ar cădea în grija noastră să prevedem pentru viitor ca episcopi pentru 
restul ţinuturilor oameni pe care i-am socoti potriviţi în urma unei atente 
examinări şi ispitiri. 

II 

. ( 

In legătură cu cele comunicate de Cucernicia Ta am întrebat şi pe 

Gheorghe 7 , care mi-a expus părerea lui. în această problemă trebuie să 
păstrăm tăcere, lăsînd pe seama Domnului să poarte El grijă de casa 
Lui. Căci îmi pun nădejdea în Dumnezeu, că El ne va da putere să ieşim 
ca şi altădată din greutăţi, rînduindu-ne o viaţă mai ferită de tulburări. 
Dacă această măsură nu te mulţumeşte, fă-mi plăcerea şi trimite-mi un 
scurt memoriu în care să precizezi cam ce fel de post să creăm, pentru 
ca să începem să cerem ajutor de la fiecare din prietenii aflaţi în serviciu 
ori în chip gratuit, ori pe un preţ modest, şi să ne rugăm la Domnul ca 
să îndrume lucrurile spre bucuria noastră. 

Am scris şi fratelui Valeriu în legătură cu cele ce mi-ai încredinţat. 
La Nyssa situaţia este aşa cum ai lăsat-o Cucernicia Ta şi cu ajutorul 
rugăciunilor Tale înaintează spre mai bine. Oricum, dintre cei care au 
fost smulşi de la noi, unii s-au retras alipindu-se de curteni, alţii au rămas 
aşteptînd schimbări acolo. Mare e puterea lui Dumnezeu încît să zădăr¬ 
nicească ori nădejdile unora ori să facă ineficace reîntoarcerea celor¬ 
lalţi 8 . 

III 

Tălmăcind «mana», aşa cum ar fi scos-0 dintr-o tradiţie iudaică oare¬ 
care, Filon zicea despre calitatea ei că era în aşa fel încît îşi schimba 
gustul după cugetul celui ce o consuma şi că în sine ea era un fel de 

6.,Tactică sănătoasă, pentru care Sf. Vasile tace apel la factorul tradiţional. Prin 
ea s-a căutat dejucarea imixtiunii ariene. Prin «întîistătători» va fi înţeles şi pe 
«horepiscopi» ? 

7. Nu ştim din altă parte cine era acest Gheorghe, probabil un candidat la epis¬ 
copat. în orice caz, grija Sf. Vasile mergea pînă acolo încît căuta să prevină pre¬ 
siunea ariană în această vreme în care împăratul Valens sprijinea pe faţă pe arieni. 

8. Sf. Grigorie de Nyssa nu prea avea tactul necesar pentru a putea face inofen¬ 
sivă minoritatea semi-arienilor care nu-1 sprijineau. Nu va trece un an de cînd Sf. 
Vasile va scrie aceste rînduri şi fratele său va fi depus prin presiunea guvernatorului 
Demostene. A se vedea epist. 225. 

moi îndulcit cu miere, dar că gustul ei era cînd de pîine, cînd de carne, 
Si încă de carne de pasăre ori de vietate sălbatică, dar uneori avea gust 
do legume, ba încă de o anumită legumă, după dorinţa fiecăruia, pe cînd 
altădată avea gust de peşte, în aşa fel încît fiecare din aceste calităţi se 
păstra neschimbată după gustul celui ce o mînca 9 . 

Scriptura cunoaşte care cu trei luptători: în timp ce în carele de 
luptă ale celorlalte ţări aflăm doi luptători, vizitiul şi hoplitul sau infan¬ 
teristul, luptătorii carelor lui Faraon mai a^eau pe lîngă cei doi şi pe 
unul care ţinea frîj|(l cailor. 

Simpios mi-a scris o epistolă exprimînd sentimente de respect şi de 
comuniune. I-am răspuns şi i-am mai anexat şi textul scrisorii pe care 
ţi-am trimis-o Cuvioşiei Tale, încît, dacă crezi, o dată cercetată şi apro¬ 
bată, dispune să i se trimită şi lui, deodată cu a ta, la care mai adaugă 
şi tu ceva de la tine 10 . 

Fie ca dragostea Bunului Dumnezeu să te păzească pentru mine şi 
pentru Biserica Lui sănătos, voios întru Domnul şi rugător pentru mine. 


EPISTOLA 191 

Către Amfilohie, episcop de Iconium * 
Scrisă în anul 374 


Căzîndu-mi în mină epistola Cucerniciei Tale, am adus mare 
mulţumire lui Dumnezeu, pentru că în cuvintele ei am găsit urmele unei 
vechi prietenii. Tu nu ai trecut în categoria celor mulţi, care fac cu în- 
căpăţînare primele avansuri de convorbire prietenească, ci, după cum ai 
învăţat în ce constă măreţia pe care smerenia le-o dă sfinţilor, ai pre¬ 
ferat să ţii rangul al doilea, dar totuşi să dai semn de viaţă înainte de 
mine. De altfel aceasta e legea biruinţei între creştini, ca să se încoro¬ 
neze şi cel care se mulţumeşte să aibă mai puţin. 

Ca să nu rămîn însă cu mult în urma rîvnei Tale celei nobile, iată mă 
adresez Cucerniciei Tale şi exprim şi eu ceea ce simt, pentru că odată 
ce, cu darul lui Dumnezeu, unitatea de credinţă este statornică între 
noi, din acea clipă nu există nimic altceva care să ne împiedice de a 
fi un trup şi un duh, după cum am şi fost aleşi într-o nădejde prin che- 

9. A se vedea şi cele spuse în epistola 188, canonul 15. Oricum, Sf. Scriptură se' 
bucura de mare atenţie din partea Sf. Vasile şi Sf. Amfilohie. 

10. Simpios era episcop în Seleucia. Schimbul acestor scrisori va fi fost legat 
şi di 1 formulări dogmatice de felul celei de sub nr. 125. 

*. Se pare că această epistolă n-a fost adresată lui Amfilohiu, ci lui Simpios din 
Sclemia Isauriei, fiind expediată prin intermediul lui Amfilohiu, după cum reiese tlm 
i'plst. 190 (Mnislu, op. cil., IU p. 21). 

marc. Do dragostea Ta atîrnâ să legi de un început bun şi o urmare 
potrivită, adică, pe de o parte, să aduni în jurul tău pe cei de aceeaşi 
credinjă, iar pe de altă parte, să rînduieşti vremea şi locul pentru întîl- 
nirea cu mine, în aşa fel incit întîmpinîndu-ne reciproc cu darul lui 
Dumnezeu să conducem Bisericile după vechea rînduială a dragostei,, 
primind ca mădulare ale noastre atît pe cei care vin dintr-o parte, cit. 
şi pe cei care vin din cealaltă parte, trimiţîndu-i ca şi cum ar fi de-ai 
noştri şi primindu-i tot în acelaşi fel. Aceasta era pe vremuri fala Bise¬ 
ricii : fragii care erau trimişi în misiune de la o margine la alta a lumii 
abia dacă erau încredinţaţi din partea Bisericii lor particulare cu mici. 
semne de recunoaştere, în schimb pe oriunde mergeau, ei găseau pretu¬ 
tindeni numai rude şi fraţi. Din păcate acest lucru şi multe altele ni le-a 
răpit acum, prin diferite oraşe, vrăjmaşul Bisericilor lui Hristos, aşa 
incit astăzi s-a ridicat un zid despărţitor chiar şi în cadrul aceloraşi oraşe r 
ajungînd ca fiecare din noi să se uite cu ochi bănuitori la semenul său 2 . 
Prin aceasta ce altceva am cîştigat decît să ne răcim sufleteşte unii faţă 
de alţii 3 , stăre cu care a caracterizat Domnul în chip excepţional însăşi 
situaţia apostolilor ? 

Dacă vei găsi că-i indicat, faceţi, între timp, cunoştinţă unii cu alţii, 
ca să ştim cu cine vom intra în comuniune. Şi astfel, după ce, în vederea 
strîngerii la un loc, vom alege o localitate potrivită pentru ambele părţi 
şi timpul potrivit pentru călătorie, vom porni la drum unii către alţii, iar 
Domnul ne va îndruma pe drumul cel bun. 

Să fii sănătos şi voios şi roagă-te pentru mine, iar dragostea de oa¬ 
meni a Bunului Dumnezeu să te păzească spre mulţumirea mea. 


EPISTOLA 192 
Către magistrul Sofronios * 

Scrisă în anul 374 

Dacă, aşa cum scrii în neîntrecutul Tău zel după fapte bune, te-aî 
făcut Tu însuţi obiect al unei îndoite bucurii, şi «nume, cea dintîi, de a 
fi primit o scrisoare, iar cea de a doua, de a fi lucrat în folosul nostru 
obştesc, în cazul acesta ce răsplată n-ar trebui să-mi închipui că am, 
după ce am citit o scrisoare care-i ecoul celui mai dulce glas şi cînd văcf 

2. Din aceste cuvinte se deduce indirect sfatul dat de Sf. Vasile : de a strînqe- 
rîndurile între ortodocşii din Isauria pentru că se vede că şi în acele părţi bîntuia 
dihonia,dintre fraţi. 

3. Matei 24, 12; Ioart 13, 35. 

Cu eleganţa obişnuită Sfîntul Vasile recunoaşte promptitudinea cu care prie— 

Ionul i-a împlinit gîndul. ^ 

) 3 

râ folosul mi-a venit cu o grabă atît de mare ? Şi nu numai c:ă am primit 
cu plăcere scrisoarea care mi s-a trimis, dar plăcerea a fost cu atît mai 
mare, cu cit cel care o scria ai fost Tu însuţi. Să-mi hărăzească Domnul 
bucuria de a te vedea cît mai curînd, ca să-ţi pot dovedi şi cu grai viu 
recunoştinţa mea şi să mă bucur totodată şi de toate bunele însuşiri pe 
care le ai. 

EPISTOLA 193. 

Către Meletie, mare medic 1 
Scrisă în anul 375 


Mie nu îmi este dat să pot ocoli asprimile iernii, aşa cum fac cocorii, 
iar dacă pentru prevederea viitorului nu sînt poate cu nimic mai neaju¬ 
torat decît cocorii, în schimb în putinţa de a mă mişca liber în viaţă 
sînt tot atît de departe de păsări, pe cît sînt de departe şi de putinţa 
de a zbura. Mai întîi m-au reţinut anumite preocupări de ordin exterior, 
dar apoi nişte febre neîntrerupte şi puternice mi-au stors atît de mult 
vlaga trupului, incit aveam senzaţia că sînt şi mai slab decît mine, atît 
de mult slăbisem. Mă întrecusem .deci şi pe mine însumi. După aceea 
au urmat nişte atacuri periodice de febră, care s-au repetat mai mult de 
douăzeci de ori. Acum, cînd se pare că aş fi scăpat de această febră, 
mă simt atît de slăbit în urma bolii incit m-ar putea prinde şi într-o 
pînză de păianjen. De aceea mi s-a interzis să fac orice călătorie, orice 
suflare de aer. fiindu-mi mai primejdioasă decît valurile mari pentru un 
navigator. ' , 

Sînt nevoit, aşadar, să rămîn ascuns în cameră şi să aştept primă¬ 
vara, dacă bineînţeles voi ajunge pînă atunci şi dacă nu mă va părăsi 
nădejdea din pricina bolii furişate înlăuntrul meu. Dacă Domnul mă va 
scăpa cu mina Lui cea atotputernică, aş fi foarte bucuros să vin prin ţi¬ 
nuturile Tale atît de îndepărtate şi să îmbrăţişez cu mare bucurie pe un 
om atît de drag. Roagă-te să mi se normalizeze viaţa, aşa cum o dorim. 


EPISTOLA 194 

v 

Către Zoii 
Scrisă în anul 375 


Ce faci, minunate prietene, cauţi să întreci măsura smereniei 
mole ? Tu, care ai o atît de înaltă pregătire şi te pricepi atît de mult la 

1 . Descriindu-şi în amănunţime suferinţele trupeşti, Sfîntul Vasile uimeşte pe ori¬ 
care cu puterea lui de dăruire în folosul Bisericii. 

„p 

scris, după cum reiese din epistola ta, îmi cori să te iert, ca şi cum 
ai vrea să Te întreci şi pe Tine Însuti ? Eliberează-te de astfel de glume 
şi scrie-mi de fiecare dată ! Căci dacă mă delectez şi cu cu puţină reto¬ 
rică, aceasta o fac cînd citesc cu multă plăcere scrisorile unui bărbat 
erudit, iar dacă voi fi înţeles din Scriptură cît de mare dar este să ai 
dragoste 1 , voi socoti lucrul cel mai de preţ conversaţia cu un om care 
te iubeşte. O ! Dacă aş putea descrie ceea ce cer în rugăciuni: sănă¬ 
tate trupească şi fericire pentru întreaga Ta casă ! 

în legătură cu starea în care mă aflu, să ştii că ea nu-i cu nimic 

* 

mai suportabilă decît se ştia de obicei. Ajunge să spun doar atîta pentru 
a-ţi putea da seama de slăbirea trupească la care am ajuns. Căci gravi¬ 
tatea din cale afară, cu care boala a pus stăpînire pe mine, nu poate fi 
prea uşor înfăţişată prin cuvinte, nici să te convingă despre ea cumva 
prin fapte, chiar dacă ar mai exista în boala mea ceva care depăşeşte 
tot ce ai ştiut despre ea tu însuţi. Stă de acum doar în puterea bunătăţii 
-dumnezeieşti să-mi dea tărie ca să îndur cu răbdare loviturile dure¬ 
roase ale trupului, pe care Domnul mi le-a trimis spre îndreptare. 


EPISTOLA 195 

Către Eufroniu, episcop de Coloneea 
Scrisă în anul 375 

întrucît Coloneea, pe care Domnul a rînduit-o sub conducerea Ta, e 
aşezată departe de locurile mai circulate, oricît de multe scrisori aş tri¬ 
mite altor fraţi din Armenia 2 , către Cuvioşia Ta trebuie să scriu mai rar 
pentru că nu prea găsesc om de nădejde care să-ţi aducă scrisorile. Acum 
însă aşteptînd fie că vei fi Tu de faţă, fie că epistola îţi va fi transmisă 
de episcopii cărora le-am predat-o, scriu Cuvioşiei Tale şi te salut prin 
scrisoarea aceasta, informîndu-te, pe de-o parte, că mai fac umbră pă- 
mîntului, iar pe de altă parte, rugîndu-te să mă ai în rugăciunile Tale, 
ca astfel Domnul să micşoreze tristeţile şi să înlăture această mare greu¬ 
tate a suferinţei care apasă ca un nor pe inima mea. 

Se va întîmpla şi acest lucru dacă va fi rînduit să revină la casele 
lor cît mai repede preaiubiţii noştri episcopi, care sînt acum împrăştiaţi 
(în surghiun, n.tr.) îndurînd pedepse de dragul credinţei 3 . 

1. I Cor. 13, 1—8. După cît îi admiră înalta pregătire, Zoii pare a fi fost unul 
dintre colegii de şcoală ai sfîntului. Afară de cîteva cuvinte amicale la început, în¬ 
colo îi descrie prietenului său starea de extremă slăbire la care a ajuns organismul său. 

2. Pentru un om ca Sf. Vasile, care călătorise în tinereţe «peste mări şi ţări», 
cum ni se spune în op. 204, nu putea fi ceva imposibil să tină legătura (măcar şi în 
scris) şi cu Biserica din Coloneea, aşezată într-o regiune mai puţin circulată. 

3. Aluzie la prietenul său Eusebiu, exilat în Tracia (cf. ep. 183). 

EPISTOLA 196 
Către Aburgios 1 
Scrisă in anul 375 

Te avînţi ca o stea : o dată ! te arăţi intr-un ţinut barbar, altă dată în 
altul; o dată împărţi soldă armatei, altă dată te înfăţişezi înaintea îm¬ 
păratului într-o ţinută de sărbătoare ; iată ceea ce renumele, care ne 
aduce la cunoştinţă veşti bune, nu încetează a ne aduce aminte. 

Rugăm, dar, pe Dumnezeu, ca planurile şi acţiunile Tale să înainteze 
pe măsura vredniciilor Tale, pentru ca astfel să ajungi la o situaţie înaltă 
şi ca să te arăţi patriei tale cîtă vreme mai sîntem pe pămînt şi respirăm 
aerul care ne înconjoară. Căci doar atîta mai avem din viaţă atît timp 
cît mai suflăm. 


EPISTOLA 197 

Către Ambrozie, episcopul Mediolanului 1 
Scrisă în anul 375 

I 

Mari şi numeroase sînt darurile Stăpînului nostru, încît nici mări¬ 
mea lor nu se poate măsura, nici mulţimea lor nu se poate socoti. Dar 
unul din cele mai mari daruri pentru cîţi primesc binefaceri cu mulţu¬ 
mită este şi cel de faţă, şi anume că deşi sîntem foarte depărtaţi unii de 
alţii, după poziţia locului unde trăim, ni se oferă bunătatea de a ne uni 
prin comuniunea în scris. In două chipuri am avut bucuria să intrăm 
în legătură : întîi, prin întîlnirea noastră personală, iar în al doilea rînd, 
prin comunicarea noastră prin scrisori. 

Intrucît am făcut cunoştinţă prin cele pe care mi le-ai spus — cu¬ 
noştinţă care nu se imprimă în mintea mea cu litere văzute, trupeşte, ci 
prin cunoaşterea frumuseţii omului lăuntric, vădită prin varietatea cu¬ 
vintelor, deoarece fiecare din noi vorbeşte «din prisosul inimii»' 2 —, am 
dat slavă Dumnezeului nostru, Care din fiecare neam alege pe cei bine 
plăcuţi Lui. Căci El a fost cel care a înălţat din turma oilor un conducă- 

1. Sf. Vasile avea un ^ar deosebit de a-şi arăta atenţia faţă de oricine, cu atîl 
mai mult fată de cei care s-au dovedit devotaţi Bisericii. Aburgios era unul din aceştia. 

1. Mîngîiat că de astă dată nu mai întîmpină decepţii din partea apusenilor, Sf. 
Vasile se bucură de faptul că — potrivit tradiţiei — Sf. Ambrozie fusese ales de popor 
pi intr-un semn ceresc (printr-o voce de copil: «Ambrozie să fie episcop!»), punîndu-1 
In legătură şi cu felul chemării regelui Davicţ de la oi şi a proorocului Amos de la 
caprele lui. A se vedea Socrate, Ist. bis. IV, 30, Migne, P. G. 67, 114. 

2. Matei 12, 34 j Lite a 6, 45. 


f- 











tor pentru poporul Său (pe Davld, n.tr.), iar pe Amos l-a făcut chiar 
prooroc, luîndu-1 tocmai de la păscutul turmei de capre ca să-l întă¬ 
rească prin Duhul Sfînt, Tot El a ales pentru purtarea de grijă a turmei 
lui Hristos pe un bărbat dintr-un oraş Împărătesc, căruia s-a încredinţat 
spre conducere un popor întreg, om cu o cugetare înaltă, cu o origine 
strălucită, cu pricepere în ale obştei, cu putere în ale graiului, îmbrăcat 
cu toate podoabele darurilor lumeşti. Şi acesta refuzînd toate favorurile 
vieţii, pe care le-a socotit pagubă, numai ca să dobîndească pe Hristos 3 , 
a luat arma marii şi vestitei corăbii a credinţei în Dumnezeu, conduce¬ 
rea Bisericii lui Hristos. Păşeşte dar înainte, omule al lui Dumnezeu, pen¬ 
tru că Evanghelia lui Hristos n-ai luat-o şi n-ai învăţat-o de la oameni, ci 
însuşi Domnul te-a mutat de la judecătorii pămîntului pe scaunul apos¬ 
tolilor. Luptă-te luptă bună, alină suferinţele poporului, dacă cumva s-ar 
molipsi careva de boala rătăcirii ariene, trezeşte în el vechile tipare ale 
Părinţilor şi dă-ţi silinţa să continui corespondenţa ca să zideşti în noi 
casa iubirii frăţeşti pe temelia pe care ai apucat-o, căci numai aşa vom 
putea fi alături duhovniceşte tfnii lîngă alţii, chiar dacă în privinţa lo¬ 
caşului pămîntesc ne despart mari distanţe de loc. 


II 


Interesul şi rîvna Ta pentru fericitul Dionisie 4 episcopul, sînt o do¬ 
vadă a întregii Tale iubiri faţă de Domnul, a cinstei faţă de înaintaşii Tăi 
şi a zelului pentru credinţă. Pentru că atenţia oamenilor faţă de cei dragi 
dintre cei de aceeaşi credinţă străbate pînă la Cel Atotputernic, Căruia 
îi slujeşte, iar cel care cinsteşte pe luptătorii pentru credinţă dovedeşte 
că tot atît de mare este şi rîvna lui pentru credinţă, de aceea această 
faptă aleasă formează o mărturie vie despre o virtute deosebită. 

Din iubirea pe care o ai pentru Hristos am înţeles că dintre prea 
vrednicii fraţi aleşi de Cuvioşia Ta pentru împlinirea acestei bune lu¬ 
crări, prin distincţia comportării lui, cel mai mult a provocat lauda în 
faţa întregii Tale preoţimi faptul că prin modestie i-au impresionat pe 
toţi, impunîndu-le o statornicie generală. Şi apoi, dovedind o rîvnă şi o 
purtare deosebită, s-au încumetat, pe de o parte, într-o vreme de iarnă 
insuportabilă, iar pe de altă parte, dovedind o rîvnă deosebită, au con¬ 
vins pe cei care străjuiseră cu credincioşie osemintele fericitului Dioni- 


3. Filip. 3, 8. 

4. După cum reiese şi din cei trei codici care au stat de bază ediţiei publicate de 
Maurini şi reproduse de Migne, P. G. 32, 312, aici se termină textul acestei epistole. 
A. Cavallin (Die Legendenblldung um den Mailănder Bischof Dionysios, în rev. «Eranos», 
Goteborg, 1945 p. 135—149) socoate (pe nedrept) ncautentică partea a Il-a de la cap. 2 
a acestei epistole. 

sie să le dăruiască lor acest «talisman» al vieţii lor 5 . Şi să ştii că nici 
cei de altădată şi nici puternicii zilelor de azi nu ar fi reuşit să îndu¬ 
plece statornicia acestor oameni dacă nu i-ar fi înduioşat sinceritatea 
fraţilor care au prezentat cererea. La realizarea scopului propus a co¬ 
laborat foarte mult şi prezenţa fiului nostru, prea iubitul şi prea evlavio¬ 
sul Terasios preotul, care s-a oferit, de bună voie, să suporte greutăţile 
călătoriei, care a îriiblînzit pornirea neşovăielnică a unora din credin¬ 
cioşii de acolo, convingînd, prin cuvinte, pe cei care se împotriveau tra¬ 
diţiei moaştelor şi preluînd moaştele, cu evlavia cuvenită* le-a păstrat 
pentru folosul fraţilor, de faţă fiind la acest fapt preoţii, diaconii şi mulţi 
alţi temători de Dumnezeu. Aşadar, primiţi-le cu atîta bucurie cu cîtă vi 
le-au trimis paznicii lor. Nimeni să nu se îndoiască, nimeni să nu şo- 
văiască ; el e acel luptător nebiruit. Aceste oseminte le recunoaşte Dom¬ 
nul, ele s-au luptat împreună cu sufletul fericitului. Ele şi sufletul lui vor 
primi cununa la dreapta zi a răsplătirii lui, potrivit celor care spun prin 
scris că «toţi trebuie să ne înfăţişăm înaintea judecăţii lui Hristos, ca 
să ia fiecare după cele ce a făcut prin trup» 6 . 

O raclă a fost cea care a primit cinstitul lui trup, nimeni altul n-a 
mai fost pus lingă el. Mormîntul lui era vestit, cinstea care i se acorda 
era pe potriva mărturiilor. Creştinii au fost cei care l-au găzduit şi l-au 
coborît cu mîinile lor atunci şi care l-au scos acum. Ei l-au sigilat ca şi 
cum ar fi pregătit de drum pe tatăl şi pe proteguitorul lor şi l-au trimis, 
socotind mai preţioasă bucuria lor decît mîngîierea lor. 


' EPISTOLA 198 

Către Eusebiu, episcop de Samosata 
Scrisă după Paştile anului 375 

I 

După epistola pe care ne-a adus-o cineva dintre ofiţeri 3 am mai 
primit una direct pe adresa mea. Cum a fost şi firesc, eu n-am trimis prea 
multe epistole, pentru că n-am găsit oameni care să vină spre Tine. în 
orice caz, au fost mai mult de patru epistole, dintre care fac parte şi cele 
oare mi s-au trimis din Samosata, drept răspuns la primele epistole ale 

5. Dionisie urcase in anul 346 în scaunul episcopal al Milanului, dar în urma unor 
tulburări ariene el a fost exilat în Capadochia, unde a şi murit in anul 374. Acum 
Si. Vasile e bucuros să poată împlini cererea Sfîntului Ambrozie de a-i trimite moaştele 
Sf. Dionisie. 

6. Rom. 14, 10—12, II Cor. 5, 10. A se vedea în această privinţă şi studiul Pr. piof. 
loen G. Coman publicat în «Studii Teologice», nr. 5 —6/1975, p. 359—379, în care se 
apără autenticitatea integrală a epistolei. 

3. E vorba de nişte ofiţeri trimişi în misiune. 

) 

C'uvioşiei Tale şi pe caro i le-am confirmat cu sigiliul meu fratelui iubit 
Leontiu, prin controlorul financiar din Niceea, cu rugămintea de a le 
transmite din partea lui îngrijitorului casei lui, prea iubitului frate So- 
fronic, ca acesta să poarte grijă de expedierea lor către Tine. Întrucît 
însă epistolele acestea trec prin multe mîini, e lucru firesc ca uitarea sau 
comoditatea unuia să fie cauza pentru care n-au ajuns la Cuvioşia Ta. 
De aceea te rog să mă ierţi că epistolele îţi sosesc atît de rar 2 . 

Ar fi trebuit, e drept, să-ţi fi trimis pe cineva de aici şi n-am făcut-o. 
Drept ai judecat şi eşti în drept să-mi faci observaţie, dar să ştii totodată 
că aici iarna a fost atît de aspră incit toate drumurile au fost împotmo¬ 
lite pînă în zilele Paştilor, şi n-am avut pe nimeni să aibă atîta curaj 
incit să înfrunte această greutate a drumului. Căci chiar dacă corpul nos¬ 
tru preoţesc pare numeros, totuşi se compune din oameni prea puţin obiş¬ 
nuiţi cu drumeţiile, întrucît ei nu se îndeletnicesc nici cu negustoria, nu 
le place să petreacă prin ţări străine şi cei mai mulţi din ei deprind, în 
general, cîte-o meserie sedentară, ca astfel să-şi poată asigura cele tre¬ 
buincioase traiului zilnic 3 . De pildă, chiar şi pe fratele acesta, pe care 
l-am trimis la Cuvioşia Ta, l-am chemat de la ţară, ca să-l folosim drept 
curier al epistolelor către Cuvioşia Ta, iar treburile noastre le va comu¬ 
nica deschis Cuvioşiei Tale, iar el prin harul lui Dumnezeu, s-ajungă 
curat şi repede la mine. 

Pe iubitul frate Eusebiu citeţul, pe care de mult am dorit să-l trimit 
la Cuvioşia Ta, l-am reţinut, aşteptînd să se îmbunătăţească vremea. Şi 
acum ne aflăm într-o frămîntare nu din cele mai fericite, de aceea mă, 
tem ca nu cumva lipsa de deprindere cu drumeţiile să-i aducă oarecare 
greutăţi şi să-i prilejuiască vreo îmbolnăvire trupească, întrucît şi aşa, 
e destul de bolnăvicios. 

II 

E de prisos să-ţi mai aduc la cunoştinţă în scris inovaţiile doctrinale- 
care s-au întins în tot Răsăritul, întrucît fraţii înşişi le vor putea expune 
destul de amănunţit prin viu grai. Să ştii însă, Prea Cinstite Părinte, că 
în clipa cînd scriam această scrisoare atît de rău mă simţeam, încît îmi 
pierdusem orice nădejde că aş mai supravieţui. 

Nu mă simt în stare nici măcar să înşir toate simptomele suferinţe¬ 
lor care mă încearcă şi să descriu slăbirea şi urcarea continuă a febrei,, 
precum şi reaua dispoziţie în care mă aflu. Pot să spun că din toate 
acestea reţin una singură : că s-a împlinit vremea petrecerii în această 
viaţă nenorocită şi vrednică de plîns. 

2. Dacă era greu de găsit curieri obişnuiţi, cu atît mai greu se pot afla pentru, 
corespondenţa cu cei exilaţi. 

3. Interesante ştiri despre situaţia materială a preoţilor. 







400 


SFtNTUL VAHlI .r. CKI. MAH E 

EPISTOLA 199 

Către Amfilohiu, despre canoane 1 
Scrisă !n anal 375 

Iţi răspunsesem mai de mult la nişte întrebări pe care Cuvioşia Ta 
mi le puseseşi, dar scrisoarea n-am trimis-o încă, pentru ca m-a oprit 
lunga şi primejdioasa mea îmbolnăvire şi pentru că n-am găsit un cu¬ 
rier de încredere. într-adevăr, foarte puţini sînt pe aici oamenii care să 
cunoască bine drumul şi care să fie pregătiţi pentru o astfel de misiune. 
Deci, cunoscînd acum pricinile întîrzierii, iartă-mă. Am admirat la line 
•dorinţa de a învăţa, pe care ai împreunat-o cu smerenia, întrucît doreşti 
’să te mai instruieşti după ce ţi s-a încredinţat odată slujba de a învăţa 
Tu pe alţii 2 , şi încă de a-i învăţa prin mine, cînd se ştie că eu nu stă- 
pînesc o poziţie însemnată în domeniul cunoaşterii 3 . Dar pentru că vrei 
să faci acest lucru cu frică de Dumnezeu, ceea ce altcineva nu l-ar face 
prea uşor, trebuie ca şi eu să vin, peste puterile mele, în ajutorul bunei 
Tale voinţe şi nobilei Tale rîvne. 


XVII 

M-ai întrebat privitor la preotul Vianor 4 dacă ar mai putea fi pri¬ 
mit în cler în urma jurămîntului pe care l-a făcut. După cîte ştiu se luase 
o hotărîre comună, pentru clericii din Antiohia, care făcuseră jurămînt 
■deodată cu el, stabilindu-se că la serviciile publice ei nu mai au voie sa 
ia parte, în schimb în particular pot îndeplini slujbe preoţeşti. Hotărîrea 
aceasta îi dădea drept şi lui Vianor să-şi exercite funcţia, întrucît ser¬ 
viciul lui de preot nu era legat de Antiohia, ci de Iconium ; or, după cum 
mi-ai scris tu însuţi, Vianor şi-a mutat chiar şi domiciliul de la Antiohia 
în Iconium. Dacă Cuvioşia Ta vei cere acestui om să facă penitenţă pen¬ 
tru uşurătatea cu care a făcut acel jurămînt în faţa unui bărbat necre¬ 
dincios 5 , pentru că nu mai putuse răbda neplăcerea acestei mici primej¬ 
dii, atunci poţi să-l primeşti 6 . 

1. A se vedea epistola 188, după care se'face şi numerotarea canoanelor. 

2. Am mai amintit că Amfilohiu fusese hirotonit ca episcop în anul 373. 

3. Astfel de modestii întîlnim adeseori în epistolele Sf. Vasile. 

4. Cazul preotului Vianor se aseamănă cu cel al preotului Chiriac din can. 10 al 
acestui Sfînt Părinte. în amîndouă cazurile se recomandă aplicarea principiului icono- 
miei «pentru a nu face sminteală în faţa poporului», dar îi dă şi epitimie. 

5. Cel vizat aici pare a fi un episcop arian din timpul schismei din Antiohia. Era 
epoca lui Valens. 

6. Vezi can. 25 ap., 95 trai., 10, 28—29, 64, 81—82 Vasile c. Mare. 

XVIII 

In privinţa fecioarelor căzute, care, după ce făgăduiesc ^Domnului 
că vor trăi în curăţie, cad sub patimile trupului şi-şi calcă astfyl legăm in¬ 
tui, Părinţii noştri, procedînd cu bunătate şi cu blîndeţe faţa.ide nepu¬ 
tinţele celor care alunecă spre rău, au stabilit că ele ar putea fi reprimite 
în comuniunea Bisericii după ce vor fi făcut penitenţă vreme de un an, 
pentru că se aseamănă cazul lor cu al celor care se căsătoresc a doua 
oară. Dar după cît mi se pare, prin harul lui Dumnezeu, Biserica este în 
creştere şi devine tot mai puternică 7 , şi întrucît se înmulţeşte acum şi 
tagma fecioarelor, sînt de părere că lucrul trebuie cercetat aşa cum se 
prezintă, făcînd apel şi la sugestiile Scripturii unde am mai putea găsi 
încă idei similare. Văduvia este mai prejos decît fecioria, de aceea şi 
păcatul văduvelor e mai mic decît cel al fecioarelor 8 . Să vedem în acest 
sens ce a scris Pavel lui Timotei : «iar de văduvele cele tinere fereşte-te, 
căci atunci cînd poftesc împotriva lui Hristos, vor să se mărite şi îşi ago¬ 
nisesc osîndă fiindcă şi-au călcat legămîntul dintîi» 9 . Or, dacă văduva 
cade sub o judecată atît de grea pentru că şi-a călcat credinţa făgăduită 
lui Hristos, ce va trebui să credem despre o fecioară care e mireasa lui 
Hristos şi un vas sfinţit închinat Stăpînului ? Săvîrşeşte un mare păcat 
chiar şi sclava care-şi dăruieşte trupul unor căsătorii clandestine, um- 
plînd de stricăciune casa, iar prin viaţa sa nelegiuită batjocoreşte şi pe 
stăpânii ei ; fără îndoială că e cu mult mai grav ca o mireasă să devină 
adulteră, necinstind şi unirea pe care a făcut-o cu Mirele său dîndu-se 
unor plăceri necurate. Or, dacă văduva se osîndeşte ca şi o sclavă des¬ 
frânată, atunci şi fecioara va cădea sub osînda unei adultere. Şi după 
cum numim adulter pe cel care vieţuieşte împreună cu o femeie străină, 
faptă pentru care nu-1 primim la Cuminecătură, pînă ce nu se va fi lă¬ 
sat cu totul de păcat, tot aşa vom hotărî şi cînd e vorba de fecioară. 

Dar şi acest lucru trebuie să-l stabilim acum : fecioară este cea care 
s-a adus de bună voie Domnului, renunţînd la căsătorie şi preferind viaţa 
de sfinţenie. Deci făgăduinţele făcute Domnului le admitem din clipa în 
care vîrsta omului a ajuns la maturitatea judecăţii. Intr-adevăr, nu-i 
drept să socotim valabile declaraţiile unor copile, ci numai cînd acestea 
au ajuns la mai mult de 16 sau 17 ani, fiind deplin stăpîne pe gîndirea lor 
şi dacă, după ce au fost supuse unei destul de îndelungate cercetări, ele 
au stăruit, după ce au cerut cu insistenţă şi după ce s-au rugat, să fie 

7. Cam prea multă îngăduinţă arată aici Sf. Vasile «creşterii» Bisericii, cînd în 
cele mai multe epistole se plînge tocmai de criză, de dezbinări, de derută. 

8. încă de pe vremea Sf. Pavel văduvele şi fecioarele depuseseră vot de castitate. 
Ele erau controlate de Biserică. 

9. 1 Tim. 5, 11—12. 


26 — Sflntul Vasile cel Mare 

primite, abia atunci pot fi numărate între fecioare, confirmînd făgădu¬ 
inţa care prezintă astfel de garanţii şi puţind fi pedepsite fără cruţare 
dacă ar călca-o. Căci multe sînt aduse înainte de împlinirea acestei vîrste 
de părinţi, de fraţi sau de alte persoane apropiate lor, fără ca ele să vină 
din convingere personală spre viaţa de necăsătorie, ci doar pentru că 
vor să-şi asigure astfel nişte mijloace oarecare de trai. Astfel de tinere 
nu trebuie primite cu uşurinţă, ci să aştepte pînă ce vom cerceta amă¬ 
nunţit intenţia lor proprie 10 . 

XIX 

Nici din făgăduinţele pentru feciorie făcute de bărbaţi n-am recu¬ 
noscut decît pe ale celor care s-au înscris în rîndul călugărilor, căci se 
vede că au primit în chip tacit să ducă viaţă de necăsătorie. Totuşi şi 
pentru ei cred că se cuvine să se procedeze tot aşa, întrebîndu-i şi pri¬ 
mind din partea lor făgăduinţa lămurită, iar dacă se vor întoarce iarăşi 
la viaţa legată de trup şi de plăceri, să fie supuşi pedepsei cu care sînt 
condamnaţi cei care trăiesc în desfrînare 11 . 

XX 

Pe acele femei care, pe cînd se aflau încă în erezie, au mărturisit că 
doresc să trăiască în feciorie, dar după aceea au ales căsătoria, cred că 
nu trebuie să le osîndim, «căci cele cîte zice legea le spune celor care 
Sînt sub lege» 12 . Or, cele care n-au ajuns încă să se supună jugului lui 
Hristos nu cunosc nici legile Domnului. De aceea ele sînt primite de 
Biserică şi, deodată cu iertarea tuturor celorlalte păcate, ele obţin de pe 
urma credinţei în Hristos şi iertarea acelora 13 . în general pentru cele 
ispăşite o dată, în viaţa de catehumenat, nu se mai cere acum iarăşi altă 
ispăşire. Fireşte că pe aceştia Biserica nu-i primeşte fără Botez, de aceea 
drepturile acestei naşteri de a doua sînt pentru ei un lucru foarte ne¬ 
cesar. 

XXI 

Dacă un bărbat vieţuind împreună cu o femeie nu se mulţumeşte cu 
viaţa de căsătorie, ci cade în desfrîu, noi îl socotim desfrînat şi îi fixăm 
un timp mai îndelungat de pedepsire, totuşi n-avem un canon care să ne 

10. Can. 19 sin. I ec. ; '15—16 sin. IV ec. ; 40, 44 trul. ; 6, 44, 126 Cartag. ; 4, 60 
Vasiic. 

11. Can. 26 ap. ; 7, 16 sin. IV ec. ; 44 trul.; 19 Ane.; 6, 8, 20, 60 Vasile c. Mare. 

12. Rom. 3, 19. 

13. Ereticii erau socotiţi egali cu cei trecuţi prin şcoala catehumenatului atunci 
ciiui era vorba să fie primiţi în rîndurile credincioşilor ortodocşi. In acest canon se 
vorbeşte despre cei ce «se nasc» prin Botez. 










dea drept să-l punem sub acuzarea de adulter dacă păcatul lui a fost 
săvîrşit cu o femeie liberă de căsătorie, pentru că, zice Scriptura, femeia 
adulteră odată «pîngărită, pîngărită va fi şi nu se mai întoarce la soţul 
ei» M , iar «cel ce ţine pe cea preacurvă este nebun şi necredincios» 15 ; 
dimpotrivă, cel ce a desfrînat cu ea nu va fi exclus de la împreuna-vie- 
ţuire cu soţia lui. De aceea femeia îşi va primi soţul, dacă acesta se lasă 
de desfrîu, iar bărbatul va trimite la casa ei pe cea care s-a pîngărit. 
Nu-i uşor să descoperi temeiul acestei practici, dar obiceiul aşa s-a în¬ 
cetăţenit. 

XXII 

Pe cei care au femei provenind din răpire şi care le-au luat atunci 
cînd ele erau logodite cu alţii cu plan de căsătorie, nu trebuie să-i pri¬ 
mim (la împărtăşanie, n.tr.) pînă cînd acele femei nu le vor fi fost luate 
şi date logodnicilor, dacă aceştia vor vrea să le ia, ori să renunţe la ele. 
Iar dacă va lua cineva pe o femeie liberă, va trebui să i se ia şi să fie 
dată la ai săi, şi să se lase la aprecierea rudelor, ori părinţilor, de vor fi, 
ori fraţi sau orice ocrotitori ai fetei ,• şi de vor voi ei să o deh lui de soţie, 
trebuie să se încheie nunta ; iar dacă ei nu vor, să nu fie siliţi. 

Cît despre cel care şi-a luat ca femeie pe una pe care mai întîi a ne¬ 
cinstit-o, fie prin surprindere, fie prin orice silă, aceluia trebuie neapărat 
să i se aplice pedeapsa prevăzută desfrînării. Or pedeapsa pentru cei 
care desfrînează s-a hotărît să fie de patru ani. în primul an desfrînaţii 
trebuie respinşi de la rugăciunile obştei, ei rămînînd doar să plîngă la 
uşile Bisericii ; în al doilea an ei pot fi primiţi să stea la Liturghie pînă 
cînd se fac citirile Apostolului şi Evangheliei; în anul al treilea trebuie 
făcută pocăinţa (şi mărturisirea păcatelor, n.tr.) ; în anul al patrulea ei 
au drept să asculte întreagă Liturghia, împreună cu poporul, dar n-au 
drept încă să ia Sfînta împărtăşanie 16 . Abia după aceea să fie primit la 
împărtăşirea cu cel Bun. 

XXIII 

Pentru cei care s-au căsătorit cu două surori, sau cele ce s-au căsă¬ 
torit cu doi fraţi, eu am trimis o scrisoare a cărei copie se află la Cu- 
vioşia Ta 17 . In schimb cel care a luat pe soţia fratelui său, unul ca acesta 
să nu se primească pînă ce nu se va fi despărţit de ea. 

14. Ier. 3, 1 (ed. 1914). 

15. Pilde 18, 23 (ed. 1914). 

16. A se vedea la epistola 188 nota 5. 

17. A se vedea ep. 160. 

XXIV 

Apostolul a hotărît că dacă văduva trecută în catalogul văduvelor, 
adică a celor întreţinute de Biserică, se căsătoreşte, să i se treacă cu ve¬ 
derea. Nici pentru bărbatul văduv n-a fost rînduit nici o lege ; pentru 
el e de ajuns pedeapsa rînduită celor care se căsătoresc de două ori. în 
schimb, văduva care a ajuns la 60 de ani şi totuşi ar vrea să vieţuiască 
cu bărbat, nu va fi socotită vrednică de împărtăşirea cu cel Bun pînă ce 
nu va renunţa la o astfel de patimă a necurăţiei. Iar dacă am înscris-o 
(între credincioşii Biserici, n.tr.), vina vi fi a noastră, nu a femeii. 

XXV 

Cel care ţine pe o femeie necinstită de dînsul, va fi supus pedepsei 
fixate pentru necinstire, în schimb i se îngăduie s-o aibă de soţie. 

XXVI 

Desfrînanea nu e nuntă şi nici clţiar început de nuntă. De aceea, 
dacă-i cu putinţă să-i convingem să se despartă unii ca aceştia care s-au 
unit prin desfrîu, ar fi lucrul cel mai bun. Dacă cu tot dinadinsul doresc 
să vieţuiască împreună, să li se pună în vedere pedeapsa rînduită pentru 
desfrînare 18 dar totuşi să nu-i despărţim, ca nu cumva să se întîmple 
ceva mai rău. 

XXVII 

Despre preotul care din neştiinţă a încheiat o căsătorie necanonică 
am hotărît ceea ce se cădea, adică să poată avea şi el scaun în Bise¬ 
rică, dar de la celelalte activităţi preoţeşti să fie îndepărtat, căci este 
de ajuns pentru un om, care are situaţia lui, că i s-a dat iertare. Ca să 
binecuvîntezi pe altul cînd tu trebuie să-ţi îngrijeşti propriile tale răni, 
e o nepotrivire, căci cînd binecuvîntezi împărtăşeşti sfinţenid. Or, cine 
n-are sfinţenie, pentru că a păcătuit din neştire, cum s-o dea altuia ? Deci 
el să nu binecuvînteze nici în public, nici în particular, şi nici să îm¬ 
partă altora trupul lui Hristos, dar nici să nu săvîrşească nici o altă 
lucrare sfîntă, ci să se mulţumească doar cu întîietatea şederii şi să 
ceară cu lacrimi Mîntuitorului să-i ierte păcatul săvîrşit din neştiinţă. 

XXVIII 

Mi se pare intr-adevăr absurd ca cineva să facă un jurămînt că nu 
se va atinge de cărnurile de porc. De aceea binevoieşte a-i învăţa să 


18. A sc vedea mai sus, can. 22. 

nu mai facă astfel de legăminte şi de făgăduinţe fără rost, convingîn- 
du-i că folosirea acestei mîncări este indiferentă, întrucît nici o făptură 
lăsată de Dumnezeu «nu-i de lepădat dacă se ia cu mulţumire» 19 . De 
aceea legămîntul de care e vorba aici e ridicol, iar lipsirea de un astfel 
de aliment nu-i necesară 20 . 


XXIX 

Dregătorilor care se jură să facă rău supuşilor, la fel li se cade 
aplicat un leac în stare să-i vindece de o boală care trebuie tratată cu 
cea mai mare grijă. Tratamentul lor e de două feluri: mai întîi, să-i 
înveţi să nu se mai jure,- al doilea, să nu stăruiască în hotărîrile cele 
rele. De aceea, dacă cineva a avut intenţia, de mai înainte, ca printr-un 
juramînt sa facă rău altuia, acela să-şi dovedească părerea de rău pen¬ 
tru nesocotinţa cu care a făcut acel jurămînt, dar să nu folosească 
evlavia drept pretext ca să-şi respecte jurămîntul. Irod n-a avut nici un 
folos că şi-a respectat jurămîntul, căci pentru ca să nu şi-l calce s-a 
făcut ucigaşul proorocului. O dată pentru totdeauna jurămîntul a fost 
interzis, dar cu atît mai mult trebuie osîndită nenorocirea care s-a 
făcut. 

De aceea, cel care s-a jurat trebuie să se căiască, nu să se zbată 
să facă şi mai mare nelegiuirea. Cercetează-i numai absurditatea şi vei 
vedea : de s-ar jura cineva să scoată ochii fratelui, oare ar fi bine dacă 
s-ar înfăptui una ca aceasta ? Dar de s-ar jura cineva să ucidă ? Dar 
dacă — pe scurt — ar făgădui cineva prin jurămînt să calce orice po¬ 
runcă ? «Juratu-m-am şi m-am hotărît nu ea să săvîrşesc păcatul, ci ca 
să păzesc judecăţile dreptăţii Tale» 21 . Şi după cum avem datoria de a 
întări porunca prin nestrămutate hotărîri, tot aşa trebuie să nimicim şi 
să stîrpim în tot chipul păcatul. 

XXX 

în legătură cu cei care comit rapt, e drept că nu avem un canon 
mai vechi, dar mi-am făcut o socotinţă proprie, în sensul că 3 ani să 
fie excluşi de la rugăciuni, atît ei, cît şi cei care i-au ajutat s-o facă. 
Iar pentru raptul săvîrşit fără silă nu se aplică nici o pedeapsă dacă la 
mijloc n-a existat nici necinstire şi nici vreun furt oarecare. Văduva 
este stăpînă pe sine însăşi şi stă în voia ei de a-1 urma ori nu pe ră¬ 
pitor. De aceea n-avem să purtăm grijă de pretexte 22 . 

19. I Tim. 4, 4. 

20. Merită subliniată larga şi sănătoasa concepţie a Sf. Vasile despre post 

21. Matei 14, 7j Ps. 118, 46. 

22. Hotărîrile sin. IV cc. vor li şi mai precise, cf. can. 27. 









SFINTUL VASILE CEL MARE 


XXXI 

Femeia al, cărei bărbat a plecat şi nu ştie unde se află, dacă se 
însoţeşte cu altul înainte de a se fi convins despre moartea lui, săvîr- 
şeşte adulter 23 . 

XXXII 

Clericii care au săvîrşit păcat de moarte sînt scoşi din preoţie, dar 
nu vor fi îndepărtaţi de comuniunea cu laicii, căci «nu vei fi urgisit de 
două ori în acelaşi necaz» 

XXXIII 

Femeia care a născut în călătorie şi n-a purtat grijă de cel născut 
trebuie să îndure pedeapsa ca pentru ucidere 25 . 

XXXIV 

Pe femeile care au comis adulter şi din evlavie au mărturisit ori 
au fost vădite într-un chip oarecare, Părinţii noştri ne-au oprit să le 
dăm în vileag în public, ca nu cumva vădindu-se să oferim noi o cauză 
de moarte ? însă ne-au mai poruncit Părinţii ca ele să rămînă excluse 
de la împărtăşanie pînă ce îşi vor împlini sorocul pocăinţei 26 . 

XXXV 

In cazul bărbatului pe care l-a părăsit soţia trebuie să se cerceteze 
care a fost pricina părăsirii şi dacă se constată că femeia a plecat fără 
motiv, bărbatul este vrednic de iertare, iar femeia trebuie pedepsită. 
Bărbatului i s-a dat această iertare pentru ca să păstreze mai departe 
comuniunea cu Biserica 2r? . 

XXXVI 

Femeile ostaşilor, care se recăsătoresc în timpul cît soţii lor sînt 
daţi dispăruţi, sînt supuse aceleiaşi pedepse ca şi cele care se căsă¬ 
toresc în urma absenţei bărbaţilor lor care se află în călătorie, şi care 
nu aşteaptă reîntoarcerea lor. Oricum, cazul acesta admite o oarecare 
indulgenţă, pentru că bănuiala este în favorul morţii 28 . 

23. A se vedea aici mai jos, can. 46. 

24. Naum 1,9; cf. can. ap. 20, 30, 64. 

25. Cf. can. 52, aici, mai jos. 

26. Cf. can. 48 ap.; 87, 93 trulan; 21, 31, 35—36, 46, 48, 77, 80 Vasile cel Mare. 

27. Cf. can. 48 ap.; 87, 93 trulan ; 21, 35—36, 46, 48, 77, 80 Vasile cel Mare. 

28. Cf. can. -16 Vasile cel Mare. 

XXXVII 

Cel care se căsătoreşte cu femeia altuia, după ce i-a fost luată cea 
cu care trăise ilegal, va suporta acuza de adulter faţă de prima femeie, 
dar pentru cea de a doua nu va mai fi învinovăţit 2 ®. 

XXXVIII 

Fetele care fără voia părinţilor s-au luat după bărbaţi, trăiesc în 
desfrînare, dar dacă ele se împacă cu părinţii e semn că fapta îşi pri¬ 
meşte vindecarea. Totuşi ele să nu fie primite imediat în comuniune, 
ci să fie pedepsite vreme de trei ani. 

XXXIX 

Femeia care trăieşte împreună cu un bărbat adulter comite şi ea 
adulterul, atîta vreme cît vieţuieşte împreună cu el 31 . 

XL 

Femeia care fără învoirea stăpînului său se dă unui bărbat, trăieşte 
în desfrînare, iar cea care apoi a reuşit să încheie căsătoria, pe care o 
poate contracta liber, e socotită ca măritată cu adevărat. De aceea 
prima unire, era un desfrîu, pe cînd cea de a doua, o căsătorie. De fapt, 
învoielile celor ce sînt sub stăpânirea altuia n-au nici o tărie 32 . 

XLI 

Femeia care în văduvia ei dispune liber de ea însăşi, poate, fără 
să fie învinovăţită, să locuiască împreună cu un bărbat, dacă el n-are 
pe nimeni cu care să rupă căsătoria, după cum a zis Apostolul : «dacă 
bărbatul ei va muri, este liberă să se mărite cu oricine vrea, numai 
întru Domnul» 33 . 

XLII 

Căsătoriile încheiate fără de învoirea stăpînilor sînt desfrînări. Deci, 
atîta timp cît sînt în viaţă tatăl sau stăpînul lor, cei ce locuiesc laolaltă 
sînt vinovaţi, iar aceasta durează pînă cînd stăpînii lor vor aproba că¬ 
sătoria. Dacă stăpînii aprobă, căsătoria lor e valabilă 34 . 

29. Cf. şi can. 77. 

30. Cf. can. 40, 42, Vasile cel Mare. 

31. A se vedea şi can. 58, 77 Vasile cei Mare. 

32. Cf. şi can. 42, 53 (Vasile). 

33. A se vedea şi can. 30, 53, 87 Vasile cel Mare. 

34. Cf. şi can. 38, 40. 

r_ „1? 

XLIII 

Cel care a dat aproapelui o lovitură de moarte e ucigaş, indiferent 
dacă el a început bătaia sau dacă a lovit apărîndu-se 

XLIV 

Diaconiţa care a săvîrşit păcatul desfrînării cu un păgîn nu mai 
este primită în comuniune, dar va putea să se împărtăşească după şase 
ani, bineînţeles dacă va vieţui în nevinovăţie. Păgînul care după în- 
creştinare se întoarce iarăşi la sacrilegiul păgîn, e ca şi cum s-ar fi 
întors la vărsătura sa. Noi nu mai îngăduim ca trupul diaconiţei, care 
fusese consacrat odată, să ajungă din nou sub slujirea poftelor 
trupeşti 36 . 

XLV 

Dacă cineva, după ce a luat numele de creştin, huleşte pe Hristos 
nu mai are nici un folos de această numire. 

XLVI 

Femeia care s-a măritat fără să ştie cu un bărbat părăsit pentru o 
vreme de soţia sa şi care apoi a fost alungată pentru că între timp cea 
dintîi s-a întors la dînsul, este o desfrînată, dar din neştiinţă. De aceea 
nu va fi oprită de la nuntă, însă mai bine ar fi dacă ar rămîne aşa 37 . 

XLVII 

Encratiţii 38 , sacoforii 39 şi apotactiţii 40 sînt supuşi aceloraşi norme 
ca şi novaţienii, căci pentru aceştia s-a promulgat un canon, deşi deo¬ 
sebit, dar în ceea ce îi priveşte pe aceştia a fost trecut cu vederea. In 
general, noi îi botezăm din nou pe aceştia chiar dacă la Voi obiceiul 
rebotezării a fost interzis, aşa cum a fost interzis şi la romani, în urma 
unei hotărîri speciale, totuşi vrem ca hotărîrea noastră să se impună, 
fiindcă eresul lor e ca o odraslă a ereziei marcionite care detestă că¬ 
sătoria, se feresc de vin cu dezgust şi spun că creatura lui Dumnezeu 
este spurcată; de aceea noi nu-i primim la Biserică dacă nu se botează 

35. Cf. şi can. 56, 57 Sf. Vasile. 

36. A se vedea şi can. 51, 70 (Sf. Vasile). 

37. Cf. şi can. 31 şi 36 ale Sf. Vasile. 

38. Encratiţii (iyxpatern — cumpătare), grupare rigoristă, uneori împreunată şi cu 
erezia, dar de cele mai multe ori numai cu schisma. Un reprezentant tipic al lor a 
fost Tatian Sirianul (sec. II) care condamna şi căsătoria, carnea, vinul, socotindu-le 
nedemne pentru creştini. 

39. Aceştia purtau un sac în loc de veşmînt. 

40. Aceştia respingeau căsătoria. 

cu Botezul nostru, ca să pronunţe formula «Botezatu-ne-am în (numele). 
Tatălui, al Fiului şi al Sfîntului Duh», pe cei care cred că Dumnezeu este 
autor al relelor, după pilda lui Marcion 41 şi a altor eretici, De aceea,, 
dacă se primeşte această hotărîre trebuie să se întrunească mai mulţi 
episcopi în sinod şi aşa să promulge canonul, pentru ca atît cei ce pro¬ 
cedează în felul acesta să fie fără primejdie, cît şi cel ce răspunde să, 
fie vrednic de crezare în rezolvările date acestor probleme. 

XLVIII 

Femeia părăsită de bărbatul ei trebuie, după părerea mea, să rămînă 
aşa (nemăritată), pentru că Domnul a spus «oricine va lăsa pe femeia 
sa, afară de cuvînt de desfrînare, o face să săvîrşească adulter». Apoi,, 
prin numirea ei de adulteră a exclus-o pe dînsa de la împreunarea cu, 
alt bărbat. Cum poate fi acuzat ca pricină de adulter un astfel de bărbat,, 
iar femeia care s-a numit de Domnul adulteră să fie nevinovată ? 42 . 

XLIX 

Violurile săvîrşite prin silă nu trebuie să dea loc unei învinuiri. 
De aceea nici sclava care a fost siluită de stăpînul său nu e supusă 
pedepsei 43 . 

L 

Nu există lege privitoare la cea de a treia nuntă 44 din acest motiv 
cea de a treia căsătorie nu-i încheiată după lege. Desigur eu privesc 
asemenea practici ca întinăciune pentru Biserică 45 . Dar nici nu ar un c 
asupra lor osîndă publică, de aceea le socotim mai de îngăduit decît 
desfrînarea propriu-zisă. 


EPISTOLA 200 

Către Amfilohiu, episcop de Iconium 

Scrisă în primăvara anului 375 

îmbolnăvirile s-au ţinut lanţ una după alta, iar ocupaţiile legate de 
treburile bisericeşti şi de oamenii care tulbură Bisericile m-au năpădit 
iarna întreagă precum şi în tot acest răstimp, pînă în clipa în care îţi 
scriu această epistolă. De aceea n-a fost cu putinţă nici să-ţi trimit ceva 

41. Unul din cei mai cunoscuţi eretici ai sec. al M-lea. 

42. Matei 5, 32. A se vedea şi can. 36, 46, 77 şi 80 ale Sf. Viasile. 

43. Cf. şi can. 30 al Sf. Vasile. 

44. A se vedea şi cele spuse în can. 80 al Sf. Vasile. 

45. In decursul veacurilor asprimea acestui canon s-a redus, Biserica arătîndu-se- 
mult mai îngăduiloare faţă de căsătoriile a doua şi a treia. 

prin curier şi nici să te cercetez eu însumi. îmi închipui că aşa s-au 
^petrecut lucrurile şi cu Frăţia Ta i desigur nu mă gîndesc la boală — 
.ferească Dumnezeu !, ci mai curînd doresc să te înzestreze Dumnezeu cu 
îndelungată sănătate trupească, pentru ca să poţi sluji multă vreme po¬ 
runcilor Lui —, ci îmi închipui că «grija Bisericilor» 1 îţi aduce şi ţie 
■destule încurcături neplăcute. 

Chiar şi acum e vorba să-ţi trimit pe cineva anume pentru a ne 
face cunoscut unul altuia situaţia în care ne aflăm. Intrucît Meletios, 
.acest fiu prea iubit, care instruieşte pe recruţii recent intraţi sub arme, 
m-a înştiinţat că ar fi posibil să-ţi trimit salutări prin el, m-am grăbit 
să văd pe acest aducător al epistolei, om care în locul epistolei poate 
relata şi despre mesajele noastre atît din pricina caracterului lui iu¬ 
bitor de adevăr, cît şi pentru că cunoaşte toate problemele noastre 2 3 . 
Prin mijlocirea lui rugăm, mai întîi de toate, pe Cucernicia Ta să mă 
-pomenească în rugăciuni, pentru a mă elibera de greutatea trupului, 
-care mi-a devenit o adevărată povară, apoi Bisericii lui să hărăzească 
pace, iar Ţie să-ţi aducă linişte şi uşurare, aşa încît, după ce vei fi în¬ 
drumat în chip apostolesc treburile Licaoniei, să începi să vizitezi şi 
ţinuturile noastre, fie cîtă vreme mai sînt încă în trup, fie pe cînd va fi 
rînduit să plec la Domnul. Oricum, să te legi de aceste ţinuturi ca şi cum 
.ar fi ale Tale, sprijinind pe cei ce se clatină şi ridicînd pe cei neputin¬ 
cioşi, schimbînd totul în ceea ce Ii place Domnului, prin darul Duhului 
.care petrece în tine. 

Pe prea cinstiţii fiii noştri Meletie şi Meletios 4 , pe care-i cunoşti 
de mult şi-i preţuieşti ca şi cum ar fi ai tăi proprii, să-i ţii sub ocrotirea 
Ta, rugîndu-te pentru ei. Pentru că ajunge.atîta ca să le cîştigi toată în- 
■crederea. Te rog să saluţi din partea mea pe cei care se află în jurul 
Cuvioşiei Tale, întreg clerul şi poporul pe care-1 păstoreşti, precum şi 
,pe toţi iubitorii de Hristos fraţi şi împreună slujitori. 

Să-ţi aduci aminte să faci pomenirea prea fericitului mucenic Eupsi- 
.hie 5 şi să nu aştepţi să-ţi aduc a doua oară aminte nu numai să-ţi fixezi 
exact ziua sosirii tale la noi, ci şi să o şi avansezi cu cîtva timp, pentru 
ca să ne şi faci fericiţi, desigur dacă vom mai fi încă în trup. 

1. II Cor. 11, 28. 

2. Nu cunoaştem mai de aprpape cine este acest Meletios, dar se vede că era un 
.om apropiat şi de încredere. 

3. Semnul celei mai intime prietenii dintre cei doi ierarhi. 

4. Deci şi unul şi altul erau folosiţi ca oameni de încredere, curieri atît de cău- 

itati. 


, r >. A se vedea şi cele spuse în epistolele 100, 176, etc. 

Pînă atunci să rămli pentfu Inlfife'şl pentru Biserica lui Dumnezeu 
sănătos şi rugător pentru noi prin harul Bunului Dumnezeu. 


EPISTOLA 201 

Către Amfilohiu, episcop de Iconium 
Scrisă la începutul verii anului 374 

Pentru multe pricini doresc să te întîlnesc, atît pentru a te folosi 
ca sfetnic în problemele care ne stau în fată, dar mai ales a mă mîngîia 
după lipsa pe care ţi-am dus-o fără să te văd de atîta vreme. Întrucît însă 
pricini diferite ne-au împiedicat pe amîndoi, iar slăbirea generală a or¬ 
ganismului te-a doborît şi pe Tine 1 , după cum nici mie încă nu mi-a 
trecut vechea mea suferinţă, să ne dăm unul altuia iertare, încît să nu 
ne facem învinuiri nici unul, nici celălalt (pentru că nu ne-am scris, n.tr.). 


EPISTOLA 202 

Către Amfilohiu, episcop de Iconium 
Scrisă în vara anului 375 

Întîlnirea cu Cucernicia Ta este în orice împrejurare un mare pri¬ 
vilegiu pentru mine, dar cu mult mai mult acum, cînd ne cheamă la în¬ 
trunire probleme deosebit de importante. Întrucît urmările bolii mele sînt 
atît de grave încît nu-mi îngăduie nici cea mai mică mişcare, sînt atît de 
puternice încît atunci cînd mi-am făcut, cu trăsura, drumul pînă la para¬ 
clisul martirilor 2 puţin a lipsit să nu cad din nou în aceeaşi boală, sînt 
nevoit să-ţi cer iertare. Drept aceea, dacă e cu putinţă să se amîne în¬ 
trunirea cu cîteva zile, atunci cu ajutorul lui Dumnezeu te voi şi vizita 
şi mă voi face părtaş şi grijilor care te apasă. Dacă problema presează, 
faceţi cu ajutorul lui Dumnezeu ce veţi crede de cuviinţă, socotindu-mă 
prezent şi pe mine împreună cu voi, ca unul care accept tot ce veţi fi 
rezolvat bine. 

Harul Bunului Dumnezeu să te păzească sănătos şi voios întru Dom¬ 
nul şi rugător pentru mine. 


1. O boală, se vede recentă, apărută şi la Sfîntul Amfilohiu. 

2. Despre cultul martirului Eupsihios (şi al altora) ni se relatează în multe 
din epistolele Si. Vasile, aşa nr. 142, 176, 200, 252 etc. 









EPISTOLA 203 

Către episcopii de pe ţărmul mării 

Scrisă în anul 375 


I 

M-a prins un dor mare să mă întîlnesc cu Voi, dar mereu s-a ivit 
o piedică în calea bunei mele dorinţe. O dată m-a împiedicat starea 
proastă a sănătăţii mele (căci desigur nu vă poate fi necunoscut cît de 
aprig i-am simţit prezenţa încă din copilărie, şi acum, la bătrîneţe 1 , se 
vede că boala a crescut deodată cu mine şi m-a pedepsit după dreapta 
judecată a lui Dumnezeu, Care rînduieşte totul cu înţelepciune), altă 
dată au fost grijile pentru binele Bisericilor, precum şi luptele duse îm¬ 
potriva vrăjmaşilor dreptei credinţe. Din această cauză, pînă în clipa de 
faţă am dus-o în mare tristeţe şi în adîncă supărare, pentru că simţeam 
că-mi lipseşte sprijinul vostru. 

De la Dumnezeu, Cel Care a binevoit să ia asupră-Şi trup şi să Se 
sălăşluiască între noi 2 ca să ne îndrepteze viaţa prin pildele virtuţilor 
şi să vestească prin însuşi glasul Evangheliei împărăţiei, am înţeles că 
«întru aceasta vor cunoaşte toţi că sînteţi ucenicii Mei, dacă veţi avea 
dragoste unii faţă de alţii» 3 . Iar ca dar de rămas bun, atunci cînd era 
vorba să ducă la îndeplinire în Trupul Său iconomia mîntuirii, a lăsat 
ucenicilor dragostea Sa, spunîndu-le : «pace vă las vouă, pacea Mea o 
dau vouă» 4 . De altfel nici eu n-aş putea crede că fără dragoste reciprocă 
şi fără ca să fac tot ce-i cu putinţă pentru a trăi în pace cu toţi, m-aş 
putea socoti slujitor vrednic al lui Iisus Hristos. 

Multă vreme am tot aşteptat, nădăjduind mereu că va veni o vre¬ 
me să mă cercetaţi şi Voi. Nu se poate să nu ştiţi că fiind expus public 
în faţa tuturor, aşa cum sînt stîncile ale căror piscuri ies din apa mării, 
îndur şi eu furia valurilor eretice, care, deşi se izbesc în jurul meu, nu 
ajung să înece ceea ce se află în spatele meu. Şi cînd zic «noi» nu în¬ 
ţeleg doar puterea omenească, ci şi harul lui Dumnezeu, Care arată că 
puterea Lui «întru slăbiciune se desăvîrşeşte» 5 , după cum zice şi pro¬ 
orocul, vorbind în numele Domnului : «au de faţa Mea nu vă sfiiţi pen¬ 
tru că am pus nisipul hotar mării ?» 6 . Cel atotputernic a legat marea 
cea uriaşă şi înfricoşată de ceea ce e mai nestatornic şi mai de dispre- 



1. Cînd scria aceste lucrări Sf. Vasile avea doar 45 de ani. 

2. Ioan 1, 14. 

3. Ioan 13, 35. 

4. Ioan 14, 27. 

5. II Cor. 12, 9. 

0. Ier. 5, 22 (od. 1914). 


J 

tuit, nisipul. Iar dacă aşa stau lucrurile, concluzia logică ar fi ca iu¬ 
birea voastră să trimită la mine mai des pe cîţiva din adevăraţii noştri 
fraţi să mă viziteze în necazurile mele 7 , Căci nu făgăduiesc că n-aş fi 
supus la nenumărate greşeli, pentru că sînt om şi trăiesc în trup. 

II 

Întrucît pînă acum ori că aţi uitat ceea ce-mi datoraţi, pentru că 
n-aţi văzut ce era de făcut, prea cinstiţi fraţi, ori că nu m-aţi socotit 
vrednic de o vizită frăţească, fiind poate preveniţi de nişte calomnii pe 
care unii le lansează împotriva mea, iată acum încep eu corespondenţa 
şi declar că sînt gata să mă spăl înaintea Voastră de învinuirile aduse 
împotriva mea, cu singura condiţie ca aceia care mă hulesc să accepte 
să se prezinte faţă către faţă înaintea cuvioşiilor Voastre : dacă voi fi 
dovedit vinovat, îmi voi recunoaşte greşelile şi, după ce vă veţi fi con¬ 
vins, veţi dobîndi iertare de la Dumnezeu scoţînd din comuniune pe un 
păcătos ca mine, iar cei care vor fi dobîndit această convingere împo¬ 
triva mea vor dobîndi răsplată, pentru că au dat pe faţă răutatea mea 
cea ascunsă. 

Dacă, însă, mă osîndiţi înainte de a vă fi convins, eu nu mă voi 
mai învinui de nimic altceva decît că am pierdut ce era mai scump decît 
orice bun : iubirea care ne leagă de voi, pierdere pe care şi voi o veţi 
suferi la fel, întrucît nu mă veţi mai avea mult, iar ceea ce-i mai grav 
este că vă dovediţi potrivnici Evangheliei, care zice 8 «nu cumva Legea 
noastră judecă pe om, dacă nu-1 ascultă mai întîi şi nu ştie ce a făcut ?» 
Iar cel care varsă împotriva mea batjocuri, fără să fi adus şi mărturii 
despre cele spuse, acela va aduce împotriva # sa însăşi o nelegiuire prin 
folosire greşită a cuvintelor. Căci cum s-ar cuveni să numim pe calom¬ 
niator dacă nu-i dăm un nume pe care însăşi purtarea lui spune că îl 
poartă ? De aceea cel care-mi aduce învinuiri să nu mai fie un potriv¬ 
nic 8bis , ci un acuzator sau mai curînd să nu accepte nici numirea de 
acuzator, ci să fie un frate iubitor, care atrage atenţia frăţeşte şi care 
nu foloseşte convingerea decît pentru îndreptare. Să nu fiţi, aşadar, auzi- 
tori de calomnii, ci arbitri şi judecători ai unor dovezi. Aşadar, să nu 
fim părăsiţi la necaz, ci să mi se arate limpede în ce constă vina mea 9 . 

7. Idei similare şi în epistolele 90 şi 92 în care Sf. Vaşile aştepta cu îngrijo¬ 
rare un semn de ajutor de la episcopii din Apus. Acum aşteaptă acelaşi ajutor în 
lupta împotriva ereticilor, de la nişte episcopi mai din apropiere. Ar fi fost bucuros 
şi măcar de o «vizită frăţească» din partea lor, dar poate vor fi uitat de ea. 

8. loan 7, 51. 

8 bis. In greceşte potrivnicul se exprimă prin BiijlioXoc. 

9. Se ştie că Sf. Vasile admitea la comuniune pe semi-arienii care-şi recunoşteau 
greşeala şi cereau unirea. Al{ii îl acuzau pentru împăciuitorismul lui, cf. ep. 204. 

III 

Să nu pună stăpînire pe voi gîndul că «noi» locuim la malul mării, 
că sîntem străini de răul de care suferă cei mai mulţi şi că n-avem ne¬ 
voie de ajutorul nimănui, sau ce folos am avea dacă am sta în com¬ 
uniune cu ceilalţi ? Dumnezeu a despărţit insulele de continent prin mări, 
dar a unit prin dragoste pe locuitorii din insule cu cei de pe continent. 
Nimic nu desparte pe unul de celălalt, fraţilor, atîta vreme, cel puţin, 
cît nu intervine vreun zvon deliberat care să îndemne la dezbinare. 
Dacă vă situaţi într-o altă categorie de membri ai Bisericii nu puteţi să 
ne spuneţi noua, care facem parte din acelaşi trup, «n-avem nevoie de 
voi». Dacă vă socotiţi cap al Bisericii de pretutindeni 10 , capul nu poate 
spune picioarelor : «n-avem nevoie de voi». Cele două mîini au nevoie 
una de alta, aşa cum şi picioarele se ajută unul pe celălalt şi tot astfel 
şi ochii au o vedere mai limpede atunci cînd se face uz de amîndoi. 

Cit despre mine, recunosc slăbiciunea mea şi caut să fiu de aceleaşi 
păreri. Ştiu, într-adevăr, că, chiar dacă nu sînteţi prezenţi trupeşte, îmi 
veţi fi de mare folos în împrejurările cele mai grele prin ajutorul pe 
care ni-1 vor da rugăciunile Voastre. Dar pentru Voi nu-i un lucru po¬ 
trivit nici cu judecata oamenilor şi nu-i plăcut nici lui Dumnezeu să 
folosiţi astfel de cuvinte, pe care nu le folosesc nici popoarele care nu 
cunosc pe Dumnezeu. Căci popoarele, se spune, chiar dacă locuiesc în¬ 
tr-o ţară aparte, totuşi, din pricina nesiguranţei viitorului, încheie între 
ele bucuros alianţe şi urmăresc relaţii reciproce, ştiind că acestea sînt 
folositoare tuturora. Noi, fiii celor care au stabilit de la o margine la 
alta a lumii doar prin cîteva norme de lege intercomuniunea dintre oa¬ 
meni, convingîndu-i că toţi cetăţenii sînt fraţi şi rude între ei, iată ne 
rupem acum de restul lumii şi nu ne ruşinăm nici de izolarea noastră 
şi nici nu ne mai gîndim ce mare pugbă aducem provocînd dezbinarea, 
necutremurîndu-ne nici pentru că ne-am vedea ameninţaţi de proorocia 
Domnului Hristos, Care a zis: «din pricina înmulţirii fărădelegii, iubi¬ 
rea multora se va răci» u . 

IV 

Nu, prea cinstiţi fraţi, nu vă opriţi la astfel de fapte, ci mîngîiaţi-vă 
pentru cele ce au trecut, trimiţînd scrisori paşnice şi frăţeşti, poto- 

10. Poate că tot prin astfel de cuvinte Sfîntul Vasile osîndeşte mîndria şi în¬ 
fumurarea cu care au tratat cererile repetate după ajutor adresate prin atîţia curieri 
(a se vedea ep. 90, 92). 

11. M atei 24, 12. Acest adevăr constituie pentru Sf. Vasile — desigur numai în 
( hip figurat —, prin deasa lui afirmare, poate cea mai amară realitate. 

lind, ca printr-o iubire suavă, rana din inima mea, pe care mi-aţi făcut-o- 
prin nepăsarea de pînă acum 12 . Dacă vreţi să veniţi să mă întîlniţi per¬ 
sonal şi să cercetaţi înşivă greşelile în care am căzut, ca să vedeţi dacă 
păcatele mele vor fi atît de mari pe cum se aude, ori dacă nu cumva 
sînt sporite de adaosul minciunii, — fie ! Sînt gata să Vă primesc la so¬ 
sire cu braţele deschise şi rugătoare şi să mă supun unei cercetări amă¬ 
nunţite, singurul lucru pe care-1 doresc este ca dragostea să conducă- 
totul. Dacă vreţi să stabiliţi o localitate de la voi, unde să merg şi să 
mă plătesc de datoria de a Vă face o vizită şi să mă ofer pentru cerce¬ 
tarea la care voi fi supus numai să vă vindece relele din trecut şi să 
nu lăsaţi de acum nici un loc pentru calomnie, — fie şi aceasta ! Ori¬ 
cum, chiar dacă sînt îmbrăcat întru-un trup bolnăvicios, atîta vreme cît 
mai suflu ţin de datoria sfîntă să nu uit nimic din ceea ce poate con¬ 
tribui la «zidirea Bisericilor lui Hristos» 13 . 

Nu tîlcuiţi pe dos înţelesul rugăminţii mele, nu recurgeţi la nevoia 
de a descoperi şi altora necazul meu ! Să ştiţi, fraţilor, că pînă acum 
mi-am ţinut ascunsă în mine însumi această supărare pentru că mi-ar 
fi fost ruşine să descopăr înstrăinarea Voastră şi altora din cei cu care 
stăm în comuniune şi care stau mai departe de ţinuturile Voastre, de 
frică să nu-i supărăm şi pe ei şi să nu provocăm bucurie în sinul celor 
care ne urăsc. Toate acestea Vi le scriu acum numai eu singur, dar cu- 
aprobarea tuturor fraţilor din Capadochia, care m-au rugat să nu mă fo¬ 
losesc de primul curier ce mi-ar ieşi în cale, ci de un om care, prin in¬ 
teligenţa pe care i-a dat-o Dumnezeu, ar putea completa toate pasajele- 
rămase neclare în scrisoarea mea, căci mă tem că ea să nu fie prea 
lungă u . Vreau să vorbesc despre doritul şi prea evlaviosul frate Petru, 
preotul. Primiţi-1 cu dragoste şi trimiteţi-1 înapoi cu cuvinte de pace, 
pentru ca să fie pentru noi un vestitor de fericiri. 

.12. Se vede că Sfîntul va fi simţit destul de dureros indiferentismul episcopilor 
din nordul Capadochiei. 

' 13. I Cor. 14, 5, 12. Să nu fi rămas impresionaţi aceşti episcopi tradiţionalişti 
de smerenia şi rîvna Sfîntului ? El nu urmărea decît «Zidirea Bisericilor lui Hristos» 
(I Cor., 14, 5). 

14. Se resimte în această scrisoare «lungă» dorinţa de disculpare a Sfîntului, pe 
care o va afişa mai explicit în epistola 204. El, de dragul păcii, propunea primirea în 
comuniune a arienilor care se întorc. De fapt credem că bănuiala duşmanilor lui ori 
chiar şi a celor ce stăteau în rezervă era pînă la un loc justificată. Cine putea să 
dea garanţia că «întoarcerea» arienilor era sinceră şi definitivă ? Lecţiile prezentului 
nu erau totdeauna de prea bun augur. însă dragostea Sfîntului pentru realizarea păcii, 
era prea maro ca să n-o pună în aplicare. De aceea, raliind şi pe colegii din ţinuturile 
nordice ale Asiei Mici la marele său ideal, Sfîntul nu voia să cedeze. Aproape cu 
aceleaşi cuvinte se adresează şi celor din Neocezareea (ep. 204). 

EPISTOLA 204 
Către cei din Neocezareea 1 
Scrisă în vara anului 375 

I 

Am tăcut multă vreme şi unii şi alţii, prea cinstiţi şi prea iubiţi 
fraţi, parcă am fi supăraţi unii pe alţii. Şi totuşi, cine poate fi chiar aşa 
•de înverşunat şi de neîmpăcat faţa de cel care l-a supărat, incit, dacă 
a avut pică pe el, să ţină mînie o viaţă de om ? E drept că se întîmplă 
să putem vedea ca, chiar fără motiv îndreptăţit, unii oameni să rămînă 
despărţiţi, pe cit ştim noi, multă vreme, cu toate că există motive mai 
multe şi serioase ca oamenii să se apropie şi să trăiască laolaltă şi în 
•cea mai strînsă prietenie. 

Unul din aceste motive, primul şi cel mai important, este porunca 
Mîntuitorului, Care a spus clar : «Prin aceasta vor cunoaşte toţi că 
^înteţi ucenicii Mei, dacă veţi avea dragoste unii faţă de alţii» 2 . Iar la 
rîndul său Apostolul (Pavel) ne arată limpede superioritatea dragostei, 
numind-o fie «împlinirea legii» 3 , fie înfăţişînd-o ca pe cea mai înaltă 
•dintre toate virtuţile, spunînd : «De aş grăi în limbile oamenilor sau ale 
îngerilor, iar dragoste nu am, făcutu-m-am aramă sunătoare şi chinval 
răsunător. Şi de aş avea şi darul proorocirii şi tainele toate le-aş cu¬ 
noaşte şi orice ştiinţă, şi de aş avea atîta credinţă încît să mut şi munţii, 
iar dragoste nu am, nimic nu sînt. Şi de aş împărţi toată avuţia mea şi 
■de aş da trupul meu ca să fie ars, iar dragoste nu am, nimic nu-mi fo¬ 
loseşte» 4 . Şi toate acestea nu ca şi cînd nici una din virtuţile enumerate 
n-ar putea fi realizate fără iubire, ci pentru că Sfîntul a vrut să asigure 
prin acest limbaj înflorit superioritatea poruncii dragostei faţă de toate 
celelalte. 

II 

în al doilea rînd, dacă faptul că am fi avut dascăli comuni contri¬ 
buie în mare măsură la unire, apoi, într-adevăr, şi voi şi noi am avut 
aceiaşi dascăli, care ne-au învăţat tainele lui Dumnezeu, părinţii noştri 
duhovniceşti, cei care au întemeiat dintru început Biserica Voastră din 
Neocezareea. Mă gîndesc la acel om mare, care a fost Sfîntul Grigorie 5 , 

1. După cum se va vedea din textul ei, epistola aceasta e adresată preoţilor din 
Neocezareea. 

2. Ioan 13, 35. 

3. Rom. 13, 10. 

4. I Cor. 13, 1—3. 

5. Taumaturgul. Nu-i exclus ca însuşi Sf. Vasile să fi văzut lumina zilei în Noo- 
cezaroca, unde părinţii săi aveau întinse moşii. P. Hristu, St. Vasile, Opere, voi. III, 
In col. «Părinţii greci ai Bisericii», Tesal. 1973, p. 161, în lb. greacă. 


i . 

şi apoi la toti cei care au urmat după el pe tronul episcopal din oraşul 
Vostru, răsărind ca nişte luceferi unul după altul şi bătătorind acelaşi 
drum spre a lăsa, din viaţa cerească pe care au dus-o, semne uşor de 
urmat pentru cei ce o doresc. Şi dacă nici însuşirile trupeşti nu trebuie 
dispreţuite, pentru că şi ele ajută mult la statornicirea unei uniri de 
nezdruncinat şi la adîncirea unei comuniuni vitale, să ştiţi că şi sub 
acest raport au existat poziţii comune între voi şi noi. 

In această privinţă, o, tu cel mai strălucit dintre oraşe — pentru 
că, vorbindu-vă vouă, mă adresez oraşului vostru întreg — pentru ce 
eu nu primesc de la voi nici o scrisoare de politeţe, nici un cuvînt îm¬ 
bucurător, ci dimpotrivă v-aţi deschis urechile spre cei care se ocupă 
doar de calomnii ? Cu atît mai mult trebuie să mă îndurerez cu cit văd 
împlinindu-se tot mai mult scopul strădaniilor lor, căci opera împotri¬ 
virii demască pe autorul ei, pe care, cu toate că este cunoscut ca părtaş 
la multe nedreptăţi, totuşi răutatea este cea care-1 caracterizează cel 
mai deplin, fapt pentru care şi-a primit şi numele 6 . Dar să mi se ierte 
îndrăzneala că vorbesc pe faţă : văd că vă deschideţi amîndouă ure¬ 
chile faţă de cei care mă vorbesc de rău şi primiţi în sufletele Voastre 
totul fără control, nefiind între voi nimeni care să deosebească min¬ 
ciuna de adevăr. Cine a fost cruţat vreodată de învinuiri răutăcioase 
atîta vreme cît a luptat singur ? Cine a fost dovedit mincinos dacă lipsea 
omul care-1 calomnia ? Ce cuvînt nu găseşte crezare la auditori dacă 
acuzatorul susţine cu tărie că lucrurile aşa s-au întîmplat şi dacă ce] 
acuzat nu-i de faţă şi nu aude acuzele răutăcioase care i se aduc ? Oare 
nu ne învaţă acelaşi lucru şi experienţa vieţii, anume că auditorul care 
vrea să fie drept şi nepărtinitor nu trebuie să se lase dus cu totul de 
spusele celui care a vorbit primul, ci să aştepte şi apărarea acuzatului, 
pentru ca din compararea celor două poziţii să poată scoate adevărul ? 
«Judecaţi judecată dreaptă» 7 iată o poruncă din cele necesare pentru 
mîntuire. 

III 

Spun acest lucru nu ca şi cum aş fi uitat de cuvintele Apostolului, 
atunci cînd, fugind de judecăţile omeneşti, îşi rezervă viaţa întreagă 
spre a da seamă în faţa nemitarnicului Judecător, căci zice : «pentru 
mine e prea puţin lucru să fiu judecat de Voi sau de o judecată ome¬ 
nească» 8 . Întrucît învinuiri mincinoase au apucat să Vă împuieze ure- 

6. Persoana Ia care se gîndeşte Sfîntul Vasile şi pe care o descrie aşa e Atarvios, 
«omul calomniilor» după cum ni se spune în ep. 65, 126, dar mai ales în ep. 204, 
207, 210. Durerea era cu atît mai mare cu cît Atarvios era rudă cu Sf. Vasile. Din 
ultimele epistole reiese că cl a îmbrăţişat şi sabelianismul. 

7. Ioctn 7, 24. 

8. I Cor. 4, 3. 

27 — Sfîntul Vasile ccl Mare 

chile, calomniind viaţa şi credinţa mea în Dumnezeu, să nu uitaţi că 
ce] te acuză aduce prejudicii la trei persoane deodată : celui pe care-1 
calomniază, celor cărora li se adresează şi persoanei sale proprii. Aş fi 
păstrat tăcerea — ştiţi bine — în ce priveşte prejudiciul persoanei mele, 
nu pentru că dispreţuiesc stima Voastră (cum aş putea-o face tocmai eu, 
cure, ca sa n-o pierd, Vă scriu şi acum şi îmi pledez personal cauza?), 
c i, pentru că văd că din cele trei persoane jignite, eu sînt atins cel mai 
puţin. Voi înşivă sînteţi cei care îmi sînteţi răpiţi, iar Vouă vi se ră¬ 
peşte şi adevărul. Cel ce face acest lucru caută să mă înstrăineze de Voi, 
după ce el însuşi s-a înstrăinat de Dumnezeu 9 , pentru că nu poţi fi 
unit cu Dumnezeu atîta vreme cît dispreţuieşti poruncile Lui. Vorbesc, 
aşadar, mai mult în folosul vostru decît în al meu, vrînd să Vă feresc 
de o pierdere ireparabilă. Căci ce pierderi mai mari ar putea da pesre 
cineva decît aceea de a pierde cel mai preţios din cîte’ bunuri exista, 
adevărul? 

IV 

în fond, ce vreau să spun, fraţilor ? Nu că eu aş fi un om fără păcat, 
nici că viaţa nu mi-ar fi plină de nenumărate scăderi. Mă cunosc bine 
şi nu încetez de a vărsa lacrimi pentru păcatele mele, doar-doar voi 
îmblînzi cumva pe Bunul Dumnezeu ca să scap de osînda ce mă ame¬ 
ninţă. Şi acest lucru se poate, dar cel ce judecă faptele noastre, să nu 
caute numai gunoiul din ochii mei 10 . Căci mărturisesc că mare grijă şi 
respect port faţă de cei sănătoşi. Dacă, însă, tu mu vei putea spune 
aşa ceva (şi cu atît mai puţin o vor putea spune aceia ai căror ochi 
sînt mai curaţi, pentru că se ştie că însuşirea celor desăvîrşiţi este toc¬ 
mai să nu se înalţe, pentru că altfel ar putea fi acuzaţi de lăudăroşenia 
fariseului, care căuta să se îndreptăţească pe sine, în timp ce vameşul 
se smerea), atunci să te cercetezi bine la doctor şi să nu judeci înainte 
de a veni Domnul, Care va judeca la arătare chiar şi cele ascunse şi va 
da pe faţă şi sfaturile inimilor lor 14 Şi să te gîndeşti şi la Cel care a 
zis : «Nu judecaţi ca să nu fiţi judecaţi» 12 , «Nu osîndiţi şi nu veţi fi osîn- 
diţi» 13 . Peste tot, însă, fraţii mei, dacă păcatele mele nu pot fi îndrep¬ 
tate, atunci de ce nu ascultă de dascălul Bisericilor, care zice : «Mustră, 
ceartă, îndeamnă» ? 14 Iar dacă fărădelegea mea nu poate fi vindecată, 
atunci de ce nu mi se dă vina pe faţă, de ce nu se denunţă greşelile 


9. Atarvios. 

10. Matei 7, 3. 

11. I Cor. 4, 5. 

12. Matei 7, 1. 

13. Luca 6, 37. 

mele şi de ce nu scapă astfel Bisericile de răul pe care li-1 fac ? Să nu 
îngăduiţi, aşadar, ca insulta să murmure între dinţii voştri! Asta ar pu¬ 
tea-o face vreo roabă, care învîrte la moară, sau vreun nătăfleţ de 
prin circuri, oameni a căror limbă este mai ascuţită la clevetiri. Mai 
există, doar, episcopi ! Să fie chemaţi să judece ! Există preoţi în fie¬ 
care parohie ; să fie convocaţi cei mai vrednici dintre ei ! Să vorbească 
deschis oricine vrea, pentru ca faptele să constituie o dovadă, iar nu 
insultă. Să mi se arate toate greşelile mele ascunse, numai să n-o facă 
din ură, ci să mă mustre ca pe un frate. Pentru că este mai cu dreptate 
ca noi păcătoşii să trezim mila în oamenii sfinţi şi lipsiţi de păcat, decît 
să provocăm duşmănie. 

V 

Dacă am făcut vreo greşeală în cele ale credinţei, să mi se arate 
rînduiala scrisă pe care am călcat-O; Să se instituie şi aici un nou juriu 
drept şi nepărtinitor! Să se dea citire acuzaţiilor ! Să se facă cercetări 
dacă nu cumva acuzaţia îşi are temei mai curînd în ignoranţa acuzato¬ 
rului ori dacă nu cumva este anulată de însăşi ţesătura ei. Căci multe 
■ lucruri bune li se par rele celor ce au un criteriu nesigur de judecată, 
după cum nici sarcinile cu greutate egală nu par egale atunci cînd tal¬ 
gerele balanţei nu sînt în echilibru, iar celui al cărui gust este afectat 
de boală pînă şi mierea i se pare uneori amară. Şi ochiul cînd nu-i să¬ 
nătos nu vede clar toate obiectele reale, ci îşi închipuie multe lucruri 
care nu există în realitate, chiar şi cînd se judecă puterea cuvîntului se 
-întîmplă adeseori ceva asemănător, cînd judecătorul este ceva mai puţin 
competent decît scriitorul. Căci atît cel ce judecă valoarea unei cuvîn- 
tări, cît şi cel ce a compus-o, trebuie să dovedească într-un fel aceeaşi 
pregătire. Nu cumva găseşte să-şi dea părerea despre agricultură cineva 
care n-a fost deloc agricultor ? Sau va judeca cineva ce însemnează ar¬ 
monie sau fals în compoziţiile muzicale dacă acela nu stăpîneşte nici pe 
departe legile armoniei ? Oare va putea judeca orice prim venit o cu- 
vîntare, dacă nu va arăta cine i-a fost dascăl şi cîţi ani a învăţat, în¬ 
tr-un cuvînt, dacă n-a auzit cît de cît despre arta de a întocmi cu- 
vîntări? 

Dar nici în problemele duhovniceşti nu-i îngăduit oricui să se pre¬ 
zinte la examinarea cuvintelor rostite, ci, numai celui căruia i s-a dat 
duhul înţelegerii, după cum ne-a învăţat Apostolul, cînd a vorbit despre 
împărţirea darurilor : «Unuia i se dă prin Duhul Sfînt cuvînt de înţe¬ 
lepciune, iar altuia, după acelaşi Duh, cuvîntul cunoştinţei ; unuia i se 
dă credinţa în acelaşi Duh, unuia facerea de minuni, iar altuia proorocire. 

unuia deosebirea duhurilor...» 1B . Deci, dacă Scripturile noastre sini 
inspirate de Duh Sfînt, atunci să-mi arate cel ce vrea să judece că el 
are harisma deosebirii duhurilor în problemele duhovniceşti. Dacă ol 
însă huleşte, aşa cum o spune cu amărăciune, că provine din înţelep¬ 
ciunea lumii acesteia, atunci să-mi arate cel puţin că-i versat în înţe¬ 
lepciunea lumii şi atunci îl vom lăsa să cadă în destinul judecăţii. Ni¬ 
meni să nu creadă că am inventat un astfel de caz numai ca să scap 
de cercetare, pentru că nu aş avea mărturii. De aceea vă încredinţez 
tocmai Vouă, prea iubiţii mei fraţi, sarcina de a examina învinuirile 
puse în sarcina mea. Sînteţi, oare, atît de întîrziaţi la minte îneît să aveţi 
nevoie de toţi avocaţii ca să aflaţi adevărul ? Şi dacă nu vi se par în¬ 
vinuirile chiar atît de convingătoare, atunci convingeţi pe flecarii voş¬ 
tri să lase la o parte orice hulă, iar dacă nu sînteţi siguri că aşa stau 
lucrurile, atunci consultaţi măcar oameni în stare să cunoască fidel fap¬ 
tele sau, dacă vreţi, cereţi-ne explicaţii scrise. In orice caz, puneţi la 
inimă hotărîrea de a nu lăsa lucrurile nelămurite. 

VI 

Şi apoi ce altă mărturie mai impresionantă despre credinţa mea V-ar 
trebui mai mult decît aceea că am fost crescut de acea prea fericită 
femeie, bunica mea, care s-a născut aici, la Voi ? Mă gîndesc la acea 
renumită Macrina, care mi-a transmis învăţătura Sfîntului şi Făcătorului 
de minuni Grigorie, precum şi toate cele pe care tradiţia orală i le-a 
păstrat pînă atunci şi pe care ea însăşi le păstra într-o neştearsă amin¬ 
tire şi de care s-a folosit să crească şi să formeze în dogmele pietăţii 
pe acel mic copil, care eram eu. După ce am ajuns la vîrsta să pot gîndi 
şi mintea mi s-a maturizat cu anii, am colindat peste mări şi ţări, iar 
pe oamenii pe care i-am prins într-o viaţă potrivită cu regula pietăţii, 
i-am socotit ca părinţi adevăraţi şi i-am ales ca îndrumători ai sufletului 
în calea spre Dumnezeu. 

Sînt conştient şi pînă în ceasul de faţă că, prin darul Celui care m-a 
ales la o chemare sfîntă întru cunoaşterea fiinţei Sale, n-am adunat în 
inimă alt cuvînt potrivnic învăţăturii celei sănătoase şi nici nu mi-am 
întinat sufletul cu blestemata învăţătură a ucenicilor lui Arie. Dacă 
uneori am admis în comuniune pe unii din cei proveniţi din şcoala lui, 
care-şi ascundeau acest rău în adîncul inimii lor şi care pronunţau cu¬ 
vinte pioase sau cel puţin nu se împotriveau la cele ce spuneam eu, am 
tăcut-o din pricină că nu am vrut să arunc asupra lor toate osîndirile 
şi pentru că m-am supus hotărîrii pe care Părinţii o luaseră în legătură 

c u oi. Căci eu am primit do la fericitul Atanasie, episcopul Alexandri' 1 
o scrisoare pe care o am încă în mîini, iar celor care o doresc le-o pot 
arăta, scrisoare în care el lămureşte limpede că dacă vrea cineva să 
se întoarcă de la rătăcirea arienilor şi să recunoască mărturisirea de 
credinţă de la Niceea, să-l primim fără rezerve, căci la o astfel de ho- 
lărîre au aderat şi episcopii din Macedonia şi Ahaia. Socotind necesar 
să urmez fără rezerve un astfel de bărbat, din cauza autorităţii pe care 
o prezentau aceşti martori şi fiindcă doream în acelaşi timp să primesc 
răsplata făcătorilor de pace, am înscris în numărul celor care erau ad¬ 
mişi la comuniune cu mine pe toţi cei care mărturisesc această cre¬ 
dinţă u . 

VII 

Căci ar fi mai drept să nu judecăm problemele numai după unul 
sau doi din cei care nu urmează drumul drept al adevărului, ci după 
mulţimea episcopilor din întreaga creştinătate, care s-au unit cu noi prin 
harul lui Dumnezeu. Să fie întrebaţi cei din Pisidia, din Licaonia, din 
Isauria, din cele două Frigii, din (cele două) Armenii, aflate în apro¬ 
piere de voi, pe cei din Macedonia, din Ahaia, din Iliria, din Galia, din 
Spania, pe toţi cei din Italia, pe cei din Sicilia, din Africa, din Egipt 
(partea sănătoasă) şi din restul Siriei. Toţi aceştia îmi scriu scrisori şi 
primesc scrisori de la mine. Din toate aceste scrisori trimise lor şi pri¬ 
mite de la ei puteţi vedea că toţi sîntem uniţi prin aceleaşi sentimente 
şi avem aceleaşi idei. De aceea, cine se desface de comuniunea cu noi 
— să nu scape acest lucru atenţiei Voastre ! — unul ca acela se desparte 
de întreaga Biserică. Priviţi, fraţilor, în jurul vostru şi vedeţi cu cine 
sînteţi în comuniune : dacă n-o veţi accepta pe a noastră, cine vă va 
mai recunoaşte ? Nu ne puneţi în situaţia să luăm vreo hotărîre du¬ 
reroasă în legătură cu Biserica cea mai iubită de noi! Nu mă siliţi să 
destăinui ceea ce stă ascuns momentan în inima mea, acum cînd gem 
şi plîng în mine însumi pentru răutatea ceasului de faţă, la gîndul că, 
tără motiv, cele mai mari Biserici care trăiau între ele ca adevărate 
surori, din cele mai vechi începuturi, se află acum în neînţelegere 17 . 
Nu mă puneţi în situaţia să denunţ acest lucru înaintea tuturor Biseri¬ 
cilor, eu care le ţineam pînă acum ascunse în inima mea prin frîna 
raţiunii mele. Ar fi mai bine să dispărem noi toţi şi să trăiască Biseri- 

16. L. Duchesne, Histoiie ancienne de l'Eglise, voi. II, Paris, 1910, p. 390 ş.u 

Araămmte la A. Grillmeier, Le Christ dans la tradition chretienne, Paris, 1972, 242_ 

256, 323 336. Toată întrebarea era doar dacă «convertirea» arienilor era sinceră sau 

nu. Dar aceasta aparţinea pedagogiei şi pastoraţiei Bisericii. 

extinse 7 ' Jurisdicţiile celor două Cozaroi (a Capadochiei şi a Pontului) erau cele mai 

cile noastre în înţelegere reciprocă, decît să vedem copllăreştile şi mă¬ 
runtele noastre certuri provocînd un atît de mare rău popoarelor lui 
Dumnezeu ! întrebaţi pe părinţii voştri'şi ei tă vor informa pă, chiar dacă 
mai de mult comunităţile păreau separate geografic, erau una prin ace¬ 
leaşi simţăminte, fiind conduse de un singur cuget. Neîntrerupte erau 
legăturile popoarelor între ele, dese erau vizitele pe care clericii şi le 
făceau unii altora. Păstorii înşişi erau însufleţiţi unii pentru alţii de atîta 
dragoste încît fiecare îl socotea pe colegul său dascăl şi îndrumător în 
slujirea lui Hristos *. 


EPISTOLA 205 
Către episcopul Elpidios 
Scrisă în anul 375 

Iarăşi am angajat pe scumpul nostru Meletie Preotul să ducă rela¬ 
tările mele iubirii Tale. Ne hotărîsem, cu toate acestea, să-l cruţăm din 
pricina bolii pe care o contractase de bunăvoie, făcîndu-şi trupul rob de 
dragul Evangheliei lui Hristos, dar m-am gîndit că mi s-ar fi căzut să 
Te salut eu personal prin astfel de mijlocitori în stare să suplinească 
cu uşurinţă prin ei înşişi tot ce n-a fost notat în scrisoare şi să devină 
pentru cel care o primeşte, ca şi pentru cel care o scrie, un fel de scri¬ 
soare vie. Totodată aş fi vrut să satisfac şi dorinţa pe care şi-a mahi- 
festat-o pe faţă pentru desăvîrşirea Ta, întrucît i-a fost dat de mai multe 
ori să se convingă pe viu de calităţile pe care le ai. Iată de ce l-am 
rugat şi de astă dată să vină la Tine. 

Prin el mă plătesc de vizita pe care ţi-o datoram şi cer să te rogi 
pentru mine şi pentru Bisericile lui Dumnezeu pentru ca Domnul să 
ne dea să ducem o viaţă paşnică şi liniştită, după ce ne va scăpa şi 
de atacurilor duşmanilor Evangheliei. Dacă pare potrivit cu vederile in¬ 
teligenţei Tale şi dacă crezi că ar fi totodată necesar să ne întîlnim 
noi amîndoi, ori s-avem întîlnire şi cu ceilalţi fraţi prea onoraţi, epis¬ 
copii care locuiesc pe ţărmul mării, arată-mi tu însuţi locul şi data 
unde să aibă loc această întîlnire şi scrie-le şi fraţilor i . Şi astfel, fie¬ 
care lăsîndu-ne la vreme orice ocupaţii care ne absorb, vom putea lu- 

* Din pricina indignării, Sfîntul Vasile nu pare să-şi fi încheiat epistola, care 
pare a fi cea mai frumoasă din cîte a scris. Y. Courtonne, op. cit., VI, 177. 

1. După cum reiese şi din epistolele 206 şi 251, Elpidios era unul din episcopii 
devotaţi Sfîntului Vasile. In scrisoarea de faţă şi în cea următoare se exprimă dorinţa 
lor de întîlnire undeva pe malul sudic al Mării Negre spre a asigura unitatea ortodoxă 
a credincioşilor ameninţată de grupul condus de Eustaţiu de Sebasta. Cf. ep. 203. 

i. „ţ 

era ceva pentru zidirea Bisericilor lui Dumnezeu, să uităm orice su¬ 
părări care ne vin din bănuieli reciproce şi să întărim dragostea, fără de 
care nu există nici o ţinere deplină a vreunei porunci, după cum ne-a 
spus-o însuşi Domnul 2 . ' 


EPISTOLA 206 

Spre mîngîiere, episcopului Elpidios * 

Scrisă în anul 375 

Acum îmi dau seama cit de rea este starea sănătăţii mele, cînd văd 
ce piedică pune ajutorului pe care trupul meu trebuie să-l dea sufle¬ 
tului meu. Căci dacă lucrurile ar merge după dorinţa mea, nu m-aş 
mai adresa ţie prin scrisori sau prin mijlocirea curierilor, ci mi-aş 
achita eu însumi datoria mea de dragoste şi aş profita de aproape de 
folosul duhovnicesc pe care-1 pot lua de la Tine. Din păcate mă aflu cu 
sănătatea într-o stare atît de rea îneît nu ştiu dacă cu greutate voi 
rezista să mă mişc chiar şi numai în ţară, la vizitele pe care sînt. obli¬ 
gat să le fac parohiilor mele. Dar să-ţi dea Domnul putere şi rîvnă, iar 
mie să-mi adauge şi vigoare fizică pe lîngă bunăvoinţa pe care o am 
acum, pentru ca, aşa cum te-am mai rugat, să pot să-mi împlinesc plă¬ 
cerea de a mă bucura de Tine, cînd voi fi sosit în ţinutul Comanei. 

Mi-e teamă, totuşi, în legătură cu vrednicia Ta, ca nu cumva doliul 
familiei tale să fie pentru tine o piedică, întrucît am înţeles că ai fost 
încercat prin moartea unui nepot, a cărui pierdere fireşte că îl întristează 
şi pe bunicul lui; dar pentru un bărbat care a ajuns la o astfel de îna¬ 
intare în virtute şi care cunoaşte bine firea lucrurilor omeneşti printr-o 
experienţă îndelungată şi dintr-o învăţătură duhovnicească deosebită, e 
logic să nu fie cu totul de nesuferit despărţirea de rudele cele mai apro¬ 
piate. Intr-adevăr, Domnul nu cere de la noi aceleaşi lucruri pe care le 
cere de la oamenii de rînd. Aceştia trăiesc după anumite obiceiuri, pe 
cînd noi avem ca regulă de viaţă poruncile Domnului şi pildele de altă¬ 
dată ale bărbaţilor fericiţi, a căror măreţie sufletească s-a arătat mai ales 
în împrejurări grele. 

De aceea, ca să laşi şi Tu în lume pildă de curaj şi de sincer ataşa¬ 
ment faţă de obiectul nădejdilor noastre, arată că nu te încovoi sub 
greutatea durerii, ci eşti mai presus de mîhniri, răbdător în suferinţe, 
vesel în nădejdi. Să nu existe aici nici o piedică pentru întîlnirea plă- 

2. Matei 22, 39—40. 

* In epistola aceasta SfSntul Vasile exprimă condoleanţe episcopului Elpidios 
pentru moartea unui nepot al său. 

nuită pe care trebuie s-o ai cu mine. La copiii mici vîrsta este un temei 
suficient ca să nu-i poţi învinui, iar noi sîntem nevoiţi să ne ducem la 
îndeplinire slujba care ne-a fost încredinţată de Dumnezeu şi să fim 
gata în toate lucrurile pentru buna iconomisire a Bisericilor : pentru 
aceea a şi rezervat Dumnezeu răsplăţi bogate iconomilor celor credin¬ 
cioşi şi înţelepţi. 


EPISTOLA 207 

Către clericii din Neocezareea 

Scrisă în anul 375 

I 

Unanimitatea urii pornite împotriva mea şi faptul că toţi, pînă la 
unul, daţi ascultare căpeteniei voastre l , care duce lupta împotriva per¬ 
soanei mele, m-au silit să păstrez tăcerea faţă de voi toţi şi să nu încep eu 
cel dintîi sa reiau în scris sau verbal legătura cu voi, ci să-mi mistui 
amărăciunea în tăcere. Intrucît însă nu se cuvine să tăcem în faţa calom¬ 
niilor, nu ca să mă apăr pe mine răspund la aceste calomnii, ci doar pen¬ 
tru a nu îngădui să cîştige ele teren, lăsînd pe cei amăgiţi să cadă pradă 
înfrîngerii, am socotit necesar să Vă mai trimit o epistolă, preaînţelepţi- 
lor, cu toate că nu m-aţi învrednicit de nici un răspuns la scrisoarea 
circulară pe care v-am trimis-o de curînd, atît vouă cît şi tuturor sluji¬ 
torilor altarelor din ţinutul vostru 2 . 

Fraţilor, nu fiţi slugarnici faţă de cei ce vă vîră în suflete învăţături 
greşite şi nu staţi nepăsători, uitîndu-vă cum vrăjmaşii otrăvesc cu cre¬ 
dinţe nelegiuite poporul lui Dumnezeu care vi s-a încredinţat! Numai 
Sabelie Libianul şi Marcel de Ancira 3 au mai îndrăznit să propovădu¬ 
iască şi să formuleze în scris astfel de nebunii, cum fac acum conducă¬ 
torii voştri bisericeşti, care debitează nişte sofisme şi raţionamente false, 
pe care le dau drept produsul minţii lor, deşi nu sînt în stare să le for¬ 
muleze limpede. Împotriva mea aceşti îndrumători ai voştri împrăştie în 
popor lucruri spuse şi nespuse, dar în acelaşi timp ei se feresc în tot 
chipul să se întîlnească cu mine. Şi ce credeţi, de ce ? Oare nu pentru 
că se tem că le voi demasca învăţăturile lor stricate ? Oamenii aceştia 
au ajuns pînă la un aşa grad de neruşinare, încît născocesc împotriva 

1. Episcopul Atarvios. 

2. Ep. 204. 

3. Sabelios a trăit în sec. III şi a fost primul mare eretic antitrinitar. După el Fiul' 
şi Duhul ar fi numai «moduri» de existentă a lui Dumnezeu revelat lumii ca creator 
(Tatăl), mîntuitor (Fiul) şi ca sfinţitor (Duhul Sfînt). Marcel, episcopul Ancirei, a apărat 
nedinţa niceoană, dar apoi a primit sabelianismul. 

meu toi ft'lul de lucruri fanteziste, taxînd învăţăturile mele nici mai 
mult, nici mai puţin decît ca periculoase. Or, se ştie că şi de-ar 
aduna în căpăţîniLe lor toate nălucirile lungilor nopţi de iarnă, ei tot 
nu vor putea să-mi pună în socoteală nici cea mai mică blasfemie, pentru 
că în toate Bisericile există martori cu miile care mă pot apăra. 

II 

Dacă-i întrebi care-i cauza acestei nedeclarate şi neînduplecate răz¬ 
boiri, ei răspund că totul porneşte de la modul deosebit în care se recită 
la noi psalmii şi în care se cîntă melodiile glasurilor bisericeşti, precum 
şi alte lucruri, de care mai curînd ar trebui să se ruşineze. Mă mai în¬ 
vinuiesc şi pentru că avem între noi oameni care se nevoiesc a trăi în 
viaţă ascetică rupîndu-se de. lume şi de grijile pământeşti, griji pe care 
Domnul le aseamănă cu spinii care împiedică cuvîntul să aducă roade 4 . 
Aceşti oameni trăiesc în trupurile lor moartea lui Hristos 5 , pentru că îşi 
iau asupra lor crucea şi urmează Domnului 6 . Mărturisesc că şi viata 
mi-aş da-o numai să pot fi învinuit de astfel de nedreptăţi şi să am pe 
lingă mine oameni pe care să-i îndrum într-o astfel de şcoală a evlaviei. 
E drept că există oameni cu astfel de virtuţi în Egipt, ba se află şi în Pa¬ 
lestina o seamă de astfel de practicanţi ai trăirii evanghelice. Am auzit 
că şi în Mesopotamia se află astfel de bărbaţi cu vieţuire desăvîrşită şi 
fericită. Noi, cei din Capadochia, sîntem parcă nişte copii în comparaţie 
cu cei desăvîrşiţi. Există şi femei care au ales această viaţă evanghelică, 
preferind fecioria în loc de căsătorie, învingînd poftele cărnii numai spre 
a trăi în înfrînare deplină şi socotindu-se fericite cu această alegere a lor 
ori în ce parte a lumii ar trăi. In această privinţă la noi s-a realizat ţoarte 
puţin pînă acum, pentru că sîntem numai la începuturile iniţierii în evla¬ 
vie. Dacă acest mod de vieţuire aduce o oarecare neorînduială în viaţa 
femeilor, eu nu mă îmbulzesc să le apăr 7 . în orice caz, un lucru îl pot 
afirma : ceea ce n-a îndrăznit să spună pînă acum Satana, tatăl minciu¬ 
nii 8 , o spun acum în deplină libertate inimi care nu cunosc scrupule şi 
guri care nu mai au frîu. 

Dar aş vrea să luaţi cunoştinţă că dorim să avem şi noi atît mînăs- 
tiri de bărbaţi, cit şi de femei, care să ducă viaţă îngerească, răstignin- 

4. Matei 13 , 7 . 

5. II Cor. 4, 10. 

6 . Marcu 8 , 34 . 

7. Să fie aici o aluzie la cele relatate de Sf. Grigorie de Nyssa în epistola nr. 2, 
«despre cei care se închină la Ierusalim»? 

8. fonn, 8, 11 . 

-clu-şi trupurile cu patimile şi cu poftele lor 9 , fără să mai tremure îngri- 
joraţi de hrană şi de îmbrăcăminte, ci să stăruiască în ţinută cuviincioasă 
şi să fie prezenţi cu toată fiinţa, zi şi noapte, la rugăciune. în acest caz 
■gura lor nu mai vesteşte lucruri omeneşti, ci cîntă într-una imne către 
Dumnezeu, desigur lucrînd în aceiaşi timp şi cu mîinile lor, pentru ca 
să aibă şi ce să dea celor lipsiţi. 

III 

Răspunzînd la acuza cîntării în psalmi, prin care calomniatorii sperie 
îndeosebi pe oamenii mai simpli, iată ce am de spus : obiceiurile care 
predomină azi în toate Bisericile lui Dumnezeu sînt asemănătoare şi se 
armonizează între ele. De cu noapte poporul se scoală să meargă la lo¬ 
caşul de rugăciune, unde cu oboseală, cu mîhnire şi cu lacrimi stărui¬ 
toare, se mărturiseşte Domnului, apoi se ridică să treacă de la rugăciuni 
la cîntarea de psalmi. Aici, împărţiţi în două cete, credincioşii cîntă pe 
:rînd psalmi, dînd astfel mai multă tărie în meditare la cuvintele Scriptu¬ 
rii şi concentrîndu-şi în acelaşi timp atenţia spre o mai statornică în- 
•drumare a gîndurilor şi a simţămintelor. Apoi se schimbă: se încredin¬ 
ţează unuia grija de a începe cîntarea şi ceilalţi îi răspundem. Astfel, 
după ce am petrecut noaptea prin alternarea cîntării cu rugăciunea 10 , 
cînd lumina zilei începe sâ lucească, tot poporul într-o gură şi o inimă 
înălţăm spre Dumnezeu psalmul de mărturisire din care fiecare ne în¬ 
suşim îndemnuri de pocăinţă u . Dacă din pricina acestor obiceiuri vă se¬ 
paraţi de noi, atunci va trebui să vă separaţi şi de egipteni, de locuitorii 
celor două Libii, apoi de tebani 12 , de palestinieni, de arabi, de fenicieni, 
de sirieni şi de cei ce locuiesc pe ţărmurile Eufratului, cu un cuvînt de 
toţi cei ce cinstesc privegherile de noapte, rugăciunile şi cântările în 
comun. 

IV 

Se obiectează că aceste practici nu existau în timpul Sf. Grigorie 
\ Taumaturgul, n.tr.). Dar pe atunci nu existau nici litaniile acestea sau 
cîntările de pocăinţă pe care le cîntaţi acum ! Şi asta n-o spun sub formă 
de mustrare sau că aş dori ca toţi să trăiţi în plîns şi în pocăinţă conti¬ 
nuă, căci nici noi nu facem altceva decît ne rugăm pentru păcatele noas¬ 
tre. Nu cu cuvinte omeneşti, ci cu cuvintele Duhului căutăm noi să îm- 

9. Gal. 5, 24. 

10. Dezvoltarea rînduielilor celor şapte laude stă în strînsă legătură cu istoria mo¬ 
nahismului. E. Branişte, Liturgica specială, Bucureşti, 1980, p. 33. 

11. Ps. 50. 

12. E vorba de Tebaida prima, din Egiptul de Sus, una din primele patrii ale mo¬ 
nahismului. 

blînzim pe Dumnezeu 13 . Că pe vremea fericitului Grigorie nu existau 
aceste practici ? Ce mărturii aveţi în această privinţă, voi care n-aţi păs¬ 
trat pînă acum nici una din rînduielile lui ? Grigorie nu-şi acoperea ca¬ 
pul în timpul rugăciunilor. Cum ar fi putut-o face cînd adevăratul ucenic 
al apostolilor spunea : «orice bărbat care se roagă şi prooroceşte avînd 
capul acoperit necinsteşte capul'său, iar bărbatul nu trebuie să-şi aco¬ 
pere capul fiind chip şi slavă a lui Dumnezeu» 14 . Acest suflet curat, care 
se învrednicise de comuniunea Duhului Sfînt, fugea de jurăminte, mulţu- 
mindu-se să spună doar : «da, da, nu, nu», după cuvîntul Mîntuitorului 
«iar Eu zic să nu vă juraţi nicidecum» 15 . El n-a cutezat să-i spună fratelui 
său «nebunule», căci se temea de ameninţarea lui Dumnezeu 16 . Cuvinte 
pătimaşe de mînie şi amărăciune n-au ieşit din gura lui, nici ura, nici 
defăimarea, căci ştia că nu duc la împărăţia lui Dumnezeu. Pizma şi 
trufia erau departe de acest suflet nevinovat. Nu se apropia de altar 
niciodată pînă nu se împăca întîi cu fratele său 17 . Cu totul urgisită îi 
era Sfîntul Grigorie viclenia cu care se ţese acum la voi defăimarea 
unuia şi altuia, pentru că ştia că minciuna s-a născut de la diavolul şi că 
Dumnezeu va pierde pe toţi cei ce grăiesc minciuna 18 . Dacă sînteţi con¬ 
vinşi că între voi nu există astfel de patimi, ci sînteţi curaţi, atunci 
într-adevăr sînteţi ucenicii celui ce vă‘ învaţă poruncile Domnului ; dacă 
nu, atunci fiţi atenţi să nu strecuraţi ţînţarul 19 , ca nu cumva legîndu-vă 
de tonul în care se cîntă psalmi, să vă faceţi vinovaţi de ^lcarea unor 
porunci mai mari. Datoria de a mă apăra m-a silit să folosesc acest lim¬ 
baj, ca să vă învăţaţi să scoateţi, mai întîi, bîrna din ochii voştri, căci 
numai atunci veţi putea scoate paiul din ochii altora 20 . Cu toate acestea 
trec cu vederea toate, pentru că nimic nu rămîne necercetat de ochiul 
lui Dumnezeu. Numai de s-ar păzi cu tărie poruncile de căpetenie şi să 
puneţi capăt inovaţiilor din domeniul credinţei! Nu tăgăduiţi numele 
lui Hristos (schimonosind învăţătura despre El, n.tr.). Nu tălmăciţi greşit 
cuvintele Sf. Grigorie 21 . Altfel atîta vreme cît voi sufla şi voi putea grăi, 
va fi cu neputinţă să tac faţă de o aşa mare primejduire a sufletelor. 

13. Rînduiala celor 6 psalmi de la utrenie era deja în uz în sec. IV. Cf. E. Branişte, 
Liturgica spec., p. 125. 

14. I Cor. 11, 4—7. 

15. Matei, 5, 34—37. 

16. M atei, 5, 22. 

17. Matei, 5, 23—24. 

18. Ps. 5, 7. 

19. Matei, 23, 24. 

20. Matei, 7, 3—5. 

21. După cum spune şi în ep. 210, 5 (Migne, P.L. 32, 712) Sf. Vasile denunţă 
greşeala lui Atarvios atunci tind atesta răstălmăcea în sens săbelian un pasaj din 
«Expunerea credinţei» lăsată de; Sf. Grigorie Taumaturgul. 

EPISTOLA 208 
Către Eulankios 1 
Scrisă în anul 375 


SFtNTUL VABILE CEI. MARE 


Ai tăcut multă vreme şi aceasta în ciuda gustului tău pronunţat pen¬ 
tru cuvînt, chiar şi după ce ţi-ai luat ca îndeletnicire exerciţiul de a 
spune totdeauna ceva şi de a te descoperi prin cuvîntările Tale. Se pare 
că tot cei din Neocezareea ar fi cauza tăcerii. Şi se mai pare că, sub 
forma unui favor, eu recoltez un buchet de amintiri de la ei, pentru că 
nu mă vorbesc de bine după cum spun cei care-i ascultă. Dar Tu făceai 
parte altădată din cei urgisiţi din pricina mea, nu din cei care acceptau 
să fiu eu urgisit din cauza altora. Rămîi acelaşi! Scrie oriunde te vei 
găsi şi adu-ţi aminte de mine, cum e firesc, dacă-ţi pasă cît de cit de 
dreptate. Şi, fără îndoială, e drept ca acei care au fost cei dintîi în iubire 
să fie răsplătiţi cu o iubire egală. 


EPISTOLA 209 

Fără adresă, ca să se apere * 

Scrisă în anul 375 

Soarta a vrut să participi la durerile mele şi să contribui şi tu 
la apărarea mea. E aici o dovadă de suflet tînăr, pentru că Dumnezeu, 
Cel Care conduce vieţile noastre, oferă celor care pot susţine lupte mari 
prilejuri de a cîştiga un bun renume. Şi tu, ca probă de virtute, de care 
prietenia ta e în stare aşa cum e cuptorul pentru aur, tu ţi-ai oferit pro¬ 
pria ta viaţă ! De aceea şi eu mă rog lui Dumnezeu ca ceilalţi să devină 
mai buni, iar tu să rămîi egal cu tine însuţi : să nu încetezi să formulezi 
învinuiri ca aceea pe care o formulezi acum, reproşîndu-mi micul nu¬ 
măr de scrisori faţă de o prea mare nedreptate. E învinuirea unui prieten : 
n-ai decît să reclami astfel de datorii! Nu sînt în nici o privinţă un da¬ 
tornic de prietenie şi nici chiar atît de neînţelegător ! 

1. Se face aluzie la campania de blasfemii condusă de episcopii Atarvios şi 
Eustatie i Eulankios era retor în Neocezareea şi prieten cu Sf. Vasile. Scrisoarea de 
In fâ vrea să-i trezească prietenia de altădată. 

* Scurtă dar nuanţată formulă, «apărarea» sfîntului trădează ceva din amărăcinca 
răcirii sentimentelor celor din Neocezareea faţă de, Sf. Vasile (cf. epistolele 204—208). 

EPISTOLA 210 

Citre fruntaşii oraşului Neocezareea i 
Scrisă In anul 375 

I 

N-aveam nici o nevoie să Vă fac cunoscută concepţia mea teologică 
şi nici să Vă spun motivele pentru care mă aflu acum în acest ţinut. Şi 
chiar dacă ar fi fost aşa, nici atunci n-ar fi fost necesar s-o fac cu atîţia 
martori. Dar poate că de mutte ori nici noi nu facem ceea ce dorim noi 
înşine, ci ceea ce mai marii noştri ne silesc să facem 2 , pentru că pe cît 
de mult m-am silit să nu mă amestec în astfel de treburi, cu atît mai 
mult caută să pună în lumină acest lucru aceşti căutători de deşertă¬ 
ciuni. Intrucît, după cîte aud, urechile tuturor locuitorilor oraşului au 
fost împuiate cu tot felul de zvonuri stranii, în care scop au fost anga¬ 
jaţi o serie de falsificatori de poveşti şi scornitori de minciuni, ca să vă 
descrie şi să comenteze greşit faptele şi acţiunile mele, am crezut că nu 
trebuie să Vă las să fiţi informaţi în sens rău cu ştiri veninoase, ci m-am 
gîndit că va trebui să Vă spun eu însumi care sînt temeiurile mele. 

Eram obişnuit să vin pe aceste meleaguri încă de pe cînd eram co¬ 
pil, între altele şi pentru faptul că aici am fost crescut de bunica mea, 
iar pe de altă parte, pentru că aici am petrecut cea mai mare parte din 
Adaţa mea atunci cînd, fugind de tulburările vieţii publice, am găsit că 
aceste locuri sînt cele mai potrivite pentru filosofie din cauza liniştii pe 
care mi-o oferea aici singurătatea. Şi, să nu uit, că şi ceilalţi fraţi ai mei 
tot aici locuiesc. Iată pentru ce, găsind un scurt popas în multele ocu¬ 
paţii care mă absorb, am venit cu drag în acest capăt de lume, nu ca să 
fac încurcături cuiva, ci ca să-mi împlinesc o dorinţă.a mea proprie 3 . 

II 

Ce trebuinţă aveaţi să recurgeţi la fantezii ori să vă angajaţi tălmă¬ 
citor de vise, ţesînd în legătură cu persoana mea fel de fel de poveşti ca 

1. După cum se ştie, Sfîntul Vasile se simţea strîns legat de Neocezareea Pontului 
întrucît aici, in apropiere, şi-a trăit el parte din tinereţe, aici au strălucit în virtute bu¬ 
nicii (Sf. Macrina) şi aici, pe valea Irisului, a organizat primele înjghebări de viaţă as¬ 
cetică monahală. Din păcate, după cum s-a spus şi în epistolele 204 şi 207 episcopul 
Atarvios (deşi îi era rudă), a făcut tot posibilul pentru ca să tulbure unitatea şi liniş¬ 
tea Bisericii din acest oraş, răspîndind tot felul de zvonuri la adresa Sfîntului Vasile. 
Acesta este motivul pentru care acesta se adresează acum fruntaşilor cetăţii. In epis¬ 
tola 207 se adresase preoţilor din Neocezareea. Cum se va vedea din epistolele 
227—230, el venise în Armenia Mică şi cu alte scopuri. 

2. Are în vedere pe Atarvios. 

3. Ne putem închipui că un tînăr atît de iubit de mulţime uşor a putut provoca ge¬ 
lozie, neîncredere ori să fie privit chiar c:u duşmănie de unii dintre căpeteniile oraşu¬ 
lui, mai ales dintre clerici. 








430 


SI'INTUI, VASti.K CEL MARE 


de la beţii şi de la petreceri publice ? în ce mă priveşte, chiar dacă aceste 
bîrfeli pleacă de la alte persoane, eu pe voi am să vă iau de martori ai 
cugetării mele. Şi acum fac apel la fiecare din voi să-şi aducă aminte de 
frumoasele zile de altădată, şi anume de vremurile cînd oraşul mă chema 
să ţin lecţii (de retorică, n.tr.), în care scop au venit la mine din rîndurile 
voastre adevărate solii formate din cei mai aleşi oameni şi cum apoi se 
strîngeau în jurul meu toţi fără deosebire. Ce nu mi-aţi fi dat atunci ? 
Ce nu-mi făgăduiaţi ? Şi totuşi nu m-aţi putut cîştiga (să rămîn la voi, 
n.tr.). Cum aş încerca, dar, să intru acum silit la voi, eu care atunci re¬ 
fuzam orice invitaţie ? 

Pe de altă parte, cum aş putea da ascultare celor care acum mă bîr- 
fesc, dar din faţa cărora m-am furişat atunci pentru că mă lăudau şi mă 
admirau ? Să nu credeţi, prea iubiţii mei : nu am un caracter atît de 
josnic incit să fac aşa ceva. Căci nici un om cuminte n-ar urca pe un 
vapor lipsit de cîrmaci sau să se apropie de o biserică în care tocmai cei 
puşi la cîrmă provoacă valuri şi furtuni. De unde vine faptul că întreg 
oraşul e plin de tulburare : unii fug fără să-i urmărească cineva, alţii ies 
pe furiş, cînd nimeni nu-i atacă, iar tălmăcitorul de semne şi ghicitorii 
de vise bagă pe toţi în sperieţi ? De unde vine acest lucru ? Oare nu ştie 
şi cel din urmă copil că fruntaşii sînt conducătorii mulţimilor ? Cauzele 
vrăjmăşiei lor nu mi se cade să le spun eu, dar e tare uşor să le vedeţi 
pe toate 4 5 . Cînd nemulţumirea şi discordia au ajuns la ultimul lor grad 
de răutate, cu toate că motivul lor este cu totul neîntemeiat şi ridicol, 
atunci sîntem siguri că stăm în faţa unei boli. E drept că aceasta poate 
fi provocată de însuşirile cuiva, dar în realitate răutatea proprie e cu 
adevărat principalul rău pe lume. La aceşti oameni există însă şi ceva 
nostim : în timp ce sînt sfîşiaţi şi chinuiţi în sufletul lor; ruşinea nu-i lasă 
să-şi divulge nenorocirea. Şi această boală sufletească nu se trădează 
numai prin ceea ce au făcut împotriva mea, ci şi prin tot restul vieţii lor. 
Insă chiar dacă ea nu s-ar cunoaşte, lucrurile totuşi n-ar merge prea 
rău. Motivul cel mai verosimil pentru care cred că ei trebuie să evite 
întîlnirea cu mine şi care poate că scapă celor mai mulţi dintre voi, îl 
veţi afla acum. Iată-1 : 

4. Există în această corespondenţă multe pasaje care ne vorbesc despre tăria de 
caracter a Sfîntului Vasile, care uneori era însoţită şi de o susceptibilitate exagerată 
şi de o mîndrie jenantă. 

5. Grupul condus de Atarvios se temea de Sfîntul Vasile că ar căuta să pună alt 
episcop. De aici panica. Trebuie să mai punem la socoteală şi faptul că în sec. IV 
mulţimile se pasionau furtunos de problemele teologice, după cum se va vedea îndată. 

III 

Lei voi se urmăreşte răsturnarea credinţei din pricina dispreţului 
faţă de învăţăturile evanghelice şi din ura faţă de tradiţia lăsată de acel 
mare bărbat, care a fost Grigorie 6 (Taumaturgul, n.tr.), şi a urmaşilor lui 
pînă la fericitul Musonios 7 , ale cărui învăţături încă răsună cu toată 
puterea în inimile voastre. Rătăcirea lui Sabelios, care ajunsese să se 
răspîndească între timp, şi care fusese stinsă cu ajutorul Sfinţilor Pă¬ 
rinţi, caută să o reînnoiască acum aceşti oameni, care, de frica dovezilor 
zdrobitoare ale adevărului, fabrică fel de fel de basme pe care le folo¬ 
sesc împotriva mea. Ar fi mai bine să trimiteţi la plimbare aceste cu- 
pete îngreunate de vin şi îmbibate de vedenii şi de fumurile beţiei, care 
li s-au suit la cap, şi, în schimb, să mă urmaţi pe mine, care veghez şi din 
frica faţă de Dumnezeu nu pot să nu denunţ primejdia care vi se pregă¬ 
teşte. Sabelianismul e un fel de iudaism care a început să se furişeze în 
învăţătura evanghelică sub haina creştină. în realitate cel care afirmă 
că Tatăl, Fiul şi Duhul Sfînt sînt o singură fiinţă în mai multe persoane, 
dar care nu admite pentru cele trei persoane decît un singur ipostas, ce 
altceva face decît să nege existenţa din veci a Fiului Cel Unul-Născut ? 
FI mai neagă totodată şi venirea Lui ca Mîntuitor între oameni, la fel şi 
coborîrea Lui la iad, precum şi învierea şi judecata pe care o va face 
la sfîrşit. Sabelios mai neagă totodată şi orice lucrări personale ale Du¬ 
hului Sfînt. 

Or, după cîte aud, între voi sînt unii care au curaj să spună lucruri 
şi mai stranii decît cele ale nebunaticului Sabelios. Căci martorii audi¬ 
tivi spun că la voi sînt nişte înţelepţi care afirmă şi susţin cu tărie că nu 
ni s-ar fi transmis numai numele Fiului Cel Unul-Născut, ci şi al vrăj¬ 
maşului Său 8 , bucurîndu-se pentru asta şi mîndrindu-se ca şi cum aşa 
ceva ar fi invenţia lor. Ei declară că Domnul a spus : 9 10 «Eu am venit în 
numele Tatălui Meu şi voi nu Mă primiţi; dacă va veni un altul în nu¬ 
mele său, pe acela îl veţi primi». Iar pentru că a mai spus şi în alt loc lu 
«învăţaţi toate neamurile, botezîndu-le în numele Tatălui, al Fiului şi al 
Duhului Sfînt», e limpede, spun ei, că nu există decît un singur nume 
(pentru întreaga divinitate, n.tr.), căci n-a spus la plural (mai multe 
nume), ci la singular (un singur nume). 

6. întemeietorul Bisericii din Neocezareea, mort pe la 270—275. 

7. Mort în anul 368. A se vedea şi epistola 28. 

8. Lucitor. 

9. loan 5, 43. 

10. Matei 28, 19. 

îmi vine să roşesc cînd Vă scriu aceste lucruri, pentru că cei ames¬ 
tecaţi în această afacere sînt din neamul şi din sîngele meu şi plîng în 
inima mea, pentru că sînt nevoit (ca şi cei care luptă cu doi inşi deo¬ 
dată) 11 să resping şi să nimicesc cu argumentele potrivite două încer¬ 
cări deodată, care se fac atît dintr-o parte, cit şi din cealaltă pentru 
schimonosirea învăţăturii creştine şi să redau astfel adevărului puterea 
probatoare care i se cuvine. De o parte ne sfîşie aderenţii lui Eunomios, 
de cealaltă se arată ucenicii lui Sabelios. Dar vă conjur să nu daţi aten¬ 
ţie acestor nelegiuite sofisme, care nu pot înşela pe nimeni! Să ştiţi, dar, 
că «numele lui Hristos», care «este peste tot numele» 12 este numirea 
dată Fiului lui Dumnezeu însuşi, după cuvîntul apostolului Petru : «nu 
este sub cer nici un alt nume dat între oameni, în care trebuie să ne mîn- 
tuim noi» 13 . Cit despre cuvintele «am venit întru numele Tatălui Meu », 
trebuie să ştim că Hristos le pronunţă pentru ca să indice pe Tatăl ca 
principiu şi cauză a Sa. Iar dacă spune : «mergînd botezaţi în numele 
Tatălui şi al Fiului şi al Sfîntului Duh», nu trebuie să credem că ni s-a 
transmis un singur nume. Intr-adevăr, după cum atunci cînd zice «Pavel 
şi Silvan şi Timotei» 14 sînt pomenite trei nume, dar toate trei sînt legate 
unul de altul prin silaba «şi», tot aşa şi Cel ce a vorbit despre «numele 
Tatălui şi al Fiului şi al Sfîntului Duh», deşi a pomenit trei nume, le-a 
legat laolaltă prinlr-o conjuncţie pentru a arăta că sub fiecare nume 
se ascunde ceva particular, designat de un nume, pentru că numele 
sînt cele care designează lucrurile. Că persoanele au în ele însele o exis¬ 
tenţă proprie şi deplină nu tăgăduiesc nici măcar cei ce au cea mai pu¬ 
ţină minte. Tatăl, Fiul şi Duhul Sfînt au una şi aceeaşi natură şi o sin¬ 
gură divinitate 15 , dar numiri diferite, care ne duc cu gîndul la idei pre¬ 
cise şi complete. Căci nu-i stă în putere raţiunii să aducă adoraţia cu¬ 
venită Tatălui şi Fiului şi Duhului Sfînt dacă ea nu contemplă, fără să 
le confunde, însuşirile fiecăreia dintre persoane. Iar dacă tăgăduiesc 
că acestea sînt şi cuvintele lor şi înţelesul învăţăturii lor, atunci şi sco¬ 
pul strădaniilor noastre a fost atins. însă cu greu văd că ar putea tă¬ 
gădui aşa ceva, pentru că prea multe mărturii se împotrivesc neferici¬ 
telor lor direcţiuni. Cu toate acestea acum nu mai stăruim asupra tre- 

11. De o parte arienii anomei, iar de cealaltă parte sabelienii. 

12. Filip. 2, 9. 

13. Fapte, 4, 12. 

14. I Tes. 1, 1. 

15. Cu toate că în timpul cînd scria Sfîntul Vasile aceste lucruri lipseau defini¬ 
ţiile dogmatice privind aceste adevăruri, totuşi acest mare ierarh susţinea destul de 
hotărît dumnezeirea şi a celei de a treia persoane trinitare, aşa cum reiese şi din această 
afirmaţie şi cum a expus-o mai amănunţit în tratatul Despre Duhul SHnt. A se vedea 
şi op. 92, 129, 226, 244, 251, dar mai ales 161, 200 etc. 








SCRISORI 

cutului. Do-ar fi măcar prezentul sănătos ! Dar dacă vor stărui şi pe 
mai departe în aceleaşi rătăciri, atunci va trebui să denunţăm şi altor 
Biserici primejdia de la Voi şi să se trimită proteste la cît mai mulţi 
episcopi, ca să răstoarne şi să nimicească această nelegiuire care se ri¬ 
dică încet-încet. Dacă aceste măsuri nu ajută deocamdată rîvna noastră, 
oricum protestul de faţă mă va descărca de osîndă în faţa judecăţii lui 
Dumnezeu. 

V 

Duşmanii şi-au formulat deja şi în scris bîrfelile lor şi le-au trimis 
mai întîi acelui om al lui Dumnezeu, care e episcopul Meletie 16 , iar 
acum, după ce au primit de la el răspunsurile pe care le meritau, în¬ 
tocmai ca mamele unor monştri, care se ruşinează parcă şi ei de ne¬ 
legiuirile firii, îşi ascund la întuneric, pentru a le alăpta, ruşinoasele 
lor progenituri. Aşa şi defăimătorii noştri au încercat, prin scrisori, s i 
intre în legătură şi cu episcopul Antim din Tiana, care împărtăşeşte ideile 
noastre : 17 ei pretinzînd că Grigorie 18 a spus într-o mărturisire de cre¬ 
dinţă că Tatăl şi Fiul sînt de fapt doi după concepţie, dar unul după 
ipostas. Or în «Dialogul» cu «Aelian» 19 , el n-a afirmat acest lucru ca 
articol de credinţă, ci le-a spus ca pe o obiecţiune într-o discuţie. Iată 
ce n-au putut înţelege cei care se cred atît de grozavi în subtilitatea 
cugetării lor ! In acest dialog există multe greşeli ale copiştilor, după 
cum o voi dovedi eu însumi în scris, dacă îmi va ajuta Dumnezeu. Cău- 
tînd să convingă pe un elin, el nu credea că ar trebui să discute piv.i 
amănunţit despre termeni, ci că mai curînd ar trebui să se arate în¬ 
găduitor cu felul de cugetare al celui pe care voia să-l convingă, docil 
să se împotrivească esenţialului 20 . Aşa se explică de ce în acest «Dia¬ 
log» există mulţi termeni care dau apă la moara ereticilor, cum e cazul 
cu expresiile «creatură» şi «făptură», precum şi toţi ceilalţi termeni ase¬ 
mănători. Tot aşa, multe pasaje în care se vorbeşte despre unirea lui 
Dumnezeu cu omul, ei le pun în legătură cu exprimarea despre Dum¬ 
nezeire, oameni care, cu toată nepriceperea, caută să înţeleagă aceste 
scrieri, iar în felul acesta ei răspîndesc peste tot rătăcirile lor. 

16. Cei pe care-i denunţă Sf. Vasile au crezut că dacă vor cîştiga de partea lor 
pe Sfintul Meletie, atunci vor putea ruşina pe Sf. Vasile. Or se ştie din multe epistole, 
redate aici, că acei doi părinţi (Vasile şi Meletie) erau strîns uniţi pe acelaşi front de 
luptă, cf. ep. 57, 67, 68, 69, 89, 92, 95, 98, 99, 120, 129, 214, 217, 258, 266. 

17. Se ştie că înainte Antim era văzut rău de Sf. Vasile, dar apoi s-au împăcat, 
•cf. ep. 58, 92, 122. 

18. Taumaturgul. 

19. Scriere pierdută. A se vedea R. Voss, Der Dialog in det Friihchristlichcn I.i- 
teratur, Munchen, 1970. 

20. In locul Sfîntului Grigorie Taumaturgul autorul este cel care exprimă aici o 
judecată de valoare. 

2« — Sfintul Vasile cel Mare 

Un lucru trebuie bine înţeles : aşa după cum cel care nu admite 
comuniunea fiinţei cade uşor în politeism, tot aşa şi cel care nu admite 
deosebirea ipostaselor cade în iudaism. De aceea cugetarea noastră tre¬ 
buie să se bazeze pe temeiuri precise, operînd cu trăsături clare, pentru 
a ajunge la cunoaşterea dorită. Dacă nu admitem paternitatea şi dacă 
nu precizăm de cine este limitată această însuşire, atunci cum am pu¬ 
tea înţelege noţiunea despre Dumnezeu-Tatăl ? Nu-i destul numai să 
specificăm că există, în general, o oarecare diferenţă între persoanele 
divine, ci mai trebuie să admitem şi că fiecare dintre ele există într-o 
adevărată ipostază. Dacă admitem numai ficţiunea persoanelor fără 
ipostase (individuală, n.tr.), tot n-am respins învăţătura lui Sabelios, pen¬ 
tru că acela a zis că deşi Dumnezeu e unul ca subiect, tot El este Cel 
Ce se schimbă de fiecare dată după trebuinţă, încît o dată împlineşte 
funcţia de Tată, altă dată de Fiu şi altă dată de Duh Sfînt 21 . Această 
rătăcire, care fusese stinsă de multă vreme, a ajuns să fie acum reîn¬ 
noită de scormonitorii acestei erezii anonime, de către aceşti oameni 2 - 
care tăgăduiesc ipostazele şi neagă numirea de «Fiu al lui Dumnezeu». 
Dacă ei nu încetează să blasfemieze într-una pe Dumnezeu, va trebui 
să-i denunţăm îndeosebi pentru faptul că tăgăduiesc individualitatea 
specifică a Domnului Iisus Hristos însuşi. 

VI 

Iată explicaţiile pe oare am socotit că trebuie să vi le dăm ca să 
vă puneţi în gardă împotriva pagubelor pricinuite de aceste denaturări 
doctrinare. 

De fapt, dacă ar trebui să asemănăm învăţăturile stricate cu nişte 
otrăvuri periculoase, cum e cazul şi în ceea ce trîmbiţează tălmăcitorii 
acestor vise ale voastre, atunci să ştiţi că aici e vorba de cucută, de 
laptele cîinelui şi de alte buruieni otrăvitoare 23 . 

In loc să pornească din învăţăturile noastre, aceste otrăvuri vă vin 
din creierii înfierbîntaţi de boala unor fantasme nenorocite ale vrăj¬ 
maşilor. Dacă aceştia ar fi cît de cît înţelepţi, ar trebui să ştie că darul 
profetic nu poate încăpea decît în suflete nepîngărite şi lipsite de orice 
pată. O oglindă murdară nu poate reflecta frumuseţea chipului, iar su¬ 
fletul care se lasă copleşit tot timpul de griji lumeşti şi pe care-1 întu¬ 
necă patimile ce izvorăsc din plăcerile cărnii, nu va fi în stare nici el 
să primească în sine luminile Duhului Sfînt. Căci nu orice vis se schimbă 

21 Tipică prezentare a antitrinitarismului modalist susţinut de Sabelios. 

22. Aici e vizat episcopul Atarvios cu aderenţii lui, care nu recunoşteau Fiului un 
nume deosebit de al Tatălui. 

23. Exprimare similară şi în ep. 115. 

îndată în proorocie, cum zice Zaharia proorocul: «Domnul a lăsat ve¬ 
denie şi ploaie, pentru că vrăjitorii au vedenii mincinoase şi amăgitoa¬ 
re» Aceşti prooroci mincinoşi şi ignoranţi visează şi beau cuibărin- 
du-se în paturile lor 25 şi nu înţeleg că adeseori fiilor neascultători 26 
li se trimit şi rătăciri. Căci există şi duh de minciună, care intrînd în 
proorocii mincinoşi l-a înşelat odinioară şi pe Ahav 27 . Intrucît ştiau 
acest lucru, ei n-ar fi trebuit să se înalţe pînă acolo incit să-şi atribuie 
darul proorociei, ca unii care aveau o conştiinţă mai puţin trează chiar 
decît şarlatanul Valaam, căci fiind invitat cu daruri bogate de regele 
moabiţilor, acesta nu s-a putut hotărî să ia cuvîntul împotriva voii lui 
Dumnezeu şi să blesteme pe Israel, pe care nu l-a blestemat nici Dom¬ 
nul 2®. 

Aşadar, dacă vedeniile din timpul somnului nu conduc pe aceşti 
oameni după poruncile lui Dumnezeu, atunci să se mulţumească cu Sfin¬ 
tele Evanghelii, care n-au nevoie de vise omeneşti pentru a inspira în¬ 
credere. Dacă Mîntuitorul ne-a lăsat pacea Sa 29 şi dacă ne-a poruncit 
să ne iubim unii pe alţii 30 , dacă aceste visuri aduc lupte, neînţelegeri 
şi fac să înceteze dragostea, atunci aceşti oameni să nu dea prilej dia¬ 
volului să intre în sufletul lor în timpul somnului şi să nu dea mai multă 
crezare diavolului decît învăţăturilor celor mîntuitoare. 


EPISTOLA 211 
Către Olimpiu 

Scrisă în anul 375 

Cînd ţi-am citit scrisorile, prea stimate, nu m-am mai putut stăpîni 
de bucurie şi voioşie, iar cînd am stat de vorbă cu fiii tăi, cei prea doriţi, 
mi se părea că te văd pe tine însuţi. Ei mi-au găsit sufletul într-o stare 
de foarte mare apăsare, dar l-au mîngîiat atît de bine, incit am uitat de 
cucuta de la voi *, pe care negustorii de vise şi datornicii de vise o răs- 
pîndesc, învinuindu-mă pe mine ca să cîştige pe cei pe care i-au plătit. 
Cit despre scrisori, cîteva le-am scris şi voi trimite şi altele mai tîrziu, 
dacă vrei. Numai de ar fi de ceva folos pentru cei care le primesc ! 

24. Zah. 10, 1—2. 

25. Isaia 29, 8. 

26. Etes. 2, 2. 

27. III Regi 22, 22. 

28. Num. 22—23. 

29. Ioan 14, 27. 

30. Ioan 13, 34. 

* «Cucuta» din epistola de faţă e amărăciunea creată de calomniile celor din 
Neocezareea (a se vedea ep. nr. 204—210). 

Către Hilarios 
Scrisă in anul 375 


SFÎNTUL VABILE CEL MARE 


I 

Iţi poţi închipui care a fost impresia mea sau ce am simţit cînd 
m-am dus pînă la Dazimon şi cînd am auzit că luminăţia Ta ai plecat cu 
cîteva zile înainte de sosirea mea. Admiraţia pe care ţi-o port încă din 
copilărie, de pe băncile şcolii 1 chiar, m-a făcut totdeauna să preţuiesc 
mult conversaţia cu Tine, dar această cinstire se explică şi dintr-un alt 
motiv, şi anume, că nimic nu există azi atît de vrednic de a fi cunoscut 
cum este un suflet îndrăgostit de adevăr şi care are darul de a judeca 
bine lucrurile, adică tocmai ceea ce credem că se păstrează la Tine. în 
schimb, dintre ceilalţi, pe cei mai mulţi îi văd împărţiţi ca la alergările 
de cai, unii mizînd pentru aceştia, alţii pentru aceia şi aclamând pe cei 
din partida lor. 

Dar Tu, care te ridici deasupra fricii, a linguşelii şi a oricărui simţă- 
mînt josnic, e firesc să priveşti adevărul cu ochi sănătoşi. Pe de altă 
parte, văd că nu eşti cîtuşi de puţin îngrijorat de situaţia Bisericilor, 
pentru că mi-ai trimis chiar şi o scrisoare pe această temă, după cum 
declarai în ultima epistolă. M-aş bucura să aud cine a primit să mi-o 
aducă, pentru a cunoaşte pe cel care mi-a făcut necaz. De fapt, eu n-am 
ajuns încă să citesc scrisoarea care mi-a fost adresată de Tine 2 . 

II 

Aş da orice ca să putem avea o convorbire, prin care să te fac să 
înţelegi motivele mele de supărare (căci, după cum ştii, chiar şi numai 
istorisirea lor aduce uşurare celor întristaţi) 3 şi ca să răspund la între¬ 
bările puse : neîncrezîndu-mă în caracterele fără suflet, ci făcînd eu în¬ 
sumi şi prin propriile mele mijloace o expunere clară şi amănunţită, în 
stare să lămurească deplin problema. Cuvintele însufleţite au o mai 
mare putere de convingere decît scrisorile şi nu sînt atît de uşor de 
atacat şi expuse calomniei. 

De acum nu mai rămîne nimic pentru nimeni, care să nu fi fost în¬ 
cercat ; pentru că şi cei cărora le acordasem cea mai mare încredere, 
care, după părerea mea, aşa cum îi vedem printre oameni, erau ceva 
prea mari ca să poată face parte dintre oameni, ei bine, zic, şi aceştia, 

1. Hilarios pare a fi retor în Neocezareea. In tinereţe fusese coleg cu Sf. Vasilc. 

2. încă un caz de pierdere a scrisorilor, căci serviciul poştal aproape nu exista. 

3. E lucru ştiut că o bucurie dacă e împărtăşită altuia devine mai mare, iar o 
durere împărtăşită altcuiva face să scadă suferinţa. O astfel de experienţă a fosl 
adeseori exprimată de Sf. Vasile în epistolele sale. 

au pus sub numele meu unele scrieri aparţinînd altcuiva 4 , fără să se 
uite la conţinutul lor, numai şi numai ca să mă învrăjbească cu fraţii, 
ca şi cum n-ar exista de acum altceva mai neliniştitor pentru cei cre¬ 
dincioşi decît numele meu ! Căci după ce m-am silit încă de la început 
să rămîn necunoscut (cum nu ştiu să fi făcut altcineva din cei pe care 
i-au încercat suferinţele atît de mult ca pe mine), iată că acum, dim¬ 
potrivă, ca şi cum aş fi dorit să devin celebru faţă de toţi oamenii, aşa 
incit în toate colţurile pămîntului, poate şi ale mării, aceşti oameni nu 
fac altceva decît să vorbească despre mine. Cei care se ţin de nelegiui¬ 
rile cele mai mari şi care introduc în Biserici învăţătura necreştinească 
a neasemănării 5 au pornit război împotriva mea, iar cei care ţin calea de 
mijloc, spun ei, şi care, plecînd tot de la aceleaşi principii, nu admit 
concluziile logice pentru că, chipurile, ar răni urechile mulţimii, nu 
mă pot suferi nici ei, ci mă împroaşcă cu toate înjurăturile posibile şi 
nu se dau înapoi de la nici un plan rău, cu toate că, prin ajutorul Dom¬ 
nului, aceste planuri au început să se clatine. 

Cum, dar, să nu mă întristeze acest fel de lucruri ? Cum să nu de¬ 
vină dureroasă viaţa ? Cred că singura mîngîiere în necazurile mele 6 
e şubrezenia sănătăţii mele, care mă face să cred că nu voi rămîne prea 
multă vreme în această viaţă nenorocită. 

Dar în această privinţă am spus destule. 

în suferinţele tale trupeşti te îndemn şi eu să te arăţi curajos şi 
vrednic de Dumnezeu, Cel Care ne-a chemat. Dacă vede că primim cu 
recunoştinţă necazurile de acum, fie că va înlătura pricinile suferinţe¬ 
lor, cum a făcut cu Iov, fie că ne va răsplăti cu marile cununi ale răb¬ 
dării în starea care urmează după această viaţă. 

EPISTOLA 213 

Fără adresă, către un bărbat credincios * 

Scrisă în anul 375 

I 

Domnul care dă grabnică ajutorare la necaz să-ţi dea şi Ţie ajutor 
pentru uşurarea sufletească pe care mi-ai făcut-o prin faptul că m-ai 

4. Aluzie la acuza de apolinarism adusă de Eustaţiu. 

5. Arienii de toate trei nuanţele : omousieni, omei dar mai ales anomei, «de o 
fiinţă asemănătoare», «asemănător în general», iar pentru alţii «nici nu se aseamănă». 
Din categoria acestora din urmă face parte Eunomie, împotriva căruia a scris Sf. 
Vasile multe pagini în multe din operele sale. 

6. Singura mîngîiere în necazuri e boala mea, iată o idee formulată antinomic, 
dar care a fost pentru Sfîntul Vasile o adevărată lege de conduită în toată viaţa. 

* Adresantul pare a fi fost episcop, oricum prieten al Sf. Vasile. 

cercetat prin scrisoarea recentă, aducînd drept răsplată pentru mîn- 
gîierea smereniei mele o adevărată şi mare bucurie duhovnicească ! 
Mi s-a întîmplat să mă întristez sufleteşte cînd am văzut în întîlnirile 
noastre obşteşti o sălbatică şi nesănătoasă nepăsare din partea popo¬ 
rului şi o veche şi irezistibilă pornire spre rău a conducătorilor lui 2 . 
Dar îndată ce Ţi-am văzut scrisoarea şi comoara ce se cuprindea în ea, 
am înţeles că Acela ce orînduieşte treburile omenirii a făcut să ră- 
mînă o dulce mîngîiere pentru cei care trăim în amărăciune. 

De aceea mă adresez şi eu Cuvioşiei Tale, aducîndu-ţi obişnuita 
mîngîiere, ca să nu încetezi să te rogi pentru sărmana mea viaţă, ca 
nu cumva să mă înec în ispitele vieţii acesteia şi să uit de Dum¬ 
nezeu «Cel ce ridică din pulbere pe cel sărac» 3 , ca nu cumva căzînd 
în vreo trufie să «cad în osînda diavolului» 4 şi, încrezîndu-mă prea mult 
în ajutorul de sus, să fiu luat de Domnul pe cînd dorm sau încărcîn- 
du -mă cu fapte păgubitoare 5 , să rănesc conştiinţa împreună-slujitorilor 
mei, ori stînd mereu în apropierea celor beţivi să sufăr, potrivit dreptei 
judecăţi a lui Dumnezeu, toate ameninţările făgăduite iconomilor celor 
nedrepţi. Drept aceea te rog să mă pomeneşti în rugăciunile Tale către 
Dumnezeu, ca să fiu treaz în toate, ca să nu fac de ruşine şi de ocară 
numele lui Hristos deodată cu descoperirea tainelor inimii noastre la 
marea zi a arătării Mîntuitorului nostru Iisus Hristos. 

II 

Ştii că din pricina înmulţirii ereticilor aştept din clipă în clipă să 
fiu chemat la Curte sub pretextul că aş primejdui pacea 5 . îndată ce 
a auzit acest lucru episcopul în cauză 5bls mi-a scris să ne îngrijim să ne 
deplasăm pînă în Mesopotamia şi după ce voi fi convocat pe episcopii 
de aceleaşi concepţii, care conduc Biserica de acolo, să pornim către 
împărat. Cît priveşte persoana mea, nici nu poate fi vorba ca orga¬ 
nismul meu să suporte o astfel de călătorie pe timpul iernii. De altfel 
nici nu pare necesară o astfel de întreprindere în afară, poate dacă Tu 
m-ai sfătui totuşi să fac acest lucru 6 . Voi aştepta deci şi din partea 
cuvioşiei Tale un sfat care să-mi confirme părerea. De aceea te rog ca 
să-mi dai de ştire prin unul din fraţii de încredere ce anume să cred de 
cuviinţă din partea vredniciei Tale, care indicaţie ar fi cea mai inspirată. 

2. Nepăsarea mulţimii şi răutatea conducătorilor bisericeşti supărau cel mai mult 
pe sfînt. 

3. Ps. 112, 7. 

4. I Tim. 3, 6. 

5. Matei 24, 48—51. 

5 bis. Maurinii cred că acest episcop ar fi Meletie. 

6. Şi din aceste cuvinte reiese că destinatarul era o persoană deosebită. 

EPISTOLA 214 
Către corniţele Terenţiu 1 

Scrisă In primăvara anului 375 

I 

Cînd am auzit că Excelenţa Ta te-ai hotărît să iei din nou slujbă 
obştească, la început m-am tulburat, pentru că, trebuie să spun ade¬ 
vărul, m-am gîndit cit de potrivnică este ea firii Tale, întrucît ţi-ai luat 
odată rămas bun de la treburile obşteşti, dedicîndu-te numai purtării de 
grijă a sufletului tău; aşa incit m-am gîndit că numai de silă te-ai mai 
putea reîntoarce la cele dinainte. Dar apoi din motive superioare, am 
socotit că poate Domnul voind să aducă 6 mîngîiere pentru nenumă¬ 
ratele asupreli care căzuseră asupra Bisericilor noastre, va fi rînduit 
ca Excelenta Ta să intre din nou în treburile obşteşti. Atunci am 
început să nădăjduiesc din nou că măcar înainte de a pleca din viaţa 
aceasta îmi va fi dat să întîlnesc personal pe Excelenţa Voastră. 

II 

Dar iată că acum s-a răspîndit la noi alt zvon, şi anume că te afli 
în Antiohia şi că rezolvi anumite treburi împreună cu cele mai înalte 
dregătorii împărtăşeşti. In afară de zvonul acesta a ajuns pînă la mine 
şi informaţia că, pentru a se uni cu noi, fraţii partidei lui Paulin sînt 
pe calfe să ajungă la înţelegere cu noi, cei de credinţa ortodoxă a Fră¬ 
ţiei Tale. -Şi cînd zic că vor să se unească cu «noi» înţeleg partida 
omului lui Dumnezeu, adică a lui Meletie. Mai aud că ei pun în 
circulaţie şi epistola apusenilor, care reclamă pentru ei supravegherea 
peste episcopia Bisericii Antiohiei, prezentând în lumină falsă pe prea 
minunatul Meletie, episcopul adevăratei Biserici a lui Dumnezeu. Şi nici 
nu mă mir, întrucît cei de acolo nu cunosc deloc situaţia de aici, iar 
cei de aici, care socot că o cunosc, o prezintă mai mult în interesul lor 
decît al adevărului. Şi acest lucru nu-i cu totul nefiresc, fie pentru că 
nu cunosc adevărul, fie pentru că vor să ascundă cauza pentru care 
prea fericitul episcop Atanasie a ajuns să scrie către Paulin. Dar pentru 
că Excelenţa Ta ai oameni, care sînt în stare să istorisească cu amă- 

1. Corniţele Terenţiu se pensionase de vîrstă, dar Ia insistenţele împăratului 
Valens a primit să revină în activitate, între altele pentru pacificarea bisericească din 
Antiohia. Deşi ortodox convins, el a ajuns să promoveze în scaunul antiohian pe 
Paulin, iar nu pe Meletie, pentru care insista atît de mult Sf. Vasile. Paulin adusese 
o recunoaştere din partea papei Damasus. 

nunte tot ce s-a întîmplat între episcopi 2 , pe vremea domniei lui Jo¬ 
viali 3 , Te rugăm să ajuţi să se aducă informaţii din partea acestora. 

Intrucît nu învinuiesc pe nimeni, doresc s-avem dragoste pentru 
toţi şi mai ales pentru cei din rîndurile credincioşilor, şi ne bucurăm 
pentru cei care au primit scrisoarea din Roma. Şi chiar dacă prin această 
scrisoare se aduce o mărturie puternică şi hotărîtă în favorul destina¬ 
tarilor, ne rugăm ca ea să spună adevărul şi să fie confirmată prin 
fapte. Dar acesta nu-i un motiv care m-ar putea convinge vreodată, fie s < 
nu recunosc pe Meletie şi să uit de Biserica de sub ascultarea lui, fie să 
socot de puţină importanţă problemele de la care a plecat dihonia de 
la început şi să cred că acestea n-au multă importanţă pentru adevă¬ 
rata creţdinţă. Căci după mine, nu numai că n-aş consimţi să cedez 
vreodată pentru că cineva a primit o epistolă de la oameni şi se mân¬ 
dreşte pentru aceasta, numai pentru atît eu nu mă voi retrage, ci chiar 
dacă ar veni această scrisoare din cer şi dacă ea nu ar fi de acord cu 
învăţătura cea adevărată a credinţei, nici atunci eu n-aş putea primi pe 
un astfel de om în comuniune cu sfinţii 4 . 

III 

Pentru că, o minunate omule, adu-ţi aminte că falsificatorii adevă¬ 
rului, cei care au introdus spărtura ariană, dînd-o drept credinţă auten¬ 
tică a părinţilor, nu aduc nici un alt argument că nu primesc învăţă¬ 
tura dreaptă a Părinţilor decît termenul «de o fiinţă», pe care-1 tălmă¬ 
cesc rău şi contrar întregii credinţe, spunînd că Fiul lui Dumnezeu e 
designat de noi ca fiind de aceeaşi fiinţă după ipostaz 5 . Dacă le vom 
da vreun prilej să fim arătaţi de ei, care, mai mult din prostie, decît din 
rea credinţă, spun aceste lucruri sau altele asemănătoare acestora, nu 
facem nirqic altceva decît să le dăm nezdruncinate argumente împo¬ 
triva noastră şi să întărim şi mai mult erezia lor. Ei au doar o singură 
grijă în discuţiile lor despre Biserică, nu cum să-şi formuleze părerile 
lor, ci cum să le atace pe ale noastre. 

Ce ar putea fi mai primejdios decît să zdruncine credinţa mulţi¬ 
milor prin faptul că unii din noi ar susţine că ipostasul Tatălui şi al 
Fiului şi al Sfîntului Duh este numai unul singur ? Chiar dacă subli- 


2. Intre Atanasle şi Meletie. A se vedea epistola 89. 

3. Domneşte doar 8 luni (363—364). 

4. Se ştie că Paulin fusese hirotonit de episcopul Lucifer de Cagliari în anul 362, 
deci la 2 ani după Meletie, care, e adevărat, se afla în exil atunci. De aceea Sf. 
Vasile nu putea accepta să nu se spună cum a început «dihonia». 

5. Neînţelegerile între partida Iui Meletie şi a lui Paulin aveau şi rădăcini dog¬ 
matice legate de termenul «deofiinţă». Sf. Vasile acuză pe partizanii lui Paulin de 
ignoranţă şi de rea credinţă, 

wiază cu grijă deosebirea dintre persoane, ei fac acest lucru după 0 
formulare caro ne aminteşte pe cea a lui Sabelios. Acesta spunea în- 
tr-adevăr că după ipostas Dumnezeu e numai unul, pe cînd Scriptura îl 
prezintă deosebit ca persoană, potrivit însuşirilor specifice ale fiecărei 
înfăţişări sub care se prezintă : uneori îi dăm nume de Tată, cînd îm¬ 
prejurarea indică o astfel de persoană, altădată numele se potriveşte 
Fiului, şi anume atunci cînd coboară să poarte grijă de noi sau pentru 
alte astfel de lucruri providenţiale şi, în sfîrşit, altădată îl leagă de 
persoana Duhului, atunci cînd prilejul indică numele acestei persoane. 
Dacă auzi chiar şi în Biserica noastră pe unii oameni zicînd că Tatăl 
şi Fiul şi Duhul Sfînt au un singur ipostas, dar ei înţeleg totodată că 
există separat trei persoane deosebite, atunci cum să nu pară că aduc 
dovadă destul de limpede şi de nezdruncinat că numai cele spuse de ai 
noştri 1 sînt adevărate ? 

IV 

Or faptul că ipostasul şi fiinţa nu sînt unul şi acelaşi lucru, cred 
că ne-au dat să-l înţelegem chiar şi fraţii din Apus, atunci cînd sim¬ 
ţind sărăcia limbii lor au tradus în greceşte termenul de «fiinţă» pen¬ 
tru că dacă ar exista o deosebire cit de mică de nuanţă, ea s-ar fi 
păstrat prin deosebirea clară şi de neconfundat a termenilor. 

Dacă s-ar simţi nevoia să-mi spun şi eu pe scurt părerea despre 
această temă, aş zice cam aşa : raportul dintre ceea ce-i comun şi 
particular e acelaşi ca şi cel dintre fiinţă şi ipostas, pentru că fiecare din 
noi participăm la «fiinţă» prin ceea ce avem în comun, în schimb însu¬ 
şirile individuale sînt specifice fiecăruia în parte. De aceea şi aici ter¬ 
menul «fiinţă» este comun tuturor persoanelor treimice, cum e cazul cu 
sfinţenia, cu dumnezeirea şi cu orice s-ar mai putea înţelege, pe cînd 
însuşirile specifice le are fiecare separat : cea de părinte, de fiu sau 
de putere sfinţitoare. De aceea dacă s-ar spune că persoanele sînt fără 
ipostas, o astfel de afirnaţie e ceva absurd, iar dacă am accepta ca 
adevărate toate trei ipostasele, atunci atîtea mărturisim cîte şi numă¬ 
răm. în chipul acesta, prin învăţătura despre «deo'fiinţime» se asigură 
şi unitatea dumnezeirii, dar şi recunoaşterea Treimii, adică existenţa 
concomitentă a Tatălui, a Fiului şi a Duhului Sfînt. 

Prin aceasta vreau totuşi să fie convinsă şi Excelenţa Ta de un 
lucru, şi anume că atît Domnia Ta, cît şi oricare altul din cei care 
sprijină adevărul şi nu dispreţuiesc pe bărbaţii care luptă pentru cre¬ 
dinţă, sînteţi datori să aşteptaţi ca iniţiativa de unire şi de pace să fie 
luată de conducătorii Bisericilor, pe care eu îi socot «stîlp şi întărire a, 

adevărului» 6 şi pe care-i respect cu atît mai mult, cu cit unii din ei 
sînt surghiuniţi pentru că li se aduce vina că ei ar fi pricina dezbi¬ 
nării 7 . Drept aceea Te rugăm să rămîi nepărtinitor faţă de noi şi liber 
de orice prejudecată, pentru ca să ne putem mîngîia măcar cu gîndul 
că Dumnezeu ni te-a dăruit ca pe un toiag şi ca o întărire în toate. 


EPISTOLA 215 
Către preotul Dorotei 1 
Scrisă în anul 375 

îndată ce am găsit prilej am trimis scrisoarea pe adresa minuna¬ 
tului bărbat care e corniţele Terenţiu, gîndindu-mă că aş provoca mai 
puţine bănuieli dacă în problemele amintite i-aş scrie prin mijlocirea 
unor persoane străine, dar în acelaşi timp vrînd ca nici să nu lipsească 
cu totul din această acţiune prea iubitul nostru frate Acachios. Am 
predat, aşadar, epistola încasatorului financiar de la serviciul regional, 
care călătoreşte cu mijloace de transport oficiale, cerîndu-i ca mai întîi 
scrisoarea să-ţi fie predată ţie. 

In legătură cu călătoria spre Roma, nu ştiu cum de nu te-a înştiin¬ 
ţat, mai întîi, pe Frăţia Ta, că în timpul iernii drumul e cu totul imprac¬ 
ticabil, pentru că ţinutul din Constantinopol şi pînă la graniţele noas¬ 
tre e plin de duşmani 2 . Dacă ar trebui să meargă pe mare, acum ar fi 
momentul. Numai de-ar primi prea iubitul de Dumnezeu şi frate al 
meu Grigorie să călătorească pe mare şi dacă ar accepta să conducă 
el delegaţia în problemele acestea ! Oricum, nu văd pe cineva care să-l 
poată însoţi, dar mai ştiu că acela e cu totul lipsit de experienţă în pro¬ 
blemele bisericeşti 3 . Cred însă că însoţirea cu un bărbat cu simţăminte 
nobile va trezi respect şi va fi de foarte mare folos. Dacă e vorba de 
un om mîndru şi îngîmfat, aşezat pe un tron înalt 4 , şi din pricina 
aceasta neascultător de cei care-i spun de jos adevărul, ce ar putea 
cîştiga obştea din discuţiile unui om ca Grigorie, care habar n-are de 
linguşiri ? 


6. / Tim. 3, 15. 

7. Intre alţii aceasta era situaţia sfinţilor Meletie al Antiohiei, Eusebiu de Sa- 
mosata, Grigorie de Nyssa etc. 

1. Dorotei, diacon şi mai apoi preot, era omul de legătură între Sf. Vasile şi 
Meletie, precum şi între aceştia şi cei din Apus. 

2. Aluzie la pericolul infiltraţiilor goţilor. 

3. E vorba de Sf. Grigorie de Nyssa, despre care Sf. Vasile ne vorbeşte tot 
cam în astfel de termeni şi în alte epistole : 58, 170, 171, 200. 

4. E vorba do Damasus. 

«1 

EPISTOLA 216 

Către Meletle, episcopul de Antiohia 
Scrisă In anul 375 

Multele călătorii pe care le-am făcut în ultimul timp m-au înde¬ 
părtat de patrie. Am fost plecat în Pisidia pentru ca, împreună cu epis¬ 
copii din acele părţi, să punem în rînduială problemele legate de Bi¬ 
sericile din Isauria l . De acolo drumul m-a dus pînă în Pont, pentru 
că Eustaţiu făcuse mari presiuni asupra credincioşilor din Dazimon ca 
să se rupă de Biserica noastră 2 . 

M-am repezit şi pînă la căsuţa fratelui meu Petru, care, pentru 
că e în apropiere de Neocezareea 3 , a ajuns să fie pentru cei din jur 
pricină de tulburare, iar pentru mine obiect de adîncă jignire 4 . Întrucît 
oamenii lui Eustaţiu au luat-o la fugă 5 , deşi nu-i urmărea nimeni, s-a 
crezut că eu aş intra cu sila în oraş ca şi cum aş fi dornic să mă încarc 
de osanalele lor. 

La întoarcere m-a prins o ploaie straşnică, aşa că m-am îmbolnăvit 
atît din pricina ei, cît şi de deprimarea pe care mi-a provocat-o scri¬ 
soarea primită de la Răsărit 6 , prin care mă înştiinţau că pentru parti¬ 
zanii lui Paulin fuseseră aduse din Apus anumite scrisori, prin care i 
se recunoştea autoritatea lui şi că aderenţii acestei partide se făleau 
şi se mîndreau din pricina aceasta. în acest sens se propunea chiar o 
mărturisire de credinţă, care dacă ar fi bine primită, apusenii ar fi dis¬ 
puşi să se unească cu Biserica noastră. Mai mult, ni s-a comunicat 
totodată că a fost cîştigat pentru cauza lor un om minunat, Terenţiu, 
căruia îndată i-am şi scris ca să-şi tempereze elanul şi să-l informez 
ceea ce mi-a fost posibil, corect, despre viclenia lor 7 . 

EPISTOLA 217 

Către Amfilohiu. Despre canoane 
Scrisă în anul 375 

întorcîndu-mă din călătorie (fusesem plecat pînă în Pont pentru 
problemele de ordin bisericesc şi ca să-mi vizitez rudele) * am adus îna- 

1. Isauria era atunci sub jurisdicţia lui Amfilohiu de Iconium. 

2. Acelaşi înrăit intrigant Eustaţiu a alungat pe episcopii otrodocşi şi din ţinu¬ 
turile martime (din Amasia şi Zila). 

3. Mînăstirile de pe valea Irisului în care trăise în tinereţe Sf. Vasile erau 
acum în grija fratelui mai tînăr, Petru, episcop de Sebasta. 

4. Activînd pe linie strict ortodoxă, Petru a stîrnit gelozia şi ura lui Atarvios şi 
Eustaţiu, cf. ep. 204, 207, 210. 

5. Cf. ep. 210. 

6. E impresionant ce călătorii grele a făcut Sf. Vasile. 

7. Cf. ep. 215. 

* Intre ei Macrina cea tînără, retrasă în monahism, şi Petru, episcop de Sebasta. 

poi un trup cu totul zdruncinat şi un suflet extrem de zbuciumat 2 , dar 
cînd am luat în mîini scrisoarea Cuvioşiei Tale am uitat totul, pentru 
că mi-a fost dat să văd semnele celui mai plăcut glas dintre toate şi 
ale mîinii celei mai dragi. Dacă m-a putut înviora în aşa măsură pînă 
şi o scrisoare de a Ta, îţi poţi închipui cît de entuziasmat aş fi dacă 
te-aş putea şi întîlni! Să dea Dumnezeu Sfîntul ca să nu aibă loc 
într-un moment greu şi ca Tu să fii cel care mă vei chema ! Dacă ai 
putea ajunge pînă la casa lui Eufimiade, n-ar fi deloc greu să ne în- 
tîlnim acolo, căci atunci aş scăpa de povara treburilor de aici şi m-aş 
grăbi cît mai repede să îmbrăţişez pe cel drag mie. De altfel, există 
încă un temei care mă sileşte să mă deplasez pînă la Nazianz, pricina 
retragerii neaşteptate a prea iubitului de Dumnezeu episcop Grigorie, 
despre care habar n-am de ce s-a retras 3 . 

Cît despre omul despre care am mai stat de vorbă cu vrednicia Ta 

şi pentru care te-ai pregătit să lucrezi, trebuie să ştii că, pe lingă o 

boală mai veche, el a mai dat recent şi într-o grea suferinţă la ochi, 
aşa încît, atît din pritina acestei vechi boli, cît şi a celei mai noi, el 
a devenit cu totul neindicat pentru orice fel de slujbă care i s-ar fi 
putut încredinţa. De altfel, momentan nici nu găsesc aici altul. Poate 
că ar fi mai bine (cu toate că au lăsat problemele în grija noastră) ca 
oamenii să-şi găsească pe cineva dintre ei. Trebuie să ne gîndim că ei 
au rostit acele cuvinte sub formă de curtoazie, pe cînd din inima lor ei 
voiau ceea ce au discutat de la început, că să fie pus în fruntea lor 

unul de-al lor. Dacă există cineva printre cei de curînd încreştinaţi, in¬ 

diferent dacă va fi pe placul lui Macedonie sau nu, să-l propună ei. Pre- 
găteşte-1 tu pentru a-1 avea unde ne va fi de nevoie, căci Domnul, Ca- 
re-ţi dă ajutor în toate, îţi va da har şi pentru acest lucru 4 . 

LI. Canoanele privitoare la clerici au fost înşirate în general, fără 
să se facă specificări deosebite, precizînd doar că pentru cei căzuţi se 
prevede o singură pedeapsă, şi anume : depunerea din serviciu, fie că 
au vreun grad ierarhic, fie că rămîn într-un serviciu fără hirotonie 5 . 

2. Despre suferinţele fizice, dar mai ales morale de care se plînge Sf. Vasile, 
putem să vedem în diferite descrieri. A se vedea îndeosebi epistolele 210, 214 ţi 216, 
unde se referă îndeosebi la amărăciunile provocate de nestatornicia de caracter a 
episcopului Atarvios din Neocezareea, precum şi de «încurcătura» creată de hirotonia 
lui Paulin pentru scaunul din Antiohia, a cărei schismă durează vreo 40 de ani. 

3. Bătrînul episcop Grigorie, tatăl lui Grigorie Teologul, murise în anul 374. In 
urma acestui fapt, fiul său, care fusese hirotonit fără voie ca episcop de Sasima a 
«fugit» neaşteptat şi din Nazianz. 

4. Probabil că se face aluzie la completarea vreunui scaun episcopal vacant, Ja 
care arienii erau foarte vigilenţi. Pentru numerotarea canoanelor Sf. Vasile a se 
vedea ep. 188 şi 199. 

5. După cum spune can. 16 al sin. I ecumenic sub «clerici» se înţelegeau per¬ 
soanele active în cadrul Bisericii, indiferent dacă erau hirotoniţi ori erau numai hi- 
rotesiţi. Pedeapsa dată acestora (celor insubordonaţi) era caterisirea (cf. can. 32). 

h. _ «1 

LII. Femeia care în călătorie n-a purtat grijă de fătul ei şi deşi a 
avut putinţa să-l salveze, fie socotind că astfel îşi ascunde păcatul, fie 
că avea o intenţie cu totul dobitocească şi neomenească, să fie judecată 
pentru ucidere. Dar dacă ea n-a putut purta grijă de făt şi dacă acesta 
a murit din pricina singurătăţii şi pentru că n-avea cele de nevoie, mama 
să fie iertată 6 . 

LIII. Văduva sclavă poate că n-a săvîrşit greşeală prea mare hotă- 
rîndu-se pentru o a doua căsătorie sub formă de răpire. Pentru aceasta 
nici nu va trebui s-o învinuim, căci nu aparenţele se judecă, ci intenţia. 
Fireşte că îi rămîne pedeapsa dată pentru a doua căsătorie 7 . 

LIV. Despre categoriile deosebite de ucidere involuntară ştiu că am 
scris nu de mult Cucerniciei Tale şi nu pot spune nimic mai mult. Ră¬ 
mîne să chibzuieşti dacă măreşti ori scazi din pedepsele date, sau chiar 
le ierţi de tot 8 . 

LV. Cei care pleacă să lupte împotriva tîlharilor, dacă sînt mireni 
îi oprim de la împărtăşania cu Cel Bun, iar dacă sînt clerici îi depunem 
din treaptă : «Tot cel ce scoate sabia, de sabie va muri», zice Scrip¬ 
tura 9 . / 

LVI. Omul care a ucis în chip voluntar, dar apoi s-a căit, timp de 
20 de ani va fi lipsit de împărtăşania de cele sfinte, iar cei douăzeci de 
ani vor fi împărţiţi pentru el în chipul următor : 4 ani trebuie să se 
«tînguiască» stînd în picioare, afară, la uşile locaşului de rugăciune, 
cerînd credincioşilor care intră să se roage pentru el, mărturisindu-şi 
astfel fărădelegea. După trecerea celor patru ani va fi primit printre 
«ascultători», ieşind împreună cu aceştia vreme de cinci ani. Vreme de 
şapte ani va ieşi împreună cu cei care se prostern făcînd metanii. Vreme 
de patru ani va sta numai în picioare împreună cu cei credincioşi, da 
nu va putea fi împărtăşit. După ce se vor fi împlinit toate acestea se 
va împărtăşi de cele sfinte 10 . 

LVII. Omul care a ucis fără voie va fi exclus vreme de 10 ani de la 
Sfintele Taine. Cei zece ani vor fi împărţiţi pentru el în chipul urmă¬ 
tor : doi ani se va tîngui. Trei ani va rămîne printre ascultători. Patru 
ani va fi printre cei care se prostern. Un an va sta numai în picioare, 
după aceea va fi admis la cele sfinte u . 

6. A se vedea cele spuse de Sfîntul Vasile şi în can. 33. 

7. Idei apropiate şi în can. 22, 38, 40, 42. 

8. Cf. can. 43, 56—57. 

9. Matei 26, 52. Dispoziţie mult prea aspră şi oarecum în contradicţie cu cele 
spuse de Sf. Atanasie cel Mare în canonul 1. A se vedea aici, mai sus: la epist. 188, 
can. 12. 

10. Mai pe larg Milaş, Canoanele I, 2, p. 56 (can. 8, 11, 43). 

11. Cf. can. 2, 8, 11, 43, 54 şi 56. 


„r 

LVIII. Cel ce a săvîrşit adulter va fi exclus vreme de 15 ani de la 
Sfintele Taine : patru ani va fi printre plîngători, cinci ani va fi- ascul¬ 
tător, patru ani va fi cu cei care se prostern, iar ultimii doi ani va sta 
în picioare fără să poată lua Împărtăşania 12 . 

LIX. Desfrânatul va fi lipsit vreme de 7 ani de împărtăşania celor 
sfinte : doi ani va fi printre plîngători, alţi doi ani printre ascultători, 
alţi doi printre cei care se prostern, iar un an va sta în picioare. în al 
optulea an va fi primit la împărtăşanie 13 . 

LX. Cea care a depus vot de feciorie şi şi-a călcat făgăduinţa va 
petrece în pocăinţă un răstimp egal cu cea care a săvîrşit adulter. Tot 
aşa vor fi pedepsite şi cele care după ce s-au legat să ducă viaţă de 
călugăriţă îşi calcă legământul 14 . 

LXI. Cel care a furat şi se căieşte şi-şi denunţă el însuşi păcatul va 
fi oprit numai de la participarea la Sfintele Taine vreme de un an. Dacă 
va fi denunţat de altul, atunci va fi exclus vreme de doi am. în tot 
acest răstimp el va face mătănii şi va sta în picioare, după care poate 
fi primit la împărtăşanie ls . 

LXII. Bărbatul care comite imoralitate asupra altui bărbat va fi pe¬ 
depsit cu acelaşi timp de pocăinţă ca şi pentru adulter 16 . 

LXIII. Cel care mărturiseşte că a comis fapte ruşinoase cu animale 
va petrece acelaşi timp de pocăinţă 17 . 

LXIV. Cel care şi-a călcat jurămîntul, timp de 10 ani nu se va putea 
împărtăşi. Doi ani va petrece cu cei care se tînguiesc, trei ani cu cei 
ascultători, patru ani cu cei care se prostern, iar un an va trebui să 
rămînă numai în picioare, după care va putea fi primit la împărtăşanie 18 . 

LXV. Cel care-şi mărturiseşte păcatul vrăjitoriei sau al otrăvirii, va 
petrece în pocăinţă acelaşi număr de ani ca şi ucigaşul şi va fi tratat 
ca unul care şi-a recunoscut această ultimă nelegiuire 19 . 

LXVI. Cel care jefuieşte mormintele va fi exclus de la împărtăşanie 
vreme de zece ani: doi ani va fi între tînguitori, trei ani între ascul¬ 
tători, patru ani între cei care se prostern, iar un an va rămîne în pi¬ 
cioare, apoi va fi îngăduit la împărtăşanie 20 . 

12. Idei similare în can. 37, 77. 

13. Urmează deci toate treptele catehumenatului, cf. can. 21—22, 26, 79, 80. 

14. Sftmtul Vasile a mai vorbit despre probleme asemănătoare în can. 6, 18—19, 
20, 44. 

15. A se vedea cele spuse de N. Milaş, op. cit., II, 2, p. 113—114. 

16. A se vedea ce a mai prevăzut Sfîntul Vasile şi în can. 7. 

17. Cf. can. 6 al Sfîntului Vasile. 

18. Cf. can. 29 şi 82. 

19. Despre vrăjitori ne mai vorbeşte Sfîntul Vasile şi în can. 72 şi 83. 

20. A se vedea aici şi can. 7 al Sfîntului Grigorie de Nyssa. 

LXVII. împerecherea fratelui cu sora va fi pedepsiţii cu acelaşi 
număr de ani ca şi uciderea 21 . 

LXVIII. Cei care într-un grad de rudenie oprit pentru căsătorie sînt 
prinşi în flagrant delict de păcătuire vor suferi pedepsele adulterului 22 

LXIX. Citeţul care se va împreuna cu logodnica sa înainte de căsă¬ 
torie va fi admis să citească după o oprire de un an, dar va rămîne citeţ 
fără să poată înainta în grad. Dacă se uneşte pe ascuns, fără căsătorie, 
va fi suspendat din funcţie. Acelaşi regim se aplică şi slujitorului 23 . 

LXX. Diaconul care şi-a spurcat buzele 24 şi care a recunoscut că a 
comis acest păcat şi înainte, va fi suspendat din slujbele sale, dar va fi 
primit să participe la Sf. împărtăşanie deodată cu ceilalţi diaconi. Ace¬ 
laşi lucru e valabil şi pentru preoţi. Dacă vreunul e prins în flagrant 
delict de păcat mai greu, va fi depus, indiferent ce grad are. 

LXXI. Cel care e conştient că a săvîrşit oricare dintre păcatele 
amintite şi care nu le-a mărturisit, ci a fost dovedit de altcineva că le-a 
săvîrşit, va fi pedepsit cu acelaşi răstimp de pocăinţă cu care a fost 
pedepsit cel care a comis acele fapte. 

LXXII. Cel care se predă vrăjitorilor sau unora ca acestora va fi 
pedepsit cu acelaşi răstimp de pocăinţă ca şi ucigaşii 25 . 

LXXIII. Oricine s-a lepădat de Hristos şi a călcat taina mîntuirii 
trebuie să plîngă de-a lungul întregii sale vieţi şi-i dator să facă pocă¬ 
inţă, urmînd să fie învrednicit de împărtăşanie abia în clipa cînd ar fi să 
părăsească această viaţă pe urma credinţei în bunătatea lui Dumnezeu 26 .. 

LXXIV. Dacă cineva din cei care au căzut în păcatele amintite mai 
înainte se îndreaptă, făcînd pocăinţă, cel căruia i-a fost încredinţată de 
Dumnezeu puterea de a lega şi a dezlega, văzînd căinţa păcătosului, 
poate să se facă mai îngăduitor întru a-i micşora durata pocăinţei chiar 
fără a-1 osîndi, fiindcă istoria cuprinsă în Scriptură ne învaţă că cei care 
fac o pocăinţă mai aspră dobîndesc îndată mila lui Dumnezeu 27 . 



21. Cf. şi can. 75 al Sfîntului Vasile. 

22. Despre căsătoria între rude ne mai vorbeşte Sfîntul Vasile şi în can. 75—76, 


79, 87. 

23. Cf. şi can. 6, 32, 51 şi 57. 

24. Sf. Vasile nu precizează în ce constă această «spurcare» a buzelor, prin atin¬ 
gerea fizică de ceva necurat ori prin simpla pronunţare a unor cuvinte «păgîneşti». 
Unii canoruişti înclină pentru prima eventualitate. A se vedea ce a mai recomandat 
Sfîntul Vasile şi în can. 32, 51, 69. 

25. Idei similare şi în can. 81 şi 83. 


26. Can. 62 ap., 2 sin. I ecum. ; 3, 12 Ancira etc. 

27. Cum a spus-o în aceste trei epistole trimise Sfîntului Amfilochie (nr. 188, 
199 şi 217), Sf. Vasile subliniază că esenţial este nu «durata pocăinţei, ci modul în 
care se face ea». De acum acest clasic dascăl al «iconomiei», care a fost Sf. Vasile, 
chiar dacă prevede canoane excepţional de grele (mai ales pentru mentalitatea creş¬ 
tină de azi), totuşi uneori uimeşte şi prin umanismul şi indulgenţa lui. 

LXXV. Cel care s-a spurcat cu sora tatălui său sau a mamei sale să 
n-aibă voie să intre în casa de rugăciuni pînă ce nu renunţă la pur¬ 
tarea lui nedreaptă şi de neiertat. După ce va fi ajuns să-şi dea seama 
de grozăvia păcatului, să petreacă trei ani în rîndul celor care se tîn- 
guie stînd în picioare la uşa locaşurilor de rugăciune şi rugind poporul, 
care intră pentru rugăciune, să-i fie milă de el şi să adreseze nenu¬ 
mărate rugăciuni lui Dumnezeu. După aceea să-l primească pentru un 
răstimp de trei ani, dar numai între cei ascultători, ascultă adică citi¬ 
rile din Scripturi precum şi cuvîntul de învăţătură, şi să-l scoată apoi fără 
să-l judece vrednic de a sta împreună cu ceilalţi la rugăciune. Mai tîr- 
ziu, dacă va cere-o cu lacrimi şi se aruncă la picioarele Mîntuitorului 
cu frîngerea inimii şi cu smerenie adîncă, să i se dea voie să facă mă¬ 
tănii sau prosternări vreme de alţi trei ani. Apoi, după ce va fi dovedit 
«roade vrednice de pocăinţă» 28 să-l primească în al zecelea an la ru¬ 
găciunea credincioşilor, dar fără să se poată împărtăşi. După ce va mai 
fi stat la rugăciune în picioare încă alţi doi ani, împreună cu credin¬ 
cioşii, să fie, în sfîrşit, socotit vrednic de comuniunea Binelui. 

LXXVI. Acelaşi canon şi pentru cei care iau pe cumnatele lor 2 ®. 

LXXVII. Cel care-şi lasă femeia cu care se unise în chip legiuit şi 
•care-şi aduce apoi alta, se supune, după hotărîrea Domnului, osîndei 
adulterului. Părinţii noştri au lăsat nişte canoane, prin care au hotărît 
■ca cei vinovaţi să stea un an în rîndul celor care se tînguiesc, doi ani 
între ascultători şi trei ani între cei care se prostern. în al şaptelea an 
să stea în picioare împreună cu credincioşii şi aşa să se învrednicească 
■de aducerea (jertfei liturgice, n.tr.) dacă se vor pocăi cu lacrimi 30 . 

LXXVIII. Aceeaşi regulă să se observe şi faţă de cei care iau în 
căsătorie două surori chiar dacă nunţile lor au loc la timpuri diferite 31 . 

LXXIX. Cei care s-au înnebunit cu patima după mamele lor maştere 
sînt supuşi aceluiaşi canon, la fel şi cei stăpîniţi de patima nebunească 
■după surorile lor 32 . 

LXXX. Părinţii au trecut sub tăcere poligamia 33 socotind-o faptă do- 
bitocească şi cu totul străină de neamul omenesc. Mie mi se pare că 
ea e un păcat întrucîtva mai mare decît desfrînarea. De aceea e lucru 
firesc ca acei vinovaţi să fie supuşi canoanelor, adică să stea pe rînd, 

28. Matei 3, 8. A se vedea ce a mai propus Sfîntul Vasile în can. 67. 

29. Cf. can. 26—27 ; 68 ; 75 ; 78—79. 

30. Can. 48 apostolic. Să fie o contrazicere între canonul 58 şi între acesta >. 
Acolo se prevedeau 15 ani, aici doar 7 drept pedeapsă. 

31. Cf. can. 23 şi 87. 

32. Cf. can. 67, 75. 

33. Prin «poligamie» Sf. Vasile se referă la căsătoria a IlI-a ori la mai mult 
<lo< H atîta. A se vedea aici, mai sus, can. 4. 










latre plîngători un an, între cei care se prostern trei ani şi abia după 
aceea să-i primească la împărtăşanie. 

LXXXI. Intrucît în decursul năvălirii barbarilor mulţi au stricat cre¬ 
dinţa în Dumnezeu făcînd jurăminte păgîneşti 34 şi gustînd din anumite 
mîncăruri nepermise, care fuseseră aduse în templele idolilor, unde dom¬ 
neşte magia, să fie şi ei pedepsiţi după canoanele pe care le promulga¬ 
seră de mult Părinţii noştri. Şi anume, cei care au îndurat o constrîn- 
gere completă, fiind supuşi torturilor, nefiind în stare să rabde atîtea 
suferinţe după ce fuseseră maltrataţi spre a fi siliţi să se lepede de 
Hristos, să fie excluşi trei ani : ca ascultători doi ani, ca prosternaţi 
trei ani, apoi să fie admişi la împărtăşanie. în schimb, cei care fără 
să fi fost constrînşi au trădat credinţa în Dumnezeu, au mîncat ia masa 
demonilor 35 şi au făcut jurăminte ca şi păgînii, după ce se vor fi rugat 
trei ani ca prosternaţi şi după ce vor fi stat în picioare alţi trei ani, 
petrecînd cu credincioşii la rugăciune, să fie admişi la comuniunea Bi¬ 
nelui. 

LXXXII. în legătură cu cei care şi-au călcat jurămîntul, dacă au fost 
necredincioşi faţă de jurămînt sub puterea silei şi a constrîngerii să fie 
supuşi unor pedepse mai uşoare, ca să poată fi primiţi după şase ani. 
Dar dacă au trădat credinţa fără să fi suferit constrîngeri, vor sta între 
plîngători doi ani, între ascultători doi ani, apoi se vor ruga vreme de 
cinci ani fără să poată aduce jertfa liturgică 36 , după care vor fi pri¬ 
miţi la comuniunea de rugăciune. După ce vor fi arătat, desigur, căinţă 
sinceră, ei vor fi duşi să se împărtăşească cu Trupul lui Hristos 37 . 

LXXXIII. Cei care consultă pe ghicitori şi se iau după obiceiurile pa¬ 
ginilor sau care introduc în casele lor pe unii oameni pentru descope¬ 
rirea unor leacuri şi pentru o purificare, trebuie să cadă sub canonul 
celor şase ani : un an ca plîngători, alt an ca ascultători, trei ani ca 
'prosternaţi, apoi un an stînd la rugăciuni în picioare, împreună cu cei 
credincioşi, după care vor fi admişi la împărtăşanie 38 . 

LXXXIV. Scriu toate aceste reguli ca să putem pune la încercare 
roadele pocăinţei, căci nu judec lucrările după durată, ci sînt atent la 
felul pocăinţei 39 . Dacă păcătoşii nu vor să se despartă de năravurile lor, 
dacă vor să fie mai curînd robii plăcerilor trupeşti decît robi ai lui Dum- 

34. E vorba de apostaţi, de primejdia cărora s-a ocupat sinodul din Ancira din 
a. 315 în can. 1—9. Prin «barbari» se face aluzie probabil la invaziile perşilor ori 
ale goţilor. 

35. A idolilor. 

36. Comparîndu-se cele prevăzute la can. 64 (unde avem 2+3+4+1-10), aici 
avem 11 ani (2+2+5+2—11 ani). 

37. A se vedea şi cele propuse prin can. 10, 17, 29, 64. 

38. Cf. can. 65 ; 72. 

39. Isaia 65, 2 (cd. 1914). 

nczc'U şi dacă nu se Invoiesc să trăiască după Evanghelie, atunci nu mai 
există nici un semn comun între noi şi ei. După mine, în mijlocul unui 
«norod neascultător şi împotrivă grăitor» m-am învăţat s-aud ceea ce 
ne spune Domnul: «mîntuieşte-ţi sufletul tău» 40 . 

Deci noi nu primim să mergem la pierzare împreună cu unii ca 
aceştia, ci, temîndu-ne de dreapta judecată şi avînd mereu înaintea ochi¬ 
lor ziua cea înfricoşată a răsplătirii Domnului, noi nu vrem să pierim 
deodată cu păcatele altora 41 . Căci dacă nu ne-au învăţat pe noi cele 
înfricoşate ale Domnului şi nici bătăile atît de mari nu ne-au făcut să 
înţelegem că din pricina fărădelegilor noastre ne-a părăsit pe noi Dom¬ 
nul şi ne-a lăsat pe mîna barbarilor, că poporul a fost dus în robie la 
vrăjmaşi şi s-a dat risipirii 42 pentru că cei care purtau numele lui Hris- 
tos nu s-au ruşinat să facă astfel de fapte ; dacă n-au recunoscut şi dacă 
n-au vrut să înţeleagă că din toate aceste pricini a venit peste noi urgia 
lui Dumnezeu, atunci ce mai avem comun cu astfel de oameni ? Ci totuşi 
sîntem doritori să-i îndrumăm zi şi noapte în public şi în particular, dar 
să nu primim să fim duşi împreună cu răutăţile lor, ci mai vîrtos să ne 
rugăm să-i cîştigăm şi să-i scoatem din cursa vicleanului, iar de nu vom 
putea face acest lucru, atunci să ne sîrguim măcar să ne mîntuim su¬ 
fletele de osînda cea veşnică. 


EPISTOLA 218 

Către Amfilohiu, episcop de Iconium 
Scrisă în primăvara anului 375 

Necazul pentru care a venit la noi fratele Elian l-a provocat el 
singur fără să fi fost nevoie de nici un ajutor din partea noastră. în 
schimb prin aceasta el ne-a făcut doua bucurii : mai intîi prin faptul ca 
mi-a adus o epistolă de la Cuvioşia Ta, iar în al doilea rînd pentru că 
mi-ai dat prilejul să-ţi răspund la scrisoare. De aceea prin venirea lui 
salut iubirea Ta cea adevărată şi de neuitat şi te rog să mă pomeneşti 
în rugăciunile tale acum cînd mai mult «decît oricînd altădată am ne- 

40. Fac. 19, 17. 

41. A se vedea mai sus cele spuse în can. 74. Oricît de ascetic e formulat crezul 
Sf. Vasile, el exprima totuşi o alternativă curajoasă, dar şi încrezătoare în biruinţa 

binelui. . . 

42 Aluzie clară la politica de dezbinare şi de destrămare, pentru a putea birui, 
pe care o ducea împăratul Valens, în fata căruia însuşi Sf. Vasile dăduse dovada 
de mult curaj şi de demnitate. 

voie do ajutorul Tău, pentru că starea organismului meu, care s-a în¬ 
răutăţit mult în urma drumului 1 , e o urmare a insuportabilei mele boli. 

E mult de cînd tot voiam să-ţi fac cunoscut (şi n-am uitat acest lucru 
ca şi cum un motiv mai important mi-ar fi distras atenţia de la el), 
acum însă îţi atrag atenţia să trimiţi în Licia un bărbat serios, care să 
observe de aproape care sînt factorii credinţei celei drepte 2 . Căci poate 
n-ar trebui să-i trecem cu vederea, dacă sînt adevărate toate cîte mi 
le-a istorisit cineva dintre credincioşii care au venit de acolo, că în- 
depărtîndu-se cu totul de rătăcirile celor din Asia Mică 3 , au de gînd să 
treacă în scris la comuniunea cu noi. Dacă ar fi vorba să meargă cineva 
pe la ei, atunci să caute în Koridales pe Alexandru, episcop provenit 
dintre călugări, în Limira să ia contact cu Diatim, în Mira să caute pe 
Tatian, pe Polemon şi pe Macarie, în Patara pe episcopul Evdemon, în 
Telmeson pe episcopul Ilarion, iar în Felon pe episcopul Lolian. 

Pe aceştia şi pe alţii ni i-a citat un prieten, declarînd că au cre¬ 
dinţă sănătoasă, de aceea am dat slavă şi mulţumită lui Dumnezeu pen¬ 
tru informare văzînd că în ţinuturile Asiei mai există încă destui care 
nu s-au spurcat cu rătăcirea ereziei. De aceea, să ne convingem, fără 
să facem zgomot, de exactitatea acestei ştiri, iar după ce ne vom fi 
convins de ea, atunci să trimitem epistola şi să ne dăm silinţa să che¬ 
măm şi pe careva dintre ei la întrunire 4 . 

Fie ca toate cele ce privesc Biserica cea iubită din Iconiu să meargă 
în bună rînduială şi la timpul lor ! Prin tine salutăm totodată pe toţi 
clericii şi colaboratorii Cuvioşiei Tale. 


EPISTOLA 219 
Către clerul din Samosata 
Scrisă în anul 375 


I 

Domnul, Cel care rînduieşte toate cu măsură, nu ne pune la în¬ 
cercări mai mult decît îngăduie puterile noastre, ci încearcă ocazional 


1. Despre acest drum în jurul Neocezareii Pontului ne vorbesc mai multe epis¬ 
tole. A se vedea, între ele, nr. 216, 217, dar mai ales 204, 207, 210 etc. Cazul lui 
Atarvios şi în general al credincioşilor din Neocezareea l-a urmărit mult pe Sf. 
Vasile. A se vedea şi indicele lucrării noastre. 

2. Aceeaşi problemă centrală urmărită de Sf. Vasile : organizarea unui front co¬ 
mun antiarian. 

3. E vorba de pnevmatomahi, care nu admiteau divinitatea Sfîntului Duh. 

4. E şi aceasta o dovadă a lărgirii cîmpului de acţiune a Sf. Vasile. Provinciile 
vestice ale Asiei Mici stăteau mai mult în legătură cu Arhiepiscopia din Constantino- 
pol, unde arienii şi acum şi pnevmatomahii erau foarte răspîndiţi. 

pe cei ce luptă pentru credinţă, fără să îngăduie să fie ispitiţi mai greu 
decît le este puterea ; El amestecă cu măsură lacrimile cu băutura 1 ce¬ 
lor care trebuie să arate dacă în timpul suferinţelor păstrează pentru 
Dumnezeu recunoştinţa la care are drept; în schimb şi-a arătat bună¬ 
voinţa mai ales în hotărîrea pe care a luat-o în legătură cu Voi, neîn- 
găduind vrăjmaşilor să trimită asupra voastră o prigoană, a cărei as¬ 
prime pe unii i-ar putea doborî sau le-ar clătina credinţa cea întru 
Hristos. Deci tocmai prin faptul că v-a scos în faţă nişte vrăj¬ 
maşi uşor de înfrînt, Dumnezeu v-a pregătit, pentru biruinţa pe care o 
veţi dobîndi asupra lor, răsplata răbdării. Dar vrăjmaşul comun al vie¬ 
ţii voastre, care se luptă cu propriile voastre meşteşugiri împotriva bu¬ 
nătăţii lui Dumnezeu, cînd vă vede că respingeţi ca o cetate puternică 
atacurile lui exterioare, îşi dă silinţa să scornească între voi prilejuri 
de ceartă şi de urîtă neînţelegere. La început relele acestea par mă¬ 
runte şi uşor de vindecat, dar cu vremea ele cresc, fiind nutrite de 
duşmănie, şi, printr-un proces firesc, se schimbă într-un rău cu nepu¬ 
tinţă de vindecat. Aşa se face că m-am hotărît să vă încurajez prin 
această scrisoare. Dacă ar fi fost cu putinţă, aş fi venit eu pînă acolo 
şi m-aş fi rugat eu însumi pentru voi. Dar pentru că împrejurările nu 
îngăduie acest lucru, Vă trimit aceste rînduri ca o ramură de măslin, 
aşa îneît, gîndindu-vă la încurajările mele, să puneţi capăt tuturor vrăj¬ 
măşiilor care se pot ivi între voi 2 şi să-mi trimiteţi, cît mai în grabă, 
vestea bună că aţi lăsat deoparte învinuirile reciproce. 

II 

Un lucru vreau să-l ştie înţelepciunea voastră : în faţa lui Dum¬ 
nezeu acela se dovedeşte a fi mare care se pleacă smerit înaintea 
aproapelui său şi care nu se ruşinează să-şi ia răspunderea în faţa în¬ 
vinuirilor, chiar dacă ele nu sînt adevărate, numai să dăruiască Bise¬ 
ricii lui Dumnezeu marea bucurie a împăcării. De altfel prea iubitul de 
Dumnezeu episcop 3 v-a descris lucrurile aşa cum se cuvine şi vă scrie 
din nou ceea ce crede că trebuie să vă scrie. Dar nici eu, căruia mi-a 
fost dat să fiu cel mai apropiat de voi, nu pot să nu mă îngrijorez de 
problemele voastre 4 . De aceea, cînd prea evlaviosul frate ipodiacon 
Teodor a venit şi a spus că Biserica voastră este în suferinţă şi în tul- 

1. Ps. 79, 6. 

2. Poate că vrăjmăşiile s-au manifestat mai cu putere în Samosata după plecarea 
episcopului lor în exil (374), 

3. Eusebiu de Samosata. 

4. Deci după plecarea în exil a lui Eusebiu, grija de Biserica Samosatei a luat-o 
Sf. Vasile. 








burfiri, m-am întristat toarte, inima mi-a fost atinsă de o adîncă durere 
şi n-am putut păstra tăcerea. V-ara îndemnat, deci, să ocoliţi orice 
dezbatere judecătorească şi să statorniciţi iar pacea dintre voi, ca să 
nu facem pe placul vrăjmaşilor voştri şi să nu trădăm vechea mîndrie 
a Bisericii voastre, care ne trîmbiţează acum în toată lumea că : toţi, 
ca şi cum aţi fi stăpîniţi de un singur suflet şi de o singură inimă, trăiţi 
într-un singur trup 5 . Întreg poporul lui Dumnezeu, oameni aflaţi în sluj¬ 
be şi în dregătorie, ca şi întreg corpul clerical, îl salut prin cuvioşia 
Ta şi-l îndemn să rămînă aşa cum i-am ştiut. Nu le cer mai mult, pentru 
că încă de mai înainte am făcut imposibilă orice întrecere din pricina 
faptelor bune pe care le-au săvîrşit înainte. 

EPISTOLA 220 
Către fruntaşii din Bereea 1 
Scrisă în anul 375 

Domnul a lăsat drept mîngîiere celor care n-au ocazia să se vadă 
faţă către faţă comunicarea prin scris, prin care poţi fi luminat nu atît 
în cele exterioare, cît mai ales în stările interioare sufleteşti. îndată ce 
am primit scrisoarea Voastră am şi înţeles care-i situaţia la Voi şi am 
pus la inimă dragostea ce vă port fără ca să am nevoie de un timp 
prea lung. Am fost chiar răpit de frumuseţea sufletului Vostru după 
cele ce am dedus din scrisoare. 

Prea iubitul împreună slujitor, preotul Acacios 2 , mi-a spus mai 
multe, istorisindu-mi lupta zilnică şi stăruinţa voastră puternică în cre¬ 
dinţă, fapt care m-a înviorat şi a pus în mine un dor mare de a vă 
vedea cîndva personal. Şi nu mi-a vorbit numai de slujba de la altar, 
ci şi de pacea şi înţelegerea care domneşte între credincioşi, de no¬ 
bleţea caracterului celor ce vă conduc oraşul şi rînduielile după voia 
lui Dumnezeu. Ferice de Biserica în care nu se află decît astfel de oa¬ 
meni şi să ne rugăm ca această linişte să fie respectată şi mai departe... 
Dacă se continuă încercările, nu pierdeţi curajul! Aproape sînt cunu¬ 
nile şi aproape-i ajutorul Domnului. Statornicia lucrurilor omeneşti e 

5. Aşadar, atît timp cît a fost episcopul în mijlocul lor, ei au fost uniţi. 

1. Deşi la mare distantă (Bereea, azi localitatea Halip din Siria), totuşi Sf. Vasile 
cauta sa întărească în credinţă, în a. 374, pe episcopul Teodot (ep. 185), acum pe 
fruntaşii comunităţii. 

2. Acest preot cult stătea în legătură cu Epifaniu, episcopul Giprului. Din păcate 
mai tîrziu el va fi amestecat în lupta dusă împotriva Sfîntului Ioan Hrisostom. 

do scurtă durată. «Tot trupul este ca iarba şi toată mărirea lui ca floarea 
ctmpului. Se usucă iarba, floarea se vestejeşte, dar cuvîntul Domnului 
rămîne în veci» 3 . Să ne legăm de porunca ce rămîne, să dispreţuiţi apa¬ 
renţa care trece. Pilda voastră a întărit multe Biserici. Fără să vă daţi 
seama v-aţi strîns bogată răsplată, pentru că aţi întărit în rîvnă tocmai 
pe cei neajutoraţi. Bogat este Răsplătitorul şi în stare să vă dea vrednice 
răsplăţi pentru nevoinţele cu care v-aţi luptat. 


EPISTOLA 221 
Către poporul din Bereea 1 
Scrisă în anul 375 

V-am cunoscut, prea iubiţilor, încă de mai înainte, după credinţa 
voastră cea plină de înţelegere şi după cununa cu care îl mărturisiţi pe 
Hristos. Poate că va zice cineva dintre voi: «Cine mai e şi acesta care 
ne deranjează dintr-o ţară atît de îndepărtată ?». însuşi Domnul a fă¬ 
cut acest lucru, El Care pe cei credincioşi îi sădeşte în Sine, aşa cum 
se pune lumina în sfeşnic şi Care ajută să lumineze toată lumea 2 . Nu-i 
oare un obicei să fie proclamaţi biruitori cei care au alergat mai repede 
şi calitatea muncii n-o dau oare cei destoinici ? Dacă pentru astfel de 
vrednicii şi pentru altele de felul lor rămîne neştearsă amintirea, cum 
nu-i va face vestiţi Domnul în toată lumea pe cei ce cred în Hristos, 
despre care însuşi Domnul zice : «Eu preamăresc pe cei ce Mă prea¬ 
măresc pe Mine» *, împrăştiind dimpreună cu razele soarelu,i bucuria 
luminii lor care străluceşte ? 

Aţi sporit şi mai mult dorinţa mea de a vă vedea, pretinzîndu-mi 
şi în scris, şi anume printr-o astfel de scrisoare, în care nemulţumin- 
du-vă numai cu luptele anterioare pentru credinţă, aţi zugrăvit minu¬ 
nat o şi mai bogată şi înfloritoare tărie sufletească pentru credinţa cea 
adevărată. De aceea mă bucur alături de voi şi dorim ca Dumnezeu, 
Cel peste toate, ale Căruia sînt şi lupta şi alergarea şi cununa, să vă 
insufle rîvnă, să vă dea putere sufletului şi să ducă lucrarea la deplina 
aprobare din partea Lui. 

3. Isaia 40, 6—8. 

1. încă o dovadă prin care se arată cît de departe mergea dorinţa Sf. Vasile de a 
păstra unitatea de credinţă şi de simţire ortodoxă pînă şi în ţinuturile Siriei, din care 
făcea parte şi episcopia de Bereea. El încurajează poporul într-o vreme cînd le lipsea 
episcopul. A se vedea şi epistolele 185 şi 220. 

2. M atei 5, 15. 

* II Rugi 2, 30. 








acninoRi 


EPISTOLA 222 

Către locuitorii din Chalcida 1 

Scrisă In anul 375 

Scrisoarea credincioşiilor voastre m-a găsit trist, dar m-a înviorat 
aşa cum cele cîteva înghiţituri de apă turnate pe gîtul cailor de cursă 
îi liniştesc, cai care în scurta şi rapida lor respiraţie înghit în amiaza 
mare praful din terenul hipodromului 2 . Am răsuflat, aşadar, şi eu uşurat 
cînd am trecut peste o etapă de prigoană şi acum am mai prins curaj 
în urma celor ce mi-aţi scris şi m-am întărit, aducîndu-mi aminte şi de 
luptele voastre, aşa că în felul acesta vom reuşi să ducem şi noi, cu dîr- 
zenie, lupta care ne stă în faţă. 

Pîrjolul ereziei, care a pustiit cea mai mare parte a Răsăritului, a 
început să se facă simţit şi în ţinuturile apropiate de noi, mistuind totul 
în calea sa şi ameninţînd acum să aprindă şi Bisericile din Capadochia, 
pe oare le-a emoţionat pînă la lacrimi fumul ţinuturilor învecinate 3 . 
Acum flăcările stau gata să se întindă şi la noi. O, de le-ar întoarce 
Dumnezeu cu suflarea gurii Sale şi de-ar stinge flacăra acestui pîrjo] 
rău ! 

Dar cine ar fi atît de fricos şi atît de laş sau atît de neiniţiat în stră¬ 
daniile atletice, încît să nu se simtă mai întărit în luptă prin aclamaţiile 
voastre şi să nu dorească a fi încununaţi ca biruitori deodată cu voi ? 
Căci voi aţi preluat cei dintîi echipamentul pentru a intra în arena 
luptelor pentru dreapta credinţă, respingînd nenumăratele atacuri ale ere¬ 
ticilor şi îndurînd dogoarea apăsătoare a ispitelor, atît voi, conducătorii 
Bisericii, cărora v-a fost încredinţată grija altarelor, cît şi fiecare din 
mulţime care s-au distins în chip deosebit. Căci se petrec la voi lucruri 
într-adevăr minunate şi vrednice de toată lauda prin faptul că sînteţi 
una întru Domnul, atît cei care conduc, cît şi cei care-i urmează. Drept 
aceea întăriţi-vă cît mai tare în faţa atacurilor vrăjmaşe, pentru ca în 
faţa lor să nu lăsaţi nici o spărtură în nici unul din voi. 

De aceea ne rugăm zi şi noapte împăratului veacurilor să păzească 
poporul integru în credinţă, dar să păzească şi integritatea clerului care-1 
conduce şi care-i poartă grijă cu trezvie de toate mădularele trupului 



1. Localitate situată în preajma Antiohiei (Siria). 

2. Nu-i primul caz că Sf. Vasile ia imagini din viata sportivă. Astfel în epist. 
154 şi 164 se vorbeşte despre «antrenor» (otArtîi'uijc). Se ştie cît de adînc a dezvoltat 
Sf. Grig. de Nyssa expresia paulină a «epectazei» (Filip. 4, 13. Viaţa lui Moise, în 
«P.S.B.», 29, 21 şi urm). 

3. Chiar dacă pare forţată (Y. Courtonne III, 6), plasticitatea imaginii nu se poate 
tăgădui. Căldura cu care Sfîntul Vasile îndrumă la păstrarea unităţii de credinţă este 
impresionantă. 

Bisericii. Cînd ochii îşi împlinesc datoria, atunci lucrarea raîinilor se 
face cu destoincie, mişcarea picioarelor e la adăpost de orice păşire gre¬ 
şită şi nici o parte a trupului nu-i lipsită de grija cuvenită. 

De aceea, Vă rugăm ca, în ceea ce faceţi şi veţi face, să fiţi strîns 
uniţi unii cu alţii, cei care aţi primit grija de suflete să staţi lingă ei şi 
să-i ocrotiţi ca pe fiii voştri iubiţi, iar poporul să vă păstreze respectul 
şi cinstea cuvenită părinţilor, incit în această minunată comportare a 
Bisericii să se menţină, pe de o parte, puterea şi statornicia credinţei 
în Hristos, iar pe de altă parte, să se mărească numele lui Dumnezeu 
şi să sporească şi să se înmulţească binele dragostei. Cînd vom auzi 
de acestea ne vom bucura şi noi de creşterea voastră în Hristos, şi dacă 
mi se va rîndui să mai rămîn încă cu trupul îh lumea aceasta, fie ca 
vreodată să Vă văd în pacea lui Dumnezeu ! Or, dacă mi se va cere să 
plec de aici, atunci fie ca să Vă văd întru strălucirea sfinţilor, încunu¬ 
naţi împreună cu cei ce s-au distins întru răbdare prin mărturii de fapte 
bune. 


EPISTOLA 223 

Către Eustatiu, episcop de Sebasta 
Scrisă în anul 375 

I 

«Vreme este să taci şi vreme este să grăieşti», zice cuvîntul Ecle¬ 
ziastului 1 . Aşa şi acum. După ce a trecut destulă vreme de tăcere, a 
sosit vremea să deschid şi eu gura ca să descopăr adevărul despre unele 
fapte care nu se cunosc. Pentru ca şi marele Iov şi-a dus multă vreme 
suferinţa în tăcere, dovedindu-şi bărbăţia tocmai în stăruinţa cu care şi-a 
îndurat cele mai insuportabile dureri, dar după ce răbdase atît de mult 
în tăcere şi şi-a dus chinul, păstrîndu-1 ascuns în adîncul inimii, pînă la 
urmă totuşi şi-a deschis gura şi a dat apoi la lumină ceea ce toţi ştim 2 . 

Şi iată că a sosit acum şi pentru mine, după trei ani de tăcere, clipa 
bine venită, de care pomeneşte proorocul atunci cînd zice : «făcutu- 
m-am ca un om ce nu aude şi nu are în gura lui mustrări» 3 . Destul am 
lăsat închisă în adîncul inimii durerea pe care mi-a provocat-o defăi¬ 
marea oamenilor. Pentru că într-adevăr defăimarea înjoseşte pe om şi 


1. Puţine persoane din cele cu care a avut de lucru Sfîntul Vasile i-au provocat 
atîtea decepţii şi atîtea supărări ca Eustaţiu, deşi, chiar şi după ce se dovedise că în 
ascuns îmbrăţişase arianismul, Sf. Vasile n-a ezitat să încerce a-1 primi în comuniune 
Poate să fi fost şi o lipsă de tact în procedura Sfîntului ? E greu de spus. 

2. Iov, 3, 1. 

tulbură cu lotul pe cel sărman. Or dacii din defăimare izvorăşte un rău 
atît do maro încît doboară chiar şi po omul desăvîrşit (căci la acest bărbat 
trebuie să ne gîndim atunci cînd vorbim de om), pe cel sărac, adică cei 
lipsiţi de învăţăturile înalte, după cum spune proorocul cînd zice : «poate 
că aceştia sînt nişte bieţi nenorociţi pentru că nu cunosc legea lui Dum¬ 
nezeu, de aceea să mergem la cei mari» 4 (sub cuvîntul «sărman», în- 
ţelegîndu-se cei lipsiţi de minte şi mai ales gîndindu-se la cei nedesă- 
vîrşiţi încă pentru omul cel lăuntric şi neajuns încă la măsura deplină a 
vîrstei bărbatului desăvîrşit) 5 , ei bine, despre aceştia spune Scriptura 
că sînt purtaţi dintr-un loc într-altul şi se clatină întruna. E mai bine să 
sufăr durerea în tăcere, nădăjduind pînă la urmă că defăimătorilor li se 
vor îndrepta faptele. Pentru că aveam impresia că cele spuse împotriva 
mea nu veneau din răutate, ci din necunoaşterea adevărului. 

Dar pentru că văd că duşmănia lor creşte cu vremea tot mai mult şi 
că nu le pare deloc rău pentru cele vorbite pînă aţ:um şi nu numai că 
nu se gîndesc să repare cele petrecute, ci încă le întăresc şi mai mult 
ca să-mi distrugă reputaţia între fraţi, de aceea tăcerea nu-mi mai apare 
ca cea mai indicată. Mi-a venit în minte acum spusa proorocului Isaia, 
acolo unde grăieşte : «Tăcut-am multă vreme, stat-am liniştit şi mi-am 
stăpînit tăcerea, dar oare voi tăcea tot timpul ? chinuitu-m-am ca o 
femeie în durerile facerii» 6 . Fie ca să am acum parte de amîndouă : pe 
de o parte, de răsplată pentru tăcere, iar pe de alta, de puterea de a de¬ 
masca erezia, pentru ca în felul acesta să se poată sfeca amarul minci¬ 
noaselor învinuiri care se porniseră împotriva mea şi ca să pot spune şi 
eu cu psalmistul : «valuri înspâimîntătoare au trecut peste sufletul 
meu» 7 , iar cu ceva mai înainte se spunea aşa : «de n-ar fi fost Domnul cu 
noi, atunci cînd s-au ridicat oamenii împotriva noastră, poate că de vii 
ne-ar fi înghiţit pe noi şi apa ne-ar fi înecat pe noi, şuvoi ar fi trecut 
peste sufletele noastre». 



După ce mi-am cheltuit mulţi ani din viaţă cu lucruri deşarte şi în¬ 
treaga tinereţe mi-am risipit-o în truda zadarnică de a dobîndi învăţătura 
(înţelepciunii lumeşti, n.tr.), despre care Scriptura spune că-i nebunie 
faţă de înţelepciunea cea adevărată 8 , m-am trezit, în sfîrşit, ca dintr-un 
somn adînc şi mi-am îndreptat privirea spre minunata lumină a adevă¬ 
rului evanghelic, apoi convingîndu-mă de zădărnicia înţelepciunii lu- 


4. Ier. 5, 4 -5. 

5. E/es. 4, 13. 

6. Isaia 42, 14. 

7. Ps. 123, 1—5 

8. I Cur. 1, 20. 

moşti şi a măririlor trecătoare mi-am deplîns amarnic condamnabila mea 
viaţă 9 şi am rugat pe Bunul Dumnezeu să-mi hărăzească o bună îndru¬ 
mare spre cunoaşterea învăţăturii creştine. In primul rînd mi-am dat si¬ 
linţa să-mi îmbunătăţesc viaţa, care mi se pervertise în urma îndelunga¬ 
tului contact cu oamenii care nu duceau o viaţă prea bună. Citind mai 
adînc Evanghelia şi înţelegînd că pentru a trăi cu adevărat o viaţă de- 
săvîrşită e cu totul de dorit să-ţi vinzi averile şi să împărţi venitul cu 
fraţii aflaţi în lipsuri, iar în viaţa pămînteană să nu te îngrijorezi deloc 
şi să nu te laşi robit de lucrurile din lumea aceasta, mi-am dorit să 
găsesc pe cineva dintre fraţii care apucaseră mai de timpuriu pe acest 
drum, pentru ca împreună cu el să pot trece mai uşor peste frămîntările 
acestei vieţi scurte. 

Şi, într-adevăr, am aflat mulţi oameni de aceştia în Alexandria şi 
îndeosebi în celelalte ţinuturi ale Egiptului, alţii în Palestina, în Cele- 
siria şi în Mesopotamia. M-am minunat de înfrînarea lor în mîncare şi 
băutură, le-am admirat stăruinţa în tot felul de munci, am rămas uimit 
de rîvna lor neîntreruptă pentru rugăciune, văzînd cum înlătură somnul 
şi cum îşi impun să se abţină de la orice poftă a firii, păstrîndu-şi în 
toată vremea mintea slobodă şi înălţată deasupra patimilor, în foame 
şi sete, în frig şi în golătate, fără să poarte grijă de trup şi fără să se 
gîndească prea mult la el şi să-i ducă prea mult grija, lăsîndu-mi im¬ 
presia că ar petrece într-un trup străin, ca şi cum şi-ar avea cetăţenia în 
cor. Şi tot minunîndu-mă de aceste lucruri şi fericind într-una viaţa 
acestor oameni, întrucît ei arătau că într-adevăr purtau tot timpul în 
trup omorîrea lui Iisus 10 , mi-am dorit din toată inima să păşesc şi eu 
pe urmele lor pe cît îmi va sta în putinţă. 

III 

Cînd am văzut apoi că şi în ţară la noi există astfel de oameni care 
imită pilda lor, am crezut că acum am găsit şi eu un ajutor care să mă 
ducă la mîntuire, socotind cele ce vedeam drept mărturie a celor nevă¬ 
zute. Iar pentru că ideile fiecăruia din noi sînt ceva nevăzut, am crezut 
că ar fi potrivit, în semn de smerenie, să port o îmbrăcăminte mai deose¬ 
bită, şi anume o rasă de pănură ordinară, un brîu şi sandale de piele 
notăbăcită. 

Şi cu toate că mulţi căutau să mă dezbare de legăturile cu oamenii 
aceştia, totuşi eu nu le-am dat atenţie, pentru că am văzut că ei preferă 

9. tn smerenia lui, Sf. Vasile se condamnă mai mult decît trebuia şi decît spunea 
Sf. (irigorio Teologul despre petrecerea lor la Atena. A - se vedea şi cele spuse de SI. 
Giigmic de Nyssa, Viata Si. Macrina / trad. de T. Bodogae, Sibiu, 1947, p. 17. 

să ducă mai curînd o viată austeră docit una plină de plăceri, aşa încît 
curînd am ajuns şi eu zelos aderent al felului lor de vieţuire (aşa cum 
organizase Eustaţie însuşi, n.tr.) n . In acest scop nu răbdam să li se 
aducă nici cea mai mică învinuire 12 privitoare la credinţa lor, deşi mulţi 
spuneau că ei n-au concepţie sănătoasă despre Dumnezeu, că au avut ca 
dascăl tocmai pe căpetenia rătăcirii actuale (adică pe Arie, n.tr.), dar 
pentru că pe atunci niciodată n-am auzit cu urechile mele aşa ceva, 
mi-am dat seama că cei care aduc aceste învinuiri bîrfesc. 

Mai tîrziu (în anul 370, n.tr.), eu am fost chemat la cîrma Bisericii. 

Sub pretext că-mi ajută şi colaborează frăţeşte ei au ajuns să urmărească 

şi să supravegheze activitatea mea, fapt pe care l-am trecut sub tăcere, 

ca să nu se creadă că spun lucruri de necrezut acuzîndu-mă pe mine, 

iar dacă aş spune lucruri de crezut, să nu dau prilej credincioşilor să 

nu mai aibă încredere în mine. Cam aşa ceva, mi s-ar fi întîmplat dacă 

n-ar fi fost mai tare purtarea de grijă a lui Dumnezeu. Căci puţin a 

% 

lipsit ca să ajung să bănuiesc pe toată lumea şi să nu mai cred de acum 
în nici un om, atît de rănit îmi era sufletul de pe urma calomniilor la 
adresa mea. Multă vreme se părea că lucrurile au intrat pe făgaş nor¬ 
mal între noi. Am avut, e drept, o dată sau de două ori discuţii teo¬ 
logice mai aprinse, dar tot nu credeam că vom ajunge pe poziţii opuse. 

Insă cînd ei au băgat de seamă că în legătură cu fiinţa şi per¬ 
soanele dumnezeieşti se foloseau tot timpul aceiaşi termeni teologici, 
lucrurile s-au schimbat. Căci chiar dacă între noi au fost unele lucruri 
regretabile, măcar pentru asta am curajul, să mă laud în Domnul: că 
niciodată n-am susţinut opinii greşite despre Dumnezeu, nici n-am 
gî'ndit în alt fel, încît să trebuiască, mai tîrziu, să-mi schimb credinţa. 
Dimpotrivă, am păstrat în mine, adîncind-o, aceeaşi învăţătură pe care 
am primit-o de la răposata mea mamă şi de la bunica mea Macrina. 
Această credinţă n-am modificat-o nici mai tîrziu, cînd m-am mai ma¬ 
turizat, ci doar am adîncit-o, dar tot pe linia pe care mi-au transmis-o 
părinţii încă de la început 13 . Ca şi sămînţa, care din mică se face mare 

11. N-am putut adinei legăturile Sf. Vasile cu Eustatiu de Sebasta ca îndrumător 
pe teren ascetic. Amănunte la J. Gribomont, Monahismul în sec. IV, în «Studia Pa¬ 
tristica», II. 

12. Deşi au fost destule. A se vedea Milaş, Canoanele (din Gangra etc.); V. Ste- 
fanidis, Istoria Bisericească, Atena, 1959, p. 160 ş.u., în limba greacă. Devenind un 
mare admirator al monahismului, Sfîntul Vasile exagerează atunci cînd vorbeşte dis¬ 
preţuitor despre şcoala păgînă pe care a urmat-o. Dacă n-ar fi frecventat şcolile pă- 
gîne scrierile lui n-ar fi cele ce sînt, Y. Courtonne, op. cit., III, 12. 

13. Ca şi în epistolele 204, 207, 210, Sfîntul Vasile face referire la tradiţia cu¬ 
rată a învăţăturii creştine, pe care, prin mijlocirea bunicilor săi, a primit-o direct de 
la Sfîntul Grigorie Taumaturgul. 

prin creştere, dar în fiinţa ei rămîne aceeaşi şi soiul ei nu se schimbă, 
ci prin dezvoltare ea se desavîrşeşte, tot aşa înţeleg că şi învăţătura 
mea despre Dumnezeu s-a adîncit şi s-a desăvîrşit pe măsură ce am 
crescut, încît cea de azi a luat locul celei de atunci, dar în fond e 
aceeaşi. Drept aceea, să-şi scruteze fiecare conştiinţa şi să se gîndească 
la scaunul de judecată al lui Dumnezeu şi abia după aceea să spună dacă 
a auzit vreodată de la mine altceva decît ceea ce susţin acum, căci din 
pricina unei învăţături greşite, care mi se atribuie acum, am fost pus 
într-o lumină defavorabilă, iar prin scrisori jignitoare la adresa mea, 
urechile tuturor au fost împuiate cu tot felul de minciuni. 

Iată motivul care m-a silit să iau condeiul în mină şi să mă apăr. 

IV 

Sînt acuzat că hulesc pe Dumnezeu, cu toate că nu se poate dovedi 
aşa ceva nici din scrisul meu de pyiă acum, nici din cuvîntările pe care 
le-am ţinut prin diferite biserici. Nu s-a putut găsi nici un singur mar¬ 
tor care să fi auzit de la mine vreo astfel de hulă, nici măcar în vreo 
convorbire intimă. Atunci de ce mă mai învinuiesc, dacă nu am hulit 
pe Dumnezeu nici în scris, nici în predici şi nici în convorbiri particulare 
cu cei care mă vizitează ? Ce comedie sau ce uneltire o mai fi şi asta ? 
O ! Ce lucru straniu ! Căci iată cam cum grăia el: «N-aţi auzit că acest 
teolog grozav a scris în Siria lucrări pline de hule la adresa lui Dum¬ 
nezeu. Căci dacă tu eşti cel care ai stat în corespondenţă cu Apolinarie 
acum mai bine de 20 de ani, înseamnă că eşti şi acum în legătură cu el, 
şi nelegiuirile aceluia trebuie să fie şi ale tale» 14 . 

«Dar, omule al lui Dumnezeu (am răspuns eu, n.tr.), dacă ţi-e drag 
adevărul şi dacă ai învăţat că minciuna e fiica diavolului 15 , cum ai putut 
ajunge la convingerea că scrisoarea aceea a fost scrisă de mine ? Dacă 
n-ai trimis pe nimeni la mine, nici nu m-ai întrebat şi nici nu te-ai in¬ 
format de la mine, atunci de unde a reieşit că scrisoarea, pe care spui 
că o ai acum în mină, este din acelaşi an cu a mea ? Cine ţi-a spus că 
scrisoarea ar fi de 20 de ani ? Cine ţi-a băgat în cap că opera respectivă 
provine într-adevăr de la acel om căruia zici că i-aş fi scris eu ? Şi chiar 
dacă el ar fi autorul şi eu i-aş fi scris, iar timpul scrisorii mele ar coincide 
cu al lui, în ce constă dovada că eu mi-am însuşit ideile lui pe care 
susţii că le-aş mai avea încă ?». 

14. Apolinarie, episcopul Laodiceii siriene, fusese ortodox în tinereţe. Mai tîrziu 
ii început să predice o doctrină eronată, prin care ataca integritatea firii umane în 
persoana Mîntuitorului. In tinereţe Sfîntul Vasile recunoaşte că a scris o scrisoare 
pur inofensivă, exprimînd doar salutări lui Apolinarie. Cînd a auzit de rătăcirea lui, 
Sl'tntlil Vasile l-a condamnat. 

V 

Intreabă-te po tino însuţi : de cîte ori n-ai venit la noi în mînăstire, 
pe malul rîului Iris, pe cînd se afla cu mine prietenul Grigorie cel iubi¬ 
tor de Dumnezeu, care ducea aceeaşi viaţă de retragere ca şi mine ? Ei 
bine, m-ai auzit tu pe atunci vorbind vreodată de aşa ceva, sau ai prins 
măcar vreo aluzie cît de mică în acest sens ? (Şi cîte zile am petrecut 
împreună cu prietenii în satul de dincolo de rîu, la mama mea, şi am 
discutat împreună zile şi nopţi de-a rîndul ? A putut reieşi de undeva 
că aş fi avut astfel de idei ? Iar cînd, mai tîrziu, am cercetat împreună 
cu răposatul episcop Silvanus l6 , oare n-am discutat pe drum împreună 
tot aceleaşi lucruri ?) i7 . Şi la Eusinoe, în timp ce era vorba ca Tu şi cu 
mulţi episcopi să plecaţi spre Lampsac 18 , pînă v-aţi luat rămas bun de 
la mine, oare nu tot despre probleme de doctrină am discutat ? Oare tahi- 
grafii tăi n-au fost cu mine tot timpul, cînd am dictat scrierea 19 con¬ 
tra ereziei pnevînatomahilor ? Oare nu erau tot în preajma noastră şi cei 
mai intimi ucenici ai tăi ? Oare nu mi-am exprimat destul de clar ideile 
atunci cînd ne întîlneam cu fraţii din mînăstire şi cînd petreceam cu ei 
în rugăciune toată noaptea şi cînd vorbeam şi ascultam fără să mă cert 
şi să ridic glasul ? 

Atunci cum e cu putinţă că această lungă experienţă, care 
ne leagă pe toţi, să atîrne în faţa ta mai puţin la cîntar decît 
o simplă bănuială proastă şi gogonată ? Şi cine oare ar putea fi mai 
mult decît Tine martor al concepţiilor mele teologice ? Ceea ce am discu¬ 
tat noi despre credinţă, la Calcedon, oare nu se acoperă pe întregul cu 
ceea ce am vorbit la Heracleea şi, mai înainte, în suburbia Cezareii ? Oare 
nu stau toate acestea în strînsă legătură unele ( cu altele ? După cum am 
mai spus, e firesc ca, prin trecerea timpului, să se simtă în cuvîntările 
mele un plus de adîncime şi de dezvoltare, dar nici într-un caz nu poate 
fi vorba de o schimbare din mai rău în mai bine, nici de o completare 
a lipsurilor printr-un plus de cunoştinţe. De ce nu te gîndeşti şi la 
aceea că tatălui nu i se pot pune în socoteală păcatele fiului, nici fiu¬ 
lui pe ale tatălui, ci că fiecare din ei va rrîuri în păcatele lui ? 20 Or, cel 


16. De Tars. 

17. Textul cuprins aici între paranteze se află numai în Codicele M arcianus 61 
din Veneţia, care datează din sec. XI şi care ne-a păstrat textul a 272 epistole ale 
Sfîntului Vasile. 

18. E vorba de sinodul din a. 364, la care însuşi Eustaţiu şi-a dobîndit din nou 
■«reabilitarea», cf. ep. 245. 

19. Tratatul Despre Duhul Simt, cf. ep. 231. 

20. Ie z. 18, 20. 

pe care-1 calomniezi nu-i pentru mine nici tată, nici fiu, nu mi-a fost 
nici dascăl, nici ucenic. Dacă nelegiuirile părinţilor se atribuie copii¬ 
lor, atunci e mult mai corect să-ţi atribui ţie ideile lui Arie, al cărui 
ucenic ai fost 21 , şi dacă cineva (adică tot tu) a zămislit pe ereticul 
Aeţiu 22 , nelegiuirea fiului să cadă pe capul tatălui acestuia. Dar dacă 
nici de una din acestea nu pot fi învinuit, atunci cel mai drept lucru ar 
fi să nu mi se ceară socoteală despre legături cu anumiţi oameni 
cu care nici n-am avut de a face, indiferent dacă aceia au greşit sau 
nu, ori dacă ei vor fi scris sau nu aceste lucruri condamnabile. Şi apoi 
să mi se îngăduie să pun la îndoială cele spuse împotriva lor, întrucît 
toată experienţa mea stă mărturie cît de porniţi sînt acuzatorii spre 
bîrfeli. 

VI 

Dar chiar şi dacă s-au înşelat oalomniindu-mă şi crezînd că aş 
împărtăşi opiniile celor care au redactat acele scrieri 23 în spirit sabe- 
lian, pe care le răspîndesc aceştia, nici atunci n-ar merita să fie iertaţi, 
întrucît aruncă asupra mea, fără dovezi sigure, tot felul de blasfemii şi 
jignesc întruna, atît pe unii oameni care nici măcar n-au trăit îm¬ 
preună cu ei, ca să nu mai vorbesc de mine, care am trăit în cea mai 
strînsă prietenie cu ei. E şi aceasta o dovadă că nici aceştia nu sînt 
conduşi tocmai de Duhul Sfînt şi au şi ei păreri greşite. Pentru că cine 
umblă să strice prietenia cu semenii săi, unul ca acela trebuie să-şi bată 
mult timp capul pierzînd nopţi întregi fără somn şi prin multe lacrimi 
amare trebuind să caute adevărul lui Dumnezeu. Căci şi judecătorii 
acestei lumi, atunci cînd e vorba să osîndească la moarte pe un rău¬ 
făcător, dau la o parte vălul şi cheamă pe cei mai experimentaţi spre 
a investiga mai bine cazul, jertfind mult timp în acest sens, pe de o 
parte, pentru că aşa cere seriozitatea legii, iar pe de altă parte, cu 
gîndul că toţi sîntem oameni, făcînd cunoscut (prin poziţia pe care o 
ocupă în faţa lumii întregi, adeseori prin destule gemete şi prin plîns) 
că ei promulgă sentinţele sub obligaţia de a aplica legea, iar nu pentru 
a-şi crea mulţumire proprie. Or, cu cît mai mare trebuie să fie atenţia 
şi schimbul de păreri, la cei care caută să strice prietenia şi frăţia sta¬ 
tornicită între unii oameni timp atît de îndelungat ? Şi cine face acest 
lucru ? De altfel nu există decît o singură scrisoare, şi încă una în- 

21. Eustaţiu apare deci ucenic al lui Arie. 

22. Căpetenia arienilor extremişti, care nu găsesc că ar fi existat măcar vreo ase¬ 
mănare între Tatăl şi între Fiul ţ âvonoioî). 

23. Se vede că au circulat şi acuze scrise la adresa Sfîntului Vasile. 

doielnică I Drept aceea ei nu pot spune că-mi recunosc semnătura după 
telul scrisului, întrucît nici nu au la mină un original, ci doar o copie, 
Şi mai spun atunci că le-a fost suficientă o scrisoare — şi încă una 
veche ? Pentru că pînă acum au trecut 20 de ani de cînd s-a scris 
acelui tînăr 24 . Iar de atunci încoace se vede că nu am mai avut nici un 
singur martor al convingerilor mele şi al vieţii mele decît — vezi Doam¬ 
ne — pe cei care mă acuză acum ! 


VII 

Dar nu această scrisoare e pricina dezbinării dintre noi. Alta a fost 
cauza neînţelegerilor, cauză pe care mi-e ruşine s-o amintesc şi pentru 
care aş fi păstrat tăcere pentru totdeauna, dacă acţiunile lor recente 
n-ar fi făcut necesară, spre folosul tuturora, darea pe faţă a întregii lu¬ 
crături. Aceşti faimoşi oameni au fost de părere că, intrînd în comuni¬ 
une cu mine, îşi primejduiesc noua lor situaţie de conducători! Şi în¬ 
trucît le-am luat-o înainte cu o mărturisire de credinţă, pe care eu în¬ 
sumi le-o întinsesem s-o semneze, nu pentru că n-aş fi avut încredere 
în crezul lor, ci — cum spun — pentru că aş fi vrut să înlătur în¬ 
doiala pe care o aveau mulţi din fraţii de aceeaşi credinţă cu noi, ei 
bine, de teama că din pricina mărturisirii aceleia nu vor mai fi recu¬ 
noscuţi de către conducătorii actuali ai arienilor 25 , ei au rupt relaţiile 
cu mine pretextînd că motivul dezbinării a fost scornirea acelei scri¬ 
sori pe care eu aş fi scris-o lui Apolinarie (n.tr.). 

Dovada cea mai limpede despre cele spuse aici este faptul că de- 
nunţîndu-mă şi punîndu-mi în socoteală toate cîte au vrut, ei au ex¬ 
pediat scrisoarea respectivă pretutindeni încă înainte de a mi-o fi făcut 
cunoscută mie ! Şi de fapt scrisoarea sosise la ceilalţi tocmai cu 7 zile 
înainte de a o primi eu, desigur, ei avînd instrucţiunea să o trimită de 
la unii la alţii, urmărind ca în felul acesta epistola să fie răspîndită în 
cel mai scurt timp în toată ţara. 

Aşa mi-au fost raportate lucrurile încă din primele zile de către 
cei care mi-au istorisit cu cea mai mare claritate întreaga afacere, dar 
am socotit de cuviinţă să păstrez tăcerea pînă cînd Cel ce descoperă 
chiar şi cele ascunse ale conştiinţelor dă la lumină uneltirile lor prin 
mărturiile cele mai limpezi şi mai incontestabile. 

24. Erau deci încă laici, atît Sf. Vasile cît şi Apolinarie. 

25. între aceştia loc de frunte avea Euzoios, episcopul Antiohiei, sprijinit pe faţă 
de împăratul Valens. 

EPISTOLA 224 
Către preotul Genetlios 1 

Scrisă în anul 375 

I 

Am primit scrisoarea cuvioşiei tale si am lăudat titlul pe care l-ai 
dat cărţii scrise de ei : «Carte de despărţire» 2 . Ce justificare şi-au pre¬ 
gătit alcătuitorii pentru cînd vor da faţă înaintea negreşelnicului judeţ 
al lui Hristos, nu pot înţelege. Toată vina au pus-o pe mine, copleşin- 
du-mă cu ocări grele, au scornit cîte le trece prin minte, dar nu din cele 
cîte le cuprinde adevărul. îşi atribuie multă smerenie, iar pe mine mă 
astupă intr-un noian adine de îngîmfare, poate pentru că n-am primit 
pe cei trimişi de ei, toate sau în orice caz cele mai multe din cuvintele 
lor fiind numai minciuni, căci, ca să nu vorbesc exagerat, ei caută să 
convingă pe oameni, iar nu pe Dumnezeu, umblînd sa placă mai mult 
oamenilor decît lui Dumnezeu, Căruia nimic nu-I place mai mult decît 
adevărul. Apoi pe lingă învinuirile aduse împotriva mea, acei indi¬ 
vizi au adăugat şi nişte teze eretice, ţinînd ascuns pe acel scriitor ne¬ 
legiuit al lor 3 , cu scopul ca cei mulţi, mai ales cei care au mai puţină 
ştiinţă, să creadă învinuirea adusă împotriva mea, cu atît mai mult cu cît 
tezele sînt scoase tocmai din actul de acuzare alcătuit în scris împotriva 
mea. într-adevăr, cei care şi-au dat toată iscusinţa ca să mă calomnieze 
au trecut cu vederea numele autorului acelor învăţături primejdioase, 
lăsînd să se încetăţenească în cei mai simpli bănuiala că eu aş fi cel 
care am cugetat şi am scris aceste lucruri. Deci, cunoscînd aceste fapte, 
te rog să nu te tulburi, ci să reduci la tăcere zgomotele lor, care totuşi 
zguduie pe unii, cu toate că ştiu că apărarea mea e greu de primit din 
pricina părerilor susţinute de vorbele rele şi duşmănoase care s-au răs- 
pîndit împotriva mea chiar şi de unele persoane vrednice de crezare. 

II 

Aşadar, pentru că textele răspîndite şi atribuite mie nu sînt ale 
mele, socot că, chiar dacă furia lor împotriva mea întunecă cugetele lor, 
ca să vadă în interesul lor, totuşi dacă sînt întrebaţi nu-mi închipui 
s-ajungă la un grad atît de mare de împietrire incit să îndrăznească să 
exprime cu gura lor şi să spună că scrierile respective sînt ale mele. Şi 

1. Epistola ne vorbeşte despre conflictul dintre Sf. Vasile şi Eustaţiu de Sebasta. 
Reiese că preotul Genetlios luase apărarea lui Eustaţiu, de aceea Sf. Vasile se apără. 
Cf. ep. 223. 

2. Matei 19, 7. 

3. Apolinarie. 

dacă ele nu sînt scrise de mine, de ce sînt învinuit de lucruri străine de 
mine ? Vor spune poate că eu ţin legături cu Apolinarie şi am în mine 
aceste învăţături rătăcite. Să se prezinte dovezi pentru acest lucru ! Dacă 
ştiu să cerceteze adevărul, s-o declare şi veţi putea proba atotştiinţa 
lor ! Dacă dovedesc comuniunea mea cu el după cele văzute şi cunos¬ 
cute clar de toţi, să arate fie epistola canonică trimisă de mine către el 
şi de la el către mine, fie legăturile dintre clericii lui şi ai mei, dacă am 
primit pe cineva cîndva de la ei la rugăciunea de comuniune ! 

Dacă vor prezenta o epistolă pe care i-am adresat-o, de la un laic 
către alt laic, acum 25 de ani — şi aceea nu ca scrisă de mine, ci una 
falsificată, Dumnezeu ştie de către cine — veţi cunoaşte nedreptatea 
lor după aceea că nici un episcop nu e osîndit dacă a scris în chip 
neatent şi nepăsător, ca într-o viaţă de laic, cu atît mai mult că nu era 
vorba de o epistolă cuprinzînd probleme de credinţă, ci era o simplă 
scrisoare cuprinzînd salutări prieteneşti 4 . Dar poate că se ştie că şi ei 
au scris împotriva elinilor şi iudeilor şi cu toate acestea n-au fost osîn- 
diţi. Intr-adevăr, pînă azi nimeni n-a mai fost osîndit pentru lucruri ase¬ 
mănătoare celor pentru care sînt osîndit eu de către cei care «strecoară 
ţînţarul» 5 . Faptul că nici n-am scris acele lucruri şi nici nu consimt 
cu ele, ci chiar anatematizez pe cei care menţin o astfel de cugetare, 
aceea a confundării ipostaselor, cu care s-a înnoit şi cea mai nelegiuită 
erezie, a lui Sabeliu, sigur că e cunoscut înaintea lui Dumnezeu, Care 
cunoaşte şi inimile, dar e cunoscut şi de întreaga frăţietate a celor care 
şi-au adunat experienţa de la smerenia mea. Iar. cei care acum sînt cei 
mai înverşunaţi vrăjmaşi ai mei să-şi cerceteze şi ei conştiinţa şi să 
înţeleagă că eu sînt departe de asemenea învăţături încă de la vîrsta 
copilăriei mele. 

III 

Care anume e cugetarea mea adevărată, dacă ar căuta cineva s-o 
afle, acela o va recunoaşte după alt text, pe care şi-au pus mina şi au 
subscris ei înşişi 6 . Vrînd să tăgăduiască această semnătură, ei caută s-o 
ascundă printr-o calomnie îndreptată împotriva mea. Cu alte cuvinte, 
ei nu recunosc că le-a părut rău că au semnat textul pe care mi l-au 
înmînat, ci mă învinovăţesc pe mine cu aceste acuze necinstite, crezînd 
că vor scăpa de faptul că îndepărtarea lor de mine a fost doar un pre¬ 
text, în timp ce în realitate ei s-au îndepărtat de credinţa pe care o 
mărturisiseră adesea înaintea multora, iar ultima oară o primiseră din 

4. Se uza cu răutate de orice mijloace, ca să-l denigreze pe Sf. Vasile. 

5. Matei 23, 24. 

6. Mărturisirea de credinţă semnată şi de Eustaţiu, ep. 125. 

30 — Sfîntul Vasile cel Mare 

mîna mea, somnînd ceea ce poate fi uşor dovedit de toţi, aşa îneît prin 
acea scrisoare toţi pot să cunoască adevărul. 

Intenţia lor se dă pe faţă dacă va citi cineva mărturisirea pe care 
au dat-o lui Ghelasie 7 , după ce odată îmi dăduseră mie semnătura, şi 
se poate vedea cit de diferită este acea mărturisire faţă de aceasta 8 . 
Aşadar cei care se schimbă atît de uşor faţă de ceea ce a fost înainte 
să nu cerceteze finul altora, ci să-şi scoată mai întîi gunoiul din ochii 
lor fl . Mai deplin mă voi apăra de toate aceste învinuiri şi mă voi lă¬ 
muri în consecinţă în altă epistolă, care va mulţumi pe cei doritori de 
informaţii mai bogate. 

Pentru moment, primind aceste scrisori de la mine, tu să alungi 
orice supărare din sufletul tău şi întăreşte-ţi dragostea faţă de mine, căci 
prin ea doresc foarte mult unirea cu tine. Ar fi cea mai mare supărare 
şi cea mai nemîngîitoare durere în inima mea dacă s-ar spori atît de 
de mult duşmăniile împotriva mea îneît să răcească dragostea şi să no 
înstrăineze unul de altul. 


EPISTOLA 225 

Către Demostene (ca din partea corpului episcopal) * 
Scrisă în dec. anul 375 


Mare ne e bucuria înaintea lui Dumnezeu şi a împăraţilor, care ne 
poartă de grijă, ori de cîte ori vedem că la acordarea unei întîietăţi 
în conducerea treburilor obşteşti se ţine seama, în primul rînd, daca 
respectiva persoană este creştină, iar în ai doilea rînd, dacă dispune şi 
de anumite calităţi obşteşti. în chip special ne-am mărturisit această 
bucurie faţă de Dumnezeu şi faţa de evlaviosul nostru împărat cu ocazia 
numirii Tale în serviciu. Căci simţind că unii din cei cărora nu le place 
liniştea au de gînd să urnească la luptă împotriva mea tocmai cinstitul 
tău tribunal, am aşteptat să fiu citat de Excelenţa Ta, ca să te informez 


7. Episcop al Cezareii Palestinei. , „ . , 

8 Se pare că diferenţele constau mai mult în vorbe deciit in realitate, cum 
reiese'şi din cele spuse în epistola 99, unde e vorba de o problemă similara, privi- 
toare la cearta dintre Vasile şi Eustaţiu. 


* Se cunoaşte scena celebră dintre împăratul Valens şi Sf. Vasile (descrisă de 
Sf Grigorie de Nazianz în cuvîntarea XLIII), cu care ocazie a ţinut sa se amestece 
şi un mare sfetnic împărătesc cu numele Demostene, despre care Sf. Vasile a obiectai 
că «ar face mai bine să-şi vadă de sosurile sale decrt sa se amestece în discuţii 
teoloqice». Demostene fusese înainte mare bucătar împărătesc. Aceasta s-a petrecut prin 
anul 370. De astă dată un alt Demostene era vicar sau guvernator general, pest.- 
întinsa provincie a Pontului (probabil e vorba de una şi aceeaşi persoana), care vom 
să alunge pe Sf. Vasile din scaun, dar poporul l-a aparat. In schimb el a pus la c a li 
arestarea Sf. Grigorie de Nyssa, de care ni se relatează în scrisoarea nr. 237. Scri¬ 
soarea de fată e un protest demn, dar şi dres cu ironie reţinuta. 

în lovitură cu dreptatea cauzei, desigur poate că marea Tu înţelepciune 
ar vrea să ia asupra sa şi judecarea problemelor bisericeşti. 

Or, dacă pe mine m-a trecut cu vederea acest tribunal, în schimb 
pe fratele şi împreună-slujitorul meu Grigorie 2 , atotputernicia Ta, aţîţat 
de denunţul lui Filohares, a poruncit să fie adus în faţa Ta, de aceea 
s-a supus poruncii, căci, cum ar fi fost cu putinţă să facă altfel ? Dar 
fiind măcinat de o boală de plămîni şi în acelaşi timp din cauza dege¬ 
raturilor, fiind mistuit şi de o slăbiciune renală, devenită cronică, a tre¬ 
buit neapărat să fie transportat într-o localitate mai liniştită în vederea 
refacerii trupeşti şi pentru domolirea suferinţelor insuportabile, bineîn¬ 
ţeles că aflîndu-se încă tot sub arest militar. Pentru motivele acestea 
venim toţi (cei de la conducerea Bisericii, n.tr.) să rugăm pe Excelenta 
Ta să nu se tulbure din pricina faptului că Grigorie a amînat a se pre¬ 
zenta personal înaintea Ta, întrucît în urma amânării acesteia n-au fost 
atinse nici interesele stăpînirii şi n-au avut de suferit nici obligaţiile 
bisericeşti. 

Iar dacă e vorba de cheltuirea ilegală a unei sume de bani, iată 
Vă stau la dispoziţie încasatorii veniturilor Bisericii ca să dea socoteală 
oricui ar dori-o şi să dovedească tendinţa calomniatoare a denunţului 
celor care au îndrăznit să ducă problema pînă la urechile riguroase ale 
domniei Tale. Dacă cumva e vorba de alte temeiuri canonice, care ne¬ 
cesită neapărată cercetare, iar înălţimea Ta dispune să se reia ascul¬ 
tarea şi judecarea lui, atunci va fi nevoie să fim şi noi prezenţi, cu 
toţii, întrucît dacă s-ar simţi vreo defecţiune în darea sentinţei, atunci 
toţi cei care l-am hirotonit sîntem răspunzători, iar nu numai cel care 
la insistenţele noastre a primit forţat demnitatea episcopală 3 . 

Drept aceea Te rugăm să ai grijă ca ascultarea să aibă loc în cu¬ 
prinsul patriei noastre 4 şi să nu ne convoci pe pămînt străin şi nici să 
nu ne sileşti să ne întîlnim cu episcopi cu care încă nu ne-am pus de 
acord în problemele bisericeşti. Totodată Te mai rugăm să nu hărţu- 
ieşti peste măsură bătrîneţea şi neputinţa noastră. Să ştii că oricîte cer¬ 
cetări ai face, prin vrerea lui Dumnezeu, la instalarea acestui episcop 
nu s-a călcat nici o dispoziţie canonică nici mare, nici mică 5 . 


2. Grigorie de Nyssa, fratele Sf. Vasile. 

3 : Se ştie că atît Grigorie de Nazianz cit şi Grigorie de Nyssa au primit cu 
rezerva hirotonia de episcop. 


4. Adică în cadrul provinciei Capadochia. Nevrînd să împlinească această dorinţă 
nu era sigur de reuşită —, Demostene a convocat un sinod format mai mult din 

episcopi semi-arieni, în oraşul Ancira din provincia Galatiei. 

5. In anul 376 Demostene a convocat tocmai în Nyssa un sinod format din episcopi 
semi-anem, care depun pe Sf. Grigorie de Nyssa şi-l înlocuiesc cu un candidat arian 
Cmd a murit şi episcopul Teodot al Nicopolei (din Armenia Mică) Demostene a în- 
cercat sa pună şi acolo un arian, dar nu i-a reuşit. Cît despre ingerinţa oYqanelor 
statale în probleme bisericeşti (ca în ep. 94), desigur că era un abuz 




468 


HFtNTUI. VANII.*: OF,!, MAItK 


No rugăm, aşadar, ca sub drogătoria Ta să se ajungă la înţelegere 
şi la pace între fraţi. Dacă aceasta nu se realizează, cu greu poate' avea 
loc şi întrunirea noastră. Căci şi din cei cu pregătire mai redusă, mulţi 
suferă din pricina dezbinării dintre ei şi dintre ceilalţi. 


EPISTOLA 226 

Către asceţii de sub ascultarea sa 
Scrisă în anul 375 

I 

Bunul Dumnezeu ne poate hărăzi chiar şi bucuria de a ne întîlni, 
dacă dorim să vă vedem mereu şi să auzim cele privitoare la voi, pentru 
că odihna sufletelor n-o găsiţi în nimic altceva decît în sporul duhovni¬ 
cesc şi în desăvîrşirea voastră, ca şi în ţinerea poruncilor lui Dumnezeu. 
Intrucît acest lucru nu-i cu putinţă acum, găsim necesar să vă cercetăm 
prin nişte fraţi prea buni şi temători de Dumnezeu şi să stăm de vorbă 
cu dragostea voastră prin scrisori. In acest scop v-am trimis pe prea 
evlaviosul şi prea bunul frate şi împreună-lucrător al Evangheliei Mo- 
letie preotul, care va descrie dorinţa pe care o nutresc pentru voi şi 
grija pe care o am pentru sufletele voastre, ziua şi noaptea îndreptînd 
rugăciune către Domnul pentru buna voastră înaintare, îneît şi noi să 
avem îndrăzneală la ziua Domnului nostru Iisus Hristos prin mîntuirea 
voastră, — iar voi să luminaţi în strălucirea sfinţilor prin lăudarea fap¬ 
telor voastre de către Dumnezeu, Dreptul Judecător. 

Totodată multe griji îmi provoacă greutatea ceasului de faţă, cînd 
toate Bisericile au fost zdruncinate şi toate sufletele sînt trecute ca prin 
ciur. Pentru că unele guri s-au deschis în mod necruţător împotriva ce¬ 
lor de o credinţă cu noi. Minciuna se foloseşte fără sfială, adevărul e 
cocoloşit. Cei bănuiţi sînt osîndiţi fără să fie judecaţi, cei care acuză 
sînt ascultaţi fără să fie cercetaţi. Drept aceea şi eu, cu toate că am 
auzit că împotriva mea circulau multe epistole care mă stigmatizau, mă 
înfierau şi mă osîndeau în multe privinţe, la care eram pregătit să le 
răspund aşa cum se cuvine la tribunalul adevărului, m-am hotărît să 
păstrez tăcerea, ceea ce am şi făcut. Intr-adevăr, e acum al treilea an 
de cînd, mereu lovit de răutăţi, sufăr biciuirile calomniilor ■*■, mulţumin- 
du-mă doar cu aceea că ştiu că drept martor al acestor învinuiri min- 

1 . E vorba de calomniile răspîndite de Eustaţiu de Sebasta împotriva^ Sf. Vasilo, 
despre rare ne vorbesc şi epistolele 223 şi 224. Sf. Vasile ţinea mult să informeze 
pe mintalii de-.pie adevărata stare de lucruri. 

cinocise am de partea mea pe Domnul, Care cunoaşte şi cele ascunse, 
întrucât Vcid că mulţi au tălmăcit tăcerea mea ca pe o confirmare a ca¬ 
lomniilor lor şi nu şi-au putut închipui că eu tac din răbdare, ci pentru 
că nu puteam să deschid gura împotriva adevărului, m-am hotărît să 
vă scriu, făcînd apel la dragostea voastră cea întru Hristos să nu pri¬ 
miţi drept adevăr netăgăduit învinuirile care vin dintr-o parte sau alta, 
pentru că, după cum stă scris, legea nu judecă pe nimeni dacă nu-1 
ascultă mai întîi 2 şi nu va şti ce rău a făcut. 

II 

Şi cu toate acestea, pentru orice judecător care cugetă, faptele în¬ 
şele sînt suficiente ca să arate care-i adevărul, aşa îneît chiar şi din 
tăcerea mea se poate deduce cum stau lucrurile. Căci cei care mă în¬ 
vinuiesc de învăţătură străină s-au dovedit acum pe faţă că fac parte 
din ceata ereticilor : cei ce mă osîndesc că aş fi propovăduit doctrinele 
altora, se arată acum a fi ei înşişi duşmani ai propriilor lor mărturisiri 
pe care ni le-au lăsat în scris. Ştiţi ce obicei au cei care se pretează 
la astfel de lucruri: ei sînt gata să treacă totdeauna de partea celor mai 
tari şi calcă în picioare pe cei mai slabi, linguşindu-se pe lîngă cei mari. 
Cei care scriau acele faimoase epistole împotriva lui Eudoxios 3 şi a 
aderenţilor lui; pe care le trimiteau tuturor partizanilor lor, care se 
jurau că se vor feri să intre în comuniune cu ei, de teama de a nu-şi 
pierde sufletul, şi care, din aceeaşi pricină, n-au mai recunoscut hotărî- 
rile publicate în legătură cu caterisirea lor, pe motiv că ele ar fi fost 
luate de nişte eretici — aşa cum se sileau ei să ne convingă —, tocmai 
aceşti oameni au uitat totul şi s-au dat de partea lor. 

Şi nici nu le rămîne altă posibilitate de tăgăduire, căci şi-au arătat 
pe faţă gîndul atunci cînd, la Ancira, au primit cu entuziasm să intre 
în comuniune cu ei, deocamdată doar în ascuns, numai prin casele lor, 
căci în public încă nu fuseseră primiţi de aceia. întrebaţi-i acum dacă 
mai e ortodox acel Vasilide 4 , care se află în comuniune cu Ecdicios 5 , 
şi în cazul acesta pentru ce la reîntoarcerea din Dardania ei distrugeau 
altarele de prin ţinuturile Gangrei înlocuindu-le cu altele de-ale lor ? 
De ce se năpustesc pînă acum asupra Bisericilor din Amasia şi Zele 6 , 

2. Ioan 7, 51. 

3. Mutat din Antiohia pe scaunul Constantinopolului, Eudoxios era socotit căpe¬ 
tenia arienilor omei, despre care ne vorbesc hotărîrile sinoadelor de la Rimini şi Se- 
leucia din anul 359. 

4. Episcop de Gangra. 

o. Deşi fusese numai preot, arienii l-au pus (cu ajutorul vicarului Domostenel 
episcop în Parnassos (Pont), îndopărttnd pe Ipsis. 

6. Orăşele în nordul Pontului. CI. cp. 251. 

instituind acolo, prin forţă, alţi preoţi şi diaconi decît cei legiuiţi ? Dacă 
păstrează comuniunea cu ei pe motiv că aceia ar fi ortodocşi, de ce 
nu evită să stea în legătură cu ei ? Nu-i limpede chiar şi pentru mintea 
unui copil, prea cinstiţi fraţi, că astfel de oameni veşnic au în vedere 
numai interesul lor personal 7 , atît cînd calomniază, cît şi atunci cînd 
caută să atragă pe cineva de partea lor ? 

De aceea dacă s-au îndepărtat de noi, lucrul nu se datorează fap¬ 
tului că nu le-aş fi răspuns (ceea ce îi supără cel mai mult, zic ei!) şi 
nici pentru că n-aş fi primit pe horepiscopii pe care spun că mi i-au 
trimis. Cei care uneltesc astfel de lucruri vor trebui să dea odată soco¬ 
teală înaintea Domnului. A fost trimis şi un oarecare curier, Eustaţiu 8 , 
care după ce a predat scrisoarea la cohorta vicarului a mai zăbovit încă 
trei zile în oraş, iar pe cînd s-a gîndit să plece spre casă se făcuse seara 
tîrziu iar eu dormeam cînd s-a apropiat de casa mea. Intrucît ar fi în¬ 
ţeles că nu sînt treaz, omul a plecat fără ca a doua zi să mă mai caute, 
ba, întrucît îşi făcea datoria superficial, a plecat cu totul în satul lui. 
Aceasta-i nelegiuirea pe care aş fi săvîrşit-o eu, iar aceşti oameni bine¬ 
voitori nu-şi vor fi închipuit că slujba care făcuse din mine un rob al 
dragostei, ar putea contrabalansa o greşeală atît de mare 9 , căci mînia 
lui împotriva mea a crescut atît de mult din pricina acestei scăpări, 
încît ar fi vrut să mă alunge «dacă ar fi fost în puterea lor, din toate 
Bisericile pămîntului!». 

III • 

Cu toate acestea, în realitate nu acesta a fost motivul dezbinării, ci 
întrucît îşi închipuiau că ar cîştiga stima lui Euzoios 10 dacă s-ar despărţi 
de noi, anume au născocit ei acele pretexte, pentru ca prin lupta dusă 
împotriva mea să poată intra în graţia acelora care batjocoresc şi astăzi 
mărturisirea niceeană, poreclindu-ne pe noi «omousieni», întrucît în acea 
mărturisire noi recunoaştem că Fiul Cel Unul-Născut e de aceeaşi fi¬ 
inţă cu Tatăl, dar nu ca şi cum fiinţa s-ar fi împărţit în două (Doamne 
fereşte!), căci nu acesta a fost gîndul acelui sinod iubit de Dumnezeu, 
ci susţineau doar că ceea ce este Tatăl ca fiinţă, acelaşi lucru trebuie 
atribuit şi Fiului. Acest lucru este ceea ce ne-au dat ei să înţelegem 
atunci cînd s-au folosit de cuvintele «Lumină din Lumină». Or credinţa 
niceeană este tocmai cea care a fost adusă din Apus şi care a fost pre- 

7. Aceste ambiţii mărunte erau într-adevăr o situaţie care-1 amăra pe marele 
ierarh capadochian poate mai mult chiar decît lupta deschisă dusă de arieni împotriva 
ortodocşilor. 

8. Probabil unul din oamenii lui Eustatiu de Sebasta. 

9. Sf. Vasile vorbeşte aici ironic. 

10. Prieten vechi al lui Arie. Euzoios a ajuns episcop în Antiohia, după ce arienii 
alungaseră pe Sf. Meletie. 

dată şi sinodului din Tiana şi prin ea au fost primiţi şi ei u . Pentru ca 
să-şi justifice schimbările de atitudine ei se folosesc de un truc viclean : 
după cum obişnuiesc medicii atunci cînd dau peste o boală diferită 
îşi schimbă şi ei limbajul, aşa fac şi oamenii aceştia, schimbă defini¬ 
ţiile după cum cer împrejurările şi le aplică odată într-un înţeles, altă 
dată în alt înţeles. Cît e de şubredă această născocire nu se cade s-o 
spun eu, o puteţi vedea şi voi înşivă. Domnul vă va da atîta înţelegere 
ca să recunoaşteţi care din ele este învăţătura cea dreaptă şi care cea 
greşită şi falsificată. Dacă ar trebui să compui o dată o anumită formulă 
de credinţă, altă dată alta, după cum ar cere-o împrejurările, atunci în¬ 
semnează că s-a făcut o afirmaţie mincinoasă cînd Apostolul a vorbit 
despre «un Domn, o credinţă, un botez» 12 . Dar dacă aceste cuvinte sînt 
adevărate, atunci nimeni să nu Vă înşele cu astfel de «vorbe deşarte» ! 

Mă învinuiesc că aş propovădui lucruri noi în legătură cu Sfîntul 
Duh. Cereţi să vă spună în ce constă această noutate ! Eu mărturisesc 
numai ceea ce am primit, şi anume că Mîngîietorul a fost rînduit deo¬ 
potrivă alături de Tatăl şi de Fiul şi că nu e pus în rîndul făpturilor 
create. Căci, într-adevăr, totdeauna am crezut în Tatăl, în Fiul şi în 
Duhul Sfînt, după cum ne şi botezăm în Tatăl, în Fiul şi în Duhul Sfînt. 

De aceea niciodată să nu socotim că Mîngîietorul 13 e de altă fiinţă decît 
Tatăl şi decît Fiul, căci mintea noastră luminată de Duhul Sfînt priveşte 
spre Fiul şi contemplează pe Tatăl ca şi cum L-ar vedea într-o oglindă. 

De aceea noi nu sîntem cei care născocim astfel de nume, ci pe însuşi 
Duhul Sfînt îl numim şi Mîngîietorul, şi nu îndrăznim să-I stricăm mă¬ 
rirea care I se cuvine. Iată, dar, care este cu adevărat învăţătura noastră. 
N-au decît să ne învinuiască cei care ne aduc astfel de învinuiri! Cei 
care fac să sporească şi mai mult credinţa noastră prin învinuirile pe 
care ni le aduc să se pregătească pentru judecată, cum ne spune Scrip¬ 
tura : 14 «Domnul este aproape», lucru care pe noi nu ne înspăimîntă. 

IV 

Dacă cineva trimite scrisori prin Siria, pe mine nu mă sperie l5 . 
Scriptura ne spune : «Din cuvintele tale vei fi găsit drept şi din cuvintele 

11. Nefiind primiţi de credincioşi în eparhiile lor, Eustaţiu şi alţi doi colegii au 
fost nevoiţi să călătorească în Apus, de unde au adas un «certificat de ortodoxie» de 
la papa Liberiu, pe care 1-aU predat sinodului din Tiana (367) ca să-i recunoască. 

12. Etes. 4, 5. 

13. Se ştie că tocmai în timpul acesta compusese Sf. Vasile (la cererea Si. Amfi- 

lohiu de Iconium) tratatul său Despre Duhul Sfîrtt. A se vMiea ep. 150 şi indicele 
de la sfîrşitul acestei lucrări. w 

14. Filip. 4, 5. 

15. E vorba de acuza adusă Sf. Vasile că ar sprijini apolinarismul (cf. ep. 129, 

131, 224, 265). 

i. „P 






\n 


Hl'INTUI, VANIIjK OKI, MAH1S 


tale voi fi osîndit» 1(i . Să mă judece dar cuvintele mele, dar nimeni să 
nu mă osîndească din pricina rătăcirilor altora şi să nu-mi pună în faţă 
scrisori pe care le-am scris înainte cu douăzeci de ani spre a dovedi că 
astăzi stau în comuniune cu cei care au scris cîndva aceste lucruri re¬ 
gretabile. Căci încă înainte de a fi fost scrise ele, eu, care eram pe 
atunci laic, am scris unor laici încă înainte de a se fi trezit vreo bă¬ 
nuială împotriva lor. Din ceea ce am scris nu era nimic privitor la cre¬ 
dinţă, cu atît mai mult n-am scris ceva potrivnic credinţei, aşa cum răs- 
pîndesc acum ştiri cei care vor să mă calomnieze, ci am scris doar 
simple cuvinte de salut, care ar împăca pretenţiile oricărui om dornic 
să adreseze unui cunoscut astfel de cuvînt amical. Mă feresc şi afuri¬ 
sesc ca nelegiuiţi pe cei atinşi de rătăcirea lui Sabelios, precum şi pe 
cei care apără învăţăturile lui Arie. 

Pe cel care zice că Tatăl şi Fiul şi Duhul Sfînt sînt una şi care-şi 
închipuie că aici există o singură realitate sub mai multe numiri şi că 
nu există decît un singur ipostas pe care-1 desemnează aceste trei nume, 
noi îl socotim că face parte din rîndul iudeilor 17 . Tot astfel, dacă spune 
cineva că Fiul se deosebeşte de Tatăl în privinţa substanţei, sau dacă 
înjoseşte cineva pe Duhul Sfînt, coborîndu-L în rîndul făpturilor, pe 
unul ca acesta îl anatematizez şi eu, şi cred că el se apropie de rătă¬ 
cirea păgînilor. Iar că epistolele mele ar închide gura celor care mă 
ponegresc, aşa ceva e cu neputinţă : mai curînd e probabil să fi fost aţî- 
ţaţi tocmai de apologiile mele şi în chipul acesta să fi pornit împotriva 
mea cele mai mari şi mai îngrozitoare atacuri. Totuşi nu Vă va fi greu 
să vă păziţi urechile de astfel de răutăţi şi pe cît veţi putea să vă păziţi 
şi inima întreagă, fără să o lăsaţi de mai înainte pradă calomniilor, ce- 
rînd să se dea seama de orice acuză mi se aduce. Dacă găsiţi în mine 
adevăr, nu daţi loc minciunii ; numai dacă simţiţi că apărarea mea e 
slabă, atunci să credeţi că cei care mă acuză spun adevărul. Ei veghează 
necontenit să-mi facă rău ; nu aşa ceva aştept de la voi. Trăind ca nişte 
negustori, ei vor parcă să-şi sporească averea, bîrfindu-mă. Vă îndemn, 
deci, rămîneţi pe la casele voastre, trăind demn, împlinind în linişte 
voia Domnului. In orice caz, feriţi-vă de contactul cu astfel de oameni 
a căror viclenie duce chiar la pierzania celor ce-i ascultă. Dacă veţi păzi 
întreagă dragostea faţă de mine, atunci veţi ţine neştirbită şi credinţa 
Părinţilor, şi Vă veţi dovedi atît apropiaţi ai Domnului, cît şi prieteni ai 
adevărului 18 . 

16. Matei 12, 37. 

17. E vorba de erezlfe lui Sabeliu; iudeii într-adevăr nu primeau învăţătura despre 
dogma Sf. Treimi. 

18. Se vede că între monahi făcuseră vîlvă calomniile lui Eustaţiu, de aceea 
Sf. Vasile le atrage atenţia monahilor. 

EPISTOLA 227 
Către clericii din Coloneea 1 



Scrisă in anul 375 

Ce poate fi atît de bine şi de plăcut înaintea lui Dumnezeu şi a oa¬ 
menilor ca dragostea cea desăvîrşită, despre care am înţeles de la în¬ 
ţeleptul dascăl (Pavel) că este «împlinirea legii» 2 însăşi ? De aceea aprob 
cu căldură preţuirea pe care o arătaţi episcopului vostru 3 . Nu-i lucru 
uşor nici pentru copil să-şi piardă părintele, dar nici pentru Biserica 
lui Hristos să plece din sinul ei păstorul şi dascălul ei. De aceea prin 
deosebita preţuire pe care o arătaţi episcopului vostru daţi dovadă do 
o frumoasă şi bună dorinţă. Iar această atitudine demnă faţă de părintele 
vostru duhovnicesc o încuviinţăm numai cînd se îndeplineşte cu mă¬ 
sură, pe cîad dacă depăşeşte aceste margini atunci ea nu mai o vred¬ 
nică de o astfel de apreciere. 

în legătură cu de Dumnezeu iubitul şi împreună-slujitorul Eufroniu 
s-a îndeplinit o bună rînduială de către cei încredinţaţi cu conducerea 
treburilor bisericeşti, care s-a dovedit necesară împrejurărilor de azi şi 
folositoare pentru Biserica în care a fost transferat, ba chiar şi pentru 
cei de la care a fost luat. Căci să nu socotiţi că o astfel de faptă are 
doar o însemnătate omenească şi nici să nu credeţi că schimbarea lui 
a pornit doar din calculele pământeşti ale unor oameni care cugetă 
numai la lucruri trecătoare, ci să fiţi convinşi că aceste lucruri le-au 
săvîrşit, cu conlucrarea Duhului Sfînt, oameni care au luat asupra lor 
răspunderea pentru Bisericile lui Dumnezeu. Acceptaţi această idee şi 
daţi-vă silinţa s-o duceţi la îndeplinire. Primiţi, aşadar, cu linişte şi 
bucurie cele întîmplate, cu convingerea că cei care nu primesc cîte se 
lucrează în Biserică de către aleşii lui Dumnezeu se împotrivesc poruncii 
lui Dumnezeu. Să nu trăiţi în vrăjmăşie cu mama voastră, Biserica din 
Nicopole ! Nu vă certaţi cu cei care poartă grijă sufletelor voastre ! De 
altfel prin noua orînduială instaurată la Nicopole vor fi satisfăcute şi 



1. După moartea episcopului Teodot unii credincioşi din Nicopole au vrut un 
episcop arian, Fronton. Văzînd acest lucru episcopul Pdmen din Satala, care fusese 
hirotonit de Sfîntul Vasile, a intervenit repede şi a instalat ca episcop de Nicopole pe 
Eufroniu care-şi avea reşedinţa în Coloneea. Credincioşii din Coloneea s-au supărat 
Sfîntul Vasile caută să-i mîngîie, spunînd că acest gest va fi salvator şi pentru unii 
şi pentru alţii. 

2. Rom. 13, 10. 

3. Eufroniu. 

cerinţele voastre sufleteşti 4 . Dacă furtuna s-ar abate peste Nicopole 
atunci, chiar dacă aţi avea mii de închisori, prăpădul s-ar întinde şi în 
scaunele mai mari ca şi în cele mai mici. Cînd cei ce locuiesc pe văile 
rîurilor văd pe unii oameni că-şi pregătesc stăvilare, atunci înţeleg că 
iau măsuri prin care să oprească valurile să iasă din matcă ; tot aşa în¬ 
ţelegem că şi cei care au luat asupra lor greul îngrijirii de Biserici, deo¬ 
dată cu asigurarea altora se asigură şi pe ei, luînd măsuri care să-i scu¬ 
tească de orice tulburare, pe cînd alţii rămîn să sufere izbeliştea re¬ 
lelor. 

De altfel se cade să gîndiţi şi că primejdia nu s-a depărtat cu totul 
de voi, în schimb acum s-a năpustit asupra altora. Nu sîntem atît de 
invidioşi încît pe Cel Care poate să dea şi altora harismele să-L silim 
să oprească acest har numai pentru voi şi să-l monopolizeze numai pen¬ 
tru ţinutul vostru. După cum nu-i de laudă cel care împrejmuieşte un 
izvor şi opreşte curgerea apei lui, tot aşa nu-i străin de patima invidiei 
nici cel care opreşte să se lăţească şi mai departe învăţătura cea bună. 
Să poarte grijă, aşadar, Eufroniu şi de trebuinţele Nicopolei, grijile 
voastre să-i fie încredinţate ca un adaos pe lingă cele ale Nicopolei. 
Cîte unui bărbat i se dă să poarte sarcini mai multe, în timp ce pentru 
voi grija lui nu s-a împuţinat întru nimic. 

Totuşi m-a supărat mult şi am avut impresia că s-au spus lucruri 
dincolo de limită, atunci cînd aţi afirmat: «Dacă nu vom reuşi altfel 
în dorinţa noastră, ne vom adresa tribunalelor şi vom încredinţa cauza 
noastră unor oameni al căror scop principal este să vadă nimicirea Bi¬ 
sericilor» 5 . 

De aceea, feriţi-vă de a vă lăsa duşi de nişte oameni conduşi de 
judecăţi nesănătoase căutînd scăpare pe la tribunale lumeşti, ca nu 
cumva să vină de aici o nenorocire şi atunci greul celor întîmplate va 
cădea pe capul celor care au provocat astfel de lucruri. Ci primiţi sfatul 
pe care vi-1 dau cu dragoste părintească şi să credeţi că rînduiala făcută 
de prea iubiţii de Dumnezeu episcopi e în sensul celor voite de Dum¬ 
nezeu. Să mă aşteptaţi şi pe mine, care, dacă va vrea Dumnezeu, voi 
veni să vă dau personal cîte o povaţă cu mîngîieri care n-au fost cu 
putinţă de dat în scris, iar atunci mă voi sili să vă împărtăşesc şi faptic 
îndemnurile necesare. 

4. Nicopole era capitala regiunii. Dacă arienii ar fi fost lăsaţi de capul lor aici, 
atunci nenorocirea ariană ar fi cuprins toată regiunea, iar răul s-ar fi abătut şi asupra 
Coloneii. 

5. De a readuce din nou pe Eufroniu la Coloneea. Se vede că unii din preoţi 
ar fi vrut mai bucuros să li se destrame biserica, decît să le plece episcopul! 

Am primit scrisoarea Domniilor voastre şi am adus mulţumiri prea 
Bunului Dumnezeu că, deşi aveţi destule griji cu problemele administra¬ 
tive, totuşi nu socotiţi lucru nepotrivit să vă ocupaţi şi de treburi bise¬ 
riceşti, ci dimpotrivă, pe cit a fost posibil, fiecare din voi a purtat grijă 
de ele ca şi cum ar fi fost problemele lui proprii şi ca şi cum viaţa lor 
ar depinde de ele. Mi-aţi scris, între altele, arătîndu-mi neplăcerea pro¬ 
vocată de retragerea prea-iubitului de Dumnezeu episcop Eufroniu, po 
care nu ni-1 mai lasă cei din Nicopole. într-adevăr, dacă ar fi vorba să 
răspundem acuzei aduse de voi, atunci s-ar putea spune că el şi-a reluat 
ceea ce fusese al lui, iar dacă am răspunde nobilei voastre obiecţiuni, 
v-am spune, cu un glas care s-ar asemăna cu al iubitei voastre mame, 
că aveţi acum, în chip obştesc, un părinte, care va împărtăşi din harul 
lui în două părţi, repartizîndu-1 cu dreptate pentru amîndouă eparhiile : 
nici pe aceia nu-i va lăsa să ducă nevoie, în urma mutării lui la vecini, 
dar nici pe aceştia nu-i va lăsa să sufere de ocrotirea trebuitoare. 

Ţinînd seama, aşadar, de greutăţile vremurilor şi înţelegînd cu înţe¬ 
leaptă judecată nevoia de îndreptare a lucrurilor, primiţi pe episcopii 
care au adoptat acest mod de a restabili Bisericile Domnului nostru 
Iisus Hristos, daţi-vă părerea între voi despre cîte se cade să le discute 
bărbaţii care au pentru aceasta deplină pricepere a lucrurilor şi care 
ştiu să primească şi mărturii de la cei care le vor binele. Pentru că 
voi, care vă aflaţi la marginile Armeniei, e firesc să nu cunoaşteţi multe 
din problemele care se frămîntă azi, pe cînd noi, care ne aflăm în cauză 
şi care sîntem asurziţi zilnic şi din toate părţile, cînd auzim de Biserici 
distruse, ne aflăm angajaţi adînc în luptă ca nu cumva duşmanul comun 
pizmuind îndelungata pace, în care decurge viaţa voastră, să poată se¬ 
măna neghinele lui chiar şi în ţinuturile voastre şi astfel să cadă şi ţara 
armenilor pradă lui. 

Acum, însă, liniştiţi-vă la gîndul că primiţi să vă folos'ţi împreună 
cu vecinii voştri aşa-zicînd de unele şi aceleaşi vase. Ceva mai încolo, 
dacă va da Dumnezeu să vă cerceteze, veţi primi o mîngîiere şi mai 
deplină, dacă credeţi că aşa ceva va mai fi de trebuinţă. 

1. După cum s-a putut deduce din mai multe epistole (195, 227, 229, 240 etc.) 
ca să contracareze acţiunea prozelitistă a arienilor, Sfîntul Vasile şi-a dat consim- 
ţămîntul ca episcopul Eufroniu din Coloneea (Armenia Mică) să ia în administrare 
şi episcopia din Nicopole, centrul politic al regiunii. In această epistolă Sfîntul Vasile 
arată conducătorilor Coloneii că propriu-zis ei nu şi-au pierdut episcopul, ci vor fi 
doar administraţi împreună cu cei din Nicopole. 

EPISTOLA 229 
Către clericii din Nicopole 1 
Scrisă în anul 375 

I 

Orice lucrare săvîrşită chiar şi numai de unul sau doi oameni cre¬ 
dincioşi sîntem siguri că se împlineşte prin conlucrarea Duhului Sfînt. 
Pentru că atunci cînd nu-şi pun înaintea ochilor nici o socoteală ome¬ 
nească şi cînd cei credincioşi pornesc la lucru nu cu scopul de a gusta 
plăceri, ci cu intenţia de a săvîrşi ceea ce e plăcut lui Dumnezeu, e lim¬ 
pede că Cel care îndreptează inimile lor este Domnul 2 . Cînd oamenii în- 
duhovniciţi preiau iniţiativa unei lucrări şi poporul lui Dumnezeu îi ur¬ 
mează de bună voie, cine se mai îndoieşte că planurile s-au realizat cu 
colaborarea Domnului nostru Iisus Hristos, Care şi-a vărsat sîngele Său 
pentru Biserici ? 

Prin urmare şi voi aţi socotit bine că prea iubitul frate şi împreună- 
slujitor Pimeniu v-a fost trimis de Dumnezeu venind la voi pe de o parte 
la momentul potrivit, iar pe de altă parte venind tocmai ca să vă 
încurajeze. Eu nu-1 felicit numai pentru că a luat o hotărîre bună, ci 
admir şi curajul acestei hotărîri, întrucît ferindu-se să tot amîne mereu 
lucrurile tărăgănîndu-le, nu numai că a oprit pe loc rîvna uneltirilor, ne- 
mailăsînd vreme potrivnicilor să reacţioneze şi să mai pună la cale 
curse viclene, ci şi-a realizat planul îndată, cu o dreaptă hotărîre. Dea 
Domnul ca prin harul Lui să-l păzească împreună cu casa lui, încît Bi¬ 
serica să rămînă în afara schimbărilor, prin venirea, după episcopul an¬ 
terior, a unui bărbat tot atît de cinstit şi să nu dea teren celui rău, care, 
mai mult decît oricînd altădată, nu poate vedea statornicindu-se pacea 
în Bisericile creştine. 

II 

Cît despre fraţii din Coloneea, eu i-am încurajat mereu prin scri¬ 
sori, de aceea voi sînteţi datori să arătaţi şi mai multă înţelegere pen¬ 
tru starea în care se află, decît să-i iritaţi, ca şi cum i-aţi dispreţui din 
pricina micimii oraşului lor, nici să nu-i provocaţi la ceartă prin dis¬ 
preţul vostru. Pentru că, prin firea lor, oamenii certăreţi ajung parcă să 
judece şi mai puţin, rezolvîndu-şi rău multe din necazurile lor din pri¬ 
cina supărării pe care o au cu vrăjmaşii lor. Nimeni nu-i atît de mic 

1. In toate cele patru epistole 227, 228, 229 şi 230 Sf. Vasile insistă către autori¬ 
tăţile civile şi bisericeşti din Nicopole şi Coloneea de a păstra unitatea sufletească. 

2. Matei 18, 19. 






înrîl să nu poată tloa prilejul la mari nenorociri celor care aleargă după 
astiel de ocazii. Şi spunem acest lucru nu doar In chip teoretic, ci fiindcă 
avem experienţa marilor noastre nenorociri, care să dea Dumnezeu, ca 
prin rugăciunile Voastre, să se îndepărteze de noi. 

Rugaţi-vă ca să sosesc şi eu cu bine la Voi, iar atunci să ne bucurăm 
de actualul păstor şi să ne mîngîiem unii pe alţii pentru plecarea din 
viaţă a părintelui nostru comun 3 . 

EPISTOLA 230 

Către dregătorii oraşului Nicopole * 

Scrisă în anul 375 

Hotărîrile privitoare la Biserică se iau de către cei cărora le-a fost 
încredinţată conducerea Bisericii şi ele sînt confirmate de popor. Astfel 
ceea ce ţine de resortul preaiubitorilor de Dumnezeu episcopi s-a îm¬ 
plinit. De acum restul cade în sarcina Voastră să vă legaţi cu toată 
puterea dragostei Voastre de episcopul care v-a fost dat şi să respin¬ 
geţi cu tărie încercările celor din afară 2 . într-adevăr, nimic nu influen¬ 
ţează atît de mult nici pe conducători, nici pe cei care invidiază situaţia 
paşnică, unde aţi fost aşezaţi, cît influenţează unanimitatea în dragoste 
faţă de episcopul care v-a fost dat şi tăria rezistenţei Voastre. Ceea ce-i 
face să piardă nădejdea de succes a oricărei acţiuni e să vadă că nici 
clerul, nici poporul nu acceptă inovaţiile lor. 

Faceţi, deci, în aşa fel ca părerea ce o aveţi despre acest om bun să 
fie generalizată în întreg oraşul. Adresaţi mulţimilor şi tuturor celor ce 
locuiesc la ţară sfaturi cuviincioase, întărindu-i în bunele lor intenţii, 
pentru ca să se facă cunoscută tuturor oamenilor sinceritatea dragos¬ 
tei voastre pentru Dumnezeu. O, dacă aş fi socotit vrednic să vin vreo¬ 
dată pe la voi şi să vă vizitez Biserica, mama pietăţii, pe care o cinstim 
ca pe o metropolă a Ortodoxiei, pentru că din timpuri străvechi e gu¬ 
vernată de oamdni foarte cinstiţi şi aleşi de Dumnezeu, care rămîn cre- 

3. Teodot. 

*. Cu prilejul instalării Iui Eufronios (ca urmaş al lui Teodot), Sfîntul Vasile 
trimite fruntaşilor din Nicopole epistola de faţă, prin care subliniază responsabilitatea 
comună a clericilor şi mirenilor de bunul mers al vieţii bisericeşti. In epistola 227, 
Biserica din Nicopole e numită «mama Bisericii din Coloneea» (de unde venea acum 
Eufronios ca administrator al ambelor eparhii). Se recomandă totodată celor din Ni¬ 
copole să nu dispreţuiască pe cei din Coloneea pe motiv că Nicopole e centru mai 
deosebit. Un alt adevăr subliniat în epistolele 227—230 e colaborarea strînsă dintre 
autorităţile civile şi cele bisericeşti. 

2. Adică a partidei ariene sprijinite de episcopi ca Eustaţiu. 

dincioşi cuvîntului 1 Şi episcopul care v-a fost destinat voi l-aţi apreciat 
şi noi l-am cinstit ca vrednic. Numai să vă păziţi prin darul lui Dumne¬ 
zeu. Surpaţi planurile viclene ale duşmanilor şi puneţi în inimi tăria şi 
puterea de a păstra bunele lucruri ce vi s-au dat. 


EPISTOLA 231 

Către Amfilohiu, episcop de Iconium 
Scrisă in anul 375 

Rareori găsesc prilej de a scrie Cuvioşiei Tale, iar pentru aceasta 
nu puţin mă întristez. E ca şi cum adeseori aş putea să te văd şi să 
mă bucur de Tine, dar numai arareori aş face-o. Insă şi dacă aş vrea 
să-ţi scriu nu pot, pentru că nu găsesc pe nimeni care să meargă spre 
voi E Altfel nimic n-ar împiedica scrisorile mele să-ţi ofere un ade¬ 
vărat jurnal al vieţii pe care o duc, descriindu-ţi, iubitul meu, toate 
prin cîte trec zilnic. Căci, într-adevăr, e mare uşurare să-ţi împărtă¬ 
şesc problemele de fiecare zi, mai ales că ştiu că şi Frăţia Ta pentru 
.nimic nu te străduieşti atîta ca pentru acest lucru. 

Iată, de pildă, şi scrisoarea de acum, aproape că mi-o ia din mînă, 
...Elpidios, care sta gata să ajungă la stăpînul său spre a nimici defăi¬ 
mările ţesute pe nedrept de nişte duşmani de-ai lui. Prin această scri¬ 
soare îţi trimit şi eu salutări dragi şi ţi-î recomand pe Elpidios ca pe 
un om vrednic de a fi ajutat atît pentru dreptatea cauzei lui, cît şi 
pentru mine. Dar chiar şi dacă nu s-ar fi nimerit să-ţi aducă această 
scrisoare de lia mine, ar fi trebuit să-l numeri între cei devotaţi. 

Nu uita nici de mine, dar îndeosebi roagă-te pentru Biserică. 

Să ştii că prea iubitul meu frate a luat calea străinătăţii, pentru 
că nu mai putea îndura supărările oamenilor neruşinaţi. Cetatea Doara 
e şi ea în frămîntare, pentru că fiara monstruoasă şi comută 1 2 tulbură 
adînc treburile acestei localităţi. Duşmanii ţes împotriva noastră com¬ 
ploturi la Curte, după cum aud că se spune, dar pînă acum mîna lui 
Dumnezeu nu ne-a părăsit. Roagă-te ca nici de aici în colo să nu ne 
părăsească. Fratele e acum la adăpost de grijă; Doara şi-a regăsit bă- 

1. Folosind prilejul că emisarul Elpidios (epist. 138) mergea spre Iconium ca să-şi 
caute dreptatea într-o afacere personală, Sf.‘ Vasile scrie şi mai rar, deşi ar ii vrut 
s-o facă mai des. 

2. E vorba de vicarul Demostene, fost bucătar la curtea imperială, acelaşi care 
a căutat să aresteze şi pe Sf. Grigorie de Nyssa. Cf. ep. 225. Cetatea Doara (Anasta- 
siopolis) era între cele mai întărite cetăţi spre Orient. Sf. Vasile pare a face aici 
aluzii la un candidat pentru episcopia de Doara, dar poporul nu 1-â primit (I Reg. 9, 3). 

trînul său catîrgiu, altul nu mai aro, Domnul va risipi planurilo inamice. 
Dacii aş reuşi să te văd m-aş izbăvi de toate supărările prin care am 
trecut şi de cele care mă mai aşteaptă. De aceea, într-o zi, cînd îţi va fi 
cu putinţă, atîta vreme cit mai sini pe pămînt, învredniceşte-mă să te 
văd. 

Cartea «Despre Duhul Sfînt» a fost scrisă de mine şi acum e gata 
după cum ştii, dar fraţii care se află lingă mine m-au oprit să o trimit 
scrisă pe hîrtie şi mi-au spus că au instrucţiuni de la Frăţia Ta s-o scrie 
pe. pergament 3 . Şi ca să nu pară că mă împotrivesc poruncilor pe caro 
le-ai dat, am aşteptat pînă acum şi ţi-o voi trimite mai tîrziu, dacă aflu 
pe cineva în stare să vină pînă acolo. Adio şi curaj. Roagă-te lui Dumne¬ 
zeu pentru mine — şi Dumnezeu să te păzească cu puterea Lui întru 
bucuria noastră şi a Bisericii Lui! 


EPISTOLA 232 

Către Amfilohiu, episcopul Iconiului 

Scrisă in anul 376 

In fiecare zi cînd primesc o scrisoare de la Cuvioşia Ta pentru mine 
e zi de bucurie, cel mai mare dintre praznice. Dar cînd vin pe deasupra 
şi semne de praznic, ce nume să-i dai acestei sărbători a sărbătorilor, 
cum obişnuiau în legea veche să numească sîmbăta jubiliară ? Mulţu¬ 
mesc lui Dumnezeu că m-ai informat că eşti sănătos şi că graţie păcii, de 
care se bucură Biserica Ta, ai putut petrece praznicul mîntuirii la care 
am fost făcuţi părtaşi 4 . 

In ce mă priveşte pe mine, unele veşti proaste m-au tulburat adînc, 
căci n-am putut rămîne neîndurerat din pricina osîndirii la exil a fra¬ 
telui prea iubit 5 . Roagă-te pentru el, ca să-şi vadă, în sfîrşit Biserica 
vindecată de rănile grozăviilor eretice şi să ne învrednicească de vizite 
cît mai dese, atît timp cît mai sîntem încă pe pămînt. Fă o faptă demnă 
de valoarea Ta şi de urările cele mai calde. Trebuie admirat şi gîndul 
cu care ai cerut pentru mine, în chip tainic, o bătrîneţe robustă. Ai 
arătat că la lumina opaiţelor te îndemni la muncă pînă noaptea tîrziu, 
garantîndu-ţi vigoarea prin bunătăţile unei hrăniri substanţiale. Eu, 
dragul meu, nu mai am vîrsta de a putea mînca astfel de bunătăţi, pen¬ 
tru că de cîţiva ani dinţii i-am pierdut atît din pricina vîrstei, cît şi a 

3. Dospre acest tratat se mai vorbeşte şi în alte epistole. 

4. Şi în Capadochia — ca şi în alte provincii — Crăciunul se prăznuia pe atunci 
tot la 6 ian. Abia la finea sec. IV începe să se generalizeze data de 25 dec. 

5. Grigorie de Nyssa. A se vedea şi epistolele 225 şi 231. 

bolii. Cît priveşte întrebările puse, răspunsurile sînt deja în memorie*, 
iar cînd împrejurările vor permite realizarea lor, ele nu vor mai ră- 
mîne proiect. 


EPISTOLA 233 
La întrebarea lui Amfilohiu 

Scrisă în anul 376 


I 

Cunosc obiecţiunea, pentru că am auzit-o şi eu însumi, dar tot aşa 
de bine cunosc şi diversitatea părerilor omeneşti. Ce să răspundem, dar, 
în această privinţă ? 

Mai întîi să răspundem că bun lucru este mintea omului şi că toc¬ 
mai prin ea sîntem chip al Creatorului 3 4 . Să mai spunem apoi că şi lu¬ 
crarea minţii este un lucru tot atît de bun, dar că, aflîndu-se în con¬ 
tinuă mişcare, mintea adeseori plăsmuieşte şi imagini fantastice despre 
lucruri inexistente ca şi cum ele ar exista, după cum adeseori mintea 
reuşeşte să ajungă direct la adevăr. Ca unul care cred în Dumnezeu, eu 
sînt de părere că în mintea omului sînt prezente două puteri, una rea şi 
demonică, în stare să ne atragă spre cădere, iar cealaltă dumnezeiască 
şi bună, în stare să ne ridice spre asemănare cu Dumnezeu. Cînd, dar, 
mintea ramîne acasă la ea, atunci e în stare să sesizeze pînă şi lucrurile 
cele mai mici însuşindu-şi-le ; în schimb, dacă se dă pe mîna seducăto¬ 
rilor, atunci îşi pierde puterea de judecată şi se îndeletniceşte cu în¬ 
chipuiri nebuneşti. In astfel de situaţie ea poate crede că lemnul nu-i 
lemn, ci e Dumnezeu, după cum poate spune că aurul nu-i ban, ci putere 
divină. Dacă, însă, raţiunea se îndreaptă spre lucruri dumnezeieşti şi pri¬ 
meşte în sine din darurile Duhului, atunci ajunge să înţeleagă adevăru¬ 
rile dumnezeieşti pe măsura în care îi îngăduie acest lucru puterile firii. 

3. E vorba de scrisorile dogmatice 233—236. 

4. Un respect nelimitat lega pe ucenic de dascăl, pentru că Amfilohiu totdeauna 
declara că vede în Sf. Vasile pe dascălul şi părintele său. Intre scrisorile pe care 
le publicăm aici, cea de sub număr-ul 150 ne dă interesante amănunte din biografia 
spirituală a ucenicului printr-o scrisoare pe care dascălul i-o adresează ca şi cum 
i-ar veni din partea fostului lui coleg de retorică, Heraclide. în altă scrisoare, Sf. 
Vasile îi adresează cuvînt la instalarea lui de episcop de Iconiu (nr. 161 ). Ceie mai 
valoroase epistole pe care i le-a trimis dascălul — toate la cererea acestuia — au 
fost tratatul Despre Duhul Sfînt, apoi cele trei epistole canonice 188, 199 şi 217, în 
siîrşit cele patru tratate privind puterea de cunoaştere a omului, raportul între fiinţa 
şi energiile divine, precum şi alte probleme speciale, toate expuse clar şi succint în 
epistolele 233, 234 , 235 şi 236. 











SCRISORI 



Căci aş zice că trei sint stările sul) care se prezintă viaţa omenească 
şi tot atîtea sint şi lucrările minţii. Anume, fie că sînt rele strădaniile 
noastre şi atunci şi mişcările minţii sînt rele, aşa cum e cazul cu des- 
frînarea, furtul, închinarea ia idoli, ponegrirea, certurile, mîniile, za¬ 
vistiile, dezbinările, trufiile şi altele de felul lor, după cum numeşte 
Sf. Apostol Pavel lucrările cărnii 2 . Fie, apoi, că lucrările sufletului se 
prezintă ca bune şi atunci şi mişcările minţii sînt bune ; ori apoi, în al 
treilea rînd, cînd lucrările sufletului rămîn cam la mijloc, între cele 
două, adică nu-s nici vrednice de a fi osîndite, dar nici de laudă, aşa 
cum e cazul cu săvîrşirea unor acţiuni profesionale, pe care le Socotim 
neutre pentru motivul că în sinea lor ele nu înclină nici spre virtule, 
nici spre păcat. Căci ce rău poate fi chinuirea corăbu . r pe mare ori 
îndeletnicirea de lecuire a bolilor 3 de către doctori ? In ele însele aces¬ 
tea nu-s virtuţi, ci doar intenţia celor care le practică ar putea să le 
facă să încline spre una sau spre cealaltă. în schimb, mintea care se 
contopeşte cu dumnezeirea Duhului e în stare să vadă şi să pătrundă în 
lucruri atît de mari şi dumnezeieşti, cum numai harul de sus şi starea lor 
o pot îngădui. 

II 

Aşadar să lase oamenii deoparte discuţiile fără sfîrşit şi să caute 
adevărul cu evlavie, iar nu pieziş ori cu răutate. Pentru că puterea de 
judecată a minţii tocmai de aceea ni s-a dat, ca să cunoaştem adevărul. 
Iar adevărul întreg se cuprinde numai în Dumnezeu. De aici şi datoria 
primordială a minţii de a căuta să cunoaştem pe Dumnezeu, şi anume o 
astfel de cunoaştere cită este îngăduită unor mărunte existenţe pămîn- 
teşti faţă de măreţia nesfîrşită a dumnezei™. Pentru că, cu toate că 
ochii sînt făcuţi ca să perceapă cele văzute, totuşi nu sînt în stare să lo 
prindă pe toate dintr-o singură privire. Tăria cerului nu poate fi cuprinsă 
în întregime dintr-o singură privire, întrucît de jur împrejurul nostru 
ne înconjoară o privelişte nesfîrşită, aşa că într-adevăr multe lucruri, ca 
să nu zicem majoritatea lor, ne rămîn încă necunoscute. Aşa sînt natura 
aştrilor, mărimea lor, distanţa pînă la ele, mişcarea lor, întîlnirea lor la 
orizont, intervalul dintre unul şi altul, precum şi alte aspecte, ba am pu¬ 
tea aminti chiar şi structura universului, începînd din adîncurile de mar¬ 
gine ale tăriei cereşti şi pînă la suprafaţa ei convexă 4 . Şi cu toate aces¬ 
tea, din pricina lucrurilor pe care nu le cunoaştem, noi nu putem spune 

2. Gal. 5, 19. 

3. Atît Sf. Vasile, cît şi Grigorie de Nyssa socot medicina o «îndeletnicire», o me¬ 
serie. 

4. Ca şi toţi anticii, Sf. Vasile vorbeşte despre «suprafaţa concavă» şi cea «con¬ 
vexă» a firmamentului sau a tăriei spre a explica «apel^de deasupra tăriei» şi cele 
«dedesubtul tăriei». 


31 — Sfîntul vasile cel Mare 

ca nu poate fi văzută tăria cerului, ci dimpotrivă spunem că cerul e vi¬ 
zibil, deşi noi nu reuşim să vedem decît o mică parte din el. 

Tot aşa trebuie înţelese lucrurile şi cînd vorbim despre cunoaşte¬ 
rea lui Dumnezeu. Dacă puterea minţii e tulburată de diavol, atunci 
omul va ajunge să se închine la idoli ori se va întoarce spre alt soi de 
fărădelegi. Dacă, însă, îşi va deschide cugetul spre ajutorul Duhului Sfînt, 
atunci va ajunge să cunoască adevărul şi să recunoască pe Dumnezeu. In 
această viaţă îl va cunoaşte, însă, numai — «în parte», — cum zice Apos¬ 
tolul, mai deplin abia în viaţa de dincolo, «cînd va veni ceea ce e de- 
săvîrşit şi cînd se va desfiinţa ceea ce este în parte» 5 . Prin urmare pu¬ 
terea de judecată a omului ni s-a dat ca privilegiu, cit şi ca scop folo¬ 
sitor de a cunoaşte pe Dumnezeu, şi anume pînă acolo să meargă cu 
cunoaşterea pînă unde i s-a îngăduit. 


EPISTOLA 234 

La o altă întrebare a lui Amfilohiu 
Scrisă în anul 376 


I 

Te închini cui ştii sau cuiva pe care nu-1 cunoşti ? Dacă răspunzi 
«mă închin celui pe care-1 cunosc», atunci ţi se poate riposta imediat: 
«ce fel de fiinţă are cel căruia te închini ?». Iar dacă vei mărturisi că 
nu-i cunoşti fiinţa, ţi se va putea întoarce întrebarea : «atunci cum cin¬ 
steşti pe cineva pe care nu-1 cunoşti ?». 

Noi, însă, spunem că cunoaşterea poate fi înţeleasă în multe feluri. 
E drept că spunem că cunoaştem mărirea şi puterea lui Dumnezeu, înţe¬ 
lepciunea, bunătatea şi purtarea de grijă, pe care o are faţă de noi, pre¬ 
cum şi dreptatea cu care judecă El toate, dar însăşi fiinţa lui Dumnezeu 
n-o putem cunoaşte. Aşa incit, felul cum a fost pusă întrebarea consti¬ 
tuie o cursă. Pentru că dacă afirmă cineva că nu cunoaşte fiinţa lui Dum¬ 
nezeu, prin aceasta el nu vrea să spună că n-are nici o cunoştinţă despre 
El pe motivul că ideea de Dumnezeu decurge din multele însuşiri pe care 
le-am enumerat mai sus. «Dar — îţi va spune — Dumnezeu e simplu, 
chiar dacă toate cele enumerate adineaori ţin strîns de fiinţa Lui». Iată 
o sofismă care ascunde mii de absurdităţi. Căci e discutabil dacă toate 
cele enumerate sînt sau nu numiri ale uneia şi aceleiaşi fiinţe, dacă se 
acoperă între ele, pe de o parte, frica de Judecata Lui cu iubirea de oa- 







scuisoni 


moni, dreptatea cu puterea de creaţie, «totştiinţa cu răsplătirea, mărirea 
Lui cu pronia Lui, sau dacă nu cumva designăm prin fiecare din acestea 
însăşi fiinţa Lui. Pentru că dacă afirmăm aşa ceva, atunci nu trebuie să 
ne mai întrebăm dacă cunoaştem într-adevăr fiinţa lui Dumnezeu, ci să 
ne întrebăm dacă cunoaştem pe Dumnezeu ca neînduplecat în dreptatea 
Lui ori ca îndelung milostiv în iubirea Lui. Aceasta într-adevăr putem 
mărturisi că o cunoaştem. Dacă, însă, susţinem că fiinţa Lui este cu to¬ 
tul altceva, atunci să nu ne mai inşelăm pe noi înşine făcînd caz de sim¬ 
plitatea lui Dumnezeu. Pentru că într-adevăr s-a spus că una este fiinţa 
lui Dumnezeu şi cu totul altceva însuşirile pe care le-am enumerat. Căci 
lucrările sînt diferite, pe cită vreme fiinţa e simplă, iar noi putem afirma 
că din lucrări îl cunoaştem pe Dumnezeu, pe cînd de fiinţa Lui nu sîn- 
tem în stare să ne apropiem, pentru că lucrările Lui sînt cele care co¬ 
boară spre noi, pe cînd fiinţa Lui rămîne inaccesibilă. 

II 

«Dar, va obiecta cineva, dacă nu-i cunoşti fiinţa, atunci nu-L cunoşti 
nici pe El însuşi». Răspunde-i că nici tu, care zici că-I cunoşti fiinţa, prin 
aceasta nu poţi spune că L-ai cunoscut pe El însuşi. Pentru că dacă un 
om muşcat de un cîine turbat vede figura cîineîui reflectată într-o fîn- 
tînă, acel om nu vede altceva decît tot un cîine, dar sănătos ,- în schimb 
e de plîns acel om dacă şi-ar închipui că a văzut tot un cîine turbat, 
ceea ce nu-i adevărat. Deci să nu mai lauzi un astfel de om pentru 
judecata lui, ci să-i plîngi de milă pentru nebunia lui. Şi să ştii că miroase 
a joacă copilărească vorba de adineauri «dacă nu cunoşti fiinţa lui Dum¬ 
nezeu însemnează cu tu cinsteşti ceva ce nu cunoşti». în realitate pu¬ 
tem răspunde că : «eu ştiu că Dumnezeu există, în ce constă, însă, fiinţa 
Lui, acest lucru trece dincolo de puterea mea de înţelegere». 

Cum mă voi mîntui atunci ? Prin credinţă, căci credinţa e suficientă 
pentru a ne convinge ca există Dumnezeu, dar nu ce este Dumnezeu în 
sinea Lui, iar El va răsplăti după cuviinţă celor care-L caută. Căci, în 
fond, cunoaşterea fiinţei dumnezeieşti constă tocmai în simţămîntul că 
fiinţa lui Dumnezeu n-o putem cunoaşte, dar închinarea nu stă în legă¬ 
tură cu cît cunoaştem din fiinţa lui Dumnezeu, ci cu convingerea că El 
există. 

III 

Dar să continuăm şi cu seria altor întrebări : «Pe Dumnezeu nimeni 
nu L-o văzut vreodată ; Fiul Col Unul-Născut, Care este în sînul Tatălui, 

Acela L-a făcut cunoscut» b Ce a descoperit din Tatăl Cel Unul-Născut ? 
Fiinţa sau puterea ? Dacă a descoperit puterea, atunci atîta cunoaştem 
c ît ne-a descoperit. Dacă aceasta a fost fiinţa Lui, atunci spune-mi unde 
a putut numi fiinţa Lui «ne naştere ?». 2 Şi în acest caz, cînd ar fi putut 
aduce Avraam închinare cuiva care nu se născuse ? Oare nu cînd a cre¬ 
zut în El? Şi cînd a crezut? Oare nu cînd a fost ctfemat ? Şi care este 
împrejurarea, cînd Scriptura spune că el şi-a dat seama 3 că se află în 
faţa lui D um nezeu ? Iar ucenicii cînd I s-au închinat ? Oare nu cînd a vă¬ 
zut făptura supunîndu-I-se ? Faptul că s-au plecat înaintea Lui e dovadă 
că şi marea şi vînturile au recunoscut dumnezeirea Lui. 

Aşadar cunoaşterea izvorăşte din lucrări, iar din cunoaştere s-a năs¬ 
cut închinarea. «Crezi că eu pot face aceasta ?» 4 . «Cred, Doamne, şi s-a 
închinat Lui» 5 . în chipul acesta închinarea urmează credinţei, iar cre¬ 
dinţa se întăreşte prin putere. Şi dacă susţii că oricine crede acela şi cu¬ 
noaşte, şi anume cunoaşte din ceea ce crede cu adevărat, tot aşa poţi 
spune şi invers : prin ce cunoşti, prin aceea să crezi. Or noi cunoaştem 
pe Dumnezeu după puterea Lui, iar dacă credem în Cel pe Care-L cu¬ 
noaştem, atunci şi închinarea o aducem tot Celui în Care credem. 


EPISTOLA 235 

La o altă întrebare a lui Amfilohiu 

Scrisă în anul 376 

I 

Care-i mai întîi, cunoaşterea sau credinţa ? în orice caz, în ştiinţele 
omeneşti, noi susţinem că credinţa este cea care precedă cunoaşterea, pe 
cînd în domeniul teologiei creştine chiar dacă ar spune cineva că cu¬ 
noaşterea trebuie să premeargă, noi nu-1 contrazicem, dar să fie vorba 
de o cunoaştere care corespunde puterii de înţelegere a omului. Pentru 
că în domeniul ştiinţei trebuie mai întîi să crezi că o literă anumită se 
cheamă «a», iar dacă înveţi cum se scrie şi cum se pronunţă, atunci vei 
pricepe şi sensul exact al valorii ei. Cînd vorbim însă de credinţa în 
Dumnezeu, ceea ce premerge întîi este ideea despre existenţa lui Dum¬ 
nezeu, iar aceasta o deducem din lucrurile create. Faptul că Dumnezeu 
e înţelept, e puternic, e bun şi că are toate celelalte însuşiri îl deducem 

1. In sensul celor spuse de Ioan 1, 18. 

2. Cum îl numea Eunomiu. 

3. Fac. 18, 2. 

4. Matei 9, 28. 

5. Ioan 9, 38. 

r „ţ 

uşor din comparaţia cu lumoa creaturilor, pentru că aşa II cunoaştem şi 
ca stăpîn al nostru al tuturora. Şi întrucît Dumnezeu e Ziditorul întregii 
lumi, iar noi facem parte din lume, urmează că Dumnezeu e şi Creatorul 
nostru. Acestei cunoaşteri îi urmează apoi credinţa, iar din această cre¬ 
dinţă izvorăşte închinarea. 


II 

Acum, însă, întrucît cuvîntul «cunoaştere» are multe semnificaţii, 
cei ce batjocoresc pe oamenii mai simpli şi fac paradă din cuvintele mai 
puţin obişnuite, punînd tot felul de întrebări, sînt asemenea celor ce fac 
exibiţii prin teatre, aruncînd în sus pietre şi prinzîndu-le una după alta. 
Pentru că dacă cuvîntul «cunoaştere» are multe referinţe atît la număr 
cît şi la mărime, cît şi la felul existenţei, la timpul producerii ori la esenţa 
lor, acei oameni concentrează totul într-o întrebare şi ne presează să 
mărturisim care-i fiinţa în sine, iar cînd văd că noi nu ne pripim să le 
răspundem, ne ştampilează cu învinuirea ruşinoasă a lipsei de evlavie. 

Ceea ce, însă, mărturisim e faptul că de fapt cunoaştem despre Dum¬ 
nezeu atîta cît se poate cunoaşte, dar că e cu neputinţă să ştim ceea ce 
trece dincolo de puterea noastră de judecată. Aşa încît dacă mă întrebi 
ce-i nisipul şi eu voi răspunde că ştiu, atunci desigur că vei rîde de mine 
dacă ai cere să-ţi spun îndată şi cîte fire de nisip sînt, pentru că prima ta 
întrebare s-a referit la aspectul sub care se prezintă nisipul, pe cîtă 
vreme cealaltă întrebare era în legătură cu numărul firicelelor de nisip. 
Această sofismă seamănă cu ceea ce întreba cineva în felul acesta : 
«Cunoşti pe Timotei ?» L Ei bine, dacă-1 cunoşti, atunci îi cunoşti şi firea, 
căci doar ai recunoscut că-1 cunoşti. In realitate eu pot spune şi că-1 cu¬ 
nosc şi că nu-1 cunosc pe Timotei, dar în amîndouă aceste feluri cunoaş¬ 
terea mea e diferită. Căci felul în care-1 cunosc nu-i acelaşi cu felul în 
care nu-1 cunosc, ci unul e aspectul sub care pot spune că-1 cunosc şi cu 
totul altul e cel sub care nu-1 cunosc. Cu alte cuvinte, pe Timotei îl cu¬ 
nosc numai după înfăţişare şi după alte note similare, fiinţa lui lăuntrică 
însă n-o cunosc. Căci, pînă la urma urmei, tot în acelaşi fel spun că şi pe 
mine într-un fel mă cunosc, dar în alt fel nu. 

III 

Să-mi explice, dar, în ce sens a zis Sfîntul Pavel că «acum cunoaş¬ 
tem doar în parte ?». Cu alte cuvinte, cunoaştem numai parţial fiinţa Lui 
ori poate numai părticele din ea ? Aşa ceva nu-i corect, pentru că Dum- 

1. Aristotel, Metalizica 993 b. Trad. D. Bădărău, Bucureşti, 1965, p. 95. Discuţiile 
acestea erau pricinuite de erezia anomeilor, care nu admiteau nici o asemănare între 
Tatăl şi Fiul. Tot astfel ei nu ştiau să facă deosebire între fiinţă şi persoană. 

nezou nu se împarte. Dar atunci cunoaştem întreaga fiinţă a lui Dumne¬ 
zeu ? Cum să mai poată fi înţelese cuvintele 2 «cînd va veni ce e desăvîr- 
şit, atunci va înceta tot ce este în parte ?». De ce sînt osîndiţi închinătorii 
la idoli ? Oare nu pentru că au cunoscut pe Dumnezeu, dar nu f s-au în¬ 
chinat ca unui Dumnezeu ? 3 Iar la rîndul lor galatenii cei «lipsiţi de 
minte» oare de ce au fost luaţi peste picior de Sfîntul Pavel cînd le-a 
spus «acum după ce aţi cunoscut pe Dumnezeu sau mai de grabă după 
ce aţi fost cunoscuţi de Dumnezeu, cum vă întoarceţi iară la stihiile cele 
slabe şi sărace ?» 4 . Şi în Iudeea cum era cunoscut Dumnezeu ? Se ştia 
oare în Iudeea cum era în fond fiinţa Lui ? Iată ce zice proorocul: «boul 
îşi cunoaşte stăpînul» 5 , ceea ce vrea să însemneze după puterea ta că 
boul a cunoscut fiinţa domnului său, iar mai departe «şi măgarul, ieslea 
do mn ului său», cu alte cuvinte că şi acest animal cunoştea fiinţa şi esenţa 
ieslei. Apoi conchide : «dar pe Mine Israel nu Mă cunoaşte» 6 . Se vede, 
că, după părerea ta, Israel de aceea e osîndit pentru că n-a înţeles deloc 
ce e fiinţa lui Dumnezeu. Iată şi în alt loc spune : «Varsă mînia Ta 
peste neamurile care nu Te cunosc» 7 , cu alte cuvinte nu cunosc fiinţa 


Ta. 


Aşadar, cum am spus, cunoaşterea e un cuvînt cu multe înţelesuri. 
£1 conţine şi cunoaşterea Creatorului şi explicarea minunilor Lui, ţinerea 
poruncilor Lui şi strînsa comuniune cu El. Dar aceşti oameni nu pot avea 
astfel de pretenţii, ei mărginesc cuvîntul «cunoaştere» numai la o sin¬ 
gură semnificaţie, aceea de cugetare asupra fiinţei lui Dumnezeu. 

Or iată cum grăieşte Scriptura : «aşează-le toate spre mărturie acolo 
unde Mă voi arăta ţie» 8 . Nu crezi oare că «Mă voi arăta» vrea sa spună 
îmi voi descoperi fiinţa Mea ? Sau «cunoscut-a Domnul pe cei ce sînt ai 
Săi» 9 . Dacă fiinţa celor care sînt ai Săi o cunoaşte, oare pe a celor fără 
de lege n-o cunoaşte ?». «A cunoscut Adam pe femeia sa»» 10 . Fiinţa ei as¬ 
cunsă a cunoscut-o ? Şi despre Rebeca spune că era «fecioară», pe care 
încă nu o cunoscuse un bărbat u . Şi iarăşi «cum va fi aceasta, de vreme 
ce nu ştiu de bărbat ?» 12 . Nimeni n-a cunoscut fiinţa Rebecăi ? Spune 
cumva Maria «n-am cunoscut fiinţa nici a unui bărbat» ? E ştiut doar că 
Scriptura foloseşte aici cuvîntul «a cunoscut-o» în înţeles de împreunare 



2. I Cor. 13, 16. 

3. Rom. 1, 21. 

4. Gal. 4, 9. 

5. Isaia 1, 3. 

6. Isaia 1, 3. 

7. Ps. 78, 6. 

8. leş. 25, 21. 

9. II Tim. 2, 19. 

10. Fac. 4, 1. 

11. Pac. 21, 15. 

12. Lit'u I, 31. 

între soţii dc> căsătorie. Iar cuvintele «se va arăta Domnul din locaşul 
Său cel sflnt» 13 vrea să însemneze că se va descoperi celor ce se în¬ 
chină Lui. Iar aceea că «a cunoscut Domnul pe cei ce sînt ai Săi» însem¬ 
nează că i-a primit între casnicii Săi pentru faptele lor bune. 


EPISTOLA 236 

Către Amfilohie, episcopul de Iconium 
Scrisă în anul 376 

Mulţi sînt cei care au cercetat acel cuvînt din Evanghelie unde se 
spune că despre ziua sau ceasul sfîrşitului lumii nu ştie nici Domnul nos¬ 
tru Iisus Hristos 1 . Acest cuvînt ni-1 aruncă mereu în faţă oamenii ca să 
înjosească mărirea Unuia-Născut Fiul lui Dumnezeu şi ca să arate că 
Fiul nu-i de o fiinţă cu Tatăl, ci că fiinţa Lui ar fi de o vrednicie mai 
mică decît a Tatălui pe motivul, vezi Doamne, că dacă nu cunoaşte 
toate, atunci nici n-ar putea să aibă aceeaşi fire, nici să fie socotit ca 
avînd asemănare deplină cu Cel ce ştie toate prin puterea de a cu¬ 
noaşte mai dinainte toate şi de a vedea tot ce se va întîmpla în viitor. 
Aceasta este şi întrebarea pe care şi Luminăţia Ta mi-ai pus-o. Şi-ţi voi 
răspunde cu ceea ce am auzit în copilărie de la părinţi şi ce am primit 
ca de la sine înţeles din dragostea faţă de bine şi care chiar dacă nu 
va zgudui neruşinarea vrăjmaşilor lui Hristos — căci ce argument ar 
putea birui fanatismul ? — dar celor ce iubesc pe Domnul şi care ţin 
asigurarea credinţei ca fiind superioară unor simple mărturii logice, 
cred că le va oferi suficientă putere de convingere. 

Desigur că şi noi sîntem de părere că cuvîntul «nimeni» e o ex¬ 
presie prea universală, pentru că prin ea nu se exclude nici un om ; to¬ 
tuşi acest lucru nu se aplică atunci cînd avem în vedere textul Sf. Scrip¬ 
turi, după cum am mai spus-o, în legătură cu pasajul «nimeni nu este mai 
bun decît unul Dumnezeu» 2 . Căci cînd zice aceste vorbe Fiul o spune 
fără să se excludă pe Sine, ci întrucît Tatăl e cel dintîi Bine, atunci prin 
expresia «nimeni» trebuie înţeles «mai întîi». Tot aşa trebuie înţeles con¬ 
textul : «nimeni nu cunoaşte pe Fiul decît Tatăl» 3 . Aici nici pe Duhul 
nu-L declarăm neştiutor, ci mărturisim că Tatăl e cel dintîi care-şi cu- 

13. II Tim. 2, 19. 

1. Matei 24, 36. Anomeii erau arieni extremişti care afirmau că între Tatăl şi •Fiul 
nu-i nici o asemănare (ivopoio;). Cel mai cunoscut eretic anomeu a fost Eunomiu, im¬ 
pui ri va căruia au scris tratate atît Sf. Vasile, cit şi Sf. Grigorie de Nvssa. A se vedea şi 

ep. 210. 

2. Mar cu 10, 18. 

3. Matei 11, 27. 










488 


SFtNTUL VAHtLE CEL MARE 


noaşLo natura. Tot aşa credem că expresia «nimeni nu ştie» a fost pro¬ 
nunţată pentru că primele cunoştinţe despre lucrurile existente şi vii¬ 
toare aparţin Tatălui, Care e şi cauza primă a tuturor oamenilor. Căci alt¬ 
fel cum s-ar împăca această vorbă cu toate celelalte mărturii ale SI. 
Scripturi şi cu concepţiile noastre în general, întrucît noi credem că Cel 
Unul-Născut este chipul Dumnezeului Celui nevăzut, iar nu chipul unei 
făpturi trupeşti, ci imaginea Dumnezeirii înseşi şi a însuşirilor neschim¬ 
bătoare, care se pot concepe ca aparţinînd numai fiinţei dumnezeieşti : 
un chip al puterii şi al înţelepciunii veşnice, căci însuşi Hristos e numit 
«puterea şi înţelepciunea lui Dumnezeu» 4 . Desigur că o parte din înţe¬ 
lepciune ţine de cunoaşterea pe care El n-a exprimat-o întreagă, cu toate 
că aceasta nu poate fi în lume nicicînd desăvîrşită. Dar cum să fi fost 
cu putinţă să nu fi comunicat Tatăl acea zi şi acel ceas al sfîrşitului lu¬ 
mii tocmai Aceluia prin Care au fost făcute veacurile şi cele mai mici 
răstimpuri ale veacurilor ? Sau cum ar fi putut să lipsească pe Ziditorul 
tuturor de cunoaşterea unor mici amănunte pe care El le-a zidit ? Şi cum 
să nu ştie de sfîrşitul lumii tocmai Acela Care spune că la sfîrşitul ei vor 
apărea cutare sau cutare semne ? Căci acolo unde zice «şi încă nu este 
sfîrşitul» 5 , n-o spune ca şi cum s-ar îndoi, ci o spune ca unul care o ştie 
precis. Şi tot aşa, cu bună credinţă grăieşte Domnul şi atunci cînd face 
amintiri despre latura cea omenească. Căci cuvintele Domnului «dă-Mi 
să beau» 6 , din convorbirea cu samarineanca, se referă la potolirea cerin¬ 
ţelor trupeşti, deşi Cel Care a cerut acest lucru nu era doar trup neînsu¬ 
fleţit, ci dumnezeire îmbrăcată în trup viu. Aşa încît în împrejurarea de 
care discutăm nimeni nu greşeşte faţă de învăţătura creştină atunci cînd 
raportează «neştiinţa» aceasta la Cel Care în planul iconomiei de mîntu- 
ire a lumii a luat totul asupra Sa şi Care a crescut «în înţelepciune şi în 
har înaintea lui Dumnezeu şi a oamenilor» 7 . 

II 

Şi apoi, aşa iubitor de nevoinţe cum eşti, ţi-ar şedea bine dacă ai tăl¬ 
măci şi ai confrunta între ele textele evanghelice de la Matei cu cele de 
la Marcu. Pentru că ele numai în aparenţă par a spune acelaşi lucru. La 
Matei textul sună aşa : «iar de ziua şi de ceasul acela nimeni nu ştie, nici 
îngerii din ceruri, ci numai Tatăl» 8 , pe cîtă vreme la Marcu citim : «iar 
despre ziua aceea şi despre ceasul acela nimeni nu ştie, nici îngerii din 


4. 1 Cot. 1, 30. 

5. M atei 24, 6. 

6. Ioan 4, 6. 

7. Luca 2, 52. 

B. Matei 24, 32. 









NCKJHOKt 



cer şi nici eh iii r Fiul» ", Ce trc'buic să observăm nici ? Mai întîi că Matei 
nu pomeneşte nimic despre neştiinţa Fiului şi totuşi el consună peste tot 
cu Marcu în conţinut atunci cînd zice : «ci numai Tatăl». Or trebuie să 
subliniem că acest cuvînt e spus în opoziţie cu îngerii şi că Fiul inten¬ 
ţionat n-a fost socotit ca fiind de acelaşi grad de neştiinţă cu slugile Sale. 
Căci Domnul nu minte atunci cînd «grăieşte» 10 : «Toate cîte are Tatăl ale 
Mele sînt». Deci una din cele pe care le are Fiul este şi cunoaşterea ace¬ 
lei zile şi a acelui ceas. De aceea şi trece sub tăcere Domnul în locul de 
la Matei persoana Sa ca pe un lucru de la sine înţeles şi zice numai că 
îngerii din cer nu ştiu, insinuînd deodată cu cunoaşterea Tatălui şi pe 
a Sa proprie, aşa cum spune şi în alt loc : «Precum Mă cunoaşte Tatăl şi 
Eu cunosc pe Tatăl» 11 . Or, dacă Tatăl cunoaşte pe Fiul aşa cum e El, îneît 
vede şi toată înţelepciunea care sălăşluieşte în El, tot în aceeaşi măsură 
şi Tatăl a cunoscut pe Fiul, anume cu întreaga înţelepciune ce locuieşte 
în El şi cu cunoaşterea mai dinainte a celor viitoare. Aceeaşi tălmăcire o 
dăm şi textului de la Matei : «decît numai Tatăl». 

în schimb, textul de la Marcu întrucît pare a exclude pe Fiul de 
la cunoaştere, trebuie explicat aşa : nimeni nu ştie, nici îngerii lui Dum¬ 
nezeu şi chiar nici Fiul, ci numai Tatăl, ceea ce înseamnă că pricina 
cunoaşterii din partea Fiului îşi are izvorul în Tatăl. Şi această tălmă¬ 
cire n-ar putea părea forţată pentru cel ce o face cu bună credinţă, pen¬ 
tru că aici nu mai întîlnim, ca la Matei, cuvîntul «numai». De aceea 
înţelesul pasajului de la Marcu e următorul: acea zi şi acel ceas nu le 
ştie nimeni, nici îngerii lui Dumnezeu, nu le cunoaşte nici chiar Fiul, 
ci numai Tatăl, pentru că de la Tatăl I s-a dat şi Lui cunoaşterea. Se 
poate vorbi despre Fiul într-un chip în care ni se îngăduie să ne ex¬ 
primăm despre Dumnezeirea Sa, ca una care-i de aceeaşi fiinţă şi de 
aceeaşi cunoaştere cu înţelepciunea şi mărirea cuvenită Dumnezeirii. 



în legătură cu regele lehonia, proorocul Ieremia spune că a fost 
surghiunit din pămîntul Iuda, spunîndu-i-se cuvintele : «dispreţuit a 
fost ca un vas netrebnic şi el şi sămînţa lui au fost aruncaţi, îneît ni¬ 
meni din sămînţa lui nu va mai şedea pe tronul lui David şi să dom¬ 
nească peste Iuda» 12 . Cuvintele sînt simple şi limpezi, pentru că atunci 
cînd Nabucodonosor a pustiit Ierusalimul, regatul încetase deja să mai 

9. Marcu 13, 32. 

10. Iocin 16, 15. 

11. Ioart 10, 15. 

12. Ier. 22, 28—30. 

existe, iar su\ cranii nu mai domneau ca mai înainte, după succesiune 
din tată în fiu, ci moştenirea lui David fusese detronată şi îşi ducea 
acum zilele în robia babilonică. în schimb, cei care se vor întoarce ia¬ 
răşi, împreună cu Salatiil şi cu Zorobabel, vor stăpîni norodul în chip 
popular ; căci pe atunci stăpînirea trecuse în mîna preoţimii, pentru că 
numele preoţesc şi regesc s-au contopit într-unul singur. De aceea în 
cele sfinte suveranul are cuvînt suprem atît ca rege, cît şi ca preot. Dar 
pînă la venirea lui Hristos n-a încetat deloc prestigiul numelui preo¬ 
ţesc, cu toate că Domnul nu s-a aşezat pe tronul lui Iehonia, care fusese 
numit tron regesc. 

Desigur că ţi-aduci aminte din istorie, că lui David i-au fost su¬ 
puse Iudeea întreagă, Idumeea, ţara moabitenilor şi toate ţinuturile Si¬ 
riei, precum şi părţile mai apropiate şi mai depărtate pînă spre Meso- 
potamia şi spre cealaltă parte, pînă spre Nil, fluviul Egiptului. Or dacă 
nimeni din urmaşi nu s-a mai arătat avînd un astfel de prestigiu, atunci 
cum să nu corespundă adevărului cuvîntul profetului că nici unul din 
seminţia lui Iehonia nu va mai şedea pe tronul lui David ? Căci se vede 
că nici un alt urmaş n-a mai atins vechiul prestigiu (al tronului davi- 
dic, n.tr.). Totuşi numele lui Iuda n-a încetat pînă ce a venit Cel Căruia 
I-a fost rezervat. Dar Acesta nici nu s-a aşezat pe un tron material pen¬ 
tru că statul evreiesc trecuse deja asupra lui Irod, fiul lui Antipater 
din Ascalon, şi asupra fiilor lui, care au împărţit Iudeea în patru prin¬ 
cipate atunci cînd a venit guvernator Pilat şi cînd conducerea supremă 
o avea împăratul Tiberiu (de la Roma). Dar sub numele «tronului lui 
David», pe care şedea Domnul, se înţelege împărăţia care nu se va mai 
lua de la El 13 ; pentru că «El e aşteptarea neamurilor», nu numai a celei 
mai mici ţărişoare din lume. Căci, zice, va fi «o mlădiţă care se va 
ridica din rădăcina lui lesei», întocmai ca un steag pentru popoare, şi 
spre ea vor căuta toate neamurile. «Căci Eu Domnul te-am chemat întru 
dreptatea Mea, ca să fii popor spre luminare neamurilor» u . «Acela va 
zidi casă numelui Meu şi Eu voi întări scaunul domniei lui în veci» 15 . 
Aşa a rămas, deci, Dumnezeu — cu toate că n-a luat sceptru de domnie 
peste Iuda — mare arhiereu, cît şi împărat peste întreg pământul, în- 
tărindu-I-se binecuvîntarea lui Iacob prin cuvintele «şi se vor binecu- 
vîiîta prin neamul Tău toate seminţiile pământului» 16 şi toate popoarele 
vor preamări pe Hristos. 




13. /sa/a 11, 10. 

1 1. /sa/a 42, 6. 
1». II Regi 7, 13. 
10. Far. 22, 18. 

IV 

Copilăroşilor encratiţi 17 care puneau strania întrebare : «de ce nu 
mîncăm şi noi de toate ?», va trebui să le răspundem că nouă ne este 
silă şi de murdăriile noastre. Căci după mine tot atîta valorează dacă 
mănînci legume ori dacă mănînci carne, în schimb, însă, cînd e vorba 
de ceea ce-i mai de folos, atunci tot aşa de stricăcioase ne-ar putea 
fi şi legumele ca şi celelalte, după cum şi la carne putem face deosebire 
între primejdios şi folositor. Cucuta e şi ea tot o legumă, după cum 
carne e şi carnea de vultur. Totuşi nici un cunoscător nu consumă mă- 
sălariţa şi nu se atinge de carnea de cîine, decît numai în caz de ne¬ 
cesitate extremă. Cine mănîncă însă ori din una ori din cealaltă nu face 
nici un păcat. 

V 

Dar în privinţa celor care spun că problemele vieţii omeneşti sînt 
dirijate de destin, să nu ne mai întrebi pe noi de argumente, ci com- 
bate-i cu armele propriei tale oratorii, căci răspunsul la astfel de în¬ 
trebări ar fi prea obositor pentru sănătatea mea şubrezită de acum. în 
privinţa scufundării de la botez, nu ştiu ce ţi-a putut trece prin minte 
să pui o astfel de întrebare din clipa în care Tu însuţi ştii că acea 
scufundare întreită simbolizează cele trei zile (cît a stat Mîntuitorul în 
mormînt). Căci nici n-ai putea scufunda copilul de trei ori fără să-l şi 
scoţi afară din apă tot de atîtea ori. 

Cuvîntul cptxfo? (= mîncăcios) se accentuează pe prima silabă. 

VI 

«Fiinţa» şi «persoana» se deosebesc atît de mult una de alta pe 
cît se deosebeşte generalul de particular, cum e de pildă cazul cu fi¬ 
inţa vie a unei mulţimi de oameni sau numai a unui individ singuratic. 
De aceea mărturisim că există o singură fiinţă în divinitate, pe cîtă 
vreme în categoria existenţelor particulare nu facem nici o deosebire, 
doar să luăm persoana ca ceva particular, aşa că despre Tatăl, despre 
Fiul şi despre Duhul Sfînt dobîndim o noţiune precisă şi limpede. Pen¬ 
tru că dacă nu contemplăm notele specifice ale fiecăruia, cum sînt pa¬ 
ternitatea, înfierea şi sfinţirea, ci mărturisim pe Dumnezeu după însuşi¬ 
rea generală a fiinţei, atunci nu-i cu putinţă să explicăm în mod să¬ 
nătos credinţa. Trebuie dar să adăugăm fiinţei ceea ce-i comun tuturor 
celor trei persoane, exprimîndu-ne crezul în felul următor : dumnezei- 

rea, (' comună, paternitatea e ceva specific, iar împreunîndu-le pe amîn- 
două spunem : cred în Dumnezeu-Tatăl. Tot aşa trebuie să procedăm şi 
cînd vom mărturisi despre Fiul, împreunînd ceea ce-i general cu ceea 
ce-i particular şi cînd putem spune : Cred în Dumnezeu-Fiul. Şi tot aşa 
vom mărturisi şi despre Duhul Sfînt, făcînd legătura între general şi 
special spunînd : cred şi într-un Duh Sfînt dumnezeiesc. Aşa că peste 
tdt devine clar că în mărturisire se păstrează unitatea în divinitate pe 
de o parte şi specificul persoanelor prin separarea însuşirilor atribuite 
fiecăreia, pe de altă parte. Iar cei care zic că fiinţa şi ipostasul ar fi 
unul şi acelaşi lucru, vor trebui să mărturisească cum că numai feţele 
sau persoanele sînt diferite şi dacă vor refuza să mărturisească existenţa 
a trei ipostase, atunci va apărea clar că ei nu se ruşinează a urma în¬ 
văţătura urgisită a lui Sabelie, care nu caută să distingă în mod corect 
noţiunea de persoană de cea de fiinţă, ci susţine că există una şi ace¬ 
eaşi persoană, care apare după necesitate sub înfăţişări diferite. 

VII 

In sfîrşit, mă vei întreba cum privim noi întîmplările obişnuite şi 
indiferente, dacă sînt dirijate de un destin orb sau de dreapta pronie 
a lui Dumnezeu ? Răspundem : sănătatea sau boala, bogăţia sau sărăcia, 
cinstea sau ruşinea nu fac buni pe cei la care se află ele şi nu fac 
parte din lucrurile care sînt bune de la natură, ci cele dintîi, întrucît 
ele ne aduc în viaţă o oarecare plăcere, sînt de preferat contrarelor lor 
şi prezintă o oarecare valoare. Desigur, aceste stări sînt lăsate unora 
ca preţ al dreptăţii, cum a fost cazul cu Avraam sau Iov şi alţii de 
felul lor. Pentru cei răi, însă, ele au fost lăsate ca îndemn spre îmbu¬ 
nătăţirea vieţii lor, aşa încît cel care şi după o astfel de dovadă de bu¬ 
nătate a lui Dumnezeu tot mai persistă încă în răutate, îşi va atrage 
în mod neîndoios osînda. Desigur că omul drept chiar dacă are bogăţii 
nu-şi leagă inima de ele, nici nu le caută atunci cînd nu le are. Căci 
el nu-i lăsat să se bucure de cele ce i s-au dat, cît mai ales să le dăru¬ 
iască. Nici unul din cei inteligenţi nu doreşte în chip nebun încurcă¬ 
turile pe care le provoacă împărţirea averilor străine, afară doar de cei 
cărora le place să fie lăudaţi de toată lumea admiratorilor şi susţină¬ 
torilor şi mai ales aceştia să fie dintre oamenii sus puşi. Cei drepţi, 
însă, socotesc boala ca pe o luptă în urma căreia se aşteaptă să pri¬ 
mească bunuri netrecătoare pentru răbdarea lor. Dar a socoti pe alt¬ 
cineva decît pe Dumnezeu drept cîrmaci în astfel de cazuri e un lucru 
nu numai nebunesc, ci şi fărădelege. 

EPISTOLA 237 

Către Euseble, episcop de Samosata 
Scrisă In anul 376 

I 

Am scris pietăţii Tale o scrisoare care trebuia să-ţi fie înmînată de 
vicarul de Tracia L Ţi-am mai scris şi alte scrisori, pe care trebuia să 
ţi le predea un oarecare slujbaş superior la trezoreria Filipopolei şi caro 
pleca din ţara noastră în Tracia. L-am rugat la plecare să ia aceste scri¬ 
sori. Dar vicarul n-a putut lua asupră-şi sarcina de a-ţi aduce scrisoarea. 
In timp ce mă aflam în vizită prin eparhie, acest om a sosit seara în 
oraş, iar a doua zi de dimineaţă a şi pornit-o la drum, aşa că slujitorii 
Bisericii noastre n-au ştiut de venirea lui, şi astfel scrisoarea a rămas 
aici. Cît despre acel slujbaş, poate că sub presiunea unor împrejurări 
oarecare, independent de voinţa lui, a plecat fără să poată lua scriso¬ 
rile şi fără să mă vadă. Nu mi-a fost cu putinţă să găsesc alt comisionar, 
aşa că am rămas dezolat pentru că n-am putut scrie şi nici nu pot să 
primesc de la pietatea Ta nimic. Şi totuşi aş fi dorit, dacă mi-ar fi fost 
cu putinţă, să-ţi comunic cîte ceva din cele curente, iar acum sînt atî- 
tea lucruri foarte importante încît am nevoie de un adevărat jurnal, 
şi ştiu bine că l-aş fi scris tot dacă şirul neîntrerupt de evenimente nu 
mi-ar fi stricat planurile. 

II 

Ne-a sosit un vicar nou 1 2 3 . Aceasta e prima şi cea mai rea dintre 
noutăţi. Omul are sentimente eretice, nu ştiu, dar (cred că e ignorant 
în ale credinţei şi n-are nici cel mai mic interes şi nici cea mai modestă 
pricepere în problemele noastre, căci îl văd ocupîndu-se zi şi noapte do 
alte lucruri în sufletul şi în trupul său), în orice caz e prietenul ereti¬ 
cilor, cărora le arată cam atîta înţelegere pe cîtă ură ne arată nouă. A 
convocat un sinod de nelegiuiţi în Galatia 5 , în mijlocul iernii, şi a alun¬ 
gat pe Ipsis ca să pună în loc pe Ecdicios 4 . A ordonat ca fratele meu 5 
să fie ridicat de un agent necunoscut, pe motiv că e acuzat; apoi, după 
ce şi-a făcut de lucru un timp şi cu treburi de-ale armatei, s-a întors 
din nou spumegînd a mînie şi ucidere, şi a strîns, la casa sfatului, pe 

1. Acolo, în Tracia, unde a stat Eusebiu în surghiun 4 ani, nu e sigur dacă vica¬ 
rul sau guvernatorul adjunct pentru regiunile rurale i-a înmînat scrisoarea. 

2. E vorba de fostul bucătar imperial Demostene, cel care a căutat să-l aresteze 
pe Sf. Grigorie de Nyssa (cf. ep. 225). 

3. Sinodul s-a tinut în decembrie 375 la Ancira, capitala Galatiei. 

4. Episcop în Parnassos, cf. ep. 226. 

5. Grigorie de Nyssa a fost «judecat» în lipsă şi destituit din scaun. 

toţi clericii Bisericii din Cezareea. A şezut apoi mai multe zile la Se- 
basta ca să claseze pe oameni ; a chemat ca senatori pe unii din cei cu 
care stăteam şi eu în comuniune şi i-a condamnat la servicii publice, 
în timp ce pe aderenţii lui Eustaţie îi trata cu cele mai mari onoruri. 
Din nou a rînduit să se convoace, la Nyssa, un sinod la care să parti¬ 
cipe cei din Galatia şi Pont. 

Aceştia s-au conformat, au venit şi, întrunindu-se, au trimis pe 
cineva la Biserici. N-aş vrea să calific pe acest ultim personaj, dar îşi 
poate închipui Prea Sfinţia Ta de ce e în stare acest individ, pus în 
slujba unor astfel de intenţii omeneşti. Iată, de pildă, în clipa cînd scriu, 
aceeaşi echipă a luat-o spre Sebasta, ca să se întîlnească cu Eustaţiu 
şi, împreună cu el, să întoarcă lucrurile pe dos la Nicopole, acum cînd 
răposatul Teodot abia de cîtva timp îşi doarme somnul de veci. 

Pînă acum locuitorii acestui oraş au respins curajos şi vitejeşte 
cele dinţii asalturi ale vicarului. El se străduise să-i convingă să pri¬ 
mească pe Eustaţiu de episcop, dar din clipa în care a văzut că nu vor, 
se străduieşte cu insistenţă să-l pună pe un altul, pe care ei nu-1 vor. 
După cît se vorbeşte, pe curînd trebuie să ne aşteptăm la un nou sinod, 
la care e vorba să fiu şi eu chemat, fie numai ca să fiu şi eu de faţă, 
fie pentru ca să-şi aplice metoda 6 . 

Iată dar cum stăm cu Bisericile. Cît priveşte sănătatea mea, încît 
mă priveşte, e mai bine să tac, decît s-o mai descriu, pentru că pe de 
o parte m-aş supăra dacă aş spune adevărul, iar pe de altă parte, nu 
m-aş putea împăca să mint. 


EPISTOLA 238 
Către preoţii din Nicopole* 
Scrisă în anul 376 


V-am primit scrisoarea, dar n-am aflat din ea nimic mai mult decît 
ştiam. Pentru că în toată vecinătatea mai întîi a ajuns vestea prin care 
s-a popularizat ruşinea celui care a căzut pe capul vostru şi al cre¬ 
dincioşilor voştri. Prin deşarta lui poftă, acest om şi-a atras dispreţul 
cel mai ruşinos şi din pricina amorului său propriu şi-a pierdut şi răs- 

6. «Omul» lui Eustaţiu era Fronton, dar pînă la urmă se ştie că rezistenta 
populaţiei ortodoxe s-a dovedit biruitoare datorită, între altele, transferării în Nico¬ 
pole a episcopului Eufroniu, cf. ep. 229, 247. 

* în anul 375, cînd Eustaţiu de Sebasta a venit cu vicarul Pontului, Demostene, 
şi a aşezat cu sila în Nicopole pe Fronton, poporul a fost nevoit să plece afară din 
oraş, ca să-şi ţină acolo slujbele (cf. epist. 195, 228, 229, 230, 240, 246, 247). Sf. 
Vasile se adresează preoţilor, mîngîindu-i şi încurajîndu-i. 

plata. Şi această mărire, a cărei poftă l-a fă. ut să se vîndă cu preţul 
fărădelegii, n-a putut-o gusta din pricina urii îndreptăţite a celor ce se 
tem de Domnul. Prin decizia luată el a dat o mărturie foarte limpede 
despre sentimentele care l-au însufleţit toată viaţa : niciodată n-a trăit 
în nădejdea bunurilor făgăduite de Domnul, ci din profiturile pe care 
le putem trage din lucrurile omeneşti, iar cît despre cuvintele cre¬ 
dinţei, acestea erau ia el negarea pietăţii. Pe toţi, pe care-i întîlnea în 
drum, căuta să-i înşele. Şi faptul acesta cu ce vă putea întrista ? V-a 
putut, oare, face mai răi decît eraţi înainte ? Doar o singură ruptură 
s-a făcut în obştea voastră. Şi chiar dacă au mai plecat, după aceea 
încă doi sau trei, aceştia erau doar nişte nenorociţi ajunşi să stoarcă 
acum milă din cauza căderii lor. încolo, prin ajutorul Iui Dumnezeu, 
tot corpul comunităţii voastre a rămas întreg, mădularele netrebnice au 
căzut, restul n-a fost mutilat. Iar dacă vă simţiţi îndureraţi pentru fap¬ 
tul ca aţi fost alungaţi în afara zidurilor cetăţii, cel puţin aici, în cîmp, 
petreceţi sub ocrotirea lui Dumnezeu, căci şi îngerul păzitor al Bise¬ 
ricii a plecat împreună) cu voi. Culcă-se acum ei singuri în casele goale 
şi pregătească-se acum de judecată din pricina împrăştierii poporului. 
Chiar dacă a ieşit de aici destulă strîmtorare, am credinţa în Dum¬ 
nezeu că ea nu va fi fără de folos pentru voi. Cu cît vin peste voi, mai 
multe încercări, cu atît mai măreaţă va fi răsplata Dreptului Judecător, 
Care vă aşteaptă. Nu vă supăraţi pentru necazurile prezente 2 şi nu 
vă lipsiţi de nădejde. încă puţin, foarte puţin timp, Apărătorul vostru 
va veni şi nu va întîrzia 3 . 


EPISTOLA 239 

Către Eusebie, episcop de Samosata 
Scrisă în anul 376 

I 

Ne-a hărăzit Domnul şi de data aceasta, prin mijlocirea preaiubi¬ 
tului şi prea cucernicului frate Antioh, să putem saluta mai întîi pe 
Prea Sfinţia Ta şi să-ţi cerem să rămîi credincios obiceiului de a Te 
ruga pentru noi, iar în al doilea rînd, să oferi relaţiilor noastre o oare¬ 
care mîngîiere după această lungă absenţă. De cîte ori îţi faci rugă¬ 
ciunea îţi punem la inimă ca prima şi cea mai importantă dintre cererile 
adresate lui Dumnezeu să-ţi fie aceasta : să ne scape de oamenii nesim- 


2. Avac. 2, 3. 

ţiţi şi vicleni 1 , căci atît de mult au pus ei stăpînire peste popor incit 
acum nu mai vedem înaintea ochilor altceva decît imaginea ducerii în 
robie a poporului iudeu. Cu cit decad şi se vlăguiesc mai mult Biseri¬ 
cile, cu atît mai mult vedem înflorind în oameni pofta de dominare. 
Or, tocmai pe mina oamenilor slabi, a sclavilor născuţi din sclavi, a 
încăput acum şi vrednicia episcopatului, încît se explică de ce nici un 
slujitor adevărat al lui Dumnezeu n-ar mai dori să stea alături de astfel 
de exemplare disperate, cum e cazul şi cu cel trimis de Anisios, 
omul lui Evipios, şi al lui Ecdicios din Parnasena 2 . Cine l-a aşezat pe 
acesta ca episcop acela şi-a pregătit, spre nefericirea lui, o otrăvi¬ 
toare merinde de drum spre viaţa de dincolo. Aceştia sînt indivizii 
care au alungat şi pe fratele meu din episcopatul de Nyssa, pentru ca 
să aşeze în locul lui un om sau mai bine zis un sclav, care nu valo¬ 
rează doi bani, dar care se poate lua la întrecere, pentru pustiirea Bi¬ 
sericii, cu cei care l-au aşezat. în orăşelul Doara tot ei au trimis un 
om stricat, argatul unui om fără aşezare, care a fugit de la stăpînii 
săi 3 . Prin aceasta ei voiau să facă pe plac unei femeiuşte fără Dum¬ 
nezeu, care se folosise pînă atunci de Gheorghe cum a vrut-o, dar care 
acum şi-a ales pe altul, aruncînd astfel ruşine asupra deplorabilului 
nume al episcopatului. Oare nenorocirea venită peste cei din Nicopole 
cine ar putea-o deplînge cum se cuvine ? Nemernicul Fronton se pre¬ 
făcuse mai întîi că ia apărarea adevărului, dar pînă la urmă a trădat 
ruşinos şi credinţa şi s-a trădat şi pe el însuşi, iar drept plată a trădării 
a cîştigat un nume necinstit. E drept că a primit de la ei vrednicia de 
episcop, aşa crede el, dar în ochii tuturor oamenilor el a ajuns, prin 
lucrarea lui Dumnezeu, un obiect de ruşine generală. Şi totuşi obrăz¬ 
nicia lor n-are margini şi nu se pot plînge nici de colaboratori de 
aceeaşi valoare. Celelalte întîmplări din Siria le cunoaşte fratele Antioh 
mai bine decît mine, şi le va istorisi mai bine. 

II 

Despre atitudinea celor din Occident tu ai fost cel dintîi informat, 
căci fratele Dorotei ţi-a descris-o. Ce fel de scrisori va trebui să-i dam 
acum cînd pleacă ? Poate îşi va potrivi drumul deodată cu bunul Sanc- 
tissim, om foarte zelos, care străbate întreg Orientul şi care se gîndeşte 
să adune de la toţi episcopii mai importanţi semnături şi scrisori 4 . Ce 

1. Multă amărăciune şi mult adevăr se exprimau în aceste cuvinte: nesimţirea şi 
viclenia apăsau mai greu decît tirania ! 

2. A se vedea şi cele spuse în .ep. 92, 226 etc. 

3. Cf. ep. 231. 

4. Dorotei şi Sanctissim erau delegaţii Orientului trimişi în Apus. Cf. ep. ICO 
121, 129. 215 etc. 

va trebui să scriem prin intermediul lor sau cum să ne punem de acord 
cu cei ce scriu, eu însumi nu ştiu, dar dacă dai curînd peste oameni 
care vin spre noi, fă-mi plăcerea şi înştiinţează-mă. Mi-a venit în 
minte o vorbă a lui Diomide : «n-ar fi trebuit să te rogi de el, pentru că 
e un om arogant. Căci într-adevăr firile mîndre se încarcă de obicei cu 
dispreţ atunci cînd vrei să fii atent cu ei» 5 . Dacă Dumnezeu ne va sta 
în ajutor, ce nevoie am mai avea să-l mai cerem de la alţii ? Iar dacă 
mînia lui Dumnezeu ar mai persista, atunci ce ajutor ne-ar mai putea 
aduce fudulia Occidentului ? Oamenii aceştia nu cunosc adevărul, nu 
au răbdare să-i lămureşti, dar pentru oameni bănuitori ei fac acum ceea 
ce făcuseră mai de demult pentru Marcel, adică intraseră în luptă cu 
cei care se sileau să le explice adevărul şi cînd colo tocmai prin aceştia 
au întărit erezia. în ce mă priveşte aş fi vrut să se scrie personal cori¬ 
feului lor, nu sub formă de scrisoare colectivă. N-aş fi scris nimic de¬ 
spre problemele bisericeşti, decît doar ceea ce ar fi fost nevoie, ca să-i 
facem să înţeleagă în cîteva cuvinte că ei nu cunosc adevărul în legă¬ 
tură cu cele ce se petrec la noi, şi că deci să nu se mai obosească ve¬ 
nind să le cunoască, de aceea aş fi făcut în general observaţia că nu 
trebuie să se lege de oameni care au fost umiliţi de încercări, dar nici 
să confunde demnitatea cu orgoliul, păcat care şi numai acesta ajunge 
ca să creeze duşmănie contra lui Dumnezeu. 


EPISTOLA 240 
Către preoţii din Nicopole 
Scrisă în anul 376 


I 

Aţi făcut bine că mi-aţi scris şi-mi scrieţi prin mijlocirea unui 
astfel de om, care chiar şi fără scrisoare ar fi fost în stare să-mi aducă 
o mîngîiere deplină, între grijile prin care trec, şi să mă lămurească 
precis cum stau la voi lucrurile. Erau multe ştiri pe care aş fi vrut să le 
aflu de la cineva care le cunoaşte bine, din pricina zvonurilor care 
circulau dintr-o parte şi din alta şi care au ajuns pînă la mine, dar prea 
doritul şi prea cinstitul frate Teodosie preotul mi le-a descris toate 

5. Homer, Iliada, I, 698. Ne putem închipui cîtă durere se strînsese în sufletul 
Sfîntului Vasilo ca să descrie în astfel de cuvinte atitudinea cu totul nefrăţească şi 
lipsită de înţelegere! a opiscopilor apuseni, cărora s-a adresat de atîtea ori şi cu atita 
căldură. Cf. ep. 70, 90, 212, 243, 263. 

şi m-a lămurit 1 cu măiestrie. De aceea cîte le sfătuim în cugetele noas¬ 
tre acelea vi le şi descriem cuvioşiilor voastre, şi anume că ceea ce s-a 
întîmplat la voi, aceea s-a'întîmplat la mulţi alţii şi nu numai acum, ci 
şi în vremurile trecute au existat nenumărate exemple de astfel de fapte. 
Unele au fost consemnate în istorii ; altele au rămas în tradiţia orală 
şi ne-au fost comunicate de cei care le-au cunoscut. Să ne gîndim numai 
la persoane singuratice sau la oraşe întregi: prin cîte încercări nu le-a 
fost dat să treacă pentru numele Domnului celor ce nădăjduiau în El ! 
Dar acum totul a trecut, nu mai există lucru întunecat care să poată as¬ 
cunde o suferinţă veşnică. Aşa cum grindina, furtunile şi alte fenomene, 
pe care firea le dezlănţuie, înrăutăţesc şi nimicesc obiectele moi, pe care 
le distrug uşor, iar cînd întîlnesc obiecte vîrtoase mai curînd suferă ele 
pagubă decît să le facă lor vreo stricăciune, tot aşa şi grelele încer¬ 
cări pornite împotriva Bisericii se dovedesc a fi mai slabe decît tăria 
de neclintit a credinţei în Hristos. Căci după cum norul care aduce grin¬ 
dină trece repede şi după cum furtuna ocoleşte prăpăstiile (cea dintîi 
a făcut loc seninului pe ceir, pe cînd cel de-al doilea a dispărut în 
hăurile adîncului lăsînd doar uscat drumul pe unde s-a scurs), tot aşa 
şi furtunile care ne chinuie acum, nu peste mult încetează de parcă 
n-ar fi fost. Cu o condiţie : să nu privim numai spre prezent, ci prin 
nădejde să ne îndreptăm privirile spre viitorul apropiat. 


II 

Aşadar, fraţilor, dacă încercarea e grea, să îndurăm suferinţele, 
căci nimeni nu se încununează dacă n-a fost rănit în luptă şi n-a fost 
acoperit de praf. Dar poa/te că acestea nu-s decît jocuri drăceşti fără 
importanţă : oamenii care au fost trimişi împotriva noastră sînt supă¬ 
rători pentru că sînt nişte slujitori ai celui rău, dar sînt şi de dispre¬ 
ţuit pentru că Dumnezeu a legat neputinţa de răutatea lor. De aceea să 
ne ferim de a cădea în osîndă grea pentru plîngeri mai mărunte, pentru 
că şi prin cele mai mici dureri ne putem provoca mari suferinţe. Or nu¬ 
mai un singur lucru trebuie să ne doară : pierderea celui 2 care pentru o 
mărire trecătoare (dacă trebuie numită «mărire» ruşinea cu care se 
acoperă înaintea tuturora) s-a lipsit de cinstea veşnică a celor drepţi. 
Or voi sînteţi fii de mărturisitori şi fii de martiri, care au rezistat 

1. Auzind că din pricina că ii s-a răpit Biserica, cu ocazia instalării episcopului 
arian Fronton, preoţii din Nicopole s-au îndreptat spre noul episcop, Sfîntul Va.silo 
cere preoţimii să-şi regăsească vechea ortodoxie. Le cere totodată să stea alături si 
să ajute pe fraţii lor din Coloneea, al căror episcop Eufroniu i-a părăsit trecînd 1 i 
Nicopole. Propriu-zis, la protestul enoriaşilor, Sf. Vasile a fost nevoit să lase pe 
Eufroniu să gireze amîndouă eparhiile (ep. 227, 228). 

2. Fronton. 

păcatului plnă la singo. Fiecare din voi să se folosească de pildele din 
familia sa, ca să se poală împotrivi cu tărie In lupta pentru credinţă. 
Nimeni dintre voi n-a fost sfîşiat în bătăi, nimănui nu i s-a confiscat 
casa, n-am fost siliţi să plecăm în surghiun, n-am cunoscut temniţa. 
Ce suferinţă teribilă am îndurat noi ? 

Sau poate că e un cuvînt supărător faptul că n-am suferit nimic 
şi că n-am fost socotiţi vrednici să suferim pentru Hristos ? Dacă vă 
întristaţi cînd vedeţi că un necunoscut ocupă casa de rugăciune, atunci 
închinaţi-vă în aer liber, Stăpînului cerului şi al pămîntului, gîn- 
diţi-vă că unsprezece ucenici au fost închişi în foişor pe cînd cei care 
răstigniseră pe Mîntuitorul îşi săvîrşeau în faimosul lor templu sluj¬ 
bele cultului iudaic. Iuda a ales mai bine moartea prin spînzurare decît 
o viaţă trăită în ruşine, arătîndu-se probabil superior celor care au 
înfruntat toate condamnările omeneşti şi care pentru acest motiv nu 
simt nici o ruşine săvîrşind fapte atît de ruşinoase. 

III 

Aveţi grijă să nu fiţi înşelaţi de minciunile lor, în timp ce spun că-şi 
fac mărturisire de dreaptă credinţă. Astfel de oameni îl negustoresc pe 
Hristos, ei nu mai sînt creştini, căci preferă numai ceea ce le este folo¬ 
sitor în această viaţă în locul vieţii trăite după adevăr : cînd cred că 
au dobîndit această putere deşartă, atunci se alătură duşmanilor lui 
Hristos ; cînd văd popoarele tulburîndu-se, atunci se prefac din nou că 
s-au întors la dreapta credinţă 3 . Nu recunosc pe un astfel de episcop al 
lor şi n-aş putea număra în rîndul preoţilor lui Hristos pe cel care a fost 
pus pe prima treaptă de nişte mîini necurate, spre surparea credinţei. 

Aşa judec eu lucrurile. Dacă aveţi vreo părtăşie cu mine, cugetaţi 
ca mine ,• dar dacă nu primiţi sfat decît de la voi înşivă, atunci fie¬ 
care e stăpîn pe propriul lui cuget, iar eu sînt străin de acest sînge 4 . 
Dacă vă scriu aceste lucruri n-o fac pentru că nu mai cred în voi, ci 
făcîndu-vă cunoscută părerea mea vreau să spulber nehotărîrea mul¬ 
tora, ca nu cumva să fie atraşi la comuniunea cu ei, iar după ce au 
primit de la ei punerea mîinilor să nu ne silească — odată ce pacea 
va fi revenit după aceste triste evenimente — să-i mai numărăm în 
ceata sfinţilor slujitori. Salutăm prin mijlocirea voastră pe toţi cle¬ 
ricii, atît pe cei care locuiesc în oraş, cît şi pe cei aflaţi în parohii la 
ţară, şi, împreună cu ei, tot poporul care se teme de Domnul. 

3. Aşa pare că s-a întîmplat şi în Nicopole: o parte din preoţii hirotoniţi de 
Fronton (şi probabil că şi el) s-a întors la ortodoxie pentru că au văzut că poporul 
rămăsese ataşat ortodoxiei. 

4. Mo tei 27, 24. 

EPISTOLA 241 

Către Eusebie, episcop de Samosata 
Scrisă în anul 376 

Nu scriu Cuvioşiei Tale ca să te plictisesc şi nici pentru că aş 
vrea să-ţi mai dau şi eu de lucru cu scrisorile mele, ci ca să-mi uşurez 
eu însumi sufletul, căci odată ce ţi-ai mai vărsat aleanul te simţi parcă 
mai mîngîiat sufleteşte. De aceea vreau totodată să îndemn şi cugetul 
Tău mărinimos să se roage cît mai intens pentru binele Bisericilor. 
Căci Moise petrecea mereu în rugăciuni pentru poporul său, iar cînd 
a pornit lupta împotriva lui Amalic nu şi-a lăsat în jos mîinile de di¬ 
mineaţa pînă seara, ci a rămas aşa pînă la sfîrşitul bătăliei 3 . 

EPISTOLA 242 
Către cei din Apus * 

Scrisă în anul 376 

I 

Bunul Dumnezeu a făgăduit celor ce nădăjduiesc în El că vor găsi 
scăpare de orice supărări. Cu toate că şi noi sîntem prinşi într-un 
ocean nesfîrşit de nenorociri, fiind izbiţi de valurile ameţitoare ale 
duhurilor răutăţii, rezistăm în «Hristos Cel care ne întăreşte» 2 , şi nu 
slăbim sîrguinţa pentru binele Bisericii, nici nu pierdem nădejdea că 
ne-am prăpădit în acest vifor al furtunilor care ne învăluie, ci ne pă¬ 
străm pe cît putem rîvna, ştiind că nici Iona cel ce fusese înghiţit de 
chit nu şi-a pierdut nădejdea, ci a strigat către Dumnezeu şi s-a în¬ 
vrednicit astfel de mîntuire. 

Tot aşa şi noi, deşi am ajuns pînă la capătul răutăţilor, totuşi nu 
pierdem nădejdea în Dumnezeu, ci ne întoarcem în toate părţile 
aşteptînd de undeva ajutorul. Iată de ce ne întoarcem din nou cu gîndul 
spre Voi, prea iubiţi fraţi, căci ne-am aşteptat că în vremuri de restrişte, 

1. leş. 17, 10—13. Ca să încurajeze pe episcopul Eusebiu aflat în exil,_ Sfîntul 
Vasile îi aminteşte de lupta dusă împotriva amalechiţilor, cînd, ca să biruiască iudeii, 
mîinile lui Moise au fost ţinute în sus de Or şi de Aaron pînă au biruit iudeii. 

*. După ce în urma epistolelor anterioare (90 şi 92) nu primise nici un răspuns, 
Sf. Vasile încearcă la începutul anului 376 să convingă totuşi pe episcopii apuseni 
să vină în ajutor Bisericilor orientale. Epistola 242 pare a fi adresată episcopului 
Romei, pe cînd cea cu nr. 243 e adresată episcopilor din Galia şi Italia. Din amîn- 
două epistolele se desprinde mîhnirea Sfîntului Vasile că nu primeşte ajutorul solicitat. 

2. Pilip. 4, 13. 

cum sînt cele de tizi, să vă arătaţi cu înţelegere faţă de noi, dar cînd 
ne-aţi dezminţit nădejdile, a Lunci am zis in sinea noastră : «aşteptat-am 
pe cineva oare să ne miluiască şi nu era şi pe cei ce era să ne mîngîie şi 
nu i-am aflat 3 . Dar cînd pătimirile noastre sint atît de mari, incit ves¬ 
tea lor a ajuns pînă la marginile lumii pe care o cunoaştem, şi dacă e 
drept ce scrie Apostolul că «dacă suferă un mădular, toate mădularele 
suferă împreună» 4 , atunci de bună seamă că s-ar cuveni ca îndelungata 
noastră pătimire sa trezească şi sensibilitatea Voastră. Căci nu apro¬ 
pierea geografică, ci unirea în Duh este aceea care formează legătura 
frăţească dintre noi şi pe care am crezut c-o aflăm în dragostea Voastră. 

II 

De ce, dar, n-am primit din partea voastră nici o scrisoare de mîn- 
gîiere, nici vreo vizită frăţească şi nimic altceva din care să se vadă 
vreo dovadă de dragoste ? Căci iată sîntern în al 13-lea an de cînd s-a 
dezlănţuit contra noastră războiul eretic, iar în răstimpul acesta au 
căzut peste Bisericile noastre mai multe suferinţe decît cele de care-şi 
aduc aminte oamenii să fi avut loc de cînd a început a se propovădui 
Evanghelia lui Hristos 5 . Nu vom căuta acum să vi le descriem amă¬ 
nunţit pe fiecare, pentru ca nu cumva sărăcia cuvintelor noastre să mi¬ 
nimalizeze mărimea relelor. Pe de altă parte, credem că nu aveţi ne¬ 
voie de lămuriri, pentru că e vreme multă de cînd ştirea despre reali¬ 
tatea faptelor va fi ajuns la voi. 

Iată, pe scurt, în ce constă nenorocirea Bisericilor noastre : tre¬ 
buind să-şi părăsească locaşurile de rugăciuni, mulţimile se adună prin 
locuri pustii. Să vedeţi ce privelişte de plîns : femei, copii, bătrîni şi 
alţi vieţuitori, cu sănătatea şubredă, sînt puşi să îndure sub cerul liber 
uraganul cumplit al ploilor, al ninsorilor, al vînturilor, al îngheţurilor 
iernii sau arşiţa fierbinte a verii. Şi toată pătimirea aceasta din pri¬ 
cină că nu vor să primească dospitura stricată a învăţăturii lui Arie. 

III 

Cum ar fi cu putinţă să se exprime în cuvinte toată această dure¬ 
roasă stare de lucruri, dacă nici măcar păţaniile noastre şi ceea ce poate 
fi văzut la faţa locului n-au putut trezi compasiunea Voastră ? De ace¬ 
ea, Vă rugăm, măcar de acum, să întindeţi mina spre Bisericile înge- 

3. Ps. 68, 24. 

4. I Cor. 12, 26. 

5. Persecuţia ariană a durat în Orient 13 ani. Suferinţele îndurate de ortodocşi 
sint cele mai grele din istoria Bisericii. Păstorii erau alungaţi şi locaşurile de cult 
răpite de arieni, poporul era silit să se roage pe cîmp şi în pustie. Cf. ep. 92, 238 etc. 

nunchiate ale Răsăritului şi să trimiteţi oameni care să-i întărească în 
gîndul răsplăţii pregătite celor ce suferă cu răbdare pentru Hristos. Cu- 
vîntul pe care ne-am obişnuit să-l auzim nu-i atît de lucrător ca un glas 
care vine din străinătate ca să aducă mîngîiere, mai ales cînd cei ce-o 
fac sînt cunoscuţi ca oameni de rară cinste, aşa cum din darul lui Dum¬ 
nezeu vă cunoaşte toată lumea, pentru că Voi v-aţi păstrat credinţa 
neatinsă de nici o pată, păstrînd neîntinată comoara crezului apostolic. 

Din păcate situaţia de la noi e cu totul alta. în Răsărit am avut 
oameni, care, din dorinţa după mărire şi mai ales dintr-o aroganţă care 
desfigurează cu totul sufletul creştinului, au încurajat unele inovaţii în 
exprimarea dogmatică şi urmarea a fost că Bisericile au căzut în anarhie, 
iar în ele s-a infiltrat ca prin nişte vase poroase corupţia eretică. 

De aceea iubiţii şi prea doriţii noştri, fiţi doctorii celor bolnavi şi 
dascălii celor sănătoşi, vindecaţi ce-i bolnav şi pregătiţi alifia credinţei. 


EPISTOLA 243 

Către episcopii Italiei şi Galiei. 

Despre starea şi confuzia Bisericilor 1 

Scrisă în anul 376 

I 

Pentru că Domnul nostru Iisus Hristos a binevoit să numească în¬ 
treaga Biserică Trupul Său şi ne-a făcut pe fiecare în parte mădulare 
unul altuia, ne-a îngăduit tuturora — fiecare din locul unde se găseşte 
— să stăm între noi în legături de dragoste. De aceea, cu toată depăr¬ 
tarea spaţială, noi sîntem sub acest raport apropiaţi unul de altul, încît 
nu poate zice, de pildă, capul către picioare că «eu n-am nevoie de 
voi» 2 . Cred, aşadar, că nici voi nu veţi căuta să vă descotorosiţi de 
noi, ci mai degrabă veţi căuta să participaţi cît mai mult la supărările 
cu care am fost loviţi pentru păcatele noastre, aşa cum şi noi ne bucu¬ 
răm de pacea cu care v-a învrednicit Dumnezeu pe voi. 

Am mai implorat de multe ori dragostea Voastră pentru milă şi 
pentru ajutor. Se vede că măsura pedepsei noastre nu s-a umplut, încît 
nu v-a fost îngăduit să ne săriţi în ajutor. în chip deosebit vrem ca tul¬ 
burările de la noi să binevoiţi a le aduce şi la cunoştinţa împăratului 

1. Apelul fierbinte făcut la începutul anului 376 descrie situaţia grea în care 
se zbăteau Bisericile Orientului. «Pînă nu e prea tîrziu», spunea Sf. Vasile, ajutaţi-nc 
să salvăm «comoara credinţei». 

c aro cîrmuieşte peste ţinuturile Voastre iar ducă aşa ceva va fi greu 
do realizat, atunci cel puţin să vină do la voi cîţiva fraţi să ne cerceteze 
şi să mîngîie pe cei îndureraţi, şi în felul acesta să vadă cu ochii lor 
strîmtorările din Răsărit, pe caro nu le-ar putea aprecia deplin numai 
după auzite, pentru că nici o descriere nu le-ar putea reda exact. 

II 

S-a abătut peste noi o grea prigoană, iubiţi fraţi, poate cea mai 
grea din cîte au fost. Păstorii sînt persecutaţi pentru ca să se împrăştie 
turma. Lucrul cel mai dureros e că cei urmăriţi acceptă mai curînd 
martirajul, dar poporul nu cunoaşte pe aceşti luptători ca pe nişte mu¬ 
cenici, pentru că şi cei ce-i persecută s-au ascuns sub numele de creş¬ 
tini. Singura vină care se pedepseşte fără cruţare azi este respectarea 
credincioasă a tradiţiilor Sfinţilor Părinţi. Din pricina aceasta cei te¬ 
mători de Dumnezeu sînt alungaţi din ţară şi exilaţi prin pustiuri. în 
faţa judecătorilor de azi nu mai sînt respectate nici cărunteţele, nici 
practicarea religiei, nici trăirea după poruncile Evangheliei, chiar dacă 
ea s-a urmat cu credincioşie din copilărie pînă la vîrsta bătrîneţelor. 

în viaţa de toate zilele nici un răufăcător nu-i condamnat fără do¬ 
vezi, pe cînd episcopii sînt arestaţi pentru simple denunţuri şi pedepsiţi 
fără să se fi adus nici o mărturie despre vina lor. Există şi din aceia 
care n-au cunoscut nici pe acuzatori, nici n-au fost duşi la vreun tri¬ 
bunal, ba nici măcar nu li s-a făcut vreun denunţ formal, au fost luaţi 
cu forţa în miez de noapte, alungaţi peste graniţă şi lăsaţi în prada 
sorţii şi a morţii prin suferinţele pustiei, 

Urmările acestor stări de lucruri sînt cunoscute de toţi, chiar dacă 
nu vorbim de ele : surghiunirea preoţilor, alungarea diaconilor şi nimi¬ 
cirea clerului întreg. Căci ori te închini la idoli, ori dacă nu, eşti dat 
usturimii biciului, cum zice proorocul 3 4 : «E numai un oftat în popor, 
numai un plîns neîncetat, acasă şi pe uliţi, toţi îşi plîng unul altuia ne¬ 
norocirile. Nimeni nu poate avea inimă atît de împietrită, după ce şi-a 
pierdut tata, să poată duce fericit viaţa de orfan : Vaiete în oraş, vaiete 
la ţară, plîns pe străzi, plîns în pustie, numai bocete şi jale auzi peste 
tot» 5 . Au dispărut de tot bucuria şi buna dispoziţie, s-au cernit serbă¬ 
rile noastre în doliu. Au fost închise locaşurile de rugăciuni, la altare 
abia am mai auzit cîte o sfîntă slujbă. Nu se mai adună creştinii, nu 
mai există dascăli în fruntea lor, nu se mai ţin şcoli ziditoare de suflet, 
nici serbări de hram, nu se mai aud laude de noapte, nu mai întîl- 


3. In Aptis domnea pe atunci Graţian (375—383). 

4. Dan. 3, 10 ; 3, 38, ed. Teodotian. 

5. A mas 8, 10. 

neşLi acele fericite tresăltări sufleteşti prilejuite de participarea la sluj¬ 
bele bisericeşti şi de împărtăşirea din darurile duhovniceşti ale tainelor, 
care înalţă atît de mult sufletele credincioşilor. Am putea şi noi zice 
cu proorocul: «Azi nu mai avem nici împărat, nici prooroc, nici îndru¬ 
mător, nici jertfă sau tămîie, pe care să le putem jertfi înaintea lui 
Dumnezeu, şi nu mai aflăm nici milă înaintea Lui» 6 . 



III 

Iată Vă scriem aceste lucruri ca unor oameni care le cunosc ; căci 
nu există un colţ de pămînt pe lumea aceasta unde să nu se fi auzit de 
încercările prin care trecem. Dar nici să nu credeţi că Vi le spunem 
ca să Vă învăţăm ori să Vă cerem milă. Ştim că nu ne-aţi putea uita 
nicicînd, după cum nici o mamă nu uită pe copiii purtaţi în pîntecele 
ei 7 . Facem acest lucru mai mult cu gîndul la cei apăsaţi de dureri şi 
care găsesc de obicei puţină uşurare prin gemetele lor. Căci am putea 
zice că descărcăm şi noi astfel ceva din greul tristeţii prin aceea că 
Vă împărtăşim cu drag multele noastre supărări. Poate Vă veţi hotărî 
odată şi Voi să vă rugaţi mai fierbinte pentru noi, cerînd lui Dum¬ 
nezeu să se împace cu noi. 

Căci dacă ar fi numai pe noi această obidă apăsătoare, ne-am fi 
hotărît s-o ascundem în tăcere şi să ne bucurăm singuri, ştiind că su¬ 
ferim pentru Hristos, căci, cum spunea Apostolul 8 , nu sînt vrednice 
a sta în cumpănă suferinţele veacului acestuia cu mărirea viitoare, care 
ni se va arăta. Acum însă ne este teamă să nu se întindă şi mai mult 
această nenorocire, cum se întinde pîrjolul focului prin materia infla¬ 
mabilă, care, după ce a mistuit în vecini, se aruncă şi mai departe. 

Intr-adevăr pecinginea ereziei se întinde tot mai departe şi ne temem 
că, după ce va înghiţi Bisericile noastre, va trece şi în partea sănătoasă 
a diocezelor Voastre. Poate că noi am fost lăsaţi cei dinţii pradă din¬ 
ţilor fioroşi ai duşmanilor lui Dumnezeu, pentru că la noi vor fi fost 
prea mari păcate. Sau poate, mai probabil, de aceea ne încearcă pe 
noi mai întîi duşmanul nostru al tuturora, pentru că la noi s-a început 
prima oară să se vestească împărăţia lui Dumnezeu şi de aici a pornit 
apoi peste tot pămîntul, de aceea a ajuns acum ca şi sămânţa apostaziei 
să înceapă tot din aceste părţi, iar de aici să pornească apoi mai de¬ 
parte. Căci are de gînd să aducă întunericul răutăţii şi peste cei lu¬ 

minaţi de lumina cunoştinţei lui Hristos. 




6. Dan. 3, 38—39. 

7. Isaia 49, 15. 

8. Rom. 8, 18. 

IV 

Priviti, dori, cu adevărat ucenici ai lui Ilristos, c(> sînteţi, sufe¬ 
rinţele noastre ca şi cum ar fi şi ale voastre ! Căci nu pentru bani sau 
pentru onoruri sau pentru alte bunuri pămînteşti se duce acest război 
împotriva noastră, ci pentru avutul nostru obştesc, pentru comoara cre¬ 
dinţei celei adevărate lăsate de Părinţi, pentru asta stăm noi şi azi pe 
cîmpul de luptă. Luaţi, dar, parte la durerea noastră, o iubitorilor de 
prietenie, întrucît e drept că la noi s-a închis gura celor drepţi, dar au 
rămas slobode limbile neruşinate ale celor ce gîngăvesc nedreptăţi îm¬ 
potriva lui Dumnezeu. Stîlpii şi întăririle adevărului au fost daţi la o 
parte, iar noi (peste care se trece cu dispreţ din cauza păcătoşeniei noas¬ 
tre) n-avem voie să grăim deschis. Luptaţi, dar, şi pentru alte popoare 
şi nu vă uitaţi numai la situaţia voastră, ca unii care spuneţi că sînteţi 
bine adăpostiţi de aceste furtuni în golfurile voastre, pe care darul lui 
Dumnezeu vi le-a apărat pînă acum de furia acestor lucruri necurate ! 
Daţi mină de ajutor şi Bisericilor bîntuite de furtună, pentru ca să nu 
naufragieze duhovniceşte singure şi părăsite de toţi! Deplîngeţi-ne 
pentru că Cel Unul-Născut e defăimat şi nu se află nimeni care să-I ia 
apărarea ! Duhul Sfînt e dispreţuit şi cel care ar putea să înfrîngă pe 
hulitori e alungat. închinarea la mai mulţi dumnezei s-a întărit. După 
părerea ereticilor există un Dumnezeu mare şi unul mic. Prin cuvîntul 
«Fiu» nu s-ar înţelege, zic ei, o fiinţă deopotrivă cu Tatăl, ci una mai 
mică, iar Duhul Sfînt — după ei — nu ţine nici El de desăvîrşirea Trei- 
rtiii şi nu ţine în nici un fel de dumnezeire, ci ar fi doar una din făp¬ 
turile aduse de Tatăl ori de Fiul aşa fără temei şi la întîmplare. «Cine 
va da capului meu apă şi ochilor mei izvor de lacrimi» 9 , ca să deplîng 
multe zile acest popor, care, prin aceste nelegiuite învăţături, a căzut 
în stricăciune ? Urechile oamenilor simpli au fost amăgite şi obişnuite 
cu nelegiuirile ereziei. Copiii Bisericii sînt educaţi cu învăţături stri¬ 
cate. Ce trebuie să facem ? Ereticii botează, dau muribunzilor merindea 
pentru drumul veşniciei, vizitează pe bolnavi, mîngîie pe cei în sufe¬ 
rinţă şi în lipsuri, dau ajutor de tot felul şi împart darul Sfintelor Taine. 
Prin toate acestea ei o duc bine cu poporul, aşa că în scurtă vreme chiar 
de ni s-ar da libertate, n-ar mai fi nici o nădejde ca pe cei prinşi în 
această iluzie să-i mai putem întoarce din nou la calea adevărului. 



V 

De aceea am fost nevoiţi sa alergăm mai mulţi din ai noştri la cin- 
stiile Voastre, pentru ca în parte să-şi expună fiecare starea de fapt a 

lucrurilor. Acum însă tocmai în aceasta stă dovada situaţiei noastre 
grele : că situaţia nu ne îngăduie nici măcar să facem o călătorie pînă 
la Voi, căci şi numai pentru foarte scurt timp dacă unul din noi ar lipsi 
din parohia lui, poporul ar cădea în mîna uneltirilor ereticilor. Totuşi, 
în loc de mai mulţi, cu ajutorul Domnului, măcar pe acesta l-am trimis, 
pe cuviosul şi iubitul frate şi împreună-slujitor, preotul Dorotei, care 
va putea întregi oral tot ce nu este scris în această scrisoare, căci el a 
urmărit tot ce n-am scris aici şi e un zelos apărător al dreptei credinţe. 
Primiţi-1, Vă rog, cu pace şi trimiteţi-1 curînd înapoi. Fie ca el să ne 
aducă o veste bună de devotamentul şi sprijinul pe care-1 arătaţi fra¬ 
ţilor noştri ! 


EPISTOLA 244 

Către Patrofil, episcopul Bisericii Egeii 1 
Scrisă în anul 375 

I 

Ţi-am citit scrisoarea pe care ai trimis-o prin fratele nostru, preotul 
Strategi os şi am citit-o cu plăcere. Cum ar fi putut fi altfel, după ce 
fusese scrisă de un om cuminte şi de o inimă învăţată să se manifeste 
cu iubire faţă de toţi, după cum spune porunca Mîntuitorului ? Şi am 
înţeles acum şi cauza pentru care ai tăcut atîta vreme. Păreai nedume¬ 
rit şi îngrozit că acest Vasile, care din tinereţe fusese sluga plecată a 
cutăruia 2 , care în anumite împrejurări a făcut cutare şi cutare lucru, 
a venit acum să se lupte cu toţi oamenii, numai ca să facă jocul acestui 
personaj, căci s-a schimbat de atunci cu totul şi a preferat războiul în 
locul dragostei, şi mai ştiu eu cîte altele ai mai scris, în care-ţi arătai 
surpriza faţă de această întoarcere neaşteptată a lucrurilor 3 . Şi chiar 
dacă te-ai pornit la luptă contra mea, totuşi nu m-am supărat, căci nu-s 
chiar atît de simţitor la avertizări încît să mă supăr de observaţiile fră¬ 
ţeşti ale colegilor mei. Departe de a fi tulburat de cele ce ai scris, ele 
m-au făcut mai curînd să rîd, pentru că în timp ce existau atît de multe 
şi de puternice motive care păreau să întărească pînă acum prietenia 
noastră, iată că acum Tu însuţi, pentru pricini despre care abia acum s-a 

1. Acest Patrofil era îndurerat din pricina neînţelegerilor dintre bătrînul Eusta- 
tiu de Sebasta şi dintre Sf. Vasile. în epistola de fată Sf. Vasile arată nestatornicia şi 
duplicitatea lui Eustaţiu. Pînă la urmă Patrofil se convinge de vinovăţia lui Eustaliu 
cf. şi cp. 250). 

2. Eust. de Sebasta. 

) 3. De această ruptură mai sînt vinovaţi şi alţii, cf. ep. 204. 

aflat şi de la tine, ai luat condeiul şi oi scris In aşa fel încît pînă şi Tu 
te-ai speriat. Ţi s-a întîmplat, cu alte cuvinte, acelaşi lucru ca multor 
oameni care nu caută să cerceteze starea lucrurilor, pentru că nu au 
de-a face decît cu oameni care nu se silesc să caute adevărul, ci judecă 
deosebirea dintre indivizi fără să-şi aducă aminte de îndemnul Scriptu¬ 
rii, care zice : «Nu-i bine să te uiţi la fata omului atunci cînd judeci» 4 . 

II 

Dar pentru că Dumnezeu nu se uită la faţa omului, eu n-am să uit 
să-ţi comunic şi fie apărarea pe care am pregătit-o pentru judecata 
cea mare (a lui Dumnezeu). In ce mă priveşte, cred că între noi n-a 
existat nici un fel de pricină mare sau mică de neînţelegere, doar că 
oameni care ne urau (şi asta pentru motive pe care numai ei le cunosc, 
fapt despre care nu aflu necesar să scriu nici o vorbă), puneau la cale 
tot felul de calomnii. Le-am respins nu o dată sau de două ori, dar 
acuzele nu se mai sfîrşeau şi ar fi fără rost să mă apăr de fiecare dată, 
pentru că eu locuiam departe, iar cei ce puneau la cale minciunile aces¬ 
tea puteau răni direct inimile mai simţitoare şi care nu învăţaseră să-şi 
astupe de tot una din cele două urechi, pînă cînd puteam reveni eu 
acolo. Mai mult, cred că nu ţi-a rămas nici ţie necunoscut faptul că creş¬ 
tinii din Nicopole au cerut adeseori mărturii care să-i determine să-şi 
dea deplina lor adeziune. 

Iată pentru ce m-am hotărît să recurg la serviciile documentului 
scris. M-am gîndit că în felul acesta voi obţine dintr-o dată două rezul¬ 
tate : în primul rînd, aş fi convins pe nicopolitani să nu mai nutrească 
sentimente duşmănoase faţă de acest om 5 , iar în al doilea rînd, aş fi în¬ 
chis gura defăimătorilor, pentru că unanimitatea credinţei ar fi îndepăr¬ 
tat denunţurile atît dintr-o parte, cît şi din cealaltă. 

Mărturisirea de credinţă a şi fost redactată 6 , a fost adusă de mine 
şi a fost şi iscălită, dar tocmai atunci s-a găsit să se mai convoace un 
sinod, căruia i s-a fixat şi data pentru ca şi fraţii de pe teritoriul epar¬ 
hiei mele să se poată întruni şi pune de acord şi ei, iar în felul acesta 
comuniunea să fie de acum înainte adevărată şi sinceră. 

Eu am venit, la întrunire în ziua fixată, iar dintre fraţii de pe teri¬ 
toriul eparhiei mele, unii sosiseră deja, pe cînd ceilalţi soseau unul după 
altul, bucuroşi şi plini de dorinţă, aşa cum e firesc să alerge cei ce vor 
să facă într-adevăr pace. Trimisesem şi o circulară, ba şi curieri să-. 


4. Deut. 1, 17; Pilde 18, 5. 

5. Eustaţiu. 

6. E vorba do toxtul din opist. 125. 

anunţe că ne-am prezentat deja, căci tocmai în eparhia mea fusese fixat 
Jocul unde să primim pe toţi participanţii. 

In schimb, de partea cealaltă n-a sosit nimeni, nici curierii nici alt¬ 
cineva care să anunţe sosirea celor aşteptaţi. Oamenii pe care-i trimi- 
seserăm s-au întors descriind marea tristeţe şi murmurele celor de acolo, 
care erau convinşi de acum că eu aş fi promulgat o credinţă nouă şi 
afirmau că sînt hotărîţi să nu mai dea voie episcopului lor să mai treacă 
pe la mine. A venit şi cineva aducînd o scrisoare cu declaraţii de devo¬ 
tament faţă de persoana mea, dar care nu amintea nimic de ceea ce se 
stabilise la început. în sfîrşit, fratele Teofil, om vrednic de tot respec¬ 
tul şi stima mea 7 , trimiţînd pe cineva din anturajul lui, a făcut cunos¬ 
cute cîteva lucruri mărunte pe care s-a văzut obligat să le şi descrie şi 
pe care, se vede, trebuia să le aud şi eu. Nu m-a învrednicit însă nici el 
să-mi scrie, nu atît pentru că se temea de mărturia scrisului, cît mai ales 
din grija de a nu fi nevoit să vină să mă salute ca episcop al locului. 
Oricum, expresiile lui erau dure şi porneau dintr-o inimă înfierbîntată. 
După toate acestea m-am retras, desigur ruşinat şi cu inima strînsă, fără 
să mai pot spune ceva celor care mă asaltau cu întrebări. N-a mai trecut 
mult şi am plecat în vizită în Cilicia, iar cînd m-am întors de acolo 
curînd au sosit şi scrisorile prin care se întrerupea orice comuniune 
intre noi. 


III 

Cauza acestei rupturi era faptul, spune Eustatie în epistola sa, că eu 
scrisesem cîndva lui Apolinarie 8 şi că stau în legătură cu confratele 
nostru preotul Diodor. Pe Apolinarie nu l-am socotit ca duşman, ba 
există unele fapte pentru care chiar îl respect ca om. Dar niciodată eu 
n-am fost legat de el în aşa măsură îneît să se poată aduce de aici o 
învinuire, mai ales că eu însumi am avut motive să-l condamn ca unul 
care i-am citit cîteva din scrierile proprii. Cu toate acestea eu nu-mi aduc 
aminte să-i fi cerut vreodată vreo carte desrpe Duhul Sfînt, nici să fi 
primit vreo altă carte de-a lui pe care mi-ar fi trimis-o. în schimb, aud 
spunîndu-se că el a fost unul din cei mai fecunzi scriitori, dar că numai 
o mică parte din operele sale au ajuns să fie citite. Personal nici n-am 
avut răgazul să cercetez astfel de lucrări, căci sînt şi cam greoi cînd e 
vorba să admit scrieri mai noi, mai ales că nici organismul meu nu-mi 
îngăduie să depun efort mai mare nici măcar la citirea şi adîncirea Sfintei 

7. Exprimare ironică. 

8. Aceeaşi acuză de care se vorbeşte şi în alte epistole (223, 224, 226). Sfîntul 
Vasile precizează că într-adevăr trimisese cu vreo 20 de ani înainte o epistolă cu salu¬ 
tări prieteneşti lui Apolinarie. In schimb, cînd e vorba de erezia lui Apolinarie, el 
însuşi a combătut-o în scris. 

Scripturi. Aşa Incit cp legăturii are cu mino faptul că cinova a scris o 
carte care nu-i pe placul altcuiva ? Cu toate' acestea dacă cineva tre¬ 
buie să fie învinuit dintr-o astfel de pricină, atunci să-mi dea şi mie 
socoteală cel ce mă acuză de legături cu Apolinarie : de ce acuzatorul 
meu a stat în legătură cu Arie, care i-a fost dascăl, şi cu Aeţiu 9 , care 
i-a fost ucenic ? Or, eu în nici un fel n-am avut nici ca dascăli, nici 
ca ucenici oameni cărora li se impută vină aşa cum mi se aduce mie. 

Cît despre Diodor, pe acesta l-am moştenit ca ucenic de la preaferi¬ 
citul Silvan şi-l iubesc şi acuma şi-l preţuiesc pentru farmecul tipic al 
cuvîntului lui, în stare să facă mai buni pe mulţi din cei ce-1 întîlnesc 10 . 

IV 

Sub impresia acestei scrisori, cum era şi firesc, şi uluit de schimba¬ 
rea atît de stranie şi de neaşteptată, n-am mai fost în stare nici să răs¬ 
pund, pentru că inima mea mi s-a sfîşiat, limba mi s-a paralizat, mîna 
mi-a amorţit, şi încercam un sentiment vulgar, să mi se ierte că spun 
un adevăr, parcă simţeam că încep să urăsc pe toată lumea, că mă uit 
la toţi cu neîncredere şi că cred chiar că bunătatea iubirii nici n-ar exista 
realmente în firea omului, că ea ar fi doar un cuvînt frumos care adaugă 
cel mult un plus de podoabă la cei ce folosesc astfel de expresii, în timp 
ce în inima omului n-ar exista deloc o astfel de dispoziţie u . Or, dacă 
un om ca el, care şi-a scrutat cu grijă viaţa, începînd din pruncie şi pînă 
la adînci bătrîneţi, s-a putut amărî atît de uşor pentru astfel de motive, 
fără să aibă nici o consideraţie faţă de poziţia în care mă aflam eu şi 
fără să aprecieze că ar fi mai de importanţă un trecut bazat pe expe¬ 
rienţă ortodoxă decît o calomnie ieftină, întocmai cum pe un mînz ne- 
îmblînzit, care n-a învăţat încă să-şi ducă in spinare călăreţul, o uşoară 
bănuială îl face să se tragă înapoi, să se răsucească, şi să trîntească la 
pămînt pe cel de care se bucurase înainte, atunci ce trebuie să cred de 
ceilalţi, de-a căror prietenie aveam atîta siguranţă şi care mi-au dat atîtea 
mărturii de bună purtare ? în sufletul meu tot depănam aceste gînduri 
şi le întorceam de pe-o faţă pe alta, dar ele mă muşcau şi mă sfîşiau tot 
mai tare prin amintirea trecutului. Iată de ce n-am răspuns nimic la 
această scrisoare şi nu din mîndrie am tăcut (să nu bănuieşti aşa ceva, 
frate dragă, pentru că eu nu mă mărturisesc înaintea oamenilor, ci vor¬ 
bim în Hristos, ca în faţa lui Dumnezeu), ci din uluire, din dezorientare 
şi din neputinţa de a spune ceva pe măsura supărării pe care o încercam. 

9. Căpetenia arienilor anomei sau eunomieni. 

10. Semnificativă apropiere ! Cf. şi epist. 160. 

11. Pe bună dreptate, pasajul acosta miroase prea mult a retorică, cf. Y. Courtonne, 
op. rit., III, 77 -78. 

V 

In vreme ce mă găseam în starea aceasta mi-a picat şi altă scrisoare, 
adresată de formă unui oarecare Daziza, dar în realitate vizînd pe toţi 
creştinii, după cum o dovedeşte repeziciunea cu care s-a răspîndit şi 
care a fost atît de uimitoare, încît în cîteva zile a făcut ocolul întregu¬ 
lui Pont şi a străbătut şi Galatia. Unii ziceau chiar că ar fi ajuns şi în 
Bitinia, iar vestitorii acestor noutăţi «fericite» ar fi atins şi Helespon- 
tul! De bună seamă că vei fi aflat fel de fel de lucruri ce se scriau la 
adresa mea în scrisoarea către Daziza, pentru că nu te-au situat destul 
de departe de prietenia lor, încît să te lase nerăsplătit de astfel de ono¬ 
ruri 12 In cazul că această scrisoare nu ţi-a căzut încă în mînă, am să ţi-o 
expediez. Din ea vei mai afla că sînt învinuit şi de înşelăciune şi de 
uneltiri, că eu aş fi cauza decadenţei din Biserică şi a pierderii sufle¬ 
telor ! Şi ai să mai vezi de aici, totodată, încă o cauză pe care ei o cred 
cea mai întemeiată dintre toate : că aş fi preferat în chip viclean 
această mărturisire de credinţă nu pentru a face un serviciu celor din 
Nicopole, ci cu intenţia de a le stoarce cu forţa o adeziune ! La toate 
acestea, las pe Dumnezeu să judece. De unde aveau ei vreo dovadă clară 
despre ceea ce aveam eu în adîncul inimii mele ? Şi iată ce m-a mirat şi 
mai mult la ei : din clipa în care am iscălit textul mărturisirii pe care 
le-am prezentat-o, s-au arătat atît de dornici de dezbinare, încît în 
dorinţa de a convinge pe cei ce-i acuzau au început să amestece faptele 
reale cu cele inexistente, nemaigîndindu-se că ei cu mîinile lor au pre¬ 
zentat sinodului din Tiana textul mărturisirii aduse de la Roma 13 , care 
există la noi în arhivă şi care cuprinde credinţa ortodoxă. Au uitat pînă 
şi propria lor cuvîntare, pe care au ţinut-o atunci cînd, păşind în mijlo¬ 
cul sinodului, au deplîns înşelăciunea care i-a făcut să accepte tomosul 
redactat de grupul lui Eudoxios 14 . 

Intr-adevăr, ca mijloc de justificare pentru greşeala comisă ei s-au 
gîndit ca odată plecaţi spre Roma, au şi primit credinţa părinţilor ca să 
repare prin îmbunătăţirea propusă paguba făcută Bisericii prin pactarea 
cu răul. Dar cei ce au făcut cele mai multe călătorii pentru credinţă şi 
care au ţinut această predică înţeleaptă ne înjură acum că am umbla, 

12. Oricît de nestatornic va fi fost Eustaţiu, totuşi faptul că a putut găsi înţele¬ 
gere la destui episcopi (ca să nu mai vorbim de cei mari ai zilei) dovedeşte că suscep¬ 
tibilităţile şi amărăciunile Sf. Vasile se dovedesc exagerate. Y. Courtonne, ibidem. 

13. La sinodul din Roma din anul 366 Eustafiu a semnat, împreună cu alţi epis¬ 
copi, formula niceeană; o copie după această mărturisire s-a păstrat la Roma, alta 
(cu semnătura papii) a fost prezentată la sinodul din Tiana, iar la data scrierii 
acestei epistole (376) ea se păstra în arhivă la Cezareea Capadochiei. 

14. Eudoxios, episcop de Constantinopole (încep, din 360), era aderent al parti¬ 
dei somiariene a «omcilor», cei care semnaseră formula de la Rimini—Seleucia din 
tuiul 359. 

chipurile, pe căi piezişe şi ca şi cum sub haina dragostei am unelti ac¬ 
ţiuni viclene I Or pînă şi zvonurile care circulă acum arată că ei sînt cei 
care au osîndit credinţa de la Niceea. Au participat şi la Cizic şi s-au 
întors şi de acolo cu un alt simbol de credinţă. 

VI 

Dar de ce să vorbesc teoretic despre nestatornicie cînd înseşi fap¬ 
tele îmi dau mărturii şi mai puternice despre răsturnarea lor tocmai în 
contrarul lor ? Aceşti oameni n-au voit să se plece nici în fata hotărîrii 
luate împotriva lor de 500 de episcopi 15 şi nici n-au consimţit să re¬ 
nunţe la pretenţia de a conduce ei Bisericile, cu tot numărul mare al ce¬ 
lor ce căzuseră de acord cu propunerea de a-i depune din scaun. Şi 
aceasta pentru că — zice Eustaţiu — episcopii nu primiseră părtăşia Du¬ 
hului Sfînt, Biserica nu mai conducea cu ajutorul harului lui Dumnezeu, 
ci puseseră mina pe cele mai de frunte scaune prin puterea lumească, 
iar pentru ca să-şi satisfacă pofta lor de mărire deşartă, recunosc acum 
ca episcopi numai pe foştii lor supuşi hirotoniţi între timp de ei înşişi. 
Intreabă-i tu însuţi, deşi ei dispreţuiesc pe toţi oamenii ca neavînd nici 
ochi, nici urechi şi nici inimă înţelegătoare ca să poată pricepe urmarea 
celor petrecute şi cere-le, zic, să-ţi spună ce convingeri mai au în inima 
lor ? Cum pot fi deodată episcopi atît cel depus de Evipios l6 , cît şi cel 
instituit de el, căci şi unul şi altul sînt lucrarea aceleiaşi mîini ? Dacă 
Evipios n-a avut darul proorocului Ieremia să «piardă şi să dărîme, să 
smulgă şi să sădească» 17 , atunci el nu avea îndreptăţirea nici să scoată 
pe unul şi nici să pună pe altul. Căci dacă-i dai una din puteri, tre¬ 
buie să i-o dai şi pe cealaltă. Dar se ştie, pe cît se pare, că scopul lor e 
numai unul: să-şi urmărească peste tot doar interesul lor, să socotească 
prieteni numai pe cei care le sprijină dorinţele şi să judece ca duşman 
şi să nu cruţe de nici o calomnie pe cel care li se opune dorinţelor. 

VII 

Şi care sînt acum uneltirile lor îndreptate împotriva Bisericii ? Ele 
sînt îngrozitoare din pricina nestatorniciei celor care le aplică şi drăceşti 
din pricina celor ce le suportă. Din fiii lui Evipios şi nepoţii lui Evipios, 
chemaţi la Sebasta tocmai din străinătate printr-o solie demnă de în¬ 
credere, au început să cîştige acum încrederea poporului. Aşa au ajuns 
ei să se facă stăpîni pe altare şi să devină plămădeala rea care dospeşte 
acum în Biserică. Ei sînt şi cei care ne urmăresc pe noi, pentru că apă- 


15. La sinodul din ConstnnlinopOl din anul 360. 

1(5. lipiscop arian, cu care Sf. Vasile a rupt comuniunea. 
17. Ier. 1, 10. 

răm deofiinţimea Fiului cu Tatăl. Cit despre Eustaţie, el care începînd 
de la Roma pînă la Tiana a purtat pretutindeni pe o foaie de hîrtie cu- 
vîntul «deofiinţă», iată-1 acuma în cîrdăşia lor, cu toate că multă vreme 
nu fusese primit în mult dorita lor comuniune, fie pentru că ei se te¬ 
meau de uneltirea celor ce se puseseră de acord împotriva lui, fie pen¬ 
tru că ţineau la prestanţa şi la autoritatea lor. 

Din cine era format grupul lor 18 , cum şi-au obţinut fiecare din ei 
hirotonia şi cu ce anume s-au ocupat în tinereţele lor înainte de a ajunge 
la poziţia actuală, cred că istorisirea acestor isprăvi nu voi mai avea 
timp să o fac pentru fiecare din ei, căci am învăţat să mă rog să nu 
grăiască gura mea lucruri omeneşti 19 . Dacă vrei să le cunoşti, vei putea 
să le afli, iar dacă nu, în orice caz, ele nu vor rămîne ascunse de jude¬ 
cata lui Dumnezeu. 


VIII 

Cu toate acestea, sentimentele pe care le-am încercat n-aş fi vrut 
să nu le fac cunoscute inimii Tale. Anul trecut, pe cînd căzusem la pat 
cu o febră din cele mai rebele şi care mă dusese pînă în preajma porţi¬ 
lor morţii, din care numai bunătatea lui Dumnezeu m-a mai scăpat, am 
rămas foarte abătut în convalescenţă cînd meditam la multele neca¬ 
zuri spre care mă întorceam şi mă tot gîndeam în sinea mea ce se mai 
ascunse în adîncurile înţelepciunii lui Dumnezeu, potrivit căreia mi s-au 
mai dăruit iarăşi zile de viaţă în trup ? Cînd am auzit de toate cele care 
ţi le-am relatat, m-am gîndit că Dumnezeue poate îmi va hărăzi să văd 
odată Bisericile izbăvite de zdruncinătura provocată mai înainte de rup¬ 
tura celor cărora li se încredinţase totul pe urma evlaviei lor prefăcute. 
Dar poate că Domnul aşa a vrut să-mi mai lungească puterile sufleteşti 
şi să le facă cel puţin mai treze pentru viitor, pentru ca să nu mă mai în¬ 
grijorez de cele omeneşti, ci să-mi întremez puterile cu ajutorul porun¬ 
cilor evanghelice, pe care nici vremea, nici lucrurile omeneşti şi nici 
chiar loviturile vieţii nu pot să le schimbe, ci rămîn aceleaşi şi se per¬ 
petuează veşnic în forma în care au fost propovăduite de gura cea ne- 
mincinoasă şi fericită (a Domnului, n.tr.). 

IX 

Oamenii sînt ca norii, care se lasă duşi de vînt, odată într-o direc¬ 
ţie, altădată într-alta, după schimbările vremii, dar cei despre care am 
vorbit sînt cu mult mai schimbători decît ce mi-a fost dat să cunosc în 


18. Grupul semiarian adunat într-un sinod ilegal condus 'de Eustaţiu. 

19. Ps. 16, 4. 

viaţă. înţeleg că în anumite împrejurări oamenii pot relata ceva similar 
despre cei cu care au trăit. în orice caz, însă, mie nu mi-a fost dat pînă 
acum să cunosc prin experienţă proprie ori prin mărturia altora o nesta¬ 
tornicie în ale credinţei aşa cum este cea observată la ei. 

La început au pornit-o pe urmele lui Arie, după aceea au trecut de 
partea lui Hermoghen 20 , ale cărui idei erau cu totul opuse rătăcirii lui 
Arie, după cum o dovedeşte însăşi credinţa, pe care acest om o propo¬ 
văduia de la început la Niceea. Dar Hermoghen a murit şi ucenicii lui 
şi-au schimbat iarăşi credinţa, trecînd de partea lui Eusebie 21 , corifeul 
partidei arienilor, după cum spun cei care l-au cunoscut personal. Că- 
zînd din această vrednicie (puţin importă din ce motive), ei s-au întors 
iarăşi în patrie şi şi-au tăinuit mai departe sentimentele ariene. Ajunşi 
la episcopat, ca să trecem peste cele întîmplate între timp, cîte feluri 
de mărturisiri de credinţă n-au semnat ? Una în Ancira 2Z , alta în Seleu- 
cia 23 , a treia şi cea mai cunoscută în Constantinopol 24 , alta în Lampsac 25 , 
apoi în localitatea Niki din Tracia 26 iar mai nou cea din Cizic 27 , despre 
care nu cunosc amănunte, dar după cîte aud, aici s-a trecut sub tăcere 
expresia «deofiinţă», în schimb s-a pus în circulaţie cuvîntul «asemănă¬ 
tor după fiinţă», semnînd împreună cu Eunomie cunoscutele blasfemii 
împotriva Duhului Sfînt. 

Aceste mărturisiri de, credinţă, pe care le-am înşirat, chiar dacă nu 
se contrazic una cu alta, toate dovedesc aceeaşi instabilitate de gîndire, 
pentru că autorii lor nu rămîn niciodată credincioşi propriilor lor ex¬ 
primări. Acestea sînt adevărate, mii de alte lucrări neamintite le-am 
trecut sub tăcere. Întrucît aceşti indivizi vor fi ajuns şi pînă la voi, îţi 
cerem să ne scrii la rîndul Tău, prin aducătorii prezentei scrisori (mă 
gîndesc la împreună-slujitorul nostru Strategios), dacă ai rămas acelaşi 
faţă de noi ori dacă şi tu te-ai schimbat în urma întîlnirii cu e: ? Căci 
se pare că nici ei nu se vor fi putut stăpîni să nu vorbească, dar nici Tu, 
care mi-ai scris astfel de lucruri, şi care faţă de ei nu vei fi vorbit cu 
deplină sinceritate. Dacă ai rămîne şi pe mai departe în comuniune cu noi 
ar fi un lucru minunat şi ar fi cel mai de dorit. Dacă te-au cîştigat ei 

20. Hermoghen a fost episcop de Cezareea înainte de Dianios. In sinodul din 
Niceea (325) el a fost secretar şi cel care a dat aitire Simbolului Niceean. 

21. Episcop al Nicomediei şi apoi al Constantinopolei, Eusebiu a fost căpetenia 
arienilor sub împăratul Constantin. 

22. In anul 358. 

23. în anul 359 pentru răsăriteni, iar pentru episcopii apuseni la Rimini. 

24. în anul 360. 

25. In anul 364. 

26. Aici s-a semnat formula ariană de la Rimini. 

27. Anul 375—376, cf. epist. 251. 

) 33 — Sfîntul Vasile cel Mare 

pentru cauza lor, lucrul ar fi desigur regretabil. Şi cum n-ar fi regreta¬ 
bilii despărţirea de noi a unui astfel de frate ? Oricum, în lipsă de alt¬ 
ceva mai bun, cel puţin ne-am obişnuit din destul să îndurăm lovituri 
de la astfel de oameni. 


EPISTOLA 245 
Către episcopul Teofil 1 
Scrisă în anul 375 

Cu toate că am primit mai de mult epistola Ta, iubitule, am aşteptat 
să găsesc o persoană mai de încredere pentru ca să-ţi răspund, iar ea 
să completeze cele ce le voi fi uitat eu. Intrucît acum m-a cercetat iubi¬ 
tul şi prea evlaviosul Strategios, fratele nostru, am crezut de cuviinţă 
să-l folosesc drept curier pe el, pentru că îmi cunoaşte şi părerile, dar 
în aceiaşi timp poate să aducă şi un serviciu în problemele noastre. 

Să ştii, dar, prea dorite şi prea cinstite, că dragostea ce-ţi port e un 
semn de mare preţuire, pe care din punctul de vedere al dispoziţiei su¬ 
fleteşti nu m-am gîndit nici o clipă s-o împuţinez, cu toate că au avut 
loc, între timp, multe şi mari prilejuri de adevărate supărări. Dar, în ciuda 
tuturor acestora, am luat hotărîrea de a nu vedea numai părţile rele, 
ci, întocmai ca la un cîntar, să am în vedere mai curînd cele bune decît 
cele rele. 

Intrucît lucrurile au fost schimbate de către cei de la care s-ar fi 
aşteptat mai puţin s-o facă, să mi se îngăduie şi mie nu să-mi schimb 
părerea, ci să-mi modific atitudinea. Ce-i foarte adevărat, este că eu 
voi rămîne pe aceeaşi poziţie, în vreme ce alţii sînt cei care mereu trec 
de la o părere la alta, acum chiar părăsindu-ne pe faţă şi trecînd la 
vrăjmaşi. Cit de mare preţuire se punea pe comuniunea mea cu ei, atîta 
vreme cit făceam parte din partida cea sănătoasă, nu-ţi este necunoscut 
nici Ţie. Acum însă, dacă nici pe aceia nu-i urmez, ba fug şi de cei care 
au aceleaşi păreri cu ei, cel puţin ar trebui să mi se acorde iertare ca 
unul care niciodată n-am urmărit altceva decît adevărul şi mîntuirea. 

1. O nouă mostră de «iconomie» sau de pogorămînt folosit de Sf. Vasile ca să 
cîştige pe om prin bunăvoinţă. Teofil, episcop de Castavala (Cilicia) avusese păreri 
semi-ariene, dar a reuşit să aducă de la papa Liberiu scrisoarea de recomandare orto¬ 
doxă (ca şi Silvan al Tarsului şi Eustaţiu de Sebasta) şi astfel în anul 365 toţi trei 
uu fost confirmaţi în post. Sub influenţa Sf. Vasile spre deosebire de ceilalţi doi 
Teofil declară că a rămas surprins de revenirea la arianism a lui Eustaţiu, aşa incit 
Sf. Vasile îi scrie aceste rînduri pline de încurajare şi de înţelegere. Epistola de- 
faţă a fost dusă la destinaţie de acelaşi curier ca şi cea de sub nr. 244. 

Cînd văd că răul merge înainte, iar credincioşiile voastre slăbiţi, 
renunţînd la luptă, dezcurajîndu-vă în faţa dezastrelor care nu în¬ 
cetează, încep să-mi pierd şi eu curajul. Cînd, dimpotrivă, mă gîndesc la 
mîna Atotputernicului Dumnezeu şi cînd ştiu că El poate îndrepta din 
nou pe cei zdrobiţi în nenorociri şi «iubeşte pe cei drepţi, risipeşte pe 
cei mîndri, coboară pe cei puternici de pe tronuri» 2 , atunci mă schimb 
şi eu, nădejdea mă face mai sprinten şi ştiu că prin rugăciunile voastre 
Domnul ne va arăta iarăşi pacea. 

Numai să nu slăbiţi în rugăciuni, ci, dimpotrivă, sa vă îngrijiţi ca 
în zilele grele prin care trecem să vă arătaţi, prin fapte, pilde luminoase 
pentru toţi. 


EPISTOLA 247 

Către locuitorii din Nicopole * 

Scrisă în anul 376 


Cîte gemete şi plînsete n-am încercat, auzind parcă cu urechile mele 
istorisirea acestor nenorociri, cînd am citit scrisoarea cinstiilor voastre : 
lovituri şi înjurături, jaful locuinţelor, depopularea oraşului, stricarea 
ţării întregi, prigoana Bisericii şi surghiunul preoţilor, năpădirea lupilor 
şi împrăştierea turmei! Dar cînd am încetat să mai gem şi să mai plîng, 
mi-am întors privirea către Domnul din ceruri. Să ştiţi că sînt convins 
că ajutorul va veni curînd şi că nu sîntem părăsiţi pentru totdeauna. 
Ce-am suferit, am suferit din cauza păcatelor noastre, dar Dumnezeul 
milei îşi va arăta bunătatea prin dragostea Lui mare/ pe care o are 
faţă de Biserică, şi iubirea Sa de oameni. Totuşi n-am încetat să merg 
la mai-marii zilei rugîndu-i ori scriindu-le celor de la curte, care ne 


1. Pînă în clipa din urmă Sf. Vasile avea nădejdea că ortodoxia se va reînstă- 
pîni. Cu acest gînd încurajează şi pe locuitorii Nicopoled din Armenia Mică. 

2. Ps. 145, 8; Luca 1, 52. 

*. In epist. 240 Sfîntul Vasile scria preoţilor din Nicopolea Armeniei că «nimeni 
dintre voi n-a fost schingiuit, nimănui nu i s-a confiscat averea, n-aţi fost nevoiţi 
să vă expatriaţi ori să fiţi întemniţaţi». Acum scrie contrariul. Explicaţia se pare 
că ne-o dă faptul că între timp apăruse «pîrjolul» legat de numele vicarului Demos- 
tene, care a căutat să aresteze şi pe Sf. Grigorie de Nyssa, umblînd cu armata după 
el, căutînd să forţeze clerul să accepte arianismul. Sf. Vasile mlnglie şi încurajează 
pe credincioşi, declarîndu-le că şi el va interveni în acest sens. 

iubesc, ca să oprească mînia celui pornit cu turbare împotriva noastră. 
Cred că de osîndirea lui 2 nu se mai îndoieşte nimeni, afară de cazul 
că în vremuri atît de tulburi ca acelea de azi 3 ar interveni înşişi goţii, 
>prijinind şi pe mai departe pe cei din fruntea statului. 


* EPISTOLA 248 

Către Amfilohiu, episcop de Iconium 
Scrisă în anul 376 

Dacă voi lua în considerare numai dorinţele proprii, mă voi mîhni 
pentru că mă aflu la o distanţă atît de mare de Cuvioşia Ta ; în schimb, 
dacă am în vedere viaţa paşnică pe care o duci, atunci aduc mulţumită 
lui Dumnezeu pentru că te-a îndepărtat măcar pe Cuvioşia Ta de vă¬ 
paia care macină cu pizmă neîncetată eparhia mea. Căci ca un judecă¬ 
tor nemitarnic, după faptele mele, Dumnezeu mi-a dăruit un «înger al 
Satanei» 4 , care mă bate fără încetare şi sprijină în chip fanatic erezia, 
pornind un război atît de cumplit împotriva mea, încît nu cruţă nici sîn- 
gele celor care cred în Dumnezeu. 

Oricum, Cuvioşia Ta nu te-ai înşelat cînd ai spus că acel Ascle- 
pios, care a fost crunt bătut de arieni, a murit în urma rănilor, mai 
bine spus a preferat să se mute la viaţa veşnică, decît să intre în co¬ 
muniune cu cei de soiul lui Doic 5 . Nu uita, aşadar, că toate celelalte 
merg cam după acelaşi calapod : aşa stăm, de pildă, cu prigoana preoţi¬ 
lor şi a dascălilor şi multe altele pe care pot să le facă astfel de oa¬ 
meni care folosesc autoritatea politică după bunul lor plac 6 . Prin puterea 
rugăciunilor Tale Domnul va pune odată cap acestor abuzuri, dînd şi 
credincioşilor răbdare ca să îndure după cuviinţă greul nădăjduirii în 
El. Ca unul care judeci drept lucrurile, scrie-mi cît mai des despre 
problemele pe care le ai. Dacă ai găsi pe cineva care să poată duce 
cu toata încrederea cartea pe care am compus-o 7 , fă-mi plăcerea şi tri- 

2. Probabil are în vedere pe împăratul Valens, care devenise odios din cauza 
prigoanei duse împotriva Bisericii, incit loţi îl osîndeau în public, cf. ep. 74—76. 

3. Aluzie la primejdia invaziei goţilot. 

4. îl Cor 12, 7. 

5. Doic era cel care păstra catîrii lui Saul, devenit acum împărat al israeliţilor. 

Acest grai simbolic ne duce cu gîtidul la lupta arienilor şi a pnevmatomahilor care 
se înteţise. 

6. In fond, aceasta a fost arma cea mai tare a arienilor, mai ales acum, cînd pri¬ 
goana condusă do Valens a atins culmea. 

7. E vorba de tratatul Despre Duhul Slînt, desp r e care mai e vorba şi în alte 
scrisori, între altele nr. 231. Slintul Vasile i a trimis-o lui Amfilohiu ca să-şi dea pă- 

^ rerea asupra ei, mai ales că el sugerase compunerea ei. 

rTf. _ „P 

mite-1 încoace, pentru ca, încurajat şi de critica pe care mi-o vei face, 
s-o putem trimite astfel şi în mîna altora. 

Să dea Domnul ca prin darul Lui să fii, de dragul meu şi al BD 
sericii, sănătos, voios şi cakbrugător la Dumnezeu ! 


EPISTOLA 249 

Fără adresă, pentru un om evlavios 
Scrisă în anul 376 

Felicit pe acest frate că n-a avut parte de tulburările de la noi 1 
şi«*că s-a putut întîlni cu Cuvioşia Ta. Bună hrană de drum pentru veacul 
viitor şi-a ales în viaţa dusă laolaltă cu cei ce se tem de Domnul! Eu 
îl încredinţez vredniciei Tale şi prin mijlocirea lui îţi cer să te rogi şi 
pentru mizerabila noastră viaţă, pentru ca, odată trecuţi prin aceste 
grele încercări, să începem să slujim Domnului aşa cum ne-o cere 
Evanghelia. 


EPISTOLA 250 

Către Patrolil, episcop de Aigos * 
Scrisă în anul 376 


Am primit abia aseară tîrziu răspunsurile la epistolele de mai îna¬ 
inte, dar oricum le-am primit prin mijlocirea prea iubitului Strategios şi 
am dat slavă lui Dumnezeu că rămîi neschimbat în dragostea faţă de 
mine. Cîte ai găsit de bine să-mi scrii despre aceeaşi problemă formează 
o dovadă despre buna Ta intenţie, şi anume că judeci sănătos şi-mi dai 
sfaturi folositoare. 

în orice caz, întrucît presimt că scrisoarea mea ar fi şi de data 
aceasta mai lungă dacă aş vrea să răspund la fiecare punct din cele 
scrise de înţelepciunea Ta, mă mulţumesc să-ţi spun doar atîta : dacă 
binele păcii se mărgineşte doar la ideea despre pace, atunci e ridicol 
să alegem pe cutare sau pe cutare şi numai pe ei să-i numărăm în 

1. Atît epistola aceasta cit şi cele două anterioare fac aluzie la prigoana lui 
Valens. 

* Patrofil era prieten atît cu Sf. Vasile cit şi cu Eustafiu de Sebasta. De aceea, 
s-a întristat cînd a văzut răcirea celor doi ierarhi, iar într-o scrisoare către Sf. Vasile 
îşi exprimă nedumerirea, oferindu-şi bunele oficii pentru împăcarea lor. Răspunsul Sf. 
Vasile e cuprins pe larg în ep. 244, la ca're Patrofil răspunde acum din nou. Se de¬ 
clară prieten cu Sf. Vasile , dar iarăşi atinge problema împăcării. 

ceata celor paşnici, iar pe cei mai numeroşi să-i excludem de la binele 
comuniunii. Dar" dacă unirea cu cei socotiţi periculoşi face — sub apă¬ 
rare paşnică — jocul vrăjmaşilor împotriva celor ce acceptă să se îm¬ 
pace, atunci priveşte cu ce fel de oameni S-au amestecat cei care m-au 
urmărit cu ură nedreaptă şi care ţin de partida celor ce nu comunică 
cu mine. Nu-i nevoie să ţi-i înşir pe nume. Aceştia au fost convocaţi 
de ei în Sebasta şi au luat în posesia lor bisericile, au liturghisit la 
altar şi au împărtăşit tot poporul din aceeaşi cuminecătură, proclamîn- 
du-se episcop! în prezenţa clerului aflat acolo, însoţiţi fiind de ei în toată 
ţara ca nişte sfinţi şi participanţi la comuniunea cu ei. Dacă trebuie să 
preferăm gruparea oamenilor lor, ar fi ridicol să începem de la unghii 
şi să nu ne îndreptăm îndată spre cap. Fireşte că dacă n-ar fi trebuit 
nici să socot şi nici să ocolesc pe cineva eretic, atunci te rog să-mi 
spui tu pentru ce te înstrăinezi şi eviţi comuniunea cu unii ? Iar dacă 
aceştia sînt de evitat, potrivit expunerii dogmatice amănunţite, jude¬ 
cind lucrurile cu toată seriozitatea, să-mi spună aceşti oameni, pedanţi 
în toate, de ce partidă sînt cei pe care i-au chemat lîngă ei din Galatia ? 

Dacă vei socoti că aceste lucruri trebuie să ne întristeze, să faci 
răspunzători de ele pe cei care au produs şi dezbinarea. Dacă crezi 
că ei n-au aici nici un amestec, să mă ierţi că nu accept să fac parte 
din aluatul dascălilor rătăciţi, aşa inert, dacă găseşti de cuviinţă, pără¬ 
seşte argumentele forţate şi osîndeşte cu toată îndrăzneala pe cei care 
umblă drept după adevărul Evangheliei. 


EPISTOLA 251 
Către creştinii din Evesa 
Scrisă în anul 377 

I 

In ciuda numărului mare de treburi care m-au absolvit şi a miilor 
de griji care mi-au copleşit sufletul, niciodată n-am alungat din memorie 
grija pe care o nutresc iubirii voastre şi cer lui Dumnezeu să rămîneţi 
mereu în credinţa în care v-aţi hotărîf şi să vă puteţi mîngîia în nă¬ 
dejdea măririi lui Dumnezeu. Căci e greu azi şi numai arareori se poate 
găsi vreo Biserică deplin sănătoasă, căreia vremurile din urmă să nu-i 
fi adus vreo pagubă şi care să fi păstrat întreagă şi neschimbată învă¬ 
ţătura apostolică. Aşa v-aţi arătat voi în vremurile de azi cu ajutorul 
Celui Care în fiecare neam cinsteşte pe cei vrednici de chemarea Sa. 

Şi să vă dea Domnul bunătăţile Ierusalimului celui de sus, pentru că 
aţi pus pe capul celor mincinoşi învinuirile cele mincinoase, răspîndite 
împotriva mea, şi pentru că n-aţi lăsat pe aceşti oameni să intre în 
inimile voastre! l . Ştiu şi am convingerea întru Domnul că răsplata 
voastră va fi mare pentru fapta aceasta. Căci înţelepţeşte aţi socotit în 
voi înşivă — şi acesta e şi adevărul — că cei care mi-au făcut rău în loc 
de bine şi mi-au arătat ură în loc de iubirea pe care le-o arătam, au 
dovedit astfel că şi calomniile pe care le ţes împotriva mea pleacă de 
la faptul că şi-au dat ei înşişi adeziunile lor scrise la învăţătura cea 
dreaptă. 

II 

Dar ei n-au căzut numai în această situaţie contradictorie, în care 
ne acuză că noi am fi de vină că am luat sub formă de învinuire pro¬ 
priile lor semnături, ci, destituiţi fiind de toţi cei întruniţi la Constan- 
tinopol, ei ri-au acceptat nici destituirea pronunţată de aceşti părinţi, 
socotind adunarea lor drept «sinod al nelegiuiţilor», refuzînd să-i nu¬ 
mească episcopi ca nu cumva în chipul acesta să se confirme sentinţa 
dată împotriva lor. Şi au şi declarat pentru ce motiv nu-i recunosc de 
episcopi: pentru că, ziceau ei, erau în fruntea unei periculoase erezii. 
Or de atunci n-au trecut nici 17 ani de cînd s-au petrecut aceste lu¬ 
cruri. Iar căpeteniile celor care i-au destituit erau tocmai Eudoxios, Evi- 
pios, Gheorghe, Akacios şi ceilalţi care fac parte din cei pe care voi 
nici nu-i cunoaşteţi. De unde se vede că cei care au pus stăpînire astăzi 
pe Biserici sînt tocmai urmaşii acelora, unii fiind hirotoniţi în locul 
lor, alţii promovaţi de ei înşişi 2 . 

III 

Să ne spună cei care mă învinuiesc pe mine ca eretic cum puteau fi 
eretici aceşti oameni, despre care nu acceptau să-i destituie şi cum se 
face că ar fi ortodocşi ceilalţi, care au fost promovaţi de ei şi care 
păstrează încă aceleaşi credinţe ca şi părinţii lor ! Dacă Evipios e or¬ 
todox, cum se face atunci că Eustatios, care a fost destituit de el, nu-i 
laic ? Şi dacă acelaşi Evipios e eretic, cum se face că se află azi în 
comuniune cu Eustatios, care a fost hirotonit tocmai de mîna lui ? Dar 

1. Una din mîngîierile cele mai mari ale Sf. Vasile e cea exprimată aici : poporul 
n-a vrut să primească inovaţiile ariene. 

2. Ca şi în alte epistole, Sf. Vasile face un scurt rezumat al frămîntărilor ariene. 
Poate că, în fond, Eustaţiu şi ceilalţi descrişi aici se încăpăţînau legîndu-se mai mult 
de termeni decît de dogma însăşi. Poate de aceea i-a şi urgisit poporul. A se vedea 
şi ep. 226, 244 şi altele. 

acestea sînt doar jocuri de petrecere puse la cale împotriva Bisericilor 
lui Dumnezeu, spre folosul acelor oameni care n-au altceva de lucru 
decît să învinuiască pe oameni, pentru ca apoi tot pe ei să-i instaleze 
din nou. 

Altarul lui Vasile Paflagonianul a fost răsturnat de Eustatios, pe 
cînd străbătea ţinutul respectiv, ceea ce nu l-a oprit să slujească el în¬ 
suşi la aceleaşi trapeze, iar azi pe acelaşi Vasilide îl cheamă ca să şi 
le preia ! Tot Eustatios a afurisit pe prea evlaviosul frate Elpidios, din 
pricină că acesta se unise cu cei din Amasia, iar acum roagă pe cei 
din Amasia să-i ofere şi ei comuniunea. Predicile lui Evipios ştiţi şi voi 
înşivă cit de îngrozitoare erau, iar acum pe cei care împărtăşesc păre¬ 
rile lui Evipios acelaşi Eustatios îi preamăreşte pentru ortodoxia lor, 
cu singura condiţie ca să-l ajute în rîvna cu care se luptă ca să fie re¬ 
cunoscut iarăşi! Cit despre mine, eu sînt învinuit nu pentru că aş fi 
săvîrşit vreo nedreptate, ci pentru că au crezut că în felul acesta îşi 
atrag stima celor din Antiohia. Cei pe care i-ara rechemat anul trecut 
din Galatia, în nădejdea că prin mijlocirea lor vor putea să-şi asigure 
deplina exercitare a vredniciei episcopale, erau oameni pe care-i cu¬ 
nosc şi cei care au avut foarte puţin de lucru cu ei. Cit despre mine, 
să nu-mi dea vreodată Dumnezeu răgaz să număr faptele acestor oa¬ 
meni ! Şi cu toate acestea, cei din suita celor apropiaţi de Eustatios şi 
care erau cei mai, de încredere ai lui, străbateau întreagă ţara cu ono¬ 
ruri şi cu ceremoniile obişnuite episcopilor, fiind introduşi în oraş cu 
alai mare şi ţinînd adunări cu mare răsunet. Le-a fost încredinţată turma, 
le-a fost dat altarul. Toţi cei de azi ştiu că după ce s-au repezit pînă 
la Nicopole, totuşi n-au putut face nimic din cele ce au făgăduitcei 
de acolo ştiau în ce chip «s-au întors» ei şi cum s-a ajuns la acest pas. 
In realitate ei caută să facă totul numai în favorul lor propriu. Dacă 
spun că şi-au schimbat părerile, atunci să ne arate căinţa lor consem¬ 
nată în scris, anatema împotriva crezului celor din Constantinopol şi să 
renunţe de a mai înşela pe cei simpli. Acestea le cerem. 

IV 

Oricît de mici şi de slabi am fi, iubiţi fraţi, noi sîntem mereu ace¬ 
iaşi prin harul lui Dumnezeu, ca unii care nu ne-am schimbat deodată 
cu evenimentele de azi. N-avem o credinţă în Seîeucia, alta în Constan¬ 
tinopol, alta în Zele, alta în Lampsac, alta în Roma ; iar cea care cir¬ 
culă acum nu-i deosebită de cele dinainte, ci e una şi aceeaşi credinţă. 

Precum am primit de la Dumnezeu aşa ne botezăm, ne botezăm după cunu 
credem, după cum credem aşa ne închinăm Domnului, nici nu despărţim 
pe Duhul de Tatăl şi de Fiul, nici nu punem pe Tatăl mai presus decît 
Duhul, după cum nici nu spunem că Duhul e mai bătrîn decît Fiul aşa 
cum încearcă să dovedească gurile celor ce hulesc 3 . Cine este atît de 
îndrăzneţ incit să tăgăduiască ceea ce a aşezat Dumnezeu şi să scor¬ 
nească pentru numele dumnezeieşti o altă ordine personală ? Dar nici nu 
spun că Duhul e creatură din clipa în care El e pomenit împreună cu 
Tatăl şi cu Fiul şi nici nu îndrăznim să numim cu nume de slujitor pe 
Cel rînduit să comande. Vă îndemn, dar, să vă aduceţi aminte de ame¬ 
ninţarea Domnului, Care a zis : «Orice păcat şi orice hulă se vor ierta 
oamenilor, dar hula împotriva Duhului Sfînt nu se va ierta nici în veacul 
de acum şi nici în cel ce va să vie» 4 , de aceea să vă feriţi de învăţăturile 
periculoase împotriva Duhului. Să vă ţineţi tari în credinţă, aruncaţi-vă 
privirile în jurul vostru pe pămînt şi convingeţi-vă că e mică această 
partidă care e bolnavă. Tot restul Bisericii, care, de la o margine pînă la 
cealaltă a lumii, a primit Evanghelia, e în această învăţătură sănătoasă 
şi nesmintită, pe care o apărăm. Ne rugăm ca ea să nu fie ruptă din co¬ 
muniune şi ne mai rugăm să avem parte de voi în ziua Domnului nostru. 
Iisus Hristos, în ziua dreptăţii Sale, cînd va veni să dea fiecăruia după 
faptele lui. 

EPISTOLA 252 

Către episcopii din provincia Pontului 
Scrisă în anul 376 

Cinstea dată -martirilor 5 trebuie să fie recunoscută cu rîvnă de toţi 
cei care-şi pun nădejdile în Domnul, şi îndeosebi voi, care mărturisiţi 
virtutea şi care prin rînduielile voastre binevoitoare faţă de vestiţii 
voştri soţi de robie arătaţi sentimente bune, pentru care sînteţi puşi la 
încercare de dragul Stăpînului nostru comun. Dar rîvna voastră îşi are 
rost în chip deosebit într-o anumită înrudire pe care viaţa petrecută 
într-o aspră disciplină o are cu cei pe care puterea sufletească i-a îndem- 

3. Mereu aceeaşi formulă trinitară, pe care o întîlnim şi în tratatul «Despre 
Duhul Sfînt», dar şi în multe din epistole. 

4. Matei 12, 31—32. 

5. Despre cultul acestor mucenici martirizaţi sub Iulian Apostatul ne vorbeşte 
Sf. Vasile in mai multe epistole : 100, 142, 200. Cu ocazia pomenirii lor episcopii pre¬ 
zenţi ţineau şi întruniri cu scop bisericesc. 

nat să pornească spre desăvîrşire. Intrucît Eupsihios şi Damas şi cei îm¬ 
preună cu ei sînt mucenici vestiţi, a căror pomenire se face în fiecare 
an în oraşul nostru şi chiar şi în tot ţinutul din jur, Biserica Vă cheamă 
la pomenirea lor, pe Voi, podoaba acestui ţinut, şi vă cere prin graiul 
nostru să reluaţi obiceiul pe care-1 aveaţi altădată, de a ne vizita. Con¬ 
vinşi că vi se cere o mare lucrare în sînul unui popor care caută să fie 
luminat de voi şi că răsplăţi mari sînt pregătite în cinstirea cu care în¬ 
conjuraţi pe martiri, primiţi invitaţia mea şi-mi faceţi această plăcere, 
iar cu preţul unei mici oboseli gustaţi o mare binefacere. 


EPISTOLA 253 
Către preoţii din Antiohia 1 
Scrisă în anul 376 

Prea iubitul şi prea evlaviosul fratele nostru Sanctissimais, care e 
preot împreună cu noi, descriind dragostea şi prietenia celor din Apus 
faţă de noi 2 , va uşura, pe de-o parte, lupta pe care o duceţi pentru Bi¬ 
sericile lui Dumnezeu, iar pe de alta, vă va înălţa şi vă va pune în miş¬ 
care arătînd în chip vioi, cu cuvintele lui proprii, cîtă rîvnă cer împre¬ 
jurările de astăzi. 

Intrucît fiecare din ceilalţi ne-au raportat pe jumătate care sînt 
părerile bărbaţilor de acolo şi starea lucrurilor ; în schimb, fiind în stare 
să priceapă gîndurile oamenilor şi să tîlcuiască cu precizie starea Lu¬ 
crurilor, Sanctissimus Vă va spune toate şi Vă va îndruma în toate pri¬ 
vinţele rîvna voastră cea bună. Aşadar, aveţi material care se potriveşte 
cu dorinţa pe care aţi arătat-o totdeauna privitor la grija pe care o ară¬ 
taţi în folosul Bisericilor' lui Dumnezeu. 


EPISTOLA 254 

Către Pelaghie, episcop în Laodiceea Siriei * 

Scrisă în anul 376 

O ! dacă mi-ar da Dumnezeu cîndva prilejul să întîlnesc personal pe 
Cuvioşia Ta cea binecredincioasă şi atunci, tot ce am uitat să pun în 

1. Probabil se adresează preoţilor rămaşi fideli Sf. Meletie. 

2. In sfîrşit, iată şi un cuvînt de apreciere pozitivă a celor din Apus faţă de 
lipsa de înţelegere şi de mîndria pe care le-au arătat în toate încercările de piuă 
acum. E drept, deocamdată numai vorbe. 

*. Episcopul Pelaghie semna şi în anul 372 memoriul adresat apusenilor (ep. 92). 

scrisoare, să complotez prin prezenţa mea ! Pentru că uni început tir/iu 
să vă scriu şi de multe lucruri simt că trebuie să mă scuz. Intrucît se 
află aici prea iubitul şi prea evlaviosul frate Sanctissimus preotul 2 , acela 
îţi va istorisi toate, atît cele ale noastre, cît şi cele ale Apusului. Sigur 
că noutăţile de acolo Te vor bucura, în schimb cînd va descrie tulbu¬ 
rările care s-au înstăpînit la noi, s-ar putea ca să mai adauge şi altă 
supărare şi tulburare pe lîngă cele cîte le ai deja în inima ta bună. 

Cu toate acestea nu-i fără folos să vă întristaţi — sînteţi în stare 
să îmblînziţi şi pe Dumnezeu. Grija ce mi-o vei arăta se va revărsa 
peste noi, dacă vom avea fericirea să fim întăriţi de Dumnezeu şi dacă 
vom avea conlucrarea rugăciunilor Tale. Dacă Te vei ruga, deci, îm¬ 
preună cu mine, vom scăpa de atîtea nelinişti, iar Domnul ne va îndruma 
şi la îndeplinirea dorinţelor mele, adică să Te vedem personal şi pe 
Cuvioşia Ta. 


Epistola 255 

Către Vitus, episcop în Karro * 

Scrisă în anul 377 

O ! dacă s-ar putea să trimit cuvioşiei tale în fiecare zi cîte o epis¬ 
tolă ! Pentru că din clipa în care am cunoscut dragostea Ta aş dori foarte 
mult să fiu lîngă tine, iar dacă nu, măcar să-ţi scriu şi să primesc epis¬ 
tole, ca să pot să te informez despre mine şi să aud cum o duci şi Tu. 
Intrucît n-avem cîte am vrea, ci numai cîte ne dă Domnul, sîntem datori 
să primim cu recunoştinţă şi numai atîtea. Mulţumesc, deci, Bunului Dum¬ 
nezeu că mi-a dat prilejul să scriu Cuvioşiei Tale în legătură cu sosi¬ 
rea prea iubitului şi prea evlaviosul nostru frate, preotul Sanctissimus, 
care, îndurînd multă oboseală în drumul lui, îţi va istorisi în amănunt 
toate cîte a aflat în Apus. 

De aceea sîntem datori să ne arătăm mulţumitori faţă de Dumnezeu 
şi să-L rugăm să ne dea şi nouă aceeaşi pace şi să ne primim unii pe 
alţii cu voie bună. Să saluţi din partea mea întreagă frăţietatea cea întru 
Hristos. 


2. Sanc tissimus colecta subscrieri de la diferiţi episcopi (ep. 239, 255, 256 etc.). 

* Prieten devotat al Sf. Vasile, episcopul Vitus va participa şi la şedinţele sin. II 
ecumenic, cf. P. Hristu, op. cit., III, 352. 

EPISTOLA 256 

Episcopul Vasile scrie către prea doriţii 
şi prea cuvioşii preoţi Acacios, Pavel şi Silvan 
şi către diaconii Silviu şi Lucios 
şi alţi fraţi călugări 1 

Scrisă în anul 376 

Am auzit că o grea prigoană s-a pornit din nou împotriva Voastră,, 
şi anume că, îndată după Paşti, cei care au «postit ca să se certe şi să 
se sfădească» 2 s-au năpustit asupra corturilor voastre, aruncînd în foc 
truda voastră, ca să vă pregătească astfel în ceruri locaş nefăcut de 
mînă, iar pentru ei înşişi strîngînd sub formă de* comoară tocmai focul 
de care s-au folosit ca să vă piardă. Văzînd cele întîmplate am suspinat 
adînc, plîngînd nu pentru viaţa trupurilor voastre — Doamne fereşte —, 
ci pentru cei care ajunseseră atît de scufundaţi în păcat încît şi-au întins 
propria lor răutate pînă într-acolo ! M-am aşteptat să vă văd alergînd 
repede spre smerenia mea ca spre un adăpost mai înainte pregătit, avînd 
nădejdea că Domnul îmi va da să mă mai mîngîi puţin îmbrăţişîndu-vă 
în aceste suferinţe neîntrerupte, pentru ca, întîmpinînd vrednicele Voas¬ 
tre sudori, pe care le picuraţi în folosul adevărului, să le adun eu pe 
greoiul meu trup şi astfel să m-ajute să iau şi eu măcar o părticică din 
laurii pregătiţi vouă de Judecătorul cel Drept. 

Întrucît ideea acestui demers nici măcar nu v-a trecut prin minte 
şi nici nu v-aţi gîndit că aţi putea primi de la mine vreo mîngîiere, aş 
dori să găsesc măcar prilejuri mai dese ca să vă scriu şi atunci, ca şi 
cei care aclamă pe alergători, aş striga şi eu prin scrisorile mele cuvinte 
de încurajare în buna voastră lupta. Dar pînă şi acest lucru mi-a fost 
greu din două pricini: cea dintîi e că nu ştiam unde locuiţi, a doua, pen¬ 
tru că nu-s mulţi care să plece de la noi la voi. Dar Domnul ni l-a adus, 
de curînd, pe prea evlaviosul preot Sanctissimus, fratele nostru, prin care 
salut dragostea voastră şi vă cer să vă rugaţi pentru mine în bucurie 
şi veselie, pentru că «plata voastră este multă în ceruri» 3 . Iar pentru 
că puteţi vorbi deschis către Dumnezeu, să nu încetaţi zi şi noapte să 
strigaţi către El ca să domolească această furtună din Biserici, pentru ca 

1. In anul 376 ereticii au provocat prigoane împotriva ortodocşilor din Bereoa 
Siriei, îndeosebi împotriva grupurilor de monahi. Sf. Vasile îi mîngîie cu această 
scrisoare. Se pare că primul dintre cei amintiţi aici, Acacios, va fi ales mai tîrziu 
episcop de Bereea Siriei, fiind amestecat mai tîrziu în polemica dusă împotriva Si. 
luau Hrisostomul. 

2. Isaia 58, 1. 

păstorii să fie rodaţi popoarelor lor şi ca Biserica să-şi revină la vred¬ 
nicia care i se cuvine. 

Sînt convins că dacă se va afla un glas care să înduplece pe Dum¬ 
nezeul bunătăţii, El nu Se va lăsa aşteptat prea multă vreme cu Milele 
Sale şi deodată cu încercarea aceasta ne va da şi tăria ca să putem 
răbda toate *. 

Salutaţi din partea mea pe toţi fraţii. 


EPISTOLA 257 

Către călugării maltrataţi de arieni 
Scrisă în anul 376 

I 

Cîte am frămîntat eu însumi în inima mea, după ce am auzit vor- 
bindu-se despre suferinţa cu care aţi fost încercaţi de către vrăjmaşii 
lui Dumnezeu, m-am gîndit că ar fi bine să vi le istorisesc şi vouă prin 
scrisoarea aceasta. într-o vreme socotită vreme de pace Voi v-aţi dobîn- 
dit o fericire care-i pregătită celor «prigoniţi din pricina numelui» 1 lui 
EIristos. Căci nu fiindcă un nume plăcut şi binevenit a fost dat lucrăto¬ 
rilor răului, ci pentru că trebuie să vedem în faptele lor altceva decît 
fapte duşmănoase. Eu cred că-i mai de temut războiul ce ni-1 fac cei din 
neamul nostru, pentru că de duşmanii declaraţi e uşor să te păzeşti 2 , 
în schimb sîntem expuşi inevitabil la tot felul de neplăceri din partea ce¬ 
lor care trăiesc printre noi. Tocmai dintr-o astfel de pricină au pornit şi 
relele care au dat peste Voi. Şi părinţii voştri au fost prigoniţi, dar 
aceasta o făceau cei care se închinau la idoli. Le-a fost răpită şi lor 
viaţa, casele le-au fost nimicite, ei înşişi erau surghiuniţi de cei care 
se luptau pe faţă împotriva numelui lui Hristos. In schimb, cei care ne 
prigonesc azi pe noi nu ne urăsc mai puţin decît aceia, iar ca să înşele 
mulţimea, ei se dau drept purtători ai numelui lui Hristos, pentru ca 
nici cei care suferă cu adevărat prigoane să n-aibă mîngîierea deplină 
că de fapt numai «mărturisesc» pentru credinţă, căci chiar dacă mulţi¬ 
mea mai neînvăţată recunoaşte şi ea că ni se face nedreptate, totuşi ea 

*. I Cor. 10, 13. 

1. Matei, 5, 11. 

2. In amărăciunea sa faţă de lupta din culise dusă împotriva ortodocşilor şi mai 
ales a monahilor, Sf. Vasile face o asemănare cu lupta dusă de persecutorii păgîni 
împotriva martirilor de pe vremuri, numai că cea de acum o mult mai amară la gust 
pentru că persecutorii de acum se dau drept «creştini». 

nu socoteşte drept martiraj moartea pe care noi o îndurăm pentru 
adevăr. 

Iată de ce sînt convins ca Dreptul Judecător ne pregăteşte mai 
mare răsplată decît celor care sufereau atunci martiriul; aceia se puteau 
Justifica prin aprobarea oamenilor şi în acelaşi timp aşteptau şi răs¬ 
plata lui Dumnezeu, pe cînd noi nu primim de la popor ca recunoaştere 
cinstea cuvenită pentru faptele noastre bune. E firesc, aşadar, ca în 
viaţa viitoare să fie rezervată o răsplată mult mai bogată muncilor în¬ 
durate pentru credinţă. 


De aceea vă cerem să nu vă pierdeţi curajul la vremuri de mîh- 
nire, ci să vă reînnoiţi în dragostea de Dumnezeu şi rîvna voastră să 
crească cu fiecare zi, bineştiind că prin voi trebuie salvat restul cre¬ 
dinţei 3 , pe care Domnul o va afla la venirea Sa pe pămînt. Nu trebuie 
să vă tulburaţi dacă unii episcopi au fost alungaţi din Bisericile lor. 
Dacă s-au ivit şi trădători printre clerici, nu trebuie să se clatine încre¬ 
derea noastră în Dumnezeu. Nu numele sînt cele care ne mîntuiesc pe 
noi, ci cugetele şi adevărata noastră dragoste faţă de Creatorul nostru. 
Gîndiţi-vă că în capcanele care I-au fost întinse Mîntuitorului nostru 
arhiereii, cărturarii şi bătrînii erau cei care unelteau aceste curse, că 
nu întîlneai decît cîţiva oameni din popor care să primească cuvîntul 
cu suflet sincer, că nu numărul mare al mulţimii s-a mîntuit, ci doar cei 
aleşi de Dumnezeu. Să nu vă speriaţi de mulţimea poporului care, ca 
şi apele mării, se lasă dusă de vînturi în toate direcţiile. De-ar rămîne 
numai unul să se mîntuiască aşa ca Lot în Sodoma *, acela ar trebui să 
rămînă pînă la dreapta judecată cu o nădejde neclintită în Hristos, pen¬ 
tru că Domnul niciodată nu va părăsi pe sfinţi. Rugaţi-vă sincer pentru 
nenorocitul meu suflet. 


EPISTOLA 258 
Către episcopul Epifanie 


Scrisă în anul 377 



Ceea ce era de aşteptat de mult timp, după proorocia Mîntuitoru¬ 
lui, se confirmă acum prin realitatea faptelor, că «din pricina înmulţirii 

3. Luca 18, 8. 

4. Fac. 19, 1—38. 

fărădelegii iubirea multora se va răci» ‘, fapt care a ajuns dominant 
la noi, dar care e contrazis de scrisoarea adusă de la Prea Sfinţia Ta.. 
Intr-adevăr, ea e un semn real şi neobişnuit al dragostei cu care ţi-ai 
adus aminte de mine, un om atît de modest şi de mică vrednicie, căruia 
i-ai mai trimis să-l viziteze şi cîţiva fraţi, purtători vrednici ai unor 
scrisori irenice. Nimic nu-i mai rar decît o astfel de privelişte, astăzi,, 
cînd toţi sîntem priviţi cu bănuială din toate părţile. Oamenii de azi 
nu mai au inimă, nicăieri nu auzi de compătimire, de lacrimi vărsate 
pentru vreun frate aflat în suferinţă. Nici prigoanele dezlănţuite împo¬ 
triva celor ce luptă pentru adevăr, nici Biserici nenumărate care o duc 
numai într-un geamăt, nici şirul lung de greutăţi care ne învăluie nu 
sînt în stare să ne mişte şi să provoace înţelegere pentru cel din jurul 
nostru. Ne revoltăm împotriva căderilor, mărim şi mai mult rănile, 
facem şi mai grele pătimirile provocate de eretici într-o vreme cînd 
noi, care lăsăm să se înţeleagă că avem în credinţă aceleaşi vederi, ne 
îndepărtăm unul de altul pentru cine ştie ce fleacuri mărunte. Şi atunci 
cum să nu admiri pe cel care arată în astfel de împrejurări o dragoste 
curată şi deschisă faţă de aproapele său şi care tocmai de dincolo, de 
atîtea mări şi ţari, care despart trupurile noastre, ne bucură sufletele 
cu atîtea solicitări ? 


II 

Ceea ce am mai admirat la Tine e faptul că ai privit cu durere dez¬ 
binarea fraţilor de pe Muntele Măslinilor 1 2 şi vrei să încerci o împăcare 
între ei. Nu ţi-au scăpat nici uneltirile urzite de alţi tulburători, ci te-ai. 
angajat şi în această privinţă cu o nouă sarcină, lucrare pe care iarăşi 
am aprobat-o. Dar ceea ce n-am crezut că poate pleca de la Tine a fost 
faptul că ai încredinţat îndreptarea acestor lipsuri unui om ca mine, 
care nu prea sînt condus de harul lui Dumnezeu, pentru că trăiesc prin¬ 
tre păcate şi acum nu mai am nici o destoinicie în cuvinte 3 , pentru că 
m-am îndepărtat sufleteşte de orice înţelepciune deşartă şi pentru că 
n-am ajuns încă să stăpînesc deplin nici dogmele adevărului. 

Am răspuns, deci, prea iubiţilor noştri fraţi de pe Muntele Măsli¬ 
nilor (Eleon), lui Paladiu al nostru şi italianului Inochentie în legătură 
cu ceea ce ne-ai scris, şi anume că la Simbolul credinţei din Niceea noi 

1. Matei 24, 12. 

2. E vorba de erezia lui Apolinarie, care tăgăduia integritatea firii umane a Mîn- 
tuitorului şi care a izbucnit mai întîi între nişte călugări pe Muntele Măslinilor. 

3. Iarăşi o modestie din partea Sf. Vasile. Cunoştinţa sa cu bătrînul Epifanie 
al Ciprului (t 403) se va fi făcut prin Diodor din Tars, ascuns la Antiohia din pricina 
arienilor. Acolo venise şi Epifanie să ajute pe ortodocşi să-şi aleagă un ortodox în 
locul lui Vitalie, hirotonit de ereticul Apolinarie. Din păcate nici el n-a reuşit în. 
planul său. 

n-avem voie nici să adăugăm ceva, nici să prescurtăm, în afară do 
-doxologia legată de Duhul Sfînt, pentru că despre Duhul Sfînt Părinţii 
noştri n-au făcut menţiune decît în treacăt, întrucît pînă atunci pro¬ 
blema în sine nu fusese încă adusă în discuţie. Cît despre dogmele 
atinse în Simbolul credinţei privitoare la întruparea Domnului, noi nici 
nu le-am pus în discuţie şi nici nu am argumentat acceptarea lor, pen¬ 
tru că depăşesc puterea noastră de înţelegere, întrucît, după cum ştim, 
în momentul în care ne atingem de simplitatea credinţei atunci nu vom 
mai putea pune capăt discuţiilor, pentru ca veşnic principiul contradic¬ 
ţiei ne va duce tot mai departe şi vom tulbura continuu cugetele oame¬ 
nilor de rînd prin introducerea celor mai stranii idei. 

III 

în ceea ce priveşte Biserica din Antiohia (mă gîndesc la cea care 
,a păstrat aceleaşi vederi cu ale noastre), de ne-ar hărăzi Dumnezeu 
bucuria s-o vedem odată unificată ! Ea e deosebit de expusă intrigilor 
•duşmanului, care vrea să se răzbune pe ea pentru motivul că aderenţii 
ei aici au luat pentru prima dată numele de creştini 4 . în Antiohia erezia 
face dezbinare nu numai între creştini şi arieni, ci chiar şi între creş¬ 
tinii înşişi. în ce mă priveşte pe mine, întrucît prea venerabilul episcop 
Meletie a fost cel dinţii care a vorbit deschis pentru adevăr şi a susţinut 
-această luptă încă din vremea împăratului Constanţiu, şi întrucît Bise¬ 
rica mea l-a avut în comuniune şi l-a iubit în mod deosebit pentru re¬ 
zistenţa lui statornică şi neclintită, cu ajutorul lui Dumnezeu, eu am 
păstrat pînă acum legătura cu el şi cu voia Lui o voi păstra şi de acum 
înainte. Chiar şi prea fericitul papă Atanasie, atunci cînd a venit de la 
Alexandria, dorea fierbinte să păstreze contactul cu Meletie, dar din 
pricina unor sfetnici răi unirea dintre ei s-a amînat un timp, ceea ce 
ar fi fost bine să nu se fi întîmplat. N-am primit niciodată în comu¬ 
niune pe nimeni altul din cei care au mai încercat ulterior 5 , nu pentru 
■că i-am fi socotit nevrednici, ci pentru că n-am avut nici un motiv să-l 
osîndim pe acesta 6 . Cu toate că am auzit vorbindu-se multe pe socoteala 
fraţilor acestora, eu nu le-am dat crezare, pentru că acuzaţii nu se gă¬ 
seau de faţă cu acuzatorii, cum cere Scriptura : «Nu cumva Legea 
noastră judecă pe om dacă nu-1 ascultă mai întîi şi nu ştie ce a 

4. Fapte, 11, 26. 

5. Pe Paulin. 

6. Adică pe Meletie. în epistola 89 Sf. Vasile spune lui Meletie : «Venerabilul 
Atanasie ar fi vrut să se unească cu noi şi a făcut tot ce a fost cu putinţă din partea 
lui, dar s-a întristat căci atunci a trebuit să plece fără a fi putut restabili comu¬ 
niunea». 

făcut ?» 7 . Iată de ce nu putem să Ie scriem, prea cinstite frate, şi nu 
■trebuie să fim siliţi s-o facem. 

Dar după cum zici Tu n-ar trebui nici să ne unim cu unii, nici să 
ne ferim de ceilalţi, ci mai bine să aducem la starea primordială ele¬ 
mentele dezbinate. De aceea întîi şi întîi roagă-te. în al doilea rînd, 
îndeamnă-i să-şi lase la o parte ambiţiile şi, ca să redea Bisericii 
puterea ei şi să îngenunche orgoliul duşmanilor, sa caute să se unească 
intre ei. 

Mult mi-a mîngîiat sufletul şi adaosul precis în care ai explicat 
deplin lucrurile, teologhisind că e necesar să mărturisim existenţa a 
trei ipostasuri (sau persoane, n.tr.). Să înveţe, dar, de la Tine fraţii an- 
tiohieni, cu toate că şi pînă acum au ştiut-o, căci e limpede că Tu n-ai 
fi ales comuniunea cu ei dacă nu te-ai fi asigurat dinainte despre ei. 

IV 

Poporul maguseilor 8 , despre care Te-ai învrednicit să-mi ceri infor¬ 
maţii în altă scrisoare, e foarte răspîndit pretutindeni în părţile noastre, 
pentru că s-a infiltrat în calitate de colonişti aduşi de mult din Babilon. 
Ei au obiceiuri aparte, n-au legături cu alţi oameni şi e cu totul imposi¬ 
bil să stai de vorbă cu ei, pentru că sînt robiţi de diavol spre a face voia 
lui. La ei nu există nici cărţi, nici dascăli care să-i înveţe dogmele, ci sînt 
crescuţi în tradiţii nebuneşti, iar nelegiuirea se transmite din tată în fiu. 
In afară de aceste obiceiuri, pe care le poate constata oricine, ei se 
feresc ca de un lucru necurat să junghie vreun animal, cerînd străinilor 
să le sugrume vitele de care au nevoie în alimentaţie. în schimb se 
bălăcesc în căsătorii nelegitime, focul e cinstit ca zeitate şi altele de 
acest fel. 

în privinţa genealogiilor magilor, începînd cu Avraam nimeni pînă 
acum nu ni le-a istorisit, în schimb maguseii pun ca protopărinte al nea¬ 
mului lor un oarecare Zarnuas. Altceva nu mai pot scrie Prea Sfinţiei 
Tale despre ei 9 . 

EPISTOLA 259 

Către călugării Paladios şi Inochentios * 

Scrisă în anul 377 

Cît de mult vă iubesc eu trebuie să,o deduceţi după dragostea pe 
care mi-o arătaţi şi voi mie. Mereu am dorit să fiu un făcător de pace, 

7. Ioan, 7, 51. 

8. Din Arabia. 

9. Se vede că Sf. Epifanie căuta să-şi îmbogăţească informaţiile despre credinţa 
maguseilor, despre care şi scrie în Panarion, Migne, P. G., 42, 797. 

*• Aproape nu e scrisoare în care să nu ceară Sf. Vasile să sc facă rugăciuni 
pentru cl. Cu atît mai mult cere acest lucru de la monahi. A se vedea şi epist. 258. 
34 — Sfînltiî Vas 1 lc cel Marc 

dar pentru că nu am reuşit, m-am întristat. Cum n-ar fi aşa? Şi totuşi 
din pricina aceasta nu pot urî pe nimeni, căci ştiu că tocmai binele păcii 
este cel care ne-a fost răpit. Dacă dihonia neînţelegerilor vine din altă 
parte, să dea Dumnezeu ca să se astîmpere odată şi cei care le-au 
pornit! De bună seamă, eu nu vă pot cere să veniţi mai des pe la mine 
dar nici să nu credeţi că ne-aţi stingheri dacă aţi da pe la noi. Ştiu că 
oamenii care şi-au ales viaţa dusă în sărăcie şi care îşi procură cu 
mîinile lor cele necesare nu pot lipsi mult timp de la casele lor. Dar 
oriunde aţi fi, aduceţi-vă aminte şi de mine şi rugaţi-vă cel puţin să 
fim în pace cu noi înşine şi cu Dumnezeu, fără ca să ne tulbure vreun 
gînd oarecare. 


EPISTOLA 260 
Către episcopul Optim 1 
Scrisă în anul 377 

I 

întotdeauna îmi place să mă uit la copii, atunci cînd văd în pur¬ 
tarea lor cuminţenie şi statornicie, care se ridică deasupra vîrstei lor, şi 
cînd mai văd că sînt şi evlavioşi, lăsîndu-ne să nădăjduim de la ei ceva 
deosebit în viitor. Dar cînd i-am mai văzut şi venind la mine cu o scri¬ 
soare de la tine, mi-au fost de două ori dragi. Cînd am citit şi această 
scrisoare şi am văzut în ea întreaga Ta purtare de grijă faţă de Biserică, 
precum şi interesul pentru lectura Sfintelor Scripturi, am dat slavă lui 
Dumnezeu, rugîndu-L să reverse din' bunătăţile Sale peste cei care-mi 
aduceau o astfel de scrisoare, precum şi celui care mi-a scris-o. 


II 

Mi-ai cerut să-ţi spun care poate fi înţelesul acelui cuvînt des re¬ 
petat în diferite prilejuri «tot cel ce va ucide pe Cain înşeptit se va pe¬ 
depsi» 2 . Prin aceasta mi-ai dat să înţeleg, de la început, că tu ţii strict 
porunca dată de Pavel lui Timotei 3 — încă o dovadă clară că-ţi place 


1, Episcop în Antiohia Pisidiei, Optim era bun prieten cu Grigorie de Nazianz. 
Se vede că el obişnuia să pună întrebări acestor mari dascăli la care el dădea uneori 
răspunsuri copilăroase. De aici aluzia discretă de la începutul acestei epistole. Tema 
acestei lungi epistole e răspunsul dat în legătură cu «pedepsirea de şapte ori» (resp. 
înşeptită) pentru cel care va ucide pe Cain (Fac. 4, 15) şi despre păcatul lui Lameli 
(Fac. 4, 23—24). Sf. Vasile adînceşte ideea că ispăşirea răului e o normă de drept im¬ 
prescriptibil. 

2. Fac. 4, 5. 

citirea Scripturilor —, apoi m-ai înviorat şi pe mine, bătrînul amorţit 
de vîrstă, de boală şi de mulţimea supărărilor care s-au abătut asupra 
mea, copleşindu-mi viaţa, cu mintea ta mi-ai încălzit din nou fiinţa, care 
era asemenea cu cea a animalelor care se tupilează în vizuină, şi prin 
aceasta m-ai readus parcă la starea de veghe şi la lucrările vieţii. 

Citatul amintit se poate tîlcui simplu de tot, dar în acelaşi timp el 
se poate înţelege şi în chip deosebit. înţelesul cel mai simplu care 
se poate tîlcui uşor, .de oricine, e acesta : Cain trebuie pedepsit de şapte 
ori pentru cele ce a făcut, într-adevăr, nu-i cazul ca un judecător con¬ 
ştiincios să stabilească răsplăţi absolut egale pentru faptele săvîrşite, 
în schimb trebuie ca acela care a dat dovadă de o nelegiuire atît de 
mare să-şi plătească datoria cu dobîndă ca el să devină mai bun în urma 
pedepselor şi să înveţe şi alţii din exemplul lui. Întrucît, dar, a fost ho- 
tărît despre Cain ca să plătească de şapte ori ca pedeapsă pentru gre¬ 
şelile lui, acela care-1 va ucide va anula, zice Scriptura, această hotărîre 
dată în legătură cu el de judecata cea dumnezeiască. Acesta-i înţelesul 
aşa cum se vede el la prima lui lectură. 


III 

întrucît cugetarea oamenilor sîrguincioşi e făcută să scruteze adîn- 
curile, ea se întreabă cum se poate împăca dreptatea cu acest «înşeptit», 
adică dacă e vorba de şapte ispăşiri pentru păcatul săvîrşit ori dacă nu-i 
decît un singur păcat ? Or Scriptura dă ca limită pentru iertarea păca¬ 
telor numărul de şapte. «Doamne, de cîte ori va greşi faţă de mine fra¬ 
tele meu şi-i voi ierta lui? (întreabă Petru pe Domnul, n.tr.). Oare de 
şapte ori ?». La care Mîntuitorul îi răspunde : «Nu zic ţie de şapte ori, 
ci de şaptezeci de ori cîte şate» 4 . Deci Mîntuitorul n-a trecut la alt nu¬ 
măr, spre a arăta limita iertării, ci a rămas la acelaşi număr, înmulţin- 
du-1 însă de şapte ori. Tot aşa după şapte ani evreul putea să se elibe¬ 
reze din robie 5 . Şapte săptămîni de ani aduceau, după ei, vestitul ju¬ 
bileu, în timpul căruia pămîntul respecta sabatul, datoriile erau anulate, 
robii eliberaţi 6 şi astfel, aşa-zicînd, se începea o viaţă nouă de la în¬ 
ceput, timp în care cea veche îşi primea sfîrşitul în cel de al şaptelea 
număr. 

Aceste obiceiuri erau simboluri ale veacului, care-şi face revoluţia 
în cicluri de cîte şapte zile ale săptămâni în drumul căruia sîntem cu- 


4. Matei 18, 21—22. Nu trebuie uitat că Sf. Vasile citează totdeauna după textul 
Septuagintei. în textul ebraic înţelesul versetului din Fac. 4, 5 e acesta: dacă va 
ucide cineva pe Cain, acela va fi pedepsit de 7 ori ca şi cum ar fi comis 7 ucideri. 
Cf. Y. Courtonne, op. cit., III, 106—107. 

5. Deut. 15, 12. 

6. Lcv. 25, 10. 

prinşi şi noi: în acest an păcatele se iertau după binevoitoarea înţele¬ 
gere a Domnului nostru, ca să nu fim daţi pedepsei fără de sfîrşit a vea¬ 
cului viitor. Aşadar cuvîntul «de şapte ori» se foloseşte din pricina în¬ 
rudirii lui şapte cu lumea aceasta, pentru că oamenii îndrăgostiţi de 
această lume trebuie să-şi afle pedeapsa, mai ales obiectele care i-au 
făcut să-şi aleagă o viaţă păcătoasă. 

Cît despre ispăşiri, dacă vrei să vorbim despre păcatele săvîrşite 
de Cain, vom da iar de numărul şapte, iar dacă se designează pedepsele 
pe care Judecătorul le-a rînduit pentru el, nu ne-am înşela nici în ce 
priveşte înţelesul cuvîntului «ispăşire». In ceea ce a îndrăznit Cain să 
facă, primul păcat este invidia din pricina preferinţei al cărei obiect 
era Abel,■ al doilea e viclenia cu care s-a adresat fratelui său cînd a 
zis : «Să ieşim la cîmp» 7 , a treia e uciderea, care e o potenţare a rău¬ 
lui, a patra constă în faptul că e vorba tocmai de uciderea unui frate, 
ceea ce-i o nelegiuire şi mai mare ; a cincea ne prezintă pe Cain ca fiind 
primul om ucigaş, care a lăsat lumii întregi o pildă atît de nenorocită ; 
a şasea greşeală a lui Cain o formează faptul că i-a pus pe părinţi în 
doliu, iar cea de a şaptea e faptul că a minţit pe Dumnezeu, întrucît la 
întrebarea Domnului : «Unde este Abel, fratele tău ?», el a răspuns : «nu 
ştiu !» 8 . Aşadar şapte vini trebuiau ispăşite de Cain pentru uciderea co¬ 
misă de el. Cînd Domnul i-a zis : «Blestemat să fie pămîntul care s-a 
căscat ca să primească sîngele fratelui tău» 9 şi apoi continuă : «Gemînd 
şi tremurînd vei fi pe pămînt» 10 . La care Cain a replicat : «Dacă mă scoţi 
azi de pe faţa pămîntului mă voi ascunde şi de la faţa Ta şi voi Ti ge¬ 
mînd şi tremurînd pe pămînt şi oricine mă va afla mă va omorî» u . La 
acestea a răspuns Domnul: «Nu aşa ,• tot cel ce va omorî pe Cain de 
şapte ori se va pedepsi» 12 . Cain credea că orice prim venit îl va prinde 
uşor, pentru că nu mai avea siguranţa pe care ţi-o dă pămîntul (acest 
pămînt care fusese blestemat din pricina lui) şi că e lipsit de ajutorul 
lui Dumnezeu, fiind supărat pe el din pricina nelegiuirii pe care o săvîr- 
şise. Astfel, era convins că nu mai are de aşteptat nici un ajutor, nici 
de pe pămînt, nici de la cer : «şi va fi că tot cel ce mă află mă va omorî». 

Or Scriptura combate greşeala lui Cain, spunînd : «Nu aşa», adică tu nu 
vei fi omorît. Şi, într-adevăr, moartea e un cîştig pentru cei pedepsiţi, 
pentru că le aduce scăpare de chinuri. Dar fiindcă expresia «ispăşire» e 
luată în două înţelesuri, designînd totodată atît păcatul pentru care a 

7. Fac. 7, 8. 

8. Fac. 4, 9. 

9. Fac. 4, 1 1 (sic !). 

10. Fac. 4, 12 (ed. 1914). 

11. Fac. 4, 14 (ed. 1914). ‘ 

12. Fac. 4, 15 (ed. 1914). 









fost pedepsit, cit şi modul pedepsirii lui, să vedem dacă Intr-adevăr sînt 
şapte feluri de chinuri date celui care s-a purtat atît de rău. 


IV 


Cele şapte păcate ale lui Cain au fost numărate în capitolul prece¬ 
dent al acestei scrisori. De astă dată vom căuta să vedem dacă suferin¬ 
ţele care i-au fost date ca pedeapsă sînt intr-adevăr în număr de 
şapte. Şi iată că aşa stau lucrurile. începînd cu întrebarea : «unde este 
fratele tău, Abel ?», întrebare pe care i-a pus-o Stăpînul iubitor de oa¬ 
meni, nu pentru că voia să afle acel loc, Dumnezeu a vrut să-i dea pri¬ 
lejul lui Cain să exprime părerea de rău, aşa după cum o arată chiar 
cuvintele lui. Atunci cînd el a tăgăduit că ar şti, Dumnezeu l-a convins 
îndată spunîndu-i : «glasul sîngelui fratelui tău strigă după Mine din 
pămînt» 13 , incit cuvintele «unde este fratele tău, Abel» i-au dat uciga¬ 
şului prilej de a lua cunoştinţă de păcatul săvîrşit fără ca să aducă lui 
Dumnezeu o informaţie nouă. Dacă nu s-ar fi întîmplat să-l caute Dum¬ 
nezeu, Cain ar fi avut pretext să spună că ar fi fost părăsit şi că nu i s-ar 
fi lăsat nici un prilej pentru pocăinţă. De aceea s-a prezentat însuşi doc¬ 
torul, pentru ca bolnavul să aibă la cine alerga. însă Cain nu numai 
că-şi ascunde rana, ci-şi mai adaugă una atunci cînd minte spunînd «nu 
ştiu, au doară eu sînt păzitorul fratelui meu ?» l4 . 

Şi iată, de acum înainte el începe să-şi numere pedepsele : «Bleste¬ 
mat să fie pămîntul din pricina ta» 15 . Prima pedeapsă. Un fel de destin 
tainic îl aşteaptă pe Cain şi-l sileşte să lucreze pămîntul, incit, chiar 
•dacă ar mai vrea-o, el n-ar mai avea posibilitatea să se odihnească, iar 
un cui al suferinţei îl ţine mereu ţintuit de pămîntul pe care l-a urît şi 
care a ajuns blestemat din cauza lui pentru că se murdărise cu sîngele 
fratelui. «Vei lucra pămîntul» ; groaznică pedeapsă, să-ţi petreci viaţa 
cu cei pe care tu îi urăşti, să locuieşti împreună cu un vrăjmaş ; cu un 
duşman care nu te lasă să te odihneşti ! «Vei lucra pămîntul», cu alte 
cuvinte, pornit cu înverşunare la scormonirea pămîntului, tu să nu mai 
ai odihnă şi libertate nici noaptea, nici ziua să nu mai scapi de oboseli, 
iar ceea ce-i şi mai josnic decît un stăpîn fără milă — să simţi în chip 
tainic nevoia de a porni la lucru. «Şi cînd vei lucra pămîntul, acesta 
nu-şi va mai da roadele sale» 16 . 


Chiar şi atunci cînd această robotă nesfîrşită ţi-ar da un rezultat 
oarecare, munca în sine n-ar fi o pedeapsă chiar atît de grea pentru cel 



13. Fac. 4 io. 

14. Fac. 4, 9. 

15. Fac. 4, 11 (sic 

16. Fac. 4, 12. 

ce s-ar încrîncena şi s-ar obosi fără încetare. întrucîit truda omului e 
fără sfîrşit, iar oboseala pe care ti-o provoacă pământul e şi ea de multe 
ori fără rod (întrucît nici ea nu-şi dă roadele sale), urmează cea de-a 
treia pedeapsă : sterilitatea muncilor : «Şi vei fi gemând şi itremurînd pe 
acest pămînt» 17 . Şi acum se adaugă încă două la cele trei pedepse : gea¬ 
mătul continuu şi tremuratul trupului din pricină că mădularele nu-şi au 
sprijinul care provine din putere, întrucît s-a folosit rău puterea trupului, 
s-a primejduit întreaga alcătuire a lui, aşa încît se clatină şi tremură 
nefiind în stare nici pîinea să şi-o ducă cu uşurinţă.la gură şi mai nepu¬ 
tincios cînd ia băutura, pentru că mina sa nelegiuită, după ce a săvîrşit 
fapta aceea urîtă, nu mai este în stare să-şi vină într-ajutor nici pentru 
trebuinţele proprii şi pentru necesităţile trupului său l8 . 

O altă pedeapsă este aceea pe care Cain o dă pe faţă atunci cînd 
spune : «de mă izgoneşti acum de pe pămînt, mă voi ascunde de la faţa 
Ta» l9 . Ce însemnează «dacă mă izgoneşti de pe pămînt» ? înseamnă că 
îl scoate din uşurinţele pe care pământul i le dă. Cain nu era încă mutat 
în alt loc, în schimb se înstrăinase de bunurile de pe el. «Mă voi as¬ 
cunde de la faţa Ta». Cea mai grea pedeapsă pentru cei înţelepţi este 
despărţirea de Dumnezeu. «Şi se va întîmpla că oricine mă va întîlni 
mă va ucide». Cain face o presupunere care decurge din cele prece¬ 
dente : dacă sînt izgonit de pe pămînt şi dacă mă ascund departe de 
faţa Ta, însemnează că voi fi omorît de cel dintîi trecător. Ce zice 
Domnul ? «Nu, nu va fi aşa». Şi a pus un semn pe Cain : aceasta-i cea 
de-a şaptea pedeapsă, aceea de a nu fi ascunsă şi de a putea fi cunos¬ 
cută de toată lumea, printr-un semn clar, că el e autorul acestor fapte, 
nelegiuite. Pentru cine judecă drept, ruşinea e cea mai aspră dintre 
pedepse. Ea va rămîne în picioare şi la Dreapta Judecată — aşa am 
înţeles — pentru că unii vor învia pentru o viaţă veşnică, alţii pentru 
o ruşine şi batjocură veşnice. 

V 

Urmează acum o altă întrebare de acelaşi fel, şi anume despre cu¬ 
vintele spuse de Lameh femeilor sale : «am ucis un om pentru rana 
mea şi un tînăr pentru vînătaia mea» 20 . Dacă pentru Cain va fi răz¬ 
bunarea de şapte ori, apoi pentru Lameh «de şaptezeci de ori cîte 
şapte» 21 . Despre Cain cred unii că a fost omorît de Lameh, că ar fi 

17. Fac. 4, 12 (ed. 1914). 

18. Această osîndă trebuie luată mai mult în sens moral. 

19. Fac. 4, 19. 

20. Fac. 4, 23—24. Desigur că acest număr nu vrea să fie înţeles în sens literal, 
ci simbolic, moral. 

21. Ioan 1, 24. 

supravieţuit pînă la acea generaţie ca să sufere o pedeapsă şi mai în¬ 
delungată. Acest lucru nu-i adevăraj. Se vede, intr-adevăr, că Lameh 
a săvîrşit două omoruri, după cum ne-o spune el însuşi: «am ucis un 
bărbat şi un tînăr, pe bărbat pentru rană, pe tînăr pentru vînătaie, căci 
una e rana şi altceva e vînătaia; una e bărbatul şi altceva e tînărul». 
Dacă pentru Cain va fi răzbunarea de şapte ori, apoi pentru Lameh «de 
şaptezeci de ori cîte şapte». E drept ca eu să sufăr 490 de pedepse 
dacă Dumnezeu a pronunţat pentru Cain o dreaptă judecată pentru că 
i s-au dat şapte pedepse. Căci după cum acela n-a învăţat de la 
altul să ucidă, tot aşa n-a văzut nici alt ucigaş suferind pedeapsă, pe 
cînd eu mereu aveam sub ochi pe acest om gemînd şi tremurînd, pen¬ 
tru că pe mine, care dovedeam marea mînie a lui Dumnezeu, totuşi 
pilda lui nu m-a făcut mai înţelept. Drept aceea, am meritat să execut 
490 de pedepse. 

Unii au ajuns la o astfel de tălmăcire, care nu-i nici ea potriv¬ 
nică învăţăturii Bisericii, pentru că de la Cain şi pînă la potop au trecut 
şapte rînduri de oameni şi îndată a venit peste ei pedeapsa, pentru că 
păcatul se răspîndise foarte tare. însă păcatul lui Lameh n-avea nevoie 
de potop pentru ca să fie vindecat, ci numai de Cel «Care ridică păcatul 
lumii» 22 . Numără, dar neamurile de la Adam pînă la vremea lui Hristos 
şi vei găsi după genealogia dată de Luca cum că Mîntuitorul S-a născut 
în cea de a şaptezecea generaţie. 

Aşadar, am lămurit aceste probleme după cum am putut. Desigur 
c-am lăsat la o parte multe amănunte care ar mai fi putut fi explicate, 
dar n-am vrut să prelungesc lucrurile mai mult decît ar fi încăput 
într-o scrisoare. Pentru înţelepciunea ta este îndeajuns ceea ce ne spune 
Scriptura, cînd zice : «Dă sfat celui înţelept şi el se va face şi mai în¬ 
ţelept» şi: «înţeleptul care a primit un cuvînt îl va aproba şi va mai 
adăuga încă» 23 . 

VI 

în schimb, cuvintele spuse de Simeon Măriei au un înţeles care 
n-are nimic complicat şi nici adine. «Şi i-a binecuvîntat Simeon şi a zis 
către Maria : Acesta este pus spre căderea şi spre ridicarea multora 
din Israel şi ca un semn care va stîrni împotriviri, şi prin sufletul tău va 
trece sabie, ca să se descopere gîndurile din multe inimi» 24 . M-am 
mirat văzîndu-te că laşi afară, ca fiind destul de limpezi, cuvintele 
amintite, ca să te opreşti numai la aceste vorbe : «prin inima ta va trece 


22. Pilde 9, 9. 

23. /nţ. Sil. 21, 16 (sic !), citaţie liberă. 

24. Luca 2, 34—35. 

sabie». Ca să explici cum a putut fi pus un astfel de suflet spre pe¬ 
deapsă şi spre înviere, şi să spui care-i semnul împotrivirii, aşa ceva 
nu-mi pare mai puţin greu decît sa răspunzi de pildă la cea de a treia 
întrebare : cum va trece sabia prin sufletul Măriei ? 

VII 

Cred că Mîntuitorul e pentru cădere şi pentru înviere, dar nu pen¬ 
tru că unii cad şi alţii se ridică, ci tocmai pentru că din noi cade ce e 
mai rău şi învie ceea ce-i mai bun 25 . Arătarea Domnului e în stare să 
nimicească patimile trupului şi să trezească însuşirile proprii sufletului. 
Dacă Pavel spune «Cînd sînt slab, atunci sînt tare» 26 , însemnează că 
acelaşi om poate fi totodată şi slab şi tare, adică slab din pricina trupu¬ 
lui, dar e tare cu sufletul. Aşa şi Mîntuitorul, nu le dă unora prilejuri de 
cădere, iar altora de înviere. Cei care cad, e limpede că din poziţia lor 
verticală, pe care o aveau înainte, din aceasta cad, pe cînd necredincio¬ 
sul nicicînd nu stă drept, ci mereu se tîrăşte pe jos ca şarpele. Deci pă¬ 
cătosul nu stă într-o anumită poziţie, din care să poată cădea, întrucît 
el deja se tîrăşte pe jos din pricina necredinţei. De aici şi prima bine¬ 
facere : cel care petrece în păcat cade şi moare ca să trăiască apoi drep¬ 
tăţii şi să învieze, căci credinţa în Hristos ne dăruieşte amîndouă haru¬ 
rile. Cade aşadar ceea ce-i mai rău, pentru ca în locul lui să aibă prilej 
să învieze binele ! Dacă {'nu părăsim desfrîul, atunci nici înţelepciunea 
nu înviază. Dacă nu părăsim nebuniile, nici cuminţenia nu se va ivi. 

Aşa trebuie înţelese cuvintele : «spre căderea şi ridicarea multora». 

VIII 

«Ca un semn, care va stîrni împotriviri». Ştiu că în Scriptură crucea 
o numită «semn». «Moise, zice Scriptura, a făcut un şarpe şi l-a pus pe 
semn» 27 , adică pe o cruce. Avem aici un semn, care ne arată ceva ne¬ 
aşteptat şi nevăzut : propriu-zis şi iudeii îl vedeau, dar era înţeles nu¬ 
mai de minţile pătrunzătoare. Şi astfel oamenii nu încetează nici azi 
să se certe cînd vine vorba de întruparea Mîntuitorului. Unii declară 
că El a luat asupră-Şi un trup, alţii spun că venirea Lui a fost ne¬ 
trupească ,• unii afirmă că a avut un trup supus suferinţei, alţii că nu se 
preocupa decît în aparenţă de misiunea pe care trupul Său trebuia s-o 
ducă la îndeplinire, unii spun că a avut un trup pămîntesc , alţii un trup 
ceresc ; unii că a existat din veşnicie, alţii că abia prin Maria Şi-a luat 

25. Desigur nu cad şi nici nu învie aceiaşi, ci după ce vor primi sau nu pe 
Mîntuitorul cel vestit de prooroci. 

26. II Cor. 12, 10. 

27. Num. 21, 9 (ed. 1914). 

începutul. Icitd de ce s-a puluL zice : «cu un somn care va stîrni îm¬ 
potriviri». 

IX 

Scriptura ne vorbeşte de sabia cuvîntului, în stare să pună la în¬ 
cercare şi să deosebească gîndurile, care «pătrund pînă la despărţitura 
sufletului şi duhului, dintre încheietură şi măduvă» 28 . Or, din momentul: 
Patimilor, orice suflet a fost supus la un fel de îndoială, după cuvîntul 
Domnului, care zice : «voi toţi vă veţi sminti întru Mine» 29 . Iată de ce 
Simeon a proorocit despre Maria : «cînd te vei ridica în picioare lîngă. 
cruce, cînd vei vedea ce se întîmplă şi vei auzi glasuri, atunci, după 
mărturia lui Gavriil, după tainica cunoaştere a zămislirii dumnezeieşti,, 
după marea descoperire a minunilor, atunci vei avea un fel de tulbu¬ 
rare în sufletul tău. Pentru că trebuia ca Domnul să guste moarte pen¬ 
tru noi toţi şi, odată ajuns victimă de ispăşire pentru lume, să îndrep- 
teze pe toţi oamenii în sîngele Său. Tu, dar, care ai învăţat de sus cele 
despre Domnul, vei simţi o oarecare îndoială, ca un fel de sabie» 
«Ca să se descopere gîndurile din multe inimi» 31 . Iată ce vor să ne 
spună şi aceste cuvinte : după «smintirea» legată de crucea lui Iisus 
va veni de la Mîntuitorul, pentru ucenici şi chiar şi pentru Maria, o- 
vindecare rapidă, care le va întări inimile ca să creadă în El. Aşa l-am 
văzut şi pe Petru, care, după ce «s-a smintit», s-a legat mai tare* de- 
credinţa în Hristos. Deci ceea ce era omenesc a fost convins despre slă¬ 
biciune, pentru ca astfel să iasă la lumină şi mai tare puterea Dom¬ 
nului. 

EPISTOLA 261 

Către locuitorii din Sozopole 
Scrisă în anul 377 

I 

Am citit, preacinstiţi fraţi, scrisoarea pe care mi-aţi scris-o în le¬ 
gătură cu ceea ce se petrece la Voi. M-aţi făcut astfel părtaş şi pe mine- 
la grijile voastre, ca să port şi eu grijă de lipsurile voastre şi de rîvna 

28. Evr. 4, 12. 

29. Matei 26, 31. 

30. Interpretarea mesianică a cuvintelor spuse de Simeon Măriei e redată liber,, 
pe înţeles omenesc:. 

31. I.uca 2, 35. 

de caro daţi dovadă, lucruri ponlru care am adus slavă lui Dumnezeu. 
Dar totodată am gemut de supărare cînd am înţeles că în afară de tul¬ 
burarea pe care arienii au provocat-o în Biserici şi de încurcăturile pe 
caro aceşti nenorociţi le-au făcut în învăţătura creştină, la voi şi-a fă¬ 
cut apariţia un grai şi mai năstruşnic, în stare să arunce pe fraţi într-o 
nelinişte şi mai mare, după cum ne-aţi scris, pentru că unii oameni in¬ 
troduc o învăţătură nouă cu care urechile credincioşilor nu sînt obiş¬ 
nuite şi pe care — spun ei — au scos-o din învăţăturile Scripturii. 

Ne-aţi scris că sînt la voi cîţiva care tăgăduiesc, pe cît le stă în 
putere, chiar planul iconomiei mîntuitoare a Domnului nostru Iisus 
Hristos, respingînd însuşi harul acestei mari «taine a creştinătăţii» L E 
drept că veacurile trecute nu ne-au spus miilte despre acest lucru, dar 
el a fost descoperit la vremea sa, atunci cînd, trecînd prin toate trep¬ 
tele dragostei pe care o nutrea faţă de neamul omenesc, Domnul Iisus 
ne-a învrednicit pînă la urmă de însăşi venirea Lui printre noi. A venit 
în sprijinul creaturii, mai întîi prin patriarhi, a căror viaţă a fost dată 
ca pildă şi regulă de urmat pentru cei ce voiau să păşească pe urmele 
sfinţilor şi care, voind să ajungă la desăvîrşire prin fapte bune, trebuiau 
să dovedească aceeaşi rîvnă ca şi aceia. Mai tîrziu le-a dat o lege drept 
ajutor, iar îngerii au primit poruncă s-o aplice prin mîna lui Moise. Au 
venit apoi prooroci ca să vestească mîntuirea ce urma să vină, apoi 
judecători, regi, drepţi, ca să săvîrşească minuni sub forme ascunse. în 
urma tuturor, în vremea de pe urmă, S-a arătat El însuşi în trup «născut 
din femeie, născut sub Lege, ca pe cei de sub Lege să-i răscumpere, ca 
să dobîndim înfierea» 1 2 . 



II 

Or dacă venirea Mîntuitorului n-ar fi avut loc în trup, atunci Mîn¬ 
tuitorul n-ar fi plătit morţii preţul răscumpărării noastre şi n-ar fi ni¬ 
micit puterea morţii. Intr-adevăr, dacă ceea ce fusese supus puterii mor¬ 
ţii ar fi fost altceva decît ceea ce a luat asupră-Şi Mîntuitorul, atunci 
moartea n-ar fi încetat de a-şi arăta mai departe lucrarea şi n-am fi 
avut nici un folos din suferinţele îndurate prin trupul purtător de dum¬ 
nezeire. Dacă Mîntuitorul n-ar fi omorît păcatul în trup, noi n-am fi 
fost înviaţi în Hristos, ci am fi rămas morţi în Adam ; ceea ce că¬ 
zuse n-ar fi fost reînnoit, ceea ce fusese zdrobit şi doborît n-ar fi fost 
ridicat din nou ; ceea ce devenise străin de Dumnezeu, prin înşelăciu- 

1. I. Tim 3, 16. 

2. Gal. 4, 4 —5. 

nea diavolului, n-ar fi fost din nou înrudit şi înfiat de Dumnezeu 3 . Toate 
aceste daruri sînt nimicite de cei care spun că Mîntuitorul a venit cu 
trup ceresc 4 . 

Dar ce nevoie mai era de Sfînta Fecioară dacă trupul purtător de 
Hristos n-ar fi trebuit să fie luat din lutul lui Adam ? Şi cine ar fi atît 
de îndrăzneţ încît să reînnoiască acum, prin ajutorul unor termeni so¬ 
fistici, şi, desigur, cu mărturii scoase din Scriptură, învăţătura lui Va¬ 
lentin, peste care liniştea s-a aşezat de mult ? Căci această învăţătură 
nelegiuită despre felul arătării Sale nu-i nouă : prima dată ea a luat naş¬ 
tere de la acel nebun Valentin, care, cu ajutorul cîtorva expresii scoase 
din Apostol, a alcătuit pentru el nişte scornituri blestemate. El zicea 
că Mîntuitorul nu S-a făcut rob El însuşi, ci S-a îmbrăcat doar «în chip 
de rob», după care a mai spus şi că El S-a născut numai cu trup apa¬ 
rent 5 , aşa încît nu pe omul însuşi l-a luat ca să se îmbrace în el. Cam 
aluzii de felul acesta susţin azi şi acei oameni de la voi, iar aceste noi 
blasfemii mă întristează cumplit. 


III 

Să susţii că simţămintele omului trec şi la dumnezeirea însăşi e 
un gest al unor oameni care nu păstrează nimic din şirul logic al gîn- 
dirii şi care nu ştiu că una sînt afecţiunile cărnii şi alta afecţiunile 
trupului însufleţit şi, în sfîrşit, cu totul altceva cele ale unui sulfet care 
dispune şi de un trup. însuşirea tipică a cărnii este să fie tăiată, mic¬ 
şorată, desfăcută ,• aceea a cărnii însufleţite e să se obosească, să simtă 
durere, să flămânzească, să înseteze, să fie biruită de somn ; în sfîrşit, 
specificul sufletului care are şi trup constă în griji, în nelinişti, în îngri¬ 
jorări şi în alte afecţiuni de acest soi. Unele sînt fireşti şi nedespărţite 
de fiinţa vie, altele provin dintr-o voinţă pervertită, iar ele se furi¬ 
şează alături de cele dintîi spre a duce o viaţă dezordonată şi nede- 
prinsă cu virtutea. De aici se vede că Mîntuitorul accepta simţirile firii 
ca să dea siguranţa unei întrupări reale, nu numai aparente, dar că toate 
simţămintele viciate, care tulbură liniştea vieţii, El le-a respins ca ne- 

3. Interesantă şi umană viziune, prin care Hristos a respectat slăbiciunile firii, 
pregătind omenirea rînd pe rînd pentru primirea Sa. Despre pregătirea omenirii în ve¬ 
derea mîntuirii lumii au vorbit frumos Sfîntul Irineu prin ideea «recapitulării în Hris¬ 
tos», Ipolit prin «înalta iconomie dumnezeiască», Clement Alexandrinul prin ideea «co- 
borîrii în trup a Mîntuitorului», Origen prin «funcţiunea revelatoare a Cuvîntului în¬ 
trupat», dar mai ales Sf. Atanasie prin ideea «factorului psihic» hotărîtor în doctrina 
despre întruparea Cuvîntului. A se vedea A. Grillmeier, Le Christ dans Ia tradition 
chretienne, Paris, 1973, p. 140 ş.u. A se vedea «P.S.B.», voi. 15, 87 şi urm. 

4. Cum afirma Apolinarie de Laodiceea. 

5. Despre erezia gnostică a lui Valentin vorbeşte adeseori Origen în scrierile 
sale. A se vedea «P.S.B.», 6—9 la «indice». 

vrednice* de dumnezeirea Sa cea nepătată 6 . De aceea s-a spus că S-a 
născut «întru asemănarea trupului păcatului» 7 . De aceea, chiar dacă a 
luat asupră-Şi trupul nostru cu afecţiunile lui fireşti, El n-a săvîrşit pă¬ 
cat. După cum moartea, care ne-a fost transmisă prin trupul lui Adam, 
a fost înghiţită de dumnezeire, tot aşa şi păcatul a fost suprimat de 
dreptatea care era în Iisus Hristos. Cînd vom învia vom lua un trup* 
care nu va fi supus morţii şi nici păcatului. 

Iată, fraţilor, care sînt tainele Bisericii şi care sînt tradiţiile Părin¬ 
ţilor. Conjur pe orice om temător de Dumnezeu şi care aşteaptă jude¬ 
cata lui Dumnezeu să nu se lase dus de învăţături străine. Dacă învaţă 
cineva altceva, dacă nu se pleacă în faţa cuvintelor sănătoase ale cre¬ 
dinţei şi dacă, respingînd vestirile Duhului, dă mai multă cinste propriei 
sale învăţături decît cuvintelor evanghelice, puneţi-vă în gardă împo¬ 
triva unui astfel de om. Să dea Dumnezeu să ne întîlnim într-o zi, ca 
să putem completa, stînd de vorbă, tot ce ne-a scăpat în această scri¬ 
soare ! Intr-adevăr, aveam multe lucruri de spus şi n-am scris decît o. 
mică parte din ele pentru că nu voiam să trec măsura unei scrisori. 
Sîntem convinşi totodată că pentru cei ce se tem de Dumnezeu ajunge 
avertismentul pe care vi l-am dat în aceste cîteva cuvinte. 


EPISTOLA 262 
Către călugărul Urbikios * 
scrisă în anul 377 


Bine ai făcut că mi-ai scris, căci ai arătat o roadă a dragostei de 
loc de neglijat. Fă-o cît mai des ! Să nu crezi că pentru aceasta îţi 
trebuie vreo scuză. Ne cunoaştem bine şi ştiu că între oameni există 
pentru fiecare o egalitate de onoare, pe care ne-o dă natura : superio¬ 
ritatea dintre noi nu e bazată pe naştere, nici pe mulţimea banilor, nici 
pe alcătuirea trupească, ci pe superioritatea temerii faţă de Dumnezeu. 


6. Rom. 8, 3. 

7. Desigur că nu se putea aştepta în veacul IV nici măcar de la Sf. Vasile o 
formulare clară a doctrinei hristologice aşa cum se va preciza ea în urma sinodului 
din Calcedon. Totuşi Sf. Vasile argumentează bine premisele şi modul întrupării. 

* Urbikios pare a fi fost îndrumătorul unei comunităţi călugăreşti, dar în ace¬ 
laşi timp şi admirator al Sfîntului Vasile. Se vede că-i scrisese acestuia cerîndu-i 
diferite sfaturi. Epistola de faţă este unul din răspunsurile Sfîntului. Cu multă deli¬ 
cateţe îl îndeamnă Sfîntul Vasile să nu se sfiiască a-4 cere oricînd sfaturi. Paralel se 
pare că, chiar şi el căzuse în unele rătăciri privitoare la întruparea Domnului, care 
se apropiau de concepţia lui Apolinarie ; de aceea epistola combate acestă «năstruş¬ 
nicie». 

In acest caz, ce te opreşte să te temi mai mult de Dumnezeu şi să fii 
în această privinţă mai mare decît mine ? Scrie-mi, aşadar, cit de des 
şi ajută-mă să ştiu cum se poartă fraţii din jurul Tău şi care dintre 
■credincioşii Bisericii Tale au păreri sănătoase, ca să ştiu cui îi pot scrie 
şi pe cine să mă pot baza. întrucît sînt cîţiva, după cîte aud, care fal¬ 
sifică cu idei sucite dreapta credinţă despre întruparea Domnului, le 
cer, prin mijlocirea dragostei tale, să se lase de astfel de păreri năstruş¬ 
nice, şi să nu mai spună că Dumnezeu însuşi S-ar fi schimbat în trup, 
•ori că n-ar fi luat prin mijlocirea Măriei trup din ţărîna lui Adam, ci 
El însuşi, cu întreaga Lui dumnezeire, s-ar fi schimbat ca să devină 
tot duh. 


II 

Această absurditate e foarte uşor de combătut. Dar fiindcă blas 
femia e evidentă prin ea însăşi, cred că pentru cel ce se teme de Dom¬ 
nul e deajuns o singură observaţie. 

Dacă Dumnezeu «S-a transformat», însemnează că S-a şi schimbat. 
Or, aşa ceva să fie departe de învăţătura şi cugetarea noastră ! Doar 
Domnul însuşi a spus : «Eu sînt şi nu Mă schimb» 2 

în al doilea rînd, cum au putut trece asupra noastră roadele întru¬ 
pării dacă trupul nostru n-a fost unit cu dumnezeirea, care s-a făcut 
stăpînă pe împărăţia morţii? Cel care s-a transformat şi-a alcătuit un 
trup al Lui propriu, adică acest trup care a existat împreună cu natura 
divină condensată în el. Or, cum ar fi putut fi mărginită Dumnezeirea 
la mărimea unui trupşor dacă firea întreagă a Fiului Cel Unul-Născut 
a fost transformată ? Eu cred că nici un om cuminte şi temător de Dum¬ 
nezeu nu poate suferi de o astfel de boală. întrucît mi-a ajuns şi mie 
la urechi zvonul că unii din cei care trăiesc în preajma Frăţiei Tale au 
fost atinşi de această scrînteală de minte, am socotit că nu trebuie să 
mă mărginesc doar la trimiterea unor salutări, ci că scrisoarea mea tre¬ 
buie să cuprindă şi un avertisment care să fie în stare totodată să zi¬ 
dească sufletele unor oameni care se tem de Dumnezeu. 

Te rog, deci, să faci în aşa fel ca aceste rătăciri să-şi primească 
de la Biserică îndreptarea lor şi să stai departe de comuniunea cu ere¬ 
ticii, căci, să ştii, în aceste privinţe nepăsarea nimiceşte libertatea de 
vorbire pe care trebuie s-o avem în Hristos. 

EPISTOLA 263 
Către cei din Apus 
Scrisă in anul 377 

I 

Domnul Dumnezeul nostru, în Care nădăjduim, să Vă hărăzească 
fiecăruia dintre voi atîta har spre împlinirea credinţei, care stă înain¬ 
tea noastră, pe cit de mare este şi bucuria cu care aţi umplut inimile 
noastre, atît prin scrisorile pe care ni le-aţi trimis, cit şi prin prea iu¬ 
biţii împreună-slujitorii noştri 1 , precum şi prin dragostea pe care aţi 
arătat-o faţă de noi întristaţii, căci sînteţi «îmbrăcaţi cu milostivirea 
îndurării» 2 , după cum ne-au dat de ştire cei amintiţi adineauri. Şi in¬ 
tr-adevăr, chiar dacă rănile rămîn aceleaşi, totuşi ne-a adus o oarecare 
uşurare credinţa că avem doctori destoinici, care sînt în stare, dacă li 
s-ar da prilejul, să purceadă curînd la vindecarea durerilor. Pentru 
aceasta Vă fericim iarăşi prin aceşti soli iubiţi şi Vă rugăm, dacă Dom¬ 
nul vă va îngădui, să purcedeţi spre noi şi să nu pregetaţi să ne vizitaţi, 
pentru că cercetarea celor bolnavi este una dintre cele mai mari po¬ 
runci 3 . Iar dacă Bunul Dumnezeu şi înţeleptul Iconom al vieţii noastre 
va păstra această bucurie pentru o altă dată, atunci trimite-ţi-ne măcar 
în scris atîtea mîngîieri cîte credeţi că sînt necesare celor întristaţi, 
spre îndreptarea celor striviţi de dureri. Pentru că multe sînt loviturile 
care s-au abătut asupra Bisericii şi mare este mîhnirea ce ne-au lăsat-o. 
Şi nădejde de ajutor n-avem de nicăieri din alt loc, dacă Dumnezeu 
nu ne va trimite vindecare prin Voi, care îi sînteţi slujitori adevăraţi.. 

II 

Pe de-o parte, neobrăzata şi neruşinata erezie a arienilor, care s-a 
rupt pe faţă de trupul Bisericii, persistă în rătăcirea ei şi nu ne tulbură 
atît de mult, încît nelegiuirea lor e cunoscută tuturora. în schimb cei 
îmbrăcaţi în piele de oaie şi care prezintă o înfăţişare liniştită şi blîndă, 
dar înlăuntru sfîşie fără milă tur-ma lui Hristos, întrucît provin din rîn- 

1. Prin mijlocirea preoţilor Dorotei şi Sanctissim, pe care i-au trimis la Roma, 
In primul rînd la papa Damasus, cerînd condamnarea rătăcirilor ariene şi apolina- 
risto, dar In acelaşi timp şi rechemarea lui Paulin de pe scaunul din Antiohia, scri¬ 
soarea aceasta exprima optimism în nădejdea că, în sfîrşit, faţă de nepăsarea descrisă 
de ep. 92, 240, 242, de astădată Apusul pare a veni în ajutorul Răsăritului în lupta 
pentru apărarea ortodoxiei. 

2. Col. 3, 12. 

duril<> noastre, uşor provoacă pierdere în inimile celor mai simpli, aceş¬ 
tia sini primejdioşi şi greu de ocolit. 

Din această pricină cerem să-i daţi pe fată înaintea tuturor Bise¬ 
ricilor Răsăritului pentru ca, ori să vină într-adevăr alături de noi, fi- 
xîndu-şi atitudinea în acest sens, ori, dacă rămîn în izolarea lor, să 
menţină numai pentru ei acea stricăciune, fără ca, prin comuniune des¬ 
chisă, să poată transmite rătăcirea lor şi celor din jurul lor. Numele lor' 
trebuie însă ţinut minte, pentru ca şi voi să ştiţi cine sînt cei care ne 
fac tulburări, şi să se facă cunoscută, prin Bisericile noastre, atitudinea' 
lor faţă de noi. Chiar şi declaraţiile noastre nu sînt văzute cu ochi buni 
de mulţi din pricină că, chipurile, din rivalitate personală noi am avea. 
o atitudine mai puţin curajoasă. Voi însă, cu cît locuiţi mai departe de 
ei, cu atîta prezentaţi în faţa mulţimilor mai multă încredere, ca să nu 
mai vorbesc şi de faptul că şi harul lui Dumnezeu vă ajjită să purtaţi 
grijă de cei aflaţi în suferinţe. Dacă aceleaşi hotărîri le vestiţi mai mulţi 
deodată, atunci e limpede că mulţimea celor ce s-au hotărît vor con¬ 
tribui fără opoziţie la primirea de către toţi a acelor hotărîri. 

III 

Unul dintre cei care a provocat la noi mare supărare este Eustaţiu 
de Sebasta 4 , din Armenia Mică, pe vremuri fost ucenic al lui Arie, cînd 
acesta strălucea în Alexandria şi afirma blasfemiile lui urîte împotriva 
Fiului Unuia-Născut, rămînînd şi după aceea între cei mai autentici ade¬ 
renţi, în schimb cînd s-a reîntors în patrie a dat episcopului Hermo- 
ghen de Capadochia 5 , care-1 acuzase de erezie, mărturisire de dreaptă 
credinţă. 

Şi astfel primindu-şi hirotonia de la Hermoghen, după moartea aces¬ 
tuia, s-a grăbit să se apropie de Eusebiu al Constantinopolei 6 , care pri¬ 
mise şi el învăţătura tot de la acelaşi Arie. îndepărtîndu-se apoi de aco¬ 
lo, din anumite cauze, şi revenind în ţară, s-a răzgîndit din nou şi şi-a 
ascuns cugetarea nelegiuită, afişînd un soi de ortodoxie voalată. Reu¬ 
şind să ia un scaun episcopal (nu se ştie cum va fi reuşit), a semnat 


4. Acest Eustatiu care a dat atît de mult de lucru Sfîntului Vasile fusese la 
început prietenos faţă de el (vezi epist. 79 şi 119). A semnat în duh viclean şi mărtu¬ 
risirea de credinţă alcătuită de Sf. Vasile (epist. 125), dar apoi, tot mai nestatornic, 
începe să se arate potrivnic liniei ortodoxe (epist. 223). De aceea în această epistolă 
Sf. Vasile cere ajutorul Apusenilor, ca să ia hotărîre împotriva lui, întrucît în ascuns 
el fusese ucenic direct al lui Arie. 

.5. Hermoghen este cel care a propus la Niceea formularea crezului niceean. A 
se vedea şi epist. 81 şi 244. 

0. Rudă cu familia împăratului Constantin cel Mare, Eusebiu de Nicomidia ocupă 
mai tîrziu scaunul de Constantiuopol, ajungînd cel mai înfocat apărător al arienilor. 

îndată anatomatizarea lui «ojxoouoioî» în sinodul întrunit la Ancira 7 . 
De acolo venind în Seleucia 8 , a făcut, împreună cu cei de aceeaşi pă¬ 
rere cu el, ceea ce ştim toţi. Pe de altă parte, la sinodul din Constan- 
tinopol 9 a consimţit iarăşi la propunerile ereticilor. Astfel fiind procla¬ 
mat ca depus din episcopat din pricina caterisirii lui anterioare din Me- 
litina 10 , s-a gîndit la o altă revenire, printr-o soluţie de mijloc, folosind 
prilejul vizitei pe care a făcut-o la voi. Care sînt cele propuse de către 
preafericitul episcop Liberiu 11 şi la ce anume a consimţit el nu ştim, 
Ştim doar că a adus cu el o epistolă de restabilire a lui în scaun, pe 
care arătînd-o în sinodul din Tiana 12 , şi-a reprimit scaunul. Aşa se face 
că el prigoneşte acum credinţa aceea pe baza căreia a fost primit, luptă 
împreună cu cei ce anatemizează formula niceană şi susţine cu tărie 
erezia pnevmatomahilor 13 . Intrucît din acestea şi de la el şi-a luat pu¬ 
terea de a nedreptăţi Bisericile şi foloseşte încredinţarea care i s-a dat 
•de voi pentru ruinarea multora, tot de la el trebuie să vină şi îndrep¬ 
tarea şi să expedieze scrisori către Biserici în legătură cu formula prin 
care a fost primit, precum şi în ce chip şi-a schimbat opiniile, altfel se 
•anulează harul care i s-a dat de către episcopii de atunci. 

IV 

Al doilea după el e Apolinarie 14 , care provoacă supărări de mari 
proporţii Bisericii. Cu uşurinţa pe care o are la scris şi cu destoinicia 
de a se exprima repede în orice domeniu a umplut lumea cu scrierile 
sale, nevrînd să asculte de sfatul înţeleptului care zice să se ferească 
•omul de scrierea multor cărţi 15 , căci unde e vorba de mulţime, şi gre¬ 
şeli pot fi multe. Căci cum ar fi cu putinţă ca prin cuvinte multe să 
fii scutit de păcătuire ? 16 . Cele scrise de el în legătură cu învierea nu 
sînt construite numai după metoda mitică (sau păgînească, n.tr.), ci 
îndeosebi după cea iudaicească, pentru că în ea se spune că ne vom în¬ 
toarce iarăşi la slujirea Legii şi ne vom tăia iarăşi împrejur şi vom ţine 

7. Ţinut în anul 358. 

8. Ţinut în anul 359. 

9. Ţinut în anul 360. 

10. Oraş în Armenia Mică. / 

11. Papă al Romei, 352—366. 

12. Ţinut în anul 366. 

13. Care nu admiteau divinitatea Duhului Sfînt. 

14. Apolinarie contestă integritatea firii umane în persoana Domnului Hristos, sus- 
tinînd că raţiunea sau puterea de judecată a Lui a fost înghiţită de Logosul divin 

15. F.ccl. 12, 12. 

16. Pilde 12, 19. 

sîmbăta, ne vom Îndepărta de anumite mlncăruri şi vom aduce* jertfe 
lui Dumnezeu şi ne vom Închina In templul din Ierusalim şi, în general, 
din creştini ne vom face iar iudei. Or, ce poate fi mai de rîs decît astfel 
de lucruri şi mai străin de învăţătura evanghelică ? Şi în legătură cu 
întruparea Fiului, învăţătura lui a provocat o tulburare atît de mare 
între fraţi, îneît puţini din cei care le-au recunoscut mai ţin vechea 
rînduială a credinţei, pe cînd cei mai mulţi, dîndu-şi seama de inovaţii, 
au căzut în mania unor nesfîrşite controverse şi în interpretări exage¬ 
rate şi compromiţătoare. 

V 

Cit despre Paulin 17 , merită şi el cîteva reproşuri mai ales în le¬ 
gătură cu hirotonirea lui, lucru pe care-1 ştiţi şi voi. în orice caz, şi pe 
mine mă supără faptul că înclină spre învăţăturile lui Marcel l8 , în- 
trucît primeşte în comuniune, fără control, pe aderenţii lui. Căci ştiţi, 
prea cinstiţi fraţi, că învăţătura lui Marcel e un fel de anulare a între¬ 
gii noastre nădejdi, pentru că nici pe Fiul nu-L primeşte ca avînd ipostas 
propriu, ci susţine că El S-a arătat doar pentru scurt timp în lume ur- 
mînd să se reîntoarcă din nou la Cel din Care a ieşit, şi nici pe Mîngî- 
ietorul nu-L primeşte ca existînd în chip special. De aceea nimeni n-ar 
greşi proclamînd această erezie cu totul străină de creştinism, numind-o 
un fel de iudaism stricat. De aceea stăruim ca şi problema aceasta s-o 
luaţi în grija Voastră. Şi o veţi prelua dacă nu vă va fi greu să scrieţi 
la toate Bisericile Răsăritului despre cei care tulbură în toate felurile 
învăţătura noastră 19 . Dacă ei se vor îndrepta, îi vom primi în comu¬ 
niune, dacă însă vor persista cu convingere în inovaţiile lor, atunci ne 
vom îndepărta de ei. 

Că trebuia să precizăm lucrurile acestea noi împreună cu înţelep¬ 
ciunea voastră într-un sinod general, e ceva de care noi înşine ne dăm 
seama. Dar pentru că timpul nu îngăduie, iar amînarea lor e primej¬ 
dioasă, am fost nevoiţi să trimitem pe fraţi dîndu-le informaţii orale şi 
despre alte probleme pe care am uitat să le expunem în epistola aceasta, 
să le pună în acţiune Cuvioşiile Voastre, ca să dobîndim ajutorul cerut 
pentru Bisericile lui Dumnezeu. 

17. Episcop în Antiohia. 

13. Marcel de Ancira fusese la început mare susţinător al crezului niceean, dar 
pe urmă a căzut în rătăcirea sabeliană. 

19. Poate că şi Sf. Vasile e prea pretenţios aici: ar fi fost destul dacă ar fi 
fost înştiinţaţi măcar episcopii cei mad importanţi. 

35 - Sflntul Vuşile cel Mure 

EPISTOLA 264 

Către Barsas, episcop de Edesa, 
aflat în surghiun 

Scrisă în anul 377 

Lui Barsas, episcopului cu adevărat prea iubit de Dumnezeu şi vred¬ 
nic de tot respectul şi de toată stima, V asile îi aduce salut întru Dom¬ 
nul. Intrucît adevăratul meu frate Domninos vine la cuvioşia Ta, folo¬ 
sesc bucuros prilejul acesta de a-ţi scrie şi de a te saluta şi prin el. 
Rog pe Bunul Dumnezeu să mă ţină încă în viaţă, pentru ca să mă în¬ 
vrednicesc să te văd şi personal şi să mă bucur de darurile cu care ai 
fost înzestrat. Iţi cer doar să te rogi să nu cad pradă pentru totdeauna 
duşmanilor crucii lui Hristos şi să păzesc Bisericile Sale pînă cînd vor 
veni vremuri de pace, pace pe care numai Dreptul Judecător ştie cînd 
ne-o va da, dar sîntem siguri că ea va veni şi nu ne va mai părăsi ni¬ 
ciodată. Dar aşa cum a rînduit iudeilor, pentru păcatele lor, o pedeapsă 
de şaptezeci de săptămîni de ani, poate că Atotputernicul, după ce ne 
va fi dat şi pe noi vrăjmaşului pentru o vreme oarecare l , va rîndui o 
zi cînd ne va rechema şi ne va restabili pacea de altădată, desigur dacă 

_şti-vom cînd? —- apostazia nu va fi aproape şi nici evenimentele 

de acum nu vor fi semnul venirii lui Antihrist. Dacă-i aşa, roagă-te ca 
Dumnezeul bunătăţii să alunge de la noi orice supărare, să ne păzească 
şi să ne ajute să trecem fără pas greşit prin aceste supărări. Pe toţi 
cei care s-au învrednicit să stea în comuniune cu tine îi salut prin mij¬ 
locirea ta. Să fii sănătos şi să te bucuri întru Domnul, roagă-te pentru 
mine, iar prin harul Sfîntului să fii păzit în folosul Bisericii lui Dum¬ 
nezeu. 

EPISTOLA 265 

Către Evlogios, Alexandru şi Adelfocratlon, 
episcopi egipteni surghiuniţi 

Scrisă în anul 377 


I 

Descoperim că purtarea de grijă cu care conduce Dumnezeu Bise¬ 
ricile Sale este mare în toate privinţele. Astfel, evenimentele care par 


1 Fiind urmărit de arieni, episcopul Barsas s-a refugiat mai întîi în insula Ara Ui" 
apoi în localitatea Oxirinhos de pe malurile Nilului. Sf. Vasile îi trimite prin aceasta 
epistolă cuvinte de încurajare. A se vedea şi epist. 267. 

copleşita cu tristeţi şi care, la prima vedere, nu sînt urmarea nici unui 
plan ascuns, sînt rînduite spre folosul color mai mulţi în înţelepciunea 
lui Dumnezeu şi în neînţelesele judecăţi ale dreptăţii Sale. Căci, iată 
că Domnul a făcut să apară iubirea voastră din ţinuturile Egiptului, s-o 
pună în inima Palestinei şi, după pilda vechiului Israel, s-o statorni¬ 
cească acolo, El care ne-a scos din robia ţării Asiriei, ca să stingă acolo 
idolatria prin sosirea sfinţilor. 

Am înţeles că şi astăzi se mai petrec fapte asemănătoare şi că şi 
voi înşivă vă aflaţi în aceeaşi situaţie, dacă ne gîndim că, chemîndu-vă 
la această luptă pentru credinţă, v-a deschis, prin surghiun, stadionul 
fericitoarelor alergări şi a dăruit pe martorii hotărîrii voastre curajoase 
cu pilde luminoase, care-i duc spre mîntuire 1 . Cu ajutorul lui Dum¬ 
nezeu am aflat cît de dreaptă este credinţa voastră, după cum am auzit 
şi de jertfelnicia voastră faţă de fraţi şi că, după cum ni s-a spus, nu 
daţi uitării, socotindu-le neînsemnate, faptele care sînt de folos tutu¬ 
ror şi mai ales mîntuirii, ci vă legaţi mai ales de tot ceea ce poate ajuta 
la zidirea Bisericilor. Drept aceea m-am mai gîndit că ar fi bine să mă 
alipesc şi eu la ceata voastră minunată şi să mă unesc prin scris cu 
Cuvioşiile Voastre. De aceea am trimis pe prea iubitul nostru diacon 
Elpidios să vă aducă aceste rînduri şi să luaţi cunoştinţă prin el însuşi 
(căci e în stare de aşa ceva) de tot ce a putut scăpa instrucţiunilor cu¬ 
prinse în scrisoarea mea. 

II 

Ceea ce m-a încurajat cel mai mult în dorinţa de a mă uni cu voi 
e ceea ce am auzit spunîndu-se despre rîvna Cuvioşiilor Voastre pen¬ 
tru credinţa dreaptă : nici marele număr de scrieri, nici varietatea so¬ 
fismelor n-au putut zgudui tăria inimii voastre, ci aţi recunoscut pe cei 
care fac înnoiri împotriva dogmelor apostolice şi n-aţi acceptat să păs¬ 
traţi tăcerea în legătură cu pagubele pe care aceştia le fac. Cu mare 
întristare am aflat de toţi cei ce şi-au legat viaţa de pacea Domnului 
şi pe care nu-i lasă liniştiţi înnoirile de tot felul scornite de Apolinarie 
de Laodiceea 2 . Acest om mi-a făcut cu atît mai multă supărare cu cît 
se părea la început c-ar fi de-ai noştri. A suferi ceva din partea unui 

1. Egiptul a fost totdeauna o patrie deosebită a luptelor pentru credinţă. Aşa 
citim îndeosebi în : Istoria bisericească a lui Eusebiu de Cezareea (cărţile VI—VII) 
unde întîlnim mulţi martiri (fapt pentru care s-a păstrat tradiţia de a li se încre¬ 
dinţa creştinilor să ducă cu ei acasă Sf. Împărtăşanie, cf. ep. 93), dar unde a înflorit 
şi arianismul. Din epistola de faţă reiese că prigoana continua şi acuma cu putere. 

2. Despre Apolinarie se vorbeşte în multe epistole ale Sf. Vasile (225, 244, 263 
otc.). Aici nu se vorbeşte despre ereziile lui, ci se vorbeşte mai mult dintr-un punct 
de vedere personal: Apolinarie c prezentat ca un trădător al credinţei, sustinînd un 
Ud de iudaism reînnoit. 

duşman doclarat, chiar dacă durerea este peste măsură de grea, e în- 
tr-un fel tolerabilă pentru cel care suferă, după cum este scris : «de 
m-ar fi ocărit vrăjmaşul, aş fi răbdat» 3 , dar să înduri păgubirea diu 
partea unui om care împărtăşeşte sentimentele tale şi care e apropiatul 
tău, iată ceva foarte greu de îndurat şi care nu-ţi aduce nici o mîn- 
gîiere 4 . Omul pe care crezusem că-1 am tovarăş de arme în apărarea 
adevărului, am descoperit că în multe puncte luptă împotriva celor care 
vor să se mîntuiască, încercînd să distrugă mintea lor şi s-o smulgă din 
dreptatea învăţăturilor. Ce îndrăzneală fierbinte n-a arătat el în faptele 
pe care le-a săvîrşit ? Ce nebună şi aventuroasă idee tinerească n-a ex¬ 
primat el în cuvîntările lui ? Oare n-au suferit toate Bisericile dezbi¬ 
nări lăuntrice, mai ales de cînd el şi-a trimis oameni în cele conduse 
de ortodocşi, ca să le sfîşie şi ca să le ceară, împotriva oricărui drept, 
comunităţi proprii ? 5 . Marea taină a credinţei nu-i un subiect de rîs 
cînd vezi episcopi plimbîndu-se pretutindeni fără popor şi fără preoţi, 
ducînd peste tot un nume găunos, care nu fac nimic pentru progresul 
Evangheliei mîntuirii ? Cuvîntările lui Apolinarie despre Dumnezeu nu 
sînt oare pline de învăţături nelegiuite din pricina vechii impietăţi a 
nebunului Sabelios, pe care acesta le-a reînnoit prin tratate ? Dacă în- 
tr-adevăr ceea ce vestesc pretutindeni locuitorii Sebastiei 6 n-a fost fa¬ 
bricat de duşmanii lui Apolinarie şi dacă acestea sînt într-adevăr de-ale 
lui, atunci nu mai există impietate pe care să n-o fi ajuns atunci cînd 
spunea că acelaşi lucru este să-I spui Tată şi Fiu sau Fiu şi Tată, precum 
şi alte formule întunecate de impietate 7 la care nici măcar nu am vrut 
să plecăm urechea ; ne rugăm să n-avem nici o părtăşie cu cei care 
au grăit asemenea vorbe. 

Oare nu Apolinarie e cel care a răvăşit cu totul învăţătura despre 
întrupare ? N-a trezit el în cei mai mulţi îndoiala asupra misiunii răs¬ 
cumpărătoare a Domnului nostru în urma întrebărilor tulburi şi întune¬ 
coase pe care le-a pus în legătură cu ideea despre întrupare ? Ca să 
aduni şi să explici toate aceste rătăciri şi mai ales ca să le combaţi ar 


o. .ra. iz.. . , . , . 

4. Aşadar Sf. Vasile scrie acestor trei episcopi egiptenii nu numai din dorinţa de 
a-i preamări şi încuraja pentru suferinţele şi exilul pe care le rabdă, ci şi pentru a-i 
lămuri asupra discuţiilor dogmatice ale vremii, îndeosebi apolinarismul şi pnevmato- 
mahionismul. La un moment dat cei trei episcopi egipteni au condamnat amestecul 
apusean în problema schismei antiohiene (cazul Paulin), fapt care l-a bucurat pe St. 
Vasile (care susţinea cu toată tăria pe Sf. Meletie ca singurul îndreptăţit la scaunul 
Antiohiei) şi de aceea oferă celor trei episcopi intercomuniunea. 

5 Afară de scaunul episcopal de Laodiceea, Apolinarie mai stăpmea cîteva co¬ 
munităţi ca Antiohia (sub Vitalie), alta în Beirut şi probabil încă una sau doua aiurea. 

6. Adică aderenţii lui Eustaţiu de Sebasta. .... , , . . 

7. Intr-adevăr, apolinarismul pleacă într-un fel din antitrimtarismul modelist al 

Iul Sabelios. 

trebui mult timp şi multe vorbe. Cine a şters şi a făcut să dispară pasajul 
care cuprinde făgăduinţele, cum vedem în referatele fără temei ale 
acestui om ? Fericita nădejde a celor ce au trăit după Evanghelia lui 
Hristos el s-a încumetat s-o descrie cu atîta sărăcie şi paliditate încît ea 
se schimbă în simple poveşti ale unor babe şi în scorneli evreieşti. întor- 
cîndu-se la trecut, el făgăduieşte reclădirea templului iudaic, respecta¬ 
rea cultului mozaic, un simulacru de arhiereu ca în vechime, jertfe pen¬ 
tru păcate, după «Mielul» lui Dumnezeu, Care ridică păcatul lumii» 8 , 
boteze parţiale, după unicul botez, cenuşă de junincă pentru stropirea 
Bisericii, care, după credinţa în Hristos, n-are nici pată, nici zbîrcitură 
şi nici altceva de acest fel 9 ; apoi curăţiri de lepră, după nepătimiFea 
dobîndită prin înviere ; o ofrandă de gelozie acum cînd bărbaţii nu-şi 
mai iau nici femei şi nici femeile nu-şi mai iau bărbaţi; pîini ale punerii 
înainte, după «pîinea care s-a pogorît din cer» candele aprinse, după 
Cel care e «Lumina cea adevărată» 10 . 

Peste tot, dacă Legea poruncilor lui Moise e de acum desfiinţată 
prin dogme, e limpede că dogmele lui Hristos vor fi anulate prin porun¬ 
cile legii mozaice. Ruşinea şi nedumerirea mi-au acoperit faţa, o apăsă¬ 
toare supărare a pus stăpînire pe inima mea. De aceea vă rugăm, ca pe 
nişte doctori învăţaţi, care ştiu să educe în durere pe cei care se îm¬ 
potrivesc, să vă siliţi să readuceţi pe acest om la disciplina Bisericii, 
să-l convingeţi să se lase de palavrele de care a dat dovadă în scrierile 
sale (căci el a confirmat spusa din Pilde «mulţimea cuvintelor nu scu¬ 
teşte de păcătuire») 11 , puneţi-i în faţă dogmele dreptei credinţe, ca să 
se întoarcă din nou şi să se căiască în faţa fraţilor. 

III 

Se cuvine totodată să-şi amintească cuvioşiile Voastre şi de uce¬ 
nicii lui Marcel, pentru ca să nu luaţi, în legătură cu ei, vreo hotărîre 
nesocotită şi uşuratică. Intrucît acest om a ieşit din Biserică din pricina 
unor dogme nelegiuite 12 , trebuie ca odată ce vor fi oslndit acea învă¬ 
ţătură greşită, aderenţii lui să fie admişi în comuniune, pentru ca «ei 
care se vor fi unit cu noi prin mijlocirea Voastră să fie primiţi apoi de 
toţi fraţii. Căci nu mică a fost supărarea multora cînd au auzit că venind 
la Cuvioşiile Voastre i-aţi primit făcîndu-i părtaşi la comuniunea Bise- 

8. loan 1, 29. 

9. Eles. 5, 27. 

10. Ioan 6, 51. Cum a putut vesti Apolinarie o asemenea revenire la iudaism — 
iată ceva greu de explicat In sec. IV după Hristos. 

11. Pilde, 10, 19. 

12. In epistola nr. 69 Sfîntul Vasile declara că învăţăturile greşite ale lui Marcel 
sini tot atit de condamnabile ca şi ale lui Arie. 

ricii. Or, ar trebui să ştiţi că voi nu sînteţi singuri în Răsărit şi că aveţi 
mulţi de partea voastră : aceştia sînt cei care apără ortodoxia Părinţi¬ 
lor care au statornicit la Niceea învăţătura cea dreaptă. Şi ar mai fi tre¬ 
buit să ştiţi şi aceea că toţi cei din Apus sînt de acord cu voi şi cu noi, 
că am primit «tomul» sau volumul în care e consemnată credinţa lor, îl 
păstrăm la noi şi le urmăm învăţătura. Ar trebui, dar, ca toţi cei care 
sînt în comuniune cu voi să fie deplin liniştiţi, pentru ca hotărîrile luate 
sa fie mai bine garantate prin aprobarea celor mai mulţi şi ca pacea să 
nu fie tulburată de unele bănuieli rele. Şi ar fi bine să ne vadă consul- 
tîndu-ne cu seriozitate în legătură cu problemele care interesează toate 
Bisericile lumii. Căci de laudă nu e cel care a luat în pripă o hotărâre 
oarecare, ci cel care a rînduit fiecare lucru pentru ca să rămînă stator¬ 
nic şi ale cărui intenţii se văd cu timpul a fi cele mai fireşti pentru cine 
vrea să le cerceteze ; un astfel de om e mai plăcut lui Dumnezeu şi oa¬ 
menilor pentru că «rînduieşte vorbele sale cu judecată» 13 . 

Iată, pe cît ne-a îngăduit conversaţia epistolară, părerile pe care le 
facem cunoscute cuvioşiilor voastre. Să dea Domnul să ne putem bucura 
de o. întîlnire personală! Acum, după ce vom fi rînduit toate pentru 
împăcarea Bisericilor, vom primi împreună cu voi şi răsplata pregătită 
de Dreptul Judecător pentru iconomii cei credincioşi şi înţelepţi. In aş¬ 
teptare, binevoiţi şi ne trimiteţi şi nouă condiţiile cu care aţi primit pe 
ucenicii lui Marcel 14 . Căci, să ştiţi bine, că chiar dacă, în ceea ce vă 
priveşte, aveţi garanţii depline, nu trebuie să v ( ă încărcaţi singuri cu o 
problemă atît de însemnată, ci trebuie ca şi cei din Apus şi din Răsărit, 
care sînt în comuniune cu noi, să consimtă şi ei reintegrarea acestor: 
oameni. 


EPISTOLA 266 

Către Petru, episcopul Alexandriei 
Scrisă în anul 377 
I 

Bine şi cuviincios lucru ai făcut certîndu-mă ca pe un frate duhov¬ 
nicesc luminat de Domnul printr-o dragoste adevărată, pentru că nu-ţi 
aduc la cunoştinţă toate cîte le fac aici, mari şi mici. Căci ţie ţi se cade 
să te interesezi de preocupările mele, iar mie mi se cuvine să-ţi mai 
spun şi eu unele din necazurile mele. Să ştii, însă, prea cinstitul şi prea 

13. Ps. 111, 5. 

14. Dacă declară solemn că părăsesc rătăcirile lui Marcel şi că acceptă orto¬ 
doxia, ucenicii lui Marcel de Ancira pot fi reprimiţi în comuniunea Bisericii, bineîn¬ 
ţeles dacă prezintă garanţii depline. 

iubitul meu frate, că desele apăsări.şi chiar puternicele zdruncinături 
care zguduie Bisericile ne silesc să nu fim deloc străini de cele ce se 
întîmplă. După cum la cei ce lucrează în minele de aramă urechile li se 
obişnuiesc cu zgomotul izbiturilor dese ale ciocanelor, tot aşa, prin re¬ 
petarea deasă a ştirilor proaste, m-am obişnuit şi eu să m-aştept mai 
mult la tulburări şi la lovituri din pricina evenimentelor neaşteptate. 

Prin urmare uneltirile nesfîrşite ale arienilor împotriva Bisericii, cu 
toate că sînt multe, mari şi cunoscute în întreagă lumea, totuşi sînt de 
suportat, întrucît provin de la duşmanii şi vrăjmaşii declaraţi ai învă¬ 
ţăturii celei adevărate. De ei am ajuns aproape să ne mirăm cînd nu 
săvîrşesc fapte cu care ne-am obişnuit, nu cînd se încumetă să pună 
la oale vreun atac mai serios împotriva dreptei credinţe. în schimb, 
ne întristează cumplit şi ne tulbură cele săvîrşite de cei de aceeaşi sim¬ 
ţire şi de aceeaşi credinţă cu noi l . Dar nici acelea, cu toate că sînt şi 
ele numeroase şi ajung la urechile noastre, nu ne fac să ne pierdem 
cumpătul. De aceea nici nu ne cutremurăm de ultimele dezordini în¬ 
registrate şi nici urechile nu ni s-au speriat prea tare, pentru că, pe de-o 
parte, ştiam ca faima despre cele întîmplate era firesc să ducă la acel 
rezultat, iar pe de alta, pentru că ne-am aşteptat ca alţii să fie vestitorii 
acelor rele. Şi, în sfîrşit, pentru că n-am crezut că este logic să te in¬ 
dignezi şi tu din pricina unor asemenea fapte şi că te vei supăra pentru 
•că te-aş fi neglijat. 

Celor care au săvîrşit aceste fapte le-am scris cele cuvenite, ru- 
gîndu-i ca, întrucît fraţii de acolo au ajuns la o neînţelegere oarecare, 
totuşi să nu se înstrăineze de dragoste, iar îndreptarea s-o aştepte de la 
cei care sînt în stare să vindece în duh bisericesc greşelile'. Şi întrucît 
Tu ai făcut acest lucru cu intenţie bună şi cinstită, m-am bucurat şi am 
mulţumit lui Dumnezeu deoarece în tine s-au mai păstrat urme din Ve¬ 
chea bună rînduială şi Biserica nu şi-a pierdut vigoarea în vremea pri¬ 
goanei prin care a trecut. Intr-adevăr, deodată cu noi n-au fost prigo¬ 
nite şi canoanele. Eu însumi adeseori am fost incomodat de cei din 
Galatia, dar n-am reuşit niciodată să le răspund, pentru că am aşteptat 
hotărîrile voastre. Acum, dacă Domnul va da şi ei vor vrea să vă asculte, 
nădăjduiesc să aduc din nou poporul la Biserică. Şi atunci nu noi vom 
fi învinuiţi că am trecut la ucenicii lui Marcel, ci dimpotrivă, tocmai 
aceştia vor redeveni membrii ai trupului Bisericii lui Hristos 2 ; încît în- 

1. Cu un tact deosebit caută Sf. Vasile să trezească şi în sufletul acestui urmaş 
al marelui Atanasie mai mult activism fată de atitudinea de om căldicel (Apoc. 3, 15) 
al multora din contemporani. 

2. Aici face aluzie la aderenţii lui Marcel de Ancira, vechi apărător al crezului 
niceean, dar care apoi s-a dovedit eretic în legătură cu învăţătura sa despre persoana 
Mîntuitorului. Totuşi, adeptul «iconomiei,», Sf. Vasile propunea ca adepţii lui Marcel 
să fie primiţi în comuniunea Bisericii dacă revin la ortodoxie. 

vlnuirea urîtă care căzuse asupra.lor, din pricina ereziei, să dispară 
deodată cu primirea lor în rîndurile noastre şi să nu mai fim ruşinaţi că 
noi i-am fi îndemnat la rele. 


II 

M-a supărat şi fratele Dorotei, întrucît — după cum mi-ai scris — 
n-a discutat cu Cuvioşia Ta cu duh de dragoste şi de blîndeţe. Mă gîn- 
desc că şi acest lucru se datorează greutăţii aduse de vremurile actuale, 
pentru că se pare că din pricina păcatelor mele nu mai reuşesc aproape 
nimic, întrucît pînă şi cei mai importanţi din fraţii noştri nu se dove¬ 
desc a fi distinşi şi potriviţi chemării lor, pentru că nu împlinesc toate 
după dorinţele noastre. Ca să revin la Dorotei, el mi-a istorisit discuţiile 
avute cu frăţia ta, în faţa prea evlaviosului episcop Damasus, şi m-a în¬ 
tristat informaţia lui că prea iubitorii de Hristos fraţii şi colegii noştri 
de preoţie Meletie şi Eusebiu au fost număraţi în rînd cu arienii 3 . Şi 
dacă nimic altceva n-ar confirma ortodoxia credinţei lor, totuşi pentru 
oricine judecă limpede însăşi pornirea arienilor împotriva lor consti¬ 
tuie o puternică dovadă despre dreapta lor cugetare. De aceea şi cuvio¬ 
şia Ta eşti dator să reiei cu ei comuniunea de suferinţă pentru Hristos- 
ln orice caz, să fii convins, dacă eşti cu adevărat cuvios, că nu există 
propunere ortodoxă care să nu fi fost proclamată cu toată îndrăzneala 
de aceşti bărbaţi şi să nu fi avut ca martor pe Dumnezeu şi ascultător 
pe mine însumi. Incît mă priveşte pe mine personal, nici măcar un 
singur ceas n-aş fi primit să intru în legătură cu ei dacă aş fi aflat că 
ei şchioapătă în probleme de credinţă. 

Dar, dacă vei găsi de cuviinţă, să lăsăm la o parte cele trecute şi să 
punem un început paşnic pentru cele viitoare. Căci toţi avem nevoia 
unii de alţii în legăturile pe care le avem cu membrii comunităţilor 
noastre, mai ales acum cînd Bisericile Răsăritului privesc spre noi, iar 
unitatea de credinţă dintre noi va fi privită ca punct de pornire spre 
sprijinire şi întărire. Dar dacă ar băga de seamă că eşti bănuitor faţă 
de alţii, mîinile lor s-ar paraliza şi s-ar slăbănogi, încît ar putea să le 
îndrepte împotriva duşmanilor credinţei. 

3. «Potrivit spuselor Sf. Vasile. tocmai pe Meletie de Antiohia l-ar fi acuzat 
Damasus de arianism. Nu pare probabil — dacă peste tot această acuză e fondată — 
ca intransigentul arhiepiscop să fi declarat că Meletie ar fi fost «prea» ortodox. Cît 
despre Eusebiu, care fusese exilat de mai multe ori de arieni, acuza contra lui nu-i 
niri logică şi nici de crezut». Aşa se exprimă Y. Countonne, op. cit., III, 135—136. Con- 
c luzia lui e că mai probabil ar fi faptul că acuza adusă celor doi părinţi vine de 1» 
Petru al Alexandriei, căruia Vasile îi cere să se unească cu el in dragoste. 

EPISTOLA 287 

Către episcopul Barsas al Edesel aflat în surghiun 

Scrisă In anul 377 sau 378 

Din pricina dragostei pe care o port Cuvioşiei Tale mă gîndeam să 
vin să te caut, să te strîng cu drag în braţe şi să aduc slavă lui Dumne¬ 
zeu, Care S-a preamărit întru tine şi Care a făcut vestită onorabila Ta 
bătrîneţe în ochii tuturor celor ce se tem de El. Intrucît trupul meu mă 
supără cumplit, din pricina bolii, şi pentru că mai sînt însărcinat să duc 
şi grijile de nespus ale Bisericilor, fapt pentru care nu pot să merg să 
mă întîlnesc cu cel care mi-e atît de drag, mă folosesc de această scri¬ 
soare ca să-mi mai domolesc nerăbdarea, în care mă aflu, de a mă bucu¬ 
ra de însuşirile cu care ai fost dăruit şi ca să cer neîntrecuta ta evlavie 
să-şi împreune rugăciunile cu mine şi cu Bisericile toate, pentru ca Dom¬ 
nul să ne ajute să trecem fără greşeli zilele sau ceasurile drumeţiei care 
ne-a mai rămas s-o facem, Dar-ar Domnul să vedem şi împăcarea Bise¬ 
ricilor, să auzim şi despre soarta altora, colegi şi compatrioţi de luptă 1 „ 
aşa cum cer şi eu în rugăciuni, iar despre tine însuţi ceea ce noapte şi 
zi popoarele supuse ascultării tale se străduiesc să dobîndească de la 
Domnul dreptăţii! 

Să ştii că dacă n-am scris mai des, nici măcar atît de des cît ar fi 
trebuit, totuşi am scris Cuvioşiei Tale. Poate că fraţii cărora le-a fost 
încredinţat serviciul poştal nu vor fi reţinut şi salutările mele 2 . Dar 
acum, după ce am aflat pe cîţiva dintre ai mei care trec spre tine, mă 
grăbesc să-ţi trimit această epistolă. Totodată îţi mai trimit şi nişte 
daruri, pe care te rugăm să le primeşti fără laudă din partea smereniei 
mele, cerîndu-ţi doar să mă binecuvintezi după pilda patriarhului Isaac 3 4 .. 
Iar dacă din pricina ocupaţiilor şi a nenumăratelor griji, în care-mi era 
cufundat cugetul, am trecut cu vederea unele datorii de bună cuviinţă,, 
să* nu mă judeci şi nici să te superi, ci să rămîi credincios desăvîrşirii 
tale, pentru ca să mă pot bucura de darurile Tale atît eu, cît şi 
ceilalţi *. 

Să fii sănătos, bucurîndu-te întru Domnul, roagă-te pentru mine şi. 
pentru Biserica lui Dumnezeu ! 

1. E vorba de întoarcerea din exil a celor surghiuniţi. 

2. Aceeaşi plîngere întîlnită deseori în epistolele Sfîntului Vasile. A se vedea, 
Intre altele, şi ep. 212. 

3. foc. 27, 27. 

4. Epistola 264 are ca destinatar acelaşi nume ca şi epistola de faţă. Episcopul: 
Barsas era In exil, după c uin ne spun amindouă epistolele. 

EPISTOLA 268 

Către Eusebiu cel aflat în surghiun 

Scrisă în anul 377 

Ne-a arătat Domnul că nici în vremea noastră El nu părăseşte pe 
cei cuvioşi ai Lui, aşa că ocroteşte şi viaţa Cuvioşiei Tale cu mină tare 
şi puternică. Şi aceasta socotim că e aproape la fel cu petrecerea neatinsă 
a dreptului prooroc în pîntecele chitului 4 , precum şi a celorlalţi temă¬ 
tori de Dumnezeu din cuptorul cel cu foc 2 , întrucît şi Cuvioşia Ta ai fost 
păzit neatins, cu toate că, după cît am înţeles, primejdiile războiului 
ameninţau din toate părţile 3 . Şi să dea Atotputernicul Dumnezeu să 
păzească şi de acum înainte priveliştea aceasta mult dorită, atît pentru 
noi — dacă vom mai trăi — cît mai ales pentru ceilalţi, care, prin reîn¬ 
toarcerea Ta 4 , se vor bucura de mîntuirea lor. Pentru că sînt convins 
că Prea Milostivul Dumnezeu, Care vede lacrimile Bisericilor şi ascultă 
suspinurile pe care le scot toţi pentru tine, Te va păzi în viaţă pînă ce 
va da bucurie celor ce se roagă ziua şi noaptea. 

' Ne-am lămurit îndeajuns despre cele cîte s-au comis împotriva Ta 
cînd a sosit, prea iubitul nostru frate Libaniu diaconul, care era în 
trecere pe aici, dar vrem să mai cunoaştem şi ce s-ă mai întîmplat după 
aceea, pentru că am înţeles că în ţinuturile pe unde te afli s-au petre¬ 
cut nenorociri mai grele şi mai mari. Am vrea să ştim aceste lucruri 
dacă-i cu putinţă mai repede, iar dacă acest lucru nu se poate altfel, 
atunci măcar de la prea iubitul frate şi împreună-slujitor preotul Pavel 5 , 
■deodată cu întoarcerea lui. O, de am auzi că viaţa lui a rămas neatinsă 
şi nepusă la chinuri, aşa cum ne rugăm să fie ! 

Întrucît am înţeles că toate drumurile sînt pline de hoţi şi de pun¬ 
gaşi, ne-am temut să dăm ceva fratelui care vine acolo, nu cumva să 
ne facem în chipul acesta vinovaţi de moartea lui. 

1. Iona 2, 1—11. 

2. Dan. 3, 20 ş.u. 

3. Desigur că în Tracia ameninţarea venea din partea goţilor, care de peste 
100 de ani năvăleau mereu în sudul Dunării, iar peste un an (378) însuşi împăratul 
Valens va muri luptînd împotriva lor, 

4. După moartea lui Valens (378) toţi episcopii exilaţi s-au întors la locuinţele 
lor. Eusebiu a venit şi el, dar după cîteva luni a murit. 

5. Diaconul Libaniu şi preotul Pavel erau clerici, din Samosata, care au însoţii 
pe episcopul lor în exil. 

EPISTOLA 269 

Spre consolare soţiei lui Arinteu 1 
Scrisă In anul 378 

1 

Ar fi logic şi de aşteptat, după starea ta sufletească, să trec perso¬ 
nal pe la tine şi să iau parte la aceste dureroase evenimente, Mi-aş fi 
potolit în cazul acesta şi supărarea mea personală şi mi-aş fi împlinit 
şi faţă de tine datoria de a te consola. întrucît însă trupul meu nu poate 
îndura drumuri mai lungi, am recurs la această convorbire prin scris, 
ca să nu se pară că aş fi cu totul nepăsător faţă de cele întîmplate. 

Cine n-a gemut din pricina pierderii acestui bărbat ? Şi cine are o 
inimă atît de împietrită încît să nu verse pentru el lacrimi fierbinţi ? 
Pe mine m-a copleşit tristeţea cu atît mai tare cu cît am avut în vedere 
şi onorurile deosebite cu care acest om a înconjurat persoana mea şi a 
avut grijă ,de ocrotirea comună a Bisericilor lui Dumnezeu 2 . Dar m-am 
gîndit că este omul care şi-a împlinit, în această viaţă, datoria de care 
trebuia să se achite, şi că astfel fusese rechemat, la timpul potrivit, de 
Dumnezeu, Care conduce destinele noastre. îndemn, aşadar, pe înţelep- 
ţia Ta să se pătrundă de aceste gînduri, să-şi păstreze seninătatea faţă 
de cele întîmplate şi, după putinţă, să îndure suferinţa cu cugetul îm¬ 
păcat. Fără îndoială că numai timpul va fi în stare să-i uşureze inima 
şi să-i îngăduie judecăţii să se facă stăpînă pe bătăile ei. Cu toate aces¬ 
tea, dragoştea fără margini pe care ai purtat-o soţului, precum şi bună¬ 
tatea pe care o arătai spre toţi, mă fac să cred că ai să cazi în deznă¬ 
dejde din pricina adîncii delicateţi a sufletului tău în urma primirii aces¬ 
tei lovituri dureroase. De aceea învăţătura Scripturilor e folositoare tot¬ 
deauna, dar mai ales în împrejurări precum este cea de faţă. Să-ţi aduci, 
dar, aminte de hotărîrea Creatorului nostru, potrivit căreia toţi cîţi am 
ieşit din pămînt ne vom întoarce iarăşi în pămînt 3 şi că nimeni nu-i 
atît de mare încît să fie cruţat de moarte. 

1. Acest ofiţer superior în armata bizantină (care salvase imperiul printr-o luptă 
hotărîtoare din anul 355 împotgva goţilor), a fost făcut consul în anul 372. Despre el 
ne dă ştire şi istoricul Ammianus Marcellinus (Fontes Hlstoriae Daco-Romanae voi. 
II, Bucureşti, 1979, p. 125). Moartea lui a avut loc în anul 378. Cu ocazia morţii, Sf. 
Vasile trimite aceste cuvinte de mîngîiere soţiei lui. 

2. Despre Arinteu a se vedea şi epistola nr. 129. 

SFINTOL VASILE CEL MARE 


II 

Bun şi mare era acest minunat bărbat, puterea trupului se lua la 
întrecere cu virtutea sufletului său, iar eu zic chiar ca nimeni nu-1 în¬ 
trecea nici într-o privinţă, nici în cealaltă. Cu toate acestea însă era om 
şi el, aşa încît a murit ca şi Adam, ca şi Abel, ca şi Noe, ca Avraam, 
ca şi Moise sau ca oricare altul din cîţi am mai pomeni şi care aveau 
aceeaşi fire cu noi. Să nu ne tulburăm, deci, că ne-a fost răpit, ci dim¬ 
potrivă, întrucât am trăit împreună cu el, să-I mulţumim Celui Care ne-a 
împreunat laolaltă. Răpirea unui astfel de bărbat ţi-e comună cu cea a 
altor femei, dar eu cred că nici o altă femeie, afară de tine, nu s-ai fi 
putut mîndri cu un astfel de bărbat. 

Căci intr-adevăr, Creatorul nostru a creat pe bărbatul acesta ca pe 
un exemplu unic al firii omeneşti, întrucît toţi ochii de pe stradă se în¬ 
torceau după el şi fiecare limbă istorisea faptele lui. Pictorii şi sculp¬ 
torii nu puteau plăsmui modele atît de reuşite ca el, iar istoricii care 
descriu marile isprăvi ale vitejilor se încurcă înşirînd poveşti ireale 4 . 
De aceea mulţi nu puteau să se împace cu gîndul c-ar putea crede In 
acea tristă ştire, care circula şi pe care n-o primeau deşi o auzeau, că 
Arinteu a murit. Cu toate acestea s-a întîmplat şi cu el ceea ce se va 
întîmpla şi cu cerul şi cu pămîntul şi cu soarele, A plecat avînd parte de 
o moarte luminoasă, fără ca bătrîneţea să-l fi gîrbovit, fără ea să piardă 
ceva din înfăţişarea lui falnică, rămînînd mare în viaţa aceasta, dar mare 
şi în cea viitoare, fără ca strălucirea de acum să aducă vreo pierdere 
măririi pe care o nădăjduia, pentru că la plecarea din viaţă îşi curăţfse 
sufletul prin «baia naşterii de a doua» 5 . Faptul că tu i te-ai făcut mijlo¬ 
citor şi colaborator la acestea te va mîngîia cel mai mult. 

Mută-ţi acum sufletul de la cele prezente la grija de cele viitoăre, 
încît prin fapte bune să te faci vrednică să dobîndeşti şi tu, ca şi el, 
acelaşi loc al odihnei! Cruţă pe bărtîna ta mamă, ai milă de tinereţea 
fiicei tale, căci ai rămas singura care poate să le consoleze. Fii pildă de 
bărbăţie pentru celelalte femei şi stăpîneşte-ţi tristeţea în aşa fel încît 
nici să n-o scoţi din inimă, dar nici să te laşi cuprinsă de ea. In sfîişit, 
aruncă-ţi privirile spre marea răsplată a răbdării, pe care ne-a făgăduit-o 
Domnul nostru Iisus Hristos ca răsplătire pentru viaţa pe care vom fi 
trăit-o. 

4. S-a scris mult despre influenţa retoricii asupra stilului părinţilor capad®- 
chieni. Sfîntul Vasile n-a tăgăduit-o niciodată. Epistolele acestea oferă în acest «Sus 
multe mărturii. Dar chiar şi cînd se arată curtenitor faţă de marii demnitari, la cale 
intervine pentru cîte un năpăstuit sau cînd consolează pe cineva, expresiile panegi¬ 
rice, oricît de hiperbolic ar fi alcătuite, nu întrec măsura, ci par fireşti. 

5. Tit 3, 5. încă o dovadă că pînă în veacul IV mulţi aminau primirea botezului 
pînă spre anii ultimi ai vieţii. Aşa a făcut şi Constantin cel Mare însuşi. 








SCRISORI 


EPISTOLA 270 

Fără adresă, în legătură cu un furt 1 
Scrisă după anul 374 

Sînt foarte supărat că nu vă indignaţi pentru un lucru interzis şi 
nici nu vă puteţi închipui că săvîrşirea unei răpiri ar fi o crimă şi o 
tiranie îndreptată împotriva vieţii proprii şi a neamului omenesc, pre¬ 
cum şi o jignire adusă oamenilor liberi. Ştiu că dacă aţi avea toţi aceeaşi 
părere nimic n-ar sta împotrivă ca acest fatal obicei să dispară de la 
noi din ţară. Depune, aşadar, şi tu în cazul de faţă o rîvnă de creştin şi 
desfăşoară o muncă pe potriva acestei răutăţi. Pe această tînără, ori în 
ce loc ai afla-o, dă-ţi toată silinţa s-o prinzi şi s-o redai la timp pă¬ 
rinţilor ei. Cît despre acel individ, să-l scoţi din pomelnicul rugăciuni¬ 
lor tale şi să-l excomunici public, iar pe complicele lui, dimpreună cu 
toată familia lor, să-i excomunici pe timp de trei ani, pe temeiul cano¬ 
nului stabilit deja de mine 2 . Satul care a primit pe cea căzută şi care 
a acoperit-o, dacă nu s-a luptat ca să o oprească, scoate-1 întreg din 
rugăciuni, pentru ca să înveţe să vadă în răpitor un vrăjmaş public 
asemenea şarpelui sau oricărei alte fiare primejdioase şi să fie gata 
astfel să-l alunge şi să apere pe victimele lui. 


EPISTOLA 271 

Scrisoare de recomandare adresată prietenului Eusebiu 
în folosul preotului Chiriac 2 

Scrisă în ultimii ani de viaţă 
I 

Cît de mult m-am supărat după ce am sosit în oraşul tău, îndată 
după ce ai plecat tu, nu-i nevoie s-o mai spun unui om care n-are nevoie 
de vorbe, dar care ştie din experienţă că am mai păţit aşa ceva. La ce 
preţ nu ar trebui să calculez fericirea de a vedea pe Eusebiu, om desăvîr- 
şit în toate cele, să-l îmbrăţişez, să mă întorc cu amintirea în tinereţe, şi 
să rechem zilele în care n-aveam pentru noi amîndoi decît o căsuţă mică 
şi decît un cămin, unde aveam acelaşi dascăl, aceleaşi bucurii, acelaşi 
entuziasm, aceleaşi plăceri şi aceleaşi lipsuri, unde totul era obştesc 

1. In canonul 30 (amintit în epistola 199) Sfîntul Vasile constata : «în privinţa 
celor ce răpesc nu avem un canon vechi» (Milaş, Canoanele, II, 2. p. 92). 

2. A se vedea cele specificate în epist. 199, can. 22, 30. 

2. Eusebiu era prieten şi fost coleg de şcoală cu Sfîntul Vasile. 







şi în egalitate* intre noi ! Cit n-aş da să mai pot evoca toate amintirile 
acelea printr-o convorbire cu Tine şi să mă descarc de această apăsă¬ 
toare bătrîneţe 2 spre a avea senzaţia că m-am prefăcut iarăşi tînăr din 
bătrîn ce eram ! Plăcerea acestor bucurii n-am putut-o gusta, în schimb 
n-am fost lipsit de plăcerea de a vedea înţelepciunea Ta prin mijloci¬ 
rea unei scrisori şi să mă consolez cum pot, prin întîlnirea cu prea cu¬ 
cernicul preot Chiriac. Mi-e jenă să ţi-1 recomand şi să-i fiu mijlocitor, 
ca să fac din el un apropiat al tău, căci mi-e teamă să nu ţi se pară 
că aş încerca un demers de prisos, prezentîndu-ţi ceva ce-ţi aparţine 
special şi care e minunat. Intrucît trebuie să stau ca martor ai adevăru¬ 
lui şi să dăruiesc cele mai mari din bunurile mele celor care sînt uniţi 
din punct de vedere spiritual, zic doar atîta : cred că integritatea sacer¬ 
dotală a acestui om e evidentă pentru tine însuţi ; din partea mea ţin 
şi eu s-o garantez, deoarece nu ştiu să se fi făcut nici o calomnie împo¬ 
triva lui din partea celor care atacă pe toţi şi din partea celor care nu 
se mai tem de Dumnezeu. Totuşi, dacă s-ar întîmpla ceva asemănător 
din partea lor, omul meu n-ar fi mai puţin vrednic. Vrăjmaşii Domnu¬ 
lui întăresc şi mai mult treptele preoţeşti ale celor care luptă să răpească 
din harul dăruit lor de Duhul. Pre,cum am spus, nici că s-ar putea con¬ 
cepe ceva împotriva acestui om : e un preot ireproşabil, e unit cu noi 
şi e vrednic de tot respectul. Hotărăşte-te să-l vezi ca atare în propriul 
tău interes, dar şi ca să-mi faci plăcere 3 . 


EPISTOLA 272 
Către magistrul Sofronios * 

Scrisă în anul 377 (sau 378) 

I 

Diaconul Actiac m-a informat că unii oameni te-au făcut să te su¬ 
peri pe mine, acuzîndu-mă pe nedrept, spunînd că aş avea sentimente 
duşmănoase faţă de Excelenţa Ta. în ce mă priveşte nu mă mir că s-au 
găsit linguşitori în preajma unui atît de mare personaj. E oarecum de 

2. Cînd scria aceste rînduri Sfîntul Vasile n-avea încă 50 de ani. Era mai mult 
lmbătrînit decît bătrîn. 

3. Probabil preotul Chiriac va fi căzut pradă unei calomnii. Sfîntul Vasile îl 
apără călduros. 

* S-a vorbit în alt ioc (ep. 33) despre intimitatea raporturilor dintre .«tînărul» 
Vasile şi magistrul Sofronios. Scrisoarea de faţă a fost redactată spre sfîrşitul vieţii 
ierarhului, care nu şi-a uitat nici acum eleganţa exprimării, dar nici Sofronios nu şi-a 
pierdut, se vede, prestigiul situaţiei sale sociale. 

înţeles să crească linguşirile! slugarnice pe lingă oameni cu mari răs¬ 
punderi. Fiind lipsiţi de calităţi, fir in caro să se evindenţieze, aceşti oa¬ 
meni îşi lac din defectele altora o trambulină. S-ar putea spune că, după 
cum rugina prinde ca o pecingine în grîu, tot aşa şi linguşirea, cu toate 
că îmbracă pe din afară haina prieteniei, este compromiterea prieteniei.. 
Aşa îneît n-am rămas prea mirat că, asemenea unor bondari ce bîzîie în 
jurul fagurelui, unii oameni caută să se înfigă spre poziţia ta ilustră şi 
de invidiat. 

Dar ceea ce m-a surprins şi mi-a părut cu totul straniu e faptul că, 
fiind om atît de deosebit prin seriozitatea caracterului, ai putut deschide 
urechile la aşa ceva şi ai primit de întemeiată o calomnie împotriva 
mea. E drept că am îndrăgit şi eu persoane, începînd din primii ani ai 
tinereţii şi pînă acum la bătrîneţe, dar nu ştiu să fi preferat pe cineva 
înaintea Excelenţei Tale. Chiar dacă mintea nu m-ar fi putut convinge 
să îndrăgesc pe un om ca Tine, strânsa noastră legătură, începînd din 
copilărie, ar trebui să fie destulă ca să mă lege de prietenia ta. Dacă eu 
nu prea exteriorizez această preferinţă ce-ţi port, te rog să mă ierţi, 
căci e o slăbiciune a mea. Poate nici Tu nu ceri de la mine fapte con¬ 
crete drept dovadă a prieteniei mele, ci, în primul rînd, o inimă iubitoare 
care să-Ţi dorească tot ce poate fi mai bun şi să-ţi dea soarta să nu 
cobori niciodată atît de jos incit să ai nevoie de serviciile unui perso¬ 
naj atît de mărunt cum sînt eu. 

II 

Cum aş fi putut eu vorbi sau acţiona împotriva Ta în problema 
Memnonios ? Căci mi s-a spus de către diaconul meu că de acest lucru 
e vorba 2 . Cum aş fi preţuit mai mult bogăţia lui Hymetios, decît casa 
atît de primitoare a unui om ca Tine ? Nimic din toate acestea nu-s 
adevărate, nici n-am spus, nici n-am făcut nimic împotriva Ta. Ceea ce 
poate că va fi dat prilej oamenilor care se leagă şi de aluzii închipuite, 
sînt cuvintele pe care le-am spus unora din cei care fac atîta tărăboi pe 
această temă : «Dacă acest om şi-a propus să-şi ducă la îndeplinire pla¬ 
nul, puteţi să protestaţi ori nu, vorbiţi ori tăceţi, dar să fiţi convinşi că 
ce are el pe inimă nu va întîrzia să se arate. Iar dacă a renunţat la pla¬ 
nul său, să nu înjosiţi venerabilul nume al prietenului meu şi sub pre¬ 
text de a vă arăta zelul faţă de un astfel de protector, să nu trageţi 
profit personal din procedeele care vă ajută să inspiraţi groază şi să. 
formulaţi ameninţări». 

2. Din păcate nu ştim concret despre ce era vorba. Hymetios pare a fi fost un 
capadochian bogat, pe cînd Memnonios, un înalt funcţionar (P. Hristu, op. cit., II, 280).. 

Dar celui care a redactat testamentul eu nu i-am ţinut nici predică 
lungă, nici scurtă, nici directă, nici prin intermediar, 

III 

Aşadar nu trebuie să pui la îndoială cuvintele mele decît doar dacă 
m-ai crede cu totul nesocotit, putîndu-mă trata în acest caz cu dispreţ, 
şi acuzîndu-mă de marele păcat al minciunii. Te rog, deci, să mă scoţi 
cu totul de sub bănuială pe tema aceasta şi de acum înainte să crezi că 
afecţiunea mea faţă de Tine este deasupra oricărei calomnii. Ia pilda 
Iui Alexandru cel Mare 3 , care chiar în clipa cînd trebuia să bea un 
medicament i s-a adus o scrisoare conţinînd acuze tocmai împotriva 
doctorului care-i prescrisese tratamentul, dar Alexandru a fost atît de 
departe de a se încrede în calomniatori, încît a băut leacul în timp ce 
citea scrisoarea. Nu mă socot mai puţin vrednic pentru prietenie decît 
oricare din cei cunoscuţi, întrucît sînt convins că niciodată nu am călcat 
legea prieteniei, pentru că, în acelaşi timp, am primit de la Dumnezeu 
şi legea dragostei creştine. în această privinţă îţi rămîn îndatorat nu 
numai pe baza firii omeneşti comune tuturora, ci şi pentru că recunosc 
în tine atît pe binefăcătorul meu, cît şi pe al patriei mele. 


EPISTOLA 273 ^ 

Fără adresă, pentru Hera * 

Scrisă în ultimii ani 

Întrucît sînt cu totul convins că Vrednicia Ta mă iubeşte atîta încît 
e în stare să vadă interesele mele ca şi cum ar fi ale lui, recomand ex¬ 
tremei Tale bunătăţi pe prea onoratul frate Hera, pe care nu-1 numesc 
«frate» doar din obişnuinţă, ci pentru că, fără să exagerez, mă întrece 
chiar şi în prietenie, prin sentimente de o absolută desăvîrşire. Te rog 
să-l socoţi ca pe un apropiat al tău şi să-i arăţi, cît va fi cu putinţă,- 
ocrotirea ta în toate împrejurările în care va avea nevoie de mărinimio 
ta. în chipul acesta aş putea adăuga această binefacere la alte multe bu¬ 
nătăţi pe care le-am întîlnit deja la tine. 

3. Plutarh, Vieţile paralele. Alexandru 19, 3, trad. rom. Voi. III, (Bucureşti, 1966). 
p.~375. 

*. Toate aceste trei scrisori (273, 274 şi 275) au aceeaşi temă : o intervenţie pentru 
un vechi cunoscut al Sfîntului Vasile, cu numele Hera. 

EPISTOLA 274 
Către magistrul Hlmerlos 
Ca şl precedenta 

Ştiţi mai bine decît oricare altul că prietenia şi apropierea mea faţă 
de prea stimatul frate Hera a început încă din vîrsta copilăriei iar prin 
darul lui Dumnezeu s-au prelungit pînă la bătrîneţe. Aproape din aceeaşi 
vreme mi-a hărăzit Domnul să mă bucur de dragostea mărinimiei Tale, 
precum şi de plăcerea de a ne cunoaşte amîndoi. întrucît acest om are 
nevoie de ocrotirea Ta, te rog şi te implor să confirmi vechea prietenie 
faţă de mine şi să fii atent faţă de nevoile care îl apasă acum, incit să 
nu aibă nevoie de nici o altă ocrotire, şi să revină la mine abia după ce 
şi-a realizat toate dorinţele. în chipul acesta, alături de alte multe bine¬ 
faceri pe care le-am primit de la tine, să o pot număra şi pe aceasta ca 
pe cea mai mare pentru mine şi care prezintă cel mai mare interes. 

epistola 275 

Fără adresă, pentru Hera 
Scrisă pe la 377 

Ai prevăzut cu bunăvoinţa Ta că am să te rog pentru preacinstitul 
meu frate Hera şi te-ai arătat pentru el mai binevoitor decît aş fi cre¬ 
zut-o, căci i-ai dat cinste deosebită şi l-ai ocrotit în toate împrejurările. 
Totuşi, intrucît nu pot păstra tăcerea în legătură cu situaţia lui, rog ne¬ 
întrecuta Ta vrednicie să mai adauge la ceea ce ştii că-mi face plăcere 1 
un plus de rîvnă pentru acest om, trimiţîndu-1 în patrie mai întărit decît 
calomnia cu care vrăjmaşii lui îl urmăresc. Nici măcar acum nu-i în afară 
■de invidie, intrucît mulţi caută să tulbure liniştea vieţii lui. împotriva 
lor vom afla o siguranţă unică şi de nezdruncinat dacă accepţi să stai 
deasupra omului care e acum în mîna ta ocrotitoare. 

EPISTOLA 276 
Către Harmatios cel Mare 1 

Scrisă în ultimii ani 

Dacă legea, comună tuturor oamenilor, face pe cei înaintaţi în vîrstă 
părinţi comuni pentru cei tineri, în schimb legea noastră specială, cea a 

1. Cu fineţea-i obişnuită Sfîntul Vasile ştie influenta pe un tată dintr-o familie 
nobilă să accepte că aşa cum sufletul e superior trupului, tot aşa educaţia spirituală 
depăşeşte pe cea pămtntească. In felul acesta Sftntul a convertit sufletul tinăruiui. 

3f — Sfîntul Vnslle cel Mure 

creştinilor, pune pe cei bătrîni ca purtători de grijă pentru tinerii de 
această vîrstă. Dacă o lege generală a omenirii face din bătrîni părinţi 
obişnuiţi ai celor tineri, în schimb legea specială a creştinilor ne pune 
pe noi bătrînii în locul părinţilor, aa să le purtăm de grijă la această 
vîrstă tînără. 

De aceea să nu vezi vreo nepotriveală sau un amestec în treburi 
străine faptul că eu mijlocesc ceva pentru copilul tău. Căci socot că-i 
drept să ceri să te asculte în toate celelalte, întrucît e răspunzător faţă 
de tine în ce priveşte trupul lui precum şi în ce priveşte legea civilă, 
după care sîntem guvernaţi, dar în privinţa sufletului, pe care l-a primit 
ca un dar dumnezeiesc de la Cel de sus, atunci cînd el a venit pe lume, 
trebuie să ne gîndim că el e supus altcuiva şi că s-a îndatorat faţă de 
Dumnezeu cu cele mai scumpe dintre toate îndatoririle. 

Deci, întrucît el a ales pe Dumnezeul nostru, al creştinilor, ca pe 
Cel adevărat, în locul mulţimilor de zei, cărora vă închinaţi aducîn- 
du-le jertfe materiale, să nu te siuperi pe el, ci mai curînd să-i admiri 
nobleţea sufletească, pentru că, mai presus decît frica şi decît respectul 
datorat tatălui său, el a pus apropierea de Dumnezeu printr-o adevă¬ 
rată cunoaştere şi printr-o viaţă virtuoasă. De altfel firea însăşi, blîn- 
deţea şi caracterul lui paşnic faţă de toţi te vor dezarma şi nu te vor 
lăsa să mai păstrezi în inima ta nici o ameninţare cît de mică faţă de el.. 

In sfîrşit, sper că nu vei lua în nume de rău nici mijlocirea mea 
personală, mai bine-zis cea cu care oraşul tău se plăteşte faţă de inter¬ 
venţia mea, pentru că întreg oraşul te iubeşte şi-ţi doreşte tot binele, 
căci i se pare că şi pe Tine te-a primit ca şi cum ai fi creştin, atîta a 
fost de mare vestea răspîndită în oraş. 


EPISTOLA 277 
Către studentul Maxim 
Scrisă în ultimii gni 

Bunul şi vrednicul Teotecnos ne-a informat despre cele întîmplate 
cu Domnia, ta, iar prin cuvîntul în care a schiţat pe scurt trăsăturile su¬ 
fletului tău a trezit în mine dorinţa de a te întîlni, şi atîta mi-a aprins 
dragostea faţă de tine încît dacă n-aş fi fost împovărat de boală, tova¬ 
răşa mea nedespărţită, şi dacă n-aş fi fost împresurat de nenumărate 

griji pentru Bisericii, nimic nu m-ar fi împiedicat sil vin să te văd. 
Intr-adevăr nu mic a fost cîştigul să treci dintr-o familie mare şi dintr-un 
neam vestit la o viaţă de simplitate evanghelică ', să pui prin raţiune 
frîu tinereţii şi să faci din patimile trupeşti nişte roabe ale cugetării 
şi să dovedeşti smerenie, care se potriveşte atît de mult unui creştin, 
dacă acesta se gîndeşte la el însuşi şi dacă ia în seamă, cum e şi firesc, 
de unde a venit şi încotro merge. Intr-adevăr meditarea asupra firii 
noastre înlătură îngîmfarea sufletului, nimiceşte orice trufie şi orice 
egoism, cu un cuvînt ne face ucenici ai Domnului, Care a zis : «învă¬ 
ţaţi de la Mine, că sînt blînd şi smerit cu inima» 2 . Intr-adevăr, prea iu¬ 
bite fiule, un singur lucru e de invidiat şi de laudă : binele cel netre¬ 
cător. Acesta constă în a fi în cinste înaintea lui Dumnezeu, pe cînd 
bunurile omeneşti sînt mai nestatornice decît umbra şi mai înşelătoare 
decît visurile. Căci tinereţea trece mai repede decît florile primăverii, 
iar frumuseţea trupească se ofileşte fie din pricina bolii, fie din pricina 
vremii. în bogăţie nu te poţi încrede, măririle sînt schimbătoare. Măies- 
triile artelor sînt limitate şi ele doar la durata acestei vieţi. Chiar şi 

oratoria, cea mai vrednică dintre toate, îşi pierde farmecul dacă nu-i 
auzită. 

Dimpotrivă, deprinderea virtuţii este o preţioasă dobîndă pentru cel 
ce o are şi este cea mai plăcută privelişte pentru cei care o întîlnesc. 
Daruindu-te acestei meniri, te vei învrednici de acele bunuri pe oare 
Domnul le-a făgăduit la sfîrşit drepţilor. In ce chip vom putea dobîndi 
aceste bunuri şi cum vom păstra cele dobîndite ca să le scriem ne cere 
un timp mai îndelungat decît cel propus în scrisoarea de faţă. Oricum, 
mi-a venit în gînd să-ţi fac cunoscute chiar şi numai aceste cîteva cu¬ 
getări, în urma cuvintelor pe care le-am auzit spuse de fratele Teo- 
tecnos. îi doresc să spună totdeauna adevărul, mai ales cînd vorbeşte 
despre tine, pentru ca Domnul să fie şi mai mult preamărit întru tine, 
căci cu toate că ai ieşit dintr-un strat străin, totuşi eşti copleşit de roa¬ 
dele atît de bogate ale credinţei. 


j .. 1 1 Ca ?i t CUm “ face 0 con hdenţă studentului Maxim, care pare proaspăt con¬ 
verg ia creştinism, Sfîntul Vasile vorbeşte voalat, substituindu-şi propriul său proces 
interior, că trecerea dintr-o familie mare într-o viaţi de simplitate evanghelic? nu i 
putui lucru. In felul acesta, ca şi în epistolele 2, 24 sau 22, în care schiţează elemen- 
fundamentale ale slujim călugăreşti, aşa cum a început-o el însuşi la Annisa 
perîoare n ° StrU ^ ^ PreZmte Cald şi nefor t at idealul unei vieţi cu adevărat su- 
2, Matei 11, 29. 

EPISTOLA 278 
v Către Valerian 

Din timpul episcopatului 

Pe Domnia Ta doream să te văd încă de cînd eram la Orfanene. 
Căci nădăjduiam că aflîndu-ite la Corsagene n-ai fi stat la îndoială să 
vii pînă la mine la Attagene, unde fuseseşi convocat şi Tu la sinod, 
Intrucît nu m-am putuit duce la acel sinod, aş fi dorit să te văd măcar 
la munte, datorită faptului că Evesas era în apropiere şi îmi oferea din 
nou nădejdea de a te întîlni. Dar pentru că n-am reuşit să merg în nici 
una din aceste două localităţi, am recurs la epistolă ca să-ţi spun să vii 
să mă vezi, pentru ca, pe de o parte, să-ţi faci datoria ca tînăr de a vizita 
pe un bătrîn 1 , iar pe de altă parte, să primeşti de la mine, cu ocazia 
intîlnirii, un sfat oarecare, pentru că şi aşa ai de lucru cu cîţiva cetă¬ 
ţeni din Cezareea, la care pentru o rezolvare cit mai bună e necesară 
şi mijlocirea mea. Deci, dacă nu ţi-e prea greu, să nu eziţi de a mă 
căuta. 

EPISTOLA 279 
Către prefectul Modestos * 

Din timpul episcopatului 

Sînt mulţi curieri care, trecînd pe la mine, duc diferite scrisori 
către Excelenţa Ta şi intrucît am înţeles că, datorită stimei pe care 
mi-o arăţi, mulţimea scrisorilor mele nu-ţi provoacă nici o neplăcere, 
am dat şi acestui frate o scrisoare, finind seamă că şi el va dobîndi 
ceea ce caută, iar eu voi fi trecut de tine în rîndul binefăcătorilor, pen¬ 
tru că ofer bunelor Tale intenţii prilejuri de a face bine. 

Problema pentru care ţi se cere ajutorul ţi-o va descrie cel în 
cauză, dacă vei binevoi să-l priveşti cu ochi binevoitori şi să-i dai curaj 
să vorbească Înaintea marii şi înaltei Tale autorităţi. Dar această scri¬ 
soare îmi îngăduie să fac şi eu o observaţie : cîştigul pe care l-ar do- 
bindi acest om l-aş privi ca şi cum ar fi al meu propriu, mai ales gîn- 

1. In alte cîteva epistole mai repetă Sfîntul Vasile acest lucru privitor la vîrsta 
sa Pe atunci el n-avea încă 50 de ani, o vîrstă nu prea înaintată, dar era măcinat 
de boli şi de alergături. Şi totuşi a alergat pînă prin ţinuturile muntoase din Armenia 
Mică, dar din păcate nu s-a putut vedea cu Valerian, căruia îi scrie acum, încurajmdu-1 

*. e vorba de solicitarea unei intervenţii în favorul unui om care a venit tocmai 
din Tiana ca să obţină această epistolă de recomandare. Se ştie cine era prefectul 
Modestos (op. 104, 110, 111). 

n or, 

dirulu-no că omul a venit, la mint* în acest oraş tocmai de la Tiana în 
nădejdea că prezentînd această scrisoare ca pe o ramură de măslin, va 
avea cîştig. Iar ea să nu fie dezminţit nici el în nădejdile lui, şi noi 
să ne bucurăm de stima obişnuită, iar rîvna ta pentru bine să poată fi 
satisfăcută şi în cazul acesta, îţi cer să primeşti pe acest om cu bună¬ 
voinţă şi să-l socoţi a fi între apropiaţii tăi. 


EPISTOLA 280 
Către prefectul Modestos 
Din timpul episcopatului 

Chiar dacă ar fi un lucru îndrăzneţ faptul că vin cu scrisori de 
intervenţii înaintea unui personaj aitît de înalt, cinstea cu care m-ai 
înconjurat pînă acum alungă teama din inima mea şi-mi dă curaj să 
scriu pentru oameni, e drept, înrudiţi ca neam, dar care în sinea lor 
sînt vrednici de cinste, pentru curăţenia moravurilor lor. Cel care-ţi 
predă această epistolă mi-e ca un fiu L Întrucît, dar, are nevoie numai 
de bunăvoinţa ta ca să-şi justifice dorinţele, fii bun şi primeşte scri¬ 
soarea pe care ţi-o prezintă cel amintit; dacă ar fi şi timp să-şi expună si¬ 
tuaţia şi să stea de vorbă cu cei care-1 pot ajuta, atunci sînt sigur că 
prin hotărîrea ta îşi va vedea realizată cererea. Dar şi eu mă voi mîn- 
dri cu faptul că mi-a fost dat din darul lui Dumnezeu un astfel de ocro¬ 
titor, care vede pe rudele mele ca pe proprii săi clienţi şi petiţionari. 


EPISTOLA 281 
Către prefectul Modestos 
Scrisă în timpul episcopatului 

îmi aduc aminte de marea cinste pe care mi-ai făcut-o dîndu-mi, 
între alte favoruri, şi pe acela de a scrie Excelenţei Tale. Mă folosesc, 
deci, de acest dar şi mă bucur de un suflet care dovedeşte atîta bună¬ 
voinţă, pe de-o parte, ca să mă satisfac pe mine însumi prin cores- 
pondarea cu un bărbat atît de însemnat, iar pe de altă parte, ca să dau 
prilej mărinimiei Tale să mă cinstească cu răspunsurile sale. 


1. De astă dată intervenţia făcută este pentru una din rudele Sfîntului Vasile. 

Întrucît rugasem pe Excelenţa Ta în favorul prietenului meu He- 
ladios \ prim dregător al comunităţii mele, să fie eliberat din postul de 
efor all dărilor, oa să aibă timp să se ocupe de probleme ale Patriei 
noastre, şi pentru că altă dată am primit răspuns favorabil din partea 
Ta, reînnoiesc demersul meu şi te rog fierbinte să trimiţi guvernatoru¬ 
lui provinciei să-l elibereze de suprasolicitarea vechiului serviciu. 


EPISTOLA 282 
Către un episcop 
Din timpul episcopatului 

Dacă nu eşti invitat te plîngi ; daca eşti invitat nu răspunzi. Ceea 
ce s-a întîmplat acum a doua oară dovedeşte că prima dată te-ai servit 
doar de un pretext ireal. In realitate n-ai fi venit nici dacă ai fi fost 
invitat atunci. Drept aceea răspunde acum pe loc invitaţiei pe care ţi-o fac 
şi nu fi iarăşi absurd, căci ştii că o învinuire nouă dă tărie dublă celei 
vechi, făcînd-o cu mult mai întemeiată. Mereu îţi cer să mă asculţi şi 
pe mine; dacă pe mine nu mă poţi vedea, ar fi drept sa nu treci cu 
vederea măcar pe sfinţii martiri 1 2 , căci tocmai de aceea ai fost pus pe 
listă între cei care participăm la slujbele de comemorare a lor. Arată-ţi, 
dar, bunăvoinţa atît faţă de unii, cit şi faţă de alţii, iar dacă nici acest 
lucru nu-ţi convine, atunci fii binevoitor măcar faţă de cei mai venera¬ 
bili, adică faţă de martiri. 


EPISTOLA 283 
Către o văduvă 
Din timpul episcopatului 

Nădăjduiesc să găsim o zi potrivită pentru sinod după cele pe care 
trebuie să le ţinem în regiunea muntoasă 3 . în schimb, nu întrevăd nici 


1. Acest Heladios, care probabil că mai tîrziu va urca pe scaunul episcopal din 
Cezareea, cere să fie schimbat din postul de efor al dărilor. Se vede că în această 
problemă cererea de faţă era o revenire, căci prima intervenţie nu-şi atinsese scopul. 

2. E vorba de cererea de a participa la hramul de pomenire a sfinţilor martiri 
Eupsihie, Damas şi cei împreună cu ei, martirizaţi în anul 362 pe vremea împăratului 
Iulian Apostatul, din pricină că distruseseră statuia zeiţei Tyhe (— Fortuna) instalată 
de împărat în Cezareea, după cum ne relatează istoricul Sozomen în Istoria sa, (V, 
11). Praznicul avea loc la 7 septembrie, cum reiese din epistolele 145, 176, 252. Cel 
vizat pare a fi Atarvios, episcopul Neocezareii, rudenie cu Sf. Vasile. A se observa 
fineţea stilului. 

3. Faptele Ia care se face aici aluzie par a fi avut loc tot în Armenia Mică în re¬ 
giunea muntoasă. E vorba, probabil, tot de o impunere pentru o casă. 

un prilej să ne întîlnim în afară de vremea cînd se va ţine această în¬ 
trunire bisericească, afară doar de cazul cînd Domnul ar putea rîndui 
ceva dincolo de cele aşteptate. Trebuie să înţelegi acest lucru şi după 
propria-ţi experienţă. Dacă pe Domnia Ta nu te preocupă decît o sin¬ 
gură casă şi totuşi te plîngi că te asediază o mulţime de treburi, îţi 
poţi oare închipui atunci cîte ocupaţii mă copleşesc pe mine în fie¬ 
care zi ? 

în privinţa visului pe care l-ai avut, cred că el arată destul de lim¬ 
pede că trebuie să te mai interesezi şi de problemele duhovniceşti şi 
să-ţi îngrijeşti ochii şi pentru că sînt făcuţi ca să vadă şi pe Dumnezeu. 
Cînd vei avea mîngîierea pe care ne-o dau Sfintele Scripturi, atunci nu 
vei mai avea nevoie nici de mine, nici de nimeni altcineva ca să vezi 
îndată care-ţi este datoria, căci vei fi destul de întărită prin sfatul Du¬ 
hului Sfînt, care te va îndruma spre tot ce-ţi va fi de folos. 


EPISTOLA 284 

Către un censor, pentru călugări 
Din timpul episcopatului 

Cred că în sectorul unde lucrezi există deja, în legătură cu mo¬ 
nahii, un oarecare regulament în vigoare, de aceea nu-i nevoie să cerem 
pentru ei un favor deosebit, căci pentru ei e destul dacă se pot bucura 
cu toată lumea de bunăvoinţa obştească. Totuşi, întrunit cred că e de 
datoria mea să mă îngrijesc de aceşti oameni, atît cit pot, mă adresez 
bunăvoinţei Tale spre a cere ca să scuteşti de dări pe aceşti oameni, 
care s-au îndepărtat cu vremea de lume şi care şi-au omorît timpul încît 
nu prestează munci prea folositoare statului prin nici un serviciu, nici 
bănesc, nici trupesc. De fapt, dacă trăiesc după chemarea pe care au 
ales-o, ei nu mai au nici bani, nici trup : de cei dintîi s-au lipsit, ca să-i 
împartă la săraci, de cel de-al doilea, ca să trăiască în posturi şi în 
rugăciuni. Ştiu că la cei care vieţuiesc aşa vei avea trecere mai multă 
decît oricare altul şi că vei vrea să ţi-i cîştigi pentru tine însuţi ca aju¬ 
toare capabile, în stare să îmblînzească pe Domnul prin viaţa lor 
evanghelică L 


1. Aici Sf. Vasile intervine pentru monahi ca să fie scutiţi de dări. 





SKÎNTUI. VAMII.K CiOI, MAIIt: 

EPISTOLA 285 

Fără adresă, pentru protejarea bisericii 
Scrisă în timpul episcopatului 

Cei ce poartă grijă de Biserică şi îngrijeşte de averile ei este el 
însuşi cel care-ţi predă epistola aceasta, iubitul fiu cutare. Primeşte-1, 
te rog, să dea socoteală de cîte doreşte să spună Vredniciei Tale. Fii 
atent la toate cîte ţi le descrie, pentru ca măcar acum Biserica să-şi 
revină şi s|ă scape de hidra cea cu multe capete 1 . Pentru că atît de 
mare e avuţia monahilor, incit mereu căutăm pe cineva s-o strîngă ! 
In schimb Biserica cheltuieşte mai mult decît sînt puterile ei, în orice 
caz mult mai mult decît ar băga de seamă cineva. 

EPISTOLA 286 
Către trezorierul împărătesc 
Din timpul episcopatului 

In decursul prezentei întruniri au fost arestaţi cîţiva răufăcători de 
meserie, care, împotriva poruncii lui Dumnezeu, au furat hainele unor 
oameni nevoiaşi, pe care mai curînd s-ar fi căzut să-i îmbrace decît 
să-i dezbrace 2 . Propriu-zis ei au fost prinşi de cei care au fost puşi să 
supravegheze buna rînduială din Biserica. Tu ai crezut că, întrucît girezi 
treburile obşteşti, s-ar cădea să-i preiei tu pe aceşti oameni, iar eu îţi 
scriu ca să-ţi fac cunoscut că relele săvîrşite înăuntrul Bisericilor se 
cade să primească de la noi îndreptarea cuvenită şi sa nu mai stinghe¬ 
rim cu astfel de lucruri pe judecători. 

De aceea şi hainele care au fost inventariate în textul care se afla 
în mîinile Tale şi în copia făcută în faţa tuturor asistenţilor am dispus 
să le primeşti şi să se păstreze pe seama proprietarilor care e vorba să 
se înfăţişeze în viitor, iar celelalte să se predea proprietarilor prezenţi. 
Cît despre cei arestaţi am cerut ca ei să fie îndreptaţi prin educaţie şi 
dojană, date în numele' Domnului, întrucît cred că întru numele Lui îi 
vom putea readuce la bine. Pentru că oricîte nu le pot realiza pedepsele 
tribunalelor ştim că adeseori le împlinesc judecăţile înfricoşătoare ale 

1. «Hidra cu multe capete», aşa pare a numi Sf. Vasile pe agenţii fiscului în 
alergarea lor după impuneri cît mai mari. 

2. Probabil e vorba de un depozit de haine uzate, colectate în Biserică, spre a fi 
donate săracilor. Nişte răufăcători au furat din ele. Sf. Vasile cere ca pedeapsa s-o 
dea Biserica (cu mijloace duhovniceşti), iar nu statul. 






SCIUHUItl 

lui Dumnezeu, Dacă socoti că pentru aceşti răufăcători trebuie să se 
iacă referat la Comite, avem atîla încredere în dreptatea şi în dreapta, 
judecată a acestui bărbat îneît îţi îngădui să faci ce doreşti. 


EPISTOLA 287 

Fără adresă, împotriva unor oameni nedrepţi 1 
Din timpul episcopatului 

Pare foarte greu să tratezi cu acest om. Nu ştiu cum să procedezi 
cu un caracter atît de schimbător (precum se poate presupune după cîte 
se văd), în care e greu să-ţi pui nădejdea. Chemat să judece, el nu 
ascultă, sau dacă totuşi răspunde, o face cu atîta noian de vorbe şi de 
jurăminte îneît îţi trezeşte dorinţa să te descotoroseşti de el cit mai 
repede. Adeseori l-am văzut întorcând învinuirile împotriva celor care-i 
atragem atenţia. Intr-un cuvînt, între toate creaturile, cîte trăiesc pe 
pămînt, nu există fire atît de schimbătoare şi gata să se dea la rele ca. 
acest om, cum se poate convinge oricine oricît de puţină experienţă ar 
avea. De altfel, de ce mă întrebi şi nu te hotărăşti să rabzi tu însuţi 
răutăţile lui ca pe un fel de mînie inspirată de dumnezeire ? Ca să nu 
te pătezi de părtăşia cu păcatele lui scoate-1 dimpreună eu toată familia 
lui din rugăciuni, şi din orice altă comuniune pe care ar putea să o aibă. 
cu preoţii. Poate se va ruşina cînd toţi ceilalţi îl vor ocoli. 


EPISTOLA 288 

Fără adresă, împotriva unor oameni nedrepţi 
Scrisă In vremea episcopatului 

Cei pe care nu-i cuminţesc pedepsele statului şi nu-i îndrepteazăi 
spre căinţă nici excluderea de la rugăciunile obşteşti, trebuie puşi la 
canoanele care au fost date de Domnul 2 . Căci scris este : «De-ţi va greşi 
ţie fratele tău, mergi, mustră-1 pe el între tine şi el singur. Dacă nu 
ascultă, ia cu tine încă unul sau doi. Dacă nici pe ei nu-i ascultă,, 
spune-] Bisericii, iar de nu va asculta nici de Biserică, să-ţi fie ţie ca 

1. Pare a fi vorba aici de procedura care ar trebui urmată faţă de omul răută¬ 
cios şi nestatornic. Destinatarul va fi fost horepiscopul. 

2. Tema o similară cu cea din epistola precedentă. Oricît de îngăduitor părea 
Sfîntul Vasile, mai presus de toate dorea disciplină, desigur consimţită, dar dacă acest 
lucru nu se puica obţine, atunci dădea afurisiroa. 







un păgin şi vameş» 2 . Aşa s-a întîmplat şi în cazul omului acestuia : mai 
înlîi a fost acuzat, apoi a fost mustrat în faţa unei persoane, pe urmă în 
faţa a două persoane, a treia oară în faţa Bisericii, şi pentru că s-a con¬ 
vins şi el că a greşit şi n-a primit să se refacă, de acum încolo să fie 
afurisit. Să se aducă la cunoştinţă în fiecare sat că trebuie să fie exclus 
din orice comuniuni cerute de firea noastră, aşa încît, nemaiavînd nici 
o legătură cu el, să ajungă cu totul hrană diavolului. 

EPISTOLA 289 

Fără adresă, în legătură cu o femeie îndurerată 
Din timpul episcopatului 

Intrucît socot că tot aşa de mult greşim dacă lăsăm nepedepsiţi pe 
păcătoşi ca şi atunci cînd îi pedepsim peste măsură 3 , am dat acestui om 
pedeapsa care stă în competenţa mea : am cerut să fie îndepărtat de la 
orice comuniune bisericească şi am sfătuit pe cei care se simţeau ne¬ 
dreptăţiţi să nu se răzbune 4 , ci să lase în seama Domnului răsplătirea. 
Iar dacă îndemnurile mele ar fi avut vreo urmare, atunci şi eu aş fi fost 
ascultat, pentru că m-aş fi folosit de un grai care ar fi inspirat mai uşor 
încredere decît ar fi făcut-o epistolele cu toată puterea lor de înduple¬ 
care. Dar cînd am auzit o mulţime de vorbe, nu lipsite de seriozitate, am 
tăcut şi acum nu mai cred că ar fi bine să mai discut aceeaşi problemă. 
«Am dispreţuit căsătoria, spunea ea, naşterea de prunci şi lumea, ca să 
dobîndesc un singur lucru : bunăvoinţa de a fi în apropiere de Dumne¬ 
zeu şi ca să fiu vrednică să mă bucur de a vieţui în preajma oamenilor 
de cea mai bună reputaţie. Dar acest om, deprins încă din tinereţe să 
strice casele oamenilor, a forţat într-o bună zi uşa cu neruşinarea obiş¬ 
nuită şi a intrat în casă. Intrucît nu ne cunoşteam decît doar din cîteva 
discuţii şi neştiindu-i obiceiurile n-am încercat să-l alung dintr-un sen¬ 
timent de neştiutoare pudoare. El însă s-a comportat cu atîta necinste 
şi neruşinare, încît a umplut tot oraşul cu vorbe defăimătoare la adresa 
mea, făcîndu-mă de ruşine într-o scrisoare publică, pe care a şi afişat-o 

2. Pilotei, 18, 15, 16, 17. 

3. Sfîntul Vasile contează ca unul din cei mai reputaţi canonişti, dar el n-a ui¬ 
tat niciodată să judece şi să canonească aşa cum numai Biserica o poate. face. Un pă¬ 
cătos nu poate rămîne nepedepsit, dar în acelaşi timp el nici nu trebuie pedepsit peşti 1 

măsură. Cazul prezentat de femeia din această epistolă e rezolvat în acelaşi sens : «după 
cum nu-i lucru omenesc să predăm pe răufăcător, tot aşa a-1 elibera nepedepsit o fapta 
unui om care întăreşte insulta». De altfel, cazul de faţă pare patologic, ă. Courioniio, 
op. cit., III, 159. 

de uşa exterioară a Bisericii. E ctrept că pentru această purtare urîtă el 
a ajuns să guste din asprimile legii, dar după ce a fost eliberat a început 
din nou cu calomniile. A umplut cu injurii la adresa mea piaţa, terenu¬ 
rile de sport, teatrele, casele color care-1 primeau, pentru că duceau ace¬ 
eaşi viaţă ca şi el. Din pricina acestor vorbe atît de insultătoare n-am mai 
putut fi cunoscută prin calităţile mele, cum s-ar fi căzut, pentru că apă¬ 
ream în ochii tuturora descrisă în culori deosebit de nefavorabile». 

«In aceste împrejurări, continuă ea, unii fac haz de aceste cuvinte 
defăimătoare, pentru că, în chip firesc, oamenii sînt repede înclinaţi să 
se bucure de injurii; alţii spun că au rămas indignaţi, dar nu iau parte 
la durerea mea ; mai sînt şi din aceia care sînt convinşi că aceste injurii 
exprimă adevărul, pe cînd alţii stau la îndoială pentru că iau în 
seamă mulţimea jurămintelor lui, aşa încît nu-i nimeni care să-mi 
împărtăşească durerea ; ci dimpotrivă simt că trăiesc într-o singurătate 
apăsătoare, plîng în mine însămi, că n-am nici frate, nici prieten, nici 
rudă, nici rob, nici om liber, n-am absolut pe nimeni care să ia parte la 
durerea mea şi am senzaţia că mă găsesc cu totul singură şi mai de 
plîns decît întreg oraşul, în care sînt atît de puţini oameni care să urască 
pe cei răi. Oamenii nu vor să creadă că insulta adresată unora sau altora 
face înconjurul oraşului şi că într-o bună zi îi va atinge şi pe ei». 

După ce mi-a istorisit, printre lacrimi, toate acestea şi altele şi mai 
îngrozitoare, nu m-a lăsat nici pe mine însumi liber de bănuieli, pentru 
că în timp ce trebuia să plîng părinteşte împreună cu ea am rămas ne¬ 
păsător pentru un rău atît de mare şi am filozofat doar rece la pătimi¬ 
rile altora. «Tu nu-mi porunceşti, zise ea, să rămîn nepăsătoare la pier¬ 
derea banilor şi nici să îndur oboselile trupeşti, ci să mă las jignită în 
reputaţia mea a cărei pierdere formează pierderea comună şi a preoţi- 
mii». 

Faţă de toate aceste cuvinte judecă tu însuţi, minunatule, ce ai vrea 
să-i spun acestei persoane, întrucît eu urmez logic tactica de a nu preda 
judecăţii pe răufăcători, dar nici să-i eliberez după ce o dată au fost pre¬ 
daţi ? Despre astfel de răufăcători a spus de mult Apostolul să ne te¬ 
mem de dregătorul care răspunde de răutăţi : «teme-te, zice, căci nu în 
zadar poartă sabie» 3 . După cum, dar, nu-i lucru omenesc să predăm pe 
răufăcător, tot aşa şi a-1 elibera e o faptă care întăreşte insulta. Poate că 
dacă s-ar putea amîna pentru un timp judecarea cauzei şi să aştepţi so¬ 
sirea mea, atunci voi dovedi că n-am realiza nimic dacă n-am lucra din 
convingere. 

EPISTOLA 290 
Către Nectarie 1 
Din timpul episcopatului 

O ! de-ar veni mult bine asupra celor care îndeamnă pe vrednicia 
Ta să stea de vorbă cu mine prin scrisori! Să nu se creadă însă că astfel 
de vorbe le-aş spune doar din cauza unei obişnuinţe, ci din sinceră por¬ 
nire sufletească cinstesc glasul tău cu cele mai mari laude. Ce-ar pu¬ 
tea, într-adevăr, exista pentru mine mai de cinste decît Nectarie, pe care 
l-am cunoscut din copilărie ca avînd cele mai frumoase însuşiri şi care 
acum, datorită unor virtuţi în multe domenii, a urcat la o strălucire atît 
de mare ? De aceea şi cei mai iubiţi dintre toţi prietenii mei sînt cei care 
mi-aduc scrisori de la tine. 

Cît priveşte alegerea celor care trebuie puşi în fruntea comunităţilor 
din provincia noastră, va trebui să caut să fac pe plac oamenilor sau să 
plec urechea la interveijţii ori să mă prefac că aş ceda de frică ? Fie ca 
să nu fac niciodată aşa ceva ! Pentru că atunci n-aş fi dregător, ci ne¬ 
gustor, care schimbă darul lui Dumnezeu pe o prietenie omenească. Cîtă 
vreme aprobările date de oameni se obţin numai pe bază de mărturii 
subiective, sentinţele cele mai potrivite isînt atribuite de smerenia 
mea. Celui care cunoaşte tainele inimilor, poate că ar fi cu totul prefe¬ 
rabil pentru fiecare ca, după ce a depus votul, să se abţină de la orice 
rîvnă, să se ferească de orice spirit de grup ca şi cum ar fi depus mărtu¬ 
rie pentru părinţi, de aceea să se roage lui Dumnezeu să nu ni se uite 
interesul. în acest sens eu nu voi mai pune vina pe nimeni din pricina 
rezultatului obţinut, indiferent în ce sens s-a produs el, ci voi fi recu¬ 
noscător doar lui Dumnezeu pentru cele întîmplate. Dacă, dimpotrivă, 
aceste alegeri se fac numai după criterii omeneşti, ele nu mai sînt ale¬ 
geri ci constituie doar o imitare a realităţii, însă de realitatea însăşi 
sînt departe cu totul. 

Gîndeşte-te că dacă ne-am strădui în tot felul să ne impunem punc¬ 
tul de vedere propriu, am putea ajunge la primejdia, care poate fi foarte 
mare, de a atrage cîndva de partea noastră tocmai partida păcatului, 
pentru că datorită uşurătăţii firii omeneşti e posibil să se săvîrşească 
multe nedreptăţi chiar de cei de la care nimeni nu se aştepta vreodată. 

1. Cercetătorii au văzut în acest Nectarie pe viitorul patriarh al Constantinopo- 
lei (381—397). Sfîntul Vasile afirmă că-1 cunoaşte din copilărie, de aceea şi numele lui 
n pomenit în epistolele sale 5 şi 6. în epistola de fată i s-a pus întrebarea : cu ce poate 
contribui pentru alegerea celor mai buni demnitari la conducerea ţării ? Se vede că 
era vorba de mai multe partide. El răspunde că Biserica sprijină pe cei mai buni, dar 
nu sc poate angaja în lupte de partid. In rugăciuni însă Biserica cere împlinirea bi¬ 
nelui. 






NCAIHOM 



Mai mult, dacă dăm prietenilor cele mai bune sfaturi, după cum se şi 
întîmplă adeseori, nu ne supărăm că nu apărem convingători faţă de cei 
pe care-i sfătuim ; şi în lucruri care nu sînt supuse voinţei oamenilor, ci 
hotărîrii lui Dumnezeu, ne vom mai indigna oare că nu sîntem preferaţi 
judecăţii lui Dumnezeu ? Dacă, aşadar, oamenii sînt cei care acordă func¬ 
ţia, atunci ce nevoie e să fie cerută de la noi ? De ce nu şi-o ia fiecare ? 
Dacă însă ea e de ia Dumnezeu, e cazul să ne rugăm, iar nu să ne in¬ 
dignăm ; în rugăciuni nu se cade să cerem numaidecît împlinirea voinţei 
noastre proprii, ci să lăsăm acest lucru pe seama lui Dumnezeu, Care 
ne dă ceea ce crede El că ne foloseşte. Dumnezeu Cel sfînt să îndepăr¬ 
teze de îa casa Ta orice întîmplare supărătoare, iar ţie însuţi şi alor tăi 
să vă dea o viaţă lipsită de boli şi de pagube, într-o completă prosperi¬ 
tate. 


EPISTOLA 291 
Către horepiscopul Timotei 1 

Scrisă în timpul episcopatului 

Ca să-ţi scriu tot ce-mi trece prin minte nu-i potrivit nici cu lungi¬ 
mea unei scrisori, dar, în 'general, nici cu genul epistolar însuşi. însă, 
iarăşi, ca să te trec cu Vtiierea mi-e aproape cu neputinţă, căci inima 
mea s-a înfierbîntat ‘ătlr pricina unei drepte mînii împotriva Ta. Voi 
merge, aşadar, pe calea de fcnijloc, scriindu-ţi unele şi lăsîndu-le pe ce¬ 
lelalte deoparte. Aceast.a’^fe'Atru că vreau să-ţi atrag atenţia asupra unui 
lucru într-un grai prieteffe'să şi colegial. 

Dacă tu eşti acel'^îiîKltei despre care ştiu, din tinereţe, că ducea o 
viaţă ascetică atît de aspră încît era învinuit că întrece măsura, mă în¬ 
treb : cum de-ai încetat acum să cugeti ce trebuie să faci ca să fii bine 
plăcut lui Dumnezeu ? şi, cum de te uiţi acum numai la ceea ce zice cu¬ 
tare sau cutare despre tine, făcîndu-ţi viaţa dependentă de părerea unora 
şi a altora şi calculezi doar cum să nu-ţi pierzi nici prietenii, dar nici să 
te faci de rîs în ochii duşmanilor ? Şi, în schimb, de ce te temi, ca de 
cine ştie ce rău, de ruşinea pe care ai putea-o păţi înaintea mulţimii, 
fără să te gîndeşti că în timp ce întîrzii în aceste preocupări, uiţi de ceea 
ce e mai important tocmai în această viaţă ? Sînt pline Sfintele Scripturi 

1. Acest horepiscop era cunoscut din tinereţe de Sfîntul Vasile ca om care se 
deprinsese cu şcoala înfrînării şi ascezei. De curînd, însă, inima Sfîntului Vasile s-a 
«ftifierbîntat de mînic» împotriva lui auzind că s-a lăsat dus de plăcerile lumeşti. Cer- 
ttndu-1 aspru, dar cu bunătate, marele ierarh Li aduce aminte de cuvîntul Scripturii : că 
nu-i ni putinţă si faci In acelaşi timp două lucruri (M atei 6, 24). 

de învăţături despre faptul că nu-i cu putinţă să facem în acelaşi timp 
două lucruri 2 , adică să ne ţinem legaţi de treburile lumeşti şi să ducem, 
în acelaşi timp, o viaţă după Dumnezeu. De altfel şi firea însăşi e plină 
de astfel de pilde. De exemplu, lucrarea minţii nu reuşeşte să formuleze 
în acelaşi timp două idei diferite, iar în percepţia sensibilă nu se pot 
primi în urechi două glasuri deodată, nici vedea doi oameni deodată, cu 
toate că avem deschise în acelaşi timp canalele acestor simţuri. Ochii, 
dacă nu-i îndreptăm pe amîndoi spre acelaşi obiect văzut, nu-şi 
pot îndeplini corect slujba lor. Aşa stau lucrurile în lumea firii, iar dacă 
ar fi să cităm mărturii scoase din Scriptură, lucrurile n-ar fi mai puţin 
ridicole decît, vorba vechiului proverb, să duci cucuveaua la Atena 3 . 

De ce amestecăm ceea ce nu se poate amesteca, zgomotele lumeşti 
cu deprinderea ascezei ? Oare nu devenim stăpîni pe noi înşine cînd ne 
îndepărtăm de zgomote, cînd nu ne mai încurcăm în atâtea afaceri şi cînd 
nu mai încurcăm şi pe alţii ? Oare nu confirmăm prin fapte scopul evla¬ 
viei şi al credinţei, pe care odinioară ni l-am propus noi înşine, şi nu ară¬ 
tăm astfel celor ce se gîndesc să ne calomnieze că nu vor reuşi să ne în¬ 
tristeze cînd vor ei ? Or toate acestea se vor întîmpla îndată ce le vom 
dovedi că pe noi nu ne mai atinge nici un atac. 

Destul pentru acest subiect. 

Fie să ne întîlnim cîndva ca să ne consfătuim mai temeinic despre 
cele ce sînt de folos sufletelor noastre, în aşa^el încît să nu se afle că ne 
îngrijim doar de lucruri deşarte cînd va veni si^^itru noi ceasul plecării 
inevitabile ! ^ l . 

M-au bucurat în chip deosebit cele trirojstf din dragostea ta chiar 
şi după firea lor, ele erau foarte plăcute, dar^ţ^pd m-am gîndit şi la cel 
care le-a trimis, atunci s-au dovedit şi majy^pjhcioase. Luminările şi 
medicamentele întăritoare din Pont să le primeşti cu plăcere, cînd le 
vom trimite, pentru că momentan nu le avem. 


2. Matei 6, 24. 

3. Aristofan, Păsările, 301 sau după proverbul francez : «porter de l'eau â la ri¬ 
viere», Bailly, Dict. op. cit. 

„1 

EPISTOLA 292 
Către Paladin 1 
Fără dată 


Jumătate din dorinţele mele mi le-a împlinit Dumnezeu cel Sfînt, 
rînduind lucrurile în aşa fel încît să întîlnesc pe scumpa noastră soră, 
soţia ta. El e în stare să-mi împlinească şi cealaltă jumătate, încît să 
ajung să văd şi pe Excelenţa Ta şi apoi să aduc deplină mulţumire lui 
Dumnezeu. Pentru că mare mi-e această dorinţă mai ales acum, cînd 
am auzit că ai fost ridicat la o mare cinste, cînd ai îmbrăcat haina 
nemuritoare care, acoperind omenitatea, a nimicit în trup moartea, iar 
ceea ce era muritor a fost înghiţit în îmbrăcămintea nemuririi. 

Aşadar, întrucît prin harul Său Domnul te-a făcut casnic al Său 2 , 
te-a îndepărtat de orice păcat, ţi-a deschis împărăţia cerurilor şi calea 
care duce la fericirea de acolo, te rugăm, ca pe un bărbat care întrece 
atît de mult pe alţii prin înţelepciune, să primeşti acest dar cu toată 
înţelegerea şi să te faci paznic credincios al acestei comori, dîndu-ţi 
toată rîvna ca să asiguri paza acestei arvuni. Şi astfel, după ce vei fi 
păstrat întreagă această pecete, te vei înfăţişa înaintea Domnului stră¬ 
lucind în lumina sfinţilor fără ca să pătezi ori să zbîrceşti îmbrăcămin¬ 
tea curată a nemuririi 3 , ci păstrînd sfinţenia în toate mădularele, ca 
unul care s-a îmbrăcat în Hristos, întrucît «cîţi în Hristos v-aţi botezat, 
în Hristos v-aţi îmbrăcat» 4 . Să fie, dar, sfinte toate mădularele, pentru 
ca să se învrednicească să se acopere cu îmbrăcămintea cea sfîntă şi 
luminoasă. 


EPISTOLA 293 
Către Iulian 
Fără dată 

Cum ţi-a mers cu sănătatea în acest răstimp? Poţi să-ţi întrebuin¬ 
ţezi mina fără greutate ? Cum merg celelalte treburi ? Progresează după 


1. In această epistolă de felicitare Sfîntul Vasile exprimă bucuria că Paladin a 
primit botezul creştin. Soţia sa i-o luase înainte. După felul cum i se adresează, Pa¬ 
ladin era un mare demnitar al imperiului. 

2. Eles. 2, 19. 

3. Eles. 5, 27. 

4. Gal. 3, 27. 

dorinţa ta, cum o dorim şi cum de fapt o meriţi ? La cei care-şi schimbă 
uşor gîndurile e cu totul firesc ca viaţa să fie ea însăşi lipsită de or¬ 
dine, dar cei ale căror planuri sînt hotărîte, statornice şi mereu ace¬ 
leaşi e de aşteptat să ducă o viaţă conformă principiilor lor. Intr-adevăr, 
nu stă în puterea corăbierului să poată linişti valurile cînd vrea, dar e 
foarte uşor să ne facem o viaţă tihnită şi fără valuri dacă vom şti să 
facem să tacă zgomotele pe care patimile le ridică în noi şi dacă aju¬ 
tăm voinţei să fie mai tare decît tot ce poate veni din afară. Pentru 
că nici pierderile, nici bolile, nici alte greutăţi ale vieţii nu vor putea 
atinge pe omul virtuos atîta vreme cît îşi va ţine cugetul destul de sus, 
încît să poată păşi pe urmele Domnului, să-şi îndrepte privirea spre vi¬ 
itor şi să stăpînească uşor şi cu iscusinţă furtuna care se ridică de pe 
pămînt. Intr-adevăr, despre cei pe care i-au înlănţuit puternic grijile vie¬ 
ţii s-ar putea spune că se târăsc pe jos ca nişte dobitoace, ca nişte păsări 
prea greoaie, care în zadar poartă aripi L . 

Pe tine, ocupaţiile nu mi-au putut îngădui să te văd vreme mult mai 
îndelungată decît pe cei care se luptă să treacă marea înotînd. Şi cu 
toate acestea, întrucît e destul să-i vezi ghiarele şi recunoşti îndată leul 
întreg, tot aşa cred că mi-a fost îndeajuns o singură experienţă, ca să 
te cunosc destul. De aceea socot că este mare lucru faptul că dai aten¬ 
ţie problemelor mele şi că nici eu n-aş fi absent din cugetul tău, ci că 
sînt mereu cu tine prin amintire. Or scrisoarea e o dovadă de amintire : 
cu cît vei scrie mai des, cu atît va fi mai mare plăcerea pe care mi-o 
faci. 


EPISTOLA 294 

Către Festos şi către Magnos * 

Părinţii trebuie să poarte grijă de copiii lor, plugarul de plantaţie 
şi de seminţe, dascălul de ucenicii săi, mai ales cînd din pricina bogă¬ 
ţiei le dau nădejdi de recolte cît mai mari. Plugarul se bucură de truda 
sa atunci cînd vede spicele dînd în pîrgă sau plantele dezvoltîndu-se ; 
ucenicii fac bucurie dascălilor, iar copiii părinţilor. în legătură cu voi 
grija mea este cu atît mai mare şi nădejdile cu atît mai pretenţioase, 
cu cît evlavia e superioară tuturor celorlalte deprinderi, tuturor vieţui- 

I. E una din notele cele mai des întîlnite în epistolele Sfîntului Vasile grija do 
«omul cel dinlăuntru». Dacă de acesta nu ne îngrijim, zice el, sîntem ca un animal 
care se tîrăşte sau ca «o pasăre care în zadar poartă aripi». Altfel, îl mîngîie pentru 
luxaţia mîinii. 

* Aceştia par a fi doi ucenici din primii ani ai episcopatului. Grija de suflet o 
idcea centrală a epistolei, aşa cum părinţii poartă grijă de copii, plugarul de seminţe, 
dascălul de ucenicii lui. «E nebiruit dorul celor care vor să înveţe», zice Sfîntul. «Orieit 
dt> mare ar fi distanta dintre noi, adaugă el, eu sînt mereu cu voi». 

(oarelor şi tuturor fructelor. Eu am înrădăcinat-o şi am întretinut-o în 
sul Ielele voastre, încă plăpînde şi nevinovate, iar acum doresc să le 
văd la înflorire deplină, care să ne tăgăduiască roade coapte cu ajuto¬ 
rul pe care dorinţa voastră după învăţătură ni-] va putea da. Căci ştiţi 
bme că bunăvoinţă mea faţă de voi precum şi ajutorul lui Dumnezeu 
vin şi după intenţiile voastre : dacă acestea sînt îndreptate cum trebuie, 
Dumnezeu invocat sau neinvocat va fi de faţă ca să vă ajute şi orice 
om care iubeşte pe Dumnezeu se va oferi el însuşi ca să vă înveţe. E 
nebiruit dorul celor care pot să înveţe ceva folositor, iar sufletul celor 
care doresc să se instruiască este liber de orice împotrivire. în această 
privinţa nici depărtarea fizică nu-i o piedică, întrucît Cel Care ne-a creat 
dmtr-o neîntrecută înţelepciune şi din marea Sa iubire de oameni n-a 
încuiat cugetarea în trup, nici putinţa de a vorbi n-a legat-o doar de 
limbă, ci cu ajutorul timpului a dat ceva mai mult oamenilor, capabili- 
tatea să facă servici ca să poată da mai departe învăţătură nu numai celor 
despărţiţi de o mare distanţă, ci şi celor care se vor naşte mult timp 
după aceea. Experienţa întăreşte cuvintele mele : cei care au trăit cu foar¬ 
te mulţi ani înainte învaţă pe tineri în scrieri, unde se şi păstrează lec¬ 
ţiile acestui învăţămînt, de aceea, cu toată distanţa care ne desparte, 
eu sînt mereu cu voi prin cuget, stînd comod de vorbă împreună, pen¬ 
tru că învăţămîntul nu cunoaşte piedică nici pe pămint, nici pe mare, 
dacă veţi avea grijă de propriile voastre suflete. 


EPISTOLA 295 
Către nişte călugări J 


Sînt de părere că, prin darul lui Dumnezeu, voi n-aveţi nevoie de 
alt îndemn în afară de cuvintele pe care vi le-am adresat, invitîndu-vă 
pe toţi să îmbrăţişaţi viaţa de obşte 2 după pilda celei care se practica 
pe vremea apostolilor ? aţi primit aceste cuvinte ca pe o învăţătură mîn- 
tuitoare, pentru care aţi şi adus mulţumiri lui Dumnezeu. Nu sînt simple 
cuvinte cele pe care le-aţi auzit de la mine, ci învăţăminte care trebuie 
puse în practică pentru folosul celor care le primesc spre liniştirea 
mea, care vi le-am formulat, şi, în sfîrşit, spre mărirea şi lauda lui Hris- 
tos, al Cărui nume a fost invocat peste noi 1 2 3 . Iată pricina pentru care 


1. «Credinţa lucrătoare prin iubire», după cuvîntul Apostolului iată în rezumat 

ce vrea să pună in suflet Sf. Vasile comunităţii monahale pe care a lăsat-o în Pont Se 
res,mto, aşadar, şi în aceste sfaturi specificul «filosofici monahale» S 

mintuirea prin dăruirea de sine in folosul semenului 

2. Fapte 2, 42—47 ; 4, 34, 35. 

3. fer. 11, <). 


precizate de el : 

v-arn trimis pe fratele nostru prea dorit ca : cel necunoscător să înveţe 
să cunoască, cel molatic să se îndemne, iar pe cel potrivnic să-l vedem 
plecîndu-se sfaturilor noastre. 

Mare mi-e dorinţa să vă văd adunaţi laolaltă şi să aud spunîndu-se 
despre voi că nu vă place viaţa fără bune mărturii, ci că mai curînd 
acceptaţi ca toţi să fiţi paznici privegherii voastre mutuale şi minu¬ 
ţioase, martori ai faptelor voastre bune. In chipul acesta fiecare va 
primi, mai întîi, o răsplată deplină şi corespunzătoare, iar în al doilea 
rînd, o altă răsplată desăvîrşită, pentru progresul fratelui său, pe care 
trebuie să ni-1 predăm unul altuia atît prin cuvînt, cît şi prin faptă, cu 
ajutorul convorbirilor dese şi a îndemnurilor noastre. 

Mai presus de toate vă rog să vă aduceţi aminte de credinţa Pă¬ 
rinţilor şi să nu vă lăsaţi zguduiţi de cei care, în liniştea noastră, în¬ 
cearcă să vă ducă la rătăcire, bineştiind că nici rînduiala aspră a că¬ 
lugăriei nu-i de dorit doar de dragul ei, ci numai dacă e luminată de 
credinţa în Dumnezeu, după cum nici mărturisirea dreaptă a credinţei 
dacă nu-i însoţită de fapte bune nu ne va putea recomanda înaintea lui 
Dumnezeu. Ca omul lui Dumnezeu să fie întreg şi pentru ca viaţa noas¬ 
tră să nu şchiopăteze, trebuie să se îndeplinească ambele condiţii. Căci, 
după cum zice Scriptura, credinţa e cea care ne mîntuie, dar nu orice 
credinţă, ci numai «credinţa lucrătoare prin iubire» 4 . 


EPISTOLA 296 
Către o văduvă * 

Ţinînd seama de bunătatea ta şi cunoscîndu-ţi rîvna pe care o ai 
pentru lucrarea lui Dumnezeu, mi-am luat deunăzi îndrăzneala de a te 
socoti ca pe o fiică a mea şi am folosit catîrii tăi, e drept, cu atenţia cu¬ 
venită, dar cu gîndul că parcă ar fi ai mei, însă s-a prelungit cam mult 
vremea de cînd i-am folosit. Trebuia să fi scris despre acest lucru Dom¬ 
niei Tale, ca să ştii că şi răspunsul meu e dovada unui sentiment de 
deosebită mulţumire. Mă folosesc, în acelaşi timp, de această scrisoare, 
ca să reamintesc Vredniciei Tale că se cade să ne aducem mereu aminte 
de Domnul, spre a avea pururea înaintea ochilor plecarea din această 
lume şi spre a ne orîndui viaţa în vederea apărării înaintea Dreptului 

4. Gal. 5, 6. 

*. Epistola de faţă pare a fi scrisă în timpul marilor lucrări filantropice ale Va- 
siliadei (371—373). Ierarhul mulţumeşte acestei femei că i-a împrumutat gratuit catîrii 
pentru lucrările efectuate. A se vedea şi ep. 94. Trimite salutări şi fiicei sale. 

Judecător, Care să nu ne lase să fim înşelaţi, ci să ne asigurăm, pe te¬ 
meiul faptelor noastre bune, înaintea Celui Care va descoperi 'taina ini- 
miior noastre în ziua venirii Sale. Te rugăm să transmiţi salutări şi 
preavrednicei Tale fiice, pe care o îndemn să-şi petreacă viaţa meditînd 
la dumnezeieştile cuvinte ale Mîntuitorului, pentru ca sufletul ei să se 
hrănească cu învăţătura lor mîntuitoare şi ca înţelegerea ei să crească 
şi să sporească mai mult decît creşte trupul sub influenţa naturii. 


EPISTOLA 297 
Către o văduvă 

Socot că s-ar fi cuvenit, din pricina vîrstei înaintate 1 precum şi 
din pricina afecţiunii mele, să profit de prezenţa trupească a neasemui¬ 
tei Tale vrednicii şi să te vizitez, iar în caz că nu te-aş fi găsit, să nu 
mă dau bătut, ci să-mi împlinesc lipsa măcar scriindu-ţi. Iată însă că 
am şi găsit un curier potrivit, prin care să te salut, îndemnîndu-te, în 
primul rînd, să împlineşti lucrarea Domnului, pentru *ca Dumnezeu să 
dea să ţi se scurgă zilele cu cinste, în evlavie şi resemnare, făcîndu-te 
vrednică şi de bunurile viitoare 2 . 

în al doilea rînd, îţi încredinţez pe tînăra fiică de -care ţi-am vorbit, 
cu rugămintea s-o primeşti ca şi cum ar fi propria mea fiică şi propria 
ta soră. Socoate ca şi cum ar fi ale Tale toate cele ce le va împărtăşi 
sufletului tău vrednic şi curat, ocupă-te de ea, convinsă fiind că-ţi asi¬ 
guri, prin aceasta, răsplata de la Domnul, iar în acelaşi timp îmi faci 
şi mie o bucurie, ca unul care, din dragoste pentru Hristos, împlinesc 
pentru tine măsura iubirii creştine. 


EPISTOLA 298 

Fără adresă, către un om evlavios 


Binevoieşte şi fă-mă vrednic să ajung sfetnic la toate şi părtaş la 
toate grijile tale, aşa cum poate face numai un om vrednic de desăvîr- 
şirea Ta, şi Dumnezeu te va răsplăti pentru dragostea ce-mi porţi, ca şi 
pentru grija ce ţi-o dai ca să-ţi orînduieşti bine viaţa. M-am mirat că 

1. Am mai vorbit despre vîrsta destul de redusă a Sf. Vasile. 

2. Nu ni se dau amănunte unde a avut loc acest exil. E de subliniat şi rugămin¬ 
tea de a creşte pe o tînără orfană. 

înşelăciunea acestui om te-a putut supăra, crezînd că apa ar avea cine 
ştie ce putere ciudată, deşi nici o mărturie nu-i confirmă faima. în 
realitate, nu este nimeni din cei de aici care să fi cîştigat pentru sănă¬ 
tatea trupului vreo îmbunătăţire mai mare ori mai mică decît am fi 
nădăjduit, afară poate de cazul cînd întîmplător va fi simţit cineva 
vreo uşurare, lucru care se întîmplă oamenilor fie cînd dorm, fie cînd 
lucrează ceva în viaţă. Dar cel care surpă iubirea încearcă să convingă 
pe cei mai simpli să atribuie aceste lucruri întîmplătoare specificului 
apei. însăşi experienţa te poate convinge că graiul meu spune adevărul 1 . 


EPISTOLA 299 
Către un inspector fiscal 

Ştiam de cînd mi-ai scris că te descurci greu cu administraţia pu¬ 
blică. Există o veche zicală, potrivit căreia cei care urmăresc virtutea 
nu se avîntă prea bucuros în slujbe obşteşti, căci neajunsurile care se 
întîlnesc la medici se văd şi la dregătoriile publice. Intr-adevăr docto¬ 
rilor le e dat să vadă lucruri dezgustătoare, fac experienţe neplăcute, iar 
cu prilejul nenorocirilor altora se produc şi destule neajunsuri personale. 
Aşa ceva se întîmplă şi la adevăraţii dregători, pentru că oamenii inte¬ 
resaţi, care privesc numai la bani şi care se lasă atraşi de mărirea însăşi, 
ca şi cum ea ar fi binele cel mai mare, socot că astfel îşi cîştigă puterea 
prin care să-şi poată ajuta prietenii, să înlăture pe duşmani şi să dobîn- 
dească ceea ce doresc. 

Dar tu nu eşti ca aceştia. Decît cine şi ca cine ? Tu te-ai îndepărtat 
de bunăvoie de vredniciile pămînteşti, oricît de mari ar fi fost acestea, 
într-o vreme cînd puteai conduce un oraş întreg ca şi cum ai fi îngrijit 
de o singură casă. Or tu ai ales atunci o viaţă fără griji şi liniştită, pentru 
că te-ai gîndit că-i mai de preţ nici să n-ai, dar nici să produci altora 
neplăceri, ceea ce, după cum socot şi alţii, nu produce decît tulburare. 

Întrucît Domnul n-a vrut ca ţinutul Iboriţilor să ajungă sub com¬ 
petenţa cîrciumarilor şi nici recensămîntul de impunere a dărilor să nu 
se desfăşoare ca intr-un tîrg de sclavi, ci ca fiecare să fie înscris după 
situaţia reală, primeşte această slujbă, deşi e greu de îndeplinit. Căci, 
după cum spui tu însuţi, chiar şi prin ea poţi să cîştigi bunăvoinţa Iui 
Dumnezeu. Să nu tremuri în faţa puterii, dar nici nu dispreţui sărăcia, 
arată supuşilor o imparţialitate mai deplină decît orice cîntar. Şi astfel 


1. Efectul curativ al unor ape nu poate da dreptul cuiva să atribuie puterilor dia¬ 
voleşti ceea ce stă în firea lucrurilor. A crede altceva e şarlatanie. 


1 

rîvna ta pentru dreptate va apărea cu claritate în ochii celor care ţi-au 
încredinţat această chemare şi te vor admira între toţi ceilalţi. Şi chiar 
dacă acest lucru nu-1 vor recunoaşte ceilalţi, o va face Dumnezeu, Care 
ne-a pus înainte mari răsplăţi pentru faptele noastre bune 1 . 


EPISTOLA 300 

Cuvînt de consolare către tatăl unui student 

Intrucît în creştinism Domnul ne-a pus pe locul al doilea, după pă¬ 
rinţi, încredinţîndu-ne formarea religioasă a copiilor celor ce cred în 
El, socotim că nenorocirea care a surprins pe răposatul tău fiu e ca şi 
cum ar fi a noastră şi deplîngem moartea lui prematură, jelindu-o din 
toată fiinţa alături de Tine. Îmi pot da seama cit de mare trebuie să fie 
greutatea acestei dureri pentru propriul lui tată după trup, între altele 
din faptul că şi în mine, care nu-i sînt părinte decît după învăţătură, 
întristarea inimii a fost atît de adîncă. De fapt, faţă de fiul tău nu tre¬ 
buia nici să simţim supărare şi nici să exprimăm în sentimente sau în 
cuvinte o astfel de întristare, căci cu adevărat vrednici de plîns sînt 
numai cei care şi-au pierdut nădejdile pe care şi le puseseră în el. Ei 
sînt într-adevăr vrednici de multe lacrimi şi gemete ca unii care, pe 
cînd fiul lor se află în floarea vîrstei şi apt pentru desavîrşirea studiilor 
lui, l-au primit mut şi căzut pradă acelei lungi şi groaznice tăceri. 

O asemenea nenorocire, mărturisesc, m-a tulburat şi pe mine ca om 
şi am vărsat fără să vreau nenumărate lacrimi, lăsînd să-mi scape din 
adîncul inimii gemete, pentru că durerea care m-a cuprins mi-a întu¬ 
necat mintea, parcă ar fi fost nişte nori. Cînd însă mi-am revenit în si- 
nemi şi am privit cu ochii sufletului spre firea lucrurilor omeneşti, am 
cerut iertare Domnului pentru sentimentele pe care, de prea multa emo¬ 
ţie, sufletul le încercase în faţa nenorocirii întîmplate, şi m-am dojenit 
ca să îndur cu linişte aceste suferinţe, căci, după vorba veche a Scrip¬ 
turii, ele sînt legate de viaţa omului. 

A plecat încă tînăr, la o vîrstă la care omul doreşte cel mai mult 
să trăiască, era remarcat între toţi colegii săi, fiind drag profesorilor, 
în stare să atragă la prietenie chiar şi pe cel mai sălbatic dintre duş¬ 
mani printr-o singură întîlnire, ager la învăţătură, blînd în caracter, mai 
rezervat decît ar fi spus-o vîrsta, şi ceea ce s-ar mai. putea adăuga e mai 

1. Se ştie cîte nedreptăţi se săvîrşeau la stabilirea impozitelor şi la încasarea 
lor. Multe din epistolele Sfîntului Vasile ne dau ştiri bogate în acest sens. în cea 
de faţă Slîntul Vasile îi spune unui agent fiscal să primească să facă un astfel de 
serviciu, dar să muncească cinstit ca pentru Dumnezeu. 

puţin decit realitatea, căci acest om era născut tot din om. Ce s-aşteaptă 
să spună în acest caz tatăl unui astfel de copil ? Ce altceva decit să-şi 
aducă ăminte că şi tatăl său a murit ? De aceea, din clipa în care şi 
el s-a născut dintr-un părinte muritor, ce ciudăţenie constă în faptul 
că şi el a devenit tatăl unui muritor ? 

Cît despre aceea că a murit prematur, înainte de a se fi săturat 
de viaţă şi înainte chiar de a fi ajuns la deplina maturitate a vieţii, îna¬ 
inte de a fi păşit în rîndurile bărbaţilor şi de a fi lăsat urmaşi din fa¬ 
milia sa, acestea nu constituie temei de a face şi mai mare durerea, 
cum sînt convins, ci sînt motive de consolare pentru cele întîmplate. 
Trebuie, dar, să mulţumim Domnului pentru faptul că a rînduit ca fiul să 
nu lase pe pămînt copii orfani, să nu lase în urma lui o văduvă ajunsă 
pradă unei lungi tristeţi sau care să trebuiască să împartă locaşul cu 
un alt bărbat şi să dispreţuiască astfel pe soţul primei căsnicii. Viaţa 
tînărului n-a fost de lungă durată în această lume, dar cine e atît de 
nesimţit să nu vadă această scurtare ca unul din cele mai mari dintre bu¬ 
nuri ? Şederea de aici, al cărei timp se prelungeşte, e un prilej pentru cele 
mai multe rătăciri şi greşeli. însă fiul tău n-a săvîrşit rele, n-a urzit vicle¬ 
nii împotriva aproapelui, n-a ajuns să trebuiască să se amestece în to¬ 
vărăşii cu oameni răi, n-a fost încurcat în blestemăţiile pieţii, n-a cu¬ 
noscut necesitatea de a păcătui, nici minciuna, nici nerecunoştinţa, nici 
pofta, nici gustul plăcerii, nici poftele cărnii, nimic din ceea ce ia naş¬ 
tere în sufletele destrăbălate ! A părăsit viaţa fără ca nici una din aceste 
pete să-i fi murdărit sufletul, s-a dus curat 1 spre cel mai bun partaj. 
Pe cel iubit nu pămîntul ni l-a ascuns, ci cerul l-a primit. Dumnezeu este 
Cel Care rînduieşte soarta noastră, Care pune capăt vremii de trăit pe 
pămînt, Care l-a adus în această viaţă şi tot Dumnezeu este Cel Care 
hotărăşte să plece din ea. Avem ca învăţătură în noianul durerilor pilda 
vestită a marelui Iov, care a zis : «Domnul a dat, Domnul a luat. Cum 
I-a plăcut Domnului aşa s-a întîmplat. Fie numele Domnului binecuvîn- 
tat în toţi vecii» 2 . 


EPISTOLA 301 
Cuvînt de mîngîiere 
Scrisă în anul 372 

Care erau simţămintele mele la vestea nenorocirii care te-a lovit 
nici un cuvînt n-ar reuşi să le descrie limpede. Pe de o parte, m-am 

1. N-avem nici un motiv să nu credem că, dincolo de retorica vremii, tînărul a 
cărui moarte ei descris-o Sf. Vasile era un sfînt. 

2. Iov 1 , 21 (od. 1914). 

gindit la piorcit-rea po care a sulorit-o comunitatea credincioşilor prin 
dispariţia din viaţă a ocrotitoarei lor, iar pe de altă parte, mă gîndeam 
în ce tristeţe s-a preschimbat voioşia cuvioşiei tale văzînd limpede cum 
s-a prăbuşit cea mai fericită dintre case şi cum s-a destrămat mai re¬ 
pede decît visul convieţuirea care părea a fi atins la voi culmea feri¬ 
cirii. Chiar dacă ai fi de diamant, cum să nu te frîngi sufleteşte în astfel 
de cazuri ? Încă de la prima întîlnire am simţit o oarecare apropiere 
de credincioşia ta, şi atît de mult am cîştigat sufleteşte din bunătatea 
ta îneît zilnic căutam să te am pe limbă, iar cînd am ajuns să cunosc 
şi acel minunat suflet, care ţi-a fost soţie, atunci m-am convins într-a- 
devăr că în ce priveşte familia voastră se confirmă cuvîntul din cartea 
Pildelor lui Solomon, unde se spune că «o femeie înţeleaptă este un 
dar de la Dumnezeu» x . Atît de mult vă potriveaţi întreolaltă, îneît aveai 
impresia că uitîndu-te la unul vedeai ca într-o oglindă pe celălalt. în 
fine, oricît de multe ar spune cineva în această privinţă, tot n-ar putea 
ajunge să spună destul 1 2 . 

Dar cum va trebui să se simtă cineva în faţa unei legi a lui Dum¬ 
nezeu, care a stăpînit dintotdeauna şi după care cel ce are să se nască 
e dator să şi plece într-un anumit moment, şi după care orice suflet care 
a dat vieţii toate cele necesare pînă la capăt, trebuie, la un soroc anu¬ 
mit, să se desfacă de legăturile trupului ? N-am fost şi nici nu sînt cel 
dintîi şi nici singurul care am suferit aceste lucruri, prea minunatul 
meu frate, ci toate nenorocirile care au venit peste părinţii, peste bu¬ 
nicii şi peste toţi ceilalţi înaintaşi ai noştri, toate acestea le pătimim 
şi noi. E plină viaţa oamenilor de astfel de pilde. 

Dar tu, care duci un trai atît de deosebit de alţii, se cade să-ţi 
păstrezi de-a lungul pătimirilor neveştejită mărinimia şi să nu-ţi pierzi 
cumpătul din pricina caracterului trecător al vieţii prezente, ci să fii 
mulţumitor Celui ce te-a dăruit cu ea de la început. Faptul că cineva 
moare e o însuşire a tuturor celor care avem parte de aceeaşi fire, iar 
convieţuirea cu o femeie vrednică a fost totdeauna un privilegiu nu al 
prea multor bărbaţi, care au fost socotiţi chiar de judecata lui Dum¬ 
nezeu drept fericiţi. Desigur că durerea unor despărţiri e tot un dar de 
la Dumnezeu, pentru cei ce judecă lucrurile limpede 3 . Cunoaştem pe 
mulţi care primesc desfacerea convieţuirii nepotrivite ca pe o elibe¬ 
rare de cine ştie ce sarcină grea. 

1. Pilde 19, 14. 

2. Cel pe care-l mingîie Sf. Vasile e un bărbat nobil, care în unele manuscrise 
poartă numele de Maximos. El pare a fi fost un mare filantrop. Se pare că atît el, 
cît şi soţia lui erau vechi cunoştinţe ale Sfîntului. 

9. Desigur că nu uşor ajunge omul să se împace cu această constatare. In schimb 
amintirea inimoasă a unei Minte iubite mingile, pe cînd una urîtă deprimă. 

Priveşte, omule, cerul şi soarele, priveşte toate făpturile din jur şi 
vezi că, cu toate că sînt atît de mari şi atît de multe, după o vreme nu 
se mai văd deloc. Din toate acestea scoate învăţătura că, întrucît fa¬ 
cem şi noi parte din făpturile muritoare, urmează că ne-am primit şi 
noi părticica corespunzătoare şi potrivită firii noastre. Iar întrucît şi 
căsătoria însăşi e doar o consolare în moarte şi pentru că n-a fost cu 
putinţă ca omul să rămînă permanent în ea, Creatorul a înţeles să asi¬ 
gure perpetuarea vieţii prin succesiunea trupească. Iar dacă ne mîhnim 
pentru că soţia ne-a plecat prea repede, măcar să n-o pizmuim pentru 
c:ă n-a respectat măsura cu totul încărcată de necazurile vieţii şi că ne 
părăseşte tocmai cînd o dorim mai mult, cum se întîmplă cu floarea de 
dar, care îşi mai păstrează şi mai tîrziu farmecul parfumului. înainte 
de orice, lasă-te îndrumat de învăţătura despre înviere, pentru că eşti 
creştin, şi-ţi trăieşte viaţa în nădejdea bunurilor viitoare. 

Aşa se cuvine, dar, să cugeţi, că soţia ta a pornit pe un drum pe 
care trebuie să-l parcurgem cu toţii. Iar dacă te tulburi de ce ea a ple¬ 
cat înaintea ta, pentru aşa ceva nu se cade să ne întristăm. Poate că 
mai tîrziu starea ei ar fi fost şi mai chinuitoare, căci dacă trăim ani 
mai îndelungaţi, ne facem vinovaţi de mai multe pedepse. De aceea să 
lăsăm în pace gîndurile serbede şi să reînnoim mai bine grija despre 
felul în care se cuvine să ne arătăm cît mai plăcuţi lui Dumnezeu. 


EPISTOLA 302 

Spre consolare soţiei lui Brison 1 

Ce nevoie aş avea să descriu cît de mult m-a întristat vestea despre 
nenorocirea care a dat peste Brison, cel mai bun dintre oameni ? în 
orice caz, nimeni n-ar putea avea o inimă atît de împietrită, încît, după 
ce a cunoscut pe acest bărbat şi apoi a auzit că a fost răpit pe neaştep¬ 
tate dintre oameni, să nu vadă ca o pierdere generală a omenirii dis¬ 
pariţia unui astfel de om. La supărarea mea s-a adăugat îndată grija 
de tine, întrucît mă gîndesc că dacă ceea ce s-a întîmplat a fost ceva 
atît de greu şi de neîndurat chiar şi pentru cei care nu sînt înrudiţi cu 
Brison, atunci îmi închipui în ce stare e însuşi sufletul tău, care e atît 
de bun din fire, atît de simţitor din pricina structurii lui, şi în ce stare 


1. înalt dregător militar, mort «în floarea isprăvilor militare», cum se exprimă 
In stilul obişnuit al elogiilor panegirice, pare a fi impresionat şi pe împărat, altfel nu 
şi-ar li permis SI in tul Vasile să literaturizeze pe tema morţii lui. în cuvinte simţite 
el caută să consoleze pe soţia lui rămasă văduvă, mîngîindu-se cu fiii, a căror grijă 
a itimus acum mimai pe umerii ei. 

('şti tu caro ai rămas acum atît de abătută, In urma acestei nenorociri, 
îneît prin despărţirea de soţ ai senzaţia că parcă întreaga fiinţă ţi-a fost 
frîntă în două. Pentru că într-adevăr, potrivit cuvîntului Domnului, nu 
mai sînt doi, ci un singur trup 2 , iar o astfel de despărţire nu-i mai puţin 
dureroasă decît o frîngere în două a trupului nostru. 

Dar dacă pricina întristării e atît de mare şi poate chiar mai mare 
decît am spus, e cazul să ne întrebăm : ce consolare avem pentru ceea 
ce s-a întîmplat ? Mai întîi, însăşi legea pe care Dumnezeu a statorni¬ 
cit-o încă de la început, în înţelesul că oricine vine pe lume trebuie să 
o şi părăsească la momentul potrivit 3 . Or dacă aşa a fost rînduită soar¬ 
ta oamenilor, începînd încă de la Adam şi pînă în vremurile noastre, 
atunci nu se cuvine să ne indignăm împotriva legilor obşteşti ale firii, 
ci să primim ceea ce a rînduit Dumnezeu pentru noi, căci El a hotărît 
ca acest suflet să se retragă din lume, dar nu să se mistuie şi să se 
ofilească cu vremea, ci să-şi sfîrşească viaţa în floarea vîrstei şi în stră¬ 
lucirea isprăvilor militare. De aceea nu trebuie să ne supărăm pentru 
că ne-am despărţit de un astfel de om, ci să mulţumim lui Dumnezeu 
că ne-a învrednicit de convieţuirea cu un bărbat a cărui pierdere o 
simte aproape întregă împărăţia Romană, pe care şi împăratul însuşi 
îl deplînge, ostaşii îl regretă şi toţi marii dregători îl jelesc ca şi cum 
ar fi fost unul din fiii lor. 

Intrucît, aşadar, ţi-a lăsat amintirea valorii lui proprii, gîndeşte-te 
că prin aceasta ai destulă mîngîiere în suferinţa ta. Şi apoi mai vreau 
să cunoşti şi aceea că acela care nu cade în întristări, ci-şi duce greul 
durerii cu nădejdea în Cel de sus, va avea de la Dumnezeu mare răsplată 
pentru răbdarea sa. 

De altfel, nouă nu ne îngăduie rînduiala apostolească să ne întristăm 
pentru cei morţi, aşa cum e cazul la cei din afara Bisericii 4 . 

în sfîrşit, să fie şi fiii tăi nişte icoane vii, care să te consoleze şi 
să te mîngîie pentru absenţa celui pe care-1 regreţi ! Şi astfel grija pen¬ 
tru formarea lor să-ţi întoarcă sufletul de la gîndurile triste şi dacă 
vrei să ştii cum vei putea bineplăcea lui Dumnezeu, cere-I ca pentru 
răstimpul cît vei mai trăi pe p ămînt. să găseşti în cugetul tău preocu¬ 
pări din cele mai alese. Căci pregătirea apărării, pe care trebuie s-o 
înfăţişăm înaintea Domnului nostru Iisus Hristos, şi rîvna pe care o 
vom desfăşura, pentru ca să ne numărăm la un loc cu cei pe care-i iu¬ 
beşte, sînt în stare să alunge întunericul de pe suferinţa noastră, în 

2. Fac. 2, 24 ; Matei 19, G. 

3. Fac. 3, 19. 

aşa tel încît să nu fim mistuiţi de ea. Să-ţi dea Domnul în suflet mîn- 
gîierea care vine din Duhul Lui, duh de bunătate, pentru ca şi în starea 
în care te afli să ne întăreşti şi pe noi, iar în toate convorbirile tale să 
no fii pildă bună de viaţă virtuoasă. 


EPISTOLA 303 

Către corniţele tezaurului particular al împăratului 1 

Am impresia că locuitorii ţinutului acestuia s-au folosit de calom¬ 
nii şi de minciuni ca să Te convingă pe Domnia Ta să pui pe aceşti 
oameni la o sechestrare suplimentară de cai. întrucît aşa ceva consti¬ 
tuie o nedreptate şi pentru aceea trebuie să nu fie pe voia Domniei 
Tale, ca să nu mai vorbesc că şi pe mine mă supără, din pricina dra¬ 
gostei care mă leagă de cei nedreptăţiţi, sînt silit să te rog să nu în¬ 
gădui să mai continue această batjocură numai de dragul unora care vor 
să facă rău. 


EPISTOLA 304 
Către Aburgios 2 

Omul în favorul căruia intervin este cel despre care ţi-am vorbit, 
nu demult, prin mijlocirea diaconului. întrucît îţi trimit acum această 
scrisoare, să plece de la tine satisfăcut în ceea ce doreşte. 


EPISTOLA 305 

Fără adresă, în legătură cu nişte oameni virtuoşi 

Omul acesta ţi-a cunoscut după cum dovedesc istorisirile lui, do¬ 
vadă că la fiecare prilej numele Tău e pe buzele lui : pentru amintirea 
lăsată printre ortodocşi, pentru ospitalitatea arătată asceţilor, pentru 
toate aceste fapte bune, omul acesta te pune pe primul loc. Cînd mai 
<• vorba şi de dascăli, el nu poate suferi să-ţi treacă altul înainte, aşa 
după cum atunci cînd e vorba de luptătorii pentru credinţă sau de cei 

1. Nu-i ştim numele, dar putem fi încredinţaţi (G. Ostrogorski, Gesch. d. byz. 
Staates, p. 31) că începînd din epoca lui Constantin cel Mare «comes rerum privata- 
rum», cum se numea cel care răspundea de tezaurul particular al împăratului, era 
persoana care răspundea nu numai de darea în natură (annona) pentru întreţinerea 
armatei, ci şi de bunul mers al finanţelor statului. Îndrăzneala cu care Sfîntul Vasile 
cere acestui demnitar să renunţe la sechestrul suplimentar de cai grăieşte de la sine. 
Din păcate nu ştim data cînd s-a scris această epistolă. 

2. Despre Aburgios am mai vorbit adeseori (ep. 33, 75, 147, 178, 196). 

care răstoarnă cugetările sucite ale ereziei el n-ar alege pe altcineva 
ca să-l pună înaintea ta, pentru că mărturia lui îţi atribuie, în toate 
domeniile, o virtute nebiruită şi neîntrecută. Şi spune că aşa ceva nu-i 
greu de dovedit, pentru că le istoriseşte la urechile unor oameni care 
ştiu şi mai multe decît cele pe care, dacă le-ar spune altcineva, ai crede 
că le exagerează. 

Aşadar, omul acesta venind la tine ţi-a cerut o scrisoare, nu ca să 
se laude că te cunoaşte, prin mine, ci ca să-mi facă mie un serviciu, 
dîndu-mi prilejul să salut pe nişte prieteni dragi 1 . Domnul îl va răsplăti 
pentru buna lui voinţă, iar Tu prin rugăciunile tale şi prin buna voinţă 
pe care o arăţi faţă de toţi plăteşte cît poţi din datoria ta de recunoştinţă, 
în acelaşi timp informează-mă care mai e situaţia Bisericilor. 


EPISTOLA 306 

Către guvernatorul din Sebasta 

Ştiu că Vrednicia Ta primeşte cu plăcere scrisori de la mine şi 
ştiu şi de ce : ai îndrăgit binele şi eşti săritor cînd e vorba să faci bine¬ 
faceri. De aceea, întrucît de fiecare dată îţi dau prilej să-ţi arăţi no¬ 
bleţea gîndurilor, te şi repezi spre scrisorile mele în convingerea că ele 
îţi ajută să săvîrşeşti.fapte bune 2 . Iată că acum se iveşte un alt prilej, 
care poate primi însuşirile tipice ale bunătăţii tale în toate privinţele 
şi în acelaşi timp se face şi crainicul vredniciilor tale. 

Nişte oameni plecaţi din Alexandria să-şi facă datoria şi pe care 
aceeaşi lege obştească a întregii firi omeneşti îi obligă să aibă grijă 
de morţii care au părăsit această lume, cer ocrotirea ta': porunceşte să 
se dea dreptul, printr-o hotărîre obştească, să se transporte cadavrul 
uneia din rudele lor, care şi-a sfîrşit viaţa în Sebastea pe vremea cîi 
a staţionat acolo unitatea lui militară, şi să se acorde, pe cît e posibil, 
serviciul de transport obştesc, pentru ca astfel prin mărinimia ta oa¬ 
menii să se simtă uşuraţi sufleteşte în această drumeţie lungă. Vestea 
acestor fapte va ajunge pînă la marele oraş al Alexandriei, iar ea va 
grăi şi locuitorilor lui de minunea vredniciei tale, un lucru uşor de în¬ 
ţeles pentru priceperea ta, chiar dacă eu nu spun mai multe. Iar eu voi 
adăuga şi pe aceasta lîngă alte multe binefaceri pe care mi le-ai arătat. 

1. O exprimare plină de fineţe, cum rar întîlneşti. Nu-i de mirare că maestrul 
oratoriei Libaniu, ba însuşi Iulian Apostatul au fost nevoiţi să recunoască Sfîntului 
Vasile talentul. 

2. Felul în care face pe guvernator să se simtă obligat moraliceşte nu-i, cum 
s-ar crede, o simplă manevră la Sf. Vasile. Cazul pe care-1 relatează această epistolă 
grăieşte de la sine? despre umanismul cuceritor al Sfîntului. 

EPISTOLA 307 
Fără adresă 

Firile certăreţe se împotrivesc uneori chiar şi sfaturilor folositoare, 
socotind cinstit şi bun nu ceea ce pare cinstit în faţa tuturor (chiar dacă 
acest lucru e avantajos), ci ceea ce le place numai lor, chiar dacă acest 
lucru e păgubitor. Cauza acestora stă în prostia şi în lipsa lor de ca¬ 
racter, care nu-i lasă să fie atenţi la sfaturile altora şi care nu le în¬ 
găduie să se mîndrească decît cu propriile lor idei şi cu ceea ce le 
trece lor prin gînd 1 . Or, ceea ce le trece prin gînd e ceea ce le place, 
şi ceea ce le place e ceea ce vor ei. Omul care crede că folositor e nu¬ 
mai ceea ce vrea el, nu-i un bun judecător, ci se aseamănă cu orbul 
care conduce pe orbi. De aici vine faptul că foarte uşor calcă în stră¬ 
chini şi aceasta pentru că-i lipseşte experienţa care să-i spună de fapt 
ce anume îi foloseşte. într-o astfel de neplăcere poate ajunge oricine 
îşi face de lucru cu un astfel de om. Căci cu toate că ar fi trebuit să 
se orienteze după judecata unor prieteni comuni, cu toate că el însuşi 
a,fost sfătuit adeseori chiar de mulţi din cei care se interesează serios 
de dreptate şi de adevăr, totuşi el şi atunci alerga la judecători şi la 
tribunale, preferind să piardă mult şi să cîştige puţin. E)ar chiar şi bi¬ 
ruinţa pe care i-o aduc judecăţile făcute de magistraţi nu merge fără 
pagubă. De aceea tu, care-i eşti atît de drag, fii săritor la nevoie, dar fă 
şi această faptă bună : împiedică amîndouă partidele să introducă prea 
repede cauza pe lîngă magistrat şi fă-te judecător tu însuţi în locul lor. 
Dacă unul din cei doi nu se lasă convins şi se împotriveşte sentinţei 
tale, ajută-1 pe cel nedreptăţit şi pune-ţi influenţa în slujba celui care 
nu caută altceva decît dreptatea. 


EPISTOLA 308 

Fără adresă, în scopul unei protecţii 

Pe cînd te aflai în prezenţa unor fraţi ţi-am vorbit, prea stimate, 
in favorul locuitorilor din ţinutul Kaprala, îndrumîndu-i şi pe ei să se 
adreseze direct Domniei Tale. Te-am rugat — avînd înaintea Ta răsplata 
de la Domnul — să-i protejezi ca pe nişte săraci şi neajutoraţi întru 
toate 2 . Acum reînnoiesc iarăşi, deodată cu scrisoarea aceasta, aceeaşi 

1. Mai rar auzi zugrăvindu-se atît de pregnant mentalitatea celor certăreţi şi 
egoişti. Sfîntul recomandă împăcarea chiar şi înaintea instanţei. 

2. Nu ştim ce vor fi cerut aceşti nevoiaşi din ţinutul Kapralei. Probabil o uşu- 

ruc/iiminto, corînd totodată Bunului Dumnezeu să ţină şi să sporească 
strălucirea de care se bucură acum viaţa ta, pentru ca, pe temeiul unei 
puteri atît de mari, să poţi răspîndi peste noi binefaceri din cele mai 
mari. N-avem decît o singură dorinţă : mîntuirea întregii tale cauze, 
sperăm că eşti convins de acest lucru. 


EPISTOLA 309 

Fără adresă, în folosul unui sărac 

Am mustrat aspru pe acest frate, care e îngrijorat de întocmirea 
tabelelor de dare pe casa lui, cu toate că din capul locului scutirea ne¬ 
cesară îi era asigurată în urma sărăciei lui 1 . Intr-adevăr, după o viaţă 
îmbelşugată, pentru că Domnul aşa a rînduit pentru folosul lui sufle¬ 
tesc, iată-1 ajuns acum la cea mai mare mizerie, îneît abia dacă mai are 
cu ce să se hrănească pe zi, nemaiputînd cere să-l slujească nici unui 
sclav, deşi mai înainte avea destui sub ordinele lui. Nu-i mai rămîne 
decît trupul, un trup slăbit şi îmbătrînit, cum îl vezi şi tu însuţi, şi cei 
trei copii, care formează o grijă prea mare pentru un om atît de sărac. 

Desigur că el nu are nici o nevoie de recomandarea mea, pentru 
că e destul de sărac pentru a-ţi înmuia inima, întrucît ştiu că D-ta ai 
simţăminte umane, de care eu niciodată nu m-am înşelat. Întrucît pe¬ 
tiţionarii sînt greu de satisfăcut, m-am temut ca nu cumva să se uite 
ceva din cele datorate de mine faţă de el, şi de aceea ţi-am scris, ştiind 
că ziua cînd va vedea el faţa Domniei Tale va fi pentru el începutul 
unei vieţi fericite şi va aduce pentru el o schimbare care i-ar face viaţa 
măcar cu ceva mai bună. 

EPISTOLA 310 

Fără adresă, pentru nişte rudenii * 

Eu însumi aveam o foarte mare dorinţă de a întîlni pe Luminăţia 
Ta, pentru mai multe motive. Cel dinţii, de a mă bucura, după o lungă 
absenţă, de bunele Tale calităţi. In al doilea rînd, ca să te rog pentru 
nişte locuitori din Ariarathia: Acestora, întrucît de multă vreme erau 
strîmtoraţi, Domnul le-a dat o preţioasă mîngîiere atunci cînd i-a fe- 

1. Cel care a făcut atîtea pentru alinarea lipsurilor celor nevoiaşi a înţeles că 
stabilirea tabelelor de dare poate fi izvorul multor nedreptăţi. De aceea intervenţia 
aceasta pentru un om cu trei copii se impunea direct atenţiei lui. Sărăcia trebuia înţe¬ 
leasă în chip superior şi să ducă la scutirea de dări. 

*. Această strimtorare din cauza impozitelor se resimte şi în această epistolă, 
de data aceasta fiind vorba de nişte rude ale Sf. Vasile. 

rit it prin numirea în slujbă a Dreptăţii Tale. Pe de altă parte, există 
un ogor al uneia dintre rudeniile mele supraîncărcat cu impozite, ajun- 
gînd acesta aproape cel mai sărac din toata Ariarathia. îţi cer, aşadar, 
ca, pe cit se va putea, Bunătatea Ta să-i uşureze, ca de acum înainte 
s-o poată scoate cumva la capăt. 


EPISTOLA 311 
Către un dregător 1 

Oameni care nu ţin seamă de asigurările mele m-au rugat de multe 
ori să scriu Vredniciei Tale, urmărind să obţină ceva deosebit şi pre¬ 
cis. Eu i-am asigurat de multă vreme că pentru noi tu eşti cel care 
răspunde de dreptate într-un chip atît de imparţial şi de corect, incit 
nimeni n-ar putea fi servit cu mai multă omenie, afară de cazul că ci¬ 
neva e atît de nesătul incit întrece orice măsură 2 Totuşi, ca să-i dau 
deplină satisfacţie acestui om, i-am dat epistola aceasta, trimiţîndu-1 la 
tine, rugîndu-te să-l priveşti cu înţelegere şi, întrucît de multă vreme 
casa lui a fost încărcată peste măsură, să se învrednicească de oarecare 
uşurare. 


EPISTOLA 312 
Către un efor fiscal 3 

Tu ştii cîte profituri şi cîte pierderi se fac oamenilor în urma în¬ 
tocmirii tabelelor de dare. Drept aceea acordă păsuire celui care şi-a 
dat atîta silinţă ca să nu fie nedreptăţit şi arată-te grăbit în a-1 ajuta, 
pe cit e posibil, ca să nu se facă nedreptate. 


EPISTOLA 313 
Către eforul fiscal 4 

Orînduirile providenţiale ale lui Dumnezeu nu se pot sesiza ime¬ 
diat, iar în micimea cugetului nostru noi oamenii nu ne uităm decît la 

1. Mereu uşurare de dări, pentru care Sf. Vasile a dat omului o recomandare 
către dregătorul respectiv. 

2. Existau şi oameni care cereau imposibilul, ori cereau ce nu se cădea să 

ceară. 

3. Recomandare pentru a nu fi impus cu dare mai mare decît legală. 

4. Sfîntul Vasile se adresează eforului sau inspectorului financiar însărcinat cu 
stabilirea impozitelor din regiunea Galatiei să reducă impozitul pus pe un imobil, 
proprietatea unui prieten al său. 

coca co-i Ungă picioarele noastre. Adeseori chiar şl clnd sintom îndru¬ 
mai spre o ţintă fericită ne supărăm. Şi totuşi Domnul, Care in înţe¬ 
lepciunea Lui conduce totul, suportă cu răbdare toată nepriceperea noas¬ 
tră. Iţi aduci aminte cit de mult ne supăram cînd ni se vorbea de o 
aşa-zisă purtare de grijă care conduce totul şi pe cîţi prieteni nu-i luam 
ca aliaţi ca să ne ajute să respingem o astfel de jignire. Şi cam cu 
astfel de vorbe ne exprimam. Acum însă cred că-ţi dai seama cum stau 
lucrurile. Dumnezeu ţi-a oferit prilejul ca sa dai pe faţă larga înţele¬ 
gere a purtării tale şi să laşi pentru toate veacurile viitoare motivul 
pentru a păstra o fericită amintire. Căci aşa cum s-au făcut aceste re¬ 
censăminte fiscale, tot aşa-i şi amintirea pe care le-o păstrează poste¬ 
ritatea. Pentru că dacă ar fi dorit, locuitorii Galatiei, ei n-ar fi putut 
nădăjdui să li se dea un om de o cinste atît de mare, lucru de care şi 
eu sînt convins întru totul. Dar nu numai pe cei din Galatia i-aş putea 
socoti fericiţi din cauza administraţiei tale, ci şi eu am ajuns să fiu 
fericit din pricina ta, pentru că şi eu am o casă în ţinutul Galatiei şi, 
slavă Domnului, încă cea mai strălucită dintre toate : dacă aş obţine 
de la tine un ajutor oarecare pentru ea (şi l-aş primi dacă chipul meu 
nu s-a şters din memoria ta), atunci aş fi cu mare recunoştinţă faţă de 
Dumnezeu. 

Dacă, aşadar, prietenia mea mai prezintă vreo însemnătate în faţa 
Domniei Tale, atunci dă-mi voie să te rog pentru mine să acorzi casei 
vestitului magistrat Sulpicius o anumită uşurare, şi anume, fă în aşa 
fel ca in tabloul dărilor actuale casa aceasta să apară scutită intr-un 
chip vrednic de bunăvoinţa şi mărinimia D-tale. Dar aş mai adăuga să 
fie vrednic şi de intervenţia pe care ţi-am făcut-o noi, cei care te iubim. 
Dacă nu vei reuşi deplin, fă măcar ce-ţi îngăduie împrejurările şi ce 
spune şi firea lucrurilor. în orice caz, să suprimi şi să nu laşi lucrurile 
în aceeaşi stare de mai înainte şi, în schimbul nenumăratelor binefaceri 
pe care le-am primit de la acest bun magistrat, noi vom pomeni cu o 
mulţumire neştearsă faptele Tale de mare nobleţe. 


EPISTOLA 314 

Fără adresă, despre un solicitator 



Cum era să scap prilejul de a-ţi scrie şi de a trimite salutări Vred¬ 
niciei Tale acum cînd acest om vine spre Tine şi poate să descrie şi 
personal ceea ce am avut de gînd să-ţi comunic, ba chiar să comple¬ 
teze ceea ce nu am reuşit să amintesc în scrisoare, mai ales că el în¬ 
suşi doreşte' să facă acest serviciu înlrucîl ţine mult la Tine', iar de noi 

38 - srfnlu! Vnslle cel Mnr, 

este foarte ataşat ? In orice caz el vrea să-ţi aducă aminte ce răspuns 
i-ai dat şi vrea, de acum, să intre în serviciul tău i . Eu i-am încredinţat 
această epistolă prin care îţi va transmite, mai întîi, toate doririle de 
bine atît pentru viaţa aceasta, cît şi fericirea răsplăţilor făgăduite din¬ 
colo, iar în al doilea rînd cer Dumnezeului celui Sfînt să ne mai rîn- 
duiască vreo întîlnire cită vreme mai facem umbră pămîntului. In ceea 
ce mă priveşte, nu pun la îndoială că-ţi vei spori dragostea faţă de fra¬ 
tele de care am amintit. De aceea te rog să-i dai prilejul s-o şi cu¬ 
noască în fapte. 


EPISTOLA 315 
Pentru o rudenie 

Deplin convins că nu vei refuza nici una din dreptele rugăminţi pe 
care le-aş fi adresat Vredniciei Tale, m-am grăbit să încredinţez această 
epistolă acestei prea distinse îndrumătoare a orfanilor, care locuieşte 
într-o casă mai de speriat decît culcuşul unei hidre cu multe capete. 
La aceasta se mai adaugă faptul că eu sînt într-o anumită legătură de 
rudenie cu această femeie. De aceea rugăm Mărinimia Ta să ne dove¬ 
dească această stimă şi să salveze cinstea datorată bunicului acestor 
orfani, iar ca să îndeplinească aşa ceva, îl rog să-mi vină cumva într-a- 
jutor pentru ca de acum încolo traiul în acest aşezămînt să poată fi 
suportabil 2 


EPISTOLA 316 
Pentru un om abătut 


Deşi eram deplin convins că aceia care vin la bunătatea Ta nu mai 
au nevoie de nici o scrisoare, întrucît frumuseţea caracterului tău pre¬ 
ţuieşte mai mult decît toate rugăminţile ce i s-ar putea adresa, pentru 
a-1 îndruma spre bine, totuşi, din pricina prea marii griji faţă de acest 

1. Păcat că nu ştim nici cine era destinatarul acestei scrisori şi nici curierul 
care o ducea. Regretul e cu atît mai justificat cu cît curierul era cineva din cei 
apropiaţi de Sfîntul Vasile. Să aparţină primilor ani de activitate episcopală, cînd 
poate că era indicat să nu se specifice numele ? Nu se poate şti, totuşi se poate spune 
că mesajul dus de acest curier îl interesa şi pe Sfîntul Vasile direct. 

2. Nu se ştie cine erau orfanii de care se vorbeşte aici. P. Hristu, op. cit., II, 
p. 337) crede că ar putea fi chiar copiii ocrotitoarei. Dacă ar fi aşa, s-ar fi lăsat să 
se înţeleagă din limbajul, e drept, foarte discret şi nuanţat al Sf. Vasile. Gîndindu-n'' 
la expresia r.poEuxwc — conducătoare sau întîistătătoare, credem că mai curînd e 
vorba de un mic orfelinat condus de una din rudeniile Sfîntului. Or în cazul acesta 
obiectul cererii putea însemna reducerea de impozite, eventual chiar scutire, aşa cum 
mai întîlnim în multe din intervenţiile pentru acordare de ajutor. 







SCRISORI 


595 


fiu 1 , am ajuns la hotărîrea de a scrie curatului şi nevinovatului tău su¬ 
flet, ca să-ţi recomand omul şi să te rog ca, în marginile competenţei 
Tale, să-i dai, pe cit se poate, întreg ajutorul în problema care îl inte¬ 
resează. De alt ocrotitor ştiu sigur că nu va mai avea nevoie dacă vei 
binevoi să te foloseşti, pentru a-i asigura ocrotirea, de toată puterea pe 
care ţi-a dat-o Dumnezeu. 


EPISTOLA 317 

Fără adresă, pentru un nevoiaş 

Rare sînt scrisorile pe care le trimit Vredniciei Tale, dar pricina o 
formează raritatea răspunsurilor care îmi vin de acolo. Ceea ce este 
pentru mine un semn că scrisorile mele nu le ai la suflet e faptul că eu 
nu primesc răspuns la fiecare din cele pe care le trimit. Dar iată că mul¬ 
ţimea problemelor care te reţin m-a făcut să-mi schimb părerea : trebuie 
să iert pe cel care are pe capul lui atîtea lucruri incit uită şi de mine, 
căci chiar dacă cineva ar avea tot răgazul şi toată liniştea, totuşi n-ar 
fi, cred, prea greu să-şi aducă aminte de un om cu o viaţă atît de neîn¬ 
semnată ca a mea 2 Pe tine, însă, să te înalţe Cel Sfînt spre o strălucire 
şi mai mare şi să te păzească cu harul Lui în toată faima pe care o ai 
astăzi! Oricum, pentru mine e un prilej în plus de a-ţi scrie, şi încă nu 
din cele mai mărunte, mai cu seamă cu ocazia venirii acestui curier, 
despre care-ţi cer să-mi dai un semn că şi-a îndeplinit bine serviciul şi 
a predat scrisoarea. 


EPISTOLA 318 

Fără adresă, pentru un compatriot 


Pe cei care vin din patria noastră ţi-i dă în seamă însuşi dreptul 
patriei,^de altfel prin bunătatea firii tale îi pui sub paza purtării tale de 
grijă pe toţi cei care pentru un motiv oarecare au nevoie de vreun ajutor. 

1. Poate că e vorba numai de un fiu spiritual, unul din credincioşii săi. Acolo 
unde nu intervin alte precizări, Sfîntul Vasile îmbrăţişează în dragostea lui de pă¬ 
rinte pe orice om ajuns în suferinţă fizică şi morală. Păcat că Ja multe din epistole 
nu se cunosc destinatarii şi nici felul suferinţei şi al nedreptăţii pentru care s-a apelat 
la ajutorul lor. Dacă am avea mai multe precizări de acest fel am putea lărgi cu 
mult cunoştinţele privitoare la istoria socială şi spirituală a veacului IV. 

2. Desigur expresia «neînsemnătatea» sau «josnicia vieţii mele» e forţată, dar 
nu-i aici singurul loc unde o întîlnim. Poate că termenul zanei'tdv va trebui să-l în¬ 
ţelegem în sensul expresiei călugăreşti «Smerenia mea». Credem ca acesta va fi fost 
şi motivul — oricît de exagerat ar fi fost formulat — care l-a hotărît să-şi schimbe 
părerea că poate din pricina puţinătăţii persoanei şi vieţii lui îi sosesc atît de rar 
scrisorile. Oricum, expresia pare forţată. A nu se uita indicaţia privitoare la verifi¬ 
carea curierului. 

Drept aceea şi pe cel care va preda această scrisoare în mîinile Tale 
şi care e un fel de fiu duhovnicesc al meu, primeşte-1 ca pe un compa¬ 
triot care are nevoie de ajutor, ca pe un om pe care ti-1 recomand şi eu. 
Pentru toate acestea fă-1 să aibă parte de cîştig, adică să dobîndească 
de la tine tot ceea ce-i cu putinţă în problema care-1 interesează. E lim¬ 
pede că pentru astfel de fapte bune sînt pregătite răsplătiri, dar nu din 
partea unor oameni mici ca mine, ci din partea lui Dumnezeu, Care 
răsplăteşte orice gînduri bune L 

EPISTOLA 319 

Fără adresă, pentru un primitor de străini 

îndată după sosirea ta a apărut şi fiul care-ţi predă epistola de faţă 
şi care are nevoie, asemeni unui bărbat care trăieşte în ţară străină, de 
tot sprijinul pe care creştinii îl datorează ca gazde. Aşadar omul acesta 
îţi va istorisi el însuşi mai pe larg problemele lui, urmînd ca şi tu să-l 
ajuţi după cît îţi va sta în putere şi după cum o cer împrejurările. Dacă 
va fi de faţă şi guvernatorul, atunci sînt sigur că-i vei prezenta tu însuţi 
pe acest străin, căci numai cu ajutorul dregătorilor va putea dobîndi 
ceea ce cere. Mult aş dori să mai revină după ce-şi va fi dus la îndepli¬ 
nire ceea ce dorise 1 2 . 


EPISTOLA 320 

Fără adresă, în loc de salutare 

De mult nu mi s-a mai întîmplat să-ţi scriu, prea stimate, pentru că 
acela care-mi aducea răspunsurile şi-a prelungit şederea undeva la ţară, 
unde a dat peste nişte oameni şi peste unele treburi destul de neplăcute, 
încît a lipsit de acasă un an întreg 3 . Printr-o prefăcută împăcare unii 
oameni l-au făcut să creadă că dacă va birui răutatea care a dat peste 
el, ar ieşi cu totul deasupra necazurilor. Or abia tîrziu şi-a dat el seama 

1. Epistola de faţă pare a data din vremea cînd Sfîntul Vasile era numai preot în 
Capadochia (365—369). în ea e vorba de un dregător care trăia probabil departe de 
ţinuturile Capadochiei, la care Sfîntul Vasile face apel ca să ajute pe un compatriot 
do-al lui şi pe care îl numeşte fiul lui duhovnicesc. 

2. învăţătura creştină prevede că primirea şi îngrijirea oaspeţilor şi a străinilor 
să so facă cu toată grija (Horn. 12, 13; 1 Tim. 3, 2; Tit 1, 8). Nu e clar ce fel de 
dorinţe va fi avut acest oaspete, dacă numai cu ajutorul dregătorilor pot fi ele în¬ 
deplinite. Oricum se pare că şi acest «fiu duhovnicesc» va fi avut de rezolvat o pro¬ 
blemă (proces de moştenire?), pentru care, acum după ce el nu mai locuia în patrie, 
era strict necesară şi intervenţia guvernatorului. 

3. Iarăşi problema curierilor, dar fiind că nu exista un serviciu poştal organizat. 

do unde provine nenorocirea, Intrucît pe zi ce trecea, înşelăciunea in 
care se zbătea îl făcea să-şi piurdă sentimentul nenorocirii. Or, fiindcă 
pînă la urmă omul s-o întors scăpat acum de neplăcerile vremii, pre¬ 
cum şi de răutatea oamenilor 2 , te salutăm tot prin mijlocirea lui şi-ţi cer 
să-ţi aduci aminte de mine în rugăciunile tale, căci am mare nevoie de 
ajutorul rugăciunilor. în acelaşi timp te mai înştiinţez un lucru : cei pe 
care răposatul episcop 3 îi lăsase cu obligaţia de a-i plăti datoria (în 
testamentul său amintise de această datorie, specificînd cu ce şi prin 
cine s-a înţeles să-i fie ea plătită), neglijînd sfaturile prietenilor, aşteap¬ 
tă mijloacele de constrângere de care dispun tribunalele. Iată de ce prie¬ 
tenul meu s-a întors fără să fi putut primi nimic şi ini-a cerut să fiu pen¬ 
tru el martor în legătură cu aceste fapte în caz că va fi învinuit de lene 
sau de nepăsare în faţa Domniei Tale. Aşa stau lucrurile. 

Cit despre situaţia Bisericilor 4 fie că de la Dumnezeu s-ar îngădui ca 
ea să rămînă deocamdată aşa cum este, fie că ar ajunge într-o stare şi 
mai rea, ori potrivit unor nădejdi s-ar schimba în mai bine, învredni- 
ceşte-mă şi pe mine s-o cunosc prin unul din bunii noştri fraţi. 


EPISTOLA 321 
Către Tecla * 


Anul trecut un frig aspru a venit peste ţinuturile noastre. în vii a 
smuls mugurii plăpînzi care trebuiau să dea rod, aşa îneît, rămînînd 
seci, păreau ca nişte cupe goale şi uscate. Dar de ce folosesc un limbaj 
atît de trist vorbindu-ţi de nerodirea plantelor ? Pentru ca, potrivit cu¬ 
vântului lui Solomon 2 , să te faci pentru mine o vie înflorită şi o viţă cu 
rod bogat, desigur nu rodind ciorchini cu struguri, ci turnînd peste lu¬ 
crări vin din rouă strugurilor. Avem aici oameni care ridică zidul de 
împrejmuire a Bisericii. Intrucît eu nu le pot da să bea din licoarea 
munţilor, m-am îndreptat spre mîna ta dreaptă, cea atît de plină de 


„ 2 • E cu neputinţă să înţelegi despre ce fel de «prefăcută împăcare» şi de ce 

«rautate» poate fi vorba. 

3. Nu se poate preciza cine putea fi acest episcop şi din ce eparhie. P. Hristu 
(op. cit., III, 438) crede că ar putea fi vorba de predecesorul Sfîntului Vasile, ceea 
ce pare puţin probabil, intrucît epistola e redactată în termeni destul de imprecişi. 

4. Probabil e vorba de nişte Biserici aflate la mare distanţă de Capadochia îneît 
nu se pot da precizări. 

* Stilul înflorit cu imagini atice pe care-1 întîlnim în această epistolă a îndem¬ 
nat pe cercetători să o atribuie Sfîntului Grigorie de Nazianz (M. Gallay, Saint G/e- 
goire ele Nazianz, Lcttres, tome I, p. 72). Totuşi tradiţia manuscrisă {/aurentiunus Me- 
c/iccus cu numărul IV—14 din sec. XI—XII şi Partsinus Coislianus 237 din sec XI) 
o atribuie tot Sfîntului Vasile. 

2. Chit. 1, 13 | 2, 5. 

struguri, ca să porunceşti izvoarelor de pe cîmpurile tale să curgă pen¬ 
tru mine aşa cum curge un fluviu. Dacă vei face curînd acest lucru, vei 
aduce multă odihnă în multe suflete şi mă vei bucura, pe cît se va 
putea, şi pe mine, cerşetorul în ale scrisului attic. 


EPISTOLA 322 

Fără adresă, pentru a prăznui Paştile 
împreună cu un prieten 

Cînd ţi-am primit scrisoarea, prea stimate, m-am bucurat, cum era 
şi firesc, mulţumind lui Dumnezeu. M-aş fi grăbit să-ţi şi răspund, dacă 
cineva mi-ar fi adus aminte că la timpul potrivit eram dator să-ţi scriu 
şi eu. Mai ales că şi problema de care m-ai rugat am rezolvat-o din 
timp. Dar pînă în momentul în care nu a fost încheiată n-am putut să-ţi 
dau nici un răspuns sigur. 

Aceasta a fost cauza tăcerii mele. N-a fost la mijloc nici nepăsare, 
nici uitare a datoriei mele. Chiar dacă aş fi fost cu totul nepăsător, m-aş 
fi silit în tot chipul să-mi ascund scăderile de faţa Domniei Tale. Dar nu 
stă în puterea mea să te uit nici măcar o clipă cît de scurtă (mai curînd 
mi-aş fi uitat de mine), ori de aş scrie, ori de n-aş scrie, eu te port pre¬ 
tutindeni în inima mea, în care te-ai aşezat de-a binelea. Atît de greu 
îndur aceasta lungă bucată de iarnă, încît te rog, dacă din pricina ocu¬ 
paţiilor despre care am auzit vorbindu-se, nu-ţi poţi părăsi sătenii \ 
să mi se dea mie ocazia să mă abat pe aceste meleaguri şi să gust astfel 
de aproape din adevăratul tău echilibru moral şi din distincţia ta. In 
orice caz, sperăm să faci în aşa fel încît să petreci cu noi ziua mîntui- 
toare a Paştilor, desigur împreună cu distinsa ta soţie, căreia îi trimi¬ 
tem salutări, rugînd-o să se alieze cu mine spre a te convinge să veniţi 
pe la noi. 

EPISTOLA 323 
Lui Filagrios Arcenos 

Slavă lui Dumnezeu Celui prea Sfînt! într-adevăr, n-aş putea spune 
că port recunoştinţă celor care te-au nedreptăţit, întrucît, iată, ei mi-au 
dat prilej să-ţi scriu ! Dar Domnul, Care ne copleşeşte din toate părţile 

1. In termeni eleganţi Sfîntul Vasile răspunde unui cunoscut care se stabilise 
undeva, la tară, scuzîndu-se că din pricina lungimii iernii nu i-a scris mai devreme. 
In schimb, invită atît pe el cît şi pe soţia lui, să vină să petfeacă Paştile împreună. E 
de admirat cît de variată şi de semnificativă era solicitudinea Sfîntului pentru a 
clştlcja sufleteşti' pe cît mai mulţi. 








HC'RIBOni 


cu binefacerile Lui, ştiu să te mtngtie chiar şi prin aceşti pricinuitori de 
supărare. Şi astfel, iată că şi în purtarea nesimţită a celor care te-au pă¬ 
răsit mi s-a dat să văd un prilej de bucurie 1 . Numai dacă mi-ai putea 
scrie de fiecare dată, întrucît tu ştii să scrii lucruri foarte frumoase, iz- 
vorîte dintr-o intenţie atît de bună şi exprimate într-o limbă foarte cu¬ 
rată ! Cu toate că aş spune că nu căutăm să găsim plăcere în cuvinte, 
totuşi, într-un fel, ne lăsăm amăgiţi de farmecul lor, iar oameni cu 
grai atît de frumos ca tine mă duc aşa cum ştiu unii să conducă albinele 
în sunet de trambulină. Trimite-mi, dar, cît mai multe scrisori şi, pe cît 
se poate, cît mai lungi, căci scurtimea nu-i un merit pentru o scrisoare, 
cum nu este nici pentru un bărbat talia scurtă. Scrie-mi cum îţi merg 
treburile în gospodărie şi cum o duci cu sănătatea. Spune-mi dacă Bise¬ 
ricile se bucură de linişte, căci ştiu că tu te interesezi de astfel de lu¬ 
cruri, şi pe bună dreptate. Iar dacă ai vreo posibilitate să colaborezi 
cu noi pentru pace şi pentru unirea celor dezbinaţi 2 , nu te da înapoi 
de a ne ajuta. înainte desfăşura cu rîvnă o astfel de muncă vrednicul 
Chiriac, după cum ne-o şi declară în scris, iar eu i-am stat într-ajutor, 
pe cît mi-a stat în putere. De altfel, despre aceste lucruri am scris şi 
horepiscopului din aceste locuri. Dacă va realiza ceva din ceea ce i s-a 
rînduit, ne-o vor spune evenimentele însele. 


EPISTO|8fL 324 
Către Pasinic, doctorul 


O dovadă că persoana mea nu ţi-e indiferentă e faptul că m-ai în- 
tîmpinat,, aşa-zicînd, chiar înainte de a-ţi fi deschis uşa. în sine e un 
lucru apreciabil primirea unei scrisori amicale ; dar dacă ceea ce e scris 
în ea poate servi celor mai sublime planuri, o asemenea scrisoare devine 
într-adevăr cu mult mai preţioasă. Căci să ştii bine : acest om minunat 
în toate privinţele, care e Patrikios, are pe buzele lui atîtea doctorii 
convingătoare îneît fără să vorbim de ceea ce ai scris şi tu, dacă ar în- 
tîlni chiar vreun sarmat sau vreun scit, el îl va convinge uşor despre 


1. Delicat şi fermecător în acelaşi timp, Sfîntul Vasile ştie să dezarmeze supă¬ 
rarea, înălţind pe om. S-ar putea ca Filagrios să fie una şi aceeaşi persoană care a 
fost coleg cu Cezarie, fratele Sf. Grigorie de Nazianz (P. Hristu, op. cit., III, 388). 

2. Tăria netrecătoare a pastoraţiei Sfîntului Vasile se baza în mare măsură pe 
atragerea persoanelor singuratice sau uneori a grupurilor de laici pentru lucrarea 
duhovnicească în parohie. îndeosebi munca pentru pace şi pentru unirea credincio¬ 
şilor a rămas pilduitoare, adeseori chiar peste capul unor slujitori învrăjbiţi; cf. ep. 

) 219 222, 227- 230, 246 otc. 

ceea ce ar dori 1 . Şi totuşi aceste vestite cuvinte de bucurie nu pleacă 
din inimă. De multă vreme se practică această înşelătorie : în cuvinte, 
aceşti oameni sînt simpli şi de o naivitate crasă, după felul cum grăiesc, 
gata să-şi încredinţeze interesele lor indiferent cărui tribunal 2 , dar odata 
ajunşi în faţa faptelor, se ascund să nu-i mai găseşti! Este un lucru de 
la sine înţeles, şi să ştii şi tu însuţi, că acest om nu-i uşor de mînuit, iar 
pentru ca să-ţi fac această dovadă, n-ar trebui să dai atenţie mersu¬ 
lui frumos al cuvintelor, ci să aştepţi dovezile care reies din fapte. 

EPISTOLA 325 
Către Magninian 3 

Scrisoarea Domniei Tale este suficientă numai ea singură spre a-mi 
produce o bucurie deplină. Dar din clipa în care cea mai vrednică dintre 
femei, Iulia, fiica noastră comună 4 , mi-a înmînat epistola ta, ea a făcut 
mai mult decît să dubleze bucuria mea, nu numai pentru că ea este 
icoana vie a deplinei tale onestităţi, ci şi prin ea însăşi, care e o întru¬ 
chipare a dorinţei de a practica virtutea. Şi dacă înainte am primit-o 
cu plăcere din cauza Ta, acum am inversat lucrurile şi te-am fericit pe 
tine din cauza ei 5 , pentru că mari răsplăţi ţi-au fost rezervate de Dum¬ 
nezeii, Stăpînul nostru, pe motivul că ai dat copiilor tăi o astfel de 
educaţie. O 1 de am putea să te vedem într-o zi şi să ne bucuri cu cali¬ 
tăţile pe care le ai, fără ca boala sau alte nepotriviri să împiedice întîl- 
nirea noastră! 

EPISTOLA 326 
Fără adresă, cu dojană 

Dumnezeu cel Sfînt mi-a dat o fericită ocazie de a-ţi scrie, ca să 
poţi cunoaşte pe acest frate, omul care ne ajută, din moment ce vine 
spre Domnia Ta ca sol pentru convorbirea pe care o avem împreună prin 
scris. Rugăm pe Bunul Dumnezeu ca să urci şi mai sus în dregătorie 

1. Nu ştim cine era şi cu ce se îndeletnicea acest Patrikios. Probabil că era un 
panglicar bun de gură, dar fără caracter. 

2. Tribunalul unor procesomani care perorează argumente sforăitoare, dar care 
dispar atunci cînd li se cere socoteală, seamănă cu nepotrivirea dintre vorbă şi 
faptă. Morala iese de la sine. 

3. Magninian pare a fi aceeaşi persoană despre care ni se vorbeşte în ep. 175. Se 
pare că el nu primise încă botezul. 

4. Fiică trupească a ui Magninian, a devenit fiică duhovnicească a Sfîntului 
Vasile, dovadă că a îndrăgit calea virtuţii. 

5. Mereu aceeaşi exprimare graţioasă, de data aceasta printr-o antiteză. 

şi în mărim şi să ajungi pentru mine şi pentru întreaga noastră ţară o 
podoabă do virtute personală. Te îndemn să păzeşti’ toată viata amin¬ 
tirea lui Dumnezeu, Caro to-a creat şi Cart! te-a copleşit cu onoruri pen¬ 
tru ca, după ce va fi apus strălucirea acestei vieţi, să fii învrednicit şi 
de mărire cerească, în vederea căreia trebuie să facem totul, ca unii 
care ne îndreptăm viaţa spre nădejdea cea fericită x . 


EPISTOLA 327 
Fără adresă, ca îndemnare 

Fie ca să ţi se dea răsplată-de la Bunul Dumnezeu pentru cinstea 
ce mi-ai dat-o atunci pe cînd eram de faţă şi pentru buna amintire de 
care m-ai învrednicit acum cînd sînt absent — căci pînă la noi a ajuns 
zvonul — şi fie ca la ziua cea mare a judecăţii lui Dumnezeu să te ve¬ 
dem lăudat pentru fapte bune ,- aşa cum te-ai învrednicit de strălucire jos, 
tot aşa să ajungi acolo sus să guşti şi din fericirea de a fi îmbrăcat în 
strălucirea împăratului ceresc. Te îndemn, aşadar, ca înainte de toate 
să dovedeşti pentru Biserica lui Dumnezeu o rîvnă neîntreruptă, iar faţă 
de mine să arăţi şi mai multă bunăvoinţă, judeeîndu-mă vrednic de 
amintirea ta şi de întreaga ta ocrotire, cinstindu-ne mereu cu cîte o 
scrisoare. Numai aşa voi avea dovada că epistolele mele nu-ţi sînt o 
povară şi numai aşa voi îndrăzni să scriu şi mai des mărinimiei Tale 2 . 


EPISTOLA 328 
Către Hyperechios 

Te salut, prea onorate, şi-ţi doresc să ai parte de tot binele, iar 
pentru Că ai multă dorinţă să ştii despre mine cum mă simt, te înştiinţez 
că nu o duc mai bine decît de obicei. Vreau să mă feresc, însă, de a 
face mărturisiri mai alarmante, de frica de a nu produce prea mare su- 
părere celui care-mi trimite cele mai bune urări 3 . 

1. Utilitarismul bunelor răsplăţi pentru viaţa dusă în virtute este adeseori su¬ 
bliniat de Sfîntul Vasile, totuşi el este departe de a fi înţeles în sens egoist, necreştin 
sau chiar pelagian. 

2. Iarăşi cîteva delicioase exprimări antitetice: «atunci» şi «acum», «jos» şi 
«sus», «povară», «îndrăzneală», legate — fireşte — de rîvna pentru Biserică. 

3. Despre starea sănătăţii Sfîntului Vasile ni se vorbeşte în multe din epistole, 
dar s-ur putea spune că de cele mai multe ori ea e descrisă în termeni senini, de 
multe ori pe ton glumeţ. 

EPISTOLA 329 

Către Falerios 


arlNTUI, VAHII.K c»:t, MARE 


O bucurie deosebită am încercat cînd am văzut aceşti peşti de rîu, 
aducîndu-mi aminte cu ciudă de chipul în care ne-au scăpat din mîini 
căzîndu-ne la adăpost sub ghiaţă h Dar epistolele tale sînt pentru mine 
mai preţioase decît peştii. Tot aşa şi scrisul mi-e mai preţios decît tri¬ 
misul. Iar dacă ţie-ţi place să păstrezi mai mult tăcerea, cel puţin nu 
uita să te rogi pentru mine. 


EPISTOLA 330 
Fără adresă 

Să ştii că-mi eşti drag, iată ţi-o spun şi în scris. Că tu mă urăşti 
am înţeles-o din faptul că mă treci sub tăcere. Scrie cel puţin de acum 
înainte, iar pe cei care te iubesc, iubeşte-i cu un condei, cu cerneală şi 
cu o foiţă de hîrtie 2 . 


EPISTOLA 331 
Fără adresă 

N-are rost să scrii de două ori despre acelaşi lucru. într-adevăr, ori 
că problema nu se poate rezolva şi atunci zadarnic mai plictisim pe cei 
care vin la noi, ori că acei ce primesc scrisorile ne dispreţuiesc şi 
atunci dăm dovadă de prostie scriind unor oameni care ne tratează cu 
dispreţ. Drept aceea, întrucît tu deja ai primit o scrisoare în legătură 
cu aceeaşi problemă şi întrucît am fost nevoit să-ţi scriu a doua oară, 
rezolvă treaba, dacă stă în puterea ta, ori, dacă nu, măcar explică-mi 
pricina pentru care poruncile date n-au fost duse la îndeplinire de atîta 
vreme 3 . 


1. Agreabilă scenă : ca prieten ce-i era, Falerios s-a gîndit să trimită Sfîntului 
Vasile peşti de rîu. Multumindu-i, ierarhul rememorează împrejurarea cînd cei doi 
prieteni pescuiau împreună fără să bage de seamă că între timp peştii pe care-i 
prinseseră s-au furişat şi s-au salvat sub ghiata de unde fuseseră prinşi. Ştim din 
descrierea Sfîntului Vasile că apa rîului Iris conţinea mulţi peşti (ep. 14). 

2. Pe cît de scurtă, pe atit de fin şi elegant compusă această satiră în care au¬ 
torul combate comoditatea la scris a prietenului. 

3. Probabil că destinatarul va fi fost vreun horepiscop sau alt cleric de ordin in¬ 
ferior, dar tonul hotărît era de altfel o notă obişnuită în pastoratia Sfîntului Vasile, e 
adevărat, uneori dublat de prea multă susceptibilitate. 











SCRISORI 


EPISTOLA 332 
Altă scrisoare fără adresă 

Dacă există un semn că mai eşti în viaţă, acela e cuvîntul. Cum s-ar 
putea crede că mai eşti pe pămînt, dacă tu nu vorbeşti nicicînd ? Pune 
capăt tăcerii tale, scrie-mi şi arată că mai eşti încă în viaţă 


EPISTOLA 333 
Către un secretar 1 2 

Cuvintele au o fire înaripată, de aceea au nevoie de semne pentru 
ca scribul să le prindă repede în zbor. De aceea tu, fiule,- formează de¬ 
plin semnele scrisului şi punctează logic pasajele. O greşeală oricît de 
mică poate strica o cuvîntare întreagă, în schimb sîrguinţa scriitorului 
marchează corect ceea ce spune. 


EPISTOLA 334 
Către un copist 

Să scrii drept şi să te foloseşti de linii drepte : mina să n-o apuce- 
nici deasupra, nici să coboare în jos ca în nişte prăpăstii. Nu sili con¬ 
deiul să meargă brambura, cum făcea racul lui Esop 3 , ci mergi drept 
ca şi cum ai lua-o după sfoara întinsă a zidarului, care păstrează peste 
tot aceeaşi distanţă şi care se fereşte de orice nereguli, ceea ce-i strîmb 
e urît, pe cînd ceea ce-i drept e plăcut la vedere şi nu lasă ochii citi¬ 
torului să se ridice sau să coboare ca pompele, aşa c’^m m-ai silit să 
fac de cîte ori am citit scrisorile tale. Intrucît liniile taie parcă urcă pe 
o scară, am fost nevoit ca, atunci cînd trec de la un rînd la altul, să-mi 
ridic ochii tocmai spre limita cea mai de sus şi apoi să cobor spre celă¬ 
lalt colţ al hîrtiei, iar şirul nu-1 vedeam nicăieri: de aceea am fost ne¬ 
voit să mă trag înapoi ca racul şi să văd care-i ordinea, urmînd mersul 
lui Teseu, atunci cînd a luat-o după firul Ariadnei 4 . De aceea să scrii 
drept şi să nu-ţi mai toceşti mintea cu o scrisoare strîmbă şi neregulată. 

1. Se ştie că moştenind modelul antic, părinţii capadocieni s-au distins în co¬ 
respondenta lor adeseori prin eleganţă şi laconism. 

2. îndrumări pentru scriere corectă şi punctuaţie atentă. 

3. Esop, Fabule. 

4. Potrivit legendei, ca să poată ieşi din labirintul întortocheat al palatului de 
la Cnosos (Creta), eroul Teseu a luat cu sine un ghem de sfoară care se desfăşura 
pe măsură ce traversa mullimoa camerelor, şi astfel cu ajutorul acestui fir al Ariadnei 
(fiica regelui din Cnosos) Teseu a pulul ieşi din palal. 

EPISTOLA 335 
Vasile către Libaniu 1 


SElNTUL vasile cb:i. mahr 


Mi-e ruşine să-ţi prezint, pe rînd, doar cîte un capadochian şi că 
nu pot convinge pe toţi cei ajunşi la vîrsta cînd s-ar putea dedica ora¬ 
toriei şi culturii să vină sub îndrumarea Ta. Intrucît nu-i pot găsi pe 
toţi deodată în situaţia de a putea alege fiecare spre care ramuri do¬ 
reşte să meargă ţi-i trimit pe măsură ce-i pot convinge, făcîndu-le bine 
numai pentru faptul că le arăt izvoarele celor care însetează după aceste 
îndeletniciri. Cel pe care-1 trimit acum după ce Te va fi frecventat, va 
fi în scurtă vreme destul de căutat. Deocamdată mi-e cunoscut numai 
prin tatăl său, care şi-a făcut la noi un nume mare prin curăţenia vieţii 
şi prin prestanţa lui politică şi, ceea ce-i mai mult, prin strînsa prie¬ 
tenie care ne leagă. Ca să-l mulţumesc pentru această prietenie îi fac 
fiului lui favoarea de a face din el un bun ucenic al Tău, lucruri din 
cele mai de dorit pentru cei care ştiu să preţuiască vrednicia unui astfel 
de om 2 . 


EPISTOLA 336 
Libaniu către Vasile 


I 

In sfîrşit, mi-a venit la şcoală şi un capadochian. E un avantaj că e 
un capadochian 3 , şi încă dintre fruntaşii Capadochiei! Iată al doilea 
avantaj. Şi pe deasupra îmi mai aduce şi o scrisoare de la Vasile cel 
minunat 4 . Acestuia cine i-ar putea adăuga ceva mai distins ? Eu, cel pe 
care îl crezi uitat, chiar mai de mult, de pe cînd erai tînăr, te cinsteam 
în chip deosebit, pentru că te vedeam luîndu-te la întrecere în cum¬ 
pătare cu bătrînii (şi aceasta chiar în oraşul ispitelor, cel plin de plă¬ 
ceri), avînd deja un mare bagaj de cunoştinţe. Cînd te-ai gîndit că tre¬ 
buie să vezi şi Atena, iar în vederea acestui scop l-ai convins şi pe 
Celsus, l-am felicitat pe acesta că şi-a legat soarta de Tine. Iar după ce 

1. După cum am arătat în studiul introductiv, din cele 24 de epistole cîte ni s-au 
păstrat între Sfîntul Vasile şi retorul Libaniu, cîteva nu pot fi socotite nicidecum 
autentice. 

2. O notă comună, care de altfel i-a şi legat pe aceşti doi reprezentanţi de 
frunte, unul al culturii păgîne greco-romane şi celălalt al culturii creştine, este dorul 
după învăţătură, după cunoaştere. Nu degeaba cercetători serioşi ca W. Jaeger (Pai¬ 
deia) şi P. Lemerle (Le premier umanisme byzantin, Paris, 1971) iac dovada acestui 

lucru. 

3. Capadochienii erau vestiţi ca luptători, mai puţin ca iubitori de cultură. 

4. A se observa gradaţia : capadochian, fruntaş de-al lor, aducător al unei scri¬ 
sori de la Vasile. 

lo-tii întors f?i le-ai stabilit în patrie, ni-ura întrebat: «Ce face acum 
Vasile al meu si ce chemare a îmbrăţişai ? îşi va petrece viaţa cumva 
prin tribunale, luindu-se la întrecere cu oratorii de altădată, sau va pre¬ 
găti el însuşi pentru oratorie pe fiii unor părinţi fericiţi ?». Cînd au 
venit, apoi, nişte oameni şi mi-au spus că urmezi o cale cu mult mai 
bună şi că te gîndeşti în ce chip ai putea ajunge mai curînd prieten al 
lui Dumnezeu decît al celor care strîng bani, te-am fericit şi pe tine şi 
pe capadochienii tăi : pe Tine pentru că vrei să fii ca şi Acela, iar pe 
ei pentru că se pot lăuda cu un concetăţean ca Tine. 

II 

Ştiu bine că Firminos cel vestit şi-a dat mereu silinţa să-i întreacă 
pe toţi : din aceasta silinţă a izvorît şi puterea cuvîntului lui. Dar oricît 
de multe laude sînt cele pe care le-a recoltat, nu ştiu dacă au existat 
vreodată atît de mari ca acelea pe care le-am desprins azi din scrisoarea 
Ta. Dacă tu eşti cel care spui că nimeni nu a întrecut faima acestui om, 
atunci cu ce cuvinte crezi c-ar trebui să-l lăudăm pe acesta ? Pe de altă 
parte, am impresia că tu mi-ai trimis pe aceşti oameni înainte de a-1 fi 
văzut pe Firminos. Altfel nu se înţelege de ce nu se vorbeşte despre el 
nimic în scrisoarea ta. Şi acum ce face sau ce ar voi să facă acest Fir¬ 
minos ? Petrece cumva în banchete de nuntă, ori peste aşa ceva a 
trecut de mult, îl constrîng obligaţiile de la serviciul municipal 3 şi e 
nevoie neapărat să rămînă ? Ce nădejdi sînt ca să a'jungă iarăşi în to¬ 
vărăşia cărţilor ? Să ne dea un răspuns, şi am dori ca acesta să fie un 
răspuns bun. în orice caz, dacă ne supără, cel puţin ne va scuti de a ne 
arunca privirile spre uşi. Dacă Firminos ar fi acum la Atena ce-ar face 
slujbaşii tăi ? Oare i-ar trimite galera salaminiană ? 4 . 

Vezi, dară, că nu sînt înfruntat decît de concetăţenii tăi. Şi totuşi 
nu eu voi fi cel care va înceta de a iubi şi de a lăuda pe capadochieni, 
Sigur, şi încît mă priveşte pe mine, eu doresc să devină cei mai buni, 
dar dacă stăruie în aceleaşi gînduri, voi răbda-o. Firminos a rămas cu 
mine patru luni şi n-a trecut o singură zi ca să nu lucreze. Cît a cîştigat 
vei şti-o tu însuţi şi poate nu i-o vei lua în nume de rău. Dar să re- 

3. Comparaţia pe care o face Libaniu între faimosul Firminos, cel mereu fruntaş 
la carte, dar îngropat acum într-un birou municipal, şi cei pregătiţi de Sfîntul Vasile 
pentru o prietenie cu Dumnezeu are valoarea unei recunoaşteri, dacă nu a superiori¬ 
tăţii creştinismului măcar a pregătirii lor mai temeinice decît cea a primilor ucenici. 
Pe de altă parte, amănuntele pe care le dă Libaniu despre personajele sale sînt o 
dovadă despre autenticitatea acestei epistole. 

4. «Galera salaminiană» era vasul atenian care transporta «theoriile sacre» de 
Ia ceremoniile şi procesiunile greceşti, generale otc. mai ales după biruinţa de la 
Salamina (4fi() î.d.IIr.) asupra perşilor. 

vină din nou aici, pe cine ar trebui să-l chem într-ajutor ? Dacă în- 
tr-adevăr slujbaşii voştri sînt înţelepţi (aşa s-ar cădea să fie oamenii în¬ 
văţaţi), atunci ne vom stima măcar alături de cei din ceata a doua, în- 
trucît ne-au supărat cînd a fost vorba de prima ceată. 


EPISTOLA 337 
Către Libanius 1 
(Fără dată) 

Iată încă un capadochian care te caută, tot fiu spiritual de-al meu. 
Demnitatea la care am urcat acum face ca toţi să-mi fie fii adoptivi. 
Numai de-ar fi şi acesta frate bun ca acela de mai înainte şi vrednic deo¬ 
potrivă atît de atenţia mea, în calitate de părinte, cit şi de a Ta, în cali¬ 
tate de dascăl, ceea ce bănuiesc că ar fi întru totul cu putinţă, întrucît 
cei care vin de la noi sînt oarecum mai bine dotaţi. Dar dacă vorbesc 
aşa, nu-i pentru ca elocinţa Ta să aprecieze mai mult pe vechii tăi 
amici, pentru că mulţimea celor ce Te înghesuie simte că stai la dis¬ 
poziţia tuturora. Tînărul nostru ar fi destul de mulţumit dacă ar fi pri¬ 
mit printre admiratorii Tăi chiar şi înainte de a fi fost verificat prin 
stagiul de durată. Bine ar fi să mi-1 redai vrednic de aşteptările mele, 
dar şi de reputaţia ta de orator! El mai aduce încă un coleg, plin de 
acelaşi dor de studiu, tot de origine nobilă şi tot apropiat mie. Cred că 
nu va fi printre ultimii, cu toate că în privinţa bogăţiei poate că mulţi 
îl întrec. 


EPISTOLA 338 
Libaniu către Vasile 


Ştiu că deseori vei scrie aceste cuvinte de care ai amintit: «Iată 
încă un capadochian care te caută». Cred într-adevăr că îmi vei mai 
trimite mulţi, căci totdeauna şi în tot locul unelteşti elogii împotriva 
mea, iar prin aceasta aţîţi dorinţa părinţilor, cît şi pe a copiilor. Dar 
ceea ce s-a întîmplat în legătură cu frumoasa ta scrisoare nu-i elegant 
să fie trecut cu vederea. 

1. S-a discutat mult despre autenticitatea şi neautenticitatea celor 24 epistole (nr. 
335—359) dintre Sfintul Vasile şi celebrul retor Libaniu. Dintre acestea cel puţin, 
citi'va pot fi verificate de împrejurările timpului. Îndeosebi cele de sub numerele 337 
şl 338, privind trimiterea de către Sf. Vasile a unor tineri care să înveţe de la Li¬ 
ban iu grăirea frumoasă, sînt mărturii clare că Sfintul Vasile cunoştea din plin ele¬ 
ganta scrisului clasic. 

Au şezut aici în băncii înaintea mea mulţi clin cei sus puşi şi prin¬ 
tre ei cel mai bun este Alipiu, văr al vestitului Hierocle. Cînd însă 
mi-a adus emisarul scrisoarea Ta, am citit-o în linişte, iar cînd am ter¬ 
minat-o, îndată am zîmbit şi am spus : «ne-a biruit». «Ce luptă ai pier¬ 
dut şi cum suferi să fii biruit ?», m-au întrebat cei de faţă. «M-a biruit, 
ain răspuns, prin frumuseţea scrisorilor, iar Vasile este cel care a cîşti- 
gat biruinţa ! Dar acest om mi-e prieten şi aceasta este ceea ce mă 
bucură». Cînd am spus aceasta, auditoriul a dorit să se convingă de 
exactitatea biruinţei. Alipiu a dat citire scrisorii şi cei de faţă ascultau. 
Votul exprimat n-a contrazis deloc faptele. Cel ce o citise a ieşit afară 
cu scrisoarea, ca s-o arate şi altora şi numai cu greutate a mai înapoiat-o. 

Mai scrie astfel de scrisori şi biruie, pentru că aceasta însemnează, 
pînă la urmă, că tot eu sînt cel ce biruiesc. 

Pe de altă parte, ai dreptate cînd gîndeşti că nu cu bani se judecă 
învăţătura, căci pentru cel ce nu are ceva e destul să vrea să primească 
(învăţătură, n.tr.). Dacă văd pe vreun sărac îndrăgostit de învăţătură, 
îl trec înaintea celor bogaţi. Desigur că nu erau aşa dascălii pe care 
i-am cunoscut înainte, dar pe acesta nimic nu mă împiedică să-l pre¬ 
ţuiesc mai mult decît pe ei, măcar în această privinţă. Aşadar nici un 
sărac să nu ezite a veni aici, dacă are măcar o singură calitate : sîr- 
guinţa de a învăţa L 


EPISTOLA 339 
Vasile către Libaniu 

Ce nu ne-ar putea spune un sofist şi încă un anumit sofist, căruia 
i se recunoaşte îndemînarea de a micşora lucrurile mari, atunci cînd 
voieşte, şi de a mări pe cele mici ? E tocmai ceea ce ai demonstrat Tu 
în faţa mea. Scrisoarea aceasta, mîzgălitura, cum i-aţi spune voi cei 
delicaţi în limbaj, care nu era mai uşor de suportat decît cea pe care 
o ai acum în mîinile Tale, cuvintele tale au înălţat-o atît de sus, încît 
te-ai declarat biruit şi ne-ai cedat nouă premiul în arta de a scrie. 
Tu faci ca părinţii care, în jucăriile lor, îngăduie copiilor lor să se 
laude cu nişte biruinţe care-i ajută să cîştige pe cheltuiala lor, culti- 
vînd generozitatea copiilor fără ca aceştia să se păgubească cu nimica. 
Intr-adevăr, nu s-ar putea spune ce plăcere mi-au făcut cuvintele Tale 

1. Chiar dacă s-ar socoti a fi opera unui retor creştin, care ar fi vrut să arate 
neapărat «biruinţa» tezei creştine asupra celei păgîne, faptul că la sfîrşit Libaniu 
apreciază că «învăţătura nu se judecă cu bani» e un argument puternic pentru au¬ 
tentic ilatoa acestor epistole (337—338), dat fiind faptul că în general filozofii antici 
erau destul de avizi după bani. 

HKtNTUL VAFULK CEL MAItlC 


«lunci cinci t<> jucai cu mine: era ca şi cum un Polidamas 1 sau un 
Milon 2 oarecare ar fi refuzat să se măsoare cu mine în luarea la trîntă 
sau la loviturile cu pumnul 3 . Dar după ce am examinat cu toată atenţia 
epistolele Tale, eu n-am găsit în ele nici o dovadă de nereuşită. De 
aceea cei care umblă după figuri de stil exagerate trebuie să te admire 
aici pentru forţa de care dai dovadă, ca unul care în aceste întreceri 
le-ai putut coborî pînă la mine ca şi cum ai fi vrut să împingi luntrea 
barbarului pînă dincolo de muntele Athos 4 . 

Cit despre mine, minunate prieten, să ştii ca petrec cu gîndul mai 
mult la Moise, la Ilie şi la alţi asemenea bărbaţi fericiţi. E drept că ei 
se folosesc de o limbă barbară 5 pentru a ne împărtăşi învăţăturile lor, 
învăţături pe care le propovăduim ştnoi : înţelesul lor e plin de adevăr, 
cu toate că exprimarea lor se face într-o limbă nemeşteşugită, aşa cum 
ţi-o poate dovedi şi epistola aceasta. Căci chiar dacă am luat o oarecare 
învăţătură de la voi, timpul ne-a şters-o din amintire. Pentru aceasta 
totuşi scrie-mi, găseşte şi alte teme pentru epistolele tale, care să te 
pună în valoare, dar care pe noi să nu ne strivească 6 . Pe fiul lui Ane- 
sios, pe care deja ţi l-am trimis, primeşte-1 ca şi cum ar fi fiul meu. Iar 
dacă-i fiul meu însemnează că e odrasla tatii, un sărman copilaş plecat 
dintr-o casă modestă 7 . Ceea ce vreau să spun e uşor de înţeles, pen¬ 
tru un om înţelept care-i totodată şi sofist. 


EPISTOLA 340 
Libaniu către Vasile 

Nici dacă te-ai fi gîndit un car de vreme ca să găseşti o aprobare 
pentru nişte întorsături mai reuşite la ceea ce ţi-am răspuns la scri¬ 
soarea ta, parcă nici atunci nu ţi-ai fi putut ajunge mai bine ţinta decît 
scriind lucruri ca acelea pe care mi le-ai scris! Spui că sînt sofist 8 şi că 
însuşirea unui astfel de om e să mărească lucrurile mici şi să le mic- 


1. Luptător troian cunoscut, Homer, Iliada, XI, 57. 

2. Atlet celebru, Herodot, Istorii, III, 137. 

3. Făcînd aluzie la slaba lui constituţie, Vasile provoacă rîsul amintind că cei 
mal mari luptători n-au îndrăznit să se lupte cu el. 

4. Aluzie la ambiţia lui Xerxes care, ne voind să înconjoare peninsula calci- 
dică, a ordonat tăieTea unui canal la nordul muntelui Athos spre a ajunge mai re¬ 
pede la Salonic. Herodot, Istorii, VI, 44. 

5. Potrivit dictonului elen: «tot ce nu-i elen, e barbar». Nu degeaba învăţă¬ 
tura creştină a fost numită «filozofia pescarilor». (Grigorie de Nazianz, Oratio 23, 12, 
Migne, P.G. 35, 1164). 

6. A se reţine nota de ironie destul de tăioasă, deşi nerăutăcioasă. 

7. încă o mărturie în favorul autenticităţii. Epistola are ceva din genul dialo¬ 
gurilor iui Plafon. 

3. Despre solişti a se vedea cele scrise în comentariul epistolelor 20—21 ; 339, 

şorezo pe cele mari. Inlr-adevar, ascultimlu-te pe tine, epistola mea 
lot mai acest lucru a vrut să-l arate : că scrisoarea ta e reuşită, deşi ea 
nu-i frumoasă, nefiind cu nimic mai bună decît cea pe care mi-ai tri¬ 
mis-o înaintea ei, pentru că tu n-ai nici cea mai mică posibilitate ora¬ 
torică, deoarece cărţile pe care le ai acum în mîini nu pot oferi aşa 
ceva întrucît elocinţa pe care o aveai înainte a dispărut ca o undă. 
Incercînd sa mă conving de incapacitatea Ta, am citit scrisoarea pe care 
ai compus-o şi pe care ai ponegrit-o, şi este atî't de frumoasă incit pe 
cei pe care erau de fată cînd s-a citit nu i-am putut opri să sară în sus 
de bucurie 2 . M-am mirat, aşadar, că oricît te-ai strădui să nimiceşti 
deodată cu această scrisoare şi efectul celei dinaintea ei, ţi-ai pregătit 
din ea totuşi şi o podoabă pentru cea dinţii atunci cînd ai spus că 
seamănă cu aceea. Trebuia, dacă ţi-ai fi 1 propus acest scop, să faci 
din această scrisoare un prilej de a ponegri pe cea anterioară. Dar cred 
că stă în caracterul tău să calci in picioare adevărul 3 . Or adevărul ar 
fi fost deja călcat dacă fată de acest plan ai fi scris într-un stil mai de 
rînd şi dacă nu ti-ai fi pus la contribuţie realmente posibilităţile tale. 

Aşadar, se cade ca de acum înainte să nu mai huleşti ceea ce ar tre¬ 
bui să aplauzi, pentru ca nu cumva pe această cale să ajungi să fii trecut 
în rîndul sofiştilor tocmai tu care te zbaţi să mai reduci 4 din lucrurile 
mari. Cit despre cărţile de care spui că au stilul mai nepretenţios, pe 
cînd gîndirea e mai înaltă, să ai grijă ca nimeni să nu-ţi încurce soco¬ 
telile ! Căci din cei care sînt tot timpul ai noştri, dar care altădată au 
fost ai voştri, rămîn totuşi rădăcinile, şi ele vor rămîne cită vreme veţi 
trăi : niciodată timpul nu-i va face să dispară, chiar dacă veţi uita să-i 
mai stropiţi din cînd în cînd cu apă. 


EPISTOLA 341 
Libaniu către Vasile 


încă nici n-ai ajuns să-ţi dai drumul mîniei împotriva mea că am şi 
început să tremur cu condeiul în mînă. Dacă totuşi nu i-ai dat drumul, 
de ce nu-mi scrii «prea bunule» ? Dacă şi acum te încăpătînezi împo- 


2. Fapt relatat în epistola 338. 

3. Aceeaşi fineţe şi eleganţă a frazei deopotrivă de vrednice atît pentru Libaniu, 
cit şi pentru Vasile. 

4. Dincolo de complimente (care totuşi nu credem că robesc într-atîta scrisul 
scriitorilor capadochieni, încît să se poată spune că stilul lor este «furat» de «sofistica 
a doua» a filozofiei greceşti. L. Meridier, L'iniluence de la seconde sophistique dans 
l’ucuvrc de St. Gregoirc de N ysse, Renncs, 1906), aceste polemici prieteneşti se în¬ 
cadrează în toată opera marelui Vasile, caro a ştiut întotdeauna să facă sinteză între 
ceea ce era bun în cultura greacă şi între valorile creştine'. 

M - setului Vasile cel Marc 

SFINXUL, VASII.rc CIL MARE 


triva moa cu atîta asprime (simţire care trebuie să fie străină de orice 
om bine simţit, mai ales tu, ca unul care predici că nu trebuie să ţii 
mînia pînă la apusul soarelui) 1 , cum se face că ţi-ai ţinut-o şi la mai 
multe apusuri de soare ? Ori poate pentru că vrei să mă pedepseşti lip- 
sindu-mă de glasul tău cel dulce ca mierea ? Să nu faci una ca asta, 
bunul meu prieten, ci să te arăţi îngăduitor şi să mă faci să mă bucur 
de o limbă numai de aur. 


EPISTOLA 342 
Vasile către Libaniu 

Cel care are o pasiune pentru trandafiri, cum e firesc să aibă cei 
ce iubesc frumuseţea, acela nu se poate supăra nici pe spinii lingă care 
se ascunde floarea. Am auzit pe cineva vorbind despre astfel de flori, 
glumind... sau grăind serios, următoarele : «ceea ce e ciuda sau nesigu¬ 
ranţa pentru cei îndrăgostiţi, aşa a lăsat pentru această floare şi natura 
aceşti spim discreţi». 

Dar ce vrea trandafirul atunci cînd caută să intre în scrisoarea 
mea ? Nu-i nevoie să ţi-o spun, căci tu îţi aduci aminte de această 
epistolă a ta, care mi-aduce, ca un buchet de trandafiri, primăvara 
graiului tău atît de dulce şi care mă înţeapă cu spinii reproşurilor şi 
acuzelor. Dar şi spinii trandafirilor tăi sînt pentru mine prilej de 
bucurie, pentru că mă înflăcărează cu un dor şi mai puternic după prie¬ 
tenia Ta 2 . 


EPISTOLA 343 
Libaniu către Vasile 

Dacă astfel de cuvinte au putut fi articulate de o limbă necizelată, 
mă întreb cum să te socot pe tine cel care o aţîţi ? In gura ta se află 
izvoare de elocinţă mai bogate decît cursurile rîurilor, în timp ce, în 
mine, dacă nu mă stropeşte cineva în fiecare zi, nu rămîne decît tăcerea. 

1. Eies. 4, 26. Are dreptate Y. Courtonne (op. cit., III, 209) că tonul epistolei aces¬ 
teia denotă cam multă afectare. Şi apoi nu pare firească mînia lui Libaniu. 

2. Probabil aceste două epistole (341 şi 342) să fi fost scrise într-o perioadă cînd 
Sf. Vasile nu intrase încă în cler. Ele au o temă comună. 






EPISTOLA 344 
Vaslle către Libanlu 


Dacă nu scriu mereu, dascăle, e pentru că mă opresc teama şi ne¬ 
ştiinţa ,• în schimb cum vei scăpa tu de osînda că păstrezi tăcerea cu 
o atît de mare încăpăţînare ? Dacă s-ar ţine seama că Tu, a cărui viaţă 
se scurge printre tot atîtea cuvîntări, eşti încet la scris, ar trebui să fii 
osîndit pentru că uiţi de mine. Intr-adevăr, cel care în fiecare clipă 
e gata să vorbească, acela nu poate fi gata şi la scris, în schimb cel 
care oricît ar cîştiga de aici, rămîne tăcut, arată că de fapt face acest 
lucru ori din dispreţ ori din uitare. Or în faţa tăcerii Tale eu voi răs¬ 
punde printr-o salutare 1 . Te salut, deci, prea onorate. Scrie-mi dacă 
vrei, sau nu-mi scrie, dacă acest lucru nu-ţi face plăcere. 


EPISTOLA 345 
Libaniu către Vasile 


Cred că pe cît trebuie să mă scuz pentru că de multă vreme nu 
mi-am făcut răgaz să-ţi scriu, pe atîta n-am nevoie acum de iertare, 
pentru că m-am aşezat să-ţi scriu acum 1 . Intr-adevăr, eu sînt cel care 
alergam de fiecare dată, cînd te arătai între noi, şi care plecam ure- 
chea cu nesfîrşită plăcere la conversaţia care curgea de pe limba ta. Cu- 
vîntările tale mă fermecau şi nu-mi venea să mă desprind de ele şi zi¬ 
ceam ucenicilor mei : «acest om se arată cu atît mai biruitor faţă de 
fetele lui Ahelous 2 , cu cît — dacă se duce în acelaşi fel ca şi ele — 
nu-i primejdios, cum sînt ele. Şi nu-i puţin lucru să spui că el nu-i 

primejdios : poemele lui sînt chiar un mare cîştig pentru cel ce le 
ascultă». 

Aşadar, întrucît aceasta-i părerea mea şi deoarece cred că sînt 
mdragit pentru că am impresia că ştiu să vorbesc, faptul de a nu în¬ 
drăzni să scrii este cea mai mare ruşine şi în acelaşi timp este o faptă 
a unuia care-şi face necaz lui însuşi. Căci e clar că tu răspunzi la scurta 
şi neînsemnata mea epistolă printr-o scrisoare frumoasă şi lungă şi că te 
ereşti, cred, sa-mi faci o nedreptate şi a doua oară. Prevăd că mulţi 


n . r \i. n fond ' P rint [ a e î°. curi de cuvinte, epistola de faţă cuprinde doar reproşuri 
pentru tăcerea întîrziata şi iertare pentru tăceri viitoare. P ?url 

3. Un adevărat calambur. Cum ar putea ierta Vasile 
scrie tocmai cînd însuşi Vasile îi reproşează că nu scrie ? 

2. Zeul rîurilor, tatăl sirenelor. 


pe Libaniu pentru că îi 


s 

„A 

SFINTUL VASELE CEL MABE 


vor exclama la acest cuvînt şi-şi vor zice în sinea lor strigînd : «A putut 
oare săvîrşi Vasile şi vreo nedreptate fie cit de mică ? Desigur că aşa 
ceva au făcut şi Eac, Minos şi fraţii lui» 3 . în ce mă priveşte, eu am recu¬ 
noscut că tu ai fost cel care a biruit şi pe alte tărîmuri. Cine te-a putut 
vedea şi să nu te invidieze ? Totuşi ai făcut o greşeală faţă de mine, iar 
dacă ţi-o amintesc, convinge pe cei ce se supără de aşa ceva să nu 
strige. Nimeni n-a venit să-ţi ceară vreo favoare care i s-ar putea da 
foarte uşor şi care să fie repartizată fără s-o fi dobîndit. Or eu sînt din 
cei care am cerut o favoare, dar n-am primit nimic. în fond, ce ceream 
eu ? întrucît adeseori eram împreună cu tine la Strategios, am vrut să 
pătrund, cu ajutorul ştiinţei tale, în tainiţele inspiraţiei homerice : 
«dacă nu-i cu putinţă să îmbrăţişez totul, atunci să mă introduci măcar 
într-unul din tărîmurile lui». Or eu aş fi dorit tocmai partea aceea în 
care grecii aflîndu-se într-o situaţie grea, Agamemnon a încercat să îm¬ 
buneze pe cel pe care-1 supărase 4 . Pe cînd vorbeam aşa nu te-ai putut 
stăpîni să nu rîzi, pentru că n-ai fi putut tăgădui că aşa ceva nu ţi-ar 
fi fost cu putinţă dacă ai fi vrut-o, dar n-ai fost dispus să faci daruri ni¬ 
mănui. Ţie şi celor care se revoltă pentru că am spus că tu ai făcut o 
supărare nu vi se pare că eu sînt cel care m-am păgubit cu adevărat ? 5 . 


EPISTOLA 346 
Libaniu către Vasile 

Dacă tinerii pe care i-am trimis au făcut vreun progres în arta ora¬ 
torică vei putea judeca tu însuţi. Nădăjduiesc însă că acest progres, 
oricît de mic ar fi, se va bucura de aceeaşi apreciere ca şi unul mare 
din cauza prieteniei pe care mi-o arăţi Tu. Mai mult decît oratoria vei 
putea lăuda cumpătarea şi virtuţile sufleteşti, care nu se lasă pradă 
poftelor urîte. Aceasta le-a fost marea lor grijă şi, după cum era firesc, 
au trăit mereu cu gîndul la cel care i-a trimis 6 . 

Primeşte, dar ceea ce-i al tău şi felicită pe cei care, prin purtarea 
lor, Ţi-au făcut cinste atît Ţie cit şi mie. Rugîndu-te să le stai intr-ajutor, 
ar fi ca şi cum un părinte s-ar ruga pentru copiii săi. 

3. Eac, Minos şi Radamante erau socotiţi judecătorii infernului. 

4. Homer, Iliada, IX, 260—299. E vorba de jertfa care i se cerea lui Agamemnon 
pentru a cîştiga bunăvoinţa zeilor, spre a începe lupta împotriva troienilor. 

5. «Refuzul», deşi glumeţ, de care-i acuzat Vasile, e prezentat de Libaniu ca un 
prejudiciu serios (Y. Courtonne, op. cit., III, 212). 

6. Idee similară cu cea din epistolele 337—338. 








SCRISORI 


EPISTOLA 347 
Libaniu către Vasile 1 

Orice episcop e o fiinţă lacomă. în schimb, cu cit întreci pe alţii în 
grăirea frumoasă, cu atîta mă îngrozesc la gîndul că te vei împotrivi 
cererii mele. Intr-adevăr am nevoie de grinzi : un alt sofist ar fi vorbit 
despre prăjini ori despre araci, nu că într-adevăr ar fi avut nevoie de 
ele, ci ca să facă paradă de micile lor fraze mai curînd decît s-asculte 
de necesitate. Cît despre mine, dacă nu-mi faci rost de aceste grinzi, 
voi petrece iarna cu casa descoperită. 


EPISTOLA 348 
Vasile către Libaniu 

Dacă realizarea unui profit însemnează să mergi la pescuit şi dacă 
aici stă înţelesul acestui cuvînt, pe care sofistica ta l-a scos din adîncu- 
rile greu de pătruns ale lui Platon ca să mi le dea mie h atunci socoate, 
minunatule, care din noi sîntem mai cîştigaţi : noi care ne-am ţintuit 
cu ţăruşii unei puteri epistolare sau neamul sofiştilor care au deprins 
măiestria de a încasa un venit de pe urma cuvîntărilor lor ? Care dintre 
episcopi a pus vreo dare pentru cuvîntările lui ? Cine a făcut din uce-, 
nicii săi izvoare de cîştig ? Tu eşti cel care îţi plasezi cuvîntările ca pe 
o marfă, întocmai ca aceia care vrînd să prindă mielul ca să-l prăjească 
oferă mai întîi mielului prăjituri 2 . Nu vedeţi cum aţi înţepat şi pe bătrîn 
ca să poată ţopăi ? Totuşi eu am rînduit pentru tine, om care înaintează 
fălos în cuvîntările lui, atîtea grinzi cîţi soldaţi au trebuit să lupte la 
Termopile 3 , toate de aceeaşi lungime, a căror umbră se proiectează de¬ 
parte, cum zice Homer al vostru, dar pe care Homer n-a mai făgăduit că 
le va da înapoi. 


EPISTOLA 349 
Libaniu către Vasile 

Oare nu vei înceta odată, Vasile, să umpli cu capadochieni acest 
locaş sfînt al muzelor şi dintre capadochieni cu cei care miros a jimblă, 

1. De aici încep epistolele apocrife ale acestei corespondente. 

1. Sofistul, 218—226. 

2. Pe bună dreptate epistola nu putea proveni de la Sfîntul Vasile. El nu putea 
ponegri chiar atît de greu episcopatul. Cu atît mai puţin putea insulta pe Libaniu. 

3. E vorba de lupta cu perşii, în 480 î.d.Hr., la care cei 300 de soldaţi din Sparta, 
conduşi de regele Leonida, au pierit vitejeşte pînă la unul. Chiar atîtea grinzi i-au 
trebuit lui Libaniu ? Epistola e neautentică. 

a zăpadă şi a alte bunătăţi de acolo ? Puţin a lipsit că n-ai făcut şi din 
mine un capadochian care să-mi cînte în fiecare dimineaţă «vă salut» ! 
Şi totuşi, trebuie să-l suport, căci aşa-mi porunceşte Vasile. Să ştii că 
dacă am să notez amănunţit obiceiurile ţării, am să îmbrac pe oamenii 
de acolo mai mult în nobleţea şi armonia muzei noastre Caliopi ca să 
vedeţi în ei numai porumbei nobili iar nu guguştiuci l . 


EPISTOLA 350 
Vasile către Libaniu 

Ţi-a dispărut supărarea. De-ar fi constatarea aceasta un început bun 
pentru scrisoarea mea ! Rîzi şi ponegreşti lucrurile de la noi fie în glumă, 
fie că vorbeşti serios. Dar de ce ai pomenit de zăpadă sau de jimblă cînd 
şi tu ai putea gusta din glumele pe care le faci la adresa mea ? Eu, prie¬ 
tene Libaniu, ca să-ţi provoc un rîs şi mai zgomotos, iată scriu această 
epistolă acoperindu-mi-o cu un strat de zăpadă. Cînd vei primi-o şi-o vei 
pipăi cu mîinile tale, vei recunoaşte că a fost destul de rece această 
epistolă, fiind caracteristică pentru cel care ţi-a trimis-o, acest om care 
se tupilează în aşternut şi care nu îndrăzneşte să scoată capul afară din 
camera sa. Avem case care sînt aidoma unor morminte pînă se va reîn- 
-toarce primăvara şi ne va readuce la viaţă pe noi, cei amorţiţi, dăruin- 
du-ne parcă o nouă viaţă precum plantelor 2 . 

EPISTOLA 351 
Vasile către Libaniu 

Mulţi oameni de-ai voştri, pe care i-am întîlnit, ţi-au admirat vigoa¬ 
rea cuvîntului. Ei au istorisit că o anume demonstraţie oratorică s-a do¬ 
vedit strălucită. A fost, spuneau ei, o întrecere din cale afară de strînsă, 
încît toţi alergau şi nimeni nu s-a arătat în oraş în afara de Libaniu (care 
trebuia să lupte) şi de ascultătorii de toate vîrstele. Intr-adevăr nimeni 
nu credea că ar putea lipsi de la aceste întreceri fie din cei intraţi în 
mari dregătorii, fie din cei ce s-au distins pe tărîmuri militare, fie din cei 
ce se îndeletnicesc cu un meşteşug oarecare. Nu exista cineva, în afară 
doar de femei, care să nu se grăbească să ia parte la întreceri. Şi în ce 

1. Deşi nota de umor fin nu lipseşte, totuşi biletul de faţă nu se potriveşte cu 
puritatea stilului Sf. Vasile. 

2. Fineţea frazei nu-i Ia înălţimea scrisului Sfîntului Vasile. Despre iernile grele 
ale Capadochiei e drept că întîlnim şi în multe din epistolele autentice descrieri bogate. 

> 1 

consta întrecerea ? Care a fost cuvîntarea care a strîns adunarea între¬ 
gului popor ? Mi s-a spus că subiectul acestei cuvîntări a fost un om cu 
o fire amărîtă. Lucrarea aceasta atît de admirabilă să nu uiţi să mi-o tri¬ 
miţi, ca să pot şi eu să laud cuvîntările tale. Dacă laud pe Libaniu chiar 
şi în scrierile sale, ce n-aş putea-o face acum cînd am găsit un subiect 
pentru «laude» ? 1 . 

EPISTOLA 352 
Libaniu către Vasile 

Iată îţi trimit cuvîntarea mea acum cînd sînt lac de sudoare. Cum 
n-aş fi, cînd trimit acest discurs unui astfel de om, care-i în stare, prin 
uşurinţa graiului, să arate că înţelepciunea lui Platon şi talentul lui De- 
mostene sînt citate peste tot în zadar ? Lucrarea mea e ca o musculiţă 
comparată cu un elefant 2 . Iată de ce mă înfiorez şi tremur cu gîndul 
la ziua cînd vei examina cuvintele mele. Puţin a lipsit să nu-mi pierd 
raţiunea ! 


EPISTOLA 353 
Vasile către Libaniu 

Am citit cuvîntările tale, om plin de înţelepciune ce eşti, şi am ră¬ 
mas cuprins de o admiraţie fără margini. O ! muzelor, o literelor, o 
Ateno, ce daruri măreţe faceţi celor ce vă îndrăgesc ! Ce roade culeg 
cei ce trăiesc cu voi, fie chiar şi numai pentru scurt timp ! O ! izvor 
care se răspîndeşte în rîuri bogate, ce nu face el din cei care se adapă 
din el ? Cred că văd în cuvîntarea ta pe omul amărît, ajuns la ceartă 
din cauza unei femeiuşte vorbăreţe. E o cuvîntare dotată cu suflare vie, 
pe care a scris-o pe pămînt Libaniu, cel care singur a ştiut să dea suflet 
cuvintelor lui 3 . 


EPISTOLA 354 
Libaniu către Vasile 

Acum ştiu că sînt ceea ce se spune despre mine. Intrucît Vasile m-a 
lăudat, eu deţin faţă de toţi ceilalţi premiul biruitor ; iar pentru că am 

1. E puţin verosimil că Sfîntul Vasile ar fi scris într-un stil atît de linguşitor 
pentru Libaniu. 

2. Cele trei hiperbole vorbesc împotriva autenticităţii: a) Vasile n-ar fi acceptat 
că întrece pe Platon şi pe Demostene ,• b) comparaţia intre o musculiţă şi un elefant 
e exagerată ; c) pierderea raţiunii, la fel. 

3. Un stil totuşi prea lăudăros, ireal. Vasile nu putea grăi în acel fel. 

primit şi votul tău, îmi îngădui să păşesc cu pas mîndru ca un lăudăros 
care dispreţuieşte pe toată lumea. Iar pentru că tu ai compus şi o cu- 
vîntare împotriva beţiei, o voi citi. Nu vreau să vorbesc deloc afectat, 
dar cuvîntarea ta, cînd voi fi văzut-o, mă va învăţa arta de a grăi '. 


EPISTOLA 355 
Libaniu către Vasile 

Vasile, oare tu locuieşti iarăşi la Atena, şi ai uitat şi de tine însuţi ? 
Nu, fiii locuitorilor din Cezareea n-au putut auzi astfel de lucruri. Limba 
mea nu era obişnuită cu ele şi întrucît treceam printr-un ţinut cam rîpos, 
ea a rămas impresionată de noutatea numelor, şi-mi zicea mie, tatălui ei : 
«Tată, tu nu m-ai învăţat acest lucru : omul acesta e un al doilea Ho- 
mer, ba chiar Plafon ori Aristotel sau chiar Susarion 1 2 , cel care ştia 
tot». Aşa grăia limba mea, dar ce bine ar fi, Vasile, dacă tu ai fi cel 
care mi-ai adresa astfel de laude ! 


EPISTOLA 356 
Vasile către Libaniu 

Cînd primesc ceea ce-mi scrii sînt. numai bucurie ,- dar cînd îmi ceri 
să răspund la ceea ce-mi scrii, atunci sînt plin de îngrijorare. Ce-ai pu¬ 
tea spune, într-adevăr, unei limbi atît de atice, decît că sînt ucenic al 
pescarilor, cum recunosc, şi că pentru aceasta sînt fericit 3 . 


EPISTOLA 357 
Libaniu către Vasile 

Ce s-a întîmplat cu Vasile încît să se supere pe o scrisoare ? Este 
acesta un semn de filosofie ? De la tine am învăţat să glumesc ; totuşi, 
jocurile sînt serioase şi s-ar putea spune că nu stau rău nici tîmplelor 

1. Libaniu n-ar fi putut lăuda chiar într-atîta pe Vasile, încît să recunoască cum 
că de ia el ar fi învăţat oratoria ! E şi acesta un argument împotriva autenticităţii 
acestei epistole, altfel destul de fin stilizată. 

2. Poet comic grec (sec. VI î.d.Hr.). 

3. Fraze de o rară fineţe. Spre deosebire de epistola 339, unde se vorbea de în¬ 
văţătura împărtăşită barbarilor, aici se vorbeşte de înţelepciunea pescarilor, adică a 
apostolilor. 

cărunte. Dar tocmai in numele prieteniei şi a studiilor noastre comune 
împrăştie-mi descurajarea pe care mi-a provocat-o scrisoarea... care nu 
se deosebea întru nimic 1 . 


EPISTOLA 358 
Libaniu către Vasile 

O ! Ce vremuri fericite au fost cele în care toţi trăiam unii pentru 
alţii! Acum sîntem despărţiţi fără milă unul de altul, dar în timp ce vă 
aveţi unul pe celălalt, eu care sînt lăsat să ţin locul Tău, n-am aici pe 
nimeni care să-ţi semene. Am auzit că la bătrîneţile lui, Alcim dă do¬ 
vadă de avînturi tinereşti 2 şi aleargă spre Roma după ce şi-a luat oste¬ 
neala să rămînă împreună cu băieţii tineri. Dar ca unul care este blînd 
în celelalte împrejurări, tu nu te vei supăra nici de astădată după cum 
nu te-ai supărat nici cînd ai ajuns să-mi scrii cel dinţii. 


EPISTOLA 359 
Vasile către Libaniu 

Tu care ai închis în cugetul tău toată măiestria celor vechi, iacă 
taci de atîta vreme, incit nu mă laşi, fie numai şi prin scrisori, să scot 
un cîştig cit de mic. Or dacă îndeletnicirea lui Dedal 3 era ceva sigur, 
m-aş fi apropiat de tine dacă mi-aş fi făcut rost de aripile lui Icar. To¬ 
tuşi, aşa cum nu-i cu putinţă să laşi ceara în faţa soarelui, în loc de 
aripile lui Icar îţi trimit scrisori care să-ţi dovedească prietenia mea. 
Iată care-i menirea cuvîntărilor. Dar tu poţi să le îndrepţi încotro vrei ; 
deşi dăruit cu o putere atît 'de mare, iată-te tăcînd ! Hai, trimite pînă 
la mine izvoarele pe care gura ta să le facă să curgă sub formă de cu- 
vîntări! 


1. Nu ni s-a păstrat nici într-un singur manuscris. Textul cuprins în colecţia 
Migne. 

2. Faptul că se referă la anumite persoane formează pentru unii un argument 
care ar pleda pentru autenticitatea acestei epistole. încolo aceleaşi elegante întor¬ 
sături de fraze. 

3. Lipind de umeri aripi de pasăre, acest erou legendar ar fi scăpat (împreună 
cu fiul său Icar) din labirint, dar apropiindu-se prea mult de soare, li s-au topit ari¬ 
pile şi au căzut in mare. 

EPISTOLA 360 

Fragment dintr-o epistolă trimisă 
de Vasile lui Iulian Apostatul 



Potrivit negreşelnicei credinţe a creştinilor, pe care ne-au lăsat-o ca 
pe o sfîntă moştenire, mărturisesc şi recunosc că cred într-un singur 
Dumnezeu Tatăl atotţiitorul, Dumnezeu Părintele, Dumnezeu Fiul, Dum¬ 
nezeu Duhul Sfînt; mă închin şi preamăresc un singur Dumnezeu în 
Irei persoane! Mai recunosc şi unirea Domnului în trup, iar ca mamă 
a lui Dumnezeu pe cea care L-a născut după trup, Sfînta Maria. Primesc 
şi pe Sfinţii Apostoli, pe prooroci, pe mucenici, la fel şi în ruga adresată 
lui Dumnezeu eu le cer ca prin ei, adică prin mijlocirea lor, Dumnezeu, 
prietenul oamenilor, să-mi fie ajutor şi să fie şi o răsplată care să-mi fie 
acordată pentru păcatele mele. Iată pentru ce cinstesc şi preamăresc în 
chip deosebit trăsăturile sfintelor icoane, pentru că ele ne-au fost 
transmise de Sfinţii Apostoli, că ele n-au fost oprite şi că sînt chiar re¬ 
prezentate în toate Bisericile noastre ! 1 . 


EPISTOLA 361 
Către Apolinarie * 


Dascălului meu, prea venerabilului Apolinarie, salutare de la Vasile. 

Ţi-am mai scris şi pînă acum în legătură cu unele pasaje întunecate 
din Scriptură şi m-am bucurat de răspunsurile pe care mi le-ai trimis ca 
şi de tot ce mi-ai mai făgăduit. Acum mi-a venit, în legătură cu cele 
mai grele probleme, o grijă şi mai mare. Ca să le fac faţă, n-am momen¬ 
tan pe nimeni la care să apelez ca asociat şi ca apărător, care să-mi 
poată sta alături în ştiinţă şi în cuvinte şi care să-mi fie la îndemînă 
aşa cum îmi eşti tu. Dumnezeu mi te-a rezervat ca pe un mare dar. 

Cei care amestecă totul şi care umplu lumea cu vorbe şi cu scorniri 
au respins cuvîntul «fiinţă» pe motiv că nu se întîlneşte în proorocirile 
sfinte, de aceea ajută-mă să pricep cum au înţeles Părinţii noştri acest 
nume şi dacă într-adevăr tu nu l-ai găsit nicăieri în Scriptură. într-ade- 


1. După cum se vede, mai ales din frazele de la sfîrşitul acestui fragment, aici 
o vorba de o scrisoare apocrifă datînd din epoca controverselor iconoclaste. 

*. Cei mai mulţi cercetători socotesc neautentice epistolele 361—364, patru la 
număr. Ele s-au păstrat într-un singur codice Parisimus Supp. gr. 1020 din sec. XI. In 
orice caz, după cum s-a văzut din multe epistole (129, 131, 223, 224, 226, 244 etc.), 
Vasile nu putea cultiva cu acest ereziarh termeni atît de intimi ca în aceste scrisori. 
Ilardenhewer, op. cit., III, p. 128—130. Au fost, e drept, şi cercetători care au apărat 
autenticitatea lor. Aşa I. Droseke, Apolinarios v. Laodicea, Leipzig, 1892, dar cei mai 
mulţi Ic contestă. 

văr, plinea cea clo loale zilele, poporul ales şi toţi cei clin neairuil lor, 
oamenii aceştia îl resping cu dezgust ca şi cum aceste cuvinte n-ar avea 
nimic comun cu Scriptura. 

In al doilea rînd, în legătură cu însuşi cuvîntul «de o fiinţă» (din 
pricina căruia cred că fac toate acestea, ponegrind adînc «fiinţa», pen¬ 
tru motivul că nu s-a găsit nici urmă de pasaje unde să fie vorba de el), 
fii bun şi dă-mi cele mai largi explicaţii, spune-mi ce înţeles are, cum 
poate fi folosit corect în legătură cu fiinţe în care nu poate fi luat în 
considerare nici ca un gen comun suprapus, nici ca obiect material pre¬ 
existent şi nici ca ceva detaşat dintr-o parte a primului în vederea celui 
de-al doilea. Cum ar trebui să zicem despre Fiul că-i deofiinţă cu Tatăl 
fără să credem în nici unul din conceptele pe care le numărăm ? Consimte 
şi dă-mi un răspuns m^i amănunţit asupra acestei probleme. 

Iată, atît cît ştiu eu, părerea la care m-am oprit : tot ce acceptăm că 
formează «fiinţa» Tatălui trebuie să fie admisă şi pentru fiinţa Fiului. 
Prin urmare, dacă se spune despre fiinţa Tatălui că e o lumină înţele¬ 
gătoare, veşnică, nenăscută, tot aşa trebuie să spunem şi despre fiinţa 
Fiului că e o lumină cugetătoare, veşnică, născută. Or cuvîntul «întru 
totul asemănătoare» nu pare a fi mai potrivit unei astfel de concepţii, 
decît «deofiinţă» 2 . De fapt, o lumină care nu se deosebeşte de altă lu¬ 
mină nici în plus, nici în minus, nu poate fi identică cu ea, pentru că 
fiecare din aceste două lucruri se află într-o delimitare specială de fi¬ 
inţă, ci este strict şi exact asemenea ca fiinţă. Iată, dar, ce s-ar putea 
spune pe bună dreptate. Deci ori că ar trebui explicat ce înţeles au aceste 
noţiuni, ori să le lăsăm la o parte şi să adaptăm altele mai potrivite. Aşa¬ 
dar, un medic dibaci (spun ce am pe inimă) vindecă ceea ce nu-i sănătos, 
ocroteşte ce-i slab şi întăreşte în tot chipul. Salut pe fraţii din juru-ţi 
şi le cer să se roage împreună cu tine ca să ne mîntuim. Alegînd să 
trăiască împreună cu rudele, prietenul Grigorie a rămas acasă. Să te 
ţină Dumnezeu sănătos întru mulţi ani şi să stai într-ajutor cu ruga şi 
cu ştiinţa. 

EPISTOLA 362 
Apolinarie către Vasile 

Tu crezi ca un om care iubeşte pe Dumnezeu şi cercetezi ca un om 
dornic de cunoaştere. Pentru mine graba de a-ţi face pe plac este o 
datorie de dragoste, deşi ea nu-i însoţită de destulă ştiinţă din pricina 

2. Imaginea «lumină din lumină» aşa cum s-a folosit ea încă la Niceea, era fe¬ 
ricită, dar în explicarea ei partidele ariene nu s-au putut înţelege. Apolinarie a făcut 
primul pas de ia erezia trinitară la cea hristologică, înlocuind pe vouc cu rc-vEofra în 
persoana Iui Ilristos Domnul. 

sărăciei mele şl din cauza importanţei deosebite a problemei. După cum 
zici şi tu, o fiinţă nu se defineşte numai numeric şi nici după cit poate 
li ca cuprinsă între nişte limite : mai e vorba propriu-zis şi de fiinţa a 
doi oameni şi a mai ştiu eu cîţi din cei aduşi la unitatea de neam. Cel 
puţin în această privinţă, două lucruri, ba chiar şi un număr şi mai 
mare sînt acelaşi lucru în ce priveşte fiinţa, aşa cum noi toţi oamenii 
sîntem toţi «Adam», întrucît formăm o unitate, aşa cum şi fiul lui David 
este David, întrucît e de aceeaşi fiinţă cu el; tot aşa ai dreptate şi tu 
să spui că după fiinţă Fiul este ceea ce este şi Tatăl. Altfel, Fiul n-ar fi 
Dumnezeu, deoarece numai Tatăl e recunoscut ca singurul şi unicul 
Dumnezeu. 

In acest sens, e drept, nu există decît un singur Adam, căpetenia 
neamului omenesc, şi decît un singur David, căpetenia rasei împărăteşti. 
In felul acesta vom îndepărta din concepţiile posibile pe cea care ad¬ 
mite o singură fiinţă suprapusă sau o singură substanţă contopită în 
Tatăl şi în Fiul atunci cînd acceptăm că fiinţa supremă e dotată cu în¬ 
suşiri absolute, aşa încît cel Unul-Născut din Tatăl are şi El însuşiri 
absolute. Intr-o anumită măsură lucrurile de acest gen par că s-ar ase¬ 
măna. Aşa se explică de ce nici peste Adam, cel creat de Dumnezeu, şi 
nici peste noi, cei născuţi din oameni, nu s-a mai suprapus alt neam, ci 
Adam însuşi e începutul şi principiul omenirii. Acelaşi lucru se înţelege 
şi cînd e vorba de David şi de neamul ieşit din el, dar nu pentru faptul 
că e David, şi nici pentru că însuşirile lui David încep deodată cu el, 
ca unul care e temelia tuturor celor care coboară din el, ci tocmai pen¬ 
tru că aceste însuşiri lipsesc, deoarece acum e vorba de alte legături 
comune tuturor oamenilor, aşa cum sînt cele dintre fraţi. Dimpotrivă, 
pentru Tatăl şi pentru Fiul un asemenea lucru nu există, ci Tatăl e un 
început cu totul de altă natură şi Fiul vine şi El din acel principiu. Cu 
alte cuvinte nu mai există desfacere a unei părţi din primul, care să 
treacă într-al doilea, aşa ca în trupuri, ci e vorba de o naştere. 

Intr-adevăr însuşirea proprie a Tatălui nu a fost împărţită spre a 
trece în Fiul, ci însuşirea proprie a Fiului s-a arătat venind din cea a 
Tatălui ; acelaşi lucru cînd e vorba de diferenţă şi de diferit în identi¬ 
tate, cum am zice că Tatăl e în Fiul şi Fiul în Tatăl ; nici diferenţa nu va 
păstra cu totul realitatea filiaţiei, cu atît mai puţin nici. identitatea nu 
va păstra indiviziunea ipostasului, că fiecare din cele două vederi e unită 
cu cealaltă şi e uniformă, aceeaşi în chip diferit şi diferită în acelaşi 
chip, pentru ca, dacă cuvintele nu reuşesc să ne facă să înţelegem obiec¬ 
tul considerat, să i se poată aduce confirmare. Domnul întăreşte această 
concepţie atunci cînd prin expresia «mai mare» 1 arată pe Tatăl mai 

mare in egalitate, Iar Fiul avlnd egalitatea intr-un grad mai mic. Aşa 
ne-a învăţat cînd ne-a cerut sil concepem pe Fiul intr-o lumină de ace¬ 
laşi soi, dar mai mică, fără să trebuiască să schimbăm fiinţa, ci apreciind 
aceeaşi fiinţă aşezată mai presus decît orice făptură, dar în urma Tatălui. 
Cei care n-au admis fiinţa în nici o identitate aduc din afară asemănarea 
ca s-o adauge Fiului, ceea ce e limpede că trece şi la oameni, care ajung 
să fie asemenea cu Dumnezeu. Dimpotrivă, cei care cunosc asemănarea 
care se potriveşte creaturilor adaugă pe Fiul lingă Tatăl în identitate, 
dar într-o identitate inferioară, pentru ca nu cumva El să nu mai fie 
Tată sau vreo parte din Tatăl. Iată ce vrea să pună în lumină acest 
cuvînt. Cu totul altfel este Fiul : El e Dumnezeu nu ca Tatăl, ci ca ve¬ 
nind din Tatăl. El nu-i modelul original, ci e chipul Lui. Fiul este deofi- 
inţă, dar într-un chip cu totul deosebit, superior tuturora şi particular ; 
nu ca nişte obiecte care sînt de acelaşi gen, nici ca acelea care se di¬ 
vizează, ci ca singurul şi unicul fiu, de un gen şi de o specie cu totul 
unică a dumnezeirii pe o cale nebătătorită şi mai presus de simţuri, pe 
care fiinţa care naşte, însuşindu-şi capacitatea de a naşte, a înaintat 
spre însuşirea generatoare proprie. 


EPISTOLA 363 
Către Apolinarie 

Bunului meu dascăl, prea venerabilului frate Apolinarie, salutări de 
la Vasile. Am scăpat prilejul care mi-ar fi ajutat să-ţi scriu şi aş fi 
răspuns foarte bucuros vrednicei Tale scrisori. M-am bucurat văzînd 
că ţi-ai stăpînit plăcerea, mistuind-o în linişte. In realitate mi s-a părut 
că numai tu singur ai dat dovadă de înţelepciune, umbrele tîlcuitorilor 
au zburat, parăsindu-ne. Şi astfel numai tu ne îndrumi spre o înţelegere 
mai adîncă a lucrurilor. Acum e limpede pentru ce dorinţa pasionată de 
a cunoaşte cuvintele dumnezeieşti se leagă mai cu tărie de sufletul meu. 
Stau şi mă gîndesc dacă pot să-ţi spun cîteva întrebări controversate, 
nu cumva să par ca aş fi prea îndrăzneţ, dar, pe de altă parte, n-am nici 
puterea de a-mi ascunde gîndul, răbdînd parcă durerile facerii, mereu la¬ 
com de a primi noutăţi. Mi-am dat seama, aşadar, că cel mai bun lucru 
ar fi, prea minunate om, să mă informez dacă îngădui să-ţi formulez cî¬ 
teva întrebări în legătură cu unele probleme controversate ori să păstrez 
tăcerea. Oricare ţi-ar fi răspunsul, mă voi conforma viitorului. îţi dorim 
să Te avem mereu în putere, în bucurie şi în rugăciune pentru noi h 


1. Dintre toate rele palru epistole, aceasta are torul cel mai linguşitor, un temei 
în plus Împotriva autenticităţii ei. 









022 BFÎNTUL VASILE CEL MARB 

EPISTOLA 364 
Apolinarie către Vasile 

Dascălului meu, prea iubitului meu frate, Vasile, Apolinarie îi adre¬ 
sează un salut întru Domnul. Unde sînt eu, dascăle, şi unde sînt glasul 
tău atît de dorit şi scrierile tale atît de cunoscute? De ce, dacă eşti de 
faţă, nu te aperi, şi de ce dacă lipseşti nu-mi dai curaj cînd împotriva cre¬ 
dinţei s-a iscat un război atît de cumplit şi cînd, ca în mijlocul unei linii 
de bătaie, strigăm după ajutor spre cei care luptă împreună cu noi din 
pricina asalturilor vrăjmaşe ? Dar nici nu am găsit calea de a te găsi, 
pentru că nu pot descoperi locul unde petreci acum. Te-am căutat în 
Capadochia, pentru că cei care te-au întîlnit în Pont m-au înştiinţat că 
ai făgăduit că te întorci destul de repede, dar nu te-am găsit unde cre¬ 
deam. Intrucît am aflat că eşti tot acolo, dau repede această scrisoare 
celui care mi-a spus. Cînd o vei primi, sper, să nu te opreşti să-mi răs¬ 
punzi sub pretext că şi acest om vine spre tine. 

Să ştii, dar, că între timp au sosit episcopii din Egipt şi au răspîndit 
scrieri care sînt în armonie cu cele mai vechi, cu alte cuvinte în armo¬ 
nie cu Sfintele Scripturi însele şi cu ceea ce s-a subscris la Niceea pe 
aceeaşi linie. Era nevoie să se reia şi să se explice acele scrieri din pri¬ 
cina greşitei şi rătăcitei interpretări pe care au introdus-o prin aceste 
texte cei care altădată se împotriveau pe faţă şi care au luat acum ca 
metodă ascunderea acestei împotriviri sub aparenţa unei explicări. Aşa 
se face că s-a şters în chip nelegiuit cuvîntul «deofiinţă» ca şi cum 
acest cuvînt n-ar trebui înţeles potrivit unei negaţii greceşti. în locul 
cuvîntului «deofiinţă» s-au introdus cuvintele «asemănător după fiinţă» 
sau după substanţă 1 . Acest lucru a fost neclar judecat, greşit numit şi 
răutăcios gîndit, pentru că despre asemănare se vorbeşte la lucruri de 
acelaşi fel, nu de cele care sînt diferite între ele. Deci numai într-atîta 
putem spune că o substanţă poate deveni asemănătoare cu o altă sub¬ 
stanţă pe cît se aseamănă de pildă statuia unui împărat, cu fiinţa lui 
reală, Drept răspuns la aceste nelegiuiri se aminteşte ceea ce s-a pro¬ 
fesat de oameni care au ştiut să devină creştini buni şi care spun că 
prin cuvîntul «deofiinţă» nu ni se arată că Fiul se aseamănă cu Dum¬ 
nezeu, ci că El este Dumnezeu, aşa cum poate fi un Fiu prin naştere, 
care are aceeaşi substanţă sau aceeaşi fiinţă cu cel care l-a născut. Tot¬ 
odată s-a pomenit în acest tratat şi ceea ce se înţelege prin Duhul Sfînt, 
care-i pus de Părinţi pe aceeaşi treaptă ca şi Tatăl şi ca şi Fiul, pentru 
că e în aceeaşi dumnezeire. Cum s-ar cuveni dar să urmăm solia acestei 

1. A se vedea Istoria Bisericească Universală, ed. II, p. 235 ş.u. 






■C1UBOHI 


declaraţii sfinte mai mult declt pe tine, om atît de plin de rlvnă, însoţii 
de dascălul meu Cirigorie, care nu scrie nici el măcar în ce tară se mai 
află şi care nu anunţă nici măcar cîtoodată cea mai mică noutate ? Mullu 
sănătate, dascăle prea iubit! 


EPISTOLA 365 

Vasile către împăratul Teodosie cel Mare 1 

O nenorocire a dat peste ţara noastră nu numai în urma unei întîm- 
plări neprevăzute în legătură cu oamenii, ci ca urmare a unei revărsări 
de ape. Voi explica cum s-a ivit această nenorocire. O ninsoare abun¬ 
dentă a căzut peste lacul nostru. încă nu ajunsese să îngheţe peste tot că 
s-a pornit din sud un vînt călduţ, amestecat cu ploaie. După acestea a 
urmat o topire rapidă şi totală a zăpezii. S-au pornit apoi nişte curenţi 
de o tărie neîntîlnită pînă atunci şi, în zgomotul de nedescris şi greu de 
văzut, apele acestei revărsări s-au amestecat în cursul continuu al flu¬ 
viului. Acest fluviu este cel pe care soarta ni l-a dat drept vecin. El iz¬ 
vorăşte din Armenia şi intră în lacul sfinţit al Sebastei, unde cei patru¬ 
zeci de ostaşi ai lui Hristos, nume purtat cu cinste şi cu vrednicie, au 
îngheţat în urma unui îngrozitor vînt dinspre nord. La ieşirea din acest 
lac (iartă-mă dacă spun, adevărul, minunate Împărate), acest fluviu, 
care ne înconjoară ca un neam vrăjmaş, ne inspiră o groază deosebită : 
întrucît el nu pate fi nicicînd şi nicicum traversat cu piciorul, şi nu în¬ 
găduie ţărilor care ne sînt necesare şi folositoare să-şi trahsporte măr¬ 
furile de care nu ne putem lipsi. Mă gîndesc la cei din Galatia, din Pa- 
flagonia şi din Helespont. Pe acolo' şi de acolo sosesc mărfurile de care 
avem nevoie, în primul rînd pîinea, care se găseşte acolo din abundenţă. 
Ţinuturile care înconjoară lacul sînt îngheţate şi stăpînite de atmosfera 
din jur, de furia impetuoasă a fulgerelor, a trăznetelor, a grindinii şi a 
fluviului. Nu mică este şi primejdia pe care o constituie semeţia mun¬ 
telui Arge, de care se plîngeau atît de des şi strămoşii noştri. 

Tu, dar, luminate împărate, îngăduie-ne să Te rugăm să ne laşi să-ţi 
legăm cinstea de ţara care-ţi plăteşte dare, în aşa fel încît legînd prin- 
tr-un pod cele două ţărmuri ale acestui fluviu, ne vei arăta că se poate 
trece pe aici ca printr-o a doua Mare Roşie. 

Intr-adevăr, fiind cuprins de milă faţă; de viaţa atît de grea a iudei¬ 
lor, Domnul le-a încuviinţat să treacă pe jos prin Marea Roşie ca pe 
uscat după ce le dăruise de conducător pe Moise. Pentru noi acest fluviu 

1. Scrisoarea de fată e apocrifă. Ea nu putea fi adresată de Sfîntul Vasile împă¬ 
ratului Teodosie, întrucît la începutul lui 379 Sf, Vasile a murit. Totuşi o serie apre¬ 
ciabilă ţ manuscrise conţinînd epistolele Sfîntului Vasile o cuprind şi pe ea. 

a fost totdeauna hotărîtor : a însemnat mare pierdere de oameni prin um¬ 
flarea apelor sale debordante, prin inundarea pe care o produce peste 
tot ţinutul roditor din jur, nu numai de păşuni, şi din cauza noroiului 
care acoperă ogoarele noastre, sileşte boul de arat să sufere de foame, 
precum şi toate celelalte vieţuitoare din ţinuturile învecinate. Dacă ar 
fi fost vorba de un om care ar face atîtea pagube altui om, n-am fi stat 
la îndoială să ne plîngem la tribunale. Dar acestui fluviu imens, care 
nu ascultă de legi, ce pedeapsă dreaptă i s-ar cuveni ? Ne vedem, dar, si¬ 
liţi să Te rugăm, prea bunele Stăpîn, ca unul care poţi, să îndepărtezi 
această primejdie care ameninţă pe atîţia trecători. 


EPISTOLA 366 

Vasile către călugărul Urbikios — despre cumpătare 1 

Bine ai făcut că mi-ai pus graniţe precise, ca să nu mă ocup numai 
de cumpătare, ci şi de roadele ei. Or, între roadele ei se cuprinde şi îm¬ 
părtăşirea din Dumnezeu, după cum dacă te laşi stăpînit de patimi însem¬ 
nează să trăieşti după duhul lumii. Cumpătarea este, în schimb, împo¬ 
trivirea făţişă la poftele trupului şi dedicarea mai mult pentru Dumne¬ 
zeu. Ea ocoleşte tot ce-i muritor ca şi cum în trupul ei s-ar afla însuşi 
Duhul lui Dumnezeu, Care ne adună de pe drum în jurul Lui, întrucît 
în ea nu-i gelozie şi nici invidie. Cel ce-şi iubeşte trupul pizmuieşte pe 
altul, Ini schimb cel care n-a primit în inima sa răul stricăciunii, se întă¬ 
reşte de acum împotriva oricărei suferinţe : chiar dacă ar fi mort cu 
trupul, el trăieşte mai departe prin nestricăciune. Dacă înţeleg bine lu¬ 
crurile, am impresia că prin cumpătare ajungem tocmai la Dumnezeu, aşa 
că nu-ţi mai doreşti nimic simţind că ai de toate în tine. Nu mai doreşti 
nimic, nu mai simţi nici o patimă în priviri şi nici în auz, ca şi cum 
n-ai mai duce nevoie de nimic, ci ai fi în plenitudine deplină. Pofta e o 
boală a sufletului, pe cînd cumpătarea e cea care te însănătoşează de 
orice boală. 

Dar cumpătarea nu trebuie privită numai sub un singur aspect, de 
pildă, atunci cînd avem în vedere plăcerile dragostei. Nu, ci ea trebuie 
privită şi în legătură cu toate celelalte dorinţe rele pe care le încearcă 
sufletul, îndeosebi cînd acesta nu se mulţumeşte cu strictul necesar. In¬ 
vidia se naşte din pofta după aur, multe alte rele provin din pricina al- 

1. Epistola 366 a fost publicată mai întîi în 18-15 de cardinalul Mai, după care 
a fost reprodusă si în colecţia Migne. Studii recente au dovedit că ea nu aparţine 
Ştiutului Vasile. A se vedea între altele : H. Volker, Basilius Epistel 3 66 und Clemens 
Alexandrinii*, iu rev. «Vigiliae christianae» 7 (Leiden. 1953), p. 21—26. 

tor dorinţe. Dacii nu to laşi îmbătat do toate aceste dorinţe însemnează 
că eşti cumpătat. Tot astfel şi cînd te îndopi prea mult cu de toate nu se 
poate să nu-ţi ieşi din tine. înfrînarea trupului este o cumpătare întoc¬ 
mai ca şi stăpînirea gîndurilor rele. De cîte ori nu ne-am tulburat în 
urma unei cugetări care n-a fost nici bună, nici adevărată, dar care ne 
intră în inimă, producîndu-ne fel de fel de griji deşarte ? 

Oricum, cumpătarea ne eliberează, pentru că ea este în acelaşi timp 
şi doctor şi putere : ea nu predică simplitatea, ci ne-o dă chiar. Cumpă¬ 
tarea e un fel de har al lui Dumnezeu. Iisus ni s-a înfăţişat El însuşi 
în haina cumpătării: El umbla uşor atunci cînd păşea pe uscat ca şi pe 
mare. Nu pămîntul şi nici marea erau cele care-L suportau, ci aşa cum 
călca cu picioarele pe mare, tot aşa n-a fost nici pentru uscat o greutate. 
Dacă moartea vine din stricăciune iar nemurirea din eliberarea de stri¬ 
căciune, atunci urmează că şi Iisus ne-a adus îndumnezeirea, iar nu 
osînda să murim. El mînca şi bea într-un chip deosebit, fără să evacueze 
hrana pe care o lua ; cumpătarea era în El o putere atît de mare încît 
hrana nu se mai strica în El, pentru că toată fiinţa Lui era lipsită de stri¬ 
căciune 2 Dacă ar fi în noi cît de puţină cumpătare am fi şi noi mai pre¬ 
sus decît orice. Am auzit că şi îngerii au fost aruncaţi din cer tocmai 
pentru că au fost necumpătaţi, aşa au fost osîndiţi; nu s-au coborît ei 
înşişi. Ce-ar fi făcut acolo această boală dacă n-ar fi fost acolo un ast¬ 
fel de ochi ? Iată de ce am zis că dacă am avea cît de puţină cumpătare 
şi dacă n-am îndrăgi lumea atît de mult, am fi şi azi atît de sus unde 
numai cugetul nostru poate urca. Numai un astfel de ochi poate 
să vadă astfel de lucruri nevăzute. Căci bine s-a spus : cugetul vede şi 
cugetul înţelege. Ţi se pare că în toate acestea nu s-a spus mare lucru, 
dar eu am scris ceva mai mult despre ele, pentru că în fiecare cuvînt 
se cuprinde un gînd şi ştiu că citindu-le, cu timpul, le vei vedea mai bine. 

2. Chiar şi numai această afirmaţie e o dovadă care confirmă neautenticitatea 
epistolei. 







INDICE SCRIPTURISTIC 
Despre Sfîntul Duh 




Facere 

1, 5; p. 80 

2, 8 ; p. 80 

4, 1 ; p. 80 
6, 14 ; p. 22 
9, 25—27 ; p. 66 

11, 1—9; p. 88 
27, 16 ; p. 77 

27, 29—40 ; p. 66 
31, 47; p. 45 
40, 8 ; p. 26 
Ieşire 

14, 31 ; p. 46 şi 47 

20, 19 ; p. 48 

23, 5 ; p. 91 
25, 30 ; p. 22 

30, 10; p. 80 

31, 3 ; p. 63 
34, 34; p. 68 

Levitic 
9, 21 ; p. 26 

16, 2 ; p. 80 

Numeri 
4, 20; p. 80 

18, 21—22; p. 80 

21, 3; p. 46 
Deuteronom 
4, 26 ; p. 44 
8, 3 ; p. 46 

12, 13—14; p. 77 

19, 15; p. 84 

34, 1 ; p. 45 
Isus Navi 

24, 27 ; p. 45 
Iov 

8, 9 ; p. 85 
33, 4; p. 63 
33, 6 ; p. 22 

Psalmi 

6, 6 ; p. 56 

6, 8 ; p. 80 

8, 6 ; p. 70 

13, 30 ; p. 64 

14, 37; p. 73 

17, 2; p. 70 

20, 6; p. 71 
23, 3 ; p. 23 

29, 13; p. 70 

30, 2; p. 77 

32, 6; p. 52 

33, 21 ; p. 77 

35, 10 ; p. 62 

43, 10 ; p. 73 

44, 9; p. 43 

49, 5 ; p. 44 
48, 7; p. 70 
40, 14 ; p. 77 

50, 9; p. 50 

50, 12—14 ; p. 37 
65, 13 ; p. 73 


70, 6 ; p. 26 
77, 53 ; p. 65 
79, 2 ; p. 65 
86, 21 ; p. 65 
88, 17; p. 26 
93, 16 ; p. 23 

103, 27 ; p. 24 

104, 43 ; p. 46 
107, 14 ; p. 26 
109, 1 ; p. 29 
118, 85; p. 18 
118, 91 ; p. 66 
121, 15 ; p. 24 
138, 8 ; p. 29 
140, 16 ; p. 63 
144, 16 ; p. 24 
Proverbe 

17, 28; p. 17 
Eclesiast 
3, 7 ; p. 89 

9, 17 ; p. 91 

. Isaia 

1, 2; p. 45 

3, 3 ; p. 17 
6, 3; p. 54 
29, 15 ; p. 26 
40, 12 ; p. 24 
40, 13 ; p. 23 
42, 5 ; p. 68 
44, 6 ; p. 60 
48, 26 ; p. 64 
61, 1 ; p. 43 
63, 10 ; p. 65 
63, 14 ; p. 64 
Ieremia 

2, 12—13 ; p. 45 
20, 2; p. 70 

PIîngerile lui Ieremia 

4, 20 ; p. 63 
Iezechiel 

1, 1 ; p .70 
Daniil 

3, 7 ; p. 88 

5, 11 ; p. 78 

10, 10 ; p. 54 
14, 33 ; p. 70 

Osea 

14, 10 ; p. 46 
Amos 

5, 13 ; p. 91 
Mihea 

2, 7 ; p. 65 
Agheu 

2/4—5; p. 70 

Maleahi 

1, 6 ; p. 66 
1, 26 ; p. 61 


Intel, lui Solomon 

43, 30; p. 84 

Baruh 

3, 3 ; p. 30 

ludith 

9, 5—6; p. 35 
Matei 

I, 20 ; p. 25 

3, 11 ; p. 51 • 

4, 1 ; p. 55 

5, 11 ; p. 27 
5, 18; p. 18 
5, 22 ; p. 38 
8, 3; p. 37 

10, 19—20 ; p. 71 

10, 20 ; p. 76 

II, 27 ; p. 62 
12, 29 ; p. 34 

12, 31 ; p. 61, 71, 84 
16, 27 ; p. 30 
18, 16 ; p. 84 

24, 51 ; p. 56 

25, 21 ; p. 56 

27, 19 ; p. 89 

28, 19 ; p. 40 

Marcu 

3, 29 ; p. 84 

4, 39; p. 38 

8, 38 ; p. 29 

9, 25 ; p. 38 

Luca 

1, 11 ; p. 69 

1, 26; p. 53 şi 54 

2, 14 ; p. 54 

3, 16; p. 43 

3, 22 ; p. 55 

4, 18 ; p. 43 
8, 46 ; p. 25 

11, 10; p. 17 

12, 8—9 ; p. 44 
12, 10 ; p. 84 
12, 11—12; p. 71 
16, 29 ; p. 48 
18, 18 ; p. 83 

Ioan 

1, 1 ; p. 28 
1, 3 ; p. 36 
1, 9 ; p. 62 
1, 14; p. 29 
1, 16; p. 25 
1, 18 ; p. 29 şi 42 
1, 33 ; p. 55 

3, 6 ; p. 25 

4, 21 ; p. 77 

4, 24; p. 38, 62, 63, 78 

5, 19 ; p. 35 şi 36 

5, 20 ; p. 23 şi 37 

5, 22 ; p. 35 

5, 23; p. 30 

5, 25; p. 29 




INDICE SCRIPTUEISTIC 


5, 46 ; p. 48 

6, 27 ; p. 29 
6, 57 ; p. 35 

6, 63 ; p. 71 

7, 37 ; p. 46 
10, 9 ; p. 33 

10, 27 j p. 33 şi 71 

10, 30 j p. 74 

11, 25; p. 35 

12, 28 ; p. 61 

12, 49 ; p. 35 

12, 50; p. 36 
14, 2 ; p. 56 
14, 6 ; p. 35 

14, 16; p. 61 şi 63 
14, 17 ; p. 69 
14, 19 ; p. 37 şi 69 
14, 23 ; p. 74 
14, 24; p. 36 
14, 26 ; p. 65 

14, 31 ; p. 36 

15, 3 ; p. 69 

15, 16 ; p. 38 şi 65 

15, 126 ; p. 53 

16, 13 ; p. 65 

16, 14 ; p. 25 şi 61 

17, 4; p, 61 
17, 10 ; p. 36 
17, 21 ; p, 68 

20, 22—23 ; p. 55 

Faptele Apostolilor 

1, 5 ; p. 43 
1, 8 ; p. 72 
5, 4 şi 9 ; p. 52 
5, 29 ; p. 40 
7, 51 ; p. 65 

7, 55; p. 30 

8, 26 ; p. 69 
10, 3 ; p. 69 
10, 20; p. 64 
10, 38; p. 43 

13, 2; p, 64 

Romani 

1, 5; p- 32 

1, 10; p. 26 

1, 18; p. 32 

2, 10; p. 70 
2, 17 ; p. 26 
5, 2 ; p. 32 
5, 14 ; p. 46 
5, 18 ; p. 37 

5, 22 ; p. 50 

6, 2; p. 42 

6, 4; p. 25 şi 49 
6, 6 ; p. 50 
6, 8 ; p. 47 
8, 2; p. 61, 72 şi 83 
8, 10; p. 72 
8, 11 ; p. 72 
8, 15; p. 76 
8, 16 ; p. 83 


8, 17; p. 83 
8, 26 ; p. 65 şi 84 
8, 32 ; p. 37 şi 72 
8, 34 ; p. 30 şi 65 

8, 37 ; p. 34 

9, 4; p. 70 
11, 34 ; p. 23 

11, 36 ; p. 23 şi 24 

12, 5—6 ; p. 76 
15, 30 ; p. 74 

I Corinteni 
1, 9 ; p. 25 

1, 24; p, 29 şi 36 

1, 30; p. 22 

2, 10 ; p. 26, 54 şi 71 

2, 11 ; p. 56 şi 65 

2, 12; p. 72 

3, 3; p. 86 

3, 13; p. 51 

3, 16 ; p. 68 

5, 4; p. 82 

6, 11 ; p. 64 şi 82 

7, 40 ; p. 78 

8, 6; p. 19, 22 şi 23 

10, 2 ; p. 46 

10, 4 ; p. 33 şi 46 

11, 2 ; p. 84 

11, 12 ; p. 22 şi 27 

12, 3 ; p. 42, 43 şi 62 
12, 4—6 ; p. 52 

12, 4—11 ; p. 76 
12, 8; p. 26 

12, 11 ; p. 52 
12, 12; p. 76 
12, 26 ; p. 76 

12, 28; p, 55 
14, 2 ; p. 77 
14, 11 ; p, 77 

14, 24—25; p. 51 

14, 41—42; p. 56 şi 70' 

15, 22 ; p. 46 
15, 40; p. 83 
15, 46 ; p. 62 
15, 47 ; p. 62 
15, 49; p. 47 

II Corinteni 

1, 1 ; p. 25 

1, 9; p. 89 

2, 17 ; p, 77' 

3, 8 ; p. 70 

3, 14—17: p, 67 
3, 17; p.Jl 
3, 17—18 ; p. 67 
3, 18; p, 68 
5, 8; p. 82 
5, 17; p. 64 

13, 3; p. 77 
13, 13; p. 74 

Galateni 

3, 13 ; p. 27 
3, 27 ; p, 42 


4, 4; p. 27 
4, 6 ; p. 64 şi 72 
4, 7 ; p. 25 
6, 8 ; p. 25 

Efeseni 
1, 3 ; p. 29 
1, 13—14; p. 56 
1, 17—18; p. 75 
1, 22 ; p. 25 

3, 9 ; p. 26 

4, 15—16 ; p. 25 

4, 30; p, 65 

Coloseni 
1, 12 ; p. 34 
1, 11—12; p. 50 
1, 15 ; p. 29 

1, 16; p. 36 şi 52 

2, 3; p. 37 
2, 13 ; p. 82 

2, 19 ; p. 25 

3, 3—4 ; p. 83 

Filipeni 

1, 23; p. 82 

2, 8; p. 37 
2, 9 ; p. 32 

2, 10—11 ; p. 33 

3, 10—11 ; p. 49 
3, 14; p. 34 

3, 26 ; p. 83 

I Tesaloniceni 
1, 1 ; p. 73 

3, 12—13 ; p. 67 

II Tesaloniceni 

1, 1 ; p. 26 

1, 7 ; p. 44 

2, 15; p, 84 

3, 5 ; p, 67 

I Timotei 

2, 5 ; p. 48 

5, 21 ; p. 44 

II Timotei 

1, 14; p. 26 şi 78 

2, 2 ; p. 44 

Tit *■ 

3, 4; p. 33 
Evrei 

1, 3; p. 35 

2, 10; p. 36 

4, 5 ; p, 33 
8, 1 ; p. 3 
10, 1 ; p. 48 

10, 35—36 ; p. 88 

I Petru 

3, 21 ; p. 51 
I Ioan 

3, 24 ; p. 25 









Despre Sfîntul Duh 


A 

Adam, p. 26, 46 
Aetius, p. 8 şi 19 
alegoric (sens) p. 6 
Alexandria, p. 6 
Allard p. 14 
Amann p. 13 

Amfilohie (de Iconium), p. 7, 8 

Antinogen, p. 87 

Amfilohie, p. 17 

Apathia, p. 34 

Apolinarie, p. 6 

apostat, p. 41 şi 42 

Arie (arianism, arieni), p. 4, 5, 9 

arvună, p. 51 

asemănare (cu Dumnezeu), p. 18 
Asia Mică, p. 6 

Atanasie (Sfîntul), p. 6, 7, 9, 10 
Avacum, p. 69 
Avraam, p. 47 

B 

Babilon, p. 70, 92 
Barnaba, p. 64 
Bardenhewer, ip. 10 
Baruh, p. 30 
Benoit p. 13 

Biserică, p. 6, 7, 9, 10, 25, 31, 41, 81, 
87, 88; asemănarea ei cu o navă), • 
p. 89—91 
Blum, p. 13 
Borodine (Lot), p. 14 

botezul (însemnătatea lui), p. 41, 42, 43, 
45, 46, 47, 48, 49, 50, 51, 81, 82, 86 

C 

Canaan, p. 66 

Cauză (Dumnezeu Tatăl principiul exis¬ 
tenţei), p. 20, 21, 22, 24, 28, 33, 38, 
52, 53, 66 

(Tatăl creează prin Fiul), p. 38 
(Cuvîntul creator), p. 36, 37 
Cezareea, p. 7 
Cincizecime, p. 8 
Clement (Romanul), p. 85, 86 
coexistenţă, p. 77 
comuniune, p. 68, 69, 74, 76 
Congar (Y), p. 14 


connumărare, p. 28, 43, 44, 57, 58, 81 
Corneliu, p. 69 
cunoaştere, p. 18 

Cuvîntul (lui Dumnezeu), p. 21, 23, 28, 
46, 53 

cuvîntul vorbit (importanţa lui), p. 18, 
19, 26 


Daniil, p. 69, 78 

denumiri (ale Mîntuitorului), p. 32, 33, 34; 

(ale Sf. Duh), p. 38, 63 
deosebirea (persoanelor Sfintei Treimi), 
p. 19, 20, 58 

desăvîrşirea (sfinţenia), p. 52, 53 
Dionisie Romanul şi Dionisie Alexandri - 


nul, 

, p. 

85 








Domnul 

(Mîntuitorul Hristos), 

p. 

23, 

25, 

27, 

28, 

32, 

34, 

40, 

41, 

45, 

50, 

51, 

53, 

62, 

65 









Duh (Sfîntul), 

P- 5, 

6, 

7, 8 

9, 

10, 

17, 

18, 

19, 

20, 

21, 

23, 

24, 

25, 

26, 

27, 

28, 

29, 

30, 

32, 

34, 

35, 

37, 

38, 

40, 

41, 

42, 

43, 

45, 

46, 

47, 

48, 

49, 

50, 

53, 

55, 

60, 

61, 

62, 

63, 

64, 

65, 

66, 

68, 

69, 

70, 

71, 

73. 

74, 

75, 

81, 

82, 83, 84, 86 

i, 87 




Dumnezeu, 

p. 

5, 7, 

10 , 

17, 

18, 

19, 

20, 

21, 

23, 

24, 

25, 

26, 

27, 

28, 

29, 

30, 

32, 

34, 

35, 

37, 

38, 

40, 

41, 

42, 

43, 

45, 

46, 

47, 

48, 

49, 

50, 

53, 

55, 

60, 

61, 

62, 

63, 

64, 

65, 

66, 

67, 

68, 

70, 

71, 

72, 

73, 

74, 

75, 


81, 83, 84, 85, 86, 87 


Eden, p. 80 

egalitate (de cinstire a persoanelor Sfin¬ 
tei Treimi), p. 27, 28, 30, 31, 32, 36, 
40, 58; (dintre oameni), p. 66 
Egipt, p. 6 
Eldad, p. 76 

enumerare p. 58, 59; (a enumera atri¬ 
butele Duhului, înseamnă a-L slăvi), 
p. 69, 70, 71, 72, 73, 74, 75 
epicureii, p. 58 
Epifaniu, p. 66 
Esan, p. 66 
Eunomiu, p. 6, 11 

Eustatiu (de Sebasta), p. 6, 7, 11 ; (de 
Cezareea), p. 86 






expresiile (sensurile Iar), p. 17, 18, 20, 
21, 22, 23, 24, 25, 26, 27, 31 
Eopsihi, p. 7, 8 

F 

Filip (diaconul), p. 69 
filozofia (greacă), p. 20 
Firmilian, p. 88 

Fiul (lui Dumnezeu), p. 5, 6, 7, 10, 12, 13, 

19, 20, 22, 24, 25, 26, 27, 28, 29, 30, 

31, 32, 34, 35, 37, 41, 42, 44, 46, 51, 

57, 58, 61, 62, 63, 64, 66, 70, 71, 72, 

73, 74, 81, 82 

Fiul (Omului), p. 44; (chipul Tatălui), p. 60 
G 

Gaume (Sinner şi Jehr), p. 31 
Gavriil (arhanghelul), p. 54 
Giet (St), p. 13 
Grandsd-re, p. 14 

Grigore (cel Mare), p. 87, 88; (de Na- 
zianz), p. 7, 10 
Gross (J), p. 13 

H 

Hahn, p. 5 
Ham, p. 66 

har, p. 52, 55, 56, 78, 81 
harisme, p. 52, 53, 76, 87 
Harnak, p. 10 
Ho 11, p. 10 
horepiscop, p. 7 
Hristu, p. 6, 18 

I 

Iacob, p. 45, 65, 66, 77 
iconomie, p. 9, 34, 49, 50 
Iisus Hristos, p. 12, 13, 22, 23, 25, 30, 31, 
33, 36, 41, 46, 47, 49, 51, 53, 55, 61, 
62, 63, 64, 65, 66, 67, 70, 71, 72, 73, 

74, 76, 77, 78, 79, 81, 82 
Iliric, p. 88 

instrument (omul este instrument al pă¬ 
catului) p. 34; (Fiul nu este un 
simplu instrument în actul creaţiei), 
p. 20, 21, 22, 36 
inferioritate, p, 24, 58 

Ioan (evanghelistul), p. 28; (botezătorul), 
p. 51 ; (nume propriu oarecare), p. 57 
Iona, p. 47 
Iosif, p. 27, 65 
Ipostas, p. 23, 57, 59, 74, 85 
Irineu, p, 85, 86 ‘ 

Israel, p. 46, 70, 76 
Iudit, p. 35 

Iuliu (Africanul), p. 86 


Kaloghiris, p. 5 
Karmiris, p. 5 

L 

Legea (Veche), p. 18, 48, 68 
locul (spaţiu al existentei), p. 28, 29, 30, 
39; (Duhul numit loc al sfinţirii), p. 
76, 77 

logosul, p. 5 
Loofs, p. 10 

lucrarea (Duhului), p. 39, 63, 64 

M 

Maran (Dom), p. 13 
materie, p. 21, 22 
Meletie, p. 88 
Mesopotamia, p. 88 

mîntuirea (realizată de Tatăl prin Fiul), 
p. 33, 34, 44 

Mintuitorul, p. 12, 48, 49, 55; (păstor), 
p. 32 

Moise, p. 26, 44, 46, 47, 48, 68, 77, 80, 87 

N 

naştere, p. 10, 28 

natură, p. 8, 11 ; (naturi diferite), p. 19, 
20, 22, 23, 32; (natura umană), p. 18 ; 
(natura Duhului), p. 39, 40, 60, 65; 
(imposibil a cunoaşte natura divină), 
p. 37 

Noe, p. 28 

număr, (numărare), p. 58, 59, 60 
O 

ordinea (morală), p. 12 
Origen, p. 86 

P 

Paladius, p. 7 
paradis, p. 50, 80 

Pavel, p. 23, 25, 26, 27, 49, 57; (Saul), 
p. 64 

Petru, p. 52, 57 
pnevmatomahi, p. 5, 6, 7 
prepoziţiile (rostul şi semnificaţia lor în 
exprimarea adevărurilor de credinţă), 
p. 26, 27, 73, 75, 79, 81 
Puech (A), p. 14 
purcederea (Duhului), p. 10 

R 

Rîmini, p. 9 
Riviere (J), p. 14 
robia (originea ei), p. 66 
rugăciune, p. 80, 81 


î 

Împărăţia (lui Dumnezeu), p. 34 
Îngerii, p. 43, 44, 45, 53, 54 

SFlNTUL VASILE CEL MAHE 


Sabelle, p. 74 
Safira, p. 52 
Schermann, p. 10, 14 
Scriptura, p. 21, 25, 26, 28, 31, 32, 38, 
40, 48, 56, 67, 73, 76, 91 
Serapion, p. 6 
Silvan, p. 26, 73 
Slrmium, p. 5 

slujirea (Domnului, sensul ei), p. 24, 34 
Socrate (istoric), p. 6 
Sodoma, p. 28 
Solomon, p. 89 

Stăpînul (Dumnezeu), p. 21, 38, 41, 55 
Ştefan, p. 30, 40, 65 
stoicii, p. 58 

subnumărare (subordonare), p. 8, 28, 57, 
58, 59, 62 
suflet, p. 33 
Swete (J), p. 14 


Tatăl (Dumnezeu), p. 5, 6, 7, 8, 10, 11, 

12, 13, 19, 22, 23, 25, 26, 27, 28, 29, 

30, 31, 32, 34, 36, 40, 41, 42, 43, 44, 

51, 53, 55, 57, 59, 62, 67, 68, 69, 70 


Testament (Vechiul), p. 26 ; (mesaj), p. 50 
Timotei, p. 26, 44, 73 
timp, p. 28 

tipii, p. 45, 46, 47, 48, 50, 68 
Tradiţie (importanţa ei), p. 31, 38, 40, 79, 
80, 82, 84, 95; (Sfinţii Părinţi, despre 
anumite prepoziţii), p. 84, 85, 86, 87, 
88 

Treime (Sfînta), p. 7, 8, 9, 43, 46, 60, 81, 
85 


Unitatea (persoanelor Sfintei Treimi), p. 
40, 51, 60; (Unitatea de lucrare), p. 
52, 55, 56 i (Unitatea Duhului cu Fiul), 

p. 61 


Valens, p. 9 

Vasile (de Ancira), p. 10; (Sfîntul Va- 
sile cel Mare), p. 6, 7, 8, 9, 11, 13 


Zaharia (preotul), p. 69 
Zisis (Th), p. 13 









INDICE SCRIPTURISTIC 
la Epistole * 



1, 28 : Ep. 160 

3, 19: Ep. 269 

4, 1 : Ep. 235 
4, 8 : Ep. 260 
4, 9 : Ep. 260 

4, 11—16 : Ep. 260 

4, 23—24 : Ep. 260 
19, 17: Ep. 217 

26 : Ep. 150 
22, 18 : Ep. 236 

24, 16 : Ep. 235 

27, 27 : Ep. 267 

43, 10 : Ep. 82 

49, 10 : Ep. 236 

Ieşire 

7, 1 : Ep. 189 
15, 6 : Ep. 8 

17, 12 : Ep. 241 
r , 1 : Ep. 24 

21 : Ep. 235 

Levitic 

18, 3 : Ep. 160 
6: Ep. 160 

18: Ep. 160 

25, 10 : Ep. 260 

26, 10: Ep. 28 

Numeri 

17, 19: Ep. 189 

21, 8 : Ep. 260 

22, 10 : Ep. 210 

Deuteronom 

1, 17: Ep. 244 

5, 21 : Ep. 45 

6, 13 : Ep. 8 
15, 12 : Ep. 260 
32, 39 : Ep. 8 

I Regi 

7, 4 : Ep. 8 
9, 3 : Ep. 161 

28, 15: Ep. 189 

II Regi 

2, 30 : Ep. 221 
7, 13 : Ep. 236 


III Regi 

22, 22 : Ep. 210 
5, 1 : Ep. 188 

IV Regi 

5, 1 : Ep. 188 

I Ezdra 

3, 2 : Ep. 236 

Iov 

t, 1 : Ep. 38 

1, 21 : Ep. 5; 301 

2, 14 : Ep. 38 

3, 1 : Ep. 223 
23 : Ep. 46 

9, 8 : Ep. 8 

Psalmi 
i, 1 : Ep. 44 
5, 7 : Ep. 207 
8, 6 : Ep. 8 
9 : Ep. 188 

16, 4 : Ep. 42; 244 

17, 34 : Ep. 8 

18, 22 : Ep. 188 
25, 8 : Ep. 46 

32, 6: Ep. 8 

33, 16 : Ep. 150 
37, 15: Ep. 223 
44, 7 : Ep. 140 

13 : Ep. 265 
23: Ep. 161 

48, 25 : Ep. 242 

49, 3 : Ep. 46 

50, 14 : Ep. 251 

74, 6 : Ep. 210 ; 243 

78, 6 : Ep. 235 

79, 6: Ep. 217 

81, 6 : Ep. 8 

90, 1 : Ep. 238 

94, 6 : Ep. 46 

95, 5 : Ep. 8 ; 189 

101, 7 : Ep. 30 

102, 15 : Ep. 8 
111, 5: Ep. 265 

111, 7: Ep. 46 

112, 7 : Ep. 213 
117, 16 : Ep. 8 


118, 31 : Ep. 38 
91 : Ep. 8 
106: Ep. 199 
120 : Ep. 22 
123, 7 : Ep. 42 
128, 5: Ep. 283 

130, 30 : Ep. 8 

131, 4 : Ep. 42 
138, 7 : Ep. 8 ; 161 
144, 13 : Ep. 46 

Pilde 

6, 5 : Ep. 42 

6 : Ep. 8 

10, 19: Ep. 263 ; 265 
14, 31 : Ep. 51 

17, 28 : Ep. 188 

18, 3 : Ep. 44 
5: Ep. 244 

22 : Ep. 188 ; 189 

19, 14 : Ep. 301 
25, 25 : Ep. 92 

Eccleslast: 

3, 7 : Ep. 223 

7, 8 : Ep. 50 , 223 

10, 16 : Ep. 61 

12, 12 : Ep. 6 : 263 

Isaia 

1, 3 : Ep. 235 
1, 18 : Ep. 46 

21 : Ep. 46 

11, 10: Ep. 236 
22, 2 : Ep. 45 
25, 8: Ep. 210 
40, 6—8 : Ep. 220 
42, 6 : Ep. 236 

14 : Ep. 58—59 ; 223 
48, 15: Ep. 243 
53, 2—3 : Ep. 8 
58, 4: Ep. 256 

Ieremia 

1, 10: Ep. 244 

2, 13 : Ep. 8 

3, 1 : Ep. 188 ; 189 

7 : Ep. 46 
5, 4: Ep. 223 

22 : Ep. 203 



* Pentru «Epistolele SI. Vasile cel Mare», trimiterile prezenţilor indici au in 
vedere minierele de ordine sub care se află înregistrate fiecare din cele 366 epistole 
traduse aici. 







SftNTUL VASU.H C'KI. MAHK 




o:): 1 


B, 4 : Op. 44 ; 16 


20 : Op. 46 
0, 1 : Ep. 45 j 243 

10, 11 : Ep. 189 

13, 22 : Ep. 136 

14, S) : Ep. 295 
18, 13 : Ep. 46 

22, 2H— 30 : Ep. 235 
25, 12 : Ep. 265 

Iezechlel 

18, 20 : Ep. 223 
24 : Ep. 42 
32 : Ep. 44 

Daniel 

3, 10 : Ep. 243 
38 : Ep. 243 
7, 9—10 : Ep. 46 
12, 2 : Ep. 260 

Osea 

2, 13 : Ep. 46 
17 : Ep. 46 

Amos 

2, 7 : Ep. 160 
8, 10 : Ep. 243 

Naum 

1, * 9 : Ep. 188 ; 189 

Avacum 

2, 3 : Ep. 238 


34 : Ep. 199 



35 

Ep. 8 ; 207 

6, 

13 

Ep. 219 

7, 

1 

Ep. 204 


4 

Ep. 224 

8, 

12 

Ep. 213 

9, 

12 

Ep. 46 


28 

Ep. 234 

10, 

29 

Ep. 6 ; 277 


37 

Ep. 42 

11, 

27 

Ep. 236 


28 

Ep. 46 

12, 

28 

Ep. 8 


31 

Ep. 251 


34 

Ep. 197 


36 

Ep. 51 


37 

Ep. 226 

14, 

4 

Ep. 46 


10 

Ep. 199 

16, 

20 

Ep. 8 


24 

Ep. 8 

18, 

7 

Ep. 46 


15 

Ep. 288 


20 

Ep. 42 


21- 

-22: Ep. 160 

19, 

6 

Ep. 308 

20, 

30 

Ep. 8 

23, 

24 

Ep. 224 


6 

Ep. 236 

24, 

12 

Ep. 203 ; 258 


36 

Ep. 236 

25, 

35 

Ep. 8 

26, 

52 

Ep. 217 


5, 19 : Ep. 8 
29 : Ep. 46 
43 : Ep. 210 

6, 40 : Ep. 8 
55 : Ep. 93 
58 : Ep. 8 

7, 24 : Ep. 204 

51 : Ep. 203 ; 258 

10, 15 : Ep. 236 

11, 25 : Ep. 8 

13, 33 : Ep. 203 
35 : Ep. 204 

14, 1 : Ep. 8 
11 : Ep. 38 

27 : Ep. 203 

28 : Ep. 8 

16, 15 : Ep. 236 
32 : Ep. 45 

17, 3 : Ep. 8 
17: Ep. 189 
21 : Ep. 8 

19, 6 : Ep. 38 

Fapte 

1, 6—7: Ep. 8 
8 : Ep. 8 

4, 12 : Ep. 210 
32 : Ep. 128 

5, 41 : Ep. 240 

8, 20 : Ep. 53 

9, 4 : Ep. 8 


28, 19 : Ep. 8 ; 52 ; 125 ; 210 Romani 


Zaharia 

2, 3 : Ep. 102 

10, 1—2 : Ep. 210 


Maleahi 

3, 6 : Ep. 262 


tnţel. Solomon 

1, 4 : Ep. 8 
7 : Ep. 8 

Intel. Sirah 

11, 3 : Ep. 8 
11, 21 : Ep. 217 
24 : Ep. 58 
21, 18 : Ep. 260 


II Macabei 
7, 1 : Ep. 7 

Matei 



4, 10 : Ep. 8 

5, 8 : Ep. 8 
12 : Ep. 199 

28 : Ep. 46; 207 
32 : Ep. 199 


Marcu 

10, 18 : Ep. 236 

13, 32 : Ep. 8 ; 236 

14, 21 : Ep. 46 

Luca 

1, 34 : Ep. 235 

2, 34 : Ep. 260 

3, 11 : Ep. 150 

6, 37 : Ep. 204 ' 

11, 20: Ep. 8 

14, 27 : Ep. 42 
28—30 : Ep. 42 

15, 7 : Ep. 46 

17, 2 : Ep. 46 
21 : Ep. 8 

18, 19 : Ep. 8 

22, 27 : Ep. 56 

Ioan 

1, 3 : Ep. 8 ; 38 
14 : Ep. 8 
18: Ep. 234 
29 : Ep. 260; 265 

4, 7 : Ep. 236 
14 : Ep. 8 


1, 4: Ep. 8 
20 : Ep. 189 
3, 19 : Ep. 199 

5, 12 : Ep. 261 

6, 13: Ep. 26 
19 : Ep. 290 

8, 2 : Ep. 8 
3 : Ep. 261 
8, 9 : Ep. 38 
18 : Ep. 139 
38 : Ep. 113 

12, 19 : Ep. 130 

13, 4 : Ep. 290 
10 : Ep. 227 

14, 10 : Ep. 127 
13 : Ep. 55 

16, 27 : Ep. 8 

I Corlnteni 

1, 27 : Ep. 24 

2, 6 : Ep. 223 

10 : Ep. 8 | 46. 

11 : Ep. 46 

12 : Ep. 52 

3, 17: Ep. 46 

4, 3 : Ep. 204 

5 : Ep. 125 ; 204 










INDICK HC'HlJ'TUHin'IC 


ti, 

12 : 

Lip. 42 


(•rtlutoul 



15 : 

Ep. 4(1 


3, 

19 

Ep. 

261 

7, 

19 : 
9 : 
16 : 

Ep. 8 

Ep. 160 
Ep. 188 


4, 

27 

4 

9 

Ep. 

lip. 

El). 

292 

201 

235 


29 : 

Ep. 10 


5, 

(i 

| U 

205 

34 : 
8 , 5—6 

Ep. 46 
: Ep. 8 



19 

1 ' r • 

l P. 

295 


9 

Ep. 23 


Eleseni 



12 

Ep. 213 







39 

Ep. 199 


2, 

2 

Ep. 

210 

10, 

13 

Ep. 139; 

217; 256 

4, 

5 

Ep. 

203 ; 226 

11, 

4 

Ep. 207 


5, 

3 

Ep. 

160 


7 

Ep. 207 



6 

Ep. 

226 

12, 

8 

Ep. 204 



27 

Ep. 

265 


11 

Ep. 38 


6, 

12 

Ep. 

23 

12- 

-21 

Ep. 203 ; 

243 


17 

Ep. 

8 


26 

Ed. 242 






13, 

1— 

3 : Ep. 204 

Fihpeni 



4 

Ep. 130 


1 , 

9 

Ep. 

18 


9 

Ep. 233 : 

235 


15 

Ep. 

38 


10 

Ep. 235 



17 

Ep. 

38 

15, 

13 

Ep. 251 


3 , 

13 

Ep. 

42 


24 

Ep. 8 


4 , 

5— 

6 : Ep. 226 


28 

Ep. 8 







Coloseni 


II Corinteni 

2, 8 : Ep. 224 

4, 6 : Ep. 243 
10 : Ep. 223 

5, 10 : Ep. 197 
17 : Ep. 8 

6, 3 : Ep. 24 

10, 5 : Ep. 8 

11, 27 : Ep. 223 

12, 2—3 : Ep. 46 

4 : Ep. 8 
10: Ep. 260 


1, 9 : Ep. 226 
15 : Ep. 38 
17 : Ep. 38 

2, 9: Ep. 189 

3, 5 : Ep. 22 ; 

I Tesaloniceni 

4, 4: Ep. 160 
11 : Ep. 227 
12: Ep. 101, 

5, 12 : Ep. 62 
21 : Ep. 43 


53 


302 


II Toaalonlfcni 

4, 4: Ep. 139 

I Tlmotel 

3, li : Ep. 213 
10 : Ep. 200 

4, 4: Ep. 199 
11—12 : Ep. 199 

5, 11—12: Ep. 199 

6, 8 : Ep. 22 
16 : Ep. 8 

II Tlmotel 

2, 7 : Ep. 226 
9: Ep. 46 

15 : Ep. 172 
19 : Ep. 235 

3, 16 : Ep. 42 

4, 2: Ep. 204 




033 


Evrei 

1, 3 : Ep. 38 
14 : Ep. 125 

2, 9 : Ep. 8 

3, 4 : Ep. 8 

12—13 : Ep. 42 

4, 12 : Ep. 260 

10, 29 : Ep. 46 

11, 13 : Ep. 223 

35—37: Ep. 137; 238 

38 : Ep. 42 

12, 14: Ep. 54 


I Petru 

2, 22 : Ep. 261 






J 






INDICE REAL ŞI ONOMASTIC 

Abel, ep. 46 

Sf. Vasile, ep. 33, 75, 147, 188, 196 
Acaciu, preot, ep. 215, 256 
Acaciu, episcop arian, ep. 251 
Actiacus, diacon, ep. 272 
Adamantius, ep. 58 
adulter, ep. 199, 217 
ahei (— greci), ep. 204 
Alcinoos, rege legendar, ep. 74 
Alexandru, episcop, ep. 265 
Alexandru, episcop necanonic, ep. 218 
Alipiu, ucenic, ep. 338 
Ambrozius, episcop al Milanului, ep. 175 
Amfilohie, episcop de Iconiu, ep. 150, 161, 
196; 188—189, 199, 217 
Amfipolis, localitate, ep. 14 
Ancira, episcopat, ep. 30, 100, 226, 244 
Annisi, localitate, ep. 3 
Antim, episcop de Tiana, ep. 58, 92, 122, 
210 

Antiohia (schisma din-), ep. 66, 69, 140, 
251, 258. Vezi şi «Meletiu» 

Antipater, guvernator, ep. 137, 187 

Apolinarie, eretic, ep. 131, 224, 254, 265 

Arcadiu, comite, ep. 15 

Arcadiu, episcop, ep. 48 

Arie, arianism, ep. 28, 92, 135, 243, 265 

Arinteu, ofiţer superior, ep. 179, 269, 280 

Aristotel, filosof, ep. 135 

Armenia, ep. 92, 122, 137 

ascetism, ep. 42, 150, 291 

Asholiu, episcop, ep. 154, 164 

Atarviu, episcop, ep 65, 126 

Atanasie cel Mare, ep. 66, 69, 80, 82 

Atanasie, episcop, ep. 24, 29 

Avraarn, patriarhul, ep. 258 

Avramie, episcop, ep. 129 

Balaam, «prooroc», ep. 189, 210 
Barsas, episcop, ep. 264, 267 
Barsuma, episcop, ep. 92 
Bathnae, localitate, ep. 132 
Beroea, episcopie în Siria, ep 
Biserica creştină, ep. 41, 161, 
242, 263, 265 etc. 

Bosporius, episcop, ep. 51, 141 



185, 220 
199, 203, 


Cain, ep. 240 

Calistene, amic al Sf. Vasile, ep. 73, 74 
calomnie, calomniator, ep. 24, 51, 203, 244, 
270 

Calypsus, insulă legendară, ep. 14 
Candidian, guvernator, ep. 3 
canon, canoane, ep. 54, 188, 199, 224, 270 
Capadochia, arhiepiscopie, ep. 47, 74, 83, 
98, 104, 222 

Censitor, mare dregător, ep. 284, 312 
Cezareea Capiadoehiei, ep. 74, 76, 88, 
130, 160, 203, 207 

Cezarie, fratele sf. Grig. Naz., ep. 26, 32 
Ciril, episcop, ep. 99, 120 
Cizic, formulă ariană de la sinodul din- 
ep. 244 

cler, ep. 47, 54, 55, 190, 222 
Colomeea, episcopat în Armenia, ep. 128, 
254 

comuniune, ep. 65, 150, 165, 191, 203, 244 
consubstanţialitatea sau deofiinţimea per¬ 
soanelor treimice, ep. 8, 51, 52, 125, 
215, 245 etc. 


D 

Damasus (papa), ep. 69, 214, 239 

Daziza, localitate, ep. 244 

Demofil, episcop, ep. 48 

Demostene, vicar al Pontului, ep. 237 

Dianius, episcop, ep. 51 

Diodor, episcop, ep. 135, 244 

Dionisie, episcop, ep. 70 

Dionisie, al Alexandriei, ep. 9, 188 

Dionisie, al Milanului, ep. 197 

Dorotei, prezbiter, sol, ep. 215, 239, 253 

Dorotei, prezbiter, ep. 87 

Dorotei, diacon, ep. 89, 156 


E 

Ecdicius, episcop, ep. 226, 237 
Edesa, episcopie, ep. 264 
Egipt, ep. 204, 207, 265 
Elian, episcop, ep. fţlO 
Elpidiu, episcop, ep. 205, 206 
Elpidiu, diacon, ep. 265 
Emilia, mama Sf. Vasile, ep. 223 
Epifanie, ep. de Cipru, ep. 258 
erezii, ep. 188, 226, 243, 266 
Eshile, dramaturg, ep. 74 
Esop, fabulistul, ep. 189 

Eunomlu, eretic, op. 235, 240 vtc, 

Eupslhlu, martir, ep. 100, 142, 200 
Euseblu, ep. dc Samosata, op. 27, 34, 48, 
98, 137, 141, 167, 268 

Eustatiu, ep. de Sebasta, ep. 92, 244, 251, 
263 

Eustatiu, medic, ep. 151, 189 
Eustatiu, filosof, ep. 1 
Evagriu, prezbiter, ep. 138, 456 
Evesa, episcopie, ep. 251, 278 
Evipiu, căpetenie ariană, ep. 240, 251 
exemplul sau pilda sfinţilor, ep. 38, 150 
—151 

F 

Paust, episcop hirotonit necanonic, ep. 
121, 127 

Faustin, ep. 138 

fecioare, feciorie, ep. 46, 55, 199, 291 
Filoharis, calomniatorul sf. Grig. Nyss. ep. 
225, 233 

filosofi, filosofie, ep. 4, 8, 186 
Firmin, amic, ep. 116 
foametea din Capadochia, ep. 27 
Fronton, episcop filoarian, ep. 238, 356 

G 

Galatia, ep. 226, 237 

Getasa, moşioara sf. Meletie, ep. 97, 99 
Gheorghe, episcop arian, ep. 239, 251 
Glicherie, fost ascet, ep. 169, 170 
Grigorie de Nazianz (senior), ep. 47 
Grigorie de Nazianz (Teologul), ep. 8, 14, 
71 

Grigorie de Nyssa, ep. 14, 58, 100, 215, 
225, 232, 239 

Grigorie Taumaturgul, ep. 28, 207, 210 

H 

Heladiu, comite, ep. 203 
Heracleea, episcopat, ep. 223 
Hermoghen, episcop, ep. 244, 264 
hidroparastati, eretici, ep. 188 
Homer, poetul, ep. 14, 345 
horepiscopi, ep. 53, 54, 142, 290 

I 

Iconium, episcopie, ep. 138 

iernile aspre ale Capadochiei, ep. 121, 198 

Ilie, guvernator, ep. 84, 94, 96 

Iliria, ep. 204 

Inocentiu, episcop, ep. 50, 71 
invidie («primul rău>>) ep. 210 
Iov, dreptul, ep. 5 
Iris, rîu, ep. 223 
Isauria, linul, ep. ICO, 204 
Italia, op. 204 

Iulian (Apostatul), ep. 39, 360, 363 


L 

lacrimi («sttmpfiră durerile»), ep. 92 
Lampsac, formulă de credinţă ariană, ep. 
244 

Laodiceea, episcopat In Siria, ep. 254 
latina («Îngustimea limbii-»), ep. 215 
Leonţiu, sofist, ep. 20, 31 
Libaniu, dascălul, ep. 335—358 
Liberiu, papa, ep. 264 

M 

Macrina (cea Bătrînă), ep. 204, 223 
martiri (la Dunăre şi în alte locuri), ep. 

165, 176, 198, 243, 251, 257 
Maxim, scolastic, ep. 277 
Maxim, mare dregător, ep. 99, 148 
Meletie, arhiep. de Antiohia, ep. 92, 210, 
214 

Meletie, prezbiter, ep. 226 
Mesopotamia, ep. 207 
Modest, prefect, ep. 104, 111, 280 
moaşte de martiri, ep. 5, 18, 48, 164, 165, 
197 

monahi, monahism, ep. 22, 75, 81, 173, 
295 

munca («alternînd cu cîntecul») ep. 2, 22 
Musoniu, episcop, ep. 28 

N 

Nectarie, viitor arhiepiscop, ep. 5, 6, 301 
Neocezareea, mitropolie, ep. 30, 207, 210 
Niceea, mitropolie, ep. 52, 140, 198, 265 
Nicopole, episcopie, eip. 126, 227, 230, 238, 
240, 243 

Nike, formulă de credinţă ariană, ep. 244 

O 

Occidentul (legături bisericeşti cu-), ep. 

66 , 90, 92, 215, 242—243 
Olimpiu, amic, ep. 12, 131, 211 
Optim, episcop, ep. 260 
Origen, amic, ep. 17 
Otrei, episcop de Melitina, ep. 181 

P 

pacea (în Biserică), ep. 69, 156, 203, 250 
Paladiu, monah, ep. 292 
Părinţii Bisericii, ep. 165 
Patrofil, episcop, ep. 244, 251 
Paulin, episcop, ep. 99, 204, 263 
penitentă, ep. 22, 45, 46, 73, 188, 217 
pepuzeni (sau montanişti), ep. 188 
persecuţii (de tot felul), ep. 92, 155, 161, 
188, 240, 257 

Petru, episcop, ep. 33, 246 

Petru, frate al Sf, Vasile, ep. 203, 216 

pictori, ep. 2 

Pimoniu, preot, ep. 99 

Pisidin, tinut, ep. 239 









Pluton, filosoful, op. 2, 135 
pnovmatomahi, eretici, cp. 125, 189, 251, 
263 

Podunda, localitate, ep. 74 
Pont, ţinut şi mitropolie, ep. 202, 203, 206, 
237, 244, 291 

Providenţa, Sf. ep. 6, 101, 236, 313 
psalmi, psalmodierea, ep. 155, 207 
ptohotrofii (aziluri), ep. 94, 143 
Pythagora, filosoful, ep. 21 

R 

ruptul (sau răpitul fetelor), ep. 199, 217, 
271 

S 

Scythia (Dobrogea), ep. 155, 164, 165 
Sabelius, sabelianism, ep. 89, 207, 210, 214 
236 

Sabin, diaconul, ep. 89, 92 
Samosata, localitate, ep. 141, 145, 219 
Sanctissim, presbiter, ep. 120, 129, 132, 253 
Sava, martir, ep. 264 

Scriptura, Sf., ep. 2, 42, 46, 160, 189, 283 
Sebasta, mitropolie, ep. 237, 306 
Sever, episcop, ep. 188 
sfinţi, sfinţenie, ep. 8, 28, 42 
schismă, ep. 156, 188 

Silvan, episcop de Tars, ep. 35, 47, 244, 255 

Silvan, prezbiter, ep. 255 

simonie, ep. 53, 54 

Simplicia, eretică, ep. 115 

Siria, ep. 188, 204 

solitari, viaţa solitară, ep. 12, 42, 91 
sofişti, ep. 20, 172, 347—349 


Sofroniu, magister officiorum, ep. 76, 96, 
177, 180, 272 

Soranus, Iunius, dux Scythiae, ep. 155, 165 
Sozopolis, (biserica din-), ep. 261 
stoici, ep. 151 

T 

Talasiu, episcop, ep. 92 
Tars, oraş, ep. 35, 113, 114 
Teodor, episcop, ep. 92 
Teodora, canonică, ep. 163 
Teodor, episcop de Nicopole, ep. 93 95 
239 

Teofil, episcop, ep. 130, 244 
Teofrast, diacon, ep. 135 
Terentius, comite, amic al Sf. Vasile, ep. 
53, 214 

Timotei, horepiscop, ep. 24, 290 
Traian, mare dregător, ep. 148 
Treime, Sfînta, ep. 8, 38, 117, 176, 260 

U 

Ulise, ep. 4, 147 
Urbicius, monah, ep. 262 

V 

Valens, împăratul, ep. 32, 163, 243, 266 
Vasile cel Mare, ep. 34, 76, 126, 146, 203 
—204, 210, 223, 272—273, etc. 
viziuni, ep. 210 
votul fecioriei, ep. 45, 46, 199 

Z 

Zenon, episcop, ep. 92 

Zoii, prieten al Sf. Vasile, ep. 194 

